
B'E  Gliocas  Eaglais  Shasunn,  riamh  bho  'n  a  chomh-chruinnich  i  Leabhar  na 
h-Urnuigh  Choitchionn,  gu  'n  gleidheadh  i  Slighe  mheadhonach,  gun  a 
bhi  tuilleadh  Ì3  Danarra  ann  an  diùltadh,  no  tuilleadh  is  Deas  ann  an  ceadach- 
adh  atharrachaidh  air  bith  uaith.  Oir,  air  an  dara  làimh  mar  tha  Gnàth-eòlas 
a'nochdadh,  far  an  d'rinneadh  atharrachadh  air  nithibh  a  bha  gu  glic  air  an 
stèidheachadh  (gun  èiginn  fhollaiseach  'ga  iarraidh)  gu'n  d'thàinig  iomadh 
dragh  'n  a  lorg  ;  agus  iad  sin  iomadh  uair  na  bu  lionmhoire,  agus  na  bu  mhò  na 
na  h-uilc,  a  bha  air  an  ciallachadh  gu  'bhi  air  an  leasachadh  leis  an  atharrachadh 
sin  ;  Mar  so  air  an  làimh  eile,  air  do  Mhodhannan  àraidh  ann  an  Aoradh 
Diadhaidh,  agus  na  Riaghailtean,  agus  na  Deasghnàthan  orduichte  gu  'bhi  air 
an  gnàthachadh  ann,  a  bhi  'n  an  nadur  fèin  'n  an  nithibh  Neo-chudthromach, 
agus  air  dha  'bhi  air  aideachadh  gu'm  feud  iad  a  bhi  air  an  atharrachadh ; 
cha-n'eil  e  ach  reusanta,  air  aobhairibh  cudthromach  agus  sònraichte,  ma 
bhitheas  feum  agus  ceann-fath  nan  aimsirean  ag  iarraidh,  gu'm  bitheadh  a' 
leithid  de  dh'  atharrachadh  agus  de  mhùthadh  air  a  dheanamh  annta,  's  a  chi 
iadsan  a  tha  ann  an  ionad  Ughdarrais  bho  àm  gu  àm  feumail  no  freagarrach. 
Mar  so  tha  sinn  a'  faicinn,  ann  an  Riaghladh  iomadh  Prionnsa  air  am  bheil 
cuimhne  bheannaichte  bhoàm  an  Ath-leasachaidh,  gu'n  d'  aontaich  an  Eaglais, 
air  son  aobhairean  cearta  agus  cudthromach,  a'  leithid  de  dh'  atharrachadh  a 
dheanamh  ann  an  nithibh  àraidh  's  a  chunnacas  iomchuidh  'n  an  linnibh-san  fa 
leth  ;  Ach  'n  a'  leithid  de  dhòigh,  's  gu  bheil  a'  Chuid  a's  airidh  agus  a's  f eum- 
aile  dheth  (araon  anns  na  nithibh  a's  sònraichte  d'  am  bheil  e  air  a  dheanamh  a 
suas,  agus  'n  an  dealbh  agus  'n  an  ordugh)  a'  mairsinn  's  an  dòigh  cheudna 
gus  an  là  an  diugh,  agus  a'  seasamh  fathast  daingeann  agus  gun  charachadh,  a 
dh'  aindeoin  gach  oidheirp  dhìomhain  agus  gach  ionnsuidh  aingealta  a  rinneadh 
'na  aghaidh  leosan  a  tha'g  iarraidh  muthaidh  agus  a  tha  a'  nochdadh  a  ghnàth 
tuilleadh  suime  d'am  faoin  bharailibh  agus  d'am  buannachd  fèin  na  do'n 
dleasannas  a  tha  dligheach  uapa  do  'n  chinne  daoine. 

Tha  e  ro  aithnichte  do  'n  t-Saoghal,  agus  cha  mhiann  leinn  aithris  an  so, 
ciod  iad  na  meadhonan  neo-dhligheach  leis  an  robh,  agus  na  cuisean  aimhleasach 
air  son  an  d'  thàinig  Leabhar  na  h-Urnuigh  Choitchionn,  ri  lìnn  nan  ceannaircean 
mi-shona  so  a  tha  nis  seachad,  gu  'bhi  air  a  thoirt  a  suas  (ged  a  bha  e  orduiohte 
le  Laghannaibh  na  Tìre,  nach  robh  riamh  air  an  cur  air  chùl).  Ach  an  uair  a 
thàinig  ath-stèidheachadh  sona  an  Rìgh,  agus  a  bha  e  'g  amharc  coltach  gu'n 
tigeadh  gnàthachadh  Leabhair  na  h-Urnuigh  Choitchionn  maille  ri  nithibh 
eile  gun  teagamh  air  ais  (ni  nach  do  chuireadh  riamh  gu  laghail  air  chùl)  mur 
bitheadh  meadhonan  air  an  gnàthachadh  'n  an  tràth  gu  'bhacadh  ;  iadsan  ann 
an  àm  nan  daoine  a  ghlac  gun  chòir  an  riaghladh  bho  chionn  ghoirid,  a  thug 
gach  oidheirp  chum  an  sluagh  adheanamhmi-thoilichte  leis,  chunnaic  iad  gu'm 
buineadh  e  d'  an  cliu  agus  d'  am  buannachd  fèin  bacadh  a  chur  air.'ath-aiseag 
leis  an  dìchioll  bu  làidire  (mur  a  h-aideachadh  iad  gu  saor  gu'n  robh  iad  fèin 
'am  mearrachd,  ni  a  tha  ro  chruaidh  a  thoirt  air  an  leithid  sin  de  dhaoinibh  a 
dheanamh).  Chum  sin  a  dheanamh  bha  iomadh  gnè  Leabhraichean  beag'  air 
an  cur  a  mach  an  aghaidh  Leabhair  na  h-  LTr?iuigh-Choitchionn,  agus  bha  na 
YÌÌ 


An  Roimh-ràdh. 


seann  nithean  a  bha  aca  'n  a  aghaidh  air  an  tional,  maille  ri  nithibh  ùr  eile  a 
thuilleadh  air  na  bh'  ann  roimh,  a  bha  air  an  cur  riu  gus  an  t-aireamh  a 
mheudachadh.  Fa-dheoidh  ghnàthaicheadh  mòr  liosdachd  fis  an  Rìgh  dhiadh- 
aidh,  gu  'n  rachadh  an  Leabhar  sin  Ath-rannsachadh,  agus  a'  leithid  de  dh' 
Atharrachadh  a  dheanamh  ann,  agus  de  Nithibh  a  chur  ris,  's  a,  bhitheadh  air 
am  meas  iomchuidh  chum  fois  a  thoirt  do  Choguisibh  anmhunn:  Agus  dheò  naich 
an  Rìgh  gu  seirceil  so  a  dheanamh,  o  'Thoil  dhiadhaidh  air  son  làn  toileachadh 
a  thoirt  d'  a  Iochdranaibh  uile  ge  b'  e  air  bith  aidmheil  d'  am  buineadh  i  ad,  cho 
fad  's  a  b'  urrainn  dùil  a  bhi  aca  gu  reusanta  ris. 

Anns  an  Ath-rannsachadh  so  rinn  sinn  dìchioll  a'  mheasarrachd  cheudna  a 
ghleidheadh,  mar  a  tha  sinn  a'  faicinn  a  chaidh  a  ghnàthachadh  'n  a  leithid  sin 
de  chùis  's  na  h-aimsiribh  roimhe  so.  Agus  uime  sin  de  na  caochladh  Mhùth- 
aidibh  a  bha  air  an  toirt  f'  ar  comhair,  chuir  sinn  cùl  riusan  uile  aig  am  feudadh 
aon  chuid  deireadh  cunnartach  a  bhi  (mar  nithibh  a  bha  gu  h-uaigneach  a' 
gearradh  as  Teagaisg  shuidhichte  no  Cleachdaidh  chliuiteich  a  tha  aig  Eaglais 
Shasunn,  no  da  rìreadh  aig  Eaglais  Choitchionn  Chriosd  gu  h-iomlan)  no  anns 
nach  robh  brìgh  sam  bith,  ach  a  bha  gu  tur  suarach  agus  dìomhain.  Ach  gu 
deònach,  agus  le  'r  toil  fèin  dh'  aontaich  sinn  le  leithid  de  dh'  Atharrachadh  's 
a  bha  air  a  thoirt  f '  ar  comhair,  's  a  chunnacas  leinn  ann  an  tomhas  air  bith 
feumail  no  freagarrach  (cò  sam  bith  a  thug  iad  f'  ar  comhair,  ciod  air  bith  na 
leithsgeil,  no  ciod  air  bith  na  h-aobhairean  a  bh'  aca  air  an  son):  Cha-n  ann 
do  bhrìgh  gu'n  robh  sinn  air  ar  coimh-èigneachadh  gu  sin  a  dheanamh  le  neart 
air  bith  Argumaid,  a  bha  'dearbhadh  dhuinn  gu'n  robh  èiginn  air  bith  ann  air 
son  na  Mothaidhean  sin  a  dheanamh:  Oir  tha  làn  chinnt  againn  'n  ar  n-inntinnibh 
fèin  (agus  an  so  tha  sinn  'g  a  aideachadh  do  'n  t-Saoghal)  nach  'eil  ni  sam  bith 
sgiìobhta  anns  an  Leabhar,  mar  a  bha  e  roimh  air  a  shuidheachadh  leis  an 
Lagh,  an  aghaidh  Focail  Dhè,  no  an  aghaidh  Teagaisg  fhallain,  no  ni  air  bith 
nach  feud  duine  diadhaidh  le  deadh  Choguis  a  ghnàthachadh  agus  gèill  a  thoirt 
dha,  no  nach  f eud  a  bhi  air  a  dhìon  gu  maith  cò  air  bith  a  chuireas  'n  a  aghaidh ; 
ma  cheadaichear  dha  leithid  de  mhineachadh  fìrinneach  agus  bàigheil  's  a 
dhleasadh  ann  an  Ceartas  Reusanta  a  bhi  air  a  thoirt  do  dh'  uile  Sgrìobhaidhibh 
Dhaoine,  gu  h-àraidh  dhoibhsan  a  tha  air  an  cur  a  mach  le  h-Ughdarras,  agus 
eadhon  do  'n  Eadar-theangachadh  is  fhearr  de  'n  Sgriobtuir  naomh  fèin. 

Uime  sin  b'  e  an  ni  a  bha  againn  'n  ar  n-amharc  a  ghnàth  anns  a'  ghnothuch 
so,  gun  aon  chuideachd  no  cuideachd  eile  a  thoileachadh  ann  an  aon  air  bith 
d'  an  iarrtusaibh  mi-reusanta  ;  ach  an  ni  sin  a  dheanamh,  a  bhreithnich  sinn  a 
rèir  ar  barail  is  fhearr,  a  bu  ro  mhò  a  bha  'g  aomadh  gu  Sìth  agus  Aonachd  a 
ghleidheadh  's  an  Eaglais  ;  gu  Urram  a  bhuanachadh,  agus  gu  Diadhachd,  agus 
Cràbhadh  a  bhrosnachadh  ann  an  Aoi'adh  Follaiseach  Dhè  ;  agus  gu  aobhar 
comhstrì,  no  aimhreite  an  aghaidh  Leabhair  Urnuigh  Choitchionn  nah-Eaglais 
a  ghearradh  air  falbh  uapasan  a  tha  'g  a  iarraidh.  Agus  a  thaobh  nan  caoch- 
ladh  Mhùthaidhean  bho  'n  Leabhar  a  bha  ann  roimh  so,  co  dhiù  a  tha  iad 
deanta  le  Atharrachadh,  no  le  Meudachadh,  no  le  dòigh  air  bith  eile,  is  leòir  an 
gearr-chunntas  so  a  thoirt  umpa,  Gu'n  d'  rinneadh  a'  chuid  is  mò  de  na  h- 
Atharrachaidhibh,  's  a'  cheud  àite,  air  son  seoladh  na  's  fhearr  a  thoirt  dhoibh- 
san  a  tha  gu  frithealadh  ann  an  earrainn  air  bith  de'n  t-Seirbhis  Dhiadhaidh; 
ni  a  tha  gu  h-àraidh  air  a  dheanamh  anns  na  Mìosachanaibh  agus  ann  an 
Orduighibh  na  Seirbhis :  No  's  an  dara  àifce,  gu  sgrìobhadh  ann  an  briathraibh 
na  bu  fhreagarraiche  do  chainnt  nan  àmannan  so,  focail  no  dòighean  labhairt 
àraidhabhuineadhdosheannchleachdadh,agusgumìneachadhnabushoilleire  air 
focail  agus  air  dòighibb  labhairt,  aon  chuid  anns  am  bheil  teagamh  mu'n  seadh, 

no  air  mhodh  eile  a  bha  buailteach  gu  'bhi  air  am  mi-thuigeinn :  No  's  an  treas  àite 
gu  eadar-theangachadh  na  's  soilleire  air  na  h-earrannaibh  sin  de  'n  Sgriobtuir 
naomh  a  tha  air  an  cur  a  sìos  ann  an  Leabhar  na  h-Urnuigh  Choitchionn  ; 
nithean  a  tha  a  nis,  gu  h-àraidh  anns  na  Litrichibh  agus  's  na  Soisgeulaibh, 
agus  ann  an  caochladh  ionadaibh  eile,  orduichte  ri  'bhi  air  an  leughadh  a  rèir  an 
Eadar-theangachaidh  mu  dheireadh  :  Agus  chunnacas  iomchuidh,  gu'm 
bitheadh  Urnuighean  agus  Breithean-buidheachais  àraidh,  freagarrach  air  son 
aobhairean  sònraichte,  air  an  cur  riu  'n  an  ionadaibh  dligheach  fèin  ;  gu  h- 
àraidh  air  son  na  muinntir  a  bhitheas  air  Muir,  maille  ri  Seirbhis  air  son  Baist- 
eadh  muinntir  a  thàinig  gu  h-aois ;  ni,  ged  nach  robh  e  cho  feumail  an  uair  a  bha 
an  Leabhar  a  bha  roimh  'n  fhear  so  air  a  chomh-chruinneachadh,  gidheadh  le 
fàs  teagaisg  nan  Anabaisteach,  a  shnàig  a  stigh  'n  ar  measg  tre  mhi-riaghailt- 
eachd  na  h-aimsir  roimh  so,  tha  e  a  nis  air  teachd  gu  'bhi  feumail,  agus  feudaidh 
e  'bhi  a  ghnàth  freagarrach  air  son  Baisteadh  Seann  luchd-àiteachadh  nan 
Tìrean  thairis  's  a  bheil  sluagh  a  chaidh  as  an  rìoghachd  so  air  an  suidheachadh, 
agus  muinntir  eile  a  bhitheas  air  an  iompachadh  a  chum  a'  Chreidimh.  Ma 
dh'  iarras  neach  sam  bith  cunntas  na's  làine  mu  na  caochladh  Mhùthaidhibh 
ann  an  earrainn  sam  bith  de  Leabhar  na  h-Urnuigh  Choitchionn,  agus  ma 
ghabhas  e  an  dragh  an  Leabhar  so  a  choimeas  ris  an  f  hear  a  bha  ann  roimhe  ; 
cha-n  'eil  teagamh  againn  nach  fhaic  e  gu  soilleir  aobhar  an  atharrachaidh. 

Agus  air  dhuinn  mar  so  dìchioll  a  dheanamh  air  coimhlionadh  ar  dleasannais 
anns  a'  chùis  chudthromaich  so,  mar  ann  am  fianuis  Dhè,  agus  gu  dearbhadh 
ar  treibhdhireis  innte  do  choguisibh  nan  uile  dhaoine,  cho  fad  's  a  bha  e  'n  ar 
comas  ;  ged  tha  fios  againn  gu  bheil  e  neo-chomasach  na  h-uile  'thoileachadh  'n 
a  leithid  de  chaochladh  bheachdaibh,  aignibh,  agus  fhèin-bhuannachdaibh,  's 
a  tha  anns  an  t-saoghal  ;  agus  ged  nanh  urrainn  fiughair  a  bhi  againn  gu'm 
bitheadh  daoine  de  spiorad  ceannairceach,  dìorrasach,  agus  ragmhuinealach  air 
an  sàsachadh  le  ni  sam  bith  is  urrainn  a  bhi  air  a  dheanamh  's  an  dòigh  so  le 
neach  air  bith  eile  ach  iad  fèin  :  Gidheadh  tha  deadh  dhòchas  againn,  gu'm  bi 
an  ni  sin  a  tha  'n  so  air  a  chur  a  mach  agus  a  bha  le  mòr  dhìchioll  air  a  ranns- 
achadh  agus  air  aontachadh  ris  le  Ard-sheanaidhibh  na  dà  Mhòr-roinn,  mar  an 
ceudna  air  a  ghabhail  d'  an  ionnsuidh  le  deadh  rùn  agus  air  'aontachadh  ris 
leis  gach  mac  ann  an  Eaglais  Shasunn  a  tha  measarra,  agus  sìothchail,  agus 
aig  am  bheil  da  rìreadh  deadh  choguis. 


|Ha  robh  ni  air  bith  riamh  cho  maith  air  a  dhealbhadh  le  gliocas  duine,  no 


V  cho  barranntach  air  a  shuidheachadh,  nach  d'  thàinig  tre  aimsir  gu  'bhi  air 
a  thruailleadh  :  Mar  a  dh'  fheudas  sinn  fhaicinn  gu  soilleir  'am  measg  nithean 
eile  a  thaobh  Urnuighean  Coitchionn  na  h-Eaglais,  d'  an  gairmear  gu  cumanta 
Seirbhis  Dhiadhaidh.  Ma's  miann  le  neach  am  prìomh  thoiseach  agus  an 
stèidh  a  rannsachadh  bho  na  seann  Aithrichibh,  gheibh  e  a  mach,  nach  robh  iad 
air  an  orduchadh,  ach  bho  dheadh  rùn,  agus  air  son  mòr-chur  air  adhart 
diadhachd.  Oir  dh'  orduich  iad  a'  chùis  air  a  leithid  de  dhòigh,  's  gu'm  bitheadh 
am  Bìobull  uile,  (no  a'  chuid  bu  mhò  dheth)  air  a  leughadh  thairis  aon  uair  's 
a'  bhliadhna ;  a'  rùnachadh  leis  a'  sin,  gu'm  bitheadh  a'  Chlèir,  agus  gu  h- 
àraidh  iadsan  a  bha  'n  am  Ministeiribh  anns  a'  Choimhthional,  iad  fèin  air  am 
brosnachadh  chum  diadhachd,  agus  gu'm  bitheadh  iad  na  bu  chomasaiche  air 
earail  agus  teagasg  fallain  a  thoirt  do  dhream  eile,  agus  Eascairdean  na  Pirinn 
a  bhreugnachadh,  le  leughadh  gu  tric,  agus  le  beachd-smuainteachadh  air 

focal  Dhè  ;  agus  a  thuilleadh  air  a'  so,  gu'm  feudadh  an  sluagh  a  ghnàth 
meudachadh  na  's  mò  agus  na  's  mò  ann  an  eòlas  Dhè,  agus.  a  hhi  na  's  mò  air 
am  beothachadh  le  gràdh  'fhior  Chreidimh-san,  tre  èisdeachd  an  Sgriobtuir 
naoimh  air  a  leughadh  gach  là  's  an  Eaglais. 

Ach  os  ceann  mòran  bhliadhnachan,  bha  an  t-Ordugh  diadhaidh  agus  ciatach 
so  a  bha  aig  na  seann  aithrichibh  air  'atharrachadh,  air  a  bhriseadh,  agus  air  a 
dhearmad,  le  cur  ris  Eachdraidhean  neo-chinnteach,  agus  Sgeulachdan  maille 
ri  mòr  àireamh  de  Fhreagairtibh,  de  Ghearr-rannaibh,  de  dh'  Ath-aithrisibh 
dìomhain,  de  Ghuidhibh  cuimhneachain,  agus  de  Riaghailtibh  Sheanaidhean ;  air 
chor  's  gu  cumanta,  an  uair  a  chaidh  tòiseachadh  air  leughadh  Leabhair  air  bith 
de'n  Bhìobull,  an  dèigh  tri  no  ceithir  de  Chaibideil,  bha  a'chuid  eile  air  am  fàgail 
gun  leughadh.  Agus  's  an  dòigh  so  chaidh  tòiseachadh  air  leughadh  Tveabhair 
Isaiah  anns  an  Teachd,  agus  Leabhair  Ghenesis  ann  an  Septuagesima ;  ach 
cha  d'  rinneadh  ach  tòiseachadh  orra,  air  chor  a's  nach  robh  iad  idir  air  an 
leughadh  gu  'n  deireadh :  Air  an  dòigh  cheudna  ghnàthaicheadh  Leabhraich- 
ean  eile  de  'n  Sgriobtuir  naomh.  Agus  a  thuilleadh  air  a'  so,  ged  bu  mhiann  le 
N.  Pòl  gu'm  bitheadh  gach  ni  air  a  labhairt  ris  an  t-sluagh  anns  an  Eaglais,  's 
a'  chànain  sin  a  thuigeadh  iad,  agus  o  'm  faigheadh  iad  buannachd  ;  Bha  an  t- 
Seirbhis  ann  an  Eaglais  so  Shasunn  os  ceann  mòran  bhliadhnachan  air  a 
leughadh  do 'n  t-sluagh  ann  an  Laidinn,  cainnt  nach  'eil  iad  a'  tuigsinn ;  air 
chor  's  gu'n  cuala  iad  le  'n  cluasaibh  a  mhàin,  agus  cha  robh  an  cridhe,  an 
spiorad,  no  an  inntinn  air  an  tosrail  a  suas  's  a'  Chreidimh  leatha.  Agus  a 
bharrachd  air  a'  so,  ged  a  roinn  na  seann  aithrichean  na  Sailm  'n  an  seachd 
Earrannaibh,  agus  a  ghairmeadh  do  gach  aon  diubh  Noctum :  Gidheadh  a  nis 
os  ceann  ùine  air  ais,  bha  beagan  diubh  air  an  ràdh  gach  là,  agus  a'  chuid  eile 
gu  buileach  air  an  dearmad.  A  thuilleadh  air  a'  so,  b'  e  àireamh  agus  cruas  nan 
Riaghailtean,  d'  an  do  ghairmeadh  am  Pie,  agus  b'  e  mùthaidhean  lìonmhor  na 
Seirbhis  a  b'  aobhar  de  'n  chùis,  gu  'n  robh  a  bhi  'tionndadh  thairis  nan  duilleag 
a  dh'  fhaotainn  an  àite  'n  a  ghnothuch  leis  fèin  cho  cruaidh  agus  duilich,  a  's 
gu-r  tric  a  bha  e  na  bu  dorra  fhaotainn  a  mach  ciod  bu  chòir  a  bhi  air  a  leugh- 
adh,  na  bha  e  'leughadh  an  uair  a  dh'  amaiseadh  air. 

Uime  sin  air  do  na  nithean  mi-ghoireasach  so  a  bhi  air  an  toirt  fainear,  tha 
Ordugh  air  a  chur  a  mach  an  so,  leis  am  bi  na  nithean  so  air  an  leasachadh. 
Agus  air  son  deisealachd  anns  a'  ghnothuch  so,  tha  Mìosachan  air  a  sgrìobhadh 
an  so  air  son  an  aobhair  sin,  a  tha  soilleir  agus  furasda  a  thuigsinn  ;  anns  am 
bheil  air  a  nochdadh  (urrad  's  a  dh'  fheudas  e  a  bhi)  leughadh  an  Sgriobtuir 
naoimh,  chum  gu'n  deanar  na  h-uile  nithean  ann  an  ordugh,  gun  a  bhi 
'briseadh  aon  chuid  bho  chuid  eile  dheth.  Air  an  aobhar  so  tha  air  an  gearradh 
as  Rannan  comh-fhreagraidh,  Freagairtean,  Rannan-cuiridh,  agus  a  leithid  sin 
de  nithibh  's  a  bhris  gnàth-chursa  leughadh  an  Sgriobtuir. 

Gidheadh  do  bhrìgh  gu  feum  Riaghailtean  air  chor-eiginn  a  bhi  ann  ;  uime 
sin  tha  Riaghailtean  àraidh  air  an  cur  a  mach  an  so  ;  nithean,  mar  a  tha  iad 
tearc  'an  àireamh,  is  amhuil  a  tha  iad  soilleir  agus  furasda  a  thuigsinn.  Air 
chor  's  gu  bheil  agaibh  an  so  Ordugh  air  son  Qrnuigh,  agus  air  son  leughadh 
an  Sgriobtuir  naoimh,  gu  h-àraidh  a'  comh-chordadh  ri  beachd  agus  rùn  nan 
seann  Aithrichean,  agus  mòran  na's  tarbhaiche  agus  na's  goireasaiche,  na'n  t- 
Ordugh  sin  a  bha  air  a  ghnàthachadh  roimh  so.  Tha  e  na's  tarbhaiche,  a 
chionn  gu  bheil  mòran  nithean  air  am  fàgail  a  mach  an  so,  cuid  diubh  a  tha 
mearrachdach,  cuid  neo-chinnteach,  agus  cuid  dìomhain  agus  saobh-chràbh- 
ach  ;  agus  cha-n  'eil  ni  air  'orduchadh  gu  'bhi  air  a  leughadh  ach  Focal 
fìorghlan  Dhè  fèin,  na  Sgriobtuirean  naomha,  no  na  nithe  sin  a  tha  'comh- 

chordadh  riu ;  agus  sin  anns  a'  chànain  agus  's  an  ordugh  sin,  a  tha  ro 
fhurasda  agus  ro  shoilleir  air  son  an  tuigsinn  araon  leis  aa  luchd-leughaidh 
agus  leis  an  luchd-èisdeachd.  Tha  e  cuideachd  na's  goireasaiche  araon  air 
son  giorraid  agus  soilleireachd  an  Orduigh,  agus  a  chionn  gu  bheil  na  Riaghailt- 
ean  tearc  agus  furasda. 

Agus  do  bhrìgh  's  gu'n  robh  roimh  so  mòr  eadar-dhealachadh  dhòighean  ann 
an  ràdh  agus  an  seinn  ann  an  Eaglaisibh  's  an  Rìoghachd  so  ;  cuid  a'  leantuinn 
Oleachdaidh  Shalisburi,  cuid  Oleachdaidh  Hereford,  cuid  Cleachdaidh  Bhan- 
goir,  cuid  Cleachdaidh  Iorc,  agus  cuid  Cleachdaidh  Lincoln ;  a  nis  bho'n  àm  so 
mach  cha  bhi  aig  an  Rìoghachd  gu  h-iomlan  ach  an  t-aon  Chleachdadh. 

Agus  do  bhrìgh,  's  nach  gabh  ni  sam  bith  a  bhi  cho  soilleir  air  a  chur  a  mach, 
"'s  nach  feud  teagamh  èiridh  a  suas  'n  a  chleachdadh  agus  'n  a  ghnàthachadh  ; 
<:hum  an  uile  leithid  sin  de  chaochladh  bharailibh  a  rèiteachadh  (ma  dh'  èireas 
aon  diubh)  agus  air  son  toirt  air  falbh  gach  uile  theagaimh,  a  thaobh  an  dòigh 
anns  a'  bheil  na  nithean  a  tha  anns  an  Leabhar  so  ri  'bhi  air  an  tuigsinn,  air  an 
deanamh,  agus  air  an  cleachdadh  ;  iadsan  a  tha  mar  so  'an  teagamh  no  a  tha 
ag  amharc  air  ni  sam  bith  ann  an  caochladh  seadh,  thèid  iad  daonnan  gu 
Easbuig  na  Sgìreachd,  agus  gabhaidh  esan  rathad  a  shocrachadh  agus  a 
rèiteachadh  nan  cùisean  so  a  rèir  a  ghliocais  ;  cho  fad  's  nach  bi  an  rathad  sin 
an  aghaidh  ni  air  bith  a  tha  sgrìobhta  's  an  Leabhar  so.  Agus  ma  bhitheas 
Easbuig  na  Sgìreachd  ann  an  teagamh,  an  sin  feudaidh  e  cur  air  son  fuasgladh 
na  ceisde  so  chum  an  Ard-Easbuig. 

Ed  tha  na  h-uile  nithe  orduichte  ri  'bhi  air  an  leughadh  agus  air  an  seinn  's 


an  Eaglais  anns  [a'  chànain  chumanta],  a  chum  's  gu'm  bi  an  Coimh- 
thional  air  a  thogail  a  suas  's  a  Ohreidimh  leis  a'  sin  ;  gidheadh  cha-n  'eil  e  air 
a  chiallachadh,  'n  uair  a  tha  daoine  ag  ràdh  Urnuigh  Mhaidne  agus  Unmigh 
Fheasgair  ann  an  uaigneas,  nach  feud  iad  an  ràdh  ann  an  cànain  air  bith  a 
thuigeas  iad  fèin. 

Agus  tha  aig  na  h-uile  Shagartaibh  agus  Dheaconaibh  ris  an  Urnuigh-Mhaidne 
agus  an  Urnuigh-Fheasgair  a  ràdh  gach  là,  ann  an  uaigneas  no  gu  follaiseach, 
mur  a  bacar  iad  le  tinneas,  no  aobhar  ro  theann  eile. 

Agus  am  Buachaille  spioradail  a  tha  'frithealadh  anns  gach  uile  Eaglais- 
Sgìreachd  no  Tigh-urnuigh,  air  dha  'bhi  aig  a  dhachaidh,  agus  mur  h-'eil  e  air 
■dhòigh  eile  gu  reusanta  air  a  bhacadh,  their  e  iad  ann  an  Eaglais  na  Sgìreachd 
no  's  an  Tigh-urnuigh  's  a  bheil  e  'frithealadh,  agus  bheir  e  faineargu  'm  buailear 
an  Clag  air  an  son  ann  an  àm  iomchuidh  mu  'n  tòisich  e,  chum  gu'n  tig  an  sluagh 
a  dh'  èisdeachd  Focail  Dhè,  agus  a  dheanamh  urnuigh  maille  ris. 


AN  T-AOBHAR  GU  BHEIL  CUID   AIR  AN  CUR  AS  AGUS  CUID  AIR  AN  GLEIDHEADH. 


,E  na  deasghnàthaibh  a  tha  air  an  cleachdadh  's  an  Eaglais,  agus 


a  thòisich  tre  reachd  dhaoine,  bha  cuid  diubh  air  tùs  air  an  dealbhadh 
bho  rùn  agus  miann  diadhaidh,  agus  gidheadh  mu  dheireadh  bha  iad  air  an 
tionndadh  gu  dìomhanas  agus  saobh-chràbhadh :  Thàinig  cuid  diubh  a  stigh 
de  'n  Eaglais  le  cràbhadh  neo-ghlic,  agus  le  leithid  de  dh'  eud  's  a  bha  as 
eugmhais  eòlais ;  agus  do  bhrìgh  's  gu'n  d'  amhairceadh  thairis  orra  air  tùs,  dh' 
fhàs  iad  gu  'bhi  gach  là  air  am  mi-ghnàthachadh  na  's  mò  agus  na  's  mò,  nithean 
cha-n  e  a  mhàin  air  son  am  mi-tharbhachd,  ach  mar  an  ceudna  a  chionn  's  gu'n 
■do  dhall  iad  gu  mòr  an  sluagh,  agus  gu'n  do  dhorchaich  iad  glòir  Dhè,  tha  iad 

airidh  a  bhi  air  an  gearradh  air  falbh,  agus  cùl  gu  buileach  a  chur  riu:  Tha 
cuid  eile  dhiubh  ged  a  bha  iad  air  an  dealbhadh  le  daoinibh,  gidheadh  chunnacas 
iomchuidh  an  gleidheadh  fathast,  araon  air  son  riaghailt  deadh-mhaiseich  's  an 
Eaglais  (chum  an  do  dhealbhadh  iad  air  tùs)  agus  do  bhrìgh  's  gu'm  buin  iad 
do  thogail  a  suas  's  a  Chreidimh,  ni  's  e  crìoch  nan  uile  nithean  a  tha  air  an 
deanamh  's  an  Eaglais,  mar  a  tha  an  t-Abstol  a'  teagasg.  . 

Agus  ged  nach  'eil  gleidheadh  no  fàgail  a  mach  Deasghnàith  ach  'n  a  ni 
beag,  an  uair  a  ghabhar  leis  fèin  e  ;  gidheadh  cha-n  'eil  briseadh  orduigh  agus 
reachd  choitchionn  le  ciont  toileil  agus  tarouiseach  'n  a  oilbheum  suarach  'am 
fianuis  Dhè.  Deanar  na  h-uile  nithe  'n  ar  measg,  tha  N.  Pòl  ag  ràdh,  gu 
deadh-mhaiseach  agus  a  rèir  orduìgh.  Cha-n  'eil  suidheachadh  an  orduigh  so 
a'  buintinn  do  dhaoinibh  cumanta  ;  air  an  aobhar  sin  cha  bu  chòir  do  dhuine 
sam  bith  a  ghabhail  os  làimh  no  de  dhànadas  a  ghabhail  air  fèin  Ordugh  air 
bith  a  tha  follaiseach  no  coitchionn  ann  an  Eaglais  Chriosd  a  shuideachadh  no 
atharrachadh  mur  h-'eil  e  gu  laghail  air  a  ghairm  agus  air  faotainn  ùghdarrais 
gu  sin  a  dheanamh. 

Agus  do  bhrigh  anns  an  lìnn  so,  gu  bheil  inntinnean  dhaoine  cho  eucoltach 
ri  'chèile,  's  gu  bheil  cuid  'g  a  smuainteachadh  'n  a  chùis  mhòir  a  tha  an 
aghaidh  an  coguis  ma  threigeas  iad  an  ni  a  's  lugha  d'  an  Deasghnàthaibh,  air 
dhoibh  a  bhi  cho  ceangailte  ri  'n  seann  chleachdadh  fèin  ;  agus  a  rìs  air  an 
làimh  eile,  gu  bheil  cuid  cho  dèidheil  air  nithibh  nuadha,  's  gu'm  bu  mhiann 
leo  <jach  ni  atharrachadh,  agus  gu  bheil  iad  'deanamh  tàir  air  na  seann  nithibh, 
air  chor  's  nach  urrainn  ni  sam  bith  an  toileachadh,  ach  an  ni  sin  a  tha  nuadh : 
Chunnacas  iomchuidh  gun  urrad  suim  a  ghabhail  cia  mar  a  bhitheadh  cuideachd 
air  bith  dhiubh  sin  air  an  toileachadh  agus  air  an  riarachadh,  's  a  bhitheadh  air  a 
ghabhail  chum  Dia  a  thoileachadh,  agus  a  chum  gu  faigheadh  iad  maraon 
buannachd.  Agus  gidheadh  air  eagal  gu'm  faigheadh  neach  air  bith  oilbheum, 
a  dh'  fheudadh  a  bhi  air  a  riarachadh  le  deadh  reusan,  tha  aobhairean  àraidh 
air  an  cur  a  sìos  an  so,  c'ar  son  a  tha  cuid  de  na  Deasghnàthaibh  cleachdta  air 
an  cur  air  falbh,  agus  cuid  eile  air  an  cumail  agus  air  an  gleidheadh  fhathast. 

Tha  cuid  diubh  air  an  cur  air  falbh,  a  chionn  gu'n  d'  fhàs  iad  tuilleadh  's  a 
chòir  agus  cho  lìonmhor  anns  na  làithibh  deireanach  so,  's  gu'n  robh  an  eallach 
dhiubh  do-iomchar  ;  mu  thimchioll  so  ghearain  N.  Augustin  'n  a  là  fèin,  gu'n 
robh  iad  air  fàs  ann  an  àireamh  cho  mòr,  a'  s  gu'n  robh  staid  an  t-sluaigh 
Chriosdail  a  thaobh  na  cùise  sin,  ann  an  cor  na  bu  mhiosa  na  bha 
cor  nan  Iudhach.  Agus  chomhairlich  e,  gu'm  bitheadh  a'  chuing  agus 
an  eallach  sin  air  an  toirt  air  falbh,  a  rèir  mar  a  bhitheadh  an  t-àm 
freagarrach  gu  'dheanamh  air  dhòigh  shìothchail.  Ach  ciod  e  a  theireadh 
N.  Augustin,  na  faiceadh  e  na  Deasghnàthan  a  bha  air  an  cleachdadh 'n  ar 
measg  bho  chionn  ghoirid  ;  ris  nach  robh  am  mòr-àireamh  a  chaidh  a  chleachd- 
adh  'n  a  là-san  ri  'bhi  air  an  coimeas  ?  Bha  mòr-àireamh  ar  Deasghnàthan-ne 
cho  lìonmhor,  agus  bha  urrad  diubh  cho  dorcha  a'  s  gu'n  do  chuir  iad  tuilleadh 
doilearachd  agus  dorchadas  air  sochairibh  Chriosd  dhuinne,  na  rinn  iad  'g  am 
foillseachadh  agus  'g  an  taisbeanadh.  Agus  a  thuilleadh  air  a  so  cha-n  'eil 
Soisgeul  Chriosd  'n  a  Lagh  Deasghnàthach  (mar  a  bha  mòran  de  Lagh  Mhaois) 
ach  is  Creidimh  e  anns  am  bheil  seirbhis  air  a  deanamh  do  Dhia,  cha-n  ann 
'an  daorsa  an  t-samhlaidh  no  na  sgàile,  ach  ann  an  saorsa  an  spioraid  ;  oir  tha 
an  Creidimh  riaraichte  leis  na  Deasghnàthaibh  sin  a  mhàin  a  tha  feumail  air 
son  an  Orduigh  dheadh-mhaiseich,  agus  an  Teagaisg  dhiadhaidh,  agus  leosan  a 
tha  iomchuidh  gu  dùsgadh  a  suas  inntinn  chodalaich  an  duine  gu  cuimhneach- 
adh  air  a  dhleasannas  do  Dhia,  le  ni-eiginn  sònraichte  ag'us  àraidh  a  tha  iad  a' 

ciallachadh,  leis  am  feudadh  e  'bhi  air  a  thogail  a  suas  's  a  Chreidimh.  A 
bharrachd  air  a'  so  b  'e  an  t-aobhar  'bu  chudthromaiche  gu'n  do  chuireadh  as 
Deasgnàthan  àraidh,  Gu  'n  robh  iad  cho  mòr  air  am  mi-ghnàthachadh ;  ann 
an  cuid  le  doille  shaobh-chràbhach  na  muinntir  aineolaich  agus  neo-fhogh- 
luimte,  agus  ann  an  cuid  le  sannt  do-shàsachaidh  na  muinntir  a  dh'  iarr  am 
buannachd  f èin,  na's  mò  na  glòir  Dhè  ;  air  chor  a  's  am  feadh  's  a  sheas  cleachd- 
adh  an  Deasghnàith  fèin  nach  b'  urrainnear  na  mi-ghnàthachaidhean  gu  ro 
mhaith  a  thoirt  air  falbh. 

Ach  a  nis  a  thaobh  nam  pearsannan  sin,  theagamh  a  ghabhas  oilbheum,  a 
chionn  gu  bheil  cuid  de  na  seann  Deasghnàthaibh  air  an  cumail  fhathast : 
Ma  bheir  iad  fainear,  gu  bheil  e  neo-chomasach  Ordugh  air  bith,  no  Oilean 
sìothchail  a  ghleidheadh  's  an  Eaglais  as  eugmhais  Deasghnàthan  air  chor- 
eiginn,  chi  iad  aobhar  ceart  air  an  inntinnean  atharrachadh.  Ach  ma  tha  iad 
'g  a  smuainteachadh  'n  a  ghnothuch  mòr,  gu  bheil  aon  air  bith  de  na  seann 
nithibh  air  an  cumail,  agus  na'm  b'  fhearr  leo  na  h-uile  'bhi  air  an  dealbhadh 
as  ùr  ;  An  sin  ma  dh'  aidicheas  na  daoine  sin  gu'm  bheil  cuid  de  Dheasghnàth- 
aibh  iomchuidh  ri  'bhi  air  an  gnàthachadh,  cinnteach  cha-n  urrainn  iad  coire 
fhaotainn  gu  reusanta  do'n  t-seann  fheadhainn  a  mhàin  air  son  an  aoise,  far 
am  feud  an  t-seann  fheadhainn  a  bhi  gu  freagarrach  air  an  cleachdadh,  gun  an 
aniaideachd  fèin  a  bhrathadh.  Oir  'n  a  leithid  de  chùis  is  ann  bu  chòir  dhoibh 
urram  na  bu  mhò  'thoirt  dhoibh  air  son  an  aoise,  ma  's  e  's  gu'n  aidich  siad  iad 
fèin  ni  's  dèidheile  air  aonachd  agus  air  comh-rèite,  na  tha  iad  air  atharrach- 
aidhibh  ùr  agus  air  nithibh  annasach,  a  tha  a  ghnàth  ri  'bhi  air  an  seachnadh 
(cho  fad  's  a  ghabhas  e  deanamh  maille  ri  cur  'an  cèill  Creidimh  Chriosd  gu 
fìrinneach).  A  bharrachd  air  a'  so,  cha-n  'eil  aobhar  ceart  sam  bith  aca  sin 
oilbheum  a  ghabhail  air  son  nan  Deasghnàthan  a  chaidh  a  chumail.  Oir  mar 
a  tha  iadsan  air  an  toirt  air  falbh  a  bu  ro  mhò  'bha  air  am  mi-ghnàthachadh, 
agus  a  bha  'n  an  uallach  air  coguisibh  dhaoine  gun  aobhar  sam  bith  ;  mar  sin 
a'  chuid  eile  a  ghleidheadh,  tha  iad  air  an  cumail  air  son  a  leithid  de  dh'  Oiletm 
agus  Ordugh,  's  a  dh'  fheudas  a  bhi  air  an  atharrachadh  agus  air  am  mùthadh 
air  son  aobhairean  ceart,  agus  uime  sin  nach  'eil  ri  'bhi  air  am  meas  co-ionann 
ri  Lagh  Dhè.  Agus  a  thuilleadh  air  sin,  cha-n  'eil  iad  'n  an  Deasghnàthaibh 
dorcha  no  balbh,  ach  tha  iad  air  an  cur  'an  cèill  'n  a  leithid  de  dhòigh,  's  gu 
feud  gach  duine  a  thuigsinn  ciod  a  tha  iad  a'  ciallachadh,  agus  ciod  e  feum  a 
tha  orra.  Air  chor  's  nach  'eil  e  coltach  gu'm  bi  iad  air  am  mi-ghnàthachadh 
's  an  àm  a  tha  ri  teachd  mar  a  bha  cuid  eile.  Agus  ann  an  deanamh  nan 
nithean  so  cha-n  'eil  sinn  a'  diteadh  Chinneach  air  bith  eile,  no  ag  àithneadh  ni 
sam  bith  ach  d'  ar  sluagh  fèin  a  mhàin  :  Oir  tha  sinn  'g  a  smuainteachadh  'n  a 
ni  iomchuidh,  gu'n  gnàthaicheadh  gach  Dùthaich  a  leithid  de  Dheasghnàth- 
aibh  's  a  smuainticheas  iad  na  's  fhearr  chum  nochdadh  a  mach  onoir  agus  glòire 
Dhè,  agus  a  chum  an  sluagh  a  thoirt  gu  caithe-beatha  's  ro  fhoirfe  agus  a's  ro 
dhiadhaidhe,  as  eugmhais  mearrachd  no  saobh-chràbhaidh ;  agus  gu'n  cuireadh 
iad  uapa  nithean  eile,  a  tha  iad  a'  faicinn  o  àm  gu  àm  a  bhi  gu  ro  mhòr  air  am 
mi-ghnàthachadh,  mar  a  tha  gu  tric  a'  tachairt  ann  an  riaghailtibh  dhaoine 
ann  an  caochladh  dhòighibh  'an  caochladh  Dhùthchannaibh. 

H  AN  T-ORDUGH 
Anns  a'  bheil  an  Saltair  ri  'bhi  air  a  leughadh. 

Blthidh  an  Saltair  air  a  leughadh  thairis  aon  uair  anns  gach  mios,  mar  a  tha 
e  an  sin  air  a  chur  a  mach,  araon  air  son   Urnuigh  Mhaidne  agus 

air  son  Urnuigh  Fheasgair.  Ach  ann  an  Ceud  mhios  an  Earraich  leughar  e  a 
mhàin  gus  aa  t-Ochdamh,  no  an  Naothamh  là  fìchead  de  'n  mhìos. 

Agus,  do  bhrìgh  's  gu  bheil  Aon  là  deug  thar  fhichead  anns  gach  aon  de  na 
mìosaibh  so:  Mìos  deireannach  a'  Gheamhraidh,  Dara  mìos  an  Earraich, 
Ceud  mhìos  an  t-Samhraidh,  Mìos  deireannach  an  t-Samhraidh,  Ceud  mhìos 
an  Fhogharraidh,  Mìos  deireannach  an  Fhogharraidh,  agus  Mìos  meadh- 
onach  a'  Gheamhraidh ;  Tha  e  air  'orduchadh,  gu'm  bi  na  ceart  Sailm 
air  an  leughadh  air  an  là  mu  dheireadh  de  na  mìosaibh  so,  a  chaidh  a 
leughadh  an  là  roimh  sin  ;  A  chum  's  gu  'n  tòisich  an  Saltair  a  ris  air  a'  cheud 
là  de  'n  ath  mhìos. 

Agus  do  bhrigh  's  gu  bheil  an  cxix  Salm  air  a  roinn  'n  a  xxii  Chuibhrionn, 
agus  gu  bheil  i  tuilleadh  is  fada  ri  'bhi  air  a  leughadh  aig  aon  àm  ;  Tha  e  air 
'orduchadh,  nach  leughar  aig  aon  àm  thar  ceithir  no  cùig  de  na  Cuibhrinnibh 
sin. 

Agus  aig  deireadh  gach  Sailme,  agus  aig  deireadh  gach  cuibhrinn  sin  de  'n 
cxix  Salm  theirear  an  Laoidh  so, 

Glòir  do'n  Athair,  agus  do'n  Mhac:  agus  do'n  Spiorad  Naomh;  Marabha 
air  tùs,  a  tha  nis,  agus  a  bhitheas  gu  bràth,  saoghal  gun  chrìoch.  Amen. 

Thoir  fainear,  gu'm  bheil  an  Saltair  air  a  roinn  a  rèir  Dòigh  nan  Eabhruidh- 
each,  agus  air  'eadar-theangachadh  [gu  Beurla]  a  rèir  a'  Bhìobuill  Mhòir 
Shassunnaieh,  a  bha  air  a  chur  a  mach  agus  air  a  ghnàthachadh  ri  linn  Righ 
Ea  nruig  a  h-Ochd  agus  lmhear  a  Sia. 

T  AN  T-ORDUGH 

Anns  am  bheil  a'  ciiuid  eile  de'n  Sgriobtuir  naomh  ri  'bhi  air  a  leughadh. 

THa  an  Seann  Tiomnadh  air  'orduchadh  air  son  nan  ceud  Leasan  aig  Urnuigh 
Mhaidne  agus  aig  Urnuigh  Fheasgair  ;  air  chor  's  gu'm  bi  a'  chuid  is  mò 
dheth  air  a  leughadh  aon  uair  anns  gach  bliadhna,  mar  a  tha  e  air  'orduchadh 
anns  a'  Mhìosachan. 

Tha  an  Tiomnadh  Nuadh  air  'orduchadh  air  son  nan  dara  Leasan  aig  Urnuigh 
Mhaidne  agus  aig  Urnuigh  Fheasgair,  agus  bithidh  e  air  a  leughadh  thairis  'n 
a  ordugh  dà  uair  gach  bliadhna,  aon  uair  's  a  Mhaduinn  agus  aon  uair  's  an 
Fheasgar,  a  bharrachd  air  na  Litrichibh  agus  na  Soisgeulaibh  ;  Ach  Leabhar 
an  Taisbeanaidh,  as  am  bheil  Leasain  àraidh  a  mhàin  air  an  orduchadh  aig 
deireadh  na  bliadhna,  agus  roinn  de  Leasain  shònraichte  a  tha  air  an 
orduchadh  air  caochladh  Fhèillibh. 

Agus  chum  fios  fhaotainn  air  na  Leasain  is  còir  a  leughadh  air  gach  là, 
amhaircibh  air  son  an  là  de  'n  mhìos  anns  a'  Mhìosachan  a  leanas,  agus  an  sin 
gheibh  sibh  na  Caibideil'  agus  Earannan  de  na  CaibideiP  a  tha  ri  'bhi  air  an 
leughadh  air  son  nan  Leasan  araon  aig  Urnuigh  Mhaidne  agus  aig  Urnuigh 
Fheasgair :  Ach  a  mhàin  na  Fèillean  a  tha  'g  atharrachadh  an  là  agus  nach  'eil 
anns  a'  Mhìosachan,  agus  na  Fèillean  nach  'eil  ag  atharrathadh  an  là,  far  am 
bheil  àite  falamh  air  'fhàgail  ann  an  Sreath  nan  Leasan  ;  air  son  nan  làithean 
sin  uile  gheibhear  na  Leasain  shònraichte  ann  an  Clàr  nan  Leasan  sònraichte. 

Ma  theirear  Urnuigh  Fheasgair  's  an  aon  ionad-aoraidh  aig  dà  àm  air  leth  air 
Di-dòmhnaich  sam  bith  (ach  Di-dòmhnaich  air  son  am  bheil  atharrachadh 
Dhara  Lcasain  gu  sònraichte  air  'orduchadh  anns  a'  chlàr)  feudaidh  caibideil 
sam  bith  as  na  ceithir  Soisgeulaibh,  no  Leasan  sam  bith  air  'orduchadh  ann  an 
Clàr  nan  Leasan  as  na  ceithir  Soisgeulaibh,  a  bhi  air  a  ghabhail  air  son  an  Dara 
Leasain  aig  an  dara  àm,  mar  a  chi  am  ministeir  iomchnidh. 

Air  aobhairibh,  aig  am  bheil  cead  Ard-fhir-ùghdarrais,  feudaidh  Leasain  eile 
le  'thoil-san  a  bhi  air  an  cur  'an  àite  na  feadhnach  a  tha  air  an  orduchadh  anns 
a'  Mhìosachan. 

Agus  thoir  fainear,  ge  b'e  uair  air  bith  aig  am  bheil  Sailm  no  Leasain 
shònraichte  air  an  orduchadh  ;  an  sin  fàgar  a  mach  air  son  an  àma  sin  na  Sailm 
agus  na  Leasain  ghnàthaichte,  a  tha  air  an  orduchadh  anns  an  t-Saltair  agus 
's  a  Mhìosachan,  ma  tha  mùthadh  eatorra. 

Thoir  fainear  mar  an  ceudna,  Air  aobhairibh  a  bhitheas  air  an  orduchadh  le 
Ard-fhear-ùghdarrais  feudaidh  Sailm  eile,  le  'thoil  san,  a  bhi  air  an  cur  'an  àite 
na  feadhnach  a  tha  air  an  orduchadh  anns  an  t-Saltair. 

Ma  thuiteas  aon  air  bith  de  na  Làithibh-naomha  aig  am  bheil  Leasaiii' 
Shònraichte  air  an  orduchadh  anns  a'  chlàr  tachairt  air  a'  cheud  Dòmhnach  's 
an  Teachd,  air  Là  Càisge,  air  Dòmhnach  na  Cuingeis,  no  air  Dòmhnach  na 
Trionaid,  leughar  na  Leasain  a  tha  air  an  orduchadh  air  son  an  Dòmhnaich  sin, 
ach  ma  thachras  e  air  Dòmhnach  air  bith  eile,  feudar  na  Leasain  a  leughadh  a 
tha  air  an  orduchadh  aon  chuid  air  son  an  Dòmhiiaich  no  an  Là-naoimh  mar  a 
chi  am  ministeir  iomchuidh. 

Thoir  fainear  mar  an  ceudna,  gu'm  bi  an  Guidhe,  an  Litir,  agus  an  Soisgeul 
a  tha  air  an  orduchadh  air  son  an  Dòmhnaich  air  an  gnathachadh  rè  na 
seachduin  a  leanas,  far  nach  'eil  e  air  'ordurchadh  air  sheol  eile  's  an  Leabhar  so. 

f  LEASAIN  SHONKAICHTE 

Ri  'n  leughadh  aig  Urnuigh  Mhaidne  agus  aig  Umuigh  Fheasgair  air 

Di-Dòmhnaichibh  agus  làithibh  naomha  eile  re  na  bliadhna. 

Leasain  shònraichte  air  son  Di-dòmhnaichean. 

Urnuigh  Fheasgair. 

xi. 

Ecsodus  xiv. 

1.  Leas&n. 

Lcsoq.  xn.  g'u  r.  ^y. 

r.  29.] 

V. 

XXX. 

Eseciel  xxxvi.  r.  25. 

Urnuigh  Mhaidne. 


Urnuigh  Fheasgair. 


Dòmhnach  na 
Trionaid. 
I  .  Leasan. 

2.  Leasan. 
Dòmhnaich  an 
dèigh  na 
Trionaid. 
An  ceud. 

ix. 

xiv. 

XV. 

xviii. 
xix. 

XX. 

xxiii. 

Isaiah  vi.  gu  r.  11. 
Taisb.  i.  gu  r.  9. 

Ios.  iii.  r.  7  gu  iv.  r.  15. 

Breith.  iv. 

1  Sam.  ii.  gu  r.  27. 

xii. 

xv.  gu  r.  24. 

2  Sam.  i. 

1  Eachd.  xxi. 

2  Righ.  v. 
ix. 

xviii. 
2  Eachd.  xxxvi. 

Ierem.  v. 

xxxvi. 
Eseciel  xiv. 

xxxiv. 
Daniel  iii. 

Thoir  fainear — Gu  bheil  ua  Leasain  a  tha  air  an  orduchadh  anns  a'  chlàr  so  air  son  an 
t-Seachdamh  Dòmhnaich  fìchead  an  dèigh  na  Trionaid,  ri  'bhi  a  ghnàth  air  an  leughadh  air 
an  Dòmhnach  a'e  faisge  roimh  'n  Teachd. 

Gal.  i.  r.  11. 

Gnìonih.  xx^*i.  gu  r.  21. 

tjJJjCt^tCtClJi  'iXCt  Jt' 

O'l^fh  Jblxtivc 
jW $fctticts~ 

T?r*cr»rliT2  viìi    o*n  v    1  T 

XIjCoU^IIIo  _\.lll,   gll  I.  X*. 

Hagai  ii.  gu  r.  10. 

1  Sam.  ii.  r.  27  gu  r.  36. 

Isaiah  xxii.  r.  15. 

^Pp  n  f*h  fl ft i t%s>  ft fh  cl 

fti*  Tiffìi-'Pìfih  - 
tv/  utjuib  J.  tyii 

CCtVYiCt  \_Ctrl%  OÌCjJt 

j^f'it  Lvc  ] 

ijcn.  111.  j_,u  1.  i-0. 

Isaiah  lii.  r.  7  g*u  r.  13. 

DÌ'CÌCtCÌìli'il  'iXCt 

7 iit  fi  Ìfhvp 

JJHU/VÌ-/VI  C<. 

1  Leasan 

IsPviali  lviii.  g*u  r.  13. 

Ionah  iii. 

9  T.PKnn 

_.=.  JjtTclOctjll. 

IVIarc.  ii.  r.  13  °*u  r.  23. 

Eabh.  xii.  r.  3  gu  r.  18. 

r)  i  i'iift  i/ìì 

JL/v-V  IVlVVlV 

VOVÌYtJh  7X  Cftctiscf. 

1  Lecisan 

Tuir.  i.  j^ri  r.  15. 

Tuir.  ii.  r.  13. 

2  Leasan 

Eoin  xiv.  Sfu  r.  15. 

Eoin  xiv.  r.  15. 

Tìi  ì  a  ft  ivf 

J-S v •  llltVVl  V 

votiYtft  ìx  Cfatiscj '. 

Tuir.  iii.  r.  34. 

1  Leasan 

Tuir.  iii.      r.  34. 

2.  Leasan. 

Eoin  xv.  2'u  r.  14. 

Eoin.  xv.  r.  14. 

Dì/~ci'Ctcì/(  ( fiì/ 

VOÌfYvJi  ÌX  CjJì/Ùiì/SQ . 

Daniel  ix.  r.  20. 

X.  XjCclrOd'Il. 

Tuir.  iv.  °'U  r.  21. 

2.  Leasan. 

F"riin  vvi    <>*n  r  16 
HiKjm  Ai  1.  gu  1. 

Eoin  xvi.  r.  16. 

D tctvclcto t ii 

voìnxJt  ìx  CJtttiscj . 

1»  Leasan. 

Hosea  xiii  g*u  r.  15. 

Hosea  xiv. 

2.  Leasan. 

Eoin  xvii. 

Eoin  xiii.  gu  r.  36. 

Di'Ji  -ctoiiif 

Q/  cJfCd  8CI  it  l  Ji 

Isai.  lii.  r.  13  agus  liii. 

1  Leasan. 

Gen.  xxii.  <*'ii  r.  20. 

2.  Leasan. 

Eoin  x\'iii. 

1  Pearlar  ii. 

jA  7YI  B  CCtSCfttT 

voiiYiJt  iì/  CJtcvtsy. 

Hos.  x.  r.  8  gu  vi.  r.  4. 

1  Leasan 

1  Secliariali  ix. 

*•?  TiPndnn 

w  XJCC-OcVII. 

S  Luc.  xxiii.  r.  5U. 

Rom.  vi.  gu  r.  14. 

Di'luctin  ctìi'ii 

ctìx  scctcJxcluin 

ìXCt  CttXSCJC. 

Dàn  Shol.  ii.  r.  10. 

1.  Leasan. 

Ecsod  xv.      r.  22. 

2.  Leasan. 

Luc  x\i\'  °'U  r.  13 

Mata  xxviii.  gu  r.  10. 

Di'ìytctivt  ctiì'i/j 

ctix  scttcJitìitf  a 

ixct  C(lts[/&. 

Esec.  xxx\  ii.  gu  r.  15. 

1  Leasan. 

<_   Xbl^ll.    XIII.  I.  Xtc  ^  Ll  I 

[22. 

Eoin  xxi.  r.  15. 

2.  Leasan, 

j  Eoin  xxi.  g'U  r.  15. 

iV.  Mctvcus. 

Isai.  lxii.  r.  6. 

Esec.  i.  gu  r.  15. 

iV  .  riìutp 

Sechariah  iv. 

1.  Leasan. 

isai.  x  . 

2.  Leasan. 

J^jOin  ì.  r.  4o. 

Lel  ctw  JJol-sva.s 

2  Rìuh.  ii.  gu  r.  16. 

1.  Leasan. 

Dan.  vii.  r.  9  gu  r.  15. 

2.  Leasan. 

T.nr»     wiv     V  44. 
j    Hll  .  XXIV .  I .  ^f. 

Eabh,  iv. 

xviii 


Urnuiqh  Mhaidne.  Urnuigh  Fheasgair. 


Di-luain  ann 
an  seachdvin 
na  Cuingeis. 

1.  Leasan. 

2.  Leasan. 
Di-mairt  ann 
an  seachduin 
na  Cuingeis. 

1.  Leasan. 

2.  Leasan. 
N.  Barnabas. 

1.  Leasan. 

2.  Leasan. 
N.  Eoin 
Baistidh. 

1.  Leasan. 

2.  Leasan. 
N.  Peadar. 

1.  Leasan. 

2.  Leasan. 
N.  Seuvias. 

1.  Leasan. 

2.  Leasan. 

N.  Bartolomeus. 
N.  Mata. 
N.  Michael. 

1.  Leasan. 

2.  Leasan. 
N.  Lucas. 

N.  Simon  agus 

N.  Iudas. 
NaNaoimhuile. 

1.  Leasan. 

2.  Leasan. 


Gen.  xi.  gu  r.  10. 
1  Cor.  xii.      r.  14. 


Ioel  ii.  r.  21. 

1  Tes.  v.  i:  12  gu  v.  24. 

Deut.  xxxiii.  gu  r.  12. 
Gnìomh.  iv.  r.  31. 


Mal.  iii.  gu  r.  7. 
Mata  iii. 

Esec.  iii.  r.  4  gu  r.  15. 
Eoinxxi.  r.  15gur.  23. 

2  Rig'h.  i.  g-u  r.  16. 
Luc.  ix.  r.  51  gu  r.  57. 
Gen.xxviii.r.lOgur.18. 
1  Rìgh.  xix.  r.  15. 

Genesis  xxxii. 
Gnìomh.  xii.  r.  5  gu  r. 
Isaiah  lv.  [18. 

Isaiah  xxviii.  r.  9  gu 
[r.  17. 
Gliocas  iii.  gu  r.  10. 
Eabh.  xi.  r.  33  agus 
[xii.  g-u  r.  7. 


Air.  xi.  r.  16  gu  r.  31. 
1  Cor.  xii.  r.  27  agus  xiii. 


Micah  iv.  gu  r.  8. 
1  Eoin  iv.  gu  r.  14. 


Nahum  i. 
Gnìomh.  xiv.  r.  8. 


Malachi  iv. 

Mata  xiv.  gu  r.  13. 

Sechariah  iii. 

Gnìomh.  iv.  r.  8  gu  r.  23. 

Ier.  xxvi.  r.  8  g*u  r.  16. 

Deut.  xviii.  r.  15. 

1  Eachd.  xxix.  gu  r.  20. 

Daniel  x.  r.  4. 
Taisb.  xiv.  r.  14. 
Eclesiasticus  xxxviii.  gu  r.  15. 


Ier.  iii.  r.  12  gu  r.  19. 


Gliocas  v.  gu  r.  17. 
Taisb.  xix.  gu  r.  17. 


^[  Sailm  shbnraichte  air  làithibh  àraidh. 


Urnuigh  Mhaidne.  ÌUrnuigh  Fheasgair 


T  Là  Nodhlaic. 
%  Di-ciadui)i  na  Luaithre. 
Di-h-aoine  a'  cltetisaidh. 
*fi  Là  Càisge. 
ì[  Là  an  Dol  suas. 
1f  Dòmhnach  na  Cuingeis. 


Sal.  xix. 

lxxxix. 

xlv. 

cx. 

lxxxv. 

cxxxii. 

vi. 

cii. 

xxxii. 

cxxx. 

xxxviii. 

cxliii. 

xxii. 

lxix. 

xl. 

lxxxviii. 

liv. 
ii. 

cxiii. 

lvii. 

cxiv. 

cxi. 

cxviii. 

viii. 

xxiv. 

XV. 

xlvii. 

xxi. 

cviii. 

xlviii. 

civ. 

Ixviii. 

cxhr. 

XIX 


CLAIR   agus   RI AGH  AILTE  AN 


AIR  SON  NAM 


Fèillean  a  tha  'g  atharrachadh  an  là  agus  nam  Fèillean  nach  'eil  ag  atharrachadh 
an  là  ;  Maille  ri  làithibh  Trasgaidh  agus  Stuamachd,  rè  na  bliadhna  uile. 


Riaghailtean  gu  faotainn  a  mach  c'  uine  tha  na  Fèillean  a  tha  'g  atharrachadh 
an  là,  agus  c'  uine  tha  na  Làithean  naomha  a'  tòiseachadh. 

'  Q  E  Là  Càisg'  air  am  bheil  a'  chuid  eil'  a'  crochadh,  aa:us  's  e  an  là  sin  a 
IO  ghnàth  an  ceud  Dòmhnach  an  dèigh  na  ceud  ghealaich  làin'  a  thachras 
an  dèigh  an  t-aon  là  fichead  de  mhìos  meadhonach  an  earraich.  Agus  ma 
thachras  do  'n  ghealaich  a  bhi  làn  air  Di-dòmhnaich,  is  e  an  Dòmhnach  'n  a 
dhèigh  sin  Là  Oàisge. 

'S  e  Dòmhnach  an  Teachd  a  ghnàth  an  Dòmhnach  a's  faisg'  air  Fèill  N. 
Aindreas,  co  dhiu  'bhitheas  e  roimhe  no  'n  a  dhèigh. 

/  Septuagesima  Naoidh  \ 

Tha  n(SmhnjjnhJ  Secsagesima  Ochd  f  seachduinean 

ina  Dòmnnach^  Cuincuagesima  Seachd  f  roimh 'n  Chàisg. 

\  Cuadragesima  Sè  ) 

{Dòmhnach  an  Asluchaidh  Cùig  seachduinean  \ 

Là  an  Dol-suas  Dà  fhichead  là  '  an  dèigh 

Dòmhnach  na  Cuingeis  Seachd  seachduinean  (  na  Càisge. 

Dòmhnach  na  Trionaid  Ochd  sechduinean  ; 


Clàr  nan  uile  Fhèillean  a  tha  ri  'n  cumail  ann  an  Eaglais 
Shasunn  rè  na  bliadhna. 

H-uile  Dòmhnach  anns  a'  bhliadhna. 


Làithean 
Fhèillean 


r  Tiomchioll-ghearraidh  ar  Tighearna  Iosa  Criosd. 
An  Fhoillseachaidh. 
Iompachaidh  N.  Pòl. 
Glanaidh  na  h-Oigh  Bheannaichte. 
An  Abstoil  N.  Matias. 
Teachdaireachd  na  h-Oigh  Bheannaichte. 
An  t-Soisgeulaiche  N.  Marcus. 
Nan  Abstol  N.  Philip  agus  N.  Seumas. 
Dol-suas  ar  Tighearna  Iosa  Criosd. 
N.  Barnabas. 
Breith  N.  Eoin  Baistidh. 
An  Abstoil  N.  Peadar. 
An  Abstoil  N.  Seumas. 
An  Abstoil  N.  Bartolomeus. 
An  Abstoil  N.  Mata. 
N.  Michael  agus  nan  uile  Aingeal. 
An  t-Soisgeulaiche  N.  Lucas. 
Nan  Abstol  N.  Simon  agus  N.  ludas. 
Nan  Naomh  uile. 
An  Abstoil  N.  Aindreas. 
An  Abstoil  N.  Tomas. 
Là  breith  ar  Tighearna. 
A'  Mhairtirich  N.  Stephen. 
An  t-»Soisgeulaiche  N.  hoin. 
Nan  Neo-chiontach  Naomha. 


Di-luain  |ann  an  geachduin 
DiSirt} 


Di-luain  )annanseachduin 
Dfmairt  j  na 


XX 


Na  Feasgair 
no  na  Faire 
roimh 


Clàr  nam  Faire,  nan  Trasg,  agus  nan  làithean  Stuamachd 
a  tha  ri  'n  cumail  anns  a'  bhliadhna. 


'  Là  breith  ar  Tighearna. 
(ìlanadh  na  h-Oigh  Bheannaichte  Muire. 
Teachdaireachd  na  h-Oigh  Bheannaichte. 
Là  Càisge. 
Là  an  Dol-Suas. 
'n  Chuingeis. 
N.  Matias. 
N.  Eoin  Baistidh. 
N.  Peadar. 
N.  Seumas. 
N.  Bartolomeus. 
N.  Mata. 

N.  Sirnon  agus  N.  ludas. 

N.  Aindreas. 

N.  Tomas. 

Na  h-nile  Naoimh. 


Thoir  fainear,  ma  thachras  a-h-aon  de  na  Fèillibh  so  tuiteam  air  Di-luain, 
gu'n  gleidhear  an  Fhaire  no  'n  Là-Traisg'  air  Di-sathuirne,  fni  h-ann  air  an 
Dòmhnach  a's  faisge  roimhe. 


Làithean  Trasgaidh  no  Stuamachd. 

I.  Dà  fhichead  là  a'  Charmhais. 

II.  Làithean-traisg'  ann  an  ceithir  aimsiribh  na  bliadhna, 

's  iad  sin  Di-Ciaduin,  /  a'  cheud  Di-Dòmhnaich  de  'n  Channhas. 
Di-h-aoine,  agus)  Fèill  na  Cuingeis. 

Di-sathuirne  an  j  14  là  de  Mhìos  meadhonach  an  fhogharaidh. 
dèigh         \  13  là  de  Mhìos  meadhonach  a'  gheamhraidh. 

III.  Tri  làithean  an  Asluchaidh,  's  iad  sin  Di-luain,  Di-mairt.  agus  Di- 
ciaduin  roimh  Dhiardaoin  Naomh,  no  Dol-suas  ar  Tighearna. 

IV.  A  h-uile  Di-h-aoine  anns  a'  bhliadhna,  ach  \k-Nodhlaic. 

rHA  XXXI.  LA. 

1  3 

Anios  iv.  r.  4. 

v.  r.  18  eu  vi.  r.  9. 
viii. 

Obadiah. 
Ionah  ii. 

iv. 
Micah  ii. 

ìv. 

vi. 
Nahum  i. 

iii. 

Habacuc  ii. 
Sephaniah  i.  gu  r.  14. 

ii.  r.  4. 
Hagai  i. 

ii.  r.  10. 
Sechariah  i.  r.  18  agus  ii. 

iv. 
vi. 

viii.  gu  r.  14. 

ix.  r.  9. 
xi. 
xiii. 

Malachi  i. 

iii.  gu  r.  13. 
Gliocas  i. 

iv.  r.  7. 

vi.  r.  22  gu  vii.  r.  15. 
viii.  gu  r.  19. 

HOGHARAIDH  ' 

,  1 

• 

1  lli  II  1  P  i 

p>>  Up-à>pàmf^  tftèjpte  >vhà 

JANNACH  AN  F 

i   

=s 

=  1 

Amos  ii.  r.  4  gu  iii.  r.  9. 

v.  gu  r.  18. 
vii. 

ix. 
Ionah  i. 
iii. 

Micah  i.  gu  r.  10. 
iii. 

V. 

vii. 
Nahum  ii. 
Hal>acuc  i. 

iii. 

Sei)haniali  i.  r.  14gu  ii.  r.  4. 
iii. 

Hagai  ii.  gu  r.  10. 
Sechariah  i.  gn  r.  18. 

iii. 

V. 

vii. 

viii.  r.  14. 

X. 

xii. 
xiv. 
Malachi  ii. 

iii.  r.  13  agus  iv. 

Gliocas  ii. 

vi.  gu  r.  22, 

vii.  r.  15. 

ANN  AM  MIOS  DEIRE 

Remigius,  Easbuig  Rhemes. 
Fait,  Oigh  &  Mairtireach. 

N.  Denis  an  t-Areopagach  Easbuig  &  Mair- 

Atliarrachadh  Rìgh  Iinheir  am  Fear-aideach- 
 [aidh. 

Bteldred  Oigh. 

N.  Iaicos  Soisgeulaìclie. 

Crispin  Mairtireach. 

Trasg. 

.V.  Sinion  &  N.  Tudas  Abstoil  &  Mairtirich. 

Trasg. 

Eoin  i.  gu  r.  29. 
i.  r.  29. 
ii. 

iii.  gn  r.  22. 

iii.  r.  22. 

iv.  gu  r.  81. 

iv.  r.  31. 

v.  gu  r.  24. 

v.  r.  24. 

vi.  gu  r.  22. 

vi.  r.  22  gu  r.  41 

vi.  r.  41. 

vii.  gu  r.  25 

vii.  r.  25. 

viii.  gu  r.  81. 

viii.  r.  31. 

ix.  gu  r.  39. 

ix.  r.  39  gu  x.  r.  22. 

x.  r.  22. 

xi.  gu  r.  17. 

xi.  r.  17  gu  r.  47. 

ii.  agus  iii.  gu  r.  7. 

iii.  r.  7gu  iv.  r.  14. 

iv.  r.  14  agus  v. 
vi. 

vii. 
viii. 
ix. 

x.  gu  r.  19. 

x.  r.  19. 

xi.  gu  r.  17. 
xi.  r.  17. 
xii. 

xiii. 
Seumas  i. 
ii. 
iii. 
iv. 

1  Peadar  i.  gu  r.  22. 

i.  r.  22guii.  r.  U. 

ii.  r.  11  gu  iii.  r.  8. 

A  N    T-0  R  D  U  G  H 

AIR  SON 

URNUIGH    MHAIDNE   AGUS  URNUIGH 
FHEASGAIR 

gu  'bhi  air  an  ràdh  agus  air  an  gnàthachadh  gach 
là  rè  na  bliadhna. 


rriHa  Urnuigh  Mhaidne  agus  Urnuigh  Fheasgair  ri 
-L  'bhi  air  an  cleachdadh  ann  an  ionad  gnàthaichte 
na  h-Eaglais,  Tigh-Urnuigh,  no  Cùirte  na  h-Altarach  ; 
Mur  bi  e  air  'orduchadh  air  mhodh  eile  le  Ard-fhear- 
ùghdarrais  an  àite  sin.  Agus  fanaidh  Cùirtean  nan 
Altairean  mar  a  bha  iad  anns  na  h-àmaibh  a  chaidh 
seachad. 

Agus  an  so  tha  e  ri  'thoirt  fainear  gu'm  bi  leithid  de 
Sgeadachdaibh  na  h-Eaglais  agus  a  Ministeirean  aig  uile 
àmaibh  am  Frithealaidh  air  an  cumail  agus  air  an  gnàth- 
achadh,  mar  a  bha  iad  ann  an  Eaglais  Shasunn  so,  le 
Ughdarras  Pàrlamaid,  anns  an  dara  bliadhna  de  Rìogh- 
achadh  Rìgh  Imhear  a  Sia. 


1 


A 


ÀN 

T-0  R  D  U  G  H 

AIR  SON 

UENUIGH  MHAIDNE, 

Gach  là  rè  na  bliadhna. 


H  Aig  toiseach  na  h-Urnuigh-Mhaidne  leughaidh  am 
Ministeir  le  guth  àrd  aon,  no  tuilleadh  de  na  h-Earr- 
annaibh  so  de  na  Sgriobtuiribh,  a  lèanas.  Agus  an 
sin  their  e  an  ni  sin  a  tha  sgrìobhta  an  dèigh  nan 
Earrannan  ceudna. 

AN  uair  a  philleas  an  t-aingidh  air  falbh  o 
'aingidheachd,  a  chuir  e  'n  gnìomh,  agus 
a  ni  e  an  ni  a  tha  dligheach  agus  ceart,  gleidh- 
idh  e  anam  beò.    Esec.  18.  27. 

Tha  mi  ag  aideachadh  m'  eusaontais,  agus 
tha  mo  pheacadh  a?  m'  làthair  a  ghnàth.  Salm 
51.  3. 

Foiuich  do  ghnùis  o  m'  pheacaidhean,  agus 
dubh  as  m'  eucearta  gu  lèir.    Salm  51.  9. 

Is  iad  Iobairtean  Dhè  spiorad  briste :  air 
cridhe  briste  agus  bmite,  a  Dhè,  cha  dean 
thusa  tàir.    Salm  51.  17. 

Eeubaibh  bhur  cridhe,  agus  ni  h-e  ;ur  n-eud- 
ach,  agus  pillibh  ris  an  Tighearn  'ur  Dia :  oir 
tha  e  tròcaireach,  agus  iochdmhor,  mall  a  chum 
feirge,  agus  làn  de  chaomhalachd,  agus  gabh- 
aidh  e  aithreachas  mu  n  olc.  Ioel  2.  13. 

Do  n  Tighearn  ar  Dia  buinidh  tròcairean, 
agns  maitheanais,  ge  do  rinn  sinne  àr-amach 
'n  a  aghaidh  :  ni  mò  thug  sinn  gèill  do  ghuth 
an  Tighearn'  ar  Dia,  a  chum  gluasad  ?n  a  reachd- 
aibh  a  chuir  e  romhainn.    Daniel  9.  9,  10. 

0  'Thighearna  cronuich  mi,  ach  ann  an 
tomhas ;  ni  h-ann  a;  dJ  chorruich,  air  eagal  gu'n 
cuir  thu  as  domh.    Ier.  10.  24.    Salm  6.  1. 

Gabhaibh  aithreachas ;  oir  tha  Eìoghachd 
Nèimh  am  fagus.    N.  Mat.  3.  2. 

Eiridh  mi  agus  thèid  mi  dh7  ionnsuidh  m' 
Athar,  agus  their  mi  ris  ;  Athair,  pheacaich  mi 
an  aghaidh  Fhlaitheanais,  agus  a'.d'  làthair-sa, 
agus  cha-n  airidh  mi  tuilleadh  gu'n  goirteadh 
do  mhac-sa  dhiom.    N.  Luc.  15.  18,  19. 

Na  tig  ann  am  breitheanas  le  d'  òglach  ;  oir 
ann  ad  fhianuis  cha-n  fhìreanaichear  duine 
beò  air  bith.    Salm  143.  2. 

Ma  their  sinn  nach  ;eil  peacadh  againn,  tha 
sinn  g  ar  mealladh  fèin,  agus  cha-n  'eil  an  f  hìr- 
inn  annainn.  Ma  dh'  aidicheas  sinn  ar  peac- 
aidhean,  tha  esan  fìrinneach  agus  ceart  chum 
ar  peacaidhean  a  mhaitheadh  dhuinn,  agus  ar 
glanadh  o  gach  uile  neo-fhìreantachd.  1  N. 
Eoin  1.  8,  9. 

ABhràithrean  ro-ionmhuinn,  tha  'n  Sgriob- 
tuir  'g  ar  brosnuchadh  ann  an  iomad 
àite  a  dh;  aithneachadh,  agus  a  dh'  aideachadh 
ar  peacaidhean  agus  ar  n-aingidheachd  lìon- 
mhor,  agus  nach  bu  chòir  dhuinn  a  bhi  'g  an 
ceiltinn  no  g  an  sgàileadh  ann  an  làthair  Dhè 
Uile-chumhachdaich  ar  n-Athair  nèamhaidh, 
ach  an  aideachadh  le  cridhe  ùmhal,  iosal,  aith- 

reach,  agus  iriosal,  a  chum  gu'm  faigh  sinn 
maitheanas  annta  tre  a  mhaitheas  agus  a  thròc- 
air  shìorruidh.  Agus  ged  bu  chòir  dhuinn  anns 
gach  uile  àm  ar  peacaidhean  gu  h-ùmhal  aid- 
eachadh  ann  an  lathair  Dhè,  gidheadh  is  còir 
dhuinn  gu  ro  àraid  sin  a  dheanamh,  an  uair  a 
chruinnicheas,  agus  a  thig  sinn  'an  ceann  a 
chèile,  a  thoirt  buidheachais  dba  air  son  nan 
sochairean  mòra,  a  fhuair  sinn  o  'Jàimh,  a  chur 
suas  a  mholaidh  ro  òirdheirc,  a  dh'  èisdeachd 
'f  hocail  ro  naoimh,  agus  a  dh'  iarraidh  nan  nithe 
sin,  a  tha  iomchuidh,  agus  feumail,  air  son  a' 
chuirp  cho  maith  agus  air  son  an  anama.  Air 
an  aobhar  sin  tha  mi  g  iarraidh,  agus  a'  guidhe 
oirbhse  uile  a  tha  n  so  a  làthair,  mise  chomh- 
imeachd  le  cridhe  glan,  agus  le  guth  ùmhal  gu 
cathair  a7  ghràis  nèamhaidh,  ag  ràdh  a'  m' 
dhèigh. 

U  Aidmheil  choitchionn  ri  Wàdh  leis  aì  Choimhiìtional 
gu  h-iomlan  an  dèigh  a'  Mhinisteir,  na  h-uile  air  an 
glùinibh. 

AThair  Uile-chumhachdaich  agus  ro  thròc- 
airich  ;  Chaidh  sinn  ?a;  mearachd,  agus 
air  seacharan  o  d;  shlighibh  mar  chaoirich 
chaillte.  Lean  sinn  tuilleadh  ?s  fada  innleachd- 
an,  agus  miannan  ar  cridheachan  fèin.  Chiont- 
aich  sinn  an  aghaidh  do  laghannan  naomha. 
Dìi  fhàg  sinn  gun  deanadh  na  nithe  sin,  a  bu 
chòir  dhuinn  a  dheanamh ;  Agus  rinn  sinn  na 
nithe  sin,  nach  bu  chòir  dhuinn  a  dheanamh ; 
Agus  cha-n  'eil  slàinte  annainn.  Àch  dean 
thusa,  0  'Thighearna,  tròcair  oirnne,  ciontaich 

thruagha.  Caomhain  iadsan,  0  'Dhè,  a  tha  'g 
aideachadh  an  lochdan.  Gabh  air  an  ais  a' 
mhuinntir,  a  tha  aithreach ;  A  rèir  do  gheall- 
aidhean  air  an  nochdadh  do  'n  chinne-daoine 
ann  an  Iosa  Criosd  ar  Tighearn.  Agus  deòn- 
aich,  0  Athair  ro  thròcairich,  air  a  sgàth-san ; 
Gu'n  caith  sinn  a  so  suas  beatha  dhiadhaidh, 
ionraic,  agus  mheasarra,  Chum  glòire  d'  Ainme 
naoimh.  Amen. 

II  Am  Fuasgladh  no  Maitheanas  pheacaidhean  ri  'chur 
'an  ceill  leis  an  t-Sagart  'n  a  aonar,  'n  a  sheasamh  ;  an 
sluagh  fathast  air  an  glùinibh. 

Dla  Uile-chumhachdach,  Athair  ar  Tigh- 
earna  Iosa  Criosd,  leis  nach  miann  bàs 
peacaich,  ach  leis  an  fhearr  e  'philleadh  o  'aing- 
idheachcl,  agus  a  bhi  beò ;  agus  a  thug  cumh- 
achd,  agus  àithne  d'a  Mhinisteiribh  fuasgladh 
agus  maitheanas  am  peacaidhean  a  nochdadh, 
agus  a  chur  'ah  cèill  d'  a  shluagh,  air  dhoibh  a 
bhi  fìor  aithreach  :  Tha  esan  a'  toirt  maithean- 
ais,  agus  fuasglaidh  dhoibhsan  uile,  a  tha  fìor 
aithreach,  agus  gun  cheilg  a'  creidsinn  a  Shois- 
geil  naoimh.  Air  an  aobhar  sin  guidheamaid 
air  gu  n  deònaich  e  dhuinn  fìor  aithreachas, 
agus  a  Spiorad  naomh,  chum  gu'm  bi  na  nithe 
sin  a  tha  sinn  a'  deanamh  anns  an  àm  so,  tait- 
neach  dha,  agus  gu'm  bi  a;  chuid  eile  d'  ar 
beatha  an  dèigh  so  fìor-ghlan  agus  naomh, 
chum  fadheoidh  gu'n  tig  sinn  d'  a  aoibhneas 
sìorruidh,  trìd  Iosa  Criosd  ar  Tighear  na. 

H  Freagraidh  an  sluagh  an  so,  agus  an  deigh  gach 
urnuigh  eile, 

Amen. 

11  An  sin  thèid  am  Ministeir  air  a  ghlùinibh,  agus  their 
e  Urnuigh  an  Tighearna  le  guth  a  chluinnear ;  an 
Sluagh  cuideachd  air  an  glùinibh,  agus  'g  a  h-aithris 
maille  ris,  araon  an  so,  agus  anns  gach  àite  eile  's  am 
bheil  i  air  a  gnàthachadh  anns  an  t-Seirbhis  Dhiadh- 
aidh. 

AE  n- Athair,  a  tha  air  Nèamh,  Naomhaichear 
d;  Ainm.  Thigeadh  do  Rìoghachd. 
Deanar  do  thoil  air  an  Talamh,  Mar  thatar  a 
deanamh  air  Nèamh.  Thoir  dhuinn  an  diugh 
ar  n-aran  laitheil.  Agus  maith  dhuinn  ar 
cionta,  Mar  a  mhaitheas  sinne  dhoibhsan,  a 
tha  'ciontachadh  ;n  ar  n-aghaidh.  Agus  na  leig 
am  buaireadh  sinn ;  Ach  saor  sinn  o  olc :  Oir 
is  leatsa  an  Rìoghachd,  an  Cumhachd,  Agus  a; 
Ghlòir,  Gu  sìorruidh  agus  gu  sìorruidh.  Amen. 

H  An  sin  their  e  mar  an  ceudna, 

0  ;Thighearna,  fosgail  thusa  ar  bilean. 

Freagairt. 
Agus  taisbeinidh  ar  beul  do  mholadh. 
Sagart. 

0  ;Dhè,  dean  cabhag  d;  ar  saoradh. 

Freagairt. 
0  'Tbighearna,  OTeas      'r  còmhnadh. 

o  '  o  o 

1Ì  An  so  air  do  na  h-uile  'bhi  'n  an  seasamh,  their  an 
Sagart, 

Grlòir  do  n  Athair,  agus  do  ;n  Mhac  :  agus 
do  ;n  Spiorad  Naomh  ; 

Freagairt. 

Mar  a  bha  air  tùs,  a  tha  nis,  agus  a  bhitheas 
gu  bràth  :  saoghal  gun  chrìoch.  Amen. 

Sagart. 
Molaibh  an  Tighearn. 

Freagairt. 

Bitheadh  ainm  an  Tighearna  air  a  mholadh. 

11  An  sin  theirear,  no  seinnear  an  t-Salm  so  a  leanas : 
Ach  air  là  Càisge,  air  am  bheil  Laoidh  eile  air  a 
h-orduchadh :  agus  air  an  Naothamh  là  deug  de  gach 
mìos  cha  leughar  an  so  i,  ach  ann  an  riaghailt  ghnàth- 
aichte  nan  Salm. 

Venite,  exultemus  Domino.   Salm  95. 

OThigibh,  seinneamaid  do  'n  Tighearn  : 
togamaid  iolach  do  charraig  ar  slàinte. 
Thigeamaid  'n  a  fhianuis  le  buidheachas : 
agus   le   Salmaibh   togamaid    ceòl    dha  gu 
suilbhireach. 

Oir  is  Dia  mòr  an  Tighearn  :  agus  is  Rìgh 
mòr  e  os  ceann  nan  uile  dhia. 

'N  a  làimh-san  tha  doimhneachdan  na  taimh- 
ainn  :  agus  is  leis  àirde  nam  beann. 

Is  leis  an  f  hairge,  oir  is  e  a  rinn  i  :  agus 
dhealbh  a  làmhan  an  taiamh  tioram. 

0  thigibh,  sleuchdamaid,  agus  cromamaid 
sìos  :  tuiteamaid  air  ar  glùinibh  'am  flanuis  an 
Tighearn'  a  rinn  sinn. 

Oir  is  esan  ar  Dia :  agus  is  sinne  sluagh 
'ionaltraidh-san,  agus  caoraich  a  làimhe. 

An  diugh  ma  dh'  èisdeas  sibh  r'a  ghuth,  na 
cruaidhichibh  bhur  cridhe  :  mar  anns  a'  chonn- 
sachadh  mar  ann  an  là  a'bhuairidh  anns  an 
Fhàsach  ; 

'N  uair  a  bhuair  bhur  n-Aithrichean  mi  :  a, 
dhearbh  iad  mi,  agus  a  chunnaic  iad  m;  oibre. 

Rè  dhà  f  hichead  bliadhna  chuireadh  campar 
orm  leis  a?  ghinealach  ud,  agus  thubhairt  mi : 
is  sluagh  seacharanach  'n  an  cridhe  iad,  agus 
cha-n  aithne  dhoibh  mo  shlighean. 

D'  an  d'  thug  mi  mo  mhionnan  a'  m'  fheirg  : 
nach  rachadh  iad  a  steach  do  m'  f hois. 

Grlòir  do  'n  Athair,  agus  do  n  Mhac  :  agus 
do  'n  Spiorad  Naomh  ; 

Mar  a  bha  air  tùs,  a  tha  nis,  agus  a  bhitheas 
gu  bràth  :  saoghal  gun  chrìoch.  Amen. 

H  An  sin  leanaidh  na  Sailm  anns  an  ordugh  's  am 
bheil  iad  air  an  suidheachadh.  Agus  aig  deireadh 
gach  Sailme  rè  na  bliadhna,  agus  cuideachd  aig  deir- 
eadh  Benedicite,  Benedictus,  Magnificat,  agus  Nunc 
Dimittis,  aithrisear, 

Glòir  do  n  Athair,  agus  do'n  Mhac  :  agus 
do'n  Spiorad  Naomh ; 

Freagairt. 

Mar  a  bha  air  tùs,  a  tha  nis,  agus  a  bhitheas 
gu  bràth  :  saoghal  gun  chrìoch.  Amen. 

U  An  sin  leughar  gu  soilleir  le  guth  a  chluinnear  an 
Ceud  Le  isan,  as  an  t-Seann  Tiomnadh,  mar  a  tha  e 
suidhichte  anns  d  Mliìosachan,  (mur  'eil  Leasain  shòn- 
raichte  air  an  cur  air  leth  air  son  an  là  sin  :)  Am  fear- 
leughaidh  'n  a  sheasamh,  agus  'g  a  thionndadh  fein,  air 
an  dòigh  's  an  fhearr  a  chluinnear  e  leis  a  mhuinntir  a 
tha  làthair.  Agus  an  dèigh  sin,  theirear,  no  seinnear 
anns  a  \chànain  chumanta\  an  Laoidh,  ris  an  goirear 
Te  Deum  Laudamus,  gach  là  rè  na  bliadhna. 

U  Thoir  faiihear,  roimh  gach  Leasan  gu'n  abair  am 
Ministeir,  An  so  tha  leithid  so  de  Chaibideil  a'  tòis- 
eachadh,  no  Rann  de  leithid  so  de  Chaibideil  de  leithid 
so  de  Leabhar  :  Agus  an  dèigh  gach  Leasain,  An  so  tha 
'n  Ceud,  no  an  Dara  Leasan  a'  crìochnachadh. 

Te  Deum  Laudamus. 

THa  sinn  a'  toirt  molaidh  dhuit,  0  'Dhè:  tha 
sinn  ag  aideachadh  gur  tu  an  Tighearn. 
Tha  n  talamh  uile  a'toirt  aoraidh  dhuit :  an 
t-Athair  bith-bhuan. 

Riutsa  tha  na  h-Aingil  uile  ag  èigheach  gu 
h-àrd :  na  Nèamhan,  agus  na  tha  de  Chumh- 
achdaibh  annta. 

Riutsa  tha  Cerubin  agus  Seraphin  :  do 
ghnàth  ag  èigheach, 

Naomh,  Naomh,  Naomh  :  Tighearn  Dia  nan 
Sluagh. 

Tha  Nèamh  agus  Talamh  làn  de  Mhòrachd : 
do  Chlòire. 

Tha  coimhthional  glòrmhor  nan  Abstol :  a' 
toirt  molaidh  dhuit. 

Tha  comunn  maiseach  nam  Fàidhean :  a' 
toirt  molaidh  dhuit. 

Tha  sluagh  àluinn  an  Luchd-fianuis  :  a'  toirt 
molaidh  dhuit. 

Tha  n  Eaglais  Naomh  feacìh  an  t-saoghail 
uile  :  g  a  d'  aideachadh  ; 

An  t-Athair  :  na  Mòrachd  neo-chrìochnaich  ; 

D'  aon  Mhac,  fìor  :  agus  urramach  ; 

Mar  an  ceudna  an  Spiorad  Naomh :  an 
Comhfhurtair. 

Is  tu  Rìgh  na  Glòire  :  0  'Chriosd. 

Is  tu  Mac  sìorruidh  :  an  Athar. 

An  uair  a  ghabh  thu  ort  fèin  an  duine 
shaoradh  :  cha  d'  rinn  thu  tàir  air  broinn  na 
h-Oighe. 

An  uair  a  thug  thu  buaidh  air  guin  a'  bhàis  : 
dh'  fhosgail  thu  rìoghachd  nèimh  do  na  h-uile 
chreidmhich. 

Tha  thu  a'  d'  shuidhe  air  deas  làimh  Dhè  : 
ann  an  Glòir  an  Athar. 

Tha  sinn  a'  creidsinn,  gu'n  tig  thu  :  gu  'bhi 
'd'  bhreitheamh  oirnn. 

Air  an  aobhar  sin  tha  sinn  a'  guidhe  ort, 
cuidich  do  sheirbhisich  :  a  shaor  thu  le  d'  fhuil 
ro  phrìseil  fèin. 

Dean  an  àireamh  maille  ri  d'  Naoimh  :  ann 
an  glòir  shìorruidh. 

0  'Thighearna,  sàbhail  do  shluagh  :  agus 
beannaich  d'  oighreachd. 

Stiuir  iad :  agus  tog  suas  iad  gu  sìorruidh. 

0  là  gu  là  :  tha  sinn  'g  a  d'  àrd-mholadh  ; 

Agus  a'  toirt  aoraidh  do  d'  Ainm :  gu  bràth 
saoghal  gun  chrìoch. 

Deònaich,  0  'Thighearna:  ar  cumail  an  diugh 
gun  pheacadh. 

0  Thighearna,  dean  tròcair  oirnn  :  dean 
tròcair  oirnn. 

0  Thighearna,  leig  le  d'  thròcair  luidhe 
oirnn  :  mar  a  tha  ar  n-earbsa  annad. 

0  'Thighearna,  annadsa  chuir  mi  m'  earbsa  : 
na  leig  amhluadh  orm  a  chaoidh. 

H  No  an  Laoidh  so,  BeDedicite,  omnia  Opera. 

OSibhse  uile  oibre  an  Tighearna,  beann- 
aichibh  an  Tighearn :  molaibh  e,  agus 
àrdaichibh  e  gu  sìorruidh. 

0  sibhse  Aingil  an  Tighearna,  beannaichibh 
an  Tighearn  :  molaibh  e,  agus  àrdaichibh  e  gu 
sìorruidh. 

0  sibhse'Nèamhan,beannaichibh  an  Tighearn: 
molaibh  e,  agus  àrdaichibh  e  gu  sìorruidh. 
0  sibhse  Uisgeachan,  a  tha  os  ceann  nan 

speur,  beannaichibh  an  Tighearn :  molaibh  e, 
agus  àrdaichibh  e  gu  sìorruidh. 

0  sibhse  uile  'Chumhachdan  an  Tighearna, 
beannaichibh  an  Tighearn :  molaibh  e,  agus 
àrdaichibh  e  gu  sìorruidh. 

0  sibhse  a  Grhrian,  agus  a  Ghealach,  beann- 
aichibh  an  Tighearn :  molaibh  e,  agus  àrd- 
aichibh  e  gu  sìorruidh. 

0  sibhse  aReulta  nèimh,beannaichibh  anTigh- 
earn :  molaibh  e,  agus  àrdaichibh  e  gu  sìorruidh. 

0  sibhse  a  Fhrasan,  agus  a  Dhrùchd, 
beannaichibh  an  Tighearn :  molaibh  e,  agus 
àrdaichibh  e  gu  sìorruidh. 

0  sibhse  a  Ghaothan  Dhè,  beannaichibh  an 
Tighearn  :  molaibh  e,  agus  àrdaichibh  e  gu 
sìorruidh. 

0  sibhse  a  Theine,  agus  a  Theas,  beannaichibh 
an  Tighearn  :  molaibh  e,  agus  àrdaichibh  e  gu 
sìorruidh. 

0  sibhse  a  Gheamhraidh,  agus  a  Shamhraidh, 
beannaichibh  an  Tighearn :  molaibh  e,  agus 
àrdaichibh  e  gu  sìorruidh. 

U  sibhse  a  Dhrùchdan,  agus  a  Reothan, 
beannaichibh  an  Tighearn :  molaibh  e,  agus 
àrdaichibh  e  gu  sìorruidh. 

0  sibhse  a  Eeotha,  agus  Fhuachd,  beanD- 
aichibh  an  Tighearn :  molaibh  e,  agus  àrd- 
aichibh  e  gu  sìorruidh. 

0  sibhse  Eigh,  agus  a  Shneachd,  beannaichibh 
an  Tighearn  :  molaibh  e,  agus  àrdaichibh  e  gu 
sìorruidh. 

0  sibhse  Oidhcheachan,  agus  a  Làthachan, 
beannaichibh  an  Tighearn :  molaibh  e,  agus 
àrdaichibh  e  gu  sìorruidh. 

0  sibhse  a  Shohiis,  agus  a  Dhorchadaìs, 
beannaichibh  an  Tighearn :  molaibh  e,  agus 
àrdaichibh  e  gu  sìorruidh. 

0  sibhse  a  Dhealanaich,  agus  a  Neoil, 
beannaichibh  an  Tighearn :  molaibh  e,  agus 
àrdaichibh  e  gu  sìorruidh. 

0  beannaicheadh  an  Talamh  an  Tighearn  : 
seadh  moladh  se  e,  agus  àrdaicheadh  se  e  gu 
sìorruidh. 

0  sibhse  a  Shlèibhtean,  agus  a  Bheannta, 
beannaichibh  an  Tighearn  :  molaibh  e,  agus 
àrdaichibh  e  gu  sìorruidh. 

0  sibhse  uile  'Nithean  uaine  air  an  talamh, 
beannaichibh  an  Tighearn  :  molaibh  e,  agus  àrd- 
aichibh  e  gu  sìorruidh. 

0  sibhse  a  Thobraichean,  beannaichibh  an 
Tighearn  :  molaibh  e,  agus  àrdaichibh  e  gu 
sìorruidh. 

0  sibhse  Fhairgeachan,  agus  a  Thuiltean, 
beannaichibh  an  Tighearn  :  molaibh  e,  agus 
àrdaichibh  e  gu  sìorruidh. 

0  sibhse  a  Mhuca-mara,  agus  gach  uile  ni  a 
ghluaiseas  anns  na  h  -uisgeachaibh,  beannaichibh 
an  Tighearn :  molaibh  e,  agus  àrdaichibh  e  gu 
sìorruidh, 

0  sibhse  uile  Eunlaith  an  adhair,  beannaichibh 
an  Tighearn  :  molaibh  e,  agus  àrdaichibh  e  gu 
sìorruidh. 

0  sibhse  uile  Ainmhidhean,  agus  a  Sprèidh, 
beannaichibh  an  Tighearn :  molaibh  e,  agus 
àrdaichibh  e  gu  sìorruidh. 

0  sibhse  a  Chlann  nan  daoine,  beannaichibh 
an  Tighearn  :  molaibh  e,  agus  àrdaichibh  e  gu 
sìorruidh. 

0  beannaicheadh  Israel  an  Tighearn :  moladh 
se  e,  agus  àrdaicheadh  se  e  gu  sìorruidh. 

0  sibhse  'Shaghartan  an  Tighearna,  beann- 
aichibh  an  Tighearn :  molaibh  e,  agus  àrd- 
aichibh  e  gu  sìorruidh. 

0  sibhse  a  Sheirbhiseacha  an  Tighearna, 
beannaichibh  an  Tighearn  :  molaibh  e,  agus 
àrdaichibh  e  gu  sìorruidh. 

0  sibhse  a  Spioraid,  agus  Anaman  nam  firean, 
beannaichibh  an  Tighearn  :  molaibh  e,  agus 
àrdaichibh  e  gu  sìorruidh. 

0  sibhse  a  Dhaoine  naomha  agus  iriosal  ann 
an  cridhe,  beannaichibh  an  Tighearn  :  molaibh 
e,  agus  àrdaichibh  e  gu  sìorruidh. 

0  Ananiais,  Asariais,  agus  a  Mhisaeil, 
beannaichibh  an  Tighearn  :  molaibh  e,  agus 
àrdaichibh  e  gu  sìorruidh. 

Glòir  do  n  Athair,  agus  do  'n  Mhac  :  agus 
do  n  Spiorad  Naomh  ; 

Mar  a  bha  air  tùs,  a  tha  nis,  agus  a  bhitheas 
gu  bràth  :  saoghal  gun  chrìoch.  Amen. 

H  An  sin  leughar  air  an  dòigh  cheudna  an  Dara  Leasan, 
as  an  Tiomnadh  Nuadh.  Agus  an  dèigh  sin,  an 
Laoidh  a  leanas  ach  an  uair  a  thuiteas  d'  i  'bhi  air  a 
leughadh  anns  a'  Chaibideil  air  son  an  là,  no  air  son 
an  t-Soisgeil  air  là  N.  Eoin  Baistidh. 

Benedictus.    N.  Luc.  1.  68. 

GU  ma  beannaichte  an  Tighearn  Dia  Israeil: 
air  son  gu  n  d'  fhiosraich  e,  agus  gu  n 
d'  thug  e  saorsa  d'  a  phobull ; 

Agus  gun  do  thog  e  suas  dhuinne  adharc 
slàinte  :  ann  an  tigh  Dhaibhidh  'òglaich  fèin ; 
A  rèir  mar  a  labhair  e  le  beul  'Fhàidhean 

naomha  fèin :  a  bha  ann  o  thoiseach  an 
t-saoghail ; 

A  thoirt  saorsa  dhuinn  o  ar  naimhdibh:  agus 
o  làimh  na  muinntir  sin  uile  le  m  fuathach  sinn  ; 

A  choimhlionadh  na  tròcair  a  gheall  e  d'  ar 
n-aithrichibh :  agus  a  chuimhneachadh  a 
Choimhcheangail  naoimh  fèin ; 

Na  mionnan  a  mhionnaich  e  d'  ar  n-athair 
Abraham  :  gu'n  tugadh  e  dhuinn ; 

Air  dhuinn  a  bhi  air  ar  saoradh  o  làimh  ar 
naimhdean :  gu  n  deanamaid  seirbhis  dha  as 
eugmhais  eagail ; 

Ann  an  naomhachd,  agus  ann  am  fìreant- 
achd  'n  a  làthair  fèin  :  uile  làithean  ar  beatha. 

Agus  thusa,  a  Leinibh,  goirear  dhiot  fàidh 
an  Ti  a  's  àirde :  oir  thèid  thu  roimh  aghaidh 
an  Tighearn'  a  dh'  ulluchadh  a  shlighe ; 

A  thoirt  eòlais  na  slàinte  d;  a  phobull :  ann 
am  maitheanas  am  peacaidhean, 

Troimh  thròcair  ro  mhòir  ar  Dè-nc  :  leis  an 
dh'  f hiosraich  an  Ur-mhaduinn  o  n  ionad  a  s 
àirde  sinn  ; 

A  thoirt  soluis  dhoibhsan  a  tha  n  an  suidhe 
ann  an  dorchadas,  agus  ann  an  sgàil  a;  bhàis : 
a  threòrachadh  ar  cos  air  slighe  na  sìthe. 

Glòir  do  'n  Athair,  agus  do  'n  Mhac  :  agus 
do  'n  Spiorad  naomh  ; 

Mar  a  bha  air  tùs,  a  tha  nis,  agus  a  bhitheas 
gu  bràth  :  saoghal  gun  chrìoch.  Amen. 
H  No  an  t-Salm  so,  Jubilate  Deo. 

TOgaibh  iolach  ait  do'n  Tighearn,  a  thìrean 
uile  :  deanaibh  seirbhis  do  n  Tighearn 
le  h-aoibhneas,  thigibh  n  a  fhianuis  le  luath- 
ghaire. 

Bitheadh  fios  agaibh  gur  e  'n  Tighearn  a'  s 
Dia  ann  :  is  e  a  rinn  sinn,  agus  cha  sinn  fèin, 
is  sinn  a  shluagh,  agus  caoraich  'ionaltraidh- 
san. 

Thigibh  a  steach  air  a  gheataibh  le  buidh- 
eachas,  d'  a  chùirtibh  le  moladh :  thugaibh 
buidheachas  dha,  beannaichibh  'Ainm. 

Oir  tha  'n  Tighearn  maith,  mairidh  a  thròcair 
gu  bràth  :  agus  'fhìrinn  o  lìnn  gu  lìnn. 

Glòir  do  'n  Athair,  agus  do  'n  Mhac :  agus 
do  'n  Spiorad  naomh  ; 

Mar  a  bha  air  tùs,  a  tha  nis,  agus  a  bhitheas 
gu  bràth  :  saoghal  gun  chrìoch.  Amen. 

H  An  sin  seinnear,  no  theirear  Greud  nan  Abstol  leis 
a'  Mhinisteir,  agus  leis  an  t-sluagh  'n  an  seasamh. 
Ach  a  mhàin  air  na  làithibh  air  am  bheil  Crend  N. 
Atanasius  air  a  h-orduchadh  a  bhi  air  a  leughadh. 

THa  mi  'creidsinn  ann  an  Dia  an  t-Athair 
Uile-chumhachdach ,  Cruithfhear  nèimh 
agus  talmhainn  : 

Agus  ann  an  Iosa  Criosd  'aon  Mhac-san  ar 
Tighearn,  A  ghabhadh  leis  an  Spiorad  naomh, 
A  rugadh  leis  an  Oigh  Muire,  A  dh'  f huiling  fo 
Phontius  Pilat,  A  cheusadh,  a  fhuair  bàs,  agus 
a  dh'  adhlaiceadh;  Chaidh  e  sìos  do  dh'  ifrinn,'^ 
Air  an  treas  là  dh'  èirich  e  rìs  o  na  mairbh, 
Chaidh  e  suas  gu  Nèamh,  Agus  tha  e  'n  a 
shuidhe  air  deas  làimh  Dhè  an  t-Athair  Uile- 
chumhachdach ;  As  an  sin  thig  e  thoirt  breth 
air  na  bèothaibh  agus  air  na  mairbh. 

Tha  mi  'creidsinn  anns  an  Spiorad  naomh  ; 

*  Staid  spiorad  nam  marbh. 

'S  an  Eaglais  naomh  Choitchionn'* ;  'An  Comh- 
chomunn  nan  Naomh  ;  'Am  maitheanas  pheac- 
aidhean ;  'An  aiseirigh  a'  chuirp,  Agus  %  a' 
bheatha  shìorruidh.  Amen. 

1Ì  Agus  an  deigh  sin,  na  h-Urnuighean  so  a  leanas,  na 
h-uile  gu  cràbhach  air  an  glùinibh,  am  Ministeir 
'an  toiseach  ag  ràdh  le  guth  àrd, 

Gu  n  robh  an  Tighearn  maille  ribh. 

Freagairt. 
Agus  maille  ri  d'  Spiorad-sa. 

Ministeir. 
f  Deanamaid  urnuigh. 
A  Thighearna  dean  tròcair  oirnn. 

A  Chriosd  dean  tròcair  oirnn. 
A  Thighearna  dean  tròcair  oirnn. 

H  An  sin  their  am  Ministeir,  na  Cleirich,  agus  an 
sluagh  Urnuigh  an  Tighearna  le  guth  àrd. 

AR  n-Athair,  a  tha  air  nèamh,  Naomh- 
aichear  d  ;Ainm.  Thigeadh  do  Rìogh- 
achd.  Deaoar  do  thoil  air  an  talamh,  Mar 
thatar  a  deanamh  air  nèamh.  Thoir  dhuinn 
an  diugh  ar  n-aran  laitheil.  Agus  maith  dhuinn 
ar  cionta,  Mar  a  mhaitheas  sinne  dhoibhsan,  a 
tha  'ciontachadh  n  ar  n-aghaidh.  Agus  na 
leig  ;am  buaireadh  sinn  :  Ach  saor  sinn  o  olc. 
Amen. 

U  An  sin  air  do  'n  t-Sagart  seasamh,  their  e, 
0  Thighearna,  taisbein  dhuinn  do  thròcair. 

*  Air  neo  Ohatholach, 

Freagairt. 
Agus  deònaich  dhuinn  do  shlàinte. 
Sagart. 

0  'Thighearna,  sàbhail  a'  Bhan-righinn. 
Freagairt. 

Agus  èisd  ruinn  gu  tròcaireach  an  uair  a 
ghairmeas  sinn  ort. 

Sagart. 

Sgeadaich  do  mhinisteirean  le  fìreantachd. 

Freagairt. 
Agus  dean  do  shluagh  taghta  aoibhneach. 
Sagart. 

0  'Thighearna,  sàbhail  do  shluagh. 

Freagairt. 
Agus  beannaich  d'  oighreachd. 

Sagart. 

Thoir  sìth  'n  ar  lìnn-ne,  0  Thighearna. 
Freagairt. 

Do  bhrìgh  nach  ;eil  neach  air  bith  eile  a  tha 
'cogadh  air  ar  son,  ach  thusa  a  mhàin,  0  T)hè. 
Sagart. 

0  'Dhè,  glan  ar  cridheachan  'an  taobh  a 
stigh  dhinn. 

Freagairt. 
Agus  na  toir  uainn  do  Spiorad  naomh. 

H  An  sin  leanaidh  tri  Guidhean ;  An  ceud  h-aon  diubh 
air  son  an  là,  a  tha  cuideachd  air  ' orduchadh  aig 
d  Chomanachadh ;  An  dara  h-aon  air  son  Sìthe;  An 
treas  h-aon  air  son  gràis  gu  beatha  a  chaitheamh  gu 
maith.  Agus  cha-n  atharraichear  aig  àm  sam  bith 
an  dà  Ghuidhe  mu  dheireadh,  ach  tha  iad  ri  'n  ràdh 
aig  Urnuigh  Mhaidne  gach  là  rè  na  bliadhna  uile, 
mar  a  leanas ;  na  h-uile  air  an 

H  i»  dara  Guidhe,  air  son  Sìthe. 

O'Dhè,  is  tu  ùghdar  na  sìthe  agus  an  ti  aig 
a'  bheil  gràdh  do  rèite,  tha  ar  beatha 
shìorruidh  a'seasamh  ann  an  eòlas'bhi  againn  ort, 
is  saorsainn  iomlan  do  sheirbhis  ;  dìon  sinne  do 
sheirbhisich  ùmhal  ann  an  uile  ionnsuidhibh  ar 
naimhdean,  chum  nach  bi  eagal  neart  eascaird- 
ean  air  bith  oirnne,  a  tha  ;g  earbsadh  gu 
cinnteach  ann  ad  dhìdean,  tre  chumhachd  Iosa 
Criosd  ar  Tighearna.  Amen. 

H  An  treas  Guidhe,  air  son  Gràis. 

O'Thighearna  ar  n-Athair  nèamhaidh,  a  Dhè 
Uile-chumhachdaich  agus  mhaireann- 
aich,  a  thug  sinn  gu  sàbhailte  gu  toiseach  an  là 
an  diugh  ;  dìon  sinn  ann  le  d'  mhòr  chumhachd, 
agus  deònaich  nach  tuit  sinn  ann  am  peacadh 
air  bith  air  an  là  so,  agus  nach  ruith  sinn  ann 
an  gnè  air  bith  de  chunnart ;  ach  gu  m  bi  ar 
n-uile  dheanadais  air  an  stiuradh  le  d'  riaghailt- 
sa,  chum  gu'n  dean  sinn  do  ghnàth  an  ni  sin  a 
tha  fìrinneach  ann  ad  shealladh,  trìd  Iosa 
Criosd  ar  Tighearna.  Anien. 

H  Far  am  bheil  cuideachd  de  luchd-seinn  agus  anns  na 
h-Ionadaibh  fs  an  seinn  iad,  an  so  leanaidh  an 
Laoidh. 

II  An  sin  tha  na  cìiig  Urnuighean  so  a  leanas  rVn 
leughadh  a?i  so,  ach  an  uair  a  leughar  an  Laoidh- 
dhiann ;  agus  an  sin  cha-n  'eil  ri  'n  teughadh  dhiubh 
ach  an  dithis  dheireanach,  mar  a  tha  iad  air  an 
suidheachadh  an  sin. 

U  Urnuigh  air  son  na  Ban-righinn. 

OThighearna  ar  n-Athair  nèamhaidh,  àird 
agus  chumhachdaich,  a  Rìgh  nan  rìgh- 
rean,  a  Thighearna  nan  tighearnan,  aon  Fhear- 
riaghladh  phrionnsan,  a  tha  o  à'  chathair 
rìoghail  a;  coimhead  nan  uile  a  tha  'n  còmh- 
nuidh  air  talamh;  o'r  n-uile  chridhe  tha  sinn  a; 
guidhe  ort  thu  'choimhead  le  d'  dheadh-ghean 
air  ar  n-Ard-Uachdaran  ro  sheirceil  Ban- 
righinn  BHICTOEIA,  agus  mar  so  lìon  i  le 
gràs  do  Spioraid  naoimh,  chum  gu'n  lùb  i  do 
ghnàth  gu  d'  thoil,  agus  gu  n  gluais  i  ann  ad 
shlighe  :  Sgeadaich  i  gu  pailt  le  tiodhlacaibh 
nèambaidh,  deònaich  dhi  beatha  bhuan  ann  an 
slàinte  agus  ann  an  soirbheachadh,  neartaich  i 
a  dh'  fhaotainn  buaidh  agus  làmh  'n  uachdar 
air  a  naimhdibh  uile  ;  agus  fadheoidh  an  dèigh 
na  beatha  so,  gum  faigh  i  aoibhneas  agus 
sonas  sìorruidh,  trìd  Iosa  Criosd  ar  Tighearna. 
Amen. 

II  Urnuigh  air  son  an  Teaghlaich  Rìoghail. 

A Dhè  Uile-chumhachdaich,  a  thobair  an 
uile  mhaitheis,  tha  sinn  gu  h-ùmhal  a; 
guidhe  ort  thu  'bheannachadh  Albert  Imhear 
Prionnsa  Uilse,  agus  Ban-phrionnsa  Uilse,  agus 
an  Teaghlach  Rìoghail  uile  :  Sgeadaich  iad  le 
d;  Spiorad  naomh ;  dean  saoibhir  iad  le  d?  ghràs 
nèamhaidh  ;  soirbhich  leo  leis  gach  uile  shonas ; 
agus  thoir  iad  gu  d'  rìoghachd  mhaireannaich, 
trìd  Iosa  Criosd  ar  Tighearna.  Amen. 

H  Urnuigh  air  son  na  Clèire  agus  an  t-Sluaigh. 

ADhè    Uile-chumhachdaich  agus  mhair- 
eannaich,  a  tha  ?d;  aonar  ag  oibreachadh 

mhiorbhuilean  mòra ;  cuir  Spiorad  slàinteil  do 
ghràis  a  nuas  air  ar  n-Easbuigibh,  agus  air  ar 
Buachailibh  spioradail,  agus  air  gach  uile 
Choimhthional  a  tha  fo  ;n  curam;  agus  a  chum 
;s  gu;m  fìor  thoilich  iad  thu,  doirt  a  nuas  orra 
sìor  dhrùchd  do  bheannachaidh.  Deònaich 
so,  0  Thighearna,  air  son  onoir  ar  Fear- 
tagraidh  agus  ar  n-Eadar-mheadhonair,  Iosa 
Criosd.  Amen. 

II  Uniuigh  le  Naomh  Crisostom. 

ADhè  Uile-chumhachdaich,  a  thug  dhuinn 
gràs  anns  an  àm  so  ar  n-athchuingean 
choitchionn  a  dheanamh  riut  le  aon  rùn,  agus  a 
tha  gealltuinn,  an  uair  a  chruinnicheas  dithis 
no  triuir  ;an  ceann  a  chèile  ann  ad  Ainm, 
gu'n  toir  thu  dhoibh  an  iarrtuis  ;  Coimhlion  a 
nis,  0  Thighearna,  miannan  agus  iarrtuis  do 
sheirbhiseach,  mar  is  ro  fheumail  e  dhoibh ;  a; 
deònachadh  dhuinn  anns  an  t-saoghal  so  eòlas 
air  d;  fhìrinn,  agus  anns  an  t-saoghal  a  tha  ri 
teachd  a;  bheatha  mhaireannach.  Arnen. 

2  Cor.  xiii. 

GEàs  ar  Tighearna  Iosa  Criosd,  agus  gràdh 
Dhè,  agus  comh-chomunn  an  Spioraid 
Naoimh  gu;n  robh  maille  ruinn  uile  gu 
sìorruidh.  Amen. 


An  so  iha  Ordugh  Urnuigh  Mhaidne  a'  crìochna,chadh 
rè  na  bliadhna. 

AN 


T-ORDUGH 

AIE,  SON 

UENUIGH  FHEASGAIR, 

Gach  là  rè  na  bliadhna. 

U  Aig  toiseach  na  h-Urnuigh-Fheasgair  leughaidh  am 
Ministeir  le  guth  àrd  aon,  no  tuilleadh  de  na  h- 
Earrannaibh  so  de  na  Sgriobtuiribh,  a  leanas.  Agus 
an  sin  their  e  an  ni  sin  a  tha  sgrìobhta  an  deigh  nan 
Earrannan  ceudna. 

AN  uair  a  philleas  an  t-aingidh  air  falbh 
o  'aingidheachd,  a  chuir  e  'n  gnìomh, 
agus  a  ni  e  an  ni  a  tha  dligheach  agus  ceart, 
gleidhidh  e  anam  beò.    Esee.  18.  27. 

Tha  mi  ag  aideachadh  m'  eusaontais,  agus 
tha  mo  pheacadh  a'  m;  làthair  a  ghnàth.  Salm 
51.  3. 

Foluich  do  ghnùis  o  m' pheacaidhean,  agus 
dubh  as  m'  eucearta  gu  lèir.    Salm  51.  9. 

Is  iad  Iobairtean  Dhè  spiorad  briste :  air 
cridhe  briste  agus  brùite,  a  Dhè,  cha  dean  thusa 
tàir.    Salm  51.  17. 

Reubaibh  bhur  cridhe,  agus  ni  h-e  ;ur  n- 
eudach,  agus  pillibh  ris  an  Tighearn  ;ur  Dia  : 
oir  tha  e  tròcaireach,  agus  iochdmhor,  mall  a 
chum  feirge,  agus  làn  de  chaomhalachd,  agus 
gabhaidh  e  aithreachas  mu  n  olc.  Ioel  2.  13. 

Do  ;n  Tighearn  ar  Dia  buinidh  tròcairean, 
agus  maitheanais,  ge  do  rinn  sinne  àr-amach  n  a 
aghaidh  :  ni  mò  thug  sinn  gèill  do  ghuth  an 
Tighearn'  ar  Dia,  a  chum  gluasad  ;n  a  reachd- 
aibh  a  chuir  e  romhainn.  Daniel  9.  9,  10. 

0  Thighearna  cronuich  mi,  ach  ann  an 
tomhas  ;  ni  h-ann  a'  d'  chorruich,  air  eagal  gu  n 
cuir  thu  as  domh.    ler.  10.  24.    Salm  6.  1. 

Gabhaibh  aithreachas ;  oir  tha  Eìoghachd 
Nèimh  am  fagus.    N.  Mat.  3.  2. 

Eiridh  mi  agus  thèid  mi  dh'  ionnsuidh  m' 
Athar,  agus  their  mi  ris ;  Athair,  pheacaich  mi 
an  aghaidh  Fhlaitheanais,  agus  a'  d'  làthair-sa, 
agus  cha-n  airidh  mi  tuilleadh  gu  n  goirteadh 
do  mhac-sa  dhiom.    N.  Luc.  15.  18,  19. 

Na  tig  ann  am  breitheanas  le  d'  òglach  ;  oir 
ann  ad  fhianuis  cha-n  fhìreanaichear  duine 
beò  air  bith.    Salm  143.  2. 

Ma  their  sinn  nach  ;eil  peacadh  againn,  tha 
sinn  'g  ar  mealladh  fèin,  agus  cha-n  'eil  an 
f  hìrinn  annainn.  Ma  dh'  aidicheas  sinn  ar 
peacaidhean,  tha  esan  fìrinneach  agus  ceart 
chum  ar  peacaidhean  a  mhaitheadh  dhuinn, 
agus  ar  glanadh  o  gach  uile  neo-fhìreantachd. 
1  N.  Eoin  1.  8,  9^ 

ABhràithrean  ro  ionmhuinn,  tha  ;n  Sgriob- 
tuir  'g  ar  brosnuchadh  ann  an  iomad  àite 
a  dh'  aithneachadh  agus  a  dh;  aideachadh  ar 
peacaidhean  agus  ar  n-aingidheachd  lìonmhor, 
agus  nach  bu  chòir  dhuinn  a  bhi  ;g  an  ceiltinn 
no  ;g  an  sgàileadh  ann  an  làthair  Dhè  Uile- 
chumhachdaich  ar  n-Athair  nèamhaidh,  ach  an 
aideachadh  le  cridhe  ùmhal,  iosal,  aithreach, 
agus  iriosal,  a  chum  gu'm  faigh  sinn  maith- 
eanas  annta  tre  a  mhaitheas  agus  a  thròcair 
shìorruidh.  Agus  ged  bu  chòir  dhuinn  anns 
gach  uile  àm  ar  peacaidhean  gu  h-ùmhal  aid- 
eachadh  ann  an  làthair  Dhè,  gidheadh  is  còir 


Umuigh  Fheasgair* 


dhuinn  gu  ro  àraid  sin  a  dheanamh,  an  uaìr  a 
chruinnicheas  agus  a  thig  sinn  'an  ceann  a 
chèile,  a  thoirt  buidheachais  dha  air  son  nan 
sochairean  mòra  a  fhuair  sinn  o  'làimh,  a  chur 
suas  a  mholaidh  ro  òirdheirc,  a  dh'  èisdeachd 
'f  hocaii  ro  naoimh,  agus  a  dh'  iarraidh  nan  nithe 
sin  a  tha  iomchuidh  agus  feumail,  air  son  a' 
chuirp  cho  maith  agus  air  son  an  anama.  Air 
an  aobhar  sin  tha  mi  g  iarraidh  agus  a  guidhe 
oirbhse  uile,  a  tha  ;n  so  a  làthair,  mise  chomh- 
imeachd  le  cridhe  gian  agus  le  guth  ùmhal  gu 
cathair  a'ghràis  nèamhaidh,  ag  ràdh  aWdhèigh. 

11  Aidmheil  choitchionn  ri  'ràdh  leis  d  Choimhthional  gu 
h-iomlan  an  dèigh  d!  Mhinisteir,  na  h-uile  air  an  gluinibh. 

AThair  Uile-chumhachdaich  agus  ro  thròc- 
airich ;  Chaidh  sinn  V  mearachd,  agus  air 
seacharan  o  d'  shlighibh  mar  chaoirich  chaillte. 
Lean  sinn  tuiìleadh  's  fada  innleachdan,  agus 
miannan  ar  cridheachan  fèin.  Chiontaich  sinn 
an  aghaidh  do  laghannan  naomha.  Dh'  fhàg 
sinn  gun  deanamh  na  nithe  sin,  a  bu  chòir  dhuinn 
a  dheanamh;  Agus  rinn  sinn  na  nithe  sin,  nach 
bu  chòir  dhuinn  a  dheanamh  ;  Agus  cha-n  'eil 
slàinte  annainn.  Ach  dean  thusa,  O  'Thighearna, 
tròcair  oirnne,  ciontaich  thruagha.  Caomhain 
iadsan,  0  ?Dhè,  a  tha  g  aideachadh  an  lochdan. 
G-abh  air  an  ais  a'  mhuinntir,  a  tha  aithreach ;  A 
rèir  do  gheallaidhean  air  an  nochdadh  do  'n 
chinne-daoine  ann  an  Iosa  Criosd  ar  Tighearn. 
Agus  deònaich,  0  Athair  ro  tbròcairich,  air  a 
sgàth-san  ;  G-u  n  caith  sinn  a  so  suas  beatha 
dhiadhaidh,  ionraic,  agus  mheasarra,  Chum 
glòire  d'  Ainme  naoimh.  Amen. 

%  Am  ^Fuasgladh  no  Maitheanas  pheacaidhean  ri  'chur  'an 
cèill  leis  an  t-Ùagart  'n  a  aoìiar,  'n  a  sheasamh  ;  an  sluagh 
fathast  air  an  glùinibh. 

DlaUile-chumhachdach,  Athair  arTighearna 
Iosa  Criosd,  leis  nach  miann  bàs  peacaich, 
ach  leis  an  fhearr  e  'philleadh  o  ;aingidheachd, 
agus  a  bhi  beò,  agus  a  thug  cumhachd  agus 
àithne  d'a  Mhinisteiribh  fuasgladh  agus  maith- 
eanas  am  peacaidhean  a  nochdadh  agus  a  chur 
an  cèill  d;a  shluagh,  air  dhoibh  a  bhi  fìor 
aithreach  :  Tha  esan  a;  toirt  maitheanais  agus 
fuasglaidh  dhoibhsan  uile  a  tha  fìor  aithreach, 
asris  gun  cheilg  a;  creidsinn  a  Shoispeil  naoimh. 
Air  an  aobhar  sin  guidheamaid  air  gu  n  deònaich 
e  dhuinn  fìor  aithreachas,  agus  a  Spiorad  naomh; 
chum  gu;m  bi  na  nithe  sin  a  tha  sinn  a;  dean- 
amh  anns  an  àm  so  taitneach  dha,  agus  gu;m 
bi  a; chuid eile  dar  beatha an  dèigh  so  fìor-ghlan 
agus  naomh,  chum  fadheoidh  gun  tig  sinn  d' a 
aoibhneas  sìorruidh,  trìd  Iosa  Criosd  ar  Tigh- 
earna.  Amen. 

II  An  sin  tihèid  am  Miìiisteir  air  a  ghluihibh,  agus  their  e 
Urnuigh  an  Tighearna ;  an  Sluagh  cuideachd  air  an 
glùinibh,  agus  'g  a  h-aithris  mailie  ris. 

AK  n-Athair,  a  tha  air  Nèamh,  Naomhaich- 
ear  d;  Ainm.  Thigeadh  do  Rìoghachd. 
Deanar  do  thoil  air  an  Talamh,  Mar  thatar 
a  deanamh  air  Nèamh.  Thoir  dhuinn  an  diugh 
ar  n-aran  laitheil.  Agus  maith  dhuinn  ar 
cionta,  Mar  a  mhaitheas  sinne  dhoibhsan,  a  tha 
;ciontachadh  ;n  ar  n-aghaidh.  Agus  na  leig  ;am 
buaireadh  sinn ;  Ach  saor  sinn  o  olc  :  Oir  is 
leatsa  an  Rìoghachd,  an  Cumhachd,  Agus  a; 
Chlòir,  Gu  sìorruidh  agus  gu  sìorruidh.  Amen. 

U  An  sin  their  e  mar  an  ceudna, 

0  Thighearna,  fosgail  thusa  ar  bilean. 

Freagairt. 
Agus  taisbeinidh  ar  beul  do  mholadh. 
Sagart. 

0  'Dhè,  dean  cabhag  d'  ar  saoradh. 

Freagairt. 
0  'Thighearna,  greas  gu  'r  còmhnadh. 

H  An  so  air  do  na  h-uile  'bhi  9n  an  seasamh,  their  an 
Sagart, ' 

Glòir  do  n  Athair,  agus  do  n  Mhac,  agus 
do  n  Spiorad  Naomh  ; 

Freagairt. 

Mar  a  bha  air  tùs,  a  tha  nis,  agus  a  bhitheas 
gu  bràth  :  saoghal  gun  chrìoch.  Amen. 
Sagart. 
Molaibh  an  Tighearn. 

Freagairt. 

Bitheadh  ainm  an  Tighearna  air  a  mholadh. 

%  An  sin  theirear  no  seinnear  na  Sailm  anns  an  ordugh 
's  am  bheil  iad  air  an  suidheachadh.  An  sin  Leasan 
as  an  t-Seann  Tiomnadh,  mar  a  tha  e  air  a  shuidheachadh . 
Agus  an  dèigh  sin  Magnificat  (no  Dàn  na  h-Oighe 
bheannaichte  Muire)  anns  a'  [chànain  chumanta]  mar  a 
leanas. 

Magnificat.    N.  Lucas  1. 

THa  m'  anam  ag  àrd-mholadh  an  Tighearna: 
agus  tha  mo  spiorad  a  deanamh  gaird- 
eachais  ann  an  Dia  mo  Shlànuidhear. 

A  chionn  gu'n  d'  amhairc  e  :  air  staid  ìosail 
a  bhanoglaich. 

Oir  feuch,  o  so  suas :  goiridh  gach  lìnn 
beannaichte  dhiom. 

Do  bhrìgh  gu'n  cT  rinn  an  Ti  a  tha  cumh- 
achdach  nithean  mòra  dhomh :  agus  is  naomh 
Ainm. 

Agus  tha  a  thròcair-san  o  lìnn  gu  lìnn :  do  'n 
dream  d'  an  eagal  e. 

Nochd  e  neart  le  ghàirdean :  sgap  e  na 
h-uaibhrich  ann  an  smuaintibh  an  cridhe  fèin. 

Thug  e  nuas  na  daoine  cumhachdach  o  n 
caithrichibh  rìoghail :  agus  dh'  àrdaich  e  iadsan 
a  bha  ìosal. 

Lìon  e  n  dream  a  bha  ocrach  le  nithibh 
maithe  :  agus  chuir  e  uaith  na  daoine  saoibhir 
falamh. 

Kinn  e  còmhnadh  ri  Israel  'òglach  fèin  ann 
an  cuimhneachadh  a  thròcair :  mar  a  labhair  e 
r'  ar  n-aithrichibh,  do  Abraham  agus  d'  a 
shliochd  gu  bràth. 

G-lòir  do  'n  Athair,  agus  do  'n  Mhac  :  agus 
do  'n  Spiorad  Naomh. 

Mar  a  bha  air  tùs,  a  tha  nis,  agus  a  bhitheas 
gu  bràth  :  saoghal  gun  chrìoch.  Amen. 

U  No  an  t-Salm  so;  Ach  air  an  naothamh  là  deug  de  'n 
mhìos,  an  uair  a  leughar  i  ann  an  riaghailt  ghnàthaichte 
nan  Sàlm. 

Cantate  Domino.    Salm  98. 


Seinnibh  do  'n  Tighearn  laoidh  nuadh : 
oir  rinn  e  nithean  iongantach. 


Dh'  oibrich  a  dheas  làmh  :  agus  a  ghàirdean 
naomh  slàinte  dha. 

Thaisbein  an  Tighearn  a  shlàinte :  ann  an 
sealladh  nan  cinneach  dh'  f hoillsich  e  ;f hìreant- 
sichd. 

Chuimhnich  e  a  thròcair  agus  'fhìrinn  do 
theaghlach  Israeil  :  chunnaic  uile  chrìochan  na 
talmhainn  slàinte  ar  Dè. 

Togaibh  iolach  ait  do  'n  Tighearn,  a  thìrean 
uile  :  togaibh  bhur  guth,  deanaibh  gairdeachas, 
agus  seinnibh  cliu. 

Seinnibh  do  'n  Tighearn  le  clàrsaich  :  le 
clàrsaich  agus  guth  sailme. 

Le  trompaidibh  agus  guth  na  h-adbairc'  : 
togaibh  iolach  ait  'an  làthair  an  Eìgh  Iehobhah. 

Beucadh  an  fhairge  agus  a  làn  :  an  saoghal 
agus  iadsan  a  tha  'n  an  còmhnuidh  ann. 

Buaileadh  na  tuiltean  am  bosan,  cuideachcl 
deanadh  na  beanntan  luathghairè  'an  làthair  an 
Tighearna  :  oir  tha  e  a'  teachd  a  thabhairt  breth 
air  an  talamh. 

Bheir  e  breth  air  an  t-saoghal  ann  am 
f  ìreantachd  :  agus  air  na  slòigh  ann  an  ceartas. 

G-lòir  do  n  Athair,  agus  do  'n  Mhac  :  agus 
do  'n  Spiorad  Naomh  ; 

Mar  a  bha  air  tùs,  a  tha  nis,  agus  a  bhitheas 
gu  bràth  :  saoghal  gun  chrìoch.  Amen. 

H  An  sin  Leasan  as  an  Tiomnadh  Nuadh,  mar  a  tha  e  air 
'orduchadh :  Agus  an  dèigh  sin  Nunc  dimittis  (no  Dàn 
Shimeoin )  anns  a'  [chànain  chumanta]  mar  a  leanas. 

Nunc  dimittis.    N.  Luc.  2.  29. 

ANis,  a  Thighearna,  tha  thu  leigeadh  do 
d'  sheirbhiseach  siubhal  'an  sìth  :  a  rèir 
d'  f  hocail. 

Oir  chunnaic  mo  shùilean  :  do  shlàinte, 
A  dh'  ulluich  thu  :  roimh  ghnùis  nan  uile 
shluagh  ; 

Solus  a  shoillseachadh  nan  Cinneach:  agus 
glòir  do  phobuill  I&raeil. 

Glòir  do  'n  Athair,  agus  do  'n  Mhac  :  agus 
do  'n  Spiorad  Naomh. 

Mar  a  bha  air  tùs,  a  tha  nis,  agus  a  bhitheas 
gu  bràth  :  saoghal  gun  chrìoch.  Amen. 

II  Np  an  t-Salm  so;  Ach  air  an  Dara  là  deug  de'n  mhìos. 

Deus  misereatur.    Salm  67. 

GU;n  deanadh  Dia  tròcair  oirnn,  agus  gu'n 
beannaicheadh  e  sinn :  agus  gu'n  tugadh 
e  air  a  ghnùis  dealrachadh  oirnn. 

Chum  gun  aithnichear  do  shlighe  air  an 
talamh  :  do  shlàinte  am  measg  nan  uile 
chinneach. 

Moladh  na  slòigh  thu,  a  Dhè  :  moladh  na 
slòigh  uile  thu. 

Bitheadh  na  cinnich  aoibhneach  agus  dean- 
adh  iad  luathghaire  :  oir  bheir  thusa  breth  air 
na  slòigh  ann  an  ceartas,  agus  riaghlaidh  tu 
cinnich  air  an  talamh. 

Moladh  na  slòigh  thu,  a  Dhè  :  moladh  na 
slòigh  uile  thu. 

Bheir  an  talamh  a  thoradh  :  gu'm  beannaich- 
eadh  Dia,  ar  Dia-ne,  sinn. 

Gu'm  beannaicheadh  Dia  sinn  :  agus  gu  n 
robh  ?eagal-san  air  uile  chrìochaibh  na  talmh- 
ainn. 

Glòir  do  n  Athair,  agus  do  n  Mhac  :  agus 
do'n  Spiorad  Naomh  ; 

Mar  a  bha  air  tùs,  a  tha  nis,  agus  a  bhitheas 
gu  bràth  :  saoghal  gun  chrìoch.  Amen. 

U  An  sìn  seinnear  no  theirear  Greud  nan  Abstol  leis  aH 
Mhinisteir  agus  leis  an  t-sluagh  'n  an  seasamh. 


[  Uile-chumhachdach,  Cruithfhear  nèimh 
agus  talmhainn  : 

Agus  ann  an  Iosa  Criosd  'aon  Mhac-san  ar 
Tighearn,  A  ghabhadh  leis  an  Spiorad  naomh, 
A  rugadh  leis  an  Oigh  Muire,  A  dh'fhuiling 
fo  Phontius  Pilat,  A  cheusadh,  a  fhuair  bàs, 
agus  a  dh'  adhlaiceadh  ;  Chaidh  e  sìos  do  dh' 
ifrinn,*  Air  an  treas  là  dh'  èirich  e  rìs  o  na 
mairbh,  Chaidh  e  suas  gu  Nèamh,  Agus  tha  e 
;n  a  shuidhe  air  deas  làimh  Dhe  an  t-Athair 
Uile-chumhachdach  ;  As  an  sin  thig  e  thoirt 
breth  air  na  beòthaibh  agiis  air  na  mairbh. 

o 

Tha  mi  'creidsinn  anns  an  Spiorad  naomh  ; 
'S  an  Eaglais  naomh  Choitchionnf  ;  'An  Comh- 
chomunn  nan  Naomh  ;  'Am  maitheanas  pheac- 
aidhean  ;  'An  aiseirigh  a'  chuirp,  Agus  ?s  a' 
bheatha  shìorruidh.  Amen. 

1Ì  Agus  an  deigh  sin,  na  h-  Urnuighean  so  a  leanas,  na 
h-uile  gu  cràbhach  air  an  glàinibh,  am  Ministeir  'an 
toiseach  ag  ràdh  le  guth  àrd, 

Gu  n  robh  an  Tighearn  maille  ribh. 


ann  an  Dia  an  t-Athair 


Freagairt. 


Agus  maille  ri  d'  Spiorad-sa. 


Ministeir. 
1f  Deanamaid  urnuigh. 


A  Thighearna  dean  tròcair  oirnn. 


A  Chriosd  dean  tròcair  oirnn. 
A  Thighearna  dean  tròcair  oirnn. 

*  Staid  spiorad  nam  marbh.  t  Air  neo  Chatholach, 

H  An  sin  their  am  Ministtir,  na  Clèirich,  agus  an  sluagh 
Urnuigh  an  Tighearna  le  guth  àrd. 

AR  n-Athair,  a  tha  air  nèamh,  Naomhaich- 
ear  oV  Ainm.  Thigeadh  do  Rìoghachd. 
Deanar  do  thoil  air  an  talamh,  Mar  thatar  a 
deanamh  air  nèamh.  Thoir  dhuinn  an  diugh 
ar  n-aran  laitheil.  Agus  maith  dhuinn  ar 
cionta,  Mar  a  mhaitheas  sinne  dhoibhsan,  a  tha 
'ciontachadh  'n  ar  n-aghaidh.  Agus  na  leig  'am 
buaireadh  sinn  :  Ach  saor  sinn  o  olc.  Amen. 

H  An  sin  air  do'n  t-Sagart  seasamh,  their  e, 

0  'Thighearna,  taisbein  dhuinn  do  thròcair. 

Freagairt. 
Agus  deònaich  dhuinn  do  shlàinte. 
Sagart. 

0  'Thighearna,  sàbhail  a'  Bhan-righinn. 
Freagairt. 

Agus  eisd  ruinn  gu  tròcaireach  an  uair  a 
ghairmeas  sinn  ort. 

Sagart. 

Sgeadaich  do  mhinisteirean  le  fireantachd. 

Freagairt.. 
Agus  dean  do  shluagh  taghta  aoibhneach. 
Sagart. 

0  Thighearna,  sàbhail  do  shluagh. 

Freagairt. 
Agus  beannaich  d'  oighreachd. 

Sagart. 

Thoir  sìth  n  ar  lìnn-ne,  0  'Thighearna. 
Freagairt. 

Do  bhrìgh  nach  'eil  neach  air  bith  eile  a  tha 
cogadh  air  ar  son,  ach  thusa  a  mhàin,  0  'Dhè, 

Sagart. 

0  ;Dhè,  glan  ar  cridheachan  'an  taobh  a  stigh 
dhinn. 

Freagairt. 
Agus  na  toir  uainn  do  Spiorad  naomh. 

U  ^Lw  sm  leanaidh  tri  Guidhean  ;  ^4?i  cewc?  h-aon  diubh  air 
son  an  là ;  An  dara  h-aon  air  son  Sìthe  ;  An  treas  h-aon 
air  son  còmhnaidh  an  aghaidh  nan  uile  chunnartan,  mar 
a  leanas  an  dèigh  so  :  Theirear  an  dà  Ghuidhe  dheireann- 
ach  so  aig  Urnuigh  Fheasgair  gach  là  gun  atharrachadh. 

H  An  dara  Guidhe  aig  Urnuigh  Fheasgair. 

O'Dhè,  o'm  bheil  gach  uile  rùn  naomh,  gach 
uile  dheadh  chomhairle,  agus  gach  uile 
oibre  cheart  a'  sruthadh  ;  Thoir  do  d^  sheirbhis- 
ich  an  t-sìth  sin  nach  urrainn  an  saoghal  a 
thoirt  seachad,  a  chum  gu'm  bi  araon  ar 
cridheachan  air  an  suidheachadh  gu  gèill  a 
thoirt  do  d' àitheantaibh,  agus  cuideachd  air 
dhuinn  a  bhi  air  ar  dìon  leatsa  o  eagal  ar 
naimhdean,  gu'n  caith  sinn  ar  n-aimsir  ann 
am  fois  agus  ann  an  sàmhchair,  tre  dheadh- 
thoillteanais  Iosa  Criosd  ar  Slànuidhir.  Amen. 

51  An  treas  Guidhe,  air  son  còmhnaidh  an  aghaidh  nan  uile 
chunnartan. 

SOillsich  ar  dorchadas,  tha  sinn  a'  guidhe 
ort,  0  'Thighearna,  agus  le  d'  mhòr  thròc- 
air  dìon  sinn  o  gach  uile  ghàbhaidhibh  agus 
chunnartaibh  na  h-oidhche-nochd,  air  son 
gràidh  daon-ghin  Mhic,  ar  Slànuidhir  Iosa 
Criosd.  Amen. 
31 


Urnuigh  Fheasgair 


1ì  Far  am  bheil  cuideachd  de  luchd-seinn  agus  anns  na 
h-Ionadaibh  's  an  seinn  iad,  an  so  leanaidh  an  Laoidh. 

H  Urnuigh  air  son  na  Ban-righinn. 

OThighearna,  ar  n-Athair  nèamhaidh, 
àird  agus  chumhachdaich,  a  Eìgh  nan 
rìghrean,  a  Thighearna  nan  tighearnan,  aon 
Fhear-riaghladh  phrionnsan,  a  tha  o  d;  chathair 
rìoghail  a;  coimhead  nan  uile  a  tha  ;n  còmh- 
nuidh  air  talamh  ;  o  r  n-uile  chridhe  tha  sinn 
a;  guidhe  ort  thu  ;choimhead  le  d;  dheadh-ghean 
air  ar  n-Ard-Uachdaran  ro  sheirceil  Ban-righinn 
BHICTORIA,  agus  mar  so  lìon  i  le  gràs  do 
Spioraid  naoimh,  chum  gun  lùb  i  clo  ghnàth 
gu  d;  thoil,  agus  gun  gluais  i  ann  ad  shlighe  : 
Sgeadaich  i  gu  pailt  le  tiodhlacaibh  nèamhaidh, 
deònaich  dhi  beatha  bhuan  ann  an  slàinte  agus 
ann  an  soirbheachadh,  neartaich  i  a  dh;fhaot- 
ainn  buaidh  agus  làmh  ;n  uachdar  air  a 
naimhdibh  uile ;  agus  fadheoidh  an  deigh  na 
beatha  so,  om;m  faigh  i  aoibhneas  ao;us  sonas 
sìorruidh,  trìd  Iosa  Criosd  ar  Ti^hearna.  Amen. 

"  o 

U  Urnuigh  air  son  an  Teaghlaich  Rìoghail. 

ADhè  Uile-chumhachdaich,  a  thobair  an 
uile  mhaitheis,  tha  sinn  gu  h-ùmhal  a; 
guidhe  ort  thu  ;bheannachadh  Albert  Imhear 
Prionnsa  Uilse,  agus  Ban-phrionnsa  Uilse,  agus 
an  Teaghlach  Rìoghail  uile :  Sgeadaich  iad  le 
d;  Spiorad  naomh  ;  dean  saoibhir  iad  le  d;  ghràs 
nèamhaidh  ;  soirbhich  leo  leis  gach  uile  shonas  ; 
agus  thoir  iad  gu  d;  rìoghachd  mhaireannaich, 
trìd  Iosa  Criosd  ar  Tighearna,  Amen. 
32 


Urnuigh  Fheasgair. 


U  Urnuigh  air  son  na  Glèire  agus  an  t-Sluaigh. 

ADhè  Uile-chiimhachdaich  agus  mhair- 
eannaich,  a  tha  'd'aonar  ag  oibreachadh 
mhiorbhuilean  mòra  ;  cuir  Spiorad  slàinteil 
do  ghràis  a  nuas  air  ar  n-Easbuigibh,  agus  air 
ar  Buachailibh  spioradail,  agus  air  gach  uile 
Choimhthional  a  tha  fo  'n  curam ;  agus  a  chum 
;s  gu  m  fìor  thoilich  iad  thu,  doirt  a  nuas  orra 
sìor  dhrùchd  do  bheannachaidh.  Deònaich 
so,  O  'Thighearna,  air  son  onoir  ar  Fear-tagraidh 
agus  ar  n-Eadar-mheadhonair,  Iosa  Criosd. 
Amen. 

11  Urnuigh  le  Naomh  Crisostom. 

ADhè  Uile-chumhachdaich,  a  thug  dhuinn 
gràs  anns  an  àm  so  ar  n-athchuingean 
choitchionn  a  dheanamh  riut  le  aon  rùn,  agus 
a  tha  gealltuinn,  an  uair  a  chruinnicheas  dithis 
no  triuir  'an  ceann  a  chèile  ann  ad  Ainm, 
gu  n  toir  thu  dhoibh  an  iarrtuis  ;  Coimhlion  a 
nis,  0  'Thighearna,  miannan  agus  iarrtuis  do 
sheirbhiseach,  mar  is  ro  f  heumail  e  dhoibh  ;  a' 
deònachadh  dhuinn  anns  an  t-saoghal  so  eòlas 
air  d;  f hìrinn,  agus  anns  an  t-saoghal  a  tha  ri 
teachd  a'  bheatha  mhaireannach.  Amen. 
2  Cor.  xiii. 

GKàs  ar  Tighearna  Iosa  Criosd,  agus  gràdh 
Dhè,  agus  comh-chomunn  an  Spioraid 
Naoimh  gu  n  robh  maille  ruinn  uile  gu 
sìorruidh.  Amen. 


An  so  tha  Ordugh  Urnuigh  Fheasgair  aì  crìochnachadh 
rè  na  bliadhna. 

Aig  Urnuìgh  Mhaìdne. 


U  Air  na  Feillibh  so ;  Là  Nodhlaic,  am  Foillseachadh, 
Naomh  Matias,  Là  Càisge,  Là  'n  Dol  suas,  Dòmhnach 
na  Cuingeis,  Naomh  Eoin  Baistidh,  Naomh  Seumas, 
Naomh  Bartolomeus,  Naomh  Mata,  Naomh  Simon  agus 
Naomh  Iudas,  Naomh  Aindreas,  agus  air  Dòmhnach 
na  Trionaid,  seinnear  no  theirear  aig  Urnuigh  Mhaidne, 
'an  àite  Creuda  nan  Abstol,  an  Aidmheil  so  air  ar 
Greidimh  Griosdail,  d'  an  goirear  gu  cumanta  Greud 
Naomh  Atanasius,  leis  a?  Mhinisteir  agus  leis  an 
t-Sluagh  'n  an  seasamh. 

Quicunque  vult. 

GO  air  bith  leis  an  àill  a  bhi  air  a  shàbhaladh : 
roimh  gach  ni  tha  e  feumail  gu'n  cum  e 
gu  daingean  an  Creidimh  Coitchionn.* 

Mur  gleidh  gach  neach  an  Creidimh  so  gu 
h-iomlan  agus  gun  truailleadh  :  gun  teagamh 
thèid  e  mugha  gu  sìorruidh. 

Agus  is  e  so  an  Creidimh  Coitchionn*  :  gu'n 
toir  sinn  aoradh  do  dh'  aon  Dia  ann  an  Trionaid, 
agus  Trionaid  ann  an  Aonachd  ; 

Gun  a  bhi  'coimh-mheasgadh  nam  pears- 
annan  ;  no  'roinn  an  naduir. 

Oir  tha  aon  phearsa  ann  de  n  Athair,  pearsa 
eile  de  'n  Mhac  :  agus  pearsa  eile  de  ;n  Spiorad 
Naomh. 

Ach  Diadhachd  an  Athar,  a'  Mhic,  agus  an 
Spioraid  Naoimh  is  aon  i  uile ;  tha  a;  Ghlòir 
co-ionnan,  a'  Mhòrachd  co-shìorruidh. 

*  Air  neo  Catholach. 

Aig  Urnuìgh  Mhaidne. 


Mar  a  tha  'n  t-Athair,  mar  sin  tha  am  Mac  : 
agus  mar  sin  tha  an  Spiorad  Naomh. 

An  t-Athair  neo-chruthaichte,  am  Mac 
neo-chruthaichte  :  agus  an  Spiorad  Naomh 
neo-chruthaichte. 

An  t-Athair  neo-chrìochnach,  am  Mac 
neo-chrìochnach  :  agus  an  Spiorad  Naomh 
neo-chrìochnach. 

An  t-Athair  sìorruidh,  am  Mac  sìorruidh  : 
agus  an  Spiorad  Naomh  sìorruidh. 

Agus  gidheadh  cha  tri  sìorruidh  iad  :  ach 
aon  sìorruidh. 

Mar  an  ceudna  cha-n  eil  tri  neo-chrìochnach, 
no  trì  neo-chruthaichte  ann  :  ach  aon  neo- 
chruthaichte,  agus  aon  neo-chrìochnach. 

Mar  an  ceudna  tha  an  t-Athair  Uile-chumh- 
achdach,  am  Mac  Uile-chumhachdach  :  agus  an 
Spiorad  Naomh  Uile-chumhachdach. 

Agus  gidheadh  cha  tri  Uile-chumhachdach 
iad  :  ach  aon  Uile-chumhachdach. 

Mar  so  is  Dia  an  t-Athair,  is  Dia  am  Mac  : 
agus  is  Dia  an  Spiorad  Naomh. 

Agus  gidheadh  cha  tri  Dèe  iad  :  ach  aon 
Dia. 

Mar  an  ceudna  is  Tighearn  an  t-Athair,  is 
Tighearn  am  Mac  :  agus  is  Tighearn  an  Spiorad 
Naomh  ; 

Agus  gidheadh  cha  tri  Tighearnan  iad  :  ach 
aon  Tighearn. 

Oir  amhuil  mar  a  tha  sinn  air  ar  coimh- 
èigneachadh  leis  an  fhìrinn  Chriosdail :  a  dh' 
aideachadh  gur  Dia  agus  Tighearn  gach  pearsa 
f  a  leth  ; 

Mar  sin  tha  e  air  a  thoirmeasg  dhuinn  leis  a' 

Aig  Urnuigh  Mhaidne. 


Chreidimh  Choitchionn  :  a  ràdh,  Gu  bheil  tri 
Dèe,  no  tri  Tighearnan  ann. 

Cha-n  'eil  an  t-Athair  deanta  le  neach  air 
bith  :  no  cruthaichte,  no  ginte. 

Tha  am  Mac  o'n  Athair  a  mhàin  :  cha  'n  ann 
deanta,  no  cruthaichte,  ach  ginte. 

Tha  an  Spiorad  Naomh  o'n  Athair  agus  o'n 
Mhac  :  cha-n  ann  deanta,  no  cruthaichte,  no 
ginte,  ach  a'  teachd. 

Mar  sin  tha  aon  Athair  ann,  ni  h-e  tri 
Aithrichean  ;  aon  Mhac,  ni  h-e  tri  Mic  :  aon 
Spiorad  Naomh,  ni  h-e  tri  Spioraid  Naomha. 

Agus  anns  an  Trionaid  so  cha-n  'eil  aon 
roimh,  no  an  deigh  a  chèile  :  cha-n  'eil  aon  na 
's  mò,  no  na  's  lugha  na  'chèile. 

Ach  tha  na  tri  pearsannan  uile  co-shìorruidh 
le  'chèile  :  agus  co-ionnan. 

Mar  sin  anns  na  h-uile  nithibh,  mar  a  thubh- 
airteadh  roimhe  :  is  còir  aoradh  a  thoirt  do  'n 
Aonachd  ann  an  Trionaid,  agus  do  'n  Trionaid 
ann  an  Aonachd. 

Uime  sin  an  ti,  leis  an  àill  a  bhi  air  a 
shàbhaladh  :  feumaidh  e  smuainteachadh  mar 
so  air  an  Trionaid. 

Os  barr,  tha  e  feumail  chum  slàinte  shìorr- 
uidh :  gu'n  creideadh  e  gu  ceart  mar  an  ceudna 
ann  an  Teachd  ar  Tighearna  Iosa  Criosd  's  an 
fheòil. 

Oir  is  e  an  Creidimh  ceart,  gu'n  creid  agus 
gu'n  aidich  sinn  :  gur  Dia,  agus  Duine,  ar 
Tighearn  Iosa  Criosd,  Mac  Dhè ; 

Dia  de  nadur  an  Athar,  ginte  roimh  na 
saoghail :  agus  Duine  de  nadur  a  Mhathar,  a 
rugadh  anns  an  t-saoghal ; 

Aig  Urnuigh  Mhaidne, 


Dia  iomlan,  agus  Duine  iomlan  :  aig  am 
bheil  anam  reusanta  agus  feòil  dhaoine  ; 

Co-ionnan  ris  an  Àthair,  a  thaobh  a  Dhiadh- 
achd  :  agus  is  ìsle  na  'n  t-Athair,  a  thaobh  a 
Dhaonnachd. 

An  ti  ged  is  Dia,  agus  is  Duine  e  :  gidheadh 
cha  dà  Chriosd,  ach  a  h-aon  e  : 

Is  aon  e ;  cha-n  annletionndadhnaDiadhachd 
gu  feòil :  ach  le  gabhail  na  Daonnachd  gu  Dia; 

Is  aon  e  gu  h-iomlan  ;  cha-n  ann  le  coimh- 
mheasgadh  naduir  :  ach  le  aonachd  pearsa. 

Oir  mar  is  aon  duine  an  t-anam  reusanta 
agus  an  fheòil :  mar  sin  an  ti  is  e  Dia  agus 
Duine,  is  aon  Chriosd  e. 

A  dh'  f  huiling  air  son  ar  sàbhalaidh :  a  chaidh 
sìos  do  dh'  ifrinu,  a  dh'  èirich  a  rìs  air  an  treas 
là  o  na  mairbh. 

Chaidh  e  suas  gu  nèamh,  tha  e  'n  a  shuidhe 
air  deas  làimh  an  Athar,  Dia  Uile-chumhachd- 
ach  :  as  an  sin  thig  e  'thoirt  breith  air  na 
beòthaibh  agus  air  na  mairbh. 

Aig  a  theachd,  èiridh  na  h-uile  dhaoine  rìs 
le  ?n  corpaibh  :  agus  bheir  iad  cunntas  air  son 
an  oibre  fèin. 

Agus  iadsan  a  rinn  maith,  thèid  iad  gu 
beatha  shìorruidh  :  agus  iadsan  a  rinn  olc  gu 
teine  sìorruidh. 

'S  e  so  an  Creidimh  Coitchionn  :  mur  a  creid 
duine  e  gu  fìrinneach,  cha  n-urrainn  da  'bhi 
air  a  shàbhaladh. 

Glòir  do  'n  Athair,  agus  do  'n  Mhac  :  agus 
do  'n  Spiorad  Naomh  ; 

Mar  a  bha  air  tùs,  a  tha  nis,  agus  a  bhitheas 
gu  bràth  :  saoghal  gun  chrìoch.  Amen. 


An  Laoidh-Dhiann. 


U  An  so  leanaidh  an  Laoidh-Dhiann  no  an  Athchuinge 
Ghoitchionn  r'a  seinn  no  r'a  ràdh  an  deigh  Urnuigh 
Mhaidne  air  Di-dòmhnaichibh,  air  Di-ciaduinibh,  agus 
air  Di-h-aoinibh,  agus  air  àmaibh  eile,  an  uair  a  dh' 
orduichear  e  leis  an  Ard-  Fhear-ùghdarrais. 

O'Dhè  an  t-Athair  nèamhaidh:  dean  tròcair 
oirnn  peacaich  thruagha. 
O'Dhèan  t-Athair  nèamhhaidh:  dean  tròcair 
oirnn  peacaich  thruagha. 

0  'Dhè  am  Mac,  Fear-saoradh  an  t-saoghail : 
dean  tròcair  oirnn  peacaich  thruagha. 

O  'Dhè  am  Mac,  Fear-saoradh  an  t-saogh- 
ail :  dean  tròcair  oirnn  peacaich  thruagha. 

0  'Dhè  an  Spiorad  Naomh,  a'  teachd  o  'n 
Athair,  agus  o  'n  Mhac  :  dean  tròcair  oirnn 
peacaich  thruagha. 

0  'Dhè  an  Spiorad  Naomh,  a'  teachd  o'n 
A  thair,  agus  o'n  Mhac :  dean  tròcair  oirnn 
peacaich  thruagha. 

0  Thrionaid  naomh,  bheannaichte  agus 
ghlòrmhor,  tri  pearsannau  agus  aon  Dia  :  dean 
tròcair  oirnn  peacaich  thruagha. 

0  'Thrionaìd  naomh,  bheannaichte  agus 
ghlòrmhor,  tri  pearsannan  agus  aon  Dia : 
dean  tròcair  oirnn  peacaich  thruagha. 

Na  cuimhnich  a  Thighearna  ar  cionta,  no 
cionta  ar  sinnsearachd,  agus  na  dean  dìoghaltas 
oirnn  air  son  ar  peacaidhean  :  caomhain  sinn, 
a  dheadh  Thighearna,  caomhain  do  shluagh  a 
shaor  thu  le  d'  fhuil  ro  phrìseil,  agus  na  bi  'an 
corruich  ruinn  gu  bràth. 

Caomhain  sinn,  a  dheadh  Thighearna. 
0  gacli  uile  olc  agus  thubaist,  o  pheacadh,  o 
innleachdaibh  agus  o  ionnsuidhibh  an  diabhuil, 
o  d;  fheirg  fèin,  agus  o  dhìteadh  sìorruidh, 

Saor  sinn,  a  dheadh  Thighearna. 
0  gach  uile  dhoille  cridhe  ;  o  àrdan,  ghlòir 
dhìomhain,  agus  fhuar-chràbhadh  ;  o  fharmad, 
fhuath,  agus  mhi-run,  agus  o  gach  uile  mhi- 
iochd, 

Saor  sinn,  a  dheadh  Thighearna. 
0  strìopachas,  agus  o  gach  uile  pheacadh 
mairbhteach  eile;  agus  o  uile  chealgaireachd  an 
t-saoghail,  na  feola,  agus  an  diabhuil, 

Saor  sinn,  a  dheadh  Thighearna. 
0  dhealanach  agus  o  stoirm  ;  o  phlaigh,  o 
ghalar,  agus  o  ghoirt ;  o  chath,  agus  o  mhort, 
agus  o  bhàs  obann. 

Saor  sinn,  a  dheadh  Thighearna. 
0  gach  uile  aimhreit,  choimh-cheilg  uaignich, 
agus  cheannairc  ;  o  gach  uile  theagasg  meallta, 
shaobh-chreidimh,  agus  easaonachd  ;  o  chruas 
cridhe,  agus  o  thàir  a  thoirt  do  d'  Fhocal  agus 
do  d'  Aithne, 

Saor  sinn,  a  dheadh  Thighearna. 
Le  dìomhaireachd  do  Theachd  naoimh  s  an 
f  heòil;  le  d'Bhreith  naoimh  agus  le  d'Thimchioll- 
ghearradh  ;  le  d;  Bhaisteadh,  le  d'  Thrasgadh, 
agus  le  d;  Bhuaireadh, 

Saor  sinn,  a  dheadh  Thighearna. 
Le  à'  Chràdh  agus  le  d'  Fhallus  fola ;  le  d' 
Chrann-ceusaidh  agus  le  d'  Fhulangas ;  le  d' 

Bhàs  luachmhor  agus  le  d'  Adhlacadh ;  le  d' 
Aiseirigh  agus  le  d'  Dhol  suas  glòrmhor  ;  agus 
le  teachd  an  Spioraid  Naoimh, 

Saor  sinn  a  dheadh  Thighearna. 

Ann  an  uile  àm  ar  n-an-shocair ;  ann  an  uile 
àm  ar  soirbheachaidh ;  ann  an  uair  a'  bhàis, 
agus  ann  an  là  a'  bhreitheanais, 

Saor  sinn,  a  dheadh  Thighearna. 

Tha  sinne  peacaich  a'  guidhe  ort  èisdeachd 
ruinn,  0  'Thighearna  Dhè,  agus  gu  ma  deòn- 
ach  leat  d;  Eaglais  naomh  choitchionn  a  riagh- 
ladh  agus  a  stiuradh  s  an  t-slighe  cheirt ; 

Tha  sinn  a  guidhe  ort  èisdeachd  ruinn,  a 
dheadh  Thighearna. 

Gu  ma  deònach  leat  do  sheirbhiseach  BHIC- 
TORIA  ar  Ban-righinn  agus  ar  Riaghladair  ro 
sheirceil,  a  ghleidheadh  agus  a  neartachadh  ann 
an  aoradh  fior  dhuit  fèin,  ann  am  fìreantachd 
agus  an  naomhachd  beatha  ; 

Tha  sinn  a'  guidhe  ort  èisdeachd  ruinn,  a 
dheadh  Thighearna. 

Gu  ma  deònach  leat  a  cridhe  riaghladh  ann 
ad  chreidimh,  ann  ad  eagal,  agus  ann  ad 
ghràdh,  agus  gu  sìorruidh  tuilleadh  gum  bi 
earbsa  aice  annad,  agus  gu'n  iarr  i  do  ghnàth 
d'  onoir  agus  do  ghlòir  ; 

Tha  sinn  a'  guidhe  ort  èisdeachd  ruinn,  a 
dheadh  Thighearna. 

Gu  ma  deònach  leat  a  bhi  a'd'fhear-dìon  agus 
a/  d'  fhear-gleidhidh  aice,  a'  toirt  na  buaidh' 
dhi  air  a  naimhdibh  uile  ; 

Tha  sinn  a'  guidhe  ort  èisdeachd  ruinn,  a 
dheadh  Thighearna. 

Gu  ma  deònach  leat  Albert  Imhear  Prionnsa 
Uilse,  agus  Ban-phrionnsa  Uilse,  agus  an 
Teaghlach  Rìoghail  uile,  a  bheannachadh  agus 
a  ghleidheadh  ; 

Tha  sinn  a}  guidhe  ort  èisdeachd  ruinn,  a 
dheadh  Thighearna. 

Gu  ma  deònach  leat  na  h-uile  Easbuigean, 
Shagartan  agus  JJheaconan  a  shoillseachadh  le 
fìor  eòlas  asais  tuiose  air  d'  Fhocal,  agus  araon 

o  o  "  o 

le  n  teao-asg:   a^us   le  n  caithe-beatha  gu'n 

o      o  O  ...  O . 

nochd  iad  e  agus  gu'n  taisbein  iad  e  d'  a  rèir  ; 

Tha  sinn  a'  guidhe  ort  èisdeachd  ruinn,  a 
dheadh  Thighearna. 

Gu  ma  deònach  leat  Mòr-fhearan  na  Comh- 
airle,  agus  na  Maithean  uile  a  sgeadachadh,  le 
gràs,  gliocas,  agus  tuigse  ; 

Tha  sinn  a'  guidhe  ort  èisdeachd  ruinn,  a 
dheadh  Thighearna. 

Gu  ma  deònach  leat  Luchd-frithealadh  a' 
cheartais  a  bheannachadh  agus  a  ghleidheadh, 
a'  toirt  gràis  dhoibh  a  chur  'an  gnìomh 
ceartais,  agus  a  sheasamh  na  fìrinn  ; 

Tha  sinn  a!  guidhe  ort  èisdeachd  ruinn,  a 
dheadh  Thighearna. 

Gu  ma  deònach  leat  do  shluagh  uile  a 
bheannachadh  agus  a  ghleidheadh  ; 

Tha  sinn  a'  guidhe  ort  èisdeachd  ruinn,  a 
dheadh  Thighearna, 

Gu  ma  deònach  leat  aonachd,  sìth,  agus 
rèite  a  thoirt  do  na  h-uile  chinnich ; 

Tha  sinn  a'  guidhe  ort  èisdeachd  ruinn  a 
dheadh  Thighearna. 

Gu  ma  deònach  leat  cridhe  'thoirt  dhuinn 
anns  am  bi  do  ghràdh  agus  d'  eagal,  a 
chaitheamh  ar  beatha  gu  dùrachdach  a  rèir  d' 
àitheantan; 

Tha  sinn  a'  guidhe  ort  èisdeachd  ruinn  a 
dheadh  Thighearna. 

Gu  ma  deònach  leat  meudachadh  gràis  a 
thoirt  do  d'  shluagh  uile,  a  dh'èisdeachd  gu 
sèimh  d'  Fhocail,  agus  g'  a  ghabhail  le  aigne 
fhìorghlan,  agus  a  thoirt  a  mach  toraidh  an 
Spioraid  ; 

Tha  sinn  aJ  guidhe  ort  eisdeachd  ruinn,  a 
dheadh  Thighearna. 

Gu  ma  deònach  leat  iadsan  uile  a  chaidh 
air  seacharan  agus  a  tha  air  am  mealladh  a 
threòrachadh  gu  slighe  na  fìrinn ; 

Tha  sinn  aJ  guidhe  ort  èisdeachd  ruinn  a 
dheadh  Thighearna. 

Gu  ma  deònach  leat  iadsan  a  tha  'n  an 
seasamh  a  neartachadh,  comhfhurtachd,  agus 
còmhnadh  a  thoirt  dhoibhsan  a  tha  lag-chridh- 
each,  agus  iadsan  a  tha  air  tuiteam  a  thogail  a 
suas,  agus  fadheoidh  Satan  a  bhualadh  sìos  fo  ;r 
cosaibh ; 

Tha  sinn  a'  guidhe  ort  eisdeachd  ruinn  a 
dheadh  Thighearna. 

Gu  ma  deÒDach  leat  cabhair,  còmhnadh,  agus 

comhfhurtachd  a  thoirt  dhoibhsan  uile  a  tha  'n 
cunnart,  'an  eiginn,  agus  'an  an-shocair  ; 

Tha  sinn  a'  guidhe  ort  èisdeachd  ruinn  a 
dheadh  Thighearna. 

Gu  ma  deònach  leat  gach  neach  a  theasair- 
ginn  a  tha  air  astar  air  muir  no  air  tìr,  na 
h-uile  mhnathan  a  tha  'n  saothair  chloinne, 
gach  uile  neach  easlainteach  agus  clann  òg, 
agus  d'  iochd  a  nochdadh  do  na  h-uile  phrìos- 
onaich  agus  bhraighdibh ; 

Tha  sinn  a'  guidhe  ort  èisdeachd  ruinn  a 
dheadh  Thighearna. 

Gu  ma  deònach  leat  na  dìlleachdain  agus 
na  bantraichean  a  dhìon,  agus  na  h-uile  a  tha 
aonarach  agus  fo  ainneart,  agus  deanamh  air 
an  son  ; 

Tha  sinn  a'  guidhe  ort  èisdeachd  ruinn,  a 
dheadh  Thighearna. 

Gu  ma  deònach  leat  tròcair  a  dheanamh  air 
na  h-uile  dhaoinibh  ; 

Tha  sinn  a'  guidhe  ort  èisdeachd  ruinn,  a 
dheadh  Thighearna. 

Gu  ma  deònach  leat  maitheanas  a  thoirt  d'ar 
naimhdibh,  d'ar  luchd-geur-leanmhuinn  agus 
cul-chainidh,  agus  an  cridheachan  a  thionndadh; 

Tha  sinn  a'  guidhe  ort  èisdeachd  ruinn,  a 
dheadh  Thighearna. 

Gu  ma  deònach  leat  gach  gnè  thoraidh  na 
talmhainn  a  thoirt  agus  a  theasairginn  gu  'r 
feum,  air  chor  's  gu  meal  sinn  iad  ann  an  àm 
iomchuidh  ; 

Tha  sinn  a'  guidhe  ort  èisdeachd  ruinn,  a 
dheadh  Thighearna. 

Gu  ma  deònach  leat  aithreachas  fìreannach 
a  thoirt  dhuinn,  ar  peacaidhean,  ar  dearmaid, 
agus  ar  n-aineolais  uile  a  mhaitheadh  dhuinn, 
agus  ar  sgeadachadh  le  gràs  do  Spioraid  naoimh, 
a  leasachadh  ar  caithe-beatha  a  rèir  d'  fhocail 
naoimh  ; 

Tha  sinn  a>  guidhe  ort  eisdeachd  ruinn,  a 
dheadh  Thighearna. 

A  Mhic  Dhè :  tha  sinn  a'  guidhe  ort  èisdeachd 
ruinn. 

A  Mhic  Dhe:  tha  sinn  a'  guidhe  ort  èisdeachd 
ruinn. 

0  Uain  Dhè:  a  tha  'toirt  air  falbh  peacaidh- 
ean  an  t-saoghail ; 

Deònaich  dhuinn  do  shìth. 

0  Uain  Dhè:  a  tha  'toirt  air  falbh  peacaidh- 
ean  an  t-saoghail  ; 

Dean  tròcair  oirnn. 

0  'Chriosd,  èisd  ruinn. 

0  'Chriosd,  èisd  ruinn. 

A  Thighearna,  dean  tròcair  oirnn. 

A  Thigliearna,  dean  tròcair  oirnn. 

A  Chriosd,  dean  tròcair  oirnn. 

A  Cìirìosd,  dean  tròcair  oirnn. 

A  Thighearna,  dean  tròcair  oirnn. 

A  Thignearna,  dean  tròcair  oirnn- 

U  An  sin  their  an  Sagart,  agus  an  sluagh  maille  ris, 
Urnuigh  an  Tighearna. 

AE  n-Athair  a  tha  air  nèamh,  Naomhaichear 
d'Ainm.  Thigeadh  do  Rìoghachd.  Deanar 
do  thoil  air  an  talamh,  Mar  thatar  a  deanamh 
air  nèamh.  Thoir  dhuinn  an  diugh  ar  n-aran 
laitheil.  Agus  maith  dhuinn  ar  cionta.  Mar 
a  mhaitheas  sinne  dhoibhsan  a  tha  'ciontachadh 
n  ar  n-aghaidh.  Agus  na  leig  am  buaireadh 
sinn  ;  Ach  saor  sinn  o  olc.  Amen, 
Sagart. 

0  'Thighearna,  na  buin  ruinn  a  rèir  ar 
peacaidhean. 

Freagairt. 

Agus  na  toir  duais  dhuinn  a  rèir  ar 
n-euceartan. 

1F  Deanamaid  urnuigh. 

O'Dhè  Athair  thròcairich,  nach  'eil  ri  tàir 
air  osnaich  a'  chridhe  bhrùite,  no  air 
miann  na  muinntir  a  bhitheas  dubhach  ;  Gu 
tròcaireach  cuidich  ar  n-urnuighean  a  tha 
sinn  a'  deanamh  ann  ad  làthair  ;n  ar  n-uile 
an-shocairibh  agus  àmhghairibh,  ge  V  e  uair 
air  bith  a  luidheas  iad  gu  trom  oirnn  ;  agus  gu 
gràsmhor  èisd  ruinn,  a  chum  ?s  gu;m  bi  na 
h-uilc  sin  uile  a  tha  innleachdan  agus  cuil- 
bheirtean  anDiabhuil  no  an  duine  ag  oibreachadh 
;n  ar  n-aghaidh,  air  an  cur  gu  neo-bhrigh,  agus 
le  freasdal  do  mhaitheis  gu  m  bi  iad  air  an 
sgaoileadh,  a  chum  air  dhuinne  do  sheirbhisich 
a  bhi  gun  dochan  le  geur-leanmhuinnibh,  gu  n 
toir  sinn  gu  sìorruidh  tuilleadh  buidheachas 
dhuit  ann  ad  Eaglais  naoimh,  trìd  Iosa  Criosd 
ar  Tighearna. 

0  'Thighearna,  èirich,  cuidich  sinn,  agus 
saor  sinn  air  sgàth  d'  Ainme. 

O'Dhè,  chuala  sinn  le  'r  cluasaibh,  agus  dh' 
innis  ar  n-aithrichean  dhuinn  na  h-oib- 
rean  òirdheirc  a  rinn  thu  ri  'n  lìnn-san,  agus 
anns  an  t-seann  aimsir  rompa. 

0  'Thighearna,  èirich,  cuidich  sinn,  agus 
saor  sinn  air  sgàth  d'  onoir. 

G-lòir  do  'n  Athair,  agus  do  ;n  Mhac  :  agus 
do  'n  Spiorad  naomh  ; 

Freagairt. 

Mar  a  bha  air  tùs,  a  tha  nis,  agus  a  bhitheas 
gu  bràth  :  saoghal  gun  chrìoch.  Amen. 

0  ar  naimhdibh  dìon  sinn,  0  'Chriosd. 

Gu  gràsail  amhairc  air  ar  n-àmhghairibh. 

Gu  truacanta  seall  air  bròin  ar  cridheachan. 

Gu  tròcaireachmaith  peacaidhean  do  shluaigh. 

Gu  caomh  le  tròcair  èisd  ar  n-urnuighean. 

0  'Mhic  Dhaibhidh,  dean  tròcair  oirnn. 

Araon  a  nis  agus  gu  bràth  deònaich  èisdeachd 
ruinn,  0  'Chriosd. 

Gu  gràsail  èisd  ruinn,  0  'Chriosd  ;  gu  gràsail 
èisd  ruinn,  0  'Thighearna  Chriosd. 

Sagart. 

0  Thighearna,  bitheadh  do  thròcair  air  a 
nochdadh  dhuinn. 

Freagairt. 

Mar  a  tha  sinn  a'  cur  ar  n-earbsa  annad. 

Deanamaid  urnuigh. 

GU  h-ùmhal  tha  sinn  a'  guidhe  ort,  0 
Athair,  gu  tròcaireach  amhairc  air  ar 
n-anmhunnachdaibh  ;  agus  air  son  glòire  d' 
Ainme,  tionndaidh  uainn  na  h-uilc  sin  uile  gu 
ro  cheart  a  thoill  sinn  ;  agus  deònaich,  'n  ar 
n-uile  àmhghairibh  gu  'n  cuir  sinn  ar  n-earbsa 
agus  ar  muinghin  iomlan  ann  ad  thròcair-sa, 
agus  gu  n  dean  sinn  gu  sìorruidh  tuilleadh 
seirbhis  dhuit  ann  an  naomhachd  agus  am  fior- 
ghloine  caithe-beatha,  chum  d'  onoir  agus  do 
ghlòire,  trìd  ar  n-aon  Eadar-mheadhonair  agus 
ar  Fir-tagraidh,  Iosa  Criosd  ar  Tighearna. 
Amen. 

H  Urnuigh  le  Naomh  Crisostom. 

ADhè  Uile-chumhachdaich,  a  thug  dhuinn 
gràs  anns  an  àm  so  ar  n-athchuingean 
choitchionn  a  dbeanamh  riut  le  aon  rùn,  agus 
a  tha  'gealltuinn,  an  uair  a  chruinnicheas  dithis 
no  triuir  'an  ceann  a  chèile  ann  ad  Ainm,  gu'n 
toir  thu  dhoibh  an  iarrtuis  ;  Coimhlion  a  nis, 
0  Thighearna,  miannan  agus  iarrtuis  do  sheirbh- 
iseach,  mar  is  ro  fheumail  e  dhoibh,  a'  deònach- 
adh  dhuinn  anns  an  t-saoghal  so  eòlas  air  d' 
fhìrinn,  agus  anns  an  t-saoghal  a  tha  ri  teachd 
a'  bheatha  mhaireannach.  Amen. 

2  C orintianach,  13. 

GEàs  ar  Tighearna  Iosa  Criosd,  agas  gràdh 
Dhè,  agus  comh-chomunn  an  Spioraid 
naoimh  gu'n  robh  maille  ruinn  uile  gu  sìorruidh. 
Amen. 


An  so  tha  'n  Laoidh-Dhiann  a'  criochnachadh. 

URNMGHEAN  AGUS  BREITH-BUIDHEACHAIS 

AIR  SON 

CAOCHLADH  AOBHAIREAN, 

Ri  'n  gnàthachadh  roimh  an  dà  Urnuigh  dheireannaich  de  'n 
Laoidh-Dhiann,  no  de  dh'  Urnuigh  Mhaidne  agus  de 
dh'  Urnuigh  Fheasgair. 


URNUIGHEAN, 

51  Air  son  Uisge. 

O'Dhè  Athair  nèamhaidh,  a  gheall  le  d'  Mhac  Iosa 
Criosd  dhoibhsan  uile  a  tha  'g  iarraidh  do  Rìogh- 
achd  agus  a  fìreantachd,  na  h-uile  nithean  a  tha  feum- 
ail  gu  'n  lòn  corporra  ;  Cuir  d'  ar  n-ionnsuidh,  tha  sinn 
a'  guidhe  ort,  anns  an  èigin  so  's  am  bheil  sinn,  uisge 
agus  frasan  measarra,  air  chor  a's  gu  faigh  sinn  toradh 
na  talmhainn  gu  'r  comhfhurtachd,  agus  gu  d'  onoir  fèin, 
trìd  Iosa  Criosd  ar  Tighearna.  Amen. 

*H  Air  son  turaidh. 

O'Thighearna  Dhè  Uile-chumhachdaich,  a  bhàth  aon 
uair  an  saoghal  uile,  ach  ochd  pearsannan,  air  son 
peacaidh  an  duine,  agus  an  dèigh  sin  a  gheall  o  d'  mhòr 
thròcair  nach  sgriosadh  tu  mar  so  e  rìs  gu  sìorruidh ; 
Ge  do  thoill  sinn  gu  fìrinneach  air  son  ar  n-euceartan 
plàigh  de  dh'  uisge  agus  de  thuiltibh,  gidheadh  tha  sinn 
gu  h-ùmhal  a'  guidhe  ort,  air  dhuinn  fìor  aithreachas 
a  dheanamh  gu'n  cuireadh  tu  a  leithid  de  dh'  aimsir 
d'  ar  n-ionnsuidh,  a's  gu'm  faigh  sinn  toradh  na 
talmhainn  ann  an  àm  iomchuidh,  agus  gu'm  fòghlum 
sinn  araon  le  d'  pheanas  ar  caithe-beatha  'leasachadh, 
agus  air  son  d'  iochd  moladh  agus  glòir  a  thoirt  dhuit, 
trìd  Iosa  Criosd  ar  Tighearna.  Amen. 

11  'An  àm  daorsainn  agus  yorta. 

O'Dhè  Athair  nèamhaidh,  is  e  do  thiodhlac-sa,  gu'm 
bheil  an  t-uisge  a'  sileadh,  an  talamh  torrach, 
sprèidh  a'  meudachadh,  agus  iasg  a'  fàs  lìonmhor :  Amh- 
airc,  tha  sinne  a'  guidhe  ort,  air  àmhghairibh  do  shluaigh, 
agus  deònaich  gu'm  bi  a'  ghoinne  agus  an  daorsainn  (a 
tha  sinn  a  nis  gu  ro  cheart  a'  f  ulang  air  son  ar  n-aingidh- 
eachd)  tre  do  mhaitheas-sa  gu  tròcaireach  air  an  tionn- 
dadh  gu  saorsainn  agus  pailteas,  air  son  gràidh  Iosa 
Criosd  ar  Tighearna ;  dhàsan  maille  riutsa,  agus  ris  an 
Spiorad  naomh  gu'n  robh  gach  uile  onoir  agus  gMòir,  a 
nis  agus  gu  sìorruidh.  Amen, 

H  No  i  so. 

O'Dhè  Athair  thròcairich,  a  thionndaidh  gu  h-ealamh 
ann  an  Samaria  ri  lìnn  an  fhàidh  Elisa  goinne 
agus  daorsainn  mhòr  gu  pailteas  agus  saorsainn ;  Dean 
tròcair  oirnn,  a  chum  gu'm  faigh  sinne  a  tha  a  nis  air 
ar  smachdachadh  air  son  ar  peacaidhean  leis  an  àmhghar 
cheudna,  fuasgladh  tràthail :  Meudaich  toradh  na  tal- 
mhainn  le  d'  bheannachadh  nèamhaidh  ;  agus  deònaich, 
air  dhuinn  do  phailteas  fialaidh  fhaotainn,  gu'n  gnàth- 
aich  sinn  e  chum  do  ghlòire,  gu  fuasgladh  orrasan  a 
tha  'an  uireasbhuidh,  agus  chum  ar  comhfhurtachd  fèin, 
trìd  Iosa  Criosd  ar  Tighearna.  Amen. 

1Ì  'An  àm  cogaidh  ayus  ioryhuillean. 

O'Dhè  Uile-chumhachdaich,  a  Rìgh  nan  uile  rìghrean, 
agus  'Fhir-riaghladh  nan  uile  nithe,  cha  n-urrainn 
creutair  air  bith  cur  'an  aghaidh  do  chumhachd-sa,  d'  am 
buin  ann  an  ceartas  peacaich  a  smachdachadh,  agus  a 
bhi  tròcaireach  dhoibhsan  a  ni  fìor  aithreachas ;  Sàbhail 
agus  saor  sinn,  tha  sinn  a'  guidhe  gu  h-ùmhal  ort,  o 
làmhan  ar  naimhdean ;  lughdaich  an  àrdan,  ceannsaich 
am  mi-run,  agus  cuir  an  innleachdan  'an  neo-bhrigh, 
chum  air  dhuinn  a  bhi  armaichte  le  d'  dhìdean,  gu'm  bi 
sinn  air  ar  teasairginn  gu  sìorruidh  tuilleadh  o  gach  uile 
ghàbhadh,  gu  glòir  a  thoirt  dhuitsa,  aon  tabhartair  na 
h-uile  bhuaidhe,  tre  dheadh-thoillteanais  d'  aon  Mhic 
Iosa  Criosd  ar  Tighearna.  Amen. 

'An  àm  plàigh  no  tinneis  choitchionn  air  bith. 

O'Dhè  Uile-chumhachdaich,  a  chuir  ann  ad  chor- 
ruich  plàigh  air  do  shluagh  fèin  anns  an  fhàsach 
air  son  an  ceannairc  rag-mhuinealaich  'an  aghaidh  Mhaois 
agus  Aaroin,  agus  mar  an  ceudna  a  mharbh  tri  fichead 
agus  deich  mìle  ri  lìnn  Rìgh  Daibhidh  le  plàigh  galair, 
agus  gidheadh  a'  cuimhneachadh  do  thròcair  a  shàbhail 
càch  ;  Gabh  truas  dhinne  peacaich  thruagha,  a  tha  air  ar 
fiosrachadh  a  nis  le  mòr  thinneas  agus  bhàsmhoireachd, 
ionnas  mar  a  ghabh  thu  anns  an  àm  sin  tabhartas-rèite, 
agus  mar  a  thug  thu  àithne  do  Aingeal  an  sgrios  e  'sgur  o 
smachdachadh  ;  mar  sin  gu  ma  deònach  leat  a  nis  a' 
phlàigh  agus  an  tinneas  cràiteach  so  a  thoirt  air  falbh 
uainn,  trìd  Iosa  Criosd  ar  Tighearna.  Amen. 

Ri  'ràdh  gach  là  ann  an  seachduinibh  traisg  ann  an 
ceithir  aimsiribh  na  bliadhna,  air  an  son-san  a  tha  ri 
'n  gabhail  a  steach  gu  Orduighibh  naomha. 

ADhè  Uile-chumhachdaich  ar  n-Athair  nèamhaidh,  a 
cheannaich  dhuit  fèin  Eaglais  choitchionn,  le  fuil 
phrìseil  do  Mhic  ionmhuinn ;  gu  tròcaireach  amhairc 
oirre,  agus  anns  an  àm  so  stiuir  agus  riaghlaich  inntinnean 
do  sheirbhiseach  Easbuigean  agus  Buachaillean  do 
threuda,  chum  nach  leag  iad  an  làmhan  gu  h-obann  air 
duine  air  bith,  ach  gu  dìleas  agus  gu  glic  gu'n  dean  iad 
roghainn  de  dhaoinibh  iomchuidh  a  dheanamh  seirbhis 
ann  am  ministreileachd  naoimh  d'  Eaglais  Agus  dhoibh- 
san  a  bhitheas  air  an  Orduchadh  gu  dreuchd  naomh  air 
bith,  thoir  do  ghràs  agus  do  bheannachadh  nèamhaidh, 
chum  araon  le  'n  caithe-beatha  agus  le  'n  teagasg  gu'n 
nochd  iad  do  ghlòir,  agus  gu'n  cuir  iad  air  adh- 
art  sàbhaladh  nan  uile  dhaoine,  trìd  Iosa  Criosd  ar 
Tighearna.  Amen. 

U  N~o  i  so. 

ADhè  Uile-chumhachdaich,  a  thabhartair  nan  uile 
dheadh  thiodhlacan,  a  shocraich  o  d'  fhreasdal 
diadhaidh   caochladh    orduighean    ann    ad    Eaglais ; 
Thoir  do  ghràs,  tha  sinn  gu  h-ùmhal  a'  guidhe  ort, 
dhoibhsan  uile  a  tha  ri  'bhi  air  an  gairm  gu  dreuchd  agus 

frithealadh  sam  bith  innte ;  agus  màf  so  lìon  iad  le 
fìrinn  do  theagaisg,  agus  sgeadaich  iad  le  neò-chiontachd 
caithe-beatha,  a  chum  gu'n  dean  iad  seirbhis  dhìleas  ann 
ad  làthair  chum  glòire  d'  Ainme  mhòir,  agus  tairbhe  d' 
Eaglais  naoimhe,  trìd  Iosa  Criosd  ar  Tighearna.  Amen. 

1ì  Urnuigh  a  dh1  fheudar  a  ràdh  an  dèigh  aon  air  bith 
de  na  h-urnuighibh  a  tha  roimpe  so. 

O'Dhè  aig  a  bheile  mar  chleachdadh  agus  mar  bhuaidh 
a  bhi  do  ghnàth  tròcaireach  agus  a'  toirt  maith- 
eanais,  gabh  ar  n-athchuinge  ùmhal ;  agus  ged  tha  sinn 
air  ar  ceangal  agus  air  ar  cuibhreachadh  le  slabhruidh  ar 
peacaidhean,  gidheadh  deanadh  truacantachd  do  thròcair 
mhòir'  ar  f  uasgladh,  air  son  onoir  Iosa  Criosd  ar  n-Eadar- 
mheadhonair  agus  ar  Fir-tagraidh.  Amen. 

1T  Urnuigh  air  son  Ard  Chùirt  na  Pàrlamaid  ri  'bhi  air 
a  leughadh  rè  a  Suidhe. 

ADhè  ro  ghràsail,  tha  sinn  gu  h-ùmhal  a'  guidhe  ort 
air  son  na  Rìoghachd  so  gu  lèir,  ach  gu 
h-àraid  air  son  Ard  Chùirt  na  Pàrlamaid,  a  tha  cruinn- 
ichte  aig  an  àm  so  fo  ar  Ban-righinn  ro  chreidmheich 
agus  ro  sheirceil :  Gu'm  bu  deònach  leat  an  comhairlean 
uile  a  stiuradh  agus  a  shoirbheachadh,  a  chur  air  adhart 
do  ghlòire,  maith  d'  Eaglais,  sàbhaltachd,  onoir,  agus 
tairbhe  ar  n-Uachdarain,  agus  a  Rìoghachdan ;  gu'm  bi 
na  h-uile  nithean  air  an  orduchadh  agus  air  an  socrachadh 
le  'n  dìchioll  air  na  stèidhibh  is  fearr  agus  is  diongmhalta, 
a  chum  gu'm  bi  sìth  agus  sonas,  fìrinn  agus 
ceartas,  creidimh  agus  diadhachd  air  an  daingneachadh 
'n  ar  measg  rè  nan  uile  lìnntean.  Na  nithe  so  agus  gach 
ni  feumail  eile  air  an  son-san,  air  ar  son-ne,  agus  air  son 
d'  Eaglais  gu  h-iomlan  tha  sinn  gu  h-ùmhal  a'  guidhe 
'an  Ainm  agus  'an  eadar-ghuidhe  Iosa  Criosd  ar 
Tighearn'  agus  ar  Slànuidhir  ro  bheannaichte.  Amen. 

U  Guidhe  no  Urnuigh  air  son  uile  inbhean  dhaoine,  ri 
'gnàthachadh  aig  na  h-àmaibh  sin  anns  nach  'eil  an 
Laoidh-Dhiann  air  a  h-orduchadh  ri  Wàdh. 

O'Dhè  a  chruithfhir  agus  fhir-theasairginn  a'  chinne- 
daoine  uile,  tha  sinn  gu  h-ùmhal  a'  guidhe  ort  air 

son  uìle  sheòrsachan  agus  inbhean  dhaoine,  gu'm  bu 
deònach  leat  do  shlighean  a  dheanamh  aithnichte  dhoibh ; 
agus  eòlas  do  shlàinte  a  thoirt  do  na  h-uile  chinnich.  Gu 
ro  àraid  tha  sinn  a'  guidhe  air  son  deadh  staid  na  h-Eaglais 
Choitchionn;  a  chum  gu'm  bi  i  mar  sin  air  a  stiuradh  agus 
air  a  riaghladh  le  d'  dheadh  Spiorad,  a's  gu'm  bi  na  h-uile 
a  tha  'g  an  aideachadh  agus  'g  an  gairm  fèin  'n  an 
Criosdaidhibh,  air  an  treòrachadh  'an  slighe  na  fìrinn, 
agus  gu'n  gleidh  iad  an  creidimh  ann  an  aonachd  an 
spioraid,  ann  an  ceangal  na  sìthe,  agus  ann  an  ionracas 
caithe-beatha.  Fadheoidh  tha  sinn  a'  cur  fo  churam  do 
mhaitheis  athaireil  iadsan  uile  a  tha  air  dhòigh  air  bith 
fo  àmhghar,  no  buaireadh  inntinn,  cuirp,  no  maoine 
[*gu  sònraichte  iadsan  air  son  am  bheil  ar 
ràdh^an  uair  n-urnuighean  air  an  iarraidh]  gu  ma  deònach 
a  dh'  iarras  leat  comhfhurtachd  agus  fuassrladh  a  thoirt 

neach  air  bith    ,,    .,  ,         ,.  °  ,  ,      ,, °       »    ,  , ,  , 

umuighean  a'  dhoibh  a  reir  an  uireasbhuidhean  ta  letn,  a 
choimhthion-  toirt  foighidin  dhoibh  fo  an  fulangasaibh, 
agus  fuasglaidh  sona  as  an  àmhghairibh  uile. 
Agus  so  tha  sinn  a'  guidhe  air  sgàth  Iosa  Criosd.  Amen. 


BREITH-BUIDHEACHAIS. 

H  Breith-buidheachais  choitchionn. 

ABhè  Uile  chumhachdaich,  Athair  nan  uile  thròcair- 
ean,  tha  sinne  do  sheirbhisich  neo-airidh  a'  toirt 
buidheachais  ro  ùmhail  agus  o'r  n-uile  chridhe  dhuit  air 
son  d'  uile  mhaitheis  agus  do  chaoimhneis  ghradhaich 
dhuinne,  agus  do  na  h-uile  dhaoinibh  [*gu  sònraichte 
*  Tha  so  ri  a  dhoibhsan  a  tha  'g  iarraidh  a  nis  am  moladh 
ràdh  an  uair  agus  am  breith-buidheachais  a  thairgse  suas 
neaÌh ' air'bith  a^r  son  nan  tròcairean  a  bhuilich  thu  orra  os 
a  chaidh  ur-  ceann  ghoirid].  Tha  sinn  ga  d'  mholadh  air 
aSa?/aXn  son  ar  cruthachaidh,  ar  teasairginn,  agus  air 
m  o  l  a  d  h  a  son  une  bheannachaidh  na  beatha  so,  ach  os 

thoirtstachad.  .  .  ,        .    ,  . 

ceann  na  h-uile  air  son  do   gnraidh  gun 
choimeas  ann  an  saoradh  an  t-saoghail  le  ar  Tighearn 
Iosa  Criosd ;  air  son  meadhonan  nan  gràs,  agus  dòchais 
na  glòire.    Agus  tha  sinn  a'  guidhe  ort  thoir  dhuinn  am 

mothachadh  iomchuidh  sin  air  d'  uile  thròcairibh,  a  chum 
gu'm  bi  ar  cridheachan  gu  fìrinneach  taingeil,  agus  gu'n 
nochd  sinn  do  mholadh,  cha-n  ann  a  mhàin  le  'r  bilibh, 
ach  'n  ar  caithe-beatha,  le  sinn  fèin  a  thoirt  a  suas 
gu  d'  sheirbhis,  agus  le  gluasad  ann  ad  làthair  'an 
naomhachd  agus  'an  ionracas  rè  ar  n-uile  làithean,  trìd 
Iosa  Criosd  ar  Tighearna  d'an  robh  maille  riutsa  agus 
ris  an  Spiorad  naomh  gach  uil'  onoir  agus  ghlòir,  saoghal 
gun  chrìoch.  Amen. 

1T  Air  son  Uisge. 

O'Dhè  ar  n-Athair  nèamhaidh,  a  tha  le  d'  fhreasdal 
gràsail  a'  toirt  air  a'  cheud  uisge  agus  air  an  uisge 
dheireannach  teachd  a  nuas  air  an  talamh,  chum  gu'n 
toir  e  mach  toradh  air  son  feum'  an  duine,  tha  sinn  a' 
toirt  buidheachais  ùmhail  dhuit  gu'n  do  dheònaich  thu  'n 
ar  n-èiginn  mhòir  uisge  aoibhneach  a  chur  a  nuas  dhuinn 
fadheoidh  air  d'  oighreachd  fèin,  g'  a  h-ath-ùrachadh 
an  uair  a  bha  i  tioram  a  chum  comhfhurtachd  mhòir' 
dhuinne  do  sheirbhisich  neo-airidh,  agus  glòire  d'  Ainme 
naoimh  fèin,  tre  do  thròcairibh  ann  an  Iosa  Criosd  ar 
Tighearn.    A  men. 

U  Air  son  turaidh. 

O'Thighearna  Dhè,  le  fìor  cheartas  a  dh'  ùmhlaich 
sinn  os  ceann  ghoirid  le  d'  phlàigh  de  dh'  uisge 
agus  de  thuiltibh  thar  tomhas,  agus  ann  ad  thròcair  a 
thug  fuasgladh  agus  comhfhurtachd  d'  ar  n-anamaibh  leis 
a'  mhùthadh  fhreagarrach  agus  bheannaichte  so  anns  an 
aimsir  ;  Tha  sinn  a'  toirt  molaidh  agus  glòire  do  d'  Ainm 
naomh  air  son  do  thròcair  so,  agus  nochdaidh  sinn  do 
ghnàth  do  chaoimhneas  gràdhach  o  lìnn  gu  lìnn,  trìd 
Iosa  Criosd  ar  Tighearna.  Amen. 

H  Air  son  Pailteis. 

OAthair  ro  thròcairich,  o  d'  mhaitheas  gràsail  a  dh' 
èisd  urnuighean  cràbhach  d'  Eaglais,  agus  a  thionn- 
daidh  ar  daorsainn  agus  goinne  gu  saorsainn  agus  pailteas ; 
Tha  sinn  a'  toirt  buidheachais  ùmhail  dhuit  air  son 
d'fhialaidheachd  shònraichte  so,  a'  guidhe  ort  thu  'bhuan- 
achadh  do  chaoimhneis  ghràdhaich  dhuinn,  air  chor  's 
gu'n  toir  ar  tìr  a  mach  dhuinn  toradh  a  fàis,  chum 
do  ghlòire  fèin  agus  ar  comhfhurtachd-ne,  trìd  Iosa 
Criosd  ar  Tighearna.  Amen. 

H  Air  son  sìth'  agus  saorsainn  o  ar  naimhdibh. 

O'Dhè  Uile-chumachdaich,  a  tha  a'd'  dhaingneach 
làidir  do  d'  sheirbhisich  'an  aghaidh  gnùise  an 
naimhdean ;  Tha  sinn  a'  toirt  molaidh  agus  breith-buidh- 
eachais  dhuit  air  son  ar  saorsainn  o  na  cunnartaibh  mòra 
agus  soilleir  sin  leis  an  robh  sinn  air  ar  cuartachadh. 
Tha  sinn  ag  aidmheil  gur  h-ann  tre  do  mhaitheas-sa  nach 
robh  sinn  air  ar  toirt  thairis  mar  chobhartach  dhoibh .;  a' 
guidhe  ort  thu  'bhuanachadh  fathast  an  leithid  so  de 
thròcairibh  d'  ar  taobh  chum  gu'n  aithnich  an  saoghal 
uile  gur  tusa  ar  Slànuidhear  agus  ar  fear-saoraidh 
cumhachdach,  trìd  Iosa  Criosd  ar  Tighearna.  Amen. 

H  Air  son  sìth  fhollaiseaeh  a  thoirt  air  a  h-ais  's  an  tìr. 

O'Dhè  shìorruidh  ar  n-Athair  nèamhaidh,  a'  d'  aonar 
a  tha  'toirt  air  daoinibh  a  bhi  dh'aon  inntinn  ann 
an  tigh,  agus  a  tha  'ceannsachadh  àr-amach  sluaigh 
ainneartaich  agus  mhi-riaghailtich;  Tha  sinn  a'  beannach- 
adh  d'  Ainme  naoimh  gu'n  do  dheònaich  thu  an  aimhreit 
iorghuilleach  a  cheannsachadh  a  chaidh  'thogail  a  suas  os 
ceann  ghoirid  'n  ar  measg;  gu  ro  ùmhal  a'  guidhe  ort  gràs 
a  dheònachadh  dhuinn  uile,  chum  's  gu'n  gluais  sinn  gu 
h-ùmhal  o  'n  àm  so  mach  ann  ad  àitheantaibh  naomha, 
agus  air  dhuinn  beatha  shàmhach  agus  shìothchail  a 
chaitheamh  anns  an  uile  dhiadhachd  agus  ionracas,  gu'n 
tairg  sinn  do  ghnàth  dhuitse  ar  n-iobairt  mholaidh  agus 
bhreith-buidheachais  air  son  do  thròcairean  so  g'  ar  taobh, 
trìd  Iosa  Criosd  ar  Tighearna.  Amen. 

H  Air  son  saorsainn  d'n  Phlàigh,  no  o  thinneas  coitchionn 
eile. 

O'Thighearna  Dhè,  a  lot  sinn  air  son  ar  peacaidhean, 
agus  a  chaith  sinn  as  air  son  ar  cionta  le  d'  fhios- 
rachadh  trom  agus  uamhasach  os  ceann  ghoirid,  agus  a 
nis  ann  am  meadhon  .  breitheanais  a'  cuimhneachadh 
tròcair,  a  shaor  ar  n-anaman  o  ghialaibh  a  bhàis  i  Tha 
sinn  a'  tairgse  do  d'  mhaitheas  athaireil  sinn  fèin,  ar  n- 
anaman  agus  ar  cuirp,  a  theasairg  thu,  gu  'bhi  'n  an  iobairt 
bheòthail  dhuit,  do  ghnàth  a'  moladh  agus  a'  mòrachadh 
do  thròcairean  ann  am  meadhon  d'  Eaglais,  trìd  Iosa 
Criosd  ar  Tighearna.  Amen, 

H  Fo  i  so. 

GU  h-ùmhal  tha  sinn  ag  aideachadh  ann  ad  làthair, 
O  Athair  ro  thròcairich,  gu  f  eudadh  le  fior-cheartas 
na  h-uile  pheanais  a  tha  air  am  bagradh  ann  ad  lagh, 
tuiteam  oirnn  air  son  lìonmhoireachd  ar  n-aingidheachd 
agus  ar  cruais  cridhe.  Gridheadh  do  bhrìgh  gu'm  bu  deòn- 
ach  leatsa  o  d'  thròcair  chaoimh  an  dèigh  ar  n-ùmhlachd 
anmhuinn  agus  neo-airidh,  casg  a  chur  air  an  tinneas 
ghabhaltach,  leis  an  robh  sinn  os  ceann  ghoirid  air  ar 
smachdachadh  gu  goirt,  agus  guth  aoibhneis  agus  slàinte 
a  thoirt  air  ais  gu  'r  n-àitibh-còmhnuidh ;  tha  sinn  a' 
tairgse  do  d'  Mhòrachd  dhiadhaidh  iobairt  mholaidh  agus 
bhreith-buidheachais,  a'  toirt  urraim  agus  àrd-chliu  do  d' 
Ainm  glòrmhor  air  son  do  thearnaidh  agus  do  fhreasdail 
os  ar  ceann,  trìd  Iosa  Criosd  ar  Tighearna.  Amen. 

GUIDHEAN,  NA  LITRICHEAN,  AGUS 
NA  SOISGEIL 

ri  an  gnàthachadh  rè  na  bliadhna. 

H  Thoir  fainear,  gu  bheil  an  Guidhe  orduichte  air  son 
gach  Dòmhnaich,  no  air  son  Là  naoimh  air  bith  aig  am 
bheil  Faire  no  Feasgar  naomh  roimhe,  ri  'ràdh  aig 
Seirbhis  an  Fheasgair  is  faisge  roimhe. 

An  ceud  Dhòmhnach  's  an  Teachd. 
An  Guidhe. 

ADhè  Uile-chumhachdaich,  thoir  dhuinn  gràs  a  chur 
dhinn  oibre  an  dorchadais,  agus  a  chur  umainn 
armachd  an  t-soluis  a  nis  ann  an  àm  na  beatha  bhàsmhoir 
so  (anns  an  d'  thàinig  do  Mhac  Iosa  Criosd  gu  'r  coimhead 
ann  an  ùmhlachd  mhòir ;)  chum  anns  an  là  dheireannach, 
an  uair  a  thig  e  rìs  'n  a  Mhòrachd  ghlòrmhoir,  a  thoirt 
breth  araon  air  na  beòthaibh  agus  air  na  mairbh,  gu'n 
èirich  sinn  chum  na  beatha  neo-bhàsmhoir,  trìdsan  a  tha 
beò  agus  a'  riaghladh  maille  riutsa  agus  ris  an  Spiorad 
Naomh,  a  nis  agus  gu  sìorruidh.  Amen. 

11  Tha  yn   Guidhe  so  ri  'ràdh  gach  là  maille  ris  na 
Guidhibh  eile  anns  an  Teachd,  gu  Oidhche-Nodhlaic. 

An  Litir.    Rom.  xiii.  8. 

NA  bitheadh  fiachan  sam  bith  aig  aon  neach  oirbh, 
ach  a  mhàin  a  chèile  a  ghràdhachadh :  oir  an  ti 
aig  am  bheil  gràdh  do  neach  eile  choimhlion  e  an  lagh. 
Oir  an  ni  so,  Na  dean  adhaltrannas,  Na  dean  mortadh, 
Na  goid,  Na  dean  fianuis  bhrèige,  Na  sanntaich ;  agus 
ma  tha  àithne  sam  bith  eile  ann,  tha  i  air  a  cur  sìos  gu 
li-aithghearr  f o  'n  f hocal  so,  Gràdhaich  do  choimhearsnach 
mar  thu  fèin.  Cha  dean  gràdh  lochd  do  'choimhearsnach, 

air  an  aobhar  sin  is  e  an  gràdh  coimhlionadh  an  lagha. 
Agus  so,  air  dhuibh  fios  na  h-aimsir  a  bhi  agaibh,  gur 
mithich  dhuinn  a  nis  mosgladh  o  chodal :  oir  tha  ar 
slàinte  nis  na's  faisge  na  'n  uair  a  chreid  sinn.  Tha  cuid 
mhòr  de'n  oidhche  air  dol  seachad,  tha  an  là  am  fagus ; 
uime  sin  cuireamaid  dhinn  oibre  an  dorchadais,  agus 
cuireamaid  umainn  armachd  an  t-soluis.  Gluaiseamaid 
gu  cubhaidh  mar  anns  an  là,  cha-n  ann  'an  ruidhteireachd 
agus  'am  misg,  no  'an  seomradaireachd  agus  'am  macnus, 
no  'an  aisith  agus  'am  farmad.  Ach  cuiribh  umaibh  an 
Tighearn  Iosa  Criosd,  agus  na  deanaibh  ulluchadh  air 
son  na  feòla,  chum  a  h-ana-miannan  a  riarachadh. 

An  Soisgeul.    N.  Mata  xxi.  1. 

AN  uair  a  dhruid  iad  ri  Ierusalem,  agus  a  thàinig  iad 
gu  Betphage,  gu  sliabh  nan  crann-olaidh,  an  sin 
chuir  Iosa  dithis  d'a  dheisciobluibh  uaith,  ag  ràdh  riu, 
Rachaibh  do'n  bhaile  a  tha  thall  fa  'ur  comhair,  agus  air 
ball  gheibh  sibh  asal  ceangailte  ann,  agus  searrach  maille 
rithe:  fuasglaibh  agus  thugaibh  a'  m'  ionnsuidh-sa  iad. 
Agus  ma  labhras  aon  duine  ni  air  bith  ribh,  abraibh,  Gu 
bheil  feum  aig  an  Tighearn  orra ;  agus  cuiridh  e  uaith  air 
ball  iad.  Kinneadh  na  nithean  so  uile,  chum  gu'n  coimh- 
liontadh  an  ni  a  labhradh  leis  an  Fhàidh,  ag  ràdh,  Innsibh 
do  nighean  Shioin,  Feuch,  tha  do  Rìgh  a'  teachd  a'  d' 
ionnsuidh,  gu  ciùin,  agus  e  'n  a  shuidhe  air  asail,  agus  air 
searrach  mac  na  h-asail.  Agus  dh'imich  na  deisciobuil, 
agus  rinn  iad  mar  a  dh'àithn  Iosa  dhoibh,  agus  thug  iad  an 
asal  agus  an  searrach  leo,  agus  chuir  iad  am  falluinnean 
orra,  agus  chuir  iad  esan  'n  a  shuidhe  air  am  muin.  Agus 
sgaoil  mòr-shluagh  am  falluinnean  air  an  t-slighe  agus 
ghearr  dream  eile  geugan  de  na  crannaibh,  agus  leag  iad 
air  an  t-slighe  iad.  Agus  thog  an  sluagh  a  bha  roimhe, 
agus  'n  a  dhèigh,  iolach,  ag  ràdh,  Hosanna  do  Mhac 
Dhaibhidh :  beannaichte  gu  robh  an  ti  a  thig  ann  an 
ainm  an  Tighearna,  Hosanna  anns  na  h-àrdaibh.  Agus 
'n  uair  thàinig  e  steach  do  Ierusalem,  ghluaiseadh  am 
baile  uile,  ag  ràdh,  Cò  e  so  ?  Agus  thubhairt  an  sluagh, 
Is  e  so  Iosa  am  Fàidh  o  Nasaret  Ghalile.  Agus  chaidh 
Iosa  a  steach  do  theampull  Dhè ;  agus  thilg  e  mach  iad- 
san  uile  a  bha  'reic  agus  a'  ceannach  anns  an  teampull, 
agus  thilg  e  buird  luchd-naalairt  an  airgid  thairis,  agus 

caithrichean  luchd-reicidh  nan  columan,  agus  thubhairt 
e  riu,  Tha  e  sgrìobhta,  Goirear  tigh  urnuigh  de  m'  thigh- 
sa,  ach  rinn  sibhse  'n  a  gharaidh  luchd-reubainn  e. 

An  dara  Dòmhnach  's  an  Teachd. 
An  Guidhe. 

AThighearna  bheannaichte,  a  dh'  orduich  na  h-uile 
Sgriobtuirean  naomha  'bhi  air  an  sgrìobhadh  chum 
ar  fòghluim  ;  Deònaich  dhuìnn  mar  sin  an  èisdeachd,  an 
leughadh,  an  comharrachadh,  am  fòghlum,  agus 
beachd-smuaineachadh  orra,  chum  le  foighidin  agus 
comhfhurtachd  d'  fhocail  naoimh,  gu'n  glac  sinn  agus  gu'n 
sìor-ghleidh  sinn  gu  daingean  dòchas  beannaichte  na 
beatha  maireannaich,  a  thug  thu  dhuinn  'n  ar  Slànuidh- 
ear  Iosa  Criosd.  Amen. 

An  Litir.    Rom.  xv.  4. 

GE  b'  iad  nithean  air  bith  a  sgrìobhadh  roimh  so,  is 
ann  chum  ar  teagaisg-ne  a  sgrìobhadh  iad  ;  chum 
tre  f hoighidin  agus  chomhfhurtachd  nan  Sgriobtuir  gu'm 
bitheadh  dòchas  againne.  A  nis  gu'n  tugadh  Dia  na 
foighidin  agus  na  chomhfhurtachd  dhuibh-se,  'bhi  dh'aon 
inntinn  a  thaobh  a  chèile,  a  rèir  Iosa  Criosd :  Chum  gu'm 
feud  sibh  a  dh'aon  inntinn,  agus  le  aon  bheul  glòir  a 
thoirt  do  Dhia,  eadhon  Athair  ar  Tighearna  Iosa  Criosd. 
Uime  sin  gabhaibh-se  r'a  chèile,  eadhon  mar  a  ghabh 
Criosd  ruinne,  chum  glòire  Dhè.  A  nis  tha  mi  ag  ràdh, 
Gu  robh  Iosa  Criosd  'n  a  mhinisteir  an  timchioll-ghearr- 
aidh,  air  son  firinn  Dhè,  chum  na  geallaidhean  a  rinneadh 
do  na  h-aithrichibh  a  dhaingneachadh :  Agus  chum  gu'n 
tugadh  na  Cinnich  glòir  do  Dhia  air  son  a  thròcair,  a  rèir 
mar  tha  e  sgrìobhta,  Air  an  aobhar  so  aidichidh  mi  thu  am 
measg  nan  Cinneach,  agus  seinnidh  mi  ceòl  do  d'ainm. 
Agus  a  rìs  tha  e  ag  ràdh,  Deanaibh  gairdeachas,  a  Chinn- 
eacha,  maille  r'a  phobull-san.  Agus  a  rìs,  Molaibh  an 
Tighearn,  a  Chinneacha  uile,  agus  thugaibh  cliu  dha,  a 
shlòigh  uile.  Agus  a  rìs  tha  Esaias  ag  ràdh,  Bithidh  freumh 
Iese  ann,  agus  an  ti  a  dh'  èireas  suas  chum  uachdaranachd 
a  bhi  aige  air  na  Cinnich,  annsan  cuiridh  na  Cinnich  an 
dòchas.  A  nis  gu'n  lìonadh  Dia  an  dòchais  sibhse  de'n  uile 
aoibhneas  agus  shìth  ann  an  creidsinn,  chum  gu'm  bi  sibh 
pailt  ann  an  dòchas,  tre  chumhachd  an  Spioraid  naoimh. 

An  Soisgeul.    N.  Luc.  xxi.  25. 

AGus  bithidh  comharan  anns  a'  ghrèin,  agus  anns  a' 
ghealaich,  agus  anns  na  reultaibh  ;  agus  air  an 
talamh  airc  nan  cinneach,  ann  an  ioma-chomhairle,  an 
cuan  agus  na  tonnan  a'  beuchdaich  ;  cridhe  dhaoine  'g 
an  trèigsinn  troimh  eagal,  agus  fheitheamh  nan  nithean 
sin,  a  tha  'teachd  air  an  domhan  :  oir  bithidh  cumhachdan 
nan  nèamh  air  an  crathadh.  Agus  an  sin  chi  iad  Mac 
an  duine  a'  teachd  ann  an  neul,  le  cumhachd  agus  mòr- 
ghlòir.  Agus  an  uair  a  thòisicheas  na  nithean  so  air 
tachairt,  an  sin  amhaircibh  suas,  agus  togaibh  'ur  cinn; 
oir  tha  'ur  saorsa  am  fagus.  Agus  labhair  e  cosamh- 
lachd  riu,  Amhaircibh  air  a'  chraoibh-fhìge,  agus  na 
craobhan  uile  ;  'N  uair  a  bhitheas  iad  cheana  a'  cur  a 
mach  an  duillich,  tha  sibh  a'  faicinn  agus  ag  aithneach- 
adh  uaibh  fèin,  gu  bheil  an  samhradh  a  nis  am  fagus. 
Agus  mar  an  ceudna  sibhse,  'n  uair  a  chi  sibh  na  nithean 
so  a'  tachairt,  bitheadh  fhios  agaibh  gu  bheil  rìoghachd 
Dhè  fagus  do  J.àimh.  Gu  deimhin,  tha  mi  ag  ràdh  ruibh, 
Nach  tèid  an  ginealach  so  thairis,  gus  an  coimhlionar  na 
nithean  so  uile  :  Thèid  nèamh  agus  talamh  thairis  ;  ach 
cha  tèid  mo  bhriathran-sa  thairis  a  chaoidh. 


An  treas  Dòmhnach  }s  an  Teachd. 
An  Guidhe. 

O'Thighearna  Iosa  Criosd,  a  chuir  aig  do  cheud  teachd 
do  theachdair'  a  dh'  ullachadh  do  shlighe  romhad  ; 
Deònaich  gu'n  dean  ministeirean  agus  luchd-frithealadh 
do  dhìomhaireachdan,  mar  an  ceudna  do  shlighe 
ullachadh  agus  a  dheanamh  rèidh,  le  tionndadh  chridb- 
eachan  nan  easumhal  gu  gliocas  nam  fìrean,  a  chum  aig 
do  dhara  teachd  a  thoirt  breth  air  an  t-saoghal,  gu'm 
faighear  sinne  'n  ar  sluagh  taitneach  ann  ad  shealladh-sa, 
a  tha  beò  agus  a'  riaghladh  maille  ris  an  Athair  agus  ris  an 
Spiorad  naomh,  sìor  aon  Dia,  saoghal  gun  chrìoch.  Amen. 

An  Litir.    1  Cor.  iv.  1. 

Bltheadh  a'  shamhuil  so  de  mheas  aig  duine  oirnne, 
mar  mhinisteiribh  Chriosd,  agus  mar  stiùbhard- 
aibh   rùna-dìomhair   Dhè.    Os   bàrr,    iarrar   ann  an 
stiùbhardaibh,  gu  faighear  neach  dìleas.    Ach  agam-sa 
is  ro  bheag  an  ni,  gu'n  tugtadh  breth  orm  leibhse,  no  le 

breitheanas  duine  :  seadh,  cha-n  'eil  mi  'toirt  breth  orm 
fèin.  Oir  cha-n  fhios  domh  ni  sam  bith  do  m'  thaobh 
fèin,  gidheadh  cha-n  'eil  mi  le  so  air  m'  fhìreanachadh  ; 
ach  is  e  an  Tighearn  an  ti  a  bheir  breth  orm.  Uime  sin 
na  tugaibh  breth  air  ni  sam  bith  roimh  an  àm,  gus  an  tig 
an  Tighearn,  neach  faraon  a  bheir  gu  soilleireachd  nith- 
ean  folaichte  an  dorchadais,  agus  a  dh'  fhoillsicheas 
comhairlean  nan  cridheachan ;  agus  an  sin  gheibh  gach 
neach  cliu  o  Dhia. 

An  Soisgeul.    N.  Mata  xi.  2. 

ANis  an  uair  a  chual'  Eoin  's  a'  phrìosan  gnìomharan 
Chriosd,  chuir  e  dithis  d'a  dheisciobluibh  d'a 
ionnsuidh,  agus  thubhairt  e  ris,  An  tusa  an  ti  ud  a  bha 
ri  teachd,  no  am  bi  sùil  againn  ri  neach  eile  1  Fhreagair 
Iosa  agus  thubhairt  e  riu,  Imichibh  agus  innsibh  do  Eoin 
na  nithean  a  tha  sibh  a'  cluinntinn  agus  a'  faicinn :  Tha 
na  doill  a'  faotainn  an  radhairc,  agus  na  bacaich  ag 
imeachd,  tha  na  lobhair  air  an  glanadh,  agus  na  bodhair 
a'  cluinntinn,  tha  na  mairbh  air  an  dùsgadh,  agus  an 
soisgeul  air  a  shearmonachadh  do  na  bochdaibh.  Agus  is 
beannaichte  an  ti  nach  faigh  oilbheum  annam-sa.  Agus 
air  imeachd  dhoibhsan  air  falbh,  thòisich  Iosa  air  labh- 
airt  ris  an  t-sluagh  mu  thimchioll  Eoin,  ag  ràdh,  Ciod  e 
an  ni  a  chaidh  sibh  a  mach  do  'n  f hàsach  a  dh'  f haicinn  1 
An  i  cuilc  air  a  crathadh  le  gaoith  1  Ach  ciod  e  an  ni  a 
chaidh  sibh  a  mach  a  dh'  f  haicinn  1  An  e  duine  air  a 
sgeadachadh  ann  an  eudach  mìn  1  feUch,  a'  mhuinntir  a 
chaitheas  eudach  mìn  is  ann  an  tighibh  nan  rìghrean  a 
tha  iad.  Ach  ciod  e  an  ni  a  chaidh  sibh  a  mach  a  dh' 
fhaicinn  1  An  e  fàidh?  seadh,  tha  mi  ag  ràdh  ruibh,  agus 
na's  mò  na  fàidh.  Oir  is  e  so  an  ti  mu  'm  bheil  e 
sgrìobhta,  Feuch,  cuiream-sa  mo  theachdaire  roimh  do 
ghnùis,  a  dh'  ulluicheas  do  shlighe  romhad. 


An  ceathramh  Dòmhnach  's  an  Teachd. 
An  Guidhe. 

O'Thighearna,  tog  suas  (tha  sinn  a'  guidhe  ort)  do 
chumhachd,  agus  thig  'n  ar  measg,  agus  le  mòr 
neart  dean  cabhair  oirnn ;  a  chum  air  dhuinn  a  bhi  tre 
ar  peaoaidhibh  agus  ar  n-aingidheachd,  gu  cràiteach  air 

ar  bacadh  agus  air  ar  cumail  air  ar  n-ais  o  ruith  na  rèise 
a  chuireadh  romhainn,  gu'n  dean  do  ghràs  agus  do 
thròcair  fhialaidh  gu  luath  còmhnadh  agus  fuasgladh 
oirnn,  tre  dhìoladh  do  Mhic  ar  Tighearna  ;  d'  an  robh 
maille  riutsa  agus  ris  an  Spiorad  Naomh  onoir  agus  glòir, 
saoghal  gun  chrìoch.  Amen. 


Eanaibh  gairdeachas  's  an  Tighearn  a  ghnàth,  a  rìs 


|  )  tha  mi  ag  ràdh,  Deanaibh  gairdeachas.  Bitheadh 
'ur  measarrachd  follaiseach  do  na  h-uile  dhaoinibh. 
Tha  'n  Tighearn  am  fagus.  JSTa  bitheadh  ro-chùram  ni 
sam  bith  oirbh  :  ach  anns  gach  uile  ni  le  h-urnuigh  agus 
asluchadh  maille  ri  breith-buidheachais,  bitheadh  'ur 
n-iarrtuis  air  an  deanamh  aithnichte  do  Dhia.  Agus 
coimhididh  sìth  Dhè  a  tha  thar  gach  uile  thuigse,  'ur 
cridhe  agus  'ur  n-inntinn  ann  an  Iosa  Criosd. 


IS  i  so  fìanuis  Eoin,  an  uair  a  chuir  na  h-Iudhaich 
Sagairt  agus  Lebhithich  o  Ierusalem  chum  gu'm 
fiosraicheadh  iad  deth,  Cò  thusa  %  Dh'aidich  esan,  agus 
cha  d'àicheadh  e ;  ach  dh'aidich  e,  Cha  mhi  Criosd. 
Agus  dh'  fheòraich  iad  deth,  Ciod  ma  seadh  %  An  tu 
Elias  %  Agus  thubhairt  e,  cha  mhi.  An  tu  am  f àidh  % 
Agus  fhreagair  e,  Cha  mhi.  An  sin  thubhairt  iad 
ris,  Cò  thu1?  chum  gu'n  toir  sinn  freagradh  dhoibh-san 
a  chuir  uatha  sinn.  Ciod  a  tha  thu  'g  ràdh  mu  do  thim- 
chioll  f èin  %  Thubhairt  e,  Is  mise  guth  an  ti  a  ghlaodhas 
anns  an  fhàsach,  Deanaibh  dìreach  slighe  an  Tighearna, 
mar  'thubhairt  am  fàidh  Esaias  :  Agus  an  dream  a  chuir- 
eadh  leis  an  teachdaireachd,  b'  ann  de  na  Phairisich  iad. 
Agus  dh'  fheòraich  iad  deth,  agus  thubhairt  iad  ris, 
C'ar  son  ma  seadh  a  tha  thu  a'  baisteadh,  mur  tu  Criosd, 
no  Elias,  no  am  fàidh  ì  Fhreagair  Eoin  iad,  ag  ràdh, 
Tha  mise  a'  baisteadh  le  h-uisge :  ach  tha  neach  'n  a 
sheasamh  'n  'ur  measg,  nach  aithne  dhuibh.  Is  e  so  an 
ti,  a  tha  'teachd  a'm'  dhèigh-sa,  aig  am  bheil  toiseach  orm, 
neach  nach  airidh  mise  air  barr-iall  a  bhròige  fhuasgladh. 
Rinneadh  na  nithean  so  ann  am  Betani  air  an  taobh 
thall  de  Iordan,  far  an  robh  Eoin  a'  baisteadh. 


An  Litir.    Phil.  iv.  4. 


An  Soisgeul.    N.  Eoin  i.  19. 

U  Breith  ar  Tighearna,  no  Là-breith  Chriosd,  d'an 
goirear  gu  eumanta  Là-Nodhlaic. 

An  Guidhe. 

ADhè  Uile-chumhachdaich,  a  thug  dhuinn  d'aon-ghin 
Mhic  a  ghabhail  ar  naduir  air  fèin,  agus  mar  aig 
an  àm  so  gu  'bhi  air  a  bhreith  le  Oigh  fhìorghloin ;  Deòn- 
aich  air  dhuinn  a  bhi  ath-ghinte,  agus  air  ar  deanamh 
'n  ar  cloinn  dhuit  f  èin  le  uchdmhacachd  agus  le  gràs,  gu'm 
bi  sinn  gu  laitheil  air  ar  n-ath-nuadhachadh  le  d'  Spiorad 
naomh,  trìd  an  ti  cheudna  ar  Tighearna  Iosa  Criosd.  a  tha 
beò  agus  a'  riaghladh  maille  riutsa,  agus  ris  an  Spiorad 
cheudna,  aon  Dia  gu  sìor,  saoghal  gun  chrìoch.  Amen. 

An  Litir.    Eabh.  i.  1. 

Dla,  a  labhair  o  shean  gu  minic,  agus  air  iomadh 
dòigh  ris  na  h-aithrichibh  leis  na  fàidhibh,  labhair 
e  anns  na  làithibh  deireannach  so  ruinne  tre  a  Mhac, 
a  dh'orduich  e  'n  a  oighre  air  na  h-uile  nithean,  tre'n  do 
chruthaich  e  fòs  na  saoghail.  Neach  air  'bhi  dha  'n  a 
dhealradh  a  ghlòire-san,  agus  'n  a  fhìor  ìomhaigh  a 
phearsa,  agus  a'  cumail  suas  nan  uile  nithean  le  focal  a 
chumhachd,  'n  uair  a  ghlan  e  ar  peacaidhean  troimh  fèin, 
shuidh  e  air  deas  làimh  na  Mòrachd  anns  na  h-àrdaibh  : 
Air  dha  'bhi  air  a  dheanamh  na's  ro  òirdheirce  na  na 
h-ainglean,  mheud  's  gu'n  d'fhuair  e  mar  oighreachd  ainm 
a  bu  ro  fhearr  na  iadsan.  Oir  cò  de  na  h-ainglean  ris  an 
dubhairt  e  uair  air  bith,  Is  tu  mo  Mhac-sa,  an  diugh  ghin  j 
mi  thu  1  Agus  a  rìs,  Bithidh  mise  a'm'  Athair  dhà-san, 
agus  bithidh  esan  'n  a  Mhac  dhomh-sa  1  Agus  a  rìs,  'n 
uair  a  tha  e  a'  tabhairt  a'  cheud-ghin  a  steach  do'n 
t-saoghal,  tha  e  ag  ràdh,  Agus  deanadh  uile  ainglean  Dhè 
aoradh  dha.  Agus  a  thaobh  nan  aingeal,  tha  e  ag  ràdh, 
Neach  a  tha  'deanamh  'ainglean  'n  an  spioradaibh,  agus 
a  mhinisteirean  'n  an  lasair  theine.  Ach  ris  a'  Mhac  tha 
e  ag  ràdh,  Tha  do  rìgh-chaithir,  a  Dhè,  gu  saoghal  nan 
saoghal,  is  slat-rìoghail  ro  chothromach  slat  do  rìoghachd- 
sa.  Ghràdhaich  thu  fìreantachd,  agus  thug  thu  fuath 
do  aingidheachd ;  uime  sin  dh'ung  Dia,  do  Dhia-sa  thu 
le  olaidh  aoibhneis  os  ceann  do  chompanach.  Agus,  Leag 
thusa  a  Thighearna  bunaitean  na  talmhainn  air  tùs ; 

agus  is  iad  na  nèamhan  oibre  do  làmh.  Teirgidh  iadsan, 
ach  mairidh  tusa ;  agus  f àsaidh  iad  uile  sean  mar  eudach ; 
agus  fillidh  tu  iad  mar  bhrat,  agus  caochlaidhear  iad ; 
ach  is  tusa  an  ti  ceudna,  agus  cha-n  fhàilnich  do  bhliadh- 
nachan. 


ANns  an  toiseach  bha  am  Focal,  agus  bha  am  Focal 
maille  ri  Dia,  agus  b'e  am  Focal  Dia.  Bha  e  so  air 
tùs  maille  ri  Dia.  Rinneadh  na  h-uile  nithean  leis,  agus 
as  'eugmhais  cha  d'rinneadh  aon  ni,  a  rinneadh.  Ann-san 
bha  beatha,  agus  b'i  a'  bheatha  solus  dhaoine.  Agus  tha 
'n  solus  a'  soillseachadh  anns  an  dorchadas,  agus  cha  do 
ghabh  an  dorchadas  e.  Chuireadh  duine  o  Dhia,  d'am 
b'ainm  Eoin.  Thàinig  esan  mar  fhianuis  chum  fianuis 
a  thoirt  mu  'n  t-solus,  chum  gu  'n  creideadh  na  h-uile 
dhaoine  trìd-san.  Cha  b'esan  an  solus  sin,  ach  chuireadh 
e  chum  gu'n  tugadh  e  fianuis  mu  'n  t-solus.  B'e  so  an 
solus  fìor,  a  tha  'soillseachadh  gach  uile  dhuine  'tha 
'teachd  chum  an  t-saoghail.  Bha  e  anns  an  t-saoghal, 
agus  rinneadh  an  saoghal  leis,  agus  cha  d'aithnich  an 
saoghal  e.  Thàinig  e  dh'ionnsuidh  a  dhùthcha  fèin,  agus 
cha  do  ghabh  a  mhuinntir  fèin  ris.  Ach  a'  mheud  as  a 
ghabh  ris,  thug  e  dhoibh  cumhachd  a  bhi  'n  an  cloinn 
do  Dhia,  eadhon  dhoibh-san  a  tha  'creidsinn  'n  a  ainm  : 
A  bha  air  an  gineamhuinn,  cha-n  ann  o  fhuil,  no  o  thoil 
na  feòla,  no  o  thoil  duine,  ach  o  Dhia.  Agus  rinneadh 
am  Focal  'n  a  fheòil,  agus  ghabh  e  còmhnuidh  'n  ar 
measg-ne  (agus  chunnaic  sinn  a  ghlòir,  mar  ghlòir 
aon-ghin  Mhic  an  Athar)  làn  gràis  agus  fìrinn. 


Eònaich,  O  'Thigheama,  'n  ar  n-uile  f hulangasaibh  an 


I  J  so  air  thalamh,  air  son  fianuis  d'  fhìrinn,  gu'n 
amhairc  sinn  gu  geur  suas  gu  nèamh,  agus  le  creidimh 
gu'm  faic  sinn  a'  ghlòir  a  thèid  fhoillseachadh ;  agus  air 
dhuinn  a  bhi  air  ar  lìonadh  leis  an  Spiorad  Naomh,  gu'm 
fòghluim  sinn  ar  luchd-geur-leanmhuinn  a  ghràdhachadh 
agus  a  bheannachadh  le  eisimpleir  do  cheud  Fhir-fhianuis 
Naomh  Stephen,  a  rinn  urnuigh  air  son  a  mhortairean 


An  Soisgeul.    N.  Eoin  i.  1. 


Là  N.  Stephen. 
An  Guidhe. 

riutsa,  O  Iosa  bheannaichte,  a  tha  'seasamh  aig  deas 
làimh  Dhè  a  thoirt  cabhair  dhoibhsan  uile  a  tha  'fulang 
air  do  shon,  ar  n-aon  Eadar-mheadhonair  agus  Fhear- 


1Ì  An  sin  leanaidh  Guidhe  na  Nodhlaic,  a  theirear  a 
ghnàth  gu  Oidhche  na  Bliadhrì -ùire. 

An  Litir.    Gnìomh.  vii.  55. 

Alr  do  Stephen  a  bhi  làn  de'n  Spiorad  naomh,  dh'amh- 
airc  e  gu  geur  suas  gu  nèamh,  agus  chunnaic  e  glòir 
Dhè,  agus  Iosa  'n  a  sheasamh  air  deas  làimh  Dhè,  agus 
thubhairt  e,  Feuch,  tha  mi  'faicinn  nan  nèamhan  fosg- 
ailte,  agus  Mac  an  duine  'n  a  sheasamh  air  deas  làimh 
Dhè.  An  sin  ghlaodh  iadsan  le  guth  mòr,  agus  dhruid 
iad  an  cluasan,  agus  leum  iad  air  a  dh'aon  inntinn,  agus 
air  dhoibh  a  thilgeadh  a  mach  as  a'  bhaile,  chlach  iad  e  ; 
agus  thilg  na  fianuisean  an  eudach  sìos  aig  cosaibh 
òganaich,  d'am  b'ainm  Saul.  Agus  chlach  iad  Stephen, 
agus  e  a'  gairm  air  Criosd,  agus  ag  ràdh,  A  Thighearn'  Iosa 
gabh  ri  mo  spiorad.  Agus  air  dha  e  fèin  a  leigeadh  air  a 
ghlùinibh  ghlaodh  e  le  guth  mòr,  A  Thighearna,  na  cuir 
am  peacadh  so  as  an  leth.  Agus  air  dha  so  a  ràdh, 
choidil  e. 

An  Soisgeul.    N.  Mata  xxiii.  34. 
"TjlEuch,  cuiream-sa   d'ur   ionnsuidh   fàidhean,  agus 


Jj  daoine  glice,  agus  sgrìobhaichean ;  agus  cuid 
dhiubh  marbhaidh  agus  ceusaidh  sibh ;  agus  cuid  dhiubh 
sgiùrsaidh  sibh  ann  'ur  sionagogaibh,  agus  ni  sibh  geur- 
leanmhuinn  orra  o  bhaile  gu  baile ;  chum  gu'n  tig  oirbh 
gach  uile  fhuil  fhìreanta  a  dhòirteadh  air  an  talamh,  o 
fhuil  Abeil  fhìreanta,  gu  fuil  Shachariais,  mhic  Bhara- 
chiais,  a  mharbh  sibh  eadar  an  teampull  agus  an  altair. 
Gu  fìrinneach  tha  mi  ag  ràdh  ruibh,  gu'n  tig  na  nithean 
so  uile  air  a'  ghinealach  so.  A  Ierusalem,  a  Ierusalem,  a 
mharbhas  na  fàidhean,  agus  a  chlachas  an  dream  a  chuir- 
ear  a'  d'  ionnsuidh ;  cia  minic  a  b'  àill  leam  do  chlann  a 
chruinneachadh  r'a  chèile,  mar  a  chruinnicheas  cearc  a 
h-eoin  fo  a  sgiathaibh,  agus  cha  b'àill  leibh.  Feuch  fàgar 
'ur  tigh  agaibh  'n  a  fhàsach.  Oir  tha  mise  ag  ràdh 
ruibh,  nach  faic  sibh  mise  o  so  suas,  gus  an  abair  sibh,  Is 
beannaichte  an  ti  a  thig  ann  an  ainm  an  Tighearna, 


tagraidh.  Amen. 


Là  an  t-Soisgeulaiche  N.  Eoin. 


Là  an  t-Soisgeulaiche  N.  Eoin. 
An  Guidhe. 

AThighearna  thròcairich,  tha  sinn  a'  guidhe  ort  thu 
'thilgeadh  deàrsaidhean  dealrach  do  sholuis  air 
d'  Eaglais,  a  chum  air  dhi  'bhi  air  a  soillseachadh  le 
teagasg  d'  Abstoil  agus  do  Shoisgeulaiche  bheannaichte 
Naomh  Eoin,  gu'n  gluais  i  ann  an  solus  d'  fhìrinn,  air 
chor  's  fadheoidh  gu'n  ruig  i  gu  solus  na  beatha  mair- 
eannaich,  trìd  Iosa  Criosd  ar  Tighearna.  Amen. 

An  Litir.    1  N.  Eoin  i.  1. 

AN  ni  a  bha  ann  o  thùs,  an  ni  a  chuala  sinne,  a  chunn- 
aic  sinn  le  ar  sùilibh,  air  an  d'amhairc  sinn,  agus  a 
làimhsich  ar  làmhan  'thaobh  focail  na  beatha;  (Oir  dh' 
fhoillsicheadh  a'  bheatha,  agus  chunnaic  sinne  i,  agus  tha 
sinn  a'  deanamh  fìanuis,  agus  a'  cur  'an  cèill  dhuibhse  na 
beatha  maireannaich  ud,  a  bha  maille  ris  an  Athair,  agus 
a  dh'fhoillsicheadh  dhuinne)  An  ni  a  chunnaic  agus  a 
chuala  sinn,  tha  sinn  a'  cur  'an  cèill  duibhse,  chum  gu'm 
bi  agaibhse  mar  an  ceudna  comunn  ruinne ;  agus  gu  f  ìrinn- 
each  tha  ar  comunn-ne  ris  an  Athair,  agus  r'a  Mhac 
Iosa  Criosd.  Agus  tha  sinn  a'  sgrìobhadh  nan  nithe 
so  do  'ur  n-ionnsuidh,  chum  gu'm  bi  'ur  gairdeachas 
coimhlionta.  Agus  is  i  so  an  teachdaireachd  a  chuala  sinn 
uaith-san,  agus  a  tha  sinn  a'  cur  'an  cèill  dhuibhse,  gur 
solus  Dia,  agus  nach  'eil  dorchadas  air  bith  annsan.  Ma 
their  sinn  gu  bheil  comunn  againn  ris,  'agus  sinn  a' 
gluasad  ann  an  dorchadas,  tha  sinn  a'  deanamh  brèige, 
agus  cha-n  'eil  sinn  a'  deanamh  na  fìrinn  :  Ach  ma 
ghluaiseas  sinn  anns  an  t-solus,  mar  a  tha  esan  's  an 
t-solus,  tha  comunn  againn  r'a  chèile,  agus  glanaidh 
fuil  Iosa  Criosd  a  Mhic  sinn  o  gach  uile  pheacadh.  Ma 
their  sinn  nach  'eil  peacadh  againn,  tha  sinn  'g  ar  meall- 
adh  fèin,  agus  cha-n  'eil  an  fhìrinn  annainn.  Ma  dh' 
aidicheas  sinn  ar  peacaidhean,  tha  esan  fìrinneach  agus 
ceart  chum  ar  peacaidhean  a  mhaitheadh  dhuinn,  agus  ar 
glanadh  o  gach  uile  neo-fhìreantachd.  Ma  their  sinn 
nach  do  pheacaich  sinn,  tha  sinn  a'deanamh  breugaire 
dheth-san,  agus  cha-n'eil  'Fhocal  annainn, 

Là  nan  Neo-chiontach. 


An  Soisgeul.    N.  Eoin  xxi.  19. 

THubhairt  Iosa  ri  Peadar,  Lean  mise.  An  sin  air  do 
Pheadar  tionndadh,  chunnaic  e  an  deisciobul  a 
b'ionmhuinn  le  Iosa,  a'  leantuinn,  an  ti  mar  an  ceudna 
a  luidh  air  uchd  Iosa  aig  a  shuipeir,  agus  a  thubhairt  ris, 
A  Thighearna,  cò  e  a  bhrathas  thu  ì  Air  do  Pheadar 
esan  fhaicinn,  thubhairt  e  ri  Iosa,  A  Thighearna,  ciod  a 
ni  am  fear  so  1  Thubhairt  Iosa  ris,  Ma's  àill  leam-sa  e 
'dh'fhantuinn  gus  an  tig  mi,  ciod  e  sin  duitse  ì  Lean 
thusa  mise.  Uime  sin  chaidh  an  ràdh  so  mach  am  measg 
nam  bràithrean,  nach  faigheadh  an  deisciobul  sin  bàs  : 
gidheadh  cha  dubhairt  Iosa  ris,  Nach  faigheadh  e  bàs  ; 
ach,  ma's  i  mo  thoil-sa  e  'dh'fhantuinn  gus  an  tig  mi, 
ciod  e  sin  duitse  1  Is  e  so  an  deisciobul  a  tha  'deanamh 
fianuis  air  na  nithibh  so,  agus  a  sgrìobh  na  nithean  so, 
agus  tha  fhios  againne  gu  bheil  'fhianuis  fìor.  Agus  tha 
mar  an  ceudna  mòran  de  nithibh  eile  a  rinn  Iosa,  agus 
nam  bitheadh  iad  uile  sgrìobhta,  is  i  mo  bharail,  nach 
cumadh  an  saoghal  fèin  na  rachadh  a  sgrìobhadh  de 
leabhraichibh. 

Là  nan  Neo-chiontach. 
An  Guidhe. 

O'Dhè  Uile-chumhachdaich,  a  dh'orduich  neart  à  beoil 
leanaban  agus  chìocharan,  agus  a  thug  air  naoidh- 
eanaibh  do  ghlòireachadh  le  'm  bàs;  claoidh  agus  marbh 
na  h-uile  dhroch-bheusan  annainn,  agus  mar  so  neart- 
aich  sinn  le  d'  ghràs,  chum  le  neò-chiontas  ar  caithe-beatha, 
agus  diongmhaltachd  ar  creidimh  eadhon  gu  bàs,  gu'n 
glòraich  sinn  d'  Ainm  naomh,  trìd  Iosa  Criosd  ar  Tigh-  | 
earna.  Amen. 

Air  son  na  Litreach.    Taisb.  xiv.  1. 

DH'  amhairc  mi,  agus,  feuch,  Uan  'n  a  sheasamh  air 
sliabh  Shioin,  agus  maille  ris  ceud  agus  dà  fhich- 
ead  agus  ceithir  mìle,  aig  an  robh  ainm  'Athar-san  sgrìobh- 
ta  air  clàr  an  eudain.  Agus  chuala  mi  guth  o  fhlaith- 
eanas,  mar  fhuaim  mhòran  uisgeachan,  agus  mar  fhuaim 
tairneanaich  mhòir  :  agus  chuala  mi  fuaim  chlàrsairean, 
a'  deanamh  ciùil  le'n  clàrsaichibh  fèin  :  Agus  sheinn  iad 
mar  gu'm  b'òran  nuadh  e  an  làthair  na  rìgh-chaithreach, 
agus  an  làthair  nan  ceithir  bheathaichean,  agus  nan 

seanairean;  agus  cha  b'urrainn  neach  sam  bith  an  t-òran 
sin  fhòghlum,  ach  an  ceud  agus  dà  fhichead  agus  na 
oeithir  mìle,  a  shaoradh  o'n  talamh.  Is  iad  so  an  dream 
nach  do  shalaicheadh  le  mnàibh,  oir  is  òighean  iad : 
is  iad  so  an  dream  a  tha  'leantuinn  an  Uain  ge  b'e  àit  an 
tèid  e  :  shaoradh  iad  so  o  mheasg  dhaoine,  'n  an  ceud 
thoradh  do  Dhia,  agus  do'n  Uan.  Agus  'n  am  beul  cha 
d'fhuaradh  cealg  ;  oir  tha  iad  gun  lochd  an  làthair  rìgh- 
chaithreach  Dhè. 

An  Soisgeul.    N.  Mata  ii.  13. 

NOchdadh  aingeal  an  Tighearna  do  Ioseph  ann  am 
bruadar,  ag  ràdh,  Eirich,  agus  gabh  an  naoidhean 
agus  a  mhàthair,  agus  teich  do'n  Eiphit,  agus  bi  an  sin 
gus  an  labhair  mise  riut ;  oir  iarraidh  Herod  an  naoidhean 
g'a  mhilleadh.  Agus  dh'èirich  e,  agus  ghabh  e  d'a  ionn- 
suidh  an  naoidhean,  agus  a  mhàthair  's  an  oidhche,  agus 
dh'imich  e  do'n  Eiphit,  agus  bha  e  an  sin  gu  bàs  Heroid; 
a  chum  gu'n  coimhliontadh  an  ni  a  labhair  an  Tighearn 
leis  an  fhàidh,  ag  ràdh,  A  mach  as  an  Eiphit  ghairm  mi 
mo  Mhac.  An  sin  an  uair  a  chunnaic  Herod  gu'n  d'rinn 
na  druidhean  fanoid  air,  las  e  le  feirg  ro  mhòir,  agus  chuir 
e  luchd-millidh  uaith,  agus  mharbh  e  na  bha  de  leana- 
baibh  mac  ann  am  Betlehem,  agus  'n  a  crìochaibh  uile,  o 
aois  dhà  bhliadhna  agus  foidhe,  a  rèir  na  h-aimsir  a 
dh'fhòghluim  e  gu  dìchiollach  o  na  druidhean.  An  sin 
choimhlionadh  an  ni  a  labhradh  le  Ieremias  am  fàidh,  ag 
ràdh,  Chualas  guth  ann  an  Rama,  caoidh,  agus  gul, 
agus  bròn  ro  mhòr,  Rachel  a'  caoineadh  a  cloinne,  agus 
cha  b'àill  leatha  sòlas  a  ghabhail,  a  chionn  nach  'eil 
iad  beò. 


An  Dòmhnach  an  dèigh  Là-Nodhlaic. 
An  Guidhe. 

A  Dhè  Uile-chumhachdaich,  a  thug  dhuinn  d'  aon- 
J~\  ghin  Mhic  a  ghabhail  ar  naduir  air  fèin,  agus  mar 
aig  an  àm  so  gu  'bhi  air  a  bhreith  le  Oigh  fhìorghloin ; 
Deònaich  air  dhuinn  a  bhi  ath-ghinte,  agus  air  ar  dean- 
amh  'n  ar  cloinn  dhuit  fèin  le  uchdmhacachd  agus  le  gràs, 
gu'm  bi  sinn  gu  laitheil  air  ar  n-ath-nuadhachadh  le  d' 
Spiorad  naomh,  trìd  an  ti  cheudna  ar  Tighearna  Iosa 
Criosd,  a  tha  beò  agus  a'  riaghladh  maille  riutsa, 

agus  ris  an  Spiorad  cheudna,  aon  Dia  gu  sìor,  saoghal 
gun  chrìoch.  Amen. 

An  Litir.    Gal.  iv.  1. 

ANis  tha  mi  ag  ràdh,  am  feadh  a  bhitheas  an  t-oighre 
'n  a  leanabh,  nach  'eil  eadar-dhealachadh  sam  bith 
eadar  e  agus  seirbhiseach,  ged  is  e  tighearn  nan  uile  ; 
Ach  tha  e  fo  luchd-coimhid,  agus  fo  luchd-riaghlaidh  gu 
teachd  na  h-aimsir  a  dh'orduich  an  t-Athair.  Agus  mar 
an  ceudna  sinne,  'n  uair  a  bha  sinn  'n  ar  leanabaibh, 
bha  sinn  'an  daorsa  fo  cheud  fhòghlum  an  t-saoghail : 
Ach  an  uair  a  thàinig  coimhlionadh  na  h-aimsir,  chuir 
Dia  a  Mhac  fèin  uaith,  a  ghineadh  o  mhnaoi,  a  rinneadh 
fo  'n  lagh,  chum  gu'n  saoradh  e  iadsan  a  bha  fo  'n  lagh, 
ionnus  gu  faigheamaid-ne  uchd-mhacachd  na  cloinne. 
Agus  do  bhrìgh  gur  mic  sibh,  chuir  Dia  Spiorad  a  Mhic 
fèin  ann  'ur  cridheachaibh,  ag  èigheach,  Abba,  Athair. 
Uime  sin  cha  seirbhiseach  thu  ni's  mò,  ach  mac ;  agus 
ma's  mac,  is  oighre  mar  an  ceudna  air  Dia  tre  Chriosd. 

An  Soisgeul.    N.  Mata  i.  18. 

MAr  so  bha  breith  Iosa  Criosd :  Oir  an  dèigh  do 
cheangal-pòsaidh  'bhi  air  a  dheanamh  eadar  a 
mhàthair  Muire  agus  Ioseph  (roimh  dhoibh  teachd  cuid- 
eachd)  fhuaradh  torrach  i  o'n  Spiorad  Naomh.  Ach  air  j 
bhi  do  Ioseph  a  fear  'n  a  dhuine  cothromach,  agus  gun 
toil  aige  ball-sampuill  a  dheanamh  dhi,  bu  mhiann  leis  a 
cur  uaith  os  ìosal.  Ach  ag  smuaineachadh  nan  nithean 
sin  dha,  feuch,  dh'fhoillsich  aingeal  an  Tighearn'  e  fèin  I 
da  ann  am  bruadar,  ag  ràdh,  A  Ioseph  a  mhic  Dhaibhidh, 
na  bitheadh  eagal  ort  do  bhean  Muire  a  ghabhail  a'  d'ionn- 
suidh ;  oir  an  ni  a  tha  air  a  ghineamhuinn  innte,  is  ann 
o'n  Spiorad  Naomh  e.  Agus  beiridh  i  Mac,  agus  bheir 
thu  Iosa  mar  ainm  air ;  oir  saoraidh  e  a  shluagh  fèin  o'm 
peacaidhean.  (Agus  rinneadh  so  uile,  chum  gu'n  coimh- 
liontadh  an  ni  a  thubhairt  an  Tighearn  leis  an  f  hàidh,  ag 
ràdh,  Feuch,  bithidh  maighdean  torrach,  agus  beiridh  i 
Mac,  agus  bheir  iad  Emanuel  mar  ainm  air,  is  ionnan  sin 
r'a  ràdh,  air  eadar-theangachadh,  Dia  maille  ruinn.) 
Agus  air  mosgladh  do  Ioseph  as  a  chodal,  rinn  e  mar  a 
dh'iarr  aingeal  an  Tighearn'  air,  agus  ghabh  e  d'a  ionn- 
suidh  a  bhean  :  Agus  cha  d'aithnich  e  i  gus  an  d'rug  i  a 
ceud-ghin  Mic,  agus  thug  e  Iosa  mar  ainm  air. 

Timchioll-ghearradh  Chriosd. 
An  Guidhe. 

ADhè  Uile-chumhachdaich,  a  thug  air  do  Mhac  bean- 
naichte  a  bhi  air  a  thimchioll-ghearradh,  agus  a 
bhi  ùmhal  do'n  lagh  air  son  an  duine ;  Deònaich  dhuinne 
fior  thimchioll-ghearradh  an  Spioraid,  a  chum  air  d'ar 
cridheachan  agus  d'ar  n-uile  bhuill  'bhi  air  an  claoidh  o 
na  h-uile  ana-mhiannaibh  saoghalta  agus  feòlmhor,  gu'n 
gèill  sinn  anns  na  h-uile  nithibh  do  d'  thoil  bheannaichte, 
tre  an  ti  cheudna  do  Mhac  Iosa  Criosd  ar  Tighearn. 
Àmen. 

An  Litir.    Rom.  iv.  8. 

IS  beannaichte  an  ti  nach  cuir  an  Tighearn  peacadh  as 
a  leth.  Am  bheil  ma  ta  am  beannachadh  so  'teachd 
air  an  timchioll-ghearradh  a  mhàin,  no  mar  an  ceudna 
air  an  neo-thimchioll-ghearradh  ì  Oir  tha  sinn  ag  ràdh, 
gu'n  do  mheasadh  creidimh  do  Abraham  mar  fhìrean- 
tachd.  Cionnus  ma  ta  a  mheasadh  dha  e  ?  an  ann  an 
uair  a  bha  e  's  an  timchioll-ghearradh,  no  's  an  neo- 
thimchioll-ghearradh  ì  cha  'n  ann  's  an  timchioll-ghearr- 
adh,  ach  's  an  neo-thimchioll-ghearradh.  Agus  fhuair  e 
comharadh  an  timchioll-ghearraidh,  seula  fìreantachd 
a'  chreidimh,  a  bha  aige  's  an  neo-timchioll-ghearradh ; 
chum  gu'm  bitheadh  e'n  a  athair  aca-san  uile  a  tha 
'creidsinn,  's  an  neo-thimchioll-ghearradh ;  chum  gu'm 
bitheadh  fìreantachd  air  a  meas  dhoibh-san  mar  an  ceudna : 
Agus  'n  a  athair  an  timchioll-ghearraidh,  dhoibh-san  nach 
'eil  a  mhàin  de  'n  timchioll-ghearradh,  ach  mar  an  ceudna  a 
tha  'g  imeachd  ann  an  ceumaibh  creidimh  sin  ar  n-athar 
Abrahaim,  a  bha  aige  's  an  neo-thimchioll-ghearradh. 
Oir  cha  b'  ann  tre  'n  lagh,  a  thugadh  an  gealladh  do 
Abraham  no  d'  a  shìol,  gu'm  bitheadh  e  'n  a  oighre  air 
an  t-saoghal,  ach  tre  fhìreantachd  a'  chreidimh.  Oir  ma 
tha  iadsan  a  bhuineas  do  'n  lagh  'n  an  oighreachaibh,  tha 
creidimh  air  a  dheanamh  dìomhain,  agus  an  gealladh 
gun  bhrìgh. 

An  Soisgeul.    K.  Luc.  ii.  15. 

AGUS  tharladh,  'n  uair  a  dh'  fhalbh  na  h-aingil 
uatha  do  nèamh,  gu'n  dubhairt  na  buachaillean 
r'a  chèile,  Rachamaid  a  nis  eadhon  do  Bhetlehem,  agus 

faiceamaid  an  ni  so  a  rinneadh,  a  dh'  fhoillsich  an  Tigh- 
earn  dhuinne.  Agus  thàinig  iad  gu  grad,  agus  fhuair  iad 
Muire  agus  Ioseph,  agus  an  leanabh  'n  a  luidhe  's 
a'  phrasaich.  Agus  an  uair  a  chunnaic  iad  sin,  dh'  aith- 
ris  iad  an  ni  a  dh'  innseadh  dhoibh  mu  thimchioll  an 
leinibh  so.  Agus  ghabh  gach  neach  a  chuala  so,  iongan- 
tas  ris  na  nithibh  sin  a  dh'  innseadh  dhoibh  leis  na 
buachaillibh.  Ach  ghleidh  Muire  na  nithean  sin  uile, 
a'  beachd-smuaineachadh  orra  'n  a  cridhe.  Agus  phill  na 
buachaillean,  a'  tabhairt  glòire  agus  molaidh  do  I)hia  air 
son  nan  nithean  sin  uile  a  chual'  agus  a  chunnaic  iad,  a 
rèir  mar  a  labhradh  riu.  Agus  an  uair  a  choimhlionadh 
ochd  làithean  chum  an  leanabh  a  thimchioll-ghearradh, 
thugadh  IOSA  mar  ainm  air,  eadhon  an  t-ainm  a  ghairm 
an  t-aingeal  deth  mu'n  do  ghabhadh  's  a'  bhroinn  e. 

1Ì  Bithidh  an  Guidhe,  an  Litir  agus  an  Soisgeul  ceudna 
air  an  gnàthachadh  gach  là  'n  a  dheigh  so  gu  ruig  am 
Foillseachadh. 


Am  Foillseachadh,  no  taisbeanadh  Chriosd  do  na  Cinnich. 


'Dhè,  le  treòrachadh  reult'  a  dh'  fhoillsich  d'  aon- 


\y  ghin  Mhic  do  na  Cinnich  ;  Gu  tròcaireach  deònaich 
dhuinne,  aig  am  bheil  eòlas  ort  a  nis  le  creidimh,  gu'm 
meal  sinn  an  dèigh  na  beatha  so  do  dhiadhachd  ghlòr- 
mhor,  trìd  Iosa  Criosd  ar  Tighearna.  Amen. 


AIR  an  aobhar  so,  tha  mise  Pòl  a'  m'  phrìosanach 
Iosa  Criosd  air  'ur  son-se  a  Chinneacha :  o 
chuala  sibh  mu  fhrithealadh  gràis  Dhè,  a  thugadh  dhomh- 
sa  air  'ur  son-se :  Gu'n  d'  rinn  e  aithnichte  dhomh  tre 
fhoillseachadh  an  rùn-dìomhair  (mar  a  sgrìobh  mi  roimh 
gu  h-aithghearr,  leis  am  feud  sibh  air  dhuibh  a  leugh- 
adh  m'  eòlas  ann  an  rùn-dìomhair  Chriosd  a  thuigsinn) 
ni  ann  an  lìnnibh  eile  air  nach  d'  thugadh  fios  do  chloinn 
nan  daoine,  mar  tha  e  nis  air  'fhoillseachadh  d'  a 
Abstolaibh  naomha  agus  d'  a  Fhàidhibh  tre  an  Spiorad  ; 
Gu'm  bitheadh  na  Cinnich  'n  an  comh-oighreachaibh, 
agus  'n  an  comh-chorp,  agus  'n  an  luchd-comhpairt  d'  a 


An  Guidhe. 


An  Litir.    Ephes.  iii.  1. 

ghealladh-san  ann  an  Criosd,  tre  an  t-Soisgeul :  Air  an 
d'  rinneadh  mise  a'  m'  mhinisteir,  a  rèir  tìodhlaic  gràis 
Dhè  a  thugadh  dhomh,  a  rèir  oibreachaidh  èifeachdaich 
a  chumhachd-san.  Dhomh-sa,  a's  lugha  na  'n  ti  a's  lugha 
de  na  naoimh  uile,  thugadh  an  gràs  so,  saoibhreas 
Chriosd  nach  feudar  a  rannsachadh,  a  shearmonachadh 
am  measg  nan  Cinneach ;  agus  gu  'n  deanainn  soilleir 
do  na  h-uile  dhaoinibh  ciod  e  comunn  an  rùin-dìomhair 
sin,  a  bha  folaichte  ann  an  Dia  o  thoiseach  an  t-saoghail, 
a  chruthaich  na  h-uile  nithean  tre  Iosa  Criosd  :  Chum 
gu'n  deantadh  aithnichte  nis  do  na  h-uachdaranachdaibh 
agus  do  na  cumhachdaibh  ann  an  ionadaibh  nèamhaidh, 
leis  an  Eaglais,  gliocas  eagsamhuil  Dhè,  a  rèir  an  rùin 
shìorruidh  a  rùnaich  e  ann  an  losa  Criosd  ar  Tighearn. 
Anns  am  bheil  againn  dànachd  agus  slighe  gu  dol  a 
steach  ann  am  muinghin  tre  a  chreidimh-san. 

An  Soisgeul.    N.  Mata  ii.  1. 

AN  uair  a  rugadh  Iosa  ann  am  Betlehem  Iudea,  ann 
an  làithibh  Heroid  an  rìgh,  feuch,  thàinig  druidh- 
ean  o'n  àird  an  ear  gu  Ierusalem,  ag  ràdh,  C'  àit  am  bheil 
Rìgh  sin  nan  Iudhach  a  tha  air  a  bhreith  ?  oir  chunnaic 
sinne  a  reult  's  an  àird  an  ear,  agus  tha  sinn  air  teachd  a 
thabhairt  aoraidh  dha.  An  uair  a  chuala  Herod  an 
rìgh  sin,  bha  e  fo  thrioblaid,  agus  Ierusalem  uile  maille 
ris.  Agus  air  cruinneachadh  nan  àrd-shagart  uile  dha, 
agus  sgrìobhaichean  an  t-sluaigh;  dh'  fheòraich  e  dhiubh, 
c'  àit  an  robh  Criosd  gu  'bhi  air  a  bhreith.  Agus 
thubhairt  iad  ris,  Ann  am  Betlehem  Iudea  :  Oir  mar  so 
sgrìobhadh  leis  an  fhàidh.  Agus  thusa  'Bhetlehem  ann 
an  tìr  Iudah,  cha  tu  idir  a's  lugha  am  measg  cheannard 
Iuda  :  Oir  asadsa  thier  Uachdaran  a  stiuras  mo  shluagfh 
Israel.  An  sin  air  do  Herod  na  druidhean  a  ghairm  os 
ìosal  d'  a  ionnsuidh,  gheur-fhiosraich  e  dhiubh  cia  an  t-àm 
anns  an  d'  fhoillsicheadh  an  reult.  Agus  chuir  e  iad  gu 
Betlehem,  agus  thubhairt  e,  Imichibh,  agus  iarraibh  gu 
dìchiollach  an  naoidhean,  agus  an  dèigh  dhuibh 
'fhaotainn,  innsibh  dhomhsa  e,  chum  gu'n  rachainn-sa 
fèin  agus  gu'n  deanainn  aoradh  dha.  Agus  an  uair  a 
chual'  iad  an  rìgh,  dh'  imich  iad ;  agus  feuch,  chaidh  an 
reult  a  chunnaic  iad  's  an  àird  an  ear  rompa,  gus  an 
d'  thàinig  i  agus  gu'n  do  stad  i  os  ceann  an  ionaid  'an 

robh  an  naoidhean.  Agus  an  uair  a  chunnaic  iad  an 
reult,  rinn  iad  gairdeachas  le  h-aoibhneas  ro  mhòr. 
Agus  air  dol  a  steach  dhoibh  do  'n  tigh,  fhuair  iad  an 
naoidhean  maille  r'  a  mhàthair  M'uire,  agus  thuit  iad  sìos 
agus  rinn  iad  aoradh  dha  :  Agus  air  fosgladh  an  ionmhas 
dhoibh,  thug  iad  dha  tìodhlacan,  òr,  agus  tùis,  agus  mirr. 
Agus  air  faotainn  rabhaidh  o  Dhia  ann  am  bruadar, 
gun  iad  a  philltinn  a  dh'  ionnsuidh  Heroid,  chaidh  iad 
d'  an  dùthaich  fèin  air  slighe  eile. 

An  ceud  Dhbmhnach  an  dèigh  an  Fhoillsichidh. 
An  Guidhe. 

O'Thighearna,  tha  sinn  a'  guidhe  ort  gu  tròcaireach 
thu  'ghabhail  urnuighean  do  shluaigh  a  tha  'gairm 
ort,  agus  deònaich  araon  gu'm  faic,  agus  gu'n  aithnich 
iad  na  nithe  bu  chòir  dhoibh  a  dheanamh,  agus  cuideachd 
gu'm  bi  gràs  agus  cumhachd  aca  gu  creidmheach  a 
choimhlionadh  nan  nithe  ceudna,  trìd  Iosa  Criosd  ar 
Tighearna.  Amen. 

An  Litir.    Rom.  xii.  1. 

Alr  an  aobhar  sin  guidheam  oirbh,  a  bhràithre,  tre 
thròcairibh  Dhè,  'ur  cuirp  a  thoirt  'n  am  beo- 
ìobairt,  naomh,  thaitnich  do  Dhia,  ni  a's  e  'ur  seirbhis 
reusonta.  Agus  na  bithibh  air  'ur  cumadh  ris  an 
t-saoghal  so;  ach  bithibh  air  'ur  cruth-atharrachadh 
tre  ath-nuadhachadh  'ur  n-inntinn,  chum  gu'n  dearbh 
sibh  ciod  i  toil  mhaith,  thaitneach,  agus  dhiongmhalta 
sin  Dhè.  Oir  tha  mi  ag  ràdh,  troimh  a'  ghràs  a  thugadh 
dhomh-sa,  ris  gach  neach  'n  'ur  measg,  gun  smuaineach- 
adh  uime  fèin  na's  àirde  na  's  còir  dha  smuaineachadh,  ach 
smuaineachadh  'am  measarrachd,  a  rèir  mar  a  roinn  Dia 
ris  gach  neach  tomhas  a'  chreidimh.  Oir  mar  tha  mòran 
bhall  againn  ann  an  aon  chorp,  agus  nach  e'n  t-aon 
ghnìomh  a  th'  aig  gach  ball ;  amhuil  sin  ged  tha  sinne 
'n  ar  mòran  is  aon  chorp  ann  an  Criosd  sinn,  agus  is 
buill  sinn  gach  aon  fa  leth  d'a  chèile. 

An  Soisgeul.    N.  Luc.  ii.  41. 

AGus  chaidh  a  phàrantan  gach  bliadhna  gu  Terusalem 
aig  fèill  na  càisge.    Agus  'n  uair  a  bha  e  dà  bhli- 
adhna  dheug  a  dh'aois,  chaidh  iad  suas  gu  Ierusalem,  a 

rèir  gnàtha  na  fèille.  Agus  air  coimhlionadh  nan  làithean 
sin  doibh,  'n  uair  a  phill  iadsan,  dh' fhan  an  leanabh 
Iosa  'n  an  dèigh  ann  an  Ierusalem,  agus  cha  robh  fios  aig 
Ioseph  no  aig  a  mhàthair  air  sin.  Ach  air  dhoibh  a 
shaoilsinn  gu'n  robh  e  's  a'  chuideachd,  dh'imich  iad  astar 
là,  agus  dh'iarr  iad  e  'measg  an  càirdean  agus  an  luchd- 
eòlais.  Agus  an  uair  nach  d'fhuair  iad  e,  phill  iad  gu 
Ierusalem,  'g  a  iarraidh.  Agus  tharladh  an  dèigh  thri 
làithean  gu'n  d'fhuair  iad  e  's  an  teampull,  'n  a  shuidhe 
'am  meadhon  an  luchd-teagaisg,  araon  'g  an  èisdeachd, 
agus  a'  cur  cheisd  orra.  Agus  ghabh  a'  mhuinntir  uile  a 
chual'  e  iongantas  r'a  thuigse  agus  r'a  fhreagraibh.  Agus 
an  uair  a  chunnaic  iad  e,  ghlac  uamhas  iad :  agus  thubh- 
airt  a  mhàthair  ris,  A  mhic,  c'ar  son  a  rinn  thu  mar  so 
oirnn1?  feuch  bha  d'athair  agus  mise  gu  brònach  ga  d'iarr- 
aidh.  Agus  thubhairt  esan  riu,  C'ar  son  a  bha  sibh  ga 
m'  iarraidh  1  nach  robh  f hios  agaibh  gu'm  bu  chòir  dhomh- 
sa  'bhi  ann  an  tigh  m'  athar  1  Agus  cha  do  thuig  iadsan 
an  ni  a  labhair  e  riu.  Agus  chaidh  e  sìos  maille  riu, 
agus  thàinig  e  gu  Nasaret,  agus  bha  e  ùmhal  doibh  :  ach 
ghlèidh  a  mhàthair  na  nithean  sin  uile  'n  a  cridhe.  Agus 
thàinig  Iosa  air  aghaidh  ann  an  giiocas  agus  'am  meud- 
achd,  agus  ann  an  deadh-ghean  aig  Dia  agus  aig  daoinibh. 

An  dara  Dbmhnach  an  dèigh  an  Fhoillsichidh. 
An  Guidhe. 

ADhè  Uile-chumhachdaich  agus  mhaireannaich,  a 
tha  'riaghladh  nan  uile  nithe  air  nèamh  agus 
air  talamh,  gu  tròcaireach  èisd  ri  athchuinge  do  shluaigh, 
agus  deònaich  dhuinn  do  shìth  rè  uile  làithean  ar  beatha, 
trìd  Iosa  Criosd  ar  Tighearna.  Amen. 

An  Litir.    Rom.  xii.  6. 

Ulme  sin  air  bhi  do  thìodhlacaibh  againn,  eadar-dheal- 
aichte  a  rèir  a'  ghràis  a  thugadh  dhuinn,  ma's 
fàidheadaireachd,  deanamaid  fàidheadaireachd  a  rèir 
tomhais  a'  chreidimh;  no  ma's  frithealadh,  thugamaid  aire 
d'ar  f rithealadh  ;  no  an  ti  a  theagaisgeas,  thugadh  e  aire 
d'a  theagasg ;  no  an  ti  a  bheir  earail  thugadh  e  aire  d'a 
earail :  an  ti  a  roinneas  an  deirc  roinneadh  e  i  'an  treibh- 
dhireas ;  an  ti  a  riaghlas  deanadh  se  e  le  dùrachd ;  an 
ti  a  ni  trocair  deanadh  se  e  gu  suilbhir.  Bitheadh  'ur 

gràdh  gun  cheilg.  Bitheadh  gràin  agaibh  de'n  olc,  dluth- 
leanaibh  ris  an  ni  a  tha  maith.  Bithibh  teo-chridheach 
r'a  chèile  le  gràdh  bràthaireil,  ann  an  urram  a'  toirt  toisich 
gach  aon  d'a  chèile :  gun  'bhi  leasg  ann  an  gnothuichibh ; 
dùrachdach  'n  'ur  spiorad ;  a'  deanamh  seirbhis  do'n 
Tighearn ;  a'  deanamh  gairdeachais  ann  an  dòchas ;  foigh- 
idneach  ann  an  trioblaid ;  maireannach  ann  an  urnuigh; 
a'  comh-roinn  ri  uireasbhuidh  nan  naomh;  a'  gnàthachadh 
aoidheachd.  Beannaichibh  an  dream  a  tha  'deanamh 
geur-leanmhuinn  oirbh  ;  beannaichibh  agus  na  mallaich- 
ibh.  Deanaibh  gairdeachas  maille  riusan  a  tha  ri  gaird- 
eachas,  agus  caoidh  maille  riusan  a  tha  ri  caoidh.  Bithibh 
a  dh'aon  rùn  d'a  chèile.  Na  bitheadh  'ur  cion  air 
nithibh  àrda,  ach  cuiribh  sibh  fèin  'an  comh-inbhe  riu-san 
a  tha  ìosal. 


An  Soisgeul.    N.  Eoin  ii.  1. 

AGus  air  an  treas  là  bha  pòsadh  ann  an  Càna  Ghalile, 
agus  bha  màthair  Iosa  an  sin.  Agus  fhuair  Iosa 
mar  an  ceudna  agus  a  dheisciobuil  cuireadh  chum  a' 
phòsaidh.  Agus  air  teireachdainn  do'n  fhìon,  thubhairt 
màthair  Iosa  ris,  Cha-n'eil  fìon  aca  :  Thubhairt  Iosa  rithe, 
ciod  e  mo  ghnothuch-sa  riut,  a  bhean  1  cha  d'thàinig  m' 
uair-sa  fathast.  Thubhairt  a  mhàthair  ris  an  luchd-frith- 
ealaidh,  Ge  b'e  ni  a  their  e  ruibh,  deanaibh  e.  Agus 
bha  sè  soithichean  uisge  de  chloich  air  an  cur  an  sin,  a 
rèir  gnàtha  glanaidh  nan  Iudhach,  a  ghabhadh  dà  fheir- 
cin  no  tri  gach  aon  diubh.  Thubhairt  Iosa  riu,  Lìon- 
aibh  na  soithichean  le  uisge.  Agus  lìon  siad  iad  gus  am 
beul.  Agus  thubhairt  e  riu,  Tairngibh  a  nis  agus  thu- 
gaibh  chum  uachdarain  na  cuirme.  Agus  thug  iad  ann 
e.  'N  uair  a  bhlais  uachdaran  na  cuirme  an  t-uisge  a 
rinneadh'n  a  fhìon,  agus  cha  robh  fhios  aige  cia  as  a  thàin- 
ig  e,  (ach  bha  fhios  aig  an  luchd-frithealaidh  a  tharr- 
uing  an  t-uisge)  ghairm  Uachdaran  na  cuirme  am  Fear 
nuadh-pòsda,  agus  thubhairt  e  ris,  Cuiridh  gach  duine 
fìon  maith  a  làthair  air  tùs,  agus  an  uair  a  dh'òlas  daoine 
gu  leoir,  an  sin  am  fìon  a's  miosa  :  ach  ghlèidh  thusa  am 
fìon  maith  gus  a  nis.  An  toiseach  so  de  mhiorbhuilibh 
rinn  Iosa  ann  an  Càna  Ghalile,  agus  dh'fhoillsich  e  a 
ghlòir,  agus  chreid  a  dheisciobuil  ann. 

An  treas  Dòmhnach  an  dèigh  an  Fhoillsichidh. 
An  Guidhe. 

ADhè  Uile-chumhachdaich  agus  mhaireannaich,  gu 
tròcaireach  amhairc  air  ar  n-anmhuinneachdaibh, 
agus  'n  ar  n-uile  chunnartaibh  agus  èiginibh,  sìn  a  mach 
do  dheas  làmh  gu'r  còmhnadh  agus  gu'r  dìon,  trìd  Iosa 
Criosd  ar  Tighearna.  Amen. 

An  Litir.    Rom.  xii.  16. 

NA  bithibh  glic  'n  'ur  barail  fèin.  ISTa  h-ìocaibh  olc  air 
son  uilc  do  dhuine  sam  bith.  XJlluichibh  nithean 
ciatach  'am  fianuis  nan  uile  dhaoine.  Ma  dh'fheudas  e 
'bhi,  'mheud  's  a  tha  e  'n  comas  duibh,  bithibh  'an  sìth  ris 
na  h-uile  dhaoinibh.  A  chàirdean  gràdhach,  na  deanaibh 
dìoghaltas  air  'ur  son  fèin,  ach  thugaibh  àite  do'n  fheirg; 
oir  tha  e  sgrìobhta,  Is  leam-sa  dìoghaltas ;  ìocaidh  mi,  tha 
an  Tighearn  ag  ràdh.  Uime  sin  ma  bhitheas  do  nàmhaid 
ocrach,  thoir  biadh  dha ;  ma  bhitheas  e  tartmhor,  thoir 
deoch  dha  :  oir  le  so  a  dheanamh  càrnaidh  tu  ^bhlean 
teine  air  a  cheann.  Na  toirear  buaidh  ort  leis  an  olc, 
ach  thoir-sa  buaidh  air  an  olc  leis  a'  mhaith. 

An  Soisgeul.    N.  Mata  viii.  1. 

AIR  teachd  a  nuas  o'n  bheinn  dha,  lean  cuideachd 
mhòr  e.  Agus  feuch,  thàinig  lobhar  agus  rinn  e 
aoradh  dha  ag  ràdh,  A  Thighearna,  ma's  àill  leat,  is  coma- 
sach  thu  air  mise  a  ghlanadh.  Agus  shìn  Iosa  mach  a 
làmh ;  agus  bhean  e  ris,  ag  ràdh,  Is  àill  leam,  bi  thusa 
glan.  Agus  air  ball  bha  a  luibhre  air  a  glanadh.  Agus 
thubhairt  Iosa  ris,  Feuch  nach  innis  thu  do  dhuine  sam 
bith,  ach  imich,  taisbein  thu  fèin  do'n  t-sagart,  agus  thoir 
d'a  ionnsuidh  an  tìodhlac  a  dh'àithn  Maois,  mar  fhianuis 
dhoibh.  Agus  air  dol  do  Iosa  a  steach  do  Chapernaum, 
thàinig  d'a  ionnsuidh  ceannard-ceud,  a'  guidhe  air,  agus  ag 
ràdh,  A  Thighearna,  tha  m'òglach  'n  a  luidhe  a  stigh  ann 
am  pairilis,  agus  air  a  phianadh  gu  h-anabarrach.  Agus 
thubhairt  Iosa  ris,  Thèid  mise  agus  leighisidh  mi  e. 
Agus  air  freagairt  do'n  cheannard-ceud,  thubhairt  e,  A 
Thighearna  cha-n  araidh  mise  air  thusa  a  theachd  a 
steach  fo  m'  chlèith;  ach  a  mhàin  abair  am  focal  agus  slàn- 
uichear  m'òglach.  Oir  is  duine  mise  fèin  a  tha  fo 

ùghdarras,  aig  am  bheil  saighdearan  fodham  :  agus  their 
mi  ris  an  f  hear  so,  Imich,  agus  imichidh  e ;  agus  ris  an 
f hear  so  eile,  Thig,  agus  thig  e ;  agus  ri  m'  sheirbhiseach, 
Dean  so,  agus  ni  se  e.  'N  uair  a  chual'  Iosa  so,  ghabh  e 
iongantas,  agus  thubhairt  e  ris  a'  mhuinntir  a  lean  e,  Gu 
firinneach  tha  mi  ag  ràdh  ruibh,  ann  an  Israel  fèin  nach 
d'fhuair  mi  creidimh  co  mòr  as  so.  Agus  tha  mi  ag  ràdh 
ruibh,  gu'n  tig  mòran  o'n  àird  an  ear  agus  o'n  àird  an  iar, 
agus  gu'n  suidh  iad  maille  ri  Abraham  agus  Isaac,  agus 
Iacob  ann  an  rìoghachd  nèimh.  Ach  gu'n  tilgear  clann 
na  rìoghachd  ann  an  dorchadas  a  tha  'n  leth  a  muigh : 
bithìdh  an  sin  gul  agus  gìosgan  fhiacal.  Agus  thubhairt 
Iosa  ris  a'  cheannard-ceud,  Imich  romhad,  agus  bitheadh  e 
dhuit  a  rèir  mar  a  chreid  thu.  Agus  shlànuicheadh 
'òglach  air  an  uair  sin  fèin. 

An  ceathramh  Dòmhnach  an  dèigh  an  Fhoillsichidh. 
An  Guidhe. 

O'Dhè,  aig  am  bheil  fios  gu  bheil  sinn  air  ar  suidheach- 
^dh  ann  am  meadhon  chunnartan  cho  mòr  agus 
cho  lìonmhor,  's  a  thaobh  anmhuinneachd  ar  naduir 
nach  urrainn  sinn  do  ghnàth  seasamh  dìreach ;  Deònaich 
dhuinn  a  leithid  de  neart  agus  de  dhìdean,  's  a  chumas  a 
suas  sinn  anns  na  h-uile  chunnartaibh,  agus  a  bheir  sinn 
troimh  na  h-uile  bhuairidhibh,  trìd  Iosa  Criosd  ar 
Tighearna.  Amen. 

An  Litir.    Rom.  xiii.  1. 

Bltheadh  gach  anam  ùmhal  do  na  h-àrd-chumhachd- 
aibh  ;  oir  cha-n  'eil  cumhachd  ann  ach  o  Dhia : 
agus  na  cumhachdan  a  tha  ann,  is  ann  le  Dia  a  dh'  ord- 
uicheadh  iad.  Air  an  aobhar  sin  ge  b'  e  air  bith  a  chuireas 
an  aghaidh  a'  chumhachd,  tha  e  'cur  an  aghaidh  orduigh 
Dhè :  agus  iadsan  a  chuireas  'n  a  aghaidh,  gheibh  iad 
breitheanas  dhoibh  fèin.  Oir  cha-n'  eil  Uachdarain  'n  an 
aobhar  eagail  do  dheadh  oibribh,  ach  do  dhroch  oibribh. 
Uime  sin  am  miann  leat  a  bhi  gun  eagal  an  uachdarain 
ort  1  dean  am  maith,  agus  gheibh  thu  cliu  uaith  :  oir  is 
esan  seirbhiseach  Dhè  chum  maith  dhuit.  Ach  ma  ni 
thu  an  t-olc,  bitheadh  eagal  ort;  oir  cha-n  ann  gu 
dìomhain  a  tha  e  'giùlan  a'  chlaidheimh  :  oir  is  e  seirbhis- 
each  Dhè  e,  'n  a  dhìoghaltair  feirge  air  an  ti  a  ni  olc. 

Uime  sin  is  èigin  a  bhi  ùmhal,  cha-n  ann  a  mhàin  air  son 
feirge,  ach  mar  an  ceudna  air  son  coguis.  Oir,  air  an 
aobhar  so  tha  sibh  mar  an  ceudna  a'  toirt  cìse  dhoibh : 
oir  is  iad  seirbhisich  Dhè  iad,  a'  sìor-fheitheamh  air  an 
ni  so  fèin.  Air  an  aobhar  sin  thugaibh  do  na  h-uile  an 
dlighe  fèin ;  càin  dhàsan  d'  an  dlighear  càin,  cìs  dhàsan 
d'  an  dlighear  cìs,  eagal  dhàsan  d'an  dlighear  eagal,  agus 
urram  dhàsan  d'an  dlighear  urram. 

An  Soisgeul.    N.  Mata  viii.  23. 

AGus  air  dol  dhàsan  a  steach  do  luing,  lean  a  dheis- 
ciobuil  e.  Agus  feuch,  dh'èirich  doinionn  mhòr 
air  an  fhairge,  ionnus  gu'n  d'fholaich  na  tuinn  an  long: 
ach  bha  esan  'n  a  chodal.  Agus  thàinig  a  dheisciobuil 
d'a  ionnsuidh,  agus  dhùisg  iad  e,  ag  ràdh,  A  Thighearna, 
teasairg  sinn,  tha  sinn  caillte.  Agus  thubhairt  e  riu,  C'ar 
son  a  tha  sibh  fo  eagal,  sibhse  air  bheag  creidimh'?  An 
sin  dh'èirich  e,  agus  chronuich  e  na  gaothan  agus  an 
fhairge,  agus  bha  ciùine  mhòr  ann.  Ach  ghabh  na 
daoine  iongantas,  ag  ràdh,  Ciod  e  'ghnè  dhuine  so,  gu 
bheil  na  gaothan  fèin  agus  an  fhairge  ùmhal  dhal  Agus 
air  teachd  dha  do'n  taobh  eile  gu  tìr  nan  Gergeseneach, 
thachair  dithis  dhaoine  air  anns  an  robh  deamhain,  a' 
teachd  a  mach  as  na  h-àitibh-adhlaic,  agus  iad  ro  gharg, 
ionnus  nach  feudadh  duine  sam  bith  an  t-slighe  sin  a 
ghabhail.  Agus  feuch,  ghlaodh  iad,  ag  ràdh,  Ciod  e  ar 
gnothuch-ne  riut,  Iosa  a  Mhic  Dhè1?  an  d'thàinig  thu  an 
so  g'ar  pianadh  roimh  an  àm1?  Agus  bha  treud  mhòr 
mhuc  'am  fad  uatha,  ag  ionaltradh.  Agus  dh'iarr  na 
deamhain  a  dh'athchuinge  airsan,  ag  ràdh,  Ma  thilgeas 
tu  mach  sinn,  leig  dhuinn  dol  's  an  treud  mhuc  ud. 
Agus  thubhairt  e  riu,  Imichibh.  Agus  air  dol  a  mach 
dhoibh,  chaidh  iad  anns  an  treud  mhuc:  agus,  feuch, 
ruith  an  treud  mhuc  uile  gu  dian  sìos  air  ionad  corrach 
do'n  fhairge,  agus  chailleadh  's  na  h-uisgeachaibh  iad. 
Agus  theich  na  buachaillean,  agus  chaidh  iad  do'n  bhaile, 
agus  dh'innis  iad  na  nithean  so  uile,  agus  na  thachair 
dhoibhsan  anns  an  robh  na  deamhain.  Agus  feuch  chaidh 
am  baile  uile  a  mach  a  choinneachadh  Iosa:  agus  an  uair 
a  chunnaic  iad  e,  ghuidh  iad  air,  imeachd  as  an  crìoch- 
aibh-san. 

An  cùigeamh  Dòmhnach  an  dèigh  an  Fhoillsichidh. 
An  Guidhe. 

O'Thighearna,  tha  sinn  a'  guidhe  ort  d'  Eaglais  agus 
do  theaghlach  a  ghleidheadh  do  ghnàth  ann  ad 
fhìor  chreidimh,  a  chum  iadsan  a  tha  'leigeadh  an  taic'  a 
mhàin  air  dòchas  do  ghràis  nèamhaidh,  gu'm  bi  iad  gu 
sìorruidh  tuilleadh  air  an  dìon  le  d'  chumhachd  neart- 
mhor,  trìd  Iosa  Criosd  ar  Tighearna.  Amen. 

An  Litir.    Col.  iii.  12. 

Ulme  sin  cuiribhse  umaibh  (mar  dhaoine  taghta  Dhè, 
naomha  agus  ionmhuinn)  innigh  thròcairean, 
caomhalachd,  irioslachd  inntinn,  macantas,  fad-fhulangas, 
a'  giùlan  le  'chèile,  agus  a'  maitheadh  d'a  chèile,  ma  tha 
cùis  ghearain  aig  neach  an  aghaidh  neach ;  mar  a  thug 
Criosd  maitheanas  dhuibhse,  mar  sin  deanaibhse  mar  an 
ceudna.  Agus  thar  na  nithibh  so  uile,  cuiribh  umaibh 
gràdh,  ni  a's  e  coimhcheangal  na  foirfeachd.  Agus  bith- 
eadh  sìth  Dhè  a'  riaghladh  ann  'ur  cridhe,  chum  am 
bheil  sibh  mar  an  ceudna  air  'ur  gairm  ann  an  aon 
chorp  ;  agus  bithibh  taingeil.  Gabhadh  focal  Chriosd 
còmhnuidh  annaibh  gu  saoibhir  's  an  uile  ghliocas,  a'  teag- 
asg  agus  a'  comhairleachadh  a  chèile  le  salmaibh  agus 
laoidhibh,  agus  dànaibh  spioradail,  a'  deanamh  ciuil  do'n 
Tighearn  le  gràs  ann  'ur  cridhe.  Agus  gach  ni  air 
bith  a  ni  sibh  ann  am  focal  no  ann  an  gnìomh,  deanaibh 
iad  uile  ann  an  ainm  an  Tighearna  Iosa,  a'  toirt  buidh- 
eachais  do  Dhia,  eadhon  an  t-Athair  trìd-san. 

An  Soisgeul.    N.  Mata  xiii.  24. 

IS  cosmhuil  rìoghachd  nèimh  ri  duine,  a  chuir  sìol  \ 
maith  'n  a  f  hearann.    Agus  an  uair  a  bha  daoine  'n  I 
an  codal,  thàinig  a  nàmhaid  agus  chuir  e  cogal  am  measg 
a'  chruithneachd,  agus  dh'imich  e  roimhe.    Ach  an  uair 
a  thàinig  an  t-arbhar  fo  dhèis,  agus  a  thug  e  mach  a  thor- 
adh,  dh'fhoillsich  an  cogal  e  fèin  mar  an  ceudna.    Agus  | 
air  teachd  do  sheirbhisich  fhir-an-tighe  thubhairt  iad  ris,  I 
A  Thighearna,  nach  do  chuir  thusa  sìol  maith  ann  ad 
fhearann?  c'àite  ma  seadh  as  an  d'fhuair  e  an  cogal1? 

Thubhairt  esan  riu,  Rinn  nàmhaid-èigin  so.  Agus  thubh- 
airt  na  seirbhisich  ris,  An  àill  leat  uime  sin  gu'n  tèid 
sinne  agus  gu'n  cruinnich  sinn  ri  'chèile  iad  1  Ach  thubh- 
airt  esan,  Cha-n  àill;  air  eagal  'n  uair  a  chruinnicheas 
sibh  an  cogal,  gu'n  spìon  sibh  an  cruithneachd  maille  ris. 
Leigibh  leo  fàs  araon  gus  an  tig  am  fogharadh ;  agus  ann 
an  àm  an  fhogharaidh  their  mise  ris  an  luchd-buana, 
Cruinnichibh  air  tùs  an  cogal,  agus  ceanglaibh  e  'n  a 
cheanglachain  chum  a  losgaidh:  ach  cruinnichibh  an 
cruithneachd  do  m'  shabhal. 


An  sèathamh  Dòmhnach  an  dèigh  an  Fhoillsichidh. 
An  Quidhe. 

O'Dhè,  dh'  fhoillsicheadh  do  Mhac  beannaichte,  gu 
oibre  an  diabhuil  a  sgrios,  agus  gu  sinn  a  dheanamh 
'n  ar  cloinn  de  Dhia  agus  'n  ar  n-oighreachaibh  air  beatha 
shìorruidh;  Deònaich,  tha  sinn  a'  guidhe  ort,  air  dhuinn 
an  dòchas  so  'bhi  againn,  gu'n  glan  sinn  sinn  fèin, 
eadhon  mar  a  tha  esan  glan ;  a  chum  an  uair  a 
dh'  fhoillsichear  e  a  rìs  le  cumhachd  agus  le  mòr  ghlòir, 
gu'm  bi  sinn  air  ar  deanamh  cosmhu.il  ris  'n  a  rìoghachd 
shiorruidh  agus  ghlòrmhoir,  far  am  bheil  e  beò  agus  a' 
riaghladh  maille  riutsa,  0  Athair,  agus  riutsa,  0  'Spioraid 
Naoimh,  sìor  aon  Dia  saoghal  gun  chrìoch.  Amen. 

An  Litir.    1  N".  Eoin  iii.  L 

FEuchaibh,  ciod  a'  ghnè  gràidh  a  thug  an  t-Athair 
dhuinne,  gu'n  goirteadh  Clann  Dhè  dhinn :  uime 
sin  cha-n  aithne  do'n  t-saoghal  sinn,  do  bhrìgh  nach 
b'aithne  dha  esan.  A  mhuinntir  mo  ghràidh,  a  nis  is 
sinne  mic  Dhè,  agus  cha-n  'eil  e  soilleir  fathast  ciod  a 
bhitheas  sinn  :  ach  tha  fhios  againn,  'n  uair  a  dh'fhoill- 
sichear  esan,  gu'm  bi  sinn  cosmhuil  ris ;  oir  chi  sinn  e  mar 
a  tha  e.  Agus  gach  neach  aig  am  bheil  an  dòchas  so  ann, 
glanaidh  se  e  fèin,  mar  a  tha  esan  glan.  Ge  b'e  neach  a 
ni  peacadh  tha  e  mar  an  ceudna  a'  briseadh  an  lagha :  oir 
is  e  am  peacadh  briseadh  an  lagha.  Agus  tha  fhios 
agaibh  gu  n  d'fhoillsicheadh  esan  chum  ar  peacaidhean  a 
thoirt  air  falbh ;  agus  cha-n'  eil  peacadh  sam  bith  ann- 
san.  Gach  neach  a  dh'f hanas  ann-san  cha  dean  e  peacadh ; 
ge  b'e  air  bith  a  pheacaicheas  cha-n  fhac  e  esan,  agus  cha 

robh  eòlas  aige  air.  A  chlann  bheag,  na  mealladh  neach 
air  bith  sibh :  an  ti  a  ni  fìreantachd  is  fìrean  e,  mar  is 
fìrean  esan.  An  ti  a  ni  peacadh  is  ann  o'n  diabhul  a 
tha  e  :  oir  tha  an  diabhul  a'  peacachadh  o  thùs.  Is  ann 
chum  na  crìche  so  a  dh'fhoillsicheadh  Mac  Dhè,  chum 
gu 'n  sgriosadh  e  oibre  an  diabhuil. 

An  Soisgeul.    N.  Mata  xxiv.  23. 

AN  sin  ma  their  aon  duine  ruibh,  Feuch  tha  Criosd  an 
so  no  an  sud :  na  creidibh  e.  Oir  èiridh  Criosdan 
brèige  agus  fàidhean  brèige  agus  ni  iad  comharan  agus 
mìorbhuilean  mòra ;  ionnus  gu  mealladh  iad  (nam  f eudadh 
e  'bhi)  na  daoine  taghta  fèin.  Feuch,  dh'innis  mi  dhuibh 
e  roimh-làimh.  Uime  sin,  ma  their  iad  ruibh,  Feuch,  tha 
e  's  an  fhàsach,  na  rachaibh  a  mach :  feuch,  tha  e  's  na 
seòmraichibh  uaigneach,  na  creidibh  sin.  Oir  a  rèir  mar 
a  thig  an  dealanach  o'n  àird  an  ear  agus  a  dhealraicheas 
i  gus  an  àird  an  iar  :  mar  sin  mar  an  ceudna  bithidh 
teachd  Mhic  an  duine.  Oir  ge  b'e  àit  's  am  bi  a'  chairbh, 
is  ann  an  sin  a  chruinnichear  na  h-iolairean.  Air  ball  an 
dèigh  trioblaid  nan  làithean  ud,  dorchaichear  a'  ghrian, 
agus  cha  tabhair  a'  ghealach  a  solus,  agus  tuitidh  na  reul- 
tan  o  nèamh,  agus  bithidh  cumhachdan  nan  nèamh  air 
an  crathadh.  Agus  an  sin  foillsichear  comharadh  Mhic  an 
duine  ann  an  nèamh :  agus  an  sin  ni  uile  threubhan  na 
talmhainn  bròn,  agus  chi  iad  Mac  an  duine  a'  teachd  air 
neulaibh  nèimh  le  cumhachd  agus  glòir  ro  mhòir.  Agus 
cuiridh  e  mach  'aingil  le  fuaim  mhòir  na  galltruimp,  agus 
cruinnichidh  iad  a  shluagh  taghta  o  na  ceithir  gaothaibh, 
o  leth-iomall  nèimh  gus  an  leth-iomall  eile. 


An  Dòmhnach  oVan  goirear  Septuagesima,  no  an  treas 
Dòmhnach  roimh  'n  Charmhas. 

An  Guidhe. 

O'Thighearna,  tha  sinn  a'  guidhe  ort  thu  'dh'  èisdeachd 
gu  fàbharach  urnuighean  do  shluaigh,  a  chum  gu'm 
bi  sinne  a  tha  gu  ceart  air  ar  smachdachadh  air  son  ar 
cionta,  gu  tròcaireach  air  ar  saoradh  lo  d'  mhaitheas,  air 
son  glòire  d'  Ainme,  trìd  Iosa  Criosd  ar  Slànuidhir,  a  tha 
beò  agus  a'  riaghladh  maille  riutsa  agus  ris  an  Spiorad 
naomh  sìor  aon  Dia,  saoghal  gun  chrìoch.  Amen% 

An  Litir.    1  Cor.  ix.  24. 


Ach  'eil  fhios  agaibh  iadsan  a  tha  'ruith  anns  a' 


bhlàr-rèise,  gu'n  ruith  iad  uile,  ach  is  aon  duine 
a  gheibh  an  duais  %  Gu  ma  h-amhuil  a  ruitheas  sibhse 
ionnus  gu'n  glac  sibh  an  duais.  Agus  tha  gach  uile 
ghleachdair  measarra  anns  na  h-uile  nithibh :  A  nis  tha  iad- 
san  a'  deanamh  sin  chum  gu'm  faigh  iad  crùn  truaillidh, 
ach  sinne  air  son  crùin  neo-thruaillidh.  Uime  sin  is 
amhuil  a  tha  mise  a'  ruith,  cha-n  ann  mar  gu  neo-chinnt- 
each ;  is  amhuil  a  tha  mi  a'  cur  catha,  cha-n  ann  mar 
neach  a  bhuaileas  an  t-athar  :  Ach  tha  mi  a'  trom-bhual- 
adh  mo  chuirp,  agus  'g  a  chur  fo  smachd,  air  eagal  air 
chor  sam  bith  an  dèigh  dhomh  searmonachadh  do  dhream 
eile,  gu'n  cuirear  mi  fèin  air  cùl. 


S  cosmhuil  rìoghachd  nèimh  ri  fear-tighe,  a  chaidh  a 


1  mach  moch  air  mhaduinn  a  thuarasdalachadh  luchd- 
oibre  d'a  ghàradh  fìona.  Agus  an  dèigh  dha  cordadh 
ris  an  luchd-oibre  air  pheghinn  Ròmanaich  's  an  là,  chuir 
e  d'a  ghàradh  fìona  iad.  Agus  an  uair  a  chaidh  e  mach 
timchioll  na  treas  uaire,  chunnaic  e  dream  eile  'n  an  seas- 
amh  dìomhanach  's  a'  mhargadh,  agus  thubhairt  e  riu, 
Imichibh-se  mar  an  ceudna  do'n  ghàradh  fhìona,  agus  ge 
b'e  ni  a  bhitheas  ceart,  bheir  mi  dhuibh  e.  Agus  dh'im- 
ich  iad.  An  uair  a  chaidh  e  mach  a  rìs  timchioll  na 
seathamh  agus  na  naothamh  uaire,  rinn  e  mar  an  ceudna. 
Agus  an  uair  a  chaidh  e  mach  mu  thimchioll  na  h-aon 
uaire  deug  fhuair  e  dream  eile  'n  an  seasamh  dìomhanach, 
agus  thubhairt  e  riu,  C'ar  son  tha  sibh  'n  'ur  seasamh  an 
so  feadh  an  là  dìomhanach?  Thubhairt  iad  ris,  A  chionn 
nach  do  thuarasdalaich  duine  air  bith  sinn.  Thubhairt 
esan  riu,  Imichibh-se  mar  an  ceudna  do'n  ghàradh  fhìona, 
agus  ge  b'e  ni  a  tha  ceart,  gheibh  sibh  e.  Agus  'n  uair 
thàinig  am  feasgar,  thubhairt  Tighearn  a'  ghàraidh  fhìona 
sin  r'a  stiùbhard,  Gairm  an  luchd-oibre  agus  thoir  dhoibh 
an  tuarasdal,  a'  tòiseachadh  o'n  dream  a  thàinig  mu  dheir- 
eadh  gu  ruig  na  ceud  daoine.  Agus  an  uair  a  thàinig 
iadsan  a  thuarasdalaicheadh  mu  thimchioll  na  h-aon 
uaire  deug,  fhuair  gach  duine  dhiubh  peghinn.  Ach  an 
uair  a  thàinig  an  ceud  dream,  shaoil  iadsan  gu'm  faigh- 
eadh  iad  ni  bu  mhò,  ach  fhuair  gach  aon  diubh  mar  an 


An  Soisgeul.    N.  Mata  xx.  1. 

ceudna  peghinn.  Agus  air  dhoibh  'fhaotainn,  rinn  iad 
gearan  an  aghaidh  fhir-an-tighe,  ag  ràdh,  An  dream  sin  a 
thàinig  mu  dheireadh  cha  d'rinn  iad  obair  ach  aon  uair, 
agus  rinn  thu  iad  ionnan  ruinne,  a  ghiùlain  uallach  agus 
teas  an  là.  Ach  fhreagair  esan  agus  thubhairt  e  ri  fear 
dhiubh,  A  charaid,  cha-n'  eil  mi  a'  deanamh  eucoir  ort : 
nach  do  chord  thu  rium  air  pheghinn  1  Tog  leat  do 
chuid  fèin,  agus  imich  romhad  :  is  i  mo  thoil-sa  a  thabh- 
airt  do'n  ti  so  a  thàinig  mu  dheireadh  mar  a  thug  mi 
dhuit-sa.  Nach  'eil  e  ceudaichte  dhomh-sa  an  ni  a's  toil 
leam  a  dheanamh  ri  mo  chuid  f èin  1  am  bheil  do  shùil-sa 
olc,  air  son  gu  bheil  mise  maith  ì  Mar  sin  bithidh  an 
dream  dheireannach  air  thoiseach,  agus  an  dream  a  tha 
air  thoiseach  air  dheireadh  :  oir  tha  mòran  air  an  gairm, 
ach  beagan  air  an  taghadh. 

An  Dòmhnach  d'an  goirear  Secsagesima,  no  an  dara 
Dòmhnach  roimh  'n  Charmhas. 

An  Guidhe. 

O'Thighearna  Dhè,  a  tha  'faicinn  nach  'eil  sinn  a'  cur 
ar  n-earbsa  ann  an  ni  air  bith  a  tha  sinn  a'  dean- 
amh ;  Gu  tròcaireach  deònaich  gu'm  bi  sinn  air  ar  dìon  le 
d'  chumhachd  'an  aghaidh  gach  uile  àmhghair,  trìd  Iosa 
Criosd  ar  Tighearna.  Amen. 

An  Litir.    2  Cor.  xi.  19. 

Glùlainidh  sibh  gu  toileach  le  amadain,  do  bhrìgh 
gu  bheil  sibh  fèin  glic.  Oir  fuilgidh  sibh  ma  bheir 
neach  ann  an  daorsa  sibh,  ma  dh'itheas  neach  sibh,  ma 
bheir  neach  'ur  cuid  dhibh,  ma  dh'àrdaicheas  neach  e 
fèin,  ma  bhuaileas  neach  air  an  aghaidh  sibh.  Tha  mi  a' 
labhairt  a  thaobh  eas-urraim,  mar  gu'm  bitheamaid 
anmhunn:  ach,  ge  b'e  ni  anns  am  bheil  neach  air  bith 
dàn  (tha  mi  a'  labhairt  gu  h-amaideach)  tha  mise  dàn 
ann  mar  an  ceudna.  An  Eabhruidhich  iad  1  mar  sin  tha 
mise  mar  an  ceudna  :  an  Israelich  iad  1  mar  sin  tha  mise 
mar  an  ceudna :  an  sliochd  do  Abraham  iad  1  mar  sin 
tha  mise  mar  an  ceudna  :  am  ministeirean  do  Chriosd 
iad?  (tha  mi  a'  labhairt  mar  dhuine  mi-chèillidh)  tha 
mise  os  an  ceann  's  an  ni  so:  ann  an  saothairibh  na's 
pailte  ;  ann  am  buillibh  thar  tomhas;  ann  am  prìosanaibh 
na's  trice;  ann  am  bàsaibh  gu  minic.  Fhuair  mi  o  na 

h-Iudhaich  cùig  uairean  dà  fhichead  buille  ach  a  h-aon. 
Ghabhadh  le  slataibh  orm  tri  uairean.  Chlachadh  mi 
aon  uair.  Dh'fhuiling  mi  long-bhriseadh  tri  uairean. 
Là  agus  oidhche  bha  mi  's  an  doimhne  :  ann  an  turus- 
aibh  gu  minic ;  ann  an  gàbhadh  aimhnichean;  ann  an 
cunnartaibh  fhear-reubainn ;  ann  an  cunnartaibh  o  m' 
chinneach  fèin ;  ann  an  cunnartaibh  o  na  cinnich ; 
ann  an  cunnartaibh  's  a'  bhaile ;  ann  an  cunnartaibh 
's  an  fhàsach;  ann  an  cunnartaibh  's  an  f hairge ;  ann 
an  cunnartaibh  an  measg  bhàithrean  breugach ;  ann  an 
saothair  agus  sgìos ;  ann  am  fairibh  gu  minic ;  ann 
an  ocras  agus  tart ;  'an  trasgaibh  gu  minic ;  'am  fuachd 
agus  'an  lomnochduidh ;  a  bhàrr  air  na  nithibh  a  tha 
an  leth  muigh,  an  ni  a  tha  'teachd  orm  gu  lathail,  ro- 
chùram  nan  Eaglaisean  uile.  Cò  a  tha  lag,  agus  nach 
'eil  mise  lag?  cò  a  tha  'faotainn  oilbheim,  agus  nach 
'eil  mise  a'  losgadh  ?  Ma's  èigin  domh  uaill  a  dheanamh, 
is  ann  as  na  nithibh  a  bhuineas  do  m'  anmhuinneachd  a 
ni  mi  uaill.  Tha  fios  aig  Dia,  eadhon  Athair  ar  Tighearna 
Iosa  Criosd,  a  tha  beannaichte  gu  sìorruidh,  nach  'eil  mi 
'deanamh  brèige. 

An  Soisgeul.    N.  Luc.  viii.  4. 

AN  uair  a  chruinnich  sluagh  mòr,  agus  a  thàinig  iad 
as  gach  baile  d'a  ionnsuidh,  labhair  e  ann  an  cos- 
amhlachd,  Chaidh  fear-cuir  a  mach  a  chur  a  shìl  :  agus 
ag  cur  da,  thuit  cuid  ri  taobh  an  ràthaid,  agus  shaltradh 
sìos  e,  agus  dh'ith  eunlaith  an  athair  suas  e.  Agus  thuit 
cuid  eile  air  carraig,  agus  air  fàs  da,  shearg  e,  do  bhrigh 
nach  robh  sùgh  aige.  Agus  thuit  cuid  eile  'am  measg 
droighinn,  agus  dh'fhàs  an  droighionn  maille  ris,  agus 
thachd  se  e.  Agus  thuit  cuid  eile  air  talamh  maith  agus 
dh'fhàs  e  suas,  agus  thug  e  toradh  uaith  a'  cheud  uiread 
as  a  chuireadh.  Agus  air  dha  na  nithean  sin  a  ràdh, 
ghlaodh  e,  Ge  b'e  aig  am  bheil  cluasan  chum  èisdeachd, 
èisdeadh  e.  Agus  dh'fheòraich  a  dheisciobuil  deth,  ag 
ràdh,  Ciod  e  an  cosamhlachd  so  1  Agus  thubhairt  esan, 
Thugadh  dhuibh-se  eòlas  fhaotainn  air  rùn  dìomhair 
rìoghachd  Dhè  :  ach  do  chàch  ann  an  cosamhlachdaibh ; 
ionnus  ag  faicinn  doibh  nach  faiceadh  iad,  agus  ag 
cluinntinn  doibh  nach  tuigeadh  iad.  Ach  is  e  so  an 
cosamhlachd  ;  Is  e  an  sìol  f  ocal  Dhè.  Iadsan  ri  taobh  an 

rathaid  is  iad  sin  a  dh'èisdeas ;  'n  a  dhèigh  sin  tha  an 
diabhul  a'  teachd,  agus  a'  togail  air  falbh  an  fhocail  as 
an  cridheachaibh,  air  eagal  gu'n  creideadh  iad  agus  gu'm 
bitheadh  iad  air  an  saoradh.  An  dream  air  a'  charraig, 
is  iad  sin  iadsan,  an  uair  a  dh'èisdeas  iad,  a  ghabhas  am 
focal  d'an  ionnsuidh  le  gairdeachas  ;  ach  cha-n'eil  aca  so 
freumh,  muinntir  a  chreideas  rè  tamuill,  agus  'an  àm 
buairidh  a  tha  'tuiteam  air  falbh.  Agus  an  ni  a  thuit 
am  measg  droighinn,  is  iad  sin  an  dream,  a  dh'èisdeas, 
agus  air  dhoibh  dol  a  mach,  tha  iad  air  an  tachdadh  le 
cùram  agus  le  saoibhreas,  agus  le  sàimh  na  beatha  so, 
agus  cha-n'eil  iad  a'  toirt  toraidh  uatha  chum  foirfeachd. 
Ach  an  ni  a  thuit  's  an  talamh  mhaith,  is  iad  sin  iadsan, 
air  dhoibh  am  focal  èisdeachd,  a  tha  'g  a  choimhead  ann 
an  cridhe  treibhdhireach  agus  maith,  agus  a'  toirt  toraidh 
uatha  le  foighidin. 

An  Dòmhnach  oVan  goirear  Cuincuagesima  no  an  Domh- 
nach  a's  faisge  roimh  'n  Charmhas. 

An  Guidhe. 

O'Thighearna,  a  theagaisg  dhuinn,  gu'm  bheil  ar  n-uile 
dheanadais  as  eugmhais  gràidh  gun  f  heum  air  bith ; 
Cuir  a  nuas  do  Spiorad  naomh,  agus  doirt  'n  ar  cridheach- 
aibh  tiodhlac  sin  ro  òirdheirc  a'  ghràidh,  fìor  cheangal  na 
sìthe  agus  gach  uile  dheadh-bheus,  as  eugmhais  so  cò  air 
bith  a  tha  beò  tha  e  air  a  mheas  marbh  ann  ad  làthair- 
sa :  Deònaich  so  air  sgàth  d'  aon  Mhic  Iosa  Criosd.  Amen. 

An  Litir.  1  Cor.  xiii.  1. 
Ed  labhrainn  le  teangaibh  dhaoine  agus  aingeal, 
agus  gun  ghràdh  agam,  tha  mi  a'm'  umha  a  ni 
fuaim,  no  a'm'  chiombal  a  ni  gleangarsaich.  Agus  ged 
bhitheadh  agam  fàidheadaireachd,  agus  ged  thuiginn  na 
h-uile  rùna-dìomhair,  agus  gach  uile  eòlas ;  agus  ged 
bhitheadh  agam  gach  uile  ghnè  creidimh,  ionnas  gu'n 
atharraichinn  slèibhtean,  agus  mi  gun  ghràdh  agam,  cha-n 
'eil  annam  ach  neo-ni.  Agus  ged  chaithinn  mo  mhaoin 
uile  chum  na  bochdan  a  bheathachadh,  agus  ged  bheirinn 
mo  chorp  gu  'bhi  air  a  losgadh,  agus  gun  ghràdh  agam, 
cha-n'eil  tairbhe  sam  bith  dhomh  ann.  Tha  an  gràdh  fad- 
f hulangach,  agus  caoimhneil ;  cha  ghabh  an  gràdh  farmad ; 
cha  dean  an  gràdh  ràiteachas,  cha-n'eil  e  air  a  shèideadh 

suas,  cha  ghiùlain  se  e  fèin  gu  mi-chiatach,  cha-n  iarr  e 
na  nithean  sin  a  bhuineas  da  fèin,  cha-n'eil  e  so-bhros- 
nuchaidh  chum  feirge,  cha  smuainich  e  olc  sam  bith,  cha 
dean  e  gairdeachas  's  an  eucoir,  ach  ni  e  gairdeachas  's 
an  fhìrinn  ;  fuilgidh  e  na  h-uile  nithean,  creididh  e  na 
h-uile  nithean,  bithidh  sùil  aige  ris  na  h-uile  nithibh, 
giùlainidh  e  na  h-uile  nithean.  Cha  tèid  an  gràdh  air 
cùl  a  chaoidh,  ach  ma's  fàidheadaireachdan  a  th'  ann, 
thèid  iad  air  cùl ;  ma's  teangaidhean,  sguiridh  iad;  ma's 
eòlas,  cuirear  air  cùl  e.  Oir  tha  eòlas  againn  ann  an 
cuid,  agus  tha  sinn  ri  fàidheadaireachd  ann  an  cuid. 
Ach  an  uair  a  thig  an  ni  a  tha  iomlan,  cuirear  air  cùl  an 
ni  sin  nach  'eil  ach  ann  an  cuid.  'N  uair  a  bha  mi  a'm' 
leanaban  labhair  mi  mar  leanaban,  thuig  mi  mar  lean- 
aban,  reusonaich  mi  mar  leanaban ;  ach  air  fàs  domh  a'm' 
dhuine,  chuir  mi  na  nithean  leanabaidh  air  cùl.  Oir  tha 
sinn  a'  faicinn  's  an  àm  so  gu  dorcha  tre  ghloine ;  ach  an 
sin  chi  siim  aghaidh  ri  h-aghaidh  :  's  an  àm  so  is  aithne 
dhomh  ann  an  cuid  ;  ach  an  sin  aithnichidh  mi  eadhon 
mar  a  tha  aithne  orm.  Agus  a  nis  fanaidh  creidimh, 
dòchas,  gràdh,  na  tri  nithean  so ;  ach  is  e'n  gràdh  a's  mò 
dhiubh  so. 

An  Soisgeul.    N.  Luc.  xviii.  31. 

AGus  ghabh  Iosa  an  dà  fhear  dheug  d'a  ionnsuidh, 
agus  thubhairt  e  riu,  Feuch,  tha  sinn  a'  dol  suas 
gu  Ierusalem,  agus  bithidh  na  h-uile  nithean  a  tha 
sgrìobhta  leis  na  fàidhibh  mu  Mhac  an  duine  air  an  coimh- 
lionadh.  Oir  bheirear  thairis  e  do  na  Cinnich,  agus  thèid 
fanoid  a  dheanamh  air,  agus  masluichear  e,  agus  tilgear 
smugaid  air.  Agus  sgiùrsaidh,  agus  marbhaidh  iad  e ; 
agus  air  an  treas  là  èiridh  e  a  rìs.  Agus  cha  do  thuig 
iadsan  aon  ni  dhiubh  so  :  agus  bha  na  briathran  so  fol- 
uichte  orra,  agus  cha  b'aithne  dhoibh  na  nitheàn  a  chaidh 
a  labhairt.  Agus  tharladh,  an  uair  a  dhruid  e  ri  Iericho, 
gu'n  robh  dall  àraidh  'n  a  shuidhe  ri  taobh  na  slighe  ag 
iarraidh  dèirce  :  Agus  air  cluinntinn  an  t-sluaigh  a'  dol 
seachad,  dh'fheòraich  e  ciod  e  so.  Agus  dh'innis  iad  da, 
gu'm  b'e  Iosa  o  Nasaret  a  bha  'gabhail  seachad.  Agus 
ghlaodh  e,  ag  ràdh,  Iosa  Mhic  Dhaibhidh,  dean  tròcair 
orm.  Agus  chronuich  iadsan  a  bha  air  thoiseach  e,  chum 
gu'm  bitheadh  e  'n  a  thosd  :  ach  bu  mhòid  gu  mòr  a  ghlaodh 

esan,  A  Mhic  Dhaibhidh,  dean  tròcair  orm.  Agus  air 
seasamh  do  Iosa  dh'àithn  e  a  thoirt  d'a  ionnsuidh :  agus 
an  uair  a  thàinig  e  am  fagus  da,  dh'fheòraich  e  dheth,  ag 
ràdh,  Ciod  a's  àill  leat  mise  a  dheanamh  dhuit  ?  Agus 
thubhairt  esan,  a  Thighearna,  mi  dh'fhaotainn  mo  radh- 
airc.  Agus  thubhairt  Iosa  ris,  Faigh  do  radharc  :  shlàn- 
uich  do  chreidimh  thu.  Agus  air  ball  fhuair  e  a  radharc, 
agus  lean  se  e,  a'  toirt  glòire  do  Dhia  :  agus  thug  an 
sluagh  uile  cliu  do  Dhia,  'n  uair  a  chunnaic  iad  so. 

An  ceud  là  de'n  Charmhas,  d'  an  goirear  gu  cumanta 
Diciaduin  na  Luaithre. 

An  Guidhe. 

ADhè  Uile-chumhachdaich  agus  mhaireannaich,  lèis 
nach  fuathach  ni  air  bith  a  rinn  thu,  agus  a  tha 
'maitheadh  am  peacaidhean  dhoibhsan  uile  a  tha  aithreach; 
Cruthaich  agus  dean  annainn  cridheachan  nuadh'  agus 
aithreach,  a  chum  air  dhuinn  da  rìreadh  'bhi  a'  caoidh  ar 
peacaidhean,  agus  ag  aidmheil  ar  truaighe,  gu'm  faigh 
sinn  uait-se  a  Dhè  na  h-uile  thròcair,  làn  fhuasgladh  agus 
mhaitheanas,  trìd  Iosa  Criosd  ar  Tighearna.  Amen. 
1Ì  Tha  'n  Guidhe  so  ri  leughadh  gach  là  anns  a!  Charmhas, 
an  deigh  a?  Ghuidhe  a  tha  orduichte  air  son  an  là. 

Air  son  na  Litreach.    Ioel  ii.  12. 

THa  an  Tighearn  ag  ràdh,  pillibh  a'  m'  ionnsuidh-sa 
le  'ur  n-uile  chridhe,  agus  le  trasg,  agus  le  gul, 
agus  le  caoidh.  Agus  reubaibh  'ur  cridhe,  agus  ni  h-e 
'ur  n-eudach,  agus  pillibh  ris  an  Tighearn  'ur  Dia :  oir 
tha  e  tròcaireach  agus  iochdmhor,  mall  a  chum  feirge, 
agus  lan  de  chaomhalachd,  agus  gabhaidh  e  aithreachas 
mu'n  olc.  Cò  aig  am  bheil  fios  nach  pill,  agus  nach  gabh 
e  aithreachas  agus  nach  fàg  e  beannachd  'n  a  dhèigh, 
tabhartas-bìdh  agus  tabhartas-dibhe  do'n  Tighearn  'ur 
Di&l  Sèidibh  an  trompaid  arm  an  Sion,  naomhaichibh 
trasg,  gairmibh  là  toirmisg,  cruinnichibh  an  sluagh, 
naomhaichibh  an  coimhthional,  gairmibh  na  seanair- 
ean,  tionailibh  a'  chlann,  agus  iadsan  a  tha  'deòthal 
na  cìche  ;  rachadh  am  fear  nuadh-pòsda  mach  as  a  sheòm- 
ar  agus  a'  bhean  nuadh-phòsda  mach  as  a  seòmar  uaig- 
neach  ;  deanadh  na  sagairt,  seirbhisich  an  Tighearna, 

gul  eadar  an  sgàth-thigh  agus  an  altair,  agus  abradh  iad, 
Caomhain,  O  'Thighearna,  do  shluagh,  agus  na  toir 
d'oighreachd  thairis  gu  masladh :  a  chum  gu'n  riaghladh 
na  cinnich  os  an  ceann  :  c'  uim'  an  abradh  iad  am  measg 
nan  cinneach,  C'àit  am  bheil  an  Dia  1 

An  Soisgeul.    N.  Mata  vi.  16. 

AGus  an  uair  a  ni  sibh  trasgadh,  na  bitheadh  gruaim 
air  'ur  gnùis,  mar  luchd  an  fhuar-chràbhaidh : 
oir  cuiridh  iadsan  mi-dhreach  air  an  aghaidh,  chum  gu 
faicear  le  daoinibh  iad  a  bhi  'trasgadh.  Tha  mi  ag  ràdh 
ruibh  gu  fìrinneach,  gu  bheil  an  tuarasdal  aca.  Ach 
thusa,  an  uair  a  ni  thu  trasgadh,  cuir  oladh  air  do  cheann, 
agus  ionnail  d'aghaidh,  chum  nach  faicear  le  daoinibh  gu 
bheil  thu  a'  deanamh  trasgaidh,  ach  le  d'  Athair  a  tha 
'an  uaignidheas  :  agus  bheir  d'  Athair  a  chi  'an  uaignidh- 
eas,  duais  dhuit  gu  follaiseach.  ISTa  taisgibh  dhuibh  fèin 
ionmhais  air  an  talamh,  far  an  truaill  an  leòmann  agus 
a'  mheirg  e,  agus  far  an  cladhaich  na  meirlich  a  stigh 
agus  an  goid  iad.  Ach  taisgibh  ionmhais  dhuibh  fèin  air 
nèamh,  far  nach  truaill  an  leòmann  no  a'  mheirg,  agus 
nach  cladhaich,  agus  nach  goid  na  meirlich.  Oir  ge  b'e 
àit  's  am  bheil  'ur  n-ionmhas,  is  ann  an  sin  a  bhitheas 
'ur  cridhe  mar  an  ceudna. 


An  ceud  Dhòmhnach  anns  a}  Charmhas. 
An  Guidhe. 

O'Thighearna,  a  thraisg  air  ar  son-ne  dà  fhichead  là 
agus  dà  fhichead  oidhche ;  Thoir  dhuinn  gràs  a 
ghnàthachadh  a  leithid  de  stuamachd,  a  chum  air  d'  ar  feòil 
'bhi  air  a  strìochdadh  do'n  Spiorad,  gu'n  toir  sinn  gu 
bràth  gèill  do  d'  ghluasad  diadhaidh  ann  an  ionracas 
agus  'am  fìor  naomhachd,  chum  d'  onoir  agus  do  ghlòir'- 
sa,  a  tha  beò  agus  a'  riaghladh  maille  ris  an  Athair  agus 
ris  an  Spiorad  naomh,  aon  Dia,  saoghal  gun  chrìoch. 
Amen. 

An  Litir.    2  Cor.  vi.  1. 

Ulme  sin  tha  sinn  mar  chomh-oibrichean  leis-san,  a' 
guidhe  oirbh,  gun  sibh  a  ghabhail  gràis  Dhè  gu 
dìomhain.    (Oir  tha  e  ag  ràdh,  Ann  an  àm  taitneach 
dh'èisd  mi  riut,  agus  ann  an  là  slàinte  rinn  mi  còmhnadh 

leat :  feuch,  a  nis  an  t-àm  taitneach ;  feuch,  a  nis  là  na 
slàinte ;)  gun  a  bhi  'toirt  aobhair  oilbheim  air  bith  ann 
an  aon  ni,  chum  nach  faigheadh  a'  mhinistreileachd  mi- 
chliu ;  ach  anns  gach  ni  'g  ar  dearbhadh  fèin  mar  mhin- 
isteiribh  Dhè,  ann  am  mòr-fhoighidin,  ann  an  àmhghair- 
ibh,  ann  an  uireasbhuidh,  ann  an  teanntachdaibh,  ann 
am  buillibh,  ann  am  prìosanaibh,  ann  an  luasgadh  o  àit 
gu  h-àit,  ann  an  saothair,  ann  am  faire,  ann  an  trasgaibh ; 
ann  am  fìor-ghloine,  ann  an  eòlas,  ann  am  fad-fhulangas, 
ann  an  caoimhneas,  anns  an  Spiorad  naomh,  ann  an 
gràdh  gun  cheilg,  ann  am  focal  na  fìrinn,  ann  an  cumh- 
achd  Dhè,  le  airm  na  fìreantachd  air  an  làimh  dheis,  agus 
chlì,  tre  urram  agus  eas-urram,  tre  mhi-chliu  agus  dheadh- 
chliu;  mar  mhealltairibh,  gidheadh  fìrinneach;  mar  dhream 
nach  aithnichear,  gidheadh  air  am  bheil  deadh  aithne ; 
mar  dhream  a  tha  'faghail  a'  bhàis,  gidheadh  feuch  tha 
sinn  beò ;  mar  dhream  a  smachdaichear,  agus  gun  am 
marbhadh;  mar  dhream  a  tha  brònach,  gidheadh  a  ghnàth 
a'  deanamh  gairdeachais ;  mar  dhaoine  bochda,  gidh- 
eadh  a  tha  'deanamh  mòran  saoibhir ;  mar  dhaoine  aig 
nach  'eil  ni  sam  bith,  gidheadh  a'  sealbhachadh  nan  uile 
nithean. 

An  Soisgeul.    N.  Mata  iv.  1. 

AN  sin  threòraicheadh  Iosa  leis  an  spiorad  do'n  fhàs- 
ach,  chum  gu'm  bitheadh  e  air  a  bhuaireadh  leis 
an  diabhul.  Agus  an  uair  a  thraisg  e  dà  fhichead  là  agus 
dà  fhichead  oidhche,  an  dèigh  sin  bha  ocras  air.  Agus 
air  teachd  do'n  bhuaireadair  d'a  ionnsuidh,  thubhairt  e, 
Ma's  tu  Mac  Dhè,  thoir  àithne  do  na  clachaibh  so  a  bhi 
'n  an  aran.  Ach  fhreagair  esan  agus  thubhairt  e,  Tha  e 
sgrìobhta,  Cha-n  ann  le  h-aran  a  mhàin  a  bheathaichear 
duine,  ach  leis  gach  uile  fhocal  a  thig  o  bheul  Dhè.  An 
sin  thug  an  diabhul  e  do'n  bhaile  naomh,  agus  chuir  e  air 
binnein  an  teampuill  e,  agus  thubhairt  e  ris,  Ma's  tu  Mac 
Dhè,  tilg  thu  fèin  sìos ;  oir  tha  e  sgrìobhta,  Gu'n  toir  e 
àithne  d'a  ainglibh  mu  d'  thimchioll,  agus  togaidh  iad 
suas  thu  'n  an  làmhan,  chum  nach  buail  thu  uair  air  bith 
do  chos  air  cloich.  Thubhairt  Iosa  ris  a  rìs,  Tha  e 
•sgrìobhta,  Cha  bhuair  thu  an  Tighearn  do  Dhia.  Thug  an 
diabhul  e  a  rìs  chum  beinne  ro  àird,  agus  nochd  e  dha  ] 
uile  rìoghachdan  an  domhain,  agus  an  glòir;  agus  thubh-  | 

airt  e  ris,  Iad  so  uile  bheir  mise  dhuit,  ma  thuiteas  tu 
sìos  agus  ma  ni  thu  aoradh  dhomhsa.  An  sin  thubhairt 
Iosa  ris,  Imich  uam,  a  Shàtain :  oir  tha  e  sgrìobhta,  Bheir 
thu  aoradh  do'n  Tighearn  do  Dhia,  agus  dhàsan  'n  a  aonar 
ni  thu  seirbhis.  An  sin  dh'fhàg  an  diabhul  e,  agus  feuch, 
thàinig  ainglean  agus  fhritheil  iad  da. 

An  dara  Dòmhnach  anns  a'  Charmhas. 
An  Guidhe. 

ADhè  Uile-chumhachdaich,  a  tha  'faicinn  nach  'eil 
neart  air  bith  againn  uainn  fèin,  gu'r  còmhnadh 
fèin;  Grleidh  sinn  araon  o'n  leth  a  muigh  'n  ar  cuirp, 
agus  o'n  leth  a  stigh  'n  ar  n-anamaibh,  a  chum  gu'm  bi 
sinn  air  ar  dìon  o  na  h-uile  àmhghairibh  a  dh'  fheudas 
teachd  air  a'  chorp,  agus  o  na  h-uile  dhrochd  smuaintibh 
a  bheir  ionnsuidh  no  ni  cron  air  an  anam,  trìd  Iosa  Criosd 
ar  Tighearna.  Amen 

An  Litir.     1  Tes.  iv.  1. 

ABhràithre,  cuireamaid  a  dh'impidh  agus  a  dh'ath- 
chuinge  oirbh  tre'n  Tighearn  Iosa,  mar  a  fhuair 
sibh  uainne  cionnus  is  còir  dhuibh  imeachd,  agus  Dia  a 
thoileachadh,  gu  meudaicheadh  sibh  mar  sin  na's  mò  agus 
na's  mò.  Oir  tha  fhios  agaibh  ciod  iad  na  h-àitheantan 
a  thug  sinne  dhuibh  tre'n  Tighearn  Iosa.  Oir  is  i  so  toil 
Dhè,  eadhon  'ur  naomhachadh-se,  sibh  a  sheachnadh 
strìopachais ;  gu'm  b'aithne  do  gach  aon  agaibh  a  shoith- 
each  fèin  a  shealbhachadh  ann  an  naomhachd,  agus  ann 
an  urram  ;  cha-n  ann  ann  am  fonn  ana-miannach,  mar  a 
ni  na  Cinnich  aig  nach  'eil  eòlas  air  Dia ;  gun  neach  air 
bith  a  dheanamh  eucoir,  no  mealltaireachd  's  a'  chùis  air 
a  bhràthair,  do  bhrìgh  gur  e  'n  Tighearn  a  ni  dìoghaltas 
air  an  uile  leithidibh  sin,  a  rèir  mar  a  dh'innis  sinne  mar 
an  ceudna  duibh  roimh,  agus  a  rinn  sinn  fianuis.  Oir 
cha  do  ghairm  Dia  sinne  gu  neò-ghloine,  ach  gu  naomh- 
achd.  Uime  sin  an  neach  a  ni  tàir,  cha-n  ann  air  duine 
tha  e  'deanamh  tàir,  ach  air  Dia,  a  thug  dhuinne  a  Spior- 
ad  naomh  fèin. 

An  Soisgeul.    N.  Mata  xv.  21. 

Alr  dol  do  Iosa  as  a  sin,  chaidh  e  gu  crìochaibh  Thir- 
uis  agus  Shidoin.     Agus  feuch,  thàinig  bean  de 
mhuinntir  Chanaain  o  na  crìochaibh  sin,  agus  ghlaodh  i 

ris,  ag  ràdh,  Dean  tròcair  orm,  a  Thighearn',  a  Mhic 
Dhaibhidh,  tha  mo  nighean  air  a  buaireadh  gu  truagh  le 
deamhan.  Ach  cha  d'thug  esan  freagradh  sam  bith  dhi. 
Agus  thàinig  a  dheisciobuil  d'a  ionnsuidh  agus  dh'iarr 
iad  air,  ag  ràdh,  Cuir  air  falbh  i,  oir  tha  i  a'  glaodhaich 
'n  ar  dèigh.  Ach  fhreagair  esan  agus  thubhairt  e,  Cha 
do  chuireadh  mise,  ach  a  chum  chaorach  chaillte  thighe 
Israeil.  An  sin  thàinig  ise  agus  rinn  i  aoradh  dha,  ag 
ràdh,  A  Thighearna,  cuidich  leam.  Ach  fhreagair  esan 
agus  thubhairt  e,  Cha  chòir  aran  na  cloinne  a  ghlacadh, 
agus  a  thilgeadh  chum  nan  con.  Agus  thubhairt  ise,  Is 
fìor,  a  Thighearna ;  ach  ithidh  na  coin  de'n  sbruileach 
a  thuiteas  o  bhòrd  am  maighstirean.  An  sin  fhreagair  Iosa 
agus  thubhairt  e  rithe,  O  bhean,  is  mòr  do  chreidimh  : 
bitheadh  e  dhuit  mar  is  toil  leat.  Agus  rinneadh  a  nigh- 
ean  slàn  o'n  uair  sin  a  mach. 

An  treas  Dòmhnach  anns  a'  Charmhas. 
An  Guidhe. 

THa  sinn  a'  guidhe  ort,  a  Dhè  Uile-chumhachdaich, 
amhairc  air  iarrtusaibh  dùrachdach  do  sheirbhis- 
each  ùmhal,  agus  sìn  a  mach  deas  làmh  do  mhòrachd,  gu 
'bhi  'n  a  dìon  dhuinn  'an  aghaidh  ar  naimhdean  uile,  trìd 
Iosa  Criosd  ar  Tighearna.  Amen. 

An  Litir.    Ephes.  v.  1. 

Ulme  sin  bithibh-se  'n  'ur  luchd-leanmhuinn  air  Dia, 
mar  chloinn  ghràdhaich ;  agus  gluaisibh  ann  an 
gràdh,  eadhon  mar  a  ghràdhaich  Criosd  sinne,  agus  a  thug 
se  e  fèin  air  ar  son  'n  a  thabhartas  agus  'n  a  ìobart  deadh- 
fhàile  do  Dhia.  Ach  na  bitheadh  strìopachas,  agus  gach 
uile  neòghloine,  no  sannt,  uiread  as  air  an  ainmeachadh 
'n  'ur  measg,  mar  is  cubhaidh  do  naoimh ;  no  draosdachd, 
no  còmhradh  amaideach,  no  bao-shùgradh,  nithean  nach 
'eil  iomchuidh  ;  ach  gu  ma  fearr  leibh  breith-buidheachais. 
Oir  tha  fios  agaibh  air  so,  nach  'eil  aig  fear-strìopachais 
air  bith,  no  aig  neach  neòghlan,  no  aig  duine  sanntach,  a 
tha  'n  a  fhear-ìodhol-aoraidh,  oighreachd  ann  an  rioghachd 
Chriosd,  agus  Dhè.  Na  mealladh  neach  air  bith  sibh  le 
briathraibh  diomhain :  oir  air  son  nan  nithean  sin  tha 
fearg  Dhè  a'  teachd  air  cloinn  na  h-eas-ùmhlachd.  ^a. 

bithibh-se  uime  sin  'n  'ur  luchd-comhpairt  riu ;  Oir  bha 
sibh  uair-èigin  'n  'ur  dorchadas,  ach  a  nis  tha  sibh  'n  'ur 
solus  's  an  Tighearn  :  gluaisibh  mar  chloinn  an  t-soluis ; 
(oir  tha  toradh  an  spioraid  anns  an  uile  mhaitheas,  agus 
ionracas,  agus  fhìrinn)  a'  dearbhadh  ciod  an  ni  a  tha  tait- 
neach  do'n  Tighearn.  Agus  na  bitheadh  cotnh-chomunn 
agaibh  ri  oibribh  neo-tharbhach  an  dorchadais,  ach  gu  ma 
fearr  leibh  an  cronachadh.  Oir  is  gràineil  eadhon  r'an 
innseadh  na  nithean  a  tha  air  an  deanamh  leo  ann  an 
uaignidheas.  Ach  tha  na  h-uile  nithean  a  tha  air  an 
cronachadh,  air  an  deanamh  follaiseach  leis  an  t-solus  : 
oir  gach  uile  ni  a  ni  soilleir,  is  solus  e.  Uime  sin  tha  e 
ag  ràdh,  Mosgail  thusa  a  tha  a'd'  chodal,  agus  èirich  o  na 
mairbh,  agus  bheir  Criosd  solus  duit. 

An  Soisgeul.    N.  Luc.  xi.  14. 

BHa  Iosa  'tilgeadh  a  mach  deamhain,  agus  bha  e 
balbh.  Agus  air  dol  do'n  deamhan  a  mach,  labhair 
am  balbhan ;  agus  ghabh  an  sluagh  iongantas.  Ach 
thubhairt  cuid  diubh,  Is  ann  troimh  Bheelsebub,  ceannard 
nan  deamhan,  a  tha  e  'tilgeadh  mach  dheamhan.  Agns 
dh'iarr  dream  eile  dhiubh,  'g  a  dhearbhadh,  comharadh 
air  o  nèamh.  Ach  air  dhàsan  an  smuaintean  a  thuigsinn, 
thubhairt  e  riu.  Gach  rìoghachd  a  tha  roinnte  'n  a  h-agh- 
aidh  fèin,  fàsaichear  i ;  agus  gach  tigh  a  tha  roinnte  'n  a 
aghaidh  fèin,  tuitidh  e.  Agus  ma  tha  Sàtan  mar  an 
ceudna  air  a  roinn  'n  a  aghaidh  fèin,  cionnus  a  sheasas  a 
rìoghachd  1  oir  tha  sibhse  ag  ràdh,  gu  bheil  mise  troimh 
Bheelsebub  a'  tilgeadh  a  mach  dheauihan.  Agus  ma  's 
ann  troimh  Bheelsebub  a  tha  mise  a'  tilgeadh  mach 
dheamhan,  cò  e  troimh  am  bheil  'ur  clann-sa  'g  an  tilg- 
eadh  mach  ì  uime  sin  bithidh  iadsan  'n  am  breitheamh- 
naibh  oirbh.  Ach  ma  's  ann  le  mèur  Dhè  a  tha  mise  a' 
tilgeadh  a  mach  dheamhan,  tha  rìoghachd  Dhè  gun  teagamh 
air  teachd  oirbhse.  'N  uair  a  ghleidheas  duine  làidir  fo 
armaibh  a  thalla  fèin,  tha  na  bhuineas  da  ann  an  sith ; 
ach  an  uair  a  thig  duine  a's  treise  na  e,  agus  a  bheir  e 
buaidh  air,  bheir  e  uaith  'armachd  uile  anns  an  robh  a 
dhòigh,  agus  roinnidh  e  a  chreach.  An  neach  nach  'eil 
leam-sa,  tha  e  a'm'  aghaidh ;  agus  an  neach  nach  'eil  a' 
cruinneachadh  leam-sa,  sgapaidh  e.  'N  uair  a  thèid  an 
spiorad  neòghlan  a  mach  à  duine,  imichidh  e  troimh 
ionadaibh  tiorma,  ag  iarraidh  foise  :  agus  an  uair  nach 

faigh  e  sin,  their  e,  Pillidh  mi  dh'ionnsuidh  mo  thighe  as 
an  d'thàinig  mi.  Agus  air  dha  teachd,  gheibh  se  e  air  a 
sguabadh  agus  air  a  dheanamh  maiseach.  An  sin  imichidh 
e,  agus  bheir  e  leis  seachd  spioraid  eile  a's  miosa  na  e 
fèin,  agus  air  dhoibh  dol  a  steach,  gabhaidh  iad  còmhnuidh 
an  sin ;  agus  bithidh  cor  deireannach  an  duine  sin  na's 
miosa  na  a  cheud  chor.  Agus  an  uair  a  bha  e  'labhairt 
nan  nithean  so,  thog  bean  àraidh  de'n  t-sluagh  a  guth, 
agus  thubhairt  i  ris,  Is  beannaichte  a'  bhrù  a  ghiùlain 
thu,  agus  na  cìochan  a  dheoghail  thu.  Ach  thubhairt 
esan,  Is  mò  gur  beannaichte  iadsan  a  dh'èisdeas  ri  focal 
Dhè  agus  a  choimhideas  e. 

An  ceathramh  Dòmhnach  anns  a'  Charmhas. 
An  Guidhe. 

DEònaich,  tha  sinn  a'  guidhe  ort,  a  Dhè  Uile-chumh- 
achdaich,  ged  a  tha  sinn  air  son  ar  droch  ghnìomh- 
aran  gu  ceart  a'  toilltinn  a  bhi  air  ar  smachdachadh,  gu'm 
bi  sinn  gu  tròcaireach  air  ar  fuasgladh  le  comhfhurtachd 
do  ghràis,  trìd  ar  Tighearna  agus  ar  Slànuidhir  Iosa  Criosd. 
Amen. 

An  Litir.    Gal,  iv.  21. 

INnsibh  dhomh,  sibhse  le'm  miann  a  bhi  fo  'n  lagh, 
nach  cluinn  sibh  an  lagh  1  Oir  tha  e  sgrìobhta,  gu'n 
robh  aig  Abraham  dithis  mhac,  aon  ri  banoglaicb,  agus 
am  mac  eile  ri  mnaoi  shaoir.  Agus  esan  a  bh'aige  ris  a' 
bhanoglaich,  ghineadh  a  rèir  na  feòla  e ;  ach  esan  a 
bh'aige  ris  a'  mhnaoi  shaoir  tre  ghealladh.  Na  nithean  so  is 
samhladh  iad :  oir  is  iad  so  an  dà  choimcheangal ;  aon 
diubh  o  bheinn  Shinai,  a  tha  a'  breith  chum  daorsa,  a's  i 
Agar.  Oir  is  i  Agar  beinn  Shinai  ann  an  Arabia,  agus 
tha  i  a'  comh-fhreagradh  do  Ierusalem  a  tha  nis  ann,  agus 
tha  i  fo  dhaorsa  maille  r'a  cloinn.  Ach  tha  an  Ierusalem 
a  tha  shuas  saor;  agus  is  màthair  dhuinn  uile  i.  Oir  tha 
e  sgrìobhta,  Dean  gairdeachas  a  bhean  neo-thorrach  nach 
'eil  a'  breith  cloinne  ;  bris  a  mach  agus  glaodh,  thusa  nach 
'eil  ri  saothair :  oir  is  lìonmhoire  clann  na  mnà  aonaran- 
aich  na  na  mnà  aig  am  bheil  fear.  A  nis,  a  bhràithre,  is 
sinne,  mar  a  bha  lsaac,  clann  a'  gheallaidh.  Ach  mar  a 
rinn  esan  a  rugadh  a  rèir  na  feòla,  's  an  àm  sin  geur- 
leanmhuinn  airsan  a  rugadh  a  rèir  an  spioraid  ;  is  amhuil 
sin  a  tha  nis  mar  an  ceudna.    Ach,  ciod  tha  an  sgriobtuir 

ag  ràdh  ì  Tilg  a  mach  a'  bhanoglach  agus  a  mac  ;  oir  cha 
bhi  mac  na  banoglaich  'n  a  oighre  maille  ri  mac  na  mnà 
saoire.  Uime  sin,  a  bhràithre,  cha  sinne  clann  na 
banoglaich,  ach  na  mnà  saoire. 

An  Soisgeul.    N.  Eoin   vi.  1. 

CHaidh  Iosa  thar  muir  Ghalile,  no  Thiberiais.  Agus 
lean  sluagh  mòr  e,  a  chionn  gu'm  fac  iad  a  mhìor- 
bhuilean  a  rinn  e  air  an  dream  a  bha  euslan.  Agus 
chaidh  Iosa  suas  air  beinn,  agus  shuidh  e  an  sin  maille 
r'a  dheisciobluibh.  Agus  bha  a'  chàisg,  fèill  nan  ludhach, 
am  fagus.  An  sin  an  uair  a  thog  Iosa  suas  a  shùilean, 
agus  a  chunnaic  e  gu'n  d'thàinig  buidheann  mhòr  shluaigh 
d'a  ionnsuidh,  thubhairt  e  ri  Philip,  Cia  an  t-àit  as  an 
ceannaich  sinn  aran  chum  gu'n  ith  iad  so  ì  (Ach  thubhairt 
e  so  'g  a  dhearbhadh-san ;  oir  bha  f hios  aige  fèin  ciod  a 
dheanadh  e.)  Fhreagair  Philip  e,  Cha  leoir  dhoibh  luach 
dhà  cheud  peghinn  a  dh'aran,  chum  gu'n  gabhadh  gach 
aon  diubh  beagan.  Thubhairt  aon  d'a  dheisciobluibh, 
Aindreas,  bràthair  Shimoin  Pheadair,  ris,  Tha  òganach  an 
so,  aig  am  bheil  cùig  builionnan  eòrna,  agus  dà  iasg 
bheag :  ach  ciod  iad  so  am  measg  na  h-uiread  1  Agus 
thubhairt  Iosa,  Thugaibh  air  na  daoinibh  suidhe  sìos.  A 
nis  bha  mòran  feoir  anns  an  àit.  Air  an  aobhar  sin 
shuidh  na  daoine  sìos,  'an  àireamh  timchioll  chùig  mìle. 
Agus  ghlac  Iosa  na  builionnan,  agus  air  tabhairt  buidh- 
eachais  da,  roinn  e  air  na  deisciobluibh  iad,  agus  na 
deisciobuil  orrasan  a  shuidh  :  agus  mar  an  ceudna  de  na 
h-iasgaibh  beaga  'mheud  as  a  b'àill  leo.  'N  uair  a  shàs- 
uicheadh  iad,  thubhairt  e  r'a  dheisciobluibh,  Cruinnichibh 
am  biadh  briste  a  tha  thuilleadh  ann,  chum  nach  caillear 
a'  bheag.  Air  an  aobhar  sin  chruinnich  iad  e  r'a  chèile, 
agus  lion  iad  dà  chliabh  dheug  de  sbruileach  nan  cùig 
builionnan  eòrna,  a  bha  dh'fhuigheall  aig  a'  mhuinntir  a 
dh'ith.  An  sin  an  uair  a  chunnaic  na  daoine  sin  am 
mìorbhuil  a  rinn  Iosa,  thubhairt  iad,  Gu  fìrinneach  is  e 
so  am  fàidh  a  bha  gu  teachd  chum  an  t-saoghail. 

An  cùigeamh  Dòmhnach  anns  a'  Charmhas. 
An  Guidhe. 

THa  sinn  a'  guidhe  ort,  a  Dhè  Uile-chumhachdaich, 
gu  tròcaireach  thu  'dh'amharc  air  do  shluagh ; 

chum  le  d'  mhòr  mhaitheas  gu'm  bi  iad  air  an  riaghladh 
agus  air  an  stiuradh  gu  sìorruidh  tuilleadh,  araon  ann  an 
corp  agus  ann  an  anam,  trìd  Iosa  Criosd  ar  Tighearna. 

Amen. 

An  Litir.    Eabh.  ix.  11. 

Alr  teachd  do  Chriosd  'n  a  àrd-shagart  nan  nithean 
maithe  a  bha  ri  teachd,  tre  phàilliun  a  bu  mhò 
agus  a  b'  iomlaine,  nach  d'rinneadh  le  làmhan ;  sin 
r'a  ràdh,  nach  robh  de'n  togail  so ;  agus  cha  b'ann  tre 
fhuil  ghabhar  agus  laogh,  ach  tre  'fhuil  fèin  a  chaidh  e 
steach  aon  uair  do'n  ionad  naomh,  air  dha  saorsa  shìorr- 
uidh  fhaotainn  dhuinne.  Oir  ma  ni  fuil  tharbh,  agus 
ghabhar,  agus  luaithre  aighe  air  a  crathadh  air  an  dream 
a  bha  neòghlan,  an  naomhachadh  chum  glanaidh  na  feòla ; 
cia  mòr  a's  mò  'ni  fuil  Chriosd,  a  thug  e  fèin  suas  tre'n 
Spiorad  shìorruidh  gun  lochd  do  Dhia,  'ur  coguis-se 
'ghlanadh  o  oibribh  marbha  chum  seirbhis  a  dheanamh 
do'n  Dia  bheò  ì  Agus  air  a  shon  so  is  esan  Eadar-mheadh- 
onair  an  tiomnaidh  nuaidh,  ionnus  tre  fhulangas  a'  bhàis, 
chum  saorsa  nan  euceart  a  bha  fo  'n  cheud  thiomnadh  a 
chosnadh,  gu'm  faigheadh  iadsan  a  tha  air  an  gairm 
gealladh  na  h-oighreachd  shìorruidh. 

An  Soisgeul.    N.  Eoin  viii.  46. 

THubhairt  Iosa,  Cò  agaibhse  'chuireas  peacadh  as  mo 
leth-sa'?  agus  ma  tha  mi  ag  innseadh  na  fìrinn,  c'ar 
son  nach  'eil  sibh  ga  m'  chreidsinn  1  An  ti  a  tha  o  Dhia, 
èisdidh  e  ri  briathraibh  Dhè;  uime  sin  cha-n'eil  sibhse  ag 
èisdeachd,  a  chionn  nach  ann  o  Dhia  a  tha  sibh.  An 
sin  fhreagair  na  h-Iudhaich,  agus  thubhairt  iad  ris,  Nach 
maith  a  thubhairt  sinn,  gur  Samaritanach  thu,  agus  gu 
bheil  deamhan  agad  ì  Fhreagair  Iosa,  Cha-n'eil  deamhan 
agam  ;  ach  tha  mi  'toirt  urraim  do  m'  Athair,  agus  tha 
sibhse  'toirt  eas-urraim  dhomh-sa.  Agus  cha-n'eil  mi  'g 
iarraidh  mo  ghlòire  fèin  ;  tha  neach  a  tha  'g  iarraidh  agus 
a'  toirt  breth.  Gu  deimhin,  deimhin,  tha  mi  ag  ràdh 
ruibh,  Ma  choimhideas  neach  m'  fhocal-sa,  cha-n  fhaic  e 
bàs  am  feasd.  An  sin  thubhairt  na  h  Iudhaich  ris,  a  nis 
tha  fhios  againn  gu  bheil  deamhan  agad.  Fhuair  Abra- 
ham  bàs,  agus  na  fàidhean ;  gidheadh  tha  thusa  ag  ràdh, 
Ma  choimhideas  duine  m'fhocal-sa,  cha  bhlais  e  bàs  am 
94 


Àn  Dòmhnach  a's  faìsge  roimh  'n  Chàisg. 


feasd.  Am  mò  thusa  na  ar  n-athair  Abraham,  a  fhuair 
bàs :  agus  fhuair  na  fàidhean  bàs  :  cò  a  tha  thu  'deanamh 
dhiot  fèin'?  Fhreagair  losa,  Ma  tha  mi  'toirt  glòire 
dhomh  fèin,  cha-n'eil  ach  neo-ni  a'm'  ghlòir;  is  e  m' 
Athair  a  tha  'toirt  glòire  dhomh,  neach  a  tha  sibhse  ag 
ràdh  gur  e  'ur  Dia  e ;  Gidheadh  cha  do  ghabh  sibh 
eòlas  air ;  ach  tha  eòlas  agam-sa  air :  agus  nan  abrainn, 
Nach  aithne  dhomh  e,  bhithinn  cosmhuil  ruibhse  a'm' 
bhreugaire  :  ach  is  aithne  dhomh  e,  agus  tha  mi  'coimhead 
'fhocail.  Bha  dèidh  mhòr  aig  Abraham  'ur  n-Athair-se 
air  mo  là-sa  fhaicinn,  agus  chunnaic  se  e.  agus  rinn  e 
gairdeachas.  An  sin  thubhairt  na  h-Iudhaich  ris,  Cha- 
n'eil  thu  fathast  leth-cheud  bliadhna  dh'aois,  agus  am 
faca  tu  Abraham  ì  Thubhairt  Iosa  riu,  Gu  deimhin, 
deimhin  tha  mi  ag  ràdh  ruibh,  Mun  robh  Abraham  ann, 
A  ta  mise.  An  sin  thog  iadsan  clachan  chum  an  tilgeadh 
air :  ach  dh'fholaich  Iosa  e  fèin,  agus  chaidh  e  mach  as 
an  teampulJ. 

An  Dòmhnach  a's  faisge  roimh  'n  Chàisg. 
An  Guidhe. 

ADhè  Uile-chumhachdaich  agus  mhaireannaich,  le  d' 
ghràdh  caomh  do  'n  chinne-daoine,  a  chuir  do  Mhac, 
ar  Slànuidhear  Iosa  Criosd,  a  ghabhail  ar  feòla  air  fèin, 
agus  a  dh'  fhulang  bàis  air  a'  chrann-cheusaidh,  a  chum 
gu'n  leanadh  an  cinne-daoine  uile  eisimpleir  a  mhòr 
ùmhlachd-san  ;  Gu  tròcaireach  deònaich,  gu'n  lean  sinne 
araon  eisimpleir  'fhoighidin,  agus  cuideachd  gu'n  deantar 
sinn  'n  ar  luchd-comhpairt  d'a  aiseirigh,  trìd  an  ti  cheudna 
Iosa  Criosd  ar  Tighearna.  Amen. 

An  Litir.    Phil.  ii.  5. 

Bltheadh  an  inntinn  cheudna  annaibhse,  a  bha  ann  an 
Iosa  Criosd:  neach  air  bhi  dha  ann  an  cruth  Dhè, 
nach  do  mheas  e  'n  a  reubainn  e  fèin  a  bhi  comh-ionnan 
ri  Dia  :  ach  chuir  se  e  fèin  ann  an  dìmeas,  a'  gabhail  air 
fèin  cruth  seirbhisich,  air  a  dheanamh  ann  an  coslas 
dhaoine  :  Agus  air  dha  'bhi  air  'fhaghail  ann  an  cruth  mar 
dhuine  dh'  irioslaich  se  e  fèin,  agus  bha  e  ùmhal  gu  bàs, 
eadhon  bàs  a'  chroinn-cheusaidh.  Air  an  aobhar  sin 
dh'àrdaich  Dia  e  gu  ro  àrd  mar  an  ceudna,  agus  thug  e  dha 
Ainm  os  ceann  gach  uile  ainme  ;  chum  do  Ainm  Iosa  gu'n 

lùbadh  gach  glùn,  de  nithibh  a  tha  air  nèamh,  agus  de 
nithibh  a  tha  air  thalamh,  agus  de  nithibh  a  tha  fo  'n 
talamh ;  agus  gu'n  aidicheadh  gach  teangadh  gur  e  Iosa 
Criosd  an  Tighearn,  chum  glòire  Dhè  an  Athar. 

An  Soisgeul.    N.  Mata  xxvii.  ì. 

Alr  teachd  do'n  mhaduinn,  ghabh  uachdarain  nan 
sagart  uile  agus  seanairean  a'  phobuill,  comhairle 
le  'chèile  an  aghaidh  losa,  chum  a  chur  gu  bàs.  Agus  air 
dhoibh  esan  a  cheangal,  thug  iad  leo  e,  agus  thug  iad 
thairis  e  do  Phontius  Pilat  an  t-uachdaran.  An  sin  an 
uair  a  chunnaic  Iudas  a  bhrath  e,  gu'n  do  dhìteadh  e, 
ghabh  e  aithreachas,  agus  thug  e  air  an  ais  na  deich  buinn 
fhichead  airgid  do  na  h-àrd-shagartaibh  agus  do  na  sean- 
airibh,  ag  ràdh,  Pheacaich  mi,  ann  am  brath  na  fola 
neò-chiontaich.  Ach  thubhairt  iadsan,  Ciod  e  sin  duinne  1 
amhairc  thusa  air  sin.  Agus  air  tilgeadh  uaith  nam  bonn 
airgid  anns  am  teampull,  dh'  imich  e  roimhe,  agus  chaidh 
e  agus  chroch  se  e  fèin.  AgUs  ghlac  na  h-àrd-shagairt 
na  buinn  airgid,  agus  thubhairt  iad,  Cha  chòir  an  cur  's 
an  ionmhas,  oir  is  luach  fola  iad.  Agus  air  gabhail 
comhairle  dhoibh,  cheannaich  iad  leo  fearann  a'  chriadh- 
adair  chum  a  bhi  'n  a  àit-adhlaic  do  choigrich.  Air  an 
aobhar  sin  goirear  de'n  fhearann  sin,  Fearann  na  fola  gus 
an  là  'n  diugh.  (An  sin  choimhlionadh  an  ni  a  labhradh 
le  Ieremias  am  fàidh,  ag  ràdh,  Agus  ghabh  iad  na  deich 
buinn  fhichead  airgid,  luach  an  ti  a  mheasadh,  neach  a 
mheas  iadsan  a  bha  de  chloinn  Israeil,  agus  thug  siad  iad 
air  son  fearainn  a'  chriadhadair,  mar  a  dh'  orduich  an 
Tighearn  dhomh  sa).  Agus  sheas  Iosa  an  làthair  an 
uachdarain ;  agus  dh'  fhiosraich  an  t-uachdaran  dheth, 
ag  ràdh,  An  tusa  Rìgh  nan  Iudhach  ì  Agus  thubhairt 
Iosa  ris,  Thubhairt  thu.  Agus  an  uair  a  chuir  na  h-àrd- 
shagairt  agus  na  seanairean  cionta  as  a  leth,  cha  do 
fhreagair  e  ni  sam  bith.  An  sin  thubhairt  Pilat  ris, 
Nach  cluinn  thu  cia  lìon  nithean  air  am  bheil  iad  a'  toirt 
fianuis  a'  d'  aghaidh  1  Agus  cha  d'  thug  e  freagradh  dha 
air  aon  fhocal  ;  ionnus  gu'n  do  ghabh  an  t-uachdaran 
iongantas  ro  mhòr.  A  nis  ri  àm  na  fèille  chleachd  an 
t-uachdaran  aon  phrìosanach,  a  b'àill  leo,  'chur  fa  sgaoil 
do'n  phobull.  Agus  bha  aca  's  an  àm  sin  prìosanach 
ro  chomharraichte,  d'am  b'  ainm  Barabas,  Air  an  aobhar 

sin  an  uair  a  bha  iad  cruinn  'an  ceann  a  chèile,  thubhairt 
Pilat  riu,  Oò  a's  àill  leibh  mise  a  chur  fa  sgaoil  duibh  ì 
Barabas,  no  losa,  d'  an  goirear  Criosd  ì  Oir  bha  fhios 
aige  gu'm  b'  ann  o  fharmad  a  thug  iad  thairis  e.  Agus 
an  uair  a  bha  e  'n  a  shuidhe  air  cathair  a'  bhreitheanais, 
chuir  a  bhean  teachdaireachd  d'a  iormsuidh,  ag  ràdh,  Na 
bitheadh  agad-sa  gnothuch  sam  bith  ris  an  fhìrean  sin  : 
oir  is  mòr  a  dh'  fhulaing  mise  an  diugh  ann  am  bruadar, 
air  a  shon-san.  Ach  chuir  na  h-àrd-shagairt  agus  na 
seanairean  impidh  air  a'  phobulì  gu'n  iarradh  iad  Barabas, 
agus  gu'm  miiieadh  iad  iosa.  Agus  fhreagair  an  t-uachd- 
aran  agus  thubhairt  e  riu,  Cò  de'n  dithis  a's  àiii  leibh 
mise  a  chur  fa  sgaoil  duibh  ì  Thubhairt  iadsan,  Barabas. 
Thubhairt  Pilat  riu,  Ciod  ma  seadh  a  ni  mi  ri  losa,  d'an 
goirear  Criosd  1  Thubhairfc  iad  ris  uile,  Ceusar  e.  Agus 
thubhairt  an  t-uachdaran,  C'  ar  son,  ciod  an  t-olc  a  rinn  e  1 
ach  is  mò  gu  mòr  a  ghlaodh  iadsan,  ag  ràdh,  Qeusar  e. 
Agus  an  uair  a  chunnaic  Pilat  nach  do  bhuadhaich  e 
'bheag  sam  bith,  ach  gu'n  d'èirich  an  tuiileadh  buaireis, 
ghabh  e  uisge,  agus  dh'  ìonnlaid  e  a  iàmhan  'am  tianuis  an 
t-sluaigh  ag  ràdh,  Tha  mise  neò-chiontach  de  fhuil  an 
fhìrein  so  :  faicibh-sa  sin.  Agus  fhreagair  am  pobuii  uiie, 
agus  thubhairt  iad,  Bitheadh  'fhuil  oirnne,  agus  air  ar 
cloinn.  An  sin  ieig  e  fa  sgaoil  Barabas  dhoibh  :  ach  air 
dha  Iosa  a  sgiùrsadh,  thug  e  thairis  e  chum  a  cheusadh. 
An  sin  thuy:  saighdeaian  an  uachdarain  leo  Iosa  do  thalia 
a'  bhreitheanais,  agus  chruinnich  iad  a'  bhuidheann  uile 
m'a  thimchioil.  Agus  air  dhoibh  a  rùsgadh,  chuir  iad  uime 
faliuinn  scariaid.  Agus  air  dhoibh  crùn  droighinn  fhigh- 
eadh,  chuir  iad  m'a  cheann  e,  agus  slat  chuiice  'n  a  làimh 
dheis  :  agus  iùb  iad  an  glùn  'n  a  làthair,  agus  rinn  iad 
fanoid  air,  ag  ràdh,  Gu'm  beannaichear  thu,  a  rìgh  nan 
ludhach.  Agus  thiig  iad  smugaid  air,  agus  ghlac  iad  an 
t-slat  ctiuilce,  agus  bhuail  iad  's  a'  cheann  e.  Agus  an 
dèigh  dhoibh  fanoid  a  dheanamh  air,  thug  iad  an  fhailuinn 
dheth,  agus  chuir  iad  'eudach  fèin  uime,  agus  thug  iad  leo 
e  chum  a  cheusadh.  Agus  an  uair  a  chaidh  iad  a  mach, 
fhuair  iad  duine  o  Chirene,  d'am  b'ainm  Simon :  esan  dh' 
èignich  iad  gu  a  chrann-ceusaidh-san  a  ghiùian.  Agus  an 
uair  a  thàinig  iad  gu  ionad  d'an  ainm  Golgota,  sin  r'a  ràdh, 
àite-claiginn,  thug  iad  dha  r'a  òl  fìon  geur,  measgta  le 
domblas :  agus  air  dha  a  bhlasadh,  cha-n  òiadh  se  e.  Agus 

an  uair  a  cheus  iad  e,  roinn  iad  a  thrusgan  eatorra,  a' 
tilgeadh  crannchuir :  chum  gu'n  coimhliontadh  an  ni,  a 
labhradh  leis  an  fhàidh,  Roinn  iad  m'  eudach  eatorra,  agus 
chuir  iad  crannchur  air  mo  bhrat.  Agus  shuidh  iad,  agus 
rinn  iad  faire  air  an  sin ;  agus  chuir  iad  a'  chùis-dhìtidh 
sgrìobhta  os  a  cheann,  IS  E  SO  IOSA  RIGH  NAN 
ÌUDHACH.  An  sin  cheusadh  maille  ris  dà  ghaduiche: 
fear  air  a  làimh  dheis,  agus  fear  eile  air  a  Jàimh  chlì. 
Agus  thug  iadsan  a  bha  'dol  seachad,  toibheum  da,  a' 
crathadh  an  ceann,  agus  ag  ràdh,  Thusa  a  leagas  an  team- 
pull,  agus  a  chuireas  suas  'an  tri  làithibh  e,  fòir  ort  fèin  : 
ma's  tu  Mac  Dhè,  thig  a  nuas  o'n  chrann-cheusaidh.  Mar 
an  ceudna  thubhairt  na  h-àrd-sbagairt,  maille  ris  na 
Sgrìobhaichibh,  agus  na  seanairibh,  a'  fanoid  air,  Shaor  e  j 
daoine  eile,  e  fèin  a  shaoradh  cha-n-'eil  e  comasach  :  ma  's 
e  Rìgh  Israeil,  thigeadh  e  nis  a  nuas  o'n  chrann-cheusaidh, 
agus  creididh  sinn  e.  Chuir  e  a  dhòigh  ann  an  Dia : 
saoradh  e  a  nis  e,  ma  tha  toil  aige  dha:  oir  thubhairt  e,  ls  j 
mise  Mac  Dhè.  Agus  thug  na  Gaduichean,  a  cheusadh 
maille  ris,  am  beum  ceudna  dha.  A  nis  o'n  t-seathamh 
uair  bha  dorchadas  air  an  tìr  uile,  gus  an  naothamh  uair. 
Agus  mu  thimchioll  na  naothamh  uaire  dh 'èigh  Iosa  le 
guth  àrd,  ag  ràdh,  Eli,  eli,  lama  sabachtani  ?  is  e  sin  r'a  , 
ràdh,  Mo  Dhia,  mo  Dhia,  c'  ar  son  a  thrèig  thu  mi  1 
Agus  air  cluinntinn  sin  do  chuid  cìiubhsan  a  bha  'n  an 

o 

seasamh  an  sin,  thubhairt  iad,  Tha  am  fear  so  a'  glaodhaich 
air  Elias.    Agus  air  ball  ruith  a  h-aon  diubh,  agus  ghabh 
e  spong,  agus  lìon  e  a  dh'  fhìon  geur  i,  agus  air  dha  a  cur  ( 
air  slait  chuilce,  thug  e  dha  r'a  òl.    Ach  thubhairt  càch, 
Leig  dha,  faiceamaid  an  tig  Elias  g'a  thèarnadh.  Agus 
an  uair  a  dh'  èigh  Iosa  a  rìs  le  glaodh  mòr,  thug  e  suas  a 
spiorad.    Agus  feuch,  reubadh  brat-roinn  an  teampuill  'n 
a  dhà  chuid  o  mhullach  gu  ìochdar,  agus  chriothnuich  an 
talamh,  agus  sgoilteadh  na  creagan,  agus  dh'  fhosgladh  j 
na  h-uaighean,  agus  dh'  èirich  mòran  de  chuirp  nan 
naomh,  a  bha  'n  an  codal,  agus  chaidh  iad  a  mach  as  na 
h-uaighibh,  an  dèigh  'aiseirigh-san,  agus  chaidh  iad  a 
steach  do  'n  bhaile  naomh,  agus  nochdadh  iad  do  mhòran.  ( 
A  nis  an  uair  a  chunnaic  an  ceannard-ceud,  agus  iadsan  a  J  j 
bha  maille  ris  a' coimhead  losa,  a'  chrith-thalmhainn,  i  ( 
agus  na  nithean  eile  a  rinneadh,  ghabh  iad  eagal  mòr,  ag  a 
ràdh,  Gu  fìrinneach  b'e  so  mac  Dhè.  ll 

Di-luain  roimh  'n  Chàisg. 
Air  son  na  Litreach.    Isai.  lxiii.  1. 

GO  so  a  tha  'teachd  o  Edom,  le  culaidh  dhaìthte  o 
Bhosrah'?  e  so  a  tha  sgiamhach  'n  a  èideadh,  a' 
siubhal  ann  am  mòrachd  a  neirt  ì  Mise  a  tha  'labhairt 
ann  am  fìreantachd,  cumhachdach  gu  tèarnadh.  C'  ar  son 
a  tha  d'  èideadh  dearg,  agus  d'  fhalluing  mar  neach  a' 
saltairt  an  amair-fhìona  1  Shaltair  mi  an  t-amar  a'  m' 
aonar,  agus  de  na  slòigh  cha  robh  aon  neach  maille  riuin  : 
oir  shaltair  mi  orra  ann  am  fheirg,  agus  phronn  mi  iad 
ann  am  chorruich,  agus  chrathadh  am  fuil  air  mo  chulaidh, 
agus  tharruins:  mi  sal  air  m'  èideadh  uile.    Oir  bha  là  an 

o  o 

dìoghaltais  ann  am  chridhe,  agus  bha  bliadhna  mo  mhuinn- 
tir  shaorta  air  teachd.  Agus  dh'  amhairc  mi  agus  cha 
robh  fear-ouideachaidh  ann ;  agus  b'  ioghnadh  leam  nach 
robh  fear-taice  ann  :  uime  sin  dh'  oibrich  mo  ghairdean 
fèin  slàinte  dhomh,  agus  chum  mo  chorruich  fèin  taic 
rium.  Agus  shaltair  mi  sìos  na  slòigh  ann  am  fheirg, 
agus  chuir  mi  air  mhisg  iad  ann  am  chorruich,  agus  thug 
mi  sìos  an  neart  chum  an  làir.  Tròcairean  an  Tighearn' 
aithrisidh  mi,  agus  cliu  an  Tighearn',  a  rèir  gach  ni  a 
bhuilich  an  Tighearn  oirnn,  agus  meud  a  mhaitheis  do 
thigh  Israeil,  a  dheònaicli  e  dhoibh,  a  rèir  a  chaoimhneis, 
agus  a  rèir  lìonmhoireachd  a  thròcairean.  Oir  thubbairt 
e,  Gu  deimhin  is  iad  mo  shluagh,  clann  nach  dean  breug : 
agus  bha  e  'n  a  Shlànuidhear  dhoibh.  'N  an  uile  àmhghar, 
bha  esan  fo  àmhghar,  agus  rinn  aingeal  a  làthaireachd  an 
tèarnadh  :  'n  a  ghràdh,  agus  'n  a  iochd  rinn  e  fèin  an 
saoradh,  agus  dh'  iomchair  e  iad,  agus  ghiùlain  e  iad,  rè 
nan  uile  làithean  o  shean.  Ach  rinn  iadsan  ceannairc, 
agus  chuir  iad  doilghios  air  a  Spiorad  naomh,  air  chor  as 
gu'n  d'  fhàs  e  'n  a  nàmhaid  doibh,  agus  chog  e  fèin  'n  an 
aghaidh.  An  sin  chuimhnich  e  na  làithean  o  shean,  Maois, 
agus  a  shluagh,  ag  ràdh,  Cia  esan  a  thug  a  nìos  iad  o'n 
fhairge,  le  buachaille  a  threud1?  Cia  esan  a  chuir  a 
spiorad  naomh  'an  taobh  a  stigh  dheth  1  a  stiùir  iad  aig 
deas  làimh  Mhaois,  le  a  ghairdean  glòrmhor,  a'  sgoltadh 
nan  uisgeachan  roimhe,  a  dheanamh  Ainme  shìorruidh 
dha  f èin  ì  'G  an  stiùradh  troimh  an  doimhne,  mar  each 
anns  an  fhàsach,  ionnus  nach  tuislicheadh  iad  ì  mar  a 
thèid  an  sprèidh  sìos  do'n  ghleann,  thug  spiorad  an  Tigh- 

earn*  orrà  fois  a  ghabhail:  niar  sin  threòraich  thii  cto 
shluagh  a  dheanamh  Ainme  ghlòrmhòir  dhuit  fèin.  Seall 
a  nuas  o  nèamh,  agus  faic  o  d'  ionad-còmhnuidh  naomh 
agus  glòrmhor  :  c'  àit  am  bheil  d'  eud,  agus  do  neart,  lìon- 
mhoireachd  do  thròcairean,  agus  do  thruas  dhiom  1  am 
bheil  iad  air  an  cumail  air  an  ais  ì  Gu  deimhin  is  tusa  ar 
n-Athair,  ged  nach  aithne  do  Abraham  sinn,  agus  nach 
'eil  Israeil  a'  gabhail  ruinn  :  is  tusa,  a  Thighearn',  ar 
n-Athair,  ar  fear-saoraidh,  tha  d'  Ainm  o  shìorruidheachd. 
C'  ar  son,  a  Thighearn',  a  thug  thu  oirnn  dol  air  seacharan 
o  d'  shlighibh,  agus  a  chruaidhich  thu  ar  cridhe  o  d'  eagal^ 
Pill  air  sgàth  do  sheirbhiseach,  treubhan  d'  oighreachd 
fèin.  Is  beag  an  ùine  a  shealbhaich  do  shluagh  naomh  : 
shaltair  ar  naimhdean  sìos  do  naomh-ionad.  Bu  leat 
sinne  riamh,  cha  robh  thu  a'  riaghladh  os  an  ceann-san  \ 
cha  robh  iad  air  an  gairm  air  d'  Ainm. 

An  Soisyeul.    N.  Marc.  xiv.  1. 

BHa  a'  chàisg,  agus  fèill  an  arain  neò-ghoirtichte  an 
dèigh  dà  là  :  agus  dh'  iarr  na  h-àrd-shagairt  agus 
na  Sgrìobhaichean  cionnus  a  ghlacadh  iad  esan  le  foill, 
agus  a  chuireadh  iad  gu  bàs  e.  Ach  thubhairt  iad,  Cha-n 
ann  air  an  fhèill,  air  eagal  gu'n  èiiich  buaireas  'am  measg 
an  t-sluaigh.  Agus  air  dha  'bhi  ann  am  Betani,  ann  an 
tigh  Shimoin  an  lobhair,  an  uair  a  bha  e  'n  a  shuidhe  aig 
bòrd,  thàinig  bean,  aig  an  robh  bocsa  alabastair  a  dh'  olaidh 
spicnaird,  ro  luachmhoir,  agus  bhris  i  am  bocsa,  agus 
dhòirt  i  air  a  cheann  e.  Agus  bha  cuid  diubh  diombach 
annta  fèin,  agus  ag  ràdh,  C'  ar  son  a  rinneadh  an  t-ana- 
caitheadh  so  air  an  olaidh  %  Oir  dh'  fheudadh  i  'bhi  air 
a  reic  air  son  tuilleadh  na  tri  cheud  peghinn,  agus  air  a 
toirt  do  na  bochdaibh  :  agus  rinn  iad  gearan  'n  a  h-aghaidh. 
Ach  thubhairt  Iosa,  Leigibh  leatha,  c'  ar  son  a  tha  sibh 
a'  cur  dragha  oirre  1  rinn  i  obair  mhaith  ormsa.  Oir  tha 
na  bochdan  a  ghnàth  maille  ruibh,  agus  ge  b'e  uair  is  àill 
leibh,  feudaidh  sibh  maith  a  dheanamh  dhoibli :  ach  cha-n 
'eil  mise  a  ghnàth  agaibh.  Rinn  i  na  dh'  fheudadh  i : 
thàinig  i  roimh-làimh  a  dh'  ungadh  mo  chuirp  chum 
adhlaic.  Gu  deimhin  tha  mi  ag  ràdh  ruibh,  Ge  b'e  earrann 
air  bith  air  feadh  an  domhain  uile  anns  am  bi  an  soisgeul  so 
air  a  shearmonachadh,  bithidh  rnar  an  ceudna  an  ni  so  a 
rinn  i  air  'innseadh,  mar  chuimhne  oirre.  Agus  dh'imich 

Iudas  Iscariot,  aon  de'n  dà  fhear  dheug,  chum  nan  àrd- 
shagart,  gu  esan  a  bhrath  dhoibh.  Agus  'n  uair  a  chual' 
iadsan  so,  bha  iad  aoibhneach,  agus  gheall  iad  airgiod  a 
thoirt  da.  Agus  dh'  iarr  e  cionnus  a  dh'  fheudadh  e  gu 
h-iomchuidh  esan  a  bhrath.  Agus  air  a'  cheud  là  de  fhèill 
an  arain  neo-ghoirtichte,  an  uair  bu  ghnàth  leo  an  t-uan- 
càisge  a  mharbhadh,  thubhairt  a  dheisciobuil  ris,  C'  àit 
an  toil  leat  sinne  dhol  a  dh'  ullachadh,  chum  gu'n  itheadh 
tu  a'  chàisg  ì  Agus  chuir  e  dithis  d'a  dheisciobluibh, 
agus  thubhairt  e  riu,  Rachaibh  a  steach  do  'n  bhaile,  agus 
coinnichidh  duinesibh  a'  giulan  soithich  uisge:  leanaibh  e. 
Agus  ge  b'e  àit  an  tèid  e  stigh,  abraibh-se  ri  fear-an-tighe, 
Tha  am  maighstir  ag  ràdh,  C'  àit  am  bheil  an  seòmar 
aoidheachd,  anns  an  ith  mi  a'  chàisg  maille  ri  m'  dheis- 
ciobluibh1?  Agus  nochdaidh  esan  dhuibh  seòruar  àrd, 
farsuinn,  'n  a  làn  uidheam,  agus  deasaichte,  an  sin 
ulluichibh  dhuinn.  Agus  chaidh  a  dheisciobuil  a  mach, 
agus  thàinig  iad  do  'n  bhaile,  agns  fhuair  iad  mar  thubh- 
•airt  e  riu  :  agus  dh'  ulluich  iad  a'  chàisg.  Agus  air  teachd 
do'n  fheasgar  thàinig  esan  maille  ris  an  dà  fhear  dheug. 
Agus  an  uair  a  bha  iad  'n  an  suidhe,  agus  ag  itheadh, 
thubhairt  losa,  Gu  deimhin  tha  mi  ag  ràdh  ruibh,  gu'm 
brath  aon  agaibh-se,  a  tha  'g  itheadh  maille  rium,  mise. 
Agus  thòisich  iad  air  a  bhi  dubhach,  agus  air  a  ràdh  ris 
an  dèigh  a  chèile,  Am  mise  e  ì  agus  fear  eile,  Am  mise  e  ì 
Agus  air  freagairt  dhàsan  thubhairt  e  riu,  Is  fear  de'n  dà 
fhear  dheug  e  a  tha  'tumadh  maille  riumsa  's  a  mhèis. 
Tha  Mac  an  duine  gu  deimhin  ag  imeachd,  mar  tha  e 
sgrìobhta  uime  :  ach  is  an-aoibhinn  do'n  t'hear  sin  le  'm 
brathar  Mac  an  duine  :  bu  mhaith  do'n  duine  sin  mur 
beirteadh  riamh  e.  Agus  ag  itheadh  dhoibh,  ghlac  Iosa 
aran,  agus  an  dèigh  a  bheannachadh,  bhris  e,  agus  thug  e 
dhoibhsan  e,  agus  thubhairt  e,  Gabhaibh,  ithibh  :  Is  e  so 
mo  chorp-sa.  Agus  air  glacadh  a'  chupain,  agus  air 
(,  tabhairt  buidheachais,  thug  e  dhoibhsan  e  :  agus  dh'  òl 
j  iad  uile  as.  Agus  thubhairt  e  riu,  Is  i  so  m'  fhuil-sa  an 
tiomnaidh  nuaidh,  a  dhòirtear  air  son  mhòran.  Gu 
deimhin  tha  mi  ag  ràdh  ruibh,  Nach  òl  mi  na  's  mò  de 
'  thoradh  na  fìonain,  gus  an  là  sin  's  an  òl  mi  nuadh  e  ann 
|  an  rìoghachd  Dhè.  Agus  air  dhoibh  laoidh  a  sheinn, 
chaidh  iad  a  mach  gu  sliabh  nan  Crann-olaidh.  Agus 
I  thubhairt  Iosa  riu,  Gheibh  sibh  uile  oilbheum  annam-sa 

an  nochd  :  oir  tha  e  sgrìobhta,  Buailidh  mi  am  buachaill, 
agus  sgapar  na  caoraich.  Ach  an  dèigh  dhomh  èirigh, 
thèid  mi  roimhibh  do  Ghalile.  Ach  thubhairt  Peadar  ris, 
Ged  fhaigh  iadsan  uile  oilbheum  annad,  gidheadh  cha-n 
f  haigh  mise  e.  Agus  thubhairt  Iosa  ris ;  Gu  deimhin 
tha  mi  ag  ràdh  riut,  an  diugh,  air  an  oidhche  so  fèin,  mu  'n 
goir  an  coileach  dà  uair,  gu'n  àicheadh  thusa  mi  tri 
uairean.  Ach  is  ro  mhòid  a  thubhairt  esan,  Ged  is  èigin 
domh  am  bàs  fhulang  maille  riut,  cha-n  àicheadh  mi 
chaoidh  thu.  Agus  mar  sin  thubhairt  càch  uile  mar  an 
ceudna.  Agus  thàinig  iad  gu  ionad  d'  am  b'  ainm  Get- 
semane,  agus  thubhairt  e  r'a  dheisciobluibh,  Suidhibh-se 
an  so,  gus  an  dean  mise  utnuigh.  Agus  thug  e  leis 
Peadar,  agus  Seumas,  agus  Eoin,  agus  thòisich  e  air  a  bhi 
fo  uamh-chrith,agus  fo  anabarra  bròin,  agus  thubhairt  e  riu, 
Tha  m'  anam  ro  bhrònach,  eadhon  gu  bàs ;  fanaibh-se  an 
so,  agus  deanaibh  faire.  Agus  chaidh  e  beagan  air 
aghaidh,  agus  thuit  e  air  an  talamh,  agus  rinn  e  urnuigh, 
nam  bu  chomasach  e  gu'n  rachadh  an  uair  thairis  air. 
Agus  thubhairt  e,  Abba,  athair;  Tha  gach  ni  so-dheanamh 
dhuitse ;  cuir  an  cupan  so  seachad  orm  :  gidheadh,  na  b'e 
an  ni  a  b'àill  leamsa,  ach  an  ni  a's  toil  leatsa.  Agus 
thàinig  e  agus  fhuair  e  iadsan  'n  an  codal,  agus  thubhairt 
e  ri  Peadar,  A  Shimoin,  am  bheil  thu  a'  d'  chodal  ?  nach 
b'  urrainn  thu  faire  a  dheanamh  aon  uair  1  Deanaibh 
faire  agus  urnuigh,  chum  nach  tuit  sibh  ann  am  buaireadh : 
tha  an  spiorad  gu  deimhin  togarrach,  ach  tha  an  fheòil 
anmhunn.  Agus  air  dha  imeachd  a  rìs,  rinn  e  urnuigh, 
ag  ràdh  nam  briathran  ceudna.  Agus  an  uair  a  phill  e, 
fhuair  e  iad  a  rìs  'n  an  codal,  (oir  bha  'n  sùilean  trom) 
agus  cha  robh  fhios  aca  cionnus  a  bheireadh  iad  freagradh 
air.  Agus  thàinig  e  an  treas  uair,  agus  thubhairt  e  riu, 
Ooidlibh  roimhibh  a  nis,  agus  gabhaibh  fois  :  is  leoir  e, 
thàinig  an  uair ;  Feuch  tha  Mac  an  duine  air  a  bhrath 
thairis  do  làmhan  nam  peacach.  Eiribh,  imicheamaid ; 
feuch,  tha  an  ti  a  bhrathas  mise  am  fagus.  Agus  air  ball, 
air  dha  'bhi  fathast  a'  labhairt,  thàinig  Iudas,  aon  de  'n 
dà  fhear  dheug,  agus  sluagh  mòr  maille  ris  le  claidhibh, 
agus  bataichibh,  o  na  h-àrd-Shagartaibh,  agus  na  Sgrìobh- 
aichibh,  agus  na  Seanairibh.  Agus  bha  an  ti  a  bhrath 
esan,  air  toirt  comharaidh  dhoibh,  ag  ràdh,  Ge  b'e 
neach  d'an  toir  mise  pòg,  is  e  sin  e ;  glacaibh  e,  agus 

thugaibh  leibh  e  gu  tèaruinte.  Agus  air  teaclid  dha, 
chaidh  e  air  ball  d'a  ionnsuidh-san,  agus  thubhairt  e, 
Fàilte  dhuit,  a  mhaighstir,  agus  phòg  se  e.  Agus  chuir 
iadsan  làmh  ann,  agus  ghlac  iad  e.  Agus  air  tarruing 
claidheimh  do  fhear  de  na  bha  làthair,  bhuail  e  òglach  an 
àrd-Shagairt,  agus  ghearr  e  a  chluas  deth.  Agus  fhreagair 
Iosa,  agus  thubhairt  e  riu,  An  d'  thàinig  sibh  a  mach  gu 
mo  ghlacadh-sa,  mar  gu'm  b'  ann  an  aghaidh  fir-reubainn, 
le  claidhibh  agus  le  bataichibh  1  Bha  mi  gach  là  maille 
ruibh  's  an  teampull,  a'  teagasg,  agus  cha  do  ghlac  sibh  mi : 
ach  tha  so  chum  gu'm  bitheadh  na  Sgriobtuirean  air  an 
coimhlionadh.  Agus  air  do  na  h-uile  a  thrèigsinn,  theich 
iad.  Agus  lean  òganach  àraidh  e  aig  an  robh  lìon-eudach 
air  a  chur  m'a  chorp  lomnochd,  agus  rug  na  h-òganaich 
air.  Ach  air  dhàsan  an  lìon-eudach  fhàgail,  theich  e 
!  lomnochd  uatha.  Agus  thug  iad  leo  Iosa  chum  an  àrd- 
I  Shagairt,  agus  chruinnicheadh  maille  ris  na  h-àrd-Shag- 
j  airt  uile,  agus  na  Seanairean,  agus  na  Sgrrobhaichean ; 
agus  lean  Peadar  e  fada  uatha,  gus  an  deachaidh  e  steach 
do  thalla  an  àrd-Shagairt :  agus  bha  e  'n  a  shuidhe  maille 
ris  na  seirbhisich,  agus  'g  a  gharadh  ris  an  teine ;  agus 
dh'  iarr  na  h-àrd-Shagairt,  agus  a'  chomhairle  uile  fianuis 
I  an  aghaidh  Iosa,  chum  a  chur  gu  bàs,  agus  cha  d'  fhuair 
iad.  Oir  rinn  mòran  dhaoine  fianuis  bhrèige  'n  a  aghaidh, 
ach  cho  do  chòird  %m  fianuis  r'a  chèile.  Agus  dh'  èirich 
dream  àraidh,  agus  thug  iad  fianuis  bhrèige  'n  a  aghaidh, 
I  ag  ràdh,  Chuala  sinne  e  ag  ràdh,  Leagaidh  mi  sros  an 
teampull  so  a  rinneadh  le  làmhan,  agus  ann  an  tri  làithibh, 
togaidh  mi  teampull  eile  nach  d'  rinneadh  le  lamhan.  Agus 
mar  sin  fèin  cha  robh  am  fianuis  a'  teachd  r'a  chèile. 
Agus  air  èirigh  suas  do'n  àrd-Shagart  's  a'  mheadhon, 
chuir  e  ceisd  air  losa,  ag  ràdh,  Nach  toir  thu  freagradh 
air  bith  uait  1  ciod  sin  mu  bheil  iad  so  a'  toirt  fianuis  a' 
d'  aghaidh  ì  Ach  dh'  fhan  esan  'n  a  thosd,  agus  cha  do 
fhreagair  e  ni  sam  bith.  A  rrs  dh'  fheòraich  an  t-àrd- 
Shagart  deth,  agus  thubhairt  e  ris,  An  tu  Criosd,  Mac  an 
Ti  bheannaichte  1  Agus  thubhairt  Iosa,  Is  mi ;  agus  chi 
sibh  Mac  an  duine  'n  a  shuidhe  air  deas  làimh  cumhachd 
Dhè,  agus  a'  teachd  le  neulaibh  nèimh.  An  sin  reub  an 
t-àrd-shagart  'eudach,  agus  thubhairt  e,  Ciod  am  feum  a 
tha  againn  tuilleadh  air  fianuisibh  ?  chuala  sibh  an  toi- 
bheum :  ciod  i  'ur  barail-se  ì    Agus  thug  iad  uile  breth 

'n  a  aghaidh  gu'n  do  thoill  e  am  bàs.  Agus  thòisich  cnid 
diubh  air  smugaid  a  thilgeadh  air,  agus  'aghaidh  fholach, 
agus  a  bhualadh  le  'n  dornaibh,  agus  a  ràdh  ris,  Dean 
fàidheadaireachd;  agus  ghabh  na  seirbhisich  le  'm  basaibh 
air.  Agus  air  do  Pheadar  a  bhi  shìos  arms  an  talla, 
thàinig  aon  de  bhànoglaich  an  àrd-shagairt ;  agus  an  uair 
a  chunnaic  i  Peadar  'g  a  gharadh,  agus  air  cìhi  beachd- 
achadh  air,  thubhairt  i  ris,  Bha  thusa  cuideachd  maille  ri 
Iosa  o  Nasaret.  Ach  dh'  àicheadh  esan,  ag  ràdh,  Cha-n 
aithne  dhomh,  agus  cha-n  'eil  mi  'tuigsinn  ciod  a  tha  thu 
'g  ràdh.  Agus  chaidh  esan  a  mach  do'n  fhor  dhorus,  agus 
ghoir  an  coileach.  Agus  air  do  bhanoglaich  fhaicinn  a 
rìs,  thòisich  i  air  a  ràdh  riu-san  a  bha  'n  an  seasamh  a 
làthair,  Is  ann  diubh  a  tha  'm  fear  so.  Agus  dh'  àicheadh 
e  rìs.  Agus  an  ceann  beagan  ùine  'n  a  dhèigh  sin,  thubh- 
airt  iadsan  a  bha  'n  an  seasamh  a  làthair  a  rìs  ri  Peadar, 
Gu  firinneach  is  ann  diubh  sud  thu ;  oir  is  Galilèach  thu, 
agus  is  cosmhuil  do  chainnt  riu.  Ach  thòisich  esan  air 
mallachadh  agus  air  mionnachadh,  ag  ràdh,  Cha-n  aithne 
dhomh  an  duine  so  mu  'm  bheil  sibh  a'  labhairt.  Agus 
ghoir  an  coileach  an  dara  uair.  Agus  chuimhnich  Peadar 
am  focal  a  thubhairt  Iosa  ris,  Mu  'n  goir  an  coileach  dà 
uair,  àicheadhaidh  tu  mi  tri  uairean.  Agus  an  uair  a 
smuainich  e  air,  ghuil  e. 

Di-mairt  roimh  'n  Chàisg. 
Air  son  na  Litreach.    Isai.  1.  5. 

DH'  fhosgail  an  Tighearn  Iehobhah  mo  chluas,  agus 
cha  robh  mi  ceannairceach,  ni  mò  thionndaidh 
mi  air  m'  ais.  Thug  mi  mo  dhruim  do'n  luchd-bualaidh, 
agus  mo  ghialan  dhoibhsan  a  spìon  an  fheusag :  cha  d' 
fholuich  mi  mo  ghnùis  o  nàire  agus  o  shile.  Oir  is  e  an 
Tighearn  Iehobhah  m'  fhear-cuideachaidh,  air  an  aobhar 
sin  cha  chuirear  mi  gu  h-amhluadh:  uime  sin  shuidhich  mi 
mo  ghnùis  mar  chloich-theine,  agus  tha  fios  agam  nach 
nàraichear.mi.  Tha  esan  am  fagus  a  dh'  fhìreanaicheas 
mi,  cò  esan  a  ni  strì  rium "?  Seasamaid  a  mach  le  'chèile ; 
cò  e  m'  eascaraid  ì  thigeadh  e  dlùth  a'  ra'  chòdhail. 
Feuch,  is  e  an  Tighearn  Iehobhah  m'  fhear-cuideachaidh  ; 
cò  a  dhiteas  miì  Feuch,  fàsaidh  iad  uile  sean  mar 
thrusgan  :  ithidh  an  leòmann  suas  iad.  Cò  e  'n  'ur  measg 
air  am  bheil  eagal  an  Tighearn',  a  tha  'g  èisdeachd  ri  guth 
104 


Di-mairt  roimh  'n  Chàisg. 


a  sheirbhisich,  a  tha  'siubhal  ann  an  dorchadas,  agus  aig 
nach  'eil  solus  ì  earbadh  e  as  Ainm  an  Tighearn',  agus 
leigeadh  e  a  thaice  r'a  Dhia.  Feuch,  sibhse  uile  a  tha 
'fadadh  teine,  a  tha  'g  'ur  cuairteachedh  fèin  le  sradaibh  ; 
siubhlaibh  ann  an  solus  'ur  teine,  agus  nan  sradan  a  las 
sibh.  So  gheibh  sibh  o  m'  làimh-sa,  luidhidh  sibh  sios 
ann  an  doilghios. 

An  Soisgeul.  N.  Marc.  xv.  1. 
A  Gus  air  ball  's  a'  mhaduinn,  chum  na  h-àrd-shagairt 
t\  maille  ris  na  seanairibh  agus  na  sgriobhaichibh, 
agus  a'  chomhairle  gu  h-iomlan,  comhairle,  agus  air  dhoibh 
Iosa  a  cheangal,  thug  iad  leo  e,  agus  thug  iad  thairis  e  do 
Philat.  Agus  dh'  fheòraich  Pilat  deth,  An  tusa  rìgh  nan 
Iudhach'?  Agus  air  freagairt  dha,  thubhairt  e  ris, 
Thubhairt  thu  e.  Agus  chuir  na  h-àrd-shagairt  mòran 
de  nithibh  as  a  leth  :  ach  cha  do  fhreagair  esan  aon  ni. 
Agus  chuir  Pilat  a  rìs  ceisd  air,  ag  ràdh,  Nach  freagair 
thu  ni  sam  bith  ì  feuch  cia  lìon  ni  air  am  bheil  iad  sin  a' 
toirt  fianuis  a'  d'  aghaidh.  Ach  cha  do  fhreagair  Iosa  ni 
sam  bith  tuilleadh:  air  chor  as  gu'n  do  ghabh  Pilat 
iongantas.  A  nis  air  an  fhèill  bu  ghnàth  leis  aon  phrìos- 
anach,  ge  b'e  air  bith  a  dh'  iarradh  iad,  a  leigeadh  as 
doibh.  Agus  bha  neach  àraidh  d'am  b'  ainm  Barabas, 
ceangailte  maille  r'a  chompanaich-ceannairce,  muinntir  a 
bha  air  deanamh  mortaidh  anns  a'  cheannairc.  Agus  air 
glaodhaich  gu  h-àrd  do'n  t-sluagh,  thòisich  iad  air  iarraidh 
air  a  dheanamh  dhoibh  mar  a  rinn  e  'an  còmhnuidh.  Ach 
fhreagair  Pilat  iad,  ag  ràdh,  An  àill  leibh  gu'n  cuir  mi 
righ  nan  Iudhach  fa  sgaoil  duibh  ì  (Oir  bha  fhios  aige 
gu'm  b'  ann  troimh  fharmad  a  thug  na  h-àrd-shagairt 
thairis  e).  Ach  bhrosnuich  na  h-àrd-shagairt  an  sluagh, 
chum  gu'm  b'  fhearr  leo  Barabas  a  chur  fa  sgaoil  doibh. 
Agus  fhreagair  Pilat,  agus  thubhairt  e  riu  a  rìs,  Ciod  ma 
seadh  a's  àill  leibh  mi  a  dheanamh  ris  an  duine  sin  d'.an 
goir  sibh  rìgh  nan  ludhach  ì  agus  ghlaodh  iad  a  rìs,  Ceus 
e.  An  sin  thubhairt  Pilat  riu,  C'  ar  son,  ciod  e  'n  t-olc  a 
rinn  e  1  ach  bu  ro  mhòid  a  ghlaodh  iadsan,  Ceus  e  Agus 
air  do  Philat  a  bhi  toileach  gnìomh  taitneach  a  dheanamh 
do'n  t-sluagh,  dh'  fhuasgail  e  Barabas  dhoibh,  agus  thug 
e  thairis  Iosa,  an  dèigh  dha  a  sgiùrsadh,  chum  a  cheusadh. 
Agus  thug  na  saighdearan  leo  e  steach  do'n  talla, 

eadhon  Cuirt  an  uachdarain;  agus  ghairm  iad  a'  chuideachd 
uile  'an  ceann  a  chèile.  Agus  chuir  iad  uime  eudach 
purpuir,  agus  air  dhoibh  coron  droighinn  fhigheadh,  chuir 
iad  air  e.  Agus  thòisich  iad  air  beannachadh  dha,  ag 
ràdh,  Fàilte  dhuit  a  rìgh  nan  Iudhach.  Agus  bhuail  iad 
's  a'  cheann  e  le  slait  chuilce,  agus  thilg  iad  smugaid  air, 
agus  a'  lùbadh  an  glùin,  rinn  iad  aoradh  dha.  Agus  an 
dèigh  dhoibh  fanoid  a  dheanamh  air,  thug  iad  deth  an 
t-eudach  purpuir,  agus  chuir  iad  'eudach  fèin  uime,  agus 
thug  iad  a  mach  e  chum  gu'n  ceusadh  iad  e.  Agus  dh' 
èignich  iad  duine  àraidh  a  bha  'dol  seachad,  Simon  o 
Chirene,  athair  Alecsandeir  agus  Bufuis,  a  bha  'teachd 
as  a'  mhachair,  chum  a  chrann-ceusaidh  a  ghiulan.  Agus 
thug  iad  e  gu  ionad  d'  am  b'  ainm  Golgota,  is  e  sin,  air 
eadar-theangachadh,  àite  claiginn.  Agus  thug  iad  da  r'a 
òl,  fìon  air  a  mheasgadh  le  mirr ;  ach  cha  do  ghabh  esan 
e.  Agus  an  uair  a  cheus  iad  e,  roinn  iad  a  thrusgan,  a' 
tilgeadh  croinn  air,  ciod  a'  chuid  a  bhitheadh  aig  gach  duine 
dheth.  Agus  bha  'n  treas  uair  ann,  agus  cheus  iad  e. 
Agus  bha  sgrìobhadh  a  chùise-ditidh  air  a  sgrìobhadh  os 
a  cheann,  RIGH  NAN  IUDHACH.  Agus  cheus  iad 
maille  ris  dà  ghaduiche,  fear  air  a  làimh  dheis,  agus  fear  air 
a  làimh  chlì.  An  sin  choimhlionadh  an  Sgriobtuir,  a 
thubhairt,  Agus  bha  e  air  'àireamh  am  measg  nan  ciontach. 
Agus  thug  iadsan  a  bha  'dol  seachad  anacainnt  da,  a' 
crathadh  an  ceann,  agus  ag  ràdh,  0  thusa  a  leagas  an 
teampull,  agus  a  thogas  e  ann  an  tri  làithibh,  fòir  ort 
fèin,  agus  thig  a  nuas  o'n  chrann-cheusaidh.  Agus  mar 
an  ceudna  thubhairt  na  h-àrd-shagairt,  agus  na  sgrìobh- 
aichean  r'a  chèile,  a'  fanoid  air,  Shaor  e  daoine  eile,  cha-n 
'eil  e  comasach  air  e  fèin  a  shaoradh.  Thigeadh  a  nis 
Criosd  rìgh  Israeil  a  nuas  o'n  chrann-cheusaidh,  chum 
gu'm  faic  agus  gu'n  creid  sinn.  Agus  thug  iadsan  a 
chaidh  a  cheusadh  maille  ris,  anacainnt  da.  Agus  an  uair 
a  thàinig  an  seathamh  uair,  bha  dorchadas  air  an  talamh 
uile,  gu  ruig  an  naothamh  uair.  Agus  air  an  naothamh 
uair  dh'  èigh  losa  le  guth  àrd,  ag  ràdh,  Eloi,  Eloi,  lama 
sabachtani?  is  e  sin,  air  eadar-theangachadh,  Mo  Dhia,  mo 
Dhia,  c'ar  son  a  thrèig  thu  mi  ?  Agus  air  cluinntinn  sin 
do  chuid  diubh-san  a  bha  'n  an  seasamh  a  làthair,  thubh- 
airt  iad,  Feuch,  tha  e  a'  gairm  Eliais.  Agus  ruith  fear 
dhiubh,  agus  air  dha  spòng  a  lìonadh  a  dh'  f  hion  geur,  agus  a 

cur  air  slait  chuilce,  thug  e  deoch  dha,  ag  ràdh,  Leigibh 
leis  ;  faicearnaid  an  tig  Elias  g'a  thoirt  a  nuas.  Agus  air 
do  Iosa  èigheach  le  guth  àrd,  thug  e  suas  an  deò.  Agus  bha 
brat-roinn  an  teampuill  air  a  reubadh  'n  a  dhà  chuid  o 
mhullach  gu  ìochdar.  Agus  an  uair  a  chunnaic  an 
ceannard-ceud,  a  bha  'n  a  sheasamh  fa  chomhair,  gu'n  d' 
thug  e  suas  an  deò,  a'  glaodhaich  mar  sin,  thubhairt 
e,  Gu  fìrinneach  b'e  'n  duine  so  Mac  Dhè. 

Di-ciaduin  roimh  'n  Chàisg. 
An  Litir.    Eabh.  ix.  16. 

FAr  am  bheil  tiomnadh,  is  èigin  bàs  an  tiomnaidh- 
fhir  a  bhi  ann  mar  an  ceudna :  oir  tha  tiomnadh 
daingean  an  dèigh  bàis  dhaoine ;  ach  cha-n  'eil  brìgh  sam 
bith  ann  am  feadh  a  tha  'n  tiomnaidh-fhear  beò.  A  rèir 
sin,  ni  mò  bha  'n  ceud  thiomnadh  air  a  choisreagadh  as 
eugmhais  fola :  Oir  an  uair  a  labhradh  gach  uile  àithne 
'rèir  an  lagha  ris  an  t-sluagh  uile  le  Maois,  air  dha  fuil 
laogh,  agus  ghabhar  a  ghabhail,  maille  ri  uisge  agus 
olainn  scarlaid,  agus  hìosop,  chrath  e  iad  araon  air  an 
leabhar  agus  air  an  t-sluagh  uile,  ag  ràdh,  'S  i  so  fuil  an 
tiomnaidh,  a  dh'  àithn  Dia  dhuibh.  Os  bàrr,  chrath  e  mar 
an  ceudna  an  fhuil  air  a'  phàilliun,  agus  air  soithichibh 
na  naomh-sheirbhis  uile.  Agus  is  beag  nach  'eil  na  h-uile 
nithean  air  an  glanadh  le  fuil  a  rèir  an  lagha ;  agus  as 
eugrahais  dòrtadh  fola  cha-n  'eil  maitheanas  r'a  fhaotainn. 
B'fheumail  uime  sin  gu'm  bitheadh  samhlaidhean  nan  nith- 
ean  a  tha  's  na  nèamhan  air  an  glanadh  leo  so ;  ach  na 
nithean  nèamhaidh  fèin  le  ìobairtibh  a  b'  fhearr  na  iad  so. 
Oir  cha  deachaidh  Criosd  a  steach  do  na  h-ionadaibh 
naomha  làmh-dheanta,  nithean  a  tha  'n  an  samhladh  air 
an  fhìor  ionad,  àch  do  nèamh  fèin,  chum  a  nis  e  fèin  a 
nochdadh  ann  am  fianuis  Dhè  air  ar  son-ne;  no  fòs  chum 
e  fèin  lobradh  gu  minic,  mar  a  thèid  an  t-àrd-shagart  gach 
bliadhna  steach  do'n  ionad  naomh  le  fuil  nach  leis  fèin  : 
oir  mar  sin  b'  èigin  gu'm  fulaingeadh  e  gu  minic  o  thois- 
each  an  t-saoghail ;  ach  a  nis  dh'  fhoillsicheadh  e  aon  uair 
ann  an  deireadh  an  t-saoghail,  chum  peacadh  a  chur  air 
cùl  trìd  e  fèin  ìobradh.  Agus  amhuil  a  tha  e  air  orduchadh 
do  dhaoinibh  bàs  fhaotainn  aon  uair,  ach  'n  a  dhèigh  so 
breitheanas:  mar  sin  thugadh  Criosd  suas  aon  uair  a 
thoirt  air  falbh  peacaidhean  mhòran;  ach  an  dara  uair 

as  eugmhais  peacaidh  foillsichear  e,  dhoibh-san  aig  am 
bheil  sùil  ris,  chum  slàinte. 

An  Soisgeul.    N.  Luc.  xxii.  1. 

ANis  dhruid  riu  fèill  an  arain  neo-ghoirtichte,  d'  an 
goirear  a'  chàisg.  Agus  bha  na  h-àrd-Shagairt, 
agus  na  Sgrìobhaichean  ag  iarraidh  cionnus  a  dh'fheudadh 
iad  esan  a  chur  gu  bàs ;  oir  bha  eagal  an  t-sluaigh  orra. 
An  sin  chaidh  Sàtan  ann  an  Iudas  d'an  co-ainm  Iscariot, 
a  bha  a  dh'  àireamh  an  dà  fhir  dheug.  Agus  dh'  imich  e, 
agus  labhair  e  ris  na  h-àrd-Shagartaibh,  agus  ri  ceannard- 
aibh  an  teampuill,  cionnus  a  bhrathadh  e  esan  doibh. 
Agus  bha  iad  toilichte,  agus  rinn  iad  coimhcheangal 
airgiod  a  thoirt  da.  Agus  gheall  esan,  agus  dh'  iarr  e  àm 
iomchuidh  air  a  bhrath  dhoibh,  gun  an  sluagh  a  bhi 
làthair.  An  sin  thàinig  là  an  àrain  neo-ghoirtichte,  anns 
am  b'  èigin  an  t-uan-càisge  a  mharbhadh.  Agus  chuir  e 
uaith  Peadar  agus  Eoin,  ag  ràdh,  Itnichibh  agus  ulluichibh 
dhuinn  a'  chàisg,  chum  gu'n  ith  sinn  i.  Agus  thubhairt 
iadsan  ris,  C'  àit  an  àill  leat  sinn  a  dh'  ullachadh  1  Agus 
thubhairt  e  riu,  Feuch,  air  dhuibh  dol  a  steach  do'n  bhaile, 
tacharaidh  oirbh  duine,  a'  giùlan  soithich  uisge,  leanaibh 
e  do'n  tigh  anns  an  tèid  e  steach.  Agus  abraibh  ri  fear 
an  tighe,  Tha  am  maighstir  ag  ràdh  riut,  C'  àit  am  bheil 
an  seòmar  aoidheachd,  anns  an  ith  mi  a'  chàisg  maille  ri 
mo  dheisciobluibh  ì  Agus  feuchaidh  e  dhuibh  àrd-sheòmar 
farsuinn  uidhimichte;  ulluichibh  an  sin.  Agus  dh'  imich 
iad,  agus  fhuair  iad  mar  a  thubhairt  e  riu :  agus  dh'  ulluich 
iad  a'  chàisg.  Agus  an  tràth  'thàinig  an  uair,  shuidh  e 
sìos,  agus  an  dà  Abstol  dheug  maille  ris.  Agus  thubhairt 
e  riu,  le  mòr-thogradh  mhiannaich  mi  a'  chàisg  so  itheadh 
maille  ruibh  roimh  dhomh  fulang.  Oir  tha  mi  ag  ràdh  ruibh 
nach  ith  mi  dhi  tuilleadh,  gus  an  coimhlionar  i  ann  an 
rioghachd  Dhè.  Agus  ghlac  e  cupan,  agus  air  dha  buidh- 
eachas  a  thabhairt,  thubhairt  e,  Gabhaibh  so,  agus  roinnibh 
eadaraibh  fèin  e.  Oir  tha  mi  ag  ràdh  ruibh,  nach  òl  mi  de 
thoradh  na  fìonain,  gus  an  tig  rìoghachd  Dhè.  Agus 
ghlac  e  aran,  agus  an  dèigh  buidheachas  a  thabhairt,  bhris 
e,  agus  thug  e  dhoibh-san  e,  ag  ràdh,  Is  e  so  mo  chorp-sa, 
'tha  air  a  thoirt  air  'ur  son-se,  deanaibh  so  mar  chuimh- 
neachan  ormsa.  Agus  mar  an  ceudna  an  cupan  an  dèigh 
na  suipeir,  ag  ràdh,  Is  e  an  cupan  so  an  tiomnadh  nuadh 

ann  am  fhuil-sa,  a  dhòirteadh  air  'ur  son-se.  Ach  feuchy 
làmh  an  ti  a  bhrathas  mise,  maille  rium  air  a'  bhòrd. 
Agus  gu  fìrinneach  tha  Mac  an  duine  ag  imeachd  a  rèir 
mar  a  dh'  orduicheadh  :  ach  is  an-aoibhinn  do'n  duine  sin, 
leis  am  brathar  e.  Agus  thòisich  iadsan  air  fiosrachadh 
eatorra  fèin,  cò  aca  'bha  gus  an  ni  so  a  dheanamh.  Agus 
bha  mar  an  ceudna  coimhstri  eatorra,  cò  aca  bu  mhò  a 
bhitheadh.  Ach  thubhairt  esan  riu,  Tha  aig  rìghribh 
nan  Cinneach  tighearnas  orra,  agus  goirear  daoine  fialaidh 
dhiubh-san,  aig  am  bheil  ùghdarras  orra.  Ach  na  bithibh- 
se  mar  sin ;  ach  an  neach  a's  mò  'n  'ur  measg,  bitheadh 
e  mar  an  neach  a's  òige ;  agus  an  ti  a's  àirde,  mar  esan  a 
tha  ri  frithealadh.  Oir  cò  aca  a's  mò,  an  ti  a  shuidheas 
air  bòrd,  no  esan  a  fhritheileas  ì  nach  e  'n  ti  a  shuidheas? 
Ach  tha  mise  'n  'ur  measg-se,  mar  fhear-frithealaidh.  Is 
sibhse  iadsan  a  dh'  fhan  maille  riumsa  ann  am  dheuch- 
ainnibh.  Agus  tha  mise  ag  orduchadh  dhuibh  rìoghachd, 
mar  a  dh'  orduich  m'  athair  dhomh-sa ;  chum  gu'n  ith 
agus  gu'n  òl  sibh  aig  mo  bhòrd-sa  ann  am  rìoghachd,  agus 
gu'n  suidh  sibh  air  caithrichibh  rìoghail,  a'  toirt  breth  air 
dà  thrèibh  dheug  Israeil.  Agus  thubhairt  an  Tighearn, 
A  Shimoin,  a  Shimoin,  feuch,  dh'  iarr  Sàtan  sibhse,  chum 
'ur  criaradh  mar  chruithneachd  :  Ach  ghuidh  mise  air 
do  shonsa,  nach  dìobradh  do  chreidimh  thu ;  agus  an  uair 
a  dh'  iompaichear  thu,  neartaich  do  bhràithrean.  Agus 
thubhairt  esan  ris,  A  Thighearn',  tha  mise  ullamh  gu  dol 
maille  riut  araon  chum  prìosain  agus  a  chuni  bàis. 
Agus  thubhairt  esan,  Tha  mi  ag  ràdh  riut,  a  Pheadair, 
nach  goir  an  coileach  an  diugh,  gus  an  àicheadh  thu 
tri  uairean  gur  aithne  dhuit  mi.  Agus  thubhairt  e  riu, 
'N  uair  a  chuir  mi  uam  sibh  gun  sporan,  agus  gun  mhàla, 
agus  gun  bhrògan,  an  robh  uireasbhuidh  ni  sam  bith 
oirbh  ì  Agus  thubhairt  iad,  Cha  robh.  An  sin  thubhairt 
e  riu,  Ach  a  nis,  ge  b'e  aig  am  bheil  sporan,  togadh  se  e, 
agus  mar  an  ceudna  a  mhàla  :  agus  an  ti  aig  nach  'eil 
claidheamh,  reiceadh  e  'fhalluinn,  agus  ceannachadh  e 
aon.  Oir  tha  mi  ag  ràdh  ruibh,  gur  èigin  fathast  an  ni  so 
a  tha  sgrìobhta,  a  choimhlionadh  annamsa,  Agus  bha  e 
air  'àireamh  am  measg  nan  ciontach  :  oir  tha  crìoch  aig 
na  nithibh  ud  a  tha  mu  m'  thimchioll-sa.  Agus  thubhairt 
iadsan,  A  Thighearna,  feuch,  tha  dà  chlaidheamh  an  so. 
Agus  thubhairt  esan  riu,  Is  leoir  e.    Agus  air  dha  dol  a 

mach,  chaidh  e,  mar  bu  ghnàth  leis,  gu  sliabh  nan  Crann- 
olaidh,  agus  lean  a  dheisciobuil  e.  Agus  an  uair  a  thàinig 
e  do'n  àite,  thubhairfc  e  riu,  Deanaibh  urnuigh,  chum  nach 
tuit  sibh  ann  am  buaireadh.  Agus  thairngeadh  esan 
uatha  mu  thimchioll  urchuir  cloiche,  agus  leig  se  e  fèin 
air  a  ghlùinibh,  agus  rinn  e  urnuigh,  ag  ràdh,  Athair,  ma 
's  toil  leat,  cuir  an  cupan  so  seachad  orm  :  gidheadh,  na  b'i 
mo  thoil-sa,  ach  do  thoil-sa  gu  robh  deanta.  Agus  dh' 
fhoillsicheadh  dha  aingeal  o  nèamh,  'g  a  neartachadh. 
Agus  air  dha  'bhi  ann  an  cruaidh-ghleachd  anama,  rinn  e 
urnuigh  na  bu  dùrachdaiche  :  agus  bha  'fhallus  mar 
bhraonaibh  mòra  fola  a'  tuiteam  sìos  air  an  talamh.  Agus 
air  dha  èirigh  o  urnuigh,  thàinig  e  chum  a  dheisciobul, 
agus  fhuair  e  'n  an  codal  iad  troimh  thuirse,  agus  thubh- 
airt  e  riu,  0'  ar  son  a  tha  sibh  'n  'ur  codal  ì  èiribh  agus 
deanaibh  urnuigh,  chum  nach  tuit  sibh  ann  am  buaireadh. 
Agus  an  uair  a  bha  e  fathast  a'  labhairt,  feuch,  sluagh, 
agus  dh'  imich  esan  d'  am  b'  ainm  Iudas,  aon  de  'n  dà 
fhear  dheug,  rompa,  agus  dhruid  e  ri  Iosa  chum  a  phògadh. 
Ach  thubhairt  Iosa  ris,  A  Iudais,  am  bheil  thu  le  pòig  a' 
bràth  Mhic  an  duine  ?  Agus  an  uair  n  chunnaic  iadsan  a 
bha  mu  'thimchioll-san  an  ni  a  bha  gu  tachairt,  thubhairt 
iad  ris,  A  Thighearna,  am  buail  sinn  leis  a'  chlaidheamh  ì 
Agus  bhuail  aon  diubh  seirbhiseach  an  àrd-Shagairt,  agus 
ghearr  e  dheth  a  chluas  dheas.  Agus  fhreagair  Iosa  agus 
thubhairt  e,  Fulaingibh  gu  so.  Agus  bhean  e  r'a  chluais, 
agus  shlànuich  e  i.  An  sin  thubhairt  Iosa  ris  na  h-àrd- 
Shagartaibh  agus  ri  ceannardaibh  an  teampuill,  agus 
ris  na  Seanairibh  a  thàinig  d'a  ionnsuidh,  An  d'  thàinig 
sibh  a  mach  le  claidhibh  agus  le  bataichibh,  mar  gu'm  b' 
ann  an  aghaidh  fir-reubainn  ?  'N  uair  a  bha  mi  gach  là 
maille  ruibh  's  an  teampull,  cha  do  shìn  sibh  a  mach  'ur 
làmhan  a'  m'  aghaidh  :  ach  is  i  so  'ur  n-uair-se,  agus 
cumhachd  an  dorchadais.  An  sin  rug  iad  air,  agus  thug 
iad  leo  e  do  thigh  an  àrd-Shagairt,  agus  lean  Peadar  am 
fad  uaith  e.  Agus  air  dhoibh  teine  fhadadh  ann  am 
meadhon  an  talla,  agus  suidhe  sìos  maille  ri  'chèile,  shuidh 
Peadar  'n  am  meadhon.  Ach  chunnaic  cailin  àraidh  e 
'na  shuidhe  aig  an  teine,  agus  air  dhi  amharc  gu  geur  air, 
thubhairt  i,  Bha  'm  fear  so  mar  an  ceudna  maille  ris. 
Agus  dh'àicheadh  esan  e,  ag  ràdh,  A  bhean,  cha-n  aithne 
dhomh  e.    Agus  beagan  'n  a  dhèigh  sin  chunnaic  neach 

eile  e,  agus  thubhairt  e,  Is  ann  diubh  thusa  mar  an 
ceudna.  Agus  thubhairt  Peadar,  A  dhuine,  cha-n  ann. 
Agus  mu  thimchoill  ùine  aon  uaire  'n  a  dhèigh  sin, 
chòmhdaich  neach  eile  air,  ag  ràdh,  Gu  fìrinneach  bha  am 
fear  so  mar  an  ceudna  maille  ris ;  oir  is  Galilèach  e. 
Agus  thubhairt  Peadar,  A  dhuine,  cha-n  aithne  dhomh 
ciod  a  tha  thu  'g  ràdh.  Agus  air  ball  am  feadh  a  bha  e 
fathast  a'  labhairt,  ghoir  an  coileach.  Agus  air  tionndadh 
do'n  Tighearn,  dh'  amhairc  e  air  Peadar ;  agus  chuimhnich 
Peadar  focal  an  Tigheavna,  mar  a  thubhairt  e  ris,  Mu'n  goir 
an  coileach,  àicheadhaidh  tu  mi  tri  uairean.  Agus  chaidh 
Peadar  a  mach  agus  ghuil  e  gu  goirt.  Agus  rinn  na 
daoine  a  chum  Iosa,  fanoid  air,  'g  a  bhualadh.  Agus  an 
uair  a  dh'  fholuich  iad  a  shùilean,  bhuail  iad  e  's  an 
aghaidh,  agus  dh'  fheòraich  iad  deth,  ag  ràdh,  Dean 
fàidheadaireachd,  cò  e  a  bhuail  thu  ì  Agus  labhair  iad 
mòran  de  nithibh  eile  gu  toibheumach  'n  a  aghaidh. 
Agus  an  uair  a  bha  an  là  air  teachd,  chruinnich  seanadh 
an  t-sluaigh,  agus  na  h-ard-Shagairt,  agus  na  Sgrìobh- 
aichean  'an  ceann  a  chèile,  agus  thug  iad  esan  chum  an 
comhairle,  ag  ràdh,  An  tusa  Criosd  ì  innis  dhuinn.  Agus 
thubhairt  e  riu,  Ma  dh'  innseas  mi  dhuibh,  cha  chreid 
sibh.  Agus  ma  dh'  fheòraicheas  mi  ni  air  bith,  cha  toir 
sibh  freagradh  dhomh,  agus  cha  leig  sibh  as  mi.  O'n  àm 
so  bithidh  Mac  an  duine  'n  a  shuidhe  air  deas  làimh 
cumhachd  Dhè.  An  sin  thubhairt  iad  uile,  An  tusa  ma 
seadh  Mac  Dhè'?  Agus  thubhairt  e  riu,  Tha  sibhse  ag 
ràdh  gur  mi.  Agus  thubhairt  iad,  Ciod  tuilleadh  am 
feum  a  tha  againn  air  fianuis  1  oir  chuala  sinn  fèin  i  as  a 
bheul  fèin. 

Diardaoin  roimh  'n  Chàisg. 
An  Litir.     1  Cor.  xi.  17. 

ANns  an  ni  so  a  tha  mi  'cur  'an  cèill  duibh,  cha  mhol 
mi  sibh  ;  do  bhrìgh  gu  bheil  sibh  a'  teachd  'an 
ceann  a  chèile  cba-n  ann  chum  an  ni  a's  fearr,  ach  an 
ni  a's  miosa.  Oir  air  tùs,  'n  uair  a  tha  sibh  a'  cruinneach- 
adh  'an  ceann  a  chèile  's  an  Eaglais,  tha  mi  'cluinntinn 
gu  bheil  roinnean  'n  'ur  measg,  agus  tha  mi  'an  cuid  'g  a 
chreidsinn.  Oir  is  èigin  saobh-chreidimh  a  bhi  'n  'ur  measg, 
chum  gu'n  deanar  follaiseach  an  dream  a  tha  dearbhta, 
'n  'ur  measg.  Uime  sin  an  uair  a  thig  sibh  'an  ceann  a 

chèile  do  aon  àite,  cha-n  e  sin  suipeir  an  Tighearn' 
itheadh  :  Oir  ithidh  gach  aon  air  tùs  a  shuipeir  fèin :  agus 
tha  neach  ocrach,  agus  neach  eile  air  mhisg.  An  e 
nach  'eil  tighean  agaibh  chum  itheadh  agus  òl  annta  1  no 
am  bheil  sibh  a'  deanamh  tàire  air  Eaglais  Dhè,  agus 
a'  nàrachadh  na  muinntir  aig  nach  'eil  ì  Oiod  a  their  mi 
ruibh  1  am  mol  mi  sibh  anns  a'  chùis  so  ?  cha  mhol :  Oir 
fhuair  mise  o'n  Tighearn  an  ni  mar  an  ceudna  a  thug  mi 
dhuibhse,  gu'n  do  ghlac  an  Tighearn  Iosa  aran,  anns  an 
oidhche  's  an  do  bhrathadh  e ;  agus  air  tabhairt  buidh- 
eachais,  bhris  se  e,  agus  thubhairt  e,  Gabhaibh,  ithibh,  is 
e  so  mo  chorp-sa,  a  tha  air  a  bhriseadh  air  'ur  son-se  : 
deanaibh  so  mar  chuimhneachan  ormsa.  Agus  air  a' 
mhodh  cheudna  an  cupan,  an  dèigh  na  suipeir,  ag  ràdh, 
Is  e  an  cupan  so  an  coimhcheangal  nuadh  ann  am 
fhuil-sa :  deanaibh-se  so,  cia  minic  as  a  dh'  òlas  sibh  e, 
mar  chuimhneachan  ormsa.  Oir  cia  minic  as  a  dh'  itheas 
sibh  an  t-aran  so,  agus  a  dh'  òlas  sibh  an  cupan  so,  tha  sibh 
a'  foillseachadh  bàis  an  Tighearna  gus  an  tig  e.  Uime 
sin  ge  b'e  neach  a  dh'  itheas  an  t-aran  so,  agus  a  dh'  òlas 
cupan  so  an  Tighearna  gu  neo-iomchuidh,  bithidh  e 
ciontach  de  chorp  agus  a  dh'  fhuil  an  Tighearna.  Ach 
ceasnuicheadh  duine  e  fèin,  agus  mar  sin  itheadh  e  de  'n 
aran  so,  agus  òladh  e  de  'n  chupan  so.  Oir  ge  b'e  'dh' 
itheas,  agus  a  dh'  òlas  gu  neo-iomchuidh,  tha  e  'g  itheadh 
agus  ag  òl  breitheanais  dha  fèin,  do  bhrìgh  nach  'eil  e  a' 
deanamh  aithne  air  corp  an  Tighearna.  Air  a  shon  so 
tha  mòran  'n  'ur  measg  lag  agus  tinn,  agus  tha  mòran  'n 
an  codal.  Oir  nan  tugamaid  breth  oirnn  fèin,  cha  tugtadh 
breth  oirnn.  Ach  an  uair  a  bheirear  breth  oirnn,  tha 
sinn  air  ar  smachdachadh  leis  an  Tighearn,  chum  nach 
bitheamaid  air  ar  dìteadh  maille  ris  an  t-saoghal.  Uime 
sin,  mo  bhràithrean,  'n  uair  a  thig  sibh  'an  ceann  a  chèile 
chum  itheadh,  fanaibh  r'a  chèile.  Agus  ma  bhitheas  ocras 
air  aon  neach,  itheadh  e  aig  an  tigh ;  chum  nach  tig  sibh 
'an  ceann  a  chèile  gu  breitheanas.  Agus  cuiridh  mise 
gach  ni  eile  'an  ordugh  'n  uair  a  thig  mi. 

An  Soisgeul.    "N".  Luc.  xxiii.  1. 

Alr  èirigh  d'an  cuideachd  uile,  thug  iad  e  gu  Pilat. 
Agus  thòisich  iad  air  a  chasaid,  ag  ràdh,  Fhuair 
sinn  am  fear  so  a'  claonadh  a'  chinnich,  agus  a'  bacadh 
cìs  a  thoirt  do  Cheasar,  ag  ràdh,  gur  e  fèin  Criosd  an  rìgh. 

Agus  dh'  fheòraich  Pilat  deth,  ag  ràdh,  An  tusa  Rìgh 
nan  Iudhach  1  agus  fhreagair  esan  agus  thubhairt  e,  Tha 
thu  'g  a  ràdh.  An  sin  thubhairt  Pilat  ris  na  h-àrd-shag- 
artaibh,  agus  ris  an  t-sluagh,  Cha-n  'eil  mi  'faotainn 
coire  air  bith  's  an  duine  so.  Agus  bha  iadsan  na  bu  ro 
dhèine,  ag  ràdh,  Tha  e  'buaireadh  an  t-sluaigh,  a'  teagasg 
troimh  Iudea  uile,  a'  tòiseachadh  o  Ghalile  gus  an  t-àite  so. 
'N  uair  a  chuala  Pilat  mu  Ghalile,  dh'  fheòraich  e  am  bu 
Ghalilèach  an  duine.  Agus  an  uair  a  chual'  e  gu'm  b'ann 
fo  uachdaranachd  Heroid  a  bha  e,  chuir  se  e  gu  Herod,  a 
bha  e  fèin  ann  an  Ierusalem  's  na  làithibh  sin.  Agus  an 
uair  a  chunnaic  Herod  Iosa,  bha  aoibhneas  mòr  air,  oir 
bha  dèidh  aige  rè  ùine  fhada  air  esan  fhaicinn,  do  bhrìgh 
gu'n  cual'  e  mòran  uime,  agus  bha  dùil  aige  gu'm  faiceadh 
e  mìorbhuil-èigin  air  a  dheanamh  leis.  A  n  sin  dh'  f heòr- 
aich  e  mòran  de  cheisdibh  dheth ;  ach  cha  d'  thug  e 
freagradh  sam  bith  dha.  Agus  sheas  na  h-àrd-shagairt, 
agus  na  sgrìobhaichean  'g  a  chasaid  gu  dian.  Ach  chuir 
Herod  agus  a  luchd-cogaidh  'an  neo-mheas  e,  agus  rinn 
iad  fanoid  air,  agus  an  dèigh  a  sgeadachadh  'an  eudach 
dealrach,  chuir  e  air  ais  gu  Pilat  e.  Agus  rinneadh  Pilat 
agus  Herod  'n  an  cairdibh  d'a  chèile  's  an  là  sin  :  oir  bha 
iad  roimhe  sin  'an  naimhdeas  r'a  chèile.  Agus  an  uair  a 
ghairm  Pilat  'an  ceann  a  chèile  na  h-àrd-shagairt,  agus 
na  h-uachdarain,  agus  an  sluagh,  thubhairt  e  riu,  Thug 
sibh  a'  m'  ionnsuidh-sa  an  duine  so,  mar  neach  a  tha 
'tionndadh  an  t-sluaigh  a  thaobh,  agus,  feuch,  air  dhomh 
a  cheasnachadh  ann  'ur  làthair,  cha  d'  fhuair  mi  coire 
air  bith  's  an  duine  so  thaobh  nan  nithean  sin  mu  'm 
bheil  sibh  a'  deanamh  casaid  air :  No  mar  an  ceudna 
Herod  :  oir  chuir  mi  d'a  ionnsuidh  sibh,  agus  feuch,  cha 
d'  rinneadh  ni  air  bith  leis  toiltinneach  air  bàs.  TJime 
sin  air  dhomh-sa  a  smachdachadh,  leigidh  mi  as  e.  Oir 
b'  èigin  da  aon  a  leigeadh  as  doibh  air  an  fhèill.  Agus 
ghlaodh  iad  a  mach  a  dh'  aon  ghuth,  ag  ràdh,  Beir  uainn 
am  fear  so,  agus  leig  air  a  chomas  duinn  Barabas  : 
(Neach  air  son  ceannairc  àraidh  a  rinneadh  anns  a'  bhaile, 
agus  air  son  mortaidh  a  thilgeadh  'am  prìosan).  Air  an 
aobhar  sin  labhair  Pilat  riu  a  rìs,  air  dha  'bhi  toileach 
Iosa  a  chur  fa  sgaoil.  Ach  ghlaodh  iadsan,  ag  ràdh, 
Ceus  e,  ceus  e.  Agus  thubhairt  e  riu  an  treas  uair,  C'ar 
son,  ciod  an  cron  a  rinn  e  ì  cha  d'  fhuair  mise  cùis  bhàis 

air  bith  ann  :  uime  sin  an  dèigh  dhomh  a  smachdachadh 
leigidh  mi  as  e.  Agus  luidh  iadsan  air  le  guthaibh  mòra, 
ag  iarraidh  esan  a  cheusadh:  Agus  bhuadhaich  an  guthan- 
san,  agus  guthan  nan  àrd-shagart.  Agus  thug  Pilat 
breth,  gu  'n  deantadh  na  dh'  iarr  iad.  Agus  leig  e  mach 
dhoibh  esan  a  thilgeadh  'am  prìosan  air  son  ceannairc 
agus  mortaidh,  an  neach  a  dh'  iarr  iad  ;  ach  thug  e 
thairis  Iosa  d'  an  toil.  Agus  an  tràth  'thug  iad  leo  e, 
rug  iad  air  Simon,  duine  àraidh  o  Chirene,  a  bha  'teachd 
o'n  dùthaich,  agus  chuir  iad  an  crann-ceusaidh  air,  g'a 
ghiùlan  an  dèigh  Iosa.  Agus  lean  cuideachd  mhòr  e  de'n 
t-sluagh,  agus  de  mhnàibh,  a  bha  mar  an  ceudna  ri  bròn 
agus  'g  a  chaoineadh-san.  Ach  air  tionndadh  do  Iosa  riu, 
thubhairt  e,  A  nigheana  Ierusaleim,  na  guilibh  air  mo 
shonsa,  ach  guilibh  air  'ur  son  fèin,  agus  air  son  'ur 
cloinne.  Oir  feuch,  tha  na  làithean  a'  teachd,  anns  an 
abair  iad,  Is  beannaichte  na  mnathan  neo-thorrach,  agus 
na  bronna  nach  do  ghiùlan  clann,  agus  na  cìocha  nach 
d'  thug  bainne.  An  sin  tòisichidh  iad  air  a  ràdh  ris  na 
beanntaibh,  Tuitibh  oirnne ;  agus  ris  na  cnocaibh,  Fol- 
aichibh  sinn.  Oir  ma  ni  iad  na  nithean  so  ris  a'  chrann 
ùr,  ciod  a  ni  iad  ris  a'  chrìonaich  ì  Agus  thugadh  mar 
an  ceudna  dithis  eile  a  bha  'n  an  luchd-droch-bheirt  chum 
bhi  air  an  ceusadh  maille  ris.  Agus  an  uair  a  thàinig  iad 
do'n  àite  d'an  goirear  Calbhari,  an  sin  cheus  iad  e  fèin ; 
agus  na  droch  dhaoine,  fear  dhiubh  air  a  làimh  dheis, 
agus  am  fear  eile  air  a  làimh  chlì.  An  sin  thubhairt 
losa,  Athair,  maith  dhoibh,  oir  cha-n  'eil  fhios  aca  ciod  a 
tha  iad  a'  deanamh.  Agus  roinn  iad  'eudach,  agus  thilg 
iad  crannchur  air.  Agus  sheas  an  sluagh  ag  amharc; 
agus  rinn  na  h-uachdarain  fanoid  air  maille  riusan,  ag 
ràdh,  Shaor  e  daoine  eile,  saoradh  se  e  fèin,  ma  's  e  so 
Criosd  aon  taghta  Dhè.  Agus  rinn  na  saighdearan  mar 
an  ceudna  fanoid  air,  a'  teachd  d'a  ionnsuidh,  agus  a' 
tairgseadh  fìon  geur  dha,  agus  ag  ràdh,  Ma  's  tu  rìgh  nan 
Iudhach,  teasairg  thu  fèin.  Agus  bha  sgrìobhadh  mar 
an  ceudna  air  a  sgrìobhadh  os  a  cheann  ann  an  litrichibh 
Grèigis,  agus  Laidin,  agus  Eabhra,  IS  E  SO  BIGH  NAN 
ITJDHACH.  Agus  thug  aon  de  na  droch  dhaoinibh,  a 
chrochadh,  toibheum  dha,  ag  ràdh,  Ma  's  tu  Criosd,  saor 
thu  fèin  agus  sinne.  Ach  fhreagair  am  fear  eile,  agus 
chronaich  se  e,  ag  ràdh,  Nach  'eil  eagal  Dhè  ort,  agus  gu 


Di-h-aoine  a?  Cheusaidh. 


bheil  thu  fo 'n  aon  dìteadh  ris?  Agus  sinne  da  rìreadh 
'an  ceartas;  oir  tha  sinn  a'  faotainn  nan  nithean  sin  a  thoill 
ar  gnìomharan,  ach  cha  d'  rinn  an  duine  so  cron  air  bith. 
Agus  thubhairt  e  ri  Iosa,  A  Thighearna,  cuimhnich  ormsa 
'n  uair  a  thig  thu  do  d'  rìoghachd.  Agus  thubhairt  Iosa 
ris,  Gu  deimhin  tha  mi  ag  ràdh  riut,  Gu'm  bi  thu  maille 
riumsa  an  diugh  ann  am  pàrras.  Agus  bha  e  mu  thim- 
chioll  na  seathamh  uaire.  Agus  bha  dorchadas  air  an 
talamh  uile,  gus  an  naotbamh  uair.  Agus  dhorchaidheadh 
a'  ghrian,  agus  reubadh  brat-roinn  an  teampuill  'n  a 
mheadhon.  Agus  an  uair  a  ghlaodh  Iosa  le  guth  mòr, 
thubhairt  e,  Athair,  tha  mi  'tiomnadh  mo  spioraid  a'  d' 
làmhan-sa :  agus  an  uair  a  thubhairt  e  so,  thug  e  suas  an 
deò.  A  nis  an  uair  a  chunnaic  an  ceannard-ceud  an  ni 
a  rinneadh,  thug  e  glòir  do  Dhia,  ag  ràdh,  Gu  fìrinneach 
b'  ionracan  an  duine  so.  Agus  an  sluagh  uile  a  chruinnich 
dh'  ionnsuidh  an  t-seallaidh  sin,  an  uair  a  chunnaic  iad 
na  nithean  a  rinneadh,  phill  iad  air  an  ais,  a'  bualadh  an 
uchd.  Agus  sheas  a  luchd-eòlais  uile,  agus  na  mnathan 
a  lean  e  o  Ghalile,  am  fad  as,  ag  amharc  air  na  nithibh 
sin. 


Di-h-aoine  a-  Gheusaidh. 
Na  Guidhean. 

ADhè  Uile-chumhachdaich,  tha  sinn  a'  guidhe  ort 
thu  'cboimhead  gu  gràsail  air  do  theaghlach  so,  air 
son  an  robh  ar  Tighearn  Iosa  Criosd  deònach  a  bhi  air  a 
bhrath,  agus  a  bhi  air  a  thoirt  suas  do  làmhan  dhaoine 
aingidh,  agus  a  dh'  fhulang  bàis  air  a  chrann-cheusaidh, 
a  tha  nis  beò  agus  a'  riaghladh  maille  riutsa  agus  ris 
an  Spiorad  naomh,  sìor  aon  Dia,  saoghal  gun  chrìoch. 
Amen. 

ADhè  Uile-chumhachdaich  agus  shìor-mhaireannaich, 
is  ann  le  d'  Spiorad-sa  a  tha  corp  iomlan  na  h-Eag- 
lais  air  a  riaghladh  agus  air  a  naomhachadh ;  Gabh  ar 
n-athchuingean  agus  ar  n-urnuighean  a  tha  sinn  a' 
tairgse  ann  ad  làthair  air  son  uile  inbhean  dhaoine 
ann  ad  Eaglais  naoimh,  a  chum  gu'n  deanadh  gach  ball 
dhi  'n  a  ghairm  agus  'n  a  dhreuchd,  seirbhis  fhìrinneach 
agus  dhiadhaidh  dhuit ;  trìd  ar  Tighearna  agus  ar  Slàn-, 
uidhir  Iosa  Criosd.  Amen. 

O'Dhè  thròcairich,  a  rinn  na  h-uile  dhaoine,  agus  leis 
"nach  fuathach  ni  air  bith  a  rinn  thu,  agus  leis  nach 
miann  bàs  peacaich,  ach  leis  an  fhearr  e  'bhi  air  'iompach- 
ach  agus  a  bhi  beò,  Dean  tròcair  air  na  h-uile  Iudhaich, 
Thurcaich,  Mhi-chreidmhich,  agus  Shaobh-chreidmhich, 
agus  thoir  uapa  gach  uile  aineolas,  chruas  cridhe,  agus 
tàir  air  d'  fhocal ;  agus  mar  so  thoir  dhachaidh  iad,  a 
Thighearna  bheannaichte,  gu  d'  threud,  a  chum  gu  'm  bi 
iad  air  an  sàbhaladh  'am  measg  iarmad  nam  fìor  Israel- 
each,  agus  air  an  deanamh  'n  an  aon  treud  fo  aon  bhuach- 
aille,  Iosa  Criosd  ar  Tighearn,  a  tha  beò  agus  a'  riaghladh 
maille  riutsa  agus  ris  an  Spiorad  naomh,  aon  Dia,  saoghal 
gun  chrìoch.  Amen. 

An  Litir.    Eabh.  x.  1. 

Alr  bhi  aig  an  lagh  sgàile  nithean  maithe  ri  teachd, 
agus  cha-n  e  fìor-choslas  nan  nithean  fèin,  cha-n  'eil 
e  comasach  dha  an  dream  a  thig  d'a  ionnsuidh  a  chaoidh 
a  dheanamh  coimhlionta  leis  na  h-ìobairtibh  sin,  a  bha 
iad  a'  toirt  suas  o  bhliadhna  gu  bliadhna  a  ghnàtb :  oir  an 
sin  nach  sguireadh  iad  de  bhi  'g  an  toirt  suas  1  do  bhrìgh 
nach  bitheadh  aig  luchd-deanamh  na  naomh-sheirbhis 
tuilleadh  coguis  air  bith  peacaidh,  air  dhoibh  a  bhi  aon 
uair  air  an  glanadh.  Ach  anns  na  h-ìobairtibh  sin  nith- 
ear  ath-chuimhneachadh  air  na  peacaidhibh  gach  bliadhna. 
Oir  cha-n  'eil  e'n  comas  gu'n  tugadh  fuil  tharbh  agus 
ghabhar  peacaidhean  air  falbh  :  Uime  sin  a'  teachd  dha 
do  'n  t-saoghal,  tha  e  ag  ràdh,  Iobairt  agus  tabhartas  cha 
b'  àill  leat,  ach  dh'ullaich  thu  corp  dhomh-sa  :  Ann  an 
ìobairtibh-loisgte,  agus  ann  an  ìobairtibh  air  son  peacaidh 
cha  robh  tlachd  agad  :  An  sin  thubhairt  mise,  Feuch,  tha 
mi  a'  teachd  (ann  an  ròla  an  leabhair  tha  sud  sgrìobhta 
orm)  chum  do  thoil-sa  a  dheanamh,  O  'Dhè.  Air  dha  a 
ràdh  roimh  sin,  Iobairt  agus  tabhartas,  agus  ìobairtean- 
loisgte,  agus  ìobairt  air  son  peacaidh  cha  b'àill  leat,  agus 
cha  robh  do  thlachd  annta,  a  tha  air  an  toirt  suas  a  rèir 
an  lagha :  An  sin  thubhairt  e,  Feuch,  tha  mi  a'  teachd 
a  dheanamh  do  thoil-sa  O  'Dhè.  Tha  e  'cur  air  cùl  a' 
cheud  ni,  chum  gu'n  daingnich  e  an  dara  ni.  Leis  an  toil 
so  tha  sinne  air  ar  naomhachadh,  tre  toirt  suas  cuirp  Iosa 
Criosd  aon  uair.  Agus  tha  gach  uile  shagart  a'  seasamh 
ffach  là  a'  frithealadh,  agus  a'  toirt  suas  nan  ìobairt 

cheudna  gu  niinic,  nithean  do  nach  'eil  e  'n  còmas  à 
chaoidh  peacaidhean  a  thoirt  air  falbh.  Ach  an  duine  so 
an  dèigh  dha  aon  ìobairt  a  thoirt  suas  air  son  peacaidh, 
shuidh  e  a  chaoidh  tuilleadh  air  deas  làimh  Dhè;  a'  feith- 
eamh  o  sin  suas  gus  an  cuirear  a  naimhdean  'n  an  stòl- 
chos  fo  'chosaibh.  Oir  le  aon  ìobairt  rinn  e  chaoidh  foirfe 
iadsan  a  tha  air  an  naomhachadh  :  Agus  tha  an  Spiorad 
naomh  mar  an  ceudna  a'  deanarnh  fianuis  dhuinne  air  na 
nithibh  so :  Oir  an  dèigh  dha  'ràdh  roimh,  Is  e  so  an 
coimhcheangal  a  ni  mi  riu  an  dèigh  nan  làithean  ud,  tha 
an  Tighearn  ag  ràdh,  Cuiridh  mi  mo  reachdan  'nan  cridhe, 
agus  sgrìobhaidh  mi  iad  air  an  inntinn ;  agus  arn  peac- 
aidhean  ftgus  an  euceartan  cha  chuimhnich  mi  na's  mò. 
A  nis,  far  am  bheil  maitheanas  nan  nithean  so,  cha-n'eil 
tabhartas  air  son  peacaidh  ann  na's  raò.  Uime  sin,  a 
bhràithrean,  do  bhrìgh  gu  bheil  dànachd  againn  chum  dol 
a  steach  do  'n  ionad  a's  naoimhe  tre  fhuil  Iosa,  air  slighe 
nuaidh  agus  bheò,  a  choisrig  e  dhuinne,  tre'n  roinn-bhrat, 
sin  r'a  ràdh,  tre  'fheòil  fèin :  Agus  do  bhrìgh  gu  bheil 
againn  àrd-Shagart  os  ceann  tighe  Dhè  ;  thigeamaid  am 
fagus  le  criclhe  fìor,  ann  an  làn  dearbh-bheachd  a'  chreid- 
imh,  le  ar  cridheachaibh  air  an  crath-ghlanadh  o  dhroch 
coguis,  agus  le  ar  cuirp  air  an  nigheadh  le  h-uisge  glan. 
Cumamaid  gu  daingean  aidmheil  ar  dòchais  gun  chlaon- 
adh  :  (oir  is  fìrinneach  an  ti  a  gheall.)  Agus  thugamaid 
an  aire  d'a  chèile  chum  ar  brosnachadh  gu  gràdh,  agus  gu 
deadh  oibribh ;  gun  bhi  'leigeadh  dhinn  sinn  fèin  a 
chruinneachadh  'an  ceann  a  chèile,  mar  is  gnàth  le  dream 
àraidh ;  ach  a'  comhairleachadh  a  chèile  :  agus  gu  ma 
mòid  a  ni  sinn  so,  gu  bheil  sibh  a'  faicinn.  an  là  a'  tarruing 
am  fagus. 

An  Soisyeul.    N.  Eoin  xix.  1. 

Alr  an  aobhar  sin  ghlac  Pilat  Iosa,  agus  sgiùrs  se  e. 
Agus  dh'f  high  na  saighdearan  crùn  droighinn,  agus 
chuir  iad  air  a  cheann  e,  agus  chuir  iad  falluinn  phurpuir 
uime,  agus  thubhairt  iad,  Fàilte  ort,  a  rìgh  nan  Iudhach  : 
Agus  bhuail  iad  le'm  basaibh  e.  An  sin  chaidh  Pilat  a 
mach  a  rìs,  agus  thubhairt  e  riu,  Feuch,  tha  mise  'g  a  thoirt 
a  mach  do  'ur  n-ionnsuidh,  chum  gu'm  bi  fìos  agaibh  nach 
'eil  mise  'faotainn  coire  sam  bith  ann.  An  sin  thàinig  Iosa 
mach,  agus  an  crùn  droighinn  air,  agus  an  fhalluinn  phur- 

puìr  uime.  Agus  thubhairt  Pilat  riu,  Feuch  an  duìne. 
Uime  sin,  an  uair  a  chunnaic  na  h-àrd-Shagairt  agus  na 
maoir  e,  ghlaodh  iad,  ag  ràdh,  Ceus  e,  ceus  e.  Thubhairt 
Pilat  riu,  Gabhaibh-se  e,  agus  ceusaibh  e  :  oir  cha-n'eil 
mise  a'  faotainn  coire  sam  bith  ann.  Fhreagair  na  h- 
Iudhaich  e,  Tha  lagh  againne,  agus  a  rèir  ar  lagha-ne,  is 
còir  a  chur  gu  bàs,  air  son  gu'n  d'rinn  e  Mac  Dhè  dheth 
fèin.  Uime  sin  an  uair  a  chuala  Pilat  a'  chainnt  sin,  bu 
mhòid  a  bha  dh'eagal  air ;  agus  chaidh  e  steach  a  rìs  do 
àit  a'  bhreitheanais,  agus  thubhairt  e  ri  Iosa,  Cia  as  duif? 
Ach  cha  d'thug  Iosa  freagradh  air.  An  sin  thubhairt 
Pilat  ris,  Nach  labhair  thu  riumsa  ì  nach  'eil  fhios  agad, 
gu  bheil  cumhachd  agam-sa  do  cheusadh,  agus  gu  bheil 
cumhachd  agam  do  chur  fa  sgaoil  1  Fhreagair  losa,  Cha 
bhitheadh  cumhachd  air  bith  agad  a'm'  aghaidh  sa,  mur 
tugtadh  dhuit  o'n  àird  e  :  air  an  aobhar  sin  an  ti  a  thug 
mise  thairis  dhuit,  tha  aige-san  am  peacadh  a's  mò.  Agus 
o  sin  suas  dh'iarr  Pilat  a  chur  fa  sgaoil :  ach  ghlaodh  na 
h-Iudhaich,  ag  ràdh,  Ma  leigeas  tu  am  fear  so  fa  sgaoil, 
cha  charaid  do  Cheasar  thu  :  Ge  b'e  neach  a  tha  'g  a 
dheanamh  fèin  'n  a  rìgh,  tha  e  labhairt  an  aghaidh 
Cheasair.  Uime  sin  an  uair  a  chuala  Pilat  a'  chainnt 
sin,  thug  e  mach  Iosa,  agus  shuidh  e  air  a'  chaithir- 
bhreitheanais,  anns  an  ionad  ris  an  abrar  an  Leac-ùrlar, 
ach  anns  an  Eabhra,  Cabata.  Agus  b'e  là-ulluchaidh  na 
càisge  e,  agus  mu  thimchioll  na  seathamh  uaire  :  agus 
thubhairt  e  ris  na  h-Iudhaich,  Feuch  'ur  rìgh.  Ach 
ghlaodh  iadsan  a  mach,  Beir  uainn,  beir  uainn,  ceus  e. 
Thubhaiit  Pilat  riu,  An  ceus  mi  'ur  rìgh?  Fhreagair 
na  h-àrd-shagairt,  Cha-n'eil  rìgh  againne  ach  Ceasar. 
An  sin  air  an  aobhar  sin  thug  e  thairis  dhoibh  e  gu  'bhi 
air  a  cheusadh ;  agus  ghlac  iad  losa,  agus  thug  iad  leo  e. 
Agus  chaidh  e  mach,  a'  giùian  a  chroinn-cheusaidh,  do'n 
ionad  d'an  goirear  àit  a'  chlaiginn  d'an  ainm  's  an  Eabhra, 
Golgota :  An  sin  cheus  iad  e,  agus  dithis  eile  maille  ris, 
fear  air  gach  taobh,  agus  Iosa  's  a'  mheadhon.  Agus 
sgrìobh  Pilat  mar  an  ceudna  tiodal,  agus  chuir  e  air  a' 
chrann-cheusaidh  e.  Agus  b'e  an  sgrìobhadh,  IOSA  0 
NASARET  MGH  NAN  IUDHACH.  Uime  sin  leugh 
mòran  de  na  h-Iudhaich  an  tiodal  so:  oir  bha-n  t-àit 
anns  an  do  cheusadh  Iosa  fagus  do  'n  bhaile  :  agus  bha  an 
sgrìobhadh  'an  Eabhra,  'an  Grèigis,  agus  'an  Laidin.  An 

sìn  thubhairt  àrd-shagairt  nan  ludhach  ri  Pilat,  Na 
sgrìobh,  Rìgh  nan  Iudhach ;  ach  gu'n  dubhairt  e  fèin,  Is 
mi  rìgh  nan  Iudhach.  Fhreagair  Pilat,  An  ni  a  sgrìobh  mi, 
sgrìobh  mi  e.  An  sin  an  uair  a  cheus  na  saighdearan  Iosa, 
ghlac  iad  a  thrusgan,  (agus  rinn  iad  ceithir  earrannan  dheth, 
earrann  do  gach  saighdear)  agus  a  chòta  mar  an  ceudna : 
agus  bha'n  còta  gun  fhuaigheal,  air  'fhigheadh  o  'bhràigh 
}  sìos  gu  h-iomlan.  Thubhairt  iad  uime  sin  eatorra  fèin, 
Na  reubamaid  e,  ach  tilgeamaid  croinn  air,  cò  aig  a 
bhitheas  e  :  chum  gu'n  coimhliontadh  an  Sgriobtuir,  a 
tha  'g  ràdh,  Roinn  iad  mo  thrusgan  eatorra,  agus  thilg 
iad  croinn  air  mo  bhrat.  Air  an  aobhar  sin  rinn  na 
saighdearan  na  nithean  so.  A  nis  sheas  làimh  ri  crann- 
ceusaidh  Iosa,  a  mhàthair  agus  piuthar  a  mhàthar, 
Muire  bean  Ohleophais,  agus  Muire  Magdalen.  Uime 
sin  an  uair  a  chunnaic  Iosa  a  mhàthair,  agus  an  deisciobul 
a  b'ionmhuinn  leis,  'n  a  sheasamh  a  làthair,  thubhairt  e 
r'a  mhàthair,  A  bhean,  feuch  do  mhac.  An  sin  thubhairt 
e  ris  an  deisciobul,  Feuch  do  mhàthair.  Agus  o'n  àm  sin 
a  mach  thug  an  deisciobul  sin  leis  i  d'a  thigh  fèin.  An 
dèigh  so,  air  do  Iosa  fios  a  bhi  aige  gu'n  robh  na  h-uile 
nithean  a  nis  air  an  crìochnachadh,  chum  gu'n  coimhliont- 
adh  an  Sgriobtuir,  thubhairt  e,  Tha  tart  orm.  A  nis 
bha  an  sin  soitheach  làn  a  dh'  f hìon  gèur :  agus  air  dhoibh- 
san  spong  a  lionadh  de  'n  f  hìon  gheur,  agus  a  chur  air 
hìosop,  shìn  iad  chum  a  bheoil  e.  An  sin  an  uair  a  ghabh 
Iosa  am  f  ìon  geur,  thubhairt  e,  Tha  e  crìochnaichte  :  agus 
air  cromadh  a  chinn  da,  thug  e  suas  a  spiorad.  An  sin 
chum  nach  fanadh  na  cuirp  air  a'  chrann-cheusaidh  air 
an  t-sàbaid,  a  chionn  gu'm  b'e  là  an  uiluchaidh  a  bha  ann 
(oir  bu  là  mòr  an  là  sàbaid  sin)  dh'iarr  na  h-Iudhaich  air 
Pilat  gu'n  rachadh  an  luirgnean  a  bhriseadh,  agus  gu'n 
tugtadh  air  falbh  iad.  An  sin  thàinig  na  saighdearan, 
agus  bhris  iad  luirgnean  a'  cheud  fhir,  agus  luirgnean 
an  fhir  eile  a  cheusadh  maille  ris.  Ach  air  dhoibh  teachd 
chum  Iosa,  an  uair  a  chunnaic  iad  gu'n  robh  e  cheana 
marbh,  cha  do  bhris  iad  a  luirgne-san.  Ach  lot  fear  de 
na  saighdearaibh  a  thaobh  le  sleagh,  agus  air  ball  thàinig 
a  mach  fuil  agus  uisge.  Agus  thug  an  ti  a  chunnaic  sin 
fianuis,  agus  tha  'fhianuis  fìrinneach  :  agus  tha  fhios  aige 
gu  bheil  e  'labhairt  na  fìrinn,  chum  gu'n  creideadh  sibhse. 
Oir  rinneadh  na  nithean  so  chum  gu'n  coimhliontadh  an 

^griobtùir,  Oha  bhrisear  cnàimh  dheth.  Agus  a  rìs,  tha 
Sgriobtuir  eile  ag  ràdh,  Anihaircidh  iad  airsan,  a  lot  iad. 

Am  Feasgar  roimh  In  Chàisg. 
An  Guidhe. 

DEònaich,  0  'Thighearna,  ionann  's  mar  a  tha  sinn  air 
ar  baisteadh  chum  bàis  do  Mhic  bheannaichte  ar 
Slànuidhir  Iosa  Criosd ;  mar  sin  le  'bhi  sìor  chlaoidh  ar 
n-anamhiannan  truaillidh,  gu'm  bi  sinn  air  ar  n-adhlacadh 
maille  ris,  agus  gu'n  tèid  sinn  trìd  na  h-uaighe,  agus  geata 
a'  bhàis  gu  'r  n-aiseirigh  aoibhneach,  air  son  deadh-thoillt- 
eanais  do  mhic  a  bhàsaich,  a#us  a  dh'  adhlaiceadh  agus  a 
dh'  èirich  a  rìs  air  ar  son,  Iosa  Criosd  ar  Tighearna. 
Amen. 

An  Litir.    1  N.  Pead.  iii.  17. 

IS  fearr,  ma's  e  sin  toil  Dhè,  sibh  a  dh'fhulang  air  son 
maith  a  dheanamh,  na  air  son  olc  a  dheanamh.  Oir 
dh'fhuiling  Criosd  fèin  aon  uair  air  son  pheacaidhean,  am 
fìrean  air  son  nan  neo-fhìrean  ;  (chum  gu'n  tugadh  e  sinne 
gu  Dia)  air  dha  'bhi  air  a  chur  gu  bàs  's  an  fheòil,  ach  air 
a  bheothachadh  tre  an  Spiorad  :  Leis  an  deachaidh  e  mar 
an  ceudna,  agus  an  do  shearmonaich  e  do  na  spioradaibh 
ann  am  prìosan;  a  bha  o  shean  eas-ùmhal,  'n  uair  a 
dh'fheith  fad-fhulangas  Dhè  aon  uair  ann  an  làithibh 
Noah,  am  feadh  a  bha  àirc  'g  a  h-ulluchadh  ;  anns  an  robh 
beagan,  sin  r'a  ràdh,  ochd  anaman,  air  an  tèarnadh  tre 
uisge.  Tha  am  baisteadh,  mar  shamhlachas  a  tha  'comh- 
fhreagradh  dha  so,  (cha-n  e  cur  dhinn  sal  na  feòla,  ach 
freagradh  deadh  choguis  thaobh  Dhè)  nis  'g  ar  tèarnadh- 
ne,  tre  aiseirigh  Iosa  Criosd  :  Neach  air  dha  dol  gu  nèamh, 
a  tha  air  deas  làimh  Dhè,  air  do  ainglibh,  agus  do 
uachdranachdaibh,  agus  do  chumhachdaibh  'bhi  air  an  cur 
fo  'cheannsal-san. 

An  Soisgeul.    N.  Mata  xxvii.  57. 

Alr  teachd  do'n  fheasgar,  thàinig  duine  saoibhir  o 
Arimatea,  d'am  b'ainui  ioseph,  a  bha  e  fèin  'n  a 
dheisciobul  aig  Iosa  mar  an  ceudna.    Chaidh  esan  gu  Pilat, 
agus  dh'iarr  e  corp  Iosa.    An  sin  dh'àithn  Pilat  an  corp 
a  thabhairt  da.    Agus  ghlac  loseph  an  corp,  agus  phaisg 

%  ành  àn  lìon-eudach  fìor-ghlan  e,  agus  chuir  se  e  'n  à  uaigh 
nuaidh  fèin,  a  chladhaich  e  ann  an  carraig :  agus  charuich 
e  clach  mhòr  gu  dorus  na  h-uaighe,  agus  dh'iniich  e  roimhe. 
Agus  bha  Muire  Magdalen,  agus  a'  Mhuire  eile,  'n  an 
suidhe  fa  chomhair  na  h-uaighe.  A  nis  air  an  là  màireach, 
an  là  'n  dèigh  an  ulluchaidh,  chruinnicheadh  na  h-àrd- 
shagairt  agus  na  Phairisich  gu  Pilat,  ag  ràdh,  A  thigh- 
earna,  is  cuimhne  leinn  an  uair  a  bha  am  mealltair  ud 
fathast  beò,  gu'n  dubhairt  e,  Eiridh  mi  an  dèigh  thri 
làithean.  Orduich  uime  sin  an  uaigh  a  bhi  air  a  coimhead 
gu  cinnteach  gus  an  treas  là,  air  eagal  gu'n  tig  a  dheisciobuil 
's  an  oidhche  agus  gu'n  goid  iad  leo  e,  agus  gu'n  abair  iad 
ris  an  t-sluagh,  Dh'èirich  e  o  na  mairbh  :  agus  mar  sin 
bithidh  am  mearachd  deireannach  na's  miosa  na  'n  ceud 
mhearachd.  Thubhairt  Pilat  riu,  Tha  faire  agaibh, 
imichibh,  deanaibh  an  uaigh  cho  tèaruinte  's  is  aithne 
dhuibh.  Agus  dh'imich  iad  agus  rinn  iad  an  uaigh 
cinnteach,  a'  cur  seula  air  a'  chloich,  maille  ri  faire. 


La  Caisge. 

Aig  Umuigh  Mhaidne,  'em  àite  na  Sailme  0  thigibh 
seinneamaid  &c,  seinnear  no  theirear  na  Laoidhean  so. 

1  Cor.  v.  7. 

THa  Criosd  ar  n-uan-càisge  air  ìobradh  air  ar  son :  uime 
sin  cumamaid  an  fhèill.  Na  b'ann  le  seann  taois 
ghoirt,  no  le  taois  ghoirt  a'  mhì-ruin  agus  an  uilc  :  ach  le 
aran  neo-ghoirtichte  an  treibhdhireis  agus  na  fìrinn. 

Rom.  vi.  9. 

Alr  do  Chriosd  èirigh  o  na  mairbh  cha  bhàsaich  e  na's 
mò  :  cha-n'eil  tighearnas  aig  a'  bhàs  na's  mò  air. 
Oir  a'  mheud  's  gu'n  d'fhuair  e  bàs,  is  ann  do'n  pheacadh  a 
fhuair  e  bàs  aon  uair  a  mhàin  :  ach  a'  mheud  's  gu  bheil  e 
beò,  is  ann  do  Dhia  a  tha  e  beò.  Mar  sin  mar  an  ceudna 
measaibh-se  gu  bheil  sibh  fèin  gu  deimhin  marbh  do'n 
pheacadh  :  ach  beò  do  Dhia  tre  losa  Criosd  ar  Tighearn 

1  Cor.  xv.  20. 

THa  Criosd  air  èirigh  o  na  mairbh  :  agus  rinneadh 
dheth  an  ceud  thoradh  dhiubh-san  a  choidil.  Oir 
mar  is  ann  tre  dhuine  thàinig  am  bàs  :  is  ann  tre  dhuine 

fchig  aiseirigh  nam  marbh  mar  an  ceudna.  Oir  mar  ann 
an  Adhamh  a  tha  na  h-uile  a'  faghail  a'  bhàis,  is  amhuil 
sin  mar  an  ceudna  a  nithear  na  h-uile  beò  ann  an  Criosd. 

Glòir  do'n  Athair,  agus  do'n  Mhac :  agus  do'n  Spiorad 
naomh. 

Freagairt. 

Mar  a  bha  air  tùs,  a  tha  nis  agus  a  bhitheas  gu  bràth  : 
saoghal  gun  chrioch.  Amen. 

An  Guidhe. 

ADhè  Uile-chumhachdaich,  tre  d'  aon-ghin  Mhic  Iosa 
Criosd  a  thug  buaidh  air  a'  bhàs,  agus  a  dh'fhosgail 
dhuinne  geata  na  beatha  maireannaich;  Mar  a  tha  do  ghràs 
sònraichte  'g  ar  treòrachadh,  leis  am  bheil  thu  a'  cur  deadh 
iarrtuis  'n  ar  n-inntinnibh  ;  mar  sin  tha  sinn  gu  h-ùmhal 
a'  guidhe  ort,  le  d'  shìor  chòmhnadh  gu'n  toir  sinn  iad  gu 
deadh  èifeachd,  trìd  Iosa  Criosd  ar  Tighearna,  a  tha  beò 
agus  a'  riaghladh  maille  riutsa,  agus  ris  an  Spiorad  naomh, 
sìor  aon  Dia,  saoghal  gun  chrìoch.  Amen. 

An  Litir.    Col.  iii.  1. 

Ulme  sin  ma  dh'  èirich  sibh  maille  ri  Criosd, 
iarraibh  na  nithean  a  tha  shuas,  far  am  bheil 
Criosd  'n  a  shuidhe  aig  deas  làimh  Dhè.  Suidhichibh 
'ur  n-aigne  air  na  nithibh  a  tha  shuas,  agus  cha-n  ann 
air  na  nithibh  a  tha  air  an  talamh  :  Oir  tha  sibh  marbh, 
agus  tha  'ur  beatha  folaichte  maille  ri  Criosd  ann  an 
Dia.  'N  uair  a  dh'  fhoillsichear  Criosd,  neach  a's  e  ar 
beatha-ne,  an  sin  bithidh  sibhse  mar  an  ceudna  air  'ur 
foillseachadh  maille  ris  ann  an  glòir.  Uime  sin  claoidh- 
ibh  'ur  buill  a  tha  air  an  talamh ;  strìopachas,  neò- 
ghloine,  fonn-collaidh,  ana-miannan,  agus  sannt,  ni  a's 
ìodhol-aoradh :  Nithean  air  son  am  bheil  fearg  Dhè  a' 
teachd  air  cloinn  na  h-eas-ùmhlachd.  Anns  an  robh 
sibhse  mar  an  ceudna  a'  gluasad  uair-èigin  'n  uair  a  bha 
sibh  a'  caitheamh  'ur  beatha  annta. 

An  Soisgeul.    N.  Eoin  xx.  1. 

Alr  a'  cheud    là  de  'n  t-seachduin  thàinig  Muire 
Magdalen  gu  moch,  agus  an  dorchadas  fathast 
ann,  chum  na  h-uaighe,  agus  chunnaic  i  a'  chlach  air  a 
togail  o'n  uaigh.  Ruith  i  an  sin  agus  thàinig  i  gu  Simon 
Peadar,  agus  gus  an  deisciobul  eile  a  b'  ionmhuinn  k 

losa,  agus  thubhairt  i  riu,  Thug  iad  leo  an  Tighearn  as 
an  uaigh,  agus  cha-n  'eil  fhios  againn  c'  àit  an  do  chuir 
iad  e.  Uime  sin  chaidh  Peadar  a  mach,  agus  an  deis- 
ciobul  sin  eile,  agus  thàinig  iad  chum  na  h-uaighe.  Agus 
ruith  iad  'n  an  dithis  cuideachd,  agus  ruith  an  deisciobul 
eile  na  bu  luaithe  na  Peadar,  agus  thàinig  e  air  tùs  chum 
na  h-uaighe;  agus  air  cromadh  sìos  da,  chunnaic  e  'n 
lìon-eudach  'n  a  luidhe,  gidheadh  cha  deachaidh  e  steach. 
An  sin  thàinig  Simon  Peadar  'g  a  leantuinn,  agus 
chaidh  e  steach  do'n  uaigh,  agus  chunnaic  e  'n  lìon-eudach 
'n  a  luidhe ;  agùs  an  neapaicin  a  bha  m'a  cheann,  cha-n 
ann  'n  a  luidhe  maille  ris  an  lìon-eudach,  ach  air  leth  air  a 
filleadh  ann  an  aon  àit.  An  sin  chaidh  a  steach  mar 
an  ceudna  an  deisciobul  sin  eile  a  thàinig  air  tùs  chum 
na  h-uaighe,  agus  chunnaic  agus  chreid  e.  Oir  cha  do 
thuig  iad  fathast  an  Sgriobtuir,  gu'm  b'èigin  gu'n  èireadh 
esan  a  rìs  o  na  mairbh.  An  sin  dh'  imich  na  deisciobuil 
a  rìs  chum  an  cuideachd  fèin. 


Di-luain  ann  an  Seachduin  na  Càisge. 
An  Guidhe. 

ADhè  Uile-chumhachdaicb,  tre  d'  aon-ghin  Mhic 
Iosa  Criosd,  a  thug  buaidh  air  a'  bhàs,  agus  a  dh' 
fhosgail  dhuinne  geata  na  beatha  maireannaich  ;  Mar  a 
tha  do  ghràs  sònraichte  g'  ar  treòrachadh,  leis  am  bheil 
thu  a'  cur  deadh  iarrtuis  'n  ar  n-inntinnibh,  mar  sin  tha 
sinn  gu  h-ùmhal  a'  guidhe  ort  le  d'  shìor  chòmhnadh  gu'n 
toir  sinn  iad  gu  deadh  èifeachd,  trìd  Iosa  Oriosd  ar 
Tighearna,  a  tha  beò  agus  a'  riaghladh  maille  riutsa,  agus 
ris  an  Spiorad  naomh  sìor  aon  Dia,  saoghal  gun  chrìoch. 
Amen. 

Air  son  na  Litreach.    Onìomh.  x.  34. 

DH'  fhosgail  Peadar  a  bheul,  agus  thubhairt  e,  gu 
fìrinneach  tha  mi  'g  aithneachadh  nach  'eil  Dia  ag 
amharc  air  pearsaibh  seach  a  chèile ;  ach  anns  gach  uile 
chinneach  tha  an  neach  air  am  bheil  'eagal-san,  agus  a 
tha  'g  oibreachadh  fìreantachd,  taitneach  dha.  Am  focal 
a  chuir  Dia  gu  cloinn  Israeil,  a'  searmonachadh  sìthe  tre 
Iosa  Criosd  (neach  a's  e  Tighearn  nan  uile),  Am  focal  sin 
is  aithne  dhuibh,  a  sgaoileadh  air  feadh  tìre  Iudea  uile, 
agus  a  thòisich  o  Ghalile,  an  dèigh  a'  bhaistidh  a  shear- 

monaich  Eoin  :  Cionnus  a  dh'ung  Dia  Iosa  o  Nasaret  leìs 
an  Spiorad  naomh,  agus  Je  cumhachd,  neach  a  chaidh 
mu'n  cuairt  a'  deanamh  maith,  agus  a'  slànuchadh  nan 
uile  a  bha  air  an  sàruchadh  leis  an  diabhul :  oir 
bha  Dia  maille  ris.  Agus  tha  sinne  'n  ar  fianuisibh  air 
na  h-uile  nithibh  a  rinn  e,  araon  ann  an  tìr  nan  Iudhach, 
agus  ann  an  Ierusalem,  neach  a  mharbh  iad  'g  a  chrochadh 
air  crann  :  Esan  thog  Dia  suas  air  an  treas  là,  agus 
nochd  se  e  gu  follaiseach ;  cha-n  ann  do'n  t-sluagh  uile, 
ach  do  fhianuisibh  a  thaghadh  le  Dia  roimh-làimh,  eadhon 
dhuinne,  a  dh'ith  agus  a  dh'òl  maille  ris  an  dèigh  dha 
èirigh  o  na  mairbh.  Agus  dh'àithn  e  dhuinne  sear- 
monachadh  do'n  t-sluagh,  agus  fìanuis  a  dheanamh  gur 
esan  a  dh'orduicheadh  le  Dia  'n  a  bhreitheamh  air 
bheòthaibh  agus  air  mhairbh.  Dhàsan  tha  na  fàidhean 
uile  a'  toirt  fianuis,  gu'm  faigh  gach  neach  a  chreideas 
ann,  maitheanas  'n  am  peacaidhibh,  tre  'Ainm-san. 


Euch  bha  dithis  d'  a  dheisciobluibh  a'  dol  air  an  là 


Jj  sin  fèin  gu  baile  d'am  b'ainm  Emaus,  a  bha  tri 
fichead  stàid  o  Ierusalem.  Agus  bha  iad  a'  labhairt 
eatorra  fèin  mu  thimchioll  nan  nithean  ud  uile  a  thachair. 
Agus  an  uair  a  bha  iad  a'  còmhradh,  agus  a'  co-reuson- 
achadh,  thàinig  Iosa  e  fèin  am  fagus,  agus  dh'imich  e 
maille  riu.  Ach  bha'n  sùilean  air  an  cumail,  air  chor  as 
nach  d'aithnich  iad  e.  Agus  thubhairt  e  riu,  Ciod  e  an 
còmhradh  so  a  tha  agaibh  eadaraibh  fèin,  am  feadh  a 
tha  sibh  ag  iineachd  agus  sibh  dubhach  ì  Agus  fhreagair 
fear  diubh,  d'am  b'ainm  Cleopas,  agus  thubhairt  e  ris, 
Am  bheil  thusa  a  mhàin  a'd'  choigreach  ann  an  lerusalem, 
agus  gun  fhios  agad  air  na  nithibh  a  rinneadh  innte  anns 
na  làithibh  so  ì  Agus  thubhairt  e  riu,  Ciod  na  nithean  1 
Agus  thubhairt  iadsan  ris,  Na  nithean  a  thaobh  Iosa  o 
Nasaret,  a  bha  'n  a  fhàidh  cumhachdach  ann  an  gnìomh 
agus  ann  am  focal,  'am  fianuis  Dhè  agus  an  t-sluaigh  uile : 
Agus  cionniìs  a  thug  na  h-àrd-shagairt,  agus  ar  n-uachd- 
arain  thairis  chum  dìtidh  bàis  e,  agus  a  cheus  iad  e.  Ach 
bha  dùil  againne  gu'm  b'esan  an  ti,  a  bha  gu  Israel  a 
shaoradh ;  agus  a  thuilleadh  air  so  uile,  is  e  'n  diugh  an 
treas  là  o  rinneadh  na  nithean  so.  Agus  mar  an  ceudna, 
chuir  mnathan  àraidh  dhinn  fèin,  a  chaidh  gu  moch  a 

dh'ionnsuidh  na  h-uaighe,  mòr-ìoghnadh  oirnn ;  agus  an 
uair  nach  d'fhuair  iad  a  chorp,  thàinig  iad,  ag  ràdh,  gu'm 
fac  iad  sealladh  de  ainglibh,  a  thubhairt  gu  bheil  e  beò. 
Agus  chaidh  dream  àraidh  dhiubhsan  a  bha  maille  ruinn 
fèin,  chum  na  h-uaighe,  agus  fhuair  iad  eadhon  mar  a 
thubhairt  na  mnathan  ;  ach  cha-n  fhac  iad  esan.  An  sin 
thubhairt  e  riu,  O  dhaoine  amaideach,  agus  mall-chridh- 
each  a  chreidsinn  nan  nithe  sin  uile  a  labhair  na 
fàidhean  :  nach  b'èigin  do  Chriosd  na  nithe  so  fhulang, 
agus  dol  a  steach  d'a  ghlòir  1  Agus  air  dha  tòiseachadh  o 
Mhaois,  agus  o  na  fàidhibh  uile,  dh'eadar-mhìnich  e  dhoibh 
anns  na  Sgriobtuiribh  uile,  na  nithe  m'a  thimchioll  fèin. 
Agus  dhruid  iacl  ris  a'  bhaile,  d'an  robh  iad  a'  dol ;  agus 
leig  esan  air  gu'n  rachadh  e  na  b'fhaide.  Ach  cho-èignich 
iadsan  e,  ag  ràdh,  Fan  maille  ruinne,  oir  tha  e  dlùth  do'n 
fheasgar,  agus  tha  deheadh  an  là  ann  :  agus  chaidh  e 
steach  a  dh'fhuireach  maille  riu.  Agus  an  uair  a  shuidh 
e  gu  biadh  maille  riu,  air  dha  aran  a  ghlacadh,  bheann- 
aich  se  e,  agus  bhris  se  e,  agus  thug  e  dhoibh  e.  Agus 
dh'fhosgladh  an  sùilean,  agus  dh'aithnich  iad  e,  agus 
chaidh  e  as  an  t-sealladh.  Agus  thubhairt  iad  r'a  chèile, 
Nach  robh  ar  cridhe  a'  lasadh  annainn,  am  feadh  a  bha 
e  a'  labhairt  ruinn  air  an  t-slighe,  agus  an  uair  a 
dh'fhosgail  e  dhuinn  na  Sgriobtuirean  1  Agus  dh'èirich 
iad  air  an  uair  sin  fèin,  agus  phill  iad  gu  Ierusalem,  agus 
fhuair  iad  an  t-aon  fhear  deug  cruinn  'an  ceann  a  chèile, 
agus  an  dream  a  bha  maille  riu,  ag  ràdh,  Dh'èirich  an 
Tighearn  da  rìreadh,  agus  chunnacas  le  Simon  e.  Agus 
dh'innis  iad  na  nithean  a  rinneadh  air  an  t-slighe,  agus 
mar  a  dh'aithnicheadh  leo  e  ann  am  briseadh  an  arain. 


Di-mairt  ann  an  Seachduin  na  Càisge. 
An  Guidhe. 

ADhè  CJile-chumhachdaich,  tre  d'  aon-ghin  Mhic  Iosa 
Criosd,  a  thug  buaidh  air  a'  bhàs,  agus  a  dh' 
fhosgail  dhuinne  geata  na  beatha  maireannaich ;  Mar  a 
tha  do  ghràs  sònraichte  'g  ar  treòrachadh,  leis  am  bheil 
thu  a'  cur  deadh  iarrtuis  'n  ar  n-inntinnibh,  mar  sin  tha 
sinn  gu  h-ùmhal  a'  guidhe  ort  le  d'  shìor  chòmhnadh  gu'n 
toir  sinn  iad  gu  deadh  èifeachd,  trìd  Iosa  Criosd  ar 
Tighearna  a  tha  beò  agus  a'  riaghladh  maille  riutsa,  agus 

ris  an  Spiorad  naomh,  sìor  aon  Dia  saoghal  gun  chrìoch. 
Amen. 

Air  son  na  Litreach.    Gnìomh.  xiii.  26. 

FHeara,  agus  a  bhràithre,  a  chlann  fine  Abrahaim, 
agus  a'  mheud  agaibh  's  air  am  bheil  eagal  Dhè,  is 
ann  do  'ur  n-ionnsuidh-se  a  chuireadh  focal  na  slàinte  so. 
Oir  iadsan  a  tha  'chòmhnuidh  ann  an  Ierusalem,  agus  an 
uachdarain,  air  dhoibh  'bhi  aineolach  airsan,  agus  air 
foclaibh  nam  fàidhean  a  tha  air  an  leughadh  gach  sàbaid, 
le  esan  a  dhìteadh  choimhlion  siad  iad.  Agus  ged  nach 
d'fhuair  iad  coire  bàis  air  bith  ann,  dh'iarr  iad  air  Pilat 
gu'n  cuirteadh  esan  gu  bàs.  Agus  an  uair  a  choimhlion 
iad  na  h-uile  nithean  a  bha  sgrìobhta  mu  'thimchioll,  thug 
iad  a  nuas  o'n  chrann  e,  agus  chuir  iad  ann  an  uaigh  e. 
Ach  thog  Dia  suas  o  na  mairbh  e:  Agus  chunnacas  e  iè 
mòran  làithean  leo-san  a  chaidh  suas  maille  ris  o  Ghalile 
gu  Ierusalem,  dream  a  tha  'n  am  fianuisibh  dhà-san  do'n 
t-slùagh.  Agus  tha  sinne  a'  soisgeulachadh  dhuibh-se  a' 
gheallaidh,  a  rinneadh  do  na  h-aithrichibh,  gu'n  do 
choimhlion  Dia  so  dhuinne  an  clann,  air  dha  Iosa  'thogail 
suas,  mar  tha  e  sgrìobhta  mar  an  ceudna  's  an  dara  salm, 
Is  tu  mo  Mhac-sa,  an  diugh  ghin  mi  thu.  Agus  mar 
dhearbhadh  gu'n  do  thog  e  suas  e  o  na  mairbh,  gun  e 
a  philltinn  air  ais  tuilleadh  chum  truaillidheachd,  thubh- 
airt  e  mar  so,  Bheir  mise  dhuibh  tròcairean  cinnteach 
Dhaibhidh.  Uime  sin  thubhairt  e  mar  an  ceudna  ann 
an  salm  eile,  Cha-n  fhuiling  thu  do  d'  aon  naomh  gu'm 
faic  e  truailHdheachd.  Oir  an  dèigh  do  Dhaibhidh  a 
ghinealach  fèin  a  riarachadh  a  rèir  toile  Dhè,  choidil  e, 
agus  chuireadh  e  chum  'aithrichean,  agus  chunnaic  e 
truaillidheachd.  Ach  an  ti  a  thog  Dia  suas,  cha-n  fhac 
e  truaillidheachd  :  Uime  sin  bitheadh  fhios  agaibh-se, 
fheara,  agus  a  bhràithre,  gur  ann  tre'n  duine  so  tha 
maitheanas  pheacaidhean  air  a  shearmonachadh  dhuibh  : 
Agus  trìd-san  tha  gach  neach  a  chreideas  air  a  shaoradh 
o  na  h-uile  nithibh,  o  nach  robh  e'n  comas  duibh  a  bhi 
air  'ur  saoradh  le  lagh  Mhaois.  Thugaibh  aire  uime 
sin,  nach  tig  oirbh  an  ni  a  tha  air  a  ràdh  anns  na 
fàidhibh ;  Feuchaibh,  a  luchd-tarcuis,  agus  gabhaibh 
iongantas,  agus  rachadh  as  duibh  :  oir  oibrichidh  mise 
obair  ann  'ur  làithibh-sa,  obair  nach  creid  sibh  idir, 
ged  'chuireadh  duine  'an  cèill  duibh  e. 

An  Soisgeul.    N.  Luc.  xxiv.  36. 

SHeas  Iosa  fèin  'n  am  meadhon,  agus  thubhairt  e  riu, 
Sìth  maille  ruibh.  Ach  bha  iadsan  £o  gheilt-chrith 
agus  fo  eagal,  agus  shaoil  iad  gur  spiorad  a  chunnaic  iad. 
Agus  thubhairt  e  riu,  C'ar  son  a  tha  sibh  fo  bhuaireas, 
agus  c'ar  son  a  tha  smuaintean  ag  èirigh  suas  ann  'ur 
cridheachaibh  1  Feuchaibh  mo  làmhan  agus  mo  chosan, 
gur  mi  fèin  a  th'ann  :  laimhsichibh  mi,  agus  faicibh ;  oir 
cha-n  'eil  aig  spiorad  feòil  agus  cnàmhan,  mar  a  chi  sibh 
agam-sa.  Agus  an  uair  a  thubhairt  e  so,  nochd  e  dhoibh 
a  làmhan  agus  a  chosan.  Agus  air  dhoibh  'bhi  fathast 
mi-chreideach  troimh  aoibhneas,  agus  iad  fo  iongantas, 
thubhairt  e  riu,  Am  bheil  biadh  sam  bith  agaibh  an  so  1 
Agus  thug  iad  da  mìr  a  dh'  iasg  ròiste,  agus  de  chir-mheala. 
Agus  ghlac  se  e,  agus  dh'ith  e  'n  am  fìanuis.  Agus 
thubhairt  e  riu,  'S  iad  so  na  briathran  a  labhair  mi  ruibh, 
'n  uair  a  bha  mi  fathast  maille  ruibh,  gur  èigin  do  na 
h-uile  nithibh  a  tha  sgrìobhta  ann  an  lagh  Mhaois  agus 
anns  na  fàidhibh,  agus  anns  na  salmaibh  mu  m'  thim- 
chioll-sa,  'bhi  air  an  coimhlionadh.  An  sin  dh'fhosgail 
e  an  tuigse,  chum  gu'n  tuigeadh  iad  na  Sgriobtuirean, 
agus  thubhairt  e  riu,  Mar  so  tha  e  sgrìobhta,  agus  mar 
so  b'èigin  do  Chriosd  fulang,  agus  èirigh  o  na  mairbh  an 
treas  là ;  Agus  aithreachas  agus  maitheanas  peacaidh 
'bhi  air  àn  searmonachadh  'n  a  Ainm-san,  do  na  h-uile 
chinnich,  a'  tòiseachadh  aig  lerusalem.  Agus  is  fianuis- 
ean  sibhse  air  na  nithibh  so. 

An  ceud  Dhòmhnach  an  deigh  na  Càisge. 
An  Guidhe. 

AThair  Uile-chumhachdaich,  a  thug  d'  aon  Mhac  gu 
bàsachadh  air  son  ar  peacaidhean,  agus  gu  èirigh 
a  rìs  air  son  ar  fìreanachaidh ;  Deònaich  dhuinn  mar  so 
gu'n  cuir  sinn  uainn  taois  a'  mhì-run  agus  na  h-aingidh- 
eachd,  chum  gu'n  dean  sinn  do  ghnàth  seirbhis  dhuit  ann 
am  fìor-ghloine  caithe-beatha  agus  fìrinn,  tre  dheadh- 
thoillteanais  do  Mhic  cheudna  Iosa  Criosd  ar  Tighearna. 
Amen. 

An  Litir.    1  N.  Eoin  v.  4. 

GAch  uile  ni  a  ghinear  o  Dhia  bheir  €  buaidh  air  an 
t-saoghal ;  agus  is  i  so  a'  bhuaidh  a  bhuadhaicheas 

air  an  t-saoghal,  eadhon  ar  creidirnh-ne.  Cò  an  ti  a 
bhuadhaicheas  air  an  t-saoghal,  ach  esan  a  tha  'creidsinn 
gur  e  Iosa  Mac  Dhè  ì  Is  e  so  esan  a  thàinig  tre  uisge  agus 
tre  fhuil,  Iosa  Oriosd;  cha-n  ann  tre  uisge  a  mhàin,  ach  tre 
uisge  agus  fuil:  agus  is  e  an  Spiorad  a  ni  fianuis,  do  bhrìgh 
gur  firinn  an  Spiorad.  Oir  tha  triuir  a  tha  'deanamh  f  anuis 
air  nèamh,  an  t-Athair,  am  Focal,  agus  an  Spiorad  naomh  : 
agus  an  triuir  sin  is  aon  iad .  Agus  tha  triuir  a  tha  'deanamh 
fianuis  air  an  talamh,  an  spiorad,  agus  an  t-uisge,  agus  an 
fhuil :  agus  thig  an  triuir  so  r'a  chèile  ann  an  aon.  Ma 
ghabhas  sinn  ri  fianuis  dhaoine,  's  i  fianuis  Dhè  a's  mò :  oir  is 
i  so  fianuis  Dhè,  a  thug  e  mu  thimchioll  a  Mhic.  An  ti  a 
chreideas  ann  am  Mac  Dhè,  tha  'n  f hianuis  aige  ann  fèin :  an 
ti  nach  creid  Dia,  rinn  e  breugaire  dheth,  do  bhrìgh  nach 
do  chreid  e  an  fhianuis  a  rinn  Dia  mu  thimchioll  a  Mhic. 
Agus  is  i  so  an  fhianuis,  gu'n  d'  thug  Dia  dhuinn  a'  bheatha 
mhaireannach  ;  agus  tha  a'  bheatha  so  'n  a  Mhac.  An  ti 
aig  am  bheil  am  Mac  tha  beatha  aige,  an  ti  aig  nach  'eil 
Mac  Dhè  cha-n  'eil  beatha  aige. 

An  Soisgeul.    N.  Eoin  xx.  19. 

Alr  teachd  do  'n  fheasgar  an  là  sin  fèin,  air  a'  cheud 
là  de  'n  t-seachduin,  agus  na  dorsan  dùinte,  far  an 
robh  na  deisciobuil  cruinn  air  eagal  nan  Iudhach,  thàinig 
Iosa  agus  sheas  e  's  a'  mheadhon,  agus  thubhairt  e  riu, 
Sìth  dhuibh.  Agus  air  dha  so  a  ràdh,  nochd  e  dhoibh  a 
làmhan  agus  a  thaobh.  An  sin  bha  aoibhneas  air  na 
deisciobluibh  an  uair  a  chunnaic  iad  an  Tighearn.  An 
sin  thubhairt  Iosa  riu  a  rìs,  Sìth  dhuibh :  mar  a  chuir 
an  t-Athair  uaith  mise,  mar  sin  tha  mise  'g  'ur  cur-se 
uam.  Agus  air  dha  so  a  ràdh,  shèid  e  orra  agus  thubh- 
airt  e  riu,  Gabhaibh-se  an  Spiorad  naomh.  Cò  air  bith 
iad  d'  am  maith  sibh  am  peacaidhean,  tha  iad  maithte 
dhoibh :  agus  cò  air  bith  iad  d'  an  cum  sibh  am  peacaidh- 
ean  gun  am  maitheadh,  tha  iad  air  an  cumail. 

An  Dara  Dòmhnach  an  dèigh  na  Càisge. 
An  Guidhe. 

ADhè  Uile-chumhachdaich,  a  thug  d'  aon  Mhac  gu 
bhi  araon  'n  a  ìobairt  air  son  ar  peacaidh,  agus 
mar  an  ceudna  'n  a  eisempleir  dhuinn  air  beatha  dhiadh- 
aidh ;  Thoir  gràs  dhuinn  a  chum  gu'n  gabh  sinn  do 

ghnàth  gu  ro  thaingeil  a  shocair  sin  gun  chodmeas,  agus 
cuideachd  gu'n  dean  sinn  ar  dìchioll  gach  là  a  leantuinn 
ceuman  beannaichte  a  bheatha  ro  naoimh-san,  trìd  an  ti 
cheudna  Iosa  Criosd  ar  Tighearna.  Amen. 

An  Litir.    1  N.  Pead.  ii.  19. 

THa  so  cliu-thoillteannach,  ma  dh'iomchaireas  neach 
sam  bith  doilgheas  air  son  coguis  a  thaobh  Dhè, 
a'  fulang  gu  h-eucorach.  Oir  ciod  an  t-aobhar  molaidh 
a  tha  ann,  ma's  e  an  uair  a  ghabhar  oirbh  air  son  'ur 
cionta,  gu'n  giùlain  sibh  gu  f oighidneach  e  1  ach  ma's  e  'n 
uair  a  tha  sibh  a'  deanamh  maith,  agus  a'  fulang  air  a 
shon,  gu'n  giùlain  sibh  e  gu  foighidneach ;  tha  so  tait- 
neach  do  Dhia.  Oir  is  ann  a  dh'ionnsuidh  so  a  ghairm- 
eadh  sibh  :  do  bhrìgh  gu'n  d'fhuiling  Criosd  mar  an 
ceudna  air  'ur  son,  a'  fàgail  eisempleir  agaibh,  chum 
gu'n  leanadh  sibh  a  cheuman :  Neach  nach  d'rinn 
peacadh,  ni  mò  a  fhuaradh  cealg  'n  a  bheul :  Neach,  'n 
uair  a  chàineadh  e,  nach  do  chàin  a  rìs ;  'n  uair  a 
dh'fhuiling  e,  nach  do  bhagair ;  ach  a  dh'earb  e  fèin  ris- 
san  a  bheir  breth  cheart :  Neach  a  ghiùlain  ar  peacaidh- 
ean  e  fèin  'n  a  chorp  fèin  air  a'  chrann,  chum  air  dhuinn 
a  bhi  marbh  do'n  pheacadh,  gu'm  bitheamaid  beò  do 
fhìreantachd ;  neach  le  a  bhuillibh  a  tha  sibh  air 
'ur  tèarnadh.  Oir  bha  sibh  mar  chaoraich  a'  dol  air 
seacharan  ;  ach  philleadh  sibh  a  nis  chum  buachaill,  agus 
Easbuig  'ur  n-anama. 

An  Soisgeul.  N.  Eoin  x.  11. 
rinHubhairt  Iosa  Is  mise  am  buachaill  maith:  leigidh 
JL  am  buachaill  maith  'anam  sìos  air  son  nan  caorach. 
Ach  am  fear-tuarasdail,  agus  an  ti  nach  e  am  buachaill, 
agus  nach  leis  fèin  na  caoraich,  chi  e  am  madadh-alluidh 
a'  teachd,  agus  fàgaidh  e  na  caoraich,  agus  teichidh  e ; 
agus  glacaidh  am  madadh-alluidh  iad,  agus  sgapaidh  e 
na  caoraich.  Ach  teichidh  am  fear-tuarasdail,  a  chionn 
gur  fear-tuarasdail  e,  agus  nach  'eil  suim  aige  do  na 
caoraich.  Is  mise  am  buachaill  maith,  agus  is  aithne 
dhomh  mo  chaoraich  fèin,  agus  aithnichear  le  m'  chaor- 
aich  fèin  mi.  Mar  is  aithne  do'n  Athair  mise,  mar  sin 
is  aithne  dhomh-sa  an  t-Athair:  agus  tha  mi  'leigeadh 
m'anama  sìos  air  son  nan  caorach.  Agus  tha  caoraich 
eile  agam  nach  'eil  de'n  chrò  so ;  is  èigin  domh  iad  sin 

mar  an  ceudna  'thoirt  a  stigh,  agus  èisdidh  iad  ri  m' 
ghuth ;  agus  bithidh  aon  treud  ann,  agus  aon  bhuachaill. 

An  treas  Dòmhnach  an  dèigh  na  Càisge. 
An  Guidhe. 

ADhè  Uile-chumhachdaich,  a  tha  'nochdadh  dhoibh- 
san  a  bhitheas  'am  mearachd  solus  d'fhìrinn,  a 
chum  gu'm  pilleadh  iad  gu  slighe  na  fìreantachd ; 
Deònaich  dhoibh-san  uile  a  tha  air  an  gabhail  a  steach 
ann  an  comh-chomunn  creidimh  Chriosd,  gu'n  seachainn 
iad  na  nithe  sin  a  tha  'an  aghaidh  an  aidmheil,  agus  gu'n 
lean  iad  na  nithe  sin  uile  a  tha  d'a  rèir,  trìd  Iosa  Criosd 
ar  Tighearna.  Amen. 

An  Litir.    1  N.  Pead.  ii.  11. 

AMhuinntir  mo  ghraidh,  guidheam  oirbh,  mar 
choigrich  agus  luchd-cuairt,  sibh  a  sheachnadh 
ana-miannan  feòlmhor,  a  tha  'cogadh  an  aghaidh  an 
anama ;  air  dhuibh  deadh  chaithe-beatha  'bhi  agaibh  'am 
measg  nan  Cinneach ;  chum  'an  àit  olc  a  labhairt  umaibh 
mar  luchd  mi-ghnìomh,  gu'n  dean  iad  o  'ur  deadh  oib- 
ribh  a  chi  iad,  Dia  a  ghlòrachadh  ann  an  là  an  fhios- 
rachaidh.  Uime  sin  bithibh  ùmhal  do  gach  uile 
riaghailt  dhaoine  air  son  an  Tighearna  :  ma's  ann  do'n 
Rìgh,  mar  an  ti  a's  àirde  inbhe  ;  no  do  uachdranaibh,  mar 
do'n  mhuinntir  a  chuireadh  uaith,  chum  dìoghaltais  air 
luchd-deanamh  an  uilc,  ach  chum  cliu  dhoibh-san  a  ni 
maith.  Oir  is  i  toil  Dhè,  gu'n  cuireadh  sibh  le  deadh 
dheanadas  tosd  air  aineolas  dhaoine  amaideach :  mar 
dhaoine  saor,  agus  gun  'ur  saorsa  a  ghnàthachadh  mar 
bhrat-folaich  do'n  olc ;  ach  mar  sheirbhisich  Dhè.  Thug- 
aibh  urram  do  na  h-uile  dhaoine.  Gràdhaichibh  na 
bràithrean.  Bitheadh  eagal  Dhè  oirbh.  Thugaibh 
urram  do'n  Righ. 

An  Soisgeul.    N.  Eoin  xvi.  16. 

THubhairt  Iosa  r  'a  dheisciobluibh,  Tamull  beag  agus 
cha-n  fhaic  sibh  mi ;  agus  a  rìs,  tamull  beag  agus 
chi  sibh  mi,  do  bhrìgh  gu  bheil  mi  'dol  chum  an  Athar. 
An  sin  thubhairt  cuid  d'a  dheisciobluibh  eatorra  fèin, 
Ciod  e  so  a  tha  e  ag  ràdh  ruinn,  Tamull  beag  agus  cha-n 
fhaic  sibh  mi ;  agus  a  rìs,  tamull  beag  agus  chi  sibh  mi ; 
agus  Do  bhrìgh  gu  bheil  mi  'dol  chum  an  Athar  1  Air 

an  aobhar  sin  thubhairt  iad,  Ciod  e  so  a  tha  e  ag  ràdh, 
Tumull  beag  ?  cha-n'eil  sinne  a'  tuigsinn  ciod  a  tha  e  ag 
ràdh.  A  nis  dh'aithnich  Iosa  gu'n  robh  toil  aca  fheòr- 
aich  dheth,  agus  thubhairt  e  riu,  Am  bheil  sibh  a' 
feòraich  'n  'ur  measg  fèin,  mar  a  thubhairt  mi,  Tamull 
beag,  agus  cha-n  fhaic  sibh  mi ;  agus  a  rìs,  tamull  beag 
agus  chi  sibh  mi?  Gu  deimhin,  deimhin  tha  mi  ag  ràdh 
ruibh,  gu'n  dean  sibhse  gul  agus  caoidh,  ach  ni  an  saoghal 
gairdeachas  :  agus  bithidh  sibhse  do-bhrònach,  ach  pillear 
'ur  bròn  gu  gairdeachas.  'N  uair  a  bhitheas  bean  ri 
saothair-chloinne,  bithidh  i  fo  dhoilgheas,  chionn  gu 
bheil  a  h-uair  air  teachd  :  ach  an  uair  a  bheireas  i  an 
leanabh,  cha  chuimhnich  i  a  h-àmhghar  na's  mo,  tre 
aoibhneas  gu'n  d'rugadh  duine  chum  an  t-saoghail. 
Agus  tha  nis  uime  sin  doilgheas  oirbh-se :  ach  chi  mise 
a  rìs  sibh,  agus  ni  'ur  cridhe  gairdeachas,  agus  'ur 
gairdeachas  cha  bhuin  neach  air  bith  uaibh. 

An  ceathramh  Dòmhnach  an  dèigh  na  Càisge. 
An  Guidhe. 

O'Dhè  Uile-chumhachdaich,  a  tha  a'  d'  aonar  comasach 
air  iarrtuis  agus  aignean  easumhal  dhaoine 
peacach  a  riaghladh ;  Deònaich  do  d'  shluagh,  gu'n 
gràdhaich  iad  an  ni  a  tha  thu  'g  àithneadh,  agus  gu'm 
miannaich  iad  an  ni  a  tha  thu  'gealltuinn,  ionnas  'am 
measg  chaochlaidhean  iomadach,  agus  nonmhor  an 
t-saoghail,  gu'm  bi  ar  cridheachan  gu  cinnteach  an  sin 
suidhichte,  far  am  bheil  fìor  aoibhneis  r'  am  faotainn, 
trìd  Iosa  Criosd  ar  Tighearna.  Amen. 

An  Litir.    N.  Seum.  i.  17. 

THa  gach  uile  dheadh  thabhartas,  agus  gach  uile 
thìodhlac  iomlan  o'n  àirde,  a'  teachd  a  nuas  o 
Athair  na  soillse,  maille  ris  nach  'eil  atharrachadh,  no 
sgàile  tionndaidh.  O  'thoil  fèin  ghin  e  sinn  le  focal  na 
fìrinn,  chum  gu'm  bitheamaid  'n  ar  gnè  cheud-toraidh  d'a 
chreutairibh.  Uime  sin,  mo  bhràithrean  gràdhach, 
bitheadh  gach  duine  ealamh  chuin  èisdeachd,  mall  chum 
labhairt,  mall  chum  feirge  ;  oir  cha-n  oibrich  fearg  duine 
fìreantachd  Dhè.  Uime  sin  cuiribh  uaibh  gach  uile 
shalachar  agus  anabharr  mì-ruin,  agus  gabhaibh  do  'ur 
n-ionnsuidh  le  macantas  am  focal  a  tha  air  a  shuidheach- 

adh  annaibh,  a  tha  comasach  air  'ur  n-anaman  a 
thèarnadh. 

An  Soisgeul.    N.  Eoin  xvi.  5. 

THubhairt  Iosa  r'a  dheisciobluibh,  A  nis  tha  mi  'dol 
chum  an  ti  a  chuir  uaith  mi,  agus  cha-n'eil  a  h-aon 
agaibh-se  a'  feòraich  dhiom,  C'àit  am  bheil  thu  'dol'?  Ach 
a  chionn  gu'n  dubhairt  mi  na  nithe  so  ruibh  lìon  do- 
bhròn  'ur  cridhe.  Gidheadh,  tha  mi  ag  innseadh 
dhuibh  na  fìrinn,  Is  buannachd  dhuibh  mise  a  dh'fhalbh : 
oir  mur  falbh  mi,  cha  tig  an  Comhfhurtair  do  'ur  n-ionn- 
suidh-se ;  ach  ma  dh'fhalbhas  mi,  cuiridh  mi  esan  do  'ur 
n-ionnsuidh.  Agus  an  uair  a  thig  esan,  bheir  e  dearbh- 
shoilleireachd  do'n  t-saoghal  mu  pheacadh,  agus  mu 
fhìreantachd,  agus  mu  bhreitheanas  :  Mu  pheacadh  ;  do 
bhrìgh  nach  'eil  iad  a'  creidsinn  annam-sa :  Mu  fhìreant- 
achd ;  do  bhrìgh  gu  bheil  mi  'dol  a  dh'ionnsuidh  m' 
Athar,  agus  nach  faic  sibh  na's  mò  mi :  Mu  bhreith- 
eanas ;  a  chionn  gu  bheil  uachdaran  an  t-saoghail  so  air 
a  dhìteadh.  Tha  mòran  nithean  agam  fathast  ri  ràdh 
ruibh,  ach  cha-n  urrainn  sibh  an  giùlan  an  tràth  so.  Ach, 
an  uair  a  thig  esan,  Spiorad  na  fìrinn,  treòraichidh  e  sibh 
chum  gach  uile  fhìrinn;  oir  cha  labhair  e  uaith  fèin;  ach 
labhraidh  e  na  h-uile  nithean  a  chluinneas  e,  agus 
foillsichidh  e  dhuibhse  nithean  a  tha  ri  teachd.  Bheir 
esan  glòir  dhomh-sa :  oir  gheibh  e  de  m'  chuid-sa,  agus 
nochdaidh  e  dhuibh-se  e.  Na  h-uile  nithean  a  tha  aig 
an  Athair,  is  leam-sa  iad :  air  an  aobhar  so  thubhairt  mi, 
gu'm  faigh  e  de  m'  chuid-sa,  agus  nochdaidh  e  dhuibhse  e. 

An  cùigeamh  Dbmhnach  an  dèigh  na  Càisge. 
An  Guidhe. 

O'Thighearna,  o'm  bheil  na  h-uile  nithe  maith  a' 
teachd  ;  Deònaich  dhuinne  do  sheirbhisich  ùmhal, 
le  d'  dheachdadh  naomh  gu'n  smuaintich  sinn  air  na 
nithibh  sin  a  tha  maith,  agus  le  d'  stiuradh  tròcaireach 
gu'n  coimhlion  sinn  iad,  trìd  ar  Tighearna,  Iosa  Criosd. 
Amen. 

An  Litir.    N.  Seum.  i.  22. 

Blthibh-se  'n  'ur  luchd-cur'an  gnìomh  an  fhocail,  agus 
na  b'ann  'n  'ur  luchd-èisdeachd  a  mhàin,  'g  'ur 
mealladh  fèin.    Oir  ma  tha  neach  air  bith  'n  a  fhear- 

èisdeachd  an  fhocail  agus  cha-n  ann  'n  a  fhear-deanamh 
d'a  rèir,  is  cosmhuil  e  ri  duine  a  tha  'g  amharc  air 
'aghaidh  nàdurra  fèin  ann  an  sgàthan.  Oir  bheachdaich 
e  air  fèin,  agus  dh'imich  e  roimhe,  agus  dhì-chuimhnich 
e  air  ball  ciod  an  coslas  duine  a  bh'ann  fèin.  Ach  ge 
b'e  'bheachdaicheas  gu  dùrachdach  air  lagh  coimhlionta 
na  saorsa,  agus  a  bhuanaicheas  ann;  gun  e  'bhi  'n  a  fhear- 
èisdeachd  dearmadach,  ach  'n  a  fhear-deanamh  na  h-oibre, 
bithidh  an  duine  so  beannaichte  'n  a  dheanadas.  Ma 
shaoileas  neach  air  bith  'n  'ur  measg  gu  bheil  e  diadhaidh, 
gun  a  bhi  'cur  srèin  r'a  theangaidh,  ach  a'  mealladh  a 
chridhe  fèin,  is  dìomhain  diadhachd  an  duine  so.  'S  i  so 
an  diadhachd  fhìor-ghlan,  agus  neo-shalach  'am  fianuis 
Dhè  agus  an  Athar  ■  Dìlleachdain  agus  bantraichean 
fhiosrachadh  'n  an  trioblaid,  agus  neach  'g  a  choimhead 
fèin  gun  smal  o'n  t-saoghal. 

An  Soisgeal.    N.  Eoin  xvi.  23. 

GU  deimhin,  deimhin  tha  mi  ag  ràdh  ruibh,  Ge  b'e 
nithean  a  dh'iarras  sibh  air  an  Athair  ann  am 
Ainm-sa,  gu'n  toir  e  dhuibh  iad.  Gus  a  so  cha  d'iarr 
sibh  ni  air  bith  ann  am  ainm-sa  :  Iarraibh,  agus  gheibh 
sibh,  chum  gu'm  bi  'ur  n-aoibhneas  làn.  Na  nithe 
so  labhair  mi  ruibh  ann  am  briathraibh  dorcha  :  ach  thig 
an  uair  anns  nach  labhair  mi  na's  mò  ruibh  ann  am  briath- 
raibh  dorcha,  ach  innsidh  mi  gu  soilleir  mu'n  Athair 
dhuibh.  Anns  an  là  sin  iarraidh  sibh  a'm'  Ainmsa :  agus 
cha-n'eil  mi  ag  ràdh  ruibh,  gu'n  guidh  mi  an  t-Athair  air 
'ur  son;  Oir  is  toigh  leis  an  Athair  fèin  sibh,  air  son 
gu'n  d'thug  sibh  gràdh  dhomh-sa,  agus  gu'n  do  chreid 
sibh  gur  ann  o  Dhia  a  thàinig  mi.  Thàinig  mi  mach  o'n 
Athair,  agus  tha  mi  air  teachd  chum  an  t-saoghail :  A 
rìs,  tha  mi  'fàgail  an  t-saoghail,  agus  a'  dol  chum  an 
Athar.  Thubhairt  a  dheisciobuil  ris ;  Feuch,  a  nis  tha 
thu  'labhairt  gu  soilleir,  agus  cha-n'eil  thu  'labhairt 
cosamhlachd  air  bith.  A  nis  tha  fhios  againn  gur  aithne 
dhuit  na  h-uile  nithean,  agus  nach  feum  thu  duine  air 
bith  a  dh'fheòraich  dhiot :  air  a  shon  so  tha  sinn  a' 
creidsinn  gur  ann  o  Dhia  a  thàinig  thu.  Fhreagair  Iosa 
iad,  Am  bheil  sibh  a  nis  a'  creidsinn  1  Feuch  thig  an 
t-àm,  seadh,  tha  e  cheana  air  teachd,  anns  an  sgapar  o 
'chèile  sibh,  gach  aon  g'a  ionad  fèin,  agus  am  fàg 
133 


Là  an  Dol-suas. 


sìbh  mìse  a'm'  aonar :  gidheadh  cha-n'eil  mise  a'm'  aonar, 
oir  tha  an  t-Athair  maille  rium.  Na  nithe  so  labhair 
mi  ruibh,  chum  gu'n  bitheadh  sìth  agaibh  annam-sa. 
Anns  an  t-saoghal  bithidh  àmhghar  agaibh ;  ach  bitheadh 
deadh  mhisneach  agaibh,  thug  mise  buaidh  air  an 
t-saoghal. 

Là  an  Dol-suas. 
An  Guidhe. 

DEònaich,  tha  sinn  a'  guidhe  ort,  a  Dhè  Uile-chumh- 
achdaich,  amhuil  mar  a  tha  sinn  a'  creidsinn  gu'n 
deachaidh  d'aon-ghin  Mhic  ar  Tighearn  Iosa  Oriosd  a 
suas  chum  nan  nèamh ;  mar  sin  gu'n  tèid  sinne  mar  an 
ceudna  ann  an  cridhe  agus  ann  an  inntinn  a  suas  do  'n 
ionad  cheudna,  agus  gu'n  gabh  sinn  do  ghnàth  còmhnuidh 
maille  ris-san,  a  tha  beò  agus  a'  riaghladh  maille  riutsa, 
agus  ris  an  Spiorad  naomh,  aon  Dia,  saoghal  gun  chrìoch. 
Amen. 

Air  son  na  Litreach.    Gnìomh.  i.  1. 

Elnn  mi  an  ceud  leabhar,  a  Theophiluis,  mu  thim- 
chioll  nan  uile  nithean  a  thòisich  Iosa  air  a 
dheanamh  agus  a  theagasg,  gus  an  là  's  an  do  thogadh 
suas  e,  an  dèigh  dha  troimh  an  Spiorad  JNaomh  àitheantan 
a  thoirt  do  na  h-Abstolaibh  a  thagh  e.  D'an  d'rinn  e 
mar  an  ceudna  e  fèin  a  nochdadh  beò  an  dèigh  'fhulangais, 
le  mòran  de  chomharaidhibh  fìrinneach,  air  dha  'bhi  air 
'fhaicinn  leo  feadh  dhà  fhichead  là,  agus  e  'labhairt  mu 
na  nithibh  sin  a  bhuineadh  do  rìoghachd  Dhè  :  Agus  air 
dha  'bhi  maille  riu,  dh'àithn  e  dhoibh  gun  iad  a  dhol  o 
Ierusalem,  ach  feitheamh  ri  gealladh  an  Athar,  ars'  esan, 
a  chuala  sibh  uam-sa.  Oir  bhaist  Eoin  gu  deimhin  le 
uisge :  ach  baistear  sibhse  leis  an  Spiorad  naomh.  air 
bheag  de  làithibh  an  dèigh  so.  Uime  sin  an  uair  a 
chruinnich  iad  'an  ceann  a  chèile,  dh'fheòraich  iad  deth, 
ag  ràdh,  A  Thighearn',  an  aisig  thu  's  an  àm  so  an 
rìoghachd  do  Israel  1  Ach  thubhairt  esan  riu,  Cha  bhuin 
e  dhuibhse  fios  nan  aimsir  no  nan  àm  fhaotainn,  a  chuir 
an  t-Athair  'n  a  chumhachd  fèin.  Ach  gheibh  sibhse 
cumhachd  an  uair  a  thig  an  Spiorad  naomh  oirbh  ;  agus 
bithidh  sibh  'n  'ur  fianuisibh  dhomh-sa,  araon  ann  an 
Ierusalem  agus  ann  an  Iudea  uile,  agus  ann  an  Saraaria, 
134 


Àn  Domhnach  an  dèigh  Là  an  Dol-sudà. 


agus  gu  iomall  na  talmhainn.  Agus  an  uair  a  thubhairt 
e  na  nithe  so,  thogadh  suas  e,  agus  iadsan  'g  a  fhaicinn, 
agus  thug  neul  as  an  sealladh  e.  Agus  am  feadh  a  bha 
iadsan  a'  geur-amharc  gu  nèamh,  agus  esan  a'  dol  suas, 
feuch,  sheas  dithis  fhear  làimh  riu  ann  an  eudach  geal ; 
agus  thubhairt  iad,  Fheara  Ghalile,  c'ar  son  a  tha  sibh 
'n  'ur  seasamh  ag  amharc  gu  nèamh  1  An  t-Iosa  so  a 
thogadh  suas  uaibh  gu  nèamh,  is  amhuil  sin  a  thig  e,  mar 
a  chunnaic  sibh  e  a'  dol  do  nèamh. 

An  Soisgeul.    N.  Marc.  xvi.  14. 

NOchdadh  Iosa  do'n  aon  fhear  deug  agus  iad  'n  an 
suidhe  aig  biadh,  agus  thilg  e  orra  am  mi-chreid- 
imh  agus  an  cruas-cridhe,  a  chionn  nach  do  chreid  iad 
iadsan  a  chunnaic  e  an  dèigh  dha  èirigh.  Agus  thubhairt 
e  riu,  Imichibh  air  feadh  an  t-saoghail  uile,  agus  sear- 
monaichibh  an  soisgeul  do  gach  dùil.  Ge  b'e  'chreideas 
agus  a  bhaistear,  saorar  e ;  ach  ge  b'e  nach  creid,  dìtear  e. 
Agus  leanaidh  na  comharaidhean  so  an  dream  a  chreideas : 
Ann  am  Ainm-sa  tilgidh  iad  a  mach  deamhain,  labhraidh 
iad  le  teangaibh  nuadha,  togaidh  iad  nathraiche 
nimhe,  agus  ma  dh'òlas  iad  ni  air  bith  marbhtach,  cha 
chiùrr  e  iad ;  cuiridh  iad  an  làmhan  air  daoinibh  tinne, 
agus  bithidh  iad  slàn.  Mr,r  sin  an  dèigh  do'n  Tighearn 
labhairt  riu,  ghabhadh  suas  gu  nèamh  e,  agus  shuidh  e 
air  deas  làimh  Dhè.  Agus  air  dhoibh-san  dol  a  mach 
shearmonaich  iad  anns  gach  àit',  air  bhi  do'n  Tighearn  a' 
co-oibreachadh  leo,  agus  a'  daingneachadh  an  fhocail  leis 
na  comharaidhibh  a  lean  e. 


An  Dòmhnach  an  dèigh  Là  an  Dol-suas. 
An  Guidhe. 

O'Dhè  a  Rìgh  na  glòire,  a  dh'àrdaich  d'aon  Mhac  Iosa 
Criosd  le  mòr  bhuaidh  a  dh'  ionnsuidh  do  riògh- 
achd  air  nèamh ;  Tha  sinn  a'  guidhe  ort  na  fàg  gun 
chomhfhurtachd  sinn;  ach  cuir  d'ar  n-ionnsuidh  do 
Spiorad  naomh  a  chum  ar  comhfhurtachd,  agus  àrdaich 
sinn  a  dh'  ionnsuidh  an  ionaid  cheudna  gus  an  deachaidh 
ar  Slànuidhear  Criosd  romhainn,  a  tha  beò  agus  a' 
riaghladh  maille  riutsa,  agus  ris  an  Spiorad  naomh,  aon 
Dia,  saoghal  gun  chrìoch.  Amen. 

An  Litir.    1  N.  Pead.  iv.  7. 

THa  crìoch  nan  uile  nithean  am  fagus :  uime  sin 
bithibh  measarra,  agus  deanaibh  faire  chum 
urnuigh.  Agus  roimh  na  h-uile  nithibh  bitheadh  agaibh 
teas  ghràdh  d'a  chèile  :  oir  cuiridh  gràdh  folach  air 
mòran  pheacaidhean.  Thugaibh  aoidheachd  d'a  chèile 
gun  ghearan.  A  rèir  mar  a  fhuair  gach  aon  an  tìodhlac, 
mar  sin  deanaibh  frithealadh  d'a  chèile,  mar  dheadh 
stiùbhardaibh  air  gràs  eagsamhuil  Dhè.  Ma  labhras 
neach  sam  bith,  labhradh  e  mar  bhriathraibh  Dhè  :  Ma 
tha  neach  sam  bith  ri  frithealadh,  deanadh  se  e  mar  o'n 
chomas  a  bheir  Dia  dha,  chum  gu'm  bi  Dia  air  a  ghlòr- 
achàdh  anns  na  h-uile  nithibh  tre  Iosa  Criosd ;  dhàsan 
gu  robh  glòir  agus  cumhachd  gu  saoghal  nan  saoghal. 
Amen. 

An  Soisgeul.    N.  Eoin  xv.  26  agus  cuid  de  Chaibideil  xvi. 

AN  uair  a  thig  an  Comhfhurtair,  a  chuireas  mise 
do  'ur  n-ionnsuidh  o'n  Athair,  Spiorad  na  fìrinn, 
a  tha  'teachd  a  mach  o  'n  Athair,  ni  esan  fianuis  mu  m' 
thimchioll-sa.  Agus  ni  sibhse  fianuis  mar  an  ceudna, 
do  bhrìgh  gu  bheil  sibh  maille  rium  o  thùs.  Na  nithe 
so  labhair  mi  ruibh,  chum  nach  faigheadh  sibh  oilbheum. 
Cuiridh  iad  as  an  t-sionagog  sibh :  seadh  thig  an  uair, 
ge  b'e  neach  a  mharbhas  sibh,  gu'n  saoil  e  gu  bheil  e 
'deanamh  seirbhis  do  Dhia.  Agus  ni  iad  na  nithe  so, 
do  bhrìgh  nach  aithne  dhoibh  an  t-Athair,  no  mise ;  ach 
dh'innis  mi  na  nithe  so  dhuibh,  chum  'n  uair  a  thig  an 
t-àm,  gu'n  cuimhnich  sibh  gu'n  d'innis  mi  dhuibh  iad. 

Dòmhnach  na  Cuingeis. 
An  Guidhe. 

ADhè,  a  theagaisg  cridheachan  do  shluaigh  chreid- 
ich  mar  aig  an  àm  so,  le  solus  do  Spioraid 
naoimh  a  chur  d  'an  ionnsuidh  ;  Deònaich  dhuinn  leis  an 
Spiorad  cheudna  tuigse  cheart  a  bhi  againn  anns  na  h-uile 
nithibh,  agus  gu  sìorruidh  tuilleadh  gairdeachas  a 
dheanamh  'n  a  chomhfhurtachd  naoimh,  tre  dheadh- 
thoillteanais  Iosa  Criosd  ar  Slànuidhir,  a  tha  beò  agus  a' 
riaghladh  maille  rìutsa,  ann  an  aonachd  an  Spioraid 
cheudna,  aon  Dia  saoghal  gun  chrìoch.  Amen. 

Air  son  na  Litreach.    Gniòmh.  ii.  1. 

AN  uair  a  thàinig  là  na  Cuingeis,  bha  iad  gu  lèir  a 
dh'aon  inntinn  ann  an  aon  àite.  Agus  thàinig  gu 
h-obann  toirm  o  nèamh,  mar  shèideadh  gaoithe  ro  thrèin, 
agus  lìon  i  an  tigh  uile  far  an  robh  iad  'n  an  suidhe. 
Agus  dh'fhoillsicheadh  dhoibh  teanganna  sgoilte,  mar  de 
theine,  agus  shuidh  e  air  gach  aon  diubh  fa  leth  :  Agus 
lìonadh  iad  uile  leis  an  Spiorad  naomh,  agus  thòisich  iad 
air  labhairt  le  teangaibh  eile,  a  rèir  mar  a  thug  an 
Spiorad  comas  labhairt  dhoibh.  Agus  bha  a'  gabhail 
còmhnuidh  ann  an  Ierusalem  Iudhaich,  daoine  cràbhach, 
de  gach  uile  chinneach  fo  nèamh.  A  nis  an  uair  a 
sgaoileadh  an  t-iomradh  so,  thàinig  an  sluagh  'an  ceann 
a  chèile,  agus  bha  iad  fo  amhluadh,  do  bhrìgh  gu'n  cuala 
gach  aon  iad  a'  labhairt  'n  a  chànain  fèin.  Agus  bha  iad 
uile  fo  uamhas,  agus  ghabh  iad  iongantas,  ag  ràdh  r'a 
chèile,  Feuch,  nach  Galilèich  iad  sin  uile,  a  tha  'labhairf? 
Agus  cionnus  a  tha  sinne  'g  an  cluinntinn  gach  aon  'n  ar 
cànain  fèin  anns  an  d'rugadh  sinn  ?  Partaich,  agus 
Medich,  agus  Elamaich,  agus  luchd-àiteachaidh  Mhesopo- 
tamia,  Iudea,  agus  Chapadocia,  Phontuis  agus  Asia, 
Phrigia,  agus  Phamphilia,  na  h-Eiphit,  agus  chrìoch  na 
Libia,  timchioll  Chirene,  agus  coigrich  o'n  Ròimh, 
Iudhaich  agus  Proselitich,  muinntir  Chrete  agus  Arabia, 
tha  sinn  'g  an  cluinntinn  a'  labhairt  'n  ar  teangaibh  fèin 
gnìomharan  mòralach  Dhè. 

An  Soisgeul.    N.  Eoin  xiv.  15. 

THubhairt  Iosa  r'a  dheisciobluibh,  Ma's  toigh  leibh 
mise  coimhidibh  m'àitheantan.  Agus  guidhidh 
mise  an  t-Athair,  agus  bheir  e  dhuibh  Comhfhurtair  eile, 
chum  gu'm  fan  e  maille  ruibh  gu  bràth;  Spiorad  na  fìrinn, 
neach  nach  urrainn  an  saoghal  a  ghabhail,  do  bhrìgh 
nach  'eil  e  'g  a  fhaicinn,  agus  nach  aithne  dha  e ;  ach  is 
aithne  dhuibhse  e  ;  oir  tha  e  'fantuinn  maille  ruibh,  agus 
bithidh  e  annaibh.  Cha-n  fhàg  mi  sibh  'n  'ur  dìlleachdain ; 
thig  mi  do  'ur  n-ionnsuidh.  Tamull  beag  fathast,  agus 
cha-n  fhaic  an  saoghal  mi  tuilleadh  ;  ach  chi  sibhse  mi  : 
do  bhrìgh  gu  bheil  mise  beò,  bithidh  sibhse  beò  mar  an 
ceudna.  Anns  an  là  sin  bithidh  fios  agaibh,  gu  bheil 
mise  ann  am  Athair,  agus  sibhse  annam-sa,  agus  mise 
annaibh-sa.    An  ti  aig  am  bheil  m'àitheanta-sa,  agus  a 

w 


Di-luain  ann  an  Seachduin  na  Cuingeis. 


tha  'g  an  coimhead,  is  esan  aig  am  bheil  gràdh  dhomh-sa  ; 
agus  an  ti  aig  am  bheil  gràdh  dhomh-sa  gràdhaichear  le 
m'  Athair  e,  agus  gradhaichidh  mise  e,  agus  foillsichidh 
mi  mi  fein  da.  Thubhairt  Iudas,  (cha-n  e  Iscariot)  ris, 
A  Thighearna,  c'ar  son  a  dh'fhoillsicheas  tu  thu  fèin 
dhuinne,  agus  nach  dean  thu  sin  do'n  t-saoghal'? 
Fhreagair  Iosa,  agus  thubhairt  e  ris,  Ma  ghràdhaicheas 
neach  mise,  coimhididh  e  m'  fhocal :  agus  gràdhaichidh 
m' Athair  esan,  agus  thig  sinn  d'a  ionnsuidh,  agus  ni  sinn 
còmhnuidh  maille  ris.  An  ti  nach  gràdhaich  mise,  cha 
choimhid  e  mo  bhriathran :  agus  am  focal  a  tha  sibh  a' 
cluinntinn,  cha  leam-sa  e ;  ach  leis  an  Athair  a  chuir 
uaith  mi.  Na  nithe  so  labhair  mi  ruibh,  air  dhomh  'bhi 
'am  chòmhnuidh  maille  ruibh.  Ach  an  Comhfhurtair,  an 
Spiorad  naomh,  a  chuireas  an  t-Athair  uaith  ann  am  ainm- 
sa,  teagaisgidh  esan  dhuibh  na  h-uile  nithean,  agus  cuiridh 
e 'n  cuimhne  duibh  na  h-uile  nithean  a  labhair  mise 
ruibh.  Tha  mi  'fàgail  sìthe  agaibh,  mo  shìth-sa  tha 
mi  'toirt  duibh  :  cha-n  ann  mar  a  bheir  an  saoghal,  a  tha 
mise  'toirt  duibh.  Na  bitheadh  'ur  cridhe  fo  thrioblaid, 
agus  na  bitheadh  eagal  air.  Chuala  sibh  mar  thubhairt 
mi  ruibh,  Tha  mi  'falbh  agus  thig  mi  rìs  do  'ur  n-ionnsuidh. 
Nam  bitheadh  gràdh  agaibh  dhomh-sa,  bhitheadh  aoibh- 
neas  oirbh,  a  chionn  gu'n  dubhairt  mi,  Tha  mi  'dol  chum 
an  Athar :  oir  is  mò  m'Athair  na  mise.  Agus  a  nis 
dh'innis  mi  dhuibh  so  roimh  dha  teachd  gu  crìch,  chum, 
'n  uair  a  thig  e  gu  crìch  gu'n  creideadh  sibh.  A  so  suas 
cha  labhair  mi  mòran  ruibh  :  oir  tha  uachdaran  an  t-saogh- 
ail  so  a'  teachd,  agus  cha-n'eil  ni  air  bith  aige  annam-sa. 
Ach  a  chum  gu'm  bi  fios  aig  an  t-saoghal  gur  ionmhuinn 
leam  an  t-Athair  ;  agus  mar  a  thug  an  t-Athair  àithne 
dhomh,  mar  sin  tha  mi  a'  deanamh. 


Di-luain  ann  an  Seachduin  na  Cuingeis. 
An  Guidhe. 

ADhè,  a  theagaisg  cridheachan  do  shluaigh  chreid- 
ich,  mar  aig  an  àm  so,  le  solus  do  Spioraid  naoimh 
a  chur  d'an  ionnsuidh ;  Deònaich  dhuinn  leis  an  Spiorad 
cheudna  tuigse  cheart  a  bhi  againn  anns  na  h-uile  nith- 
ibh,  agus  gu  sìorruidh  tuilleadh  gairdeachas  a  dheanamh 
'n  a  chomhfhurtachd  naoimh,  tre  dheadh-thoillteanais 

Tosa  Criosd  ar  Slànuidhir,  a  tha  beò  agus  a'  riaghladh 
maille  riutsa,  ann  an  aonachd  an  Spioraid  cheudna,  aon 
Dia  saoghal  gun  chrìoch.  Amen. 

Air  son  na  Litreach.    Gnìomh.  x.  34. 

AN  sin  dh'fhosgail  Peadar  a  bheul,  agus  thubhairt  e, 
Gu  fìrinneach  tha  mi  'g  aithneachadh  nach  'eil 
Dia  ag  amharc  air  pearsaibh  seach  a  chèile ;  ach  anns 
gach  uile  chinneach  tha  an  neach  air  am  bheil  'eagal-san, 
agus  a  tha  'g  oibreachadh  fìreantachd,  taitneach  dha. 
Am  focal  a  chuir  Dia  gu  cloinn  Israeil  a'  searmonachadh 
sìthe  tre  Iosa  Criosd  (neach  a's  e  Tighearn  nan  uile),  Am 
focal  sin  is  aithne  dhuibh,  a  sgaoileadh  air  feadh  tìre 
Iudea  uile,  agus  a  thòisich  o  Ghalile,  an  dèigh  a'  bhaistidh 
a  shearmonaich  Eoin :  Cionnus  a  dh'ung  Dia  Iosa  o 
Nasaret  leis  an  Spiorad  naomh  agus  le  cumhachd,  neach 
a  chaidh  mu'n  cuairt  a'  deanamh  maith,  agus  a'  slànuch- 
adh  nan  uile  a  bha  air  an  sàruchadh  leis  an  diabhul: 
oir  bha  Dia  maille  ris.  Agus  tha  sinne  'n  ar  fianuisibh 
air  na  h-uile  nithibh  a  rinn  e,  araon  ann  an  tìr  nan  Iudh- 
ach,  agus  ann  an  Ierusalem;  neach  a  mharbh  iad.  'g  a 
chrochadh  air  crann  :  Esan  thog  Dia  suas  air  an  treas  là, 
agus  nochd  se  e  gu  follaiseach ;  cha-n  ann  do 'n  t-sluagh 
uile,  ach  do  fhianuisibh  a  thaghadh  le  Dia  roimh-làimh  ; 
eadhon  dhuinne,  a  dh'ith  agus  a  dh'òl  maille  ris 
an  dèigh  dha  èirigh  o  na  mairbh.  Agus  dh'àithn 
e  dhuinne  searmonachadh  do'n  t-sluagh,  agus  fianuis  a 
dheanamh  gur  esan  a  dh'orduicheadh  le  Dia  'n  a  bhreith- 
eamb  air  bheòthaibh  agus  air  mhairbh.  Dhàsan  tha  na 
fàidhean  uile  a'  toirt  fianuis,  gu'm  faigh  gach  neach  a 
chreideas  ann  maitheanas  'n  am  peacaidhibh  tre  'Ainm-san. 
Am  feadh  a  bha  Peadar  fathast  a'labhairt  nam  briathra 
sin,  thuirling  an  Spiorad  naomh  orra-san  uile  a  chual'  am 
focal.  Agus  ghabhna  creidich  de'n  timchioll-ghearradh, 
a'  mheud  diubh  'sa  thàinig  maille  ri  Peadar,  iongantas 
mòr,  do  bhrìgh  gu'n  do  dhòirteadh  air  na  Cinnich  mar 
an  ceudna  tìodhlac  an  Spioraid  naoimh.  Oir  chuala  siad 
iad  a'  labhairt  le  teangaibh,  agus  ag  àrd-mholadh  Dhè. 
An  sin  fhreagair  Peadar,  Am  feud  neach  sam  bith  uisge  a 
thoirmeasg,  chum  nach  rachadh  iad  so  a  bhaisteadh,  a 
fhuair  an  Spiorad  naomh  co  maith  ruinne  ?  Agus 

dh'orduich  e  iad  a  bhi  air  am  baisteadh  ann  an  Ainm  an 
Tighearna.  An  sin  ghuidh  iad  air  fantuinn  maille  riu 
làithean  àraidh. 

An  Soisgeul.     N.  Eoin  iii.  16. 

IS  ann  mar  sin  a  ghràdhaich  Dia  an  saoghal,  gu'n 
d'thug  e  'aon-ghin  Mhic  fèin,  chum  as  ge  b'e  neach 
a  chreideas  ann,  nach  sgriosar  e,  ach  gu'm  bi  a'  bheatha 
shìorruidh  aige.  Oir  cha  do  chuir  Dia  a  Mhac  do'n 
t-saoghal  chum  gu'n  dìteadh  e  an  saoghal,  ach  a  chum  gu'm 
bitheadh  an  saoghal  air  a  shaoradh  trìd-san.  An  ti  a 
chreideas  ann,  cha  dìtear  e  :  ach  an  ti  nach  creid  tha  e  air  a 
dhìteadh  cheana,  a  chionn  nach  do  chreid  e  ann  an  Ainm 
aon-ghin  Mhic  Dhè.  Agus  is  e  so  an  dìteadh,  gu'n  d'thàin- 
ig  an  solus  do'n  t-saoghal,  agus  gu'n  do  ghràdhaich  daoine 
an  dorchadas  na's  mo  na'n  solus,  a  chionn  gu'n  robh  an 
gnìomharan  olc.  Oir  gach  neach  a  tha  'deanamh  uilc,  tha  e 
'toirt  fuatha  do'n  t-solus,  agus  cha-n'eil  e  'teachd  chum  an 
t-soluis,  air  eagal  gu'm  bitheadh  'oibre  air  an  cronachadh. 
Ach  an  ti  a  ni  an  fhìrinn,  thig  e  chum  an  t-soluis,  chum 
gu'm  bi  'oibre  follaiseach,  gur  ann  'an  Dia  rinneadh  iad. 

Di-mairt  ann  an  seachduin  na  cuingeis. 
An  Guidhe. 

ADhè  a  theagaisg  cridheachan  do  shluaigh  chreid- 
ich  mar  aig  an  àm  so  le  solus  do  Spioraìd  naoimh 
a  chur  d'an  ionnsuidh  ;  Deònaich  dhuinn  leis  an  Spiorad 
cheudna  tuigse  cheart  a  bhi  againn  anns  na  h-uile  nith- 
ibh,  agus  gu  sìorruidh  tuilleadh  gairdeachas  a  dheanamh 
'n  a  chomhfhurtachd  naoimh,  tre  dheadh-thoillteanais 
Iosa  Criosd  ar  Slànuidhir,  a  tha  beò,  agus  a'  riaghladh 
maille  riutsa  ann  an  aonachd  an  Spioraid  cheudna,  aon 
Dia  saoghal  gun  chrìoch.  Amen. 

Air  son  na  Litreach.    Gnìomh.  viii.  14. 

AN  uair  a  chuala  na  h-Abstoil  a  bha  ann  an  Ierusalem, 
gu'n  do  ghabh  Samaria  focal  Dhè,  chuir  iad  d'an 
ionnsuidh  Peaclar  agus  Eoin  :  agus  an  uair  a  chaidh  iad 
sìos,  ghuidh  iad  air  an  son,  gu'm  faigheadh  iad  an  Spiorad 
naomh.  (Oir  cha  d'thàinig  e  fathast  a  nuas  air  aon  aca : 
ach  a  mhàin  bhaisteadh  iad  ann  an  ainm  an  Tighearna 
Iosa).  An  sin  chuir  iad  an  làmhan  orra,  agus  fhuair  iad 
an  Spiorad  naomh. 
HO 

An  Soisgeul.     N.  Eoin  x.  1. 

GU  deimhin,  deimhin  tha  mi  ag  ràdh  ruibh,  An  tì 
nach  tèid  a  stigh  troimh  an  dorus  do  chrò  nan 
caorach,  ach  a  thèid  suas  air  sheòl  eile,  is  gaduiche  agus 
fear-reubainn  e.  Ach  an  ti  a  thèid  a  steach  air  an 
dorus,  is  esan  buachaill  nan  caorach.  Dhàsan  fosglaidh 
an  dorsair ;  agus  èisdidh  na  caoraich  r'a  ghuth,  agus 
gairmidh  e  a  chaoraich  fèin  air  an  ainm,  agus  treòraich- 
idh  e  mach  iad.  Agus  an  uair  a  chuireas  e  mach  a 
chaoraich  fèin,  imichidh  e  rompa,  agus  leanaidh  na  caor- 
aich  e ;  oir  is  aithne  dhoibh  a  ghuth.  Agus  cha  lean 
iad  coigreach  ;  ach  teichidh  iad  uaith ;  do  bhrìgh  nach 
aithne  dhoibh  guth  chokrreach.  An  cosamhlachd  so 
labhair  Iosa  riu  :  ach  cha  do  thuig  iadsan  ciod  iad  na 
nithean  a  labhair  e  riu.  An  sin  thubhairt  Iosa  riu  a  rìs ; 
Gu  deimhin,  deimhin  tha  mi  ag  ràdh  ruibh,  gur  mise  dorus 
nan  caorach.  Iadsan  uile  a  thàinig  romham-sa,  is  gad- 
uichean  agus  luchd-reubainn  iad  ;  ach  cha  d'èisd  na  caor- 
aich  riu.  Is  mise  an  dorus ;  ma  thèid  neach  air  bith 
steach  tromham-sa,  tèarnar  e,  agus  thèid  e  steach  agus  a 
mach,  agus  gheibh  e  ionaltradh.  Cha  tig  an  gaduiche 
ach  a  ghoid,  agus  a  mharbhadh,  agus  a  mhilleadh : 
thàinig  mise  chum  gu'm  bitheadh  beatha  aca,  agus  gu'm 
bitheadh  i  aca  na's  pailte. 

DOMHNACH  NA  TrIONAID. 

An  Guidhe. 

ADhè  Uile-chumhachdaich,  agus  shìor-mhaireann- 
aich,  a  thug  gràs  dhuinne  do  sheirbhisich  le  aid- 
mheil  creìdimh  fhìrinnich  a  dh'  aideachadh  glòire  na 
Trionaid  shìorruidh,  agus  ann  an  cumhachd  na  Mòrachd 
dhiadhaidh  a  thoirt  aoradh  do'n  Aonachd ;  Tha  sinn  a' 
guidhe  ort  gu'n  gieidh  thu  sinn  gu  daingean  anns  a' 
chreidimh  so,  agus  gu  sìorruidh  tuilleadh  gu'n  dìon  thu 
sinn  o  na  h-uile  àmhghairibh,  thusa  a  tha  beò,  agus  a' 
riaghladh  aon  Dia  saoghal  gun  chrìoch.  Amen. 

Air  son  na  Litreach.    Taisb.  iv.  1. 

AN  dèigh  so  dh'amhairc  mi,  agus  feuch,  bha  dorus 
fosgailte  air  nèamh  :  agus  bha  an  ceud  ghuth  a 
chuala  mi,  mar  fhuaim  trompaid  a'  labhairt  rium ;  ag 

ràdh,  Thig  a  nìos  an  so,  agus  nochdaidh  mise  dhuit  nith- 
ean  a's  èigin  tachairt  an  dèigh  so.  Agus  air  ball  bha 
mi  's  an  Spiorad  ;  agus  f  euch,  bha  rìgh-chaithir  air  a  suidh- 
eachadh  air  nèamh,  agus  bha  neach  'n  a  shuidhe  air  an 
rìgh-chaithir,  agus  bha  an  ti  a  shuidh,  ri  amharc  air, 
cosmhuil  ri  cloich  iasper,  agus  shardis  :  agus  bha  bogha- 
frois'  timchioll  na  rìgh-chaithreach  mu'n  cuairt,  cosmhuil 
r'a  fhaicinn  ri  emerald.  Agus  timchioll  na  righ-chaith- 
reach  mu'n  cuairt  bha  ceithir  chaithriche  fichead ; 
agus  air  na  caithrichibh  chunnaic  mi  ceithir  seanaire 
fichead  n'  an  suidhe,  air  an  sgeadachadh  ann  an  culaidh- 
ibh  geala  ;  agus  bha  aca  air  an  cinn  crùin  òir.  Agus 
chaidh  a  mach  as  an  rìgh-chaithir  dealanaich,  agus  tairn- 
eanaich,  agus  guthanna.  Agus  bha  seachd  lòchrain  theine 
a'  dearg-lasadh  'am  fianuis  na  rìgh-chaithreach,  a's  iad 
seachd  spiorada  Dhè.  Agus  roimh  an  rìgh-chaithir  bha 
fairge  ghloine  cosmhuil  ri  criostal :  agus  ann  am  meadhon 
na  rìgh-chaithreach,  agus  mu'n  cuairt  de'n  rìgh-chaithir 
bha  ceithir  beò-chreutairean  làn  de  shùilibh  air  am  beul- 
aobh  agus  air  an  cùlaobh.  Agus  bha  an  ceud  bheò- 
chreutair  cosmhuil  ri  leòmhan,  agus  an  dara  beò-chreutair 
cosmhuil  ri  laogh,  agus  bha  aig  an  treas  beò-chreutair 
aghaidh  mar  dhuine,  agus  bha  an  ceathramh  beò-chreutair 
cosmhuil  ri  iolair  ag  itealaich.  Agus  aig  na  ceithir  beò- 
chreutairibh,  aig  gach  aon  diubh  fa  leth,  bha  sè  sgiathan 
mu'n  cuairt  da,  agus  bha  iad  làn  de  shùilibh  an  taobh  a 
stigh,  agus  cha  do  sguir  iad  a  là  no  dh'oidhche,  ag  ràdh, 
Naomh,  naomh,  naomh,  an  Tighearn  Dia  uile-chumhachd- 
ach,  a  bha,  agus  a  tha,  agus  a  bhitheas.  Agus  an  uair 
a  thug  na  beò-chreutairean  sin  glòir,  agus  urram,  agus 
buidheachas  do'n  ti  a  bha  'n  a  shuidhe  air  an  rìgh- 
chaithir,  a  tha  beò  gu  saoghal  nan  saoghal,  thuit  na 
ceithir  seanaire  fìchead  sìos  'an  làthair  an  ti  a  bha  'n  a 
shuidhe  air  an  rìgh-chaithir,  agus  rinn  iad  aoradh  dhàsan 
a  tha  beò  gu  saoghal  nan  saoghal,  agus  thilg  iad  sìos  an 
crùin  'an  làthair  na  rìgh-chaithreach,  ag  ràdh,  Is  airidh 
thusa,  a  Tighearna,  air  glòir,  agus  urram,  agus  cumhachd 
fhaotainn  ;  oir  chruthaich  thu  na  h-uile  nithean,  agus  air 
son  do  thoile-sa  tha  iad  ann  agus  chruthaicheadh  iad. 

An  Soisgeul.     N.  Eoin  iii.  1. 

BHa  duine  de  na  Phairisich,  d'am  b'ainm  Nicodemus, 
a  bha  'n  a  uachdaran  air  na  h-Iudhaich.  Thàinig 
142 


Àn  Ceucì  Dhòmhnach  an  dèigh  na  Trionaid. 

esan  chum  losa  's  an  oidhche,  agus  thubhairt  e  ris,  A 
mhaighstir,  tha  fhios  againn  gur  fear  teagaisg  thu  a  thàin- 
ig  o  Dhia  :  Oir  cha-n  urrainn  duine  air  bith  na  mìorbh- 
uile  so  'dheanamh  a  tha  thusa  a'  deanamh,  mur  bi  Dia 
maille  ris.  Fhreagair  Iosa  agus  thubhairt  e  ris,  Gu 
deimhin,  deimhin  tha  mi  ag  ràdh  riut,  Mur  beirear  duine 
a  rìs,  nach  urrainn  e  rioghachd  Dhè  f  haicinn.  Thubh- 
airt  Nicodemus  ris,  Cionnus  a  dh'  f  heudas  duine  'bhi  air  a 
bhreith  'n  uair  tha  e  aosda  ì  am  bheil  e  comasach  air  dol 
a  stigh  an  dara  uair  do  bhroinn  a  mhàthar,  agus  a  bhi  air 
a  bhreith  1  Fhreagair  Iosa,  Gu  deimhin,  deimhin  tha  mi 
ag  ràdh  riut,  mur  bi  duine  air  a  bhreith  o  uisge,  agus 
o'n  Spiorad,  cha-n  urrainn  e  dol  a  steach  do  rìoghachd 
Dhè.  An  ni  sin  a  tha  air  a  bhreith  o'n  fheòil  is  feòil  e  ; 
agus  an  ni  sin  a  tha  air  a  bhreith  o'n  Spiorad,  is  Spiorad 
e.  Na  gabh  iongantas  gu'n  dubhairt  mi  riut,  Is  èigin  duibh 
bhi  air  'ur  breith  a  rìs.  Tha  a'  ghaoth  a'  sèideadh  far 
an  àill  leatha,  agus  tha  thu  a'  cluinntinn  a  fuaim  ;  ach 
cha-n'eil  fhios  agad  cia  as  a  tha  i  'teachd,  no  c'àit  am  bheil 
i  'dol ;  is  ann  mar  sin  a  tha  gach  neach  a  tha  air  a 
bhreith  o'n  Spiorad.  Fhreagair  Nicodemus  agus  thubh- 
airt  e  ris;  Cionnus  a  dh'  fheudas  na  nithe  so  'bhi?  Fhreag- 
air  Iosa  agus  thubhairt  e  ris,  Am  bheil  thusa  a'd  fhear- 
teagaisg  Israeil,  agus  nach  aithne  dhuit  na  nithe  so  1 
Gu  deimhin,  deimhin  tha  mi  ag  ràdh  riut,  Gu  bheil 
sinne  a'  labhairt  an  ni  a's  fìos  duinn,  agus  a'  toirt  fianuis  air 
an  ni  sin  a  chunnaic  sinn,  agus  cha  ghabh  sibhse  ar  fian- 
uis.  Ma  dh'innis  mi  dhuibh  nithe  talmhaidh,  agus 
nach  creid  sibh  ;  cionnus  a  chreideas  sibh  ma  dh'innseas 
mi  dhuibh  nithe  nèamhaidh  1  Agus  cha  deachaidh 
aon  neach  suas  do  nèamh,  ach  an  ti  a  thàinig  a  nuas  o 
nèamh,  Mac  an  duine,  a  tha  air  nèamh.  Agus  mar  a 
thog  Maois  suas  an  nathair  's  an  fhàsach  :  is  ann  mar 
sin  is  èigin  do  Mhac  an  duine  'bhi  air  a  thogail  suas  ; 
chum  as  ge  b'e  neach  a  chreideas  ann,  nach  sgriosar  e, 
ach  gu'm  bi  a'  bheatha  mhaireannach  aige. 

An  ceud  Dhòmhnach  an  dèigh  na  Trionaid. 
An  Guidhe. 

O'Dhè,  neart  na  muinntir  sin  uile  a  tha  'cur  an  earbsa 
annad,  gu  tròcaireach  gabh  ar  n-urnuighean  ;  agus 
do  bhrìgh  tre  anmhuinneachd  ar  naduir  bhàsmhoir  nach 
143 


Àn  Ceud  Dhorahnach  an  ote'igh  na  Trionaià. 


Urrainn  duinn  ni  maith  air  bith  a  dheanamh  as  d'  eug- 
mhais,  deònaich  dhuinn  còmhnadh  do  ghràis,  a  chum  ann 
an  gleidheadh  d'  àitheantan  gu'n  toilich  sinn  thu,  araon 
ann  an  rùn  agus  ann  an  gnìomh,  trìd  Iosa  Criosd  ar 
Tighearna.  Amen. 

An  Litir.    1  N.  Eoin  iv.  7. 

AMhuinntir  ionmhuinn,  gràdhaicheamaid  a  chèile  • 
oir  is  ann  o  Dhia  a  tha  'n  gràdh,  agus  gach  neach  a 
ghràdhaicheas,  ghineadh  o  Dhia  e,  agus  is  aithne  dha 
Dia.    An  ti  nach  gràdhaich,  cha-n  aithne  dha  Dia  ;  oir 
is  gràdh  Dia.     An  so   dh'fhoillsicheadh  gràdh  Dhè 
dhuinne,  do  bhrìgh  gu'n  do  chuir  Dia  aon-ghin  Mhic  do'n 
t-saoghal,  chum  gu'm  bitheamaid  beò  trìd-san.    An  so 
tha  gràdh,  cha-n  e  gu'n  do  ghràdhaich  sinne  Dia,  ach 
gu'n  do  ghràdhaich  esan  sinne,  agus  gu'n  do  chuir  e  a 
Mhac  fèin  gu  bhi  'n  a  ìobairt-rèitich  air  son  ar  peacaidh- 
ean.    A  mhuinntir  ionmhuinn,  ma  ghràdhaich  Dia  sinne 
mar  sin,  tha  e  mar  fhiachaibh  oirnne  a  chèile  a  ghràdh- 
achadh  mar  an  ceudna.    Cha-n  fhaca  neach  air  bith  Dia 
riamh.    Ma  ghràdhaicheas  sinn  a  chèile,  tha  Dia  'n  a 
chòmhnuidh  annainn,  agus  tha  a  ghràdh  air  a  choimhlion- 
adh  annainn.    O  so  is  aithne  dhuinn  gu  bheil  sinne  'n  ar 
còmhnuidh  ann-san,  agus  esan  annainne,  do  bhrìgh  gu'n 
d'thug  e  dhuinn  d'a  Spiorad.    Agus  chunnaic  sinn  agus 
tha  sinn  a'  deanamh  fianuis,  gu'n  do  chuir  an  t-Athair  am 
Mac  uaith  mar  Shlànuidhear  an  t-saoghail.    Ge  b'e  neach 
a  dh'aidicheas  gur  e  Iosa  Mac  Dhè,  tha  Dia  'n  a  chòmh- 
nuidh  ann-san,  agus  esan  ann  an  Dia.    Agus  fhuair  sinn 
aithne  air  agus  chreid  sinn  an  gràdh  a  tha  aig  Dia 
dhuinn.    Is  gràdh  Dia  ;  agus  an  ti  a  tha  'fantuinn  ann 
an  gràdh,  tha  e  'n  a  chòmhnuidh  ann  an  Dia,  agus  Dia 
ann-san.    An  so  tha  ar  gràdh-ne  air  a  dheanamh  coimh- 
lionta,  chum  gu'm  bi  againn  dànachd  ann  an  là  a'  bhreith- 
eanais,  do  bhiìgh  mar  a  tha  esan,  gur  amhuil  sin  a  tha 
sinne  anns  an  t-saoghal  so.    Cha-n'eil  eagal  ann  an  gràdh, 
ach    tilgidb    gràdh    iomlan   an   t-eagal  a   mach ;  do 
bhrìgh  gu  bheil  pian  's  an  eagal  :  An  ti  a  tha  fo  eagal, 
cha  d'rinneadh  coimhlionta  ann  an  gràdh  e.    Tha  gràdh 
againne  dhàsan,  do  bhrìgh  gu'n  do  ghràdhaich  esan  sinne 
an  toiseach.    Ma  their  neach,  Tha  gràdh  agam  do  Dhia, 
agus  fuath  aige  d'a  bhràthair,  is  breugaire  e  :  oir  an  ti 

iiach  gràdhaich  a  bhràthair,  a  chunnaic  e,  cionnus  à 
dh'fheudas  e  Dia,  nach  fac  e,  a  ghràdhachadh  1  Agus  an 
àithne  so  tha  againn  uaithe-san,  an  ti  a  ghràdhaicheas  Dia, 
gu'n  gràdhaich  e  a  bhràthair  mar  an  ceudna. 

An  Soisgeul.    N.  Luc.  xvi.  19. 

BHa  duine  saoibhir  àraidh  ann,  a  bha  air  a  sgead- 
achadh  le  purpur  agus  lion-eudach  grinn,  agus  bha 
e  'caitheadh  a  bheatha  gach  là  gu  sòghail  le  mòr-ghreadh- 
nachas.  Agus  bha  duine  bochd  àraidh  ann,  d'am  b'ainm 
Lasarus,  a  chuireadh  'n  a  luidhe  aig  a  dhorus  làn  de 
chreuchdaibh;  agus  bu  mhiann  leis  a  bhi  air  a  shàsuchadh 
leis  an  sbruileach,  a  bha  'tuiteam  o  bhòrd  an  duine 
shaoibhir :  seadh  agus  thàinig  na  madaidh  agus  dh'imlich 
iad  a  chreuchdan.  Agus  tharladh  gu'n  d'fhuair  an  duine 
bochd  bàs,  agus  gu'n  do  ghiùlaineadh  leis  na  h-ainglibh 
e  gu  uchd  Abrahaim  :  fhuair  an  duine  saoibhir  bàs  mar 
an  ceudna  agus  dh'adhlaiceadh  e.  Agus  ann  an  ifrinn 
thog  e  suas  a  shùilean  air  dha  'bhi  ann  am  piantaibh, 
agus  chunnaic  e  Abraham  fada  uaith,  agus  Lasarus  'n  a 
uchd.  Agus  ghlaodh  e,  agus  thubhairt  e,  Athair 
Abrahaim,  dean  tròcair  orm,  agus  cuir  Lasarus  chum 
gu'n  tum  e  bàrr  a  mheoir  ann  an  uisge,  agus  gu'm 
fuaraich  e  mo  theangadh,  oir  tha  mi  air  mo  ro-phianadh 
's  an  lasair  so.  Ach  thubhairt  Abraham,  A  mhic, 
cuimhnich,  gu'n  d'fhuair  thusa  do  nithean  maithe  ri  àm 
dhuit  a  bhi  beò,  agus  Lasarus  mar  an  ceudna  droch 
nithean :  ach  a  nis  tha  esan  a'  faotainn  sòlais,  agus  tha 
thusa  air  do  phianadh.  Agus  a  bhàrr  air  so  uile,  tha 
doimhne  mhòr  air  a  cur  eadar  sinne  agus  sibhse :  air  chor 
agus  iadsan  le  am  b'àill  dol  à  so  do  'ur  n-ionnsuidh-se, 
nach  'eil  e  'n  comas  doibh ;  agus  nach  mò  tha  e  'n  comas 
do  aon  neach  teachd  as  a  sin  d'  ar  n-ionnsuidh-ne.  An  sin 
thubhairt  e,  Uime  sin  tha  mi  a'  guidhe  ort,  athair,  gu'n 
cuireadh  tu  e  gu  tigh  m'athar :  Oir  tha  cùignear 
bhràithrean  agam ;  chum  gu'n  toir  e  fianuis  doibh,  air 
eagal  gu'n  tig  iadsan  mar  an  ceudna  do'n  ionad  ro 
phiantach  so.  Thubhairt  Abraham  ris,  Tha  Maois  agus 
na  fàidhean  aca ;  èisdeadh  iad  riu-san.  Agus  thubhairt 
esan,  Ni  h-eadh,  athair  Abrahaim ;  ach  ma  thèid  neach 
d'an  ionnsuidh  o  na  mairbh,  ni  iad  aithreachas.  Agus 

thubhairt  e  ris,  Mur  èisd  iad  ri  Maois  agus  ris  na  fàidhibh, 
cha  mhò  a  chreideas  iad,  ged  èireadh  neach  o  na  mairbh. 

An  dara  Dòmhnach  an  dèigh  na  Trionaid. 
An  Guidhe. 

O'Thighearna,  nach  faillinnich  a  chaoidh  ann  an  cuid- 
eachadh  agus  'an  riaghladh  na  muinntir  a  tha  thu 
a'  togail  suas  ann  ad  eagal  agus  ann  do  ghràdh 
daingean  ;  Gleidh  sinn,  tha  sinn  a'  guidhe  ort,  fo  dhìdean 
do  dheadh  fhreasdail,  agus  thoir  oirnn  sìor  eagal  agus 
gràdh  a  bhi  againn  do  d'  Ainm  naomh,  trid  Iosa  Criosd 
ar  Tighearna.  Amen. 

An  Litir.    1  N.  Eoin  iii.  13. 

NA  bitheadh  ioghnadh  oirbh,  mo  bhràithre,  ged 
dh'fhuathaicheas  an  saoghal  sibh.  Tha  fhios 
againn  gu'n  deachaidh  sinn  thairis  o  bhàs  gu  beatha,  do 
bhrìgh  gu  bheil  gràdh  againn  do  na  bràithribh  :  An  ti 
nach  gràdhaich  a  bhràthair  fanaidh  e  ann  am  bàs.  Gach 
neach  a  dh'fhuathaicheas  a  bhràthair,  is  mortair  e; 
agus  tha  fhios  agaibh  nach  'eil  aig  mortair  sam  bith  a' 
bheatha  mhaireannach  a'  fantuinn  ann.  Le  so  is  aithne 
dhuinn  gràdh  Dhè,  do  bhrìgh  gu'n  do  leig  esan  a  sìos 
'anam  fèin  air  ar  son-ne  :  agus  is  còir  dhuinne  ar  n-anama 
fèin  a  leigeadh  a  sìos  air  son  nam  bràithrean.  Agus  ge  b'e 
neach  aig  am  bheil  maoin  an  t-saoghail  so,  agus  a  chi  a 
bhràthair  ann  an  uireasbhuidh  agus  a  dhruideas  a  chri- 
dhe  'n  a  aghaidh ;  cionnus  a  tha  gràdh  Dhè  a'  gabhail 
còmhnuidh  ann-san  %  Mo  chlann  bheag,  na  gràdhaichea- 
maid  ann  am  focal,  no  ann  an  teangaidh ;  ach  ann  an 
gnìomh,  agus  ann  am  fìrinn.  Agus  le  so  is  aithne  dhuinn 
gu  bheil  sinn  de'n  fhìrinn,  agus  bheir  sinn  dearbh- 
achd  do  ar  cridheachaibh  'n  a  làthair.  Oir  ma  dhìteas 
ar  cridhe  sinn,  is  mò  Dia  na  ar  cridhe,  agus  is  aithne  dha 
na  h-uile  nithean.  A  mhuinntir  mo  ghràidh,  mur  dìt  ar 
cridhe  sinn  tha  dànachd  againn  a  thaobh  Dhè.  Agus  ge 
b'e  ni  a  dh'iarras  sinn,  gheibh  sinn  uaith  e,  do  bhrìgh  gu 
bheil  sinn  a'  coimhead  'àitheantan,  agus  a  deanamh  nan 
nithean  a  tha  taitneach  'n  a  fhianuis.  Agus  is  i  so 
'àithne-san,  gu'n  creideamaid  ann  an  Ainm  a  Mhic  Iosa 
Criosd,  agus  gu'n  gràdhaicheamaid  a  chèile,  mar  a  thug 
esan  àithne  dhuinn.  Agus  an  ti  a  choimhideas  'àitheanta- 

san,  tha  e  'gabhail  còmhnuidh  ann,  agus  esan  ann-san : 
agus  le  so  is  aithne  dhuinn  gu  bheil  esan  a'  gàbhail 
còmhnuidh  annainn,  o'n  Spiorad  a  thug  e  dhuinn. 
An  Soisgeul.    N.  Luc.  xiv.  16. 

Elnn  duine  àraidh  suipeir  mhòr,  agus  thug  e  cuireadh 
do  mhòran ;  agus  chuir  e  a  sheirbhiseach  uaith  'an 
àm  na  suipeir  a  ràdh  ris  a'  mhuinntir  a  fhuair  cuireadh, 
Thigibh,  oir  tha  na  h-uile  nithe  a  nis  ullamh.  Agus  thòis- 
ich  iad  uile  a  dh'aon  ghuth  air  an  leithsgeul  a  ghabhail  : 
Thubhairt  an  ceud  fhear  ris,  Cheannaich  mi  fearann, 
agus  is  èigin  domh  dol  a  mach  agus  'fhaicinn ;  tha  mi  a' 
guidhe  ort,  gabh  mo  leithsgeul.  Agus  thubhairt  fear 
eile,  Cheannaich  mi  cùig  cuing  dhamh,  agus  tha  mi  'dol 
g'an  dearbhadh;  tha  mi  a'  guidhe  ort,  gabh  mo  leithsgeul. 
Agus  thubhairt  fear  eile,  Phòs  mi  bean,  agus  air  an  aobh- 
ar  sin  cha-n'eil  e  'n  comas  domh  teachd.  Agus  thàinig  an 
seirbhiseach  sin,  agus  dh'innis  e  na  nithe  sin  d'a  Thigh- 
earn.  An  sin  air  gabhail  feirge  do  f hear  an  tighe,  thubh- 
airt  e  r'a  sheirbhiseach,  Gabh  a  mach  gu  grad  gu  sràidibh 
agus  gu  caol-shràidibh  a'  bhaile,  agus  thoir  a  stigh  an  so  na 
bochdan,  agus  na  daoine  ciurramach,  agus  na  bacaich, 
agus  na  doill.  Agus  thubhairt  an  seirbhiseach,  A  Thigh- 
earna,  rinneadh  mar  a  dh'orduich  thu,  gidheadh  tha 
àite  falamh  ann  fathast.  Agus  thubhairt  an  Tighearn  ris 
an  t-seirbhiseach,  Gabh  a  mach  gus  na  rathaidibh  mòra, 
agus  na  gàraidhibh,  agus  co-èignich  iad  gu  teachd  a 
steach,  chum  gu'm  bi  mo  thigh  air  a  lìonadh.  Oir  tha 
mi  ag  ràdh  ruibh,  nach  blais  aon  de  na  daoinibh  ud  a 
fhuair  cuireadh,  de  m'  Shuipeir-sa. 

An  treas  Dòmhnach  an  dèigh  na  Trionaid. 
An  Guidhe. 

O'Thighearna,  tha  sinn  a'  guidhe  ort  gu  tròcaireach 
èisdeachd  ruinn;  agus  deònaich  dhuinne,  d'an 
d'  thug  thu  iarrtus  dùrachdach  gu  urnuigh  a  dheanamh, 
gu'm  bi  sinn  le  d'  chòmhnadh  neartmhor  air  ar  dìon  agus 
air  ar  comhfhurtachadh  anns  gach  uile  chunnart  agus 
àmhghar,  trìd  Iosa  Criosd  ar  Tighearna.  Amen. 

An  Litir.    1  N.  Pead.  v.  5. 

Blthibh  uile  ùmhal  d'a  chèile,  agus  bithibh  air  'ur 
sgeadachadh  le  h-irioslachd  :  oir  tha  Dia  a'  cur  an 

aghaidh  nan  uaibhreach,  ach  a'  toirt  gràis  dhoibh-san  à 
tha  iriosal.  Uime  sin  irioslaichibh  sibh  fèin  fo  làimh 
chumhachdaich  Dhè,  chum  as  gu'n  àrdaich  e  sibh  ann  an 
àm  iomchuidh ;  a'  tilgeadh  'ur  n-uile  chùraim  airsan, 
oir  tha  cùram  aige  dhibh.  Bithibh  stuama,  deanaibh 
faire,  do  bhrìgh  gu  bheil  'ur  nàmhaid  an  diabhul,  mar 
leòmhan  beuchdach,  ag  imeachd  mu'n  cuairt  a'  sireadh  cò 
a  dh'fheudas  e  'shlugadh  suas.  Cuiribh-se  'n  a  aghaidh 
air  dhuibh  'bhi  daingean  's  a'  chreidimh,  agus  fhios  a  bhi 
agaibh  gu  bheil  na  fulangais  cheudna  air  an  coimhlionadh 
ann  'ur  bràithribh  a  tha  's  an  t-saoghal.  Ach  gu'n 
deanadh  Dia  f èin  nan  uile  ghràs,  a  ghairm  sinne  chum  a 
ghlòire  shìorruidh  tre  Iosa  Criosd,  an  dèigh  dhuibh 
fulang  rè  ùine  bhig,  iomlan  sibh,  gu'n  daingnicheadh, 
gu'n  neartaicheadh,  gu'n  socraicheadh  e  sibh.  Dhàsan 
gu  robh  glòir  agus  cumhachd  gu  saoghal  nan  saoghal. 
Amen. 

An  Soisgeul.    N.  Luc.  xv.  I. 

AN  sin  thàinig  na  cìs-mhaoir  uile  agus  na  peacaich 
am  fagus  da  chum  èisdeachd  ris.  Agus  rinn  na 
Phairisich  agus  na  Sgrìobhaichean  gearan,  ag  ràdh,  Tha 
am  fear  so  'gabhail  pheacach  d'a  ionnsuidh,  agus  ag 
itheadh  maille  riu.  Agus  labhair  esan  an  cosamhlachd 
so  riu,  ag  ràdh,  Cò  an  duine  dhibhse  aig  am  bheil  ceud 
caora,  ma  chailleas  e  aon  diubh,  nach  fàg  an  naoi  deug 
agus  an  ceithir  fichead  anns  an  fhàsach,  agus  nach  tèid 
an  dèigh  na  caorach  a  chailleadh,  gus  am  faigh  e  i! 
Agus  air  dha  a  faotainn,  cuiridh  e  air  a  ghuaillibh  i  le 
gairdeachas.  Agus  an  uair  a  thig  e  dhachaidh,  gairmidh 
e  a  chàirdean  agus  a  choimhearsnaich  'an  ceann  a  chèile 
ag  ràdh  riu,  Deanaibh  gairdeachas  maille  rium-sa,  a 
chionn  gu'n  d'fhuair  mi  mo  chaora  'bha  caillte.  Mar  sin, 
tha  mi  ag  ràdh  ruibh,  gu'm  bi  aoibhneas  air  nèamh  air  son 
aon  pheacaich  a  ni  aithreachas,  na's  mò  na  air  son  naoi 
deug  agus  ceithir  fichead  fìrean,  aig  nach  'eil  feum  air 
aithreachas.  No  cò  a'  bhean,  aig  am  bheil  deich  buinn 
airgid,  ma  chailleas  i  aon  bhonn  diubh,  nach  las  coinneal, 
agus  nach  sguab  an  tigh,  agus  nach  iarr  gu  dìchiollach 
gus  am  faigh  i  e  1  Agus  air  dhi  'fhaotainn,  gairmidh  i  a 
ban-chairdean  agus  a  ban-choimhearsnaich  'an  ceann  a 
chèile,  ag  ràdh,  Deanaibh  gairdeachas  maille  rium-sa,  oir 

fhuair  mi  am  bonn  a  chaill  mi.  Mar  an  ceudna  tha  mi 
ag  ràdh  ruibh,  Tha  gairdeachas  'an  làthair  aingle  Dhè, 
air  son  aon  pheacaich  a  ni  aithreachas. 

An  ceathramh  Dòmhnach  an  dèigh  na  Trionaid. 
An  Guidhe. 

O'Dhè,  fear-dìdean  nan  uile  a  tha  'cur  an  dòchais 
annad,  as  d'eugmhais  cha-n'eil  ni  air  bith  laidir,  cha- 
n'eil  ni  air  bith  naomh  ;  Meudaich  agus  cuir  'an  lìon- 
mhoireachd  do  thròcair  oirnn,  a  chum  air  dhuit-sa  'bhi  a' 
d'  fhear-riaghlaidh  agus  a'  d'  fhear-stiuraidh  dhuinn,  gu'n 
siubhail  sinn  troimh  nithibh  aimsireil,  air  chor  fa-dheoidh 
nach  caill  sinn  na  nithe  sìorruidh  :  Deònaich  so,  O  Athair 
nèamhaidh,  air  sgàth  Iosa  Criosd  ar  Tighearna.  Amen. 

An  Litir.    Rom.  viii.  18. 

THa  mi  a'  meas  nach  airidh  fulangais  na  h-aimsir  a 
tha  làthair  a  bhi  air  an  coimhmeas  ris  a'  ghlòir  a  tha 
gu  'bhi  air  a  f oillseachadh  annainn.  Oir  tha  dùil  dhùrachd- 
ach  a'  chruthachaidh  a'  feitheamh  ri  foillseachadh  cloinne 
Dhè.  Oir  chuireadh  an  cruthachadh  fo  dhìomhanas,  cha-n 
ann  le  'thoil,  ach  trìdsan  a  chuir  f o  dhìomhanas  e :  Ann  an 
dòchas  gu'n  saorar  an  cruthachadh  fèin  fòs  o  dhaorsa  na 
truaillidheachd,  gu  saorsa  ghlòrmhor  cloinne  Dhè.  Oir 
tha  fhios  againn  gu  bheil  an  cruthachadh  uile  ag  osnaich, 
agus  ann  am  pèin  gu  lèir,  mar  mhnaoi  ri  saothair,  gus  an 
t-àm  so.  Agus  cha-n  e  so  a  mhàin,  ach  sinn  fèin  mar  an 
ceudna  aig  am  bheil  ceud  thoradh  an  spioraid,  tha  eadhon 
sinne  ag  osnaich  annainn  fèin,  a'  feitheamh  ris  an  uchd- 
mhacachd,  eadhon  saorsa  ar  cuirp. 

An  Soisgeul.    N.  Luc.  vi.  36. 

Blthibh-se  uime  sin  tròcaireach,  mar  a  tha  'ur  n- 
Athair  tròcaireach.  Agus  na  tugaibh  breth,  agus 
cha  toirear  breth  oirbh  :  na  dìtibh,  agus  cha  dìtear  sibh  : 
thugaibh  maitheanas,  agus  bheirear  maitheanas  dhuibh. 
Thugaibh  uaibh,  agus  bheirear  dhuibh  ;  deadh  thomhas, 
air  a  dhinneadh,  agus  air  a  chrathadh  ri  'chèile,  agus  a'  cur 
thairis,  bheir  daoine  ann  'ur  n-uchd.  Oir  leis  an  tomh- 
as  le'n  tomhais  sibh,  tomhaisear  dhuibh  a  rìs.  Agus 
labhair  e  cosamhlachd  riu,  Am  feud  an  dall  dall  a  threòr- 
achadh  ?  nach  tuit  iad  le  'chèile  ann  an  slochd  1  Cha-n'eU 
149 


An  Cùigeamh  Dòmhnach  an  dèighna  Trionaid. 


an  deisciobul  os  ceann  a  mhaighstir ;  ach  ge  b'e  neach  a 
tha  coimhlionta,  bithidh  e  mar  a  mhaighstir.  Agus  c'ar 
son  a  tha  thu  'faicinn  an  smùirnein  a  tha  'an  sùil  do 
bhràthar,  agus  nach  'eil  thu  'toirt  fainear  an  t-sail  a  tha 
ann  do  shùil  fèin  1  No  cionnus  a  dh'fheudas  tu  'ràdh  ri 
do  bhràthair,  A  bhràthair,  leig  dhomh  an  smùirnein  a 
thoirt  à  d'  shùil  agus  nach  'eil  thu  'toirt  fainear  an  t-sail 
a  tha  ann  do  shùil  fèin  1  A  chealgair,  tilg  a  mach  air  tùs 
an  t-sail  as  do  shùil  fèin,  agus  an  sin  is  lèir  dhuit  gu 
soilleir  an  smùirneiri  a  tha  ann  an  sùil  do  bhràthar  a 
thoirt  aisde. 


An  cùigeamh  Dòmhnach  an  dèigh  na  Trionaid. 


Eònaich,  O  'Thighearna,  tha  sinn  a'  guidhe  ort,  gu'm 


I  )  bi  cursa  an  t-saoghail  so  air  'orduchadh  cho  sìochail 
le  d'  riaghladh-sa,  a's  gu'n  dean  d'Eaglais  seirbhis  dhuit 
gu  h-aoibhneach  anns  gach  uile  shàmhchair  dhiadhaidh, 
trìd  Iosa  Criosd  ar  Tighearna.  Amen. 


Blthibh  uile  a  dh'aon  inntinn,  bitheadh  comh-fhul- 
angas  agaibh  r'a  chèile,  gràdhaichibh  a  chèile  mar 
bhràithre,  bithibh  truacanta,  càirdeil;  na  h-ìocaibh  olc 
air  son  uilc,  no  càineadh  air  son  càinidh  :  ach  'n  a  aghaidh 
sin,  beannaichibh ;  air  dhuibh  fios  a  bhi  agaibh  gur  ann  a 
dh'ionnsuidh  so  a  ghairmeadh  sibh,  chum  gu'n  sealbhaich- 
eadh  sibh  beannachadh  mar  oighreachd.  Oir  ge  b'e  le'm 
b'àill  beatha  a  ghràdhachadh,  agus  làithean  maithe  fhaic- 
inn,  cumadh  e  a  theangadh  o  olc,  agus  a  bhilean  o  labhairt 
ceilg.  Seachnadh  e  olc,  agus  deanadh  e  maith  ;  iarradh  e 
sìth,  agus  leanadh  e  i.  Oir  tha  sùilean  an  Tighearn'  air 
na  fìreanaibh,  agus  a  chluasa  fosgailte  r'an  urnuigh  : 
ach  tha  gnùis  an  Tighearna  an  aghaidh  na  muinntir  a  ni 
olc.  Agus  cò  e  a  ni  olc  oirbh,  ma  bhitheas  sibh  'n  'ur 
luchd-leanmhuinn  air  an  ni  sin  a  tha  maith  1  Ach  eadhon 
ma  dh'fhuilingeas  sibh  air  sgàth  fìreantachd,  is  sona  sibh, 
agus  na  bitheadh  fiamh  an  eagail-san  oirbh,  agus  na  bithibh 
mi-shuaimhneach  ;  ach  naomhaichibh  an  Tighearn  Dia 
ann  'ur  cridheachaibh, 


An  Guidhe. 


An  Litir.    1  N.  Pead.  iii.  8. 


An  Seathamh  Dòmhnach  an  dèigh  na  Trionaid* 


An  Soisgeul.    N.  Luc.  v.  1. 

THarladh,  'n  uair  a  bha  am  pobull  a'  dlùth-theannadh 
air,  chum  focal  Dhè  èisdeachd,  gu'n  do  sheas  e 
làimh  ri  loch  Ghenesaret ;  agus  chunnaic  e  dà  luing  'n 
an  seasamh  ri  taobh  an  loch  :  ach  bha  na  h-iasgairean 
air  dol  a  mach  asda,  agus  a'  nigheadh  an  lìn.  Agus 
chaidh  e  steach  do  aon  de  na  longaibh,  a  bu  le  Simon, 
agus  dh'iarr  e  air  dol  a  mach  beagan  o  thìr  :  agus  air 
suidhe  dha,  theagaisg  e  an  sluagh  as  an  luing.  A  nis  an 
uair  a  sguir  e  de  labhairt,  thubhairt  e  ri  Simon,  Cuir  a 
mach  chum  na  doimhne,  agus  leigibh  sìos  'ur  lìn 
chum  tarruing.  Agus  fhreagair  Simon,  agus  thubhairt  e 
ris,  A  mhaighstir,  shaothraich  sinn  f eadh  na  h-oidhche  uile, 
agus  cha  do  ghlac  sinn  ni  sam  bith  ;  ach  air  d'fhocal-sa 
leigidh  mi  sios  an  lìon.  Agus  an  uair  a  rinn  iad  so, 
chuairtich  iad  tachdar  mòr  èisg,  ionnus  gu'n  do  bhriseadh 
an  lìon.  Agus  smèid  iad  air  an  companaich,  a  bha  's  an 
luing  eile,  teachd  agus  còmhnadh  a  dheanamh  leo.  Agus 
thàinig  iad,  agus  lìon  iad  an  dà  luing,  ionnus  gu'n  robh  iad 
'an  inbhe  dol  fodha.  'N  uair  a  chunnaic  Simon  Peadar 
so,  thuit  e  sìos  aig  glùinibh  Iosa,  ag  ràdh,  Imich  uamsa, 
a  Thighearna,  oir  is  duine  peacach  mi.  Oir  ghlac  uamhas 
e  fèin,  agus  iadsan  uile  a  bha  maille  ris,  air  son  an  tarruing 
èisg  a  ghlac  iad  :  Agus  mar  an  ceudna  Seumas,  agus 
Eoin,  mic  Shebede,  a  bha  'n  an  companaich  aig  Simon. 
Agus  thubhairt  Iosa  ri  Simon,  Na  bitheadh  eagal  ort,  à 
so  suas  glacaidh  tu  daoine.  Agus  an  uair  a  thug  iad  an 
longa  gu  tìr,  dh'fhàg  iad  na  h-uile  nithe,  agus  lean  iad  esan. 

An  seathamh  Dòmhnach  an  dèigh  na  Trionaid. 
An  Guidhe. 

O'Dhè,  a  dh'  ullaich  do  'n  dream  aig  am  bheil  gràdh 
dhuit,  a  leithid  de  nithibh  maithe  's  a  tha  dol  thairis 
air  tuigse  duine  ;  Doirt  'n  ar  cridheachaibh  a  leithid  sin 
de  ghràdh  dhuit-sa,  chum  air  dhuinn  do  ghràdhachadh  thar 
na  h-uile  nithibh,  gu'm  faigh  sinn  do  gheallaidhean,  a  tha 
'dol  thairis  air  na  h-uile  nithibh  a's  urrainn  duinn  a 
mhiannachadh,  trìd  Iosa  Criosd  ar  Tighearna.  Amen. 

An  Litir.    Rom.  vi.  3. 

NAch  'eil  fhios  agaibh,  a'  mheud  againn  as  a  bhaist- 
eadh  ann  an  Iosa  Criosd,  gu'n  do  bhaisteadh  clu^in. 


An  Seathamh  Dòrnhnach  an  deigh  na  Trionaid. 


a  bhàis  sinn  1  Air  an  aobhar  sin  dh'adhlaiceadh  sinn 
maille  ris  tre'n  bhaisteadh  chum  bàis,  ionnus  mar  a  thog- 
adh  Criosd  suas  o  na  mairbh  le  glòir  an  Athar ;  mar  sin 
gu'n  gluaiseamaid-ne  mar  an  ceudna  ann  an  nuadhachd 
beatha.  Oir  ma  chaidh  ar  suidheachadh  maraon  ann  an 
coslas  a  bhàis,  bithidh  sinn  mar  an  ceudna  air  ar  suidh- 
eachadh  ann  an  coslas  'aiseirigh  :  Air  fhios  so  a  bhi 
againn,  gu  bheil  ar  seann  duine  air  a  cheusadh  maille  ris, 
ionnus  gu'm  bitheadh  corp  a'  pheacaidh  air  a  sgrios,  chum 
à  so  suas  nach  deanamaid  seirbhis  do'n  pheacadh.  Oir 
an  ti  a  fhuair  bàs,  rinneadh  saor  e  o'n  pheacadh.  A  nis 
ma  fhuair  sinn  bàs  maille  ri  Criosd,  tha  sinn  a'  creidsinn 
gu'm  bi  sinn  beò  maille  ris  mar  an  ceudna  :  air  dhuinn 
fios  a  bhi  againn,  air  do  Chriosd  èirigh  o  na  mairbh,  nach 
bàsaich  e  na's  mò;  cha-n'eil  tighearnas  aig  a'  bhàs  na's  mò 
air.  Oir  a'  mheucl  's  gu'n  d'fhuair  e  bàs,  is  ann  do'n 
pheacadh  a  fhuair  e  bàs  aon  uair  a  mhàin  :  ach  a'  mheud 
's  gu  bheil  e  beò,  is  ann  do  Dhia  a  tha  e  beò.  Mar  sin 
mar  an  ceudna  measaibh-se  gu  bheil  sibh  fèin  gu  deimhin 
marbh  do'n  pheacadh  :  ach  beò  do  Dhia,  tre  Iosa  Criosd 
ar  Tighearna. 

An  Soisgeul.    N.  Mata  v.  20. 

THubhairt  Iosa  r'a  dheisciobluibh,  Mur  toir  'ur 
fìreantachd-se  barrachd  air  fìreantachd  nan 
Sgrìobhaichean  agus  nam  Phairiseach,  nach  tèid  sibh  air 
chor  air  bith  a  steach  do  rìoghachd  nèimh.  Chuala  sibh, 
gu'n  dubhradh  ris  na  sinnsiribh,  Na  dean  mortadh :  agus  ge 
b'e  neach  a  ni  mortadh,  bithidh  e  'an  cunnart  a'  bhreith- 
eanais.  Ach  tha  mise  ag  ràdh  ruibh,  Ge  b'e  neach  aig  am 
bi  fearg  r'a  bhràthair  gun  aobhar,  gu'm  bi  e  ann  an  cunnart 
a'  bhreitheanais  :  agus  ge  b'e  neach  a  their  r'a  bhràthair, 
Ràca,  gu'm  bi  e  ann  an  cunnart  na  comhairle  :  ach  ge  .b'e 
neach  a  their,  Amadain,  gu'm  bi  e  ann  an  cunnart  teine 
ifrinn.  Uime  sin  ma  bheir  thu  do  thabhartas  chum  na 
h-altarach,  agus  gu'n  cuimhnich  thu  an  sin  gu  bheil  ni  air 
bith  aig  do  bhràthair  a'd'  aghaidh  ;  fàg  do  thabhartas  an 
sin  'an  làthair  na  h-altarach,  agus  imich,  agus  dean  rèite 
air  tùs  ri  d'  bhràthair,  agus  an  dèigh  sin  thig  agus  tabh- 
air  uait  do  thìodhlac.  Bi  rèidh  ri  d'  eascaraid  gu  luath, 
am  feadh  a  bhitheas  tu  maille  ris  's  an  t-slighe ;  air  eagal 
gu'n  toir  an  t-eascaraid  tfrairis  tlni,  do'n,  bhreitheam.h 

An  Seachdamh  Dòmhnach  an  dèigh  na  Trionaid, 

agus  gu'n  toir  am  breitheamh  thu  do'n  mhaor,  agus  gu'n 
tilgear  'am  prìosan  thu.  Tha  mi  ag  ràdh  riut,  gu  fìrinn- 
each  nach  tèid  thu  mach  as  a  sin,  gus  an  ìoc  thu  an 
fheoirling  dheireannach. 

An  seachdamh  Dòmhnach  an  dèigh  na  Trionaid. 
An  Guidhe. 

AThighearna  d'am  buin  gach  uile  chumhachd  agus 
neart,  is  tu  ùghdair  agus  tabhairtair  nan  uile  nithe 
maithe ;  Suidhich  'n  ar  cridheachaibh  gràdh  d'  Ainme, 
meudaich  annainn  fiòr  chreidimh,  beathaich  sinn  leis 
gach  uile  mhaitheas,  agus  le  d'  mhòr  thròcair  gleidh  sinn 
anns  na  nithibh  ceudna,  trìd  Iosa  Criosd  ar  Tighearna. 
Amen. 

An  Litir.    Rom.  vi.  19. 

THa  mi  a'  labhairt  mar  dhuine,  air  son  anmhuinneachd 
'ur  feòla-se  :  oir  mar  a  thug  sibh  'ur  buill  mar 
sheirbhisich  do  neòghloine,  agus  do  euceart,  chum  euceirt; 
amhuil  sin  a  nis  thugaibh  'ur  buill  mar  sheirbhisich 
do  'n  f hìreantachd,  chum  naomhachd.  Oir  an  uair  a  bha 
sibh  'n  'ur  seirbhisich  do  'n  pheacadh,  bha  sibh  saor  o  'n 
fhìreantachd.  Air  an  aobhar  sin  ciod  an  toradh  a  bha 
agaibh  an  sin  anns  na  nithibh  sin,  a  tha  nis  a'  cur  nàire 
oirbh'?  oir  is  e  crìoch  nan  nithe  sin  am  bàs.  Ach  a  nis 
air  dhuibh  a  bhi  saor  o  'n  pheacadh,  agus  'n  'ur  seirbhisich 
do  Dhia,  tha  'ur  toradh  agaibh  chum  naomhachd,  agus 
a'  chrìoch  a'  bheatha  mhaireannach.  Oir  is  e  tuarasdal 
a'  pheacaidh  am  bàs:  ach  is  e  saor-thìodhlac  Dhè  a' 
bheatha  mhaireannach,  tre  Iosa  Criosd  ar  Tighearn. 

An  Soisgeul.    N.  Marc.  viii.  1. 

ANns  na  làithibh  sin  air  do  shluagh  ro  mhòr  a  bhi 
ann,  agus  gun  ni  air  bith  aca  r'a  itheadh,  ghairm 
Iosa  a  dheisciobuil  d'  a  ionnsuidh,  agus  thubhairt  e  riu, 
Tha  truas  mòr  agam  de  'n  t-sluagh,  do  bhrìgh  gu'n  d'fhan 
iad  a  nis  tri  làithean  maille  rium,  agus  nach  'eil  ni  air 
bith  aca  r'a  itheadh  :  Agus  ma  leigeas  mi  d'an  tighibh 
fèin  'n  an  trasg  iad,  fannaichidh  iad  air  an  t-slighe  ;  oir 
thàinig  cuid  aca  'am  fad.  Agus  fhreagair  a  dheisciobuil 
e,  Cia  as  a  dh'fheudas  neach  iad  so  a  shàsuchadh  le  aran 
an  so  's  an  f hàsach  1  Agus  dh'f hiosraich  e  dhiubh,  Cia 
lìon  builionn  a  tha  agaibh  %  Agus  thubhairt  iadsan, 

An  t-Ochdamh  Dòmhnach  an  dèigh  na  Trionaid. 


Seachd.  Agus  thug  e  ordugh  do'n  t-sluagh  suidhe  sìos 
air  an  làr.  Agus  ghlac  e  na  seachd  builionnan,  agus  air 
toirt  buidheachais,  bhris  e,  agus  thug  e  iad  d'a  dheis- 
ciobluibh,  chum  gu'n  cuireadh  iad  'n  an  làthair  iad,  agus 
chuir  iad  sios  'an  làthair  an  t-sluaigh  iad.  Agus  bha  aca 
beagan  a  dh'iasgaibh  beaga ;  agus  bheannaich  e  iad  agus 
dh'àithn  e  an  cur  sìos  'n  an  làthair  mar  an  ceudna. 
Agus  dh'ith  iad  agus  shàsuicheadh  iad :  Agus  thog  iad 
làn  sheachd  bascaidean  de'n  bhiadh  bhriste,  a  bha 
dh'fhuigheall  aca.  Agus  bha  iadsan  a  dh'ith  mu  thim- 
chioll  cheithir  mìle.    Agus  leig  e  air  falbh  iad. 

An  t-ochdamh  Dòmhnach  an  dèigh  na  Trionaid. 
An  Guidhe. 

O'Dhè,  is  e  do  fhreasdal  neo-fhàillinneach  a  tha 
'riaghladh  nan  uile  nithe  araon  air  nèamh  agus  air 
talamh  ;  Tha  sinn  gu  h-ùmhal  a'  guidhe  ort  gu'n  cuir  thu 
air  falbh  uainn  na  h-uile  nithe  cronail,  agus  gu'n  toir  thu 
dhuinn  na  nithe  sin  a  tha  tarbhach  air  ar  son,  trìd  Iosa 
Criosd  ar  Tighearna.  Amen. 

An  Litir.    Rom.  viii.  12. 

ABhràithre,  tha  sinn  fo  fhiachaibh,  cha-n  ann  do'n 
fheòil,  chum  ar  beatha  a  chaitheamh  a  rèir  na 
feòla  :  Oir  ma  chaitheas  sibh  'ur  beatha  a  rèir  na  feòla, 
gheibh  sibh  bàs  :  ach  ma  mharbhas  sibh  tre'n  Spiorad 
gnìomhara  na  colla,  bithidh  sibh  beò.  Oir  a'  mheud  's 
a  tha  air  an  treòrachadh  le  Spiorad  Dhè,  is  iad  mic  Dhè. 
Oir  cha  d'f  huair  sibh  spiorad  na  daorsa  a  rìs  chum  eagail : 
ach  fhuair  sibh  Spiorad  na  h-uchd-mhacachd,  tre  an 
glaodh  sinn,  Abba,  Athair.  Tha  an  Spiorad  fèin  a' 
deanamh  fìanuis  maille  r'ar  spiorad-ne,  gur  sinn  clann 
Dhè.  Agus  ma's  clann,  is  oighreachan  :  oighreachan  air 
Dia,  agus  comh-oighreachan  maille  ri  Criosd :  ma  's  e  as 
gu'm  fuiling  sinn  maille  ris,  chum  gu'n  glòraichear  sinn 
maille  ris  mar  an  ceudna. 

An  Soisgeul.    N.  Mata  vii.  15. 

COimhidibh  sibli  fèin  o  na  fàidhibh  brèige,  a  thig  d'ur 
n-ionnsuidh  ann  an  culaidhibh  chaorach,  ach  a  tha 
o'n  leth  a  stigh  'n  am  madaidh-alluidh.    Air  an  toradh 
aithnichidh  sibh  iad  :   An  tionail  daoine  dearcan-fìona  de 

An  Xaothamh  Dòmhnach  an  dèigh  na  Trionaid. 


dhrisibh,  no  fLgean  de  na  foghannain  ?  Agus  mar 
sin  bheir  gach  uile  chraobh  mhaith  toradh  maith ;  ach 
bheir  an  droch  chraobh  droch  thoradh.  Cha-n  fheud  a' 
chraobh  mhaith  droch  thoradh  a  ghiulan  :  no  an  droch 
chraobh  toradh  maith  a  thabhairt.  Gach  uile  chraobh 
nach  giulain  toradh  maith,  gearrar  sìos  i,  agus  tilgear  's 
an  teine  i.  Air  an  aobhar  sin  is  ann  air  an  toradh  a 
dh'aithnicheas  sibh  iad.  Cha-n  e  gach  uile  neach  a  their 
riumsa,  A  Thighearn',  a  Thighearn',  a  theid  a  steach  do 
rìoghachd  nèimh  :  ach  an  ti  a  ni  toil  m'  Athar-sa  a  tha 
air  nèamh. 


An  naothamh  Dòmhnach  an  d-e'igh  na  Trionaid. 
A  n  Guidhe. 

DEònaich  dhuinn,  a  Thighearna,  tha  sinn  a'  guidhe 
ort,  an  Spiorad  gu  smuainteachadh  agus  gu 
deanamh  a  ghnàth  nan  nithe  sin  a  tha  ceart  :  a  chum 
gu'm  faigh  sinne,  nach  urrainn  ni  maith  sam  bith  a 
dheanamh  as  d:  eugmhais,  comas  uaitsa  gu  ar  beatha  a 
chaitheamh  a  rèir  do  thoile,  trìd  Iosa  Criosd  ar  Tighearna. 
Amen. 

An  Litir.    1  Cor.  x.  1. 

A  Bhraithre,  cha  b'àill  leam  sibhse  a  bhi  aineolach, 
^"~\  gu'n  robh  ar  n-aithrichean  uile  fo  'n  neul,  agus 
gu'n  deachaidh  iad  uile  troimh  'n  mhuir  :  agus  gu'n  do 
bhaisteadh  iad  uile  do  Mhaois  's  an  neul,  agus  anns  a' 
mhuir :  agus  gu'n  d'ith  iad  uile  an  t-aon  bhiadh  spioradail, 
agus  gu'n  d'òl  iad  uile  an  t-aon  deoch  spioradail :  (oir 
dh'òl  iad  de'n  charraig  spioradail  sin  a  lean  iad  :  agus  b'i 
a'  charraig  sin  Criosd.)  Ach  le  mòran  diubh  cha  robh 
Dia  toilichte :  oir  sgriosadh  's  an  fhàsach  iad.  A  nis  bha 
na  nithe  sin  'n  an  saimpleiribh  dhuinne,  chum  nach 
miannaicheamaid  droch  nithean,  eadhon  mar  a  mhiann- 
aich  iadsan.  Agus  na  bithibh-se  'n  'ur  luchd-ìodhol-aor- 
aidh,  mar  a  bha  cuid  diubh-san :  a  rèir  mar  tha  e 
sgriobhta,  Shuidh  am  pobull  sìos  a  dh'itheadh  agus  a 
dh'òl,  agus  dh'èirich  iad  a  chluicheadh.  Agus  na 
deanamaid  strìopachas,  mar  a  rinn  cuid  diubh-san,  agus 
a  thuit  diubh  ann  an  aon  là  tri  mìle  fichead.  Agus  na 

dearbhamaid  Criosd,  mar  a  dhearbh  cuid  diubh-san,  agus 
a  sgriosadh  iad  le  nathraichibh  nimhe.  Agus  na  dean- 
aibh-se  gearan,  mar  a  rinn  cuid  diubh-san  gearan,  agus  a 
sgriosadh  iad  leis  an  sgriosadair.  A  nis  thachair  na 
nithe  so  uile  dhoibh-san  mar  eisempleiribh :  agus 
sgrìobhadh  iad  chum  teagaisg  dhuinne,  air  am  bheil  deir- 
eadh  an  t-saoghail  air  teachd.  Uime  sin  an  ti  a  shaoileas 
e  'bhi  'n  a  sheasamh,  thugadh  e  aire  nach  tuit  e.  Cha  do 
thachair  deuchainn  air  bith  ruibh,  ach  ni  a  tha  coitchionn 
do  dhaoinibh  :  ach  tha  Dia  dìleas,  nach  leig  dhuibh  a  bhi 
air  'ur  feuchainn  thar  'ur  comas ;  ach  a  ni  maille  ris 
an  deuchainn  slighe  gu  dol  as  mar  an  ceudna,  chum  gu'm  bi 
sibh  comasach  air  a  giùlan. 

An  Soisgeul.    N.  Luc.  xvi.  1. 

THubhairt  Iosa  r'a  dheisciobluibh,  Bha  duine  saoibhir 
àraidh  ann  aig  an  robh  stiùbhard,  agus  chasaid- 
eadh  ris  e,  mar  neach  a  bha  'deanamh  ana-caithidh  air  a 
mhaoin.  Agus  ghairm  se  e,  agus  thubhairt  e  ris,  Ciod  e 
so  a  tha  mi  'cluinntinn  mu  d'  thimchioll  1  thoir  cunntas 
air  do  stiùbhardachd ;  oir  cha-n  f heud  thu  bhi  na's  faide 
a'd'  stiùbhard.  An  sin  thubhairt  an  stiùbhard  ann  fèin 
Ciod  a  ni  mi  1  oir  tha  mo  mhaighstir  a'  toirt  na  stiùbh- 
ardachd  uam  :  cha-n  urrainn  mi  ruamhar  a  dheanamh, 
is  nàr  leam  dèirc  iarraidh.  Tha  fios  agam  ciod  a  ni  mi, 
chum  an  uair  a  chuirear  as  an  stiùbhardachd  mi,  gu'n 
gabh  iad  a  steach  d'an  tighibh  mi.  Agus  air  dha  gach 
aon  diubhsan  air  an  robh  fiachan  aig  a  Thighearn  a 
ghairm  d'a  ionnsuidh,  thubhairt  e  ris  a'  cheud  fhear,  Cia 
meud  a  tha  aig  mo  Thighearn  ortsa  1  Agus  thubhairt 
esan,  Ceud  tomhas  olaidh.  Agus  thubhairt  e  ris,  Gabh 
do  sgrìobhadh,  agus  suidh  sìos  gu  h-ealamh,  agus  sgrìobh 
leth-cheud.  An  sin  thubhairt  e  ri  fear  eile,  Agus  cia 
meud  a  tha  aig'  ortsa^  Agus  thubhairt  esan,  Ceud  tomhas 
cruithneachd.  Agus  thubhairt  e  ris,  Gabh  do  sgrìobh- 
adh,  agus  sgriobh  ceithir  fichead.  Agus  mhol  an 
Tighearn  an  stiùbhard  eucorach,  do  bhrìgh  gu'n  d'rinn  e 
gu  glic  :  oir  tha  clann  an  t-saoghail  so  'n  an  ginealach 
fèin  na's  glice  na  clann  an  t-soluis.  Agus  tha  mise  ag 
ràdh  ruibh,  Deanaibh  dhuibh  fèin  càirdean  le  Mamon  na 
h-eucorach,  chum  an  uair  a  shiubhlas  sibh,  gu'n  gabhar 
sibh  do  àitibh-còmhnuidh  sìorruidh. 
156 


An  Deicheamh  Dòmhnach  an  deigh  na  Trionaid. 

An  deicheamh  Dòmhnach  an  deigh  na  Trionaid. 
An  Guidhe. 

OThighearna,  bitheadh  do  chluasan  tròcaireach 
fosgailte  ri  urnuighibh  do  sheirbhiseach  ùmhal ; 
agus  a  chum  gu'm  faigh  iad  an  iarrtuis,  thoir  orra  gu'n 
iarr  iad  na  nithe  sin  a  tha  'rèir  do  thoile,  trìd  Iosa 
Criosd  ar  Tighearna.  Amen. 

An  Litir.    1  Cor.  xii.  1. 

AThaobh  thìodhlacan  spioradail,  a  bhràithre,  cha-n 
àill  leam  sibh  a  bhi  aineolach.  Tha  fios  agaibh 
gu'n  robh  sibh  'n  'ur  Cinnich  air  'ur  tarruing  gu 
ìodholaibh  balbha,  a  rèir  mar  a  threòraicheadh  sibh. 
Uime  sin  tha  mi  'toirt  fios  duibh,  nach  abair  duine  sam 
bith  a  tha  'labhairt  o  Spiorad  Dhè,  gu  bheil  Iosa 
mallaichte;  agus  nach  urrainn  duine  sam  bith  a  ràdh 
gur  e  Iosa  an  Tighearn,  ach  tre  an  Spiorad  naomh.  A 
nis  tha  eadar-dhealachadh  thìodhlacan  ann,  ach  cha-n'eil 
ach  aon  Spiorad  ann.  Agus  tha  eadar-dhealachadh 
frithealaidh  ann,  gidheadh  cha-n'eil  ach  aon  Tighearn 
ann.  Agus  tha  eadar-dhealachadh  oibreachaidh  ann, 
ach  is  e  an  t-aon  Dia,  a  tha  ag  oibreachadh  nan  uile 
nithean  anns  na  h-uile.  Ach  tha  foillseachadh  an 
Spioraid  air  a  thoirt  do  gach  neach  chum  tairbhe.  Oir 
do  aon  duine  tha  focal  a'  ghliocais  air  a  thoirt  leis  an 
Spiorad ;  agus  do  dhuine  eile  focal  an  eòlais  leis  an 
Spiorad  cheudna ;  do  neach  eile  creidimh  leis  an  Spiorad 
sin  fèin;  do  dhuine  eile  tìodhlacan  leighis  tre  an  Spiorad 
cheudna ;  do  neach  eile  oibreachadh  mhìorbhuilean ;  do 
neach  eile  fàidheadaireachd  ;  do  neach  eile  aithneachadh 
spiorad ;  do  neach  eile  iomadh  gnè  theangadh ;  agus  do 
neach  eile  eadar-mhìneachadh  theangadh.  Ach  na 
nithe  sin  uile  tha  an  t-aon  Spiorad  ceudna  ag  oibreach- 
adh,  a'  roinn  ris  gach  aon  fa  leth  a  rèir  mar  is  àill  leis. 

An  Soisgeid.    N.  Luc.  xix.  41. 

AGus  an  uair  a  thàinig  e  am  fagus  chunnaic  e  am 
baile,  agus  ghuil  e  air  a  shon,  ag  ràdh,  Nam 
b'aithne  dhuit,  eadhon  dhuitsa,  air  bheag  sam  bith  ann 
ad  là  so  fèin,  na  nithean  a  bhuineas  do  d'  shìth  !  ach  a 
nis  tha  iad  folaichte  o  d'  shùilibh.  Oir  thig  na  làithean 
ort,  anns  an  tilg  do  naimhdean  dìg  mu  d'  thimchioll, 

agus  an  iadh  iad  umad  mu'n  cuairt,  agus  an  druid  iad  a 
stigh  air  gach  taobh  thu,  agus  an  leag  iad  co  ìosal  ris  an 
làr  thu,  agus  do  chlann  annad  :  agus  nach  fàg  iad  annad 
clach  air  muin  cloiche,  do  bhrìgh  nach  b'aithne  dhuit 
aimsir  d'fhiosrachaidh.  Agus  chaidh  e  steach  do'n 
teampull,  agus  thòisich  e  air  an  dream  a  bha  'reic,  agus 
a'  ceannach  ann  a  thilgeadh  a  mach,  ag  ràdh  riu,  Tha  e 
sgrìobhta,  Is  tigh  urnuigh  mo  thigh-sa*  ach  rinn  sibhse 
'n  a  gharaidh  luchd-reubainn  e.  Agus  bha  e  gach  là  a' 
teagasg  's  an  teampull. 


An  t-aon  Dòmhnach  deug  an  deigh  na  Trionaid. 
An  Guidhe. 

O'Dhè,  a  tha  'cur  'an  cèill  do  neirt  Uile-chumhachd- 
aich  gu  ro  shònraichte  ann  an  nochdadh  tròcair 
agus  iochd;  Gu  tròcaireach  deònaich  dhuinn  a  leithid  sin  de 
thomhas  do  ghràis,  a  chum  air  dhuinn  'bhi  a'  ruith  ann  an 
slighe  d'  àitheantan,  gu'm  faigh  sinn  do  gheallaidhean 
gràsail,  agus  gu'm  bi  sinn  air  ar  deanamh  'n  ar  luchd- 
comhpàirt  de  d'  ionmhas  nèamhaidh,  trìd  Iosa  Criosd  ar 
Tighearna.  Amen. 

An  Litir.    1  Cor.  xv.  1. 

ABhràithre,  tha  mi  'cur  'an  cèill  duibh  an  t-Soisgeil 
a  shearmonaich  mi  dhuibh,  ris  an  do  ghabh  sibhse 
mar  an  ceudna,  agus  anns  am  bheil  sibh  'n  'ur  seasamh. 
Troimh  mar  an  ceudna  am  bheil  sibh  air  'ur  teàrnadh, 
ma  chumas  sibh  gu  daingean  an  ni  a  shearmonaich  mi 
dhuibh,  mur  do  chreid  sibhse  gu  dìomhain.  Oir  thug  mi 
dhuibh  air  tùs,  an  ni  a  fhuair  mi  mar  an  ceudna,  gu'n 
d'fhuair  Criosd  bàs  air  son  ar  peacaidhean,  a  rèir  nan 
Sgriobtuir ;  agus  gu'n  d'adhlaiceadh  e ;  agus  gu'n 
d'èirich  e  a  rìs  air  an  treas  là  a  rèir  nan  Sgriobtuir;  agus 
gu'm  facas  e  le  Cephas,  'n  a  dhèigh  sin  leis  an  dà  fhear 
dheug.  'N  a  dhèigh  sin,  chunnacas  e  le  tuilleadh  as  cùig 
ceud  bràthair  air  aon  àm  ;  d'am  bheil  a'  chuid  a's  mò  beò 
gus  a  nis  ;  ach  tha  cuid  dhiubh  'n  an  codal.  'N  a  dhèigh 
sin,  chunnacas  e  le  Seumas ;  agus  a  rìs  leis  na  h-Abstol- 
aibh  uile ;  'n  an  dèigh  uile  chunnacas  leam-sa  e  mar  an 
ceudna,  mar  neach  a  rugadh  ann  an  an-àm  :  Oir  is  rai 
a's  lugha  de  na  h-Abstolaibh,  neach  nach  fiù  Abstol  a 

ghairm  dhiom,  do  bhrìgh  gu'n  robh  mi  a'  geur-leanmhuinn 
Eaglais  Dhè.  Ach  tre  ghràs  Dhè  is  mi  an  ni  a's  mi : 
agus  cha  robh  a  ghràs  a  bhuilicheadh  orm,  gun  bhrìgh ; 
ach  shaothraich  mi  na's  pailte  na  iad  uile ;  gidheadh  cha 
mhise,  ach  gràs  Dhè  a  bha  maille  rium  :  Uime  sin  cò  air 
bith  iad  dhinn,  mise  no  iadsan,  is  ann  mar  so  a  tha  sinne 
a'  searmonachadh,  agus  is  ann  mar  so  a  chreid  sibhse. 

An  Soisgeul.    N.  Luc.  xviii.  9. 

LAbhair  Iosa  an  cosamhlachd  so  ri  dream  àraidh  a  bha 
'g  earbsadh  asda  fèin,  gu'n  robh  iad  'n  am  fìrean- 
aibh,  agus  a  bha  'deanamh  tàir  air  dream  eile ;  Chaidh 
dithis  dhaoine  suas  do'n  teampull  a  dheanamh  urnuigh ; 
fear  dhiubh  'n  a  Phairiseach,  agus  am  fear  eile  'n  a 
Chìs-mhaor.  Sheas  am  Phairiseach  leis  fèin  agus  rinn  e 
urnuigh  mar  so,  A  Dhè,  tha  mi  'toirt  buidheachais  duit, 
nach  'eil  mi  mar  tha  daoine  eile,  'n  an  luchd-fòirneirt, 
eucorach,  adhaltrannach,  no  eadhon  mar  an  Cis-mhaor 
so.  Tha  mi  a'  trasgadh  dà  uair  's  an  t-seachduin,  tha  mi 
'toirt  deachaimh  as  na  h-uile  nithibh  a  tha  mi  'sealbh- 
achadh.  Agus  air  seasamh  do'n  Chìs-mhaor  fad'  air  ais, 
cha  b'àill  leis  fìù  a  shùilean  a  thogail  suas  gu  nèamh,  ach 
bhuail  e  'uchd,  ag  ràdh,  A  Dhia  dean  tròcair  ormsa  a 
tha  'am  pheacach.  Tha  mi  ag  ràdh  ruibh,  gu'n  deachaidh 
am  fear  so  sìos  d'a  thigh  air  'fhìreanachadh  na's  mò  na'm 
fear  ud  eile :  oir  ge  b'e  neach  a  dh'àrdaicheas  e  fèin, 
ìslichear  e;  agus  ge  b'e  a  dh'ìslicheas  e  fèin,  àrdaichear  e. 


An  dara  Dòmhnach  deug  an  deigh  na  Trionaid. 
An  Guidhe. 

ADhè  Uile-chumhachdaich  agus  mhaireannaich,  a 
tha  do  ghnàth  na's  ullaimhe  gu  èisdeachd,  na  tha 
sinne  gu  urnuigh  'dheanamh,  agus  a  tha  'cleachdadh 
tuilleadh  a  thoirt  seachad  na  tha  sinn  ag  iarraidh,  no 
'toilltinn ;  Doirt  a  nuas  oirnn  saoibhreas  do  thròcair,  a' 
maitheadh  dhuinn  nan  nithe  sin  roimh  am  bheil  ar  coguis 
fo  gheilt,  agus  a'  toirt  dhuinn  nan  nithe  maithe  sin  nach 
airidh  sinn  an  iarraidh,  ach  tre  dheadh-thoillteanais 
agus  eadar-ghuidhe  do  Mhic  Iosa  Criosd  ar  Tighearna. 
Amen. 

An  Litir.    2  Cor.  iii.  4. 

THa  a'  leithid  so  de  dhòchas  againn  tre  Chriosd  a 
thaobh  Dhè.  Cha-n  e  gu  bheil  sinn  foghainteach 
uainn  fèin  chum  ni  sam  bith  a  smuaineachadh  mar  uainn 
fèin ;  ach  is  ann  o  Dhia  a  tha  ar  foghainteachd.  A  rinn 
sinne  mar  an  ceudna  'n  ar  ministeiribh  foghainteach  an 
Tiomnaidh  nuaidh;  cha-n  ann  de'n  litir,  ach  de'n 
Spiorad  :  oir  marbhaidh  an  litir,  ach  bheir  an  Spiorad 
beatha.  Ach  ma  bha  ministreileachd  a'  bhàis,  ann  an 
sgrìobhadh  air  a  ghearradh  air  clachaibh,  glòrmhor ; 
ionnus  nach  b'urrainn  clann  Israeil  amharc  gu  geur  air 
gnùis  Mhaois,  air  son  glòire  a  ghnùise,  a  chuireadh  air 
cùl ;  Cionnus  nach  mò  na  sin  a  bhitheas  ministreileachd 
an  Spioraid  glòrmhor  1  Oir  ma  bha  ministreileachd  an 
dìtidh  glòrmhor,  is  ro  mhò  na  sin  a  bheir  ministreileachd 
na  fìreantachd  barrachd  ann  an  glòir. 

An  Soisgeul.    N.  Marc.  vii.  31. 

AN  uair  a  dh'imich  Iosa  o  chrìochaibh  Thìoruis  agus 
Shidoin,  thàinig  e  gu  muir  Ghalile,  troimh 
mheadhon  chrìoch  Dhecapolis.  Agus  thug  iad  d'a  ionn- 
suidh  duine  bodhar,  aig  an  robh  staduich  'n  a  chainnt ; 
agus  ghuidh  iad  air  gu'n  cuireadh  e  a  làmh  air.  Agus 
thug  e  a  leth  o'n  t-sluagh  e,  agus  chuir  e  a  mheoir  'n  a 
chluasaibh,  agus  chuir  e  sileadh  air,  agus  bhean  e  r'a  theang- 
aidh;  Agus  air  dha  amharc  suas  gu  nèamh,  rinn  e  osna,  agus 
thubhairt  e  ris,  Ephphata,  is  e  sin  r'a  ràdh,  Bi  air  d'  fhos- 
gladh.  Agus  air ball  dh'fhosgladh  a  chluasan,  agus  dh'f huas- 
gladh  ceangal  a  theangaidh,  agus  labhair  e  gu  ceart.  Agus 
dh'àithn  e  dhoibh  gun  iad  a  dh'innseadh  sin  do  neach  air 
bith ;  ach  mar  is  mò  a  thoirmisg  esan  doibh,  bu  mhòid 
gu  ro  mhòr  a  chuir  iadsan  an  gnìomh  'am  follais,  agus 
bha  iad  gu  ro  mhòr  air  an  lìonadh  le  h-iongantas,  ag  ràdh, 
Rinn  e  na  h-uile  nithe  gu  maith ;  tha  e  araon  a' 
tabhairt  air  na  bodhair  gu'n  cluinn  iad,  agus  air  na 
bailbh  gu'n  labhair  iad. 


An  treas  Dòmhnach  deug  an  deigh  na  Trionaid. 
An  Guidhe. 

ADhè  Uile-chumhachdaich  agus  thròcairich,  is  ann 
o  d'  thìodhlac  a  mhàin  a  tha  e  teachd,  gu  bheil  do 

shluagh  dìleas  a'  deanamh  seirbhis  fhìor  agus  chliuiteich 
dhuit ;  Deònaich,  tha  sinn  a'  guidhe  ort,  gu'n  dean  sinne 
seirbhis  cho  fìrinneach  dhuit  anns  a'  bheatha  so,  a  chum 
nach  fàillinnich  sinn  fadheoidh  air  ruigheachd  air  do 
gheallaidhibh  nèamhaidh,  tre  dheadh-thoillteanais  Iosa 
Criosd  ar  Tighearna.  Amen. 

An  Litir.    Gal.  iii.  16. 

IS  ann  do  Abraham  a  thugadh  na  geallaidhean  agus 
d'  a  shìol.  Cha-n  abair  e,  Agus  do  shìolaibh,  mar 
gu'm  bitheadh  e  'labhairt  mu  mhòran;  ach  mar  mu  aon; 
Agus  do  d'  shìol-sa,  neach  a's  e  Criosd.  Agus  tha  mi  ag 
ràdh  so,  nach  fheudar  gu  'n  cuir  an  lagh,  a  thugadh  'an 
ceann  cheithir  cheud  agus  dheich  bliadhna  fichead  'n  a 
dhèigh,  an  coimhcheangal  'an  neo-bhrìgh,  a  dhaingnich- 
eadh  roimhe  le  Dia  ann  an  Criosd  ;  ionnus  gu  'n  cuireadh 
e  an  gealladh  air  cùl.  Oir  ma  's  ann  o'n  lagh  a  tha  an 
oighreachd,  cha-n'eil  i  na's  mò  o'n  ghealladh ;  ach  thug 
Dia  gu  saor  i  do  Abraham  tre  ghealladh.  C'  ar  son  uime 
sin  a  thugadh  an  lagh  ì  Thugadh  e  air  son  eusaontais, 
gus  an  tigeadh  an  sìol,  d'  an  d'  rinneadh  an  gealladh ;  air 
'orduchadh  le  ainglibh  'an  làimh  eadar-mheadhonair.  A 
nis  an  t-eadar-mheadhonair  cha-n  ann  air  son  aoin  a  tha 
e'n  a  eadar-mheadhonair,  ach  is  aon  Dia.  Uime  sin  am 
bheil  an  lagh  an  aghaidh  gheallaidhean  Dhè  ]  Nar 
leigeadh  Dia  :  oir  nam  bitheadh  lagh  air  a  thabhairt,  a 
bhitheadh  comasach  air  beatha  'thoirt  uaith,  gu  deimhin 
is  ann  o'n  lagh  a  bhitheadh  fìreantachd.  Ach  dh'  fhàg 
an  Sgriobtuir  na  h-uile  dhaoine  dùinte  's  a'  pheacadh, 
chum  gu'm  bitheadh  an  gealladh  tre  chreidimh  Iosa 
Criosd  air  a  thoirt  dhoibh-san  a  tha  'creidsinn. 

An  Soisgeul.    N.  Luc.  x.  23. 

IS  beannaichte  na  sùilean  a  chi  na  nithean  'tha  sibhse 
a'  faicinn.  Oir  tha  mi  ag  ràdh  ruibh,  gu  'm  b'  iom- 
adh  fàidh  agus  rìgh  le  'm  bu  mhiann  na  nithean  fhaicinn 
a  tha  sibhse  a'  faicinn,  agus  nach  fac  iad ;  agus  na 
nithean  a  chluinntinn  a  tha  sibhse  a'  cluinntinn,  agus 
nach  cual'  iad.  Agus  feuch,  sheas  fear-lagha  àraidh  suas, 
'g  a  dhearbhadh,  agus  ag  ràdh,  A  mhaighstir,  ciod  a  ni 
mi  chum  gu  'n  sealbhaich  mi  a'  bheatha  mhaireannach  ? 
Agus  thubhairt  e  ris,  Ciod  a  tha  sgrìobhta  's  an  lagh  ? 

cionnus  a  leughas  tu  ?  Agus  a'  f reagairt  dàsan,  thubh- 
airt  e,  Gràdhaichidh  tu  an  Tighearn  do  Dhia  le  d'  uile 
chridhe,  agus  le  d'  uile  anam,  agus  le  d'  uile  neart, 
agus  le  d'  uile  inntinn,  agus  do  choimhearsnach  mar 
thu  fèin.  Agus  thubhairt  esan  ris,  Is  ceart  a  fhreag- 
air  thu ;  dean-sa  so,  agus  bithidh  tu  beò.  Ach  air 
dhàsan  toil  a  bhi  aige  e  fèin  fhìreanachadh,  thubhairt  e 
ri  losa,  Agus  cò  e  mo  choimhearsnach  1  Agus  fhreagair 
Iosa  agus  thubhairt  e,  Chaidh  duine  àraidh  sìos  o 
Ierusalem  gu  Iericho,  agus  thuit  e  'am  measg  luchd-reub- 
ainn,  agus  air  dhoibh  a  rùsgadh,  agus  a  lotadh,  dh'  imich 
iad  rompa  air  dhoibh  esan  fhàgail  leth-mharbh.  Agus 
tharladh  gu  'n  d'  imich  sagart  àraidh  sìos  air  an  t-slighe 
sin,  agus  an  uair  a  chunnaic  se  e,  ghabh  e  seachad  air  an 
taobh  eile.  Agus  mar  an  ceudna  air  do  Lebhitheach  'bhi 
dlùth  do  'n  ionad  sin,  thàinig  e  agus  dh'  amhairc  e  air, 
agus  ghabh  e  seachad  air  an  taobh  eile.  Ach  air  do 
Shamaritanach  àraidh  'bhi  'gabhail  an  rathaid,  thàinig  e 
far  an  robh  esan ;  agus  an  uair  a  chunnaic  se  e,  ghabh  e 
truas  mòr  dheth,  agus  thàinig  e  d'  a  ionnsuidh,  agus 
cheangail  e  suas  a  chreuchdan,  a'  dortadh  olaidh,  agus 
fìona  annta,  agus  chuir  e  air  'ainmhidh  fèin  e,  agus  thug 
e  gu  tigh-òsda  e,  agus  ghabh  e  cùram  dheth.  Agus  air 
an  là  màireach  'n  uair  a  dh'  fhalbh  e,  thug  e  mach  dà 
pheghinn  Ròmanach,  agus  thug  e  do  fhear  an  tigh-òsda 
iad,  agus  thubhairt  e  ris,  Gabh  cùram  dheth,  agus  ge  b'e 
ni  tuilleadh  a  chaitheas  tu,  an  tràth  a  philleas  mise  air 
m'ais  dìolaidh  mi  dhuit  e.  Cò  a  nis  de  'n  triuir  so,  a 
shaoileas  tu,  a  bu  choimhearsnach  dhàsan  a  thuit  'am 
measg  an  luchd-reubainn  %  Agus  thubhairt  esan,  An  ti 
a  rinn  tròcair  air.  An  sin  thubhairt  Iosa  ris,  Imich 
thusa  agus  dean  mar  an  ceudna. 


An  ceathramh  Dòmhnach  deug  an  dèigh  na  Trionaid. 
An  Guidhe. 

ADhè  Uile-chumhachdaich  agus  mhaireannaich,  thoir 
dhuinn  meudachadh  creidimh,  dochais,  agus  gràidh; 
agus  a  chum  gu'm  faigh  sinn  an  ni  a  tha  thu  'gealltuinn, 
thoir  oirnn  gu'n  gràdhaich  sinn  an  ni  a  tha  thu  'g 
àithneadh,  trìd  Iosa  Criosd  ar  Tighearna.  Amen, 


An  XIV  Dòmhnach  an  dèigh  na  Trionaid. 


An  Litir.    Gal.  v.  16. 

THa  mi  ag  ràdh  ma  seadh,  Gluaisibh  's  an  Spiorad, 
agus  cha  choimhlion  sibh  anamiann  na  feòla.  Oir 
tha  an  fheòil  a'  miannachadh  an  aghaidh  an  Spioraid, 
agus  an  Spiorad  an  aghaidh  na  feòla ;  agus  tha  iad  sin 
an  aghaidh  a  chèile ;  ionnus  nach  f  aigh  sibh  na  nithean 
a  bu  mhiann  leibh  a  dheanamh.  Ach  ma  threòraichear 
leis  an  Spiorad  sibh,  cha-n'eil  sibh  fo  'n  lagh.  A  nis  tha 
oibre  na  feòla  follaiseach,  a's  iad  so,  Adhaltrannas, 
strìopachas,  neòghloine,  macnus,  iodhol-aoradh,  druidh- 
eachd,  naimhdeas,  connsachadh,  co-fharpuis,  fearg,  coimh- 
stri,  aimhreite,  saobh-chreidimh,  farmad,  mortadh,  misg, 
ruidhteireachd,  agus  an  leithide  sin :  mu'm  bheil  mi  ag 
innseadh  dhuibh  roimh-làimh,  mar  a  dh'innis  mi  dhuibh 
cheana  mar  an  ceudna,  nach  sealbhaich  iadsan  a  ni  an 
leithide  sin  rìoghachd  Dhè.  Ach  is  e  toradh  an  Spioraid 
gràdh,  aoibhneas,  sìth,  fad-fhulangas,  caomhalachd, 
maitheas,  creidimh,  macantas,  stuaim  :  an  aghaidh  an 
samhuil  sin  cha-n'eil  lagh.  Agus  iadsan  a's  le  Criosd 
cheus  iad  an  fheòil  maille  r'a  h-an-tograibh  agus  a  h-ana- 
miannaibh. 


An  Soisgeid.    N.  Luc.  xvii.  11. 

ANis  a'  dol  suas  do  Iosa  gu  Ierusalem,  chaidh  e 
troimh  mheadhon  Shamaria,  agus  Ghalile.  Agus 
an  uair  a  bha  e  'dol  a  stigh  do  bhaile  àraidh,  thachair 
deichnear  dhaoine  air  a  bha  'n  an  lobhair,  a  sheas  fada 
uaith.  Agus  thog  iad  suas  an  guth,  ag  ràdh,  Iosa  a 
mhaighstir,  dean  tròcair  oirnn.  Agus  an  uair  a  chunnaic 
e  iad,  thubhairt  e  riu,  Imichibh  nochdaibh  sibh  fèin  do 
na  sagartaibh.  Agus  ag  imeachd  dhoibh,  ghlanadh  iad. 
Agus  an  uair  a  chunnaic  aon  diubh  gu'n  do  leighiseadh 
e,  ph.il!  e  air  ais,  a'  toirt  glòire  do  Dhia  le  guth  àrd,  agus 
thuit  e  air  'aghaidh  aig  a  chosaibh-san,  a'  toirt  buidh- 
eachais  da ;  agus  bu  Shamaritanach  e.  Agus  fhreagair 
Iosa,  agus  thubhairt  e,  Nach  do  ghlanadh  deichnear  1 
ach  an  naoinear,  c'àit  am  bheil  iad  1  Cha  d'fhuaradh  a 
phill  a  thoirt  glòire  do  Dhia,  ach  an  coigreach  so.  Agus 
thubhairt  e  ris,  Eirich,  imich,  shlànuich  do  chreidimh 
tfiu. 


An  XV  Dòmhnach  an  dèigh  na  Trionaid. 

An  cùigeamh  Dòmhnach  deug  an  de'igh  na  Trionaid. 
An  Gnidhe. 

GLeidh  d'Eaglais,  tha  sinn  a'  guidhe  ort,  0  'Thigh- 
earna,  le  d'  shìor  thròcair.  Agus  do  bhrìgh  as 
d'eugmhais-sa  nach  urrainn  breòiteachd  an  duine  gun  tuit- 
eam,  gleidh  sinn  do  ghnàth  le  d'  chòmhnadh  o  na  h-uile 
nithibh  cronail,  agus  treòraich  sinn  a  dh'  ionnsuidh  nan 
uile  nithean  a  tha  tarbhach  gu  ar  slàinte,  trìd  Tosa  Criosd 
ar  Tighearna.  Amen. 

An  Litir.    Cxal.  vi.  11. 

THa  sibh  a'  faicinn  meud  na  litreach  a  sgrìobh  mi 
dhuibh  le  mo  làimh  fèin.  A'  mheud  le'm  miann 
iad  fèin  a  thaisbeanadh  gu  sgiamhach  's  an  fheòil, 
tha  iad  'g  'ur  n-èigneachadh  gu  bhi  air  'ur  tim- 
chioll-ghearradh  ;  a  mhàin  chum  nach  deantadh  geur- 
leanmhuinn  orra  air  son  crann-ceusaidh  Chriosd.  Oir 
cha-n'eil  iadsan  fèin  a  tha  air  an  timchioll-ghearradh  a' 
coimhead  an  lagha  ;  ach  is  àill  leo  sibhse  'bhi  air  'ur 
timchioll-ghearradh,  chum  as  gu'n  dean  iad  uaill  ann 
'ur  feòil.  Ach  nar  leigeadh  Dia  gu'n  deanainn-sa  uaill, 
ach  ann  an  crann-ceusaidh  ar  Tighearn'  Iosa  Criosd,  tre'm 
bheil  an  saoghal  air  a  cheusadh  dhomh-sa,  agus  mise  do'n 
t-saoghal.  Oir  ann  an  Iosa  Criosd  cha-n'eil  èifeachd  air 
bith  ann  an  timchioll-ghearradh,  no  ann  an  neo-timchioll- 
ghearradh,  ach  ann  an  cruthachadh  nuadh.  Agus  a' 
mheud  's  a  shiubhlas  a  rèir  na  riaghailt  so,  sìth  orra, 
agus  tròcair,  agus  air  Israel  Dhè.  O  so  a  mach  na  cuir- 
eadh  neach  sam  bith  dragh  orm,  oir  tha  mi  'giùlan  chomh- 
araidhean  an  Tighearn'  Iosa  ann  am  chorp.  A  bhràithre, 
gu  robh  gràs  ar  Tighearn'  Iosa  Criosd  maille  ri  'ur  spiorad. 
Amen. 

An  Soisgeul.    N.  Mata  vi.  24. 

CHa-n  urrainn  neach  air  bith  seirbhis  a  dheanamh  do 
dhà  thighearn  :  oir  an  dara  cuid  bithidh  fuath  aige 
do  neach  aca,  agus  gràdh  do  'n  neach  eile ;  no  gabhaidh  e  le 
neach  aca,  agus  ni  e  tàir  air  an  neach  eile.  Cha-n  urrainn 
sibh  seirbhis  a  dheanamh  do  Dhia  agus  do  Mhamon. 
Uime  sin  tha  mise  ag  ràdh  ruibh,  Na  bitheadh  ro-chùram 
oirbh  mu  thimchioll  'ur  beatha,  ciod  a  dh'itheas,  no 
'dh'òlas  sibh  ;  no  mu  thimchioll  'ur  cuirp,  ciod  a  chuireas 

sibh  umaibh  :  Nach  mò  a'  bheatha  na  'm  bìadh,  agus  ari 
corp  na  'n  t-eudach  1  Amhaircibh  air  eunlaith  an  athair ; 
oir  cha  chuir  iad  sìol,  agus  cha  bhuain  iad,  agus  cha 
chruinnich  iad  ann  an  saibhlibh ;  gidheadh  tha  'ur 
n-Athair  nèamhaidh-se  'g  am  beathachadh  :  Nach  fearr 
sibhse  gu  mòr  na  iadsan  ì  Agus  cò  agaibh  le  mòr-chùram 
a  dh'fheudas  aon  làmh-choille  a  chur  r'a  àirde  fèin  1 
Agus  c'ar  son  tha  sibh  ro  chùramach  mu  thimchioll  'ur 
culaidh  1  Fòghlumaibh  cionnus  tha  na  lilighean  a'  fàs  's 
a'  mhachair  :  cha  saothraich  iad,  agus  cha  snìomh  iad  : 
Gidheadh  tha  mise  ag  ràdh  ruibh,  Nach  robh  Solamh  fèin 
'n  a  uile  ghlòir,  air  eudachadh  mar  àon  diubh  so.  Air 
an  aobhar  sin,  ma  tha  Dia  mar  sin  a'  sgeadachadh  feoir 
na  macharach,  a  tha  an  diugh  ann,  agus  am  màireach  air 
a  thilgeadh  's  an  àmhuinn  ;  nach  mò  na  sin  a  sgeadaicheas 
e  sibhse,  a  dhaoine  air  bheag  creidimh?  Uime  sin  na 
bithibh  làn  de  chùram,  ag  ràdh,  Ciod  a  dh'itheas  sinn  ì 
no  ciod  a  dh'òlas  sinn  ì  no  ciod  a  chuireas  sinn  umainn  1 
(oir  iad  so  uile  iarraidh  na  Cinnich,)  oir  tha  fios  aig  'ur 
n-Athair  nèamhaidh  gu  bheil  f eum  agaibh-se  air  na  nithibh 
so  uile.  Ach  iarraibh  air  tùs  rìoghachd  Dhè,  agus  'fhìr- 
eantachd-san,  agus  cuirear  na  nithe  so  uile  ruibh.  Uime 
sin  na  bitheadh  ro-chùram  oirbh  mu  thimchioll  an  là 
màireach  ;  oir  bithidh  a  làn  de  chùram  air  an  là  màireach 
mu  thimchioll  a  nithe  fèin  :  is  leòir  do'n  là  'olc  fèin. 

An  seathamh  Dòmhnach  deug  an  dèigh  na  Trionaid. 
An  Guidhe. 

O'Thighearna,  tha  sinn  a  guidhe  ort,  d'  Eaglais  a 
ghlanadh  agus  a  dhìon  le  d'  shìor  iochd  ;  agus  do 
bhrìgh  nach  urrainn  i  mairsinn  ann  an  sàbhaltachd  as 
eugmhais  do  chabhair,  teasairg  i  gu  bràth  tuilleadh  le  d' 
chòmhnadh  agus  le  d'  mhaitheas,  trìd  Iosa  Criosd  ar 
Tighearna.  Amen. 

An  Litir.    Eph.  iii.  13. 

nnHa  mi  ag  iarraidh  nach  lagaich  sibh  à  leth  mo  thriob- 
1  laidean-sa  air  'ur  son,  ni  a's  e  'ur  glòir.  Air 
an  aobhar  so  tha  mi  a'  lùbadh  mo  ghlùn  do  Athair  ar 
Tighearn'  Iosa  Criosd,  air  an  ainmichear  an  teaghlach 
uile  air  nèamh  agus  air  talamh,  gu'n  deònaicheadh  e 
dhuibh  a  rèir  saoibhreis  a  ghlòire,  'bhi  air  'ur  neartach- 

adh  gu  treun,  tre  a  Spiorad-san  anns  an  duine  an  leth 
stigh:  Ionnus  gu'n  gabh  Criosd  còmhnuidh  ann  'ur 
cridhe  tre  chreidimh ;.  chum  air  dhuibh  'bhi  air  'ur 
freumhachadh,  agus  air  'ur  stèidheachadh  ann  an 
gràdh,  gu'm  bi  sibh  comasach  maille  ris  na  naoimh  uile, 
air  a  thuigsinn  ciod  e  leud,  agus  fad,  agus  doimhne,  agus 
àirde  ;  Agus  air  gràdh  Chriosd  aithneachadh,  a  chaidh 
thar  gach  uile  eòlas,  chum  gu'm  bi  sibh  air  'ur  lìonadh 
le  uile  lànachd  Dhè.  A  nis  dhàsan  d'an  comas  na  h-uile 
nithean  a  dheanamh  gu  h-anabarrach  ro  phailt,  thar  gach 
ni  a's  urrainn  sinn  iarraidh  no  smuaineachadh,  a  rèir  a' 
chumhachd  a  tha  'g  oibreachadh  gu  h-èifeachdach  ann- 
ainn,  dhàsan  gu  robh  glòir  anns  an  Eaglais  tre  Iosa  Criosd, 
air  feadh  gach  uile  lìnn,  gu  saoghal  nan  saoghal.  Amen. 

An  Soisgeul.    N.  Luc.  vii.  11. 

AGus  tharladh  an  là  'n  a  dhèigh  sin,  gu'n  deachaidh  e 
chum  baile  d'an  goirear  Nain,  agus  chaidh  a 
dheisciobuil  maille  ris,  agus  sluagh  mòr.  A  nis  an  uair  a 
thàinig  e  am  fagus  do  gheata  a'  bhaile,  feuch,  ghiùlain- 
eadh  a  mach  duine  marbh,  aon  mhac  a  mhàthar,  agus  bu 
bhantrach  i ;  agus  bha  sluagh  mòr  de  mhuinntir  a'  bhaile 
maille  rithe.  Agus  an  uair  a  chunnaic  an  Tighearn  i, 
ghabh  e  truas  dith,  agus  thubhairt  e  rithe,  Na  guil. 
Agus  thàinig  e  agus  bhean  e  ris  a'  ghiùlan,  (agus  sheas 
iadsan  a  bha  'g  a  iomchar,)  agus  thubhairt  e,  Oganaich, 
tha  mi  ag  ràdh  riut,  Eirich.  Agus  dh'èirich  an  duine 
'bha  marbh,  'n  a  shuidhe,  agus  thòisich  e  air  labhairt : 
agus  thug  e  d'a  mhàthair  e.  Agus  ghlac  eagal  iad  uile, 
agus  thug  iad  glòir  do  Dhia,  ag  ràdh,  Dh'èirich  Fàidh 
mòr  'n  ar  measg-ne,  agus  dh'amhairc  Dia  air  a  shluagh 
fèin.  Agus  chaidh  an  t-iomradh  so  mach  airsan  air  feadh 
Iudea  uile,  agus  na  dùthcha  mu'n  cuairt  uile. 


An  seachdamh  Dòmhnach  deug  an  deigh  na  Trionaid. 
An  Guidhe. 

AThighearna,  tha  sinn  a'  guidhe  ort  gu'n  tèid  do  ghràs 
a  ghnàth  romhainn  agus  gu'n  lean  e  sinn ;  agus 
gu'n  toir  e  oirnn  a  bhi  sìor-dhèidheil  air  gach  uile  dheadh 
obair,  trìd  Iosa  Criosd  ar  Tighearna.  Amen» 

An  Litir.     Eph.  iv.  1. 

Ulme  sin  tha  mise  prìosanach  an  Tighearna  a'  guidhe 
oirbh  gu  'n  gluais  sibh  gu  cubhaidh  do  'n  ghairm 
leis  an  do  ghairmeadh  sibh,  leis  gach  uile  irioslachd 
inntinn,  agus  mhacantas,  le  fad-fhulangas,  a'  giùlan  le 
'chèile  ann  an  gràdh ;  a'  deanamh  dìchill  air  aonachd  an 
spioraid  a  choimhead  ann  an  ceangal  na  sìthe.  Is  aon 
chorp,  agus  aon  Spiorad  a  tha  ann,  amhuil  mar  an  ceudna 
a  ghairmeadh  sibh  ann  an  aon  mhuinghin  'ur  gairme ; 
aon  Tighearn,  aon  chreidimh,  aon  bhaisteadh,  aon  Dia 
agus  Athair  nan  uile,  a  tha  os  ceann  nan  uile,  agus  tre 
na  h-uile,  agus  annaibh-se  uile. 

An  Soisgeul.    N.  Luc.  xiv.  1. 

THarladh,  an  tràth  chaidh  Iosa  gu  tigh  uachdarain 
àraidh  de  na  Phairisich  a  dh'itheadh  bìdh  air  là 
na  sàbaid,  gu'n  robh  iad  a'  deanamh  geur-fhaire  air. 
Agus  feuch,  bha  duine  àraidh  'n  a  làthair  air  an  robh  a' 
mheud-bhronn.  Agus  fhreagair  Iosa,  agus  labhair  e  ris 
an  luchd-lagha  agus  ris  na  Phairisich,  ag  ràdh,  Am  bheil 
e  ceaduichte  leigheas  a  dheanamh  air  là  na  sàbaid  1  Ach 
dh'fhan  iadsan  'n  an  tosd.  Agus  air  dha  breith  air, 
leighis  se  e,  agus  leig  e  uaith  e ;  agus  fhreagair  e  iadsan, 
ag  ràdh,  Cò  agaibh-se  ma  thuiteas  'asal,  no  a  dhamh  ann 
an  slochd,  nach  tarruing  a  mach  gu  grad  e  air  là  na 
sàbaid  1  Agus  cha  b'urrainn  iad  a  fhreagairt  a  rìs  anns 
na  nithibh  sin,  Agus  labhair  e  cosamhlachd  riu-san  a 
fhuair  cuireadh,  'n  uair  a  thug  e  fainear  mar  a  thagh  iad 
na  ceud  àiteacha-suidhe,  ag  ràdh  riu,  'N  uair  a  gheibh 
thu  cuireadh  o  neach  air  bith  chum  bainnse,  na  suidh 
anns  a'  cheud  àit,  air  eagal  gu'n  d'fhuair  duine  a's 
urramaiche  na  thusa  cuireadh  uaith  ;  Agus  gu'n  tig  an  ti 
a  thug  cuireadh  dhuitsa  agus  dhàsan,  agus  gu'n  abair  e 
riut,  Thoir  àite  do'n  duine  so ;  agus  gu'n  tòisich  thusa  an 
sin  le  nàire  air  suidhe  anns  an  àit  a's  ìsle.  Ach  an  uair 
a  gheibh  thu  cuireadh,  imich  agus  suidh  anns  an  àit  a's 
ìsle,  chum  'n  uair  a  thig  esan  a  thug  cuireadh  dhuit,  gu'n 
abair  e  riut,  A  charaid,  suidh  a  sua,s  na's  àirde :  an  sin 
gheibh  thu  urram  'an  làthair  na  muinntir  a  tha  'n  an 
suidhe  air  bòrd  maille  riut.  Oir  ge  b'e  neach  a  dh'àrd- 
aicheas  e  fèin,  ìslichear  e;  agus  ge  b'e  neach  a  dh'ìslicheas 
e  fèin,  àrdaichear  e, 

Àn  t-ochclamh  Dòmhnach  deug  an  dèigh  na  Trionaid. 
.  Àn  Guidhe. 

AThighearna,  tha  sinn  a'  guidhe  ort,  deònaich  do  d' 
shluagh  gràs  a  sheasamh  'an  aghaidh  bhuairidhean 
an  t-saoghail,  na  feòla,  agus  an  diabhuil,  agus  le  cridheach- 
aibh  agus  inntinnibh  fìor-ghlan  gu  'n  lean  ìad  thusa  an 
t-aon  Dia,  trìd  Iosa  Criosd  ar  Tighearna.  Amen* 

An  Litir.    1  Cor.  i.  4. 

THa  mi  'toirt  buidheachais  do  m'  Dhia  a  ghnàth  do  'ur 
taobh,  air  son  gràis  Dhè  a  thugadh  dhuibh 
ann  an  Iosa  Criosd  ;  air  son  gu  'n  d'  rinneadh  saoibhir 
leis-san  sibh  anns  gach  uile  ni,  anns  gach  ùr-labhradh, 
agus  anns  gach  eòlas,  a  rèir  mar  a  dhaingnicheadh  fianuis 
Chriosd  annaibh  :  Ionnus  nach  'eil  sibh  'an  dèigh-làimh 
ann  an  tìodhlac  sam  bith ;  a'  feitheamh  ri  foillseachadh 
ar  Tighearn'  Iosa  Criosd,  neach  mar  an  ceudna  a  dhaing- 
nicheas  sibh  gus  a'  chrìoch,  chum  gu  'm  bi  sibh  neo- 
lochdach  ann  an  là  ar  Tighearn'  Iosa  Criosd. 

An  Soisgeul,-    N.  Mata  xxii.  34. 

AN  uair  a  chuala  na  Phairisich  gu  'n  do  chuir  e  na 
Sadusaich  'n  an  tosd,  chruinnicheadh  iad  'an  ceann 
a  chèile.    An  sin  chuir  neach  àraidh  dhiubh,  a  bha  'n  a 
fhear-teagasg  an  lagha,  ceisd  air,  'g  a  dhearbhadh,  agusag 
ràdh,  A  mhaighstir,  cia  i  an  àithne  a's  mò  's  an  lagh  ì  j 
Thubhair.t  Iosa  ris,  Gràdhaichidh  tu  an  Tighearn  do  j 
Dhia  le  d'  uile  chridhe,  agus  le  d'  uile  anam,  agus  le 
d'  uile  inntinn.    Is  i  so  a'  cheud  àithne  agus  an  àithne 
mhòr.    Agus  is  cosmhnil  an  dara  rithe  so,  Gràdhaichidh 
tu  do  choimhearsnach  mar  thu  fèin.    Air  an  dà  àithne 
so  tha  'n  lagh  uile  agus  na  fàidhean  'an  crochadh.    Ach  | 
air  do  na  Phairisich  a  bhi  cruinn  'an  ceann  a  chèile,  j 
dh'  fheòraich  Iosa  dhiubh,  ag  ràdh,  Ciod  i  'ur  barail-se 
mu  thimchioll  Chriosd  ì  cò  d'  am  mac  e  1  Thubhairt 
iadsan  ris,  Do  Dhaibhidh.    Thubhairt  esan  riu,  Cionnus 
ma  seadh  a  ghoireas  Daibhidh  's  an  Spiorad  a  Thighearn 
dheth,  ag  ràdh,  Thubhairt  an  Tighearn  ri  m'  Thighearn, 
Suidh  air  mo  làimh  dheis,  gus  an  cuir  mi  do  naimhdean 
'n  an  stòl  fo  d'  chosaibh  1    Air  an  aobhar  sin  ma  ghoireas 

Daibhidh  a  Thighearn  dheth,  cionnus  is  mac  dha  e^ 
Agus  cha  b'  urrainn  aon  neach  freagradh  sam  bith  a 
thabhairt  air,  ni  mò  a  bha  'chridhe  aig  aon  neach  (o'n  là 
sin  suas)  ni  air  bith  fheòraich  dheth. 

Àn  naothamh  Dòmhnach  deug  an  dèigh  na  Trionaid. 
An  Guidhe. 

O'Dhè,  do  bhrìgh  as  d'  eugmhais  nach  urrainn  sinn  do 
thoileachadh  ;  Gu  tròcaireach  deònaich,  gu'n  dean 
do  Spiorad  naomh  anns  na  h-uile  nithibh  ar  cridheachan 
a  stiuradh  agus  a  riaghladh,  trid  Iosa  Criosd  ar  Tigh- 
earna.  Amen. 


1  O  uime  sin  tha  mi  ag  ràdh,  agus  a'  guidhe  'am 


fianuis  an  Tighearna,  gun  sibh  a  dh'imeachd  à  so 
suas  mar  a  tha  na  Cinnich  eile  ag  imeachd  ann  an 
dìomhanas  an  inntinn  f èin ;  aig  am  bheil  an  tuigse  air  a 
dorchachadh,  air  dhoibh  a  bhi  'n  an  coimhich  do  bheatha 
Dhè  'thaobh  an  aineolais  a  tha  annta,  tre  chruadhas  an 
cridhe  :  Muinntir  air  dhoibh  am  mothachadh  a  chall,  a 
thug  iad  fèin  thairis  do  mhi-nàire,  chum  gach  uile 
neòghloine  'chur  'an  gnìomh  le  cìocras.  Ach  cha 
d'fhòghluim  sibhse  Criosd  mar  so :  O  chuala  sibh  e,  agus 
o  theagaisgeadh  leis  sibh,  mar  tha  an  fhìrinn  ann  an 
Iosa :  Gu'n  cuir  sibh  dhibh  'thaobh  a'  cheud  chaithe- 
beatha,  an  seann  duine,  a  tha  truaillidh  a  rèir  nan  ana- 
mi  ann  cealgach ;  agus  gu'm  bi  sibh  air  'ur  n  ath-nuadh- 
achadh  ann  an  spiorad  'ur  n-inntinn;  agus  gu'n  cuir 
sibh  umaibh  an  nuadh  dhuine,  a  tha  air  a  chruthachadh 
a  rèir  Dhè  ann  am  fìreantachd  agus  ann  am  fìor-naomh- 
achd,  Uime  sin  air  dhuibh  a'  bhreug  a  chur  uaibh, 
labhraibh  an  fhìrinn  gach  neach  r'a  choimhearsnach ;  oir 
is  buill  sinn  d'a  chèile.  Bitheadh  fearg  oirbh,  agus  na 
peacaichibh.  Na  luidheadh  a'  ghrian  air  'ur  corruich  : 
Agus  na  tugaibh  àite  do'n  diabhul.  An  ti  a  ghoid,  na 
goideadh  e  na's  mò ;  ach  gu  ma  fearr  leis  saothair  a 
dheanamh,  ag  oibreachadh  an  ni  a  tha  maith  le  a  làmhan, 
chum  gu'm  bi  aige  ni  r'a  phàirteachadh  ris  an  neach  air 
am  bheil  uireasbhuidh.  Na  tigeadh  cainnt  thruaillidh 
air  bith  a  mach  as  'ur  beul,  ach  an  ni  sin  a  tha  maith 
chum  deadh-fhòghluim,  ionnus  gu'n  toir  e  gràs  do'n 

luchd-èisdeachd.  Agus  na  cuiribh  doilgheas  air  Spiorad 
naomh  Dhè,  leis  an  do  chuireadh  seula  oirbh  gu  là  na 
saorsa.  Bitheadh  gach  uile  sheirbhe,  agus  corruich,  agus 
fearg,  agus  gàrrthaich,  agus  toibheum  air  an  togail  uaibh, 
maille  ris  gach  uile  mhì-run.  Agus  bithibh  caoimhneil, 
teo-chridheach  d'a  chèile,  a'  toirt  maitheanais  d'a  chèile, 
eadhon  mar  a  thug  Dia  maitheanas  dhuibhse  ann  an 
Criosd. 

An  Soisgeul.    K,  Mata  ix.  1. 

Alr  do  Iosa  dol  'an  luing,  chaidh  e  thar  an  uisge, 
agus  thàinig  e  d'  a  bhaile  fèin.  Agus  feuch,  thug 
iad  d'a  ionnsuidh  duine  air  an  robh  am  pairilis,  'n  a 
luidhe  air  leabaidh.  Agus  an  uair  a  chunnaic  Iosa  an 
creidimh,  thubhairt  e  ri  fear  na  pairilis,  Bitheadh  deadh 
mhisneach  agad,  a  mhic,  tha  do  pheacaidhean  air  am 
maitheadh  dhuit.  Agus  feuch,  thubhairt  dream  àraidh 
de  na  Sgrìobhaichibh  annta  fèin,  Tha  am  fear  so  a' 
labhairt  toibheim.  Agus  air  do  Iosa  an  smuaintean 
fhaicinn,  thubhairt  e,  C'  ar  son  tha  sibh  a'  smuaineachadh 
uilc  ann  'ur  cridheachaibh  1  Oir  cia  is  usa  a  ràdh, 
Tha  do  pheacaidhean  air  am  maitheadh  dhuit1?  no  a  ràdh, 
Eirich,  agus  imich1?  Ach  a  chum  gu'm  bi  fìos  agaibh  gu 
bheil  cumhachd  aig  Mac  an  duine  peacaidhean  a  mhaith- 
eadh  air  an  talamh,  (thubhairt  e  an  sin  ri  fear  na  pairilis) 
Eirich,  tog  do  leabadh,  agus  imich  do  d'  thigh.  Agus 
dh'  èirich  e,  agus  chaidh  e  d'  a  thigh  fèin.  Ach  an  uair 
a  chunnaic  am  pobull  so,  ghabh  iad  iongantas,  agus  thug 
iad  glòir  do  Dhia,  a  thug  a'  leithid  so  a  chumhachd  do 
dhaoinibh. 


Am  ficheadamh  Dòmhnach  an  dèigh  na  Trionaid. 
An  Guidhe. 

O'Dhè  Uile-chumhachdaich  agus  ro  thròcairich,  o  d' 
mhòr  mhaitheas  gleidh  sinn,  tha  sinn  a'  guidhe 
ort,  o  na  h-uile  nithibh  a  dh'  fheudas  dochann  a 
dheanamh  oirnn ;  chum  air  dhuinn  a  bhi  ullamh  araon 
ann  an  corp  agus  ann  an  anam,  gu'n  coimhlion  sinn  gu 
suilbhir  na  nithe  sin  a  b'  àill  leat  a  bhi  air  an  deanamh, 
trìd  Iosa  Criosd  ar  Tighearna.  Amen. 

An  Litir.    Eph.  v.  15. 

FEuchaibh  uime  sin  gu'n  gluais  sibh  gu  faicilleachj 
cha-n  ann  mar  amadain,  ach  mar  dhaoine  glice, 
ag  ath-cheannach  na  h-aimsir,  do  bhrìgh  gu  bheil  na 
làithean  olc.  Air  an  aobhar  sin  na  bithibh-se  neo-ghlic, 
ach  a'  tuigsinn  ciod  i  toil  an  Tighearna.  Agus  na 
bithibh  air  mhisg  le  fìon,  anns  am  bheil  anabarr ;  ach 
bithibh  air  'ur  lìonadh  de  'n  Spiorad ;  A'  labhairt 
ruibh  fèin  ann  an  salmaibh,  ann  an  laoidhibh,  agus  ann  an 
dànaibh  spioradail ;  a'  seinn  agus  a'  deanamh  ciuil  'n  'ur 
cridhe  do  'n  Tighearn  :  a'  toirt  buidheachais  a  ghnàth  air 
son  nan  uile  nithe  do  Dhia,  eadhon  an  t-Athair,  ann 
an  Ainm  ar  Tighearn'  Iosa  Criosd ;  air  dhuibh  a  bhi 
ùmhal  d'  a  chèile  ann  an  eagal  Dhè. 

An  Soisgeul.    N.  Mata  xxii.  2. 

THubhairt  Iosa,  Is  cosmhuil  rìoghachd  nèimh  ri  rìgh 
àraidh,  a  rinn  cuirm-phòsaidh  d'  a  mhac  fèin;  agus 
chuir  e  a  sheirbhisich  a  ghairm  na  muinntir  a  fhuair 
cuireadh  chum  na  bainnse;  ach  cha  b' àill  leo-san  teachd. 
A  rìs,  chuir  e  d'  an  ionnsuidh  seirbhisich  eile,  ag  ràdh, 
Abraibh-se  ris  a'  mhuinntir  d'  an  d'  thugadh  cnireadh, 
Feuch,  dheasaich  mi  mo  dhinneir :  tha  mo  dhaimh  agus 
*mo  sprèidh  bhiadhta  air  am  marbhadh,  agus  tha  na 
h-uile  nithean  ullamh,  thigibh  chum  na  bainnse.  Ach 
chuir  iadsan  'an  suarachas  e,  agus  dh'  imich  iad  rompa, 
fear  dhiubh  chum  'fhearainn,  agus  fear  eile  chum  a 
cheannachd  :  Agus  rug  a'  cbuid  eile  dhiubh  air  a  sheir- 
bhisich,  agus  thug  iad  masladh  dhoibh,  agus  mharbh  siad 
iad.  Ach  an  uair  a  chual'  an  rìgh  so  ghabh  e  fearg ; 
agus  chuir  e  'armailtean  uaith,  agus  sgrios  e  an  luchd- 
mortaidh  sin,  agus  loisg  e  am  baile-san.  An  sin  thu- 
bliairt  e  r'a  sheirbhisich,  Gu  fìrinneach  tha  a'  bhanais 
ullamh,  gidheadh  an  dream  a  fhuair  cuireadh  cha 
b'  airidh  iad  air.  Air  an  aobhar  sin  imichibh-se  gus  na 
rathaidibh  mòra,  agus  a'  mheud  's  a  gheibh  sibh  cuiribh 
iad  chum  na  bainnse.  Agus  chaidh  na  seirbhisich  sin  a 
mach  air  na  rathaidibh,  agus  chruinnich  iad  gach  uile 
neach  a  fhuair  iad,  eadar  olc  agus  mhaith  ;  agus  lìonadh 
tigh  na  bainnse  le  muinntir  a  shuidh  chum  bìdh.  Agus 
air  dol  a  steach  do'n  rìgh  a  dh'  fhaicinn  nan  aoidhean, 
chunnaic  e  an  sin  duine  aig  nach  robh  trusgan  na 

ìbainnse  uime.  Agus  thubhairt  e  ris,  A  charaid,  cionnus 
a  thàinig  thusa  steach  an  so,  gun  trusgan  na  bainnse 
umad  ì  Ach  dh'  fhan  esan  'n  a  thosd.  An  sin  thubhairt 
an  rìgh  ris  na  seirbhisich,  Air  a  cheangal  duibh  eadar 
chosan  agus  làmhan,  togaibh  leibh  e,  agus  tilgibh  e  anns 
an  dorchadas  iomallach :  An  sin  bithidh  gul  agus  gìosgan 
fhiacal.  Oir  tha  mòrau  air  an  gairm,  ach  beagan  air  an 
taghadh. 

An  ceud  Dhòmhnach  Jichead  an  dèigh  na  Trionaid. 
An  Guidhe. 

AThighearna  thròcairich,  tha  sinn  a'  guidhe  ort, 
deònaich  do  d'  shluagh  creideach  maitheanas 
agus  sìth,  a  chum  gu'm  bi  iad  air  an  glanadh  o'm 
peacaidhibh  uile,  agus  gu'n  dean  iad  seirbhis  dhuit  le 
inntinn  shàmhach,  trìd  Iosa  Criosd  ar  Tighearna.  Amen. 

An  Litir.    Eph.  vi.  10. 

MO  bhràithre,  bithibh  làidir  's  an  Tighearn,  agus 
ann  an  neart  a  chumhachd-san.  Cuiribh  umaibh 
uile  armachd  Dhè,  chum  gu'm  bi  sibh  comasach  air 
seasamh  an  aghaidh  cuilbheirtean  an  diabhuil.  Oir 
cha-n'eil  sinn  a'  gleachd  ri  fuil  agus  feòil,  ach  ri 
uachdaranachdaibh,  ri  cumhachdaibh,  ri  riaghlairibh 
dorchadais  an  t-saoghail  so,  ri  aingidheachd  spioradail 
ann  an  ionadaibh  àrda.  Uime  sin  glacaibh  do  'ur 
n-ionnsuidh  uile  armachd  Dhè,  chum  gu'm  bi  sibh  com- 
asach  air  seasamh  an  aghaidh  a'  bhuairidh  's  an  droch  là, 
agus  air  dhuibh  na  h-uile  nithean  a  dheanamh,  chum  seas- 
amh.  Seasaibh  uime  sin  air  bhi  do'ur  leasraidh  air  an  crios- 
lachadh  le  fìrinn,  agus  uchd-èideadh  na  fìreantachd  umaibh; 
agus  ulluchadh  soisgeil  na  sìthe  mar  bhrògan  agaibh  air 
'ur  cosaibh :  Thar  gach  uile  ni,  a'  glacadh  do  'ur 
n-ionnsuidh  sgèithe  a'  chreidimh,  leis  am  bi  sibh  comasach 
air  uile  shaighdean  teinnteach  an  droch  spioraid  a 
mhùchadh.  Agus  glacaibh  clogaid  na  slàinte,  agus 
claidheamh  an  Spioraid,  ni  a's  e  focal  Dhè  :  A'  deanamh 
urnuigh  a  ghnàth  leis  gach  uile  ghnè  urnuigh  agus 
asluchaidh  's  an  Spiorad,  agus  a'  deanamh  faire  chum  an 
ni  so  fèin  maille  ris  gach  uile  bhuanachadh  agus  ghuidhe 
air  son  nan  naomh  uile ;  agus  air  mo  shonsa,  chum 
gu'n  toirear  dhomh  comas  labhairt,  le  fosgladh  mo  bheòil 

ann  an  dànachd,  chum  gu  foillsich  mi  rùn-dìomhair  an 
t-soisgeil ;  air  son  am  bheil  mi  a'm'  theachdair'  ann  an 
gèimhiibh,  chum  gu'n  labhair  mi  gu  dàna  uime,  mar  is 
oòir  dhomh  labhairt. 

An  Soisgeul.    N.  Eoin  iv.  46. 

BHa  duine  cumhachdach  àraidh,  aig  an  robh  a  mhac 
gu  tinn  ann  an  Capernaum.  'N  uair  a  chual' 
esan  gu'n  robh  losa  air  teachd  à  Iudea  do  Ghalile,  chaidh 
e  d'a  ionnsuidh,  agus  ghuidh  e  air,  gu'n  rachadh  e  sìos, 
agus  gu'n  slànuicheadh  e  a  mhac ;  oir  bha  e  ri  uchd  bàis. 
An  sin  thubhairt  Iosa  ris,  Mur  faic  sibh  comharaidhean 
agus  mìorbhuilean,  cha  chreid  sibh.  Thubhairt  an  duine 
cumhachdach  ris,  A  Thighearna,  rach  sìos  mu'm  faigh  mo 
leanaban  bàs.  Thubhairt  Iosa  ris,  Imich,  tha  do  mhac 
beò.  Agus  chreid  an  duine  am  focal  a  labhair  Iosa  ris, 
agus  dh'imich  e.  Agus  am  feadh  a  bha  e  fathast  a'  dol 
sìos,  choinnich  a  sheirbhisich  e,  agus  dh'innis  iad  da,  ag 
ràdh,  Tha  do  mhac  beò.  An  sin  dh'fhiosraich  e  dhiubh 
an  uair  anns  an  deachaidh  e  'am  feabhas:  agus  thubhairt 
iad  ris,  An  dè  air  an  t-seachdamh  uair  dh'fhàg  am 
fiabhrus  e.  An  sin  dh'aithnich  an  t-athair  gu'm  b'i  an 
uair  sin  f  èin,  anns  an  dubhairt  Iosa  ris,  Tha  do  mhac  beò ; 
agus  chreid  e  fèin,  agus  a  theaghlach  uile.  'S  e  so  a  rìs 
an  dara  mìorbhuil  a  rinn  Iosa,  'n  uair  a  thàinig  e  à  Iudea 
do  Ghalile. 


An  dara  Dòmhnach  fichead  an  dèigh  na  Trionaid. 
An  Gnidhe. 

AThighearna  tha  sinn  a'  guidhe  ort  gu'n  gleidh  thu 
do  theaghlach  an  Eaglais  ann  an  sìor-dhiadhachd, 
a  chum  tre  do  dhìdean  gu'm  bi  i  saor  o  na  h-uile  àmh- 
ghairibh,  agus  gu  cràbhach  air  a  toirt  suas  gu  seirbhis  a 
dheanamh  dhuit  ann  an  deadh  oibribh  chum  glòire  d' 
Ainme,  trìd  Iosa  Criosd  ar  Tighearna.  Amen. 

An  Litir.    Phil.  i.  3. 

THa  mi  'toirt  buidheachais  do  mo  Dhia  gach  uair  a 
chuimhnicheas  mi  oirbh,  a  ghnàth  ann  am  uile 
urnuighibh  air  'ur  son-se  uile,  le  gairdeachas  a'  dean- 
amh  guidhe  air  son  'ur  comh-roinn  de'n  t-soisgeul  o'n 
cheud  là  gus  a  nis;  air  dhomh  'bhi  dearbhta  as  an  n\  sq 

fèin,  eadhon  an  ti  a  thòisich  air  deadh  obair  annaibh, 
gu'n  coimhlion  e  i  gu  là  Iosa  Criosd  ;  eadhon  mar  is  còir 
dhomh  so  a  smuaineachadh  umaibh  uile,  do  bhrìgh  gu 
bheil  sibh  agam  ann  am  chridhe,  agus  gu  bheil  sibh  uile 
'n  'ur  luchd  comh-roinn  de  m'  ghràs-sa,  araon  ann  am 
ghèimhlibh,  agus  ann  an  seasamh  air  son,  agus  ann  an 
daingneachadh  an  t-soisgeil.  Oir  is  e  Dia  m'fhianuis, 
cia  mòr  mo  dhèidh  oirbh  uile  ann  an  innibh  Iosa  Criosd. 
Agus  tha  mi  a'  guidhe  so,  gu'm  bitheadh  'ur  gràdh-se 
air  a  mheudachadh  na's  mò  agus  na's  mò  ann  an  eòlas, 
agus  anns  an  uile  thuigse  :  Chum  gu'n  dearbh  sibh  na 
nithean  a's  fearr,  chum  gu'm  bi  sibh  trèibhdhireach,  agus 
gun  tuisleadh  gu  là  Chriosd ;  Air  'ur  lìonadh  le  toradh 
na  fìreantachd,  a  tha  tre  Iosa  Criosd,  chum  glòire  agus 
cliu  Dhè. 

An  Soisgeul.    N.  Mata  xviii.  21. 

THubhairt  Peadar  ri  Iosa,  A  Thighearna,  cia  minic  a 
pheacaicheas  mo  bhràthair  a'm'  aghaidh,  agus  a 
mhaitheas  mi  dha  1  an  ann  gu  ruig  an  seachdamh  uair  1 
Thubhairt  Iosa  ris,  Cha-n  abair  mi  riut,  gus  an  seachdamh 
uair ;  ach  gu  deich  agus  tri  fìchead  seachd  uairean.  Air 
an  aobhar  sin  is  cosmhuil  rìoghachd  nèimh  ri  rìgh  àraidh, 
le'm  b'àill  cunntas  a  dheanamh  r'a  sheirbhisich.  Agus 
an  uair  a  thòisich  e  air  cunntas  a  dheanamh,  thugadh 
aon  d'a  ionnsuidh,  air  an  robh  aige  deich  mìle  tàlann : 
Ach  do  bhrìgh  nach  robh  aige  ni  leis  an  dìoladh  e, 
dh'àithn  a  thighearn  e  fèin,  agus  a  bhean  agus  a  chlann, 
agus  na  h-uile  nithean  a  bha  aige,  a  reiceadh,  agus  dìoladh 
a  dheanamh.  Air  an  aobhar  sin  thuit  an  seirbhiseach  sin 
sìos  agus  rinn  e  ùmhlachd  dha,  ag  ràdh,  A  Thighearna, 
dean  foighidin  rium,  agus  ìocaidh  mi  dhuit  an  t-iomlan. 
An  sin  air  do  thighearn  an  òglaich  sin  truas  mòr  a 
ghabhail  dheth,  leig  e  a  chead  da,  agus  mhaith  e  na 
fiacha  dha.  Ach  an  uair  a  chaidh  an  seirbhiseach  sin 
fèin  a  mach  fhuair  e  aon  d'a  chomh-sheirbhisich,  air  an 
robh  aige  ceud  peghinn  :  agus  chuir  e  làmh  ann,  agus 
rug  e  air  sgòrnan  air,  ag  ràdh,  Ioc  dhomh  na  bheil  agam 
ort.  Agus  thuit  a  chomh-sheirbhiseach  sìos  aig  a 
chosaibh,  agus  ghuidh  e  air,  ag  ràdh,  Dean  foighidin 
rium,  agus  ìocaidh  mi  dhuit  an  t-iomlan.  Agus  cha  b'àill 
leis-san  sin ;  ach  dh'imich  e  agus  thilg  e  'am  prìosan  e, 

gus  an  ìocadh  e  na  fiachan.  Agus  an  uair  a  chunnaic  a 
chomh-sheirbhisich  na  nithean  a  rinneadh,  bha  iad  ro 
dhoilich,  agus  thàinig  iad  agus  dh'fhoillsich  iad  d'an 
tighearn  gach  ni  a  rinneadh.  An  sin  ghairm  a  thighearn 
air,  agus  thubhairfc  e  ris,  A  dhroch  sheirbhisich,  mhaith 
mi  dhuit  na  fiachan  ud  uile,  do  bhrìgh  gu'n  do  chuir  thu 
impidh  orm  :  Nach  bu  chòir  dhuitsa  mar  an  ceudna 
tròcair  a  dheanamh  air  do  chomh-sheirbhiseach  fèin, 
amhuil  mar  a  rinn  mise  tròcair  ortsa  1  Agus  ghabh  a 
thighearn  fearg,  agus  thug  e  do  an  luchd-pianaidh  e,  gus 
an  ìocadh  e  'fhiachan  uile  dha.  Agus  mar  sin  ni  m' 
Athair  nèamhaidh  ruibhse,  mur  maith  gach  aon  agaibh  o 
'ur  cridheachaibh  d'a  bhràthair  an  cionta. 

An  treas  Dòmhnach  fichead  an  dèigh  na  Trionaid. 
An  Guidhe. 

O'Dhè,  ar  dìdean  agus  ar  neart,  is  tu  ùghdair  na  h-uile 
dhiadhachd,  tha  sinn  a'  guidhe  ort,  bi  ullamh  gu 
èisdeachd  ri  urnuighibh  cràbhach  d'  eaglais ;  agus 
deonaich  na  nithe  sin  a  dh'iarras  sinn  gu  creideach, 
gu'm  faigh  sinn  iad  gu  h-èifeachdach,  trìd  Iosa  Criosd  ar 
Tighearna.  Amen. 

An  Litir.    Phil.  iii.  17. 

ABhràithre,  bithibh-se  le  'chèile  'n  'ur  luchd- 
leanmhuinn  ormsa,  agus  thugaibh  an  aire  dhoibh- 
san  a  tha  'gluasad  air  an  dòigh  sin,  mar  tha  sinne  'n  ar 
n-eisempleir  agaibh.  (Oir  tha  mòran  a'  gluasad,  mu'n 
dubhairt  mi  gu  minic  ruibh,  agus  mu'm  bheil  mi  nis, 
eadhon  a'  gul,  ag  ràdh  ruibh,  gur  naimhdean  iad  do 
chrann-ceusaidh  Chriosd  :  d'an  deireadh  a  bhi  air  an  sgrios, 
d'an  dia  am  brù,  agus  aig  am  bheil  an  glòir  'n  an  nàire, 
aig  am  bheil  an  aire  air  nithibh  talmhaidh.)  Oir  tha  ar 
caithe-beatha-ne  air  nèamh,  an  t-ionad  as  am  bheil  dùil 
againn  fòs  ris  an  t-Slànuidhear,  an  Tighearn  Iosa  Criosd ; 
a  chruth-atharraicheas  ar  corp  dìblidh,  chum  gu'n  deanar 
e  comh-chosmhuil  r'a  chorp  glòrmhor  fèin,  a  rèir  an 
oibreachaidh  leis  am  bheil  e  comasach  air  na  h-uile  nith- 
ean  a  chur  fo  'cheannsal  fèin. 

An  Soisgeul.    N.  Mata  xxii.  15. 

AN  sin  dh'imich    na   Phairisich,  agus  ghabh  iad 
comhairle  cionnus  a  dh'fheudadh  iad  esan  a  ribeadh 

'n  a  chainnt.  Agus  chuir  iad  d'a  ionnsuidh  an  deisciobuil 
fèin  maille  ri  luchd-leanmhuinn  Heroid,  ag  ràdh,  A 
mhaighstir,  tha  fhios  againn  gu  bheil  thusa  fìor,  agus  gu 
bheil  thu  'teagasg  slighe  Dhè  ann  am  fìrinn,  agus  nach 
'eil  suim  agad  do  dhuine  .sam  bith  :  oir  cha-n'eil  thu  ag 
amharc  air  pearsaibh  dhaoine.  Uime  sin  innis  dhuinne 
do  bharail,  Am  bheil  e  ceadaichte  cìs  a  thabhairt  do 
Cheasar,  no  nach  'en"?  Ach  air  tuigsinn  am  mì-ruin  a 
dh'Iosa,  thubhairt  e,  C'ar  son  a  tha  sibh  'g  am  bhuair- 
eadh,  a  chealgairean  1  Nochdaibh  dhomhsa  airgiod  na 
cìse.  Agus  thug  iad  d'a  ionnsuidh  peghinn.  Agus 
thubhairt  e  riu,  Cò  dha  a  bhuineas  an  dealbh  so  agus  an 
sgrìobhadh  a  tha  m'a  thimchioll  ì  Thubhairt  iadsan  ris, 
Do  Cheasar.  An  sin  thubhairt  esan  riu,  Thugaibh  uime 
sin  do  Cheasar  na  nithean  a's  le  Ceasar ;  agus  do  Dhia, 
na  nithean  a's  le  Dia.  Agus  an  uair  a  chual'  iad  so, 
ghabh  iad  iongantas,  agus  dh'fhàg  iad  e,  agus  dh'imich 
iad  rompa, 

An  ceathramh  Dòmhnach  fichead  an  deigh  na  Trionaid. 
An  Guidhe. 

O'Thighearna,  tha  sinn  a'  guidhe  ort,  fuasgail  do 
shluagh  o'n  lochdaibh ;  ionnus  tre  do  mhòr 
mhaitheas  gu'm  bi  sinn  uile  air  ar  saoradh  o  cheanglaich- 
ibh  nam  peacaidhean  sin,  a  rinn  sinn  ]e  'r  breòiteachd. 
Deònaich  so,  O  Athair  nèamhaidh,  air  sgàth  Iosa  Criosd, 
ar  Tighearna  agus  ar  Slànuidhir  bheannaichte.  Amen. 

An  Litir.  Col.  i.  3. 
TTlHa  sinn  a'  toirt  buidheachais  do  Dhia,  agus  Athair 
I  ar  Tighearn'  Iosa  Criosd,  a'  sìor-dheanamh  ur- 
nuigh  air  'ur  son-se,  o  chuala  sinn  iomradh  'ur  creid- 
imh  ann  an  Iosa  Criosd,  agus  'ur  gràidh  do  na  naoimh 
uile  ;  air  son  an  dòchais  a  tha  air  a  thasgadh  fa  'ur  comh- 
air  air  nèamh,  air  an  cuala  sibh  iomradh  roimh  ann  am  focal 
fìrinn  an  t-soisgeil ;  a  thàinig  do  'ur  n-ionnsuidh-se,  mar 
anns  an  t-saoghal  uile,  agus  a  tha  'toirt  toraidh  uaith, 
mar  tha  e  'deanamh  mar  an  ceudna  'n  'ur  measg-se,  o'n  là 
anns  an  cuala  sibh  e,  agus  's  an  d'  fhuair  sibh  eòlas  air 
gràs  Dhè  ann  am  fìrinn.  A  rèir  fòs  mar  a  dh'fhòghluim 
sibh  o  Epaphras  ar  comh-sheirbhiseach  gràdhach-ne,  a  tha 
air  'ur  son-se  'n  a  mliinisteir  dìleas  do  Chriosd ;  a  chuir 
'an  cèill  dhuinne  mar  an  ceudna  'ur  gràdh-se  anns  an 

Spiorad.  Air  an  aobhar  so  cha-n'eil  sinne  mar  an  oeudna 
a'  sgur,  o'n  là  a  chuala  sinn  e,  a  dheanamh  urnuigh  air 
'ur  son-se,  agus  a  ghuidhe  gu'm  bitheadh  sibh  air  'ur 
lìonadh  le  eòlas  a  thoile  's  an  uile  ghliocas  agus  thuigse 
spioradail.  Chum  gu'n  gluaiseadh  sibh  gu  cubhaidh  do'n 
Tighearn  chum  gach  uile  thoileachaidh,  a'  toirt  toraidh 
uaibh  's  an  uile  dheadh  obair,  agus  a'  fas  ann  an  eòlas 
Dhè;  air  'ur  neartachadh  leis  an  uile  neart  a  rèir  a 
chumhachd  ghlòrmhoir-san,  chum  an  uile  fhoighidin  agus 
fhad-f hulangais,  maille  ri  gairdeachas ;  a  tabhairt  buidh- 
eachais  do'n  Athair  a  rinn  sinn  iomchuidh  chum  bhi  'n 
ar  luchd-comhpairt  a  dh'  oighreachd  nan  naomh  's  an 
t-solus. 

An  Soisgeul.    N.  Mata  ix.  18. 

AN  uair  a  bha  Iosa  a'  labhairt  nan  nithe  so  ri 
deisciobluibh  Eoin,  f euch,  thàinig  uachdaran  àraidh 
agus  thug  e  aoradh  dha,  ag  ràdh,  Fhuair  mo  nighean  bàs 
air  ball ;  ach  thig-sa  agus  cuir  do  làmh  oirre,  agus  bithidh 
i  beò.  (Agus  dh'èirich  Iosa,  agus  lean  e  fèin,  agus  a 
dheisciobuil  e.  Agus,  feuch,  thàinig  bean,  air  an  robh 
dòrtadh  fola  rè  dhà  bhliadhna  dheug,  air  a  chùlaobh,  agus 
bhean  i  ri  iomall  'eudaich  •  Oir  thubhairt  i  innte  fèin, 
Ma  bheanas  mi  ach  ri  'eudach,  bithidh  mi  slàn.  Ach  air 
tionndadh  do  Iosa  mu'n  cuairt,  chunnaic  e  i,  agus  thubh- 
airt  e,  A  nighean,  bitheadh  deadh  mhisneach  agad, 
shlànuich  do  chreidimh  thu.  Agus  bha  a'  bhean  slàn  o'n 
uair  sin. )  Agus  an  uair  a  thàinig  Iosa  gu  tigh  an  uachd- 
arain,  agus  a  chunnaic  e  an  luchd-ciùil  agus  a'  chuideachd 
a'  deanamh  toirm  bhroin,  thubhairt  e  riu,  Imichibh 
roimhibh;  oir  cha-n'eil  an  nigheanag  marbh,  ach  'n  a 
codal.  Agus  rinn  iad  gàire  fochaid  ris.  Ach  an  uair  a 
chuireadh  a'  chuideachd  a  mach,  chaidh  e  a  steach,  agus 
rug  e  air  làimh  oirre,  agus  dh'èirich  an  nigheanag.  Agus 
chaidh  iomradh  sin  a  mach  air  feadh  na  tìre  sin  uile. 

An  cùigeamh  Dòmhnach  Jichead  an  dèigh  na  Trionaicl. 
An  Guidhe. 

OThighearna,  mosgail,  tha  sinn  a'  guidhe  ort,  miannan 
do  shluaigh  chreidich,  a  chum  air  dhoibh  a  bhi 
a'  toirt  a  mach  gu  saoibhir  toraidh  dheadh  oibre;  gu'm 
faigh  iad  duais  uait-sa  gu  saoibhir,  trìd  Iosa  Criosd  ar 
Tighearna.  Amen. 

Air  son  na  Litreach.    Ier.  xxiii  5. 
Euch,  tha  na  làithean  a'  teachd,  deir  an  Tighearn, 


anns  an  tog  mise  suas  do  Dhaibhidh  meanglan 
fìreanach,  agus  rìoghaichidh  Rìgh,  agus  soirbhichidh  leis, 
agus  cuiridh  e  'an  gnìomh  breitheanas  agus  ceartas  air  an 
talamh.  'N  a  làithibh-san  tèarnar  Iudah,  agus  gabhaidh 
Israel  còmhnuidh  ann  an  tèaruinteachd :  agus  is  e  so 
'ainm  a  ghoirear  ris,  IEHOBHAH  AR  FIREAN- 
TACHD-NE.  Air  an  aobhar  so  feuch,  tha  na  làithean 
a'  teachd,  deir  an  Tighearn,  anns  nach  abairiad  na's  mò, 
Mar  is  beò  an  Tighearn  a  thug  a  nìos  clann  Israeil  à  tìr 
na  h-Eiphit ;  ach  mar  is  beò  an  Tighearn,  a  thug  a  nìos, 
agus  a  stiùir  sliochd  tighe  Israeil  as  an  tìr  mu  thuath, 
agus  as  na  dùthchannaibh  sin  uile  gus  an  d'fhuadaich 
mise  iad,  a  chum  gu'n  gabhadh  iad  còmhnuidh  'n  am 
fearann  fèin. 


AN  uair  a  thog  Iosa  suas  a  shùilean,  agus  a  chunnaic 
e  gu'n  d'thàinig  buidheann  mhòr  shluaigh  d'a 
ionnsuidh,  thubhairt  e  ri  Philip,  Cia  an  t-àit  as  an  ceann- 
aich  sinn  aran  chum  gu'n  ith  iad  so  ?  (Ach  thubhairt  e 
so  'g  a  dhearbhadh-san  :  oir  bha  fhios  aige  fèin  ciod  a 
dheanadh  e.)  Fhreagair  Philip  e,  Cha  leoir  dhoibh  luach 
dhà  cheud  peghinn  a  dh'aran,  chum  gu'n  gabhadh  gach 
aon  diubh  beagan.  Thubhairt  aon  d'a  dheisciobluibh, 
Aindreas,  bràthair  Shimoin  Pheadair,  ris,  Tha  òganach 
an  so,  aig  am  bheil  cùig  builionnan  eòrna,  agus  dà  iasg 
bheag ;  ach  ciod  iad  so  'am  measg  na  h-uiread  ?  Agus 
thubhairt  Iosa,  Thugaibh  air  na  daoinibh  suidhe  sìos. 
A  nis  bha  mòran  feoir  anns  an  àite.  Air  an  aobhar  sin 
shuidh  na  daoine  sìos,  'an  àireamh  timchioll  chùig  mìle. 
Agus  ghlac  Iosa  na  builionnan,  agus  air  tabhairt  buidh- 
eachais  da,  roinn  e  air  na  deisciobluibh  iad,  agus  na  deis- 
ciobuil  orra-san  a  shuidh,  agus  mar  an  ceudna  de  na 
h-iasgaibh  beaga,  'mheud  as  a  b'àill  leo.  'N  uair  a 
shàsuicheadh  iad,  thubhairt  e  r'a  dheisciobluibh,  Cruinn- 
ichibh  am  biadh  briste  a  tha  thuilleadh  ann,  chum  nach 
caillear  a'  bheag.  Air  an  aobhar  sin  chruinnich  iad  e  r'a 
chèile,  agus  lìon  iad  dà  chliabh  dheug  de  sbruileach  nan 
cùig  builionnan  eòrna,  a  bha  dh'fhuigheall  aig  a'  mhuinn- 
tir  a  dh'ith.    An  sin  an  uair  a  chunnaic  na  daoine  sin 


An  Soisgeul.    N.  Eoin  vi.  5. 

am  mìorbhuil  a  rinn  Iosa,  thubhairt  iad,  Gu  fìrinneach 
is  e  so  am  Fàidh  a  bha  gu  teachd  chum  an  t-saoghail. 

H  Ma  bhitheas  tuilleadh  de  Dhòmhnaichibh  roimh  Dhòmh- 
nach  an  Teachd,  bithidh  seirbhis  cuid  de  na  Dòmh- 
naichibh  sin  a  dhfhàgadh  a  mach  an  dèigh  an 
Fhoillsichidh,  air  an  gabhail  a  stigh  a  dheanamh  a 
suas  a1  mheud  's  a  tha  'dhìth  air  <x'  so.  Agus  ma 
bhitheas  na  's  lugha,  feudar  an  corr  fhàgail :  Ach 
feumar  an  Guidhe,  an  Litir,  agus  an  Soisgeul  so  mu 
dheireadh  a  bhi  daonnan  air  an  gnàthachadh  air  an 
Dòmhnach  a's  faisge  roimh  'n  Teachd. 

Là  Naomh  Aindreas. 
An  Guidhe. 

ADhè  Uile-chumhachdaich,  a  thug  a  leithid  de  ghràs 
do  Naomh  Aindreas,  d'  Abstol  naomh,  's  gun  d' 
thug  e  ùmhlachd  gu  h-ullamh  do  ghairm  do  Mhic  Iosa 
Criosd,  agus  gu'n  do  lean  se  e  gun  mhoille ;  Deònaich 
dhuinn  uile,  air  dhuinn  a  bhi  air  ar  gairm  le  d'fhocal 
naomh,  gu'n  toir  sinn  gun  dàil  sinn  fèin  a  suas  gu  h-umhal 
a  choimhlionadh  d'  àitheanta  naomha,  trìd  an  ti  cheudna 
Iosa  Criosd  ar  Tighearna.  Amen. 

An  Litir.    Rom.  x.  9. 

MA  dh'aidicheas  tu  le  d'  bheul  an  Tighearn  Iosa, 
agus  ma  chreideas  tu  ann  do  chridhe,  gu'n  do 
thog  Dia  o  na  mairbh  e,  saorar  thu.  Oir  is  ann  leis 
a'  chridhe  a  chreidear  chum  fìreantachd,  agus  leis  a' 
bheul  a  dh'aidichear  chum  slàinte.  Oir  tha  an  Sgriobtuir 
ag  ràdh,  Ge  b'e  neach  a  chreideas  ann-san  cha  nàraichear 
e.  Oir  cha-n'eil  eadar-dhealachadh  eadar  an  t-Iudhach 
agus  an  Greugach :  oir  an  t-aon  Tighearn  a  tha  os  ceann 
nan  uile  tha  e  saoibhir  do  na  h-uile  a  ghairmeas  air.  Oir 
ge  b'e  neach  a  ghairmeas  air  Ainm  an  Tighearna  tèarnar 
e.  Ach  cionnus  a  ghairmeas  iad  airsan  anns  nach  do 
chreid  iad  1  Agus  cionnus  a  chreideas  iad  anns  an  ti  air 
nach  cual'  iad  iomradh  1  agus  cionnus  a  chluinneas  iad 
gun  searmonaiche  1  Agus  cionnus  a  ni  iad  searmoin, 
mur  cuirear  iad1?  mar  tha  e  sgrìobhta,  Cia  sgiamhach 
cosa  na  muinntir  sin  a  tha  'searmonachadh  Soisgeil  na 

sìthe,  a  tha  'toirt  sgeoil  aoibhneich  air  nithibh  maithe ! 
Ach  cha  robh  iad  uile  ùmhal  do'n  t-Soisgeul.  Oir  tha 
Esaias  ag  ràdh,  A  Thighearna,  cò  chreid  ar  n-aithris-ne1? 
Uime  sin,  is  ann  o  èisdeachd  a  thig  creidimh,  agus  èisd- 
eachd  tre  fhocal  Dhè.  Ach  tha  mi  ag  ràdh,  Nach  cual' 
iad  ì  Chuala  gu  deimhin,  chaidh  am  fuaim  air  feadh  gach 
tìre  a  mach,  agus  am  briathra  gu  iomallaibh  an  domhain. 
Ach  tha  mi  ag  ràdh,  Nach  robh  fios  aig  Israel  1  Air  tùs 
tha  Maois  ag  ràdh,  Cuiridh  mi  eud  oirbh  le  cinneach  nach 
'eil  'n  an  cinneach,  agus  le  cinneach  neo-thuigseach 
cuiridh  mi  fearg  oirbh.  Ach  tha  Esaias  ro  dhàn,  agus 
tha  e  ag  ràdh,  Fhuaradh  mi  leo-san  nach  d'iarr  mi ; 
dh'fhoillsicheadh  mi  dhoibh-san  nach  d'fheòraich  air  mo 
shon.  Ach  ri  Israel  tha  e  ag  ràdh,  Shìn  mi  mach  mo 
làmhan  rè  an  là  gu  h-iomlan  ri  pobull  eas-ùmhal  agus  a 
labhras  a'm'  aghaidh. 

An  Soisgeul.    N.  Mata  iv.  18. 

AG  imeachd  do  Iosa  ri  taobh  fairge  Ghalile,  chunnaic 
e  dithis  bhràithre,  Simon  d'an  goirear  Peadar, 
agus  Aindreas  a  bhràthair,  a'  tilgeadh  lìn  's  an  fhairge 
(oir  b'iasgairean  iad.)  Agus  thubhairt  e  riu,  Leanaibh 
mise ;  agus  ni  mi  iasgairean  air  daoinibh  dhibh.  Agus 
air  ball  dh'fhàg  iad  na  lìn,  agus  lean  iad  esan.  Agus 
air  triall  da  as  a  sin,  chunnaic  e  dithis  bhràithrean  eile, 
Seumas  mac  Shebede,  agus  Eoin  a  bhràthair  ann  an 
luing  maille  r'an  athair  Sebede,  a'  càradh  an  lìon ;  agus 
ghairm  e  iad.  Agus  air  ball  dh'fhàg  iad  an  long  agus  an 
athair,  agus  lean  iad  e. 

Naomh  Tomas  an  t-Abstol. 
An  Guidhe. 

ADhè  Uile-chumhachdaich  agus  shìor-mhaireannaich, 
air  son  tuilleadh  daingneachadh  a'  chreidimh  a 
leig  le  d'  Abstol  naomh  Tomas  a  bhi  fo  theagamh  mu  ais- 
eirigh  do  Mhic  ;  Deònaich  dhuinne  creidsinn  cho  iomlan, 
agus  gun  amharus  air  bith  ann  ad  Mhac  Iosa  Criosd,  's 
nach  bi  ar  creidimh  a  chaoidh  air  a  chronachadh  ann 
ad  làthair.  Eisd  ruinn,  O  'Thighearna,  trìd  an  ti  cheudna 
Iosa  Criosd,  d'an  robh  maille  riutsa  agus  ris  an  Spiorad 
naomh  gach  uile  onoir  agus  ghlòir  a  nis  agus  gu  sìorruidh. 
Amen. 

180 


lompachadh  N.  Pòl. 


An  Litir.    Eph.  ii.  19. 

ANis  uime  sin  cha-n'eil  sibh  na's  mò  'n  'ur  coigrich 
agus  'n  'ur  coimhich,  ach  'n  'ur  luchd  aon  bhaile 
ris  na  naoimh,  agus  'n  'ur  muinntir-teaghlaich  Dhè ;  agus 
tha  sibh  air  'ur  togail  suas  air  bunait  nan  Abstol  .agus 
nam  Fàidhean,  air  bhi  do  Iosa  Criosd  fèin  'n  a  chloich- 
chinn  na  h-oisinn ;  anns  am  bheil  an  aitreabh  uile  ceang- 
ailte  gu  ceart  r'a  chèile  a'  fàs  suas  chum  bhi  'n  a 
teampull  naomh  's  an  Tighearn ;  anns  am  bheil  sibhse 
mar  an  ceudna  air  'ur  comh-thogail  suas  chum  bhi  'n 
'ur  tigh-còmhnuidh  do  Dhia  tre  an  Spiorad. 

An  Soisgeul.    N.  Eoin  xx.  24. 

CHa  robh  Tomas,  aon  de'n  dà  fhearr  dheug,  d'an  goir- 
ear  Didimus,  maille  riu,  'n  uair  a  thàinig  Iosa. 
Uime  sin  thubhairt  na  deisciobuil  eile  ris,  Chunnaic 
sinne  an  Tighearn.  Ach  thubhairt  esan  riu,  Mur  faic 
mise  aileadh  nan  tairngean  'n  a  làmhan,  agus  mur  cuir 
mi  mo  mheur  ann  an  aileadh  nan  tairngean,  agus  mur 
cuir  mi  mo  làmh  'n  a  thaobh,  cha  chreid  mi.  Agus  'an 
ceann  ochd  làithean  'n  a  dhèigh  sin  bha  a  dheisciobuil  a 
rìs  a  stigh,  agus  Tomas  maille  riu :  thàinig  Iosa,  agus  na 
dorsan  dùinte,  agus  sheas  e  's  a'  mheadhon,  agus  thubh- 
airt  e,  Sìth  dhuibh.  'N  a  dhèigh  sin  thubhairt  e  ri 
Tomas,  Cuir  an  so  do  mheur,  agus  feuch  mo  làmhan; 
agus  sìn  an  so  do  làmh,  agus  cuir  a'm'  thaobh  i,  agus  na 
bi  mi-chreideach,  ach  creideach.  Agus  fhreagair  Tomas 
agus  thubhairt  e  ris,  Mo  Thighearn',  agus  mo 
Dhia.  Thubhairt  losa  ris,  Air  son  gu  faca  tu  mi,  a 
Thomais,  chreid  thu  ;  is  beannaichte  iadsan  nach  faca, 
agus  a  chreid.  Agus  rinn  Iosa  gu  fìrinneach  mòran  de 
mhìorbhuilibh  eile  'am  fianuis  a  dheisciobul,  nach  'eil 
sgrìobhta  's  an  leabhar  so.  Ach  tha  iad  so  sgrìobhta 
chum  gu'n  creideadh  sibh  gur  e  Iosa  an  Criosd,  Mac 
Dhè;  agus  a'  creidsinn  duibh  gu'm  bitheadh  agaibh 
beatha  troimh  Ainm-san. 

lompachadh  Naomh  Pbl. 
An  Guidhe. 

O'Dhè,  tre  shearmonachadh  an  Abstoil  bheannaichte 
Naomh  Pòl  a  thug  air  solus  an  t-Soisgeil  deal- 
rachadh  feadh  an  t-saoghail  ;   Deònaich,   tha  sinn  a' 
guidhe  ort,  air  dhuinn  cuimhne  'bhi  againn  air  'iompach- 

adh  iongantach-san,  gu'n  nochd  sinn  a  mach  ar  taingeal- 
achd  dhuitsa  air  a  shon,  le  'bhi  'leantuinn  an  fhòghluim 
naoimh  a  theagaisg  e,  trìd  Iosa  Criosd  ar  Tighearna. 
Amen. 

Air  son  na  Litreach.    Gnìomh.  ix.  1.  * 

AGus  air  do  Shaul  bhi  fathast  a'  sèideadh  a  mach  bag- 
raidh  agus  sgrios  an  aghaidh  dheisciobul  an  Tigh- 
earna,  chaidh  e  chum  an  àrd-shagairt,  agus  dh'iarr  e 
litrichean  uaith  gu  Damascus  chum  nan  sionagog,  chum  nam 
faigheadh  e  aon  neach  de'n  t-slighe  so,  cò  aca  b'fhir  no 
mnathan  iad,  gu'n  tugadh  e  leis  ceangailte  gu  Ierusalemiad. 
Agus  ag  imeachd  dha  tharladh  gu'n  go  dhruid  e  ri  Dam- 
ascus,  agus  dhealraich  gu  h-obann  mu'n  cuairt  air  solus  o 
nèamh.  Agus  air  tuiteam  dha  air  an  talamh,  chual'  e 
guth  ag  ràdh  ris,  A  Shauil,  A  Shauil,  c'ar  son  a  tha  thu 
'g  am  gheur-leanmhuinn  ?  Agus  thubhairt  esan,  Cò 
thu,  a  Thighearna?  Agus  thubhairtan  Tighearn,  Is  mise 
Iosa  a  tha  thusa  a'  geur-leanmhuinn :  is  cruaidh  dhuit-sa 
breabadh  an  aghaidh  nan  dealg.  Agus  air  dhàsan  a  bhi 
air  chrith  agus  làn  uamhainn,  thubhairt  e,  A  Thighearna, 
ciod  a's  àill  leat  mise  a  dheanamh  1  Agus  thubhairt  an 
Tighearn  ris,  Eirich,  agus  rach  a  steach  do'n  bhaile,  agus 
innsear  dhuit  ciod  is  còir  dhuit  a  dheanamh.  Agus 
sheas  na  daoine,  a  bha  'g  imeachd  maille  ris  'n  an  tosd,  a' 
cluinntinn  a'  ghutha,  ach  gun  neach  air  bith  fhaicinn. 
Agus  dh'èirich  Saul  o'n  talamh,  agus  air  fosgladh  a  shùl 
dha,  cha-n  fhac  e  neach  air  bith ;  ach  air  dhoibh  breth 
air  a  làimh,  theòraich  iad  e  gu  Damascus.  Agus  bha  e 
tri  làithean  gun  radharc,  agus  cha  d'ith  agus  cha  d'òl  e 
ni  air  bith.  Agus  bha  deisciobuil  àraidh  ann  an  Dam- 
ascus,  d'am  b'ainm  Ananias,  agus  thubhairt  an  Tighearn 
ris  ann  am  foillseachadh,  Ananiais.  Agus  thubhairt  esan, 
Feuch,  tha  mi  an  so,  a  Thighearna.  Agus  thubhairt  an 
Tighearn  ris,  Eirich  agus  imich  do'n  t-sràid,  ris  an  abrar 
Dìreach,  agus  iarr  ann  an  tigh  Iudais  duine  o  Tharsus, 
d'an  goirear  Saul:  oir  feuch,  tha  e  ri  urnuigh,  agus 
chunnaic  e  ann  am  foillseachadh  duine  d'an  ainm  Ananias, 
a'  teachd  a  steach,  agus  a'  cur  a  làimhe  air,  chum  gu'm 
faigheadh  e  a  radharc.  An  sin  fhreagair  Ananias,  A 
Thighearna,  chuala  mi  o  mhòran  mu'n  duine  so,  cia  lìon 
olc  a  rinn  e  do  d'  naoimh  ann  an  Ierusalem;  agus  thaan 
so  ùghdarras  aige  o  uachdarain  nan  sagart  iadsan  uile 
182 


Iompachadh  N.  Pòl. 


a  cheangal  a  tha  'gairm  air  d'Ainm-sa.  Ach  thubhairt 
an  Tighearn  ris,  Imich ;  oir  is  soitheach  taghta  dhomh-sa 
e,  chum  m'Ainm  a  ghiùlan  'am  fianuis  nan  Cinneach, 
agus  rìghrean,  agus  chloinn  Israeil.  Oir  nochdaidh  mise 
dha  cia  mòr  na  nithean  a's  èigin  da  fhulang  air  sgàth 
m'Ainme-sa.  Agus  dh'imich  Ananias,  agus  chaidh  e 
steach  do'n  tigh ;  agus  chuir  e  a  làmhan  air,  agus  thubh- 
airt  e,  A  Shauil  a  bhràthair,  chuir  an  Tighearn  (eadhon 
Iosa  a  dh'fhoillsicheadh  dhuit-sa  anns  an  t-slighe  air  an 
d'thàinig  thu)  mise,  chum  gu'm  faigheadh  tu  do  radharc, 
agus  gu'm  bitheadh  tu  air  do  lìonadh  leis  an  Spiorad 
naomh.  Agus  air  ball  thuit  o  'shùilibh  mar  gu'm  bith- 
eadh  lannan ;  agus  dh'aisigeadh  a  radharc  dha  gun 
dàil,  agus  air  dha  èirigh,  bhaisteadh  e.  Agus  an 
uair  a  ghabh  e  biadh,  neartaicheadh  e.  An  sin 
bha  Saul  làithean  àraidh  maille  ris  na  deisciobl- 
uibh  a  bha  ann  an  Damascus.  Agus  air  ball 
shearmonaich  e  Iosa  anns  na  sionagogaibh,  gur  esan  Mac 
Dhè.  Ach  bha  na  h-uile  a  chual'  e  fo  uamhas,  agus 
thubhairt  iad,  Nach  e  so  esan  a  bha  'sgrios  ann  an  Ier- 
usalem  na  muinntir  a  bha  'gairm  air  an  Ainm  so,  agus  a 
thàinig  an  so  chum  na  crìche  so,  gu'n  tugadh  e  ceangailte 
iad  dh'ionnsuidh  uachdaran  nan  sagart  ?  Ach  bu  mhòid 
a  neartaicheadh  Saul,  agus  chuir  e  gu  amhluadh  na 
h-Iudhaich  a  bha  'chòmhnuidh  ann  an  Damascus,  a' 
dearbhadh  gur  e  so  an  Criosd. 

An  Soisgeul.     N.  Mata  xix.  27. 

FHreagair  Peadar  agus  thubhairt  e  ri  Iosa,  Feuch, 
thrèig  sinne  na  h-uile  nithean  agus  lean  sinn 
thusa,  air  an  aobhar  sin  ciod  a  gheibh  sinn?  Agus 
thubhairt  Iosa  riu,  Gu  deimhin  tha  mi  ag  ràdh  ruibh, 
Sibhse  a  lean  mise  anns  an  ath-ghineamhuin  an  uair  a 
shuidheas  Mac  an  duine  air  caithir  a  ghlòire  fèin,  gu'n 
suidh  sibhse  mar  an  ceudna  air  dà  chaithir  dheug,  a'  toirt 
breth  air  dà  thrèibh  dheug  Israeil.  Agus  ge  b'e  neach  a 
thrèig  tighean,  no  bràithrean,  no  peathraichean,  no  athair, 
I  no  màthair,  no  bean-phòsda,  no  clann,  no  fearann  air 
sgàth  m'Ainme-sa  gheibh  e  a'  cheud  uiread,  agus  a' 
bheatha  mhaireannach  mar  oighreachd.  Ach  tha  mòran 
air  thoiseach  a  bhitheas  air  dheireadh,  agus  air  dheireadh 
a  bhitheas  air  thoiseach. 

Taisbeanadh  Chriosd  anns  an  teampull,  d'an  goirear  gu 
cumanta,  Glanadh  na  h-Oighe  Naomh  Muire. 
An  Guidhe. 

ADhè  Uile-chumhachdaich  agus  shìor-mhaireannaich, 
tha  sinn  gu  h-ùmhal  a'  guidhe  air  do  Mhòrachd, 
ionann  's  mar  a  thaisbeanadh  d'  aon-ghin  Mhic  air  an  là 
so  's  an  teampull  ann  an  nadur  a'  chinne  daoine;  mar  sin 
gu'm  bi  sinne  air  ar  taisbeanadh  dhuitsa  le  cridheachaibh 
fìor-ghlan  agus  geamnuidh,  leis  an  ti  cheudna  do  Mhac 
Iosa  Criosd  ar  Tighearn.  Amen. 

Air  son  na  Litreach.    Mal.  iii.  1. 

FEuch,  cuiridh  mise  mach  mo  theachdair',  agus  ull- 
uichidh  e'n  t-slighe  romham:  agus  thig  an  Tighearn 
a  tha  sibh  ag  iarraidh,  g'a  theampull  gu  grad ;  eadhon 
teachdair'  a'  choimhcheangail,  anns  am  bheil  'ur  tlachd; 
feuch  thig  esan,  deir  Tighearn  nan  sluagh.  Ach  cò 
dh'fheudas  là  a  theachd  a  ghiùlan  1  agus  cò  a  sheasas  an 
uair  a  dh'fhoillsichear  e  1  oir  is  cosmhuil  e  ri  teine  an 
fhir-leaghaidh,  agus  ri  acfhuinn-ghlanaidh  an  fhir  a 
nigheas  eudach.  Agus  suidhidh  e  mar  fhear-leaghaidh 
agus  glanaidh  airgid ;  agus  glanaidh  e  mic  Lebhi,  agus 
saoraidh  e  o  shal  iad  mar  òr  agus  mar  airgiod,  chum  gu'm 
bi  iad  'n  an  òglaich  do'n  Tighearn  a'  tairgseadh  dha 
tabhartais  ann  am  fìreantachd.  An  sin  bithidh  tabhartas 
Iudah  agus  Ierusaleim  taitneach  do'n  Tighearn,  mar  anns 
na  làithibh  o  shean,  agus  anns  na  bliadhnaibh  roimhe  so. 
Agus  thig  mise  dlùth  dhuibh  gu  breitheanas,  agus  bithidh 
mi  a'm'  fhianuis  luath  an  aghaidh  fhiosaichean,  agus  an 
aghaidh  adhaltranach,  agus  an  aghaidh  na  muinntir  a 
bheir  mionnan-eithich,  agus  an  aghaidh  na  muinntir  a 
tha  'cumail  air  ais  a  thuarasdail  o'n  t-seirbhiseach,  a' 
sàruchadh  na  bantraich  agus  an  dìlleachdain,  agus  a'  cur 
a'  choigrich  a  thaoibh,  agus  air  nach  'eil  eagal  romham-sa, 
deir  Tighearn  nan  sluagh. 

Au  Soisgeul.    N.  Luc.  ii.  22. 

AGus  an  uair  a  choimhlionadh  làithean  a  glanaidh,  a 
rèir  lagha  Mhaois,  thug  iad  esan  gu  Ierusalem, 
chum  a  thaisbeanadh  do'n  Tighearn  (mar  tha  e  sgrìobhta 
ann  an  lagh  an  Tighearna,  Gach  ceud-ghin  mic  a  dh'fhos- 
glas  a'  bhrù,  gairmear  naomh  do'n  Tighearn  e,)  Agus  a 

thoirt  ìobairt  a  rèir  mar  a  theirear  ann  an  lagh  an 
Tighearna,  Dà  thurtur,  no  dà  choluman  òg.  Agus  feuch, 
bha  duine  ann  an  Ierusalem,  d'am  b'ainm  Simeon ;  agus 
bha  'n  duine  so  ionraic  agus  diadhaidh,  agus  bha  dùil  aige 
ri  sòlas  Israeil :  agus  bha'n  Spiorad  naomh  air.  Agus 
dh'fhoillsicheadh  dha  leis  an  Spiorad  naomh,  nach  faiceadh 
e  bàs,  gus  am  faiceadh  e  Criosd  an  Tighearn.  Agus 
thàinig  e  le  treòrachadh  an  Spioraid  do'n  teampull,  agus 
an  uair  a  thug  na  pàrantan  an  leanabh  Iosa  a  stigh, 
chum  gu'n  deanadh  iad  air  a  shon  a  rèir  gnàthachaidh  an 
lagha,  an  sin  ghlac  esan  'n  a  uchd  e,  agus  bheannaich  e 
Dia,  agus  thubhairt  e,  A  nis,  a  Thighearna,  tha  thu 
'leigeadh  do  d'  sheirbhiseach  siubhal  'an  sìth,  a  rèir 
d'fhocail.  Oir  chunnaic  mo  shùilean  do  shlàinte :  a 
dh'ulluich  thu  roimh  ghnùis  nan  uile  shluagh,  solus  a 
shoillseachadh  nan  Cinneach,  agus  gloir  do  phobuill 
Israeil.  Agus  ghabh  Ioseph  agus  a  mhàthair  iongantas 
mu  na  nithibh  a  labhradh  uime.  Agus  bheannaich 
Simeon  iad,  agus  thubhairt  e  ri  Muire  a  mhàthair,  Feuch, 
chuireadh  an  leanabh  so  chum  tuiteam  agus  aiseirigh 
mhòran  ann  an  Israel ;  agus  'n  a  chomharadh  an  aghaidh 
an  labhrar,  (Agus  thèid  claidheamh  troimh  d'  anam-sa 
fèin)  chum  gu'm  foillsichear  smuaintean  cridheacha 
mhòran.  Agus  bha  Anna  ban-fhàidh,  nighean  Phanueil, 
de  thrèibh  Aseir ;  bha  i  ro  aosmhor,  agus  chaith  i  seachd 
bliadhna  maille  r'a  fear  o  àm  dhi  'bhi  'n  a  h-òigh.  Agus 
bu  bhantrach  i  mu  thimchioll  ceithir  bliadhna  agus 
ceithir  fichead  a  dh'aois ;  nach  deachaidh  o'n  teampull, 
a'  deanamh  seirbhis  do  Dhia  a  là  agus  a  dh'oidhche  le 
trasgadh  agus  le  urnuigh.  Agus  air  teachd  dhise  a 
stigh  's  an  uair  sin  fèin,  thug  i  moladh  do'n  Tighearn, 
agus  labhair  i  m'a  thimchioll  riusan  uile  aig  an  robh  sùil 
ri  saorsa  ann  an  Ierusalem.  Agus  an  uair  a  choimhlion 
iad  na  h-uile  nithean  a  rèir  lagha  an  Tighearna,  phill  iad 
do  Ghalile  d'am  baile  fèin  Nasaret.  Agus  dh'fhàs  an 
leanabh,  agus  neartaicheadh  ann  an  spiorad  e,  air  a  lìon- 
adh  le  gliocas ;  agus  bha  gràs  Dhè  air. 

Là  Naomh  Matias. 
An  Guidhe. 

O'Dhè  Uile-chumhachdaich,  ann  an  àite  an  fhir- 
bhrathaidh  Iudais  a  ròghnaich  do  sheirbhiseach 

dìleas  Matias,  gu  'bhi  ann  an  àireamh  an  dà  Abstol 
dheug ;  Deònaich  gu'm  bi  d'  Eaglais  do  ghnàth  air  a 
gleidheadh  o  Abstolaibh  brèige,  agus  gu'm  bi  i  air  a 
riaghladh  agus  air  a  stiuradh  le  buachaillibh  dìleas  agus 
fìor,  trìd  Iosa  Criosd  ar  Tighearna.  Amen. 

Air  son  na  Litreach.    Grnìomh.  i.  15. 

ANns  na  làithibh  sin  dh'èirich  Peadar  ann  am  meadhon 
nan  deisciobul,  agus  thubhairt  e,  (B'e  àireamh  nan 
ainm  a  bha  làthair,  mu  thimchioll  ceud  agus  fichead) 
Fheara  agus  a  bhràithre,  b'èigin  an  Sgriobtuir  so  'bhi  air 
a  choimhlionadh,  a  roimh-labhair  an  Spiorad  naomh  le 
beul  Dhaibhidh  timchioll  Iudais,  a  bha  'n  a  cheann-iùil 
aca-san  a  ghlac  Iosa :  oir  bha  e  air  'àireamh  maille  ruinne, 
agus  fhuair  e  cuibhrionn  de'n  fhrithealadh  so.  A  nis 
cheannaich  am  fear  so  fearann  le  duais  na  h-eucorach, 
agus  air  dha  tuiteam  sìos  air  'aghaidh  sgàin  e  's  a' 
mheadhon,  agus  bhrùchd  a  mhionach  uile  mach.  Agus 
rinneadh  so  aithnichte  do  luchd-àiteachadh  Ierusaleim 
uile,  air  chor  as  gu'n  abrar  ris  an  fhearann  sin  'n  an 
cainnt  fèin,  Aceldama,  sin  ri  ràdh,  Fearann  fola.  Oir 
tha  e  sgrìobhta  ann  an  leabhar  nan  Salm,  Bitheadh  'àite- 
còmhnuidh  'n  a  fhàsach,  agus  na  gabhadh  neach  san  bith 
tàmh  ann ;  agus  glacadh  neach  eile  a  dhreuchd.  Air  an 
aobhar  sin  is  còir  aon  de  na  daoinibh  sin  a  bha  maille 
ruinne  rè  na  h-aimsir  sin  uile  anns  an  deachaidh  an 
Tighearn  Iosa  steach  agus  a  mach  'n  ar  measg;  a! 
tòiseachadh  o  bhaisteadh  Eoin,  gus  an  là  's  an  do  thogadb 
suas  uainn  e,  'bhi  air  a  dheanamh  'n  a  fhianuis  air  'ais  | 
eirigh-san  maille  ruinne.  Agus  shonraich  iad  dithisj 
Ioseph  ris  an  abrar  Barsabas,  d'am  bu  cho-ainm  Iustus, 
agus  Matias.  Agus  rinn  iad  urnuigh,  agus  thubhairlj 
iad,  Thusa  a  Thighearna,  d'an  aithne  cridheacha  nar 
uile  dhaoine,  f oillsich  cò  de'n  dithis  so  a  thagh  thu ;  i 
ghabhail  cuibhrinn  de'n  fhrithealadh  agus  de'n  abstolachc 
so,  o'n  do  thuit  Iudas  le  seacharan,  gu  dol  d'a  àite  fèin 
Agus  thilg  iad  an  crannchur ;  agus  thuit  an  crannchu 
air  Matias,  agus  bha  e  air  'àireamh  maille  ris  an  aoi 
Abstol  deug. 

An  Soisgeul.    N.  Mata  xi.  25. 
Nns  an  àm  sin  fhreagair  Iosa  agus  thubhairt  e,  Th 
mi  a'  toirt  buidheachais  dhuit,  O  Athair,  a  Thigr 

earna  nèimh  agus  na  talinhainn,  air  son  gu'n  d'fholaich 
thu  na  nithe  so  o  dhaoinibh  eagnuidh  agus  tuigseach, 
agus  gu'n  d'fhoillsich  thu  iad  do  leanabaibh.  Seadh, 
Athair,  do  bhrìgh  gu'm  b'ann  mar  sin  a  bha  do  dheadh 
thoil-sa.  Tha  na  h-uile  nithean  air  an  tabhairt  thairis 
dhomhsa  le  m'Athair  :  agus  cha-n  aithne  do  neach  air 
bith  am  Mac  ach  do'n  Athair ;  ni  mò  is  aithne  do  neach 
air  bith  an  t-Athair  ach  do'n  Mhac,  agus  do  gach  aon 
d'an  àill  leis  a'  Mhac  'fhoillseachadh.  Thigibh  a  m'ionn- 
suidh-sa  sibhse  uile  a  tha  ri  saothair  agus  fo  throm 
uallach,  agus  bheir  mise  suaimhneas  dhuibh.  Gabhaibh 
mo  chuing  oirbh,  agus  fòghlumaibh  uam,  oir  tha  mise 
macanta  agus  iriosal  ann  an  cridhe,  agus  gheibh  sibh  fois 
do  'ur  n-anamaibh.  Oir  tha  mo  chuing-sa  so-iomchair, 
agus  tha  m'uallach  eutrom. 

Teachdo.ireachd  na  h-Oighe  bheannaichte  Muire. 
An  Guidhe. 

O'Thighearna,  tha  sinn  a'  guidhe  ort,  doirt  do  ghràs 
'n  ar  cridheachaibh,  ionnus  mar  a  fhuair  sinn  le 
teachdaireachd  aingil  eòlas  air  teachd  do  Mhic  Iosa  Criosd 
's  an  fheòil,  mar  sin  le  'chrann-ceusaidh  agus  'fhulangas 
gu'm  bi  sinn  air  ar  toirt  gu  gJòir  'aiseirigh-san,  trìd  an  ti 
cheudna  Iosa  Criosd  ar  Tighearna.  Amen. 

Air  son  na  Litreach.    Isa.  vii.  10. 

AGus  labhair  an  Tighearn  fathast  ri  Ahas,  ag  ràdh, 
Iarr  dhuit  fèin  comharadh  o'n  Tighearn  do  Dhia  : 
iarr  anns  an  dohnhne,  no  anns  an  àirde  shuas.  Ach 
thubhairt  Ahas,  Cha-n  iarr  mi,  ni  mò  a  bhuaireas  mi  an 
Tighearn.  Agus  thubhairt  esan,  Eisdibh  a  nis,  a  thigh 
Dhaibhidh,  Am  beag  leibh  daoine  a  sgìtheachadh,  ach  an 
sgìthich  sibh  fòs  mo  Dhia  ì  Air  an  aobhar  sin  bheir  an 
Tighearn  fèin  comharadh  dhuibh,  Feuch,  bithidh  òigh 
torrach  agus  beiridh  i  Mac,  agus  bheir  i  Imanuel  mar 
ainm  air.  Im  agus  mil  ithidh  e,  gus  an  tuig  e  an  t-olc  a 
dhiùltadh.  agus  am  maith  a  ròghnachadh. 

An  Soisgeul.    N.  Luc.  i.  26. 

AGus  anns  an  t-seathamh  mìos  chuireadh  an  t-aingeal 
Gabriel  o  Dhia  gu  baile  de  Ghalile,  d'am  b'ainm 
Xasaret,  dh'ionnsuidh  òighe  a  bha  fo  cheangal-pòsaidh  aig 

fear,  d'am  b'ainm  Ioseph,  de  thigh  Dhaibhidh ;  agus  b'e 
ainm  na  h-òighe  Muire.  Agus  air  dol  a  steach  do'n 
aingeal  d'a  h-ionnsuidh,  thubhairt  e,  Fàilte  dhuit,  0  thusa 
d'an  do  nochdadh  mòr  dheadh-ghean,  tha  an  Tighearn 
maille  riut ;  is  beannaichte  thu  'am  measg  bhan.  Agus 
an  uair  a  chunnaic  i  e,  bha  i  fo  thrioblaid  inntinn  air  son 
a  chainnte,  agus  a'  reusonachadh  ciod  a'  ghnè  altacha- 
beatha  'dh'fheudadh  a  bhi  'n  so.  Agus  thubhairt  an 
t-aingeal  rithe,  Na  bitheadh  eagal  ort,  a  Mhuire ;  oir 
fhuair  thu  deadh-ghean  o  Dhia.  Agus  feuch,  gabhaidh 
tu  a'd'  bhroinn,  agus  beiridh  tu  Mac,  agus  bheir  thu  Iosa 
mar  Ainm  air.  Bithidh  e  mòr,  agus  goirear  Mac  an  Ti 
a's  ro  àirde  dheth ;  agus  bheir  an  Tighearn  Dia  dha  rìgh- 
chaithir  'athar  fèin  Daibhidh.  Agus  bithidh  e  'n  a 
Rìgh  air  tigh  Iacoib  gu  bràth,  agus  cha  bhi  crìoch  air  a 
rìoghachd.  Agus  thubhairt  Muire  ris  an  aingeal,  Cionnus 
a  bhitheas  so,  do  bhrìgh  nach  'eil  aithne  agam-sa  air 
fear1?  Agus  fhreagair  an  t-aingeal  agus  thubhairt  e 
rithe,  Thig  an  Spiorad  naomh  ort,  agus  cuiridh  cumhachd 
an  Ti  a's  àirde  sgàil  ort :  uime  sin  an  ni  naomh  sin  a 
bheirear  leat,  goirear  Mac  Dhè  dheth.  Agus  feuch,  do 
bhana-charaid  Elisabet,  tha  ise  fèin  torrach  air  mac  'n  a 
sean  aois;  agus  is  e  so  an  seathamh  mìos  dhise  d'an 
goirteadh  bean  neo-thorrach.  Oir  cha-n'eil  ni  sam  bith 
do-dheanamh  do  Dhia.  Agus  thubhairt  Muire,  Feuch 
banoglach  an  Tighearna ;  bitheadh  e  dhomh-sa  a  rèir  j 
d'fhocail.    Agus  dh'fhalbh  an  t-aingeal  uaipe. 


Là  Naomh  Marcus. 
An  Guidhe. 

O'Dhè  Uile-chumhachdaich,  a  theagaisg  d'Eaglais 
naomh  le  fòghlum  nèamhaidh  do  Shoisgeulaiche 
naomh  Marcus ;  Thoir  dhuinn  gràs,  a  chum  nach  bi 
sinn  mar  leanaban  air  ar  giùlan  air  falbh  leis  gach  uile 
ghaoith  de  theagasg  dìomhain,  ach  gu'm  bi  sinn  air  ai 
daingneachadh  ann  am  fìrinn  do  shoisgeil  naoimh,  trìd 
Iosa  Criosd  ar  Tighearna.  Amen. 

An  Litir.    Eph.  iv.  7. 

THugadh  gràs  do  gach  aon  againn  a  rèir  tomhaif 
tìodhlaic  Chriosd.     Uime  sin  tha  e  ag  ràdh,  Aii 
dol  suas  da  an  àird,  thug  e  bruid  'am  braighdeanas,  agu: 

thug  e  tìodhlacan  do  dhaoinibh.  (A  nis  gu'n  deachaidh 
e  suas,  ciod  e  ach  gu'n  deachaidh  e  air  tùs  sìos  gu  ionad- 
aibh  ìochdarach  na  talmhainn  1  An  ti  a  chaidh  sìos  is  e 
sin  fèin  e  a  chaidh  suas  mar  an  ceudna  gu  ro  àrd  os  ceann 
nan  uile  nèamh,  chum  gu'n  lìonadh  e  na  h-uile  nithe.) 
Agus  thug  e  dream  àraidh  gu  'bhi  'n  an  abstolaibh, 
dream  eile  gu  'bhi  'n  am  fàidhibh,  agus  dream  eile  gu  'bhi 
'n  an  soisgeulaichibh,  agus  dream  eile  gu  'bhi  'n  an 
aodhairibh  agus  'n  an  luchd-teagaisg  ;  chum  na  naoimh 
dheasachadh,  clium  oibre  na  ministreileachd,  chum 
togail  suas  cuirp  Chriosd  :  gus  an  tig  sinn  uile  ann  an 
aonachd  a'  chreidimh,  agus  eòlais  Mhic  Dhè,  chum  duine 
iomlain,  chum  tomhais  àirde  lànachd  Chriosd  ;  chum  as 
nach  bi  sinn  à  so  suas  'n  ar  leanabaibh  air  ar  tonn-luasg- 
adh,  agus  air  ar  giùlan  mu'n  cuairt  leis  gach  uile  ghaoith 
teagaisg,  le  cleasachd  dhaoine,  agus  seòltachd  chealgaich, 
leis  am  bheil  iad  gu  h-innleachdach  ri  feall-fholach  chum 
meallaidh  :  ach  a'  labhairt  na  fìrinn  ann  an  gràdh,  gu'm 
fàs  sinn  suas  anns  na  h-uile  nithibh  chuige-san,  a's  e  an 
ceann,  eadhon  Criosd.  O'm  bheil  an  corp  uile  air  a 
cheangal  gu  ceart,  agus  air  a  dhlùthachadh  tre  an  ni  sin 
a  tha  gach  alt  a'  toirt  uaith,  a  rèir  oibreachaidh  èifeachd- 
aich  ann  an  tomhas  gach  buill,  a'  faghail  fàs  cuirp,  chum 
a  thogail  fèin  suas  ann  an  gràdh. 


I 


An  Soisgeul.    N.  Eoin  xv.  1. 

S  mise  an  fhìonain  fhìor,  agus  is  e  m'Athair  an 
treabhaiche.  Gach  uile  gheug  annam-sa  nach  'eil 
a'  giùlan  toraidh,  bheir  e  air  falbh  ;  agus  gach  uile  gheug 
i  tha  'tabhairt  toraidh,  glanaidh  e  i,  chum  gu'n  giùlain  i 
builleadh  toraidh.  A  nis  tha  sibhse  glan  tre  an  fhocal  a 
labhair  mi  ruibh.  Fanaibh  annam-sa,  agus  mise  annaibh- 
e.  Mar  nach  urrainn  a'  gheug  toradh  a  thoirt  uaipe 
:èin,  mur  fan  i  's  an  fhìonain;  cha  mhò  is  urrainn  sibhse, 
mur  fan  sibh  annam-sa.  Is  mise  an  fhìonain,  sibhse  na 
^eugan.  An  ti  a  dh'fhanas  annam-sa,  agus  mise  annsan, 
meir  esan  mòr-thoradh  uaith;  oir  as  m'eugmhais-sa  cha-n 
irrainn  sibh  aon  ni  a  dheanamh.  Mur  fan  neach  annam- 
a,  tha  e  air  a  thilgeadh  a  mach  mar  ghèig,  agus  air 
:rìonadh ;  agus  tionailidh  daoine  iad,  agus  tilgidh  iad  's 
ji  teine  iad,  agus  loisgear  iad.  Ma  dh'fhanas  sibh 
nnam-sa,  agus  ma  dh'fhanas  m'fhocail-sa  annaibh-se, 

iarraidh  sibh  gach  ni  a's  àill  leibh,  agus  nithear  dhuibh 
e.  An  so  tha  m'  Athair-sa  air  a  ghlòrachadh,  gu'n  toir 
sibhse  mòr-thoradh  uaibh ;  agus  bithidh  sibh  'n  'ur 
deisciobuil  dhomhsa.  Mar  a  ghràdhaich  an  t-Athair 
mise,  mar  sin  ghràdhaich  mise  sibhse :  fanaibh  ann  am 
ghràdh-sa.  Ma  choimhideas  sibh  m'  àitheanta,  fanaidh 
sibh  ann  am  ghràdh;  mar  a  choimhid  mise  àitheanta 
m'  Athar,  agus  a  tha  mi  a'  fantuinn  'n  a  ghràdh.  Na 
nithe  so  labhair  mi  ruibh,  chum  gu'm  fanadh  mo 
ghairdeachas  annaibh,  agus  gu'm  bitheadh  'ur  gaird- 
eachas-se  làn. 

Là  Naomh  Philip  agus  Naomh  Seumas. 
An  Guidhe. 

O'Dhè  Uile-chumhachdaich  is  e  eòlas  fìrinneach  a  bhi 
ortsa  a'  bheatha  mhaireannach;  deònaich  gu'm  bi  fiòr 
eòlas  againn  gur  e  do  Mhac  Iosa  Criosd,  an  t-slighe,  an 
fhìrinn,  agus  a'  bheatha,  chum  air  dhuinn  'bhi  a'  lean- 
tuinn  cheumannan  naomh  Philip  agus  naomh  Seumas 
d'  Abstoil  naomha,  gu'n  gluais  sinn  gu  daingean  anns  an 
t-slighe  a  tha  'treòrachadh  a  chum  na  beatha  shìorruidh, 
trìd  an  ti  cheudna  do  Mhic  Iosa  Criosd  ar  Tighearna. 
Amen. 

An  Litir.    N.  Seum.  i.  1. 

THa  Seumas  seirbhiseach  Dhè,  agus  an  Tighearn' 
Iosa  Criosd,  a'  cur  beannachd  chum  an  dà  thrèibh 
dheug  a  tha  air  an  sgapadh  o  'chèile.  Mo  bhràithre, 
measaibh  mar  an  uile  ghairdeachas  'n  uair  a  thuiteas  sibh 
ann  an  iomadh  gnè  dheuchainnean ;  air  dhuibh  fìos  so 
'bhi  agaibh,  gu'n  oibrich  dearbhadh  'ur  creidimh  foigh- 
idin.  Ach  bitheadh  aig  am  fhoighidin  a  h-obair 
iomlan  fèin,  chum  gu'm  bi  sibh  diongmhalta  agus  iomlan, 
gun  uireasbhuidh  ni  sam  bith.  Ma  tha  aon  neach  agaibh 
a  dh'uireasbhuidh  gliocais,  iarradh  e  o  Dhia,  a  bheir  do 
gach  neach  gu  pailt,  agus  nach  dean  maoidheadh,  agus 
bheirear  dha  e.  Ach  iarradh  e  le  creidimh,  gun  a  bhi  fo 
amharus  sam  bith ;  oir  an  ti  a  tha  fo  amharus  is  cosmhuil 
e  ri  tonn  na  fairge,  a  shèidear  le  gaoith,  agus  a  tha  air 
a  luasgadh  a  null  agus  a  nall.  Oir  na  saoileadh  an  duine 
sin  gu'm  faigh  e  ni  air  bith  o'n  Tighearn.  Tha  fear 
na  h-inntinn  dhùbailte  neo-sheasmhach  'n  a  uile  shligh- 
ibh.  Deanadh  am  bràthair  a  tha  ìosal  gairdeachas  'n  a 

àrdachadh ;  ach  an  duine  saoibhir  'n  a  ìsleachadh ;  do 
bhrìgh  mar  bhlàth  an  fheoir  gu'n  tèid  e  seachad.  Oir  air 
èirigh  do'n  ghrèin  le  dian-theas,  crìonaidh  i  am  feur, 
agus  tuitidh  a  bhlàth,  agus  thèid  maise  a  dhreach 
am  mugha :  is  amhuil  sin  mar  an  ceudna  a  sheargas  an 
duine  saoibhir  'n  a  shlighibh.  Is  beannaichte  an  duine 
a  ghiùlaineas  buaireadh;  oir  'n  uair  a  dhearbhar  e,  gheibh 
e  crùn  na  beatha,  a  gheall  an  Tighearn  do'n  dream  a 
ghràdhaicheas  e. 

An  Soisgeul.     N.  Eoin  xiv.  1. 

AGus  thubhairt  losa  r'a  dheisciobluibh,  Na  bitheadh 
'ur  cridhe  fo  thrioblaid ;   tha  sibh  a'  creidsinn 
ann  an  Dia,  creidibh  annam-sa  mar  an  ceudna.    Ann  an 
tigh  m'Athar-sa  tha  iomadh  àite-còmhnuidh  :  mur  bith- 
eadh  e  mar  sin,  dh'innsinn-sa  dhuibh.     Tha  mi  'dol  a 
dh'ullachadh  àite  dhuibh:    Agus  ma  theid  mi  agus  gu'n 
ullaich  mi  àite  dhuibh,  thig  mi  rìs  agus  gabhaidh  mi  sibh 
a'  m'  ionnsuidh  fèin,  chum  far  am  bheil  mise,  gu'm  bi 
sibhse  mar  an  ceudna.    Agus  is  aithne  dhuibh  c'àit  am 
bheil  mi  'dol  agus  is  aithne  dhuibh  an  t-slige.  Thubhairt 
Tomas  ris,  A  Thighearna,  cha-n'eil  fhios  againn  c'àit  am 
bheil  thu  'dol,  agus  cionnus  a  dh'fheudas  eòlas  na  slighe 
'bhi  againn'?    Thubhairt  Iosa  ris,Ismise  an  t-slighe,  agus 
an  fhìrinn,  agus  a'  bheatha;  cha  tig  aon  neach  chum  an 
Athar  ach  tromham-sa.    Nam  b'aithne  dhuibh  mise, 
\  b'aithne  dhuibh  m'Athairmar  an  ceudna;  agus  à  so  suas 
is  aithne  dhuibh  e,  agus  chunnaic  sibh  e.  Thubhairt 
I  Philip  ris,  A  Thighearna,  foillsich  an  t-Athair  dhuinne, 
|  agus  is  leoir  leinn  e.    Thubhairt  Iosa  ris,  Am  bheil  mise 
ùine  co  fhada  maille  ruibh,  agus  nach  aithne  dhuit  fathast 
mi,  Philip  ì  an  ti  a  chunnaic  mise,  chunnaic  e  'n  t-Athair ; 
agus  cionnus  a  tha  thu  ag  ràdh,  Foillsich  an  t-Athair 
dhuinn  1    Nach  'eil  thu  'creidsinn  gu  bheil  mise  anns  an 
Athair,  agus  an  t-Athair  annam-sa?  na  briathran  a  tha 
1  mi  'labhairt  ruibh,  cha-n  ann  uam  fèin  a  tha  mi  'g  an  labh- 
;  airt ;  ach  an  t-Athair  a  tha  'gabhail  còmhnuidh  annam-sa, 
i  tha  esan  a'  deanamh  nan  oibre.    Creidibh  mise,  gu  bheil 
j  mi  anns  an  Athair,  agus  an  t-Athair  annam-sa  ;  no,  creid- 
ibh  mi  air  son  nan  oibre  fèin.    Gu  deimhin,  deimhin  tha 
I  mi  ag  ràdh  ruibh,  An  ti  a  chreideas  annam-sa,  na  h-oibre 
a  tha  mise  a'  deanamh,  ni  esan  mar  an  cendna;  agus  ni 

oibrè  à'fe  mò  na  iad  so ;  do  bhrìgh  gu  bheil  mise  'dol 
chum  m'Athar.    Agus  ge  b'e  ni  a  dh'iarras  sibh  a'm' 
Ainm-sa,  ni  mise  sin,  chum  gu'm  bi  an  t-Athair  air  M 
ghlòrachadh  anns  a'  Mhac.    Ma  dh'iarras  sibh  ni  air  bith 
a'm'  Ainm-sa,  ni  mise  e. 

Naomh  Barnabas  an  t-AbstoL 
An  Guidhe. 

O'Thighearna  Dhè  XJile-chumhachdaich,  a  sgeadaich 
d'  abstol  naomh  Barnabas  le  tìodhlacaibh  sòn- 
raichte  de'n  Spiorad  naomh  ;  Tha  sinn  a'  guidhe  ort,  na 
fàg  sinne  falamh  de  d'  thìodhlacaibh  lìonmhor,  no  de 
ghràs  g'  an  gnàthachadh  daonnan  chum  d'  onoir  agus  do 
ghlòire,  trìd  Iosa  Criosd  ar  Tighearna.  Amen. 

Air  son  na  Litreach.    Gnìomh.  xi.  22. 

THàinig  sgeul  air  na  nithibh  sin  gu  cluasaibh  na 
h-Eaglais  a  bha  ann  an  Ierusalem;  agus  chuir  iad 
Barnabas  uatha,  chum  gu'n  rachadh  e  gu  Antioch. 
Neach  an  uair  a  thàinig  e,  agus  a  chunnaic  e  gràs  Dhè, 
a  rinn  gairdeachas,  agus  a  dh'earailich  orra  uile  gu'n 
dlùth-leanadh  iad  ris  an  Tighearn  le  rùn  cridhe.  Oir  bha 
e  'n  a  dhuine  maith,  agus  làn  de'n  Spiorad  naomh,  agus 
de  chreidimh  ;  agus  chuireadh  sluagh  mòr  ris  an  Tighearn. 
An  sin  chaidh  Barnabas  gu  Tarsus  a  dh'iarraidh  Shauil. 
Agus  air  dha  'fhaotainn,  thug  e  leis  e  gu  Antioch. 
Agus  tharladh,  gu'n  robh  iad  rè  bliadhna  iomlain  air  an 
cruinneachadh  maille  ris  an  Eaglais,  agus  gu'n  do 
theagaisg  iad  sluagh  mòr;  agus  ghoireadh  Criosd- 
uidhean  de  na  deisciobluibh  air  tùs  ann  an  Antioch. 
Aprus  anns  na  làithibh  sin  thàinig  fàidhean  o  Ierusalem 
gu  Antioch.  Agus  air  seasamh  suas  do  aon  diubh  d'am 
b'ainm  Agabus,  dh'fhoillsich  e  troimh  an  Spiorad,  gu'm 
bitheadh  gorta  mhòr  air  feadh  an  domhain  uile ;  ni  mar 
an  ceudna  a  thachair  ri  lìnn  Chlaudiuis  Cheasair.  An 
sin  chuir  gach  aon  de  na  deisciobluibh  roimhe,  a  rèir  a 
chomais  còmhnadh  a  chur  chum  nam  bràithrean  a  bha 
'chòmhnuidh  ann  an  Iudea.  Ni  mar  an  ceudna  a  rinn 
iad,  agus  chuir  iad  e  chum  nan  seanairean  le  làimh  ] 
Bharnabais  agus  Shauil. 

An  Soisgeul.    N.  Eoin  xv.  12. 

IS  i  so  m'àithne-sa,  gu'n  gràdhaich  sibhse  a  chèile,  mar 
a  ghràdhaich  mise  sibhse.    Gràdh  a's  mò  na  so 

cha-n'eil  aig  neach  air  bith,  gu'n  leigeadh  duine  'anàm 
sìos  air  son  a  chairdean.  Is  sibhse  mo  chairdean-sa,  ma 
ni  sibh  gach  ni  a  tha  mi  ag  àithneadh  dhuibh.  A  so 
suas  cha  ghairm  mi  seirbhisich  dhibh ;  oir  cha-n  aithne 
do'n  t-seirbhiseach  ciod  a  tha  a  Thighearn  a'  deanamh :  ach 
ghairm  mi  càirde  dhibh ;  oir  na  h-uile  nithean  a  chuala 
mi  o  m'Athair,  thug  mi  fios  duibhse  orra.  Cha  sibhse 
a  thagh  mise,  ach  is  mise  a  thagh  sibhse,  agus  dh'orduich 
mi  sibh,  chum  gu'n  rachadh  sibh,  agus  gu'n  tugadh  sibh 
a  mach  toradh,  agus  gu  maireadh  'ur  toradh ;  chum  ge 
b'e  ni  a  dh'iarras  sibh  air  an  Athair  ann  am  Ainm-sa, 
gu'n  toir  e  dhuibh  e. 

Naomh  Eoin  Baistidh. 
An  Guidhe. 

ADhè  Uile-chumhachdaich,  is  ann  le  d'fhreasdal  a 
rugadh  do  sheirbhiseach  Eoin  Baistidh  gu  h-ion- 
gantach,  agus  a  chuireadh  e  a  dh'ullachadh  slighe  do 
Mhic  ar  Slànuidhir  le  searmonachadh  aithreachais ;  Thoir 
oirnn  gu'n  lean  sinn  a  theagasg  agus  a  bheatha  naomh,  a 
chum  gu'n  dean  sinn  fìor  aithreachas  a  rèir  a  shearmon- 
achaidh,  agus  a  rèir  'eisempleir-san  gu'n  labhair  sinn  do 
ghnàth  an  fhìrinn,  gu  neo-sgàthach  a'  cronachadh  droch- 
bheairt,  agus  gu  foighidinneach  a'  fulang  air  son  na 
fìrinn,  trìd  Iosa  Criosd  ar  Tighearna.  Amen. 

Air  son  na  Litreach.    Isai.  xl.  1. 

THugaibh  comhfhurtachd,  thugaibh  comhfhurtachd 
do  mo  shluagh-sa,  deir  'ur  Dia.  Labhraibh  gu 
sòlasach  ri  Ierusalem,  agus  glaodhaibh  rithe,  gu'n  do 
choimhlionadh  a  cogadh,  gu'n  do  ghlanadh  a  h-aingidh- 
eachd  ;  oir  fhuair  i  o  làimh  an  Tighearn'  a  dhà  uiread  r'a 
h-uile  pheacaidhean.  Guth  an  ti  a  ghlaodhas  anns  an 
fhàsach,  Ulluichibh  slighe  an  Tighearna,  rèitichibh  anns 
an  dì-threabh  slighe  àrd  d'  ar  Dia-ne  Bithidh  gach 
gleann  air  'àrdachadh,  agus  gach  sliabh  agus  cnoc  air 
'ìsleachadh,  agus  nithear  an  càm  dìreach,  agus  na 
h-ionada  garbha  'n  an  còmhnard  rèidh.  Agus  foillsich- 
ear  glòir  an  Tighearn',  agus  chi  gach  uile  fheòil  i  le 
'chèile ;  oir  is  e  beul  an  Tighearn'  a  labhair.  Tha  guth 
ag  ràdh,  Eigh.  Agus  thubhairt  mise,  Ciod  a  dh'èigheas 
mi  1  Is  feur  gach  uile  fheòil,  agus  tha  a  h-òirdheirceas 

uile  mar  bhlàth  na  macharach.  Tha  am  feur  a'  seargadh, 
am  blàth  a'  crìonadh,  'n  uair  a  shèideas  Gaoth  an  Tigh- 
earn'  air  :  gu  cinnteach  is  feur  an  sluagh.  Tha  am  feur 
a'  seargadh,  am  blàth  a'  crìonadh,  ach  seasaidh  focal  ar 
Dè-ne  gu  sìorruidh.  O  thusa,  a  tha  'tabhairt  deadh 
sgeoil  do  Shion,  gabh  suas  gu  sliabh  àrd  :  O  thusa,  a  tha 
'tabhairt  deadh  sgeoil  do  Ierusalem,  tog  do  ghuth  le 
neart  tog  e,  na  bitheadh  eagal  ort ;  abair  ri  bailtibh 
Iudah,  Feuch  'ur  Dia.  Feuch,  thig  an  Tighearn 
Iehobhah  le  làimh  làidir,  agus  bheir  a  ghairdean  buaidh 
a  mach  dha ;  feuch,  tha  a  dhuais  maille  ris,  agus  'obair 
'n  a  fhianuis.  Mar  bhuachaille  beathaichidh  e  a  threud, 
le  a  ghairdean  cuairtichidh  e  na  h-uain,  agus  giùlainidh 
e  iad  'n  a  uchd,  iomainidh  e  gu  sèimh  an  sprèidh  a  tha 
trom  le  àl. 

An  Soisgeul.    N.  Luc.  i.  57. 

THàinig  làn  inbhe  Elisabeit  gu'm  bitheadh  i  air  a 
h-aisead;  agus  rug  i  mac.  Agus  chual'  a  coimh- 
earsnaich  agus  a  càirdean  mar  a  nochd  an  Tighearn  mòr- 
thròcair  dhi,  agus  rinn  iad  gairdeachas  maille  rithe. 
Agus  tharladh  air  an  ochdamh  là,  gu'n  d'thàinig  iad  a 
thimchioll-ghearradh  an  naoidhein,  agus  ghairm  iad  Sach- 
arias  deth,  a  rèir  ainme  'athar.  Agus  fhreagair  I 
mhàthair  agus  thubhairt  i,  Ni  h-eadh ;  ach  goirear  Eoin 
deth.  Agus  thubhairt  iad  rithe,  cha-n'eil  aon  neach  de 
d'  chàirdibh  d'  an  gairmear  an  t-ainm  so.  Agus  smèid  iad 
air  'athair,  ciod  an  t-ainm  a  b'àill  leis  a  thoirt  air.  Agus 
air  iarraidh  clàir-sgrìobhaidh  dhàsan,  sgrìobh  e,  ag  ràdh, 
Is  e  Eoin  a's  ainm  dha.  Agus  ghabh  iad  iongantas  uile. 
Agus  air  ball  dh'fhosgladh  a  bheul,  agus  dh'fhuasgladh  a 
theangadh,  agus  labhair  e  a'  nioladh  Dhè.  Agus  thàinig 
eagal  air  an  coimhearsnaich  uile  ;  agus  dh'aithriseadh  na 
nithe  sin  gu  lèir  feadh  dùthaich  àrd  Iudea  uile.  Agus 
iadsan  uile  a  chuala  na  nithe  sin,  thaisg  iad  'n  an 
cridhe  iad  ag  ràdh,  Ciod  a'  ghnè  leinibh  a  bhitheas  an  so? 
Agus  bha  làmh  an  Tighearna  maille  ris.  Agus  bha 
Sacharias  'athair  air  a  lìonadh  leis  an  Spiorad  naomh, 
agus  rinn  e  fàidheadaireachd,  ag  ràdh,  Gu  ma  beann- 
aichte  an  Tighearn  Dia  Israeil.  air  son  gu'n  d'fhiosraich 
e  agus  gu'n  d'thug  e  saorsa  d'a  phobull,  agus  gu'n  do  thog 
e  suas  dhuinne  adharc  slàinte  ann  an  tigh  Dhaibhidh 

'òglaich  fèin;  a  rèir  mar  a  labhair  e  le  beul  'fhàidhean 
naomha  fèin,  a  bha  ann  o  thoiseach  an  t-saoghail;  a  thoirt 
saorsa  dhuinn  o  ar  naimhdibh,  agus  o  làirah  na  muinntir 
sin  uile  le'm  fuathach  sinn  ;  a  choimhlionadh  na  tròcair  a 
gheall  e  d'ar  n-aithrichibh,  agus  a  chuimhneachadh  a 
choimhcheangail  naoimh  fèin  ;  na  mionnan  a  mhionnaich 
e  d'ar  n-atbair  Abiaham,  gu'n  tugadh  e  dhuinn,  air  dhuinn 
a  bhi  air  ar  saoradh  o  làimh  ar  naimhdean,  gu'n  deana- 
maid  seirbhis  dha  as  eu^hmais  eagail,  ann  an  naomhachd 
agus  ann  am  fìreantachd  'n  a  làthair  fèin,  uile  làithean  ar 
beatha.  Agus  thusa,  a  leinibh,  goirear  dhiot  Fàidh  an 
Ti  a's  àirde  ;  oir  thèid  thu  roimh  aghaidh  an  Tighearn',  a 
dh'ullachadh  a  shlighe ;  a  thoirt  eòlais  na  slàinte  d'a 
phobull  ann  am  maitheanas  am  peacaidhean,  troimh 
thròcair  ro  mhòir  ar  Dè-ne,  leis  an  dh'fhiosraich  an  XJr- 
mhaduinn  o'n  ionadh  a's  àirde  sinn ;  a  thoirt  soluis 
dhoibhsan  a  tha  'n  an  suidhe  ann  an  dorchadas,  agus  ann 
an  sgàil  a'  bhàis,  a  threòrachadh  ar  cos  air  slighe  na 
sìthe.  Agus  dh'fhàs  an  leanabh,  agus  neartaicheadh  'an 
spiorad  e  ;  agus  bha  e  's  an  fhàsach  gu  là  'f hoillseachaidh 
do  Israel. 

Là  Naomh  Peadar. 
An  Guidhe. 

O'Dhè  Uile-chumhachdaich,  le  d'  Mhac  losa  Criosd  a 
thug  do  d'  Abstol,  naomh  Peadar  iomadh  tìodhlac 
òirdheirc,  agus  a  dh'àithn  gu  dùrachdach  dha  do  threud 
a  bheathachadh ;  Tha  sinn  a'  guidhe  ort,  thoir  air  na 
h-uile  easbuigibh  agus  bhuachaillibh,  d'  fhocal  naomh  a 
shearmonachadh  gu  dìchiollach,  àgus  air  an  t-sluagh  am 
focal  ceudna  a  leantuinn  gu  h-ùmhal,  a  chum  gu'm  faigh 
iad  crùn  na  glòire  shìorruidh,  trìcì  Iosa  Criosd  ar  Tigh- 
earna.  Amen. 

Air  son  na  Litreach.    Gnìomh.  xii.  1. 

MU'n  àm  sin  shìn  Herod  an  rìgh  a  lamhan  a  dhean- 
amh  uilc  air  dream  àraidh  de'n  Eaglais.  Agus 
mharbh  e  Seumas  bràthair  Eoin  leis  a'  chlaidheamh. 
Agus  an  uair  a  chunnaic  e  gu'n  do  thaitinn  sin  ris  na 
h-Iudhaich,  chaidh  e  air  aghaidh  a  ghlacadh  Pheadair 
mar  an  ceudna.  (Agus  b'  iad  làithean  an  arain  neo- 
ghoirtiche  a  bh'ann.)  Agus  ghlac  e,  agus  chuir  e  'm  prìosan 

e,  agus  thug  se  e  r'a  ghleidheadh  do  cheithir  cheathrar 
shaighdearan,  fa  rùn  a  thoirt  a  mach  do'n  t-sluagh  an  dèigh 
na  Càisge.  Air  an  aobhar  sin  ghleidheadh  Peadar  anns 
a'  phrìosan  ;  ach  bba  bith-urnuigh  air  a  deanamh  leis  an 
Eaglais  ri  Dia  air  a  shon.  Agus  an  uair  a  b'àill  le 
Herod  a  thoirt  a  mach,  's  an  oidhche  sin  fèin  bha  Peadar 
'n  a  chodal  eadar  dithis  shaighdearan,  ceangailte  le  dà 
shlabhruidh ;  agus  bha'n  luchd-faire  fa  chomhair  an  doruis 
a'  coimhead  a'  phrìosain.  Agus  feuch,  thàinig  aingeal  an 
Tighearn'  air,  agus  dhealraich  solus  anns  a'  phrìosan ; 
agus  bhuail  e  taobh  Pheadair,  agus  dhùisg  se  e,  ag  ràdh, 
Eirich  gu  grad.  Agus  thuit  a  cheanglaiche  d'a  làmhan. 
Agus  thubhairt  an  t-aingeal  ris,  Crioslaich  thu  fèin,  agus 
ceangail  ort  do  bhonn-bhrògan :  agus  rinn  e  mar  sin. 
Agus  thubhairt  e  ris,  Tilg  d'fhalluin  umad,  agus  lean 
mìse.  Agus  chaidh  e  mach  agus  lean  se  e,  agus  cha  robh 
fhios  aige  gu'n  robh  e  fìor  an  ni  a  rinneadh  leis  an  aingeal; 
ach  shaoil  e  gu'm  bu  taisbeanadh  a  chunnaic  e.  Agus  air 
dhoibh  dol  troimh  'n  cheud  agus  an  dara  faire,  thàinig 
iad  chum  a'  gheata  iaruinn  a  tha  'treòrachadh  do'n  bhaile, 
a  dh'fhosgail  doibh  leis  fèin:  agus  air  dol  a  mach  dhoibh, 
chaidh  iad  air  an  aghaidh  broimh  aon  sràid,  agus  air  ball 
dh'fhalbh  an  t-aingeal  uaith.  Agus  an  uair  a  thàinig 
Peadar  d'a  ionnsuidh  fèin,  thubhairt  e,  A  nis  tha  fhios 
agam  gu  fìrinneach,  gu'n  do  chuir  an  Tighearn  'aingeal 
uaith,  agus  gu'n  do  shaor  e  mi  o  làimh  Heroid,  agus  o 
uile  dhùil  pobuill  nan  Iudhach. 

An  Soisgeul.    N.  Mata  xvi.  13. 

Alr  teachd  do  Iosa  gu  crìochaibh  Chesarea  Philipi, 
dh'fheòraich  e  d'a  dheisciobluibh,  ag  ràdh,  Cò  tha 
daoine  ag  ràdh,  is  e  Mac  an  duine?  Agus  thubhairt 
iadsan,  Tha  cuid  ag  ràdh  Eoin  Baistidh,  cuid  Elias,  agus 
cuid  eile  Ieremias,  no  aon  de  na  fàidhibh.  Thubhairt 
esan  riu,  Ach  cò  tha  sibhse  ag  ràdh  is  mi?  Agus 
fhreagair  Simon  Peadar  agus  thubhairt  e,  Is  tusa 
Criosd,  Mac  an  Dè  bheò.  Agus  fhreagair  losa  agus 
thubhairt  e  ris,  Is  beannaichte  thusa,  a  Shimoin 
Bhar-Iona  :  oir  cha  d'fhoillsich  fuil  agus  feòil  sin  duitsa, 
ach  m'  Athair-sa  a  tha  air  nèamh.  Agus  tha  mise  ag 
ràdh  riut,  gur  tusa  Peadar,  agus  air  a'  charraig  so  tog- 
aidh  mise  m'  Eaglais ;  agus  clia  toir  geatachan  ifrinn 
buaidh  oirre.  Agus  bheir  mi  dhuit  iuchraiche  rìoghachd 

nèimh :  agus  ge  b'e  ni  a  cheanglas  tusa  air  talamh,  bith- 
idh  e  ceangailte  air  nèamh ;  agus  ge  b'e  ni  a  dh'fhuasglas 
tusa  air  talamh,  bithidh  e  fuasgailte  air  nèamh. 

Naomh  Seumas  an  t-Abstol. 
An  Guidhe. 

DEònaich,  O  'Dhè  thròcairich,  mar  a  dh'fhàg  Naomh 
Seumas,  d'  Abstol  naomh,  'athair  agus  na  h-uile 
nithe  a  bh'  aige,  agus  a  bha  e  ùmhal  gun  mhoille  do 
ghairm  do  Mhic  Iosa  Criosd,  agus  a  iean  se  e ;  mar  sin 
air  dhuinne  na  h-uile  ana-miannan  saoghalta  agus  feòl- 
mhor  a  dhìobradh,  gu'm  bi  sinn  gu  sìorruidh  tuilleadh 
i  ullamh  a  leantuinn  d'  àitheantan  naomha,  trìd  losa  Criosd 
|  ar  Tighearna.  Amen. 

Air  son  na  Litreach.    Gnìomh.  xi.  27. 

ANns  na  làithibh  sin  thàinig  fàidhean  o  Ierusalem  gu 
Antioch.  Agus  air  seasamh  suas  do  aon  diubh 
d'am  b'ainm  Agabus,  dh'fhoillsich  e  troimh  an  Spiorad, 
;  gu'm  bitheadh  gorta  mhòr  air  feadh  an  domhain  uile,  ni 
mar  an  ceudna  a  thachair  ri  lìnn  Chlaudiuis  Cheasair. 
An  sin  chuir  gach  aon  de  na  deisciobluibh  roimhe,  a  rèir 
a  chomais,  còmhnadh  a  chur  chum  nam  bràithrean  a  bha 
'chòmhnuidh  ann  an  Iudea.  Ni  mar  an  ceudna  a  rinn 
iad,  agus  chuir  iad  e  chum  nan  seanairean  le  làimh  Bhar- 
nabais  agus  Shauil.  A  nis  mu'n  àm  sin,  shìn  Herod 
an  rìgh  a  làmhan  a  dheanamh  uilc  air  dream  àraidh  de'n 
[  Eaglais.  Agus  mharbh  e  Seumas  bràthair  Eoin  leis  a' 
chlaidheamh.  Agus  an  uair  a  chunnaic  e  gu'n  do  thait- 
inn  sin  ris  na  h-Iudhaich,  chaidh  e  air  aghaidh  a  ghlac- 
adh  Pheadair  mar  an  ceudna. 

An  Soisgeul.    N.  Mata  xx.  20. 

AN  sin  thàinig  d'a  ionnsuidh  màthair  cloinne  Shebede, 
maille  r'a  mic  a'  toirt  aoraidh  dha  agus  ag  iarraidh 
ni  àraidh  air.    Agus  thubhairt  esan  rithe,  Ciod  a  b'àill 
leat1?    Thubhairt  i  ris,  Abair  gu'n  suidh  iad  so  mo 
dhithis  mhac,  fear  aca  air  do  làimh  dheig  agus  am  fear  eile 
air  do  làimh  chlì,  ann  ad  rìoghachd.    Ach  fhreagair  Iosa 
:  agus  thubhairt  e,  Cha-n'eil  fhios  agaibh  ciod  a  tha  sibh 
;  ag  iarraidh.    Am  bheil  sibh  comasach  air  a'  chupan  sin 
òl  a  dh'òlas  mise,  agus  a  bhi  air  'ur  baisteadh  leis 
a'  bhaisteadh  leis  am  baistear  mise  ?    Thubhairt  iad  ris, 
Tha  sinn  comasach.    Agus  thubhairt  esan  riu,  Olaidh 

sibh  gu  deimhin  de  m'  chupan-sa,  agus  baistear  sibh  leis 
a'  bhaisteadh  leis  am  baistear  mise  :  ach  suidhe  air  mo 
làimh  dheis,  agus  chlì,  cha  leamsa  sin  a  thabhairt,  ach 
dhoibhsan  d'  am  bheil  e  air  'ulluchadh  le  m'  Athair-sa. 
Agus  'n  uair  a  chual'  an  deichnear  so,  bha  iad  diombach 
ris  an  dithis  bhràithrean.  Ach  ghairm  Iosa  iad  d'a 
ionnsuidh,  agus  thubhairt  e,  Tha  fhios  agaibh  gu  bheil 
aig  uachdarain  nan  Cinneach  tighearnas  orra,  agus  gu 
bheil  aig  an  daoinibh  mòra,  smachd  orra.  Ach  mar  sin 
cha  bhi  e  'n  'ur  measg-se  :  ach  ge  b'e  neach  le'm  b'àill  a 
bhi  mòr  'n  'ur  measg,  bitheadh  e  dhuibh  'n  a  fhear- 
f rithealaidh  ;  agus  ge  b'e  air  bith  le'm  b'àill  toiseach  a  bhi 
aige  'n  'ur  ìneasg,  bitheadh  esan  'n  a  sheirbhiseach  dhuibh : 
Amhuil  mar  nach  d'thàinig  Mac  an  duine  chum  gu'n 
deantadh  frithealadh  dha,  ach  a  dheanamh  frithealaidh, 
agus  a  thabhairt  'anama  fèin  mar  èiric  air  son  mhòran. 

Naomh  Bartolomeus  an  t-Abstol. 
An  Guidhe. 

O'Dhè  Uile-chumhachdaich  agus  shìor-mhaireannaich, 
a  thug  gràs  do  d'Abstol  Bartolomeus  d'fhocal  a 
chreidsinn  agus  a  shearmonachadh  gu  fìrinneach;  Tha 
sinn  a'  guidhe  ort,  deònaich  do  d'Eaglais  gu'n  gràdhaich 
i  am  focal  sin  a  chreid  esan,  agus  araon  gu'n  searmon- 
aich  agus  gu'n  gabh  i  e,  trìd  Iosa  Criosd  ar  Tighearna. 
Amen. 

Air  son  na  Litreach.  Gnìomh.  v.  12. 
~T^y  Inneadh  mòran  chomharaidhean  agus  mhìorbhuilean 
|\j  'am  measg  a'  phobuill  le  làmhan  nan  Abstol,  (agus 
bha  iad  uile  dh'aon  inntinn  ann  an  sgàth-thigh  Shol- 
aimh.  Agus  cha  robh  a  chridhe  aig  aon  de  chàch  e  fèin  a 
cheangal  riu :  ach  bha  mòr-mheas  aig  a'  phobull  orra. 
Agus  is  mòid  a  chuireadh  creidich  ris  an  Tighearn, 
buidheann  mhòr  araon  a  dh'  fhearaibh  agus  a  mhnathan) 
Air  chor  as  £*u'n  d'thug  iad  a  mach  a'  mhuinntir  euslan 
air  na  sràimbh,  agus  gu'n  do  chuir  iad  air  leapaichibh 
agus  air  uirighibh  iad,  chum  aig  teachd  do  Pheadar  gu'n 
cuireadh  'fhaileas  mar  bu  lugha  sgàile  air  neach-èigin  aca. 
Agus  thàinig  mar  an  ceudna  mòr-shluagh  as  na  bailtibh 
mu'n  cuairt  air  Ierusalem,  a'  toirt  leo  muinntir  euslain, 
agus  dream  a  bha  air  an  cràdh  le  spioradaibh  neòghlan, 
agns  leighiseadh  iad  uile. 

An  Soisgeul.     N.  Luc.  xxii.  24. 

AGus  bha  mar  an  ceudna  coimhstri  eatorra,  cò  aca  bu 
mhò  a  bhitheadh.  Ach  thubhairt  esan  riu,  Tha 
aig  rìghribh  nan  Cinneach  tighearnas  orra ;  agus  goirear 
daoine  fialaidh  dhiubh-san,  aig  am  bheil  ùghdarras  orra. 
Ach  na  bithibh-se  mar  sin  :  ach  an  neach  a's  mò  'n  'ur 
measg,  bitheadh  e  mar  an  neach  a's  òige ;  agus  an  ti  a's 
àirde,  mar  esan  a  tha  ri  frithealadh.  Oir  cò  aca  is  mò  an 
ti  a  shuidheas  air  bòrd,  no  esan  a  fhrithealas  1  nach  e  an 
ti  a  shuidheas  ì  ach  tha  mise  'n  'ur  measg-se  mar  fhear- 
frithealaidh.  Is  sibhse  iadsan  a  dh'fhan  maille  riumsa 
ann  am  dheuchainnibh.  Agus  tha  mise  ag  orduchadh 
dhuibh  rìoghachd,  mar  a  dh'orduich  m' Athair  dhomh-sa; 
chum  gu'n  ith  agus  gu'n  òl  sibh  aig  mo  bhòrd-sa  ann  am 
rìoghachd,  agus  gu'n  suidh  sibh  air  caithrichibh  rìoghail 
a'  toirt  breth  air  dà  threibh  dheug  Israeil. 

Naomh  Mata  an  t-Abstol. 
An  Guidhe. 

O'Dhè  Uile-chumhachdaich,  a  ghairm  le  d'  Mhac 
beannaichte  Mata  o  bhòrd  na  cìse  gu  'bhi  'n  a 
Abstol  agus  'n  a  shoisgeulaiche ;  Deònaich  dhuinn  gràs 
a  thrèigsinn  gach  uile  mhiann  shanntaich,  agus  gràidh 
neo-mheasarra  de  shaoibhreas,  agus  a  leantuinn  an  ti 
cheudna  do  Mhic  Iosa  Criosd,  a  tha  beò  agus  a'  riaghladh 
maille  riutsa  agus  ris  an  Spiorad  naomh,  aon  Dia, 
saoghal  gun  chrìoch.  Amen. 

An  Litir.    2  Cor.  iv.  1. 

Ulme  sin  air  do'n  mhinistreileachd  so  'bhi  againn,  a 
rèir  mar  a  fhuair  sinn  tròcair,  cha-n'eil  sinn  a' 
fannachadh  ;  ach  chuir  sinn  cùl  ri  nithibh  folaichte  na 
nàire,  gun  sinn  a  bhi  'siubhal  ann  an  ceilg,  no  a'  truaill- 
eadh  focail  Dhè,  ach  le  foillseachadh  na  fìrinn,  'g  ar 
moladh  fèin  do  choguis  nan  uile  dhaoine  ann  an  sealladh 
Dhè.  Ach  ma  tha  ar  Soisgeul-ne  folaichte,  is  ann  dhoibh^ 
san  a  tha  caillte  tha  e  folaichte  :  Anns  an  do  dhall  Dia 
an  t-saoghail  so  inntinn  na  dream  nach  'eil  'n  an  creid- 
ich,  air  eagal  gu'n  dealraicheadh  orra  solus  Soisgeil 
ghlòrmhoir  Chriosd,  neach  a's  e  ìomhaigh  Dhè.  Oir 
cha-n'eil  sinne  'g  ar  searmonachadh  fèin,  ach  Iosa  Criosd 
an  Tighearn ;  agus  sinn  fèin  'n  ar  seirbhisich  dhuibhse 

air  son  Iosa.  Oir  is  e  Dia  a  thubhairt  ris  an  t-solus 
soillseachadh  à  dorchadas,  a  dhealraich  ann  ar  cridheach- 
aibh-ne,  a  thoirt  soluis  eòlais  glòire  Dhè,  ann  an  gnùis 
Iosa  Criosd. 

An  Soisgeul.    N.  Mata  ix.  9. 

AGus  a'  dol  do  Iosa  as  an  àite  sin,  chunnaic  e  duine 
'n  a  shuidhe  aig  bòrd  na  cìse,  d'am  b'ainm  Mata  : 
agus  thubhairt  e  ris,  Lean  mise.  Agus  dh'èirich  e,  agus 
lean  se  e.  Agus  tharladh,  air  suidhe  do  Iosa  aig  biadh 
's  an  tigh,  feuch,  thàinig  mòran  Chis-mhaor  agus  pheacach 
agus  shuidh  iad  sìos  maille  ris-san  agus  r'a  dheisciobluibh. 
Agus  an  uair  a  chunnaic  na  Phairisich  so,  thubhairt  iacl 
r'a  dheisciobluibh,  C'ar  son  a  dh'itheas  'ur  maighstir-se 
maille  ri  Cìs-mhaoir  agus  ri  peacaich  ì  Ach  an  uair  a 
chual'  Iosa  so,  thubhairt  e  riu,  Cha-n  ann  aig  a'  mhuinn- 
tir  a  tha  slàn  tha  feum  air  an  Lèigh,  ach  aig  a'  mhuinntir 
a  tha  euslan.  Ach  imichibh  agus  fòghlumaibh  ciod  a's 
ciall  da  so,  Tròcair  is  àill  leam,  agus  cha-n  ìobairt :  oir 
cha  d'thàinig  mise  a  ghairm  nam  fìreanach,  ach  nam 
peacach  churn  aithreacliais. 

Naomh  Michael  agus  na  h-Aingil  uile. 
An  Guidhe. 

O'Dhè  shìor-mhaireannaich,  a  dh'  orduich  agus  a 
shuidhich  seirbhisean  Aingeal  agus  dhaoine  ann 
an  riaghailt  iongantaich  ;  gu  tròcaireach  deònaich  mar  a 
tha  d'  Aingil  naomha  do  ghnàth  a'  deanamh  seirbhis 
dhuit  air  nèamh ;  mar  sin  le  d'  orduchadh  gu'n  cuidich 
agus  gu'n  dìon  iad  sinne  air  talamh,  trìd  Iosa  Criosd  ar 
Tighearna.  Amen. 

Air  son  na  Litreach.    Taisb.  xii.  7. 

BHa  cogadh  air  nèamh  :  rinn  Michael  agus  'Aingil 
cogadh  an  aghaidh  an  dragoin,  agus  chog  an 
dragon  agus  'aingil  fèin  ;  agus  cha  d'thug  iad  buaidh,  cha 
mhò  a  fhuaradh  an  àite  na's  mò  air  nèamh.  Agus  thilg- 
eadh  a  mach  an  dragon  mòr,  an  t-seann  nathair  sin,  ris 
an  abrar  an  diabhul  agus  Sàtan,  a  tha  'mealladh  an 
t-saoghail  uile  ;  thilgeadh  a  mach  e  chum  na  talmhainn, 
agus  thilgeadh  a  mach  'aingil  maille  ris.  Agus  chuala 
mi  guth  mòr  ag  ràdh  air  nèamh,  A  nis  tha  slàinte,  agus 
200  " 


N.  Michael  agus  na  h-Aingil  uile. 


neart,  agus  rìoghachd  ar  Dè,  agns  cumhachd  a  Chriosd 
air  teachd  :  oir  thilgeadh  sìos  fear-casaid  ar  bràithrean,  a 
bha  'g  an  casaid  'an  làthair  ar  Dè  a  là  agus  a  dh' 
oidhche.  Agus  thug  iad  buaidh  air  tre  fhuil  an  Uain, 
agus  tre  fhocal  am  fianuis-san ;  agus  cha  do  ghràdhaich 
iad  an  anama  fèin  gu  bàs.  Ùime  sin  bitheadh  gaird- 
eachas  oirbh,  0  'nèamhan,  agus  oirbhse  a  tha  'n  'ur 
còmhnuidh  annta.  An-aoibhinn  do  luchd-àiteachadh  na 
talmhainn  agus  na  fairge  :  oir  thàinig  an  diabhul  a  nuas 
do  'ur  n-ionnsuidh,  agus  fearg  ro  mhòr  air,  do  bhrìgh  gur 
tiosrach  e  nach  'eil  aige  ach  ùine  ghearr. 

An  Soisgeul.    N.  Mata  xviii.  1. 

ANns  an  àm  sin  fèin  thàinig  na  deisciobuil  chum  Iosa, 
ag  ràdh,  Cò  a's  mò  ann  an  rìoghachd  nèimh  ? 
Agus  air  do  Iosa  leanabh  beag  a  ghairm  d'a  ionnsuidh, 
chuir  e  'n  am  meadhon  e,  agus  thubhairt  e,  Gu  fìrinneach 
tha  mi  ag  ràdh  ruibh,  Mur  iompaichear  sibh,  agus  mur  bi 
sibh  mar  leanabain,  nach  tèid  sibh  a  steach  do  rìogh- 
achd  nèimh.  Air  an  aobhar  sin  ge  b'e  dh'ìslicheas  e  fèin 
mar  an  leanaban  so,  's  e  sin  fèin  a's  mò  ann  an  rìoghachd 
nèimh.  Agus  ge  b'e  'ghabhas  aon  leanaban  d'a  leithid 
so  ann  am  Ainm-sa,  gabhaidh  e  mise.  Ach  ge  b'e  neach 
a  bheir  oilbheum  do  aon  neach  de'n  mhuinntir  bhig  so  a 
tha  'creidsinn  annam-sa,  b'fhearr  dha  gu'm  bitheadh 
clach-mhuilinn  air  a  crochadh  r'a  mhuineal,  agus  gu'm 
bitheadh  e  air  a  bhàthadh  ann  an  doimhne  na  fairge.  Is 
an-aoibhinn  do'n  t-saoghal  air  son  oilbheuman :  oir  is 
èigin  do  oilbheumaibh  teachd ;  ach  is  an-aoibhinn  do'n 
duine  sin  troimh  an  tig  an  t-oilbheum.  Uime  sin  ma 
bheir  do  làmh  no  do  chos  aobhar  oilbheim  dhuit,  gearr 
dhiot  iad,  agus  tilg  uait  iad :  is  fearr  dhuit  dol  a  steach 
do'n  bheatha  air  leth-chois  na  air  leth-làimh,  na  dà  làimh 
no  dà  chois  a  bhi  agad  agus  thu  'bhi  air  do  thilgeadh  anns 
an  teine  shìorruidh.  Agus  ma  bheir  do  shùil  aobhar 
oilbheim  dhuit  spìon  asad  i,  agus  tilg  uait  i :  is  fearr  dhuit 
dol  a  steach  chum  na  beatha  air  leth-shùil  na  dà  shùil  a 
bhi  agad  agus  thu  'bhi  air  do  thilgeadh  ann  an  teine 
ifrinn.  Thugaibh  an  aire  nach  dean  sibh  tarcuis  air  aon 
neach  de'n  mhuinntir  bhig  so  ;  oir  tha  mise  ag  ràdh  ruibh, 
gu  bheil  an  aingil-san  air  nèamh  a'  faicinn  a  ghnàth  gnùis 
m'  Athar-sa  a  tha  air  nèamh. 


N.  Lucas  an  Soisgeulaiche. 


Naomh  Lucas  an  Soisgeulaiche. 
An  Guidhe. 

ADhè  Uile-chumhachdaich,  a  ghairm  Lucas  an  Lèigh, 
aig  am  bheil  a  chliu  's  an  t-Soisgeul,  gu  'bhi  'n  a 
Shoisgeulaiche,  agus  'n  a  Lèigh  de  'n  anam ;  Gu  ma 
deònach  leat,  le  iocshlaintibh  fallain  an  teagaisg  a  thug  e 
seachad,  gu'm  bi  uile  euslaintean  ar  n-anaman  air  an 
leigheas,  tre  dheadh-thoillteanais  do  Mhic  Iosa  Criosd  ar 
Tighearna.  Amen. 

An  Litir.    2  Tim.  iv.  5. 

DEan  thusa  faire  anns  na  h-uile  nithibh,  fuiling 
cruaidh-chàs,  dean  obair  Soisgeulaiche,  làn-choimh- 
lion  do  mhinistreileachd.  Oir  tha  mise  nis  gu  'bhi  air  m'ìob- 
radh,  agus  tha  àm  mo  shiubhail  'am  fagus.  Chòmhraig 
mi  an  deadh  chòmhrag,  chrìochnaich  mi  mo  thurus, 
ghleidh  mi  an  creidimh.  O  so  mach  tha  air  a  thasgadh  f  a  m' 
chomhair  crùn  fìreantachd,  a  bheir  an  Tighearn  am 
breitheamh  cothromach  dhomh  's  an  là  ud  :  agus  cha-n 
ann  dhomh-sa  a  mhàin,  ach  dhoibhsan  uile  mar  an  ceud- 
na  leis  an  ionmhuinn  a  theachd-san.  Dean  do  dhìchioll 
air  teachd  a'  m'  ionnsuidh  gu  luath  :  Oir  thrèig  Demas 
mi,  air  dha  an  saoghal  so  a  tha  làthair  a  ghràdhachadh, 
agus  chaidh  e  do  Thesalonica ;  Crescens  do  G-halatia, 
Titus  do  Dhalmatia.  Tha  Lucas  'n  a  aonar  maille  rium. 
Gabh  Marcus  agus  thoir  leat  e ;  oir  tha  e  feumail  dhomh- 
sa  chum  na  ministreileachd.  Ach  chuir  mi  Tichicus  gu 
Ephesus.  An  fhalluing  a  dh'fhàg  mi  ann  an  Troas  aig 
Carpus,  'n  uair  a  thig  thu  thoir  leat,  agus  na  leabhraich- 
ean,  ach  gu  h-àraidh  na  meambrana.  Binn  Alecsander 
an  ceard-umha  iomadh  olc  orm ;  gu'n  tugadh  an  Tighearn 
dha  a  rèir  a  ghnìomhara.  Bi  thusa  mar  an  ceudna  air 
d'fhaicill  uaith,  oir  chuir  e  gu  mòr  an  aghaidh  ar  briathar- 
ne. 

An  Soisgeul.    N.  Luc.  x.  1. 

DH'  orduich  an  Tighearn  mar  an  ceudna  deichnear 
agus  tri  fichead  eile,  agus  chuir  e  a  lìon  dithis  agus 
dithis  roimh  a  ghnùis  iad  do  gach  baile  agus  àit'  gus  an 
robh  e  fein  gu  teachd.  Air  an  aobhar  sin  thubhairt  e 
riu,  Tha  am  fogharadh  gu  fìrinneach  mòr,  ach  tha  an 
luchd-oibre  tearc ;  guidhibh  uime  sin  air  Tighearn  an 
fhogharaidh  luchd-oibre  'chur  a  mach  chum  'fhogharaidh 
fèin.  Imichibh,  feuch,  tha  mise  'g  'ur  cur  a  mach  mar 

uain  'am  measg  mhadadh-alluidh.  ISTa  giùlainibh  sporan, 
no  màla,  no  brògan,  agus  na  beannaichibh  do  neacb  air 
bith  's  an  t-slighe.  Agus  ge  b'e  tigh  d'an  tèid  sibh  a 
steach,  abraibh  air  tùs,  Sìth  do'n  tigh  so.  Agus  ma 
bhitheas  mac  na  sìthe  an  sin,  gabhaidh  'ur  sìth  còmh- 
nuidh  air :  ach  mur  bi,  pillidh  'ur  sìth  do  'ur  n-ionn- 
suidh  fèin  a  rìs.  Agus  fanaibh  anns  an  tigh  sin,  ag  ith- 
eadh  agus  ag  òl  nan  nithean  a  bheirear  dhuibh  :  oir  is 
airidh  am  fear-oibre  air  a  thuarasdal. 

Naomh  Simon  agus  Naomh  Iudas  Abstoil. 
An  Guidhe. 

O'Dhè  Uile-chumhachdaich,  a  thog  d'  Eaglais  air  bun" 
ait  nan  Abstol  agus  nam  Eàidhean,  air  'bhi  do 
Iosa  Criosd  fèin  'n  a  chloich-chinn  na  h-oisinn ;  Deònaich 
dhuinn  mar  so  'bhi  air  ar  ceangal  ri  'chèile  ann  an  aonachd 
an  Spioraid  le  'n  teagasg-san,  a  chum  gu'm  bi  sinn  air  ar 
deanamh  'n  ar  teampull  naomh  taitneach  dhuitsa,  trìd 
Iosa  Criosd  ar  Tighearna.  Amen. 

An  Litir.    N.  ludas  i. 

IUdas  seirbhiseach  Iosa  Criosd,  agus  bràthair  Sheum- 
ais,  chum  na  dream  a  tha  air  an  naomhachaclh 
le  Dia  an  t-Athair,  agus  air  an  coimhead  le  Iosa 
Criosd,  air  an  gairm  ;  Gu  robh  tròcair,  agus  sìth, 
agus  gràdh  air  am  meudachadh  dhuibh.  A  mhuinntir 
ionmhuinn,  air  dhomh  an  uile  dhìchioll  a  dheanamh  chum 
sgrìobhadh  do  'ur  n-ionnsuidh  mu  thimchioll  na  slàinte 
choitchionn,  b'fheumail  domh  sgrìobhadh  do  'ur  n-ionn- 
suidh,  'g  'ur  n-earalachadh,  sibh  a  chathachadh  gu  dìchioll- 
ach  air  son  a'  chreidimh  a  thugadh  aon  uair  do  na  naoimh. 
Oir  ghoid  daoine  àraidh  a  steach,  a  dh'orduicheadh  roimh 
o  shean  chum  an  dìtidh  so ;  daoine  mi-dhiadhaidh,  a' 
tionndadh  gràis  ar  Dè-ne  gu  macnus,  agus  ag  àicheadh 
Dhè  a's  aon  Uachdaran  ann,  agus  ar  Tighearn  Iosa  Criosd. 
Uime  sin  is  àill  leam  'ur  cur  'an  cuimhne,  ged  bha  fhios 
agaibh  aon  uair  air  so,  cionnus  an  dèigh  do'n  Tighearn  am 
pobull  a  shaoradh  à  tìr  na  h-Eiphit,  a  sgrios  e  an  dèigh 
sin  an  dream  nach  do  chreid.  Agus  na  h-aingil  nach 
do  ghleidh  an  ceud  inbhe,  ach  a  dh'fhàg  an  àite-còmhnuidh 
fèin,  choimhid  e  ann  an  gèimhlibh  sìorruidh  fo  dhorchadas 
fa  chomhair  breitheanais  an  là  mhòir.  Amhuil  a  tha 
Sodom  agus  Gomorah,  agus  na  bailtean  mu'n  cuairt  orra 

a  thug  iad  fèin  thairis  do  strìopachas  air  a  mhodh  cheudna, 
agus  a  bha  'leantuiun  feòla  coimhich,  air  an  cur  suas  'n 
am  ball-sampuill,  a'  fulang  dìoghaltais  teine  shìorruidh. 
Mar  an  ceudna  f  òs  tha  an  luchd-bruadair  sin  a'  salachadh 
na  feòla,  a'  deanamh  tàir  air  uachdaranachd,  agus  a'  labh- 
airt  gu  toibheumach  air  àrd-inbhibh. 

An  Soisgeul.    N.  Eoin  xv.  17. 

THa  mi  'g  àithneadh  nan  nithe  so  dhuibh,  a  chum 
gu'n  gràdhaich  sibh  a  chèile.  Ma  tha  an  saoghal 
'g  'ur  fuathachadh,  tha  fhios  agaibh  gu'n  d'fhuathaich  e 
mise  roimhibh.  Nam  b'ann  de'n  t-saoghal  sibh,  ghràdh- 
aicheadh  an  saoghal  a  chuid  fèin  :  ach  dobhrìgh  nach  ann 
de'n  t-saoghal  sibh,  ach  gu'n  do  thagh  mise  sibh  as  an 
t-saoghal,  uime  sin  tha  fuath  aig  an  t-saoghal  duibh. 
Cuimhnichibh  am  focal  a  thubhairt  mi  ruibh,  Cha-n'eil  an 
seirbhiseach  na's  mò  na  a  Thighearn  :  Ma  rinn  iad  geur- 
leanrahuinn  ormsa,  ni  iad  geur-leamnhuinn  oirbhse  mar 
an  ceudna  :  ma  coimhid  iad  m'fhocal-sa  coimhididh  iad 
'ur  focal-se  mar  an  ceudna.  Ach  na  nithe  so  uile  ni 
iad  oirbh  air  son  m'Ainme-sa,  do  bhrìgh  nach  aithne 
dhoibh  esan  a  chuir  uaith  mi.  Mur  bithinn-sa  air 
teachd,  agus  air  labhairt  riu,  cha  bhitheadh  peacadh 
aca:  ach  a  nis  cha-n'eil  leithsgeul  am  peacaidh  aca.  An 
ti  aig  am  bheil  fuath  dhomh-sa,  tha  fuath  aige  do 
m'Athair  mar  an  ceudna.  Mur  bithinn-sa  air  deanamh 
nan  oibre  'n  am  measg  nach  d'rinn  aon  neach  eile, 
cha  bhitheadh  peacadh  aca ;  ach  a  nis  chunnaic  iad, 
agus  dh'fhuathaich  iad  araon  mise  agus  m'Athair. 
Ach  rinneadh  so  chum  gu'n  coimhliontadh  am  focal  a  tha 
sgrìobhta  'n  an  lagh  fèin,  Dh'fhuathaich  iad  mi  gun 
aobhar.  Ach  an  uair  a  thig  an  Comhfhurtair,  a  chuireas 
mise  do  'ur  n-ionnsuidh  o'n  Athair,  Spiorad  na  fìrinn,  a 
tha  'teachd  a  mach  o'n  Athair,  ni  esan  fianuis  mu  m' 
thimchioll-sa.  Agus  ni  sibhse  fianuis  mar  an  ceudna,  do 
bhrìgh  gu  bheil  sibh  maille  rium  o  thùs. 

Là  nan  Naomh  Uile. 
An  Guidhe. 

O'Dhè  Uile-chumhachdaich,  a  dh'aonaich  ri  'chèile  do 
mhuinntir  thaghta  ann  an  aon  chomh-chomunn 
agus  chompanas,  ann  an  corp  dìomhair  do  Mhic  Criosd 
ar  Tighearna  ;  Deònaich  dhuinn  gràs  gu'n  lean  sinn  do 

Naoimh  bheannaichte  anns  na  h-uile  dheadh  bheusaibh 
agus  dhiadhachd  chaithe-beatha,  a  chum  gu'n  tig  sinn  a 
dh' ionnsuidh  nan  aoibhneassin  do-labhairt,  a  dh'ullaich 
thu  air  an  son-san  a  tha  gun  cheilg  a'  toirt  gràidh  dhuit, 
trìd  Iosa  Criosd  ar  Tighearna.  Amen. 

Air  son  na  Litreach.    Taisb.  vii.  2. 

AGus  chunnaic  mi  aingeal  eile  ag  èirigh  o'n  àird  an 
ear,  aig  an  robh  seula  an  Dè  bheò  ;  agus  ghlaodh  e 
le  guth  mòr  ris  na  ceithir  ainglibh,  d'an  d'thugadh  cumhachd 
cron  a  dheanamh  air  an  talamh,  agus  air  an  fhairge,  ag 
ràdh,  Na  deanaibh  dochann  air  an  talamh,  no  air  an  fhairge, 
no  air  na  craobhan,  gus  an  cuir  sinn  seula  air  seirbhisich 
ar  Dè  air  clàraibh  an  eudainn.  Agus  chuala  mi  àireamh 
na  dream  a  sheulaicheadh ;  ceud  agus  dà  fhichead  agus 
ceithir  mìle,  a  sheulaicheadh  a  dh'  uile  threubhan  chloinn 
Israeil. 

De  thrèibh  Iudah  sheulaicheadh  dà  mhìle  dheug. 

De  thrèibh  Reubein  sheulaicheadh  dà  mhìle  dheug. 

De  thrèibh  Ghad  sheulaicheadh  dà  mhìle  dheug. 

De  thrèibh  Aseir  sheulaicheadh  dà  mhìle  dheug. 

De  thrèibh  Nephtalim  sheulaicheadh  dà  mhìle  dheug. 

De  thrèibh  Mhanaseis  sheulaicheadh  dà  mhìle  dheug. 

De  thrèibh  Shimeoin  sheulaicheadh  dà  mhìle  dheug. 

De  thrèibh  Lebhi  sheulaicheadh  dà  mhìle  dheug. 

De  thrèibh  Isachair  sheulaicheadh  dà  mhìle  dheug. 

De  thrèibh  Shabuloin  sheulaicheadh  dà  mhìle  dheug. 

De  thrèibh  Ioseiph  sheulaicheadh  dà  mhìle  dheug. 

De  thrèibh  Bheniamin  sheulaicheadh  dà  mhìle  dheug. 
An  dèigh  so  dh'amhairc  mi,  agus  feuch  sluagh  mòr  nach 
robh  neach  sam  bith  comasach  air  àireamh,  de  na  h-uile 
chinnich,  agus  threubhan,  agus  shlòigh,  agus  theangaibh, 
'n  an  seasamh  'an  làthair  na  rìgh-chaithreach,  agus  'an 
làthair  an  Uain,  air  an  sgeadachadh  le  trusganaibh  fada 
geala,  agus  pailm  aca  'n  an  làmhan:  Agus  ghlaodh  iad  le 
guth  àrd,  ag  ràdh,  Slàinte  do  ar  Dia-ne,  a  tha  'n  a  shuidhe 
air  an  righ-chaithir,  agus  do'n  Uan.  Agus  sheas  na 
h-aingil  uile  timchioll  na  rìgh-chaithreach,  agus  nan 
seanairean,  agus  nan  ceithir  bheò-chreutairean,  agus  thuit 
iad  air  an  aghaidh  'an  làthair  na  rìgh-chaithreach,  agus 
rinn  iad  aoradh  do  Dhia,  ag  ràdh,  Araen;  Moladh  agus 
glòir,  agus  gliocas,  agus  buidheachas,  agus  urram,  agus 

cumhachd,  agus  neart  gu  robh  do  ar  Dia-ne  gu  saoghal 
nan  saoghal.  Amen. 

An  Soisgeul.    N.  Mata  v.  1. 

AN  uair  a  chunnaic  Iosa  an  sluagh,  chaidh  e  suas  air 
beinn;  agus  air  suidhe  dha,  thàinig  a  dheisciobuil 
d'a  ionnsuidh.  Agus  dh'fhosgail  e  a  bheul,  agus  theag- 
aisg  e  iad,  ag  ràdh,  Is  beannaichte  iadsan  a  tha  bochd  'n 
an  spiorad :  oir  is  leo  rìoghachd  nèimh.  Is  beannaichte 
iadsan  a  tha  ri  bròn :  oir  gheibh  iad  sòlas.  Is  beann- 
aichte  na  daoine  macanta  :  oir  sealbhaichidh  iad  an  tal- 
amh  mar  oighreachd.  Is  beannaichte  an  dream  air  am 
bheil  ocras  agus  tart  na  còrach  :  oir  sàsuichear  iad.  Is 
beannaichte  na  daoine  tròcaireach :  oir  gheibh  iad  tròcair. 
Is  beannaichte  na  daoine  a  tha  glan  'n  an  cridhe :  oir  chi 
iad  Dia.  Is  beannaichte  luchd-deanamh  na  sìfche  :  oir 
goirear  clann  Dhè  dhiubh.  Is  beannaichte  an  dream  a 
tha  'fulang  geur-leanmhuinn  air  son  na  còrach :  oir  is  leo- 
san  rìoghachd  nèimh.  Is  beannaichte  bhitheas  sibh  an 
uair  a  bheir  daoine  anacainnt  dhuibh,  agus  a  ni  iad  geur- 
leanmhuinn  oirbh,  agus  a  labhras  iad  gach  uile  dhroch 
fhocal  ruibh  gu  breugach,  air  mo  sgàth-sa.  Deanaibh 
gairdeachas  agus  bithibh  ro  shubhach ;  oir  is  mòr  'ur 
duais  air  nèamh  :  oir  mar  sin  rinn  iad  geur-leanmhuinn 
air  na  fàidhibh  a  bha  roimhibh. 

Chum  Frithealadh  Suipeir  an  Tighearna, 
no  an  comanaohadh  naomh. 


H  A  '  Mheud  a?s  leis  an  àill  a  bhi  'n  an  luchd-comhpairt 
de'n  Chomanachadh  naomh,  bheir  iad  an 
ainmean  do'n  Bhuachaille  spioradail  air  a'  chuid  a's 
lugha  uair-èigin  air  an  là  roimhe. 

H  Agus  ma  bhitheas  aon  diubh  sin  a  tha  gu  follaiseach 
agus  gu  h-ainmeil  a'  leantuinn  droch  chaithe-beatha,  no 
'rinn  coire  air  bith  air  a  choimhearsnach  le  focal  no 
gnìomh,  leis  am  bheil  e  a1  toirt  oilbheim  dò'n  Choimh- 
thional ;  air  don  Bhuachaille  spioradail fios fhaotainn 
air,  gairmidh  se  e  agus  bheir  e  sanas  da,  gun  e  air  chor 
air  bith  a  ghabhail  a  dhànadas  air  fèin  teachd  gu  bòrd 
an  Tighearna,  gus  an  dearbh  e  gu  follaiseach  gu'n 
d'  rinn  e  fìor  aithreachas  agus  gu'n  do  leasaich  e  an 
droch  chaithe-beatha  a  bh'  aige  roimhe,  a  chum  mar  sin 
gu'm  bi  an  Coimhthional  a  fhuair  oilbheum  ann  roimhe, 
air  an  ath-rèiteachadh  ris  ;  agus  gu'n  d'  thug  e  dìoladh 
do'n  mhuinntir  air  an  d'  rinn  e  coire,  air  neo  gun  toir 
e  co  dhiu  dearbhadh  gu  bheil  e  làn-toileach  so  a 
dheanamh,  cho  luath  ct's  tha  cothrom  aige  air. 

U  Leanaidh  am  Buachaille  spioradail  an  dòigh  cheudna 
ma  tha  e  'toirt  fainear  gu  bheil  mì-run  agus  fuath  d! 
seasamh  eadar  muinntir  air  bith ;  gun  cheadachadh 
dhoibh  a  bhi  'n  an  luchd-comhpairt  de  Bhòrd  an  Tigh 
earna,  gus  am  bi  fios  aige  gu'n  d'  rinn  iad  rèite.  A gus 
ma  bhitheas  aon  dè'n  mhuinntir  a  tha  mar  so  ann  an 
diomb  ri  'chèile  toileach  o  ghrunnd  a  chridhe  maith- 
eanas  a  thoirt  anns  gach  ni  's  an  do  chiontaich  an 
neach  eile  'n  a  aghaidh,  agus  dìoladh  a  dheanamh  air 
son  a  choire  fèin ;  agus  mur  a  h-àill  leis  an  neach  eile 
'bhi  air  a  thoirt  gu  rèite  dhiadhaidh,  ach  ma  sheasas  e 
fhathast  }n  a  dhanarrachd  agus  'mhi-run ;  an  sin  is 
còir  do'n  Mhinisteir  an  neach  a  tha  aithreach  a  ghabhail 
a  dK  ionnsuidh  a'  Chomanachaidh  naoimh,  agus  cha 
ghabh  e  an  neach  a  tha  danarra.  Ach  gach  Ministeir  a 

chumas  air  ais  neach  air  bith,  mar  a  tha  air  'ainmeach- 
adh  ann  a'  so,  no  anns  an  Earrainn  a's  faisge  air 
thoiseach  ddn  Ordùgh  so,  feumaidh  e  cunntas  a  thoirt 
air  an  ni  ceudna  do'n  Ard-fhear-ùghdarrais  an  taobh 
a  stigh  de  cheithir  là  deug  'n  a  dheigh  air  a'  chuid  a's 
faide.  Agus  buinidh  an  t-Ard-fhear-ùghdarrais  ris  an 
neach  a  tha  'ciontachadh  a  reir  Lagha  na  h-Eaglais. 
U  Aig  àm  a'  Chomanachaidh  air  do'n  Bhbrd  'bhi  air  a 
chòmhdachdach  le  lìon-eudach  maiseach  geal,  seasaidh  e 
ann  am  meadhon  na  h-Eaglais,  no  ann  an  Cuirt  na 
h-Altarach,far  am  bheil  Urnuigh  Mhaidne  agus  Urnuigh 
Fheasgair  air  an  orduchadh  gu  'bhi  air  an  ràdh.  A  gus 
air  seasamh  ddn  t-Sagart  aig  taobh  tuath  a'  Bhùird,  an 
sluagh  air  an  glùinibh,  their  e  Urnuigh  an  Tighearna, 
maille  ris  cC  Ghuidhe  so  a  leanas. 

AR  n-Athair  a  tha  air  iièamh  ;  Naomhaich- 
ear  d'  Ainm.  Thigeadh  do  rìoghachd. 
Deanar  do  thoil  air  an  talamh,  Mar  thatar  a 
deanamh  air  nèamh.  Thoir  dhuinn  an  diugh 
ar  n-aran  laitheil.  Agus  maith  dhuinn  ar 
cionta,  Mar  a  mhaitheas  sinne  dhoibhsan  a  tha 
'ciontachadh  'n  ar  n-aghaidh.  Agus  na  leig  'am 
buaireadh  sinn  ;  Ach  saor  smn  o  olc.  Amen. 

An  Quidhe. 

ADhè  Uile-chumhachdaich,  d'am  bheil  gach 
cridhe  fosgailte,  gach  miann  aithnichte, 
agus  o  nach  'eil  ni  uaigneach  air  bith  folaichte ; 
Glan  smuaintean  ar  cridheachan  le  deachdadh 
do  Spioraid  naoimh ;  a  chum  gu'n  toir  sinn 
gràdh  iomlan  dhuit,  agus  gu  n  àrd-mhol  sinn 
gu  h-iomchuidh  d'  Ainm  naomh,  tre  Chriosd  ar 
Tighearn.  Amen. 

An  sin  their  an  Sagart,  aJ  tionndadh  ris  an  t-sluagh, 
le  guth  soilleir  na  '  DEIC1I  AITHEANTAN  uile ; 
agus  an  deigh  gach  Aithne  iarraidh  an  sluagh,  agus 
iad  fathast  air  an  glùinibh,  trbcair  air  Dia  air  son  an 

ciont  'n  an  aghaidh  's  an  àm  a  chaidh  seachad ;  agus 
gràs  g'om  gleidheadh  's  an  àm  a  tha  'teachd,  mar  a 
leanas. 

Ministeir. 

IAbhair  Dia  na  briathra  so  agus  thubhairt 
_J    e,  Is  mise  an  Tighearn  do  Dhia :  Na 
!  bitheadh  Dee  sam  bith  eile  agad  a'm'  làthair-sa. 

Sluagh. 

A  Thighearna,  dean  tròcair  oirnn,  agus  aom 
!  ar  cridheachan  a  ghleidheadh  an  lagha  so. 

Ministeir. 

Na  dean  dhuit  f  èin  dealbh  snaidhte,  no  coslas 
sam  bith  a  dh'aon  ni  a  tha  's  na  nèamhan 
i  shuas,  no  air  an  talamh  shìos,  no  's  na  h-uisg- 
I  eachaibh  fo  'n  talamh.    Na  crom  thu  fèin  sìos 
i  doibh,  agus  na  dean  seirbhis  doibh  :  oir  mise 
lan  Tighearn  do  Dhia,  is  Dia  eudmhor  mi,  a' 
leantuinn  aingidheachd  nan  aithrichean  air  a' 
chloinn  air  an  treas  agus  air  a'  cheathramh 
ginealach   dhiubhsan  a  dhThuathaicheas  mi, 
agus  a'  nochdadh  tròcair  do  mhìltibh  dhiubhsan 
a  ghràdhaicheas  mi,  agus  a  choimhideas  m  aith- 
eantan. 

Sluagh. 

A  Thighearna,  dean  tròcair  oirnn,  agus  aom 
ar  cridheachan  a  ghleidheadh  an  lagha  so. 

Ministeir. 

Na  tabhair  Ainm  an  Tidiearna  do  Dhè  'an 

dìomhanas :  oir  cha  mheas  an  Tighearn  neò- 

chiontach  esan  a  bheir  'Ainm  an  dìomhanas, 

Sluagh. 

A  Thighearna,  dean  tròcair  oirnn,  agus  aom 
ar  cridheachan  a  ghleidheadh  an  lagha  so. 

Ministeir. 

Cuimhnich  là  na  Sàbaid  a  naomhachadh. 
Sè  làithean  saothraichidh  tu,  agus  ni  thu  d'obair 
uile  ;  ach  air  an  t-seachdamh  là  tha  Sàbaid  an 
Tighearna  do  Dhè.  Air  an  là  sin  na  dean  obair 
sam  bith,  thu  fèin,  no  do  mhac,  no  do  nighean, 
d  oglach,  no  do  bhanoglach,  no  d'ainmhidh,  no 
do  choigreach  a  tha  'n  taobh  a  stigh  de  d'gheat- 
aibh.  Oir  ann  an  sè  làithibh  rinn  an  Tighearn 
na  nèamhan  agus  an  talamh,  an  fhairge,  agus 
gach  ni  a  tha  annta,  agus  ghabh  e  fois  air  an 
t-seachdamh  là :  air  an  aobhar  sin  bheannaich 
an  Tighearn  là  na  sàbaid,  agus  naomhaich  se  e. 

Sluagh. 

A  Thighearna,  dean  tròcair  oirnn,  agus  aom 
ar  cridheachan  a  ghleidheadh  an  lagha  so. 

Ministeir. 

Tabhair  onoir  do  d'athair  agus  do  d  mhàthair, 
a  chum  gu'm  bi  do  làithean  buan  air  an  fhear- 
ann  a  tha  ?n  Tighearn  do  Dhia  a'  toirt  dhuit. 

Sluagh. 

A  Thighearna,  dean  tròcair  oirnn  agus  aom 
ar  cridheachan  a  ghleidheadh  an  lagha  so. 

Ministeir. 
Na  dean  mortadh. 

Sluagh. 

A  Thighearna,  dean  tròcair  oirnn,  agus  aom 
ar  cridheachan  a  ghleidheadh  an  lagha  so. 

Ministeir. 
Na  dean  adhaltranas. 

Sluagh. 

A  Thighearna,  dean  tròcair  oirnn,  agus  aom 
ar  cridheachan  a  ghleidheadh  an  lagha  so. 

o  o 

Ministeir. 
Na  dean  gadachd. 

Sluagh. 

A  Thighearna,  dean  tròcair  oirnn,  agus  aom 
ar  cridheachan  a  gbleidheadh  an  lag;ha  so. 

o  o 

Ministeir. 

Na  tabhair  fiauuis  bhrèige  an  ao*haidh  do 

o  <p 

choimhearsnaich . 

Sluagh. 

A  Thighearna,  dean  tròcair  oirnn,  agus  aom 
ar  cridheachan  a  ghleidheadh  an  lagha  so. 
Ministeir. 

Na  sanntaich  tigh  do  choimhearsnaich,  na 
sanntaich  bean  do  choimhearsnaich,  no  'òglach, 
no  'bhanoglach,  no  Vlhamh,  no  'asal,  no  aon  ni 
a's  le  do  choimhearsnach. 

Sluagh. 

A  Thighearna,  dean  tròcair  oirnn,  agus  sgrìobh 
do  laghan  so  uile  'n  ar  cridheachaibh,  tha  sinn 
a'  guidhe  ort. 

*ù  An  sin  leanaidh  aon  den  dà  Ghuidhe  so  air  son  na 
Ban-righinn,  an  Sagart  aì  seasamh  mar  a  bha  e  roimhe, 
agus  ag  ràdh, 

Deauamaid  urnuigh. 

ADhè  Uile-chumachdaich,  tha  do  rìoghachd 
sìor-mhaireannach,  agus  do  chumhachd 

neo-chrìochnach  ;  Dean  tròcair  air  an  Eaglais 
uile,  agus  mar  so  stiuir  cridhe  do  sheirbhisich 
thaghta  Bhictoria  ar  Ban-righinn  agus  ar 
Riaghladair,  a  chum  (air  do  eòlas  a  bhi  aice  cò 
d' am  bheil  i  'frithealadh)  os  ceann  nan  uile 
nithe  gu'n  iarr  i  d'onoir  agus  do  ghlòir ;  agus  , 
gu'n  toir  sinne  a,gus  a  h-ìochdarain  uile  (gu 
ceart  a'  toirt  fainear  cò  uaith  tha  ùghdarras  aice) 
seirbhis  dhìleas,  onoir,  agus  gèill  gu  h-ùmhal 
dhi,  annadsa,  agus  air  do  shon-sa,  a  rèir 
d'fhocail  agus  d'orduigh  bheannaichte,  trìd  Iosa 
Criosd  ar  Tighearna,  a  tha  maille  riutsa  agus 
ris  an  Spiorad  naomh,  beò  agus  a'  riaghladh 
sìor  aon  Dia,  saoghal  gun  chrìoch.    Amen.  !  f 

1T  Air  ìieo, 

ADhè    Uile-chumhachdaich    agus  shìor- 
mhaireannaich,  tha  sinn  air  ar  teagasg  I 
le  d'Fhocal  naomh,  gni  bheil  cridheachan  rìerh- 
rean  fo  d'  riaghladh  agus  fo  d'  stiuradh,  agus  gu  ^ 
bheil  thu  'g  an  aomadh  agus  g  an  tionndadh     j  i 
mar  a  tha  thu  'faicinn   iomchuidh   ann  do 
ghliocas  diadhaidh  ;    Gu  h-ùmhal  tha  sinn  a' 
guidhe  ort  cridhe  do  sheirbhisich  BHICTORIA, 
ar  Ban-righinn  agus  ar  Eiaghladair  aomadh     [  c 
agus  a  stiuradh,  a  chum  'n  a  h-uile  smuaintibh,  1 
bhriathraibh   agus  oibribh,  gu'n   sìor  iarr  i 
d'onoir  agus  do  ghlòir,  agus  gu  m  bi  i  dùrachd- 
ach  a  ghleidheadh  do  shluaigh  a  chuir  thu  fo     5  [ 
a    curam,  ann  an  soirbheachadh,  sìth    agus  1 
diadhachd.    Deònaich  so,  0  Athair  thròcairich,  t 
air  sgàth  do  Mhic  ionmhuinn  losa  Criosd  ar  i 
Tighearna.  Amen. 

m 

*i\  An  sin  theirear  Guidhe  an  là.  Agus  dìreach  an  deigh 
d  ghuidhe  leughaidh  an  Sagart  an  Litir,  ag  ràdh,  Tha  'n 
Litir  \no,  An  Earrann  de  'n  Sgriobtuir  a  tha  air  a  h-ord- 

uchadh  air  son  na  Litreach]  sgrìobhta  anns  an  Caib- 

ideil  de  — — a'  tòiseachadh  aig  an  rann.    Agus  air 

do  'n  Litir  crìochviachadh,  their  e  An  so  tha  'n  Litir  a' 
crìochnachadh.  An  sin  leughaidh  e  an  Soisgeul  ( an 
sluagh  uile  d  seasamh  suas)  ag  ràdh,  Tha  'n  Soisgeul 

naomh    sgrìobhta    anns    an  Caibideil    de  a' 

tòiseachadh  aig  an  rann.    Agus  air  do  'n  t-soisgeul 

crìochnachadh,  seinnear  no  theirear  d  Chrend  a  tha 
'leantuinn,  an  sluagh  d  seasamh  fathast,  mar  a  bha  iad 
roimhe. 

THa  mi  'creidsinn  ann  an  aon  Dia  an 
t-Athair  Uile-  chumhachdach,  Cruith- 
fhear  nèimh  agus  talmhainn,  Agus  nan  uile 
nithe  faicsinneach  agus  neo-fhaicsinneach  : 

Agus  ann  an  aon  Tighearn  Iosa  Criosd,  aon- 
ghin  Mhic  Dhè,  A  ghineadh  o  'Athair  roimh 
na  saoghail  uile,  Dia  de  Dhia,  Solus  de  Sholus, 
Fìor  Dhia  de  dh'  fhìor  Dhia,  Ginte,  cha-n  ann 
deanta,  Air  dha  ;bhi  de  n  aon  nadur  ris  an 
Athair,  Leis  an  d?  rinneadh  na  h-uile  nithe  : 
A  thàinig  as  ar  leth-ne  daoine,  agus  air  son  ar 
sàbhalaidh  a  nuas  o  nèamh,  Agus  a  ghabh  feòil 
air  fèin  leis  an  Spiorad  naomh  de  n  Oigh 
Muire,  Agus  a  rinneadh  n  a  dhuine,  Agus  a 
cheusadh  mar  an  ceudna  air  ar  son-ne  fo 
Phontius  Pilat.  Dti  fhuiling  e  agus  dh'  adh- 
laiceadh  e,  Aous  air  an  treas  là  dh'  èirich  e  rìs 
a  rèir  nan  Sgriobtuirean,  Agus  chaidh  e  suas 
gu  nèamh,  Agus  a  tha  e  'n  a  shuidhe  air  deas 
làimh  an  Athar.  Agus  thig  e  rìs  le  glòir  a 
thoirt  breth  araon  air  na  beòthaibh  agus  air  na 
mairbh  ;  Air  a  rìoghachd  cha  bhi  crìoch. 

Agus  tha  mi  'creidsinn  anns  an  Spiorad 

ìiaomh,  Àn  Tighearn  agus  tabhartair  beàtha, 
A  tha  'teachd  o'n  Athair  agus  o'n  Mhac,  A  tha 
maille  ris  an  Athair  agus  ris  a'  Mhac  maraon 
air  'aoradh  agus  air  a  ghlòrachadh,  A  labhair 
leis  na  fàidhibh.  Agus  tha  mi  'creidsinn  aon 
Eaglais  Choitchionn  *agus  Abstolaich.  Tha  mi  g 
aideachadh  aon  Bhaistidh  a  chum  maitheanais 
pheacaidhean,  Agus  tha  dùil  agam  ri  Aiseirigh 
nam  marbh,  Agus  ri  beatha  an  t-saoghail  a  tha 
ri  teachd.  Amen. 

i/i  sin  cuiridh  am  Buachaille  spioradail  'an  cèill  do  'n 
t-sluagh  na  làithean  naomha,  agus  làithean  traisg  a  tha 
ri  'n  gleidheadh  air  an  t-seachduin  a  leanas.  Agus  an  sin 
cuideachd  ( ma  bhitheas  aobhar  air)  bheirear  fios  mu  'n 
Chomanachadh ;  agus  thèid  gairmeannan  Pòsaidh  a  dhean- 
amh  follaiseach  ;  agus  leughar  Litrichean  ùghdarrais  mu 
dhèirce,  Gairmean  gu  cùirtibh  agus  Ascaoin-Eaglais.  Agus 
cha  tèid  ni  air  bith  a  ghairm  no  a  dheanamh  follaiseach 
anns  an  Eaglais  aig  àm  na  Seirbhis  Dhiadhaidh,  ach  leis 
a'  Mhinisteir :  No  ni  air  bith  leis-san,  ach  na  nithe  a  tha 
orduichte  ann  an  Riaghailtibh  an  Leabhair  so,  no  air  an 
orduchachadh  leis  d!  Bhan-righinn  no  le  Ard-fhear- 
ùghdarrais  an  àite. 

11  An  sin  leanaidh  an  t-Seannoin,  no  aon  de  na  Searmoinibh 
orduìchte  a  tha  cheana  air  an  cur  a  mach,  no  a  thèid  a 
chur  a  mach  le  Ughdarras  an  dèigh  so. 

H  An  sin  pillidh  an  Sagart  gu  Bòrd  an  Tighearna,  agus 
tòisichidh  e  air  leughadh  bhriathran  an  Tabhartais,  ag  ràdh 
a  h-aon  no  tuilleadh  de  na  h-Earrannaibh  so  a  leanas,  mar 
a  chi  e  iomchuidh. 

N.  Mata  v. 

GU  ma  h-ann  mar  sin  a  dhealraicheas  'ur 
solus  an  làthair  dhaoine,  chum  gu  faic 
iad  ur  deadh  oibre,  agus  gu  n  toir  iad  glòir  do 
'ur  n-Athair  a  tha  air  nèamh. 

*  Air  neo  aon  Eaglais  Chatholaich. 

N.  Mata  vi. 

Na  taisoibh  dhuibh  fèin  ionmhais  air  an  tal- 

O 

amh,  far  am  mill  an  leòmann  agus  a'  mheirg 
e,  agus  far  an  cladhaich  na  mèirlich  a  stigh  agus 
an  o-oid  iad  :  ach  taiso'ibh  ionmhais  dhuibh  fèin 

o  o 

air  nèamh,  far  nach  mill  an  leòmann  no  a' 
mheiro  ag-us  nach  cladhaich  aous  nach  ooid  na 

o"     o  o  o 

mèirlich. 

N.  Mata  vii. 

Gach  uile  ni  'bu  mhainn  leibh  daoine  a  dhean- 
amh  dhuibh-se,  deanaibh-se  a'  leithid  dhoibhsan 
mar  an  ceudna;  oir  is  e  so  an  lag;h  ao;us  na 

3  o  o 

fàidhean. 

N.  Mata  vii. 

Cha'n  e  gach  uile  neach  a  their  riumsa,  A 
Thighearn',  a  Thighearn,}  a  thèid  a  steaeh  do 
rìoghachd  nèimh,  ach  an  ti  a  ni  toil  m'Athar-sa 
a  tha  air  nèamh. 

N.  Lucas  xix. 
Sheas  Sacheus,  aous  thubhairt  e  ris  an  Tigh- 

3     o  o 

earn,  Feuch  a  Thighearna,  tha  mi  ;toirt  leth  mo 
mhaoin  do  na  bochdaibh,  ao-us  ma  thuo-  mi  aon 
ni  o  neach  air  bith  le  casaid  bhrèige,  tha  mi 
'toirt  dha  a'  cheithir  uiread. 

1  Cor.  ix. 

Cò  thèid  chum  cogaidh  uair  air  bith  air  a 
chosdus  fèin  ?  Cò  a  shuidhicheas  fion-lios,  ap-us 
nach  ith  d  a  thoradh  ?  No  cò  a  bheathaicheas 
treud,  agus  nach  blais  de  bhainne  an  treud  ? 
1  Cor.  ix. 

Ma  chuir  sinne  nithe  spioradail  dhuibh-se,  an 
ni  mòr  e  ma  bhuaineas  sinn  'ur  nithean  feòl- 
mhor-se  ? 

1  Cor.  ix. 

Nach'eil  fhios  agaibh  gu 'm  bheil  iadsan  a  tha 
saothrachadh  mu  thimchioll  nithe  naomha, 
air  am  beathachadh  o'n  teampull  ?  agus  iadsan 
a  tha  'frithealadh  do'n  altair,  gu'm  bheil  comh- 
roinn  aca  ris  an  altair?  Agus  mar  sin  dh'orduich 
an  Tighearn  mar  an  ceudna  dhoibh-san  a  tha 
'searmonachadh  an  t-soisgeil,  an  teachd-an-tìr 
fhaotaÌDn  o'd  t-Soisgeul. 

2  Cor.  ix. 

An  ti  a  chuireas  gu  gann,  buainidh  e  gu  gann 
mar  an  ceudna  :  agus  an  ti  a  chuireas  gu  pailt, 
buainidh  e  gu  pailt  mar  an  ceudna.  Thugadh 
gach  duine  seachad  a  rèir  rùin  a  chridhe,  nà 
b'ann  'an  doilgheas,  no  le  èigin ;  oir  is  toigh 
le  Dia  an  neach  a  bheir  seachad  gu  suilbhir. 
Gal,  vi. 

Comh  -roinneadh  an  neach  a  tha  air  a  theagasg 
's  an  fhocal,  ris  an  neach  a  tha  'g  a  theagasg 
anns  na  h-uile  nithibh  maithe.  Na  meallar 
sibh,  cha  deanar  fanoid  air  Dia :  oir  ge  b'e  ni  a 
shìol-chuireas  duine  an  ni  ceudna  buainidh  e. 

Gal.  vi. 

A  rèir  mar  tha  cothrom  againn,  deanamaid 
maith  do  na  h-uile  dhaoinibh,  ach  gu  h-àraidh 
dhoibh-san  a  tha  de  theaghlach  a'  chreidimh. 
1  Tim.  vi. 

Is  buanDachd  mhòr  an  diadhachd  maille  ri 
inntinn  thoilichte  :  oir  cha  d'thug  sinn  ni  air 
bith  leinn  do'n  t-saoghal  so,  agus  is  soilleir  nach 
urrainn  sinn  ni  sam  bith  a  thoirt  as. 

1  Tim.  vi. 

Thoir  àithne  do  na  daoinibh  a  tha  saoibhir  's 
an  t-saoghal  so,  iad  a  bhi  ullamh  gu  roinn,  comh- 

pàirteach,  a'  tasgaclh  suas  doibh  fèin  deadh 
bhunait  fa  bchomhair  an  àm  ri  teachd,  chum 
su'n  dean  iad  preim  air  a'  bheatha  mhaireann- 

o#  o 

aich. 

Eabh.  vi. 

Cha-n'eil  Dia  mi-chothromach,  gu'n  dì- 
chuimhnicheadh  e  obair  agus  saothair  'ur 
gràidh  ;  a  nochd  sibh  a  thaobh  Ainme-san,  am 
feadh  's  gu'n  d'rinn  sibh  frithealadh  do  na 
naoimh,  agus  gu  bheil  sibh  a'  frithealadh. 

Babh.  xiii. 

Na  dì-chuimhnichibh  maith  a  dheanamh, 
agus  comh-roinn  a  thoirt  uaibh  ;  oir  tha  an 
leithidean  sin  a  dh'  ìobairtibh  taitneach  do  Dhia. 
1  N.  Eoin  iii. 

Ge  b;e  neach  aig  am  bheil  maoin  an  t-saoghail 
so,  agus  a  chi  a  bhràthair  ann  an  uireasbhuidh, 
agus  a  dhruideas  a  chridhe  ;n  a  aghaidh,  cionnus 
a  tha  oràdh  Dhè  a'  oribliail  còmhnuidh  ann-san  ? 

o  o 

Tobit  iv. 

Thoir  dèirc  de  d?  mhaoin,  agus  na  pill  gu  bràth 
d'  aghaidho  dhuinebochd  airbith,  agusansin  cha 
bhi  gnùis  an  Tighearna  air  a  pilleadh  air  falbh 
uaitsa. 

Tobit  iv. 

Bi  tròcaireach  a  rèir  do  chomais.  Ma  tha 
mòran  agad  thoir  seachad  gu  pailt,  Ma  tha 
beagan  agad,  dean  do  dhìchioll  gu  suilbhir  gu 
cuid  de'n  bheagan  sin  a  thoirt  seachad  :  oir  mar 
so  cruinnichidh  tu  deadh  dhuais  dhuit  f èin  ann 
an  là  na  h-airce. 

Gnàthf.  xix. 

An  ti  a  ghabhas  truas  de  n  bhochd,  bheir  e 

air  iasachd  do'n  Tighearn  :  agus  an  ni  a  bheir  e 
uaith,  ìocaidh  e  dha  a  rìs. 

Salm  xli. 

Is  beannaichte  esan  a  bheir  an  aire  do  n 
duine  bhochd:  ann  an  là  an  uilc  saoraidh  an 
Tighearn  e. 

%  Am  feadh  a  tha  na  h-Earrannan  so  'g  an  leughadh, 
gabhaidh  na  Deaconan,  na  Foirfich,  no  pearsa  iom- 
chuidh  eile  a  theid  a  shònrachadh  a  chum  na  cùise  sin, 
an  deirc  air  son  nam  bochd,  agus  tìodhlacan  eile  an 
t-sluaigh,  ann  am  mèis  fhreagaraich  ri  'bhi  air  a faotainn 
leis  an  Sgìreachd  chum  an  fheim  sin ;  agus  le  urram 
bheir  iad  i  a  dti  ionnsuidh  an  t-Sagairt,  a  thairgeas  a 
suas  agus  a  chuireas  gu  h-iriosal  i  air  a  Btiord  naomh. 

H  Agus  an  uair  a  bhitheas  Comanachadh  ann,  an  sin 
cuiridh  an  Sagart  air  a'  Bhòrd  uiread  Arain  agus 
Ftiìona  's  a  shaoileas  e  a  dti  fhoghnas.  An  deigh  so  a 
dheanamh,  their  an  Sagart, 

Deanamaid  urnuigh  air  son  staid  Eaglais 
Chriosd  uile  a  tha  'cogadh  an  so  air 
talamh. 

ADhè  Uile-chumhachdaich  agus  shìor- 
mhaireannaich,  a  theagaisg  dhuinn  le  d' 
Abstol  naomh  urnuighean  agus  athchuingean  a 
dheanamh,  agus  buidheacbas  a  thoirt  air  son 
nan  uile  dhaoine ;  Gu  h-ùmhal  tha  sinn  aJ 
guidhe  ort,  gu  ro  thròcaireach  thu  [*a  ghabhail 
*  Mur  bi  dèirc  <XT  deircean  aaus  ar  tabhartas,  aaus] 

no  tabhartais        n>/-i        i   i  'i 

ann,  an  sin  a  dn  eisdeacnd  ar  n-urnuignean  so,  a 
[a  ghabhail  ar  tha  sinn  a'  tairgse  do  d'  Mhòrachd 
ar  tabhartas]  dhiadhaidh,  a'  guidhe  ort  do  ghnàth 
fahnràdh.  gun  an  Eaglais  choitchionn  a  bheothach- 
adh  le  spiorad  na  firinn,  na  h-aonachd,  agus 
na  rèite  :  agus  deònaich  dhoibhsan  uile  a  tha  ?g 
aideachadh  d'  Ainme  naoimh,  comh-chòrdadh 

ann  am  firinn  d'f  hocail  naoimh,  agus  am  beatha 
'chaitheamh  ann  an  aonachd  agus  ann  an  gràdh 
diadhaidh.    Tha  sinn  cuideachd  a;  guidhe  ort 
na  h-uile  rìghrean,  phrionnsan  agus  riaghlad- 
airean  Criosdail  a  shàbhaladh  agus  a  dhìon; 
agus  gu  h-àraidh  do  sheirbhiseach  BHICTOBJA 
ar  Ban-righinn,  a  chum  fuidhpe  gu'ni  bi  sinn 
air  ar  riaghladh  gu  diadhaidh  agus  gu  sàmhach  : 
agus  deònaich  d'a  Comhaiiie  uile,  agus  do  na 
h-uile  aig  am  bheil  ùghdarras  fuidhpe,  gu'm 
fritheil  iad  ceartas  gu  fìrinneach  agus  gun  leth- 
phairt,  gu  smachdachadh  aingidheachd  agus 
droch-bheairt,  agus  gu  seasamh  d'  f  hìor  chreid- 
imh  fèin  agus  deadh-bheus'.     Thoir  gràs,  0 
Athair  nèamhaidh,  do  na  h-uile  Easbuigibh, 
agus  Bhuachaillibh  spioradail,  chum  gu'n  nochd 
iad  a  mach  araon  le  'n  caithe-beatha  agus  le  'n 
teagasg  d'fhocal  fior  agus  beòthail,  agus  gu 
ceart  agus  gu  h-iomchuidh  gu  m  fritheil  iad  do 
Shàcramaidean  naomha  :  Agus  do  d'  shluagh 
uile  thoir  do  ghràs  nèamhaidh  ;  agus  gu  h-àraidh 
doJn  choimhthional  a  tha  'n  so  a  làthair,  a  chum 
le  cridhe  sèimh  agus  urram  iomchuidh  gu  n  èisd 
agus  gu  n  gabh  iad  d'  fhocal  naomh,  gu  fmnn- 
each  a'  deanamh  seirbhis  dhuit  ann  an  naomh- 
achd  agus  ;an  ionracas  uile  làithean  am  beatha. 
Agus  gu  ro  ùmhal  tha  sinn  a'  guidhe  ort  o 
d'mhaitheas,  0  'Thighearna,  comhf hurtachd  agus 
cabhair  a  thoirt  dhoibhsan  uile,  a  tha  s  a' 
bheatha  dhiomain  so  ann  an  trioblaid,  bròn, 
uireasbhuidh,  tinneas,  no  an-shocair  air  bith 
eile.    Agus  tha  sinn  cuideachd  a'  beannachadh 
d'  Ainme  naoimh,  air  son  do  sheirbhiseach  uile 
a  dh'fhàg  a'  bheatha  so  ann  ad  chreidimh  agus 

ann  ad  eagal ;  a'  guidhe  ort  gràs  a  thoìrt 
dhuinne  a  leantuinn  an  deadh  eisempleirean,  a 
chum  maille  riusan  gu'm  bi  sinn  'n  ar  luchd- 
comhpairt  de  d'  rìoghachd  nèamhaidh.  Deòn- 
aich  so,  0  Athair,  air  sgàth  losa  Criosd  ar  n-aon 
Eadar-mheadhonair  agus  ar  Fear-tagraidh. 
Amen. 

H  An  uair  a  bheir  am  Ministeir  fios  mu  fhrithealadh  cl 
Chomanachaidh  naoimh,  (ni  a  bheir  e  seachad  do  ghnàth  air 
an  Dòmhnach  no  air  là  naomh  air  chor-èigin  dìreach 
roimhe  sin)  An  deigh  na  Searmoin  no  na  searmoin  orduichte, 
leughaidh  e  an  earail  so  a  leanas. 

AMhuinntir  ro  ionmhuinn,  air  so  'tighinn 
tha  mi  ;cur  romham,  le  còmhnadh  Dhè 
Sàcramaid  ro  shòlasach  Cuirp  agus  Fola  Chriosd 
a  fhrithealadh  dhoibhsan  uile  aig  am  bheil  rùn 
creideach  agus  diadhaidh,  gu  'bhi  air  a  gabhail 
leo  mar  chuimhneachan  air  a  chrann-cheusaidh 
agus  'fhulangas  deadh-thoillteannach,  leis  am 
bheil  sinn  a  mhàin  a'  faotainn  maitheanais  ar 
peacaidhean,  agus  air  ar  deanamh  'n  ar  luchd- 
comhpairt  de  rìoghachd  nèimh.  Air  an  aobhar 
sin  is  e  ar  dleasnas  buidheachas  ro  ùmhal  agus 
o'r  cridhe  a  thoirt  do  Dhia  Uile-chumhachdach 
ar  n-Athair  nèamhaidh,  a  chionn  gu'n  d'thug  e 
dhuinn  a  Mhac  ar  Slànuidhear  Iosa  Criosd,  cha-n 
ann  a  mhàin  gu  bàs  fhulang  air  ar  son,  ach 
cuideachd  gu  'bhi  'n  a  lòn  agus  'n  a  bheathach- 
adh  spioradail  dhuinn  anns  an  t-Sàcramaid 
naoimh  sin.  Ni  do  bhrìgh  gu  bheil  e  cho  diadh- 
aidh  agus  cho  sòlasach  dhoibhsan  a  ghabhas  gu 
h-iomchuidh  e,  agus  cho  cunnartach  dhoibhsan 
a  ghabhas  a  dhànadas  orra  fèin  a  ghabhail  gu 
mi-iomchuidh,  is  e  mo  dhleasnas-sa  aig  an  àm 

so  'ttr  n  -earalachadh  sibh  a  thoirt fainear  àrd-inbhe 
na  dìomhaireachd  naoimhe  sin,  agus  am  mòr 
chunnart  a  tha  'n  a  gabhail  gu  mi-iomchuidh, 
agus  'ur  coguisean  fèin  a  cheasnachadh,  (agus 
sin  cha-n  ann  gu  faoin,  no  mar  luchd-sgàile  ri 
Dia ;  ach  air  chor)  gu'n  tig  sibh  naomh  agus 
glan  a  dh'  ionnsuidh  fèisd'  a  tha  cho  nèamhaidh, 
ann  an  trusgan  na  bainnse  a  tha  air  'iarraidh  le 
Dia  's  an  Sgriobtuir  naomh,  agus  gu'm  bi  sibh 
air  ;ur  gabhail  'n  ur  luchd-comhpairt  iomchuidh 
aig  a'  Bhòrd  naomh  sin. 

Is  e  'n  rathad  agus  an  dòigh  air  a'  so  :  Air 
tùs,  'ur  caithe-beatha  agus  'ur  giùlan  a  cheas- 
nachadh  le  riaghailt  àitheantan  Dhè ;  agus  ge 
b'e  air  bith  dòigh  air  an  toir  sibh  fainear  anns 
an  do  pheacaich  sibh  le  toil,  focal,  no  gnìomh, 
ann  an  sin  gu'n  caoidh  sibh  'ur  n-aingidheachd 
fèin,  agus  gu'n  dean  sibh  ;ur  n-aidmheil  ri  Dia 
Uile-chumhachdach,  le  làn  rùn  'ur  beatha  leas- 
achadh.  Agus  ma  bheir  sibh  fainear  gun  do 
chiontaich  sibh  cha-n  ann  a  mhàin  an  aghaidh 
Dhè,  ach  cuideachd  an  aghaidh  'ur  coimhears- 
nach,  an  sin  ni  sibh  rèite  riu,  agus  bithidh  sibh 
ullamh  gu  comh-leasachadh  agus  dìoladh  a  thoirt 
dhoibh  a  rèir  'ur  làn  chomais,  air  son  nan  uile 
lochdan  agus  eucoirean  a  rinn  sibh  air  neach  air 
bith  eile ;  agus  bithidh  sibh  mar  an  ceudna 
ullamh  a  thoirt  maitheanais  do  gach  neach  a 
chuir  corruich  oirbh,  mar  is  àill  leibh  maith- 
eanas  fhaotainn  n  ur  ciontaibh  fèin  aig  làimh 
Dhè  :  oir  as  eugmhais  so  cha-n  'eil  gabhail  a' 
Chomanachaidh  naoimh  a  deanamh  ni  air  bith 
eile  ach  a'  meudachadh  ;ur  dìtidh.  Air  an 
aobhar  sin  ma  tha  neach  air  bith  agaibh  'n  a 

fhear-toibheim  an  aghaidh  Dhè,  a'  cumail  air 
ais  no  a'  deanamh  dìmeas  air  'Fhocal,  'n  a 
adhaltranach,  no  'am  mì-run,  no  farmad,  no 
ciontach  ann  an  droch-bheart  thruim  air  bith 
eile  ;  Deanaibh  aithreachas  'n  'ur  peacaidhibh, 
air  neo  na  tigibh  a  dh'ionnsuidh  a'  Bhùird 
naoimh  sin  :  an  t-eagal  an  dèigh  an  t-Sàcram- 
aid  naomh  sin  a  ghabhail,  gu'n  tèid  an  diabhul 
a  stigh  annaibh,  mar  a  chaidh  e  ann  an  Iudas, 
agus  gu'n  lìon  e  sibh  làn  de  gach  uile  aingidh- 
eachd,  agus  gu'n  toir  e  sibh  gu  lèir-sgrios  araon 
ann  an  corp  agus  ann  an  anam. 

Agus  a  chionn  gu  bheil  e  feumail,  nach  d' 
thigeadh  neach  air  bith  a  dh'  ionnsuidh  a' 
Chomanachaidh  naoimh,  ach  le  làn  earbsa  ann 
an  tròcair  Dhè,  agus  le  coguis  shocraich :  air 
an  aobhar  sin  ma  tha  aon  air  bith  dhibh  nach 
urrainn  leis  na  meadhonaibh  so  a  choguis  a 
dheanamh  socair,  ach  a  tha  'g  iarraidh  tuilleadh 
comhfhurtachd  no  comhairle,  thigeadh  e  a'  m/ 
ionnsuidh-sa,  no  gu  neach  tuigseach  agus 
fòghluimte  eile,  a  tha  'n  a  Mhinisteir  focail 
Dè,  agus  fosgladh  e  aobhar  a  chraidh,  a 
chum  le  frithealadh  focail  naoimh  Dhè  gu'm 
faigh  e  sochair  fuasglaidh,  maille  ri  comhairle 
agus  seòladh  spioradail,  a  thoirt  sàmhchair  d'a 
choguis,  agus  a  sheachnadh  gach  uile  mhi- 
earbsa  agus  theagaimh. 

II  No  ma  chi  e  gvlm  bi  an  sluagh  mi-chùramach  a  theachd  a 
dti  ionnsuidh  d  Chomanachaidh  naoimh,  ann  an  àite  na 
h-earail  roimhe,  gnàthaichidh  e  an  te  so. 

ABhràithrean  ro  ionmhuinn,  air  tha  mi 
'cur  romham,  le  gràs  Dhè,  Suipeir  m 

Tighearna  'fhrithealadh :  gus  am  bheil  mi  as 
leth  Dhè  'g  'ur  n-iarraidh  uile  a  tha  ;n  so  làthair, 
agus  a'  guidhe  oirbh  air  sgàth  an  Tighearna 
Iosa  Criosd,  nach  diùlt  sibh  teachd  d'a  h-ionn- 
suidh,  air  dhuibh  'bhi  air  'ur  gairm  agus  air  'ur 
n-iarraidh  cho  gràdhach  le  Dia  fèin.  Tha  flos 
agaibh  cho  doilghiosach  agus  neo-chaoimhneil 
an  ni  e  ma  dh'ullaicheas  duine  fèisd  shaoibhir,  agus 
machòmhdaicheaseabhòrd  leis  gach  seorsa  bìdh, 
air  chor  as  nach'eil  uireasbhuidh  ann  ach  na 
h-aoidhean  a  shuidhe  sìos,  agus  gidheadh  (gun 
aobhar  air  bith)  gu  m  bi  iadsan  a  ghairmeadh, 
gu  ro  mhi-thaingeil  a'  diùltadh  teachd.  Cò 
agaibh-se  air  nach  bitheadh  fearg  ann  a'  leithid 
so  de  chùis  ?  Cò  nach  smuainticheadh  so  'n  a 
choire  agus  'n  a  eucoir  mhòir  deanta  dha  fèin  ? 
Air  an  aobhar  sin,  a  mhuinntir  ro  ionmhuinn 
ann  an  Criosd,  thugaibh  deadh  aire,  an  t-eagal 
le  sibh  fèin  a  tharruing  o'n  t-Suipeir  naoimh 
so,  gu'm  brosnuich  sibh  corruich  Dhè  'n  'ur 
n-aghaidh.  Tha  e  'n  a  ghnothach  furasda  do 
dhuine  a  ràdh,  Cha  ghabh  mi  an  Comanachadh, 
a  chionn  gu  bheil  mi  air  mo  bhacadh  air  dòigh 
eile  le  gnothaichibh  saoghalta.  Ach  cha-n  'eil 
an  leithidean  so  de  leithsgeulaibh  cho  furasda 
?ghabhail  agus  f hulang  air  beulthaobh  Dhè.  Ma 
their  duine  air  bith,  Is  peacach  ro  mhòr  mi,  agus 
air  an  aobhar  sin  tha  eagal  orm  teachd :  c'arson 
ma  ta  nach  'eil  sibh  a'  deanamh  aithreachais  agus 
a'  leasachadh  'ur  beatha  ?  An  uair  a  tha  Dia  'g 
?ur  gairm,  nach  'eil  nàire  oirbh  a  ràdh  nach  tig 
sibh  ?  An  uair  bu  chòir  dhuibh  tionndadh  ri 
Dia,  an  gabh  sibh  'ur  leithsgeul  fèin,  agus  an 
abair  sibh  nach  'eil  sibh  ullamh  ?  Thugaibh 

fainear  gu  dùrachdach  annaibh  fèin,  cia  beag 
feum  's  a  tha  'n  an  leithidibh  so  de  leithsgeulaibh 
fhaoina  air  beulthaobh  Dhè.  Iadsan  a  dhiùlt 
an  fhèisd  ;s  an  t-Soisgeul,  a  chionn  gu'n  do 
cheannaich  iad  fearann,  no  gu'm  b'  àill  leo  an 
cuingean  dhamh  a  dhearbhadh,  no  a  chionn 
gu'n  robh  iad  pòsda,  cba  do  ghabhadh  mar  so 
an  leithsgeul,  ach  bha  iad  air  an  cunntas  mi- 
iomchuidh  air  son  na  fèisde  nèamhaidh.  Air 
mo  thaobh-sa  bithidh  mi  ullamh,  agus  a  rèir 
mo  dhreuchd,  tha  mi  'toirt  cuiridh  dhuibh  ann 
an  ainm  Dhè,  tha  mi  'g  'ur  gairm  as  leth 
Chriosd,  tha  mi  'g  ur  n-earalachadh,  mar  a  tha 
gràdh  agaibh  d'  ur  sàbhaladh  fèin,  gu  m  bi  sibh 
'n  'ur  luchd-comhpairt  de  'n  Chomanachadh 
naomh  so.  Agus  mar  a  dheònaich  Mac  Dhè  a 
bheatha  a  thoirt  a  suas  le  bàs  air  a'  Chrann- 
eheusaidh  air  son  'ur  sàbhalaidh :  mar  so  is  e  'ur 
dleasnas-se  an  Comanachadh  a  ghabhail,  ann  an 
cuimhneachan  air  ìobairt  a  bhàis,  mar  a  dh' 
àithn  e  fèin  :  Ach  ma  ni  sibh  dearmad  air  so  a 
dheanamh,  smuaintichibh  annaibh  fèin  cia  mòr 
a'  choire  a  tha  sibh  a'  deanamh  do  Dhia,  agus 
cia  goirt  am  peanas  a  tha  'an  crochadh  os  'ur 
ceann  air  a  shon ;  an  uair  a  tha  sibh  gu  danarra 
fuireach  air  'ur  n-ais  o  Bhòrd  an  Tighearna, 
agus  a  dealachadh  ri  ur  bràithribh,  a  tha  'teaehd 
gu  beathachadh  air  fèisd  an  lòin  ro  nèamhaidh 
sin.  Ma  bheir  sibh  na  nithe  so  gu  dùrachd- 
ach  fainear,  pillidh  sibh  le  gràs  Dhè  gu 
inntinn  is  fearr :  agus  a  chum  gu'm  faigh  sibh 
i  cha  sguir  sinn  a  dheanamh  ar  guidhean 
ùmhal  ri  Dia  Uile-chumhachdach  ar  n-Athair 
nèamhaidh. 

II  Aig  àm  Frithealadh  «'  Chomanachaidh  a  'r  do  'n  Luchd- 
comanachaidh  'bhi  air  an  suidheachndh  gu  h-iomchuidh 
chum  an  t-Sdcramaid  naomh  a  ghabhail,  their  an  Sagart 
an  earail  sn. 

AMhuinntir  ro  ionmhuinn  anns  an  Tighearn, 
sibhse  leis  an  àill  teachcl  a  dh'  ionnsuidh 
Comanachaidh  naoimh  cuirp  agus  fola  ar 
Slànuidhir  Criosd,  feumaidh  sibh  a  thoirt 
fainear  cionnus  a  tha  Naomh  Pòl  ag  earalachadh 
air  na  h-uile  neach  iad  fèin  a  rannsachadh  agus 
a  cheasnachadh  gu  dùrachdach,  mu'n  gabh  iad 
de  dhànadas  itheadh  de  n  Aran  sin,  agus  òl 
de  'n  Chupan  sin.  Oir  mar  a  tha  an  t-sochair 
mòr,  ma  ghabhas  sinn  an  t-Sàcramaid  naomh 
sin  le  cridhe  fìor  aithreach  agus  le  creidimh 
beòthail  (oir  an  sin  tha  sinn  ag  itheadh  feòla 
Chriosd,  agus  ag  òl  'fhola  air  mhodh  spioradail ; 
an  sin  tha  sinn  a'  gabhail  còmhnuidh  ann  an 
Criosd  agus  Criosd  annainne,  is  aon  sinn  maille 
ri  Criosd  agus  Criosd  maille  ruinne  :)  Mar  sin 
tha  'n  cunnart  mòr,  ma  ghabhas  sinn  i  gu  neo- 
iomchuidh.  Oir  an  sin  tha  sinn  ciontach  de 
chorp  agus  de  dh'  fhuil  Chriosd  ar  Slànuidhir  ; 
tha  sinn  a^  itheadh  agus  a£  òl  breitheanais 

o  o  o 

dhuÌDn  fèin,  gun  a  deanamh  aithne  air  corp  an 
Tighearna ;  tha  sinn  a'  lasadh  corruich  Dhè  'iì 
ar  n-aghaidh ;  tha  sinn  'g  a  bhrosnachadh  chum 
ar  pianadh  le  caochladh  euslaintibh  agus  le 
iomadh  gnè  bàis.  Air  an  aobhar  sin,  a  bhràith- 
rean,  thugaibh  breth  oirbh  fèin,  a  chum  nach 
toir  an  Tighearn  breth  oirbh ;  deanaibh  fìor 
aithreachas  air  son  'ur  peacaidhean  a  rinn  sibh ; 
bitheadh    creidimh    beòthail    agus  dainerean 

agaibh  ann  an  Criosd  ar  Slànuidhear ;  ath- 
leasaichibh  'ur  beatha,  agus  bithibh  ann  an 
gràdh  foirfe  ris  na  h-uile  dhaoinibh,  mar  sin 
bithidh  sibh  'n  'ur  luchd-comhpairt  iomchuidh 
de  na  dìomhaireachdaibh  naomha  sin.  Agus 
os  ceann  nan  uile  nithe,  feumaidh  sibh  buidh- 
eachas  ro  ùmhal  agus  bho  ar  n-uile  chridhe  a 
thoirt  do  Dhia  an  t-Athair,  am  Mac,  agus  an 
Spiorad  naomh,  air  son  saoradh  an  t-saoghail 
le  bàs  agus  le  fulangas  ar  Slànuidhir  Criosd, 
araon  Dia  agus  duine,  a  dh'  irioslaich  e  f  èin 
eadhon  do  'n  bhàs  air  a'  Chrann-cheusaidh,  air 
ar  son-ne  peacaich  thruagh',  a  bha  'n  ar  luidhe 
ann  an  dorchadas  agus  ann  an  sgàil  a'  bhàis,  a 
chum  gu'n  deanadh  e  sinn  'n  ar  cloinn  do 
Dhia,  agus  gu'n  àrdaicheadh  e  sinn  gu  beatha 
shìor-mhaireannaich.  Agus  a  chum  gu'n 
gnàth-chuimhnicheamaid  gràdh  anabarrach  ar 
Maighistir,  agus  ar  n-aon  Slànuidhir,  Iosa 
Criosd,  mar  so  a'  bàsachadh  air  ar  son,  agus  na 
sochairean  gun  àireamh  a  choisinn  e  dhuinn 
le  dortadh  'fhola  luachmhoir ;  shuidhich  agus 
dh'  orduich  e  dìomhaireachdan  naomha,  mar 
dhearbhaidhean  air  a  ghràdh,  agus  mar  ghnàth- 
chuimhneachan  air  a  bhàs,  a  chum  ar  comh- 
fhurtachd  mhòir'  agus  neo-chrìochnaich.  Uime 
sin  dhàsan  maille  ris  an  Athair,  agus  ris  an 
Spiorad  naomh,  thugamaid  (mar  a  tha  gu  ro 
shònraichte  mar  fhiachaibh  oirnn)  a  ghnàth 
buidheachas,  'g  ar  strìochdadh  fèin  gu  h-iomlan 
d'a  thoil  agus  d  a  riar  naomh,  agus  a'  deanamh 
dìchill  air  seirbhis  a  thoirt  dha  ann  am  fìor 
Daomhachd  agus  'an  ionracas  uile  làithean  ar 
beatha.  Amen. 

U  An  sin  their  an  Sagart  riusan  a  thig  a  ghabhail  cC 
Chomanachaidh  naoimh. 

Slbhse  a  tha  gu  firinneach  agus  gu  dùrachd- 
ach  a'  deanamh  aithreachais  air  son  'ur 
peacaidhean,  agus  a  tha  ann  an  gràdh 
agus  ann  an  deadh-rùn  do  'ur  coimhears- 
naich,  agus  a'  cur  romhaibh  beatha  nuadh  a 
chaitheamh,  àitheantan  Dhè  a  leantuinn,  agus 
imeachd  o  so  suas  'n  a  shlighibh  naomha-san ; 
Thigibh  'am  fagus  le  creidimh,  agus  gabhaibh 
an  t-Sàcramaid  naomh  so  chum  'ur  comhfhur- 
tachd ;  agus  deanaibh  'ur  n-aidmheil  iriosal  do 
Dhia  Uile-chumhachdach,  gu  sèimh  a'  lùbadh 
air  'ur  glùinibh. 

11  An  sin  theirear  an  aidmheil  choitchionn  so,  ann  an  ainm  na 
muinntir  sin  uile  aig  am  bheil  rùn  an  Comanachadh  naomh  a 
ghabhail,  le  aon  de  na  Ministeiribh,  e  fein  agus  an  sluagh  uile 
mar  an  ceudna  d  lùbadh  gu  h-iriosal  air  an  glùinibh,  agus 
ag  ràdh, 

ADhè  Uile-chumhachdaich,  Athair  ar  Tigh- 
earna  Iosa  Crsosd,  A  Chruithfhir  nan 
uile  nithe,  A  Bhreitheimh  nan  uile  dhaoine ; 
Tha  sinn  ag  aideachadh  agus  a'  caoidh  ar 
peacaidhean  agus  ar  n-aingidheachd  lìonmhoir, 
A  chuir  sinn  bho  àm  gu  àm  gu  mòr-chiontach 
'an  gnìomh,  Le  smuain,  le  focal,  agus  le 
deanadas,  An  aghaidh  do  Mhòrachd  dhiadh- 
aidh,  G-u  ro  cheart  a'  brosnachadh  d'  fheirg 
agus  do  chorruich  n  ar  rj-aghaidh.  Tha  sinn 
gu  dùrachdach  a'  gabhail  aithreachais,  Agus  tha 
bròn  o'r  cridhe  oirnn  air  son  ar  droch  ghnìomh- 
aran  so?  Tha  'bhi  'cuimhneachadh  orra  cràiteach 
dhuinn ;  Tha  n  eallach  dhiubh  do-iomchair. 
Dean  tròcair  oirnn,  Dean  tròcair  oirnn,  Athair 

ro  thròcairich ;  Air  sgàth  do  Mhic  ar  Tighearna 
Iosa  Criosd,  Maith  dhuinn  na  h-uile  a  chaidh 
seachad,  Agus  deònaich  gu  bràth  an  dèigh  so 
Gu'n  toir  sinn  seirbhis  dhuit  agus  gu'n  toilich 
sinn  thu,  Ann  an  nuadhachd  beatha,  Chum 
onoir  agus  glòire  d'  Ainme,  trìd  Iosa  Criosd  ar 
Tighearna.  Amen. 

11  An  sin  èiridh  an  Sagart  a  suas  ( no  an  t-Easbuig  ma 
bhitheas  e  'làthairj,  agus  'g  a  thionndadh  fèin  ris  an 
t-sluagh,  cuiridh  e  'an  cèill  am  fuasgladh  so. 

Dla  Uile-chumhachdach  ar  n-Athair  nèamh- 
aidh,  o  'mhor  thròcair  a  gheall  maith- 
eanas  pheacaidhean  dhoibhsan  uile  a  philleas 
d'a  ionnsuidh  le  aithreachas  dùrachdach  agus  le 
fìor  chreidimh ;  Gu'n  deanadh  e  tròcair  oirbh, 
gu'm  maitheadh  agus  gu'n  saoradh  e  sibh  bho 
'ur  n-uile  pheacaidhibh,  gun  daingnicheadh 
agus  gu'n  neartaicheadh  e  sibh  anns  gach  uile 
mhaitheas,  agus  gu'n  tugadh  e  sibh  chum  na 
beatha  shìorruidh,  trìd  Iosa  Criosd  ar  Tighearna. 
Amen. 

1Ì  An  sin  their  an  Sagart, 

Eisdibh  ciod  na  briathran  sòlasach  a  tha  ar 
Slànuidhear  Criosd  a'  labhairt  riusan  uile  a  tha 
gu  fìrinneach  a'  pilleadh  d'a  ionnsuidh. 

THigibh  a?  m'  ionnsuidh-sa,  sibhse  uile  a  tha 
ri  saothair  agus  fo  throm  uallach,  agus 
bheir  mise  suaimhneas  dhuibh.  N.  Mata  xi.  28. 

Is  ann  mar  sin  a  ghràdhaich  Dia  an  saoghal, 
gun  d'  thug  e  'aon-ghin  Mhic  fèin,  chum  as 
ge  b'e  neach  a  chreideas  ann,  nach  sgriosar 
e,  ach  gum  bi  a  bheatha  shìorruidh  aige. 
N.  Eoin.  iii.  16. 

228 


An  Comanachadh. 

Eisdibh  mar  an  ceudna  ciod  a  tha  N.  Pòl  ag 
ràdh. 

Is  fìor  an  ràdh  so,  agus  is  airidh  e  air  gach 
aon  chor  air  gabhail  ris,  gu'n  d'  thàinig 
Iosa  Criosd  do  n  t-saoghal  a  thèarnadh  pheac- 
ach.    1  Tim.  i.  15. 

Eisdibh  cuideachd  ciod  a  tha  N.  Eoin  ag 
ràdh. 

Ma  pheacaicheas  neach  air  bith,  tha  Fear- 
tagraidh  againn  maille  ris  an  Athair,  Iosa 
Criosd  am  fìrean,  agus  is  esan  an  ìobairt-rèitich 
air  son  ar  peacaidhean.    1  N.  Eoin  ii.  1. 

U  An  deigh  so  the'id  an  Sagart  air  aghaidh,  ag  ràdh, 

Togaibh  a  suas  'ur  cridheachan. 

Freagairt. 

Tha  sin  'g  an  togail  a  suas  a  dh'  ionnsuidh 
an  Tighearna. 

Sagart. 

Thugamaid  buidheachas  do  'n  Tighearn  ar 
Dia. 

Freagairt. 

Tha  e  iomchuidh  agus  ceart  sin  a  dheanamh. 

U  An  sin  tionndaidh  an  Sagart  gu  Bòrd  an  Tighearna, 
agus  their  e, 

THa   e   ro   iomchuidh,    ceart,    agus  'n  a 
dhleasannas  a  tha  mar  fhiachaibh  oirnn, 
gu  n  tugamaid  aig  gach  àm,  agus  Cha 

n-àbrar 

anns    gach    uile    àite    buidheachas  jAtrifi?^aS 
dhuit-sa,  0  'Thighearna,  Athair  nao-  ^mmhìmck  nl 
imh,  a  Dhè  Uile-chumhachdaich  agus  Trionaid- 
shìorruidh. 

U  An  so  leanaidh  an  Roimh-ràdh  sònraichte,  a  rèir  an 
àma,  ma  bhitheas  aon  àraidh  air  bith  orduichte,  no  mur 
a  h-eil,  leanaidh  gun  dàil, 

Ulme  sin  maille  ri  Ainglibh  agus  Ard- 
ainglibh,  agus  le  cuideachd  nèimh  uile 
tha  sinn  a'  toirt  àrd-mbolaidh  agus  urraim  do 
d'  Ainm  glòrmhor,  o  so  suas  'g  ad  chliùthachadh, 
agus  ag  ràdh,  Naomh,  naomh,  naomh,  Tighearn 
Dia  nan  sluagh,  Tha  nèamh  agus  talamh  làn  de 
d'  ghlòir.  Glòir  gu'n  robh  dhuitsa,  0  'Thigh- 
earn',  a  Thi  a's  ro  àirde.  Amen. 

U  Roimh-ràdhan  sònraichte. 
II  Airlà  Nodhlaic,  agus  seachd  làithibh  }n  a  dheigh. 

DO  bhrìgh  gu;n  d'  thug  thu  Iosa  Criosd 
d'  aon  Mhac  gu  'bhi  air  a  bhreith  mar 
aig  an  àm  so  air  ar  son-ne,  a  rinneadh  'n  a  f  hìor 
dhuine  le  oibreachadh  an  Spioraid  naoimh  de 
nadur  na  h-Oighe  Muire  a  mhàthar,  agus  sin 
gun  smal  peacaidh,  chum  sinne  a  ghlanadh 
o  gach  uile  pheacadh.  Uime  sin  maille  ri 
Ainglibh,  &c. 

11  Air  là  na  Càisge,  agus  seachd  làithibh  'n  a  dheigh. 

ACh  gu  h-àraidh  tha  mar  fhiachaibh  oirnn 
thusa  'mholadh  air  son  aiseirigh  ghlòr- 
mhoir  do  Mhic  Iosa  Criosd  ar  Tighearna :  oir 
is  esan  am  fior  Uan-Càisge  a  dhlobradh  air  ar 
son-ne,  agus  a  thug  air  falbh  peacadh  an  t-saogh- 
ail ;  a  sgrios  am  bàs  le  'bhàs  fèin,  agus  le  eirigh 
a  rìs  gu  beatha  a  dh'aisig  dhuinne  beatha  shìorr- 
uidh.  Uime  sin  maille  ri  Ainglibh,  &c. 

II  Air  là  an  Dol-suas,  agus  seachd  Idithibh  'n  a  dheigh. 

TRìd  do  Mhic  ro  iorimhuinn  Iosa  Criosd  ar 
Tighearna,  a  dh'  fhoillsich  e  fèin  gu 
follaiseach  d'a  Abstolaibh  uile  an  dèigh  'aiseirigh 
ro  ghlòrmhoir,  agus  a  chaidh  'n  an  sealladh  a 
suas  gu  nèamh  a  dh'  ullachadh  àite  dhuinne  ; 
a  chum  far  am  bheil  esan,  gu'n  rachamaide  a 
suas  an  sin  mar  an  ceudna  agus  gu'n  riaghla- 
maid  maille  ris  ann  an  glòir.  Uime  sin  maille 
ri  Ainglibh  &c. 

51  Air  Dòmhnach  na  Cuingeis,  agus  sia  làithibh  'n  a 
dhèigh. 

TRìd  losa  Criosd  ar  Tighearna;  a  rèir  a 
gheallaidh  ro  fhìrinmch-san  thàinig  an 
Spiorad  naomh  gu  h-obann  a  nuas  o  nèamh 
mar  aig  an  àm  so  le  mòr  fhuaim,  mar  ghaoth 
ro  threun  ann  an  coslas  theangannan  teine,  a' 
teachd  air  na  h-Abstolaibh,  a  chum  an  teagasg, 
agus  an  treòrachadh  a  dh'ionnsuidh  gach  uile 
fhìrinn,  a'  toirt  dhoibh  araon  tìodhlaic  iomadh 
cainnt,  agus  mar  an  ceudna  dànachd  maille  ri 
eud  dùrachdach,  a  shearmonachadh  an  t-Soisgeil 
gu  bunailteach  do  na  h-uile  chinnich,  leis  am 
bheil  sinn  air  ar  toirt  a  mach  à  dorchadas  agus 
à  mearachd  a  chum  an  t-soluis  shoilleir  agus  a 
chum  fìor  eòlais  ortsa,  agus  air  do  Mhac  Iosa 
Criosd.    Uime  sin  maille  ri  Ainglibh  &c. 

11  Air  feill  na  Trionaid  a  mhàin. 

IS  aon  Dia  thu,  aon  Tighearn ;  cha  n-e  aon 
phearsa  a  mhàin,  ach  tri  pearsannan  ann 
an  aon  nadur.    Oir  an  ni  sin  a  tha  sinn  a' 
creidsinn  mu  ghlòir  an  Athar,  an  ni  ceudna  tha 
sinn  a'  creidsinn  mu'n  Mhac,  agus  mu'n  Spiorad 

naomh,  gun  mhuthadh  sam  bith  no  eadar-dheal- 
achadh.    Uime  sin  maille  ri  Ainglibh  &c. 

51  An  deigh  gach  aon  de  na  Roimh-ràdhaibh  so  gun  dàil 
seinnear  no  theirear, 

Ulme  sin  maille  ri  Àinglibh  agus  Ard- 
ainglibh  agus  le  cuideachd  nèimh  uile, 
tha  sinn  a'  toirt  àrd-mholaidh  agus  urraim  do 
d'Ainm  glòrmhor,  o  so  suas  g  ad  chliùthachadh, 
agus  ag  ràdh,  Naomh,  naomh,  naomh,  Tighearn 
Dia  nan  sluagh,  tha  nèamh  agua  talamh  làn  de 
d  ghlòir.  G-lòir  gu  n  robh  dhuitsa,  0  'Thighearn', 
a  Thi  a's  ro  àirde.  Amen. 

51  An  sin  their  an  Sagart  a'  lùbadh  sìos  air  a  gkluinibk 
aig  Bòrd  an  Tighearna  yan  ainm  na  muinntir  sin  uile 
a  ghabhas  an  Comanackadh,  an  urnuigk  so  a  leanas. 

CHa-n  ;eil  sinn  a'  gabhail  de  dhànadas  oirnn 
teachd  an  so  a  dh'ionnsuidh  do  Bhùird-sa, 
0  'Thighearna  thròcairich,  ag  earbsadh  'n  ar 
fìreantachd  fèin,  ach  ann  an  lìonmhoireachd 
agus  ann  am  meud  do  thròcairean-sa.  Cha-n 
airidh  sinn  urrad  's  an  sbruileach  fo  d'  Bhòrd- 
sa  a  chruinneachadh  a  suas.  Àch  is  tusa  an 
Tighearn  ceudna,  aig  am  bheil  a'  bhuaidh  a  bhi 
do  ghnàth  tròcaireach ;  Deònaich  dhuinn  air  an 
aobhar  sin,  a  Thighearna  ghràsail,  mar  so  gun 
ith  sinn  feòil  do  Mhic  ionmhuinn  Iosa  Criosd, 
agus  gu'n  òl  sinn  'fhuil,  air  chor  's  gu 'm  bi  ar 
cuirp  pheacach  air  an  deanamh  glan  le  'chorpsan, 
aaus  ar  n-anaman  air  an  ionnlaid  tre  'fhuil  ro 
luachmhoir,  agus  gu'n  gabh  sinn  gu  sìorruidh 
tuilleadh  còmhnuidh  ann-san,  agus  esan  ann- 

ainne.  Amen. 

U  An  sin  air  do'n  t-Sagart  a  bhi  'n  a  sìieasamh  aig  beul- 
aobh  a'  Bhùird,  uidheamaichidh  e  an  t-Aran  agus  am 
Fìon  air  chor  's  gi£m  bi  e  na  's  deise  dha  an  t-Aran  a 
bhriseadh  gu  h-iomchuidh  ann  an  lathair  an  t-sluaigh, 
agus  an  Cupan  a  ghlacadh  'n  a  làmhan,  agus  their  e 
an  Urnuigh-Choisrigidh,  mar  a  leanas. 


ADhè  Uile-chumhachdaich,  ar  n-Athair 
nèamhaidh,  o  d'  chaomh  thròcair  a  thug 
d'aon  Mhac  Iosa  Criosd  gu  bàs  fhulang  air  a' 
chrann-cheusaidh  air  son  ar  saorsa-ne,  a  rinn 
an  sin  (le  'aon  tabhartas  dheth  fèin  aon  uair  àir 
a  thairgse)  ìobairt,  tabhartas  agus  èiric  iomlan, 
foirfe  agus  uile-èifeachdach  air  son  pheacaidhean 
an  t-saoghail  uile,  agus  a  shuidhich,  agus  'n  a 
Shoisgeul  naomh  a  dh'àithn  dhuinn  gnàth- 
chuimhneachan  a  chumail  a  suas  air  a  sin  a 
bhàs  luachdmhor,  gus  a  theachd  a  rìs ;  Eisd 
ruinn,  0  Athair  thròcairich,  tha  sinn  gu  ro 
ùmhal  a'  guidhe  ort,  agus  deònaich  air  dhuinne 
do  chreutairean  so  de  dh'aran  agus  de  dh'fhìon 
a  ghabhail,  a  rèir  orduigh  naoimh  do  Mhic  ar 
Slànuidhir  Iosa  Griosd,  ann  an  cuimhneachan 
air  a  bhàs  agus  'fhulangas,  gu  m  bi  sinn  'n  ar 
luchd-comhpairt  d  a  chorp  agus  d'a  fhuil  ro 
bheannaichte :  Neach  anns  an  oidhche  giaCiidin  aZ 
cheudna  anns  an  do  bhrathadh  e  (a)  mVilVnt 
a  ghlac  aran,  agus  an  uair  a  thug  e  làmhan: 
buidheachas,  (b)  bhris  se  e,  agus  thug  J&ikTeZ 
e  d  a  dheisciobluibh  e,  ag  ràdh,  Gabh-  t  aran: 
aibh,  ithibh,  (c)  is  e  so  mo  chorp-sa  a  so(!làidhel 
tha  air  a  thoirt  air  ur  son-se,  deanaibh  ^  an 
so  mar  chuimhneachan  ormsa.  Mar 
an  ceudna  an  dèigh  na  Suipeir  (d)  g^LÌZ  2 
ghlac  e  an  cupan,  agus  an  uair  a  thug  uimt-  a 

(e)  Agusan 

e  buidheachas,  thug  e  dhoibhsan  e,  ag 
iàmhShgach  ràdh,  Olaibh  uile  dheth  so,  oir  is  i  so 
(mÌ'lhcuPan  fe)  m' f huil-sa  an  Tiomnaidh  Nuaidh, 
f°ona0itetieacì  a  dhòirtear  air  'ur  son-se  agus  air  son 
ìnmambheu  mhòran  chum  maitheanais  pheacaidh- 
ÌÌOehììhÌfg-  ean.  Deanaibh  so,  cia  minic  a  's  a 
eadh.  dh'òlas   sibh  e,  mar  chuimhneachan 

ormsa.  Amen. 

U  An  sin  gabhaidh  am  Ministeir  an  toiseach  an  Coman- 
achadh  anns  an  dà  sheòrsa  e  fèin,  agus  an  sin  thèid  e 
air  aghaidh  g'  a  thoirt  do  na  h-Easbuigibh,  Sagartaibh 
agus  Deaconaibh  anns  an  dòigh  cheudna  (ma  bhitheas 
aon  diubh  a  làthair)  agus  an  dèigh  sin  do  'n  t-sluagh 
mar  an  ceudna  ann  an  ordugh,  'n  an  làmhan,  iad  uile 
gu  h-iriosal  air  an  glùinibh.  Agus  an  uair  a  bheir  e 
an  t-aran  do  neach  air  bith,  their  e, 

OOrp  ar  Tighearn'  Iosa  Criosd,  a  chaidh  a 
thoirt  air  do  shon,  gu'n  gleidheadh  e  do 
chorp  agus  d'anam  gu  beatha  shìorruidh.  Gabh 
agus  ith  so  mar  chuimhneachan  gu'n  do  bhàs- 
aich  Criosd  air  do  shon,  agus  beathaich  air-san 
ann  ad  chridhe  le  creidimh  agus  taingealachd. 

11  Agus  their  am  Ministeir  a  bheir  an  cupan  do  neach 
air  bith, 

FUil  ar  Tighearn'  losa  Criosd,  a  dhòirteadh 
air  do  shon,  gu'n  gleidheadh  i  do  chorp 
agus  d  anam  gu  beatha  shìorruidh.  01  so  mar 
chuimhneachan  gu'n  do  dhoirteadh  fuil  Chriosd 
air  do  shon,  agus  bi  taingeil. 

11  Ma  theirgeas  an  t-aran  no  am  f\on  coisrigte  mi£n  gabh 
iad  uile  an  C omanachadh ;  coisrigidh  an  Sagart 
tuilleadh  a  rèir  na  riaghailt  a  tha  roimhe  air  a  h-ord- 
uchadh :  A}  tòiseachadh  aig  na  briathraibh  [Ar  Slàn- 
uidhear  Criosd  anns  an  oidhche  cheudna,  &c]  air  son 
beannachadh  an  arain ;  agus  aig  na  briathraibh  [Mar 

an  ceudna  an  dèigh  na  Suipeir,  &c]  air  son  beannach- 
adh  a?  chupain. 
U  An  dèigh  do  na  h-uile  an  Comanachadh  a  ghabhail, 
pillidh  am  Ministeir  gu  Bòrd  an  Tighearna,  agus  gu 
h-urramach  cuiridh  e  air  na  dh'fhàgar  de  'n  Aran  agus 
de  'n  Fhìon  choisrigte,  'g  an  còmhdachadh  le  lìon-eudach 
maiseach. 

An  sin  their  an  Sagart  Urnuigh  an  Tighearna,  an 
sluagh  ag  ràdh  gach  Iarrtuis  'n  a  dhèigh. 

AE  n- Athair  a  tha  air  nèamh ;  Naomhaichear 
d'  Ainm.  Thigeadh  do  Eìoghachd. 
Deanar  do  thoil  air  an  talamh,  Mar  thatar  a 
deanamh  air  nèamh.  Thoir  dhuinn  an  diugh 
ar  n-aran  laitheil.  Agus  maith  dhuinn  ar 
cionta,  Mar  a  mhaitheas  sinne  dhoibhsan  a  tha 
'ciontachadh  'n  ar  n-aghaidh.  Agus  na  leig  'am 
buaireadh  sinn ;  Ach  saor  sinn  o  olc.  Oir  is 
leatsa  an  rìoghachd,  An  cumhachd  agus  a'  ghlòir, 
Gu  sìorruidh  agus  gu  sìorruidh.  Amen. 

H  An  dèigh  sin  theirear  mar  a  leanas. 

O'Thighearna  agus  Athair  nèamhaidh,  tha 
sinne  do  sheirbhisich  ùmhal  gu  dùrachd- 
ach  ag  iarraidh  o  d'  mhaitheas  Athaireil,  thu  a 
ghabhail  gu  tròcaireach  ri  'r  n-ìobairt  so  de 
mholadh  agus  de  bhreith-buidheachais ,  gu  ro 
ùmhal  a'  guidhe  ort  thu  a  dheònachadh,  le 
deadh-thoillteanais  agus  le  bàs  do  Mhic  Iosa 
Criosd,  agus  tre  chreidimh  'n  a  fhuil,  gu'm 
faigh  sinne  agus  d'  Eaglais  gu  h-iomlan  maith- 
eanas  ar  peacaidhean,  agus  uile  shochairean  eile 
'fhulangais-san.  Agus  an  so,  0  'Thighearna, 
tha  sinn  a'  tairgse  agus  a'  toirt  a  suas  dhuit-sa, 
sinn  fèin,  ar  n-anaman  agus  ar  cuirp  gu  'bhi  'n 
am  beò-ìobairt  reusanta  agus  naoimh  dhuit-sa ; 
gu  h-ùmhal  2J  guidhe  ort,  gu  m  bi  sinne  uile  a 

tha  'n  ar  luchd-comhpairt  de  'n  Chomanachadh 
naomh  so,  air  ar  lìonadh  le  d'  ghràs  agus  le  d' 
bheannachadh  nèamhaidh.  Agus  ged  tha  sinn 
neo-airidh  le  lìonmhoireachd  ar  peacaidhean  air 
ìobairt  sam  bith  a  thairgse  dhuit ;  gidheadh 
tha  sinn  a'  guidhe  ort  thu  a  ghabhail  ris  an 
dleasannas  so  agus  ris  an  t-seirbhis  so  a  tha 
mar  f  hiachaibh  oirnn  a  dheanamh ;  gun  ar 
toillteannais  a  thomhas,  ach  ar  ciontan  a  mhaith- 
eadh,  trìd  Iosa  Criosd  ar  Tighearna ;  trìd-san, 
agus  maille  ris-san,  ann  an  aonachd  an  Spioraid 
naoimh,  gach  uile  urram  agus  ghlòir  gu  n  robh 
dhuitsa,  0  Athair  Uile-chumhachdaich,  saoghal 
gun  chrìoch.  Amen. 


Dhè    Uile-chumhachdaich  agus  shìor- 


f\  mhaireannaich,  tha  sinne  a  ghabh  mar 
a  tha  iomchuidh  na  dìomhaireachda  naomha 
so,  a'  toirt  buidheachais  o'r  n-uile  chridhe  dhuit 
a  chionn  gu  bheil  thu  a'  deònachadh  sinne  a 
bheathachadh  le  lòn  spioradail  de  chorp  agus  de 
fhuil  ro  luachmhor  do  Mhic  ar  Slànuidhir  Iosa 
Criosd ;  agus  gu  bheil  thu  leis  a'  so  a'  toirt 
cinnte  clhuinn  air  do  dheadh-ghean  agus  do 
mhaitheas  &'  ar  taobh  ;  agus  gu  bheil  sinn  'n  ar 
fìor  bhuill  air  ar  n-aonachadh  ann  an  corp 
dìomhair  do  Mhic,  ni  a  s  e  cuideachd '  bhean- 
naichte  nan  uile  shluagh  creideach ;  agus 
gu  bheil  sinn  mar  an  ceudna  n  ar  n-oighreach- 
aibh  tre  dhòchas  air  do  rìoghachd  mhaireann- 
aich,  le  deadh-thoillteanais  bàis  agus  fulangais 
ro  luachmhoir  do  Mhic  ionmhuinn.  Agus  tha 
sinn  gu  ro  ùmhal  a;  guidhe  ort,  0  Athair 


1Ì  No  so. 

nèamhaidh,  mar  so  ar  cuicleachadh  le  dJ  ghràs, 
chum  gu'm  buanaich  sinn  anns  a'  chomh- 
chomunn  naomh  sin,  agus  gu  n  dean  sinn  na 
deadh  oibre  sin  uile  a  dh'  ullaich  thu  a  chum 
gu  'n  gluaiseamaid  annta,  trìd  losa  Criosd  ar 
Tighearna ;  dhàsan  maille  riutsa  agus  ris  an 
Spiorad  naomh  gu  n  robh  gach  uile  onoir  agus 
ghlòir,  saoghal  gun  chrìoch.  Amen. 

U  An  sin  theirear  no  seinneir, 

GLòir  gu'n  robh  do  Dhia  anns  na  h-àrdaibh, 
agus  air  talamh  sìth,  deaclh-ghean  do 
dhaoinibh.  Tha  sinn  a'  toirt  molaidh  dhuit, 
tha  sinn  'g  ad  bheannachadh,  tha  sinn  a'  toirt 
aoraidh  dhuit,  tha  sinn  a'  toirt  glòire  dhuit,  tha 
sinn  a'  toirt  buidheachais  dhuit  air  son  do  mhòr 
ghlòire,  0  Thighearna  Dhè,  a  Rìgh  nèamhaidh, 
a  Dhè  an  t-Athair  Uile-chumhachdach. 

0  'Thighearna,  an  t-aon-ghin  Mhic  Iosa 
Criosd,  0  'Thighearna  Dhè,  Uain  Dhè,  ;Mhic  an 
Àthar,  a  tha  'toirt  air  falbh  pheacaidhean  an 
t-saoghail,  dean  tròcair  oirnn.  Thusa,  a  tha 
'toirt  air  falbh  pheacaiclhean  an  t-saoghail, 
dean  tròcair  oirnn.  Thusa  a  tha  'toirt  air  falbh 
pheacaidhean  an  t-saoghail,  gabh  ri  r  n-urnuigh. 
Thusa  a  tha  a'd'  shuidhe  air  deas  làimh  Dhè 
an  Athar,  dean  tròcair  oirnn. 

Oir  is  tusa  a  mhàin  a  tha  naomh,  is  tusa  a 
mhàin  an  Tighearn,  is  tusa  a  mhàin,  0  'Chriosd, 
maille  ris  an  Spioracl  naomh,  a  tha  ro  àrd  ann 
an  glòir  Dhè  an  Athar.  Amen. 

H  Àn  sin  leigidh  an  Sagart  (no  an  t-Easbuig  ma  bhitheas 
e  'làthair)  air  falbh  iad  leis  a'  bheannachadh  so. 

GU'n  gleidheadh  sìth  Dhè  a  tha  os  cearm 
gach  uile  thuigse,  'ur  cridheachan  agus 
'ur  n-inntinnean  ann  an  eòlas  agus  ann  an 
gràdh  Dhè,  agus  a  Mhic  Iosa  Criosd  ar  Tigh- 
earna :  Agus  gu  n  robh  beannachadh  Dhè 
Uile-chumhachdaich,  an  Athar,  a'  Mhic,  agus 
an  Spioraid  naoimh,  'n  'ur  measg,  agus  gu'n 
gabhadh  e  còmhnuidh  maille  ruibh  do  ghnàth. 
Amen. 

11  Guidhean  a  tha  rVn  ràdh  an  de'igh  an  Tabhartais,  an 
uair  nach  'eil  Comanachadh  ann,  air  gach  leithid  sin 
de  là  aon,  no  tuilleadh ;  agus  feudaidh  iad  a  bhi  air 
an  ràdh  cuideachd,  cho  tric  's  a  bhitheas  aobhar  air,  an 
dèigh  Ghuidhean  Urnuigh  Mhaidne  no  Urnuigh  Fheasg- 
air,  a?  Chomanachaidh,  no  na  Laoidh-dhiann,  mar  a  chi 
am  Ministeir  iomchuidh. 

OThighearna,  gu  tròcaireach  cuidich  sinn 
annta  so  ar  n-athchuingibh  agus  ar 
n-urnuighibh,  agus  stiuir  slighe  do  sheirbhiseach, 
gu  greim  f  haighinn  air  sàbhaladh  sìorruidh  ;  a 
chum  'am  measg  gach  uile  mhuthaidh  agus  thuit- 
eamais  na  beatha  bhàsmhoir  so,  gu 'm  bi  iad 
air  an  sìor  dhìon  le  d'  chòmhnadh  ro  ghràsail 
agus  ullamh,  trìd  Iosa  Criosd  ar  Tighearna. 
Àwien. 

O'Thighearna  Uile-chumhachdaich,  agus  a 
Dhè  mhaireannaich,  deònaich,  tha  sinn 
a;  guidhe  ort,  araon  ar  cridheachan  agus  ar 
cuirp  a  stiuradh,  a  naomhachadh,  agus  a  riagh- 
ladh  ann  an  slighibh  do  laghannan,  agus  ann 
an  oibribh  d'àitheantan,  a  chum  tre  do  dhìdean 
ro  chumhachdaich,  araon  an  so  agus  gu  sìorruidh, 
gu'm  bi  sinn  air  ar  gleidheadh  gu  tèaruinte  ann 
an  corp  agus  ann  an  anam,  trìd  ar  Tighearna 
agus  ar  Slànuidhir  Iosa  Criosd.  Amen. 

ADhè  Uile-chumhachdaich,  tha  sinn  a* 
guidhe  ort,  deònaich  gu  m  bi  na  briathran 
;  a  chuala  sinn  an  diugh  le  'r  cluasaibh  o'n  taobh 
a  muigh,  le  d'  ghràs  air  an  suidheachadh  'an 
taobh  a  stigh  'n  ar  cridheachaibh,  a  chum  gu'n 
toir  iad  a  mach  annainn  toradh  deadh  chaithe- 
beatha,  gu  onoir  agus  moladh  d'Ainme,  trìd 
Iosa  Criosd  ar  Tighearna.  Amen. 

TKeòraich  sinn,  0  'Thighearna,  n  ar  n-uile 
dheanadais,  le  d'fhàbhar  ro  ghràsail,  agus 
thoir  air  ar  n-aghaidh  sinn  le  dshìor  chòmh- 
i  nadh,  a  chum  n  ar  n-uile  oibribh  a  thòisich,  a 
bhuanaich  agus  a  chrìochnaich  sinn  annad-sa, 
gu'n  glòraich  sinn  d'Ainm  naomh,  agus  fa- 
dheoidh  le  d'thròcair  gu'm  faigh  sinn  a'  bheatha 
mhaireannach,  trìd  Iosa  Criosd  ar  Tigheama. 
Amen. 

ADhè  Uile-chumhachdaich,  tobar  gach  uile 
ghliocais,  aig  am  bheil  fios  air  ar  n-uireas- 
|  bhuidhibh  mu'n  iarr  sinn,  agus  air  ar  n-aineolas 
ann  an  iarraidh  ;  Tha  sinn  a'  guidhe  ort  truas 
a  bhi  agad  ri  r  n-anmhuinneachdaibh;  agus  na 
nithe  sin  air  son  ar  mi-f  hiachalachd  nach  ;eil  de 
dhànadas  againn,  agus  air  son  ar  doille  nach 
urrainn  sinn  iarraidh,  deònaich  an  toirt  dhuinn 
air  son  flachalachd  do  Mhic  Iosa  Criosd  ar 
Tighearna.  Amen. 

ADhè  Uile-chumhachdaich,  a  gheall  èisd- 
eachd  ri  guidhibh  na  muinntir  a  tha  g 
iarraidh  ann  an  Ainm  do  Mhic ;  Tha  sinn  a' 
guidhe  ort  gu  tròcaireach  thu  a  dh'aomadh  do 
chluasan  d'ar  n-ionnsuidh-ne  a  rinn  a  nis  ar 
n-urnuighean  agus  ar  n-athchuingean  riut,  agus 

deònaìch  na  nithe  sin  a  dh'iarr  sinn  gu  creìd- 
each  a  r6ir  do  thoile,  gu'm  faigh  sinn  iad  gu 
h-èifeachdach,  gu  fuasgladh  air  arn-uireasbhuidh, 
agus  gu  nochdadh  a  mach  do  ghlòire-sa,  trìd 
Iosa  Criosd  ar  Tighearna.  Amen. 

11  Air  Dòmhnachaibh  agus  air  làithibh  naomh:  eile  (mur 
bi  Comanachadh  ann)  bithidh  na  h-uile  nithean  a  tha 
air  an  orduchadh  aig  a'  Chomanachadh  air  an  ràdh, 
gu  deireadh  na  h-Urnuigh  choitchionn  [Air  son  staid 
Eaglais  Chriosd  uile  a  tha  'cogadh  an  so  air 
talamh]  maraon  maille  ri  aon  no  tuilleadh  de  na 
Guidhibh  so  mu  dheireadh  a  bha  air  an  aithris  dìreach 
roimh  so,  a  comh-dhunadh  leis  a?  Bheannachadh. 

11  Agus  cha  bhi  Suipeir  an  Tighearna  air  a  frithealadh, 
mur  bi  àireamh  iomchuidh  air  son  an  Comanachadh  a 
ghabhail  maille  ris  an  t-Sagart,  a  reir  mar  a  chi  e 
iomchuidh. 

11  Agus  mur  bi  os  ceann  fichead  pearsa  anns  an  Sgìreachd 
aig  am  bheil  tuigse  iomchuidh  an  Comanachadh  a 
ghabhail ;  gidheadh  cha  bhi  Comanachadh  ann  mur 
gabh  ceathrar  (no  triuir  air  a'  chuid  a  's  lugha)  an 
Comanachadh  maille  ris  an  t-Sagart. 

U  Agus  anns  na  h-Eaglaisibh  far  am  bheil  Cathair  an 
Easbnig  agus  anns  na  h-Eaglaisibh  jar  am  bheil  comunn 
Mliinisteirean,  agus  ann  an  Oil-thighibh,  's  am  bheil 
mòran  Shagartan  agus  Dheaconan,  gabhaidh  iad  uile 
an  Comanachadh  maille  ris  an  t-Sagart  gach  Dòmhnach 
air  a'  chaid  a's  lugha,  mur  a  h-eil  iad  air  am  bacadh  le 
aobhar  reusanta. 

11  Agus  a  thoirt  air  falbh  a  h-uile  aobhair  easaonachd, 
agus  saobh-chrabhaidh,  a  tha  aig  Neach  air  bith  no  dh' 
fheudadh  a  bhi  aige  a  thaobh  an  Arain  agus  an  Fh\on\ 
is  leòir  gu'm  bi  an  t-Aran  'n  a  leithid  's  a  tha  air 
Htheadh  gu  cumanta;  ach  gu)m  bi  e  de'n  Aran  Chruith- 
neachd  is  fearr  agus  is  fìor-ghloine  a  dh\fheudar  gu 
goireasach  fhaotainn. 

%  Agus  ma  dK  fhanas  a\  bheay  de'n  Aran  agus  de'n  Fhìou 
gun  choisrigeadh,  bithidh  e  aig  d  Bhuachaille  Spior- 
adail  gu  fheum  fèin:  ach  ma  dhfhanas  cuibhrionn 
air  bith  de  na  chaidh  a  choisrigeadh,  cha  toirear  a  mach 
e  as  an  Eaglais,  ach  gun  dàil  an  dèigh  a'  Bheannach- 
aidh,  ithear  agus  òlar  e  le  h-urram  leis  an  t-Sagart 
agus  leis  d  chuid  sin  cle'n  Luchd-comanachaidh  a 
ghairmeas  e  's  an  àm  sin  da  ionnsuidh. 

U  Gheibhear  an  t-Aran  agus  am  Fìon  air  son  d  Choman- 
achaidh  leis  d  Bhuachaille  Spioradail  agus  leis  na 
Foirfich,  air  cosd  na  Sgìreachd. 

H  Agus  thoir  fainear,  gu'n  gabh  yach  Neach  a  tha  anns 
an  Sgìreachd  air  a'  chuid  a's  lugha  an  Comanachadh 
tri  uairean  anns  cC  bhliadhna,  agus  bithidh  uair  dhiubh 
sin  aig  a?  Chàisg.  Agus  gccch  bliaclhna  aig  ci  Chàisg 
ni  gach  Neach  a  tha  's  an  Sgìreachd  cunntas  ris  an 
t-Sagart  aig  am  bheil  curam  na  Sgireachd,  no  ris-an,  no 
riu-san  a  tha  ctige  'n  a  àite,  agus  paighidh  iad  dhoibh- 
san  no  dhàsan  gach  uile  dhlighe  Eaglais,  a  tha  gu 
gnàthaichte  dtigheach,  an  sin  agus  aig  an  àm  sin  ri  'bhi 
air  am  paiyheadh. 

11  An  dèigh  ddn  t-Seirbhis  Dhiadhaidh  crtochnachadh, 
bithidh  an  t-airgiod  a  thugadh  seachad  aig  an  Tabhartas 
air  a  bhuileachadh  air  son  a  leithid  de  dK fhenmaibh 
diadhaidh  agus  iochdmhor,  's  a  chi  am  Ministeir  agus 
na  Foirfich  iomchuidh.  Agus  mur  cbrd  iad  uime  so, 
thèid  a  bhuileachadh  mar  a  dK ordaicheas  an  t-Ard- 
fhear- ùghdarrais. 


DO  bhrìgh  gu  bheil  e  urduichte  anns  an  Riaghailt  so 
air  son  Frithealaidh  Suipeir  an  Tighearna,  gu'n 
gabhadh  an  Luchd-comanachaidh  i  air  an  Glùinibh ; 
(tha  'n  riaghailt  so  air  a  deadh-chiallachadh  mar  chomh- 
aradh  air  ar  n-aidmheil  ùmhail  agus  thaingeil  air  na 
sochairibh  a  thug  Criosd  seachad  innte  Dhoibhsan  uile  a 
ghabhas  i  gu  h-iomchuidh,  agus  air  son  seachnadh  a 
leithid  sin  de  mhi-naomhachadh,  agus  de  mhi-riaghailt 
anns  a'  Chomanachadh  naomh,  's  a  dh'fheudadh  tachairt 
air  dhòigh  eile)  Gidheadh,  an  t-eagal  tre  aineolas  agus 
anmhuinneachd,  no  tre  mhì-run  agus  dhanarrachd,  gu'n 
gabhadh  neach  air  bith  an  Lùbadh-ghlùn  so  ann  an 
seadh  docharach  no  gu'n  deanadh  e  droch  fheum  dheth  ; 

Tha  e  ann  a'  so  air  a  chur  'an  cèill,  nach  'eil  Aoradh  sanl 
bith  air  a  chiallachadh,  no  nach  bu  chòir  a  thoirt,  aon 
chuid  do'n  aran  no  do'n  fhìon  Shàcramaideach,  an  sin  gu 
corporra  air  an  gabhail,  no  do  Làthaireachd  Chorporra 
air  bith  de  dh'  Fheòil  agus  de  dh'  Fhuil  nadurra  Chriosd. 
Oir  tha  an  t-aran  agus  am  fìòn  Sàcramaideach  a'  mair- 
sinn  daonnan  'n  am  Brìgh  Nadurra  fèin,  agus  air  an 
aobhar  sin  cha-n  fheudar  aoradh  a  thoirt  dhoibh,  (oir 
b'  Iodhal-aoradh  sin,  gu  bhi  air  a  gheur-fhuathachadh 
leis  na  h-uile  Chriosduidhibh  creideach)  Agus  tha  corp 
agus  fuil  Nadurra  ar  Slànuidhir  Criosd  air  Nèamh,  agus 
cha-n  ann  an  so ;  air  dha  bhi  an  aghaidh  fìrinn  cuirp 
Nadurra  Chriosd,  gu  bheil  e  aig  an  aon  àm  ann  an  tuill- 
eadh  na  aon  àite. 

Baistidh  Fhollaisich  Naoidheanan 

ri   'ghnathachadh   anns   an  Eaglais. 

ÌJ   n^Ra  'ii  sluagh  ri  'n  comhairleachadh,  gu'm  bheil  e  ro 
iomchnidh  nach  bitheadh  am  Baisteadh  air  a'  fhrith- 
ealadh  ach  air  Dòmhnachaibh  agus  air  làithibh-naomìì  eile, 
an  uair  a  thig  d  chuid  is  mò  de  shluagh  ann  an  ceann  a 
chèile :  a  chum  araon  gu'm  bi  a?i  Coimhthional  a  tha  an  sin 
d  làthair  fianuiseach  air  gabhail  a  stigh  na  muinntir  a  tha 
air  an  ur-bhaisteadh  ann  an  àireamh  Eaglais  Chriosd; 
agus  mar  an  ceudna  a  chum  gdm  bi  gach  duine  a  bhitheas 
a  làthair  aig  Baisteadh  Naoidheanan  air  a  chur  'an 
cuimhne  air  'aidmheil  fèin  a  rinneadh  do  Dhia  'n  a 
Bhaisteadh.    Air  son  an  aobhair  cheudna  tha  e  iomchuidh 
gu'm  bi  am  Baisteadh  air  a  fhrithealadh  anns  d  chainnt 
chumanta.     Gidheadh   ( mas  èigin  e )    feudar  clann  a 
bhaisteadh  air  là  air  bith  eile. 
H  Agus  thoir  fainear ,  gu'm  bi  aig  gach  leanabh-gille  a  thèid  a 
bhaisteadh  dà  Oide-baistidh  agus  aon  Mhuime-baistidh : 
agus  aig  gach  leanabh-nighinn,  aon  Oide  agus  dà  Mhuime. 
H  An  uair  a  tha  clann  ri  fm  baisteadh,  bheir  na  Pàrantan 
fios  do'n  Bhuachaille  spioradail  air  an  oidhche  roimhe,  no 
anns  d  mhaduinn  mu'n  tòisich  Urnuigh  mhaidne.  Agus 
an  sin  feumaidh  na  h-Oideachan  agus  na  Muimeachan- 
baistidh,  agus  an  Sluagh,  maille  ris  a'  Chloinn  a  bhi  ullamh 
aig  an  Tobar-bhaistidh,  an  dara  cuid  d/ireach  an  dèigh  an 
Leasain  mu  dheireadh  aig  Urnuigh  Mhaidne,  no  dìreach 
an  dèigh  an  Leasain  mu  dheireadh  aig  Uruuigh  Fheasgair, 
mar  a  dh'orduicheas  am  Buachaille  spioradail  a  rèir  a 
thoil.    Agus  air  teachd  do'n  t-Sagart  a  dti  ionnsuidh  an 
Tobair-bhaistidh  (a  tha  aig  an  àm  siu  ri  'bhi  air  a  lìonadh 
le  uisge  fior-ghlan)  agus  a'  seasamh  an  sin  their  e, 
An  robh  an  leanabh  so  air  a  bhaisteadh  cheana,  no 
nach  robh  ì 

H  Ma  fhreagras  iad,  Cha  robh  :  An  sin  thèid  an  Sagart 
air  aghaidh  mar  a  leanas. 

AMhuinntir  ro  ionmhuinn,  do  bhrìgh  gu  bheil  na 
h-uile  dhaoine  air  an  gintinn  agus  air  am  breith  ann 
am  peacadh,  agus  gu  bheil  ar  Slànuidhear  Criosd  ag  ràdh, 

Nach  urrainn  neach  air  bith  dol  a  stigh  de  rìoghachd 
Dhè,  mur  bi  e  air  'ath-ghintinn  agus  air  a  nuadh-bhreith 
le  uisge  agus  leis  an  Spiorad  naomh  ;  Tha  mi  'guidhe 
oirbh  sibh  a  ghairm  air  Dia  an  t-Athair,  trìd  ar  Tighearna 
Iosa  Criosd,  gu'm  builicheadh  e  o'mhòr  thròcair  do  'n 
leanabh  so  an  ni  sin  nach  urrainn  a  bhi  aige  a  thaobh 
naduir ;  gu'm  bi  e  air  a  bhaisteadh  le  uisge  agus  leis  an 
Spiorad  naomh,  agus  air  a  ghabhail  a  stigh  de  dh'Eaglais 
naoimh  Chriosd,  agus  air  a  dheanamh  'n  a  bhall  beòthail 
dhi. 

1Ì  An  sin  their  an  Sagart, 

Deanamaid  urnuigh. 

A  Dhè  Uile-chumhachdaich  agus  shìor-mhaireannaich, 
/y  a  shàbhail  le  d'  mhòr  thròcair  Noah  agus  a  theagh- 
lach  's  an  àirc  o  sgrios  le  uisge,  agus  mar  an  ceudna  a 
threòraich  do  shluagh  clann  Israeil  gu  tèaruinnte  tre 'n 
fhairge  ruaidh,  mar  shamhladh  air  do  bhaisteadh  naomh; 
agus  le  baisteadh  do  Mhic  ro  ionmhuinn  Iosa  Criosd  ann 
an  amhainn  Iordain,  a  naomhaich  uisge  gu  peacadh  a 
thoirt  air  falbh  le  ionnlad  dìomhair ;  Tha  sinn  a'  guidhe 
ort  o  d'  thròcairibh  neo-chrìochnach  gu'n  amhairc  thu  gu 
tròcaireach  air  an  leanabh  so ;  gu'n  glan  agus  gu'n 
naomhaich  thu  e  leis  an  Spiorad  naomh,  a  chum  air  dha 
'bhi  air  a  shaoradh  o  d'  chorruich,  gu'm  bi  e  air  a  ghabhail 
a  steach  ann  an  àirc  Eaglais  Chriosd  ;  agus  air  dha  'bhi 
daingean  ann  an  creidimh,  aoibhneach  tre  dhòchas,  agus 
freumhaichte  ann  an  gràdh,  gu'n  siùbhail  e  troimh  thonn- 
aibh  an  t-saoghail  bhuaireasaich  so,  chum  fadheoidh  gu'n 
tìg  e  gu  tìr  na  beatha  maireannaich  ;  an  sin  gu  riaghladh 
maille  riutsa  saoghal  gun  chrìoch,  trìd  Iosa  Criosd  ar 
Tighearna.  Amen. 

ADhè  Uile-chumhachdaich  agus  neo-bhàsmhoir,  còmh- 
nadh  nan  uile  a  tha  uireasbhuidheach,  fear-cuid- 
eachadh  nan  uile  a  theicheas  a'  d'  ionnsuidh  air  son 
cabhair,  beatha  na  muinntir  a  tha  'creidsinn,  agus 
aiseirigh  nam  marbh  ;  Tha  sinn  a'  gairm  ort  air  son  an 
naoidhein  so,  chum  air  dha  'teachd  a  dh'ionnsuidh  do 
bhaistidh  naoimh,  gu'm  faigh  e  maitheanas  'n  apheacaidh- 
ibh  le  ath-ghintinn  spioradail.  Gabh  e,  O  'Thighearna, 
mar  a  gheall  thu  lo  d'  Mhac  ro  ionmhuinn,  ag  ràdh, 

Iarraibh,  agus  bheirear  dhuibh  ;  siribh,  agus  gheibh  sibh; 
buailibh  an  dorus,  agus  fosgailear  dhuibh  :  Mar  so  thoir 
dhuinne  a  nis  a  tha  'g  iarraidh  ;  deònaich  gu'm  faigh  sinne 
a  tha  'sireadh  :  fosgail  an  geata  dhuinne  a  tha  'bualadh  ; 
a  chum  gu'm  meal  an  naoidhean  so  beannachadh  sìorr- 
uidh  d'ionnlaid  nèamhaidh,  agus  gu'n  tig  e  a  dh'ionnsuidh 
na  rìoghachd  shìorruidh  a  gheall  thu  le  Criosd  ar  Tigh- 
earn.  Amen. 

11  An  sin  seasaidh  an  sluagh  a  suas,  agus  their  an 
Sagart, 

Eisdibh  briathran  an  t-Soisgeil,  sgrìobhta  le  Naomh 
Marcus,  anns  an  deicheamh  caibideil,  aig  an  treas  rann 
deug. 

K  Marcus  x.  13. 

THug  iad  leanaba  dh'  ionnsuidh  Ghriosd,  chum 
gu'm  beanadh  e  riu;  agus  chronuich  a  dheisciobuil 
a'  mhuinntir  a  thug  leo  iad.  Ach  an  uair  a  chunnaic 
Iosa  sin,  bha  e  ro  dhiombach,  agus  thubhairt  e  riu, 
Leigibh  do  na  leanabaibh  teachd  a'  m'  ionnsuidh,  agus 
na  bacaibh  iad ;  oir  is  ann  d'an  leithidibh  a  tha  rìogh- 
achd  Dhè.  Gu  deimhin  tha  mi  ag  ràdh  ruibh,  Ge  b'e 
neach  nach  gabh  rìoghachd  Dhè  mar  leanabh  beag,  nach 
tèid  e  gu  bràth  a  steach  innte.  Agus  ghlac  e  'n  a  uchd 
iad,  agus  chuir  e  a  làmhan  orra,  agus  bheannaich  e  iad. 

H  An  deigh  leughadh  an  t-Soisgeil,  bheir  am  Ministeir 
seachad  an  earail  ghoirid  so  air  briathraibh  an 
t-Soisgeil. 

AMhuinntir  ionmhuinn,  tha  sibh  a'  cluinntinn  anns 
an  t-Soisgeul  so  briathran  ar  Slànuidhir  Criosd, 
gu'n  d'àithn  e  a'chlann  a  thoirt  d'a  ionnsuidh ;  cia  mar  a 
chronuich  e  iadsan  leis  am  b'  àill  an  cumail  uaith ;  cia 
mar  a  tha  e  'brosnachadh  nan  uile  dhaoine  an  neò- 
chiontachd-san  a  leantuinn.  Tha  sibh  a'  faicinn  cionnus 
le  'ghiùlan  agus  le  'ghnìomh  o'n  leth-muigh  a  nochd  e  a 
dheadh-ghean  d'an  taobh ;  oir  ghlac  e  iad  'n  a  ghàird- 
einibh,  leag  e  a  làmhan  orra,  agus  bheannaich  e  iad.  Na 
cuiribh-se  teagamh  air  an  aobhar  sin,  ach*  creidibh  gu 
dùrachdach,  gu'n  gabh  e  mar  an  ceudna  gu  fàbharach  an 
Naoidhean  so  a  tha  làthair,  gu'n  glac  se  e  le  gàirdeinibh 
a  thròcair,  gu'n  toir  e  dha  beannachadh  na  beatha 

shìorruidh,  agus  gu'n  dean  se  e  'n  a  /Aear-comhpairt  air 
a  rìoghachd  mhaireannaich.  Air  an  aobhar  sin  air 
dhuinn  a  bhi  mar  so  làn-dearbhta  a  deadh-ghean  ar 
n-Athar  nèamhaidh  a  thaobh  an  Naoidhein  so,  a  nochd 
e  le  'Mhac  losa  Criosd,  agus  gun  teagamh  air  bith  ach 
gu'n  gabh  e  gu  fàbharach  ri'r  n  obair  iochdmhoir  so  ann 
an  toirt  an  Naoidhein  so  a  dh'  ionnsuidh  a  bhaistidh 
naoimh,  thugamaid  gu  creideach  agus  gu  cràbhach 
buidheachas  dha,  agus  abramaid, 

ADhè  Uile-chumhachdaich  agus  shìor-mhaireannaich, 
Athair  nèamhaidh,  tha  sinn  a'  toirt  buidheachais 
ùmhail  dhuit,  gu'n  do  dheònaich  thu  ar  gairm  gu  eòlas 
do  ghràis  agus  gu  creidimh  annad  :  Meudaich  an  t-eòlas 
so,  agus  daingnich  an  creidimh  so  annainn  gu  sìorruidh 
tuilleadh.  Thoir  do  Spiorad  naomh  do  'n  Naoidhean  so, 
a  chum  's  gu'm  bi  e  air  a  bhreith  a  rìs,  agus  air  a  dhean- 
amh  'n  a  oighre  air  sàbhaladh  sìorruidh,  trìd  ar  Tighearna 
Iosa  Criosd,  a  tha  beò  agus  a'  riaghladh  maille  riutsa 
agus  ris  an  Spiorad  naomh,  a  nis  agus  gu  sìorruidh. 
Amen. 

1Ì  An  sin  labhraidh  an  Sagart  ris  na  h-Oideachaibh  agus 
ris  na  Muimeachaibh-baistidh  air  an  dòigh  so. 

AMhuinntir  ionmhuinn,  thug  sibh  an  leanabh  so  an 
so  gu  bhi  air  a  bhaisteadh,  ghuidh  sibh  gu'n 
deònaicheadh  ar  Tighearn  Iosa  Criosd  a  ghabhail,  fhuasg- 
ladh  o  'pheacaidhibh,  a  naomhachadh  leis  an  Spiorad 
naomh,  rìoghachd  nèimh,  agus  a'  bheatha  shìorruidh  a 
thoirt  dha.  Chuala  sibh  cuideachd  gu'n  do  gheall  ar 
Tighearn  Iosa  Criosd  'n  a  Shoisgeul  na  nithe  so  uile  a 
bhuileachadh  air  a  dh'iarr  sibh :  an  gealladh  so  air 
a  thaobh-san  gu  ro  chinnteach  gleidhidh  agus  coimh- 
]ionaidh  se  e.  Air  an  aobhar  sin  an  dèigh  a'  gheallaidh 
so  a  rinn  Criosd,  is  èigin  do  'n  leanabh  so  cuideachd  gu 
creideach  a  ghealltuinn  air  a  thaobh  fèin,  leibhse  a  tha 
'n  'ur  n-urrais  air  (gus  an  tig  e  gu  aois  a  ghabhail  air 
fèin)  gu'n  cuir  e  cùl  ris  an  diabhul  agus  ri  uile  'oibribh, 
agus  do  ghnàth  gu'n  creid  e  focal  naomh  Dhè^agus  gu 
h-ùmhal  gu'n  gleidh  e  'àitheantan. 

!*Tha  mi  'feòraich  air  an  aobhar  sin, 

A  M  bheil  thusa  ann  an  ainm  an  leinibh  so  a'  cur  cùl 
f\  ris  an  diabhul  agus  ri  uile  'oibribh,  ri  greadh 
nachas  agus  glòir  dhìomhain  an  t-saoghail,  maille  ri  uile 
'thograibh  sanntach,  agus  ana-miannaibh  na  feòla,  air 
chor  's  nach  lean  thu  iad  agus  nach  bi  thu  air  do  threòr- 
achadh  leo  ì 

Freagairt. 
Tha  mi  'cur  cùl  riu  uile. 

Ministeir. 

AM  bheil  thu  'creidsinn  ann  an  Dia  an  t-Athair  Uile 
chumhachdach,  cruithfhear  nèimh  agus  talmhainn'? 
Agus  ann  an  Iosa  Criosd  'aon-ghin  Mhic-san  ar 
Tighearn;  Agus  gu'n  do  ghabhadh  e  leis  an  Spiorad 
naomh ;  gu'n  d'  rugadh  e  leis  an  Oigh  Muire ;  gu'n  d' 
fhuiling  e  fo  Phontius  Pilat,  gu'n  do  cheusadh  e,  gu'n  d' 
fhuair  e  bàs,  agus  gu'n  d'  adhlaiceadh  e ;  agus  gu'n  deach- 
aidh  e  sìos  do  dh'  ifrinn,  agus  mar  an  ceudna  gu'n 
d'  èirich  e  a  rìs  air  an  treas  là  ;  gu'n  deachaidh  e  suas 
gu  nèamh,  agus  gu  bheil  e  'n  a  shuidhe  air  deas  làimh 
Dhè  an  t-Athair  Uile-chumhachdach ;  agus  gu'n  tig  e  as 
an  sin  a  ris  aig  deireadh  an  t-saoghail,  a  thoirt  breith  air 
na  beòthaibh  agus  air  na  mairbh  1 

Agus  am  bheil  thu  'creidsinn  anns  an  Spiorad  naomh ; 
's  an  Eaglais  naoimh  Choitchionn,  'an  Comhchomunn 
nan  naomh ;  'am  maitheanas  pheacaidhean ;  'an  aiseirigh 
na  feòla;  agus  's  a  bheatha  mhaireannaich  an  dèigh 
a'  bhàis  ? 

Freagairt. 
Tha  mi  'creidsinn  so  uile  gu  daingean. 

Ministeir. 

AN  àill  leat  a  bhi  air  do  bhaisteadh  anns  a'  chreid- 
imh  so1? 

Freagairt. 

Is  e  sin  mo  mhiann. 

Ministeir. 

AN  gleidh  thu  ma  ta  gu  h-ùmhal  toil  agus  àitheantan 
naomha  Dhè,  agus  an  gluais  thu  annta  uile  làith.- 
ean  do  bheatha  1 

Freagairt. 

Ni  mi  sin. 

*\  An  sin  their  an  Sagart, 

O'Dhè  thròcairich,  deònaich  gu'm  bi  an  seann  Adh- 
amh  anns  an  leanabh  so  air  'adhlacadh,  air  chor  's 
gu'm  bi  an  duine  nuadh  air  a  thogail  suas  ann.  Amen. 

Deònaich  gu'm  bàsaich  na  h-uile  aignean  fheòlmhor  ann, 
agus  gu'm  mair  na  h-uile  nithean  a  bhuineas  do'n  Spiorad 
beò,  agus  gu'm  tas  iad  ann.  Amen. 

Deònaich  gu'm  faigh  e  cumhachd  agus  neart  gu  buaidh, 
agus  làmh  'n  uachdar  fhaotainn  air  an  diabhul,  air  an 
t-saoghal,  agus  air  an  fheòil.  Amen. 

Deònaich  cò  air  bith  an  so  a  tha  air  a  thoirt  a  suhs 
dhuit  le  'r  dreuchd  agus  le  'r  frithealadh-ne,  gu'm  bi  e 
cuideachd  air  a  sgeadachadh  le  deadh-bheusaibh  nèamh- 
aidh,  agus  gu'm  faigh  e  duais  shìor-mhaireannach,  tre  do 
thròcair-sa,  0  'Thighearna  Dhè  bheannaichte,  a  tha  beò 
agus  a'  riaghladh  nan  uile  nithe,  saoghal  gun  chrìoch. 
Amen. 

ADhè  Uile-chumhachdaich  agus  shìor-mhaireannaich, 
b'  e  do  Mhac  ro  ionmhuinn  Iosa  Criosd  a  dhoirt  a 
mach  as  a  thaobh  ro  phrìseil  araon  uisge  agus  fuil,  air  son 
maitheanais  ar  peacaidhean,  agus  a  thug  àithne  d'a  dheis- 
ciobluibh,  gu'n  rachadh  iad  a  theagasg  nan  uile  chinneach, 
agus  gu'm  baisteadh  siad  iad  ann  an  Ainm  an  Athar, 
agus  a  Mhic,  agus  an  Spioraid  naoimh  ;  Tha  sinn  a'  guidhe 
ort,  thu  dh'  èisdeachd  ri  athchuingibh  do  choimhthionail ; 
naomhaich  an  t-uisge  so  gu  peacadh  a  thoirt  air  falbh  le 
ionnlad  dìomhair:  agus  deònaich  gu'm  faigh  an  leanabh 
so  a  tha  a  nis  ri  'bhi  air  a  bhaisteadh  ann,  iomlanachd  do 
ghràis,  agus  gu  mair  e  gu  sìorruidh  ann  an  àireamh  do 
chloinne  chreidich  agus  thaghta,  trìd  Iosa  Criosd  ar 
Tighearna.  Amen. 

*ù  An  sin  glacaidh  an  Sagart  'n  a  làmhan  an  leanabh, 
agus  their  e  ris  na  h-Oideachaibh  agus  ris  na  Muimeach- 
aibh-baistidh, 

Ainmichibh  an  leanabh  so. 

A(/ns  an  sin  V/  a  ainmeachadh  'n  an  deigh  (ma  bheir 
iad  fios  dha  gn'm  fuiling  an  leanabh  e  qun  dochann ) 

tumaidh  se  e  anns  an  uisge  gu  càramach  agus  gu 
faicilleach,  ag  ràdh, 

NTha  mi  'g  ad  bhaisteadh  ann  an  Ainm  an  Athar, 
.     agus  a'  Mhic,  agus  an  Spioraid  naoimh.  Amen. 

U  Ach  ma  bheir  iad  fios  dha,  gìi  bheil  an  leanabh  fann, 
fbghnaidh  dha  uisge  a  dhoirteadh  air,  ag  ràdh  nam 
briathran  ceudna, 

NTha  mi  'g  ad  bhaisteadh  ann  an  Ainm  an  Athar, 
#     agus  a'  Mhic,  agus  an  Spioraid  naoimh.  Amen. 
11  An  sin  their  an  Sagart, 

THa  sinn  a'  gabhail  an  leinibh  so  a  stigh  de  choimli- 
thional  treuda  Chriosd,  f  agus  'g  a  chomharach- 
adh  le  comharadh  a'  chroinn-cheusaidh,  mar  ^Ansonian 
dhearbhadh  nach  bi  nàire  air  an  dèigh  so  Sagart  croìs 
creidimh  Chriosd  air  a  cheusadh  aideachadh,  JJJnu^  £- 
agus  cogadh  gu  duineil  fo  'bhrataich,  'an  <&*. 
aghaidh  peacaidh,  an  t-saoghail,  agus  au  diabhuil,  agus 
mairsinn  'n  a  shaighdear  agus  'n  a  sheirbhiseach  dìleas  do 
Chriosd  gu  crìch  a  bheatha.  Amen. 

U  An  sin  their  an  Sagart, 

ABhràithrean  ro  ionmhuinn,  air  do  'n  leanabh  so  a 
bhi  air  'ath-ghintinn,  agus  air  a  shuidheachadh 
ann  an  corp  Eaglais  Chriosd,  thugamaid  buidheachas 
do  Dhia  Uile-chumhachdach  air  son  nan  sochairean  so, 
agus  le  aon  rùn  deanamaid  ar  n-urnuighean  ris,  gu'n  caith 
an  leanabh  so  a'  chuid  eile  d'  a  bheatha  a  rèir  an  toisich  so. 

U  An  sin  theirear,  air  dhoibh  'bhi  uile  air  an  glùinibh. 

AR  n-Athair  a  tha  air  nèamh  :  Naomhaichear  d'Ainm. 
Thigeadh  do  rìoghachd.  Deanar  do  thoil  air  an  tal- 
amh,  Mar  thatar  a  deanamh  air  nèamh.  Thoir  dhuinn 
an  diugh  ar  n-aran  laitheil.  Agus  maith  dhuinn  ar 
cionta,  Mar  a  mhaitheas  sinne  dhoibhsan  a  tha  'ciontach- 
adh  'n  ar  n-aghaidh.  Agus  na  leig  'am  buaireadh  sinn  ; 
Ach  saor  sinn  o  olc.  Amen. 

1Ì  An  sin  their  an  Sagart, 

AThair  ro  thròcairich,  tha  sinn  a'  toirt  buidheachais 
o'r  cridhe  dhuit,  gu'n  do  dheònaich  thu  an  naoidh- 
ean  so  ath-ghintinn  le  d'  Spiorad  naomh,  a  ghabhail  mar 
do  leanabh  fèin  le  uchdmhacachd,  agus  a  dheanamh  'n  a 

bhall  de  d'  Eaglais  naoimh.  Agus  gu  h-ùmhal  tha  sinn 
a'  guidhe  ort  thu  a  dheònachadh,  air  dha  'bhi  marbh  do 
pheacadh,  agus  beò  do  dh'  f  hìreantachd,  agus  a  bhi  air 
'adhlacadh  maille  ri  Criosd  'n  a  bhàs,  gu'n  ceus  e  an  seann 
duine,  agus  gu'n  sgrios  e  gu  tur  corp  a'  pheacaidh  uile; 
agus  mar  a  tha  e  air  a  dheanamh  'n  a  /Aear-comhpairt 
de  bhàs  do  Mhic,  gu'm  bi  e  mar  an  ceudna  'n  a  fhear- 
comhpairt  d'a  aiseirigh ;  air  chor  's  fadheoidh  gu'm  bi  e 
'n  a  oighre  air  do  rìoghachd  mhaireannaich,  maille  ri  iar- 
mad  d'  Eaglais  naoimhe,  tre  Chriosd  ar  Tighearn.  Amen. 
51  An  sin  air  dhoibh  'bhi  uile  'n  an  seasamh,  labhraidh  an 

Sagart  ris  na  h-Oideachaibh  agus  ris  na  Muimeachaibh- 

baistidh  an  earail  so  a  leanas. 

DO  bhrìgh  gu'n  do  gheall  an  leanabh  so  leibhse  a  tha  'n 
'ur  n-urrais  air,  gu'n  cuireadh  e  cùl  ris  an  diabhul 
agus  ri  uile  'oibribh,  gu'n  creideadh  e  ann  an  Dia,  agus  gu'n 
deanadh  e  seirbhis  dha  ;  feumaidh  sibh  a  chuimhneach- 
adh  gur  e  'ur  gnothach  agus  'ur  dleasnas  fhaicinn  gu'm  bi 
an  naoidhean  so  air  a  theagasg,  cho  luath  's  a  bhitheas  e 
comasach  air  fhòghlum,  ciod  a'  bhòid,  an  gealladh  agus 
an  aidmheil  shòlaimte  a  rinn  e  an  so  leibhse.  Agus  a 
chum  gu'm  bi  fios  aige  air  na  nithibh  so  na's  fearr,  earal- 
aichidh  sibh  e  gu'n  èisd  e  ri  Searmonaibh,  agus  gu  h-àraid 
bheir  sibh  aire  gu'n  ionnsaich  e  a'  Chreud,  Urnuigh  an 
Tighearna,  agus  na  deich  Aitheantan  anns  a'  .chainnt 
chumanta,  agus  na  h-uile  nithean  eile  'bu  chòir  do  Chriosd- 
aidh  eòlas  a  bhi  aige  orra  agus  a  chreidsinn  gu  slàinte 
'anama ;  agus  gu'm  bi  an  leanabh  so  gu  deadh-bheusail 
air  a  thogail  a  suas  ann  an  caithe-beatha  dhiadhaidh  agus 
Chriosdail;  a'  cuimhneachadh  daonnan  gu 'm  bheil 
baisteadh  a'  nochdadh  dhuinn  ar  n-aidmheil,  's  e  sin,  gu'n 
lean  sinn  eiseimpleir  ar  Slànuidhir  Criosd,  agus  gu'm  bi 
sinn  air  ar  deanamh  cosmhuil  ris-san ;  a  chum  a's  ìnar  a 
bhàsaich  esan  agus  a  dh'  èirich  e  a  rìs  air  ar  son-ne ;  mar 
so  gu'm  bu  chòir  dhuinne  a  tha  air  ar  baisteadh,  bàsach- 
adh  o  pheacadh,  agus  èirigh  a  rìs  gu  fìreantachd,  do 
ghnàth  a'  claoidh  ar  n-uile  mhiannan  olc'  agus  thruaillidh, 
agus  gach  ]à  a'  dol  air  ar  n-aghaidh  anns  gach  uile  dheadh- 
bheus  agus  ann  an  diadhachd  caithe-beatha. 

H  Agus  an  deigh  so  their  e, 

IS  còir  dhuibh  aire  a  thoirt  gu'n  toirear  an  leanabh  so 
a  dh'ionnsuidh  an  Easbuig  gu  bhi  air  a  chomh- 

dhaingneachadh  leis,  cho  luath  a's  urrainn  e  a'  Chreud, 
Urnuigh  an  Tighearna,  agus  na  deich  Aitheantan  a  ràdh 
anns  a'  chainnt  chumanta,  agus  a  bhitheas  e  na's  faide 
air  a  theagasg  ann  an  Leabhar  cheisdean  na  h-Eaglais  a 
tha  air  a  chur  a  mach  a  chum  na  crìche  sin. 
n^Ha  e  cinnteach  le  focal  Dhe,  gu  bheil  clann  a  chaidh  a 
bhaisteadh,  agus  a  gheibh  bàs  mun  dean  iad  peac- 
adh  grììomha,  gun  teagamh  air  an  sàbhaladh. 
A  Thoirt  air  fcdbh  gach  uile  theagaimh  mu  ghnàthach- 
adh  comharaidh  a'  Chroinn-cheusaidh  's  <x'  Bhais- 
teadh ;  feudar  an  Mineachadh  ceart,  agus  na  reusain 
fhirinneach  air  son  a  ghleidheadh,  fhaicinn  anns  an 
XXX  Lagh  dèn  Eaglais,  a  chuireadh  a  mach  air  tiis 
anns  a'  bhliadhna  MDCIV. 

FMTHEALADH 
Baistidh  Uaignich  Cloinne 
ann  an  tighibh. 

1ì  Dffeir  Buachaillean  spioradail  gach  Sgìreachd  fios 
gu  tric  do  n  t-sluagh,  gun  dàil  a  chur  'am  Baist- 
eadh  an  cloinne  nds  faide  na  'n  ceud  no  an  dara 
Dòmhnach  an  dèigh  am  breith,  no  là-naomh  eile  a  tharlas 
eatorra,  mur  bi  aobhar  mòr  agus  reusonta  aca  air,  a 
bhitheas  ceart  a  rèir  beachd  d  Bhuachaille  spioradail. 

H  Agus  mar  an  ceudna  bheir  iad  rabhadh  dhoibh,  nach 
iarr  iad  an  clann  a  bhaisteadh  aig  an  dachaidh  'n  an 
tighibh  fèin  gun  a  leithid  so  de  dNaobhar  agus  de 
dh'  èigin  mhòir.  Ach  an  uair  is  èigin  dhoibh  sin  a 
dheanamh,  an  sin  bithidh  am  Baisteadh  air  a  fhritheal- 
adh  air  an  dòigh  so 

H  'An  toiseach  gairmear  air  Dia  le  Ministeir  na  Sgìr- 
eachd  (no  mur  bi  esan  a  làthair,  le  Ministeir  laghail  air 
bith  eile  a  dhfheudar  fhaighinn)  maille  riusan  a  tha 
'làthair,  agus  their  iad  Uimuigh  an  Tighearna,  agus 
urrad  de  na  guidhibh  a  dh' orduicheadh  a  ràdh  roimhe 
ann  an  Riaghailt  d  Bhaistidh  Fhollaisich,  's  a  leigeas 
an  ùine  agus  èigin  na  cùise  leo.  Agus  an  sin,  air  do'n 
leanabh  a  bhi  air  'ainmeachadh  le  aon  de  'n  mhuinntir 
a  tha  Hàthair,  doirtidh  am  Ministeir  uisge  air,  ag  ràdh 
nam  briathean  so  ; 

NTha  mi  'g  ad  bhaisteadh  ann  an  Ainm  an  Athar, 
.    agus  a'  Mhic,  agus  an  Spioraid  naoimh.  Amen. 

U  An  sìn  air  dhoibh  uile  'bhi  air  an  glùinibh,  bheir  am 
Ministeir  buidheachas  do  Dhia,  ag  ràdh, 

AThair  ro  thròcairich,  tha  sinn  a'  toirt  buidheachais 
o'r  cridhe  dhuit,  gu'n  do  dheònaich  thu  an  naoidh- 
ean  so  ath-ghintinn  le  d'  Spiorad  naomh;  a  ghabhail  mar 
do  leanabh  fèin  le  uchdmhacachd,  agus  a  dheanamh  'n  a 
bhall  de  d'  Eaglais  naoimh.  Agus  gu  h-ùmhal  tha  sinn 
a'  guidhe  ort  thu  a  dheònachadh,  mar  a  tha  e  'nis  air  a 
dheanamh  'n  a  y7iear-comhpairt  de  bhàs  do  Mhic,  gu'm  bi 
e  mar  an  ceudna  'n  a  /Aear-comhpairt  d'a  aiseirigh :  Agus 
fadheoidh  gu'm  bi  e  'n  a  oighre  air  do  rìoghachd  mhair- 
eannaich  maille  ri  iarmad  do  Naomh,  tre  an  ti  cheudna 
do  Mhac  Iosa  Criosd  ar  Tighearn.  Amen. 

U  Agus  na  cuireadh  iad  teagamh,  nach  'eil  an  leanabh  a 
tha  mar  so  air  a'  bhaisteadh  gu  laghail  agus  gu  diong- 
mhalta  air  «'  bhaisteadh,  agus  nach  bu  chòir  dha  bhi  air 
a'  bhaisteadh  a  rìs.  Ach  gidheadh,  ma  mhaireas  an 
leanabh  beò  an  dèigh  làimti,  a  tha  air  a  Bhaisteadh 
mar  so,  tha  e  iomchuidh  gu'm  bi  e  air  a  thoirt  do'n 
Eaglais,  a  chum  mcCs  e  Ministeir  na  Sgìreachd  sin  fèin 
a  Bhaist  an  leanabh  sin,  gu'm  faigh  an  Coimhthional 
Jios  gu'n  robh  fìor  riaghailt  a'  Bhaistidh  air  a  gnàth- 
achadh  leis  gu  h-uaigneach  roimhe :  Agus  anns  a'  chùis 
so  their  e, 

Tha  mi  'toirt  fios  dhuibh,  gu'n  do  bhaist  mise  an 
leanabh  so  a  reir  orduigh  iomchuidh  agus  suidhichte  na 
h-Eaglais  aig  a  leithid  so  de  dtiàm  agus  'n  a  leithid  so  de 
dti  àite,  'an  làthair  chaochladh  fhianuisean. 

U     A  Ch  mct  bhaisteadh  an  leanabh  le  Ministeir  laghail 
air  bith  eile;  an  sin  ceasnaichidh  agus  Jeuchaidh 
Ministeir  na  Sgìreachd  far  an  d'  rugadh  no  an  do 
bhaisteadh  an  leanabh,  an  robh  e  gu  laghail  air  a 
bhaisteadh,  no    nach  robh.     Anns  a'  chùis  so,  ma, 
fhreagras  a'  mhuinntir  a  bheir  leanabh  sam  bith  do'n 
Eaglais,  gn  bheil  an  leanabh  cendna  cheana  air  a, 
bhaisteadh,  an  sin  ceasnaichidh  am  Ministeir  iad  na's 
fhaide,  ag  ràdh, 

O  bhaist  an  leanabh  so  ? 
Cò  bha  'làthair  an  uair  a  bhaisteadh  an  leanabh  so  1 


Do  bhrìgh  gu'm  feud  nithean  airidh  nach  gabh  seach- 
nadh  anns  an  t-sàcramaid  so  a  bhi  air  an  dearmad  tre 
eagal  no  cabhag,  'n  an  leithidibh  sin  de  dh'  èiginibh ;  air 
an  aobhar  sin  tha  mi  'feòraich  na's  fhaide  dhibh, 

Ciod  an  ni  leis  an  do  bhaisteadh  an  leanabh  so  ? 
i      Ciod  na  briathran  leis  an  do  bhaisteadh  an  leanabh  sol 

11  Agus  ma  thuigeas  am  Ministeir  le  freagairtibh  na 
muinntir  a  bheir  an  leanabh  leo,  gu'n  robh  na  h-uile 
nithe  air  an  deanamh  mar  bu  chòir  dhoibh  a  bhi  ;  an 
sin  cha  bhaist  e  an  leanabh  a  rìs,  ach  gabhaidh  se  e  mar 
aon  de  threud  an  fhìor  shluaigh  Chriosdail,  ag  ràdh 
mar  so, 

THa  mi  'toirt  fios  dhuibh,  gu  bheil  anns  a'  chùis  so  na 
h-uile  nithe  deanta  gu  maith,  agus  a  rèir  deadh 
orduigh,  a  thaobh  baistidh  an  leinibh  so  ;  air  dha  'bhi 
air  a  bhreith  'am  peacadh-gin,  agus  ann  an  corruich  Dhè, 
gu  bheil  e  a  nis  le  ionnlad  na  h-Ath-ghineamhuinn  's  a 
Bhaisteadh,  air  a  ghabhail  a  steach  do  dh'àireamh  cloinne 
Dhè,  agus  do  dh'àireamh  oighreachan  na  beatha  mair- 
eannaich  :  Oir  cha  diùlt  ar  Tighearn  Iosa  Criosd  a  ghràs 
;  agus  a  thròcair  do  naoidheanaibh  mar  so,  ach  tha  e  gu  ro 
ghràdhach  'g  an  gairm  d'  a  ionnsuidh,  mar  a  tha  an 
Soisgeul  naomh  a'  deanamh  fianuis  g'  ar  comhfhurtachd 
air  an  dòigh  so. 

N.  Marcus  x.  13. 

THug  iad  leanaba  dh'  ionnsuidh  Chriosd,  chum  gu'm 
beanadh  e  riu ;   agus  chronuich  a  dheisciobuil  a' 
mhuinntir  a  thug  leo  iad.    Ach  an  uair  a  chunnaic  Iosa 
!  sin,  bha  e  ro  dhiombach,  agus  thubhairt  e  riu,  Leigibh  do 
ì  na  leanabaibh  teachd  a'  m'  ionnsuidh,  agus  na  bacaibh 
I  iad ;  oir  is  ann  d'an  leithidibh  a  tha  rìoghachd  Dhè.  Gu 
|  deimhin  tha  mi  ag  ràdh  ruibh,  Ge  b'e  neach  nach  gabh 
rìoghachd  Dhè  mar  leanabh  beag,  nach  tèid  e  gu  bràth  a 
steach  innte.    Agus  ghlac  e  'n  a  uchd  iad,  agus  chuir  e  a 
làmhan  orra,  agus  bheannaich  e  iad. 

11  An  dèigh  leughadh  an  t-Soisgeil,  bheir  am  Ministeir 
seachad  an  earail  ghoirid  so  air  briathraibh  an  t-Soisgeil. 
253 


Baisteadh  uaigneach. 


AMhuinntir  ionmhuinn,  tha  sibh  a'  cluinntinn  anns 
an  t-Soisgeul  so  briathran  ar  Slànuidhir  Criosd, 
gu'n  d'àithn  e  a'  chlann  a  thoirt  d'a  ionnsuidh ;  cia  mar 
a  chronuich  e  iadsan  leis  am  b'àill  an  cumail  uaith  ;  cia 
mar  a  tha  e  'brosnachadh  nan  uile  dhaoine  an  neòchiont- 
achd-san  a  leantuinn.  Tha  sibh  a'  faicinn  cionnus  le 
'ghiùlan  agus  le  'ghnìomh  o'n  leth-muigh  a  nochd  e  a 
dheadh-ghean  d'an  taobh ;  oir  ghlac  e  iad  'n  a  ghàirdein- 
ibh,  leag  e  a  làmhan  orra,  agus  bheannaich  e  iad.  Na 
cuiribh-se  teagamh  air  an  aobhar  sin,  ach  creidibh  gu 
dùrachdach,  gu'n  do  ghabh  e  mar  an  ceudna  gu  fàbharach 
an  naoidhean  so  a  tha  'làthair,  gu'n  do  ghlac  se  e  le 
gàirdeinibh  a  thròcair,  agus  (mar  a  gheall  e  'n  a  fhocal 
naomh)  gu'n  toir  e  dha  beannachadh  na  beatha  shìorr- 
uidh,  agus  gu'n  dean  se  e  'n  a  /^ear-comhpairt  air  a 
rìoghachd  mhaireannaich.  Air  an  aobhar  sin  air  dhuinn 
'bhi  mar  so  làn-dearbhta  a  deadh-ghean  ar  n-Athar 
nèamhaidh  a  thaobh  an  naoidhein  so,  a  nochd  e  le 
'Mhac  Iosa  Criosd,  thugamaid  gu  creideach  agus  gu 
cràbhach  buidheachas  dha,  agus  abramaid  an  Urnuigh  a 
tlieagaisg  an  Tighearn  fèin  dhuinn. 

AR,  n-Athair  a  tha  air  nèamh ;  Naomhaichear  d' 
Ainm.  Thigeadh  do  rìoghachd.  Deanar  do  thoil 
air  an  talamh,  Mar  thatar  a  deanamh  air  nèamh.  Thoir 
dhuinn  an  diugh  ar  n-aran  laitheil.  Agus  maith  dhuinn 
ar  cionta,  Mar  a  mhaitheas  sinne  dhoibhsan  a  tha  'ciont- 
achadh  'n  ar  n-aghaidh.  Agus  na  leig  'am  buaireadh 
sinn ;  Ach  saor  sinn  o  olc.  Amen. 

ADhè  Uile-chumhachdaich  agus  shìor-mhaireannaich, 
Athair  nèamhaidh,  tha  sinn  a'  toirt  buidheachais 
ùmhail  dhuit,  gu'n  do  dheònaich  thu  ar  gairm  gu  eòlas 
do  ghràis  agus  gu  creidimh  annad  :  Meudaich  an  t-eòlas  so, 
agus  daingnich  an  creidimh  so  annainn  gu  sìorruidh 
tuilleadh.  Thoir  do  Spiorad  naomh  do'n  naoidhean  so,  a 
chum  air  dha  bhi  air  a  bhreith  a  rìs,  agus  air  a  dheanamh 
'n  a  oighre  air  sàbhaladh  sìorruidh,  trìd  ar  Tighearna 
Iosa  Criosd,  gu'm  mair  e  'n  a  sheirbhiseach  dhuit,  agus  gu'n 
ruig  e  air  do  ghealladh,  tre  an  ti  cheudna  ar  Tighearn 
Iosa  Criosd  do  Mhac,  a  tha  beò  agus  a'  riaghladh  maille 
riutsa  agus  ris  an  Spiorad  naomh,  a  nis  agus  gu  sìorr- 
uidh.  Amen. 

U  An  sin  feòraichidh  an  Sagart  Ainm  an  leinibh.  agus 
air  dha  'bhi  air  'ainmeachadh  leis  na  h-Oideachaibh 
agus  leis  na  Muimeachaibh-baistidh,  their  am  Ministeir, 

AM  bheil  thusa  ann  an  ainm  an  leinibh  so  a'  cur  cùl 
ris  an  diabhul  agus  ri  uile  'oibribb,  ri  greadhnach- 
as  agus  glòir  dhìomhain  an  t-saoghail  so,  maille  ri  uile 
'thograibh  sanntach,  agus  ana-miannaibh  na  feòla,  air 
chor  's  nach  lean  thu  iad  agus  nach  bi  thu  air  do  theòr- 
achadh  leo  ? 

Freagairt. 
Tha  mi  'cur  cùl  riu  uile. 

Ministeir. 

AM  bheil  thu  'creidsinn  ann  an  Dia  an  t-Athair  Uile- 
chumhachdach,  cruith-f  hear  nèimh  agus  talmhainn1? 
Agus  ann  an  Iosa  Criosd  'aon-ghin  Mhic-san  ar  Tigh- 
earn  ?  Agus  gu'n  do  ghabhadh  e  leis  an  Spiorad  naomh ; 
gu'n  d'  rugadh  e  leis  an  Oigh  Muire;  gu'n  d'  fhuiling  efo 
Phontius  Pilat,  gu'n  do  cheusadh  e,  gu'n  d'  fhuair  e  bàs, 
agus  gun  d'  adhlaiceadh  e  ;  gu'n  deachaidh  e  sìos  do  dh' 
ifrinn,  agus  mar  an  ceudna  gu'n  d'  èirich  e  a  rìs  air  an 
treas  là;  gu'n  deachaidh  e  suas  gu  nèamh,  agus  gu  bheil 
e  'n  a  shuidhe  air  deas  làimh  Dhè  an  t-Athair  Uile- 
chumhachdach ;  agus  gu'n  tig  e  as  an  sin  a  rìs  aig  deireadh 
an  t-saoghail  a  thoirt  breith  air  na  beòthaibh  agus  air  na 
mairbh  1 

Agus  am  bheil  thu  'creidsinn  anns  an  Spiorad  naomh  ; 
's  an  Eaglais  naoimh  Choitchionn,  'an  Comhchomunn 
nan  naomh;  'am  maitheanais  pheacaidhean  ;  'an  aiseirigh 
na  feòla  ;  agus  's  a  bheatha  mhaireannaich  an  dèigh  a' 
bhàis  1 

Freagairt. 
Tha  mi  'creidsinn  so  uile  gu  daingean. 

Ministeir. 

AN  gleidh  thu  ma  ta  gu  h-ùmhal  toil  agus  àitheantan 
naomha  Dhè,  agus  an  gluais  thu  annta  uile  làith- 
ean  do  bheatha  1 

Freagairt. 

Ni  mi  sin. 

H  An  sin  their  an  Sagart, 

THa  sinn  a'  gabhail  an  leinibh  so  a  stigh  de  chomh- 
thional  treuda  Chriosd,  agus  'g  a  jchomharachadh 
le  comharadh  a'  chroinn-cheusaidh,  mar  *NianSaart 
dhearbhadh  nach  bi  nàire  air  an  dèigh  so  crois  air  ciàr 
creidimh  Chriosd  air  a  cheusadh  aideachadh,  iHn^nn  an 
agus  cogadh  gu  duineil  fo  'bhrataich  an 
aghaidh  peacaidh,  an  t-saoghail,  agus  an  diabhuil;  agus 
mairsinn  'n  a  shaighdear  agus  'n  a  sheirbhiseach  dìleas 
do  Chriosd  gu  crìch  a  bheatha.  Amen. 

U  An  sin  their  an  Sagart, 

ABhràithrean  ro  ionmhuinn,  air  do'n  leanabh  so  a 
bhi  le  Baisteadh  air  'ath-ghintinn,  agus  air  a 
shuidheachadh  ann  an  corp  Eaglais  Chriosd,  thugamaid 
buidheacbas  do  Dhia  Uile-chumdachdach  air  son  nan 
sochairean  so,  agus  le  aon  rùn  deanamaid  ar  n-urnuighean 
ris,  gu'n  caith  e  a'  chuid  eiìe  d'a  bheatha  a  rèir  an  toisich  so. 

An  sin  their  an  Sagart, 

AThair  ro  thròcairich,  tha  sinn  a'  toirt  buidheachais 
o'r  n-uile  chridhe  dhuit,  gu'n  do  dheònaich  thu  an 
naoidhean  so  ath-ghintinn  le  d'  Spiorad  naomh,  a  ghabh- 
ail  mar  do  leanabh  fèin  le  uchdmhacachd,  agus  a  dhean- 
amh  'n  a  bhcdl  de  d'  Eaglais  naoimh.  Agus  gu  h-ùmhal 
tha  sinn  a'  guidhe  ort  thu  a  dheònachadh,  air  dha  'bhi 
marbh  do  pheacadh,  agus  beò  do  dh'  fhireantachd,  agus  a 
bhi  air  'adhlacadh  maille  ri  Criosd  'n  a  bhàs,  gu'n  ceus  e 
an  seann  duine  agus  gu'n  sgrios  e  gu  tur  corp  a' 
pheacaidh  uile,  agus  mar  a  tha  e  air  a  dheanamh  'n  a  fhear- 
comhpairt  de  bhàs  do  Mhic,  gu'm  bi  e  'n  a  fhear-comYi- 
pairt  d'a  aiseirigh ;  air  chor  's  faodheoidh  gu'm  bi  e  'n  a 
oighre  air  do  rìoghachd  mhaireannaich,  maille  ri  iarmad 
d'  Eaglais  naoimhe,  trìd  Iosa  Criosd  ar  Tighearna.  Amen. 

U  An  sin  air  dhoibh  'bhi  uile  'n  an  seasamh,  labhraidh 
am  Ministeir  ris  na  h-Oideachaibh  agus  ris  na  Muim- 
eachaibh-baistidh  an  earail  so. 

DO  bhrìgh  gu  'n  do  gheall  an  leanabh  so  leibhse  a  tha  'n 
'ur  n-urrais  air,  gu'n  cuireadh  e  cùl  ris  an  diabhul 
agus  ri  uile  'oibribh,  gu'n  creideadh  e  ann  an  Dia,  agus  gu'n 
deanadh  e  seirbhisdha;  feumaidh  sibh  a  chuimhneachadh 
gur  e  'ur  gnothach  agus  'ur  dleasnas  f  haicinn  gu'm  bi  an 

naoidhean  so  air  a  theagasg,  cho  luath  's  a  bhitheas  e 
comasach  air  fhòghlum,  ciod  a'  bhòid,  an  gealladh  agus 
an  aidmheil  shòlaimte  a  rinn  e  leibhse.  Agus  a  chum 
gu'm  bi  fios  aige  air  na  nithibh  so  na's  fearr,  earalaichidh 
sibh  e  gu'n  èisd  e  ri  Searmonaibb,  agus  gu  h-àraid  bheir 
sibh  aire  gu'n  ionnsaich  e  a'  Chreud,  Urnuigh  an  Tigh- 
earna,  agus  na  deich  Aitheantan  anns  a'  chainnt  chum- 
anta,  agus  na  h-uile  nithean  eile  'bu  chòir  do  Chriosdaidh 
eòlas  a  bhi  aige  orra  agus  a  chreidsinn  gu  slàinte  'anama  ; 
agus  gu'm  bi  an  leanabh  so  gu  deadh-bheusail  air  a  thog- 
ail  a  suas  ann  an  caithe-beatha  dhiadhaidh  agus  Chriosd- 
ail;  a'  cuimhneachadh  daonnan,  gu'm  bheil  Baisteadh 
a'  nochdadh  dhuinn  ar  n-aidmheil,  's  e  sin  gu'n  lean  sinn 
eisempleir  ar  Slànuidhir  Criosd,  agus  gu'm  bi  sinn  air  ar 
deanamh  cosmhuil  ris-san;  a  chum  a's  mar  a'bhàsaich 
esan  agus  a  dh'  èirich  e  a  rìs  air  ar  son-ne  ;  mar  so  gu'm 
bu  chòir  dhuinne  a  tha  air  ar  baisteadh,  bàsachadh  o 
pheacadh,  agus  èirigh  a  rìs  gu  f  ìreantachd,  do  ghnàth  a' 
claoidh  ar  n-uile  mhiannan  olc'  agus  thruaillidh,  agus  gach 
là  a'  dol  air  ar  n-aghaidh  anns  gach  uile  dheadh-bheus 
agus  ann  an  diadhachd  caithe-beatha. 

H  /\  Ch  ma  bheir  iadsan  a  thug  an  naoidhean  do'n  Eag- 
lais  a  leithid  de  fhreagairtibh  neo-chinnteach  do 
cheisdibh  an  t-Sagairt,  «'s  nach  'eil  dearbhadh  gu'n 
deachaidh  an  leanabh  a  bhaisteadh  le  uisge,  Ann  an 
Ainm  an  Athar,  agus  a'  Mhic,  agus  an  Spioraid  naoimh 
(niihe  nach  gabh  seachnadh  anns  aJ  Bhaisteadh )  an  sin 
baisteadh  an  Sagart  e  anns  an  riaghailt  a  dh'  ordnich- 
eadh  roimhe  air  son  Baistidh  Fholluisich  naoidheanan; 
ach  aig  tumadh  an  leinibh  anns  an  Tobar-bhaistidh, 
gnàthaichidh  e  an  riaghailt-bhriathran  so. 

MUr  'eil  thu  cheana  air  do  bhaisteadh,  N.  tha  mi  'g 
ad  bhaisteadh  Ann  an  Ainm  an  Athar,  agus  a' 
Mhic,  agus  an  Spioraid  naoimh.  Amen. 

FRITHEALADH 

BAISTIDH  MUINNTIR  A  THAINIG  GU  A0IS,   AGUS  A 
THA  C0MASACH  FREAGAIRT  AIR  AN  SON  FEIN. 

1     A  N  uair  a  bhitheas  pearsannan  a  thàinig  gu  aois  ri 
'bhi  air  am  baisteadh,  bheirear  fios  ann  an  deadh 

àm  do'n  Easbuig,  no  dhàsan  a  dh'  orduicheas  e  a  chum 
na  crìche  sin,  seachduin  roimh  an  àm  air  a'  chuid  a's 
lugha,  leis  na  Pàrantaibh,  no  pearsannaibh  ciallach 
eile,  chum  gu'n  gabhtar  curam  iomchuidh  air  son  an 
ceasnachaidh,  a  dk'  fheuchainn  am  bheil  iad  fòghluimte 
gu  leòir  ann  an  ceud-thoiseachaibh  a'  Chreidimh  Chriosd- 
ail ;  agus  a  chum  gu'm  bi  iad  air  am  brosnachadh  gu 
iad  fèin  ullachadh  le  urnuighibh  agus  trasgadh  gu 
gabhail  na  Sàcramaid  naoimhe  so. 

U  Agus  ma  gheibhear  iad  iomchuidh,  an  sin  bithidh  na 
h-Oideachan  agus  na  Muimeachan-baistidh  (air  do'n 
t-sluagh  a  bhi  cruinn  'an  ceann  a  chèile  air  an  Dòmhnach 
no  air  an  Là-naomh  orduichte )  ullamh  gu  'n  toirt  a' 
làthair  aig  an  Tobar-bhaistidh  dìreach  an  dèigh  an 
dara  Leasain,  an  dara  cuid  aig  Urnuigh  Mhaidne  no 
aig  Urnuigh  Fheasgair,  mar  a  chi  am  Buachaiìle 
spioradail  iomchuidh. 

51  Agus  air  dhoibh  'bhi  'n  an  seasamh  an  sin,  feòraìchidh 
an  Sagart  am  bheil  aon  air  bith  de  na  pearsannaibh  a  tha 
'làthair  an  so  air  a'  bhaisteadh  no  nach  'eil :  Ma  fhreag- 
ras  iad,  Cha-n  'eil ;  an  sin  their  an  Sagart  mar  so, 

AMhuinntir  ro  ionrahuinn;  Do  bhrìgh  gu  bheil  na 
h-uile  dhaoine  air  an  gintinn  agus  air  am  breith 
ann  am  peacadh,  (agus  an  ni  sin  a  tha  air  a  bhreith  o'n 
fheòil  gur  feòil  e,)  agus  nach  urrainn  iadsan  a  tha  anns 
an  fheòil  Dia  a  thoileachadh,  ach  gu  bheil  iad  a'  caith- 
eamh  am  beatha  ann  am  peacadh,  a'  cur  'an  gnìomh  iom- 
adh  cionta;  agus  gu  bheil  ar  Slànuidhear  Criosd  ag  ràdh, 
Nach  urrainn  neach  ar  bith  dol  a  stigh  de  rìoghachd  Dhè, 
mur  bi  e  air  'ath-ghintinn  agus  air  a  nuadh-bhreith  le 
uisge  agus  leis  an  Spiorad  naomh ;  Tha  mi  'guidhe  oirbh 
sibh  a  ghairm  air  Dia  an  t-Athair,  trìd  ar  Tighearna  Iosa 
Criosd,  gu'm  builicheadh  e  o  'mhòr  mhaitheas  do  na 
pearsannaibh  so  an  ni  sin  nach  urrainn  a  bhi  aca  a  thaobh 
naduir,  gu'm  bi  iad  air  am  baisteadh  le  uisge  agus  leis  an 
Spiorad  naomh,  agus  air  an  gabhail  a  stigh  de  dh'  Eaglais 
naoimh  Chriosd,  agus  air  an  deanamh  'n  am  buill  beòth- 
ail  dhi. 

11  An  sìn  their  an  Sagart, 

Deanamaid  urnuigh. 

(^i  A  gus  an  so  thèid  an  Coimhthional  uile  air  an  glùinibh.M 

ADhè  Uile  chumhachdaich  agus  shìor-mhaireannaich, 
a  shàbhail  le  d'  mhòr  thròcair  Noah  agus  a  theagh- 
lach  's  an  àirc  o  sgrios  le  uisge,  agus  mar  an  ceudna  a 
threòraich  do  shluagh  clann  Israeil  gu  tèaruinnte  tre  'n 
fhairge  ruaidh,  mar  shamhladh  air  do  bhaisteadh  naomh; 
agus  le  baisteadh  do  Mhic  ro  ionmhuinn  Iosa  Criosd  ann 
an  amhainn  Iordain  a  naomhaich  dùil  an  uisge  gu  peacadh 
a  thoirt  air  falbh  le  ionnlad  dìomhair  ;  Tha  sinn  a'  guidhe 
ort  o  d'  thròcairibh  neo-chrìochnach,  gu'n  amhairc  thu  gu 
tròcaireach  orra  so  do  sheirbhisich;  gu'n  glan,  agus  gu'n 
naomhaich  thu  iad  leis  an  Spiorad  naomh,  a  chum  air 
dhoibh  'bhi  air  an  saoradh  o  d'  chorruich  gu'm  bi  iad  air 
an  gabhail  a  steach  ann  an  àirc  Eagiais  Chriosd;  agus  air 
dhoibh  'bhi  daingean  ann  an  creidimh,  aoibhneach  tre 
dhòchas,  agus  freumhaichte  ann  an  gràdh,  gu'n  siùbhail 
iad  troimh  thonnaibh  an  t-saoghail  bhuaireasaich  so,  chum 
fadheoidh  gu'n  tig  iad  gu  tìr  na  beatha  maireannaich, 
an  sin  gu  riaghladh  maille  riutsa  saoghal  gun  chrìoch, 
trìd  Iosa  Criosd  ar  Tighearna.  Amen. 

ADhè  Uile-chumhachdaich  agus  neo-bhàsmhoir,  còmh- 
nadh  nan  uile  a  tha  uireasbhuidheach,  fear-cuid- 
eachadh  nan  uile  a  theicheas  a'  d'  ionnsuidh  air  son  cabh- 
air,  beatha  na  muinntir  a  tha  'creidsinn,  agus  aiseirigh 
nam  marbh ;  Tha  sinn  a'  gairm  ort  air  son  nam  pearsann- 
an  so,  chum  air  dhoibh  'teachd  a  dh'  ionnsuidh  do  bhais- 
tidh  naoimh,  gu'm  faigh  iad  maitheanas  'n  am  peacaidhibh 
le  ath-ghintinn  spioradail.  Gabh  ìad,  O  'Thighearna, 
mar  a  gheall  thu  le  d'  Mhac  ro  ionmhuinn,  ag  radh, 
Iarraibh,  agus  bheirear  dhuibh ;  siribh,  agus  gheibh  sibh ; 
buailibh  an  dorus,  agus  fosgailear  dhuibh  :  Mar  so  thoir 
dhuinne  a  nis  a  tha  'g  iarraidh;  deònaich  gu'm  faigh  sinne 
a  tha  'sireadh;  fosgail  an  geata  dhuinne  a  tha  'bualadh  ; 
a  chum  gu'm  meal  na  pearsanna  so  beannachadh  sìorruidh 
d'  ionnlaid  nèamhaidh,  agus  gu'n  tig  iad  a  dh'ionnsuidh 
na  rìoghachd  shìorruidh  a  gheall  thu  le  Criosd  ar  Tigh- 
earn.  Amen. 

H  An  sin  seasaidh  an  sluagh  a  suas,  agus  their  an  Sagart, 

Eisdibh  briathran  an  t-Soisgeil  sgrìobhta  le  Naomh 
Eoin,  anns  an  treas  Caibideil,  a'  tòiseachadh  aig  a'  cheud 
rann. 

N.  Eoin  iii.  1. 

BHa  duine  de  na  Phairisich,  d'am  b'ainm  Nicodemus, 
a  bha  'n  a  uachdaran  air  na  h-Iudhaich.  Thàinig 
esan  chum  Iosa  's  an  oidhche,  agus  thubhairt  e  ris,  A 
Mhaighstir,  tha  fhios  againn  gur  fear-teagaisg  thu  a 
thàinig  o  Dhia :  oir  cha-n  urrainn  duine  air  bith  na 
mìorbhuilean  so  'dheanamh  a  tha  thusa  a'  deanamh,  mur 
bi  Dia  maille  ris.  Fhreagair  Iosa  agus  thubhairt  e  ris, 
Gu  deirahin,  deimhin  tha  mi  ag  ràdh  riut,  Mur  beirear 
duine  a  rìs,  nach  urrainn  e  rìoghachd  Dhè  fhaicinn. 
Thubhairt  Nicodemus  ris,  Cionnus  a  dh'  fheudas  duine  'bhi 
air  a  bhreith  'n  uair  tha  e  aosda  1  Am  bheil  e  comasach 
air  dol  a  stigh  an  dara  uair  do  bhroinn  a  mhàthar,  agus 
a  bhi  air  a  bhreith  ?  Fhreagair  Iosa,  Gu  deimhin, 
deimhin  tha  mi  ag  ràdh  riut,  Mur  bi  duine  air  a  bhreith 
o  uisge  agus  o'n  Spiorad,  cha-n  urrainn  e  dol  a  steach  do 
rìoghachd  Dhè.  An  ni  sin  a  tha  air  a  bhreith  o'n  fheòil 
is  feòil  e ;  agus  an  ni  sin  a  tha  air  a  bhreith  o'n  Spiorad 
is  spiorad  e.  Na  gabh  iongantas  gu'n  dubhairt  mi  riut, 
Is  èigin  duibh  'bhi  air  'ur  breith  a  rìs.  Tha  a'  ghaoth 
a'  sèideadh  far  an  àill  leatha,  agus  tha  thu  a'  cluinntinn 
a  fuaim  ;  ach  cha-n'eil  fhios  agad  cia  as  a  tha  i  'teachd, 
no  c'àit  am  bheil  i  'dol :  is  ann  mar  sin  a  tha  gach  neach  a 
tha  air  a  bhreith  o'n  Spiorad. 

1T  An  deigh  sin  labhraidh  e  an  earail  so  a  leanas. 

AMhuinntir  ionmhuinn,  anns  an  t-Soisgeul  so  tha 
sibh  a'  cluinntinn  bhriathran  soilleir  ar  Slànuidhir 
Criosd,  mur  bi  duine  air  a  bhreith  le  uisge  agus  leis  an 
Spiorad,  nach  urrainn  e  dol  a  steach  do  rìoghachd  Dhè. 
Leis  a'  so  feudaidh  sibh  mòr  fheum  na  Sàcramaid  so 
fhaicinn,  far  am  feudar  a  faighinn.  Mar  an  ceudna 
dìreach  roimh  a  dhol  suas  gu  nèamh  (mar  a  tha  sinn  a' 
leughadh  anns  a'  Chaibideil  mu  dheireadh  de  Shoisgeul 
Naomh  Marcus)  thug  e  àithne  d'a  dheisciobluibh,  ag 
ràdh,  Imichibh  air  feadh  an  t-saoghail  uile,  agus  searmon- 
aichibh  an  Soisgeul  do  gach  dùil.  Ge  b'e  'chreideas 
agus  a  bhaistear  saorar  e  ;  ach  ge  b'e  nach  creid  dìtear  e. 
Ni  mar  an  ceudna  a  tha  'nochdadh  dhuinn  na  sochair 
mhòir'  a  tha  sinn  a'  faotuinn  leis.  Air  an  aobhar  sin,  an 
uair  a  shearmonaich  an  t-Abstol  Naomh  Peadar  an  Sois- 
geul  air  tùs,  agus  a  bha  mòran  air  am  bioradh  'n  an 

cridhe,  agus  a  thubhairt  iad  ris-san  agus  ris  a'  chuid  eile 
de  na  h-Abstolaibh,  Fheara  agus  a  bhràithre,  ciod  a  ni 
sinn  1  fhreagair  esan  agus  thubhairt  e  riu,  Deanaibh 
aithreachas  agus  bithibh  air  'ur  baisteadh  gach  aon  agaibh 
chum  maitheanais  pheacaidhean,  agus  gheibh  sibh  tìodhlac 
an  Spioraid  naoimh.  Oir  tha  an  gealladh  dhuibh-se  agus 
do  'ur  cloinn,  agus  do  na  h-uile  a  tha  fad'  o  làimh,  eadhon 
a'  mheud  as  a  ghairmeas  an  Tighearn  ar  Dia.  Agus  le 
mòran  de  bhriathraibh  eile  dh'  earalaich  e  iad,  ag  ràdh, 
Saoraibh  sibh  fèin  o'n  ghinealach  fhiar  so.  Oir  (mar  tha 
an  t-Abstol  ceudna  a'  dearbhadh  ann  an  àite  eile)  tha 
eadhon  am  Baisteadh  a  nis  'g  ar  tèarnadh,  (cha-n  e  cur 
dhinn  sal  na  feòla,  ach  freagradh  deadh  choguis  thaobh 
Dhè)  tre  aiseirigh  Iosa  Criosd.  Na  cuiribh  teagamh  air 
an  aobhar  sin,  ach  creidibh  gu  dùrachdach  gu'n  gabh  e 
gu  fàbharach  ris  na  pearsannaibh  so  a  tha  'làthair,  air 
dhoibh  'bhi  fìor  aithreach,  agus  a'  teachd  d'a  ionnsuidh 
le  creidimh,  gu'n  toir  e  dhoibh  maitheanas  am  peacaidhean, 
agus  gu'm  builich  e  orra  an  Spiorad  naomh ;  gu'n  toir  e 
dhoibh  beannachadh  na  beatha  shìorruidh,  agus  gu'n  dean 
e  iad  'n  an  luchd- comhpairt  air  a  rìoghachd  mhaireann- 
aich.  Air  an  aobhar  sin  air  dhuinn  a  bhi  mar  so  làn- 
dearbhta  a  deadh-ghean  ar  n-Athar  nèamhaidh  a  thaobh 
nam  pearsanna  so,  a  nochd  e  le  'Mhac  Iosa  Criosd ;  thug- 
amaid  gu  creideach  agus  gu  cràbhach  buidheachas  dha 
agus  abramaid, 

ADhè  Uile-chumhachdaich  agus  shìor-mhaireannaich, 
Athair  nèamhaidh,  tha  sinn  a'  toirt  buidheachais 
ùmhail  dhuit,  gu'n  do  dheònaich  thu  ar  gairm  gu  eòlas  do 
ghràis  agus  gu  creidimh  annad ;  Meudaich  an  t-eòlas  so, 
agus  daingnich  an  creidimh  so  annainn  gu  sìorruidh 
tuilleadh  :  Thoir  do  Spiorad  naomh  do  na  pearsannaibh 
so,  a  chum  's  gu'm  bi  iad  air  am  breith  a  rìs  agus  air  an 
deanamh  'n  an  oighreachaibh  air  sàbhaladh  sìorruidh,  trìd 
ar  Tighearna  Iosa  Criosd,  a  tha  beò  agus  a'  riaghladh 
maille  riutsa  agus  ris  an  Spiorad  naomh,  a  nis  agus  gu 
sìorruidh.  Amen. 

11  An  sin  labhraidh  an  Sagart  ris  na  pearsannaibh  a  tha 
ri  bhi  air  am  baisteadh  air  an  dòigh  so. 

AMhuinntir  ro  ionmhuinn,  a  thàinig  an  so  a'  miann- 
achadh  Baisteadh  naomh  fhaotainn,  chuala  sibh 

mar  a  rinn  an  coimhthional  urnuigh  gu'n  deònaicheadh  ar 
Tighearn  Iosa  Criosd  'ur  gabhail  agus  'ur  beannachadh, 
'ur  fuasgladh  o  'ur  peacaidhibh,  rìoghachd  nèimh  agus  a' 
bheatha  shìorruidh  a  thoirt  dhuibh.  Chuala  sibh  cuid- 
eachd  gu'n  do  gheall  ar  Tighearn  Iosa  Criosd  'n  a  fhocal 
naomh  na  nithe  so  uile  a  bhuileachadh  oirbh  a  dh'iarr 
sinn :  an  gealladh  so  air  a  thaobh-san  gu  ro  chinnteach 
gleidhidh  agus  coimhlionaidh  se  e. 

Air  an  aobhar  sin  an  dèigh  a'  gheallaidh  so  a  rinn 
Criosd,  feumaidh  sibhse  mar  an  ceudna  gu  creideach 
air  'ur  taobh  fèin  a  ghealltuinn  ann  an  làthair  na  muinntir 
so  'ur  fianuisean,  agus  a'  choimhthionail  so  uile,  gu'n  cuir 
sibh  cùl  ris  an  diabhul  agus  ri  uile  'oibribh,  agus  do 
ghnàth  gu'n  creid  sibh  focal  naomh  Dhè,  agus  gu  h-ùmhal 
gu'n  gleidh  sibh  'àitheantan. 

H  An  sin  feòraichidh  an  Sagart  de  gach  aon  fa  leih  de  na 
pearsannaibh  a  tha  ri  'bhi  air  am  baisteadh  na  ceisdean 
so  a  leanas. ' 

Geisd. 

AM  bheil  thu  'cur  cùl  ris  an  diabhul  agus  ri  uile 
'oibribh,  ri  greadhnachas  agus  glòir  dhìomhain  an 
t-saoghail,  maille  ri  uile  'thograibh  sanntach,  agus  ana- 
miannaibh  na  feòla,  air  chor  's  nach  lean  thu  iad,  agus 
nach  bi  thu  air  do  threòrachadh  leo  1 

Freagairt. 

Tha  mi  'cur  cùl  riu  uile. 

Geisd. 

AM  bheil  thu  'creidsinn  ann  an  Dia  an  t-Athair  Uile- 
chumhachdach,  cruithfhear  nèimh  agus  talmh- 

ainn  1 

Agus  ann  an  Iosa  Criosd  'aon-ghin  Mhic-san  ar  Tigh- 
earn  1  Agus  gu'n  do  ghabhadh  e  leis  an  Spiorad  naomh ; 
gu'n  d'rugadh  e  leis  an  Oigh  Muire ;  gu'n  d'  fhuiling  e  fo 
Phontius  Pilat,  gu'n  do  cheusadh  e,  gu'n  d'  fhuair  e  bàs, 
agus  gu'n  d'  adhlaiceadh  e ;  gu'n  deachaidh  e  sìos  do  dh' 
ifrinn,  agus  mar  an  ceudna  gu'n  d'  èirich  e  a  rìs  air  an 
treas  là ;  gu'n  deachaidh  e  suas  gu  nèamh,  agus  gu  bheil 
e  'n  a  shuidhe  air  deas  làimh  Dhè  an  t-Athair  Uile- 
chumhachdach ;  agus  gu'n  tig  e  as  an  sin  a  ris  aig 

deireadh  an  t-saoghail  a  thoirt  breith  air  na  beòthaibh 
agus  air  na  mairbh  1 

Agus  am  bheil  thu  'creidsinn  anns  an  Spiorad  naomh ; 
's  an  Eaglais  naoimh  Choitchionn,  'an  Comhchomunn 
nan  naomh ;  'am  maitheanas  pheacaidhean ;  'an  aiseirigh 
na  feòla ;  agus  'sa  bheatha  mhaireannaich  an  dèigh  a' 
bhàis  1 

Freagairt. 

Tha  mi  'creidsinn  so  uile  gu  daingean. 

Ceisd. 

AN  àill  leat  a  bhi  air  do  bhaisteadh  anns  a'  chreidimh 
so? 

Freagairt. 

Is  e  sin  mo  mhiann. 

Ceisd. 

AN  gleidh  bhu  ma  ta  gu  h-ùmhal  toil  agus  àitheantan 
naomha  Dhè,  agns  an  gluais  thu  annta  uile  làith- 
ean  do  bheatha  1 

Freagairt. 

Bheir  mi  oidhearp  air  a'  sin  a  dheanamh,  air  do  Dhia 
'bhi  'n  a  fhear-còmhnaidh  agam. 

H  An  sin  iheìr  an  Sagart, 

O'Dhè  thròcairich,  deònaich  gu'm  bi  an  seann  Adh- 
amh  anns  na  pearsannaibh  so  air  'adhlacadh,  air 
chor  's  gu'm  bi  an  duine  nuadh  air  a  thogail  suas  annta. 
Amen. 

Deònaich  gu'm  bàsaich  na  h-uile  aignean  fheòlmhor 
annta^  agus  gu'm  mair  na  h-uile  nithean  a  bhuineas  do'n 
Spiorad  beò,  agus  gu'm  fàs  iad  annta.  Amen. 

Deònaich  gu'm  faigh  iad  cumhachd  agus  neart  gu 
buaidh,  agus  làmh  'n  uachdar  fhaotainn  air  an  diabhul, 
air  an  t-saoghal,  agus  air  an  fheòil.  Amen. 

Deònaich  air  dhoibh  a  bhi  an  so  air  an  toirt  a  suas  dhuit 
le  'r  dreuchd  agus  le  'r  frithealadh-ne,  gu'm  bi  iad  cuid- 
eachd  air  an  sgeadachadh  le  deadh-bheusaibh  nèamhaidh, 
agus  gu'm  faigh  iad  duais  shìor-mhaireannach  tre  do 
thròcair-sa,  O  'Thighearna  Dhè  bheannaichte,  a  tha  beò 
agus  a'  riaghladh  nan  uile  nithe,  saoghal  gun  chrìoch. 
Amen. 

ADhè  Uile-chumhachdaich  agus  shìor-mhaireannaich, 
b'e  do  Mhac  ro  ionmhuinn  Iosa  Criosd  a  dhoirt  a 
mach  as  a  thaobh  ro  phriseil  araon  uisge  agus  fuil  air  son 
maitheanais  ar  peacaidhean,  agus  a  thug  àithne  d'  a  dheis- 
ciobluibh,  gu'n  rachadh  iad  a  theagasg  nan  uile  chinneach, 
agus  gu'm  baisteadh  siad  iad  ann  an  Ainm  an  Athar,  a' 
Mhic,  agus  an  Spioraid  naoimh;  Tha  sinn  a'  guidhe  ort, 
thu  dh'  èisdeachd  ri  athchuingibh  a'  choimhthionail  so ; 
naomhaich  an  t-uisge  so  gu  peacadh  a  thoirt  air  falbh  le 
ionnlad  dìomhair :  agus  deònaich  gu'm  faigh  na  pearsannan 
a  tha  a  nis  ri  'bhi  air  am  baisteadh  ann,  iomlanachd  do 
ghràis,  agus  gu  mair  iad  gu  sìorruidh  ann  an  àireamh  do 
chloinne  chreidich  agus  thaghta,  trìd  Iosa  Criosd  ar 
Tighearna.  Amen. 

11  An  sin  glaeaidh  an  Sagart  làmh  dheas  gach  aon  a  tha 
ri  'bhi  air  a  bhaisteadh,  agus  air  dha  a  chur  'an  àite 
goireasach  do  'n  Tobar-baistidh,  mar  a  chi  e  iom- 
chuidh,  feòraichidh  e  de  na  h-Oideachaibh  agus  de  na 
Muimeachaibh-baistidh  an  t-Ainm;  agus  an  sin  tum- 
aidh  se  e  anns  an  uisge,  no  doirtidh  e  uisge  air,  ag  ràdh, 

"V T  Tha  mi  'g  ad  bhaisteadh  Ann  an  Ainm  an  Athar, 
1M  #    agus  a'  Mhic,  agus  an  Spioraid  naoimh.  Amen. 

U  An  sìn  their  an  Sagart, 

THa  sinn  a'  gabhail  a'  phearsa  so  a  stigh  de  choimh- 
thional  treuda  Chriosd,  agus  'g  a  f  chomha.rach- 
,  M        .     adh   le    comharadh    a'  chroinn-cheusaidh, 

\  An  so  ni  an  ,,       ,  ,  ,    ,  .  .  ,  , 

Sagartcrois  air  mar  dhearbhadh  nach  bi  naire  air  an  deigh 

Gpìwarsa  mn  *'  so  creidimh  Chriosd  air  a  cheusadh  aideach- 

adh,  agus  cogadh  gu  duineil  fo  'bhrataich  an 

aghaidh  peacaidh,  an  t-saoghail,  agus  au  diabhuil ;  agus 

mairsinn  'n  a  shaighdear  agus  'n  a  sheirbhiseach  dìleas  do 

Chriosd  gu  crìch  a  bheatha.  Amen. 

11  An  sin  their  an  Sagart, 

ABhràithrean  ro  ionmhuinn,  air  do  na  pearsannaibh 
so  a  bhi  air  an  ath-ghintinn  agus  air  an 
suidheachadh  ann  an  corp  Eaglais  Chriosd,  thugamaid 
buidheachas  do  Dhia  Uile-chumhachdach  air  son  nan 
sochairean  so,  agus  le  aon  rùn  deanamaid  ar  n-urnuighean 
ris,  gu'n  caith  iad  a'  chuid  eile  d'  am  beatha  a  rèir  an 
toisich  so. 

'II  An  sin  theirear  Urnuigh  an  Tighearna,  air  dhoibh  'bhi 
uile  air  an  glùinibh. 

AR  n-Athair  a  tha  air  nèanih ;  Naomhaiehear  d'  Ainm. 
Thigeadh  do  rìoghachd.  Deanar  do  thoil  air  an 
talamh,  Mar  thatar  a  deanamh  air  nèamh.  Thoir  dhuinn  an 
diugh  ar  n-aran  laitheil.  Agus  maith  dhuinn  ar  cionta,  Mar 
a  mhaitheas  sinne  dhoibhsan  a  tha  'ciontachadh  'nar  n- 
aghaidh.  Agus  na  leig  'am  buaireadh  sinn ;  Ach  saor 
sinn  o  olc.  Amen. 

OAthair  nèamhaidh,  tha  sinn  a'  toirt  buidheachais 
ùmhail  dhuit,  gu'n  do  dheònaich  thu  ar  gairm  gu 
eòlas  do  ghràis  agus  gu  creidimh  annad;  Meudaich  an  t-eòl- 
as  so,  agus  daingnich  an  creidimh  so  annainn  gu  sìorruidh 
tuilleadh.  Thoir  do  Spiorad  naomh  do  na  pearsannaibh 
so,  a  chum  air  dhoibh  a  nis  a  bhi  air  am  breith  a  rìs,  agus 
air  an  deanamh  'n  an  oighreachaibh  air  sàbhaladh 
sìorruidh  trìd  ar  Tighearna  Iosa  Criosd,  gu'm  mair  iad  'n 
an  seirbhisich  dhuit,  agus  gu'n  ruig  iad  air  do  gheallaidh- 
ibh,  trìd  an  ti  cheudna  ar  Tighearn'  losa  Criosd  do  Mhac, 
a  tha  beò  agus  a'  riaghladh  maille  riutsa  ann  an  aonachd 
an  Spioraid  naoimh  cheudna  gu  sìorruidh.  Amen. 

11  An  sin  air  dhoibh  a  bhi  uile  'n  an  seasamh,  gnàthaich- 
idh  an  Sagart  an  earail  so  a  leanas;  a'  labhairt  ris  na 
h-Oideachaibh  agus  ris  na  Muimeachaibh-baistidh  an 
toiseach. 

DO  bhrìgh  gu'n  do  gheall  na  pearsanna  so  'n  'ur  làth- 
air  gu'n  cuireadh  iad  cùl  ris  an  diabhul  agus  ri 
uile  'oibribh,  gu'n  creideadh  iad  ann  an  Dia,  agus  gu'n 
deanadh  iad  seirbhis  dha  ;  feumaidh  sibh  a  chuimhneach- 
adh  gur  e  'ur  gnothach  agus  'ur  dleasnas  a  chur  'n  an 
cuimhne  ciod  a'  bhòid,  an  gealladh  agus  an  aidmheil 
shòlaimte  a  rinn  iad  a  nis  'an  làthair  a'  choimhthionail  so, 
agus  gu  h-àraid  'n  'ur  làthair-se  am  fianuisean  roghnaichte. 
Agus  feumaidh  sibh  mar  an  ceudna  earalachadh  orra  gu'n 
gnàthaich  iad  gach  uile  dhùrachd  gu  'bhi  air  an  teagasg 
gu  ceart  ann  am  focal  naomh  Dhè,  chum  mar  so  gu'm  fàs 
iad  ann  an  gràs,  agus  ann  an  eòlas  ar  Tighearna  Iosa 
Criosd,  agus  gu'n  caith  iad  am  beatha  gu  diadhaidh,  gu 
h-ionraic  agus  gu  measarra  's  an  t-saoghal  so  a  tha  làthair. 

(U  Agus  an  sin,  cC  labhairt  ris  an  pearsannaibh  a  tha  air 
an  ùr-bhaisteadh)  theid  e  air  aghaidh,  agas  their  e  ) 

AGus  air  'ur  son-se,  a  chuir  umaibh  Criosd  a  nis  ìe 
Baisteadh,  is  e  'ur  gnothach-se  agus  'ur  dleasnas-se 
mar  an  ceudna,  air  dhuibh  a  bhi  air  'ur  deanamh  'n  'ur 
cloinn  de  Dhia,  agus  de  'n  t-solus  le  creidimh  ann  an  Iosa 
Criosd,  gluasad  a  rèir  'ur  gairm  Chriosdail,  agus  mar  is 
cubhaidh  do  chloinnan  t-soluis;  a'  cuimhneachadh  daonn- 
an  gu'm  bheil  am  Baisteadh  a'  nochdadh  dhuinn  ar  n-aid- 
mheil;  's  e  sin  gu'n  lean  sinn  eisempleir  ar  Slànuidhir 
Criosd,  agus  gu'm  bi  sinn  air  ar  deanamh  cosmhuil  ris-san; 
a  chujn  a's  mar  a  bhàsaich  esan,  agus  a  dh'èirich  e  a  rìs 
air  ar  son-ne ;  mar  so  gu'm  bu  chòir  dhuinne  a  tha  air  ar 
baisteadh,  bàsachadh  o  pheacadh,  agus  èirigh  a  rìs  gu 
f  ìreantachd,  do  ghnàth  a'  claoidh  ar  n-uile  mhiannan  olc' 
agus  thruaillidh,  agus  gach  là  a'  dol  air  ar  n-aghaidh  anns 
gach  uile  dheadh-blieus  agus  ann  an  diadhachd  caithe- 
beatha. 

1Ì  Tha  e  iomchuidh  gu'm  bi  gach  pearsa  a  tha  mar  so  air 
a  bhaisteadh  air  a  chomh-dhaingneachadh  leis  an  Eas- 
buig  cho  luath  an  deigh  a  Bhaistidh  as  a  bhitheas  coth- 
rom  air ;  a  chum  a's  gu'm  bi  e  air  a  ghabhail  a  dbì 
ionnsuidh  aJ  Chomanachaidh  naoimh. 

11  Ma  bheirear  pearsanna  sam  bith  nach  do  bhaisteadh  'n 
an  naoidheanachd  gu  bhi  air  am  baisteadh  mu'n  tig  iad 
gu  aois  gum  bi  eòlas  aca freagairt  air  an  son  fein;  is  leòir 
an  Riaghailt  air  son  Baistidh  Fhollaisich  naoidhean- 
an  a  ghnàthachadh,  no  ( ma  bhitheas  mòr  chunnart  ann ) 
an  Riaghailt  air  son  Baistidh  Uaignich,  a  mhàin  a! 
mùthadh  an  fhocail  [Naoidhean]  air  son  [Leanabh  no 
Pearsa]  a  rèir  's  mar  a  fhreagras. 
■ «' — — —     ■  — ~  -      ,  ,     ,  — 

's  e  sin  ri  ràdh, 
Teagasg  a  tha  ri  'bhi  air  fhòghlum  leis  gach  pearsa, 
mu'n  toirear  e  gu  'bhi  air  a  chomh-dhaingneachadh 
leis  an  Easbuig. 

Ceisdt 

Q  ?  Ainm  'tha  ort  ì 

Freagairt. 

N.  no  M. 

Ceisd. 

Cò  thug  an  t-ainm  sin  dhuit  ì 

Freagairt. 

M'  Oideachan  agus  nio  Mhuiuieachan  ann  am  Bhaist- 
eadh,  anns  an  robh  mi  air  mo  dheanamh  a'm'  bhall  de 
Chriosd,  a'in'  leanabh  de  Dhia,  agus  a'm'  oighre  air 
Rìoghachd  nèimh. 

Ceisd. 

Ciod  a  rinn  d'  Oideachan  agus  do  Mhuimeachan-baistidh 
an  sin  air  do  shon  1 

Freagairt. 

Gheall  agus  bhòidich  iad  tri  uithean  ann  am  ainm. 
An  toiseach,  gu'n  cuirinn  cùl  ris  an  diabhul  agus  ri  uile 
'oibre,  ri  greadhnachas  agus  ri  dìomhanas  an  t-saoghail 
aingidh  so,  agus  ri  uile  anamiannaibh  peacach  na  feòla. 
'S  an  dara  àite,  gu'n  creidinn  uile  phonca  a'  chreidimh 
Chriosdail.  Agus  's  an  treas  àite,  gu'n  gleidhinn  toil 
agus  àitheanta  naomha  Dhè,  agus  gu'n  gluaisinn  annta 
fad  uile  làithean  mo  bheatha. 

Ceisd. 

Nach  'eil  thu  'smuainteachadh  gu  bheil  mar  fhiachaibh 
ort  a  chreidsinn,  agus  a  dheanamh,  mar  a  gheall  iadsan 
air  do  shon  ì 

Freagairt. 

Tha  gu  deimhin ;  agus  ìe  còmhnadh  Dhè  ni  mi  sin. 
Agus  tha  mi  'toirt  buidheachais  o  m'  chridhe  d'  ar  n-Athair 
nèamhaidh,  gu'n  do  ghairm  e  mi  dh'  ionnsuidh  staid  an 
t-sàbhalaidh  so,  trìd  Iosa  Criosd  ar  Slànuidhir.  Agus  tha 
mi  'guidhe  air  Dia  a  ghràs  a  thoirt  dhomh,  chum  's  gu 
fanainn  's  a'  staid  sin  gu  crìch  mo  bheatha. 

Fear-ceasnachaidh. 
Aithris  Poncan  do  chreidimh. 

Freagairt. 

THa  mi  'creidsinn  ann  an  Dia  an  t^Athair  Uile* 
chumhachdach,    Cruithfhear  nèimh  agus  talmh- 

ainn : 

Agus  ann  an  Iosa  Criosd  'aon  Mhac-san  ar  Tighearn, 
A  ghabhabh  leis  an  Spiorad  naomh,  A  rugadh  leis  an 
Oigh  Muire,  A  dh'  fhuiling  fo  Phontius  Pilat,  A  cheusadh, 
a  fhuair  bàs  agus  a  dh'  adhlaiceadh,  Chaidh  e  sìos  do  dh' 
ifrinn,*  Air  an  treas  là  dh'  èirich  e  rìs  o  na  mairbh,  Chaidh 
e  suas  gu  nèamh,  Agus  tha  e  'n  a  shuidhe  air  deas  làimh 
Dhè  an  t-Athair  Uile-chumhachdach  :  As  an  sin  thig  e 
thoirt  breth  air  na  beòthaibh  agus  air  na  mairbh. 

Tha  mi  'creidsinn  anns  an  Spiorad  naomh,  'S  an  Eaglais 
naomh  Choitchionn,f  'An  Comh-chomunn  nan  Naomh, 
'Am  maitheanas  pheacaidhean,  'An  aiseirigh  a'  chuirp, 
Agus  's  a'  bheatha  shìorruidh.  Amen. 

Ceisd. 

Ciod  tha  thu  'fòghlum  gu  sònraichte  ann  am  Poncaibh 
so  do  creidimh  % 

Freayairt. 

An  toiseach,  tha  mi  'fòghlum  creidsinn  ann  an  Dia  an 
t-Athair,  a  chruthaich  mise,  agus  an  saoghal  uile. 

'S  an  dara  àite,  ann  an  Dia  am  Mac,  a  shaor  mise  agus 
an  cinne-daoine  uile. 

'S  an  treas  àite,  ann  an  Dia  an  Spiorad  naomh,  a 
naomhaich  mise,  agus  uile  shluagh  taghta  Dhè. 

Ceisd. 

Thubhairt  thu  gu'n  do  gheall  d'  Oideachan  agus  do 
Mhuimeachan-baistidh  air  do  shon,  gu'n  gleidheadh  tu 
àitheantan  Dhè.    Innis  dhomh  cia  lioti  àithne  a  tha  ann  ? 

Freagairt. 

Deich  àitheantan. 

Ceisd. 

Co  iad  sin  1 

Freagairt. 

NA  h-àitheanta  sin  a  labhair  Dia  's  an  fhicheadamh 
Caibideil  de  dh'  Ecsodus,  ag  ràdh,  Is  mise  an 
Tighearn  do  Dhia,  a  thug  a  mach  thu  à  t\r  na  h-Eiphit, 
à  tigh  na  daorsa. 

I.  Na  bitheadh  Dèe  sam  bith  eile  agad,  a'm'  làthair-sa. 

II.  Na  dean  dhuit  fèin  dealbh  snaidhte,  no  coslas  sam 
bith  a  dh'  aon  ni  a  tha  's  na  nèamhan  shuas,  no  air  an 

*  Staid  spiorad  nam  marbh.       f  Air  neo  Chatholach. 

talamh  shìos,  110  's  na  h-uisgeachaibh  fo  'n  talamh.  Na 
crom  thu  fèin  sìos  doibh,  agus  na  dean  seirbhis  doibh. 
Oir  mise  an  Tighearn  do  Dhia,  is  Dia  eudmhor  mi,  a' 
leantuinn  aingidheachd  nan  aithrichean  air  a'  chloinn  air 
an  treas  agus  air  a'  cheathramh  ginealach  dhiubhsan  a 
dh'  f huathaicheas  mi,  agus  a'  nochdadh  tròcair  do  mhìltibh 
dhiubhsan  a  ghràdhaicheas  mi,  agus  a  choimhideas 
m'  àitheantan. 

III.  Na  tabhair  Ainm  an  Tighearna  do  Dhè  'an 
dìomhanas  :  oir  cha  mheas  an  Tighearn  neòchiontach  esan 
a  bheir  'Ainm  'an  dìomhanas. 

IV.  Cuimhnich  là  na  Sàbaid  a  naomhachadh.  Sè 
làithean  saothraichidh  tu,  agus  ni  thu  d'  obair  uile ;  ach 
air  an  t-seachdamh  là  tha  Sàbaid  an  Tighearna  do  Dhè. 
Air  an  là  sin  na  dean  obair  sam  bith,  thu  fèin,  no  do  mhac, 
no  do  nighean,  d'  òglach  no  do  bhanoglach,  no  d'  ainmhidh 
no  do  choigreach  a  tha  'n  taobh  a  stigh  de  d'  gheataibh. 
Oir  ann  an  sè  làithibh  rinn  an  Tighearn  na  nèamhan  agus 
an  talamh,  an  fhairge,  agus  gach  ni  a  tha  annta,  agus 
ghabh  e  fois  air  an  t-seachdamh  là ;  air  an  aobhar  sin 
bheannaich  an  Tighearn  là  na  sabaid,  agus  naomhaich  se  e. 

V.  Tabhair  onoir  do  d'  athair  agus  do  d'  mhàthair,  a 
chum  gu'm  bi  do  làithean  buan  air  an  fhearann  a  tha  'n 
Tighearn  do  Dhia  a'  toirt  dhuit. 

VI.  Na  dean  mortadh. 

VII.  Na  dean  adhaltranas. 

VIII.  Na  dean  gadachd. 

IX.  Na  tabhair  fianuis  bhrèige  an  aghaidh  do  choimh- 
earsnaich. 

X.  Na  sanntaich  tigh  do  choimhearsnaich,  na  sanntaich 
bean  do  choimhearsnaich,  no  'òglach,  no  'bhanoglach,  no 
'dhamh,  no  'asal,  no  aon  ni  a  's  le  do  choimhearsnach. 


Ciod  tha  thu  'fòghlum  gu  sònraichte  leis  na  h-àitheant- 


Ceisd. 

ìa  thu  'fòghlum 

aibh  sin1? 

Freagairt. 

Tha  mi  'fòghlum  dà  ni :  mo  dhleasnas  do  Dhia,  agus 
mo  dhleasnas  do  m'  choimhearsnach. 

Ceisd. 

Ciod  e  do  dhleasnas  do  Dhia  r( 

Freagairt. 

'S  e  mo  dhleasnas  do  Dhia,  creidsinn  ann,  'eagal-san  a 
bhi  orm,  agus  a  ghràdhachadh  le  m'uile  chridhe,  le  m' 
uile  inntinn,  le  m'  uile  anam,  agus  le  m'  uile  neart;  aoradh 
a  dheanamh  dha,  buidheachas  a  thoirt  dha,  m  earbsa  gu 
h-iomlan  a  chur  ann,  gairm  air,  onoir  a  thoirt  d'  a  Ainm 
naomh  agus  d'  a  Fhocal ;  agus  seirbhis  a  dheanamh  dha  gu 
fìrinneach  fad  uile  làithean  mo  bheatha. 

Ceisd. 

Ciod  e  do  dhleasnas  do  d'  choimhearsnach  1 
Freayairt. 

'S  e  mo  dhleasnas  do  m'  choimhearsnach,  a  ghràdhachadh 
mar  mi  fèin,  agus  a  dheanamh  do  na  h-uile  dhaoinibh,  mar 
bu  mhaith  leam  iadsan  a  dheanamh  dhomhsa.  Gràdh,  onoir 
agus  còmhnadh  a  thoirt  do  m'  athair  agus  do  m'  mhàthair. 
Urram  agus  ùmhlachd  a  thoirt  do  'n  Bhan-righinn  agus  do 
gach  neach  a  tha  ann  an  ùghdarras  fuidhpe.  Mi  fèin  a 
strìochdadh  do  m'  uile  riaghladairibh,  mo  luchd-teagaisg, 
mo  bhuachaillibh  spioradail  agus  mo  mhaighstiribh. 
Mi  fèin  a  ghiùlan  gu  h-iriosal  agus  gu  modhail  do  gach 
neach  is  fhearr  na  mi  fèin.  Gun  dochair  a  dheanamh  do 
neach  air  bith  le  focal,  no  gnìomh.  A  bhi  fìrinneach  agus 
ceart  ann  am  uile  ghnothaichibh.  Gun  mhi-run  nofuath 
'bhi  ann  am  chridhe.  Mo  làmhan  a  chumail  bho  spiol- 
adh  agus  bho  ghadachd,  agus  mo  theanga  bho  dhroch- 
cainnt,  bho  bhreugaibh  agus  sgainneal.  Mo  chorp  a 
chumail  'am  measarrachd,  'an  stuaim,  agus  'an  geamnuidh- 
eachd.  Gun  'bhi  'sanntachadh  no  'miannachadh  maoine 
dhaoine  eile ;  ach  a  fòghlum  agus  a  saoithreachadh  gu 
fìrinneach  chum  gu'm  faighinn  mo  bheò-shlàinte,  agus  gu'n 
deanainn  mo  dhleasnas  ann  an  staid  na  beatha  sin,  anns 
an  deònaich  Dia  mo  ghairm. 

Fear-ceasnachaidh. 
Mo  leanabh  maith,  bitheadh  fios  agad  air  a  so,  nach 
urrainn  thu  na  nithe  so  'dheanamh  uait  fèin,  no  imeachd 
ann  an  àitheantaibh  Dhè,  agus  seirbhis  a  dheanamh  dha 
gun  a  ghràs  sònraichte,  ni  a  dh'  fheumas  tu  ionnsachadh 
anns  gach  àm  iarraidh  le  urnuigh  dhùrachdaich.  TJime 
sin  leig  dhomh  a  chluinntinn  an  urrainn  thu  urnuigh  an 
Tighearna  a  ràdh. 

37Q 


Leahhar  nan  Ceisdean. 


Freagairt. 

AR  n-Athair  a  tha  air  nèamh;  Naomhaichear  d'  Ainm. 
Thigeadh  do  rìoghachd.  Deanar  do  thoil  air  an 
talamh,  Mar  thatar  a  deanamh  air  nèamh.  Thoir  dhuinn 
an  diugh  ar  n-aran  laitheil.  Agus  maith  dhuinn  ar  cionta, 
Mar  a  mhaitheas  sinne  dhoibhsan  a  tha  'ciontachadh  'n  ar 
n-aghaidh.  Agus  na  leig  'am  buaireadh  sinn  :  Ach  saor 
sinn  o  olc.  Amen. 

Ceisd. 

Ciod  tha  thu  'g  iarraidh  air  Dia  's  an  urnuigh  so  1 

Freagairt. 

Tha  mi  'g  iarraidh  air  mo  Thighearna  Dia  ar  n-Athair 
nèamhaidh,  tabhairtair  gach  uile  mhaitheis,  a  ghràs  a  chur 
d'  am  ionnsuidh-sa,  agus  a  dh'  ionnsuidh  nan  uile  dhaoine, 
a  chum  gu'n  toir  sinn  aoradh,  seirbhis,  agus  ùnihlachd 
dha  mar  bu  chòir  dhuinn.  Agus  tha  mi  'guidhe  air  Dia, 
gu'n  cuir  e  d'ar  n-ionnsuidh  gach  ni  a  tha  feumail  araon 
air  son  ar  n-anaman  agus  ar  cuirp;  agus  gu'm  bi  e 
tròcaireach  dhuinn,  agus  gu'm  maith  e  ar  peacaidhean ; 
agus  gu'm  bu  deònach  leis  ar  gleidheadh  agus  ar  dìon 
anns  gach  uile  chunnart  spioradail  agus  chorporra ;  agus 
gu'n  cum  e  sinn  bho  gach  uile  pheacadh  agus  bho  aingidh- 
eachd  agus  bho  'r  nàmhaid  spioradail,  agus  o  bhàs 
sìorruidh.  Agus  is  e  mo  dhòchas  gu'n  dean  e  so  le 
'throcair  agus  le  'mhaitheas,  trìd  ar  Tighearna  Iosa  Criosd. 
Agus  air  an  aobhar  sin  tha  mi  ag  ràdh,  Amen.  Bitheadh 
e  mar  sin. 

Ceisd. 

Ia  lion  Sàcramaid  a  dh'  orduich  Criosd  'n  a  Eaglais  1 


G 


Freagairt. 

Dà  shàcramaid  a  mhàin,  a  tha  gu  coitchionn  feumail  a 
chum  sàbhalaidh,  is  iad  sin  ri  ràdh,  am  Baisteadh,  agus 
Suipeir  an  Tighearna. 

Ceisd. 

Ciod  tha  thu  'ciallachadh  leis  an  fhocal  so  Sàcramaid  ? 

Freagairt. 

Tha    mi  'ciallachadh  comharadh  faicsinneach  bho'n 
taobh  a  muigh  air  gràs  spioradail  's  an  taobh  a  stigh,  air 
a  thoirt  dhuinne,  air  'orduchadh  le  Criosd  fèin,  mar 

mheadhon  leis  am  faigh  sinn  an  gràs  sin,  agus  mar  gheall 
air  ar  deanamh  cinnteach  dheth. 

Qeisd. 

Cia  lion  earrann  a  tha  ann  an  Sàcramaid  ì 
Freagairt. 

Dk  earrann  :  an  comharadh  faicsinneach  o  'n  taobh  a 
muigh,  agus  an  gràs  spioradail  's  an  taobh  a  stigh. 

Ceisd. 

Ciod  e  an  comharadh  faicsinneach  bho'n  taobh  a 
muigh  no  riaghailt  a'  Bhaistidh  1 

Freagairt. 

XJisge  :  anns  am  bheil  an  neach  air  a  bhaisteadh  Ann  an 

Ainm  an  Athar,  a  Mhie,  agus  an  Spioraid  naoimJi. 
Ceisd. 

Ciod  e  an  gràs  spioradail  's  an  taobh  a  stigh  1 

Freagairt. 

Bàs  do  pheacadh,  agus  nuadh-bhreith  do  dh'  fhìreant- 
achd  :  oir  air  dhuiim  a  bhi  air  ar  breith  a  thaobh  naduir 
ann  am  peacadh,  agus  n'ar  cloinn  feirge,  tha  sinn  leis  a  so 
air  ar  deanamh  n'ar  cloinn  gràis. 

Ceisd. 

Ciod  a  tha  air  'iarraidh  orrasan  a  tha  ri  'bhi  air  am 
baisteadh  1 

Freayairt. 

Aithreachas,  leis  an  trèig  iad  peacadh ;  agus  creidimh, 
leis  an  creid  iad  gu  daingean  geallaidhean  Dhè,  a  rinn  e 
dhoibh  's  an  t-Sàcramaid  sin. 

Ceisd. 

C'ar  son  mata  a  tha  naoidheanan  air  am  baisteadh,  an 
uair  nach  urrainn  iad  iad  sin  a  choimhlionadh,  a  thaobh 
anmhuinneachd  an  aoise  1 

Freagairt. 

Do  bhrìgh  gu  bheil  iad  a'  gealltuinn  an  dà  ni  le  'n 
luchd-urrais :  agus  an  uair  a  thig  iad  fèin  gu  h-aois  tha  mar 
fhiachaibh  orra  an  gealladh  sin  a  choimhlionadh. 

Ceisd. 

C'ar  son  a  bha  Sàcramaid   Suipeire  an  Tighearna 

ovduichte  1 

m 


Leabhar  nan  Ceisdean. 


Freagairt. 

Àir  son  gnàth  chuimhneachain  air  ìobairt  bàis  Chriosd, 
agus  nan  sochairean  a  tha  sinn  a'  faotainn  leatha. 
Ceisd. 

Oiod  e  an  earrann  no  an  comharadh  o'n  taobh  a 
muigh  air  Suipeir  an  Tighearna  % 

Freagairt. 

Aran  agus  fion,  a  dh'  àithn  an  Tighearn  gu  'bhi  air  an 
gabhail. 

Ceisd. 

Ciod  e  an  earrann  's  an  taobh  a  stigh,  no  an  ni  a  tha 
air  a  chiallachadh  1 

Freagairt. 

Oorp  agus  fuil  Chriosd,  a  tha  gu  fìrinneach  agus  gu 
cinnteach  air  an  gabhail  agus  air  am  faighinn  leis  na 
creidich  ann  an  Suipeir  an  Tighearna. 

Ceisd. 

Ciod  iad  na  sochairean  d'am  bheil  sinn  n'ar  luchd- 
comhpairt  leo  sin  ì 

Freagairt. 

Tha  ar  n-anaman  air  an  neartachadh  agus  air  am 
beathachadh  le  corp  agus  fuil  Chriosd,  mar  a  tha  ar  cuirp 
leis  an  aran  agus  leis  an  fhìon. 

Ceisd. 

Ciod  a  tha  air  'iarraidh  orrasan  a  thig  gu  Suipeir  an 
Tighearna  ì 

Freagairt. 

Iad  fèin  a  cheasnachadh,  a  dh'  fheuchainn  am  bheil  iad  a' 
gabhail  fìor  aithreachais  air  son  am  peacaidhean  a  rinn 
iad,  a'  cur  rompa  gu  diongmhalta  gu'n  caith  iad  beatha 
nuadh ;  am  bheii  creidimh  beòthail  aca  ann  an  tròcair 
Dhè  trìd  Chriosd,  le  cuimhne  thaingeil  air  a  bhàs :  agus 
am  bheil  iad  ann  an  gràdh  do  na  h-uile  dhaoinibh. 

H  Teagaisgidh  agus  ceasnaichidh  Buachaille  spioradai 
gach  Sglreachd  gu  dùrachdach  agus  gu  follaiseach  arms 
an  Eaglais  air  Dòmhnachaibh  agus  air  Làithibh 
naomha  eile,  an  dèigh  an  dara  LeasoÀn  aig  Urnuigh 
Fheasgair  a'  mheud  de  chloinn  a  Sgìreachd  's  a  chuirear 

d*a  ionnsuidh,  mar  a  chi  e  io?nchuidh,  ann  an  earrann 
sam  bith  de  na  Ceisdibh  so. 

U  Agus  bheir  na  h-uile  Aithrichean,  Maithrichean, 
Maighstirean,  agus  Ban-mhaighstirean,  air  an  cloinn, 
air  an  seirbhisich  agus  air  an  luchd-ionnsachadh 
cèirde  (ndch  d' fhòghlum  na  Ceisdean)  teachd  do'n 
Eaglais  aig  an  àm  orduichte,  agus  eisdeachd  gu 
h-ùmhal,  agas  a  bhi  air  an  teagasg  leis  a?  Bhuachaille 
spioradail,  gus  an  ionnsaich  iad  gach  ni  a  tha  air 
'orduchadh  dhoibh  fhòghlum. 

U  Cho  luath  's  a  thig  a!  Chlann  gu  aois  iomchuidh,  agus 
is  urrainn  dhoibh  a'  Chreud,  Urnuigh  an  Tighearna, 
agus  na  deich  Aitheantan  a  ràdh  anns  a'  chainnt 
Chumanta ;  agus  mar  an  ceudna  a1  chuid  eile  de  na 
ceisdibh  goirid  so  a  fhreagairt ;  bheirear  a  chum  an 
Easbuig  iad.  Agus  bithidh  aig  gach  aon  diubh  Oide, 
no  Muime-baistidh,  mar  fhianuis  air  an  Comh-dhaing- 
neachadh. 

U  Agus  c'  uine  sam  bith  a  bheir  an  t-Easbuig  fios  d  chlann 
a  thoirt  d'a  ionnsuidh  a  chum  an  C omh-dhaingneachaidh, 
bheir  Buachaille  spioradail  gach  sgìreachd  d'a  ionn- 
suidh,  no  cuiridh  e  uaith  fo  làimh-sgrìobhaidh,  ainmean 
na  muinntir  sin  uile  'n  a  Sgìreachd,  a  tha  e  yfaicinn 
iomchuidh  gu  bhi  air  an  toirt  'an  làthair  an  Easbuig 
chum  an  comh-dhaingneachaidh.  Agus  ma  chi  an 
t-EusbvAg  gu  bheil  iad  iomchuidh,  comh-dhaingnichidh  e 
iad  anns  an  dòigh  a  leanas. 

ORDUGH 
A'  OHOMH-DHAINGNEAOHAIDH 
No 

Leagail  lamhan  air  a'  mhuinntir  a  tha  baiste 

agus  air  tighinn  gu  aois  tuigse. 

H  Air  an  là  ord,uichte  air  dhoibhsan  uile  a  tha  ri  rbhi  air 
an  comh-dhaingneachadh  aig  an  àm  sin,  a  bhi  air  an 
cur  'an  Ordugh,  agus  'n  an  seasamh  'an  làthair  an 
Easbiiig ;  leughaidh  e  fein  ( no  Ministeir  eile  a  dK 
orduicheas  e )  an  Roimh-ràdh  so  a  leanas. 

AChum  gu'm  bitheadh  an  Comh-dhaingneachadh  air 
a  fhrithealadh  gu  tuilleadh  fòghlum  a  thoirt 
dhoibhsan  a  ghabhas  e,  chunnaic  an  Eaglais  iomchuidh 
orduchadh,  Nach  bitheadh  neach  air  bith  o  so  suas  air  a 
Chomh-dhaingneachadh,  ach  an  neach  sin  a's  urrainn  a' 
Chreud,  TJrnuigh  an  Tighearna,  agus  na  deich  Aitheantan 
a  ràdh  ;  agus  cuideachd  freagairt  a  thoirt  do  na  ceisdibh 
sin  eile,  a  tha  air  an  cur  a  sìos  ann  an  Leabhar  ath-ghearr 
nan  Ceisdean :  Tha  e  ro  iomchuidh  an  Riaghailt  so  a 
ghleidheadh,  a  chum,  air  do  chloinn  'bhi  a  nis  air 
tighinn  gu  aois  tuigse,  agus  air  fhòghlum  ciod  a  gheall  an 
Oideachan  agus  am  Muimeachan  air  an  son  anns  a' 
Bhaisteadh,  gu'n  aontaich  iad  fèin  ris  an  ni  cheudna  agus 
gu'n  daingnich  iad  e  le'm  beoil  agus  le'n  toil  fèin  gu 
follaiseach  'an  làthair  na  h-Eaglais  ;  agus  cuideachd  gu'n 
geall  iad  oidheirp  a  thoirt  le  gràs  Dhè  gu  sìorruidh 
tuilleadh  air  na  nithibh  sin  a  choimhlionadh  gu  creideach 
leis  an  d'  aontaich  iad  le  'n  aidmheil  fèin. 

11  An  sin  their  an  t-Easbuig, 

AM  bheil  sibh  an  so  ann  an  làthair  Dhè  agus  a' 
choimhthionail  so  ag  ùrachadh  a'  gheallaidh  agus 
na  bòid  shòlaimte  a  rinneadh  'n  'ur  n-ainm  aig  'ur  Baist- 
eadh ;  ag  aontachadh  ris  an  ni  cheudna  agus  'g  a  dhaing- 
neachadh  'n  'ur  pearsannaibh  fèin,  agus  'g  'ur  n-aideach- 
adh  fèin  ceangailte  a  chreidsinn  agus  a  dheanamh  nan 
nithe  sin  uile,  a  ghabh  'ur  n-Oideachan  agus  'ur  Muim- 
eachan-baistidh  an  sin  orra  fèin  air  'ur  son  1 

If  Agus  Jreagraidh  gach  aon  diubh  le  guth  a  chluinnear, 

Tha  mi. 

An  t-Easbuig. 
Tha  ar  còmhnadh  ann  an  Ainm  an  Tighearna. 

Freagairt. 
A  rinn  nèamh  agus  talamh. 

Easbuig. 

Beannaichte  gu'n  robh  Ainm  an  Tighearna. 

Freagairt. 
O  so  a  mach  saoghal  gun  chrìoch. 

Easbuig, 

A  Thighearna,  èisd  ar  n-urnuighean. 

Freagairt. 

Agus  thigeadh  ar  glaodh  a  d'  ionnsuidh. 

Easbuig. 
Deanamaid  urnuigh. 

ADhè  Uile-chumhachdaich  agus  shìor-mhaireannaich, 
a  dheònaich  iad  so  do  sheirbhisich  ath-ghintinn  le 
uisge  agus  leis  an  Spiorad  naomh,  agus  a  thug  dhoibh 
maitheanas  'n  an  uile  pheacaidhean ;  Neartaich  iad,  tha 
sinn  a'  guidhe  ort,  O  'Thighearna,  leis  an  Spiorad  naomh 
an  Comhfhurtair,  agus  meudaich  annta  gach  là  tiodhlacan 
lìonmhor  do  ghràis;  spiorad  gliocais  agus  tuigse; 
spiorad  comhairle  agus  neirt  spioradail;  spiorad  eòl- 
ais  agus  fìor  dhiadhachd ;  agus  lìon  iad,  0  'Thigh- 
earna,  le  spiorad  d'  eagail  naoimh,  a  nis  agus  gu  sìorruidh. 
Amen. 

1Ì  An  sin  air  dhoibh  a  bhi  uile  air  an  glùinibh  ann  an 
ordugh  air  beulaobh  an  Easbuig,  leagaidh  e  a  làmh  air 
ceann  gach  aon  fa  leth,  ag  ràdh, 

Dlon,  O  'Thighearna,  an  neach  so  do  leanabh  [no  do 
sheirbhiseacK]  le  d'  ghràs  nèamhaidh,  chuin  gu'm 
buanaich  e  leat-sa  gu  bràth ;  agus  gu'm  meudaich  e  gach 
là  ann  ad  spiorad  naomh  na  's  mò  agus  na  's  mò,  gus  an 
tig  e  gu  d'  rìoghachd  mhaireannaich.  Amen. 

%  An  sin  their  an  t-Easbuig. 

Gu'n  robh  an  Tighearna  maille  ruibh. 

Freagairt. 

Agus  maille  ri  d'  Spiorad-sa. 

U  Agus  ( air  dhoibh  a  bhi  uile  air  an  glùinibh )  their  an 
t-Easbuig  mar  an  ceudna, 

Deanamaid  urnuigh. 

AR  n-Athair  a  tha  air  nèamh,  Naomhaichear  d'  Ainm. 
Thigeadh  do  rìoghachd.    Deanar  do  thoil  air  an 
talamh,  Mar  thatar  a  deanamh  air  nèamh.    Thoir  dhuinn 

an  diugh  ar  n-aran  laitheil.  Agus  maith  dhuinn  ar 
cionta,  Mar  a  mhaitheas  sinne  dhoibhsan  a  tha  'ciontach- 
adh  'n  ar  n-aghaidh.  Agus  na  leig  'am  buaireadh  sinn  ; 
Ach  saor  sinn  o  olc.  Araen. 

U  Agns  an  Guidhe  so. 

ADhè  Uile-chumhachdaich  agus  shior-mhaireannaich, 
a  tha  'toirt  oirnn  na  nithe  sin  a  tha  maith  agus 
taitneach  do  d'  Mhòrachd  dhiadhaidh  a  mhiannachadh 
agus  a  dheanamh ;  Tha  sinn  a'  deanamh  ar  n-ath- 
chuingean  ùmhal  riut  air  son  do  sheirbhisich  so  air  an 
do  leag  sinn  a  nis  ar  làmhan  (a  rèir  eisempleir  nan  Abstol 
naomha),  mar  dhearbhadh  dhoibh  (leis  a'  chomharadh 
so)  air  do  dheadh-ghean  agus  do  mhaitheas  gràsail  d'  an 
taobh.  Bitheadh  do  làmh  Athaireil,  tha  sinn  a'  guidhe 
ort,  gu  sìorruidh  os  an  ceann ;  bitheadh  do  Spiorad 
naomh  gu  sìorruidh  maille  riu  ;  agus  mar  so  treòraich  iad 
ann  an  eòlas  agus  an  ùmhlachd  d'  fhocail,  a  chum  fa- 
dheoidh  gu'm  faigh  iad  a'  bheatha  mhaireannach  ;  trìd  ar 
Tighearna  Iosa  Criosd,  a  tha  beò  agus  a'  riaghladh  maille 
riutsa  agus  ris  an  Spiorad  naomh,  sìor  aon  Dia,  saoghal 
gun  chrìoch.  Amen. 

O'Thighearna  Uile-chumhachdaich,  agus  a  Dhè  mhair- 
eannaich,  deònaich,  tha  sinn  a'  guidhe  ort,  araon 
ar  cridheachan  agus  ar  cuirp  a  stiuradh,  a  naomhachadh 
agus  a  riaghladh  ann  an  slighibh  do  laghannan,  agus  ann 
an  oibribh  d'  àitheantan,  a  chum  tre  do  dhìdean  ro 
chumhachdaich,  araon  an  so  agus  gu  sìorruidh,  gu'm  bi 
sinn  air  ar  gleidheadh  gu  tèaruinte  ann  an  corp  agus  ann 
an  anam,  trìd  ar  Tighearna  agus  ar  Slànuidhir  Iosa 
Oriosd.  Amen. 

H  An  sin  heannaichidh  an  t-Easbwig  iad,  ag  ràdh  mar  so. 

GU'n  robh  beannachadh  Dhè  Uile-chumhachdaich, 
an  Athar,  a'  Mhic,  agus  an  Spioraid  naoimh, 
oirbh,  agus  gu'n  gabhadh  e  còmhnuidh  maille  ruibh  gu 
sìorruidh.  Arnen. 

f  Agus  cha  leigear  le  neach  air  bith  teachd  a  chum  a} 
Chomanachaidh  naoimh,  gus  am  bi  e  air  a  chomh- 
dhaingneachadh,  no  ullamh  agus  toileach  gu  bhi  air  a 
chomh-dhaingneachadh. 

FRITHEALADH  SOLAIMTE  A'  PHOSAIDH. 

%  An  toiseach  feumaidh  Gairmeannan  na  muinntir  sin  uile 
atha  ri  'bhi  air  am  pòsadh  ri  'cheile,  a  bhi  air  an  glaodh- 
aich  anns  an  Eaglais  air  tri  Dòmhnachaibh  no  Làithibh 
naomha  fa  leth,  aig  àm  na  Seirbhis  Dhiadhaidh,  dìreach 
roimh  rannaibh  an  Tabhartais;  am  Buachaille  spioradail 
ag  ràdh  air  an  dòigh  ghnàthaichte, 

Tha  mi  'deanamh  follaiseach  Gairmeannan  pòsaidh 
eadar  M.  à — agus  N.  à —  Ma's  aithne  do  neach  air  bith 
agaibh  aobhar  no  bacadh  ceart,  air  son  nach  fheudar  an 
dithis  so  'bhi  air  an  aonachadh  ri  'chèile  'am  pòsadh 
naomh,  is  còir  dhuibh  a  nochdadh.  Is  e  so  a'  cheud 
ghairm  \an  dara  no  an  treas  gairm.] 

1Ì  Agus  mur  'eil  d  mhuinntir  a  tha  ri  'm  pòsadh,  a'  fuireach 
anns  an  aon  Sgireachd,  feumar  an  Gaìrm  anns  an  dà  Sgir- 
eachd;  agus  chaphòs  Buachaille spioradail nah-aon Sgìreachd 
iad,  gun  dearbhadh  fhaighinn  o  Bhuachaille  spioradail  na 
Sgìreachd  eile,  gu'n  deachaidh  an  Gairm  tri  uairean. 

H  Air  an  là  agus  aig  an  àm  orduichte  gu  frithealadh 
sòlaimte  a'  Phòsaidh,  thig  na  pearsanna  a  tha  ri  'bhi  air 
am  pòsadh  a  steach  gu  meadhon  na  h-Eaglais  maille 
r'an  càirdibh  agus  r'an  coimhearsnich  :  Agus  air  seas- 
amh  dhoibh  an  sin  le  'che'ile,  am  firionnach  air  an 
làimh  dheis,  agus  am  boirionnach  air  an  làimh  chVi, 
their  an  Sagart, 

AMhuinntir  ro  ionmhuinn,  tha  sinn  air  cruinneachadh 
an  so  'an  ceann  a  chèile  'an  làthair  Dhè,  agus  air 
beulaobh  a'  choimhthionail  so,  a  dh'  aonachadh  ri  'chèile 
an  fhirionnaich  so  agus  a'  bhoirionnaich  so  ann  am  pòsadh 
naomh,  staid  a  tha  onorach,  orduichte  le  Dia  ann  an  àm 
neòchiontachd  an  duine,  a'  ciallachadh  dhuinn  an  aonachd 
dhìomhair  a  tha  eadar  Criosd  agus  Eaglais ;  an  staid 
naomh  a  mhaisich  agus  a  sgiamhaich  Criosd  le  'Jàthair- 
eachd  fèin,  agus  le  'cheud  mhiorbhuil  a  rinn  e  ann  an 
Cana  Ghalile,  agus  a  tha  air  a  moladh  le  Naomh  Pòl  gu 
'bhi  urramach  'atn  measg  nan  uile  dhaoine  ;  agus  air  an 
aobhar  sin  cha  chòir  do  neach  air  bith  inntreachduinn  air 
an  staid  so,  no  a  gabhail  mu  làimh  gun  smuainteachadh, 

ni  h-ann  le  faoineachd,  no  le  gòraiche,  a  shàsachadh 
anamiannan  feòlmhor  agus  macnus  dhaoine,  mar  ain- 
mhidhean  a  tha  gun  tuigse ;  ach  le  h-urram,  le  gliocas,  le 
jjcomhairle,  le  measarrachd,  agus  ann  an  eagal  Dhè,  a' 
toirt  gu  h-iomchuidh  fainear  nan  aobhairean  air  son  an 
robh  am  pòsadh  air  'orduchadh. 
J     'S  a'  cheud  àite,  dh'  orduicheadh  e  gu  clann  a  ghintinn, 
I  gu  'bhi  air  an  togail  a  suas  ann  an  eagal  agus  ann  an 
j  altrum  an  Tighearna,  agus  gu  moladh  'Ainme  naoimh- 
i  san. 

'S  an  dara  aite,  dh'orduicheadh  e  mar  chungaidh  'an 
!  aghaidh  peacaidh,  agus  gu  seachnadh  strìopachais,  chum 

gu'm  feudadh  an  dream  aig  nach  'eil  tiodhlac  na  geamn- 

uidheachd,  pòsadh,  agus  iad  fèin  a  ghleidheadh  'n  am  buill 
i  neo-thruaillidh  de  chorp  Chriosd. 

'S  an  treas  aite,  dh'  orduicheadh  e  air  son  na  comh- 

chuideachd,  a'  chòmhnaidh  agus  na  comhfhurtachd  'bu 
!  chòir  a  bhi  aig  an  dara  aon  o'n  aon  eile,  araon  ann  an 

soirbheachadh  agus  ann  am  mi-shoirbheachadh :  Chum 
I  na  staide  naoimhe  so  tha  'n  dà  phearsa  a  tha  so  a  làthair 
i  air  teachd  gu  'bhi  air  an  aonachadh.  Air  an  aobhar  sin 
i  ma's  urrainn  duine  air  bith  aobhar  ceart  sam  bith  a 

nochdadh  nach  fheudar  gu  laghail  am  pòsadh  ri  'chèile, 
|  labhradh  e  a  nis,  no  bitheadh  e  'n  a  thosd  gu  sìorruidh 
j  an  dèigh  so. 

U  Agus  mar  an  ceudna  a'  labhairt  riusan  a  tha  ri  'pòsadh, 
their  e, 

THa  mi  'g  iarraidh  agus  a'  cur  mar  fhiachaibh  oirbh 
fèin  le  'chèile  (mar  a  fhreagras  sibh  ann  an  là 
uamhasach  a'  bhreitheanais,  'n  uair  a  bhitheas  uaigneis 
nan  uile  chridheachan  air  an  deanamh  follaiseach)  ma  tha 
fios  aig  a  h-aon  agaibh  air  aobhar  bacaidh  air  bith,  air  son 
nach  f  heud  sibh  gu  laghail  a  bhi  air  'ur  n-aonachadh  ri 
'chèile  'am  pòsadh,  gu'n  aidich  sibh  a  nis  e.  Oir  bithibh 
làn-chinnteach,  a'  mheud  's  a  tha  air  an  cur  cuideachd  air 
dhòigh  sam  bith  ach  mar  a  tha  Focal  Dhè  a'  luathsachadh, 
nach  'eil  iad  air  an  aonachadh  ri  'chèile  le  Dia,  ni  mò  a 
tha  am  pòsadh  laghail. 

p  Air  là  sin  a  phòsaidh,  ma  chuireas  duine  sam  bith  'an 
cèill  agus  ma  nochdas  e  aobhar  bacaidh  sam  bith  c'ar 
son  nach  fheud  iad  a  bhi  air  an  aonachadh  ri  Jchèile 

'am  pòsadh,  le  Lagh  Dhè,  no  le  Laghannaibh  na  Riogh- 
achd  so,  agus  ma's  àill  leis  a  bhi  air  a  cheangal,  le 
luchd-urrais  freagarrach  maille  ris,  dhoibhsan  a  tha  'dol 
a  phòsadh,  air  neo  airgiod  urrais  a  chur  a  stigh  ( air 
son  làn  luach  a'  chostuis  a  tha  'tighinn  leis  a'  so  orrasan 
a  tha  gu  'pòsadh)  gus  an  dearbh  e  an  ni  a  tha  e  ag 
ràdh  :  An  sin  feumar  dàil  a  chur  's  a'  phòsadh  gus  an 
tèid  an  fhìrinn  a  rannsachadh. 

H  Mur  bi  aobhar  bacaidh  air  a  chur  'an  cèill,  an  sin  their 
am  buachaille  spioradail  ris  an  duine, 

N.  A  M  bheil  thu  toileach  am  boirionnach  so  a  bhi 
jLJl  agad  mar  do  bhean  phòsda,  a  chaitheamh  'ur 
beatha  cuideachd  a  rèir  riaghailt  Dhè,  ann  an  staid 
naoimh  a'  phòsaidh?  Am  bheil  thu  toileach  gràdh, 
comhfhurtachd,  agus  onoir  a  thoirt  dhi,  agus  a  gleidh- 
eadh  ann  an  tinneas  agus  ann  an  slàinte  1  agus  a'  dìobradh 
gach  aon  eile,  thu  fèin  a  ghleidheadh  dhise  'n  a  h-aonar, 
cho  fad  's  is  beò  sibh  le  'chèile  1 

H  Freagraidh  am  Jirionnach, 

Tha  mi. 

U  An  sin  their  an  Sagart  ris  a'  bhoirionnach, 

N.  À  M  bheil  thu  toileach  am  firionnach  so  a  bhi  agad 
f\  mar  do  fhear  pòsda,  a  chaitheamh  'ur  beatha 
cuideachd  a  rèir  riaghailt  Dhè,  ann  an  staid  naoimh  a' 
phòsaidh^  Am  bheil  thu  toileach  ùmhlachd,  seirbhis, 
gràdh,  agus  onoir  a  thoirt  dha,  agus  a  ghleidheadh  ann 
an  tinneas  agus  ann  an  slàinte,  agus  a'  dìobradh  gach  aon 
eile,  thu  fèin  a  ghleidheadh  dhàsan  'n  a  aonar,  cho  fad  's 
is  beò  sibh  le  'chèile  1 

H  Freagraidh  am  boirionnach, 

Tha  mi. 

II  An  sin  their  am  Ministeir, 

Cò  tha  'toirt  a'  bhoirionnaich  so  gu  bhi  air  a  pòsadh  ris 
an  f hirionnach  so  1 

U  An  sin  bheir  iad  an  gealladh  d'a  chèile  air  an  dòigh 

80.  I 

H  Air  do'n    Mhinisteir  am  boirionnach  a,  ghabhaiì  d 
làmhan  a  h-atha/r  no  a  caraid,  bheir  e  air  an  flhirionn- 

ach  làmh  dheas  a'  bhoirionnaich  a  ghlacadh  le  'làimh 
dheis  fèin,  agus  a  ràdh  air  a  dhèigh  mar  a  leanas. 

THa  mise  N.  'g  ad  ghabhail  N.  mar  mo  bhean-phòsda, 
gu  bhi  agam  agus  gu  d'  ghleidheadh  o'n  là  so  a 
mach  tuilleadh,  cò  dhiubh  is  fearr  no  's  miosa,  is  beart- 
aiche  no  's  bochda,  ann  an  tinneas  agus  ann  an  slàinte, 
gu  gràdh  agus  eiridinn  a  thoirt  dhuit,  gus  an  dealaich  am 
bàs  sinn,  a  rèir  riaghailt  naoimh  Dhè ;  agus  a  chum  na 
crìche  sin  tha  mi  'toirt  dhuit  mo  gheallaidh. 
m  An  sin  fuasglaidh  iad  an  làmhan,  agus  air  do  'n 
bhoirionnach  làmh  dheas  an  fhirionnaich  a  ghlacadh 
le  'làimh  dheis  fèin,  their  i  mar  an  ceudna  an  dèigh  a1 
Mhinisteir  ; 

THa  mise  N.  'g  ad  ghabhail  N.  mar  m'  fhear-pòsda,  gu 
bhi  agam  agus  gu  d'  ghleidheadh  o'n  là  so  a  mach 
tuilleadh,  cò  dhiubh  is  fearr  no  's  miosa,  is  beartaiche 
no  's  bochda,  ann  an  tinneas  agus  ann  an  slàinte,  gu 
gràdh,  eiridinn,  agus  ùmhlachd  a  thoirt  dhuit,  gus  an 
dealaich  am  bàs  sinn,  a  rèir  riaghailt  naoimh  Dhè ;  agus 
a  chum  na  crìche  sin  tha  mi  'toirt  dhuit  mo  gheallaidh. 

m  An  sin  fuasglaidh  iad  an  làmhan  a  rìs,  agus  bheir  am 
firionnach  fàinne  do'n  bhoirionnach,  'g  a  chur  air  an 
leabhar,  leis  an  dlighe  ghnàthaichte  do  'n  t-Sagart  agus 
do  'n  Chlèireach.  Agus  air  do  'n  t-Sagart  am  fàinne  a 
ghabhail,  liùbhraidh  se  e  do  'n  fhirionnach,  air  son  a 
chur  air  a'  cheathramh  meur  de  làmh  chli  aJ  bhoirionn- 
aich.  Agus  air  do  'n  fhirionnach  a  bhi  gleidheadh 
greim  air  an  fhàinne  an  sin,  agus  air  a  theagasg  leis 
an  t-Sagart,  their  e, 

LEis  an  fhàinne  so  tha  mi  'g  ad  phòsadh,  le  m'  chorp 
tha  mi  'toirt  onoir  dhuit,  agus  mo  mhaoin  shaogh- 
alta  uile  tha  mi  'buileachadh  ort :  Ann  an  Ainm  an 
Athair,  agus  a'  Mhic,  agus  an  Spioraid  naoimh.  Amen. 

II  An  sin  air  do'n  fhirionnach  am  fàinne  fhàgail  air  a? 
cheathramh  meur  de  làimh  chlì  a'  bhoirionnaich, 
liibaidh  iad  a  sìos  le  'chèile  air  an  gluinibh,  agns  their 
am  Ministeir, 

Deanamaid  urnuigh. 

O'Dhè  shìorruidh,  a  chruithfhir  agus  fhir-theasairginn 
a'  chinne-daoine  uile,  a  thabhartair  nan  uile  ghràa 

spioradail,  ùghdair  na  beatha  maireannaich ;  Cuir  do 
bheannachadh  orra  so  do  sheirbhisich,  am  firionnach  so 
agus  am  boirionnach  so,  a  tha  sinn  a'  beannachadh  ann 
ad  Ainm  ;  a  chum  mar  a  chaith  Isaac  agus  Rebecah  am 
beatha  gu  dìleas  le  'chèile,  mar  sin  gu'n  coirahlion  agus 
gu'n  gleidh  na  pearsanna  so  gu  cinnteach  a'  bhòid  agus  an 
comh-cheangal  a  rinneadh  eatorra,  (air  am  bheil  am 
fàinne  so  a  thugadh  agus  a  ghabhadh  mar  chomharadh 
agus  mar  gheall)  agus  gu'm  mair  iad  daonnan  ann  an 
gràdh  agus  ann  an  sìth  ri  'chèile,  agus  gu'n  caith  iad  am 
beatha  a  rèir  do  laghannan,  trìd  Iosa  Criosd  ar  Tighearna. 
Amen. 

U  An  sin  aonaichaidh  an  Sagart  an  làmhan  deasa  ri 

'chèile,  agus  their  e, 

Iadsan  a  chuir  Dia  cuideachd,  na  cuireadh  duine  air 
bith  fa  sgaoil. 

U  An  sin  labhraidh  am  Ministeir  ris  an  t-sluagh. 

DO  bhrìgh  gu'n  d'  aontaich  N.  agus  N  le  'chèile  ann 
am  pòsadh  naomh,  agus  gu'n  d'  thug  iad  fianuis 
air  an  ni  cheudna  'an  làthair  Dhè  agus  na  cuideachd  so, 
agus  a  chum  na  crìche  so  gu'n  d'  thug  agus  gu'n  do 
dhaingnich  iad  an  gealladh  d'a  chèile,  agus  a  nochd  an  ni 
ceudna  le  toirt  agus  gabhail  fàinne,  agus  le  glacadh 
làmhan  ;  tha  mi  'cur  'an  cèill  gu  'r  fear  agus  bean  iad  a 
tha  pòsda  ri  'chèile,  Ann  an  Ainm  an  Athar  agus  a'  Mhic, 
agus  an  Spioraid  naoimh.  Amen. 

1T  Agus  their  am  Ministeir  am  beannachadh  so  cuideachd. 

GU'n  deanadh  Dia  an  t-Athair,  Dia'  am  Mac,  Dia  an 
Spiorad  naomh  'ur  beannachadh,  'ur  tèarnadh  agus 
'ur  gleidheadh ;  gu'n  amhairceadh  an  Tighearna  gu 
tròcaireach  le  'dheadh-ghean  oirbh,  agus  mar  so  gu'n 
lìonadh  e  sibh  leis  gach  uile  bheannachadh  agus  ghràs 
spioradail,  a  chum  gu'n  caith  sibh  'ur  beatha  cuideachd 
anns  an  t-saoghal  so,  air  mhodh  's  gu  faigh  sibh  anns  an 
t-saoghal  a  tha  ri  teachd  a'  bheatha  mhaireannach.  Amen. 

II  An  sin  their  no  seinnidh  am  Ministeir  no  na  Clèirich 
air  dhoibh  'bhi  dol  gu  bòrd  an  Tighearna,  an  t-Sqlm, 
so  a  leanas. 

Beati  omnes.    Salm  cxxviii. 

IS  beannaichte  gach  neach  air  am  bi  eagal  an  Tigh- 
earn' :   a  ghluaiseas  'n  a  shlighibh. 
Oir  ithidh  tu  toradh  do  làmh  :   sona  bithidh  tu,  agus 
èiridh  gu  maith  dhuit. 

Bithidh  do  bhean  mar  fhìonain  tharbhaich :  ri 
taobhan  do  thighe. 

Do  chlann  mar  òg  chroinn-olaidh  :  mu  thimchioll  do 
bhùird. 

Feuch,  mar  so  beannaichear  an  duine :  air  am  bi 
eagal   an  Tighearna. 

Beannaichidh  an  Tighearn  thu  à  Sion  :  agus  chi  thu 
maith  Ierusaleim  rè  uile  làithean  do  bheatha ; 

Seadh,  chi  thu  clann  do  chloinne  :  agus  sìth  air  Israel. 

Gloir  do  'n  Athair,  agus  do  'n  Mhac :  agus  do  'n  Spiorad 
naomh ; 

Mar  a  bha  air  tùs,  a  tha  nis,  agus  a  bhitheas  gu  bràth : 
saoghal  gun  chrìoch.  Amen. 

51  No  an  t-Salm  so. 
Deus  Misereatur.    Salm  Ixvii. 

GU'n  deanadh  Dia  tròcair  oirnn,  agus  gu'm  beannaich- 
eadh  e  sinn  :  agus  gu'n  tugadh  e  air  a  ghnùis 
dealrachadh  oirnn. 

Chum  gu'n  aithnichear  do  shlighe  air  an  talamh  :  do 
shlàinte  'am  measg  nan  uile  chinneach. 

Moladh  na  slòigh  thu,  a  Dhè:  moladh  na  slòigh  uile  thu. 
Bitheadh  na  cinnich  aoibhneach  agus  deanadh  iad 
luathghaire  :   oir  bheir  thusa  breth  air  na  slòigh  ann  an 
ceartas,  agus  riaghlaidh  tu  na  cinnich  air  an  talamh. 

Moladh  na  slòigh  thu,  a  Dhè :  moladh  na  slòigh  uile 
thu. 

Bheir  an  talamh  a  thoradh  :  gu'm  beannaicheadh  Dia, 
ar  Dia-ne,  sinn. 

Gu'm  beannaicheadh  Dia  sinn  :  agus  gu'n  robh  'eagal- 
san  air  uile  chrìochaibh  na  talmhainn. 

Glòir  do  'n  Athair,  agus  do'n  Mhac :  agus  do  'n  Spiorad 
naomh ; 

Mar  a  bha  air  tùs,  a  tha  nis,  agus  a  bhitheas  gu  bràth  : 
saoghal  gun  chrìoch.  Amen. 
11  Air  do'n  t-Salm  crìochnachadh,  agus  air  do'n  fhir- 
ionnach  agus  do  'n  bhoirionnach  lùbadh  a  slos  air  an 

glùinibh  aiy  Bòrd  an  Tighearna,  agus  an  Sagart  a' 
seasamh  aig  a'  Bhòrd,  agus  a'  tionndadh  'aghaidh  riu, 
their  e, 

A  Thighearna,  dean  tròcair  oirnn. 

Freagairt. 

A  Chriosd,  dean  tròcair  oirnn. 

Ministeir. 
A  Thighearna,  dean  tròcair  oirnn, 

AIl  n-Athair  a  tha  air  nèamh,  Naomhaichear  d'  Ainm. 
Thigeadh  do  rìoghachd.  Deanar  do  thoil  air  an 
talamh,  Mar  thatar  a  deanamh  air  nèamh.  Thoir  dhuinn 
an  diugh  ar  n-aran  laitheil.  Agus  maith  dhuinn  ar 
cionta,  Mar  a  mhaitheas  sinne  dhoibhsan  a  tha  'ciontach- 
adh  'n  ar  n-aghaidh.  Agus  na  leig  'am  buaireadh  sinn  : 
Ach  saor  sinn  o  olc.  Amen. 

Ministeir. 

O  'Thighearna,  sàbhail  d'  òglach,  agus  do  bhan-oglach  ; 

Freagairt. 
A  tha  'cur  an  earbsa  annad. 

•  Ministeir. 

0  'Thighearna,  cuir  còmhnadh  d'an  ionnsuidh  o  d'  ionad 
naomh. 

Freagairt. 
Agus  gu  sìorruidh  tuilleadh  dìon  iad. 

Ministeir. 
Bi  dhoibh  a'd'  dhaingneach  làidir, 

Freagairt. 
O  aghaidh  an  nàmhaid. 

Ministeir. 
O  'Thighearna,  èisd  ar  n-urnuigh. 

Freagairt. 

Agus  thigeadh  ar  glaodh  a'  d'  ionnsuidh. 

Ministeir. 

O'Dhè  Abrahaim,  Dhè  Isaaic,  Dhè  Iacoib,  beannaich 
iad  so  do  sheirbhisich,  agua  cuir  sìol  na  beatha 

shìorruidh  'n  an  cridheachaibh,  a  chum  ciod  air  bith  ari 
ni  ann  ad  Fhocal  naomh  a  dh'  f  hòghlumas  iad  gu  'ra 
buannachd,  gu'n  coimhlion  iad  ann  an  gnìomh  an  ni 
ceudna.  Amhairc,  O  'Thighearna,  gu  tròcaireach  orra  o 
nèamh,  agus  beannaich  iad.  Agus  mar  a  chuir  thu  a 
nuas  do  bhearmachadh  air  Abraham  agus  air  Sarah,  gu  'n 
comhfhurtachd  mhòr;  mar  so  deònaich  do  bheannachadh 
a  chur  a  nuas  orra  so  do  sheirbhisich,  a  chum  air  dhoibh 
'bhi  ùmhal  do  d'  thoil,  agus  a  bhi  do  ghnàth  ann  an 
sàbhaltachd  fo  d'  dhìdean,  gu'm  f  uirich  iad  ann  ad  ghràdh 
gu  crìch  am  beatha,  trìd  Iosa  Criosd  ar  Tighearna. 
Amen. 

Cha  n-abrar  an  Urnuigh  so  a's  faisge  a  leanas,  ma 
hhitheas  a'  bhean  thar  aois  breith  cloinne. 

O'Thighearna  thròcairich  agus  Athair  nèamhaidh,  is 
ann  le  d'  thiodhlac  gràsail  a  tha  an  cinne-daoine  a' 
fàs  lìonmhor;  Tha  sinn  a'  guidhe  ort  cuidich  le  d'  bheann- 
achadh  an  dithis  so,  a  chum  gu'm  bi  iad  le  'chèile  tarbhach 
ann  an  gintinn  cloinne,  agus  mar  an  ceudna  gu'n  caith 
iad  am  beatha  cho  fada  cuideachd  ann  an  gràdh  diadhaidh 
agus  ann  an  onoir,  a's  gu'm  faic  iad  an  claim  gu  Criosdail 
agus  gu  beusach  air  an  togail  a  suas,  chum  do  mholaidh 
agus  d'  onoir,  trìd  Iosa  Criosd  ar  Tighearna.  Amen. 

O'Dliè,  le  d' chumhachd  neartmhor  a  rinn  na  h-uile 
nithe  à  neo-ni,  agus  mar  an  ceudna  (an  dèigh 
nithe  eile  a  chur  ann  an  ordugh)  a  dh'  orduich  gu'n  gabh- 
adh  bean  a  toiseach  a  mach  à  duine  (cruthaichte  a  rèir 
d'  iomhaigh  agus  do  choslais  fèin) ;  agus  le  'n  aonachadh  ri 
'chèile,  a  theagaisg  nach  bitheadh  e  gu  bràth  laghail 
iadsan  a  chur  fa  sgaoil  a  rinn  thusa  'n  an  aon  le  pòsadh  : 
O  'Dhè,  a  choisrig  staid  a'  phòsaidh  gu  'bhi  'n  a  dìomhair- 
eachd  cho  òirdheirc,  a's  gu  bheil  innte  air  a  chiallachadh 
agus  air  a  nochdadh  am  pòsadh  agus  an  aonachd  spiorad- 
ail  a  tha  eadar  Criosd  agus  'Eaglais;  Amhairc  gu 
tròcaireach  orra  so  do  sheirbhisich,  chum  araon  gu'n 
gràdhaich  am  fear  so  a  bhean.  a  rèir  d'  Fhocail  (mar  a 
ghràdhaich  Criosd  a  chèile  an  Eaglais,  agus  a  thug  e  fèin  air 
a  son,  'g  a  gràdhachadh  agus  'g  a  h-eiridinn  eadhon  mar 
'fheòil  fèin)  agus  cuideachd  gu'm  bi  a'  bhean  so  gràdhach 
agus  gaolach,  fìrinneach  agus  ùmhal  d'a  fear  pòsda,  agus 
anns  an  uile  shàmhchair,  stuamachd  agus  shìth,  gu'm  bi  i 

a  bean-leanmhuinn  air  mnàibh  naomha  agus  diadhaidh. 
O  'Thighearna,  beannaich  iad  le  'chèile,  agus  deònaich 
dhoibh  seilbh  ann  ad  rìoghachd  shìorruidh,  trìd  Iosa 
Criosd  ar  Tighearna.  Amen. 

51  An  sin  their  an  Sagart, 

Dla  Uile-chumhachdach  a  chiuthaich  air  tùs  ar  ceud 
phàrantan,  Adhamh  agus  Eubha,  agus  a  naomh- 
aich  agus  a  dh'  aonaich  iad  ri  'chèile  ann  am  pòsadh ; 
Gu'n  doirt  e  oirbh  saoibhreas  a  ghràis,  gu'n  naomhaich 
agus  gu'm  beannaich  e  sibh,  a  chum  gu'n  toilich  sibh  e 
araon  ann  an  corp  agus  ann  an  anam,  agus  gu'n  caith 
sibh  'ur  beatha  cuideachd  ann  an  gràdh  naomh  gu  crìch 
'ur  saoghail.  Amen. 

H  An  dèigh  so}  mur  bi  Searmon  ann  a!  nochdadh  dleas- 
nais  an  fhir  agus  na  mnà,  leughaidh  am  Ministeir 
mar  a  leanas. 

Slbhse  uile  a  tha  pòsda,  no  air  am  bheil  a'  mhiann 
staid  naomh  a'  phòsaidh  a  ghabhail  oirbh,  èisdibh 
ciod  a  tha  an  Sgriobtuir  naomh  ag  ràdh  mu  dhleasnas 
nam  fear  d'  am  mnàibh,  agus  nam  ban  d'  am  fearaibh. 

Tha  Naomh  Pòl  'n  a  Litir  chum  nan  Ephesianach, 
anns  a'  Chùigeamh  Caibideil,  a'  toirt  na  h-àithne  so  do  na 
h-uile  dhaoinibh  pòsda,  Fheara,  gràdhaichibh  'ur 
mnathan  fèin,  eadhon  mar  a  ghràdhaich  Criosd  an 
Eaglais,  agus  a  thug  se  e  fèin  air  a  son,  chum  gu'n  naomh- 
aicheadh  agus  gu'n  glanadh  e  i  le  ionnlad  an  uisge,  tre  an 
fhocal ;  chum  gu'n  cuireadh  e  'n  a  làthair  fèin  i  'n  a 
h-Eaglais  ghlòrmhoir,  gun  smal  gun  phreasadh,  no  ni  air 
bith  d'  an  leithidibh  sin ;  ach  chum  gu'm  bitheadh  i 
naomh  agus  neo-lochdach.  Is  amhluidh  sin  is  còir  do  na 
feaiaibh  am  mnathan  fèin  a  ghràdhachadh  mar  an  cuirp 
fèin  :  An  ti  a  ghràdhaicheas  a  bhean,  tha  e  'g  a  ghràdh- 
achadh  fèin.  Oir  cha  d'  thug  duine  air  bith  riamh  fuath 
d'a  fheòil  fèin,  ach  altrumaidh  agus  eiridnidh  e  i,  eadhon 
mar  a  tha  an  Tighearn  a'  deanamh  do  'n  Eaglais  :  Oir  is 
buill  sinn  d'a  chorp,  d'a  fheòil,  agus  d'a  chnàmhan-san. 
Air  an  aobhar  so  fàgaidh  duine  'athair  agus  a  mhàthair, 
agus  dlùth-leanaidh  e  r'a  mhnaoi,  agus  bithidh  an  dithis 
'n  an  aon  fheòil.  Is  dìomhaireachd  mhòr  so;  ach  tha  mi 
a'  labhairt  mu  Ohriosd  agus  an  Eaglais.  Gidheadh, 

thugadh  gach  aon  agaibh-se  fa  leth,  gradh  d'a  inhnaoi 
amhuil  mar  dha  fèin. 

Mar  an  ceudna  tha  Naomh  Pòl,  a'  sgrìobhadh  chum 
nan  Colosianach,  a'  labhairt  ris  na  h-uile  dhaoinibh  pòsda 
air  an  dòigh  so,  Fheara-pòsda,  gràdhaichibh  'ur 
mnathan,  agus  na  bithibh  searbh  'n  an  aghaidh. 

Cluinnibh  mar  an  ceudna  ciod  a  tha  Naomh  Peadar 
Abstol  Chriosd,  neach  a  bha  e  fèin  'n  a  fheàr  pòsda,  ag 
ràdh  riusan  a  tha  pòsda,  Fheara,  gabhaibh-se  còmhnuidh 
maille  ri  'ur  mnàibh  a  rèir  eòlais,  a'  tabhairt  urraim  do  'n 
mhnaoi,  mar  do  'n  t-soitheach  a's  anmhuinne,  agus  mar 
mhuinntir  a  tha  'n  an  comh-oighreachaibh  air  gràs  na 
beatha,  chum  nach  cuirear  bacadh  air  'ur  n-urnuighibh. 

Gu  ruig  a'  so  chuala  sibh  dleasnas  an  fhir  do  'n  mhnaoi. 
A  nis  mar  an  ceudna,  sibhse  a  mhnathan,  èisdibh  agus 
fòghluimibh  'ur  dleasnais  do  'ur  fearaibh-pòsda,  eadhon 
mar  a  tha  e  air  'fhoillseachadh  gu  soilleir  'san  Sgriobtuir 
naomh. 

Anns  an  Litir  a  dh' ainmicheadh  roimhe  chum  nan 
Ephesianach,  tha  Naomh  Pòl  'g  'ur  teagasg  mar  so  ;  A 
mhnathan,  bithibh  ùmhal  do  'ur  fearaibh  fèin,  mar  do  'n 
Tighearn.  Oir  is  e  am  fear  ceann  na  mnatha,  eadhon  mar 
is  e  Criosd  ceann  na  h-Eaglais  :  agus  is  esan  Slànuidhear 
a'  chuirp.  Uime  sin  mar  a  tha  'n  Eaglais  ùmhal  do 
Chriosd,  mar  sin  bitheadh  na  mnathan  d'  am  fearaibh 
fèin  mar  an  ceudna  anns  gach  ni.  Agus  a  rìs  tha  e  ag 
ràdh,  Feuchadh  a'  bhean  gu'n  toir  i  urram  d'a  fear. 

Agus  'n  a  Litir  chum  nan  Colosianach,  tha  Naomh 
Pòl  a'  toirt  an  Leasain  ghoirid  so  dhuibh,  A  mhnathan, 
bithibh  ùmhal  do  'ur  fearaibh  fèin,  mar  is  cubhaidh  anns 
an  Tighearn. 

Tha  Naomh  Peadar  mar  an  ceudna  'g  'ur  teagasg  gu  ro 
mhaith,  ag  ràdh  mar  so,  A  mhnathan,  bithibh  ùmhal  do 
'ur  fearaibh  fèin ;  chum  ma  tha  dream  air  bith  eas-ùmhal 
do  'n  fhocal,  gu'm  bi  iadsan  mar  an  ceudna  as  eugmhais 
an  fhocail  air  an  cosnadh  le  deadh  chaithe-beatha  nam 
ban ;  'n  uair  a  bheachdaicheas  iad  air  'ur  caithe-beatha 
geamnuidh  maille  ri  eagal.  Na  b'i  'ur  brèaghachd  figh- 
eadh  an  f  huilt,  agus  a'  cur  òir  oirbh,  agus  dheadh  thrusgan 
umaibh,  a'  bhrèaghachd  sin  o'n  leth  muigh  ;  ach  duine 
folaichte  a'  chridhe,  ann  an  neo-thruaillidheachd  spioraid 
mhacanta  agus  chiùin,  ni  a  tha  ro  luachmhor  ann  an 

'seàlladh  Dhè.  Oir  b'anri  mar  so  a  rinn  na  mnathaii 
naomha  o  shean,  aig  an  robh  am  muinghin  ann  an  Dia, 
iad  fèin  breagha,  air  dhoibh  a  bhi  ùmhal  d'  am  fearaibh 
fèin;  amhuil  a  thug  Sarah  ùmhlachd  do  Abraham,  a' 
gairm  tighearna  dheth  ;  d'  an  nigheana  sibhse  am  feadh 
a  ni  sibh  gu  maith,  agus  gun  gheilt  oirbh  ìe  uamhas 
sam  bith. 

U  Tha  e  iomchuidh  gu'n  gahhadh  d!  chàraid  nuadh- 
phòsda  an  Comanachadh  naomh  aig  àm  am  pòsaidh, 
no  aig  a'  cheud  chrothrom  an  dèigh  am  pòsaidh. 

AN  T-ORDUGH 

AIR  SON 

COIMHID  NA  MUINNTIR  THINN'. 

11  An  uair  a  tha  neacìi  air  bith  tinn>  Òlieirear  fios  air  do 
Mhinisteir  na  Sgìreachd ;  agus  air  teachd  dha  gu  tigh 
an  neach  thiìin,  their  e, 

Slth  do'n  tigh  so,  agus  dhoibhsan  uile  a  tha  'gabhail 
còmhnuidh  ann. 
II  An  uair  a  thig  e  :an  làthair  an  duine  thinn  their  e,  a1 
liibadh  a  sìos  air  a  ghlùinibh, 

NA  cuimhnich,  a  Thighearna,  ar  cionta,  no  cionta  ar 
sinnsearachd.  Caomhain  sinn,  a  dheadh  Thigh- 
earna,  caomhain  do  shluagh  a  shaor  thu  le  d'fhuil  ro 
phrìseil,  agus  na  bi  'an  corruich  ruinn  gu  bràth. 

Freagairt. 
Caomhain  sinn,  a  dheadh  Thighearna. 

11  An  sin  their  am  Ministeir, 
Deanamaid  urnuigh. 
A  Thighearna,  dean  tròcair  oirnn. 

A  Chriosd,  dean  tròcair  oirnn. 
A  Thighearna,  dean  tròcair  oirnn. 

AR  n-Athair  a  tha  air  nèamh,  Naomhaichear  d'Ainm. 
Thigeadh  do  rioghachd.  Deanar  do  thoil  air  an 
talamh,  Mar  thatar  a  deanamh  air  nèamh.  Thoir  dhuinn 
an  diugh  ar  n-aran  laitheil.  Agus  maith  dhuinn  ar 
cionta,  Mar  a  mhaitheas  sinne  dhoibhsan  a  tha  'ciontach- 
adh  'n  ar  n-aghaidh.  Agus  na  leig  'am  buaireadh  sinn  : 
Ach  saor  sinn  o  olc.  Amen. 

Ministeir. 

0  'Thighearna,  sàbhail  do  sheirbhiseach ; 

Freagairt. 
A  tha  'cur  'earbsa  annad. 

Ministeir. 

Cuir  còmhnadh  d'  a  iomisuidh  o  d'  ionad  naomh, 

Freagairt. 

Agus  gu  sìorruidh  tuilleaclh  gu  cumhachdach  dìon  e. 

Minisieir. 
Na  faigheadh  an  nàmhaid  buaidh  air ; 

Freagairt. 

Agus  na  tigeadh  an  t-aingidh  am  fagus  da  gu  dochann 
a  dheanamh  air. 

Ministeir. 

O  'Thighearna,  bi  dha  a'  d'  dhaingneach  làidir, 

Freagairt. 

0  ghnùis  a  nàmhaid. 

Ministeir. 
O  'Thighearna,  èisd  r'  ar  n-urnuighibh. 

Freagairt. 

Agus  thigeadh  ar  glaodh  a  d'  ionnsuidh. 

Ministeir. 

O'Thighearna,  amhairc  a  nuas  o  nèamh,  faic,  coimhid 
agus  fuasgail  air  do  sheirbhiseach  an  neach  so. 
Amhairc  air  le  sùilibh  do  thròcair,  thoir  dha  comhfhurt- 
achd  agus  muinghin  chinnteach  annad,  dìon  e  o  chunnart 
an  nàmhaid,  agus  gleiclh  e  do  ghnàth  ann  an  sìth  agus 
an  sàbhaltachd,  trìd  Iosa  Criosd  ar  Tighearna.  Amen. 

Elsd  ruinn,  a  Dhè  agus  a  Shlànuidhir  Uile-chumh- 
achdaich  agus  ro  thròcairich ;  sìn  do  mhaitheas 
gnàthaichte  a  dh'  ionnsuidh  clo  sheirbhisich  an  neach  so 
a  tha  air  a  chlaoidh  le  tinneas.  Naomhaich,  tha  sinn  a' 
guidhe  ort,  do  smachdachadh  athaireil  dha;  chum  gu'n 
cuir  am  mothachadh  a  tha  aige  air  a  laigse  fèin  neart  r'a 
chreidimh,  agus  treibhdhireachd  r'a  aithreachas.  A 
chum  ma  's  e  do  dheadh  thoil-sa  'aiseag  chum  na  slàinte 
a  bha  aige  roimhe,  gu'n  caith  e  a'  chuicl  a  leanas  d'  a 
bheatha  ann  ad  eagal,  agus  a  chum  do  ghlòire :  air  neo 
thoir  gràs  dha  gu  d'  fhiosrachadh  a  ghabhail,  air  chor 

's  an  dèigh  do  'n  bheatha  chràiteach  so  crìochnachadh 
gu'n  gabh  e  còmhnuidh  maille  riutsa  's  a'  bheatha  mhair- 
eannaich,  trìd  Iosa  Criosd  ar  Tighearna.  Amen. 

U  An  sin  earalaichidh  am  Ministeir  an  neach  a  tha 
tinn  a  rèir  na  riaghailt  so,  no  a  leithid  eile. 

ABhràthair  ro  ionmhuinn,  bitheadh  fios  agad  air  a'  so, 
gur  e  Dia  Uile-chumhachdach  is  Tighearn  air  beatha 
agus  air  bàs,  agus  air  na  h-uile  nithibh  a  bhuineas  doibh, 
mar  a  tha  òige,  neart,  slàinte,  aois,  laigse,  agus  tinneas. 
Air  an  aobhar  sin,  ciod  air  bith  do  thinneas,  bitheadh 
fios  cinnteach  agad  gur  e  fìosrachadh  Dhè  a  th'  ann. 
Agus  ge  b'  e  air  bith  an  t-aobhar  mu  'n  do  chuireadh  an 
tinneas  so  ort,  ma  's  ann  a  dh'  fheuchainn  d'  fhoighidin 
gu  eisempleir  do  mhuinntir  eile,  agus  a  chum  gu'm  f aighear 
do  chreidimh  ann  an  là  an  Tighearna  mòr-chliùiteach, 
glòrmhor,  agus  urramach,  a  chum  meudachadh  glòire 
agus  sonais  gun  chrìoch ;  no  ma  's  ann  a  chuireadh  ort  e 
gu  smachdachadh  agus  leasachadh  ni  air  bith  annad  a 
tha  'cur  corruich  air  sùilibh  d'  Athar  nèamhaidh ;  bith- 
eadh  fios  gu  cinnteach  agad  ma  ni  thu  aithreachas  fìrinn- 
each  air  son  do  pheacaidhean,  agus  ma  ghiùlaineas  tu  do 
thinneas  gu  foighidneach,  ag  earbsadh  ann  an  tròcair  Dhè, 
air  sgàth  a  Mhic  ionmhuinn  Iosa  Criosd,  agus  ma  bheir 
thu  buidheachas  ùmhal  dha  air  son  'f  hiosrachaidh  athair- 
eil,  'g  ad  strìochdadh  fèin  gu  h-iomlan  d'  a  thoil,  tionn- 
daidh  e  gu  tairbhe  dhuit,  agus  cuidichidh  e  air  d'  aghaidh 
thu  anns  an  t-slighe  cheirt  a  tha  'treòrachadh  a  chum  na 
beatha  maireannaich. 

U  Ma  bhitheas  an  neach  a  thàinig  am  Buachaille  spior- 
adail  a  choirnhead  gu  ro  thinn,  an  sin  feudaidh  e  'earail 
a  chrìochnachadh  anns  an  àite  so,  air  neo  dol  air  agh- 


Ime  sin  gabh  gu  maith  ri  smachdachadh  an  Tigh- 


V_J  earna:  Oir  (mar  a  tha  Naomh  Pòl  ag  ràdh  anns 
an  dara  Caibideil  deug  chum  nan  Eabhruidheach)  an  ti 
a's  ionmhuinn  leis  an  Tighearn  smachdaichidh  e,  agus 
sgiùrsaidh  e  gach  Mac  ris  an  gabh  e.  Ma  ghiùlaineas 
sibh  smachdachadh,  tha  Dia  a'  buntuinn  ruibh  mar  ri 
cloinn:  oir  cò  am  mac  nach  smachdaich  an  t-athair? 
Ach  ma  tha  sibh  as  eugmhais  smachdachaidh,  d'am  bheil 


aidh. 

na  h-uile  'n  an  luchd-comhpairt,  an  sin  is  clann  dìolain 
sibh,  agus  cha  chlann  dligheach.  Os  bàrr,  bha  againn 
aithrichean  a  thaobh  na  feòla,  a  smachdaich  sinn,  agus 
thug  sinn  urram  dhoibh  :  nach  mò  gu  mòr  is  còir  dhuinn 
a  bhi  ùmhal  do  Athair  nan  Spiorad,  agus  a  bhi  beòì  Oir 
gu  deimhin  smachdaich  iadsan  sinn  rè  beagan  làithean 
a  rèir  an  toile  fèin;  ach  esan  chum  ar  leas,  ionnus  gu'm 
bitheamaid  'n  ar  luchd-comhpairt  d'  a  naomhachd.  Tha 
na  briathran  so,  a  dheadh  bhràthair,  sgrìobhta  anns  an 
Sgriobtuir  naomh  air  son  ar  comhfhurtachd  agus  ar  teag- 
aisg-ne,  a  chum  le  foighidin,  agus  breith-buidheachais 
gu'n  giùlaineamaid  smachdachadh  ar  n-Athar  nèamh- 
aidh,  ge  b'  e  àm  is  deònach  le  'mhaitheas  gràsail  ar  fìos- 
rachadh  le  gnè  air  bith  de  dh'  àmhghar.  Agus  cha  bm 
chòir  comhfhurtachd  bu  mhò  'bhi  aig  Criosdaidhibh,  na 
'bhi  air  an  deanamh  cosmhuil  ri  Crìosd,  le  fulang  gu 
foighidneach  àmhghairean,  trioblaidean,  agus  tinneasan. 
Oir  cha  deachaidh  e  fèin  a  suas  gu  aoibhneas,  gus  an  d' 
fhuiling  e  pian  an  toiseach ;  cha  deachaidh  e  a  stigh  d'  a 
ghlòir  gus  an  robh  e  air  a  cheusadh.  Mar  so  gu  fìrinn- 
each  is  i  ar  slighe  chum  aoibhneis  shìorruidh  fulang  an 
so  maille  ri  Criosd  ;  agus  is  e  ar  dorus  gu  inntreachduinn 
a  steach  do  bheatha  shìorruidh  bàsachadh  gu  h-aoibhneach 
maille  ri  Criosd ;  a  chum  gu'n  èirich  sinn  a  rìs  o'n  bhàs, 
agus  gu'n  gabh  sinn  còmhnuidh  maille  ris  's  a  bheatha 
mhaireannaich.  A  nis  air  an  aobhar  sin  air  dhuit  do 
thinneas  a  ghabhail  gu  foighidneach,  a  tha  mar  so  cho 
tarbhach  dhuit,  tha  mi  'g  ad  earalachadh  ann  an  Ainm 
Dhè,  thu  chuimhneachadh  na  h-aidmheil  a  rinn  thu  do 
Dhia  ann  ad  bhaisteadh.  Agus  do  bhrìgh  an  dèigh  na 
beatha  so  gu  bheil  cunntas  ri  'thoirt  seachad  do'n 
Bhreitheamh  fhìrinneach,  a  bheir  breith  air  gach  neach 
gun  mheas  air  pearsa  seach  a  chèile ;  tha  mi  'cur  mar 
fhiachaibh  ort  thu  fèin  agus  do  staid  a  cheasnachadh, 
araon  a  thaobh  Dhè  agus  a  thaobh  dhaoine ;  'g  ad  agairt 
agus  'g  ad  dhìteadh  fèin  air  son  do  lochdan,  a  chum  gu'm 
faigh  thu  tròcair  o  làimh  ar  n-Athar  nèamhaidh  air  sgàth 
Chriosd,  agus  nach  bi  thu  air  d'  agairt  agus  air  do  dhìt- 
eadh  anns  a'  bhreitheanas  eagalach  sin.  Air  an  aobhar 
sin  aithrisidh  mi  dhuit  Poncan  ar  Creidimh,  a  chum  gu'm 
bi  fios  agad  am  bheil  thu  'creidsinn  mar  is  còir  do 
Chriosdaidh,  no  nach  'eil. 

291 


Coìmhead  na  muinntir  thìnrì . 

ff  An  so  aithrisidh  am  Ministeir  Poncan  al  Chreidimli, 
ag  ràdh  mar  so, 

AM  bheil  thu  'creidsinn  ann  an  Dia  an  t-Athair  Uile- 
chumhachdach,  cruithfhear  nèimh  agus  talmh- 

ainn'? 

Agus  ann  an  losa  Criosd  'aon-ghin  Mhic-san  ar 
Tighearn1?  agus  gu'n  do  ghabhadh  e  leis  an  Spiorad 
naomh,  gu'n  d'  rugadh  e  leis  an  Oigh  Muire ;  gu'n  d' 
fhuiling  e  fo  Phontius  Pilat,  gu'n  do  cheusadh  e,  gu'n 
d'  fhuair  e  bàs,  agus  gu'n  d'  adhlaiceadh  e ;  gu'n  deachaidh 
e  sìos  do  dh'  ifrinn,  agus  mar  an  ceudna  gu'n  d'  èirich  e 
a  rìs  air  an  treas  là ;  gu'n  deachaidh  e  suas  gu  nèamh, 
agus  gu  bheil  e  'n  a  shuidhe  air  deas  làimh  Dhè  an 
t-Athair  Uile-chumhachdach,  agus  gu'n  tig  e  as  an  sin 
a  rìs  aig  deireadh  an  t-saoghail  a  thoirt  breith  air  na 
beòthaibh  agus  air  na  mairbh  1 

Agus  am  bheil  thu  'creidsinn  anns  an  Spiorad  naomh, 
's  an  Eaglais  naoimh  Choitchionn,  'an  Comhchomunn  nan 
naomh,  'am  maitheanas  pheacaidhean,  'an  aiseirigh  na 
feòla,  agus  's  a'  bheatha  mhaireannaich  an  dèigh  a'  bhàis  ì 

U  Freagraidh  an  neach  tinn, 

Tha  mi  'creidsinn  so  uile  gu  daingean. 

U  An  sin  ceasnaichidh  am  Ministeir  a  dhfheuchainn  an 
d'  rinn  e  f\or  aithreachas  air  son  a  pheacaidhean,  agus 
am  bheil  e  'an  gràdh  ris  an  t-saoghal  uile;  ag  earalach- 
adh  air  maitheanas  a  thoirt  o  ghrunnd  a  chridhe  do  na 
h-uile  dhaoinibh  a  rinn  eucoir  air,  agus  ma  rinn  e 
fèin  eucoir  air  neach  sam  bith,  maitheanas  iarraidh 
orra  ;  agus  far  an  d'  rinn  e  eucoir  no  cron  air  duine 
sam  bith,  gu'n  toir  e  dìoladh  seachad  cho  fada  's  a  tha 
'n  a  chomas.  Agus  mur  do  bhuilich  e  a  mhaoin  roimhe, 
comhairlichidh  e  an  sin  dha  a  thiomnadh  a  dheanamh, 
agus  fhiachan  ainmeachadh  ciod  a  tha  aige  ri  'dhìoladh 
agus  ciod  a  tha  ri  dhìoladh  dha,  gu  'choguis  a  dhean- 
amh  na  's  socraiche,  agus  a  sheachdnadh  dragh  do 
luchd-curaim  a  thiomnaidh.  Ach  bu  chòir  daoine  a 
chur  'an  cuimhne  gu  tric  grìn  gabhadh  iad  cothrom  air 
an  gnothuichean  saoghalta  a  shocrachadh  an  uair  a  tha 
iad  'n  an  slàinte. 

H  Feudaidh  na  briathran  so  a  dh'  aithriseadh  roimhe  'bhi 
air  an  ràdh  mun  tòisich  am  Ministeir  air  himuigh, 
mar  a  chi  e  aobhar  air. 

U  Cha  bu  chbir  do'n  MJiinisteir  dearmad  a  dheanamh  air 
earalachadh  gu  dùrachdach  air  an  leithidibh  sin  de 
phearsannaibh  easlainteach  aig  am  bheil  an  comas, 
giCm  bi  iad  fialaidh  ris  na  bochdaibh. 

U  An  sin  thèid  earcdachadh  air  an  neach  thinn  aidmheil 
shònraichte  a  dheanamh  air  a  pheacaidhibh,  ma  tha  e 
'mothachadh  a  choguis  fo  thrioblaid  le  ni  cudthromach 
air  bith.  Agus  an  dèigh  na  h-aidmheil  so,  bheir  an 
Sagart  fuasgladh  dha  (ma  dKiarras  se  e  gu  h-ùmhal 
agus  gu  dìirachdach)  air  an  dòigh  so. 

AR  Tighearn  Iosa  Criosd,  a  dh'fhàg  cumhachd  aig 
'Eaglais  gu  fuasgladh  nan  uile  pheacach  a  ni  gu 
fìrinneach  aithreachas  agus  a  chreideas  ann,  o  'mhòr 
thròcair  gu'm  maitheadh  e  dhuitsa  do  chionta  ;  Agus  le 
'ùghdarras-san  a  dh'earbadh  riumsa,  tha  mi  'g  ad  fhuas- 
gladh  o  d'  uile  pheacaidhibh,  Ann  an  Ainm  an  Athar, 
agus  a'  Mhic,  agus  an  Spioraid  naoimh.  Amen. 

1T  Agus  an  sin  their  an  Sagart  an  Guidhe  so  a  leanas. 
Deanamaid  urnuigh. 

O'Dhè  ro  thròcairich,  a  rèir  lionmhorachd  do  thrò- 
cairean  a  tha  a'  cur  air  falbh  pheacaidhean  na 
muinntir  sin  a  tha  gu  fìrinneach  aithreach,  air  chor  a's 
nach  cuimhnich  thu  iad  na's  mò;  Fosgail  sùil  do  thròcair 
air  do  sheirbhiseach  an  neach  so,  a  tha  gu  ro  dhùrachd- 
ach  ag  iarraidh  f uasglaidh  agus  maitheanais.  Ath-nuadh- 
aich  ann  (Athair  ro  ghràdhaich)  ciod  air  bith  a  tha  air 
caitheamh  air  falbh  le  mealltaireachd  agus  mì-run  an 
diabhuil,  no  le  Hhoil  agus  ' anmhuinneachd  fheòlmhoir 
fèin ;  dìon  agus  sìor-ghleidh  an  neach  easlainteach  so  ann 
an  aonachd  d'  Eaglais;  thoir  fainear  'aithreachas,  gabh  ri 
'dheuraibh,  lughdaich  a  chràdh,  mar  is  ro  fheumaile  dha 
ann  ad  shealladh-sa.  Agus  do  bhrìgh  gu  bheil  e  a'  cur 
a  làn  earbsa  a  mhàin  ann  ad  thròcair-sa,  na  cuir  as  a 
leth  a  pheacaidhean  a  chaidh  seachad ;  ach  neartaich  e 
le  d'  Spiorad  beannaichte,  agus  an  uair  is  toil  leat  a 
thoirt  as  an  so,  gabh  e  gu  d?  dheadh-ghean,  tre  dheadh- 
thoillteanais  do  Mhic  ro  ionmhuinn  Iosa  Criosd  ar 
Tighearna.  Amen. 

H  An  sin  their  am  Ministeir  an  t-Salm  so. 
In  te,  Domine,  speravi.    Salm  lxxi. 

ANnadsa,  a  Thighearna,  cuiream  mo  dhòigh,  nàire  na 
bitheadh  orm  am  feasd:  a' d'  cheartas  teasairg 
mi,  agus  thoir  orm  dol  as;  aom  do  chluas  rium,  agus 
saor  mi. 

Bi-sa  a'  d'  charaig  làidir  dhomh,  chum  an  rachainn  a 
ghnàth :  dh'  àithn  thu  mi  'bhi  air  mo  shaoradh,  oir  is 
tu  mo  charraig,  agus  mo  dhaingneach. 

O  mo  Dhia,  thoir  fuasgladh  dhomh  à  làimh  an  aingidh: 
à  làimh  an  duine  eucoraich  agus  an-iochdmhoir. 

Oir  is  tusa  mo  dhòchas,  a  Thighearna  Dhè :  mo  dhòigh 
o  m'  òige. 

Leat-sa  chumadh  mise  suas  o  'n  bhroinn :  à  innibh  mo 
mhàthar  bhuin  thu  mi ;  ortsa  bithidh  mo  mholadh  an 
còmhnuidh. 

Mar  aobhar  iongantais  tha  mi  aig  mòran  :  ach  is  tusa 
mo  thearmunn  làidir. 

Lìonar  mo  bheul  le  d'  mholadh  ;  le  d'  urram-sa  gach  là. 

Na  tilg  uait  mi  'an  àm  sean  aoise  :  'n  uair  a  dh'fhàil- 
nicheas  mo  neart  na  trèig  mi. 

Oir  labhair  mo  naimhdean  a'm:  aghaidh,  agus  ghabh 
iadsan  a  tha  'feitheamh  nam  fàth  air  m'anam,  comhairle 
le  'chèile,  ag  ràdh :  Thrèig  Dia  e,  leanaibh  e  gu  teann, 
•  agus  glacaibh  e  ;  oir  cha-n'eil  neach  ann  a  shaoras  e. 

A  Dhè,  na  bi-sa  fada  uam  :  O  mo  Dhia,  greas  gu  m' 
chabhair. 

Bitheadh  nàire,  bitheadh  claoidh  air  eascairdibh 
m'anama :  còmhdaichear  le  masladh  agus  le  mi-chliu 
iadsan,  a  tha  'g  iarraidh  m'uilc. 

Ach  sìor-earbaidh  mise :  agus  cuiridh  mi  ri  d'  chliu  uile. 

Aithrisidh  mo  bheul  d'fhìreantachd,  air  feadh  an  là  do 
shlàinte  :  ged  nach  aithne  dhomh  an  àireamh. 

Thèid  mi  air  m'aghaidh  ann  an  neart  an  Tighearna  Dhè : 
ni  mi  sgeul  air  d'fhìreantachd,  d'fhìreantachd  fèin  a 
mhàin. 

0  'Dhè,  theagaisg  thu  mi  o  m'òige  :  agus  gu  ruige  so 
chuir  mi  d'oibre  iongantach  'an  cèill. 

Agus  a  nis  an  uair  a  tha  mi  sean  agus  liath,  a  Dhè 
na  trèig  mi :  gus  an  cuir  mi  'an  cèill  do  neart  do'n  àl  so 
do  gach  àl  riteachd  do  chumhachd. 

Agus  tha  d'fhìreantachd-sa,  a  Dhè,  ro  àrd,  O  thusa  a 
rinn  nithe  mòra  :  a  Dhè,  cò  is  cosmhuil  riut  ? 

Glòir  do'n  Athair,  agus  do'n  Mhac :  agus  do'n  Spiorad 
naomh ; 

Mar  a  bha  air  tùs,  a  tha  nis,  agus  a  bitheas  gu  bràth  : 
saoghal  gun  chrìoch.  Amen. 

11  Agus  their  e  so  euideachd. 

O'Shlànuidhir  an  t-saoghail,  a  shaor  sinn  le  d'  chrann- 
ceusaidh  agus  le  d'  fhuil  ro  luachmhoir,  sàbhail 
sinn  agus  cuidich  leinn,  tha  sinn  gu  h-ùmhal  a'  guidhe 
ort,  0  Thighearna. 

1T  An  sin  their  am  Ministeir, 

AN  Tighearn  Uile-chumhachdach,  a  tha  'n  a  dhaing- 
neach  làidir  dhoibhsan  uile  a  tha  'cur  an  earbsa 
ann,  d'am  bheil  na  h-uile  nithe  air  nèamh,  air  talamh, 
agus  fo  'n  talamh  a'  lùbadh  agus  a'  toirt  gèill,  bitheadh 
e  a  nis  agus  gu  sìorruidh  tuilleadh  'n  a  dhìdean  dhuit ; 
agus  thugadh  e  ort  a  thuigsinn  agus  fhaireachduinn, 
nach  'eil  ainm  air  bith  eile  fo  nèamh  air  a  thoirt  do 
dhuine,  anns  am  feud,  agus  trìd  am  feud  thu  slàinte  agus 
sàbhaladh  fhaotainn,  ach  a  mhàin  Ainm  ar  Tighearna 
Iosa  Criosd.  Amen. 

II  Agus  an  deigh  sin  their  e, 

THa  sinn  'g  ad  thoirt  a  suas  do  thròcair  agus  do 
dhìdean  gràsail  Dhè.  Gu'm  beannaicheadh  an 
Tighearn  thu  agus  gu'n  gleidheadh  e  thu.  Gu'n  tugadh 
an  Tighearn  air  'aghaidh  dealrachadh  ort,  agus  gu'm 
bitheadh  e  gràsmhor  dhuit.  Gu'n  togadh  an  Tighearn 
suas  a  ghnùis  ort,  agus  gu'n  tugadh  e  sìth  dhuit,  araon  a 
nis  agus  gu  sìorruidh.  Amen. 


Urnuigh  air  son  Leinibh  thinn. 

O'Dhè  Uile-chumhachdaich  agus  Athair  thròcairich, 
a'  d'  làimh-sa  a  mhàin  tha  beatha  agus  bàs; 
Amhairc  a  nuas  o  nèamh,  tha  sinn  gu.  h-ùmhal  a'  guidhe 
ort,  le  sùilibh  tròcaireach  air  an  leanabh  so  a  tha  a  nis  'n 
a  luidhe  air  leabaidh  tinneis  :  Fiosraich  e,  O  'Thighearna, 
le  d'  shlàinte  ;  fuasgail  air  ann  ad  dheadh  àm  iomchuidh 

o  'chràdh  corporra,  agus  sàbhail  'anam  air  sgàth  do 
thròcairean.  Chum  ma  's  e  do  thoil  a  làithean  a  shìneadh 
an  so  air  talamh,  gu'n  caith  e  a  bheatha  dhuitsa,  agus 
gu'm  bi  e  'n  a  inneal  air  do  ghlòir,  le  seirbhis  a  dhean- 
amh  dhuit  gu  dìleas,  agus  le  maith  a  dheanamh  'n  a 
lìnn,;  air  neo  gabh  e  a  steach  do  na  h-ionadaibh  còmh- 
nuidh  nèamhaidh  sin,  far  am  bheil  anaman  na  muinntir 
sin  a  tha  'n  an  codal  anns  an  Tighearn  Iosa  a'  mealtuinn 
fois'  agus  sonais  shìorruidh.  Deònaich  so,  O  'Thighearna, 
air  sgàth  do  thròcairean,  anns  an  ti  cheudna  do  Mhac  ar 
Tighearn  Iosa  Criosd,  a  tha  beò  agus  a'  riaghladh  maille 
riutsa  agus  ris  an  Spiorad  naomh,  sìor  aon  Dia,  saoghal 
gun  chrìoch.  Amen. 

Urnuigh  air  son  pearsa  thinn,  an  uair  nach  'eil  ach  beag 
sùil  r'a  theachd  uaith. 

OAthair  nan  tròcairean,  agus  a  Dhè  gach  uile  chomh- 
fhurtachd,  ar  n-aon  chòmhnadh  ann  an  àm  feuma ; 
Tha  sinn  a'  ruith  ad'  ionnsuidh  air  son  cabhair  as  leth 
do  sheirbhisich  an  neach  so,  ann  an  so  'n  a  luidhe  fo  d' 
làimh  'am  mòr  anmhuinneachd  cuirp.  Amhairc  gu 
gràsail  air,  0  'Thighearna,  agus  mar  is  mò  a  tha  'n  duine 
o'n  leth  muigh  a'  caitheamh  air  falbh,  neartaich  e  mar 
so,  tha  sinn  a'  guidhe  ort,  na's  mò  do  ghnàth  le  d'  ghràs 
agus  le  d'  Spiorad  naomh  anns  an  duine  a  stigh.  Thoir 
dha  aithreachas  neo-chealgach  air  son  uile  mhearachdan 
a  bheatha  'chaidh  seachad,  agus  creidimh  daingean  ann 
ad  Mhac  Iosa,  chum  's  gu'm  bi  a  pheacaidhean  air  an 
cur  air  falbh  le  d'  thròcair,  agus  a  mhaitheanas  seulaichte 
air  nèamhj  mu'n  tèid  e  as  a'  so,  agus  nach  faicear  e  na  's 
mò.  Tha  fios  againn,  O  'Thighearna,  nach  'eil  focal  air 
bith  mi-chomasach  dhuitsa ;  agus  ma's  àill  leat,  gur 
h-urrainn  duit  eadhon  fathast  a  thogail  suas,  agus  tuill- 
eadh  ùine  a  dheònachadh  dha  'n  ar  measg.  Gidheadh, 
do  bhrìgh  a  rèir  an  uile  choltais  gu'm  bheil  àm  a 
chaochlaidh  am  fagus,  mar  so  ullaich  agus  deasaich  e,  tha 
sinn  a'  guidhe  ort,  fa  chomhair  uair  a'  bhàis,  chum  air 
dha  siùbhal  as  an  t-saoghal  so  ann  an  sìth  agus  ann  ad 
dheadh-ghean,  gu'm  bi  'anam  air  a  ghahhail  a  steach  do  d' 
rìoghachd  shìorruidh,  tre  dheadh-thoillteanais  ar-n-Eadar- 
mheadhonair  Iosa  Criosd  d'aon  Mhic,  ar  Tighearna  agus 
ar  Sìànuidhir.  Amen. 

H  Urnuigh  air  son  liubhairt  anama  neach  thinrì  a  tha 
air  adhart  bàis. 

O'Dhè  Uile-chumhachdaich,  maille  ris  a'  bheil  beò 
spiorada  nam  fìrean  air  an  deanamh  foirfe,  air 
dhoibh  a  bhi  air  an  saoradh  o'm  prìosanaibh  talmhaidh ; 
Tha  sinn  gu  h-ùmhal  a'  liubhairt  anam'  do  sheirbhisich 
an  neach  so,  ar  bràthair  ionmhuinn,  ann  ad  làmhan-sa  mar 
ann  an  làmhan  Cruithfhir  dhìlis,  agus  Slànuidhir  ro 
thròcairich ;  gu  ro  ùmhal  a'  guidhe  ort  gu'm  bi  e  luach- 
mhor  ann  ad  shealladh.  Nigh  e,  tha  sinn  a'  guidhe  ort 
ann  am  fuil  an  Uain  sin  gun  smal  a  mharbhadh  a  thoirt 
air  falbh  pheacaidhean  an  t-saoghail ;  ionnus  ge  b'e  air 
bith  an  sal  a  thionail  e  'am  measg  an  t-saoghail 
thruaigh  agus  aingidh  so,  tre  ana-miannaibh  na  feòla,  no 
innleachdaibh  Shàtain,  air  dhoibh  'bhi  air  an  glanadh  air 
falbh,  gu'm  bi  e  air  a  chur  a'd'  làthair  fìor-ghlan  agus  gun 
smal.  Agus  teagaisg  sinne  a  tha  beò  'n  a  dheigh,  ann 
an  so  agus  'n  a  leithidibh  eile  de  sheallaidhibh  làitheil  air 
bàsmhorachd,  fhaicinn  cia  breòite  agus  neo-chinnteach  's 
a  tha  ar  staid  fèin,  agus  mar  so  ar  làithean  àireamh,  a 
chum  am  feadh  's  tha  sinn  beò  ann  an  so  gu'n  toir  sinn 
ar  cridheachan  da  rìreadh  a  suas  do'n  ghliocas  naomh 
agus  nèamhaidh  sin,  a  bheir  fa-dheoidh  sinn  gu  beatha 
mhaireannaich,  tre  dheadh-thoillteanais  Iosa  Criosd  d'aon 
Mhic  ar  Tighearna.  Amen. 

Urnuigh  air  son  pearsannan  a  tha  fo  thrioblaid  inntinn 
no  coguis. 

O'Thighearna  bheannaichte,  Athair  nan  tròcairean, 
agus  a  Dhè  gach  uile  chomhfhurtachd,  tha  sinn 
a'  guidhe  ort  amharc  a  nuas  ann  an  iochd  agus  ann  an 
truas  air  do  sheirbhiseach  an  neach  so  a  tha  fo  àmhghar. 
Tha  thu  'sgrìobhadh  nithe  searbha  'n  a  aghaidh,  agus  a' 
toirt  air  'euceartan  a  chaidh  seachad  a  shealbhachadh ; 
luidh  d'  fhearg  air  gu  teann,  agus  tha  'anam  làn  truaighe  : 
Ach,  0  'Dhè  thròcairich,  a  sgrìobh  d'  fhocal  naomh  air 
son  ar  teagaisg,  chum  tre  fhoighidin  agus  chomhfhurt- 
achd  do  Sgriobtuirean  naomha  gu'm  bitheadh  dòchas 
againne  ;  thoir  dha  tuigse  cheart  air  fèin,  agus  air  do 
bhagraidhibh  agus  do  gheallaidhibh,  chum  nach  tilg  e  air 
falbh  a  mhuinghin  annad,  agus  nach  socraich  e  i  ann  an  àite 
airbith  ach  annadsa.  Thoir  neart  dha  an  aghaidh  a  bhuair- 

idhean  uile,  agus  slànuich  'easlaintean  uile.  Na  bris  a' 
chuilc  bhrùite,  agus  na  mùch  an  lìon  d'  am  bheil  caol 
smùid.  Na  druid  do  chaomh-thròcairean  ann  an  corr- 
uich ;  ach  thoir  air  guth  subhachais  agus  aoibhneis  a 
chluinntinn,  a  chum  gu'n  dean  na  cnàmhan  a  bhrìs  thu 
gàirdeachas.  Saor  e  o  eagal  an  nàmhaid,  agus  tog  air 
solus  do  ghnùise,  agus  thoir  dha  sìth,  tre  dheadh-thoill- 
teanais  ar  n-Eadar-mheadhonair  Iosa  Criosd  ar  Tigh- 
earna.  Amen. 


COMANACHADH  NA  MUINNTIR  THINN'. 

51  T^\0  bhrìgh  gu  bheil  na  h-uile  dhaoine  bàsmhor  buailt- 
each  do  dh'  iomadh  cunnart,  easlaint  agus  tinn- 
eas  obann,  agus  gun  fhios  aca  uair  air  bith  c'uine 
dh'  fhàgas  iad  an  saoghal  so;  air  an  aobhar  sin,  a 
chum  's  grìm  bi  iad  do  ghnàth  ullamh  gu  bàs  fhaotainn 
ge  Ve  uair  is  toil  le  Dia  Uile-chumhachdach  an  gairm, 
earalaichidh  na  Buachaillean  spioradail  gu  dùrachdach 
o  àm  gu  àm  (ach  gu  h-àraid  ann  an  àm  plàighe,  no 
tinneis  ghabhaltaich  air  bith  eile)  air  an  Luchd- 
sgìreachd  grìn  gabh  iad  gu  tric  Comanachadh  naomh 
cuirp  agus  fola  ar  Slànuidhir  Criosd,  an  uair  a  bhitheas 
e  air  a  fhrithealadh  gu  follaiseach  anns  an  Eaglais  ;  a 
chum  ma  ni  iad  so,  grìm  bi  aca  na  's  lugha  de  dhì  aobhar 
iomaguin,  mur  urrainn  iad  a  ghabhail  an  uair  a  thig 
fiosrachadh  obann  orra.  Ach  mur  urrainn  an  neach  a 
tha  tinn  teachd  do  'n  Eaglais,  agus  gidheadh  gu  bheil 
e  'miannachadh  an  Comanachadh  a  ghabhail  'n  a  thigh  ; 
an  sin  feumaidh  e  fios  a  thoirt  ann  an  àm  do  'n 
Bhuachaille  spioradail,  ag  innseadh  cuideachd  cia  meud 
a  tha  'dol  a  ghabhail  a'  Chomanachaidh  maille  ris  ( oir 
is  còir  triuir,  no  dithis  air  a  chuid  a  's  lugha  a  bhi  annj 
agus  air  do  àite  freagarrach  ann  an  tigh  an  duine  thinrì , 
maille  ris  na  h-uile  nithe  feumail  mar  sin  'bhi  air  an 
ullachadh  air  chor  a's  grìm  feud  am  Buachaille  spiorad- 
ail  seirbhis  a  dheanamh  gu  h-urramach  frithealaidh  e 
an  sin  an  Comanachadh  naomh,  a'  tòiseachadh  leis  a' 
Ghuidhe,  an  Litir,  agus  an  Soisgeul  a  leanas  an  so. 

An  Guidìie. 

ADhè  CJile-chumhachdaich  agus  shìor-mhaireannaich, 
a  chruithfhir  a'  chinne-daoine,  a  tha  'cronachadh 

na  muinntir  a's  gràdhach  leat,  agus  a'  smachdachadh 
gach  aon  a  tha  thu  'gabhail ;  Tha  sinn  a'  guidhe  ort 
tròcair  a  dheanamh  air  do  sheirbhiseach  an  neach  so  air 
an  do  leag  thu  do  làmh,  agus  deònaich  gu'n  gabh  e  a 
thinneas  gu  foighidneach,  agus  gu'm  faigh  e  a  shlàinte 
chorporra  (ma  's  e  sin  do  thoil  ghràsail  fèin)  agus  ge  b'e 
uair  a  dh'  fhàgas  'anam  an  corp,  gu'm  bi  e  gun  smal  air 
a  thoirt  a'd'  làthair,  trìd  Iosa  Criosd  ar  Tighearna. 
Amen. 

An  Litir.    Eabh.  xii.  5. 

AMhic,  na  cuir  suarach  smachdachadh  an  Tighearn', 
agus  na  fannaich  an  uair  a  chronaichear  leis  thu. 
Oir  an  ti  a's  ionmhuinn  leis  an  Tighearn,  smachdaichidh 
e,  agus  sgiùrsaidh  e  gach  mac  ris  an  gabh  e. 

An  Soisgeul    N.  Eoin  v.  24. 

GU  deimhin,  deimhin  tha  mi  ag  ràdh  ruibh,  An  ti  a 
dh'  èisdeas  ri  m'  fhocal-sa,  agus  a  tha  'creidsinn 
anns  an  ti  a  chuir  uaith  mi,  tha  a'  bheatha  mhaireannach 
aige,  agus  cha  tig  e  chum  dìtidh  •  ach  chaidh  e  thairis  o 
bhàs  gu  beatha. 

H  An  dèigh  so,  thèid  an  Sagart  air  aghaidh  a  rèir  na 
riaghailt  a  ehuireadh  a  sìos  roimhe  air  son  a' 
Chomanachaidh  naoimh,  a'  tòiseachadh  aig  na  briath- 
raibh  so  [Sibhse  a  tha  gu  fìrinneach,  &c.] 

U  Aig  àm  riarachaidh  na  Sàcramaid  naoimhe,  gabhaidh 
an  Sagart  e  fèin  an  Comanachadh  an  toiseach,  agus  an 
dèigh  sin  frithealaidh  e  dhoibhsan  e  a  tha  air  an 
sònrachadh  gus  an  Comanachadh  a  ghabhail  maille  ris 
an  neach  thinn,  agus  'n  an  dèigh  uile  do  'n  neach  thinn. 

U  Ach  mur  'eil  duine  a'  gabhail  Sàcramaid  cuirp  agus 
fola  Chriosd,  le  meud  a  thinneis,  no  le  dìth  rabh- 
adh  a  thoirt  do  'n  Buachaille  spioradail  ann  an  àm 
iomchuidh,  no  le  dìth  cuideachd  g'a  ghabhail  maille  ris, 
no  le  aobhar  bacaidh  ceart  air  bith  eile,  teagaisgidh 
am  Buachaille  spioradail  e,  gu  bheil  e  'g  itheadh  agus  ag 
òl  cuirp  agus  fola  ar  Slànuidhir  Criosd  gu  tarbhach 
chum  slàinte  'anama,  ged  nach  'eil  e  'gabhail  na  Sàcram- 
aid  le  'bheul,  ma  tha  e  a'  deanamh  gu  fìrinneach 
aithreachais  air  son  a  pheacaidhean  ;  agus  gu  diong- 
mhalta  a'  creidsinn  gu'n  d'  fhuiling  losa  Criosd  bàs  air 
299 


Aig  Adhlacadh  nam  Marbh. 


a'  chrann-cheusaidh  air  a  shon,  agus  gu'n  do  dhoirt  e 
fhuil  air  son  a  shaorsainn,  a?  cuimhneachadh  gu 
durachdach  nan  sochairean  a  tha  e  faighinn  leo,  agus 
a  toirt  buidheachais  o  'chridhe  dha  air  an  son. 
An  uair  a  thig  an  Sagart  a  choimhead  air  aJ  phearsa 
thinn,  agus  a  bheir  e  dha  an  G omanachadh  naomh  aig 
an  àm  cheudna,  an  sin,  air  son  tuilleadh  cabhaig, 
gearraidh  e  goirid  riaghailt  Coimhid  na  Muinntir 
thinn'  aig  an  t-Salm  [Annadsa,  a  Thighearna,  cuiream 
mo  dhòigh]  agus  thèid  e  dìreach  air  aghaidh  a  chum 
a'  Chomanachaidh. 
51  Ann  an  àm  na  plàighe,  fallais,  no  ann  an  àmaibh 
tinneis  no  easlaintean  ghabhaltach  air  bith  eile  cosmhuil 
riu  sin,  'n  uair  nach  faighear  neach  air  bith  de  mhuinn- 
tir  na  Sgìreachd  no  de  na  coimhearsnaich  gus  an 
Comanachadh  a  ghabhail  maille  ris  a'  mhuinntir  thinn 
'n  an  tighibh,  air  eagal  gu'n  gabh  iad  an  galar,  aig 
iarrtus  sònraichte  an  neach  easlaintich,  feudaidh  am 
Ministeir  'n  a  aonar  an  Comanachadh  a  ghabhail  maille 
ris. 


AN  T-ORDUGH 

AIR  SON 

ADHLACADH  NAM  MARBH. 

II  An  so  tha  e  ri  Hhoirt  fainear,  nach  'eil  an  t-Seirbhis  a 
leanas  r'  a  gnàthachadh  air  son  muinntir  sam  bith  a 
shiubhail  gun  bhaisteadh,  no  'tha  fo  ascaoin-Eaglais, 
no  a  chuir  làmh  annta  fein. 

An  uair  a  choinnicheas  an  Sagart  agus  na  Clèirich  an 
corp  aig  geata  a'  Chlaidh,  thèid  iad  roimhe,  a  dh'ionn- 
suidh  na  h-Eaglais,  no  na  h-uaighe,  agus  their,  no 
seinnidh  iad, 

N.  Eoinxi.  25,  26. 

IS  mise  an  aiseirigh  agus  a'  bheatha,  tha  an  Tighearn 
ag  ràdh  :  an  ti  a  chreideas  annam-sa,  ged  gheibh- 
eadh  e  bàs,  bithidh  e  beò.  Agus  ge  b'e  neach  a  tha  beò 
agus  a'  creidsinn  annam-sa,  cha-n  fhaigh  e  bàs  am  feasd. 

Iob  xix.  25,  26,  27. 

THa  fios  agam  gu  bheil  m'  Fhear-saoraidh  beò,  agus 
mu  dheireadh  gu'n  seas  e  air  an  talamh.  Agus 

an  dèigh  dhoibh  so  mo  chraicionn  a  chnàmh ;  gidheadh 
ann  am  fheòil  gu'm  faic  mi  Dia :  neach  a  chi  mise  air 
mo  shon  fèin,  agus  air  an  amhairc  mo  shùilean-sa  agus  ni 
h-e  neach  eile. 

1  Tim.  vi.  7.    Iob  i.  21. 

CHa  d'thug  sinn  ni  air  bith  leinn  do  'n  t-saoghal  so, 
agus  is  soilleir  nach  urrainn  sinn  ni  sam  bith  a 
j  thoirt  as.   Thug  an  Tighearn  seachad,  agus  thug  an  Tigh- 
earn  leis ;  beannaichte  gu  robh  Ainm  an  Tighearna. 

H  An  deigh  dhoibh  teachd  a  steach  dd'n  JEaglais,  leughar 
i    aon  no  an  dithis  de  na  Sailm  so  a  leanas. 

Dixi  custodiam.    Salm  xxxix. 

THubhairt  mi,  Bheir  mi  'n  aire  dom'  shlighibh:  nach 
peacaich  mi  le  m'  theangaidh. 
Gleidhidh  mi  srian  air  mo  bheul :  an  uair  a  bhitheas 
an  duine  aingidh  a'  m'  fhianuis. 

Bha  mi  balbh,  tosdach  :  dh'  fhan  mi  o  labhairt  maith 
fèin  ;  ach  dhùisgeadh  mo  dhoilgheas. 

Dh'  fhàs  mo  chridhe  teth  an  taobh  a  stigh  dhìom, 
'n  uair  a  bha  mi  a'  beachd-smuaineachadh,  las  an  teine  : 
labhair  mi  le  m'  theangaidh. 

Thoir  fios  dhomh,  a  Thighearn',  air  mo  chrìch,  agus 
tomhas  mo  làithean  ciod  e :  chum  gu'm  bi  fìos  agam  cia 
gearr  mo  rè. 

Feuch,  mar  leud  boise  rinn  thu  mo  làithean ;  agus  tha 
m'aois  mar  neo-ni  a'd'  fhianuis,  gu  deimhin  is  dìomhanas 
gach  duine  d'a  fheabhas. 

Gu  deimhin  tha  gach  duine  a'  siubhal  ann  an  samhladh 
dìomhain,  gu  deimhin  cuirear  mi-shuaimhneas  orra  gu 
faoin  :  carnaidh  neach  suas  beartas,  gun  fhios  aige  cò 
mhealas  e. 

Agus  a  nis  ciod  ris  am  feitheam,  a  Thighearna  :  tha 
I  mo  dhòchas  annad-sa. 

Saor  mi  o  m'eusaontais  uile :  na  dean  ball-maslaidh 
an  amadain  dhìom. 

Bha  mi  ann  am  thosd,  cha  d'fhosgail  mi  mo  bheul :  a 
chionn  gur  tusa  a  rinn  e. 

Tog  dhìom  do  bhuille  :  le  beum  do  làimh-sa  chlaoidh- 
eadh  mi. 

Le  achmhasain  air  son  euceirt  'n  uair  a  chronaich- 

eas  tu  duine,  bheir  thu  air  a  shnuadh  caitheamh  mar 
leòmann:  gu  deimhin  is  dìomhanas  gach  duine. 

Cluinn  m'urnuigh,  a  Thighearn',  agus  èisd  ri  m' 
ghlaodh  :  ri  m'  dheoir  na  bi  a'd'  thosd. 

Oir  is  coigreach  mi  maille  riut :  agus  fear-cuairt  mar 
m'aithrichean  uile. 

0  caomhain  mi,  chum  gu'm  f  aigh  mi  neart :  mu'n 
siubhail  mi,  agus  nach  bi  mi  ann  na's  mò. 

Glòir  do  'n  Athair  agus  do  'n  Mhac :  agus  do  'n  Spiorad 
Naomh ; 

Mar  a  bha  air  tùs,  a  tha  nis,  agus  a  bhitheas  gu  bràth: 
saoghal  gun  chrìoch.  Amen. 

Domine  refiigium.    Salm  xc. 

AThighearna,  bha  thusa  a'd'  ionad-còmhnuidh  dhuinn: 
o  linn  gu  linn. 
Mu'n  do  ghineadh  na  beanntan,  agus  mu'n  do  dhealbh 
thu  an  talamh  agus  an  cruinn-cè:  eadhon  o  bhith-bhuan- 
tachd  gu  bith-bhuantachd,  is  tusa  Dia. 

Tionndaidhidh  tu  an  duine  gu  sgrios  :  agus  their  thu, 
Pillibh,  a  chlann  nan  daoine. 

Oir  tha  mìle  bliadhna  ann  ad  shealladh-sa  mar  an  là  'n 
dè  'n  uair  a  thèid  e  seachad  :  agus  mar  fhaire  anns  an 
oidhche. 

Dh'  fhuadaich  thu  iad,  mar  le  sruth,  mar  chodal  tha 
iad  :  anns  a'  mhaduinn  tha  iad  mar  f heur  a  dh'  fhàsas 
suas. 

Air  maduinn  thig  e  fo  bhlàth,  agus  fàsaidh  e  suas :  air 
feasgar  gearrar  sìos  e,  agus  seargaidh  e. 

Oir  tha  sinn  air  ar  caitheamh  le  d'  fheirg  :  agus  le  d' 
chorruich  tha  sinn  air  ar  claoidh. 

Ohuir  thu  ar  n-euceartan  a'd'  fhianuis  :  ar  peacaidhean 
diomhair  ann  an  solus  do  ghnùise. 

Oir  tha  ar  làithean  air  teireachduinn  ann  ad  fheirg  : 
chaith  sinn  ar  bliadhnacha,  mar  sgeul  a  dh'  innseadh. 

Tha  làithean  ar  bliadhnacha  'n  an  tri  fichead  bliadhna 
agus  a  deich,  agus  le  tuilleadh  neirt  ma  bhitheas  ceithir 
fichead  ann  :  is  saothair  agus  doilgheas  an  spionnadh ; 
oir  gearrar  as  e  gu  grad,  agus  siubhlaidh  sinn. 

Cò  d'  an  aithne  neart  d'  fheirge  :  agus  a  rèir  d'  eagail, 
do  chorruich  ì 

Teagaisg  dhuinn  mar  so  ar  làithean  àireamh :  chum  gu'n 

socraich  sinn  ar  cridhe  air  gliocas. 

Pill,  a  Thighearna,  cia  fhad  :  agus  gabh  aithreachas  a 
thaobh  do  sheirbhiseach. 

Sàsuich  sinn  gu  moch  le  jd'  thròcair:  a  chum  gu'n  dean 
sinn  gairdeachas  agus  aoibhneas  rè  ar  làithean  uile. 

Dean  aoibhneach  sinn,  a  rèir  nan  là  air  an  do  chràidh 
thu  sinn  :  nam  bliadhna  anns  am  faca  sinn  olc. 

Faicear  d'obair  le  d'  sheirbhisich  :  agus  do  ghlòir  le  'n 
cloinn. 

Agus  bitheadh  Maise  an  Tighearn'  ar  Dè  oirnn :  agus 
daingnich  thusa  obair  ar  làmh  dhuinn,  seadh,  daingnich 
obair  ar  làmh. 

Glòir  do  'n  Athair,  agus  do  'n  Mhac :  agus  do  'n  Spiorad 
naomh ; 

Mar  a  bha  air  tùs,  a  tha  nis,  agus  a  bhitheas  gu  bràth: 
saoghal  gun  chrìoch.  Amen. 

U  An  sin  leanaidh  an  Leasan,  air  a  thoirt  as  d  chùigeamh 
Caibideil  deug  de'n  cheud  Litir  chum  nan  Corintianach 
le  Naomh  Pbl. 

1  Cor.  xv.  20. 

ANis  tha  Criosd  air  èirigh  o  na  mairbh,  agus 
rinneadh  dheth  an  ceud  thoradh  dhiubh-san  a 
choidil.  Oir  mar  is  ann  tre  dhuine  thàinig  am  bàs,  is  ann 
tre  dhuine  thig  aiseirigh  nam  marbh  mar  an  ceudna. 
Oir  mar  ann  an  Adhamh  a  tha  na  h-uile  a'  faghail  a' 
bhàis,  is  amhuil  sin  mar  an  ceudna  a  nithear  na  h-uile 
beò  ann  an  Criosd.  Ach  gach  uile  dhuine  'n  a  ordugh 
fèin  :  Criosd  an  ceud  thoradh  ;  'n  a  dhèigh  sin  iadsan  a's 
le  Criosd,  aig  a  theachd.  An  sin  bithidh  a'  chrìoch 
dheireannach,  'n  uair  a  bheir  e  suas  an  rìoghachd  do 
Dhia,  eadhon  an  t-Athair ;  an  uair  a  chuireas  e  as  do 
gach  uile  uachdaranachd,  agus  gach  uile  ùghdarras  agus 
chumhachd.  Oir  is  èigin  gu'n  rìoghaich  e  gus  an  cuir  e 
a  naimhdean  uile  fo  a  chosaibh.  Sgriosar  an  nàmhaid 
deireannach,  am  bàs :  Oir  chuir  e  na  h-uile  nithe  fo  a 
chosaibh.  Ach  an  uair  a  tha  e  ag  ràdh  gu'n  do  chuir  e 
na  h-uile  nithe  fodha,  is  ni  follaiseach  gu  bheil  esan  a 
chuir  na  h-uile  nithe  fodha  'an  leth  muigh  dheth  so. 
Agus  an  uair  a  chuirear  na  h-uile  nithe  fodha,  an  sin 
bithidh  am  Mac  fèin  fo  'n  ti  a  chuir  na  h-uile  nithe 
fodha-san,  chum  gu'm  bi  Dia  'n  a  uile  anns  na  h-uile. 

No  ciod  a  ni  iadsan  a  bhaistear  air  son  nam  marbh,  mur 
èirich  na  mairbh  air  aon  dòigh1?  c'ar  son  ma  seadh  a 
bhaistear  iad  air  son  nam  marbh  2  Agus  c'ar  son  a  tha 
sinne  'an  gàbhadh  gach  uair"?  Air  'ur  gairdeachas-se, 
a  tha  agam  ann  an  Iosa  Criosd  ar  Tighearn,  tha  mi  a' 
faghail  a'  bhàis  gach  là.  Ma  chòmhraig  mi  mar  dhuine 
ri  fiadh-bheathaichibh  ann  an  Ephesus,  ciod  i  mo  thairbhe, 
mur  èirich  na  mairbh  1  Itheamaid  agus  òlamaid,  oir  am 
màireach  gheibh  sinn  bàs.  Na  meallar  sibh  ;  truaillidh 
droch  chomhluadar  deadh  bheusan.  Dùisgibh  chum 
fìreantachd,  agus  na  deanaibh  peacadh :  oir  cha-n'eil 
eòlas  Dhè  aig  cuid.  Chum  'ur  nàire  tha  mi  a' 
labhairt  so.  Ach  their  neach-èigin,  Cionnus  a  dh'èireas 
na  mairbh'?  agus  ciod  a'  ghnè  cuirp  leis  an  tig  iad1? 
Amadain,  an  ni  sin  a  chuireas  tu  cha  bheothaichear  e, 
mur  bàsaich  e  air  tus.  Agus  an  ni  a  chuireas  tu,  cha-n 
e  an  corp  a  bhitheas  a  tha  thu  'cur,  ach  gràinne  lom, 
feudaidh  e  'bhi  de  chruithneachd,  no  de  sheòrsa-èigin 
eile.  Ach  tha  Dia  a'  toirt  cuirp  dha,  mar  bu  toil  leis, 
agus  do  gach  uile  shìol  a  chorp  fèin.  Cha-n  aon  fheòil 
gach  uile  fheòil,  ach  tha  feòil  air  leth  aig  daoinibh,  agus 
feòil  eile  aig  ainmhidhean,  feòil  eile  aig  iasgaibh,  agus 
feòil  eile  aig  eunlaith.  Agus  tha  cuirp  nèamhaidh  ann, 
agus  cuirp  thalmhaidh  ;  gidheadh  tha  glòir  air  leth  aig 
na  cuirp  nèamhaidh,  agus  glòir  eile  aig  na  cuirp  thal- 
mhaidh.  Tha  aon  ghlòir  aig  a'  ghrèin,  agus  glòir  eile  aig  a' 
ghealaich,  agus  glòir  eile  aig  na  reultaibh;  oir  tha  eadar- 
dhealachadh  eadar  reult  agus  reult  a  thaobh  glòire.  Agus 
is  ann  mar  sin  a  bhitheas  aiseirigh  nam  marbh  ;  Cuirear 
ann  an  truaillidheachd  e  :  togar  ann  an  neo-thruaillidh- 
eachd  e  :  Cuirear  e  ann  an  easurram ;  togar  ann  an 
glòir  e  :  Cuirear  ann  an  anmhuinneachd  e  ;  èiridh  e  ann 
an  cumhachd :  Cuirear  e  'n  a  chorp  nàdurra ;  èiridh  e  'n 
a  chorp  spioradail.  Tha  corp  nàdurra  ann,  agus  corp 
spioradail.  Agus  mar  so  tha  e  sgriobhta,  Rinneadh  an 
ceud  duine  Adhamh.  'n  a  anam  beò,  an  t-Adhamh 
deireannach  'n  a  Spiorad  a  bheothaicheas.  Gidheadh, 
cha-n  e  an  ni  spioradail  a  bha  ann  air  tùs  ;  ach  an  ni 
nàdurra,  agus  'n  a  dhèigh  sin  an  ni  spioradail.  An  ceud 
duine  o'n  talamh,  talmhaidh :  an  dara  duine  an  Tighearn 
o  nòamh.  Mar  an  duine  talmhaidli,  is  amhuil  sin  iadsan 
a  tha  talmhaidh  :  agus  mar  a  tha  an  duine  nèamhaidh, 

is  ann  mar  sin  iadsan  a  tha  nèamhaidh.  Agus  mar  a 
ghiùlain  sinn  ìomhaigh  an  duine  thalmhaidh,  giùlainidh 
sinn  mar  an  ceudna  ìomhaigh  an  duine  nèamhaidh.  A 
nis  so  tha  mi  ag  ràdh,  a  bhràithre,  nach  feudar  le  feòil 
agus  fuil  rìoghachd  Dhè  a  shealbhachadh ;  ni  mò 
a  shealbhaicheas  truaillidheachd  neo-thruaillidheachd. 
Feuch,  tha  rni  a'  labhairt  ni  dìomhair  ruibh.  Cha  choidil 
sinn  uile,  ach  caochlaidhear  sinn  uile  ann  an  tiota,  ann  am 
priobadh  na  sùla,  ri  guth  na  trompaid  deireannaich ;  (oir 
sèididh  an  trompaid  agus  èiridh  na  mairbh  neo-thruaillidh, 
agus  caochlaidhear  sinne.)  Oir  is  èigin  do'n  chorp 
thruaillidh  so  neo-thruaillidheachd  a  chur  uime,  agus 
do'n  chorp  bhàsmhor  so  neo-bhàsmhorachd  a  chur  uime. 
Agus  an  uair  a  chuireas  an  corp  truaillidh  so  neo- 
thruaillidheachd  uime,  agus  a  chuireas  an  corp  bàsmhor 
so  neo-bhàsmhorachd  uime,  an  sin  coimhlionar  am  focal 
a  tha  sgrìobhta,  Shluigeadh  suas  am  bàs  le  buaidh.  O 
'bhàis,  c'àit  am  bheil  do  ghath  ì  O  uaigh,  c'àit  am  bheil 
do  bhuaidh  1  Is  e  am  peacadh  gath  a'  bhàis,  agus  is  e 
neart  a'  pheacaidh  an  lagh.  Ach  buidheachas  do  Dhia 
a  tha  'toirt  dhuinne  na  buadha,  tre  ar  Tighearn  Iosa 
Criosd.  Uime  sin,  mo  bhràithre  gràdhach,  bithibh-se 
daingean,  neo-ghluasadach,  a'  sìor-mheudachadh  ann  an 
obair  an  Tighearn',  air  dhuibh  fìos  a  bhi  agaibh  nach  'eil 
'ur  saothair  dìomhain  anns  an  Tighearn. 

H  An  uair  a  thig  iad  chum  na  h-uaighe,  amfeadh  's  a  tha  an 
corp  air  a  dheanamh  deas  gu  'bhi  air  a  chur  's  an  talamh, 
their  an  Sagart,  no  seinnidh  an  Sagart  agus  na  CMirich} 

Ha-n'eil  aig  duine  a  tha  air  a  bhreith  le  mnaoi,  ach 
J    ùine  ghearr  ri  'bhi  beò,  agus  tha  e  làn  de  thruaighe. 
Tha  e  'teachd  a  nios,  agus  air  a  ghearradh  sìos  mar 
bhlàth ;  tha  e  'teicheadh  mar  fhaileas,  agus  cha  mhair  e 
idir  ann  an  aon  staid. 

Ann  am  meadhon  beatha  tha  sinn  ann  am  bàs  :  cò  air 
a  dh'  iarras  sinn  cabhair,  ach  ort-sa,  0  'Thighearna,  air  am 
bheil  corruich  gu  ceart  air  son  ar  peacaidhean  % 

Gidheadh,  O  'Thighearna  Dhè  ro  naoimh,  0  'Thighearna 
ro   chumhachdaich,   O  'Shlànuidhir   naoimh   agus  ro 
thròcairich,  na  toir  thairis  sinn  do  gheur  phiantaibh 
bàis  shìorruidh. 

Is  aithne  dhuit,  a  Thighearna,  uaigneis  ar  cridheachan; 
na  druid  do  chluasan  tròcaireach  ri'r  n-urnuigh ;  ach 
caomhain  sinn,  a  Thighearna  ro  naoimh,  0  'Dhè  ro 
chumhachdaich,  O  'Shlànuidhir  naoimh  agus  thròcairich, 
thusa  a  Bhreithimh  ro  fhiachail  agus  shìorruidh,  na 
fuiling  dhuinn  aig  ar  n-uair  dheireannaich  air  son  cràdh 
air  bith  bàis  tuiteam  uait-sa. 

1T  An  sin  am  feadh  a  hhitheas  an  talamh  air  a  thilgeadh  air 
d  chorp  le  cidd  dhiuhhsan  a  iha  'n  an  seasamh  d  làthair, 
their  an  Sagart, 

DO  bhrìgh  gu'm  bu  deònach  le  Dia  Uile-chumhachd- 
ach  o  'mhòr  thròcair  anam  ar  hràthair  ionmhuinn 
an  so  air  siubhal  a  ghabhail  d'a  ionnsuidh  fèin,  tha  sinn 
air  an  aobhar  sin  a'  cur  a  chuirp  anns  an  talamh;  talamh 
ri  talamh,  luaithre  ri  luaithre,  duslach  ri  duslach,  ann  an 
dòchas  cinnteach  agus  diongmhalta  's  an  aiseirigh  gu 
beatha  shìorruidh,  tre  ar  Tighearn  Iosa  Criosd,  a  chruth- 
atharraicheas  ar  corp  dìblidh,  chum  gu'n  deanar  e 
comh-chosmhuil  r'a  chorp  glòrmhor  fèin,  a  rèir  an  oib- 
reachaidh  chumhachdaich,  leis  am  bheil  e  comasach  air 
na  h-uile  nithean  a  chur  fo  'cheannsal  fèin. 

H  An  sin  theirear  no  seinnear, 

CHuala  mi  guth  o  nèamh,  ag  ràdh  rium,  Sgrìobh ;  Is 
beannaichte  na  mairbh  a  gheibh  bàs  anns  an 
Tighearn  à  so  a  mach  :  seadh  tha  an  Spiorad  ag  ràdh ; 
chum  gu  faigh  iad  fois  o'n  saothair. 

H  An  sin  their  an  Sagart, 
A  Thighearna,  dean  tròcair  oirnn. 
A  Chriosd,  dean  tròcair  oirnn, 

A  Thighearna,  dean  tròcair  oirnn. 

AR  n-Athair  a  tha  air  nèamh,  Naomhaichear  d'Ainm. 
Thigeadh  do  rìoghachd.  Deanar  do  thoil  air  an 
talamh,  Mar  thatar  a  deanamh  air  nèamh.  Thoir 
dhuinn  an  diugh  ar  n-aran  laitheil.  Agus  maith  dhuinn 
ar  cionta,  Mar  a  mhaitheas  sinne  dhoibhsan  a  tha 
'ciontachadh  'n  ar  n-aghaidh.  Agus  na  leig  'am  buair- 
eadh  sinn  :  Ach  saor  sinn  o  olc.  Amen. 

Sagart. 

ADhè  Uile-chumhachdaich,  maille  ris  am  bheil  beò 
spiorada  na  muinntir  sin  a  gheibh  bàs  anns  an 
Tighearna,  agus  maille  ris  am  bheil  anama  nan  creid- 
each  ann  an  aoibhneas  agus  ann  an  sonas,  an  dèigh 
dhoibh  a  bhi  air  an  saoradh  o  eallach  na  feòla;  Tha  sinn  a' 
toirt  buidheachais  o  'r  cridhe  dhuit,  a  chionn  gu  'm  bu 
deònach  leat  ar  bràthair  so  a  shaoradh  o  thruaighibh  an 
t-saoghail  pheacaich  so ;  a'  guidhe  ort,  o  d'  mhaitheas 
gràsail  gu'm  bu  deònach  leatàireamh  do  mhuinntir  thaghta 
fèin  a  dheanamh  a  suas  gun  dàil,  agus  do  rìoghachd  a 
ghreasad;  chum,  maille  riusan  uile  a  shiubhail  ann  am 
fìor  chreidimh  d'  Ainme  naoimh,  gu'm  bi  againne  ar 
crìoch  agus  ar  sòlas  foirfe,  araon  ann  an  corp  agus  ann 
an  anam,  ann  ad  ghlòir  shiorruidh  agus  mhaireannaich, 
trìd  Iosa  Criosd  ar  Tighearna.  Amen. 

An  Guidhe. 

O'Dhè  thròcairich,  Athair  ar  Tighearna  Iosa  Criosd, 
an  ti  is  e  an  aiseirigh  agus  a'  bheatha ;  annsan  ge 
b'  e  air  bith  a  tha  'creidsinn,  bithidh  e  beò,  ged  a 
gheibh  e  bàs ;  agus  ge  b'  e  air  bith  a  tha  beò  agus  a'  creid- 
sinn  annsan,  cha-n  fhaigh  e  bàs  sìorruidh ;  a  theagaisg 
mar  an  ceudna  dhuinn  (le  Naomh  Pòl  'Abstol  naomh) 
gun  'bhi  brònach,  mar  dhaoine  gun  dòchas,  air  son  na 
muinntir  a  tha  'codal  annsan ;  Tha  sinn  gu  h-ùmhal  a' 
guidhe  ort,  O  Athair,  ar  togail  a  suas  o  bhàs  a'  pheacaidh 
gu  beatha  na  fìreantachd  ;  a  chum  an  uair  a  dh'  fhàgas 
sinn  a'  bheatha  so,  gu'n  gabh  sinn  fois  annsan,  mar  tha 
dòchas  againn  gu  bheil  ar  bràthair  so  a'  deanamh,  agus 
gu'm  faighear  sinn  aig  an  aiseirigh  choitchionn  anns  an 
là  dheireannach  taitneach  ann  ad  shealladh,  agus  gu'm 
faigh  sinn  am  beannachadh  sin  a  labhras  do  Mhac  ro 
ionmhuinn  an  sin  ris  a'  mhuinntir  sin  uile  leis  an  gràdh- 
ach  thu  agus  air  am  bheil  d'  eagal,  ag  ràdh,  Thigibh, 
a  chlann  bheannaichte  m'  Athar-sa,  sealbhaichibh  mar 
oighreachd  an  rìoghachd  a  tha  air  a  deasachadh  dhuibh 
o  leagadh  bunaitean  an  domhain.  Deònaich  so,  tha  sinn 
a'  guidhe  ort,  0  Athair  thròcairich,  tre  Iosa  Criosd 
ar  n-eadar-mheadhonair  agus  ar  fear-saoraidh.  Amen. 

GRàs  ar  Tighearna  Iosa  Criosd,  agus  gràdh  Dhè,  agus 
comh-chomunn  an   Spioraid  naoimh,  gu'n  robh 
maille  ruinn  uile  gu  sìorruidh.  Amen, 

Breith-buidlieachais  nam  Ban  an  dèigh  Asaid, 
D'an  goirear  gu  cumanta 

SEIRBHIS  THAINGEALAIS  NAM  BAN 

'S'AN  EAGLAIS. 

U  Thig  a?  bhean  aig  an  àm  ghnàthaichte  an  dèigh  a  h-asaid, 
do'n  Eaglais  air  a  sgeadachadh  gu  h-iomchuidh,  agus  an 
sin  lubaidh  i  sios  air  aglùinibh  ann  an  àite-èigin  iomchuidh, 
mar  tha  cleachdta,  no  mar  a  dh'orduicheas  Ard-fhear-ùghd- 
arrais  na  h-Eaglais :  Agus  an  sin  theìr  an  Sagart  rithe, 

DO  bhrìgh  gu'm  bu  deònach  le  Dia  Uile-chumhachd- 
ach  o  'mhaitheas  fuasgladh  sàbhailte  a  thoirt 
dhuitsa,  agus  gu'n  do  theasairg  e  thu  ann  am  mòr 
chunnart  asaid,  bheir  thu  air  an  aobhar  sin  buidheacheas 
o  d'  chridhe  do  Dhia,  agus  their  thu, 

(11  An  sin  their  an  Sagart  Sahn  cxvi). 
Dilexi  quoniam.     Salm  cxvi. 

IS  toigh  leam  an  Tighearn :    oir  dh'èisd  e  ri  guth 
m'athchuingean. 
A  chionn  gu'n  d'aom  e  a  chluas  rium  :   uime  sin  ri  m' 
bheò  èighidh  mi  ris. 

Chuairtich  doilgheasan  a'  bhàis  mi :  agus  ghlac  piantan 
ifrinn  mi. 

Fhuair  mi  teinn  agus  bròn,  an  sin  ghairm  mi  air  Ainm 
an  Tighearn :  A  Thighearna,  guidheam  ort,  saor  m'anam. 

Is  gràsmhor  an  Tigheam,  agus  cothromach  :  agus  is 
tròcaireach  ar  Dia-ne. 

Gleidhidh  an  Tighearn  na  daoine  aon-f hillte :  dh'islich- 
eadh  mi,  agus  theasairg  e  mi. 

Pill,  O  m'anam,  gu  d'  shuaimhneas :  oir  bhuin  an 
Tighearn  riut  gu  fìal. 

Oir  shaor  thu  m'anam  o'n  bhàs :  mo  shùil  o  dheuraibh, 
agus  mo  chos  o  shleamhnachadh. 

Gluaisidh  mi  ann  am  fianuis  an  Tighearn':  ann  an  tìr 
nam  beò. 

Chreid  mi,  uime  sin  labhair  mi,  chlaoidheadh  mi  gu 
mòr:  thubhairt  mi  a'm'  dheifir,  Tha  gach  duine  breugach. 

Ciod  a  dh'ìocas  mi  do'n  Tighearn :  air  son  'uile  thiodh- 
lacan  dhomh  ? 

Glacaidh  mi  cupan  na  slàinte  :   agus  gairmidh  mi  air 
Ainni  an  Tighearna. 

Iocaidh  mi  mo  bhòidean  do'n  Tighearn  a  nis  'an  làthair 
a  shluaigh  uile  :  ann  an  cùirtibh  tighe  an  Tighearn',  ann 
ad  mheadhon-sa,  O  Ierusalem.    Molaibhse  an  Tighearn. 

Glòir  do'n  Athair,  agus  do'n  Mhac  :  agus  do'n  Spiorad 
naomh  ; 

Mar  a  bha  air  tùs,  a  tha  nis,  agus  a  bhitheas  gu  bràth 
saoghal  gun  chrìoch.  Amen. 

H  No  tialm  cxxvii. 
Nisi  Dominus.    Salm  cxxvii. 

MUr  tog  an  Tighearn  an  tigh  :   gu  dìomhain  saoth- 
raichidh  a  luchd-togail. 
Mur  glèidh  an  Tighearn  am  baile :    gu  dìomhain  ni 
am  fear-coimhid  faire. 

Is  dìomhain  dhuibh-se  'bhi  'g  èirigh  gu  moch,  a  bhi 
'suidhe  gu  h-anmoch,  ag  itheadh  arain  a'  bhròin :  'n  uair 
a  bheir  esan  codal  d'  a  sheircinn. 

Feuch,  is  iad  clann  oighreachd  an  Tighearna  :  toradh 
na  bronn  a  dhuais. 

Mar  shaighdibh  ann  an  làimh  gaisgich  :  mar  sin  tha 
mic  na  h-òige. 

Is  sona  am  fear  aig  am  bheil  a  bholg-saighead  làn 
diubh :  cha  bhi  nàire  orra  'n  uair  a  labhras  iad  r'an 
naimhdibh  anns  a'  gheata. 

Glòir  do'n  Athair,  agus  do'n  Mhac  :  agus  do'n  Spiorad 
naomh ; 

Mar  a  bha  air  tùs,  a  tha  nis,  agus  a  bhitheas  gu  bràth  ; 
saoghal  gun  chrìoch.  Amen. 

II  An  sin  their  an  Sagart, 
Deanamaid  urnuigh. 
A  Thighearna,  dean  tròcair  oirnn. 

A  Chriosd,  dean  tròcair  oirnn. 
A  Thighearna,  dean  tròcair  oirnn. 

AR  n-Athair  a  tha  air  nèamh,  Naomhaichear  d'Ainm< 
Thigeadh  do  rìoghachd.  Deanar  do  thoil  air  an 
talamh,  Mar  thatar  a  deanamh  air  nèamh.  Thoir 
dhuinn  an  diugh  ar  n-aran  laitheil.  Agus  maith  dhuinn 
ar  cionta,  Mar  a  mhaitheas  sinne  dhoibhsan  a  tha 
'ciontachadh  'n  ar  n-aghaidh.  Agus  na  leig  'am  buair- 

eadh  sinn  :  Ach  saor  sinn  o  olc.  Oir  is  leata  an  rìogh- 
achd,  an  cumhachd,  agus  a'  ghlòir,  gu  sìorruidh  agus  gu 
sìorruidh.  Amen. 

Ministeir. 

O  'Thighearna,  sàbhail  a'  bhean  so  do  sheirbhiseach ; 

Freagairt. 
A  tha  'cur  a  h-earbsa  annad. 

Ministeir. 

Bi  thusa  a'd'  dhaingneach  làidir  dhi ; 

F/  eagairt. 
O  aghaidh  a  nàmhaid. 

Ministeir. 
A  Thighearna,  èisd  ar  n-urnuigh. 

Freagairt. 
Agus  thigeadh  ar  glaodh  ad'  ionnsuidh. 

Ministeir. 
Deanamaid  urnuigh. 

O'Dhè  Uile-chumachdaich,  tha  sinn  a'  toirt  buidh- 
eachais  ùmhail  dhuit  air  son  gu'n  do  dheònaich 
thu  a'  bhean  so  do  sheirbhiseach  a  shaoradh  o  mhòr 
chràdh  agus  chunnart  asaid ;  Deònaich,  tha  sinn  a' 
guidhe  ort,  Athair  ro  thròcairich,  tre  d'  chòmhnadh 
araon  gu'n  caith  i  a  beatha  gu  creideach,  agus  gu'n 
gluais  i  a  rèir  do  thoil  anns  a'  bheatha  so,  agus  mar  an 
ceudna  gu'm  bi  comhpairt  aice  de  ghlòir  shìorruidh  anns 
a'  bheatha  a  tha  ri  teachd,  trìd  Iosa  Criosd  ar  Tighearna. 
Amen. 

U  J.'  bhean  a  thig  a  thoirt  a  buidheachais,  feumaidh  i  an 
tabhartas  gnàthaichte  a  thoirt  seachad ;  agus  ma  bhitheas 
Comanachadh  ann,  tha  e  iomchuidh  gu'n  gabh  i  an  Coman- 
achadh  naomh. 

Cur  'an  ceill  corruich  agus  bhreitheanas  dhe  an 
aghaidh  pheacach,  maille  ri  urnuighibh  araidh, 
ri'n  gnathachadh  air  a'  cheud  la  de'n  charmhas, 
agus  air  amaibh  eile,  mar  a  dh'  orduicheas  ard- 
fhear-ughdarrais  na  h-eaglais. 

1  An  deigh  Urnuigh  Mhaidne  air  do'n  Laoidh-dhiann 
'crìochnachadh  a  rèir  na  dòighe  ghnàthaichte,  their  an 
Sagart  anns  an  Ionad-leughaidh  no  anns  a'  Chrannaig, 

ABhràithrean,  bha  smachd  diadhaidh  anns  a'  phrìomh 
Eaglais,  ann  an  toiseach  a'  Charmhais,  gu'm  bith- 
eadh  a'  mhuinntir  a  fhuaradh  ciontach  de  pheacadh 
comharaichte,  air  an  cur  gu  aithreachas  follaiseach,  agus 
air  am  peanasachadh  anns  an  t-saoghal  so,  chum  gu'm 
bitheadh  an  anaman  sàbhailte  ann  an  là  an  Tighearna; 
agus  air  do  dhaoine  eile  'bhi  air  an  teagasg  le  'n  eisemp- 
leir-san,  gu'm  bitheadh  tuilleadh  eagail  orra  ciontachadh. 

'An  àite  sin  (gus  am  bi  an  smachd  ceudna  air  a  thoirt 
air  ais,  a  rìs,  ni  'tha  ri  mhiannachadh  gu  mòr)  chunnacas 
iomchuidh,  aig  an  àm  so  ('n  'ur  làthair-se  uile)  gu'm  bith- 
eadh  air  an  leughadh  na  dìtidhean  coitchionn  de  mhall- 
achadh  Dhè  an  aghaidh  pheacach  neo-aithreach,  a  tha 
air  an  tional  as  an  t-seachdamh  Caibideil  thar  an  fhich- 
ead  de  Dheuteronomi,  agus  à  àitibh  eile  de  'n  Sgriobtuir ; 
agus  gu'm  freagradh  sibhse  do  gach  earrainn  diubh, 
Amen:  Chum  air  dhuibh  rabhadh  fhaotainn  a  thaobh 
mòr  chorruich  Dhè  an  aghaidh  pheacach,  gu  'm  bi  sibh 
na  's  mò  air  'ur  brosnuchadh  gu  aithreachas  dùrachdach 
agus  fìrinneach,  agus  gu'n  gluais  sibh  na's  faicilliche 
anns  na  làithibh  cunnartach  so;  a'  teicheadh  bho  na 
droch-bheartaibh  sin,  a  tha  sibh  le  'ur  beoil  fèin  a'  cur 
'an  cèill  a  bhi  toilltinn  mallachaidh  Dhè. 

MAllaichte  gu  robh  an  duine  a  ni  dealbh  snaidhte 
no  leaghta,  gu  aoradh  dha. 

H  Agus  freagraidh  an  Sluagh  agus  their  iad, 
Amen. 

Ministeir. 

Mallaichte  gu  robh  esan  a  mhallaicheas  'athair  agus  a 
mhàthair. 

Freagairt. 

Amen. 

311 


Vomh-bhagradh. 
Ministeir. 

Mallaichte  gu  robh  esan  a  dh'  atharraicheas  crìoch 
fearainn  a  choimhearsnaich. 

Freagairt. 

A  men. 

Ministeir. 

Mallaichte  gu  robh  esan  a  chuireas  an  dall  air  seach- 
aran  's  an  t-slighe. 

Freagairt. 

Amen. 

Ministeir. 

Mallaichte  gu  robh  esan  a  chlaonas  breitheanas  a' 
choigrich,  an  dìlleachdain,  agus  na  bantraich. 

Freagairt. 

Amen. 

Ministeir. 

Mallaichte  gu  robh  esan  a  bhuaileas  a  choimhearsnach 
gu  h-uaigneach. 

Freagairt. 

Amen. 

Ministeir. 

Mallaichte  gu  robh  esan  a  luidheas  le  mnaoi  a  choimh- 
earsnaich. 

Freagairt. 

Amen. 

Ministeir. 

Mallaichte  gu  robh  esan  a  ghabhas  duais  air  son  duine 
neò-chiontach  a  mharbhadh. 

Freagairt. 

Amen. 

Ministeir. 

Mallaichte  gu  robh  esan  a  chuireas  'earbsa  ann  an 
duine,  agus  a  ghabhas  duine  mar  a  dhìdean,  agus  'n  a 
chridhe  a  chlaonas  air  falbh  o  'n  Tighearn. 

Freagairt. 

Amen. 

Ministeir. 

Mallaichte  gu  robh  na  daoine  an-iochdmhor,  luchd- 
strìopachais,  agus  luchd-adhaltranais,  daoine  sanntach, 
luchd-iodhol-aoraidh,  luchd-cùl-chàinidh,  misgeirean,  agus 
luchd-fòirneirt. 

Eabh.  x.  31. 
Sal.  xi.  G. 


Freagairt. 

Àmen. 

Ministeir. 

ANis  do  bhrìgh  gu  bheil  a'  mhuinntir  sin  uiie  maÌÌ- 
aichte(mar  a  tha  am  fàidh  Daibhidh  a'toirt  fianuis) 
a  tha  'dol  'am  mearachd  agus  air  seacharan  o 
àitheantaibh  Dhè,  (air  dhuinn  'bhi  cuimh-  ' a ' CMX' 
neachail  air  a'  bhreitheanas  uamhasach  a  tha  'an  crochadh 
os  an  ceann,  agus  a  ghnàth  ullamh  gu  tuiteam  oirnn) 
pilleamaid  a  dh'  ionnsuidh  ar  Tighearna  Dè  leis  gach  uile 
chomh-bhrùthadh  agus  chiùineas  cridhe;   a'  deanamh 
caoidh'  agus  bròin  air  son  ar  beatha   pheacaich,  ag 
aithneachadh  agus  ag  aideachadh  ar  cionta,  agus  ag 
iarraidh   fcoradh  iomchuidh  an  aithreachais 
a  thoirt  a  mach.    Oir  a  nis  tha  'n  tuadh  air     '    a  '  U1' 
a  cur  ri  freumh  nan  crann,  air  chor  a's  ge  b'  e  crann  nach 
toir  a  mach  toradh  maith,  gearrar  sìos  e  agus  tilgear  's  an 
teine  e.     Is  ni  eagalach  tuiteam  arm  an 
làmhan  an  Dè  bheò:   Frasaidh   e  air  na  h- 
aingidh    ribeachan,    teine  agus  pronnusc, 
stoirm  agus  doinionn;  bithidh  so  'na  chuibh- 
rionn  dhoibh  ri  òl.     Oir  feuch,  thàinig  an  Isa-  xxvi-  2L 
Tighearn  a  mach  as  'àit  a  dh'  fhiosrachadh  aingidheachd 
na  muinntir  a  tha  'gabhail  còmhnuidh  air  an  ... 
talamh.    Ach  cò  dh'  f  heudas  là  a  theachd  a     a  '  m* 
ghiùlan  1    Cò   sheasas  an   uair  a   dh'  fhoillsichear   e  % 
Tha  a  ghuit  'n  a  làimh,  agus  glanaidh  e  'urlar-  N.  Mat.  iii.  12. 
bualaidh,  agus  cruinnichidh  e  a  chruithneachd  d'a  thigh- 
tasgaidh,  ach  loisgidh  e  am  moll  le  teine  nach  feudar 
a    mhùchadh.    Thig  là  an  Tighearna  mar  1  Tes.  v.  2, 3. 
ghaduiche  's  an  oidhche  :   agus  an  uair  a  their  daoine, 
sìth,  agus  a  tha  na  h-uile  nithe  sàbhailte,  an  sin  thig 
sgrios  obann  orra,  mar  shaothair  air  mnaoi         ..  ^  g 
thorraich,  agus  cha  tèid  iad  as.    An  sin  ' 
foillsichear  fearg  Dhè  ann  an  là  'n  dìoghaltais,  a  rinn 
peacaich  an-dana,  tre  dhanarrachd  an  cridhe,  a  charnadh 
suas  dhoibh  fèiii,  muinntir  a  rinn  tarcuis  air  maitheas, 
foighidin  agus  fad  fhulangas  Dhè,  'n  uair  a  tha  e  'g  an 
sìor  ghairm  chum  aithreachais.      An    sin  Gnàthfh.  i.  28 
gairmidh  iad  orm  sa  (tha  an  Tighearn  ag       29'  30- 
ràdh)  ach  cha-n  èisd  mi ;   iarraidh  iad  mi  gu  moch,  ach 
cha-n  fhaigh  iad  mi,  agus  sin  a  chionn  gu'n  d'  fhuathaich 

iad  eòlas,  agus  nach  do  ròghnaich  iad  eagal  an  Tigh- 
earna,  ach  a  ghabh  gràin  do  m'  chomhairle,  agus  a  rinn 
N.  Mat.  xxv.  10,  tàir  air  m'  achmhasan.  An  sin  bithidh  e 
11, 12.  tuilleadh  a's  anmoch  bualadh  aig  an  dorus  'n 
uair  a  bhitheas  e  air  a  dhùnadh;  agus  tuilleadh  a's  anmoch 
bhi  'g  èigheach  air  son  tròcair  'n  uair  is  e  àm  deanamh 
ceartais  a  th'  ann.  O  guth  uamhasach  a'  bhreitheanais 
ro  cheirt  a  bheirear  a  mach  orra,  'n  uair  a  theirear  riu, 
Imichibh  a  shluagh  mallaichte  dh'ionnsuidh  an  teine 
shìorruidh,  a  dh'  ullaicheadh  do'n  diabhul  agus  d'a  ain- 
glibh.  XJime  sin,  a  bhràithre,  thugamaid  aire  's  an 
2  Cor.  vi.  2.      am>  n  uan*  a  tna  là  na  slàinte  ann  ;  oir  tha 

an  oidhche  a'  teachd  an  uair  nach  urrainn 
.  Eom'ix.  4.  aon  oj^ij^  obair  a  dheanamh  :  ach  am  feadh 
's  a  tha  an  solus  againn,  creideamaid  anns  an  t-solus, 
agus  gluaiseamaid  mar  chloinn  an  t-soluis,  a  chum  nach 
N  Mat  xxv  tilgear  sinn  do  dhorchadas  iomallach,  far  am 
'  bheil  gul  agus  gìosgan  f  hiacal  Na  mi-gnàth- 
aicheamaid  maitheas  Dhè,  a  tha  gu  tròcaireach  'g  ar 
gairm  gu  leasachadh  beatha,agus  o'iochd  gun  chrìoch  a  tha 
'gealltuinn  maitheanais  dhuinn  anns  na  chaidh  seachad, 
isa  i  18         ma  Pnu^eas  smn  °-'a  ionnsuidh  le  cridhe 

ionilan  agus  fìor.  Oir  ged  robh  ar  peacaidh- 
ean  dearg  mar  an  scàrlaid,  bithidh  iad  air  an  deanamh 
geal  mar  an  sneachd  :  agus  ged  robh  iad  mar  chorcur, 
Esec  xviii       bithidh  iad  air  an  deanamh  geal  mar  olainn. 

.  .  punDn  ^na  an  Xighearn  ag  ràdh)  o  'ur  n-uile 
chionta,  agus  cha  dean  'ur  peacadh  'ur  milleadh.  Tilgibh 
uaibh  'ur  n-uile  mhi-dhiadhachd  a  rinn  sibh,  deanaibh 
dhuibh  fèin  cridheachan  nuadha,  agus  spiorad  nuadh  : 
C'ar  son  a  bhàsaicheas  sibh,  0  'thigh  Israeil,  oir  cha-n  'eil 
tlachd  agam-sa  ann  am  bàs  an  ti  a  bhàsaicheas,  tha  an 
ì  N  Eoin  ii  i  2  Tighearn  ^ia  ag  racm  •  Uime  sin  pillibh-se 
om  ii.  ,  -agUg  mairi^n  sibh  beò.    Gr6(j  a  pheacaich 

sinn,  gidheadh  tha  fear-tagraidh  againn  maille  ris  an 
Athair,  Iosa  Criosd  am  fìrean,  agus  is  esan  an  ìobairt- 
isa  Hii  rèitich  air  son  ar  peacaidhean.    Oir  lotadh  e 

air  son  ar  peacadh-ne,  agus  bhuaileadh  e 
air  son  ar  n-aingidheachd.  Uime  sin  pilleamaid  d'a 
ionnsuidh-san,  a  ghabhas  gu  tròcaireach  ris  gach  peacach 
fior  aithreach ;  air  dhuinn  'bhi  làn  chinnteach  gu  bheil  e 
ullamh  gu  gabhail  ruinn,  agus  làn  toileach  gu  maitheanas 

B>  thoirt  dhuinn,  ma  thig  sinn  d'a  ionnsuìdh  le  fìor  aìth- 
reachas ;  ma  ghèileas  sinn  da,  agus  ma  ghluaiseas  sinn  'n 
a  shlighibh  à  so  suas ;  ma  ghabhas  sinn  oirnn  N>  Mat  xi  29 
f  èin  a  chuing  so-iomchair,  agus  'uallach  eutrom,  30- 
a  chum  esan  a  leantuinn  'an  irioslachd,  'am  foighidin, 
agus  'an  gràdh,  agus  a  bhi  air  ar  stiuradh  le  riaghladh 
a  Spioraid  naoimh  ;  do  ghnàth  ag  iarraidh  a  ghlòire, 
agus  a'  deanamh  seirbhis  iomchuidh  dha  'n  ar  gairm  le 
taingealachd.  Ma  ni  sinn  so,  saoraidh  Criosd  sinn  o 
mhallachd  an  lagha,  agus  o'n  mhallachadh  mhòr  sin  a 
thuiteas  orra-san  a  bhitheas  air  an  cur  air  an  N  Mat  xxv 
làimh  chlì ;  agus  cuiridh  e  sinn  air  a  làirah  3*- 
dheis,  agus  bheir  e  dhuinn  beannachadh  gràsail  'Athar, 
ag  àithneadh  dhuinn  seilbh  a  ghabhail  air  a  rìoghachd 
ghlòrmhoir :  agus  gu'n  deònachadh  e  ar  toirt  uile  d'a 
h-ionnsuidh,  air  son  a  thròcair  gun  chrìoch.  Amen. 

II  An  sin  the'id  iad  uile  air  an  gliiinibh,  agus  air  do'n 
t-Sagart  agus  do  na  Clèirich  dol  air  an  glùinibh  (anns 
an  àite  far  am  bheil  iad  a'  cleachdadh  an  Laoidh- 
dhiann  a  ràdh )  their  iad  an  t-Salm  so,  Miserere  mei 
Deus. 

DEan  tròcair  orm,   a  Dhè,  a  rèir  do  Miserere  ^ 
chaoimhneis-gràidh ;    a    rèir    lìon-    Deus.  Sai.  ii. 
mhoireachd  do  chaomh  thròcairean,  dubh  as  m'eusaontas. 

Gu  h-iomlan  ionnail  mi  o  m'  lochd :  agus  glan  mi  o  m' 
pheacadh. 

Oir  tha  mi  ag  aideachadh  m'  eusaontais:  agus  tha  mo 
pheacadh  a'm'  làthair  a  ghnàth. 

A'd'  aghaidh,  a'd'  aghaidh  fèin  a  mhàin  pheacaich  mi, 
agus  rinn  mi  olc  a'd'  shealladh  :  air  chor  as  gu  fìrean- 
aichear  thusa  'n  uair  a  labhras  tu,  gu'm  bi  thu  gìan  an  uair 
a  bheir  thu  breth. 

Feuch,.  annan  euceart  dhealbhadh  mi:  agus  ann  am 
peacadh  ghabh  mo  mhàthair  mi  'n  a  broinn. 

Feuch,  is  ionmhuinn  leat  an  fhìrinn  anns  an  taobh  a 
stigh :  agus  anns  an  ionad  fholuichte  bheir  thu  orm 
gliocas  a  thuigsinn. 

Glan  mi  le  hìosop,  agus  bithidh  mi  glan :  ionnail  mi, 
agus  bithidh  mi  na's  gile  na  sneachda. 

Thoir  orm  guth  subhachais  agus  aoibhneis  a  chluinn- 
tinn  :  agus  ni  na  cnàmhan  a  bhris  thu  gairdeachas. 

Foluich  clo  ghnùis  o  mo  pheàcaidheàn:  agus  dubli  as 
m'eucearta  gu  lèir. 

Cruthaich  annam  cridhe  glan,  a  Dhè:  agus  ath-nuadh- 
aich  spiorad  ceart  'an  taobh  a  stigh  dhìom. 

Na  tilg  mi  o  d'  shealladh :  agus  na  toir  do  Spiorad 
naomh  uam. 

Aisig  dhomh  gairdeachas  do  shlàinte :  agus  led'  Spior- 
ad  saor  cum  a  suas  mi. 

Teagaisgidh  mi  do  luchd-eusaontais  do  shlighean;  agus 
iompaichear  peacaich  a  d'  ionnsuidh. 

Saor  mi  o  chionta  fola,  a  Dhè,  a  Dhè  mo  shlàinte: 
àrd-mholaidh  mo  theangadh  d'  fhìreantachd. 

A  Thighearna,  fosgail  mo  bhilean  :  agus  cuiridh  mo 
bheul  'an  cèill  do  chliu. 

Oir  cha-n  iarr  thu  ìobairt,  no  bheirinn  dhuit  i :  ann  an 
ìobairt-loisgte  cha-n  'eil  tlachd  agad. 

Is  iad  ìobairtean  Dhè,  spiorad  briste :  air  cridhe  briste 
agus  brùite,  a  Dhè,  cha  dean  thusa  tàir. 

Dean  maith,  ann  ad  dheadh-ghean  do  Shion:  tog  suas 
ballachan  Ierusaleim. 

An  sin  taitnidh  ìobairtean  ionracais  riut,  ìobairtean- 
loisgte  agus  làn-ìobairtean  loisgte:  an  sin  ìobraidh  iad 
tairbh  òga  air  d'  altair. 

Glòir  do  'n  Athair,  agus  do  'n  Mhac :  agus  do  'n  Spiorad 
naomh ; 

Freagairt. 

Mar  a  bha  air  tùs,  a  tha  nis,  agus  a  bhitheas  gu  bràth: 
saoghal  gun  chrìoch.  Amen. 

A  Thighearna,  dean  tròcair  oirnn. 

A  Chriosd,  dean  tròcair  oirnn. 
A  Thighearna,  dean  tròcair  oirnn. 

AR  n-Athair  a  tha  air  nèamh,  Naomhaichear  d'Ainm. 
Thigeadh  do  rìoghachd.  Deanar  do  thoil  air  an 
talamh,  Mar  thatar  a  deanamh  air  nèamh.  Thoir 
dhuinn  an  diugh  ar  n-aran  laitheil.  Agus  maith  dhuinn 
ar  cionta,  Mar  a  mhaitheas  sinne  dhoibh-san  a  tha  'ciont- 
achadh  'n  ar  n-aghaidh.  Agus  na  leig  'am  buaireadh 
sinn:  Ach  saor  sinn  o  olc.  Amen. 

Mìnisteir. 

O  'Thighearna,  sàbhail  do  sheirbhisich  \ 

FreagoÀrt. 
A  tha  'cur  an  earbsa  ànnad. 

Ministeir. 

Cuir  còmhnadh  d'  an  ionnsuidh  o'n  àirde. 

Freagairt. 

Agus  gu  cumhachdach  dìon  iad  gu  sìorruidh. 

Ministeir. 
Cuidich  sinn,  O  'Dhè  ar  Slànuidhear. 

Freagairt. 

Agus  air  son  glòire  d'  Ainme  saor  sinn :  bi  tròcaireach 
ruinne  peacaich  air  sgàth  d'  Ainme. 

Ministeir. 
O  'Thighearna,  èisd  ri  'r  n-urnuigh. 

Freagairt. 

Agus  thigeadh  ar  glaodh  a  d'  ionnsuidh. 

Ministeir. 
Deanamaid  urnuigh. 

O'Thighearna,  tha  sinn  a'  guidhe  ort  thu  dh'  èisdeachd 
gu  tròcaireach  ri  'r  n-urnuighibh,  agus  caomhain 
iadsan  uile  a  tha  'g  aideachadh  am  peacaidhean  dhuit-sa, 
chum  gu'm  bi  iadsan  aig  am  bheil  an  coguisean  air  an 
agairt  le  peacadh,  le  d'  mhaitheanas  tròcaireach  air  am 
fuasgladh,  trìd  Iosa  Criosd  ar  Tighearna.  Amen. 

O'Dhè  ro  chumhachdaich,  agus  Athair  thròcairich, 
aig  am  bheil  truas  do  na  h-uile  dhaoinibh,  agus  leis 
nach  fuathach  ni  air  bith  a  rinn  thu,  leis  nach  miann 
bàs  peacaich,  ach  leis  an  fhearr  e  philleadh  bho  'aingidh- 
eachd,  agus  a  bhi  sàbhailte;  Gu  tròcaireach  maith  dhuinn 
ar  cionta;  gabh  ruinn  agus  thoir  dhuinne,  a  tha  brònach 
agus  sgìth  le  eallach  ar  peacaidhean  comhfhurtachd.  'S  e 
do  bhuaidh-sa  'bhi  'ghnàth  tròcaireach;  dhuit-sa  a  mhàin 
a  bhuineas  maitheanas  pheacaidhean.  Uime  sin  caomh- 
ain  sinn,  a  dheadh  Thighearna,  caomhain  do  shluagh  a 
shaor  thu ;  na  tig  ann  am  breitheanas  le  d'  òglaich,  a  tha 
'n  an  talamh  neo-f hiachail  agus  'n  am  peacaich  thruagh' ; 
ach  pill  do  chorruich  uainne,  a  tha  gu  h-iriosal  ag  aid- 
eachadh  ar  neo-fhiachalachd,  agus  a'  deanamh  aithreach- 
ais  gu  fìrinneach  air  son  ar  cionta  ;  agus  dean  cabhag 

gu  'r  còmhnadh  anns  an  t-saoghal  so,  chuin  a's  gu'm  mair 
sinn  beò  gu  siorruidh  maille  riut-sa  's  an  t-saoghal  a  tha 
ri  teachd,  trìd  losa  Criosd  ar  Tighearna.  Amen. 

H  An  sin  their  an  sluagh  na  briathran  a  leanas,  an  dèigh 
a'  Mhinisteir. 

PIll  sinn,  0  'dheadh  Thighearna,  agus  bithidh  sinn  air 
ar  pilleadh.  Bi  fàbharach,  0  'Thighearna,  bi  fàbh- 
arach  ri  d'  shluagh,  A  tha  'pilleadh  a  d'  ionnsuidh  le  gul, 
le  traisg,  agus  le  urnuigh.  Oir  tha  thu  a'  d'  Dhia  tròc- 
aircach,  Làn  de  dh'  iochd,  Fad-fhulangach,  agus  mòr- 
thruacanta.  Tha  thu  'g  ar  caomhnadh  an  uair  a  tha  sinn 
a'  toilltinn  peanais,  Agus  ann  ad  chorruich  tha  thu 
'smuainteachadh  air  tròcair.  Caomhain  do  shluagh,  a 
dheadh  Thighearna,  caomhain  iad,  Agus  na  leig  le  d' 
oighreachd  a  bhi  air  a  toirt  gu  masladh.  Eisd  ruinn, 
O  'Thighearna,  oir  is  mòr  do  thròcair,  Agus  a  rèir  lìon- 
mhorachd  do  thròcairean  amhairc  oirnn,  Tre  dheadh- 
thoillteanais  ar  n-Eadar-mheadhonair  do  Mhic  bheann- 
aichte  Iosa  Criosd  ar  Tighearna.  Amen. 

H  An  sin  their  am  Ministeir  'n  a  aonar, 

Gu'm  beannaicheadh  an  Tighearn  sinn,  agus  gu'n 
gleidheadh  e  sinn;  gu'n  togadh  an  Tighearn  suas  solus 
a  ghnùis  oirnn,  agus  gu'n  tugadh  e  sìth  dhuinn  a  nis 
agus  gu  sìorruidh.  Amen. 

SAILM  DHAIBHIDH. 


URNUIGH  MHAIDNE. 

A  Cheud  Shalm. 

Beatus  vir,  qui  non  abiit. 

IS  beannaichte  an  duine  sin  nach  gluais  ann 
an  comhairle  nan  aingidh,  agus  nach  seas 
ann  an  slighe  nam  peacach  :  agus  nach  suidh 
ann  an  caithir  luchd-fanoid. 

2  Ach  aig  am  bheil  tlachd  ann  an  lagh  an 
Tighearn  :  agus  a  smuainicheas  air  a  lagh-san 
a  là  agus  a  dh'oidhche. 

3  Bithidh  e  mar  chraoibh  suidhichte  làimh  ri 
sruthaibh  uisge  :  a  bheir  a  mach  a  toradh  'n  a 
h-aimsir. 

4  Agus  nach  caill  a  duilleach  :  agus  soirbh- 
ichidh  leis  gach  ni  a  ni  e. 

5  Cha-n  ann  mar  sin  a  bhitheas  na  h-aingidh : 
ach  mar  mholl  a  sgapas  a'  ghaoth. 

6  Air  an  aobhar  sin  cha  seas  na  h-aingidh  ann 
am  breitheanas  :  no  peacaich  ann  an  coimh- 
thional  nam  fìrean. 

7  Oir  is  aithne  do  an  Tighearn  slighe  nam 
fìrean  :  ach  sgriosar  slighe  nan  aingidh. 

An  ii.  Salm. 

Quare  fremuerunt  gentes  ? 


'Ar  son  a  ghabh  na  cinnich  boile  :   agus  a 
smuainich  na  slòigh  ni  dìomhain  ? 


2  Car  son  a  dh'èirich  rìghrean  na  talmhainn, 
agus  a  ghabh  na  h-uachdarain  comhairle  le 
'chèile  :  an  aghaidh  an  Tighearn',  agus  an  agh- 
aidh  'aoin  ungta-san,  ao-  radh. 


Aa  i.  LA. 


Na  Sailm. 


3  Briseamaid  o  'chèile  an  cuibhreach  :  agus 
tilgeamaid  dhinn  an  cuing  ? 

4  An  ti  a  tha  'n  a  shuidhe  air  nèamh,  ni  e 
gàire  :  ni  an  Tighearn  fanoid  orra. 

5  An  sin  labhraidh  e  riu  'n  a  fheirg :  agus  'n 
a  chorruich  cuiridh  e  uamhann  orra. 

6  G-idheadh  dh'ung  mise  mo  rìgh :  air  Sion, 
mo  shliabh  naomh-sa. 

7  Cuiridh  mi  'an  cèill  ordugh  an  Tighearna ; 
thubhairt  e  rium  :  Is  tu  mo  Mhac-sa,  an  diugh 
ghin  mi  thu. 

8  Iarr  orm,  agus  bheir  mi  dhuit  na  cinnich 
mar  oighreachd  :  agus  crìocha  na  talmhainn 
mar  sheilbh. 

9  Brisidh  tu  iad  le  slait  iaruinn  :  mar  shoith- 
each  creadhadair,  pronnaicìh  tu  iad  'n  am 
bloighdibh. 

1 0  A  nis  ma  ta,  a  rìghre,  bithibh  giic : 
gabhaibh  fòghlum,  a  bhreitheamhna  na  tal- 
mhainn. 

1 1  Deanaibh  seirbhis  do  an  Tighearn  le  eagal : 
agus  deanaibh  gairdeachas  le  ball-chrith. 

J  2  Pògaibh  am  Mac,  air  eagal  ga'm  bi  fearg 
air,  agus  gu  n  sgriosar  sibh  's  an  t-slighe :  'n 
uair  a  lasas  (ach  gu  beag)  a  chorruich ;  is 
beannaichte  iadsan  uile  a  dh'earbas  as. 

An  iii.  Salm. 

Domine,  qnid  multiplicati  ? 

ATliighearna,  nach  lìonmhor  a  dh'fhàs  mo 
naimhdean :    is  iomadh  iad  a  tha  g 
èirigh  a  m'  aghaidh. 

2  Is  iomadh  iad  a  their  ri  m;  anam :  nach 
'eil  furtachd  aige  ann  an  Dia. 

An  i.  LÀ, 


3  Ach  tha  thusa,  a  Thighearn',  a'd'  sgèith 
dhomh-sa :  mo  ghlòir,  agus  fear-togail  mo 
chinn. 

4  Le  m'  ghuth  dh'  èigh  mi  ris  an  Tighearn  : 
agus  dh'èisd  e  rium  as  a  shliabh  naomh. 

5  Luidh  mi  sìos,  agus  choidil  mi ;  dhùisg  mi : 
oir  chum  an  Tighearn  suas  mi. 

6  Cha-n  eagal  leam  deich  mìle  sluaigh  :  a 
chuir  iad  fèin  a'm'  aghaidh  air  gach  taobh. 

7  Eirich,  a  Thighearna ;  saor  mi,  0  mo 
Dhia :  oir  bhuail  thu  mo  naimhdean  uile  air  an 
gial ;  bhris  thu  fìacla  nan  aingidh. 

8  Is  leis  an  Tighearn  an  fhurtachd :  air  do 
shluagh  tha  do  bheannachd. 

An  iv.  Salm. 

Cum  invocarem. 

AN  uair  a  dh  eigheas  mi,  èisd  rium,  a  Dhè 
m'ionracais :  an  uair  a  bha  mi  ann  an 
teinn,  dh'  fhuasgail  thu  orm  ;  dean  tròcair  orm, 
agus  èisd  ri  m'  urnuigh. 

2  A  chlann  nan  daoine,  cia  fhad  a  thionnd- 
aidheas  sibh  mo  ghlòir  chum  nàire  :  a  ghràdh- 
aicheas  sibh  dìomhanas,  a  shireas  sibh  an  dèigh 
bhreug  ? 

3  Ach  bitheadh  fìos  agaibh,  gu 'n  do  rògh- 
nuich  an  Tighearn  an  duine  naomh  dha  fèm  : 
èisdidh  an  Tighearn,  an  uair  a  dh'  èigheas  mi 
ris. 

4  Bitheadh  eagal  oirbh,  agus  na  peacaichibh  : 
labhraibh  rur  cridhe,  air  'ur  leabaidh,  agus 
bithibh  tosdach. 

5  Iobraibh  ìobairtean  ionracais  :  agus  earb- 
aibh  as  an  Tighearn. 

6  Tha  mòran  ag  ràdh  :  Cò  nochdas  dhuÌDn 
ni  maith  ? 

7  Tog  oirnne  solus  do  ghnùise :  a  Thigh- 
earna. 

8  Chuir  thu  aoibhneas  ann  am  chridhe  :  na's 
mò  na  'n  uair  is  pailte  an  arbhar  agus  am  f  ìon- 
san. 

9  Ann  an  sìth  araon  luidhidh  mi,  agus  coid- 
lidh  mi :  oir  is  tusa  mhàÌD,  a  Thighearn',  a 
bheir  orm  còmhnuidh  'ghabhail  gu  tèaruinte. 

An  v.  Salm. 

Verba  mea  auribus. 

RI  m'  bhriathraibh  èisd,  a  Thighearna  : 
beachdaich  air  mo  smuaintibh. 

2  Thoir  an  aire  do  ghuth  mo  ghlaoidh,  mo 
Eìgh,  agus  mo  Dhia  :  oir  riut-sa  ni  mi  urnuigh. 

3  A  Thighearn',  air  maduinn  cluinnidh  tu  mo 
ghuth  :  air  maduinn  deasaichidh  mi  mi  fèin 
a'd'  làthair,  agus  amhaircidh  mi  suas. 

4  Oir  cha  Dia  thusa  aig  am  bheil  tlachd  ann 
an  aingidheachd  :  agus  cha  chòmhnuich  an 
t-aingidh  maille  riut. 

5  Cha  seas  na  h-amadain  a'd'  làthair :  is  fuath 
leat  luchd-deanamh  an  uilc. 

6  Sgriosaidh  tu  luchd-labhairt  bhreug  :  is 
gràin  leis  an  Tighearn  an  duine  fuileachdach 
agus  cealgach. 

7  Ach  air  mo  shon-sa,  ann  an  lìonmhoireachd 
do  thròcair,  thig  mi  steach  do  d'  thigh :  sleuchd- 
aidh  mi  aig  do  theampull  naomh,  ann  ad  eagal. 

8  A  Thighearna,  treòraich  mi  ann  ad  fhìr- 
eantachd ;  air  sgàth  mo  naimhde :  dean  do 
shlighe  dìreach  romham. 


Na  Sailm. 


An  i.  LA. 


9  Oir  cha-n  eil  ceart  'n  am  beul :  is  fìor  ain- 
gidheachd  e  an  taobh  a  stigh  dhiubh. 

10  Is  uaigh  fhosgailte  an  sgornan :  ni  iad 
miodal  le  'n  teangaidh. 

1 1  Sgrios  iad,  a  Dhè,  tuiteadh  iad  le  'n  comh- 
airle  fèin  :  air  son  lìonmhoireachd  an  eucearta 
tilg  a  mach  iad ;  oir  rinn  iad  ceannairc  a'd' 
aghaidh. 

12  Ach  deanadh  iadsan  uile  aoibhneas  a 
chuireas  an  dòigh  annad  :  gu  bràth  deanadh 
iad  iolach,  a  chionn  gu'n  dìon  thu  iad  ;  agus 
deanadh  iadsan  luathghaire  annad,  leis  an 
ionmhuinn  d'Ainm ; 

13  Oir  beannaichidh  tusa  am  fìrean,  a  Thigh- 
earna :  le  deadh-ghean  cuairtichidh  tu  e,  mar 
le  sgèith. 

URNUIGH  FHEASGAIR. 

An  vi.  Salm. 

Domine  ne. 

AThighearna,  ann  ad  chorruich  na  cronuich 
mi :   agus  ann  ad  fheirg  na  smachdaich 

mi. 

2  Gabh  truas  dìom,  a  Thighearn',  oir  tha  mi 
lag :  slànuich  mi,  a  Thighearn',  oir  tha  mo 
chnàmhan  air  an  cràdh. 

3  Ao  us  tha  m'anam  air  a  chràdh  gu  mòr :  ach 
thusa,  a  Thighearna,  cia  fhad  ? 

4  Pill,  a  Thighearna,  fuasgail  m'anam  :  saor 
mi,  air  sgàth  do  thròcair. 

5  Oir  anns  a'  bhàs  cha-n  eil  cuimhne  ort : 
anns  an  uaigh  cò  bheir  dhuit  cliu  ? 

6  Tha  mi  sgìth  Je  m'osnaich,  rè  na  h-oidhche 
tha  mi  'cur  mo  leabaidh  air  snàmh  :   le  m' 

dheuraibh  tha  mi  'g  uisgeacheadh  m'uirigh. 

7  Caithear  le  dubhachas  mo  shùil :  fàsaidh  i 
sean  air  son  m'eascairde  gu  lèir. 

8  Imichibh  uam,  sibhse  uile,  a  luchd-deanamh 
na  h-euceirt :  oir  chuar  an  Tighearn  guth  mo 
chaoidh. 

9  Chual'  an  Tighearn  m  athchuinge  :  gabh- 
aidh  an  Tighearn  ri  m'  urnuigh. 

10  Cuirear  gu  nàire  agus  gu  mòr  amhluadh 
mo  naimhde  gu  lèir :  pilleadh  iad,  cuirear 
gu  h-obann  gu  nàire  iad. 

An  vii.  Salrn. 

Domine,  Deus  meus. 

AThighearna  mo  Dhia,  annad  cuiream  mo 
dhòigh  :  saor  mi  uatha-san  uile  a  tha  'an 
tòir  orm,  agus  teasairg  mi ; 

2  Air  eagal  mar  leòmhan  gu'n  reub  e  m'anam, 
'g  a  liodairt :  gun  neach  a  shaoras. 

3  A  Thighearna  mo  Dhia,  ma  rinn  mi  so  : 
ma  tha  lochd  a'm'  làmhan  ; 

4  Ma  dh'ìoc  mi  olc  do'n  fhear  a  bha  ann  an  sìth 
rium  :  no  ma  rinn  mi  fòirneart  air-san  a  bha  'n 
a  eascaraid  domh  gun  aobhar ; 

5  Geur-leanadh  an  nàmhaid  manam,  agus 
giacadh  se  e  :  agus  saltradh  e  mo  bheatha  gu 
làr,  agus  leagadh  e  mo  chliu  's  an  duslach. 

6  Eirich,  a  Thighearn',  ann  ad  fheirg,  tog  suas 
thu  fèin,  air  son  corruich  mo  naimhdean :  agus 
mosgail  air  mo  shon  chum  na  breth  a  dh  aithn 
thu. 

7  An  sin  cuairtichidh  coimhthional  an 
t-sluaigh  thu  :  air  an  son-san  uime  sin  pill 
gu  ionad  àrd. 

8  Bheir  an  Tighearn  breth  air  an  t-sluagh  ; 
thoir  breth  orm,  a  Thighearn':  a  rèir  m'fhìreant- 
achd,  agus  a  rèir  m'ionracais  a  tha  annam. 

9  Thigeadh  crìoch  air  aingidheachd  nan  aing- 
idh  :  ach  daingnich  thusa  am  fìrean. 

10  Oir  dearbhaidh  tu  na  cridheachan  agus  na 
h-àirnean  :  a  Dhè  chothromaich. 

11  Is  e  Dia  mo  sgiath  :  a  shaoras  iadsan  a 
tha  ceart  ann  an  cridhe. 

12  Is  breitheamh  cothromach  Dia:  agus  bith- 
idh  Dia  ann  am  feirg  ris  a'  chiontach  gach  là. 

13  Mur  pill  e,  geuraichidh  e  a  chlaidheamh  : 
chuir  e  a  bhogha  air  lagh,  agus  dheasaich  se  e. 

14  Agus  dhulluich  e  air  a  shon  innil  bàis  : 
dhealbh  e  a  shaighdean  an  aghaidh  luchd-geur- 
leanmhuinn. 

1 5  Feuch,  tha  e  ri  saothair  le  h-euceart :  ghin 
e  olc,  agus  rug  e  breug. 

1 6  Dh'f hosgail  e  slochd  agus  chladhaich  se  e : 
agus  thuit  e  fèin  anns  a'  chlais  a  rinn  e. 

17  Pillidh  'olc  air  a  cheann  fèin  :  agus  thig 
'f  hòirneart  a  nuas  air  a  chlaigionn  fèin. 

18  Molaidh  mise  an  Tighearn  a  rèir  a  cheart- 
ais :  agus  seinnidh  mi  cliu  do  Ainm  an  Tighearn' 
a's  ro  àirde. 

An  viii.  Salm. 

Domine,  Dominus  noster. 

Olehobhah  ar  Tighearna,  cia  òirdheirc  d' 
Ainm  air  feadh  na  talmhainn  uile  :  a 
shocraich  do  ghlòir  os  ceann  nan  nèamh. 

2  A  beul  naoidhean  agus  chìochran  dh'orduich 
thu  neart,  air  son  do  naimhde :   chum  gu'n 
caisgeadh  tu  an  nàmhaid  agus  an  dìoo-haltach. 

3  'N  uair  a  dh'amhairceas  mi  air  do  nèamhan, 
obair  do  mheur  :  air  a'  ghealaich  agus  na  reult- 
aibh,  a  shuidhich  thu  ; 

4  Ciod  e  an  duine,  gu'm  bitheadh  tusa  cuimh- 
neachail  air :  agus  mac  an  duine,  gu'm  fios- 
raicheadh  tu  e  ? 

5  Kinn  thu  e  beagan  na  bìsle  na  na  h-aingil : 
agus  chrùn  thu  e  le  glòir  agus  le  urram. 

6  Thug  thu  uachdaranachd  dha  air  oibribh 
do  làmh  :  chuir  thu  gach  ni  fo  'chosaibh  ; 

7  Caoraich  agus  buar  uile :  agus  mar  an  ceud- 
na  ainmhidhean  na  machrach  ; 

8  Eunlaith  nan  speur,  agus  iasg  na  mara :  a 
shiubhlas  air  slighibh  nan  cuan. 

9  0  Iehobhah,  ar  Tighearna :  cia  òirdheirc 
d'  Ainm  air  feadh  na  talmhainn  uile. 


URNUIGH  MHAIDNE. 

An  ix.  Salm. 

Confitebor  tibi. 

MOlaidh  mi  thu,  a  Thighearna,  le  m'  uile 
chridhe :  cuiridh  mi  'n  cèill  d'oibre  ion- 
gantach  gu  lèir. 

2  Ni  mi  aoibhneas  agus  gairdeachas  annad : 
seinnidh  mi  cliu  do  d 'ainm,  0  Thi  a's  airde. 

3  'N  uair  a  phillear  mo  naimhdean  air  an  ais : 
tuitidh  iad  agus  thèid  as  doibh  a'd'  fhianuis. 

4  Oir  sheas  thu  dhomh  mo  chòir  agus  mo 
chùis  :  shuidh  tbu  air  do  rìgh-chaithir  a'  toirt 

o 

breith  le  ceartats. 

5  Smachdaich  thu  na  cinnich,  sgrios  thu  na 
h-aingidh  :  chuir  thu  as  d'an  ainm  gu  saoghal 
nah  saoghal. 

6  Chaidh  crìoch  air  sgrios  an  nàmhaid  am 
feasd :  leag  thu  sìos  am  bailte  mòra ;  thèid 
as  d'an  cuimhne  maille  riu  fèin. 

7  Ach  mairidh  an  Tighearn  gu  sìorruidh : 
dheasaich  e  a  rìgh-chaithir  chum  breitheanais. 

8  Agus  bheir  esan  breth  air  an  t-saoghal  ann 
am  fìreantachd :  ni  e  breitheanas  do  'n  t-sluagh 
ann  an  ceartas. 

9  Agus  bithidh  an  Tighearn  'n  a  dhaingneach 
do'n  ti  a  shàruichear :  'n  a  dhaingneach  ann  an 
aimsiribh  teanntachd. 

10  Agus  cuiridh  iadsan  d'an  aithne  d'Ainm 
an  dòigh  annad :  oir  cha  trèig  thusa,  a  Thigh- 
earn',  iadsan  a  dh'  iarras  thu. 

1 1  Seinnibh  cliu  do'n  Tighearn  a'chòmhnuich- 
eas  ann  an  Sion:  aithrisibh  am  measg  nan 
cinneach  a  ghnìomhara. 

'  12  'N  uair  a  ni  e  rannsachadh  aìr  fuil 
cuimhnichidh  e  orra:  cha  dì-chuimhnich  e 
glaodh  nam  bochd. 

13  Dean  tròcair  orm,  a  Thighearn',  amhairc 
air  m'àmhghar  a  tha  mi  Tulang  uatha-san  lem 
fuathach  mi :  0  thusa  a  tha  g  am  thogail  suas 
o  gheatachan  a'  bhàis. 

14  Chum  gu  foillsich  mi  do  chliu  uile  ann  an 
geatachan  nighinn  Shioin :  ni  mi  gàirdeachas 
ann  ad  shlàinte. 

15  Thuit  na  cinnich  sìos  anns  an  t-slochd  a 
rinn  iad:  anns  an  lìon  a  dh'fholaich  iad,  chaidh 
an  cos  fèin  'an  sàs. 

1 6  Aithnichear  an  Tighearn  's  a'  bhreitheanas 
a  rinn  e :  ann  an  gnìomh  a  làmh  fèin  ribear  an 
t-aingidh. 

1 7  Cuirear  na  h-aingidh  ou  ifiinn :  na  cinn- 

ich  uile  nach  cuimhnich  Dia. 

18  Oir  cha  dì-chuimhnichear  an  t-ainnis  gu 
bràth :  cha  tèid  as  do  dhòchas  nam  bochd  gu 
sìorruidh. 

19  Eirich,  a  Thighearna,  na  buadhaicheadh 
duine :  thugar  breth  air  na  cinnich  a'd'  f  hianuis. 

20  Cuir,  a  Thighearn',  eagal  orra  :  chum  gu  n 
aithnich  na  cinDÌch  nach  eil  annta  fein  ach 
daoine. 

An  x.  Salm. 

JJt  quid,  Domine  ? 

O'Ar  son,  a  Thighearn',  a  sheasas  tu  fad  o 
làimh  :  *a  dh'fholaicheas  tu  thu  fèin  ann 
an  aimsiribh  teanntachd  ? 

2  'Na  uabhar  geur-leanaidh  an  t-aingidh  am 
bochd :  glacar  iad  's  na  h-innleachdaibh  a 
dhealbh  iad. 

3  Oir  ni  an  t-aingidh  ràiteachas  à  miann  a 
chridhe:  agus  molaidh  e  an  duine  sanntach,  a's 
Ijeag  air  Dia. 

4  Ann  an  uabhar  a  ghnùise  cha-n  iarr  an 
t-aingidh  Dia  :  cha-n'eil  Dia  'n  a  uile  smuaint- 
ibh. 

5  Tha  a  shlighean  doilgheasach  anns  gach 
àm  :  tha  do  bhreitheauais  àrd  as  a  shealladh  ; 
'thaobh  a  naimhdean  uile,  ni  e  tarcuis  orra. 

6  Thubhairt  e'na  chridhe,  Cha  ghluaisear  mi: 
gu  bràth  cha  bhi  mi  ann  an  àmhghar. 

7  Tha  a  bheul  làn  de  mhallachadh,  agus  de 
cheilg,  agus  de  mhealltaireachd :  fo  'theangaidh 
tha  donas  agus  dìomhanas. 

8  Suidhidh  e  ann  an  ionadaibh-folaich  nam 

328 


Na  Sailm. 


An  ii.  LA. 


bailte  beaga :  ann  an  àitibh  dìomhair  mort- 
aidh  e  an  neò-chiontach ;  tha  a  shùilean  ann 
an  uaignidheas  a'  dearcadh  air  a'  bhochd. 

9  Ni  e  feall-fholach  gu  dìomhair,  mar  leòmhan 
'n  a  ghàraidh :  ni  e  feali-f holach  chum  gu  n  glac 
e  an  duine  bochd. 

1 0  Glacaidh  e  an  cluine  bochd :  g  a  tharruing 
n  a  lìon. 

1 1  Crùbaidh  e,  cromaidh  e  sìos  :  agus  tuitidh 
am  bochd  le  'dhaoinibh  làidir. 

12  Thubhairt  e  n  a  chridhe,  Dhì-chuimhnich 
Dia  :  dh'  f  holaich  e  a  ghnùis,  cha  lèir  dha  sud 
am  feascì. 

13  Eirich,  a  Thighearna  Dhè,  tog  suas  do 
làmh  :  na  dì-chuimhnich  na  daoine  bochda. 

14  C'ar  son  a  rinn  an  t-aingidh  tàir  air  Dia  : 
a  thubhairt  e  n  a  chridhe.  Cha-n  iarr  thu  e  ? 

1 5  Chunnaic  thu  e :  oir  is  lèir  dhuit  olc 
agus  mì-run. 

16  Chum  an  dìolaclh  le  d' làimh  :  ort-sa  fàg- 
aidh  an  duine  bochd  e  fèin ;  is  tu  fear-cuideach- 
aidh  an  dìlleachdain. 

16  Bris  thusa  gairdean  an  aingidh,  agus  an 
clroch  dhuine:  rannsaich  a  mach  aingidheachd, 
gus  nach  faigh  thu  i. 

1 8  Tha  an  Tighearn  'n  a  Rìgh  gu  saoghal  nan 
saoghal :  sgriosadh  na  cinnich  a  mach  as  a  thìr. 

1 9  A  Thighearna,  chuala  tu  miann  nan  daoine 
bochda :  deasaichidh  tu  an  cridhe,  agus  bheir 
thu  air  do  chluais  èisdeachd  : 

20  A  chumail  còir  ris  an  dilleachdan  agus 
ris  an  truaghan :  chum  nach  dean  duine  o  n  ùir 
fòirneart  na  ;s  mò. 


An  ii.  LA. 


Ka  Sailm. 


An  xi.  Sahn. 

In  Domino  confido. 

AS  an  Tigheam  earbam  :  c'ar  son  a  their 
sibh  ri  m'anam,  Teich  as  mar  eun  gu  d' 
shliabh  ? 

2  Oir  feuch,  chuir  na  h-aingidh  bogha  air  lagh, 
ghleus  iad  an  saighead  air  sreing  :  chum  tilg- 
eadh  's  an  dorcha  orra-san  a  tha  ceart  'n  an 
cridhe. 

3  Ma  sgriosar  na  bunaitean  :  ciod  a  ni  am 
fìrean  ? 

4  Tha  an  Tighearn  'n  a  theampull  naomh :  tha 
rìgh-chaithir  an  Tighearn'  anns  na  nèamhan. 

5  Chi  a  shùilean :  rannsaichidh  a  rosgan  clann 
nan  daoine. 

6  Eannsaichidh  an  Tighearn  am  fìrean :  ach 
an  t-aingidh,  agus  esan  a  thug  speis  do  fhòir- 
neart,  is  fuath  le  'anam. 

7  Frasaidh  e  air  na  h-aingidh,  ribeachan,  teine 
agus  pronnusc,  agus  doinionn  uamhasach :  mar 
chuibhrionn  an  cupain. 

8  Oir  is  ionmhuinn  leis  an  Tighearn  cheart 
ceartas  :  amhaircidh  a  ghnùis  air  an  duine  ion- 
raic. 


URNUIGH  FHEASGAIR. 

An  xii.  Salm. 

Salvum  me  fac. 

CUidich  leam,  a  Thighearn',  oir  cha-n  'eil 
duine  diadhaidh  ann :    oir  theirig  na 
h-ionraic  o  mheasg  chloinn  nan  daoine. 
2  Labhraidh  iad  dìomhanas  gach  neach  r'a 

choimhearsnach  :  le  bilibh  miodalach,  le  cridhe 
dùbailte  labhraidh  iad. 

3  Sgathaidh  an  Tighearn  na  bilean  miodalach 
uile  :  an  teangadh  a  labhras  nithe  mòra, 

4  Iadsan  a  thubhairt,  Le'r  teangaidh  buaidh- 
ichidh  sinn  :  is  leinn  fèin  ar  bilean,  cò  tha 
'n  a  Thighearn  os  ar  ceann  ? 

5  Air  son  f  òirneirt  nam  bochd :  air  son  os- 
naich  nan  ainnis, 

6  A  nis  èiridh  mi,  ars'  an  Tighearn  :  cuiridh 
mi  e  ann  an  tèaruinteachd  uaithe-san  a  bhag- 
ras  'n  a  aghaidh. 

7  Is  briathra  fìor-ghlan  briathran  an  Tigh- 
earna :  mar  airgiod  air  a  dhearbhadh  ann  an 
àmhuinn  chreadha,  air  a  ghlanadh  seachd  uair- 
ean. 

8  Gleidhidh  tusa  sinn,  a  Thighearna :  dìonaidh 
tu  sinn  o  an  ghinealach  so  gu  bràth. 

9  Gluaisidh  na  h-aingidh  air  gach  taobh : 
'n  uair  a  dh  ardaichear  iadsan  aJs  suaraiche  de 
chloinn  nan  daoine. 

A n  xiii.  Salm. 

Usqae  quo,  Domine. 

Cla  fhad,  a  Thighcarn',  a  dhì-chuimhnicheas 
tu  mi,  an  ann  gu  bràth  :  cia  fhad  a  dh' 
fholaicheas  tu  do  ghnùis  uam  ? 

2  Cia  fhad  a  ghabhas  mi  comhairle  ann  am 
anam,  bròn  ann  am  chridhe  gach  là  :  cia  fhad 
a  dh'  àrduichear  mo  nàmhaid  os  mo  cheann  ? 

3  Amhairc  orm,  èisd  rium,  a  Thighearna  mo 
Dhia :  soillsich  mo  shùilean,  air  eagal  gu'n  coidil 
mi  chum  bàis. 

4  Àir  easjal  gu,n  abair  mo  nàmhaid,  Bhuadh- 

O  O  ' 

aich  mi  n  a  aghaidh  :  gu'n  dean  m  eascairdean 

O        .  #  O 

gairdeachas,  an  uair  a  dh'aomar  mi. 

5  Àch  dh'  earb  mise  à  do  thròcair  :  ni  mo 
chridhe  gairdeachas  ann  ad  shlàinte. 

6  Seinnidh  mi  do  an  Tighearn,  a  chionn  gu  n 
do  bhuin  e  rium  gu  fial :  agus  seinnidh  mi  cliu 

O  o 

do  ainm  an  Tio-hearn'  a's  ro  Airde. 

o 

An  xiv.  Salm. 

Dixit  insipiens. 


Hubhairt  an  t-amadan  ;n  a  chridhe:  Cha-n 
eil  Dia  ann. 


2  Tha  iad  truaillidh,  rinn  iad  oibre  gràineil : 
cha-n'eil  neach  ann  a  ni  maith. 

3  Dh'amhairc  an  Tighearn  a  nuas  o  nèamh 
air  cloinn  nan  daoine:  a  dh'fheuchainn  an  robh 
neach  ann  a  bha  giic,  a  bha  'g  iarraidh  Dhè. 

4  Chlaon  iad  uile,  tha  iad  gu  lèir  air  fàs  sal- 
ach  :  cha-n'eil  neach  ann  a  ni  maith,  cha-n  'eil 
eadhon  aon. 

5  Nach  ;eil  eòlas  aca-san  uile,  a  tha  'deanamh 
na  h-eucorach :  a  tha  g  itheadh  suas  mo 
shluaigh,  mar  a  dh;itheadh  iad  aran,  agus  nach 
o;airm  air  an  Tiohearn  ? 

6  Àn  sin  ghabh  iad  eagal  mòr :  a  chionn  gu 
bheil  Dia  ann  an  ginealach  nam  fìrean. 

7  Nàirich  iad  comhairle  an  duine  bhochd :  a 
chionn  our  e  an  Tiohearn  a  thearmunn. 

O  O  ' 

8  0  gu'n  tigeadh  slàinte  Israeil  a  mach  à 
Sion.  An  uair  a  bheir  an  Tigheariì  air  ais 
braighdeanas  a  shluaigh  :  ni  lacob  gairdeachas, 
ni  Israel  aoibhneas. 


Na  SaUm. 


Àn  iii.  LÀ. 


URNUlGH  MHAIDNE. 

An  xv.  Salm. 

Domine,  quis  habitabit. 

AThighearna,  cò  dh'fhanas  ann  ad  phàill- 
iun  :   cò  chòmhnuicheas  air  do  shliabh 
naomh  ? 

2  Esan  a  ghluaiseas  gu  h-ionraic  :  agus  a  ni 
ceartas,  agrus  a  labhras  an  fhìrinn  ;n  a  chridhe. 

3  Nach  dean  cùl-chàineadh  le  'theangaidh, 
nach  dean  olc  d'a  charaid :  aous  nach  tog  droch 
sgeul  air  a  choimhearsnach. 

4  Leis  an  suarach  an  droch  dhuine  :  ach  a 
bheir  urram  dhoibh-san  air  am  bi  eagal  an 
Tighearn'. 

5  A  mhionnaicheas  chum  a  challdaich  fèiu  : 
agus  nach  caochail. 

6  Nach  cuir  'airgiod  a  mach  air  ocar :  agus 
nach  gabh  duais  an  aghaidh  an  neò-chiontaich. 

7  Esan  a  ni  na  nithe  sin  :  cha  ghluaisear 
gu  bràth  e.  , 

A  n  xvi.  Salm. 

Conserva  me,  Domine. 

GLeidh  mi,  a  Dhè :  oir  chuir  mi  mo  dhòigh 
annad. 

2  Thubhairt  mi  ri  Iehobhah :  Is  tu  mo  Thigh- 
earna,  cha  ruig  mo  mhaitheas  ort-sa. 

3  A  thaobh  nan  naomh  a  tha  air  thalamh, 
agus  nam  flath  :  tha  mo  thlachd  uile  annta. 

4  Meudaichear  an  doilgheasan  dhoibhsan : 
a  ni  deifìr  an  dèigh  dhiathan  eile. 

5  Cha-n  ìobair  mi  an  ìobairtean-dibhe  de 
fhuil :  agus  cha  luaidh  mi  air  an  ainmibh  le  m/ 
bhilibh. 

6  Is  e  an  Tighearn  cuibhrionn  m'oighreachd, 
agus  mo  chupain  :  is  tusa  a  chumas  suas  mo 
chrannchur. 

7  Thuit  mo  roinn  dhomh-sa  ann  an  ionadaibh 
aoibhneach  :  seadh,  tha  oighreachd  thaitneach 
agam. 

8  Beannaichidh  mise  an  Tighearn,  a  thug 
comhairle  orm  :  tha  m'àirnean  mar  an  ceudna 
'g  am  theagasg  'an  àm  na  h-oidhche. 

9  Chuir  mi  an  Tighearn  romham  a  ghnàth:  a 
chionn  gu  bheil  e  air  mo  dheas  làimh,  cha 
ghluaisear  mi. 

10  Uime  sin  ni  mo  chridhe  aoibhneas,  agus 
ni  mo  ghlòir  gairdeachas :  gabhaidh  m'fheòil 
mar  an  ceudna  fois  ann  an  dòchas. 

11  Oir  cha-n  fhàg  thu  m'anam  anns  an 
uaigh :  cha  leig  thu  le  d'Aon  naomh  truaillidh- 
eachd  fhaicinn. 

12  Feuchaidh  tu  dhomh  slighe  na  beatha ; 
tha  lànachd  aoibhneis  a'd'  làthair-sa  :  tha  mòr 
shubhachas  aig  do  dheas  làimh  gu  sìorruidh. 

An  xvii.  Salm. 

Exaudi,  Domine. 

Elsd  ri  ceartas,  a  Thighearna,  thoir  aire 
do  m'  ghlaodh :    cluinn  m'urnuigh,  a 
thig  a  mach  cha-n  ann  o  bhilibh  cealgach. 

2  0  d'  f hianuis  thigeadh  mo  bhreth :  faiceadh 
do  shùilean  nithe  cothromach. 

3  Dhearbh  thu  mo  chridhe,  dh'fhiosraich  thu 
mi  's  an  oidhche;  rannsaich  thu  mi,  cha  d'fhuair 
thu  a'  bheag  :  is  e  mo  rùn,  nach  ciontaich  mo 
bheul. 

4  A  thaobh  ghnìomhara  dhaoine,  le  focal  do 
bliilean :  sheachainn  mi  ceuman  &'  mhillteir. 

5  Cum  suas  mo  cheuman  anu  ad  shlighibh  : 
chum  nach  sleamhnuich  mo  chosan. 

6  Ghairm  mi  ort,  oir  èisdidh  tu  rium,  a  Dhè  : 
aom  do  chluas  a  m'  ionnsuidh,  cluinn  mo 
chainnt. 

7  Taisbein  do  chaoimhneas  iongantach,  0 
thusa  a  shaoras,  le  d'  dheas  làimh,  iadsan  a 
dh'earbas  asad :  uatha-san  a  dh  eireas  suas  n  an 
aghaidh. 

8  Glèidh  mi  mar  chloich  na  sùla  :  fo  sgàile  do 
sgiathan  foluich  mi. 

9  0  ghnùis  nan  droch  dhaoine,  a  tha  ri 
f  òirneart  orm :  naimhdean  m'anama  a  tha  9g 
am  chuairteachadh  air  gach  taobh. 

10  'N  an  saill  tha  iad  air  an  druideadh  suas  : 
le  m  beul  labhraidh  iad  gu  h-uaibhreach. 

11  'N  ar  ceum  a  nis  chuairtich  iad  sinn : 
shuidhich  iad  an  sùilean,  a'  cromadh  sìos  gu 
làr. 

12  Cosmhuil  ri  leòmhan  a  tha  gionach  chum 
cobhartaich  :  agus  ri  leòmhan  òg,  a  feitheamh 
ann  an  ionadaibh  dìomhair. 

13  Eirich,  a  Thighearna,  cuir  roimhe,  leag 
sìos  e  :  saor  m'anam  o  n  aingidh  le  d'  chlaidh- 
eamh. 

14  0  dhaoinibh  le  d'  làimh,  a  Thighearn,  o 
dhaoinibh  an  t-saoghail :  d;am  bheil  an  cuibh- 
rionn  's  a'  bheatha  so,  agus  d'an  do  lìon  thu  am 
brù  le  d'ionmhas  foluichte. 

1 5  Sàsuichear  an  clann  :  agus  f  àgaidh  iad  am 
fuigheall  d'an  naoidheanaibh. 

16  Air  mo  shon-sa,  ann  am  fìreantachd  chi 
mi  do  ghnùis  :  sàsuichear  mi,  'n  uair  a  dhùisg- 
eas  mi,  le  d'  choslas. 

Àn  Xviii.  Salm. 

Dilu/am  ie,  Domine. 

GKadhaichidh  mi  thu,  a  Thighearna,  mo 
neart;  is  e  an  Tighearn  mo  charraig, 
agus  mo  dhaingneach  :  agus  m'fhear-saoraidh, 
mo  Dhia,  mo  chreag,  anns  an  cuiream  mo 
dhòchas,  mo  sgiath,  agus  adharc  mo  shlàinte, 
mo  thùr  àrd. 

2  Gairmidh  mi  air  an  Tighearn,  a's  airidh  air 
cliu  :  agus  o  m'  naimhdibh  saorar  mi. 

3  Chuairtich  piantan  a'  bhàis  mi :  agus  chuir 
tuiltean  dhroch  dhaoine  eagal  orm. 

4  Chuairtich  piantan  ifrinn  mi :  ghabh  lìontan 
a'  bhàis  romham. 

5  Ann  am  èigin  ghairm  mi  air  an  Tighearn: 
agus  ri  m?  Dhia  ghlaodh  mi. 

6  Chuar  e  as  a  theampull  mo  ghuth  :  agus 
thàinig  mo  ghlaodh  'n  a  làthair  gu  a  chluasaibh. 

7  An  sin  chrathadh  agus  chriothnuich  an 
talamh:  agus  ghluaiseadh  bunaitean  nam  beann, 
agus  chrathadh  iad,  a  chionn  gu'n  robh  corr- 
uich  air. 

8  Chaidh  deatach  suas  as  a  shròin :  agus  dhian- 
loisg  teine  as  a  bheul,  lasadh  èibhlean  leis. 

9  Agus  lùb  e  na  nèamhan,  agus  thuirling  e 
nuas :  agus  bha  dorchadas  fo  a  chosaibh. 

10  Agus  mharcaich  e  air  Cerub,  agus  chaidh 
e  air  iteig :  agus  dh'ìtealaich  e  air  sgiathaibh  na 
gaoithe. 

11  Chuir  e  dorchadas  mar  ionad  dìomhair 
mu'n  cuairt  air:  bu  phàilliun  da,  duibhre  uisg- 
eachan,  neoil  nan  speur. 

12  O'n  dealradh  a  bha  fa  'chomhair  chaidh 
a  neoil  thairis :  clacha-meallain  agus  èibhlean 
teine. 

13  Agus  rinn  an  Tighearn  tairneanach  'sna 
speuraibh :  agus  chuir  an  Ti  a's  àirde  a  mach  a 
ghuth. 

1 4  Agus  chuir  e  mach  a  shaighdean,  agus  sgap 
e  iad:  agus  thilg  e  mòran  tein'-athair,  agus 
chlaoidh  e  iad. 

1 5  Agus  chunnacas  aigein  nan  uisgeachan,  agus 
nochdadh  bunaitean  an  domhain,  le  d'  achmhas- 
an-sa,  a  Thighearna :  le  sèideadh  anail  d'fheirge. 

1 6  Chuir  e  nuas  o'n  àirde,  ghlac  e  mi :  tharr- 
uing  e  mi  à  uisgeachaibh  lìonmhor. 

1 7  Shaor  e  mi  o  m'  nàmhaid  làidir,  agus 
uatha-san,  a  dh'fhuathaich  mi :  oir  bu  treise 
iad  na  mise. 

1 8  Ghabh  iad  romham  ann  an  là  m'àmhghair : 
ach  bha'n  Tighearn  'n  a  chùl-fcaice  dhomh. 

19  Agus  thug  e  mach  mi  gu  ionad  farsuinn  : 
shaor  e  mi,  a  chionn  gu'n  do  ghabh  e  tlachd 
annam. 

20  Thug  an  Tighearn  luigheachd  dhomh  a 
rèir  m'ionracais  :  a  rèir  gloine  mo  làmh  dhìol  e 
dhomh. 

21  Oir  ghleidh  mi  slighean  an  Tigheam': 
agus  cha  do  chlaon  mi  gu  h-aingidh  o  m'  Dhia. 

22  Oir  bha  a  bhreitheanais  uile  ann  am 
f  hianuis :  agus  a  reachdan  cha  do  chuir  mi  uam. 

23  Agus  bha  mi  ionraic  'n  a  fhianuis  :  àgus 
ghleidh  mi  mi  fèin  o  m'  aingidheachd. 

24  Uime  sin  dhìol  an  Tighearn  dhomh  a  rèir 
m'ionracais  :  a  rèir  gloine  mo  làmh  ann  an 
sealladh  a  shùl. 

25  Don  duine  thròcaireach  nochdaidh  tu  thu 
fèln  tròcaireach :  do'n  duine  ionraic  nochdaidh 
tu  thu  fèin  ionraic. 

26  Do'n  duine  ghlan  nochdaidh  tu  thu  fèin 
glan  :  agus  do'n  duine  reasgach  nochdaidh  tu 
thu  fèin  reasgach. 

27  Oir  saoraidh  tu  an  sluagh,  a  tha  fo  àmh- 
ghar  :  ach  na  suilean  àrda  bheir  thu  nuas. 

28  Oir  lasaidh  tusa  mo  lòchran,  a  Thighearna : 
soillsichidh  mo  Dhia  mo  dhorchadas. 

29  Oir  leat-sa  ruith  mi  troimh  bhuidhinn  : 
agus  le  m'  Dhia  leum  mi  thar  balla. 

30  A  thaobh  Dhè,  tha  a  shlighe  iomlan : 
tha  focal  an  Tighearn'  air  a  dhearbhadh  :  is 
sgiath  e  dhoibhsan  uile,  a  chuireas  an  dòchas 
ann. 

31  Oir  cò  is  Dia  ann,  ach  an  Tighearn : 
agus  cò  is  carraig  ann,  ach  ar  Dia-ne  ? 

32  Is  e  Dia,  a  tha  'g  am  chrioslachadh  le 
nearfc :  agus  a'  deanamh  mo  shlighe  iomlan. 

33  Tha  e  'deanamh  mo  chos  mar  chosan 
èilde :  agus  'g  am  shocrachadh  air  m'àitibh 
àrda. 

34  Tha  e  g  ionnsachadh  mo  làmh  gu  cath:  air 
chor  as  gu;m  brisear  bogha  umha  le  mo  ghaird- 
einibh. 

35  Agus  thug  thu  dhomh  sgiath  do  shlàinte  : 
agus  chum  do  dheas  làmh  suas  mi,  agus  rinn 
do  chaoimhneas  mòr  mi. 

36  Binn  thu  mo  cheuma  farsuinn  fodham  : 
air  chor  as  nach  do  shleamhnuich  mo  chosan. 

37  Lean  mi  mo  naimhdean,  agus  rug  mi  orra : 
agus  cha  do  phill  mi  air  m'ais  gus  an  do  chuir 
mi  as  doibh. 

38  Lot  mi  iad,  agus  cha  bhi  e  'an  comas  doibh 
èirigh  :  thuit  iad  fo  m'  chosaibh. 

39  Oir  chrioslaich  thu  mi  le  neart  chum 
catha  :  leag  thu  sìos  fodham  iadsan  a  dh'èirich 
suas  a'm'  aghaidh. 

40  Agus  thug  thu  dhomh  mo  naimhdean  air 
mhuineal :  iadsan  a  dh'fhuathaich  mi,  agus 
ghearr  mi  as  iad. 

41  Ghlaodh  iad,  ach  cha  robh  fear-saoraidh 
ann :  eadhon  air  an  Tighearn,  ach  cha  do 
fhreagair  e  iad. 

42  An  sin  mhìn-phronn  mi  iad  mar  dhuslach 
fa  chomhair  na  gaoithe:  mar  chlàbar  nan  sràid 
bhrùth  mi  iad. 

43  Shaor  thu  mi  o  choimhstrì  an  t-sluaigh  : 
rinn  thu  mi  a'm'  cheann  air  na  cinnich. 

44  Ni  sluagh,  nach  b'aithne  dhomh  :  seirbhis 
domh. 

45  Co  luath  's  a  chluinneas  iad,  gèillidh  iad 
dhomh  :  strìochdaidh  coigrich  dhomh. 

46  Seargaidh  coigrich  as  :  agus  bithidh  eagal 
orra  mach  as  an  àitibh-daingne. 

47  Is  beò  an  Tighearn,  agus  gu  ma  beaim- 
aichte  mo  charraig-sa  :  agus  air  ardachadh  gu 
robh  Dia  mo  shlàinte. 

48  Is  e  Dia  a  ni  dìoghaltas  air  mo  shon  :  agus 
a  chuireas  an  sluagh  fodham. 

49  A  shaoras  mi  o  m'  Naimhdibh,  seadh,  os 
an  ceann-san  a  dh'èireas  suas  a'm'  aghaidh  tog- 
aidh  tusa  suas  mi :  o  f  hear  an  ainneirt  saoraidh 
tu  mi. 

50  Uime  sin  cliùthaichidh  mi  thu,  a  Thigh- 
earu',  'am  measg  nan  Cinneach  :  agus  sehmidh 
mi  do  d'Ainm. 

5 1  Bheir  esan  saorsa  mhòr  d'a  Eìgh  :  agus 
nochdaidh  e  tròcair  d'a  Aon  ungta  fèin,  do 
Dhaibhidh  agus  d'a  Shliochd  gu  bràth. 

URNUIGH  MHAIDNE. 

An  xix.  Salm. 

Caili  enarrant. 

GUiridh  na  Nèamhan  ;an  cèill  glòir  Dhè  : 
agus  nochdaidh  na  Speura  gnìomh  a 

làmh. 

2  Tha  là  a'  deanamh  sgeòil  do  là :  agus  oidh- 
che  a'  foillseachadh  eòlais  a  dh'oidhche. 

3  Cha-n'eil  cainnt,  cha-n'eil  briathran  :  anns 
nach  cluinnear  an  guth. 

4  Air  feadh  na  talmhainn  uile  chaidh  am 
fuaim  a  mach  :  agus  am  focail  gu  iomall  an 
domhain. 

5  Do'n  G-hrèin  chuir  e  pàilliun  annta  :  agus 
tha  i  mar  nuadh  Fhear-pòsda  a'  teachd  a  mach 
a*  'sheòmar,  ni  i  gairdeachas  mar  Ghaisgeach  a' 
ruith  na  rèise. 

6  Tha  a  dol  a  mach  o  chrìch  nan  Speur,  agus 
a  cuairt  gu  ruig  an  crìochan  :  agus  cha-n;eil  ni 
air  bith  a  dh'fholaichear  o  a  teas. 

7  Is  iomlan  lagh  an  Tighearn',  ag  iompach- 
adh  an  anama :  tha  fianuis  an  Tighearna  cinnt- 
each,  a'  deanamh  a'  bhaoghalta  glic. 

8  Tha  reachdan  an  Tighearna  ceart,  a'  dean- 
amh  a'  chridhe  aoibhneach :  tha  àithne  an 
Tighearna  glan,  a'  soillseachadh  nan  sùl. 

9  Tha  eagal  an  Tighearna  fìor-ghlan,  a'  mair- 
eachduinn  am  feasd :  is  f ìrinn  breitheanais  an 
Tighearna,  tha  iad  gu  h-iomlan  cothromach. 

10  Na's  mò  r'an  iarraidh  tha  iad  na'n  t-òr, 

seadh,  na  mòran  de  n  òr  fhìor-ghlan  :  agus  na's 
milse  na  a'  mhil,  seadh,  na  a'  mhil  a  shileas  as 
na  cìribh-meala. 

1 1  Os  bàrr, .  tha  do  Sheirbhiseaeh  a'  faotainn 
rabhaidh  uatha :  'n  an  coimhead  tha  mòr 
dhuais. 

12  Cò  thuigeas  a  sheacharain  :  o  lochdaibh 
dìomhair  glan  thusa  mi. 

1  3  Maranceudnaopheacaidhean  dànadais  cum 
air  ais  d'òodach,  na  bitheadh  àrd-cheannas  aca 
orm  :  an  sin  bithidh  mi  ionraic,  agus  bithidh 
mi  neò-chiontach  o  eusaontas  mòr. 

14  Bitheadh  briathra  mo  bheoil,  agus  smu- 
ainte  mo  chridhe  :  taitneach  a'd'  làthair, 

15  A  Thighearna:  mo  charraig,  agus  m'fhear- 
saoraidh. 

Am  xx.  Salm. 

Exaudiat  te  Dominus. 

GD'n  èisdeadh  an  Tighearn  riut  ann  an  là 
teanntachd :  gu  n  cumadh  Ainm  Dhè 
Iacoib  suas  thu. 

2  Gu'n  cuireadh  e  cabhair  thugad  as  Tonad 
naomh  :  agus  à  Sion  gu  neartaicheadh  e  thu. 

3  Gu'n  cuimhnicheadh  e  do  thabhartais  uile : 
agus  gu  n  gabhadh  e  gu  taitneach  uait  d'  Iobairt- 
loisgte. 

4  Gu'n  tugadh  e  dhuit  a  rèir  do  chridhe  fèin : 
agus  gu  n  coimhlionadh  e  do  chomhairle  uile. 

5  Ni  sinne  aoibhneas  ann  ad  shlàinte,  agus 
ann  an  Ainm  ar  Dè-ne  togaidh  sinn  suas  ar 
bratach  :  gu'n  coimhlionadh  Dia  d'iarrtuis  uile. 

6  A  nis  tha  fios  agam  gu'n  saor  an  Tighearn 
'Aon  ungta  fèin,  èisdidh  e  ris  o  Nèamhan  a 
naomhachd  :  le  neart-saoraidh  a  dheas  làimh, 

7  Earbaidh  cuicl  à  Carbadaibh.  agus  cuid  à 
Eachaibh :  ach  cuimhnichidh  sinne  Ainm  an 
Tighearn'  ar  Dè. 

8  Dhlslicheadh  iadsan,  agus  thuit  iad :  ach 
dh'èirich  sinne,  agus  sheas  sinn. 

9  Saor  an  rìgh,  a  Thighearna,  agus  èisd 
ruinn  :  's  an  là  's  an  gairm  sinn. 

An  xxi.  Salm. 

Domine,  in  virtute  tua, 

ANn  ad  neart,  a  Thighearna,  ni  an  Eìgh 
aoibhneas :  agus  ann  ad  shlainte  cia  mòr 
an  gairdeachas  a  ni  e  ? 

2  Miann  a  chridhe  thug  thu  dha :  agus  ath- 
chuinge  a  bhilean  cha  do  dhiùlt  thu  dha. 

3  Oir  ghabh  thu  roimhe  le  beannachadh  do 
mhaitheis  :  chuir  thu  m'a  cheann  coron  a  dh'  òr 
fior-ghlan. 

4  Dh'iarr  e  beatha  ort,  thug  thu  dha  fad 
làithean  :  gu  saoghal  nan  saoghal. 

5  Is  mòr  a  ghlòir  trìd  do  shlàinte-sa  :  urram, 
agus  mòralachd  chuir  thu  air. 

6  Oir  rinn  thu  e  ro  bheannaichte  gu  bràth  : 
rinn  thu  e  ro  aoibhneach  le  d'  ghnùis. 

7  Oir  earbaidh  an  Eìgh  as  an  Tighearn : 
agus  trìd  tròcair  an  Ti  a;s  àirde  cha  ghluais- 
ear  e. 

8  Gheibh  do  làmh  a  mach  do  naimhdean  uile : 
gheibh  do  dheas  làmh  a  mach  iadsan  le  m  fuath- 
ach  thu. 

9  Ni  thu  iad  mar  àmhuinn  theintich  ann  an 
àm  d'fheirge  :  sluigidh  an  Tighearn  sìos  iad  'n 
a  chorruich,  agus  caithidh  an  teine  iad. 

10  An  toradh  sgriosaidh  tu  o'n  talamh  :  agus 
an  sliochd  o  chloinn  nan  daoine. 

11  Oir  dhealbh  iad  olc  a'cT  aghaidh :  smuain- 
ich  iad  droch  smuainte  nach  b'urrainn  iad  a 
choimhlionadh. 

12  Uime  sin  bheir  thu  orra  an  cùl  a  thionnd- 
adh  :  air  sreangaibh  do  bhogha  gleusaidh  tu  do 
sjaaighdean  'n  an  aghaidh. 

13  Bi  air  d'àrdachadh,  a  Thighearn',  ann  ad 
neart :  seinnidh  sinne,  agus  molaidh  sinn  do 
chumhachd. 


URNUIGH  FHEASGAIR. 

An  xxii.  Salm. 

Deus,  Deus  meus. 

MO  Dhia,  mo  Dhia,  c'ar  son  a  thrèig  thu 
mi :  fad  o  m'  ghlaodh,  o  bhriathraibh 
mo  bhùiridh  ? 

2  0  mo  Dhia,  gairmeam  anns  an  là,  ach  cha 
fhreagair  thu :  agus  anns  an  oidhchte,  ach 
cha-n;eil  fois  agam. 

3  Ach  tha  thusa  naomh :  ann  ad  ehòmhnuidh 
far  am  bheil  cliu  Israeil. 

4  Asad-sa  dh'earb  ar  n-aithrichean :  dh'earb 
iad,  agus  shaor  thu  iad. 

5  Riut-sa  ghlaodh  iad,  agus  theasairgeadh  iad : 
asad-sa  dh'earb  iad,  agus  cha  robh  nàire  orra. 

6  Ach  is  cnuimh  mise,  agus  cha  duine :  mas- 
ladh  dhaoine,  agus  tàir  an  t-sluaigh. 

7  Ni  iadsan  uile  a  chi  mi,  gàire-fanoid  rium  : 
casaidh  iad  am  beul,  crathaidh  iad  an  ceann, 
ag  ràdh, 

8  Chuir  e  a  dhòigh  anns  an  Tighearn,  fuas- 
gladh  e  air :  saoradh  se  e,  a  chionn  gu  bheil 
tlachd  aige  ann. 

9  Ach  is  tusa  an  ti,  a  thug  a  mach  as  a' 
bhroinn  mi :  bu  tu  aobhar  mo  dhòchais,  air 
cìch  mo  mhàthar. 

10  Ort-sa  thilgeadh  mi  o'n  bhroinn :  o  bhroinn 
mo  mhàthair  is  tusa  mo  Dhia. 

1 1  Na  bi-sa  fada  uam,  oir  tha  àmhghar  dlùth 
dhomh  :  agus  gun  neach  ann  gu  m'  chuideach- 
adh. 

12  Chuairtich  mòran  tharbh  mi :  dh'iadh 
tairbh  làidir  Bhàsain  umam. 

1 3  Dh'f hosgail  iad  orm  am  beul :  mar  leòmh- 
an  reubach,  agus  beucach. 

14  Mar  uisge  dhòirteadh  a  mach  mi,  agus  sgàin 
mo  chnàmhan  uile  o  'chèile :  tha  mo  chridhe 
mar  chèir,  air  leaghadh  ann  am  meadhon  mo 
chuim. 

15  Air  tiormachadh  mar  shoitheach  creadha 
tha  mo  neart,  as;us  tha  mo  theano;adh  a'  leant- 
uinn  ri  m'  ghial :  agus  gu  ùir  a'  bhàis  thug 
thu  mi. 

16  Oir  chuairtich  madraidh  mi :  dh'iadh 
còimhthional  dhroch  dhaoine  umam. 

1 7  Lot  iad  mo  làmhan  agus  mo  chosan,  feud- 
aidh  mi  mo  chnàmhan  uile  àireamh :  tha 
iadsan  a'  sealltuinn,  tha  iad  a'  geur-amharc  orm 

18  Roinn  iad  mo  thrusgan  eatorra  :  agus  air 
mo  bhrat  thilg  iad  crannchur. 

19  Ach  na  bi-sa,  a  Thighearna,  fada  uam  :  0 
thusa  mo  neart,  greas  gu  mo  chabhair. 

20  Teasairg  m'anam  o'n  chlaidheamh  :  m'aon 
ghràidh  o  neart  a'  mhadaidh. 

21  Saor  mi  o  bheul  an  leòmhain  :  agus  o 
adharcaibli  nam  buabhull  teasairg  mi. 

22  Cuiridh  mi  'n  cèill  d'ainm  do  m'bhràithribh: 
ann  am  meadhon  a'  choimhthionail  molaidh 
mi  thu. 

23  Sibhse  air  am  bheil  eagal  Dhè,  molaibh  e : 
sibhse  uile,  a  shìol  Iacoib,  thugaibh  glòir  dha, 
agus  bitheadh  'eagal-san  oirbh,  sibhse  uile  a 
shìol  Israeil. 

24  Oir  cha  do  rinn  e  tàir  air,  agus  cha  do 
ghabh  e  gràin  de  àmhghar  an  truaghain  :  agus 
cha  d'fholuich  e  a  ghnùis  air,  ach  an  uair  a 
ghlaodh  e  ris,  dh'èisd  e. 

25  Ort-sa  bithidh  mo  mholadh  anns  a'  mhòr- 
choimhthional :  mo  bhòidean  ìocaidh  mi  'n  an 
làthair-san,  d'an  eagal  e. 

26  Ithidh  na  daoine  macanta,  agus  sàsuich- 
ear  iad :  molaidh  iadsan  an  Tighearn  a  dh'iarras 
e;  bithidh  an  cridhe  beò  gu  bràth. 

27  Cuimhnichidh  air,  agus  pillidh  a  dh'ionn- 
suidh  an  Tighearn>  uile  chrìocha  na  talmh- 
ainn :  agus  strìochdaidh  uile  theaghlaichean 
nan  cinneach  ;n  a  làthair. 

28  Oir  is  leis  an  Tighearn  an  rìoghachd  :  agus 
tha  esan  'n  a  uachdaran  air  na  cinnich. 

29  Ithidh  daoine  reamhra  na  talmhainn  uile  : 
agus  ni  iad  aoradh. 

30  'Na  làthair-san  sleuchdaidh  iadsan  uile  a 
thèid  sìos  do'n  duslach :  oir  cha  chum  neach 
'anam  beò. 

31  Ni  sliochd  seirbhis  dha :  measar  e  do  an 
Tighearn  mar  ghinealach. 

32  Thig  iad,  agus  cuiridh  iad  'an  cèill  'fhìr- 
eantachd :  do'n  àl  ri  teachd,  gu'm  b'esan  a  rinn 
sud. 

An  xxiii.  Salm. 

Dominus  regit  me. 


S  ean  Tighearn  mo  bhuachaille:  cha  bhi  mi 
ann  an  dìth. 


2  Ann  an  cluainibh  glasa  bheir  e  orm  luidhe 
sìos :  làimh  ri  uisgeachaibh  ciùin,  treòraich- 
idh  e  mi. 

3  Aisigidh  e  m'anam :  treòraichidh  e  mi  air 
slighibh  na  fìreantachd  air  sgàth  Ainme  fèln. 

4  Seadh,  ged  shiubhail  mi  troimh  ghleann 
sgàile  a'  bhàis,  cha  bhi  eagal  uilc  orm  :  oir  tha 
thusa  maille  rium,  bheir  do  shlat,  agus  do  lorg 
comhf hurtachd  dhomh. 

5  Deasaichidh  tu  bòrd  fa  m'  chomhair  ann 
am  fianuis  mo  naimhde :  dh'ung  thu  le 
olaidh  mo  cheann,  tha  mo  chupan  a'  cur 
thairis. 

6  Gu  cinnteach  leanaidh  maith  agus  tròcair 
mi  uile  làithean  mo  bheatha  :  agus  còmhnuich- 
idh  mi  ann  an  tigh  an  Tighearna  fad  mo  làithean. 


URNUIOH  MHAIDNE. 

An  xxiv.  Salm. 

Domini  est  terra. 

IS  leis  an  Tighearn  an  talamh,  agus  a  làn : 
an  domhan,  agus  iadsan  a   tha  'n  an 
còmhnuidh  ann. 

2  Oir  shuidhich  e  air  na  cuantaibh  e:  agus 
shocraich  e  air  na  sruthaibh  e. 

3  Cò  thèid  suas  gu  sliabh  an  Tighearn' : 
agus  cò  sheasas  ;n  a  ionad  naomh-san  ? 

4  Esan,  aig  am  bheil  làmhan  neò-chiontach, 
agus  cridhe  glan :    nach  do  thog  'anam  ri 

dìomhanas,  agus  nach  du  mhionnaich  chum 
ceilge. 

5  Grheibh  esan  beannachadh  o  an  Tighearn : 
agus  fìreantachd  o  Dhia  a  shlàinte. 

6  Is  i  so  ginealach  na  dream  a  dh'  iarras  e  ; 
a  dh'  iarras  do  ghnùis,  a  Dhia  Iacoib. 

7  Togaibh,  a  gheatacha,  'ur  cinn,  agus 
bithibh  air  ur  togail  suas,  a  dhorsa  sìorr- 
uidh :  agus  thig  Kìgh  na  glòire  steach. 

8  Cò  e  so  Rìgh  na  glòire  :  an  Tighearn  làidir 
agus  treun,  an  Tigheam  treun  ann  an  cath. 

9  Togaibh  suas  ur  cinn,  a  gheatacha,  agus 
bithibh  air  'ur  togail  suas,  a  dhorsa  sìorr- 
uidh  :  agus  thig  Rìgh  na  glòire  steach. 

10  Cò  e  so  Eìgh  na  glòire :  Tighearn  nan 
slògh,  is  esan  Rìgh  na  glòire. 

A  n  xxv.  Salm. 

Ad  te,  JDomine,  levavi. 

Elut  -sa,  a  Thighearna,  togam  m'anam  a  suas, 
annad-sa,  mo  Dhia,  cuiream  mo  dhòchas : 
na  nàraichear  mi,  agus  na  deanadh  mo  naimhd- 
ean  gairdeachas  os  mo  cheann. 

2  Seadh,  na  nàraichear  neach  sam  bith  a 
dh'  f  heitheas  ort-sa  :  bitheadh  nàire  orra-san  a 
chiontaicheas  gun  aobhar. 

3  Nochd  dhomh  do  shlighean,  a  Thighearna : 
teagaisg  dhomh  do  cheuman. 

4  Treòraich  mi  ann  ad  f  hìrinn,  agus  teagaisg 
mi :  oir  is  tusa  Dia  mo  shlàinte ;  agus  ort-sa  tha 
mi  'feitheamh  gach  là. 

5  Cuimhnich  do  chaomh-thròcairean,  a  Thigh- 
earn; :  agus  do  chaoimhneasan  gràdhach,  oir 
tha  iad  ann  o  chian  nan  cian. 

6  Peacaidhean  m'  òige,  agus  m'  eusaontais,  na 
cuimhnich  thusa :  a  rèir  do  thròcair  bi-sa 
cuimhneachail  orm,  air  sgàth  do  mhaitheis,  a 
Thighearna. 

7  Is  maith,  agus  is  dìreach  an  Tighearn : 
uime  sin  teagaisgidh  e  peacaich  's  an  t-slighe, 

8  Treòraichidh  e  na  daoine  ciùin'  ann  am 
breitheanas:  agus  teagaisgidh  e  do  na  daoinibh 
ciùin'  a  shlighe. 

9  Is  tròcair  agus  fìrinn  uile  shlighean  an 
Tighearna :  dhoibh-san  a  ghleidheas  a  choimh- 
cheangal,  agus  a  theisteis. 

10  Air  sgàth  d'  Ainme,  a  Thighearna :  lagh 
mo  chionta,  oir  tha  e  mòr. 

1 1  Cò  e  am  fear  air  am  bheil  eagal  an  Tigh- 
earna :  seòlaidh  e  esan  's  an  t-slighe  a  rògh- 
nuicheas  e. 

12  Ni  'anam  tàmh  ann  am  maith :  agus 
mealaidh  a  shliochd  an  tìr. 

1 3  Tha  rùn  an  Tighearn'  aig  an  dream,  d'  an 
eagal  e :  agus  foillsichidh  e  dhoibh  a  choimh- 
cheangal. 

1 4  Tha  mo  shùilean  a  ghnàth  ris  an  Tighearn : 
oir  bheir  esan  mo  chosan  as  an  lìon. 

1 5  Amhairc  orm,  agus  gabh  truas  dìom :  oir 
tha  mi  a'  m'  aonar,  agus  fo  àmhghar. 

1 6  Tha  teinn  mo  chridhe  a'  dol  'am  meud  :  o 
m'  àmhgharaibh  saor  thusa  mi. 

17  Amhairc  air  m'  àmhghar,  agus  air  mo 
phèin :  agus  lagh  mo  pheacaidhean  gu  lèir. 

18  Amhairc  air  mo  naimhdibh,  oir  tha  iad 
lìonmhor  :  agus  le  fuath  anabarrach  tha  iad  'g 
am  fhuathachadh. 

19  Gleidh  m'  aDam,  agus  saor  mi :  na  leig  fo 
nàire  mi,  oir  chuir  mi  mo  dhòigh  annad. 

20  Dìonadh  ionracas,  agus  ceartas  mi :  oir 
tha  mi  'feitheamh  ort-sa. 

21  Saor  Israeil,  a  Dhe  :  as  'àmhgharaibh  uile. 

An  xxvi.  Salm. 

Judica   me,  Domine. 

THoir  breth  orm,  a  Thighearn',  oir  ghluais 
mi  ann  an  ionracas :    o  chuir  mi  mo 
dhòigh  anns  an  Tighearn,  cha  ghluaisear  mi. 

2  Fidir  mi,  a  Thighearn',  agus  dearbh  mi : 
rannsaich  m'  àirnean,  agus  mo  chridhe. 

3  Oir  tha  do  chaoimhneas  gràdhach  fa  chomh- 
air  mo  shùl :  agus  ghluais  mi  ann  ad  f  hìrinn. 

4  Cha  do  shuidh  mi  le  daoinibh  mealltach : 
agus  maille  ri  luchd-ceilge  cha  tèid  mi  steach. 

5  ls  beag  orm  coimhthional  luchd-uilc :  agus 
le  daoinibh  aingidh  cha  suidh  mi. 

6  Nighidh  mi  mo  làmhan  ann  an  neò-chiontas : 
agus  cuairtichidh  mi  d'  altair,  a  Thighearna. 

7  Chum  gu  foillsich  mi  le  guth  molaidh : 
agus  gu'n  cuir  mi  'an  cèill  d'  oibre  iongantach 
gu  lèir. 

8  A  Thighearn,>  is  ionmhuinn  leam  còmh- 
nuidh  do  theach-sa :  agus  ionad  pàilliuin  do 
ghlòire. 

9  Na  cruinnich  m'  anam  le  peacaich :  no  mo 
bheatha  le  daoinibh  fuileachdach  ; 

10  Aig  am  bheil  lochd  Jn  an  ]àmhan :  agus 
an  làmh  dheas  làn  de  dhuais  bhratha. 

11  Ach  gluaisidh  mise  ann  am  ionracas:  saor 
mi,  agus  dean  tròcair  orm. 

12  Tha  mo  chos  'n  a  seasamh  ann  an  ionad 
còmhnard :  anns  na  coimhthionail  beannaichidh 
mi  an  Tighearn. 

URNUIGH    FHEASGA  I R. 

An  xxvii.  Salm. 

Dominus  illuminatio. 

IS  e  an  Tighearn  mo  sholus,  agus  mo  shlàinte ; 
cò  chuireas  eagal  orm :  is  e  an  Tighearn 
neart  mo  bheatha ;  cò  chuireas  geilt  orm  ? 

2  'N  uair  thàinig  luchd-uìlc  orm  a  dh'  itheadh 
suas  m'  f  heòla,  mo  naimhdean,  agus  m'  eascaird- 
ean :  thuislich  iad  fèin,  agus  thuit  iad. 

3  Ged  champaicheadh  feachd  a'  m'  aghaidh, 
cha  bhitheadh  eagal  air  mo  chridhe:  ged 
èireadh  cogadh  a'  m'  aghaidh,  à  so  ni  mi  mo 
bhun. 

4  Aon  ni  ghuidh  mi  air  an  Tighearn,  sin 
iarraidh  mi :  a  bhi  aW  chòmhnuidh  ann  an  tigh 
an  Tighearna  rè  uile  làitheanmo  bheatha,  chum 
gu  faicinn  maise  an  Tighearn',  agus  gu  fìos- 
raichinn  'n  a  theampull. 

5  Oir  folaichidh  e  mi  'n  a  sgàth-thigh  ann  an 
là  an  uilc:  folaichidh  e  mi  ann  an  dìomhair- 
eachd  a  phàilliuin,  air  carraig  togaidh  e  suas  mi. 

6  Agus  a  nis  togar  suas  mo  cheann :  os  ceann 
mo  naimhdean  mu  n  cuairt  orm. 

7  Agus  ìobraidh  mi  'n  a  phàilliun  ìobairtean 
aoibhneis :  seinnidh  mi,  agus  canaidh  mi  cliu 
do  an  Tighearn. 

8  Eisd.  a  Thighearna,  ri  m'  ghuth,  'n  uair  a 
dh'  èigheas  mi :  dean  tròcair  orm,  agus  freagair 
ni  i. 

9  'N  uair  a  thubhairt  thusa,  Iarraibh-se  mo 
ghnùis :  thubhairt  mo  chridhe  riut,  Do  ghnùis, 
a  Thighearn,J  iarraidh  mi. 

1 0  Na  folaich  do  ghnùis  uam :  na  cuir  air 
falbh  d'  òglach  ann  am  feirg. 

1 1  Bu  tusa  mo  chabhair  :  na  f  àg  mi,  agus  na 
trèig  mi,  a  Dhia  mo  shlàinte. 

12  'N  uair  a  thrèigeas  m'  Athair  agus  mo 
Mhàthair  mi :  an  sin  togaidh  an  Tighearn  suas 
mi. 

1 3  Teagaisg  dhomh  do  shlighe,  a  Thighearn' : 
agus  treòraich  mi  air  slighe  dhìrich,  air  sgàth 
mo  naimhdean. 

14  Na  tabhair  thairis  mi  do  thoil  mo  naimh- 
dean :  oir  dh'  èirich  fianuisean  brèige  a'  m' 
aghaidh,  agus  luchd-bagairt  fòirneirt. 

15  Gidheadh  chreid  mise :  gu  faicinn 
maitheas  an  Tighearn'  ann  an  tìr  nam  beò. 

16  Feith  air  an  Tighearn :  glac  misneach, 
agus  neartaichidh  esan  do  chridhe,  feith,  tha 
mi  'g  ràdh,  air  an  Tighearn. 

An  xxviii.  Salm. 

Ad  te,  Domine. 

Rlut  ~sa,  a  Thighearn',  èigheam,  mo  charraig : 
na  bi-sa  'n  ad  thosd  a  m'  thaobh,  air 
eagal  ma  bhitheas  tu  'n  ad  thosd  a  m'  thaobh, 
gu  fàs  mi  cosmhuil  riu-san  a  thèid  sìos  do  'n 
uaigh. 

2  Eisd  ri  guth  m'  athchuingean,  an  uair  a 
ghlaodhas  mi  ruit :  an  uair  a  thogas  mi  mo 
làmhan  chum  do  ghuth-àite  naoimh-sa. 

3  Na  tarruing  mi  mach  leis  na  h-aingidh, 
agus  le  luchd-deanamh  na  h-eucorach  :  a  tha 

'labhairt  sìth'  r'  an  coimhearsnaich,  agus  olc 
aca  'n  an  cridhe. 

4  Thoir  dhoibh  a  rèir  an  oibre :  agus  a  rèir 
aingidheachd  an  gnìomharan. 

5  A  rèir  oibre  an  làmh  thoir  dhoibh  :  ìoc  an 
luigheachd  dhoibh. 

6  A  chionn  nach  toir  iad  an  aire  do  ghnìomh- 
araibh  an  Tighearna,  no  do  obair  a  làmh : 
sgriosaidh  e  iad,  agus  cha  tog  e  suas  iad. 

7  Beannaichte  gu  robh  an  Tighearn :  a  chionn 
gu'n  d'  èisd  e  ri  guth  m'  athchuinge. 

8  Is  e  an  Tighearn  mo  neart,  agus  mo  sgiath, 
ann-san  chuir  mo  chridhe  a  dhòchas,  agus 
chuidicheadh  leam:  uime  sinn  rinn  mo  chridhe 
gairdeachas,  agus  le  m'  laoidh  molaidh  mi  e. 

9  Is  e  an  Tighearn  neart  a  shluaigh :  agus  is 
esan  neart  slàinte  'Aoin  ungta  fèin. 

10  Saor  do  shluagh,  agus  beannaich  d'  oigh- 
reachd :  beathaich  iad,  agus  àrdaich  iad  gu 
bràth. 

An  xxix.  Salm. 

Afferte  Domino. 

THugaibh  do  an  Tighearn,  a  chlann  nan 
cumhachdach  :  thugaibh  do  an  Tighearn 
glòir  agus  neart. 

2  Thugaibh  do  an  Tighearn  a'  ghlòir  a's  cubh- 
aidh  d'a  Ainm  :  sleuchdaibh  do  an  Tighearn 
ann  am  maise  na  naomhachd. 

3  Tha  guth  an  Tighearn'  os  ceann  nan  uisg- 
eacha  :  rinn  Dia  na  glòire  tairneanach. 

4  An  Tighearn,  os  ceann  nan  Uisgeacha 
mòra ;  tha  guth  an  Tighearna  cumhachdach : 
tha  guth  an  Tio-hearna  iàn  mòralachd. 

5  Brisidh  guth  an  Tighearna  na  Seudair : 
seadh,  brisidh  an  Tighearn  Seudair  Lebanoin. 

6  Agus  bheir  e  orra  leum  mar  laogh :  Lebanon 
agus  Sirion  mar  bhuabhull  òg. 

7  Sgoiltidh  guth  an  Tighearna  lasraichean  an 
teine,  crathaidh  guth  an  Tighearn'  am  fàsach  : 
crathaidh  an  Tighearn  fàsach  Chadeis. 

8  Bheir  guth  an  Tighearn'  air  na  h-eildibh 
an  laoigh  a  thilgeadh,  agus  lomaidh  e  na  coill- 
tean  :  agus  'n  a  theampull  cuiridh  gach  neach 
'an  cèill  a  ghlòir. 

9  Suidhidh  an  Tighearn  air  an  tuil :  agus 
suidhidh  an  Tighearn  ;n  a  Rìgh  gu  sìorruidh. 

1 0  Bheir  an   Tighearn  neart  d'a  shluagh : 

p  o 

beannaichidh  an  Tighearn  a  shluagh  le  sìth. 

URNUIGH  MHAIDNE. 

An  xxx.  Salm. 

Exaltabo  te,  Domine. 

MOlaidh  mi  thu,  a  Thighearn',  oir  thog 
thu  suas  mi :  agus  cha  d'thug  thu  air 
m'eascairdibh  gairdeachas  a  dheanamh  os  mo 
cheann. 

2  A  Thighearna  mo  Dhia,  ghlaodh  mi  riut : 
agus  shlànuich  thusa  mi. 

3  A  Thighearna,  thog  thu  m'anam  a  nìos  as 
an  uaigh:  ghleidh  thu  beò  mi,  chum  nach  rach- 
ainn  sìos  do'n  t-slochd. 

4  Seinnibh  do'n  Tighearn,  sibhse  a  naoimh- 
san :  agus  thugaibh  buidheachas  ri  cuimhneach- 
adh  air  a  naomhachd. 

5  Oir  cha-n'eil  ach  tiota  'n  a  fheirg,  tha 
beatha  'n  a  dheadh-ghean :  rè  oidhche  mairidh 
bròn,  ach  air  maduinn  thig  gairdeachas, 

6  Thubhairt  mise  ann  am  shocair,  Cha  ghluais- 
ear  mi  am  feasd :  a  Thighearna,  le  d'  dheadh- 
ghean  thug  thu  air  mo  bheinn  seasamh  gu 
daingean. 

7  Dh'fholuich  thu  do  ghnùis :  bha  mi  fo 
amhluadh. 

8  Ghlaodh  mi  riut-sa,  a  Thighearn' :  agus  air 
an  Tighearn  dh'asluich  mi. 

9  Ciod  an  tairbhe  a  tha  ann  am  fhuil :  'n 
uair  a  thèid  mi  sìos  do'n  t-slochd  ? 

10  Am  mol  an  ùir  thu :  an  cuir  i  an  celll 
d'fhìrinn  ? 

1 1  Eisd  rium,  a  Thighearn',  agus  dean  tròcair 
orm  :  A  Thighearna,  bi-sa  ann  ad  fhear-cuid- 
eachaidh  leam. 

12  Thionndaidh  thu  dhomh-sa  mo  bhròn  gu 
dannsadh  :  chuir  thu  dhìom  m'eudach-saic,  agus 
chrioslaich  thu  mi  le  aoibhneas. 

13  Chum  gu'n  seinneadh  mo  ghlòir  cliu  dhuit, 
agus  nach  bitheadh  i'na  tosd  :  a  Thighearna 
mo  Dhia,  gu  bràth  molaidh  mise  thu. 

An  xxxi.  Salm. 

In  te,  Domine,  speravi. 

ANnad-sa,  a  Thighearn',  cuiream  mo  dhòigh : 
na  nàraichear  mi  gu  bràth,  trid  d'fhìr- 
eantachd  saor  mi. 

2  Aom  a  m'  ionnsuidh  do  chluas :  gu  grad 
furtaich  orm. 

3  Bi-sa  ann  ad  charraig  làidir  dhomh,  ann  ad 
thigh-tèarmuinn  :  chum  mo  dhìonadh. 

4  Oir  is  tusa  mo  charraig,  agus  mo  dhaing- 


Na  Sailm. 


An  vi.  LA. 


neach  :  agus  air  sgàtli  d'Ainme,  treòraichidli 
agus  stiuraidh  tu  mi. 

5  Bheir  thu  mi  as  an  lìon  a  dh'fholuich  iad  fa 
m'  chomhair  :  oir  is  tusa  mo  neart. 

6  Ann  ad  làimh-sa  tiomnam  mo  spiorad : 
saor  mi,  a  Thighearna  Dhè  na  fìrinn. 

7  Is  fuath  leat  iadsan,  a  bheir  fainear  dìomh- 
anais  bhreugach  :  ach  anns  an  Tighearn  chuir 
mise  mo  dhòchas. 

8  Ni  mi  aoibhneas,  agus  gairdeachas  ann  ad 
thròcair :  oir  chunnaic  thu  m  amhghar,  b'aithne 
dhuit  m/anam  ann  an  teanntachdaibh. 

9  Agus  cha  do  dhruid  thu  suas  mi  ann  an 
làimh  an  nàmhaid :  shocraich  thu  mo  chosan 
ann  an  àite  farsuinn. 

10  Gabh  truas  dìom,  a  Thighearn',  oir  tha  mi 
ann  an  teinn  :  tha  mo  shùil,  m'anam,  agus  mo 
chòm,  air  seargadh  as  le  doilgheas. 

1 1  Oir  chlaoidheadh  mo  bheatha  le  bròn : 
agus  mo  bhliadhnan  le  osnaich. 

1 2  Air  son  m'euceirt  thuit  mo  neart :  agus 
chaitheadh  mo  chnàmhan. 

13  'Am  measg  mo  naimhdean  gu  lèir  bha  mi 
a  m'  mhasladh,  agus  gu  h-àraidh  do  m'  choimh- 
earsnaich  :  agus  a  m'  aobhar  eagail  do  m'  luchd 
eòlais  ;  iadsan,  a  chunnaic  mi  a  muigh,  theich 
iad  uam. 

14  Dhì-chuimhnicheadh  mi,  mar  dhuine 
marbh  air  dol  à  cuimhne  :  tha  mi  mar  shoith- 
each  briste. 

15  Oir  chuala  mi  cùl-chàineadh  mhòran 
dhaoine :  bha  eagal  air  gach  taobh,  'n  uair  a 
ghabh  iad  comhairle  le  'chèile  a'm'  aghaidh,  a 
dhealbh  iad  mo  bheatha  'thoirt  uam. 

16  Ach  dh'earb  mise  asad-sa,  a  Thighearna : 
thubhairt  mi,  Is  tu  mo  Dhia. 

1 7  Ann  ad  làimh-sa  tha  m'aimsirean,  saor  mi 
à  làimh  mo  naimhdean  :  agus  uatha-san  a  tha 
'an  tòir  orm. 

18  Thoir  air  do  ghnùis  dealrachadh  air  d' 
òglach  :  saor  mi  air  sgàth  do  thròcair. 

19  Na  nàraichear  mi,  a  Thighearn',  oir  ghairm 
mi  ort :  nàire  bitheadh  air  na  h-aingidh,  'n  an 
tosd  bitheadh  iad  's  an  uaigh. 

20  Deanar  balbh  na  bilean  breugach :  a 
labhras  an  aghaidh  an  fhìrein  gu  cruaidh,  le 
uabhar,  agus  tarcuis. 

2 1  Cia  mòr  do  mhaitheas,  a  thaisg  thu  dhoibh- 
san,  do'n  eagal  thu  :  a  rinn  thu  dhoibh-san,  a 
dh'  earbas  asad,  'am  fìanuis  chloinn'  nan  daoine ! 

22  Folaichidh  tu  iad  ann  an  dìomhaireachd 
do  làthaireachd  o  àilghios  dhaoine  :  folaichidh 
tu  iad  ann  am  pàilliun  o  strì  nan  teangadh. 

23  Beannaichte  gu  robh  an  Tighearn  :  oir 
nochd  e  gu  h-iongantach  a  chaoimhneas  dhomh- 
sa  ann  am  baile  daingnichte. 

24  Thubhairt  mise  a'm?  dheiflr:  Ghearradh  as 
mi  o  fhianuis  do  shùl. 

25  G-idheadb  dh'èisd  thusa  ri  guth  m  asluch- 
aidh  :  n  uair  a  dh'èigh  mi  riut. 

26  Gràdhaichibh  an  Tig;hearn,  sibhse  uile  a 
naoimh-san  :  gleidhidh  an  Tighearn  na  daoine 
trèibhdhireach,  agus  dìolaidh  e  gu  pailt  dJiàsan 
a  ni  gu  h-uaibhreach. 

27  Bithibh-se  misneachail,  agus  neartaichidh 
esan  'ur  cridhe  :  sibhse  uile  a  chuir  uv 
dòchas  anns  an  Tighearn. 

URNUIGH  FHEASGAIR. 

An  xxxii.  Salm. 

Beati,  quorum. 

IS  bearmaichte  esan,  d'an  do  mhaitheadh 
eusaontas :   d'am  bheil  a  pheacadh  air 
'fholach. 

2  Is  beannaichte  an  duine,  nach  cuir  an  Tigh- 
earn  euceart  as  a  leth  :  agus  aig  nach  'eil  cealg 
n  a  spiorad. 

3  An  uair  a  bha  mi  ann  am  thosd  :  luidh  aois 
air  mo  chnàmhan  le  m'  bhùireadh  fad  an  là. 

4  Oir  a  là,  agus  a  dh  oidhche  bha  do  làmh 
trom  orm  :  tha  mo  bhrìgh  air  a  h-atharraehadh 
gu  tiormachd  an  t-samhraidh. 

5  Dh'aidich  mi  mo  pheacadh  dhuit :  agus  cha 
do  cheil  mi  m'euceart. 

6  Thubhairt  mi,  Àidichidh  mi  m'eusaontais 
do  an  Tighearn  :  agus  mhaith  thusa  cionta  mo 
pheacaidh. 

7  Air  an  aobhar  sin  ni  gach  duine  diadhaidh 
urnuigh  riut-sa,  an  àm  anns  am  faighear  thu  : 
gu  cinnteach  ann  an  tuil  nan  uisgeacha  mòra 
cha  tig  iad  am  fagus  da. 

8  Tha  thusa  ann  ad  ionad-foluich  dhomh,  o 
theinn  gleidhidh  tu  mi :  le  òranaibh  saorsa 
cuairtichidh  tu  mi. 

9  Fìor-theagaisgidh  mi  thu,  agus  nochdaidh 
mi  dhuit  an  t-slighe,  air  an  tigeadh  dhuit  triall : 
seòlaidh  mi  dhuit  le  m'  shùil. 

10  Na  bi  mar  each,  no  mar  mhuileid,  aig 
nach  'eil  ciall :  d'an  cuirear  sparrag,  agus  srian 
'n  am  beul,  chum  nach  tig  iad  am  fagus  dhuit. 

1 1  Is  lìonmhor  doilgheasan  do'n  aingidh : 
ach  cuairtichidh  tròcair  esan,  a  dh'earbas  as  an 
Tighearn. 

12  Bithibh  aoibhneach  anns  an  Tighearn,  agus 
deanaibh  gairdeachas,  sibhse  fhìreana:  agus 
deanaibh  luathghaire,  sibhse  uile  a  tha  ceart 
ann  an  cridhe. 

An  xxxiii.  Salm. 

Exultate,  justi. 

DEanaibh  gairdeachas  's  an  Tighearn,  sibhse 
f hìreana :  do  na  h-ionraic  tha  cliu  ciat- 

ach. 

2  Molaibh  an  Tighearn  air  clàrsaich :  air  an 
t-saltair,  inneal-ciuil  nan  deich  teud,  seinnibh 
dha. 

3  Canaibh  dha  òran  nuadh :  seinnibh  fonn  gu 
h-ealanta,  le  fuaim  àrd. 

4  Oir  tha  focal  an  Tighearna  ceart :  agus  tha 
'oibre  uile  deanta  ann  am  fìrinn. 

5  Is  ionmhuinn  leis  ceartas,  agus  breitheanas: 
de  mhaitheas  an  Tighearna  tha  an  talamh  làn. 

6  Le  focal  an  Tighearna  rinneadh  na  nèamh- 
an:  agus  le  anail  a  bheoil  an  slòigh  uile. 

7  Carnaidh  e  suas  mar  thorr  uisgeacha  na 
fairge :  cuiridh  e  an  doimhne  suas  ;n  a  thighibh- 
tasgaidh. 

8  Roimh  an  Tighearn  bitheadh  eagal  air  an 
talamh  uile :  roimhe-san  bitheadh  fiamh  air  uile 
luchd-àiteachaidh  an  domhain; 

9  Oir  labhair  e,  agus  bha  e  ann :  dh'  àithn  e, 
agus  sheas  e. 

10  Rinn  an  Tighearn  comhairle  nan  cinneach 
faoin:  thug  e  innleachdan  an  t-sluaigh  gu  neo-ni. 

11  Seasaidh  comhairle  an  Tigheama  gu  sìorr- 
uidh :  smuaintean  a  chridhe  o  linn  gu  linn. 

12  Is  beannaichte  an  cinneach  sin,  aig  am 
bheil  an  Tighearn  'n  a  Dhia  dhoibh :  an  sluagh, 
a  ròghnaich  e  mar  oighreachd  dha  fèin. 

13  0  na  nèamhan  amhaircidh  an  Tighearn  a 
nuas,  chi  e  uile  chlann  nan  daoine:  o  ionad 
seasmhach  a  chòmhnuidh  beachdaicheadh  e  air 
uile  luchd-àiteachaidh  na  talmhainn. 

14  Chum  esan  an  cridhe  air  aon  dòigh:  bheir 
e  fainear  an  gnìomharan  uile. 

ì  5  Cha  tèarnar  rìgh  le  meud  'f  heachd :  cha 
saorar  laoch  le  meud  a  neirt. 

16  Is  dìomhain  an  t-each  chum  tèaruint- 
eachd:  agus  le  meud  a  neirt  cha  saor  e. 

1 7  Feuch,  tha  sùil  an  Tighearn/  orra-san  d 'an 
eagal  e :  orra-san,  a  chuireas  an  dòchas  n  a 
thròcair. 

1 8  Chum  an  anam  a  theasairginn  o  n  bhàs : 
agus  an  cumail  beò  anns  a'  ghorta. 

19  Feithidh  ar  n-anam  air  an  Tighearn:  is 
esan  ar  cabhair,  agus  ar  sgiath. 

20  Oir  ann-san  ni  a.r  cridhe  gairdeachas:  a 
chionn  'n  a  ainm  naomh-san  gu'n  do  chuir  sinn 
ar  dòigh. 

21  Gu  robh  do  thròcair,  a  Thighearn',  oirnn  : 
a  rèir  mar  a  chuir  sinn  ar  dòchas  annad. 

An  xxxiv.  Salm, 

Benedicam  Domino. 

BEannaichidh  mi  an  Tighearn  gach  àm: 
'an  còmhnuidh  bithidh  a  mholadh  ann 
am  bheul. 

2  Anns  an  Tighearn  ni  m'anam  uaill :  cluìnn- 
idh  na  daoine  sèimhe,  agus  ni  iad  aoibhneas. 

3  Molaibh  an  Tighearn  leam-sa :  agus  àrdaich- 
eamaid  'Ainm  le  'chèile. 

4  Dh'  iarr  mi  an  Tighearn,  agus  dh'èisd  e 
rium :  àgus  shaor  e  mi  o  gach  aobhar  eagail  a 
bha  agam. 

5  Dh  amhairc  iacl  air,  agus  shoillsicheadh  iad: 
agus  cha  robh  nàire  air  an  gnùis. 

6  Ghlaodh  an  duine  bochd  so,  agus  dh'èisd 
an  Tighearn  ris :  agus  as  a  theanntachdaibh  gu 
lèir  shaor  se  e. 

7  Campaichidh  Aingeal  an  Tighearna  mu  'n 
timchioll-san  d'an  eagal  e:  agus  teasairgidh  e 
iad. 

8  0  blaisibh,  agus  faicibh  gur  maith  an  Tigh- 
earn :  is  beannaichte  an  duine  sin,  a  dh' earbas 
as. 

9  Bitheadh  eagal  an  Tighearn'  oirbh,  a 
Naoimh-san :  oir  cha  bhi  dìth  air  a  luchd-eagail- 
san. 

10  Bithidh  easbhuidh  air  na  leòmhanaibh 
òga,  agus  bitbidh  ocras  orra:  ach  orra-san  a 
dh'iarras  an  Tighearn,  cha  bhi  maith  air  bith  a 
dhìth. 

11  Thigibh,  a  chlann,  èisdibh  rium:  teagaisg- 
idh  mi  dhuibh  eagal  an  Tighearna. 

12  Cò  e  am  fear ,  a  mhiannaicheas  beatha :  a 
ghràdhaicheas  làithean  a  dh'fhaicinn  maith  ? 

13  Gleidh  do  theangadh  o  olc:  agus  do  bhil- 
ean  o  labhairt  ceilg. 

14  Seachainn  an  t-olc,  agus  dean  am  maith : 
iarr  sìochaint  agus  lean  i. 

15  Tha  suìlean  an  Tighearn'  air  na  fìrean- 
aibh :  agus  a  chluas  r'  an  glaodh. 

16  Tha  gnùis  an  Tighearn'  an  aghaidh  luehd- 
deanamh  uilc :  chum  an  cuimhne  a  ghearradh 
as  o'n  talamh. 

17  Ghlaodh  na  fìreanan,  agus  dh'èisd  an  Tigh- 
earn  :  agus  as  an  teanntachdaibh  gu  lèir  shaor 
e  iad. 

18  Is  dlùth  an  Tighearn  dhoibh-san  a  tha 
briste  n  an  cridhe  :  agus  saoraidh  e  iadsan  a 
tha  brùite  n  an  spiorad. 

1 9  Is  lìonmhor  àmhgharan  an  f  hìrein  :  ach 
asda  air  fad  saoraidh  an  Tighearn  e. 

20  Gleidhidh  an  Tighearn  a  chnàmhan  uile : 
cha  bhi  aon  diubh  briste. 

2 1  Marbhaidh  olc  na  h-aingidh  :  agus  iadsan, 
a  tha  'toirt  fùath  do'n  fhìrean,  lom-sgriosar  iad. 

22  Saoraidh  an  Tighearn  anam  a  sheirbhis- 
each  :  agus  cha  sgriosar  aon  air  bith  dhiubh-san, 
a  chuireas  an  dòigh  ann. 

V  R  N  U IGH   MHAID  N  E. 

An  xxxv.  Salm. 

Jitdica  me,  Domine. 

TAgair,  a  Thighearna,  riu-san,  a  thagras 
a'm'  aghaidh  :  cog  ;n  an  aghaidh-san,  a 
chogas  a'm'  aghaidh. 

2  Glac  targaid  agus  sgiath  :  agus  èirich  chum 
mo  chuideachaidh. 

3  Agus  tarruing  a  mach  an  t-sleagh,  agus 
druid  an  t-slighe  'n  an  aghaidh-san,  a  tha  'n 
tòir  orm  :  abair  ri  m'anam,  Is  mi  do  shlàinte. 

4  Nàire  agus  masladh  gu  robh  orra-san,  a 
tha  g  iarraidh  m'anama  :  gu'm  pillear  iadsan 

air  an  ais,  agus  gu  robh  amhluadh  orra,  a  tha 
'smuaineachadh  uilc  dhomh. 

5  Bitheadh  iad  mar  mholl  fa  chomhair  na 
gaoithe :  agus  Aingeal  an  Tighearna  g  an 
ruagadh. 

6  Bitheadh  an  slighe  dorcha,  agns  sleamhuin : 
agus  Aingeal  an  Tighearn'  'an  tòir  orra. 

7  Oir  gun  aobhar  dh'fholuich  iad  air  mo  shon 
an  lìon  :  slochd  gun  aobhar  chladhaich  iad  air 
son  m'anama. 

8  Thigeadh  sgrios  air  gun  fhios  da,  agus  a 
lìon  a  dh'fholuich  e,  glacadh  se  e  fèin  :  's  an 
sgrios  sin  tuiteadh  e. 

9  Ach  ni  m'anam-sa  gairdeachas  anns  an 
Tighearn  :  ni  e  aoibhneas  n  a  shlàinte. 

10  Their  mo  chnàmhan  uile,  A  Thighearna, 
cò  is  cosmhuil  riut  ~sa,  a  theasairgeas  am  bochd 
uaith-san  a's  treise  na  e  :  agus  am  bochd  agus 
an  t-ainnis  uaith-san,  a  chreachadh  e. 

1 1  Dh  eirich  fianuisean  eucorach  :  chuir  iad 
as  mo  leth  nithean,  air  nach  robh  fios  agam. 

12  Dhìol  iad  dhomh  olc  ;an  èiric  maith  : 
a'  cur  rompa  mo  bheatha  a  thoirt  uam. 

13  Ach  a  m  thaobh-sa,  n  uair  a  bha  iadsan 
gu  tinn,  b  e  eudach-saic  mo  chulaidh,  dh'irios- 
laich  mi  m  anam  le  trasgadh :  agus  phill 
m  urnuigh  a 'm'  uchd  fèin. 

14  Mar  gum  bu  charaid,  no  bràthair  dhomh 
a  bhitheadh  ann,  ghluais  mi :  mar  f  hear-caoidh 
a  mhàthar,  gu  dubhach  chrom  mi  sìos. 

15  Ach  air  bhi  dhomh-sa  ann  an  àmhghar,  bha 
iadsan  ait,  agus  chruinnich  iad  le  'chèile : 
chruinnich  daoine  suarach  nach  b'aithne  dhomh 

ìe  'chèile  a'm'  aghaidh,  reub  iad,  agus  cha  do 
sguir  iad. 

1 6  Le  luchd  dian-mhagaidh  cealgach  :  chas 
iad  am  fiacla  rium. 

1 7  Cia  f had,  a  Thighearn',  a  dh;amhairceas  tu 
air  so  :  saor  m'anam  o  am  milleadh,  m  aon- 
ghràidh  o  na  leòmhanaibh. 

1 8  Cliùthaichidh  mi  thu  anns  a'  mhòr-choimh- 
thional :  'am  measg  sluaigh  lìonmhoir  molaidh 
mi  thu. 

1 9  Na  deanaclh  iadsan,  a  tha  ?n  an  naimhdibh 
dhomh  gu  h-eucorach,  gairdeachas  os  mo 
cheann :  iadsan  aig  am  bheil  fùath  dhomh  gun 
aobhar,  na  caogadh  iad  le  n  sùil. 

20  Oir  cha  labhair  iad  sìth  :  ach  an  aghaidh 
dhaoine  ciùine  na  tìre  dealbhaidh  iad  nithe 
cealgach. 

21  Dh'fhosgail  iad  am  beul  gu  farsuinn  a'm' 
aghaidh  ;  thubhairt  iad  :  Ahà,  ahà,  chunnaic 
ar  sùil. 

;  22  Chunnaic  thusa  so,  a  Thighearna :  na  bi 
a'd5  thosd,  a  Thighearna,  na  bi  fada  uam. 

23  Tog  ort  agus  mosgail  chum  mo  cheirt : 
chum  mo  chùise,  mo  Dhia,  agus  mo  Thighearna. 

24  Thoir  breth  orm  a  rèir  do  cheartais,  a 
Thighearna  mo  Dhia :  agus  na  deanadh  iad 
gairdeachas  os  mo  cheann. 

25  Na  h-abradh  iad  'n  an  cridhe,  Ahà,  is  e 
sud  ar  miann  :  idir  na  h-abradh  iad,  Shluig 
sinn  suas  e. 

26  Nàire  agus  amhluadh  gu  robh  orra-san  le 
^chèile,  a  tha  ;deanamh  gairdeachais  ri  m'olc  : 
còmhdaichear  le  nàire  agus  masladh  iadsan,  a 
dh  ardaicheas  iad  fèin  a'm'  aghaidh. 

27  Deanadh  iadsan  iolach  agus  bìtheadh  ìad 
aoibhneach,  a  sheasas  mo  chòir  dhomh :  agus 
abradh  iad  a  ghnàth,  Mòr  chliù  gu  robh  do  an 
Tighearn,  aig  am  bheil  tlachd  ann  an  sìth  a 
sheirbhisich. 

28  An  sin  cuiridh  mo  theangadh  -an  cèill  do 
cheartas  :  air  feadh  an  là  do  chliu. 

A  n  xxx vi.  Salm. 

Dixit  injustus. 

J  O  E  'their  an  t-aingidh  an  taobh  a  stigh 
d'a  chridhe,  gu'm  peacaich  e  :  cha-n'eil 
eaga]  Dhè  fa  chomhair  a  shùl. 

2  Oir  ni  e  bàigh  ris  fèin  'n  a  shùilibh  fèin  : 
gus  am  faighear  a  mach  a  chionta  mar  aobhar 
ìùatha. 

3  Is  euceart,  agus  cealg  briathran  a  bheoil : 
leig  e  dheth  'bhi  glic,  maith  a  dheanamh. 

4  Dealbhaidh  e  euceart  air  a  leabaidh,  suidh- 
ichidh  se  e  fèin  air  slighe  nach  'eil  maith : 
cha-n  oillteil  leis  an  t-olc. 

5  A  Thighearn',  anns  na  nèamhan  tha  do 
thròcair  :  tha  d'f  hìrinn  gu  ruig  na  neoil. 

6  Tha  d'fhìreantachd  mar  na  beanntan  àrda  : 
do  bhreitheanais  'n  an  doìmhne  mhòir. 

7  Grleidhidh  tusa,  a  ^^^^^6^1^',  duine  agus 
ainmhidh ;  Cia  luachmhor  do  chaoimhneas 
sràdhach,  a  Dhè  :  uime  sin  earbaidh  clann  nan 
daoine  d  sgàile  do  sgiathan. 

8  Sàsuichear  iad  gu  mòr  le  saill  do  thighe  : 
agus  &  amhainn  do  shòlasan  bheir  thu  orra  òl. 

9  Oir  agad-sa  tha  tobar  na  beatha  :  ann  ad 
sholus-sa  chi  sinne  solus. 

10  Buanaich  do  chaoimhueas  gràidh  dhoibh- 
san,  a  chuir  eòlas  ort :  agus  d'fhìreantachd 
dhoibh-san,  a  tha  ionraic  'n  an  cridhe. 

1 1  Na  tigeadh  cos  an  àrdain  orm :  agus  na 
gluaiseadh  làmh  nan  aingidh  mi. 

12  An  sin  thuit  luchd-deanamh  na  h-euceirt 
a  sìos  :  leagadh  sìos  iad,  agus  cha-n  urrainn  iad 
èirigh. 


U R  N  V I G  H    F  HE  A  S  G  A  I  R. 

An  xxx vii.  Salm. 

Noli  cemulari. 

NA  bitheadh  campar  ort  mu  dhaoinibh 
aingidh :  agus  na  gabh  farmad  ri  luchd- 
deanamh  na  h-euceirt. 

2  Oir  mar  am  feur  gearrar  gu  grad  sìos  iad : 
agus  mar  an  luibh  ghlas  seargaidh  iad. 

3  Earb  thusa  as  an  Tighearn,  agus  dean 
maith  :  mar  sin  gabhaidh  tu  còmhnuidh  ;s  an 
tìr,  agus  beathaichear  thu  gu  cinnteach. 

4  Mar  an  ceudna  gabh  tlachd  anns  an  Tigh- 
earn :  agus  bheir  e  dhuit  iarrtuis  do  chridhe. 

5  Tabhair  suas  do  shlighe  do  an  Tighearn, 
agus  earb  as  :  agus  ni  se  e. 

6  Agus  bheir  e  mach  d'fhìreantachd  mar  an 
solus  :  agus  do  bhreitheanas  mar  am  meadhon- 
là. 

7  Bi  ann  ad  thosd  'an  làthair  an  Tighearn,,  agus 
feith  le  foighidin  air  :  na  bitheadh  campar  ort 
mu'n  ti,  a  shoirbhicheas  'n  a  shlighe,  mu'n  fhear, 
a  bheir  a  dhroch  innleachda  gu  buil. 

8  Leig  fearg  dhìot,  agus  trèig  corruich  :  na 
bitheadh  campar  ort  air  aon  chor  chum  uile. 

9  Oir  gearrar  as  droch  dhaoine  :  ach  iadsan, 
a  dh'fheitheas  air  an  Tighearn,  buan-mhealaidh 
iad  an  talamh. 

10  Oir  fathast  tamull  beag,  agus  cha  bhi  an 
t-aingidh  ann  :  seadh,  bheir  thu  fainear  'àite- 
san,  agus  cha  bhi  e  ann. 

1 1  Ach  mealaidh  daoine  macanta  an  talamh  : 
agus  gabhaidh  iad  tlachd  ann  am  meud  na  sìth'. 

12  Tha'n  t-aingidh  a'  cumadh  uilc  do'n  ion- 
raic  :  agus  a'  casadh  'fhiacal  ris. 

13  Ni  Dia  fanoid  air  :  oir  is  lèir  dha,  gu  bheil 
a  là  a'  teachd. 

14  Tharruing  na  h-aingidh  an  claidheamh, 
agus  chuir  iad  am  bogha  air  ghleus  :  a  leagadh 
sìos  a'  bhochd  agus  an  ainnis,  a  mharbhadh 
luchd-deadh-bheus. 

1 5  Thèid  an  claidheamh  a  steach  'n  an  cridhe 
fèin  :  agus  brisear  am  bogha. 

1 6  Is  fearr  beagan  aig  an  duine  ionraic  :  na 
saoibhreas  mhòran  dhroch  dhaoine. 

1 7  Oir  brisear  gairdeanan  dhroch  dhaoine : 
ach  cumaidh  Dia  suas  na  fireanan. 

18  Is  fiosrach  Dia  air  làithibh  nan  daoine 
ionraic  :  agus  bithidh  an  oighreachd  gu  sìorr- 
uidh. 

19  Cha  chuirear  gu  nàire  iad  ann  an  àm  a,n 
uilc  :  agus  ann  an  làithibh  na  gorta  sàsuichear 
iad. 

20  Ach  sgriosar  droch  dhaoine,  agus  bithidh 
naimhdean  an  Tighearna  mar  shaill  uan  :  thèid 
as  doibh,  mar  dheataich  thèid  as  doibh. 

21  Gabhaidh  an  t-aingidh  air  iasachd,  agus 
cha  dìol  e  rìs  :  ach  tha  'm  fìrean  tròcaireach, 
agus  bhcii'  e  uaith. 

3GG 


Na  Sailm. 


An  vii.  LA. 


22  Oir  iadsan  a  bheannaichear  leis,  mealaidh 
iad  an  talamh :  agus  iadsan  a  mhallaichear 
leis,  gearrar  as  iad. 

23  Leis  an  Tighearn  tha  ceuman  duine  air  an 
orduchadh :  agus  gabhaidh  e  tlachd  'n  a  shlighe. 

24  Ged  thuit  e,  cha  tilgear  gu  tur  sìos  e  :  oir 
cumaidh  an  Tighearn  suas  air  làimh  e. 

25  Bha  mi  òg,  agus  a  nis  tha  mi  sean  :  gidh- 
eadh  cha-n  fhaca  mi  am  fìrean  air  a  thrèigsinn, 
agus  a  shliochd  ag  iarraidh  arain. 

26  Tha  e  ghnàth  truacanta,  agus  coingheall- 
ach  :  agus  bithidh  a  shliochd  beannaichte. 

27  Seachainn  an  t-olc,  agus  dean  am  maith  : 
agus  gabh  còmhnuidh  gu  bràth. 

28  Oir  is  toigh  leis  an  Tighearn  breitheanas  : 
agus  cha  trèig  e  a  naoimh,  gu  bràth  coimhidear 
iadsan. 

29  Ach  gearrar  as  :  sliochd  nan  aingidh. 

30  Mealaidh  na  fìreanan  an  tìr  :  agus  gabh- 
aidh  iad  còmhnuidh  innte  gu  bràth. 

31  Cuiridh  beul  an  fhìrein  an  cèill  gliocas  : 
agus  labhraidh  a  theangadh  breitheanas. 

32  Tha  lagh  a  Dhè  'n  a  chridhe  :  cha  sleamh- 
nuich  a  cheuman. 

33  Bithidh  an  droch  dhuine  ri  faire  air  an 
fhìrean  :  agus  iarraidh  e  a  mharbhadh. 

34  Cha-n  fhàg  an  Tighearn  e  'n  a  làimh : 
agus  cha  dìt  se  e  n  uair  a  bheirear  breth  air. 

35  Feith  air  an  Tighearn,  agus  gleidh  a 
shlighe,  agus  àrdaichidh  e  thu,  chum  an  tìr  a 
mhealtuinn :  'n  uair  a  ghearrar  as  droch  dhaoine, 
chi  thu  e, 

36  Chunnaic  mi  an  duine  aingidh  ann  am 

mòr-chumhachd  :  agus  e  'g  a  sgaoileadh  fèin  a 
mach  mar  ùr-chraoibh  uaine. 

37  Ach  chaidh  e  seachad,  agus  feuch,  cha  robh 
e  ann  :   agus  dh'iarr  mi  e,  ach  cha  d'fhuaras  e. 

38  Thoir  fainear  an  duine  foirfe,  agus  amhairc 
air  an  duine  ionraic  :  oir  is  i  sìth  a's  crìoch  do'n 
duine  sin. 

39  Ach  sgriosar  luchd  eusaontais  faraon  : 
o^earrar  as  crìoch  dhroch  dhaoine. 

o 

40  Tha  slàinte  nam  fìrean'  o  n  Tighearn  :  is 
esan  an  neart  ann  an  àm  teanntachd. 

41  Agus  cuidichidh  an  Tighearn  leo,  agus 
teasairgidh  e  iad  :  teasairgidh  e  iad  o  dhroch 
dhaoinibh,  agus  saoraidh  e  iad,  a  chionn  gu;n 
d'earb  iad  as. 

UKNUIGH  MHAIDNK 

An  xxxviii.  Salm. 

Domine,  ne  in  furore. 

AThighearna,  na   cronuich   mi   ann  ad 
chorruich  :   agus  na  smachdaich  mi  ann 
an  teas  d'fheirge. 

2  Oir  shàthadh  do  shaighdean  annam  :  agus 
tha  do  làmh  trom  orm. 

3  Cha-n'eil  fallaineachd  ann  am  fheòil,  airson 
d'fheirge  :  cha-n;eil  sìth  a'm'  chnàmhan,  air  son 
mo  pheacaidh. 

4  Uir  chaidh  m  euceartan  thar  mo  cheann  : 
mar  eire  thruim,  tha  iad  ro  throm  air  mo  shon. 

5  Tha.mo  chreuchdan  lobhta,  breun  :  air  son 
m'amaideachd. 

6  Tha  mi  cràiteach,  chromadh  sìos  mi  gu 
mòr :  air  feadh  an  là  uile  tha  mi  'g  imeaehd 
gu  dnbliach. 

7  Oir  tha  mo  leasraidh  làn  de  ghalar  grannda : 
agus  cha-n'eil  fallaineachd  a'm'  fheòil. 

8  Tha  mi  lag,  agus  ro  bhrùite :  tha  mi  a' 
bùireadh  trìd  mi-shuaimhneis  mo  chridhe. 

9  A  Thighearna,  tha  mo  mhiann  uile  a'd' 
làthair  :  agus  cha-n'eil  m'osnaich  foluichte  ort. 

10  Tha  mo  chridhe  a'  ploscartaich,  thrèig  mo 
neart  mi :  a  thaobh  fradhairc  mo  shùl,  sin  mar 
an  ceudna  cha-n'eil  agam. 

11  Tha  luchd  mo  shaoil,  a&us  mo  chairdean 
aJ  seasamh  fa  chomhair  mo  leoin  :  agus  tha  mo 
dhìlsean  a'  seasamh  fada  uam. 

12  Agus  tha  luchd-iarraidh  m'anama  a'  cur 
ribeacha  romham  :  agus  luchd-iarraidh  m'uilc 
a>  labhairt  nithean  aimhleasach,  agus  a'  smuain- 
eachadh  ceilge  air  feadh  an  là  uile. 

1 3  Ach  mar  dhuine  bodhar,  cha  chluinn  mise : 
agus  tha  mi  mar  dhuine  balbh,  nach  fosgail 
a  bheul. 

14  Tha  mi  eadhon  mar  fhear  nach  eluinn  : 
agus  aig  nach  'eil  achmhasain  ?n  a  bheul. 

15  Oir  annad-sa,  a  Thighearna,  chuir  mi  mo 
dhòchas  :  disdidh  tusa,  a  Thighearua  mo  Dhia. 

16  Oir  thubhairt  mi,  Air  eagal  gu'n  dean  iad 
gairdeachas  ani'  aghaidh  :  7n  uair  a  shleamh- 
nuicheas  mo  chos,  gu;n  àrdaich  siad  iad  fèin 
a'm'  aghaidh. 

17  Oir  tha  mi  ealamh  gu  tuisleachadh  :  agus 
tha  mo  dhoilgheas  a'm'  fhianuis  a  ghnàth. 

18  Oir  aidichidh  mi  m'euceart :  bithidh  mi 
doilich  air  son  mo  pheacaidh. 

19  Aeh  tha  mo  naimhdean  beothaiì,  tha  iad 
làidir :  agus  tha  iadsan  aig  am  bheil  fuath 
dhomh  gu  h-eucorach,  air  fàs  lìonmhor. 

20  Agus  tha  iadsan  a  dhìolas  olc  air  son 
maith  a'  cur  a'm'  aghaidh  :  a  chionn  gu  bheil 
mi  leantuinn  a'  mhaith. 

21  Na  trèig  mi,  a  Thighearna  mo  Dhia  :  na 
bi-sa  fada  uam. 

22  Greas  chum  mo  chuideachaidh :  a  Thigh- 
earna  mo  shlàinte.  . 

An  xxxix.  Salm. 

Dixi,  custodiam. 

THubhairt  mi,    Bheir  mi  'n  aire  do  m' 
shlighibh :    nach   peacaich   mi   le  m' 
theangaidh. 

2  Gleidhidh  mi  srian  air  mo  bheul :  aD  uair 
a  bhitheas  an  duine  aingidh  a'm'  fhianuis. 

3  Bha  mi  balbh,  tosdach  :  dh'fhan  mi  o  labh- 
airt  maith  fèin  ;  ach  dhùisgeadh  mo  dhoilgheas. 

4  Dh'fhàs  mo  chridhe  teth  'an  taobh  a  stigh 
dhìom,  'n  uair  a  bha  mi  a;  beachd-smuaineach- 
adh,  las  an  teine  :  labhair  mi  le  m'  theangaidh. 

5  Thoir  fios  dhomh,  a  Thighearn',  air  mo 
chrìch,  agus  tomhas  mo  làithean  ciod  e  :  chum 
gu'm  bi  fios  agam  cia  gearr  mo  rè. 

6  Feuch,  mar  leud  boise  rinn  thu  mo  làith- 
ean  :  agus  tha  m'aois  mar  neo-ni  a'd'  fhianuis, 
gu  deimhin  is  dìomhanas  gach  duine  da 
fheabhas. 

7  Gu  deimhin  tha  gach  duine  a'  siubhal  ann 
an  samhladh  dìomhain,  gu  deimhin  cuirear  mi- 
shuaimhneas  orra  gu  faoin  :  carnaidh  neach 
suas  beartas,  gun  fhios  aige,  cò  mhealas  e. 

8  Agus  a  nis,  ciod  ris  am  feitheam,  a  Thigh- 
earna  :  tha  mo  dhòchas  annad-sa. 

9  Saor  mi  o  m'eusaontais  uile :  na  dean 
ball-maslaidh  an  amadain  dhìom. 

10  Bha  mi  ann  am  thosd,  cha  d'fhosgail  mi 
mo  bheul :  a  chionn  gur  tusa  a  rinn  e. 

1 1  Tog  dhìom  do  bhuille  :  le  beum  do  làimh- 
sa  chlaoidheadh  mi. 

12  Le  achmhasain  air  son  euceirt  'n  uair 
a  chronaicheas  tu  duine,  bheir  thu  air  a  shnuadh 
caitheamh,  mar  leòmann  :  gu  deimhin  is  dìomh- 
anas  gach  duine. 

13  Cluinn  m'urnuigh,  a  Thighearn',  agus  èisd 
ri  m'  ghlaodh  :  ri  m'  dheoir  na  bi  a'd'  thosd. 

14  Oir  is  coigreach  mi  maille  riut :  agus  fear- 
cuairt  mar  m'aithrichean  uile. 

15  0  caomhain  mi,  chum  gu'm  faigh  mi 
neart :  mu'n  siubhail  mi,  agus  nach  bi  mi  ann 
na's  mò. 

An  xì.  Salm. 

Expectans  expectavi. 

DH'f heith  mi  le  foighidin  ris  an  Tighearn : 
agus  chrom  e  thugam,  agus  chual'  e  mo 
ghlaodh. 

2  Agus  thug  e  nìos  à  slochd  uamhuinn  mi,  à 
clàbar  làthaich  :  agus  chuir  e  mo  chosan  air 
carraig,  shocraich  e  mo  cheuman. 

3  Agus  chuir  e  òran  nuadh  ann  am  bheul : 
òran-molaidh  dar  Dia. 

4  Chi  mòran  e,  agus  bithidh  eagal  orra :  agus 
earbaidh  iad  as  an  Tighearn. 

5  Is  beannaichte  an  duine  sin,  a  chuireas  a 
dhòchas  anns  an  Tighearn  :  agus  nach  seall  an 
dèigh  nan  uaibhreach,  no  'n  an  dèigh-san  a 
chlaonas  chum  brèi^e. 

6  Is  lìonmhor,  a  Thighearna  mo  Dhia,  na 
nithean  a  rinn  thu,  d'oibre  iongantach,  agus  do 
smuainte  d'ar  taobh-ne  :  cha-n'eil  e  'an  comas 
a  chur  sìos  ann  an  ordugh  dhuit. 

7  Nochdainn  agus  chuirinn  'an  cèill  iad  :  ach 
tha  iad  nas  lìonmhoire  na  gu'n  gabh  iad 
àireamh. 

8  Ann  an  ìobairt,  agus  ann  an  tabhartas  cha 
do  ghabh  thu  tlachd :  dh'fhosgail  thu  mo 
chluasan. 

9  Iobairt-loisgte  agus  ìobairt-pheacaidh  cha 
d'iarr  thu  :  an  sin  thubhairt  mi,  Feuch,  tha  mi 
'teachd. 

1 0  Ann  aD  rola  an  leabhair  tha  e  sgrìobhta 
orm-sa,  is  e  mo  thlachd  do  thoil  a  dheanamh,  a 
Dhè  :  seadh,  tha  do  lagh  'an  taobh  a  stigh  de 
m'  chridhe. 

11  Rinn  mi  sgeul  air  d'fhìreantachd  ?s  a' 
choimhthional  mhòr  :  feuch,  cha  do  choisg  mi 
mo  bhilean,  a  Thighearn',  is  aithne  dhuit. 

12  Cha  d'fholuich  mi  d'fhìreantachd  ann  am 
meadhon  mo  chridhe  :  chuir  mi  ?n  cèill  d'fhìrinn 
agus  do  shlàinte. 

1 3  Cha  do  cheil  mi  do  chaoimhneas  gràdhach, 
agus  d'fhìrinn  :  o'n  choimhthional  mhòr. 

14  A  Thighearna,  na  cum-sa  do  chaomh- 
thròcairean  uam  :  gleidlieadh  do  chaoimhneas 
gràdhach,  agus  d'fhìrinn  a  ghnàth  mi. 

15  Oir  dh'iadh  uilc  gun  àireamh  mu'ii  cuairt 
orm,  glilac  m'eucearta  mi,  agus  cha-n'eil  e  'n 
comas  dhomh  sealltuinn  suas  :  na's  lìonmhoire 
tha  iad  na  falt  mo  chian,  agus  thrèig  mo 
cJiridhe  mi. 

16  Gu  ma  toil  leat,  a  Thighearna,  mo  theas- 
airginn :  greas,  a  Thighearna,  chum  mo  chuid- 
eachaidh. 

17  Nàire  agus  amhluadh  gu  robh  orra-san  le 
'chèile,  a  tha  'g  iarraidh  m'anama  g'a  sgrios  : 
ruaigear  air  an  ais,  agus  nàraichear  iadsan,  a  tha 
'guidhe  uilc  dhomh. 

18  Aonaranach  gu  robh  iadsan,  mar  thuar- 
asdal  an  nàire  :  a  their  rium-sa,  Ahà,  Ahà. 

19  Deanadh  iadsan  uile,  a  dh'iarras  thusa, 
gairdeachas  agus  aoibhneas  annad :  abradh 
iadsan  'an  còmhnuidh,  a  ghràdhaicheas  do 
shlàinte,  Mòr  mholadh  gu  robh  do'n  Tighearn. 

20  Tha  mise  bochd  agus  uireasbhuidheach : 
ach  smuainichidh  an  Tighearn  orm. 

21  Is  tusa  m'fhear-cabhair,  agus  m'fhear-saor- 
aidh :  a  Dhè,  na  dean  moille. 


U  R  N  U 1 0  H    F  TIEAS  G  A  1 R. 

An  xli.  Salm. 

Beafus^  qui  intelliyit. 

IS  beannaiclite  esan  a  bheir  an  aire  do;n 
duine  bhochd  :  ann  an  là  an  uilc  saoraidh 
an  Tighearn  e. 

2  Gleidhidh  an  Tighearn  e,  agus  cumaidh  e 
beò  e,  agus  bithidh  e  beannaichte  air  thalamh  : 
na  tabhair  thusa  e  do  thoil  a  naimhdean. 

3  Bheir  an  Tighearn  neart  dha  air  leabaidh 
a  thinneis  iarganaich  :  a  leabadh  uile  ni  thusa 
dha  ;n  a  euslainte. 

4  Thubhairt  mi,  A  Thighearna,  dean  tròcair 
orm :  leighis  m'anam,  oir  pheacaich  mi  a'  d' 
aghaidh. 

An  viii.  LA. 


Na  Swilm, 


5  Tha  mo  naimhdean  a'  labhairt  uilc  orm,  ag 
ràdh :  C'uin  a  gheibh  e  bàs,  agus  a  sgriosar 
'ainm  ? 

6  Agus  ma  thig  neach  g'am  shealltuinn, 
labhraidh  e  dìomhanas :  carnaidh  a  chridhe 
euceart  dha  fèin,  thèid  e  mach,  agus  labhraidh 
se  e. 

7  Tha  iadsan  uile  aig  am  bheil  fuath  dhomh 
&  cogarsaich  le  'chèile  a'm'  aghaidh :  tha  iad 
a'  dealbh  uilc  a'm'  aghaidh. 

8  Tha  droch  ni,  ars'  iadsan,  air  teachd  air : 
agus  esan  a  tha  nis  'n  a  luidhe,  cha-n  èirich  e 
na's  mò.  ' 

9  Eadhon  fear  mo  shìth',  as  an  d'  earb  mi : 
esan  a  dh'ith  de  m'aran,  thog  e  a  shàil  a'm' 
aghaidh. 

10  Ach  dean-sa,  a  Thighearna,  tròcair  orm : 
agus  tog  suas  mi,  agus  bheir  mi  luigheachd 
dhoibh. 

11  Le  so  tha  fios  agam  gu  bheil  tlachd  agad- 
sa  annam  :  a  chionn  nach  'eil  mo  nàmhaid  a' 
deanamh  caithreim  os  mo  cheann. 

12  Ach  air  mo  shon-sa,  cumaidh  tu  suas  mi 
ann  am  ionracas  :  agus  suidhichidh  tu  mi  a'd' 
fhianuis  gu  bràth. 

13  Beannaichte  gu  robh  an  Tighearn  Dia 
Israeil :  o  shiòrruidheachd  gu  siòrruidheachd. 
Amen  agus  Amen. 

An  xlii.  Salm. 

Quemadmodum. 

MAr  a  thogràs  am  fiadh  chum  nan  sruth 
uisge :   mar  sin  tlia  m^anaxtì  u'  togairt 
a  d'  ionnsuidh-sa,  a  Dhè. 

o  | 


Na  Sailm. 


An  tììì.  LA> 


2  Tha  tart  air  m'anam  as  dèigh  Dhè,  as  dèigh 
ao  Dè  bheò :  C'uin  a  thig  mi,  agus  a  nochdar 
mi  'am  fianuis  Dhè  ? 

3  Is  iad  mo  dheoir  a's  biadh  dhomh  a  là  agus 
a  dh'oidhche  :  n  uair  a  theirear  rium  gach  là, 
C  ait  am  bheil  do  Dhia  ? 

4  Na  nithe  so  is  cuimhne  leam,  agus  tha 
mi  'dòrtadh  a  mach  m'anama  leam  fèin :  oir 
ghabh  mi  thairis  leis  a'  mhòr-chuideachd,  chaidh 
mi  leo  gu  tigh  Dhè ; 

5  Le  fuaim  gairdeachais  agus  molaidh  :  leis 
a'  chuideachd  a  bha  'cumail  là  fèille. 

6  C'ar  son  a  tha  thu  air  do  leagadh  sìos,  0 
m'anam :  agus  c'ar  son  a  tha  thu  fo  bhuaireas 
'an  taobh  a  stigh  dhìom  ? 

7  Earb  thusa  à  Dia :  oir  fathast  molaidh  mise 
e,  slàinte  mo  ghnùise,  agus  mo  Dhia. 

8  Leagadh  sìos  m  anam  'an  taobh  a  stigh 
dhìom  :  uime  sin  cuimhnichidh  mi  ort-sa,  mo 
Dhia,  o  thìr  Iordain,  agus  o  Hermon,  o  shliabh 
Mhitsair. 

9  Tha  doimhne  aJ  gairm  air  doimhne  le  fuaim 
d'fheadan  uisge  :  chaidh  do  stuaidhean  agus  do 
thonnan  uile  tharum. 

10  Anns  an  là  àithnidh  an  Tighearn  a  thròc- 
air  :  agus  ?s  an  oidhche  bithidh  a  laoidh  maille 
rium,  aous  m'urnui^h  ri  Dia  mo  bheatha. 

1 1  Their  mi  ri  Dia  mo  charraig,  C  ar  son  a 
dhì-chuimhnich  thu  mi :  c'ar  son  a  tha  mi  a 
triall  gu  dubhach,  air  son  f  òirneirt  an  eascaraid  ? 

1 2  Mar  chlaidheamh  a'm'  chnàmhan  :  tha  mo 
naimhdean  a'  toirt  maslaidh  dhomh ; 

13  JN  uair  a  their  iad  rium  gach  là:  C'àit  am 
bheil  do  Dhia  ? 

An  ix.  LA. 


Na  Sailm. 


14  C'ar  son  a  tha  thu  air  do  leagadh  sìos,  0 
m'anam  :  agus  c'ar  son  a  tha  thu  fo  bhuaireas 
'an  taobh  a  stigh  dhìom  ? 

15  Earb  thusa  à  Dia :  oir  fathast  molaidh 
mise  e,  slàinte  mo  ghnùise,  agus  mo  Dhia. 

An  xliii.  Salm. 

Judica  me,  Deus. 

THoir  breth  orm,  a  Dhè,  agus  tagair  mo 
chùis   o   chinneach  an-iochdmhor :  o 
fhear  na  ceilge  agus  na  h-euceirt,  saor  thusa  mi. 

2  Oir  is  tusa  Dia  mo  neirt,  c'ar  son  a  chuir 
thu  mi  fada  uait :  c'ar  son  a  tha  mi  a'  triall  gu 
dubhach,  air  son  fòirneirt  an  eascaraid  ? 

3  0  cuir  a  mach  do  sholus  agus  d'fhìrinn, 
seòladh  iadsan  mi  :  thugadh  iad  mi  chum  do 
shlèibh  naoimh-sa,  agus  chum  do  phàilliunan. 

4  An  sin  thèid  mi  dh'ionnsuidh  altair  Dhè, 
a  dh'iormsuidh  Dhè  maoibhneis  ro  mhòir : 
agus  molaidh  mi  thu  air  a  chlàrsaich,  a  Dhia, 
mo  Dhia. 

5  C  ar  son  a  tha  thu  air  do  leagadh  sìos,  0 
m'anam  :  agus  c'ar  son  a  tha  thu  fo  bhuaireas 
;an  taobh  a  stigh  dhìom? 

6  Earb  thusa  a  Dia  :  oir  fathast  molaidh  mise 
e,  slàinte  mo  ghnùise,  agus  mo  Dhia. 


XI R  NUl  G  H    M  BÀI I)  N  E. 

An  xliv.  Salm. 

Deus,  auribus. 

ADiie,  le  'r  cluasaibh  chuala  sinn,  dh'innis 
ar  n-aithriche  dhuinn:  an  obair  a  rinn 
thu  n  an  làithibh-san,  anns  na  làithibh  o  shean. 


JVrt  Sailm. 


An  ix.  LA. 


2  Le  dlàimh  thilg  thu  mach  na  cinnich,  ach 
shuidhich  thu  iadsan  :  chlaoidh  thu  na  slòigh, 
ach  thug  thu  orra-san  soirbheachadh. 

3  Oir  cha-n  ann  le'n  claidheamh  fèin  a  fhuair 
iad  sealbh  's  an  tìr  :  agus  cha-n  e  an  gairdean 
fèin  a  shaor  iad. 

4  Ach  do  dheas  làmh,  agus  do  ghairdean-sa, 
agus  solus  do  ghnùise :  a  chionn  gu  robh 
deadh-ghean  agad  doibh. 

5  Is  tu  fèin  mo  Rìgh,  a  Dhè  :  àithn  thusa 
saorsa  do  Iacob. 

6  Tromhad-sa  buailidh  sinn  ar  naimhdean  : 
trìd  d'Ainme-sa  saltraidh  sinn  orra-san,  a 
dh'èireas  'n  ar  n-aghaidh. 

7  Oir  as  mo  bhogha  cha-n  earb  mi :  ao*us  cha 
saor  mo  chlaidheamh  mi. 

8  Ach  shaor  thusa  sinn  o  ar  naimhdibh  :  agus 
nàraich  thu  iadsan  aig  an  robh  fuath  dhuinn. 

9  A  Dia  ni  sinne  uaill  air  feadh  an  là  :  agus 
d'Ainm-sa  molaidh  sinn  gu  sìorruidh. 

10  Ach  a  nis  thilg  thu  uait  sinn,  agus  nàr- 
aich  thu  sinn  :  agus  cha-n;eil  thu  'dol  a  mach 
le'r  n-armailtibh. 

1 1  Thug  thu  oirnn  tionndadh  air  ar  n-ais  o'n 
nàmhaid  :  agus  tha  iadsan  le'm  fuathach  sinn 
'g  ar  creachadh. 

1 2  Thug  thu  sinn  mar  chaoraich  air  son  bìdh : 
agus  'am  measg  nan  cinneach  sgap  thu  sinn. 

1 3  Reic  thu  do  shluagh  gun  luach :  agus  cha 
do  mheudaich  thu  do  mhaoin  le'm  prìs. 

14  Rinn  thu  sinn  'n  ar  masladh  d'ar  coimh- 
earsnaich :  n  ar  ball-fanoid,  agus  magaidh 
dhoibh-san  a  tha  mu'n  cuairt  oirnn. 


An  ix.  LA. 


Na  Sailm. 


15  Rinn  thu  gnàth-fhocal  dhinn  am  measg 
nan  cinneach :  aobhar  crathaidhcinn  am  measg 
an  t-sluaigh. 

16  Fad  an  là  tha  m'amhluadh  a'm'  fhianuis  : 
agus  chòmhdaich  nàire  mo  ghnùis'  mi. 

17  Air  son  guth'  an  fhir  a  bheir  masladh, 
agus  toibheum  :  air  son  fìanuis  an  nàmhaid, 
agus  an  dìoghaltaich. 

18  Thàinig  so  uile  oirnn,  gidheadh  cha  do 
dhì-chuimhnich  sinn  thu  :  agus  cha  d'rinn  sinn 
cealg  ann  ad  choimhcheangal. 

1 9  Cha  do  thionndaidh  ar  cridhe  air  ais :  agus 
cha  do  chlaon  ar  cos  o  d'  shlighe ; 

20  Ged  a  mhìn-phronn  thu  sinn  ann  an  ionad 
dhrào;on  :  agus  ged  a  chòmhdaich  thu  sinn  le 
sgàir  a'  bhàis. 

21  Ma  dhì-chuimhnich  sinn  Ainm  ar  Dè,  no 
ma  shìn  sinn  ar  làmhan  gu  dia  coimheach  : 
nach  rannsaich  Dia  so  a  mach  ?  oir  tha  fios 
aige-san  air  nithibh  dìomhair  a'  chridhe. 

22  Ach  air  do  shon-sa  mharbhadh  sinn  rè  an 
là  gu  lèir  :  mheasadh  sinn  mar  chaoraich  chum 
casgraidh. 

23  Mosgail,  c'ar  son  a  choidleas  tu,  a  Thigh- 
earna :  dùisg,  na  tilg  sinn  uait  gu  bràth. 

24  C  ar  son  a  dh'fholaicheas  tu  do  ghnùis  :  a 
dhì-chuimhnicheas  tu  ar  n-àmhghar,  agus  ar 
fòirneart  ? 

25  Oir  chromadh  sìos  ar  n-anam  do?n  ùir  : 
dhlùth-lean  ar  com  ris  an  talamh. 

26  Eirich,  cuidich  leinn  :  agus  saor  sinn  air 
sgàth  do  thròcair. 


Na  Sailm. 


An  ix.  LA. 


An  xlv.  Salm. 

Eructavit  cor  meum. 

THa  mo  chridhe  a'  deachdadh  deadh  ni : 
cuiridh  mi  'an  cèill  na  nithean  a  rinn  mi 
do'n  Rìgh. 

2  Bithidh  mo  theangadh  mar  pheann :  fìr- 
sgrìobhaidh  dheis. 

3  Is  maisiche  thu  na  clann  nan  daoine : 
dhòirteadh  gràs  ann  ad  bhilibh,  uime  sin  bheann- 
aich  Dia  thu  gu  bràth. 

4  Crioslaich  do  chlaideamh  air  do  leis,  0 
'ghaisgich  :  le  d'  ghlòir,  agus  le  d'  mhòralachd. 

5  Marcaich  air  d'aghaidh  gu  buadhach :  air 
sgàth  na  fìrinn,  agus  na  macantachd,  agus  na 
fìreantachd,  agus  teagaisgidh  do  dheas  làmh 
dhuit  nithean  uamhasach. 

6  Is  geur  do  shaighdean,  tuitidh  na  slòigh 
fodhad  :  is  geur  iad  ann  an  cridhe  naimhdean 
an  righ. 

7  Tha  do  rìgh-chaithir,  a  Dhè,  gu  saoghal 
nan  saoghal :  is  slat  cheartais  slat-shuaicheant- 
ais  do  rìoghachd-sa. 

8  Ghràdhaich  thusa  fìreantachd,  agus  thug 
thu  fuath  do  aingidheachd  :  uime  sin  dh  ung 
Dia,  do  Dhia-sa,  thu  le  h-olaidh  aoibhneis  os 
ceann  do  chompanach. 

9  De  Mhirr,  agus  de  Alos,  agus  de  Chasia, 
thèid  fàile  o  d'  thrusgan  uile  :  a  mach  à  luch- 
airtibh  de  fhiaclaibh  elephant,  leis  an  do 
chuireadh  aoibhneas  ort. 

1 0  Tha  nigheana  rìghrean  am  measg  do  bhan 
urramach :  seasaidh  do  Bhan-righinn  air  do 
dheas  làimb,  ann  an  òr  na  h-Gphir, 

An  ix.  LA. 


Na  Sailm. 


11  Eisd,  a  nighean,  agus  amhairc,  agus  aom 
do  chluas  :  agus  dì-chuimhnich  do  shluagh  fèin, 
agus  tigh  d'athar. 

12  An  sin  gabhaidh  an  Kìgh  mòr-thlachd  ann 
ad  àilleachd  :  a  chionn  gur  esan  do  Thighearn, 
thoir-sa  urram  dha. 

13  Thig  eadhon  nighean  Thìoruis  le  tiodhlac: 
asluichidh  daoine  saoibhir  an  t-sluaigh  do 
dheadh-ghean. 

14  Uile  glòrmhor  tha  nighean  an  rìgh  a 
stigh :  air  'oibreachadh  le  òr  tha  a  h-eideadh. 

1 5  Ann  an  trusgan  a  dh'  obair  ghrèis  bheirear 
i  chum  an  Eìgh  :  bheirear  na  maighdeana  ?n  a 
dèigh,  a  bana-chompanaich,  a  steach  thugad. 

16  Bheirear  iad  le  aoibhneas,  agus  le  gaird- 
eachas:  thèid  iad  a  steach  do  lùchairt  an  Kìgh. 

17  'An  àite  d'aithricbe  bithidh  do  mhic : 
ni  thu  iad  'n  an  uachdarain  air  an  talamh 
uile. 

18  Bheir  mi  air  d'Ainm  a  bhi  air  chuimhne 
anns  gach  linn  a  thig :  uime  sin  molaidh  an 
sluagh  thu,  gu  saoghal  nan  saoghal. 

An  xlvi.  Salm. 

Deus  noster  refugium. 

IS  e  Dia  ar  tearmunn  agus  ar  neart :  ar 
cabhair  ro  dheas  ann  an  teanntachdaibh. 

2  Air  an  aobhar  sin  cha  bhi  eagal  oirnn  ged 
ghluaisear  an  talamh  :  agus  ged  atharruichear 
na  beannta  gu  meadhon  na  fairge. 

3  Ged  bheuc  a  h-uisgeachan,  agus  ged  chuir- 
ear  tliar  a  chèile  iad :  ged  chriothnuich  na 
beaniita  le  a  h-ataireachd. 

^80 

4  Tha  amhainn  ann,  agus  ni  a  srùithean  caithir 
Dhè  ait :  naomh-ionad  phàilliun  an  Ti  a's 
àirde. 

5  Tha  Dia  ;n  a  meadhon,  cha  ghluaisear  i : 
cuidichidh  Dia  leatha  gu  moch  air  mhaduinn. 

6  Ghabh  na  cinnich  boile,  ghluaiseadh  na 
rìoghachdan  :  chuir  e  mach  a  ghuth,  leagh  an 
talamh. 

7  Tha  Dia  nan  slògh  leinn  :  is  e  Dia  Iacoib 
a's  dìdean  duinn. 

8  Thigibh,  faicibh  oibre  an  Tighearna :  gach 
lèir-sgrios  a  rinn  e  air  thalamh. 

9  Coisgidh  e  an  cogadh  gu  iomall  na  tal- 
mhainn  :  brisidh  e  am  bogha,  agus  gearraidh  e 
an  t-sleagh,  na  carbadan-cogaidh  loisgidh  e  le 
teine. 

10  Bithibh  sàmhach,  agus  tuigibh  gur  mise 
Dia  :  àrdaichear  mi  am  measg  nan  cinneach, 
àrdaichear  mi  air  thalamh. 

1 1  Tha  Dia  nan  slògh  leinn  :  is  e  Dia  Iacoib 
a's  dìdean  duinn. 

URNUIGH  FHEASGAIR. 

An  xlvii.  Salm. 

Omnes  gentes,  plaudite. 

BUailibh  'ur  basan,  uile  shlòigh  :  togaibh 
iolach  do  Dhia  le  guth  gairdeachais. 

2  Oir  tha  an  Tighearn,  an  Ti  a's  àirde,  n  a 
aobhar  eagail :  is  Rìgh  mòr  e  os  ceann  na  tal- 
mhainn  uile. 

3  Cuiridh  e  na  slòigh  fo  ar  smachd  :  agus  na 
cinnich  fo  ar  cosaibh. 

4  Taghaidh  e  ar  n-oighreachd  dhuinn  :  òir- 
dheirceas  Iacoib,  a  ghràdhaich  e. 

5  Chaidh  Dia  suas  le  caithream:  an  Tìghearn 
le  fuaim  trompaid. 

6  Seinnibh  moladh  do  Dhia,  seinnibh :  seinn- 
ibh  moladh  d 'ar  Eìgh,  seiunibh. 

7  Oir  is  e  Dia  Kìgh  na  talmhainn  uile :  seinn- 
ibh  moladh  gu  h-eòlach. 

8  Tha  Dia  ;n  a  Kìgh  os  ceann  nan  cinneach  : 
tha  Dia  'n  a  shuidhe  air  rìgh-chaithir  a  naomli- 
achd. 

9  Chruinnicheadh  uachdarain  nan  sluagh  le 
'chèile,  sluagh  Dhè  Abrahaim :  oir  is  le  Dia 
sgiathan  na  talmhainn,  tha  e  air  'àrdachadh  gu 
mòr. 

An  xlviii.  Salm. 

Magnus  Dominus. 

IS  mòr  an  Tighearn,  agus  is  ro  airidh  air  cliu 
e  :  ann  am  baile  ar  Dè,  ann  an  sliabh  a 
naomhachd. 

2  Tha  sliabh  Shioin  sgiamhach  ?n  a  shuidheach- 
adh,  is  e  aoibhneas  na  talmhainn  uile  :  air  an 
taobh  mu  thuath  tha  baile  an  Rìgh  mhòir ; 
aithnichear  Dia  'n  a  lùchairtibh  mar  thearmunn. 

3  Oir  feuch,  chruinnicheadh  na  rìghrean : 
ghabh  iad  thairis  le  'chèile. 

4  Chunnaic  iad,  agus  b'ioghnadh  leo  :  bha 
uamhas  orra,  ghreas  iad  orra. 

5  Grhlac  geilt-chrith  iad  an  sin  :  pian  mar 
phèin  mnatha  ri  saothair. 

6  Le  gaoith  an  ear :  mion-bhrisidh  tu  longa 
Tharsis. 

7  Mar  a  chuala  sinn,  is  amhuil  a  chunnaic 
sinn  ann  am  baile  Tighearna  nan  slògh ;  ann 
am  baile  ar  Dè :  daiugnichidh  se  e  gu  bràth. 

8  Smuainich  sinn  air  do  chaoimhneas  gràidh, 
a  Dhè  :  ann  am  meadhon  do  theampuill. 

9  Mar  d'Ainm,  a  Dhè,  mar  sin  tha  do  chliu  gu 
crìochaibh  na  talmhainn  :  tha  do  dheas  làmh 
làn  de  fhìreantachd. 

10  Deanadh  sliabh  Shioin  aoibhneas,  deanadh 
nigheanan  Iudah  gairdeachas :  air  son  do 
bhreitheanas. 

11  Cuairtichibh  Sion,  agus  rachaibh  m'a 
timchioll :  àirmhibh  a  tùir. 

12  Thugaibh  an  aire  da  balla  làidir,  comh- 
araichibh  a  lùchairtean  :  chum  gu'n  cuir  sibh 
'an  cèill  e  do'n  àl  ri  teachd. 

13  Oir  is  e  an  Dia  so  ar  Dia-ne  gu  saoghal 
nan  saoghal :  stiùraidh  e  sinn  gu  ruig  am  bàs. 

An  xlix.  Salm. 

AiLclite  hcec,  omnes. 


Luinnibh  so,  a  shlòigh  uile :  èisdibh,  sibhse 
uile  luchd-àiteachaidh  an  domhain. 


2  Araon  a  dhaoine  ìosal  ag;us  àrd,  beartach 
agus  bochd  :  le  chèile. 

3  Labhraidh  mo  bheul  gliocas :  agus  smuain- 
ichidh  mo  chridhe  air  tuigse. 

4  Aomaidh  mi  gu  cosamhlachd  mo  chluas  : 
nochdaidh  mi  air  a'  chlàrsaich  mo  ràdh  dorcha. 

5  Car  son  a  bhitheadh  eagal  orm  ann  an 
làithibh  an  uilc  :  n  uair  a  chuairticheas  aingidh- 
eacbd  m'eascairdean  mi, 

6  A  dh'earbas  as  an  saoibhreas  :  agus  a  ni 
uaill  à  pailteas  am  beartais  ? 

7  Cha-n  urrainn  duine  air  chor  sam  bith  a 
bhràthair  a  shaoradh  :  no  èiric  a  thabhairt  do 
Dhia  air  a  shon  ; 

8  Oir  tha  saorsa  an  anama  luachmhor :  agus 
sguiridh  e  am  feasd  ; 

9  Gu  maireadh  e  beò  gu  sìorruidh :  agus 
nach  faiceadh  e  truailiidheachd. 

10  Oir  chi  e  gu  faigh  na  daoine  glice  bàs, 
gu'n  sgriosar  le  'chèile  an  t-amadan  agus  an 
t-ùmaidh  :  agus  gu  fàg  iad  am  beartas  aig 
daoinibh  eile. 

1 1  Is  iad  smuaintean  an  cridhe  gu  mair  an 
tighean  gu  bràth :  an  ionada-còmhnuidh  o 
linn  gu  linn ;  bheir  iad  ainm  air  am  fearann,  a 
rèir  an  ainme  fèin. 

12  Aeh,  ged  robh  an  duine  ann  an  urram, 
cha  mhair  e  :  is  cosmhuil  e  ris  na  h-ainmhidh- 
ean,  a  ghearrar  as ;  is  i  so  an  slighe. 

1 3  Eadhon  an  amaideachd  :  gidheadh  gabh- 
aidh  an  sliochd  tlachd  'n  an  cainnt. 

14  Mar  chaoraich  cuirear  iad  's  an  uaigh, 
ithidh  am  bàs  iad,  agus  bithidh  uachdaranachd 
aig  na  fìreanaibh  os  an  ceann  anns  a'  mhaduinn : 
seargaidh  an  dreach  as  anns  an  uaigh,  an  ionad- 
còmhnuidh. 

1 5  Ach  saoraidh  Dia  m'anam-sa  o  chumhachd 
na  h-uaighe  :  oir  gabhaidh  e  mi  d'a  ionnsuidh. 

16  Na  gabh  thusa  eagal  an  uair  a  dh'fhàsas 
duine  beartach  :  'n  uair  a  mheudaichear  glòir  a 
thighe ; 

1 7  Oir  'n  uair  a  gheibh  e  bàs,  cha  toir  e  ni 
air  bith  leis  :  cha  tèid  a  ghlòir  sìos  'n  a  dhèigh. 

1 8  Ged  bheannaich  e  'anam  f  èin,  an  uair  a  tha 
e  beò  :  agus  molar  thusa,  'n  uair  a  ni  thu  maith 
dhuit  fèin. 

19  Thèid  e  gu  àl  a  shinnsear :  gu  bràth 
cha-n  fhaic  iadsan  solus. 

20  Tha  an  duine  a  tha  ann  an  urrarn,  agus  a 
tha  gun  tuigse  \  cosmhuil  ris  na  h-ainmhidhean 
a  ghearrar  as. 

URNUIQH  MHAIDNE. 

An  1.  Salm> 

Deus  deorttm. 

LAbhair   Dia  nan   dia,  Iehobhah :  agus 
ghairm  e  an  taìamh  o  eirigh  gu  ruig 
luidhe  grèine. 

2  A  mach  à  Sion,  iomlaine  na  maise  :  dheal- 
ruich  Dia. 

3  Thig  ar  Dia-ne,  agus  cha  bhi  e  'n  a  thosd  : 
roimh  a  ghnùis  lasaidh  teine  millteach,  agus 
mu'n  cuairt  air  bithidh  doinionn  mhòr. 

4  Gairmidh  e  air  na  nèamhan  o?n  àirde  :  agus 
air  an  talamh,  chum  breth  a  thoirt  air  a  shluagh. 

5  Cruinnichibh  mo  naoimh  a  m7  ionnsuidh  : 
iadsan  a  rinn  coimhcheanoal  rium  le  ìobairt. 

6  Ao'u.s    cuiridh   mi   nèamhan  'an    ceill  a 

o 

cheartas  :  oir  is  e  Dia  fèin  a's  Breitheamh  ann. 

7  Eisdibh,  0  mo  shluagh,  agus  labhraidh  riii : 
0  Israeil,  agus  ni  mi  fianuis  a'd'  aghaidh ;  is 
mise  Dia,  do  Dhia-sa. 

8  Air  son  d'ìobairtean  cha-n  agair  mi  thu:  oir 
tha  à!  ìobairtean-loisgte  a  ghiitàth  ann  am 
fhianuis. 

9  Cha  ghabh  mi  tarbh  òg  as  do  thigh  :  no 
gabhair  fhirionn  as  do  mhainniribh. 

10  Oir  is  leam-sa  ùile  bheathaiche  na  coille: 
an  sprèidh  air  mìle  sliabh. 

11  Is  aithne  dhomh-sa  uile  eunlaith  nam 
beann :  agus  is  leam-sa  fìadh-bheathaiche  na 
macharach. 

12  Nam  bithinn  ocrach,  cha-n  innsinn  duit-sa' 
oir  is  leam-sa  an  domhan,  agus  a  làn. 

13  An  e  gu'n  ithinn  feòil  tharbh :  agus  an 
òlainn  fuil  ghabhar  ? 

14  Iobair  ìobairt-bhuidheachais  do  Dhia : 
agus  ìoc  do  bhòidean  do  an  Ti  a's  àirde. 

15  Agus  gairm  orm  ann  an  là  teanntachd : 
saoraidh  mise  thu,  agus  bheir  thusa  glòir 
dhomh-sa. 

16  Ach  ris  an  droch  dhuine  their  Dia :  Ciod 
e  do  ghnothuch-sa  mo  reachdan  a  chur  'an  cèill, 
no  gu'n  gabhadh  tu  mo  choimhcheangal  ann 
ad  bheul ; 

17  'N  uair  tha  fuath  agad  air  fòghlum  :  agus 
a  thilg  thu  mo  bhriathran  air  do  chùl  ? 

18  Ma  chunnaic  thu  gaduiche,  dh'aontaich 
thu  leis :  agus  maille  ri  luchd-adhaltranais 
bha  do  chuibhriotin. 

1 9  Ohuir  thu  do  bheul  chum  uilc :  agus 
dhealbh  do  theangadh  cealg. 

20  Shuidh  thu,  agus  an  aghaidh  do  bhràthar 
labhair  thu :  agus  do  mhac  do  mhàthar  thug 
thu  beum. 

21  Na  nithe  so  rinn  thu,  agus  dh'fhan  mise 
ann  am  tbosd ;  shaoil  thu,  gu'n  robh  mi  gu  tur 
mar  thu  fein :  cronaichidh  mi  thu,  agus  cuiridh 
mi  gach  ni  'an  ordugh  fa  chomhair  do  shùl. 

22  Smuainichibh  a  nis  air  so,  sibhse  nach 
cuimhnich  Dia :  air  eagal  gu  n  reub  mi  as  a 
chèile,  gun  neach  ann  a  theasairgeas. 

23  Esan  a  dh'ìobras  moladh,  bheir  e  glòir 
dhomh-sa :  agus  dhà-san  a  dh/orduicheas  a 
shlighe,  nochdaidh  mi  slàinte  Dhè. 

Àn  x.  LÀ. 


A  n  li.  Salm. 

Miserere  mei,  Deus. 

DEan  tròcair  orm,  a  Dhè,  a  rèir  do  chaoimh- 
neis-gràidh  :   a  rèir  lìonmhoireachd  do 
chaomh-thròcairean  dubh  as  m'eusaontas. 

2  Gu  h-iomlan  ionnail  mi  o  m'  lochd  :  agus 
glan  mi  o  m'  pheacadh. 

3  Oir  tha  mi  ag  aideachadh  m'eusaontais : 
agus  tha  mo  pheacadh  a m'  làthair  a  ghnàth. 

4  A'd'aghaidh,  a'd  aghaidh  fèin  a  mhàin  pheac- 
aich  mi,  agus  rinn  mi  olc  a  cL'  shealladh :  air 
chor  as  gu  fìreanaichear  thusa  'n  uair  a 
labhras  tu,  gu'm  bi  thu  glan,  'n  uair  a  bheir  thu 
breth. 

5  Feuch,  ann  an  euceart  dhealbhadh  mi : 
agus  ann  am  peacadh  ghabh  mo  mhàthair  mi  n 
a  broinn. 

6  Feuch,  is  ionmhuinn  leat  an  fhìrinn  's  an 
taobh  a  stigh  :  agus  anns  an  ionad  fholuichte 
bheir  thu  orm  gliocas  a  thuigsinn. 

7  Glan  mi  le  hìosop,  agus  bithidh  mi  glan  : 
ionnail  mi,  agus  bithidh  mi  na's  gile  na  sneachda. 

8  Thoir  orm  guth  subhachais,  agus  aoibhneis 
a  chluinntinn  :  agus  ni  na  cnàmhan,  a  bhris 
thu,  gairdeachas. 

9  Folaich  do  ghnùis  o  mo  pheacaidhean :  agus 
dubh  as  m'eucearta  gu  lèir. 

10  Cruthaich  annam  cridhe  glan,  a  Dhè  : 
agus  ath-nuadhaich  spiorad  ceart  ^an  taobh  a 
stigh  dhìom. 

1 1  Na  tilg  mi  o  d'  shealladh  :  agus  na  toir  do 
Spiorad  naomh  uam. 

12  Aisigdhomh  gairdeachas  do  shlàinte:  agus 
le  d'  Spiorad  saor  cum  a  suas  mi. 

13  Teagaisgidh  mi  do  luchd-eusaontais  do 
shlighean  :  agus *  iompaichear  peacaich  a  d' 
ionnsuidh. 

14  Saor  mi  o  chionta  fola,  a  Dhè,  a  Dhè  mo 
shlàinte  :  àrd-mholaidh  mo  theangadh  d'fhìr- 
eantachd. 

1 5  A  Thighearna,  fosgail  mo  bhilean :  agus 
cuiridh  mo  bheul  'an  cèill  do  chliu. 

16  Oir  cha-n  iarr  thu  ìobairt,  no  bheirinn 
dhuit  i :  ann  an  ìobairt-loisgte  cha-n'eil  tlachd 
agad. 

1 7  Is  iad  ìobairtean  Dhè  spiorad  briste  :  air 
cridhe  briste  agus  brùite,  a  Dhè,  cha  dean 
thusa  tàir. 

18  Dean  maith,  ann  ad  dheadh-ghean,  do 
Shion :  tog  suas  ballachan  Ierusaleim. 

19  An  sin  taitnidh  ìobairtean  ionracais  riut, 
ìobairtean-loisgte  agus  làn  ìobairtean-loisgte  : 
an  sin  ìobraidh  iad  tairbh  òga  air  d  altair. 

An  lii.  Salm. 

Quid  gloriar  is  ? 

C'  Ar  son  a  ni  thu  uaill  ann  an  olc :  0  ghaisg- 
ich  ? 

2  Mairidh  maitheas  Dhè :  do  ghnàth. 

3  Dealbhaidh  do  theangadh  aimhleas :  mar 
ealtuinn  ghèir,  ag  oibreachadh  ceilge. 

4  Is  annsa  leat  an  t-olc  na  maith  :  a'  bhreug 
na  briathran  a'  cheartais. 

5  Is  ionmhuinn  leat  gach  focal  millteach  :  a 
theangadh  chealgaich. 

6  Uime  sin  sgriosaidh  Dia  thu  gu  bràtli  : 
bheir  e  air  falbh  thu,  agus  tairngidh  e  as  do 
phàilliun  thu,  agus  spìonaidh  e  do  fhreumhan 
à  tìr  nam  beò. 

7  Agus  chi  na  fìreanan,  agus  bithidh  eagal 
orra  :  agus  ni  iad  gàire  uime,  ag  ràdh, 

8  Feuch,  so  am  fear,  nach  d  rinn  a  neart  de 
Dhia  :  ach  a  dh'earb  à  pailteas  a  bheartais, 
agus  a  neartaich  e  fèin  n  a  aingidheachd. 

9  Ach  bithidh  mise  mar  chrann-olaidh  uaine 
ann  an  tigh  Dhè  :  earbaidh  mi  à  tròcair  Dhè 
gu  saoghal  nan  saoghal. 

10  Molaidh  mise  thu  gu  sìorruidh,  a  chionn 
gu  n  d'rinn  thu  e :  agus  feithidh  mi  air 
d'Ainm-sa,  oir  tha  e  maith  'an  làthair  do  naomh. 

URNUIGH.  FHEASGAIR. 

An  liii.  Salrn. 

Dixit  insipiens. 


Hubhairt  an  t-amadan  'n  a  chridhe :  Cha-n 
'eil  Dia  ann. 


2  Tha  iad  truaillidh,  agus  rinn  iad  aingidh- 
eachd  ghràineil :  cha-n'eil  neach  ann  a  ni  maith. 

3  Dh  amhairc  Dia  a  nuas  o  nèamh  air  cloinn 
nan  daoine  :  a  dh^fheuchainn  an  robh  neach 
ann  a  bha  glic,  a  bha  'g  iarraidh  Dhè. 

4  Chaidh  gach  aon  diubh  air  ais,  tha  iad  gu 
lèir  air  fàs  salach  :  cha-n;eil  neach  ann  a  ni 
maith,  cha-n  eil  eadhon  aon. 

5  Nach  'eil  eòlas  aca-san  a  tha  ;deanamh  na 
h-eucorach  :  a  tha  'g  itheadh  suas  mo  shluaigh, 
mar  a  dh'itheadh  iad  aran,  agus  nach  gairm 
air  Dia  ? 

6  An  sin  ghabh  iad  eagal  mòr,  an  uair  nach 
robh  aobhar  eagail  ann  :  sgaoil  Dia  a  chnàmha- 
san  o  'chèile,  a  champaich  a'd'  aghaidh ;  nàraich 
thu  iad,  a  chionn  gu'n  d'rinn  Dia  tàir  orra. 

7  0  gu'n  tigeadh  slàinte  Israeil  a  mach  à 
Sion  :  An  uair  a  bheir  Dia  air  ais  braighdeanas 
a  shluaigh, 

8  Ni  Iacob  gairdeachas  :  ni  Israel  aoibhneas. 

An  liv.  Salrn. 

Deus,  in  nomine. 

Alr  sgàth  d'Ainme,  a  Dhè,  saor  thusa  mi : 
agus  le  d'  chumhachd    cum  cothrom 

rium. 

2  Cluinn  m'urnuigh,  a  Dhè*  :  èisd  ri  briath- 
raibh  mo  bheoil. 

3  Oir  dh'èirich  coigrich  a'm'  aghaidh  :  agus 
dh'iarr  luchd-f  òirneirt  mo  bheatha,  cha  do  chuir 
iad  Dia  fa'n  comhair. 

4  Feuch,  is  e  Dia  m'fhear-cuideachaidh : 
tha'n  Tighearn  dhiubh-san  a  chumas  suas  mo 
bheatha. 

5  Dìolaidh  e  olc  do  m'  naimhdibh :  a'd' 
fhìrinn  gearr  as  iad. 

6  Le  saor  thoil  bheir  mi  ìobairt  dhuit,  mol- 
aidh  mi  dAinm,  a  Thighearn, :  oir  tha  e  maith. 

7  Oir  shaor  thu  mi  as  gach  teinn :  agus 
chunnaic  mo  shùil  momhiann  air  mo  naimhdibh. 

An  lv.  Salm. 

Exaudi,  Deus. 


Isd  a  Dhè,  ri  m'urnuigh  :  agus  na  folaich 
thu  fèin  o  m'asluchadh. 

2  Thoir  aire  dhomh,  agus  èisd  rium  :  tha  mi 
àrd  ann  am  ghearan,  agus  ri  bùireadh. 

3  Air  son  gutha  m'eascaraid,  air  son  f  òirneirt 
an  duine  aingidh :  oir  tha  iad  a'  tilgeadh  euceirt 
orm,  agus  ann  am  feirg  tha  iad  a'  toirt  fuatha 
dhomh. 

4  Tha  mo  chridhe  air  a  chràdh  'an  taobh  a 
stigh  dhìom :  agus  thuit  uamhasan  a'  bhàis  orm. 

5  Thàinig  eagal  agus  crith  orm :  agus  chòmh- 
daich  uamhunn  mi. 

6  Agus  thubhairt  mi,  Och,  nach  robh  agam 
sgiathan:  mar  choluman  theichinn  as  air  iteig 
agus  gheibhinn  fois. 

7  Feuch,  shiùbhlainn  fad  as:  chòmhnuichinn 
anns  an  fhàsach. 

8  Dheanainn  deifir  gu  dol  as :  o  ghaoith  làidir 
agus  o'n  doininn. 

9  Sgrios,  a  Thighearn',  agus  roinn  an  teangadh: 
oir  chunnaic  mi  fòirneart,  agus  connsachadh 
's  a'  bhaile. 

10  A  là  agus  a  dh'  oidhche  tha  iad  a'  dol  mu'n 
cuairt  air,  air  a  bhallachaibh :  agus  tha  euceart 
agus  aimhleas  'n  a  mheadhon. 

1 1  Tha  aingidheachd  'n  a  mheadhon :  agus  cha 
dealaich  foill,  agus  cealg  r'a  shràidibh. 

12  Oir  cha  bu  nàmhaid  a  thug  masladh 
dhomh :  no  dh'  f  huilginn  e. 

1 3  Cha  b'e  fear  le  m  b'f  huathach  mi,  a  dh* 
àrdaich  e  fèin  a'm'  aghaidh :  no  dh'  f holaichinn 
mi  fèin  uaith. 

14  Ach  thusa,  fear  a  bu  choimpire  dhomh 
fèin:  fear  m'iùil,  agus  fear  m'  eòlais. 

15  Le  'cheile  ghabh  sinn  comhairle  bhlasda: 
gu  tigh  Dhè  dh'  imich  sinn  cuideachd. 

16  Gabhadh  am  bàs  sealbh  orra,  rachadh  iad 
sìos  beò  do'n  uaigh :  oir  tha  uilc  ?n  an  àite- 
còmhnuidh,  'n  am  meadhon. 

17  Glaodhaidh  mise  ri  Dia:  agus  saoraidh 
Iehobhah  mi. 

18  Air  feasgar,  air  maduinn,  agus  aig  meadh- 
on-là  ni  mi  urnuigh,  agus  glaodhaidh  mi  gu 
li-àrd :  agus  èisdidh  esan  ri  m'  ghuth. 

1 9  Saoraidh  e  m'anam  ann  an  sìth,  o'n  chòmh- 
rag  a'm'  aghaidh :  oir  is  lionmhor  iad  a  tha  'strì 
rium. 

20  Eisdidh  Dia,  agus  bheir  e  n.uas  iad,  eadhon 
esan  a  tha  ann  o  chiaii :  oir  cha-n'eil  atharrach- 
adh  orra,  agus  cha-n'eil  eagal  Dhe  orra. 

2 1  Shìn  e  mach  a  làmh  'n  an  aghaidh-san  a 
bha  ann  an  sìth  ris:  bhris  e  a  choimhcheangal. 

22  Bu  mhìne  na  ìm  focail  a  bheoil,  ach  bha 
cogadh  n  a  chridhe :  bu  bhuige  a  bhriathra  na 
oladh,  ach  bu  chlaidhean  rùisgte  iad. 

23  Tilg  air  an  Tighearn  do  chùram,  agus  cum- 
aidh  esan  suas  thu :  cha  leig  e  am  f  easd  do  'n 
fhìrean  a  bhi  air  a  ghluasad. 

24  Ach  tilgidh  tusa,  a  Dhè,  sìos  iad :  gu  slochd 
an  sgrios. 

25  Cha  mhair  daoine  fuileachdach,  agus  ceal- 
2fach  leth  an  làithean  :  ach  cuiridh  mise  mo 
dhòigh  annad-sa. 

URNUIGH  MHAIDNE. 

An  Ivi.  Salm. 

Mjiserere  mei,  Deus. 

DEan  iochd  orm,  a  Dhè,  oir  b  aill  le  duine 
mo  shlugadh  suas :  tha  e  'g  am  shàr- 
uchadh  crach  là,  le  cosradh. 

2  B'àill  le  m'eascairdibh  mo  shlugadh  suas 
gach  là :  oir  is  lìonmhor  iad  a  tha  'cogadh  rium 
o  ionad  àrd. 

3  'S  an  là  air  am  bi  eagal  orm  :  earbaidh  mi 
asad-sa. 

4  Ann  an  Dia  moiaidh  mi  'fhocal :  ann  an 
Dia  chuir  mi  mo  dhòigh,  cha-n  eagal  leam  ciod 
a  dh'fheudas  feòil  a  dheanamh  orm. 

5  G-ach  là  tha  iad  a'  fiaradh  mo  bhriathar : 
tha  an  smuaintean  uile  a'm'  aghaidh  chum 

.  uilc. 

6  Tha  iad  a'  cruinneachadh  le  'chèile,  tha  iad 
'g  am  folach  fèin :  tha  iad  a'  toirt  fainear  mo 
cheuman,  'n  uair  a  tha  iad  a'  feitheamh  air 
son  m'anama. 

7  Le  eucoir  an  tèid  iad  as  :  ann  ad  fheirg 
tilg  sìos  na  slòigh,  a  Dhè. 

8  Einn  thu  mo  sheacharain  àireamh,  cuir 
mo  dheoir  ann  ad  shearraig :  nach  'eil  iad  ann 
ad  leabhar  ? 

9  An  sin  pillear  mo  naimhdean  air  an  ais, 
's  an  là  a  ghairmeas  mi  ort :  air  so  tha  fios 
agam  ;  oir  tha  Dia  leam. 

10  Ann  an  Dia  molaidh  mi  'fhocal :  anns  an 
Tighearn  molaidh  mi  'fhocal. 

1 1  Ann  an  Dia  chuir  mi  mo  dhòigh  :  cha-n 
eagal  leam  ciod  a  dh'f  heudas  duine  a  dheanamh 
orm. 

12  Orm-sa,  a  Dhè,  tha  do  bhòidean  :  ìoeaidli 
mi  cliu  dhuit. 

13  Oir  shaor  thu  m'anam  o'n  bhàs,  agus  mar 
an  ceudna  mo  chosan  o  thuisleadh  :  chum  gu'n 
gluaisinn  ann  ad  fhianuis,  a  Dhè,  ann  an  solus 
nam  beò. 

An  lvii.  Salm. 

Miserere  mei,  Deus. 

DEan  trbcair  orm,  a  Dhè,  dean  tròcair  orm, 
oir  annad-sa  tha  m'anam  a'  cur  a  dhòigh : 
agus  fo  sgàile  do  sgiathan  gabhaidh  mi  mo 
thearmunn,  gus  an  tèid  na  h-uilc  so  uile  thairis. 

2  Eighidh  mi  ris  an  Dia  a's  àirde :  ri  Dia  a 
choimhlionas  nithean  air  mo  shon. 

3  Cuiridh  e  neart  o  nèamh  :  agus  saoraidh  e 
mi,  bheir  e  masladh  don  fhear  le'm  b'àill  mo 
shlugadh  suas. 

4  Cuiridh  Dia  a  mach  a  thròcair  agus  'f  hirinn : 
tha  m'anam  am  measg  leòmhan. 

5  Tha  mi  a'm'  luidhe  'am  measg  dream  air 
lasadh :  daoine  aig  am  bheil  am  fiacla  'n  an 
sleaghan,  agus  'n  an  saighdean,  agus  an  teang- 
adh  'n  a  claidheamh  geur. 

6  Ardaich  thu  fèin  os  ceann  nan  nèamh,  a 
Dhè  :  do  ghlòir  os  ceann  na  talmhainn  uile. 

7  Dheasaich  iad  lìon  fa  chomhair  mo  cheum, 
chrom  iad  m;anam  a  sìos  :  chladhaich  iad  slochd 
romham,  thuit  iad  fèin  ;n  a  mheadhon. 

8  Tha  mo  chridhe  deas,  a  Dhè,  tha  mo  chridhe 
deas  :  seinnidh  mi,  agus  molaidh  mi. 

9  Mosgail,  mo  ghlòir;  mosgail,  a  shaltair, 
agus  a  chlàrsach  :  mosglaidh  mi  fèin  moch  air 
mhaduinn. 

10  Molaidh  mi  thu  am  measg  uan  sluagh,  a 
Thighearna  :  seinnidh  mi  dhuit  'am  measg  nan 
cinneach. 

1 1  Oir  is  mòr  do  thròcair  gu  ruig  na  nèamhan : 
agus  d'fhìrinn  gu  ruig  na  neula. 

12  Ardaich  thu  fèin  os  ceann  nan  nòanih,  a 
Dhè  :  do  ghlòir  os  ceann  na  talmhainn  uile. 

An  lviii.  Salm> 

Si  vere  utique. 

AN  labhair  sibh,  a  choimhthionail,  da  rìreadh 
'an  ceartas  :  an  toir  sibh  breth  gu  coth- 
romach,  a  chlann  nan  daoine  ? 

2  Seadh,  'n  'ur  cridhe  tha  sibh  a'  dealbh 
aingidheachd :  air  talamh  tha  sibh  sJ  tomhas 
f  òirneirt  'ur  làmh. 

3  Tha  na  h-aingidh  a'  claonadh  o'n  bhroinn  : 
tha  iad  a'  dol  air  seacharan  o'm  breith,  a'  labhairt 
bhreug. 

4  Tha  an  nimh  mar  nimh  nathrach  :  tha  iad 
mar  nathair  bhodhar,  a  dhruideas  a  cluas  ; 

5  Nach  èisd  ri  guth  nan  druidh :  a  tha  ro 
sheòlta  'n  an  druidheachd. 

6  Bris  am  fiaclan,  a  Dhè,  'n  am  beul,  pronn 
gu  tur  tuisg  nan  leòmhan  òg  a,  a  Thighearna  : 
leaghadh  iad,  mar  uisgeachan  a  ruitheas  gu 
saor,  cuireadh  Dia  a  shaighdean  'n  an  aghaidh, 
agus  gearrar  as  iad. 

7  Mar  sheilcheig  a  bhitheas  a'  leaghadh  as, 
rachadh  iad  as,  mar  thorraicheas  anabuich 
mnatha :  na  faiceadh  iad  a'  ghrian. 

8  Mu'm  mothaich  ur  coireacha  teas  o;n 
droighnich  :  bheir  e  air  falbh  iad  mar  le  ioma- 
ghaoith,  araon  beò,  agus  'n  a  chorruich. 

.9  Bithidh  aoibhneas  air  an  fhìrean  an  uair  a 
chi  e  an  dioghaltas  :  nighidh  e  a  chosan  ann  am 
fuil  an  duine  aingidh. 

10  An  sin  their  duine,  Gu  deimhin  tha  duais 
ann  do'n  fhìrean  :  gu  cinnteach  tha  Dia  ann  a 
tha  'toirt  breth  air  an  talamh. 

URNUIGH  FHRASGAIR. 

An  lix.  Salm. 

Eripe  me  de  inimicis. 

TEasairg  mi  o  m'  naimhdibh,  0  mo  Dhia  : 
dìon  mi  uatha-san  a  tha  'g  èirigh  a'm' 
aghaidh. 

2  Teasairg  mi  o  luchd-deanamh  na  h-euceirt : 
agus  o  dhaoinibh  fuileachdach  saor  mi. 

3  Oir  feuch,  tha  iad  a'  feitheamh  nam  f àth  an 
aghaidh  m'anama :  tha  daoine  cumhachdach 
air  cruinneachadh  a'm'  aghaidh,  cha-n  ann  air 
son  mo  lochd-sa,  no  air  son  mo  pheacaidh,  a 
Thighearna. 

4  Gun  choire  agam-sa  ruithidh  iad  agus 
ulluichidh  siad  iad  fèin  :  mosgail  thusa  a  chuid- 
eachadh  leam,  agus  amhairc. 

5  0  thusa,  a  Thighearn',  a  Dhè  nan  sluagh,  a 
Dhè  Israeil,  mosgail  a  dh'fhiosrachadh  nan 
cinneach  uile  :  na  dean  iochd  air  luchd-eusaont- 
ais  ciontach  sam  bith. 

6  Pillidh  iad  's  an  f  heasgar :  ni  iad  donnal- 
aich  mar  choin,  agus  thèid  iad  mu'n  cuairt  air 
a;  bhaile. 

7  Feuch,  brùchdaidh  iad  a  mach  le'm  beul, 
tha  claidhean  'n  am  bilibh  :  oir  cò,  ars'  iadsan, 
a  chluinneas  ? 

8  Ach  ni  thusa,  a  Thighearna,  gàire  umpa  : 
ni  thu  fanoid  air  na  cinnich  uile. 

9  0  thusa  mo  neart,  feithidh  mi  ort :  oir  is  e 
Dia  mo  dhaingneach. 

10  Mo  Dhia,  gabhaidh  a  thròcair  romham  : 
bheir  Dia  dhomh  jm  faic  mi  mo  mhinun  air 

o 

m'eascairdibh. 

1 1  Na  marbh  iacl,  air  eagal  gu  n  dì-chuimh- 
nich  mo  shluagh :  sgaoil  iad  le  do  neart,  agus 
leag  gu  h-ìosal  iad,  a  Thighearn'  ar  sgiath. 

12  Air  son  peacaidh  am  beoil,  air  son  bhriathar 
am  bilean  glacar  iad  'n  an  àrdan :  eadhon  air 
son  nam  mallachd  agus  nam  breug  a  labhras 
iad. 

13  Sgrios  iad  ann  am  feirg,  sgrios  iad,  agus 
na  bitheadh  iad  ann  :  agus  bitheadh  fìos  aig 
daoine  gu  bheil  Dia  'n  a  uachdaran  ann  an 
Iacob,  gu  ruig  crìoeha  na  talmhainn. 

1 4  Pillidh  iad  's  an  f  heasgar  :  ni  iad  donna- 
laich  mar  choin,  agus  thèid  iad  mu'n  cuairt  air 
a'  bhaile. 

15  Grabhaidh  iad  a  null  agus  a  nall  air  son 
bìclh  :  agus  mur  sàsuichear  iad,  ni  iad  gearan. 

16  Ach  seinnidh  mise  mu  d'  neart,  agus 
àrd-mholaidh  mi  'b  a'  mhaduinn  do  thròcair : 
oir  bu  tusa  mo  dhaingneach,  agus  mo  dhìdean, 
ann  an  là  mo  theanntachd. 

17  0  thusa,  mo  neart,  seinnidh  mi  dhuit :  oir 
is  e  Dia  mo  dhaingneach,  mo  Dhia-sa,  mo 
thròcair. 

An  lx.  Salm. 

Deus,  repidisti  nos. 

ADhè,  thilg  thu  uait  sinn,  sgap  thu  sinn  : 
bha  fearg  ort,  0  pill  thusa  ruinn. 
-  2  Chuir  thu  an  talamh  air  chrith,  bhris  thu  e : 
slànuieh  à  bhiiseadh,  oir  tha  e  air  a  luasgadh. 

3  Nochd  thu  do  d;  shluagh  nithe  eruaidhe  : 
thug  thu  oirnn  fìon  a/  bhuaireis  òl. 

4  Thug  thu  bratach  dhoibli-san  d;an  eagal  thu : 
gu  bhi  air  a  togail  suas  air  sgàth  na  fìrinn, 

5  Chum  gu'n  teasairgear  iadsan  a's  ionmhuinn 
leat:  saor  thusale  d'dheas  làimh,  agus  èisd  rium. 

6  Labhair  Dia  'n  a  naomhachd,  ni  mi  aoibh- 
neas,  roinnidh  mi  Sechem:  agus  tomhaisidhmi 
gleann  Shucoit. 

7  Is  leam-sa  Gilead,  agus  is  leam  Manaseh: 
agus  is  e  Ephraim  neart  mo  chinn ;  Iudah  fear- 
tabhairt  mo  lagha, 

8  Is  e  Moab  mo  shoitheach-ionnlaid,  os  ceann 
Edoim  tilgidh  mi  mo  bhròg  :  thar  Phalestin  ni 
mi  caithream. 

9  Cò  bheir  mi  do'n  bhaile  dhaingnichte : 
cò  threòraicheas  mi  gu  Edom  ? 

10  Nach  tusa,  a  Dhè,  thusa  a  thilg  uait  sinn : 
agus  nach  deachaidh  a  mach,  a  Dhè,  maille 
r'ar  n-armailtibh  ? 

1 1  Thoir  còmhnadh  dhuinn  ann  an  teinn : 
oir  is  dìomhain  furtachd  duine. 

12  Trìd  Dhè  ni  sinn  treuatas:  oir  saltraidh 
esan  sìos  ar  naimhdean. 

An  lxi.  Salm. 

Bxaudi,  Deus. 

171  Isd  a  Dhè,  ri  m'  ghlaodh :  thoir  an  aire  do 
]j    m'  urnuigh. 

2  0  iomall  na  talmhainn  èighidh  mi  riut :  an 
uair  a  bhitheas  mo  chridhe  lag. 

3  Chum  na  carraig'  a;s  àirde  na  mi  fèin, 
treòraich  thusa  mi :  oir  bha  thusa  a'd'  thear- 
munn  dhomh,  a'd'  thùr  làidir  an  aghaidh  an 
nàmhaid. 

4  Gabhaidh  mi  còmhnuidh  ann  ad  phàilliun 
gu  bràth  :  cuiridh  mi  mo  dhòigh  ann  an  sgàil 
do  sgiatlian. 

5  Oir  chuala  tusa,  a  Dhè,  mo  bhòidean :  thug 
thu  oighreachd  dhoibh-san  air  am  bheil  eagal 
d'Ainme. 

6  Cuir  thusa  làithean  ri  làithibh  an  Rìgh  : 
bitheadh  a  bhliadhnan  mar  linn  agus  linn. 

7  Maireadh  e  gu  bràth  am  fianuis  Dhè : 
gleidheadh  tròcair  agus  firinn  e. 

8  Mar  sin  seinnidh  mi  cliu  do  d'Ainm  gu 
bràth :  chum  gu  n  dìol  mi  mo  bhòidean  o  là 
gu  là. 


URNUIGH  MHAIDNE. 

An  lxii.  Salm. 

Nonne  Deo. 

Alr  Dia  a  mhàin  tha  m'anam  a'  feitheamh  : 
uaithe-san  thig  mo  shlàinte. 

2  Is  esan  a  mhàin  mo  charraig  agus  mo 
shlàinte :  is  e  mo  dhìdean,  cha  ghluaisear  gu 
mòr  mi. 

3  Cia  fhad  a  dhealbhas  sibh  aimhleas  an 
aghaidh  duine  :  marbhar  sibh  uile  ;  mar  bhalla 
ag  aomadh,  mar  ghàradh  air  chrith  bithidh  sibh. 

4  A  mhàin  chum  a  thilgeadh  sìos  o  'àirde  tha 
iad  a'  gabhail  comhairle  le  'chèile  :  is  miann 
leo  breugan,  lem  beul  beannaichidh  iad,  ach  'n 
an  cridhe  mallaichidh  iad. 

5  A  mhàin  air  Dia  feith,  0  m'anam  :  oir  is 
ann  uaithe-san  a  tha  mo  dhòchas. 

6  Is  esan  a  mhàin  mo  charraig,  agus  mo 
shlàinte  :  is  e  mo  dhìdean,  cha  ghluaisear  mi. 

7  Ann  an  Dia  tha  mo  shlàinte  agus  mo  ghlòir: 
carraig  mo  neirt,  mo  theàrmunn  is  e  Dia. 

8  Cuiribh  air  gach  àm  'ur  dòigh  ann,  0  a 
shluagh:  dòirtibh  a  mach  'ur  cridhe  'n  a 
fhianuis,  tha  Dia  'n  a  thearmunn  duinn. 

9  Gu  cinnteach  tha  clann  Àdhaimh  'n  an 
dìomhanas,  clann  an  duine  'n  am  brèig :  air 
meidh  ma  chuirear  iad,  is  eutruime  iad  gu  lèir 
na  dìomhanas. 

10  Na  h-earbaibh  à  fòirneirt,  agus  à  reubainn 
na  deanaibh  uaill :  an  uair  a  dh'fhàsas  saoibh- 
reas,  na  cuiribh  'ur  cridhe  air. 

1 1  Aon  uair  labhair  Dia,  dà  uair  chuala  mi 
so  :  Gur  le  Dia  cumhachd. 

12  Mar  an  ceudna  dhuit-sa,  a  Thighearna, 
buinidh  tròcair :  oir  bheir  thu  luigheachd  do 
dhuine  a  rèir  'oibre. 

An  lxiii.  Salm. 

Deus,  Deus  meus. 

ADhia  is  tu  mo  Dhia-sa:  gu  moch  iarraidh 
mi  thu. 

2  Tha  tart  air  m'anam  a'd;  dhèigh,  tha 
m'f  heòil  a'  togradh  a  d'ionnsuidh  :  ann  an  tìr 
thioraim  agus  thartmhoir  as  eugmhais  uisge. 

3  Chum,  mar  a  chunnaic  mi  thu  ann  ad  ionad 
naomh :  gu  làicinn  do  chumhachd  agus  do 
ghlòir. 

4  Do  bhiìffh  ffur  fearr  do  chaoimhneas-i>:ràidli 
na  beatha :  bheir  mo  bhilean  cliu  dhuit. 

5  Mar  siu  beannaiehidh  mi  thu  an  cian  is  beò 
mi  :  anu  ad  Ainm  togaidh  mi  mo  làmhan. 

6  Mar  le  smior  agus  le  saill  sàsuichear 
ni'anam :  agus  k  bilibli  aoi  blineach  molaidh 
mo  bheul  tliu ; 

7  'N  uair  a  chumhnicheas  mi  ort  air  mo 
leabaidh  :  a  bheachd-smuaiuicheas  mi  ort  ann 
am  fairibh  na  h-oidhche. 

8  A  chionn  gu  robh  thu  a'd'  chabhair  aoam : 
uime  sin  fo  sgàile  do  sgiathan  ni  mi  gairdeachas. 

9  Tha  m'anam  a'  dlùth-leantuinn  riut :  cum- 
aidh  do  dheas  làmh  suas  mi. 

10  Ach  iadsan  a  dh'iarras  m'anam  a  chum  a 
sgrios  :  theid  iad  do  ionadaibh  ìochdarach  na 
talmhainn. 

11  Tuitidh  iad  le  faobhar  a'  chlaidheimh  : 
mar  chuibhrionn  do  na  sionnachaibh  bithidh  iad. 

12  Ach  bithidh  an  Kìgh  aoibhneach  ann  an 
Dia ;  ni  gach  neach  a  mhionnaicheas  air-san, 
uaill :  an  uair  a  dhruidear  beul  na  dream,  a 
labhras  breug. 

An  Jxiv.  Salm. 

Exaudi  Deus. 

Elsd,  a  Dhe,  ri  m'  ghuth,  ann  am  asluch- 
adh  :   o  eagal  an  nàmhaid  glèidh  mo 
bheatha. 

2  Folaich  mi  o  chomhairle  dhìomhair  dhroch 
dhaoine  :  o  chomhchruÌDneachadh  luchd-dean- 
amh  na  h-euceirt. 

3  A  gheuraich  mar  chlaidheamh  an  teang- 
adh :  a  dheasaich  an  saighdean,  eadhon  briath- 
ra  searbha. 

4  Chum  an  tilgeadh  ann  an  ionadaibh  dìomli- 
air  air  an  duine  ionraic:  gu  h-obann  tilgidh  iad 
air,  agus  cha  bhi  eagal  orra. 

5  Gabhaidh  iad  misneach  dhoibh  fèin  ann  an 
droch-bheirt :    labhraidh   iad   le   'chèile  m\\ 

leagadh  ribeacha  gu  dìomhair,  's  e  a  their  iad, 
Cò  chi  sinn  ? 

6  Eannsaichidh  iad  a  mach  eucearta,  coimh- 
lionaidh  iad  mìn-rannsachadh :  agus  sin  'an 
taobh  a  stigh  de  dhuine,  eadhon  's  a'  chridhe 
dhomhain. 

7  Ach  tilgidh  Dia  saighead  orra-san  :  gu 
h-obann  bithidh  iad  air  an  lotadh. 

8  Agus  bheir  iad  air  an  teangaidh  fèin  tuiteam 
orra  fèin  :  teichidh  gach  neach  a  chi  iad. 

9  Agus  bithidh  eagal  air  gach  duine,  agus 
cuiridh  iad  'an  cèill  obair  Dhè  :  oir  tuigidh  iad 
a  ghnìomh-san. 

10  M  am  fìrean  aoibhneas  anns  an  Tighearn, 
agus  cuiridh  e  a  dhòchas  ann  :  agus  ni  iadsan 
uile  a  tha  ceart  'n  an  cridhe  gairdeachas. 


URNUIGH  FHEASGAIR. 

An  lxv.  SctlìYi. 


Te  decet  hymnus. 

OKt-sa,  0  Dhèt  tha  moladh  a' feitheamh  ann 
an  Sion  :  agus  dhuit-sa  dìolar  sl'  bhòid. 

2  0  thusa  a  dh'  èisdeas  ri  urnuigh  :  thugad- 
sa  thig  gach  feòil. 

3  Thug  eucearta  buaidh  oirnn .  ar  n-eus- 
aontais  glanaidh  tusa  uainn. 

4  Is  beannaichte  esan,  a  thaghas  tusa,  agus  a 
bheir  thu  am  fagus  duit :  gheibh  e  còmhnuidh 
a'd' chùirtibh,  sàsuichear  sinne  le  maitheas  do 
thighe,  do  theampuill  naoimh, 


Na  Sailm. 


An  xii.  LA. 


5  Le  nithibh  uamhasach  ann  an  ceartas  bheir 
thu  freagradh  dhuinn,  a  Dhè  ar  slàinte  :  dòchas 
uile  chrìocha  na  talmhainn,  agus  na  fairge 
fada  uainn. 

6  À  tha  'socrachadh  nam  beann  le  do  chumh- 
achd  :  air  do  chrioslachadh  le  neart. 

7  A  chaisgeas  fuaim  fhairgeachan :  fuaim  an 
tonn,  agus  buaireas  nan  cinneach. 

8  Gabhaidh  eadhon  luchd-àiteachaidh  nan 
crìoch  fada  mach  eagal  roimh  do  chomharaidh- 
ean  :  bheir  thusa  air  dol  a  mach  na  maidne  agus 
an  fheasgair  gairdeachas  a  dheanamh. 

9  Tha  thu  a'  fìosrachadh  na  talmhainn,  agus 
'g  a  uisgeachadh  :  ni  thu  ro  bheartach  e. 

10  Oir  tha  amhainn  Dhè  làn  a  dh'  uisge  : 
deasaichidh  tu  arbhar,  'n  uair  a  dh'  ulluich  thu 
e  mar  so. 

1 1  Tha  thu  gu  pailt  ag  uisgeachadh  'iomair- 
ean,  tha  thu  a'  leagadh  sìos  a  sgrìoban :  le 
frasaibh  ni  thu  tais  e,  beannaichidh  tu  'fhàs. 

12  Crùnaidh  tu  a'  bhliadhna  le  d'  mhaitheas  : 
agus  silidh  do  cheuman  saill. 

13  Silidh  iad  air  cluainibh  an  fhàsaich  :  agus 
ni  na  cnuic  gairdeachas  air  gach  taobh. 

14  Tha  na  cluaineaD  air  an  sgeadachadh  le 
treudaibh  :  agus  tha  na  glinn  air  an  còmhdach- 
adh  le  arbhar,  ni  iad  iolach  ait,  seadh  seinnidh 
iad. 

An  lxvi.  Salrn,. 

Jubilate  Deo. 

TOgaibh  iolach  ait  do  Dhia,  a  thìrean  uile  : 
seinnibh  giòir  'Ainme,  deanaibh  a  chliu 
glòrmhor. 

2  Abraibh  ri  Dia,  Cia  uamhasach  d'oibre  : 
trìd  meud  do  neirt  strìochdaidh  do  naimhdean 
dhuit. 

3  Sleuchdaidh  gach  tìr  dhuit :  agus  seinnidh 
iad  dhuit,  seinnidh  iad  do  dAinm. 

4  Thigibh,  agus  faicibh  oibre  Dhè:  uamhasach 
tha  e  'n  a  ghnìomharaibh  air  cloinn  nan  daoine. 

5  Thionndaidh  e  a'  mhuir  gu  talamh  tioram  : 
troimh  an  t-sruth  ghabh  iad  thairis  d'an  cois ; 
an  sin  rinn  sinn  gairdeachas  ann. 

6  Le  'thrèun  neart  riaghlaidh  e  gu  bràth, 
amhaircidh  a  shùilean  air  na  cinnich :  na 
h-àrdaicheadh  luchd-ceannairc  iad  fèin. 

7  Beannaichibh,  0  a  shlòigh,  ar  Dia-ne  :  agus 
thugaibh  air  fuaim  a  mholaidh  'bhi  air  a, 
cluinntinn ; 

8  Neach  a  chumas  ar  n-ajpam  beò  :  agus  nach 
leig  le  'r  cois  caruchadh. 

9  Oir  dhearbh  thu  sinn,  a  Dhè  :  ghlan  thu  sinn 
anns  an  teine,  mar  a  ghlanar  airgiod. 

10  Thug  thu  steach  's  an  lìon  sinn  :  chuir  thu 
teinn  air  ar  leasraidh. 

1 1  Thug  thu  air  daoinibh  marcachd  thar  ar 
cinn  :  chaidh  sinn  troimh  theine  agus  troimh 
uisge,  ach  thug  thu  mach  sinn  gu  ionad 
saoibhir. 

12  Thèid  mi  do  d'thigh  le  ìobairtibh-loisgte : 
coimhlionaidh  mi  dhuit  mo  bhòidhean,  leis  an 
d'f  hosgladh  mo  bhilean,  agus  a  labhair  mo  bheul, 
an  uair  a  bha  mi  ann  an  èigin. 

13  Iobairtean-loisgte  dh'  fheudail  reamhar 
ìobraidh  mi  dhuit,  maille  ri  tuis  reitheacha 
bheir  mi  auas  buar  maille  ri  gabhraibh, 

14  Thigibh,  èisdibh,  sibhse  uile,  air  am  bheil 
eagal  Dhè  :  agus  cuiridh  mi  'n  cèill  na  rinn  e 
air  son  m'  anama. 

1 5  Ghlaodh  mi  ris  le  m'  bheul :  agus  dh'àrd- 
aicheadh  e  le  m'  theangaidh. 

16  Ma  bheir  mi  spèis  do  euceart  a'm'  chridhe  : 
cha-n  èisd  an  Tighearn  rium. 

1 7  Gu  dearbh  dh  eisd  Dia  :  thug  e  an  aire  do 
ghuth  miirnuigh. 

18  Beannaichte  gu  robh  Dia,  nach  do 
thionndaidh  m'urnuigh  uaithe-san  :  agus  a  thrò- 
cair  uam-sa. 

An  lxvii.  Sahn. 

Deus  misereatur. 

GU'n  deanadh  Dia  tròcair  oirnn,  agus  gum 
beannaicheadh  e  sinn :  agus  gu'n  tugadh 
e  air  a  ghnùis  dealrachadh  oirnn ; 

2  Chum  gu'n  aithnichear  do  shlighe  air  an 
talamh  :  do  shlàinte  'am  measg  nan  uile  chinn- 
each. 

3  Moladh  na  slòigh  thu,  a  Dhè  :  moladh  na 
slòigh  uile  thu. 

4  Bitheadh  na  Cinnich  aoibhneach,  agus 
deanadh  iad  luathghaire  :  oir  bheir  thusa  breth 
air  na  slòigh  ann  an  ceartas,  agus  riaghlaidh  tu 
na  cinnich  air  an  talamh. 

5  Moladh  na  slòigh  thu,  a  Dhè :  moladh  na 
slòigh  uile  thu. 

6  Bheir  an  talamh  a  thoradh :  gu'm  beann- 
aicheadh  Dia,  ar  Dia-ne,  sinn. 

7  Gù'm  beannaicheadh  Dia  sinn  :  agus  gu'n 
robh  'eagal-san  air  uile  chrìochaibh  na  talmh- 
ainn. 

An  lxviii.  Salm. 

Exurgat  Deus. 

Elreadh  Dia,  bitheadh  a  naimhdean  air  an 
sgapadh  :  agus  teicheadh  iadsan  aig  am 
bheil  fuath  dha,  o  'ghnùis. 

2  Mar  a  dh/fhuadaichear  deatach,  fuadaichear 
iad :  mar  a  leaghar  cèir  fa  chomhair  an  teine, 
sgriosar  droch  dhaoine  'am  fianuis  Dhè. 

3  Ach  bitheadh  na  f ìreanan  aoibhneach,  dean- 
adh  iad  gairdeachas  'am  fìanuis  Dhè :  agus 
bitheadh  iad  suilbhir  le  luathghaire. 

4  Seinnibh  do  Dhia,  molaibh  '  Ainm :  àrdaich- 
ibh  esan  a  tha  'marcachd  air  na  nèamhan  le 
'Ainm  Iah,  agus  deanaibh  gairdeachas  'n  a 
fhianuis. 

5  Athair  nan  dìlleachdan,  agus  breitheamh 
nam  bantrach :  is  e  Dia  ann  an  ionad-còmh- 
nuidh  a  naomhachd. 

6  Suidhichidh  Dia  na  daoine  aonaranach  ann 
an  teaghlach,  bheir  e  mach  iadsan  a  tha  ceang- 
ailte  le  cuibhreachaibh :  ach  gabhaidh  na  ceann- 
aircich  còmhnuidh  ann  an  tìr  thartmhoir. 

7  A  Dhè,  'n  uair  a  chaidh  thu  mach  roimh  do 
shluagh  :  'n  uair  a  dh'  imich  thu  anns  an  fhàs- 
ach, 

8  Chriothnaich  an  talamh,  shil  mar  an  ceudna 
na  nèamhan  :  leagh  na  beanntan  o  làthair  Dhè, 
Sinai  sin  fèin  o  làthair  an  Tighearna  Dhè  Israeil. 

9  Shil  thu  nuas  uisge  gu  pailt,  a  Dhè,  air 
d' oighreachd  :  agus  i  sgìtb,  dh'  fhurtaich  thu. 

10  Chòmhnuich  do  choimhthional  innte  : 
dheasaich  thu,  a  Dhè,  de  d'  mhaitheas  do  'n 
bhochd. 

1 1  Chuir  an  Tighearn  a  ghuth  a  mach :  bu 
lìonmhoir  cuideachd  na  muinntir  a  dh'  fhoill- 
sich  e. 

12  Theich,  theich  rìghrean  nan  armailtean : 
agus  roinn  ise  a  dh'  fhan  aig  an  tigh  a  chreach. 

13  G-ed  luidh  sibh  'am  measg  choireacha, 
bithibh  sibh  mar  sgiathaibh  columain  :  air  an 
còmhdach  le  h-airgiod,  agus  'iteagan  le  òr 
buidhe. 

14  'N  uair  a  sgaoil  an  t-Uile-chumhachdach 
rìghrean  innte :  bha  i  geal  mar  shneachd  air 
Salmon. 

1 5  Tha  beinn  Dhè  mar  bheinn  Bhàsain  :  'n  a 
beinn  àrd  mar  bheinn  Bhàsain. 

16  C'ar  son  a  leumas  sibh,  a  bheanntan  àrda  ? 
is  i  so  a'  bheinn  anns  am  miann  le  Dia  còmh- 
nuidh  a  ghabhail :  seadh,  còmhnuiehidh  an 
Ti^hearn  innte  gu  bràth. 

17  Tha  carbaid  Dhè  'n  am  fìchead  mìle,  le 
mìltean  de  mhìltibh  Aingeal :  tha  an  Tighearn 
'n  am  measg,  mar  ann  an  Sinai,  's  an  ionad 
naomh. 

18  Chaidh  thu  suas  air  ionad  àrd,  thug  thu 
bruid  ann  am  braighdeanas,  thug  thu  tiodhlac- 
an  do  dhaoinibh  :  seadh,  eadhon  do  dhaoinibh 
ceannairceach,  chum  gu'n  gabhadh  an  Tighearn 
Dia  còmhnuidh  'n  am  measg. 

19  Beannaichte  gu  robh  an  Tighearn  :  a  tha 
gach  là  'g  ar  cumail  suas,  Dia  ar  slàinte. 

20  Is  e  ar  Dia-ne,  Dia  na  slàinte :  agus  do  'n 
Tighearn  Dia  buinidh  an  t-slighe  o'n  bhàs. 

2 1  Ach  brisidh  Dia  ceann  a  naimhde : 
claigionn  greannach  an  fhir  a  dh'imicheas  'n  a 
pheacaidhean. 

22  Thubhairt  an  Tighearn,  Mar  o  Bhàsan, 
bheir  mi  mo  shluagh  air  an  ais  :  bheir  mi  air 
an  ais  iad,  mar  o  dhoimhneachdaibh  na  fairge. 

23  Chum  gu  n  tumar  do  chos  ann  am  fuil  do 
naimhde :  teangadh  do  mhadraidh  anns  an 
ni  cheudna. 

24  Chunnaic  iad  do  thriall,  a  Dhè  :  triall  mo 
Dhè,  mo  Rìgh,  anns  an  ionad  naomh. 

25  Dh'  imich  an  luchd-seinn  air  thoiseach,  an 
luchd-ciuil  ?n  an  dèigh :  ann  am  meadhon 
mhaighdean  a'  bualadh  thiompan. 

26  Anns  na  coimhthionail  beannaichibh  Dia  : 
an  Tighearn  o  thobar  Israeil. 

27  An  sin  tha  Beniamin  beag  ;n  a  uachdaran 
orra,  ceannardan  Iudah  an  luchd-comhairle : 
ceannardan  Shebuluin,  ceannardan  Naphtali. 

28  Dh'  àithn  do  Dhia  dhuit  do  neart :  neart- 
aich,  a  Dhè,  an  ni  so  a  rinn  thu  air  ar  son ; 

29  Air  son  do  thea-mpuill  ann  an  lerusalem  : 
bheir  rìghrean  tiodhlac  dhuit. 

30  Smachdaich  luchd  nan  sleagh,  mòr-chuid- 
eachd  nan  tarbh,  le  laoigh  an  t-sluaigh,  gus  an 
strìochd  iad  le  mìribh  airgid  :  sgap  thusa  na 
slòigh  a  ghabh  tlachd  de  n  chogadh  ; 

31  Thig  àrd  uaislean  as  an  Eiphit :  sìnidh 
Etiopia  a  làmhan  a  mach  gu  luath  ri  Dia. 

32  A  rìoghachda  na  talmhainn,  seinnibh  do 
Dhia  :  seinnibh  moladh  do  ;n  Tighearn. 

33  Dhà-san  a  tha  'marcachd  air  nèamhan  nan 
nèamh  o  chian  :  feuch,  tha  e  a;  cur  a  mach  a 
ghutha,  guth  a  neirt. 

34  Thugaibh-se  neart  do  Dhia  :  thar  Israel 

o 

tha  a  ghlòir,  agus  tha  a  neart  anns  na  neul- 
aibh. 

35  Isuamhasach  thusa,  a  Dhè,  o  d'ionadaiKh 
naomha  :  is  e  Dia  Israeil  a  bheir  neart  agus 
trcòir  d'a  shluagh  ;  gu  ma  beannaichte  Dia. 


T 


URNUIGH  FHEASGAIR, 

An  lxix.  Salm> 

Sàlvum  me  fa<\ 

Easairg  mi,  a  Dhè  :  oir  thàinig  na  h-uisg- 
eacha  steach  gu  ruig  m'  anam. 

2  Tha  mi  a'  dol  fodha  ann  an  làthaich 
dhomhain,  gun  àite  gu  seasamh :  tha  mi  air 
teachd  gu  doimhneachdaibh  nan  uisgeachan, 
agus  tha  'n  sruth  a'  dol  tharum. 

3  Tha  mi  sgìth  le  'm  ghlaodhaich,  tha  mo 
sgornan  air  tiormachadh  :  tha  mo  shùilean  air 
fàilneachadh  le  feitheamh  air  mo  Dhia. 

4  ls  lìonmhoire  na  falt  tnu  chinn  iadsan,  aio: 
am  bheil  fuath  dhomh  gun  aobhar  :  tha  iadsan 
air  fàs  làidir,  le  'm  b'àill  mo  mhilleadli,  a  tha  'n 
an  naimhdibh  dhomh  gu  h-eucorach. 

5  An  tii  sin  nach  d'  thug  mi  leam,  an  sin  is 
èigin  domh  'aiseag  :  tha  fios  agad-sa,  a  Dhè, 
air  m'  amaideachd,  agus  cha-n'eil  mo  lochdan 
folaichte  ort-sa. 

6  Na  bitheadh  nàire  air  mo  sgàth-sa  orra-san, 
a  dh'  fheitheas  ort-sa,  a  Thighearna  Dhè  nan 
slògh :  na  bitheadh  air  mo  sgàth-sa  amhluadh 
orra-san,  a  dh'  iarras  thusa,  a  Dhè  Israeil. 

7  Oir  air  do  sgàth-sa  dh'  f  huiling  mi  masladh  : 
chòmhdaich  amhluadh  mo  ghnùis. 

8  Is  coigreach  mi  do  m'  bhràithribh  :  agus 
coimheach  do  chloinn  mo  mhàthar. 

9  Oir  dh'  ith  eud  do  thighe  suas  mì :  agus 
orm-sa  thuit  toibheum  na  muinntir  sin  a  thug 
toibheum  dhuit-sa. 

10  Agus  an  uair  a  dh' irioslaich  mi  m' anam 
le  trasgadh  :  bha  e  'n  a  mhasladh  dhomh. 

1 1  Agus  rinn  mi  mo  chulaidh  de  shac-eudach  : 
agus  bha  mi  a  m'  leth-f  hocal  aca. 

12  Tha  iadsan  a  tha  'n  an  suidhe  anns  a' 
gheata,  a'  labhairt  ann  am  aghaidh:  agus  tha  mi 
ann  am  òran  aca-san  a  tha  'g  òl  dibhe  làidir. 

13  Ach  air  mo  shon-sa,  tha  m'  urnuigh  riut-sa, 
a  Thighearna  :  ann  an  àm  taitDeach. 

14  A  Dhè,  ann  an  lìonmhoireachd  do  tbròcair 
èisd  rium  :  ann  am  fìrinn  do  shlàinte. 

1 5  Saor  mi  o'n  làthaich,  agus  na  racham  sìos  : 
teasairgear  mi  uatha-san  le  'm  fuathach  mi,  agus 
o  na  h-uisgeachaibh  domhain. 

16  Na  rachadh  tuil  nan  uisge  tharum,  agus 
na  sluigeadh  an  doimhneachd  mi :  agus  na 
druideadh  an  slochd  a  bheul  orm. 

1 7  Eisd  rium,  a  Thighearn',  oir  is  maith  do 
chaoimhneas  gràdhach  :  a  rèir  lìonmhoireachd 
do  chaomh-thròcairean  pill  rium. 

1 8  Agus  na  folaich  do  ghnùis  o  d'  òglach,  oir 
tha  mi  ann  an  airc :  èisd  rium  gu  grad. 

19  Druid  ri  m'  anam,  saor  e  :  a  bhrìgh  rn' 
eascairdean  teasairg  mi. 

20  Is  aithne  dhuit  mo  mhasladh,  agus  mo 
nàire,  agus  mo  mhi-chliu  :  a'  d'  f  hianuis  tha  mo 
naimhdean  uile. 

21  Bhris  masladh  mo  chridhe,  agus  tha  mi 
iarganach  :  agus  dh'  amhairc  mi  air  son  neach  a 
ghabhadh  truas,  ach  cha  robh  e  ann,  agus  oir  son 
luchd-comhfhurtachd,  ach  cha  d'  fhuair  mi  iad. 

22  Agus  thug  iad  dhomh  mar  mo  bhiadh 
domblas  :  agus  ann  am  ìotadh,  thug  iad  dhomh 
fìon-geur  r'a  òl. 

23  Bitheadh  am  bòrd  fa  ?n  comhair  mar  ribe  : 
agus  an  soirbheachadh  mar  cheap-tuislidh 
dhoibh. 

24  Dorchaichear  an  sìiilean,  chum  nach  faic 
iad  :  agus  thoir  air  an  leasraidh  a  ghnàth  bhi 
air  chrith. 

25  Dòirt  d'  fhearg  orra  :  agus  glacadh  do 
chorruich  gheur  iad. 

26  Bitheadh  an  àite-tàimh  fàs  :  n  am  pàill- 
iunaibh  na  gabhadh  neach  còmhnuidh. 

27  Oir  gheur-lean  iad  an  ti  a  bhuail  thusa : 
agus  labhair  iad  chum  doilgheis  dhoibh-san  a 
lot  thu. 

28  Cuir  euceart  r'an  euceart :  agus  na  tigeadh 
iad  a  steach  a'  d'  f  hìreantachd-sa. 

29  Dubh  a  mach  iad  à  leabhar  nam  beò  :  agus 
mailleris  na  fìreanaibh  na  sgrìobhar  iacì. 

30  Ach  mise,  tha  bochd  agus  brònach : 
togadh  do  shlàinte,  a  Dhè,  an  àird  mi. 

31  Molaidh  mise  ainm  Dhè  le  òran  :  agus 
àrdaichidh  mi  e  le  breith-buidheachais. 

32  Agus  is  fearr  leis  an  Tighearn  so  na  damh  : 
na  tarbh  òg  a  tha  adharcach,  crobhanach. 

33  Chi  na  daoine  sèimhe  so,  agus  bithidh 
aoibhneas  orra  :  sibhse  a  dh'  iarras  an  Tighearn, 
bithidh  'ur  cridhe  beò. 

34  Oir  èisdidh  an  Tighearn  ris  na  bochdaibh  : 
agus  cha  dean  e  tàir  air  a  phrìosanaich. 

35  Moladh  na  nèamhan  agus  an  talamh  e  : 
na  cuaintean,  agus  gach  ni  a  ghluaiseas  annta. 

36  Oir  saoraidh  Dia  Sion,  agus  togaidh  e 

bailtean  Iudah  :  agus  gabhaidh  ìad  còmhnuìdh 
an  sin,  agus  raealaidh  iad  i. 

37  Sealbhaichidh  sliochd  a  sheirbhiseach  i : 
agus  gabhaidh  iadsan,  a  ghràdhaicheas  'ainm- 
san,  còmhnuidh  innte. 

An  lxx.  Salm. 

Deus  in  adjutorium. 

ADhè,  chum  mo  theasairginn :  a  Thighearna, 
chum  mo  chuideachaidh  dean  deifir. 

2  Bitheadh  nàire  agus  amhluadh  orra  san,  a 
tha  'g  iarraidh  m'  anama  :  pillear  air  an  ais 
iad,  agus  mòr-amhluadh  gu  robh  orra-san,  a 
tha  'miannacbadh  uilc  dhomh. 

3  Gu'm  pillear  iadsan  air  an  ais  mar  thuarasdal 
d'an  nàire  :  a  their  rium,  Ahà,  ahà. 

4  Deanadh  iadsan  uile,  a  tha  'g  ad  iarraidh, 
aoibhneas  agus  gairdeachas  annad  :  agus  abradh 
iadsan  a  ghnàth,  le  'n  ionmhuinn  do  shlàinte, 
Mòr-mholadh  gu  robh  do  Dhia. 

5  Ach  tha  mise  bochd  agus  uireasbhuidheach  : 
a  Dhè,  greas  a  m'  ionnsuidh. 

6  Is  tusa  mo  chabhair  agus  m'  Fhear-saoraidh : 
a  Thighearna,  na  dean  moille. 

URNUIGH  MHAIDNE. 

An  lxxi.  Salm. 
In  te  Domirie,  speravi. 

ANnad-sa,  a  Thighearna,  cuiream  mo  dhòigh, 
nàire  na  bithcadh  orm  am  feasd  :  a'd' 
chcartas  teasairg  mi,  agus  thoir  orm  dol  as  : 
aom  do  chluas  rium  agus  saor  mi. 

2  Bi-sa  a'  d'  charraig  làidir  dhomh,  chum  an 
rachainn  a  ghnàth  :  dh'  àithn  thu  mi  'bhi  air 
mo  shaoradh,  oir  is  tu  mo  charraig  agus  mo 
dhaingneach. 

3  0  mo  Dhia,  thoir  fuasgladh  dhomh  à  làimh 
an  aingidh  :  à  làimh  an  duine  eucoraich  agus 
an-iochdmhoir. 

4  Oir  is  tusa  mo  dhòchas,  a  Thighearna  Dhè  : 
mo  dhòigh,  o  m'  òige. 

5  Leat-sa  chumadh  mise  suas  o'n  bhroinn  :  à 
innibh  mo  mhàthar  bhuin  thu  mi,  ort-sa 
bithidh  mo  mholadh  an  còmhnuidh. 

6  Mar  aobhar  iongantais  tha  mi  aig  mòran  : 
ach  is  tusa  mo  thearmunn  làidir. 

7  Lìonar  mo  bheul  le  d'  mholadh :  le  d'  urram- 
sa  gach  là. 

8  Na  tilg  uait  mi  'an  àm  sean  aoise  :  'n  uair 
a  dh'  fhàilnicheas  mo  neart  na  trèig  mi. 

9  Oir  labhair  mo  naimhdean  a'  m'  aghaidh, 
agus  ghabh  iadsan,  a  tha  'feitheamh  nam  fàth 
air  m'  anam,  comhairle  le  'chèile,  ag  ràdh  : 
Thrèig  Dia  e,  ]eanaibh  e  gu  teann,  agus  glac- 
aibh  e,  oir  cha-n'eil  neach  ann  a  shaoras  e. 

10  A  Dhè  na  bi-sa  fada  uam  :  0  mo  Dhia, 
greas  gu  m'  chabhair. 

11  Bitheadh  nàire,  bitheadh  claoidh  air 
eascairdibh  m'anama:  còmhdaichear  le  masladh 
agus  le  mi-chliu  iadsan,  a  tha  'g  iarraidh  m'uilc. 

12  Ach  sìor-earbaidh  mise  :  agus  cuiridh  mi 
ri  d'  chliu  uile. 

13  Aithrisidh  mo  bheul  d'  fhìreantachd,  air 
feadh  an  là  do  shlàinte  :  ged  nach  aithne  dhomh 
an  àireamh. 

14  Thèid  mi  air  m'  aghaidh  ann  an  neart  an 

Ka  Saihn. 


Tighearna  Dhc  :  ni  mi  sgeul  air  cV  fhireantaehd, 
d'  f  hìreantachd  fèin  a  mhàin. 

15  0  'Dhè,  theagaisg  thu  mi  o  m'  òige  :  agus 
gu  ruige  so  chuir  mi  d'  oibre  iongantach  'an 
cèill 

16  Agus  a  nis  an  uair  a  tha  mi  sean  agus 
liath,  a  Dhè  na  trèig  mi  :  gus  an  cuir  mi  'an 
cèill  do  neart  do  'n  àl  so,  do  gach  àl  ri  teachd 
do  chumhachd. 

1 7  Agus  tha  d'  f  hìreantachd-sa,  a  Dhè,  ro 
àrd :  0  thusa  a  rinn  nithe  mòra  ;  a  Dhè,  cò 
is  cosmhuil  riut  ? 

18  A  nochd  dhomh  teanntachdan  mòra  agus 
cruaidh',  a  bheothaicheas  mi  a  rìs  :  agus  o 
dhoimhneachdaibh  na  talmhainn  a  bheir  a  nìos 
mi  a  rìs. 

19  Meudaichidh  tu  mo  mhòrachd  :  agus  air 
gach  taobh  bheir  thu  sòlas  dhomh. 

20  Uime  sin  molaidh  mise  thu  air  an  t-saltair, 
seadh  d'  f hìrinn-sa,  mo  Dhia  :  seinnidh  mi 
dhuit  air  a'  chlàrsaich,  0  aoin  naoimh  Tsraeil. 

21  Ni  mo  bhilean  mòr-ghairdeachas  an  uair  a 
sheinneas  mi  dhuit  :  agus  m'  anam  a  shaor  thu. 

22  Labhraidh  mar  an  ceudna  mo  theangadh 
air  d'  fhìreantachd  air  feadh  an  là  :  oir  chuir- 
eadh  amhluadh,  oir  chuireadh  nàire  orra-san,  a 
tha  'g  iarraidh  m'  aimhleis. 

it'  i«(4t  v*  '  f fitavL f4f° ' f  m'  1 1 i  (ì  i  *»1  >riflH 

Aif  Jxxii.  Salm. 

Dc-iis,  Judicium. 

ADhè,  thoir  do  bhreitheanais  do  'n  Rìgh  : 
agus  cl'  f  hìreantachd  do  mhac  an  Bìgh. 
2  Bheir  esan  breth  air  do  shluagh  le  flreant- 
achd  :  agus  air  do  bhodhdaibh  le  ceartas. 

3  Bheir  na  beaniita  sìth  do  'n  t-sluagh  :  agus 
na  tulaichean. 

4  Le  ceartas  bheir  e  breth  air  bochdaibh  an 
t-sluaigh  :  saoraidh  e  clann  nan  ainnis,  ach 
mìn-bhrisidh  e  fear  an  fhòirneirt. 

5  Bithidh  d'  eagal  orra  am  feadh  a  mhaireas 
a'  ghrian  agus  a'  ghealach  :  o  linn  gu  linn. 

6  Thig  e  nuas  mar  uisge  air  an  fhaiche 
bhuainte  :  mar  f  hrasaibh  a  dh'  uisgicheas  an 
talamh. 

7  'Na  làthaibh -san  soirbhichidh leis an f hìrean : 
agus  bithidh  pailteas  sìth'  ann,  gus  nach  bi  a' 
ghealach  ann  na's  mò. 

8  Agus  bithidh  uachdaranachd  aige  o  fhairge 
gu  fairge  :  agus  o'n  amhainn  gu  ruig  crìochaibh 
na  talmhainn. 

9  'N  a  fhianuis  sleuchdaidh  sìos  luchd-còmh- 
nuidh  an  fhàsaich  :  agus  imlichidh  a  naimhdean 
an  ùir. 

10  Bheir  rìghrean  Tharsis  agus  nan  Eilean 
tiodhlacan  uatha :  bheir  rìghrean  Sheba  agus 
Shaba  tabhartais  dha. 

11  Agus  sleuchdaidh  na  h-uile  rìghrean  sìos 
dha  :  ni  na  cinnich  uile  seirbhis  dha. 

12  Oir  saoraidh  e  an  t-ainnis  an  uair  a  dh' 
èigheas  e :  agus  an  truaghan,  aig  nach  'eil 
fear-cuideachaidh. 

13  Caomhnaidh  e  am  bochd  agus  am  feumach: 
agus  tèarnaidh  e  anama  nam  feumach. 

14  0  fhoill  agus  o  fhòirneart  saoraidh  e  an  an- 
am:  agus  bithidh  am  fuil  luachmhor  'na  shùilibh. 

15  Agus  bithidh  e  beò,  agus  bheirear  dha  a 
dh'  òr  Sheba :  agus  nithear  urnuigh  air  a  shon 
a  ghnàth.  gach  là  beannaichear  e. 

1 6  Bithidh  dorlach  sìl  's  an  talamh  air  mullach 
nam  beann  :  crathaidh  mar  Lebanon  a  thoradh, 
agus  thig  muihntir  a'  bhaile  fo  bhlàth  mar 
luibh  na  talmhainn. 

17  Bithidh  'ainm-san  buan  gu  sìorruidh  ; 
comh-mhairionn  ris  a'  ghrèin  bithidh  'ainm-san: 
agus  ann-san  beannaichear  na  slòigh  uile,  agus 
beannaichidh  iadsan  e. 

18  Beannaichte  gu  robh  an  Tighearn  Dia, 
Dia  Israeil  :  an  ti  a  mhàin  a  ni  nithean 
iongantach  ; 

19  Agus  beannaichte  gu  robh  'ainm  giòr- 
mhor-san  gu  sìorruidh  :  agus  lìonar  an  talamh 
uiìe  le  'Ghlòir.    Amen,  agus  Amen. 


U  R  N  U  JGH    F  H  E  A  S  G  A  1 11 . 

A  ìi  lxxiii  Srdm. 

Quam  bonns  Isiricì. 

GU   deimhin  tha  Dia  maith  do  Israel  : 
dhoibh-san  a  tha  glan  'n  an  cridhe. 

2  Ach  air  mo  shon-sa,  is  beag  nach  d'aom  mo 
chosan  :  cha  mhòr  nach  do  shleamhnuich  mo 
cheuman  uam. 

3  Oir  ghabh  mi  tnù  ri  amadain  :  ri  faicinn 
soirbheachaidh  dhaoine  aingidh. 

4  Oir  cha-n'eil  cùibhrichean  'n  am  bàs  s  ach 
tha  an  neart  làidir. 

5  Ann  an  docair  mar  dhaoinibh  eile  cha-n 
'eil  iad  :  agus  mar  dhaoinibh  eile  cha-n'eil  iad 
air  tin  sàruchadh. 

f)  Uime  sin  mar  shlabhraidh  chuairtich  àrdan 
iad  :  mar  thrusgan  chòmhdaich  fòirneart  iad, 

7  Sheas'an  sùil  a  mach  le  saill  :  fhuair  iad 
thar  miann  an  cridhe. 

8  Tha  iad  truaillidh,  agus  labhraidh  iad  gu 
h-aingidh  air  fòirneart  :  gu  h-àrd  labhraidh  iad. 

9  Chuir  iad  am  beul  an  aghaidh  nan  nèamh  : 
agus  ghluais  an  teangadh  air  feadh  na  talmhainn. 

10  Air  an  aobhar  sin  pillidh  a  shluagh  an  so: 
agus  fàisgear  uisgeacha  cupain  làin  a  mach 
dhoibh. 

1 1  Agus  their  iad,  Cionnus  is  aithne  do  Dhia  : 
agus  am  bheil  eòlas  aio  an  Ti  a's  àirde  ì 

12  Feuch,  is  iad  sin  na  daoine  aingidh,  a  tha 
'soirbheachadh  's  an  t-saoghal,  tha  iad  a'carnadh 
suas  beartais :  da  rìreadh  ghlan  mise  mo 
chridhe  gu  dìomhain,  agus  nigh  mi  mo  làmhan 
'an  neò-chiontas. 

1 3  Oir  bhuaileadh  mi  air  feadh  an  là  :  agus 
smachdaicheadh  mi  gacli  maduinn; 

14  Nan  abrainn,  Labhraidh  mi  mar  so  :  feuch, 
air  ginealach  do  chloinne  dheanainn  eucoir. 

15  'N  uair  a  smuaihich  mi  air  so  a  thuigsinn  : 
bu  chruaidh  an  gnothuch  e  ann  am  shùilibh, 

1(3  Griis  an  deachaidh  mi  steach  do  naomh- 
ionad  Dhe  :  an  sin  thuig  mi  an  crìoch-san  ; 

17  Gu  deimhin  ann  an  àitibh  sleamhna  èhuir 
thu  iad  :  thilg  thu  sios  iad  gu  sgrios. 

1 8  Cionnus  a  tliugadh  iad  gu  sgrios,  mar  ann 
an  tiota  :  a  chuireadh  as  doibh  gu  tur  le 
uamhasaibh ! 

1 9  Mar  aisling  an  uàir  a  dhùisgeas  neach  :  a 
Thighearn',  anns  a'  bhaile  ni  thu  tarcuis  air  an 
dealbh. 

20  Ach  bha  mo  chridhe  ooirt  :  aous  bha 
goimh  ann  am  airnibh. 

2 1  Agus  bha  mi  baoth,  agus  aineolach  :  mar 
ainmhidh  bha  mi  a'  d'  làthair. 

22  Gidheadh,  tha  mi  a  ghnàth  maille  riut ; 
chum  thu  suas  mi  air  mo  dheas  làimh. 

23  Le  d'  chomhairle  stiùraidh  tu  mi :  agus 
fa-dheòidh  gabhaidh  tu  mi  chum  glòire. 

24  Cò  th'  agam  anns  na  nèamhan  ach  thusa  : 
agus  'an  coimhmeas  riut  cha-n'eil  neach  air 
thalamh  air  am  bheil  mo  dhèigh. 

25  Tha  m'  fheòil,  agus  mo  chridhe  air  fàil- 
neachadh  :  is  e  Dia  neart  mo  chridhe,  agus  mo 
chuibhrionn  gu  sìorruidh. 

26  Oir  feuch,  sgriosar  iadsan  a  thèid  fada 
uait :  ghearr  thu  as  gach  neach  a  chaidh 
le  strìopachas  uait. 

27  Ach  is  maith  dhomh-sa  teachd  dlùth  do 
Dhia,  anns  an  Tighearn  Dia  chuir  mi  mo  dhoigh: 
chum  gu  foillsichinn  d  oibre  uile. 

An  lxxiv.  Salm. 

Ut  quid,  Deus  ? 

C'Ar  son,  a  Dhè,  a  thilg  thu  uait  sinn  gu 
bràth :   a   lasas   d'  f  hearg   ri  caoraich 
d'  ionaltraidh  ? 

2  Cuimhnich  do  choimhthional :  a  cheannaich 
thu  o  chian,  a  shaor  thu. 

3  Slat  d'  oighreachd  :  beinn  Shioin  so,  anns  an 
do  ghabh  thu  còmhnuidh. 

4  Tog  do  chosa  chum  nam  fàsach  sìorruidh: 
chum  nan  uile  olc  a  rinn  an  nàmhaid  ann  ad 
ionad  naomli. 

5  Bhcuc  do  naimhdean  'am  measg  do  choimh-  I 
thionail  :  chuir  iad  suas  am  bratàichcan  mar 
chomharaidhcan. 

6  Bha  neach  ainmeil  :  mar  a  thogadh  e  a 
thuagh  gu  h-àrd  air  coille  thiugh. 

7  A  nis  mar  an  ceudna  bhris  iad  sìos 
'obair  ghearrta  le  'chèile  :  le  tuaghan  agus  le 
uird. 

8  Chuir  iad  ri  theine  d'  ionad  naomh  gu  ruig 
an  làr  :  thruaill  iad  pàilliun  d'  Ainme-sa. 

9  Thubhairt  iad  'n  an  cridhe,  Sgriosamaid  iad 
le  'chèile  :  loisg  iad  uile  ionada-cruinneach- 
aidh  Dhè  's  an  tìr. 

1 0  Ar  comharaidhean  cha-n  f haic  sinn,cha-n'eil 
fàidh  ann  na's  mò  :  agus  cha-n  eil  neach  'n  ar 
measg,  aig  am  bheil  fhios  cia  fad. 

11  Cia  fad,  a  Dhè,  a  bheir  an  t-eascaraid 
beum  :  an  dean  an  nàmhaid  tarcuis  air  d'Ainm 
gu  bràth  ? 

12  C'ar  son  a  philleas  tu  do  làmh,  do  dheas 
làmh  fèin  air  a  h-ais  :  buin  a  mach  o  d'  bhroill- 
each  i. 

13  Oir  is  e  Dia  mo  Rìgh  o  chian  :  ag  oib- 
reachadh  slàinte  'am  meadhon  na  talmhainn. 

14  Sgaoil  thusa  an  fhairge  le  d' neart :  bhris 
thu  cinn  nan  dràgon  air  na  h-uisgeachaibh. 

15  Phronn  thu  cinn  Lebhiatain  :  thug  thu  e 
mar  bhiadh  do  'n  t-sluagh  anns  an  fhàsach. 

16  Sgoilt  thu  an  tobar,  agus  an  sruth  :  thior- 
maich  thu  aimhniche  mòra. 

1 7  Is  leat-sa  an  là,  mar  an  ceudna  is  leat-sa  an 
oidhche  :  is  tu  'dheasaich  solus  agus  grian. 

18  Shuidhich  thu  uile  chrìocha  na  talmhainn: 
rinn  thu  an  samhradh  ag;us  an  o-eamhradh. 

19  Cuimhnich  so,  thug  an  t-eascaraid  beum, 
a  Thiohearna  :   aerus  rinn  sluarfi  amaideacli 

o  O  O 

tarcuis  air  d'  Ainm. 

20  Na  toir  suas  do  'n  fhiadh-bheathach  anam 
do  cholumain  :  anaman  do  dhaoine  truagha 
na  dì-chuimhnich  gu  bràth. 

21  Thoir  an  aire  do  'n  choimhcheangal  :  oir 
tha  àitean  dorcha  na  tìre  làn  a  dh'  ionadaibh- 
còmhnuidh  an  fhòirneirt. 

22  Na  pillear  air  ais  le  nàire  an  ti  a  shàruich- 
ear  :  moladh  am  bochd  agus  am  feumach  d' 
Ainm. 

23  Eirich,  a  Dhè,  tagair  do  chùis  fèin  : 
cuimhnich  mar  a  tha  'n  t-amadan  a'  toirt 
toibheim  dhuit  gach  là. 

24  Na  dì-chuimhnich  guth  do  naimhdean  : 
toirm  na  muinntir  a  dh'  èirich  a'  d'  aghaidh,  a 
tha  'dol  suas  an  còmhnuidh. 


U 11 N  U I Q  H   M  11 A  I D  H  X  E . 

An  lxxv.  Salm. 

Confitebimur  tibi. 

BHeir  sinn  moladh  dhuit,  a  Dhè  :  bheir 
sinn  moladh. 

2  Oir  gu  bheil  d;  Ainm  am  fagus  :  cuiridh 
d'  oibre  iongantach  'an  cèill. 

3  JN  uair  a  ghlacas  mi  an  t-àm  suidhichte  : 
bheir  mi  breth  le  ceartas. 

4  Sgaoileadh  an  tìr  agus  a  luchd-àiteachaidh 
gu  lèir  :  cumaidh  mise  suas  a  puist. 

5  Thubhairt  mi  ris  na  h-amadain,  Na  bithibh 
amaideach  :  agus  ris  na  h-aiugidli,  Na  togaibh 
suas  ;ur  n-adharc. 

G  Na  togaibh  suas  'ur  u  adlian-     u  h-àrd  : 
iia  labhraibh  le  muineal  cruaidh. 

7  Oir  cha-n  ann  o  n  ear,  no  o'n  iar  :  no  o 
dlieas  a  thig  àrdachadh. 

8  Ach  is  e  Dia  am  breitheamh  :  leagaidh  e 
sìos  am  fear  so,  agus  àrdaichidh  e  am  fear  sin. 

9  Oir  tha  cupan  ann  an  làimh  an  Tighearn', 
agus  tha  am  fìon  dearg:  làn  coimeisg  tha  e, 
agus  dòirtidh  e  cuid  as. 

10  Ach  a  dheasgainean  :  fàisgidh  agus  òlaidh 
uile  dhaoine  aingidh  na  talmhainn. 

1 1  Ach  ni  mise  gairdeachas  gu  bràth :  seinnidh 
mi  moladh  do  Dhia  Iacoib. 

12  Agus  sgathaidh  mi  sìos  uile  adharca  nan 
aingidh  :  àrcìaichear  adharcan  an  fhìrein. 

Aìi  lxxvi.  Salm. 

Xotus  in  Judiea. 

Althnichear  Dia  aun  an  Iudah  :    ann  an 
Israel  tha  ;Ainm  mòr. 

2  Agus  ann  an  Salem  tha  a  phàilliun  :  agus 
'ionad-còmhnuidh  ann  an  Sion. 

3  An  sin  bhris  e  saighdean  a7  bhogha  :  an 
sgiath,  agus  an  claidheamh,  agus  an  cath. 

4  Is  urramach  thusa,  is  glòrmhor  thu :  os  ceann 
bheann  na  creiche. 

5  Chreachadh  iadsan  a  bha  misneachail  ann 
an  cridhe,  choidil  iad  an  codal  :  agus  cha  dJ 
fhuair  na  daoine  treuna  gu  lèir  an  làmhan. 

6  Le  d'  achmhasan,  a  Dhè  Iacoib  :  chuireadh 
araon  am  marcach  agus  an  t-each  ;n  an  suain. 

7  Is  cùis  eaoail  thusa,  eadhon  thusa  :  aaus  cò 
sheasas  a'  d'  làthair,  an  uair  a  bhitheas  fearg 
ort  ? 

8  Thupj  thusa  air  breitheanas  gu'n  cualadh 

o  nèamh  e  :  bha  eagal  air  an  talamh,  agus  bha 
e  'n  a  thàmh, 

9  An  uair  a  dh'  èirieh  Dia  chum  breitheanais : 
a  shaoradh  uile  dhaoine  ciùine  na  talmhainn. 

10  Gu  cinnteach  bheir  fearg  duine  moladh 
dhuit  :  fuigheall  na  feirge  coisgidh  tu. 

11  Bòidichibh,  agus  ìocaibh  do  an  Tighearn 
'ur  Dia  :  thugadh  iadsan  uile  a  tha  m'a 
thimchioll  tiodhlacan  dhà-san  a's  aobhar  eagail 
ann. 

12  Sgathaidh  e  sìos  spiorad  Uachdarana  :  is 
cùis  eagail  e  do  rìghribh  na  talmhainn. 

An  lxxvii.  Salm. 

Voce  mea  ad  Dominum. 

LE  m'ghuth  dh'  èigh  mi  ri  Dia:  le  m'  ghuth 
dh'  èigh  mi  ri  Dia,  agus  dh'  èisd  e  rium. 

2  Ann  an  là  mo  theinn  dh'  iarr  mi  an  Tigh- 
earn  :  shìneadh  mo  làmh  a  mach  ;s  an  oidhche 
gun  sgur  ;  dhiùlt  m'  anam  sòlas  a  ghabhail. 

3  Chuimhnich  mi  air  Dia,  agus  bha  mi  fo 
bhuaireas  :  rinn  mi  gearan,  agus  chlaoidheadh 
mo  spiorad. 

4  Chum  thu  mo  shùilean  ;n  am  faireachadh : 
tha  mi  iarganach,  agus  cha-n  urrainn  mi  labh- 
airt. 

5  Smuainich  mi  air  na  làithibh  o  shean  :  air 
bliadhnaibh  na  h-aimsir  chèin. 

6  Chuimhnich  mi  mo  cheòl  ;s  an  oidhche : 
rinn  mi  caiimt  ri  m'chrìdhe  fèin,  agus  rannsaich 
mo  spiorad  gu  geur. 

7  An  tilg  an  Tighearn  uaith  gu  bràth  :  agus 
nach  nochd  e  a  dheadh-ghean  na's  mò  ? 

8  An  do  sguir  a  ckaoimhneas  am  feasd  :  an 
d'  fhàilnich  'fhoeal  o  linn  gu  linn  ? 

9  An  do  dhearmaid  Dia  a  bhi  gràsmhor  :  an 
do  dhruid  e  n  a  chorruich  a  chaomh-thròcair- 
ean  ? 

10  An  sin  thubhairt  mise,  Is  e  so  m'  an- 
mhuinneachd  :  is  e  caochladh  deas  làimhe  an 
Ti  a;s  àirde  a  th'  ann. 

1 1  Cuimhnichidh  mi  oibre  an  Tighearna  :  gu 
deimhin  cuimhnichidh  mi  d;  iongantais  o'n 
aimsir  chèin. 

1 2  Agus  beachd-smuainichidh  mi  air  d'oibridh 
gu  lèir :  agus  air  do  ghnìomharaibh  labhraidh  mi. 

1 3  Tha  do  shlighe,  a  Dhè,  's  an  ionad  naomh  : 
cò  tha  'n  a  Dhia  mòr  mar  ar  Dia-ne  ? 

14  Is  tusa  an  Dia  a  tha  'deanamh  nithean 
iongantach :  thaisbein  thu  am  measg  nan  sluagh 
do  neart. 

15  Shaor  thu  le  d'ghairdean  do  shluagh  :  mic 
Iacoib  agus  Ioseiph. 

16  Chunnaic  na  h-uisgeachan  thu,  a  Dhè, 
chunnaic  na  h-uisgeachan  thu,  bha  eagal  orra  : 
seadh,  ghluaiseadh  na  doimhneachda. 

17  Dhòirt  na  neoil  a  nuas  uisge,  thug  na 
speura  fuaim  :  mar  an  ceudna  chaidh  do 
shaighdean  a  mach. 

18  Bha  guth  do  thairneanaich  's  an  speur  : 
shoillsich  do  dhealanaich  an  saoghal,  ghluaiseadh 
agus  chriothnaich  an  talamh. 

19  \S  an  fhairge  bha  do  shlighe,  agus  do 
cheuman  anns  na  b-uisgeachaibh  mòra  :  agus 
cha  d;  aithnicheadh  luirg  do  chos. 

20  Threòraich  thu  mar  threud  do  shluagh  : 
le  làimh  Mhaois  agus  Aaroin. 

URNUIG  H    FHE ASGAFR. 

An  Ixxviii.  Salm. 

Attendite,  popule. 

Isdibh,  0  mo   shluagh,    ri  m'  reachd  : 


JQJ  aomaibh  'ur  cluas  chum  bhriathar  mo 
bheoil. 

2  Fosgailidh  mi  mo  bheul  ann  an  cosamh- 
lachd  :  cuiridh  mi  sean-fhocail  dhorcha  'an 
cèill  ; 

3  A  chuala  sinn  agus  a  V  aithne  dhuinn  : 
agus  a  dh'  innis  ar  n-aithriche  dhuinn ; 

4  Cha  cheil  sinn  air  an  cloinn  iad  :  a'  foill- 
seachadh  cliu  an  Tighearna  do  'n  àl  a  tha  ri 
teachd,  agus  a  neart,  agus  'oibre  iongantach  a 
rinn  e. 

5  Oir  chuir  e  suas  teisteas  ann  an  Iacob,  agus 
shuidhich  e  lagh  ann  an  Jsrael  :  a  dh'  àithn  e 
d  ar  n-aithrichibh  gu?n  deanadh  iad  aithnichte 

d7an  cloinn  ; 

6  Chum  o'u'm  bitheadh  fìos  aig  an  àl  ri  teachd 
orra  :  gu'n  èireadh  a'  chlann  a  bheirteadh. 

7  Agus  gu?i)  cuireadh  iad  'an  cèiil  iad  :  d  an 
cloinii  fèin  ; 

8  Agus  gu-n  cuireadh  iad  an  dòchas  ann  an 

Dia  :  agus  nach  dì  chuimhnicheadh  iad  oibre 
Dhè,  ach  gu  n  gleidheadh  iad  aitheantan  ; 

9  Agus  nach  bitheadh  iad  mar  an  aithriche, 
'n  an  ginealach  reasgach  agus  eeannairceach  : 
ginealach  nach  do  shuidhich  an  cridhe  gu  ceart, 
agus  naeh  robh  an  spiorad  tairis  do  Dhia. 

10  Ged  bha  clanii  Ephraim  fo'n  ;irmaibh  : 
aous  o*ed  thils  iad  le  boshà,  phill  iad  air  an 

Ll  Cha  do  ghlèidh  iad  coimhcheangal  Dhè  : 
agus  dhiùlt  iad  imeachd  'n  a  reachd. 

12  Agus  dhì-chuimhnich  iad  'oibre  :  agus 
'iongantais  a  nochd  e  dhoibh. 

13  'An  làthair  an  aithriche  rinn  e  nithean 
iongantach,  ann  an  tìr  na  h-Eiphit:  ann  am 
machair  Shoain. 

14  Sgoilt  e  an  fhairge,  agus  thug  e  iadsan 
thairis  :  agus  thug  e  air  na  h-uisgeachaibh  seas- 
amh  mar  thòrr. 

1 5  Agus  stiùir  e  iad  le  neul  's  an  là  :  agus  air 
feadh  na  h-oidhche  le  solus  teine. 

16  Sgoilt  e  na  creagan  s  an  fhàsach  :  agus 
thug  e  deoch  dhoibh,  mar  a  doimhneachdaibh 
mòra. 

1 7  Agus  thug  e  sruthan  a  mach  as  a'  charraig  : 
agus  thug  e  air  uisgeachaibh  ruith  sìos  mar 
aimhnichibh. 

1 8  Gidheadh  pheacaich  iad  fathast  na's  mò 
'n  a  aghaidh  :  a'  brosnachadh  an  Ti  a's  àirde  \s  an 
fhàsach. 

19  Agus  bhuair  iad  Dia  'n  an  cridhe  :  ag 
iarraidh  bidh  d  am  miann. 

20  Seadh,  labhair  iad  an  aghaidh  Dhè,  thubh- 
airt  iad  :  An  urrainn  Dia  bòrd  a  dheasachadh 
's  an  fhàsach  ? 

21  Feuch,  bhuail  e  a'  chreag,  agus  bhrùchd 
uisgeachan  a  mach,  agus  dh'  èirich  na  tuiltean : 
an  urrainn  e  mar  an  ceudna  aran  a  thabhairt, 
an  deasaich  e  feòil  d  a  shluagh  ? 

22  Uime  sin  chual'  an  Tiohearn,  aous  bha 
corruich  air  :  agus  las  teine  an  aghaidh  Iacoib, 
agus  mar  an  ceudna  dh'  èirich  fearg  an  aghaidh 
Israeil  ; 

425 


An  xv.  LA. 


lYa  Sailm. 


23  A  chionn  nach  do  chreid  iad  ann  an  Dia  : 
agus  nach  d'  earb  iad  as  a  shlàinte  ; 

24  Ged  dh'  àithn  e  do  na  neulaibh  o'n  àirde  : 
agus  ged  dh'  fhosgail  e  dorsa  nan  nèamh. 

25  Agus  ged  a  fhras  e  nuas  Mana  orra  r  a 
itheadh  :  agus  ged  thug  e  dhoibh  coirce  nan 
nèamh. 

26  Dh'  ith  daoine  biadh  nan  Aingeal :  thug 
e  dhoibh  an  sàth  de  lòn. 

27  Thug  e  air  gaoith  an  ear  imeachd  's  na 
nèamhan  :  agus  le  a  neart  thug  e  stigh  a'  ghaoth 
a  deas. 

28  Agus  fhras  e  nuas  feòil  orra  mar  dhuslach  : 
agus  eunlaith  iteagach  mar  ghaineamh  na  fairge. 

29  Agus  thug  e  orra  tuiteam  'am  meadhon  an 
caimp  :  mu  thimchioll  an  àitean-còmhnuidh. 

30  Agus  dh'  ith  iad,  agus  làn-shàsuicheadh 
iad,  oir  thug  e  dhoibh  am  miann  fèin  :  cha 
robh  iad  air  an  sgarachduinn  o  am  miann. 

31  Fathast  bha  am  biadh  'nam  beul ;  an 
sin  thàinig  fearg  Dhè  orra,  agus  mharbh  e 
iadsan  a  bu  shultmhoire  dhiubh  :  agus  leag  e 
sìos  daoine  taghta  Israeil. 

32  An  dèigh  so  gu  lèir  pheacaich  iad  fathast : 
agus  cha  do  chreid  iad  air  son  'oibre  iongantach- 
san. 

33  Uime  sin  chaith  e  an  làithean  ann  an 
dìomhanas :  agus  am  bliadhnachan  ann  an 
uamhas. 

34  'N  uair  a  mharbh  e  iad,  an  sin  dh'iarr  iad 
e  :  agus  phill  iad,  agus  bha  iad  gu  moch  ag 
iarraidh  Dhè. 

35  Agus  chuimhnich  iad  gu'm  be  Dia  an 
carraig  :  agus  an  Dia  a's  àirde  am  Fear-saoraicjh. 

36  Ach  riiin  iad  miodal  ris  le'm  beul :  agus 
rinn  iad  breug  dha  le'n  teangaidh. 

37  Oir  cha  robh  an  cridhe  ceart  maille  ris  : 
agus  cha  robh  iad  dìleas  'n  a  choimh-cheangal. 

38  Gidheadh  gu  h-iochdmhor  mhaith  esan  an 
lochd  :  agus  cha  do  sgrios  e  iad. 

39  Seaclh,  iomadh  uair  thionndaidh  e  'fhearg 
uaith  :  agus  cha  do  dhùisg  e  a  chorruich  uile ; 

40  Oir  chuimhnich  e  nach  robh  annta  ach 
feòil :  osag  gaoithe  a  shiubhlas,  agus  nach  pill 
a  rìs. 

41  Cia  tric  a  bhrosnuich  iad  e  anns  an 
f  hàsach  :  a  chuir  iad  campar  air  anns  an  ionad 
uaigneach. 

42  Seadh,  phill  iad  air  an  ais,  agus  bhuair  iad 
Dia  :  agus  chuir  iad  tomhas  air  Aon  naomh 
Israeil. 

43  Cha  do  chuimhnich  iad  a  làmh  :  no'n  là 
air  an  do  shaor  e  iad  o'n  nàmhaid ; 

44  Mar  a  nochd  e  a  chomharaidhean  anns  an 
Eiphit :  agus  'oibre  iongantach  ann  am  machair 
Shoain. 

45  Agus  a  thionndaidh  e  an  uisgeachan  gu 
fuil :  agus  an  sruthan,  air  chor  as  nach  feudtadh 
òl  diubh. 

46  A  chuir  e  n  am  measg  iomadh  gnè  chuil- 
eag,  a  dh'ith  suas  iad  :  agus  losgainn  a  sgrios  iad. 

47  A  thuo;  e  an  toradh  do  n  bhurrus  :  a,gus 

an  saothair  do  n  locust. 

48  A  mhill  e  an  croinn-fhìona  le  cloich- 
mheallain  :  agus  an  croinn-fhìge  le  reodhadh. 

49  Agus  a  thug  e  thairis  am  feudail  do'n 
chloich-mheallain  :  agus  an  treudan  do'n  tein- 
athair. 

50  À  thilg  e  orra  teas  'fheirge,  boile,  agus 
corruich,  agus  teinn  :  le  aingil  olc  a  chur  n  am 
measg. 

51  A  rinn  e  slighe  cTa  fheirg,  nach  do 
chaomhain  e  an  anam  o'n  bhàs  :  ach  a  thug  e 
thairis  am  beatha  do'n  phlàigh. 

52  Agus  a  bhuail  e  gach  ceud-ghin  's  an 
Eiphit :  toiseach  an  neirt  ann  am  pàilliunaibh 
Ham. 

53  Ach  a  thug  e  mach  mar  chaoraich  a 
shluagh  fèin  :  agus  a  threòraich  e  iad  mar 
threud  anns  an  fhàsach. 

54  Agus  a  stiùir  e  iad  gu  tèaruinte,  air  chor 
as  nach  robh  eagal  orra  :  ach  a  chòmhdaich  an 
fhairge  an  naimhdean. 

55  Agus  a  thug  e  iad  gu  crìch  'ionaid  naoimh- 
san  :  do'n  t-sliabh  so  a  choisinn  a  dheas  làmh. 

56  Agus  a  thilg  e  mach  na  cinnich  rompa : 
agus  a  roinn  e  oighreachd  dhoibh  le  crannchur, 
agus  a  thug  e  air  treubhan  Israeil  còmhnuidh 
a  ghabhail  n  am  pàilliunaibh-san. 

57  Gidheadh  bhuair  agus  bhrosnuich  iad  an 
Dia  a's  àirde :  asais  cha  do  o-hlèidh  iad  a 
theisteis ; 

58  Ach  phill  iad,  agus  ghluais  iad  gu  feall- 
tach  mar  an  aithrichean  :  chaidh  iad  a  thaobh, 
mar  bhogha  fiar. 

59  Agus  bhrosnuich  iad  e  le'n  ionadaibh  àrda : 
agus  le'n  dealbhan  gearrta  dhùisg  iad  e  gu 
eud. 

60  Chuala  Dia,  agus  bha  fearg  air :  agus 
ghabh  e  gràin  mhòr  de  Israel ; 

6 1  Agus  thrèig  e  pàilliun  Shiloh  :  am  bìith  a 
shuidhich  e  'am  meàsg  dhaoine, 

62  Aoris  thuo'  e  suas  a  ìieart  o;u  braiffhdeanas : 

aous  a  o'hlòir  do  làimh  an  nàmhaid. 

63  Agus  thug  e  thairis  a  shluagh  don 
chlaidheamh  :  agus  ghabh  e  fearg  r  a  oighreachd. 

64  Loisg  an  teine  an  òigriclh  :  agus  cha  d' 
fhuair  an  òighean  pòsadh. 

65  Thuit  an  sagartan  leis  a'  chlaidheamh  : 
agus  cha  d'rinn  am  bantraichean  bròn. 

66  An  sin  mhosgail  an  Tighearn  mar  neach 
a  bha  n  a  chodal :  mar  churaidh  a  dì  iolach  an 
dèigh  dha  fìon  òl. 

67  Agus  bhuail  e  a  naimhdean  'n  an  deireadh : 
thug  e  masladh  bithbhuan  dhoibh. 

68  Agus  dhiùlt  e  pàilliun  Ioseiph  :  agus  cha 
do  thagh  e  treubh  Ephraim  ; 

69  Ach  thagh  e  treubh  Iudah  :  sliabh  Shioin 
a  ghràdhaich  e. 

70  Agus  thog  e  'ionad  naomh  fèin  mar 
lìichairt  àrd :  mar  an  talamh  a  shuidhich  e  gu 
bràth. 

71  Aous  thaoh  e  Daibhidh  'òolach  :  aous  thno; 

se  e  o  chrò  nan  caorach. 

72  0  bhi  'an  dèigh  nan  caorach  a  bha  trom  le 
àl,  thug  se  e :  a  bheathachadh  Iacoib  a 
shluaigh,  agus  Israeil  'oighreachd. 

73  Agus  bheathaich  e  iad  a  rèir  ionracais  a 
chridhe  :  agus  le  seòltachd  a  làmh  stiùir  e  iad. 

URNUIGH  MHAIDNE. 

An  lxxix.  Salm. 

Dpìls,  venerunt. 

ADhè,  thàinig  na  cinnich  a  steach  do  d' 
oighreachd  :  thruaill  iad  do  theampull 
naomh,  dh'  fhàgiad  Ierusalem  'n  a  càrnaibh. 

2  Thug  iad  cuirp  do  sheirbhiseach  mar  bhiadh 
do  eunlaith  nan  speur  :  feòil  do  naomh  do 
fhiadh-bheathaichibh  na  talmhainn. 

3  Dhòirt  iad  am  fuil  mar  uisge  timchioll 
Ierusaleim:  agus  cha  robh  neach  guan  adhlacadh. 

4  Tha  sinn  ;n  ar  masladh  d'ar  coimhearsnaich  : 
'n  ar  n-aobhar  fanoid  agus  magaidh  dhoibh-san 
a  tha  rnu'n  cuairt  oirnn. 

5  Cia  f  had,  a  Thighearn',  a  bhitheas  fearg  ort  : 
gu  bràth  an  las  d'  eud  mar  theine  ? 

6  Dòirt  do  chorruich  air  na  cinnich  aig  nach 
'eil  eòlas  ort :  agus  air  na  rìoghachdaibh  nach 
gairm  air  d'  Ainm. 

7  Oir  chuir  iad  as  do  Iacob  :  agus  rinn  iad 
'àite-còmhnuidh  'n  a  fhàsach. 

8  Na  cuimhnich  thusa  n  ar  n-aghaidh  ar 
n-eucearta  roimhe  so,  gu  luath  gabhadh  do 
thròcairean  romhainn  :  oir  thugadh  gu  ro  ìosal 
sinn. 

9  Cuidich  leinn,  a  Dhè  ar  slàinte,  air  sgàth 
giòire  d'  Ainme  :  agus  teasairg  sinn,  agus  glan 
ar  peacaidh  uainn  air  son  d'  Ainme  fèin. 

10  Car  son  a  theireadh  na  cinnich  :  C'àit  am 
bheil  an  Dia  ? 

11  Aithnichear  'am  measg  nan  cinneach  fa 
chomhair  ar  sùl :  dìoghaltas  fola  do  sheirbhis- 
each,  a  dhòirteadh. 

12  Thigeadh  osnaich  a'  phrìosanaich  ann  ad 
làthair,  a  rèir  meud  do  neirt :  saor  thusa  iadsan 
a  dh'  orduicheadh  chum  bàis. 

1 3  Agus  dìol  d'  ar  coimhearsnaich  a  sheachd 
uiread  'n  am  broilleach  :  am  masladh  leis  an  do 
ìnhaslaich  iad  thusa,  a  Thighearna. 

14  Agus   molaidh  sinne,  do  shluagh  agus 

caoraich  oY  ìonaltraidh,  thusa  gu  bràth  :  o  linn 
gu  linn  cuiridh  sinn  'an  cèill  do  chliu. 

An  lxxx.  Salm. 

Qui  regis  Israel. 

OAodhair  Israeil,  èisd,  thusa  a  stiùireas 
Ioseph  mar  threud  :  thusa  a  tha  ann  ad 
chòmhnuidh  eadar  nan  Ceruban,  dealraich  a 
mach. 

2  'An  làthair  Ephraim,  agus  Bheniamin  agus 
Mhanaseh :  dùisg  do  chumhachd,  agus  thig, 
gu  r  saoradh. 

3  Pill  sinn,  a  Dhè  :  agus  thoir  air  do  ghnùis 
dealrachadh,  agus  saorar  sinn. 

4  A  Thighearna  Dhè  nan  slògh  :  cia  fhad  a 
bhitheas  fearg  ort  ri  urnuigh  do  shluaigh  ? 

5  Thug  thu  dhoibh  aran  nan  deur  r'a  itheadh  : 
agus  thug  thu  dhoibh  deoir  r  an  òl  ann  am 
pailteas. 

6  Rinn  thu  sinn  n  ar  n-aobhar-strì  dar 
coimhearsnaich  :  agus  ni  ar  n-eascairdean  gàire- 
fanoid  umainn. 

7  A  Dhè  nan  slògh,  pill  sinn :  agus  thoir  air  do 
ghnùis  dealrachadh,  agus  saorar  sinn. 

8  Thug  thu  fìonain  as  an  Eiphit :  thilg  thu 
mach  na  cinnich  agus  shuidhich  thu  i. 

9  Eèitich  thu  àite  fa  'comhair  :  agus  thug 
thu  oirre  freumhachadh  gu  daingean,  agus  lìon 
i  an  tìr. 

10  Chòmhdaicheadh  beannta  le  a  sgàile  : 
agus  le  a  geugaibh  seudair  àrda. 

11  Chuir  i  mach  a  meoir  gu  ruig  a?  mhuir  : 
agus  a  meanglain  gu  ruig  an  amhainn. 

12  C'ar  son  a  bhris  thu  sìos  a  ballacha-dìon- 
aidh  :  ar  chor  as  gu  bheil  uile  luchd-gabhail 
na  slighe  'g  a  spìonadh  ? 

13  Tha  an  torc  as  a'  choille  g  a  fàsachadh  : 
agus  tha  fiadh-bheathach  na  macharach  'g  a 
h-itheadh  suas. 

14  A  Dhè  nan  slògh,  pill,  guidheamaid  ort, 
amhairc  a  nuas  o  nèamh :  agus  faic,  agus 
fiosraich  an  f  hìonain  so  ; 

15  Agus  am  fìon-lios  a  shuidhich  do  dheas- 
làmh  :  agus  am  meanglan  a  neartaich  thu 
dhuit  fèin. 

16  Loisgeadh  i  le  teine,  ghearradh  sìos  i :  le 
achmhasan  do  ghnùise  sgriosar  iad. 

1 7  Bitheadh  do  làmh  air  fear  do  làimhe  deise  : 
air  mac  an  duine,  a  neartaich  thu  dhuit  fèin. 

18  An  sin  cha  phill  sinn  air  ar  n-ais  uait : 
beothaich  sinn,  agus  gairmidh  sinn  air  d' 
Ainm. 

1 9  A  Thighearna  Dhè  nan  slògh,  pill  sinn  : 
thoir  air  do  ghnùis  dealrachadh,  agus  saorar 
sinn. 


Einnibh  gu  h-ait  do  Dhia  ar  neart :  togaibh 
iolach  do  Dhia  lacoib. 


2  Glacaibh  salm,  agus  thugaibh  tiompan 
leibh  :  a'  chlàrsach  bhinn  maille  ris  an  t-saltair. 

3  Anns  a'  ghealaich  nuaidh  sèidibh  an  tromp- 
aid  :  anns  an  àm  shuidhichte,  air  là  ar  fèille. 

4  Oir  bu  reachd  so  do  Israel  :  riaghailt  le  Dia 
lacoib. 


An  lxxxi.  Salm. 


Exultate  JJeo. 


$a  Saìlm. 


Àn  xvi.  LÀ. 


5  Mar  fhianuis  shuidhich  se  e  anu  an  Ioseph: 
an  uair  a  thàinig  e  mach  à  tir  na  h-Eiphit,  far 
an  cual'  e  cainnt  nach  do  thuig  e. 

6  O'n  eallaich  thug  mi  as  a  ghuala :  o  na 
poitean  shaoradh  a  làmhan. 

7  Ann  an  teinn  ghairm  thu,  agus  shaor  mi  thu  : 
fhreaorair  mi  thu  ann  an  ionad  dìomhair  an 

o 

tairneanaich. 

8  Dhearbh  mi  thu  :  làimh  ri  uisgeachaibh 
Mheribah. 

9  Eisd,  0  mo  shluagh,  agus  bheir  mi  tianuis 
dhuit :  O  Israeil,  ma  dh'  èisdeas  tu  rium, 

10  Cha  bhi  dia  coigreach  annad  :  agus  cha 
chrom  thu  sìos  do  dhia  coimheach. 

11  Is  mise  an  Tighearn  do  Dhia,  a  thug  a 
nìos  thu  à  tìr  na  h-Eiphit :  fosgail  do  bheul  gu 
farsuinn,  agus  lìonaidh  mise  e. 

1 2  Gidheadh  cha  d'  èisd  mo  shluagh  ri  m' 
ghuth  :  agus  cha  do  gliabh  Israel  rium. 

13  Uime  sin  fchug  mi  thairis  iad  do  ana-miann 
an  cridhe  fèin  :  dh'imich  iad  n  an  comhairle 
fèin. 

14  0  nach  èisdeadh  mo  shluagh  rium  :  nach 
imicheadh  Israel  ann  am  shlighibh. 

1 5  Gu  luath  leagainn  sìos  an  eascairdean  : 
aous  thionDdaidhinn  mo  làmh  an  ap-haidh  an 
naimhdean. 

16  Bheireadh  luchd-fuath  an  Tighearn'  ùmh- 
lachd  dha  :  ach  mhaireadh  an  aimsir-san  gu 
bràth. 

17  Agus  bheathaicheadh  e  iad  le  smior  a' 
chruithneachd  :  agus  le  mil  on  charraig  shàs 
uichinn  thu. 

433  t 


Àn  xvi.  tiÀ.  Na  Sailm. 

URNUIGH  FHEASGAIR. 

An  lxxxii.  Salm. 

Deus  stetit. 

THa  Dia  'n  a  sheasamh  ann  an  coimhthional 
nan  cumhachdach :  'am  measg  nan  diath- 
an  bheir  e  breth. 

2  Cia  fhad  a  bheir  sibh  breth  gu  h-eucorach  : 
agus  a  ghabhas  sibh  ri  gnùis  dhaoine  aingidh  ì 

3  Deanaibh  ceartas  do'n  bhochd  agus  do'n 
dìlleachdan  :  cumaibh  còir  ris  an  truaghan  agus 
ris  an  fheumach. 

4  Teasairgibh  am  bochd  agus  an  t-ainnis  :  à 
làimh  nan  aingidh  saoraibh  iad. 

5  Cha-n'eil  eòlas  no  tuigse  aca,  ann  an  dorch- 
adas  gluaisidh  iad :  tha  uile  bhunaitean  na 
talmhainn  air  chrith. 

6  Thubhairt  mi,  Is  diathan  sibh  :  agus  is  mic 
sibh  uile  do  n  Ti  a's  àirde. 

7  Ach  gheibh  sibh  bàs  mar  dhaoine :  agus 
tuitidh  sibb  mar  aon  de  na  h-uachdarain. 

8  Eirich,  a  Dhè,  thoir  breth  air  an  talamh  : 
oir  sealbhaichidh  tu  na  h-uile  chinnich  mar 
oighreachd. 

An  lxxxiii.  Salm. 

Deus,  quis  similis  ? 


Dhè,  na  bi  a'd'  thosd,  na  bi  sàmhach  : 
agus  na  bi  a'd'  thàmh,  a  Dhè. 


2  Oir  feuch,  tha  do  naimhdean  ri  buaireas  : 
agus  thog  iadsan  le  m  fuathach  thu,  suas  an 
cinn. 

3  Au  aghaidh  do  shluaigh  gu  cuilbheartach 

434 


$à  Sailm. 


Àn  xvì.  LÀ. 


dhealbh  iad  olc  :  agus  ghabh  iad  comhairle  le 
'chèile  an  aghaidh  do  mhuinntir  dhìomhair. 

4  Thubhairt  iad,  Thigibh,  agus  gearramaid  as 
iad,  o  bhi  'n  an  cinneach  :  chum  nach  cuimh- 
nichear  ainm  Israeil  na's  mò. 

5  Oir  le  aon  inntinn  ghabh  iad  comhairle  le 
'chèile  :  a'd'  aghaidh-sa  rinn  iad  coimhcheangal ; 

6  Pàilliunan  Edoim  agus  na  h-Ismaelich  : 
Moab  agus  na  Hagaraich  ; 

7  Grebal,  agus  Amon,  agus  Amalec  :  na 
Philistich  maille  ri  luchd-àiteachaidh  Thìoruis. 

8  Mar  an  ceudna  dhlùth-lean  Asur  riu  :  bu 
chòmhnadh  iad  do  chloinn  Lot. 

9  Dean  orra  mar  air  Midian  :  mar  air  Sisera, 
mar  air  Iabin,  aig  sruth  Chisoin  ; 

10  A  sgriosadh  aig  Endor  :  a  rinneadh  mar 
aolach  do'n  talamh. 

1 1  Dean  an  àrd  uaislean  mar  Oreb  agus  mar 
Sheeb  :  agus  an  uachdarain  gu  lèir  mar  Sheba 
agus  mar  Shalmuna  ; 

12  A  thubhairt,  glacamaid  dhuinn  fèin  :  mar 
oighreachd  àiteacha-còmhnuidh  Dhè. 

13  0  mo  Dhia,  dean  iad  mar  roth  :  mar  as- 
bhuain  roimh  'n  ghaoith  ; 

14  Mar  a  loisgeas  teine  a'choille  :  agus  mar  a 
chuireas  lasair  na  beannta  ri  theine. 

15  Mar  sin  dean  thusa  tòrachd  orra  le  d' 
dhoininn  :  agus  le  d'  ioma-ghaoith  cuir  uamhunn 
orra. 

1 6  Lìon  an  eudan  le  masladh  :  chum  gu'n  iarr 
iad  d'Ainm,  a  Thighearna. 

1 7  Bitheadh  amhluadh  agus  buaireas  orra  gu 
bràth  :  seadh,  glacadh  nàire  iad  agus  sgriosar 
iad. 

Àn  xvì.  LA. 


Na  Saitm, 


10  Clmm  gu'm  bi  fhios  aig  daoinibh  gur  tusa 
mhàin  d'an  Ainm  Iehobhah  :  an  Ti  a's  àirde  os 
ceann  na  talmhainn  uile. 

An  lxxxiv.  Salm. 

Quam  dilecta  ! 

Gla  so-ghràdhach  do  phàilliunan  :  a  Thigh- 
earna  nan  slògh ! 

2  Tha  m'  anam  a'  miannachadh,  seadh,  eadhon 
a'  fannachadh  le  dèigh  air  cùirtibh  an  Tighearna: 
tha  mo  chridhe  agus  m'  fheòil  ag  èigheach  gu 
b-àrd  air  son  an  Dè  bheò. 

3  Fhuair  eadhon  an  gealbhonn  tigh,  agus  an 
gobhlan-gaoithe  nead  dhi  fèin,  anns  an  cuireadh 
i  a  h-àlach  :  d'altairean  -sa,  a  Thighearna  nan 
slògh,  mo  Dhia,  agus  mo  Kìgh. 

4  Is  beannaichte  iadsan  a  tha  'n  an  còmhnuidh 
a'd'  thigh-sa  :  molaidh  iad  thu  a  ghnàth. 

5  Is  beannaichte  an  duine  sin  aig  am  bheil  a 
neart  annad-sa  :  agus  iadsan  aig  am  bheil  do 
shlighean  'n  an  cridhe. 

6  A'  dol  troimh  ghleann  Baca,  ni  iad  sin  tobar 
ann :  lìonaidh  mar  an  ceudna  an  t-uisge  na 
liuntean. 

7  Imichidh  iad  o  neart  gu  neart  :  nochdar 
gach  aon  diubh  'an  làthair  Dhè  ann  an  Sion. 

8  A  Thighearna  Dhè  nan  slògh,  cluinn  m' 
urnuigh  :  èisd,  a  Dhè  Iacoib. 

9  A  Dhè  ar  sgiath,  faic  :  agus  amhairc  air 
gnìiis  d'  aoin  ungta. 

1 0  Oir  is  f earr  là  a'd'  chùirtibh  :  na  mìle. 

1 1  B;f hearr  leam  a  bhi  ri  dorsaireachd  ann  an 
tigh  mo  Dhè  :  na  ;bhi  'm  chòmhnuidh  ann  am 
pàilliunaibh  aingidheachd. 

Na  Sailm. 


An  xvi.  LA. 


12  Oir  is  grian  agus  is  sgiath  an  Tighearn 
Dia  :  agus  bheir  an  Tighearn  gràs  agus  glòir, 
cha  chum  e  maith  air  bith  uatha-san  a  ghluais- 
eas  gu  h-ionraic. 

13  A  Thighearna  nan  slògh  :  is  beannaichte 
an  duine  a  chuireas  a  dhòigh  annad-sa. 

An  lxxxv.  Salm. 

Benedixisti,  Domine. 

BHa  thusa  bàigheil,  a  Thighearna,  ri  d'thìr  : 
thug  thu  air  ais  braighdeanas  Iacoib. 

2  Mhaith  thu  cionta  do  shluaigh  :  dh'  f  holaich 
thu  am  peacadh  uile. 

3  Choisg  thu  do  chorruich  uile :  thionndaidh 
thu  o  fhraoch  d'fheirge.  . 

4  Pill  sinn,  a  Dhè  ar  slàinte  :  agus  tog  d;f  hearg 
dhinn. 

5  Gu  bràth  am  bi  corruich  ort  ruinn  :  an  sìn 
thu  d'fhearg  o  linn  gu  linn  1 

6  Nach  ath-bheothaich  thu  sinn :  chum  gu'n 
dean  do  shluagh  gairdeachas  annad  ? 

7  Nochd  dhuinn,  a  Thighearna,  do  thròcair : 
agus  deònuich  dhuinn  do  shlàinte. 

8  Cluinnidh  mi  ciod  a  their  Dia  an  Tighearn  : 
oir  labhraidh  e  sìth  r'a  shluagh,  agus  r'a  naoimh, 
ach  na  pilleadh  iad  chum  amaideachd. 

9  Gu  dearbh  tha  a  shlàinte  dlùth  dhoibh-san 
d'an  eagal  e  :  chum  gu'n  còmhnuich  glòir  'n  ar 
tìr. 

10  Tha  tròcair  agus  fìrinn  aìr  còmhlachadh  a 
chèile  :  tha  ceartas  agus  sìth  air  pògadh  a  chèile. 

1 1  Fàsaidh  fìrinn  a  nios  as  an  talamh  :  agus 
seallaidh  ceartas  a  nuas  o  na  nèamhan. 

An  xvii.  LA. 


Na  Sailm. 


12  Seadh,  bheir  an  Tighearn  maith  dhuinn  : 
agus  bheir  ar  fearann  uaith  a  thoradh. 

13  Imichidh  ceartas  roimhe  :  agus  stiùraidh  e 
a  cheuman  's  an  t-slighe. 


URNUIGH  MHAIDNE. 

An  lxxxvi.  Salm. 

Inclina,  Domine. 

AOm,  a  Thighearna,  do  chluas,  èisd  rium  : 
oir  tha  mi  bochd  agus  uireasbhuidheach. 

2  Glèidh  m'anam,  oir  tha  mi  diadhaidh  :  0 
thusa  mo  Dhia,  saor  d'òglach  a  dh'  earbas  asad. 

3  Dean  tròcair  orm,  a  Thighearn' :  oir  tha  mi 
a'  glaodhaich  riut  gach  là. 

4  Dean  anam  d'  òglaich  fèin  aoibhinn  :  oir 
riut-sa,  a  Thighearna,  togaidh  mi  m'  anam. 

5  Oir  tha  thusa,  a  Thighearna,  maith  agus 
iochdmhor:  agus  pailt  ann  an  tròcair  dhoibh-san 
uile  a  ghairmeas  ort. 

6  Eisd,  a  Thighearna,  ri  m'  urnuigh :  agus 
thoir  fainear  guth  m'  athchuinge. 

7  Ann  an  là  mo  theinn  gairmidh  mi  ort :  oir 
freagairidh  tu  mi. 

8  Cha-n'eil  do  shamhuil-sa  'am  measg  nan 
diathan,  a  Thighearn' :  agus  cha-n'eil  oibre  ann, 
cosmhuil  ri  d'  oibribh-sa. 

9  Thig  na  cinnich  uile  a  rinn  thu  agus  sleuch- 
daidh  iad  a?d?  làthair,  a  Thighearn' :  agus  bheir 
iad  glòir  do  d'Ainm. 

10  Oir  is  mòr  thusa,  agus  tha  thu  a'  deanamh 
nithean  iongantach  :  is  tusa  Dia,  thu  fèin  a 
mhàin. 

Na  Sailm. 


An  xvii.  LA. 


1 1  Teagaisg  dhomh,  a  Thighearna,  do  shlighe, 
gluaisidh  mi  ann  ad  fhìrinn:  coimh-cheangail  mo 
chridhe  chum  eagal  d'  Ainme  'bhi  orm. 

12  Molaidh  mi  thu,  a  Thighearna  mo  Dhia, 
le  m'  uile  chridhe  :  agus  bheir  mi  glòir  do  d' 
Ainm  gu  bràth. 

1 3  Oir  is  mòr  do  thròcair  dhomh-sa :  agus  shaor 
thu  m'  anam  o'n  t-slochd  a's  ìochdaraiche. 

14  A  Dhè,  dh'  eirich  na  h-uaibhrich  a'  m' 
aghaidh  :  agus  dh'  iarr  coimhthional  luchd- 
fòirneirt  m'  anam,  agus  cha  do  chuir  iad  thusa 
fa  ;n  comhair. 

1 5  Ach  tha  thusa,  a  Thighearn',  a'  d'  Dhia 
iochdmhor  agus  gràsmhor  :  mall  chum  feirge, 
agus  pailt  ann  an  tròcair  agus  ann  am  fìrinn. 

16  Amhairc  orm,  agus  dean  tròcair  orm  : 
thoir  neart  do  d'  òglach,  agus  saor  mac  do 
bhanoglaich. 

17  Thoir  dhomh  comharadh  air  mhaith,  chum 
gu  faic  iadsan  e  aig  am  bheil  fuath  dhomh 
agus  gu'n  ghabh  iad  nàire  :  a  chionn,  a  Thigh- 
earna,  gu  n  do  chuidich  thusa  leam  agus  gu'n 
d;  thug  thu  comhfhurtachd  dhomh. 

A  n  lxxxvii.  Salm. 

Fundamenta  ejus. 

THa  a  bhunait  anns  na  beanntaibh  naomha: 
is  ionmhuinn  leis  an  Tighearn  geatachan 
Shioin,  thar  uile  ionada-còmhnuidh  Iacoib. 

2  Innsear  nithe  glòrmhor  ort-sa  :  a  chaithir 
Dhè. 

3  Cuimhnichidh  mi  Eahab  agus  Babel  ; 
dhoibh-san  d  an  aithne  mi, 

An  xvii.  LA. 


Na  Sailm. 


4  Feuch,  Palestin  :  agus  Tìorus,  maille  ri 
h-Etiopia,  rugadh  am  fear  so  an  sin. 

5  Ach  mu  Shion  theirear,  Eugadh  am  fear  so 
agus  am  fear  ud  innte :  agus  daingnichidh  an 
Ti  a's  àirde  i. 

6  Comharaichidh  an  Tighearn  'n  uair  a 
sgrìobhas  e  sìos  na  fineachan  :  gu'n  d'rugadh  am 
fear  so  an  sud. 

7  Bithidh  araon  luchd-seinn  agus  luchd-ciuil 
an  sin  :  tha  mo  thobair  uile  annad-sa. 

An  lxxxviii.  Salm. 

Dòmine  Deus. 

AThighearn'  a  Dhè  mo  shlàinte,  a  là  agus  a 
dh'  oidhche  ghlaodh  mi  ann  ad  f  hianuis  : 
thigeadh  m'  urnuigh  ann  ad  làthair,  aom  do 
chluas  ri  m'  ghlaodh. 

2  Oir  tha  m'  anam  làn  truaighe  :  agus  tha  mo 
bheatha  dlùth  do'n  uaigh. 

3  Mheasadh  mi  mar  iadsan  a  thèid  sìos  do  n 
t-slochd  :  tha  mi  mar  dhuine  gun  neart. 

4  Saor  'am  measg  nam  marbh,  mar  iadsan  a 
mharbhadh,  a  tha  7n  an  luidhe  's  an  uaigh  :  air 
Dach  'eil  cuimhne  agad  na's  mò,  oir  o  d'  làimh 
ghearradh  as  iad. 

5  Chuir  thu  mi  's  an  t-slochd  a  s  ìsle  :  ann  an 
dorchadas  anns  na  doimhneachdaibh. 

6  Luidh  d'fhearg  orm  gu  teann :  agus  le  d' 
thonnaibh  uile  chlaoidh  thu  mi. 

7  Chuir  thu  mo  luchd-eòlais  fada  uam  :  rinn 
thu  mi  a'm'  ghràineileachd  dhoibh. 

8  Drnidte  suas  tha  mi :  agus  cha-n  urrainn 
mi  tenchd  a  mach. 

jVa  Sailm. 


An  xvii.  LA. 


9  Tha  mo  shùil  a\  fàilneachadh  a  bhrìgh 
m'  àmhghair :  ghairm  mi  ort,  a  Thighearna, 
gach  là,  shìn  mi  mo  làmhan  riut. 

10  Do  na  mairbh  an  nochd  thu  iongant- 
ais  :  an  èirich  na  mairbh,  agus  am  mol  iad  thu  ? 

1 1  An  cuirear  'an  cèill  do  chaoimhneas  caomh 
's  an  uaigh  :  d'  f  hìrinn  ann  an  sgrios  ì 

12  An  aithnichear  d'iongantais  anns  an  dor- 
chadas  :  agus  d'  fhìreantachd  ann  an  talamh  na 
dì-chuimhne  ? 

13  Ach  riut-sa,  a  Thighearna,  ghlaodh  mise  : 
agus  anns  a'  mhaduinn  thig  m'urmrigh  a'd' 
làthair. 

14  C'ar  son,  a  Thighearn',  a  thilgeas  tu 
m'anam  uait :  a  dh;  f holaicheas  tu  do  ghnùis 
uam  ? 

15  Tha  mise  air  mo  chràdh,  agus  dlùth  don 
bhàs  o  m'òige  :  dh'  f  huiling  mi  d'uamhasan,  tha 
mi  ann  an  imcheist. 

16  Dh'imich  d'fhearg  gheur  tharum  :  chlaoidh 
d'uamhasan  mi. 

17  Chaidh  iad  timchioll  orm  mar  uisge  gach 
là  :  chuairtich  iad  mi  le  'chèile. 

18  Chuir  thu  fear  mo  ghaoil  agus  mo  charaid 
fada  uam  :  tha  luchd  m'  eòlais  ann  an  dorchadas. 


URNUIGH  FHEASGAIR, 

An  lxxxix.  Salm. 

Misericordias  Domhii. 

Alr   tròcairibh    an    Tighearna   gu  bràth 
seinnidh  mi :  o  linn  gu  linn  foillsichidh 
mi  d'  fhìrinn  le  m'  bheul. 


An  xvii.  LA. 


Na  Sailm. 


2  Oir  thubhairt  mi,  Gu  bràth  togar  suas 
tròcair :  anns  na  nèamhan  daingnichidh  tu 
(T  f  hìrinn,  ag  ràdh, 

3  Einn  mi  coimhcheangal  ri  m'  aon  taghta : 
mhionnaich  mi  do  Dhaibhidh  m'  òglach. 

4  Gu  bràth  daingnichidh  mi  do  shliochd : 
agus  togaidh  mi  suas  do  rìgh-chaithir  o  linn  gu 
linn. 

5  Molaidh  na  nèamhan  d'iongantais,  a  Thigh- 
earna :  mar  an  ceudna  d'  f  hìrinn  ann  an 
coimhthional  nan  naomh. 

6  Oir  cò  ann  am  fìaitheanas  :  a  choimh-measar 
ris  an  Tighearn  ? 

7  Cò  ;am  measg  mhac  nan  cumhachdach  :  a 
shamhluichear  ris  an  Tighearn  ? 

8  Is  aobhar  eagail  Dia  gu  mòr  ann  an 
coimhthional  nan  naomh  :  agus  is  còir  urram  a 
thabhairt  da  os  an  ceann-san  uile  a  tha  mu'n 
cuairt  da. 

9  A  Thighearna  Dhè  nan  slògh,  cò  tha 
cosmhuil  riut :  treun  a  ta  thu,  a  Thighearn', 
agus  tha  d'  f hìrinn  mu'n  cuairt  duit. 

1 0  Eiaghlaidh  tusa  onf ha  na  fairge  :  'n  uair 
a  dh'  èireas  a  tonnan  coisgidh  tu  iad. 

1 1  Mhìn-phronn  thu  Eahab  mar  dhuine  leònta: 
le  gairdean  do  neirt  sgap  thu  do  naimhdean. 

12  Is  leat-sa  na  nèamha,  mar  an  ceudna  is 
leat  an  talamh  :  shuidhich  thusa  an  cruinne-cè, 
agus  a  làn. 

13  Chruthaich  thusa  an  àirde  tuath,  agus  an 
àirde  deas :  ni  Tabor  agus  Hermon  gairdeachas 
ann  ad  Ainm. 

1 4  Agad-sa  tha  gairdean  neartmhor  :  is  làidir 
do  làmh,  is  àrd  do  dheas  làmh. 

15  Is  iad  ceartas  agus  breitheanas  àite- 
tàimh  do  rìgh-chaithreach  :  thèid  tròcair  agus 
firinn  roimh  do  ghnùis. 

16  Is  beannaichte  an  sluagh  d'an  aithne  an 
f huaim  aoibhneach  :  imichidh  iad,  a  Thighearn', 
ann  an  solus  do  ghnùise. 

17  Ann  ad  Ainm-sa  ni  iad  gairdeachas  air 
feadh  an  là  :  agus  ann  ad  f hìreantachd  àrd- 
aichear  iad. 

18  Oir  is  tusa  glòir  an  neirt :  agus  ann  ad 
dheadh-ghean  àrdaichear  ar  n-adharc. 

1 9  Oir  is  e  an  Tighearn  ar  sgiath  :  agus  Aon 
naomh  Israeil  ar  Eìgh. 

20  An  sin  labhair  thu  ann  an  taisbeanadh  ri 
d'  Aon  naomh,  agus  thubhairt  thu  :  Chuir  mise 
cuideachadh  air  aon  a  tha  cumhachdach, 
dh' àrdaich  mi  aon  taghta  as  an  t-sluagh. 

21  Fhuair  mi  Daibhidh  m' òglach:  le  m'  ol- 
aidh  naoimh  dh'ung  mi  e. 

22  Le'm  bi  mo  làmh  gu  daingean  :  mar  an 
ceudna  neartaichidh  mo  ghairdean  e. 

23  Cha  tog  an  nàmhaid  cìs  dheth  :  agus  cha 
chlaoidh  mac  an  uilc  e. 

24  Agus  pronnaidh  mi  a  naimhdean  roimhe  : 
agus  buailidh  mi  iadsan  le'm  fuathach  e. 

25  Agus  bithidh  m'  fhìrinn  agus  mo  thròcair 
maille  ris :  agus  ann  am  Ainm-sa  àrdaichear 
'adharc-san. 

26  Agus  cuiridh  mi  a  làmh  anns  an  fhairge : 
agus  a  dheas  làmh  anns  na  h-aimhnichibh. 

27  Grlaodhaidh  e  rium,  is  tu  m'athair :  mo 
Dhia,  agus  carraig  mo  shlàinte. 

28  Mar  an  ceudna  ni  mi  mo  clieud-ghin 
dheth  :  àrd  os  ceann  rìghrean  na  talmhainn. 

29  Gu  bràth  gleidhidh  mi  mo  thròcair  dha  : 
agus  bithidh  mo  choimhcheangal  seasmhaeh 
leis. 

30  Agus  suidhichidh  mi  gu  bràth  a  shliochd  : 
agus  a  rìgh-chaithir  mar  làithibh  nan  nèamh. 

31  Ma  thrèigeas  a  chlann  mo  lagh  :  agus  nach 
gluais  iad  ann  am  bhreitheanais ; 

32  Ma  mhi-naomhaicheas  iad  mo  reachdan, 
agus  nach  glèidh  iad  m?  àitheantan :  an  sin 
fiosraichidh  mi  le  slait  an  eusaontas,  agus  le 
buillibh  an  euceart. 

33  Gidheadh,  cha  bhuin  mi  gu  tur  mo 
chaoimhneas-gràidh  uaith  :  agus  cha  bhreug- 
naich  mi  mo  ghealladh. 

34  Cha  bhris  mi  mo  choimhcheangal,  agus  an 
ni  a  thàinig  à  m'  bhilibh  cha-n  atharraich  mi : 
aon  uair  mhionnaich  mi  air  mo  naomhachd, 
nach  dean  mi  breug  do  Dhaibhidh. 

35  Mairidh  a  shliochd  gu  bràth  :  agus  a  rìgh- 
chaithir  mar  a?  ghrian  a  ni?  làthair. 

36  Mar  a'  ghealach  daingnichear  e  gu  bràth  : 
agus  mar  fhianuis  dhìleas  ann  an  nèamh. 

37  Ach  thilg  thu  uait,  agus  ghabh  thu  gràin  : 
bha  fearg  ort  ri  d'  Aon  ungta. 

38  Sgaoil  thu  coimhcheangal  d;  òglaich : 
thruaill  thu  a  choron,  'g  a  thilgeadh  gu  làr. 

39  Bhris  thu  a  bhallacha-dìonaidh  uile  :  rinn 
thu  a  dhaingneacha  'n  an  sgrios. 

40  Creachaidh  iadsan  uile,  a  ghabhas  an 
t-slighe  e  :  tha  e  'n  a  mhasladh  d'a  choimh- 
earsnaich. 

41  Thog  thu  suas  deas  làmh  a  naimhdean  : 
riiin  thu  'eascaivdean  uilc  ait. 

42  Mar   an   ceudna   phill   thu   faobhar  a 

chlaidheimh  :  agus  cha  d'thug  thu  air  seasamh 
anns  a'  chath. 

43  Chuir  thu  as  d'a  ghlòir :  agus  thilg  thu 
sìos  a  rìgh-chaithir  gu  làr. 

44  G-hiorraich  thu  làithean  oige  :  chòmhdaich 
thu  e  ]e  nàire. 

45  Cia  fhad,  a  Thighearn',  a  dh' f  holaicheas 
tu  thu  fèin  gu  tur :  a  loisgeas  mar  theine  do 
chorruich  ? 

46  Cuimhnich  cia  gearr  m'  aimsir  :  c'ar  son  a 
chruthaich  thu  gu  dìomhain  clann  nan  daoine 
uile  ? 

47  Cò  e  an  duine  a  tha  beò,  agus  nach  faic 
am  bàs  :  no  'theasairgeas  'anam  fèin  o  làimh 
na  h-uaighe  ? 

48  C'àit  am  bheil  do  chaoimhneasan-gràidh 
roimhe  so,  a  Thighearn' :  a  mhionnaich  thu  do 
Dhaibhidh  air  d'  f  hìrinn  ? 

49  Cuimhnich,  a  Thighearna  masladh  do 
sheirbhiseach  :  ^un  do  ghiùlain  mise  ann  am 
uchd  uile  mhasladh  sluaigh  mhòir  ; 

50  Leis  an  do  mhaslaich  do  naimhdean,  a 
Thighearna,  leis  an  do  mhaslaich  iad  ceuman 
d'  Aoin  ungta  :  beannaichte  gu  robh  an 
Tighearn  gu  sìorruidh.    Amen,  agus  Amen. 


URNUIGH  MHAIDNE. 

An  xc,  Salm. 

Dòmine,  refugium. 

riiighearna,  bha  thusa  a'd'  ionad-còmh- 
nuidh  dhuÌDii  :  o  linn  gu  linn. 
2  Mu'n  do  ghineadh  na  beanntan,  agus  mu'n 

do  dhealbh  thu  an  talamh  agus  an  cruinne-cè  : 
eadhon  o  bhith-bhuantachd  gu  bith-bhuantachd, 
is  tusa  Dia. 

3  Tionndaidhidh  tu  an  duine  gu  sgrios  :  agus 
their  thu,  Pillibh,  a  chlann  nan  daoine. 

4  Oir  tha  mìle  bliadhna  ann  ad  shealladh- 
sa,  mar  an  là  n  dè  'n  uair  a  thèid  e  seachad  : 
agus  mar  f haire  anns  an  oidhche. 

5  Dh'fhuadaich  thu  iad,  mar  le  sruth,  mar 
chodal  tha  iad  :  anns  a'  mhaduinn  tha  iad  mar 
fheur  a  dh'  f hàsas  suas. 

6  Air  maduinn  thig  e  fo  bhlàth,  agus  fàsaidh 
e  suas :  air  feasgar  gearrar  sìos  e,  agus 
seargaidh  e. 

7  Oir  tha  sinn  air  ar  caitheamh  le  d'  fheirg  : 
agus  le  d'  chorruich  tha  sinn  air  ar  claoidh. 

8  Chuir  thu  ar  n-euceartan  a'd'  fhianuis  :  ar 
peacaidhean  dìomhair  arm  an  solus  do  ghnùise. 

9  Oir  tha  ar  làithean  air  teireachduinn  ann 
ad  fheirg :  chaith  sinn  ar  bliadhnacha,  mar 
sgeul  a  dh'innseadh. 

10  Tha  làithean  ar  bliadhnacha  'n  an  tri 
flchead  bliadhna  agus  a  deich,  agus  le  tuilleadh 
neirt  ma  bhitheas  ceithir  fichead  ann :  is 
saothair  agus  doilgheas  an  spionnadh ;  oir 
gearrar  as  e  gu  grad,  agus  siubhlaidh  sinn. 

1 1  Cò  d'an  aithne  neart  d'  f heirge  :  agus  a 
rèir  d'eagail,  do  chorruich  ? 

12  Teagaisg  dhuinn  mar  so  ar  làithean 
àireamh  :  chum  gu'n  socraich  sinn  ar  cridhe  air 
gliocas. 

13  Pill,  a  Thighearna,  cia  f had :  agus  gabh 
aithreachas  a  thaobli  do  sheirbhiseach. 

14  Sàsuich  sinn  gu  moch  le  d'thròcair:  à 

chum  gu'n  dean  sinn  gairdeachas  agus  aoibh- 
neas  rè  ar  làithean  uile. 

15  Dean  aoibhneach  sinn  a  rèir  nan  là  air 
an  do  chràidh  thu  sinn :  nam  bliadhna  anns  am 
faca  sinn  olc. 

16  Faicear  d'  obair  le  d'  sheirbhisich  :  agus  do 
ghlòir  le  'n  cloinn. 

17  Agus  bitheadh  Maise  an  Tighearn'  ar  Dè 
oirnn :  agus  daingnich  thusa  obair  ar  làmh 
dhuinn,  seadh,  daingnich  obair  ar  làmh. 

An  xci.  Salm. 

Qui  habitat. 

GAbhaidh  esan  a  tha  'n  a  chòmhnuidh  ann 
an  ionad  dìomhair  an  Ti  a's  àirde  :  tàmh 
fo  sgàile  an  Uile-chumhachdaich. 

2  Their  mi  mu  thimchioll  an  Tighearna,  Is  e 
mo  thearmunn,  agus  mo  dhaingneach :  mo 
Dhia,  anns  an  cuir  mi  mo  dhòigh. 

3  Gu  dearbh  saoraidh  e  thu  o  rib  an  eunadair  : 
o'n  phlàigh  mhilltich. 

4  Le  'iteagaibh  còmhdaichidh  e  thu,  agus  fo  a 
sgiathaibh  bithidh  d'  earbsa :  bithidh  'fhìrinn 
'n  a  sgèith  agus  'n  a  targaid  dhuit. 

5  Cha  bhi  eagal  ort  a  thaobh  an  uamhais  anns 
an  oidhche  :  no  na  saighde  a  ruitheas  's  an  ]à  ; 

6  No  na  plàigh'  a  ghluaiseas  ann  an  dorchadas: 
no  an  sgrios  a  mhilleas  mu  mheadhon-là. 

7  Tuitidh  mìle  ri  d'  thaobh,  agus  deich  mìle 
air  do  ]àimh  dheis  :  ach  cha  tig  e  am  fagus  duit. 

8  A  mhàin  le  d'  shuilibh  seallaidh  tu  :  agus 
chi  thu  dìol  nan  aingidh. 

9  A  chionn  gu;n  oVrinn  thu  an  Tighearn  ;n  a 


An  xviii.  LA. 


Na  Sailm. 


thearmunn :  an  Ti  a's  àirde  'n  a  ionad-còmhnuidh 
dhuit ; 

10  Cha-n  èirich  olc  air  bith  dhuit :  agus  cha 
tig  plàigh  am  fagus  do  d'  f hàrduich. 

11  Oir  bheir  e  àithne  d'a  ainglibh  mu  d' 
thimchioll  :  chum  do  ghleidheadh  ann  ad 
shlighibh  uile. 

12  'N  an  làmhan  togaidh  iad  suas  thu  :  air 
eagal  gu'm  buail  thu  do  chos  air  cloich. 

13  Air  an  leòmhan  agus  air  an  nathair-nimhe 
saltraidh  fcu  :  pronnaidh  tu  fo  d'  chois  an  leòmh- 
an  òg  agus  an  dràgon. 

14  A  chionn  gu  bheil  gràdh  aige  dhomh, 
saoraidh  mi  e :  àrdaichidh  mi  e,  a  chionn  gur 
aithne  dha  m'  Ainm. 

15  Gairmidh  e  orm,  agus  èisdidh  mi  ris  : 
bithidh  mi  maille  ris  ann  an  teinn  ;  teasairgidh 
mi  e,  agus  bheir  mi  urram  dha. 

16  Le  fad  làithean  sàsuichidh  mi  e  :  agus 
nochdaidh  mi  dha  mo  shlàinte. 

An  xeii.  Salm. 

Bonnm   est  confiteri\. 

IS  maith  an  ni  buidheachas  a  thabhairt  do  an 
Tighearn :  agus  cliu  a  thabhairt  do  d' 
Ainm-sa,  0  'Thi  a's  àirde ; 

2  Do  chaoimhneas-gràidh  a  chur  'an  cèill  anns 
a'  mhaduinn  :  agus  d'  fhìrinn  gach  oidhche, 

3  Air  inneal-ciuil  nan  deich  teud,  agus  air  an 
t-saltair  :  air  a'  chlàrsaich,  le  fuaim  f honnmhoir 
àird. 

4  Oir  rinh  thu  mi  aoibhinn,  a  Thighearna, 
trìd  d'  oibre-,sa  :  ann  an  gnìomharaibh  do  làmh 
ni  mi  gairdeachas. 

5  Cia  mòr  do  ghnìomhara-sa,  a  Thigheama  : 
ro  dhomhain  tha  do  smuaintean. 

6  Cha-n  eòl  do'n  amhlair  e  :  agus  cha  tuig  an 
t-amadan  so. 

7  An  uair  a  chinneas  na  h-aingidh  mar  fheur, 
agus  a  thig  uile  luchd-deanamh  na  h-euceirt  fo 
bhlàth  :  bithidh  iad  air  an  sgrios  am  feasd ;  ach 
tha  thusa  ro  àrd  gu  sìorruidh,  a  Thighearna. 

8  Oir  feuch,  do  naimhdean,  a  Thighearn', 
oir  feuch,  do  naimhdean,  sgriosar  iad :  sgapar 
uile  luchd-deanamh  na  h-euceirt. 

9  Ach  mar  adharc  buabhuill  àrdaichidh  tu  m' 
adharc-sa :  ungar  mi  le  olaidh  ùir. 

1 0  Agus  amhaircidh  mo  shùil  air  m'  eascairdibh : 
mu  na  droch  dhaoinibh  a  dh'  èireas  suas  a'  m' 
aghaidh  cluinnidh  mo  chluasan. 

11  Mar  chrann-pailme  thig  am  fìrean  fo 
bhlàth  :  mar  Sheudair  air  Lebanon,  f  àsaidh  e 
suas. 

12  Iadsan  a  shuidhichear  ann  an  tigh  an 
Tighearn' :  ann  an  cùirtibh  ar  Dè-ne  thig  iad 
fo  bhlàth. 

13  Fathast  'n  an  sean  aois  bheir  iad  a  mach 
toradh  :  sultmhor  agus  ùr  bithidh  iad. 

1 4  A  chum  gu  nochd  iad  gu  bheil  an  Tighearn 
mo  charraig,  cothromach :  agus  nach  'eil  euceart 
ann. 


URNUIGH  FHEASGAIR. 

An  xciii.  Salm. 

Dominus  regnavit. 

THa  an  Tighearn  a'  rìoghachadh,  tha  e  air  a 
sgeadachadh  le  mòralachd  :  tha  an  Tigh- 

earn  air  a  sgeadachadh  le  neart,  agus  chrioslaich 
se  e  fèin, 

2  Tha  'n  saoghal  mar  an  ceudna  air  a  dhaing- 
neachadh  :  chum  nach  gluaisear  e. 

3  Dhaingnicheadh  do  rìgh-chaithir  o  chian : 
o  shìorruidheachd  tha  thusa  ann. 

4  Thog  na  tuiltean  suas,  a  Thighearna,  thog 
na  tuiltean  suas  an  guth  :  togaidh  na  tuiltean 
suas  an  tonnan. 

5  Os  ceann  toirme  uisgeacha  lìonmhor,  os 
ceann  thonn  neartmhor  na  mara  :  is  neartmhor 
anns  na  h-àrdaibh  an  Tighearn. 

6  Tha  do  theisteis  ro  f  hìor  :  do  d'  thigh-sa  is 
iomchuidh  naomhachd,  a  Thighearna,  gu  bràth. 

An  xciv.  Salm. 

Deus  ultionum. 

ADhè  an  dìoghaltais  :  a  Thighearna  Dhè  an 
dioghaltais,  dealraich  a  mach. 

2  Ardaich  thu  fèin,  a  Bhreitheimh  na  tal- 
mhainn  :  ìoc  luigheachd  do  na  h-uaibhrich. 

3  Cia  f  had  a  ni  na  h-aingidh,  a  Thighearna : 
cia  f had  a  ni  na  h-aingidh  caithream  ? 

4  Cia  fhad  a  bhrùchdas  iad  briathran,  a  ]abh- 
ras  iad  nithe  cruaidhe:  a  bhitheas  uile  luchd- 
deanamh  an  uilc  ri  ràiteachas  ? 

5  A  bhruthas  iad  do  shluagh,  a  Thighearn' : 
agus  a  chlaoidheas  iad  d'  oighreachd  ? 

6  A  mharbhas  iad  a'  bhantrach  agus  an  coig- 
reach  :  agus  a  mhortas  iad  na  dìlleachdain  ? 

7  Agus  a  their  iad,  Cha-n  fhaic  an  Tighearn  : 
agus  cha  toir  Dia  Iacoib  fainear  e. 

8  Tuigibh,  sibhse  amhlairean  'am  measg  an 

t-sluaigh :  agus  amadana,  c'  uiu  a  bhitheas  sibh 

O  O  7 

glic  ? 

9  An  ti  a  shuidhich  a'  chluas,  nach  cluinn  e  : 
an  ti  a  dhealbh  an  t-sùil,  nach  faic  e  ? 

10  An  ti  a  smachdaicheas  na  fineacha,  nach 
cronaich  e  :  an  ti  a  theagaisgeas  eòlas  do'n 
duine,  nach  'eil  eòlas  aige  \ 

11  Is  fiosrach  an  Tighearn  air  smuaintibh 
dhaoine  :  gur  dìomhanas  iad. 

12  Is  beannaichte  an  duine  a  smachdaicheas 
tusa,  a  Thighearn'  :  agus  a  theagaisgeas  tu  as 
do  lagh. 

13  Chum  fois  a  thabhairt  da  o  làithibh  an 
uilc :  gus  an  cladhaichear  slochd  do'n  aingidh. 

14  Oir  cha  tilg  Dia  dheth  a  shluagh  :  agus  cha 
trèig  e  'oighreachd  fèin  ; 

15  Ach  pillidh  breitheanas  ri  ceartas  :  agus 
leanaidh  iadsan  uile  a  tha  ionraic  'n  an  cridhe  e. 

16  Cò  dh'  èireas  leam  an  aghaidh  luchd- 
deanamh  an  uilc  :  cò  sheasas  air  mo  shon  an 
aghaidh  luchd-deanamh  na  h-aingidheachd  ? 

1 7  Mur  bitheadh  an  Tighearn  ;g  am  chuideach- 
adh  :  is  beag  nach  robh  m'  anam  'n  a  thàmh  gu 
tosdach. 

1 8  'N  uair  a  thubhairt  mi,  Tha  mo  chos  air 
sleamhnachadh  uam  :  chum  do  thròcair,  a 
Thighearna,  suas  mi. 

1 9  Ann  an  lìonmhoireachd  mo  smuaintean  an 
taobh  a  stigh  dhìom  :  thug  do  chomhfhurtachd- 
sa  sòlas  do  m;  anam. 

20  Am  bi  comunn  riut-sa  aig  rìgh-chaithir  na 
h-euceirt  :  a  dhealbhas  aimhleas  le  reachd  ? 

2 1  Cruinnichidh  iad  le  'chèile  an  aghaidh  anama 
an  fhìrein  :  as;us  dìtidh  iad  fuil  neò-chiontach, 

22  Ach  is  e  an  Tighearn  mo  dhaingneach :  agus 
is  e  mo  Dhia  carraig  mo  dhòchais. 

23  Agus  dìolaidh  e  orra  fèin  an  euceart,  agus 
'n  an  aingidheachd  f  èin  gearraidh  e  as  iad  : 
gearraidh  an  Tighearn  ar  Dia  as  iad. 


URNUIGH  MHAIDNE. 

An  xcv.  Salm, 

Venite,  exultemus. 

OThigibh,  seinneamaid   do'n    Tighearn  : 
togamaid  iolach  do  charraig  ar  slàinte. 

2  Thigeamaid  'n  a  fhianuis  le  buidheachas  : 
agus  le  salmaibh  togamaid  ceòl  dha  gu  suil- 
bhireach. 

3  Oir  is  Dia  mòr  an  Tighearn  :  agus  is  Eìgh 
mòr  e  os  ceann  nan  uile  dhia. 

4  'N  a  làimh-san  tha  doimhneachda  na  tal- 
mhainn :  agus  is  leis  àirde  nam  beann. 

5  Is  leis  an  fhairge,  oir  is  e  a  rinn  i  :  agus 
dhealbh  a  làmhan  an  talamh  tioram. 

6  0  thigibh,  sleuchdamaid,  agus  cromamaid 
sìos  :  tuiteamaid  air  ar  glùinibh  'am  fianuis  an 
Tighearn'  a  rinn  sinn. 

7  Oir  is  esan  ar  Dia  :  agus  is  sinne  sluagh 
'ionaltraidh-san,  agus  caoraich  a  làimhe. 

8  An  diugh  ma  dh'  èisdeas  sibh  r7a  ghuth, 
na  cruaidhichibh  ?ur  cridhe  :  mar  anns  a' 
chonnsachadh,  mar  ann  an  là  a'  bhuairidh  anns 
an  fhàsacb  ; 

9  ;N  uair  a  bhuair  'ur  n-aithrichean  mi :  a 
dhearbh  iad  mi,  agus  a  chunnaic  iad  m  oibre. 


Na  Saìhn. 


An  xìx.  LÀ. 


10  Eè  dhà  fhichead  bliadhna  chuireadh  cam- 
par  orm  leis  a;  ghinealach  ud,  agus  thubhairt 
mi :  Is  sluagh  seacharanach  ;n  an  cridhe  iad, 
agus  cha-n  aithne  dhoibh  mo  shlighean  ; 

11  D;an  d;thug  mi  mo  mhionnan  a;m;  f heirg  : 
nach  rachadh  iad  a  steach  do  m;  fhois. 

An  xcvi.  Sahn. 

Cantate  Domino. 


Anaibh  do  an  Tighearn  laoidh  nuadh  :  can- 
aibh  do  an  Tighearn,  a  thìrean  uile. 


2  Canaibh  do  an  Tighearn,  beannaichibh 
;Ainm  :  foillsichibh  o  là  gu  là  a  shlàinte. 

3  Cuiribh  ;an  cèill  'am  measg  nan  cinneach  a 
ghlòir  :  ;am  measg  gach  sluaigh  ;iongantais-san. 

4  Oir  is  mòr  an  Tighearn,  agus  is  ro  airidh  e 
air  cliu  :  is  aobhar  eagail  esan  os  ceann  nan  uile 
dhiathan. 

5  Oir  is  ìodhoil  uile  dhiathan  nan  cinneach  : 
ach  is  e;n  Tighearn  a  rinn  na  nèamhan. 

6  Tha  urram  agus  mòralachd  ;n  a  fhianuis  : 
neart  agus  maise  ;n  a  ionad  naomh. 

7  Thugaibh  do  an  Tighearn,  sibhse  fhineacha 
nan  sluagh  :  thugaibh  do  an  Tighearn  glòir  agus 
neart. 

8  Thugaibh  do  an  Tighearn  a;  ghlòir  a;s  cubh- 
aidh  d;a  Ainm  :  thugaibh  tabhartas  leibh,  agus 
thigibh  a  steach  d;a  chùirtibh. 

9  Sleuchdaibh  do  an  Tighearn  ann  am  maise 
na  naomhachd  :  bitheadh  eagal  oirbh  ;n  a 
fhianuis,  gach  uile  thìr. 

10  Abraibh  ;am  measg  nan  cinneach,  Tha  an 
Tighearn  a;  rìoghachadh  :  mar  an  ceudna  daing- 

nichear  an  domhan  chum  nach  gluaisear  e, 
bheir  e  breth  air  na  slòigh  le  ceartas. 

11  Bitheadh  na  nèamhan  aoibhneach,  agus 
deanadh  an  talamh  gairdeachas  :  beucadh  an 
fhairge  agus  a  làn. 

12  Bitheadh  a'  mhachair  ait,  agus  gach  ni  a 
tha  innte  :  an  sin  deanadh  uile  chranna  na 
coille  luathghaire  'an  làthair  an  Tighearna. 

13  Oir  tha  e  a;  teachd,  oir  tha  e  a;  teachd  a 
thoirt  breth  air  an  talamh  :  bheir  e  breth  air  an 
t-saoghal  le  ceartas,  agus  air  na  slòigh  le  'f  hìrinn. 

A n  xcvii.  Salm. 

Dominus  regnavit. 

THa  an  Tighearn  a'  rìoghachadh,  bitheadh 
aiteas  air  an  talamh  :  deanadh  na  h-eil- 
eana  lìonmhor  gairdeachas. 

2  Tha  neoil  agus  dorchadas  m/a  thimchioll  : 
is  iad  ceartas  agus  breitheanas  àite-eòmhnuidh 
a  rìgh-chaithreach. 

3  Thèid  teine  roimhe  :  as;us  loisgidh  e  suas  a 
naimhdean  air  gach  taobh. 

4  Shoillsich  a  dhealanaich  an  cruinne-cè : 
chunnaic,  agus  chriothnaich  an  talamh. 

5  Leagh  na  beanntan  as  mar  chèir  o  làthair 
an  Tighearna:  o  làthair  Thighearna  natalmhainn 
uile. 

6  Cuiridh  na  nèamhan  'an  cèill  a  cheartas : 
agus  chi  gach  sluagh  a  ghlòir. 

7  Bithidh  amhluadh  orra-san  uile  a  ni  seirbhis 
do  dhealbhan  snaidhte,  a  ni  uaill  a  ìodholaibh : 
sleuchdaibh  dha,  a  dhiathan  uilc. 

8  Chuala  Sion,  agus  bha  aoibhneas  oirre : 

454 


N~a  Saììm. 


Àn  xix.  Là. 


agus  rinn  nigheanan  Iudah  gairdeachas,  air  son 
do  bhreitheanas,  a  Thighearna. 

9  Oir  tha  thusa,  a  Thighearn',  àrd  os  ceann 
na  talmhainn  uile  :  tha  thu  air  d'  àrdachadh  gu 
mòr  os  ceann  nan  uile  dhiathan. 

10  Sibhse  a  ghràdhaicheas  an  Tighearn, 
fuathaichibh  olc  :  gleidhidh  e  anaman  a  naomh ; 
à  làimh  nan  aingidh  saoraidh  e  iad. 

1 1  Dh'  èirich  solus  do'n  f hìrean  :  agus  aoibb- 
neas  dhoibh-san  a  tha  ionraic  'n  an  cridhe. 

12  Bitheadh  aoibhneas  oirbh,  fhìreana,  anns 
an  Tighearn :  agus  thugaibh  buidheachas  ri 
cuimhneachadh  air  a  naomhachd. 


URNUIGH    FHEASGA  I R. 

An  xcviii.  Salm. 

Cantate  Domino. 

OSeinnibh  do'n  Tighearn  laoidh  nuadh :  oir 
rinn  e  nithean  iongantach. 

2  Dh'  oibrich  a  dheas  làmh  :  agus  a  ghairdean 
naomh  slàinte  dha. 

3  Thaisbein  an  Tighearn  a  shlàinte  :  ann  an 
sealladh  nan  cinneach  dh'  fhoillsich  e  'fhìreant- 
achd. 

4  Chuimhnich  e  a  thròcair  agus  'fhìrinn  do 
theaghlach  Israeil :  chunnaic  uile  chrìocha  na 
talmhainn  slàinte  ar  Dè. 

5  Togaibh  iolach  ait  do  n  Tighearn,  a  thìrean 
uile  :  togaibh  ur  guth,  deanaibh  gairdeachas, 
agus  seinnibh  cliu. 

6  Seinnibh  do'n  Tighearn  le  clàrsaich :  le 
clàrsaich  agus  guth  sailme. 

7  Le  trompaidibli  agus  guth  na  h-adhairc' : 
togaibh  iolach  ait  ?an  làthair  an  Rìgh  Iehobhah. 

8  Beucadh  an  fhairge  agus  a  làn  :  an  saoghal 
agus  iadsan  a  tha  'n  an  còmhnuidh  ann. 

9  Buaileadh  na  tuiltean  am  bosan,  cuideachd 
deanadh  na  beannta  luathghaire  'an  làthair  an 
Tighearna:  oir  tha  e  a'  teachd  a  thabhairt 
breth  air  an  talamh. 

10  Bheir  e  breth  air  an  t-saoghal  ann  am 
fireantachd  :  agus  air  u.a  slòigh  ann  an  ceartas. 

An  xcix.  Salm. 

Dom  'mus  reynavit. 

THa  an  Tighearn  a;  rìoghachadh,  crioth- 
naicheadh  na  slòigh  :  the  e'na  shuidhe 
eadar  cheruban,  bitheadh  crith  air  an  talamh. 

2  Tha  an  Tighearn  mòr  ann  an  Sion  :  agus  tha 
e  àrd  os  ceann  oach  sluaioh. 

o  o 

3  Moladh  iad  d;  Ainm  mòr  agus  uamhasach  : 
is  naomh  e. 

4  Agus  is  toiffh  leis  an  rìgh  chumhachdach 

o  o  o 

breitheanas,  is  tu  a  shocruicheas  a'  chòir :  ni 
thusa  breitheanas,  agus  ceartas  ann  an  Iacob. 

5  Ardaichibh  an  Tighearn  ar  Dia :  agus 
sleuchdaibh  aig  stòl  a  chos,  is  naomh  esan. 

6  Bha  Maois  agus  Aaron  'am  measg  a  shagart, 
agus  Samuel  'n  am  measg-san  a  ghairm  air 
'Ainm  :  ghairm  iadsan  air  an  Tighearn,  agus 
fhreagair  esan  iad. 

7  Ann  am  baideal  neoil  labhair  e  riu  :  ghlèidh 
iad  a  theisteis,  agus  an  reachd  a  thug  e  dhoibh. 

8  A  Thighearn'  ar  Dia,  fhreagair  thusa  iad  : 
is  tu  an  Dia  a  thug  maitheanas  dhoibh,  ged  a 
rinn  thu  diòffhaltas  air  son  an  o-nìomhara. 


Na  Sailm, 


An  xix.  LA 


9  Ardaichibh  an  Tighearn  ar  Dia,  agus 
sleuchclaibh  aig  a  shliabh  naomh  :  oir  is  naomh 
an  Tighearn  ar  Dia. 

An  c.  Salm. 

Jubilate  Deo. 

TOgaibh  iolach  ait  do'n  Tighearn,  a  thìrean 
uile  :  deanaibh  seirbhis  do'n  Tighearn  le 
h-aoibhneas,  thigibh  'n  a  fhianuis  le  luath- 
ohaire. 

o 

2  Bitheadh  fìos  agaibh  gpar  e'n  Tio'hearn  a's 
Dia  ann  ;  is  e  a  rinn  shm,  agus  cha  sinn  fèin  : 
is  sinn  a  shluagh,  agus  caoraich  'ionaltraidh- 
san. 

3  Thigibh  a  steach  air  a  gheataibh  le  buidh- 
eachas,  d'  a  chùirtibh  le  moladh :  thugaibh 
buidheachas  dha,  beannaichibh  'Ainni. 

4  Oir  tha  n  Tighearn  maith,  mairidh  a  thròcair 
gu  bràth  :  agus  'fhìrinn  o  linn  gu  linn. 

An  ci.  Salm. 

Misericordiam  et  judicium. 

MU  thròcair  agus  breitheanas  canaidh  mi : 
dhuit  ~sa,  a  Thighearna,  seinnidh  mi. 

2  Iomchairidh  mi  mi  fèin  gu  glic  :  air  slighe 
ionraic. 

3  0  cuin  a  thio;  thu  a  ni' ionnsuidh  :  gluaisidh 
mi  ann  an  ionracas  mo  chridhe  'am  meadhon 
mo  thighe. 

4  Cha  chuir  mi  ni  olc  sam  bith  fa  chomhair 
mo  shùl ;  is  fuathach  leam  obair  luchd-eusaont- 
ais  :  cha  lean  i  rium. 

5  Triallaidh  cridhe  iargalta  uam :  air  an  daoì 
cha  chuir  mi  eòlas. 

6  An  ti  gu  dìomhair  a  bheir  beum  da 
choimhearsnach  :  esan  gearraidh  mi  as. 

7  An  ti  aig  am  bheil  sealladh  àrd,  agus  cridhe 
uaibhreach  :  esan  cha-n  fhuiling  mi. 

8  Bithidh  mo  shùilean  air  fìreanaibh  na  tìre : 
chum  gu'n  gabh  iad  còmhnuidh  leam. 

9  Esan  a  ghluaiseas  ann  an  slighe  ionraic  :  ni 
e  seirbhis  dhomh. 

10  Cha  ghabh  fear-deanamh  ceilge  còmh- 
nuidh  ann  am  thigh :  cha-n  fhuirich  fear- 
labhairt  bhreug  fa  chomhair  mo  shùl. 

11  Gu  moch  gearraidh  mi  as  uile  dhroch 
dhaoine  na  tìre :  chum  gu  n  sgath  mi  as  o 
chaithir  an  Tighearn'  uile  luchd-deanamh  an 
uilc. 


URNUIGH  MHAIDNE. 

An  cii.  Salm. 

Domine,  exaudi. 

AThighearn',    èisd   ri   m;  urnuigh :  agus 
thigeadh  mo  ghlaodh  a  d'  ionnsuidh. 

2  Na  folaich  do  gìmùis  uam  ann  an  là  mo  j 
theinn :  aom  do  chluas  rium  's  an  là  air  an 
gairm  mi  ort ;  èisd  rium  gu  grad. 

3  Oir  tha  mo  làithean  air  teireachdainn  mar 
dheataich :  agus  tha  mo  chnàmhan  air  an 
losgadh  mar  theinntein. 

4  Tha  mo  chridhe  air  a  bhualadh,  agus  air 
seargadh  mar  fheur  :  air  chor  as  nach  cuimhne 
leam  m'  aran  itheadh. 

458 


Ka  Saìlm. 


Am  xx.  LA, 


5  Le  guth  m'  osnaich  :  lean  mo  ehnàmhan  ri 
m'  fheòiL 

6  Tha  mi  cosmhuil  ri  pelican  an  fhàsaich  :  tha 
mi  mar  chomhachaig  nan  ionacl  aonaranach. 

7  Tha  mi  ri  faire,  agus  tha  mi  mar  eun :  'n  a 
aonar  air  mullach  tighe. 

8  Air  feadh  an  là  tha  mo  naimhde  g  am 
mhasluchadh  :  agus  iadsan,  a  tha  air  bhoile 
rium,  mhionnaich  iad  a 'm  aghaidh. 

9  Oir  dh'ith  mi  luath  mar  aran  :  aonis  niheasp; 

o  o 

mi  mo  dheoch  le  m'  dheuraibh  ; 

10  Trìd  do  chorruieh  ag^us  d'  fheiro;e  :  oir  thop; 
thu  mi  suas,  agris  leap:  thu  mi  sìos. 

1 1  Tha  mo  làithean,  mar  sgàile ,  ag  aomadh 
sìos  :  agus  tha  mi  fèin,  mar  fheur,  air 
seargadh. 

12  Ach  mairidh  tusa,  a  Thighearna,  gu  bràth  : 
agus  do  chuimhne  o  linn  gu  linn. 

1 3  Eiridh  tusa,  ni  thu  tròcair  air  Sion :  oir 
tha  n  t-àm  sra  deadh-p-hean  a  nochdadh  dhi, 

O  O  ' 

seadh,  an  t-àm  suiclhichte  air  teachd. 

14  Oir  tha  do  sheirbhisich  aJ  oabhail  tlachd 
;n  a  clachaibh :  ag;us  tha  deadh  rùn  aca  cV  a 
luaithre. 

1  ò  Mar  sin  bithidh  eagal  air  na  cinnich  roimh 
Ainni  an  Tighearn' :  agus  air  uile  rìghribh  na 
talmhainn  roimh  a  ghlòir. 

1 6  An  uair  a  thopjas  an  Tipjhearn  suas  Sion  : 

o  o 

chithear  e'na  p-hlòir ; 

c  3 

1 7  Bheir  e  'n  aire  do  urnuigh  nan  dìobarach : 
agus  cha  dean  e  tàir  air  an  athchuinge. 

18  Sgrìobhar  so  don  àl  ri  teachd  :  agus 
molaidh  an  sluagh  a  ghinear  an  Tighearn. 

1 9  Oir  dh'  amhairc  e  nuas  o  Aircle  a  naomh- 

achd  fèin :  o  na  nèamhan  sheall  an  Tighearn 
air  an  talamh ; 

20  A  chluinntinn  osnaich  a'  phrìosanaich : 
chum  fuasgladh  orra-san  a  dh' orduicheadh 
chum  bàis ; 

21  Chum  Ainm  an  Tighearna  'chur  'an  cèill 
ann  an  Sion  :  agus  a  chliu  ann  an  Ierusalem ; 

22  An  uair  a  chruinnichear  na  slòigh  le 
'chèile :  agus  na  rìoghachda  gu  seirbhis  a 
dheanamh  do  an  Tighearn. 

23  Chlaoidh  e  anns  an  t-slighe  mo  neart : 
ghiorraich  e  mo  làithean. 

24  Thubhairt  mi,  Mo  Dhia,  na  tabhair  air 
falbh  mi  ann  am  meadhon  mo  làithean  :  tha  do 
bhliadhnan-sa  air  feadh  nan  uile  linn. 

25  0  chian  leag  thu  bunaite  na  talmhainn: 
agus  is  iad  na  nèamhan  obair  do  làmh. 

26  Thèid  as  doibh-san,  ach  mairidh  tusa : 
fàsaidh  iadsan  uile  sean  mar  eudach. 

27  Mar  thrusgan  caochlaidh  tu  iad,  agus 
bithidh  iad  air  an  caochladh  :  ach  is  tusa  an  ti 
ceudna,  agus  cha  chrìochnaichear  do  bhliadh- 
nan. 

28  Mairidh  clann  do  sheirbhiseach :  agus 
daingnichear  an  sliochd  a'd'  fhianuis. 

A  n  ciii.  Salm. 

Benedic  anima  mea. 

BEannaich  an  Tighearn,  0  m'  anam  :  agus 
moladh  gach  ni  a  tha  'n  taobh  a  stigh 
dliìom,  'Ainm  naomh-san; 

2  Bcaimaich  an  Tighearn,  0  m'  anam :  agus 
na  dì-chuimhnich  a  thiodhlacan  uile. 

3  'S  e  mhaitheas  dhuit  do  pheacaidhean  gu 
lèir  :  a  shlànuicheas  d'  euslaintean  uile  ; 

4  A  shaoras  do  bheatha  o  sgrios :  a  chrùnas  thu 
le  caoimhneas-gràidh  agus  caomh-thròcairibh ; 

5  A  shàsuicheas  do  bheul  le  nithibh  maithe : 
air  chor  as  gun  ath-nuadhaichear  d'òige  mar 
òige  na  h-iolaire. 

6  Ni  an  Tighearn  ceartas  agus  breitheanas : 
dhoibh-san  uile  a  tha  air'an  sàruchadh. 

7  Dh'  fhoillsich  e  a  shlighean  do  Mhaois  :  a 
ghnìomhara  do  chloinn  Israeil. 

8  Is  tròcaireach  agus  is  gràsmhor  an  Tighearn: 
mall  chum  fheirge  agus  pailt  ann  an  caoimh- 
neas-gràidh. 

9  Cha  chronaich  e  do  ghnàth  :  agus  cha 
ghlèidh  e  'fhearg  gu  bràth. 

10  A  rèir  ar  peacaidhean  cha  d'rinn  e  oirnn  : 
agus  a  rèir  ar  n-eucearta  cha  d'  thug  e  luigh- 
eachd  dhuinn. 

11  Oir  mar  a  tha  na  nèamhan  àrd  os  ceann 
na  talmhainn  :  mar  sin  tha  a  thròcair  mòr  d'an 
taobh-san  d'an  eagal  e. 

12  Cho  fad  as  a  tha  ;n  àird  an  ear  o'n  àird  an 
iar :  cho  fad  as  sin  chuir  e  uainn  ar  n-eusaontais. 

13  Mar  ghabhas  athair  truas  d'a  chloinn  : 
gabhaidh  an  Tighearn  truas  dhiubh-san  d'an 
eagal  e. 

14  Oir  is  aithne  dha  ar  dealbh  :  is  cuimhne 
leis  gur  duslach  sinn. 

15  An  duine,  mar  fheur  tha  a  làithean  :  mar 
bhlàth  na  macharach,  mar  sin  fàsaidh  e  fo 
bhlàth. 

16  Oirgabhaidh  a'ghaoth  thairis,  agus  cha  bhi 
e  ann :  agus  cha-n  aithnich  'ionacl  fèin  e  na  s  mò, 

17  Ach  tha  tròcair  an  Tighearn'  o  shìorruidh- 
eachd  orra-san  d'an  eagal  e  :  agus  'fhìreantachd 
do  chloinn  an  cloinne; 

18  Dhoibh-san  a  chumas  a  choimhcheangal : 
agus  a  chuimhnicheas  'àitheanta  chum  an 
deanamh. 

19  Shocruich  an  Tighearn  a  rìgh-chaithir 
anns  na  nèamhan  :  agus  tha  a'  rìoghachd  a' 
riaghladh  os  ceann  nan  uile. 

20  Beannaichibh  an  Tighearn,  sibhse  'Aingle, 
treun  ann  an  neart  :  a'  deanamh  'iarrtuis,  ag 
èisdeachd  ri  fuaim  'fhocail. 

21  Beannaichibh  an  Tighearn,  a  shlòigh  uile  : 
sibhse  a  luchd-frithealaidh  a  tha  'deanamh  a 
thoile. 

22  Beannaichibh  an  Tighearn,  'oibre  uile,  anns 
gach  àite  d'a  thighearnas :  beannaich  an  Tigh- 
earn,  0  m'anam. 


B 


URNUIGH  FHEASGAIR. 

An  civ.  Salm. 

Benedic,  anima  mea. 

Eannaich  an  Tighearn,  0  m'  anam :  A 
Thighearna  mo  Dhia,  tha  thusa  ro  mhòr, 
le  urram  ao;us  mòralachd  tha  thu  air  do 
sgeadachadh. 

2  Tha  thu  a'  cur  soluis  umad  mar  thrusgan: 
a'  sìneadh  a  mach  nan  nèamh  mar  chùirtein. 

3  Tha  e  a'  leagadh  sailthean  a  sheòmar  anns 
na  h-uisgeachaibh  :  a'  deanamh  nan  neul  'n  an 
carbad  clha  fein,  a'  siubhal  air  sgiathaibh  na 
gaoithe. 

4  A'  deanamh  'Aingle  'n  an  spioradaibh  ; 

a  luchd-frithealaidli  n  an  teine  lasarach. 

5  Shuidhich  e  an  talamh  air  a  bhunaitibh: 
chuni  nach  orluaisteadh  e  g:u  bràth. 

6  Leis  an  doimhneachd  mar  le  trusgan  chòmh- 

o 

daich  thu  e  :  sheas  na  h-uisgeaehan  os  ceann 
nam  beann. 

7  0  d'  achmhasan-sa  theich  iad  :  o  ghuth  do 
thairneanaich  ghreas  iad  rompa. 

8  Chaidh  iad  suas  ri  taobh  nam  beann,  chaidh 
iad  sìos  air  feadh  nan  gleann  :  don  àit  a  dh' 
orduich  thusa  dhoibh. 

9  Shuidhich  thu  crìoch  air  nach  tèid  iad 
thairis :  chum  nach  pill  iad  a  rìs  a  chòmhdachadh 
na  talmhainn. 

10  Tha  e  a'  cur  thobar  anns  na  gleanntaibh :  a 
tha  a'  ruith  air  feadh  nam  beann. 

11  Bheir  iad  deoch  do  uile  bheathaichibh  na 
macharach  :  coisondh  na  h-asail  fhiadhaich  an 

o 

ìotadh. 

12  Am  fagus  doibh  còmhnuichidh  eunlaith 
nan  speur  :  a  bhitheas  a'  seinn  am  measg  nan 

P  o 

1 3  Uisgichidh  e  na  beanntan  o  'sheòmraichibh: 
le  toradh  a  ghnìomh  sàsuichear  an  talamh. 

14  Bheir  e  air  feur  fàs  do'n  sprèidh  :  agus  air 
luibh  chum  seirbhis  an  duine. 

15  Chum  aran  a  thabhairt  as  an  talamh,  agus 
fìon  a  ni  cridhe  an  duine  subhach  :  oladh  a  ni 
a  ghnùis  dealrach,  agus  aran  a  neartaicheas 
cridhe  an  duine. 

16  Tha  craobhan  ao  Tio-hearna  làn  brìgh  : 

o  o 

seudair  Lebanoin  a  shuidhich  e. 

17  Far  an  dean  na  h-eoin  an  nid  :  aig  an 
storc  tha  na  craobhan  oriuthais  mar  ionad-tàimh. 

18  Tha  na  beanntan  àrda  'n  an  tearmunn  do 
na  gabhair  fhiadhaich  :  na  creagan  do  na  coin- 
eanaibh. 

19  Kinn  e  a'  ghealach  air  son  aimsirean  :  is 
aithne  do'n  ghrèin  mar  a  luidheas  i. 

20  Ni  thu  dorchaclas  agus  tha  'n  oidhche  ann  : 
an  sin  snàigidh  uile  bheathaiche  na  coille 
mach. 

21  Beucaidh  na  leòmhain  òga  air  son  cobh- 
artaich  :  agus  ag  iarraidh  am  bìdh  air  Dia. 

22  Eiridh  a'ghrian,  cruinnichidh  iad  le  'chèile : 
agas  'n  an  àitibh-fcàimh  luidhidh  iad. 

23  Thèid  an  duine  mach  gu  'obair  :  agus  s;u 

o  O  O 

'shaothair  gu  feasgar. 

24  Cia  lìonmhor  d'  oibre,  a  Thighearna  :  ann 
an  gliocas  rinn  thu  iad  gu  lèir,  tha  'n  talamh 
làn  de  d'  shaoibhreas. 

25  Mar  an  ceudna  an  cuan  so  a  tha  mòr  agus 
farsuinn  :  anns  am  bheil  creutairean  snàigeach 
gun  àireamh,  araon  beathaichean  beaga  agus 
mòra. 

26  An  sin  siubhlaidh  na  longan  :  agus  an 
Lebhiatan  sin,  a,  dhealbh  thu  gu  sùgradh 
ann. 

27  Feithidh  iad  sin  uile  ort-sa  :  chum  gu'n 
tabhair  thu  dhoibh  am  biadh  'n  a  thràth. 

28  Bheir  thusa  dhoibh,  cruinnichidh  iadsan  : 
fosgailidh  tu  do  làmh,  sàsuichear  iad  le  maith. 

29  Folaichidh  tu  do  ghnùis,  bithidh  iad  fo 
amhluadh  :  bheir  thu  uatha  an  deò,  eugaidh  iad, 
agus  pillidh  iad  ri'n  ùir. 

30  Cuiridh  tu  mach  do  spiorad,  cruthaichear 
iad  :  agus  ath-nuadhaichidh  tu  aghaidh  na  tal- 
znhainn. 

31  Mairidh  Glòir  an  Tighearna  gu  bràth  :  ni 
an  Tighearn  gairdeachas  'n  a  oibribh. 

o  _  o 

32  Seallaidh  e  air  an  talamh,  agus  criothnaich- 
idh  e :  beanaidli  e  ris  na  beanntaibh,  agus 
bithidh  deatach  dhiubh. 

33  Seinnidh  mise  do  an  Tighearn  an  cian  is  beò 
mi :  canaidh  mi  moladh  do  m'  Dhia  fhad  's  a 
bhitheas  bith  agam. 

34  Bithidh  mo  smuaintean  air  milis  :  ni  mi 
gairdeachas  arins  an  Tighearn, 

35  Sgriosar  peacaich  a  mach  as  an  talamh, 
ao'us  cha  bhi  na  h-ainoidh  ann  na  s  mò :  beann- 
aich  an  Tighearn,  0  m'  anam ;  molaibh-se  an 
Tighearn. 


URNVIGH  MHAIDNE. 

An  cv.  Salm. 

Conjitemiìii  Domino. 

OThugaibh  buidheachas  do  an  Tighearn, 
gairmibh  air  'Ainm  :    foillsichibh  'am 
measp-  nan  sluagh  a  ffhnìomhara. 

2  Seinnibh  dha,  seinnibh  sailm  dha  :  labhraibh 
air  'oibribh  ionoantach-san  o;u  lèir. 

3  Deanaibh  uaill  a  'Ainm  naomh-san :  bitheadh 
gairdeachas  air  cridhe  na  dream  a  dh'  iarras 
an  Tighearn. 

4  Iarraibh  an  Tighearn  aous  a  neart :  iarraibh 

o  o 

a  ghnùis  a  glmàth. 

5  Cuimhnichibh  ?oibrean  iongantach  a  rinn  e  : 
a  chomharaidhean  agus  breitheanais  a  bheoil ; 

6  0  sibhse  a  shliochd  Abrahaim  'oglaich-san  : 
sibhse  a  chlann  Iacoib  a  dhaoine  taghta-san. 

7  Is  esan  an  Tighearn  ar  Dia-ne  :  air  f  eadh  na 
talmhainn  uile  tha  a  bhreitheanais. 

8  Chuimhnich  e  gu  sìorruidh  a  choimhcheangal : 
am  focal  a  dh'  orduich  e  do  mhìle  ginealach ; 

9  A  rinn  e  ri  Abraham  ;  agus  a  mhionnan 
do  Isaac ; 

10  Agus  dhaingnich  e  sin  do  Iacob  mar  reachd : 
do  Israel  mar  choimhcheangal  bith-bhuan. 

1 1  Ag  ràdh,  Dhuit-sa  bheir  mi  fearann  Chan- 
aain  :  crannchur  'ur  n-oighreachd. 

12  An  uair  nach  robh  iad  ach  ro  thearc  ann  an 
àireamh  :  agus  'n  an  coigrich  ann  ; 

13  Agus  a  chaidh  iad  o  chinneach  gu  cinneach: 
o  rìoghachd  gu  sluagh  eile ; 

1 4  Cha  do  leig  ele  duine  sam  bith  eucoir  a  dhean- 
amh  orra :  agus  smachdaich  e  rìghrean  air  an  son. 

15  Ag  ràdh,  Na  beanaibh  ri  m;  Dhaoinibh 
ungta  :  agus  air  m'  f  hàidhibh  na  deanaibh  cron. 

16  Agus  ghairm  e  gorta  air  an  tìr  :  bhris  e 
uile  lorg  an  arain. 

17  Chuir  e  duine  rompa  :  Ioseph,  a  reiceadh 
mar  thràill ; 

18  Le  geimhlibh  dhochainn  iad  a  chosan  : 
chuireadh  ann  an  iarunn  e  gu  teann  ; 

19  Gu  ruig  an  t-àm  anns  an  d'  thàinig  a 
bhriathar  :  dhearbh  focal  an  Tighearn'  e. 

20  Chuir  an  rìgh  teachdaire  uaith,  agus  dh' 
fhuasgail  e  air  :  uachdaran  an  t-sluaigh,  agus 
leig  e  saor  as  e. 

21  Kinn  se  e  'n  a  thighearn  air  a  thigh  :  agus 
'n  a  uachdaran  os  ceann  a  mhaoin  uile  ; 

22  Chum  gu'n  ceangladh  e  ard-cheaanardan  a 
rèir  a  thoile :  agus  gu'n  deanadh  e  a  sheanairean 
glic. 

23  Agus  thàinig  Israel  do'n  Eiphit :  agus  bha 
Iacob  air  chuairt  ann  an  tìr  Cham. 

24  Agus  thug  e  air  a  shluagh  fàs  ro  lìonmhor  : 
agus  rinn  e  na  bu  treise  iad  na'n  naimhdean  ; 

25  Dh'  iompaich  e  an  cridhe  gu  fuath  a 
thoirt  d'a  shluagh  :  agus  gu  buntainn  gu  ceal- 
gach  r'a  sheirbhisich. 

26  Chuir  e  d'an  ionnsuidh  Maois  'òglach  fein  : 
Aaron  a  thagh  e. 

27  Nochd  iad  a  chomharaidhean  'n  am 
measg  :  agus  a  bheartan  iongantach  ann  an  tìr 
Cham. 

28  Chuir  e  mach  dorchadas,  agus  bha  dor- 
chadas  ann  :  agus  cha  d'  rinn  iad  ceannairc  an 
aghaidh  'fhocail. 

29  Thionndaidh  e  an  uisgeacha  gu  fuil :  agus 
mharbh  e  an  iasg. 

30  Thug  an  tìr  a  mach  losgainn  gu  pailt : 
ann  an  seòmraichibh  an  rìghrean. 

31  Labhair  e,  agus  thàinig  iomadh  gnè  chuil- 
eag  :  agus  mialan  'n  an  crìochaibh  uile. 

32  Air  son  an  uisge  thug  e  dhoibh  clach- 
mheallain  :  agus  teine  lasarach  'n  an  tìr. 

33  Agus  bhuail  e  an  croinn-fhìona  agus  an 
croinn-fhìge  :  agus  bhris  e  craobhan  an  crìoch. 

34  Labhair  e,  agus  thàinig  locuist,  agus 
burruis,  agus  sin  gun  àireamh  :  agus  dh'  ith 
iad  gach  luibh  'n  an  tìr,  agus  dh'  ith  iad  meas 
am  fearainn. 

35  Agus  bhuail  e  gach  ceud-ghin  'n  an  tìr  : 
toiseach  an  neirt  uile. 

36  Agus  thug  e  mach  iad  le  airgiod  agus  le 
òr :  agus  'n  an  treubhan  uile  cha  robh  aon 
neach  lag. 

37  Bha  aoibhneas  air  an  Eiphit  an  uair  a 
chaidh  iad  a  mach  :  oir  thuit  an  eagal-san  orra. 

38  Sgaoil  e  neul  mar  chòmhdach  :  agus  teine 
gu  solus  a  thoirt  's  an  oidbche. 

39  Dh'  iarr  iad  agus  thug  e  dhoibh  gearra- 
goirt  :  agus  le  aran  nèimh  shàsuich  e  iad. 

40  Dh'  fhosgail  e  a'  chreag,  agus  bhrùchd 
uisgeacha  mach :  ruith  iad  air  na  h-ionadaibh 
tioram  mar  amhainn. 

41  Oir  chuimhnich  e  a  ghealladh  naomh  :  do 
Abraham  a  sheirbhiseach. 

42  Agus  thug  e  mach  a  shluagh  le  aoibhneas: 
a  dhaoine  taghta  le  gairdeachas. 

43  Agus  thug  e  dhoibh  fearann  nan  cinneach  : 
agus  shealbhaich  iad  saothair  nan  sluagh ; 

44  Chum  gu'n  tugadh  iad  fainear  a  reachdan  : 
agus  gu'n  gleidheadh  iad  a  laghan.  Molaibh 
an  Tighearn. 

URNUIGH  FHEASGAIR. 

An  cvi.  Salm. 

C onjitemini  Domino 

MOlaibh  an  Tighearn.    0  thugaibh  buidh- 
eachas  do  an  Tighearn,  oir  tha  e  maith  : 
oir  gu  bràth  mairidh  a  thròcair. 

2  Cò  is  urrainn  gnìomhara  treuna  an 
Tighearn'  a  chur  an  cèill :  cò  is  urrainn  a 
chliu  uile  fhoillseachadh  ? 

3  Is  beannaichte  iadsan  a  choimhideas  breith- 
eanas  :  a  ni  ceartas  anns  gach  àm. 

4  Cuimhuich  oirnn,  a  Thighearna,  leis  an 
dcadh-ghean  a  nochdas  tu  do  d'  shluagh  fèin : 
O  fiosraich  sinn  le  d'  shlàinte. 

5  Chum  gu  faic  sinn  maith  do  dhaoine 
taghta :  chum  gu'n  dean  sinn  aoibhneas  ann  an 
aoibhneas  do  chinnich,  chum  gu'n  dean  sinn 
uaill  le  d'  oighreachd-sa. 

6  Pheacaich  sinne  le'r  n-aithrichibh :  rinn  sinn 
gu  h-olc,  rinn  sinn  gu  h-aingidh. 

7  Cha  do  thuig  ar  n-aithriche  d'iongantais 
anns  an  Eiphit,  cha  do  thuig  iad  lìonmhoireachd 
do  throcairean :  ach  bhrosnuich  iad  thu  làimh 
ris  a'  mhuir,  aig  a'  mhuir  ruaidh. 

8  Gidheadh  theasairg  e  iad  air  sgàth  'Ainme 
fein  :  chum  gu  nochdadh  e  a  chumhachd. 

9  Agus  smachdaich  e  a'  mhuir  ruadh,  agus 
thiormaicheadh  i :  agus  threòraich  e  iad  troimh 
na  doimhneachdaibh,  mar  troimh  fhàsach. 

10  Agus  theasairg  e  iad  o  làimh  an  ti  a  thug 
fuath  dhoibh  :  agus  shaor  e  iad  o  làimh  an 
nàmhaid. 

11  Agus  dh'fholaich  na  h-uisgeachan  an 
eascairdean  :  cha  d'  fhàgadh  aon  diubh. 

12  An  sin  chreid  iad  a  bhriathran :  agus 
sheinn  iad  a  chliu. 

13  Gu  luath  dhì-chuimhnich  iad  a  ghnìomh- 
ara  :  cha  d'  fheith  iad  r  a  chomhairle. 

14'  Ach  ghlac  ana-miann  iad  's  an  fhàsach  : 
agus  bhuair  iad  Dia  anns  an  ionad  uaigneach. 

1 5  Agus  thug  e  dhoibh  an  iarrtus  :  ach  chuir 
e  caoile  air  an  anam. 

16  Agus  ghabh  iad  farmad  ri  Maois  anns  a' 
champ :  agus  ri  Aaron  sagart  naomh  an 
Tighearna. 

17  Dh' fhosgail  an  talamh,  agus  shluig  e  sìos 
Datan  :  agus  dh'  fholaicheadh  cuideachd  Abir- 
aim. 

18  Agus  las  teine  'nan  cuideachd  :  loisg  an 
lasair  suas  na  droch  dhaoine. 

1 9  Rinn  iad  laogh  ann  an  Horeb :  agus 
shleuchd  iad  do'n  dealbh  leaghta. 

20  Agus  chaochail  iad  an  glòir :  gu  coslas 
daimh  a  dh'  itheas  feur. 

2 1  Dhì-chuimhnich  iad  Dia  am  fear-saoraidh : 
a  rinn  nithe  mòra  anns  an  Eiphit ; 

22  Nithean  iongantach  ann  an  tìr  Cham : 
nithean  uamhasach  aig  a'  mhuir  ruaidh. 

23  Uime  sin  thubhairt  e,  gu  milleadh  e  iad, 
mur  bhitheadh  gu'n  do  sheas  'òglach  taghta 
Maois  fa  chomhair  anns  a'  bhèairn :  gus  a 
chorruich  a  thionndadh  uatha,  chum  nach 
sgriosadh  e  iad. 

24  Agus  rinn  iad  tarcuis  air  an  tìr  thaitnich  : 
cha  do  chreid  iad  'fhocal. 

25  Agus  rinn  iad  gearran  'n  am  bùthaibh  : 
agus  cha  d'  èisd  iad  ri  guth  an  Tighearna. 

26  An  sin  thog  e  a  iàmh  'n  an  aghaidh :  a 
thoirt  orra  tuiteam  anns  an  fhàsach  ; 

27  Agus  a  thilgeadh  sìos  an  sliochd  'am  measg 
nan  cinneach  :  agus  gu  'n  sgaoileadh  air  feadh 
nan  tìrean. 

28  Mar  an  ceudna  naisg  iad  iad  fèin  ri  Baal- 
peor  :  agus  dh'  ith  iad  ìobairtean  nam  marbh. 

29  Agus  bhrosnuich  iad  e  ]e'n  gnìomharaibh  : 
agus  bhris  a'  phlàigh  a  steach  orra. 

30  An  sin  sheas  Phinehas  agus  chuir  e 
breitheanas  'an  gnìomh :  agus  choisgeadh  a' 
phlàigh. 

3 1  Agus  mheasadh  sin  dha  mar  fhìreantachd  : 
o  linn  gu  linn  gu  bràth. 

32  Chuir  iad  fearo;  air  mar  an  ceudna  aig 


Na  Saihn. 

uisgeachaibh  Mheribah  :  agus  dh'  èirich  olc  do 
Mhaois  air  an  son  ; 

33  Oir  bhrosnuich  iad  a  spiorad  :  air  chor  as 
gu'n  do  labhair  e  gu  h-aithghearr  le  'bhilibh. 

34  Cha  do  sgrios  iad  na  slòigh  :  mu  'n  d'  thug 
an  Tighearn  àithne  dhoibh  ; 

35  Ach  choimh-mheasg  iad  iad  fèin  'am  measg 
nan  cinneach  :  agus  dh'  f  hòghluim  iad  an  oibre. 

36  Agus  rinn  iad  seirbhis  d'an  ìodholaibh,  a 
bha  mar  ribe  dhoibh  :  agus  dh'  ìobair  iad  am 
mic  agus  an  nigheana  do  dheamhnaibh, 

37  Agus  dhòirt  iad  fuil  neò-chiontach,  fuil 
am  mac  agus  an  nighean  :  a  dh'  ìobair  iad  do 
ìodholaibh  Chanaain,  agus  thruailleadh  an  tìr 
lefuil. 

38  Agus  rinneadh  neòghlan  iad  le'n  oibribh  : 
agus  chaidh  iad  airstrìopachasle'ngnìomharaibh. 

39  Agus  las  fearg  an  Tighearn'  an  aghaidh  a 
shluaigh  :  agus  ghabh  e  gràin  d'a  oighreachd. 

40  Agus  thug  e  suas  iad  do  làimh  nan 
cinneach  :  agus  bha  iadsan,  a  dh'  f huathaich 
iad,  'n  an  uachdarain  os  an  ceann. 

4 1  Agus  shàruich  an  naimhdean  iad :  agus 
leagadh  gu  h-ìosal  iad  fo  'n  làimh. 

42  Iomadh  uair  shaor  e  iad  :  ach  bhrosnuich 
iad  e  le'n  comhairlibh,  agus  dh'  ìslicheadh  iad  air 
son  an  cionta. 

43  Gidheadh  thug  e  an  àmhghar  fainear  :  an 
uair  a  chuaF  e  an  glaodh. 

44  Agus  chuimhnich  e  dhoibh  a  choimh- 
cheangal,  agus  ghabh  e  aithreachas,  a  rèir 
lìonmhoireachd  a  thròcair :  agus  fhuair  e  truas 
dhoibh  ann  an  sealladh  na  muinntir  sin  a  thug 
leo  'n  am  braighdibh  iad. 

45  Saor  sinn,  a  Thighearn'  ar  Dia,  agus  tionail 
sinn  o  mheasg  nan  cinneach  :  chum  buidheachas 
a  thabhairt  dod'Ainm  naomh-sa,  chum  caithream 
a  dheanamh  ann  ad  chliu. 

46  Gu  ma  beannaichte  an  Tighearn  Dia  Israeil 
o  shìorruidheachd  gu  sìorruidheachd :  agus 
abradh  an  sluagh  uile,  Amen.  Molaibh-se  an 
Tighearn. 


URNUIGH  MHAIDNE. 

An  cvii.  Salm. 

Confitemini  Domino. 

OThugaibh  buidheachas  do  an  Tighearn,  oir 
tha  e  maith :  oir  gu  bràth  mairidh  a 
thròcair. 

2  Mar  so  abradh  iadsan  a  shaoradh  leis  an 
Tighearn  :  a  shaor  e  o  làimh  an  nàmhaid ; 

3  Agus  a  chruinnich  e  as  na  tìribh,  o  'n  àird 
an  ear,  agus  o  'n  àird  an  iar  :  o  'n  àirde  tuath, 
agus  o  n  àirde  deas. 

4  Chaidh  iad  air  seacharan  anns  an  fhàsach, 
ann  an  ionad  uaigneach  :  slighe  gu  baile  tàimh 
cha  d'  f huair  iad. 

5  Ocrach  agus  tartmhor :  dh'  fhàiinich  an 
anam  annta. 

6  An  sin  ghlaodh  iad  ris  an  IVhearn  'n  an 
airc :  a^us  as  an  teanntachdaibh  shaor  e  iad. 

7  Agus  threòraich  e  iad  air  slighe  cheirt : 
chum  oru'n  rachadh  iad  su  baile  tàimh. 

O  o 

8  0  gu  moladh  daoiue  Dia  air  son  a  mhaith- 
eis :  agus  air  son  a  bheartan  iongantach  do 
chloinn  nan  daoine ; 

9  Oir  shàsuich  e  an  t-anam  cìocrach  :  agus 
lìon  e  an  t-anam  ocrach  le  maith  ; 

10  ladsan  a  shuidh  ann  an  dorchadas  agus 
ann  an  sgùile  a'  bhàis  :  cean^ailte  ann  an 
truaighe  agus  'an  iarunn. 

11  A  chionn  gufn  d'rinn  iad  ceannairc  an 
aghaidh  bhriathar  Dhè  :  agus  gu'n  drinn  iad 
tàir  air  comhairle  an  Ti  a's  àirde  ; 

12  Aig  an  do  leagadh  sìos  an  cridhe  le  docair  : 
thuit  iad,  agus  cha  robh  fear-cuideachaidh 
ann. 

13  An  sin  ghlaodh  iad  ris  an  Tighearn  'n  an 
airc  :  agus  as  an  teanntachdaibh  shaor  e  iad. 

14  Thug  e  iad  a  dorchadas,  agus  a  sgàile  a' 
bhàis  :  agus  bhris  e  o  'chèile  an  cuibhreach. 

15  0  gu  moladh  daoine  an  Tighearn  air  son 
a  mhaitheis :  agus  air  son  a  bheartan  iongantach 
do  chloinn  nan  daoine  ; 

16  Oir  bhris  e  na  geatachan  umha  :  agus 
ghearr  e  sìos  na  croinn  iaruinn. 

17  Bha  amadain  air  son  an  eusaontais  :  agus 
air  son  an  eucearta  fo  àmhghar. 

1 8  De  gach  biadh  ghabh  an  anam  gràin  :  agus 
thàinig  iad  dlùth  do  gheatachaibh  bàis. 

19  An  sin  ghlaodh  iad  ris  an  Tigheam  'n  an 
airc  :  agus  as  an  teanntachdaibh  shaor  e  iad. 

20  Chuir  e  'fhocal  uaith,  agus  shlànuich  e 
iad  :  agus  shaor  e  iad  o  sgrios. 

21  0  gu  moladh  daoine  an  Tighearn  air  son 
a  mhaitheis :  agus  air  son  a  bheartan  iongantach 
do  chloinn  nan  daoine  ; 

22  Agus  gu'n  ìobradh  iad  ìobairtean  buidh- 
eachais  :  agus  gu'n  cuireadh  iad  'an  cèill  a 
ghnìomhara  le  luathghaire, 

23  Iadsan  a  thèid  sìos  do'n  fhairge  air  long- 
aibh  :  a  ni  obair  air  uisgeachaibh  mòra, 

24  Chi  iadsan  gnìomharan  an  Tighearn' :  agus 
a  bheartan  iongantach  's  an  doimhne. 

25  Oir  labhraidh  e,  agus  dùisgidh  e  a'  ghaoth 
dhoinionnach  :  agus  togaidh  i  a  tonnan. 

26  Thèid  iad  suas  do  na  nèamhan,  thèid  iad 
sìos  do  na  doimhneachdaibh  :  le  àmhghar 
leaghaidh  an  anam. 

27  Thèid  iad  thuige  agus  uaith,  agus  tuislich- 
idh  iad  mar  dhuine  air  mhisg  :  agus  thèid  as 
d'an  cèill  uile. 

28  An  sin  glaodhaidh  iad  ris  an  Tighearn  'n 
an  airc  :  agus  as  an  teanntachdaibh  bheir  e  iad. 

29  Cuiridh  e  an  doinionn  gu  fèith  :  agus 
bithidh  a  tonnan  'n  an  tàmh. 

30  An  sin  bithidh  iad  ait,  a  chionn  gu'm  bi 
iad  sàmhach  :  agus  bheir  e  iad  do'n  chaladh 
a's  miannach  leo. 

31  0  gu  moladh  daoine  an  Tighearn  air  son 
a  mhaitheis :  agus  air  son  a  bheartan  iongantach 
do  chloinn  nan  daoine  ! 

32  Agus  gu'n  àrdaicheadh  iad  e  ann  an 
coimhthional  an  t-sluaigh  :  agus  ann  an  àite- 
suidhe  nan  seanair  gu  moladh  iad  e  ! 

33  Ni  e  aimhniche  'n  am  fàsach :  agus 
tobair  uisge  'n  an  talamh  tartmhor. 

34  Fearann  beartach  ni  e  fàs  :  air  son  aing- 
idheachd  a  luchd-àiteachaidh. 

35  Ni  e  fàsach  'n  a  linne  uisge  :  agus  fearann 
tioram  'n  a  thobraichibh  uisge. 

36  Agus  an  sin  bheir  e  air  na  h-ocraich 
còmhnuidh  a  ghabhail  :  agus  deasaichidh  iad 
baile-tàimh. 

37  Agus  sìol-chuiridh  iad  achanna,  agus 
suidhichidh  iad  fìon-liosan :  agus  bheir  iad 
toradh  pailt  uatha. 

38  Agus  beannaichidh  e  iad,  agus  fàsaidh  iad 
ro  lìonmhor  :  agus  cha  lughdaich  e  an  sprèidh. 

39  Ach  ma  pheacaicheas  iad,  lughdaichear 
agus  leigear  sìos  iad  :  le  fòirneart,  olc  agus 
doilgheas  ; 

40  Dòirtidh  e  tarcuis  air  àrd-uaislibh  :  agus 
cuiridh  e  air  seacharan  iad  ann  am  fàsach  as 
eugmhais  slighe  ; 

41  Agus  togaidh  e  suas  am  bochd  o  thruaighe: 
agus  ni  e  teaghlaichean  dha  mar  threud. 

42  Ohi  na  fìreana  so,  agus  bithidh  iad  ait : 
agus  druididh  gach  euceart  a  beul. 

43  Cò  tha  glic,  agus  a  bheir  fainear  na 
nithe  sin  :  tuigidh  esan  caoimhneas  gràdhach 
an  Tighearna. 


URNUIGH  FHEASOAIR. 

An  cviii.  Salm. 

Paratum   cor  meihm. 


Ha  mo  chridhe  deas,  a  Dhè  :  seiimidh  mi 
agus  molaidh  mi  eadhon  le  m'  ghlòir. 


2  Mosgail,  a  shaltair  agus  a  chlàrsach  :  mos- 
glaidh  mi  fèin  moch  air  mhaduinn. 

3  Molaidh  mi  thu  am  measg  nan  sluagh,  a 
Thighearn' :  agus  seinnidh  mi  dhuit  am  measg 
nan  cinneach. 

4  Oir  is  mòr  do  thròcair  os  ceann  nan  nèamh  : 
agus  tha  d'  fhìrinn  gu  ruig  na  neòil. 

5  Bi  air  d'  àrdachadh  os  ceann  nan  nèamh3 

a  Dhè  :  agus  os  ceann  na  talmliainn  uile  bith- 
eadh  do  ghlòir. 

6  Chum  gu'n  teasairgear  iadsan  a's  ionmhuinn 
leat :  saor  thusa  le  d'  dheas  làimh,  agus  èisd 
rium. 

7  Labhair  Dia  n  a  naomhachd  :  ni  mi  aoibh- 
neas,  roinnidh  mi  Sechem,  agus  tomhaisidh  mi 
gleann  Shucoit. 

8  Is  leam-sa  Gilead,  is  leam  Manaseh :  agus  is 
e  Ephraim  neart  mo  chinn. 

9  ludah  fear-tabhairt  mo  lagha,  is  e  Moab 
mo  shoitheach-ionnlaid  :  os  ceann  Edoim  tilgidh 
mi  mo  bhròg ;  thar  Palestina  ni  mi  caithream. 

10  Cò  bheir  mi  do'n  bhaile  dhaingnichte  : 
cò  threòraicheas  mi  gu  Edom  \ 

1 1  Nach  tusa,  a  Dhè,  thusa  a  thilg  uait  sinn  : 
agus  nach  deachaidh  a  mach,  a  Dhè,  le  ar 
n-armailtibh  ? 

12  Thoir  còmhnadh  dhuinn  ann  an  airc  :  oir 
is  dìomhain  furtachd  duine. 

1 3  Trìd  Dhè  ni  sinn  treubhantas  ;  oir  saltraidh 
esan  sìos  ar  naimhdean. 

An  cix.  Salm. 

Deus  laudum. 

ADhè,  mo  chliu,  na  bi  ann  ad  thosd  :  oir  tha 
beul  an  aingidh,  agus  beul  na  ceilge 
fosgailte  a'  m  aghaidh. 

2  Labhair  iad  a'  m'  aghaidh  le  teangaidh  nam 
breug  :  agus  le  briathraibh  fuatha  chuairtich 
iad  mi,  agus  chog  iad  a'm'  aghaidh  gun  aobhar. 

3  'An  èiric  mo  ghràidh,  tha  iad  naimhdeil 
dhomh  :  agus  mi  ri  urnuigh. 

4  Agus  dhìol  iad  dhomh  olc  ;an  èiric  maith  ; 
agus  fuath  an  èiric  mo  ghràidh. 

5  Cuir  an  t-aingidh  os  a  cheann  :  agus  seas- 
adh  Sàtan  aig  a  dheas  làimh. 

6  'N  uair  a  bheirear  breth  air,  faighear 
ciontach  e ;  agus  bitheadh  'urnuigh  dha  'n  a 
peacadh. 

7  Bitheadh  a  làithean  tearc ;  agus  glacadh 
neach  eile  a  dhreuchd. 

8  Bitheadh  a  chlann  'n  an  dìlleachdain : 
agus  a  bhean  'n  a  bantraich. 

9  A  ghnàth  air  seacharan  bitheadh  a  chlann, 
agus  iarradh  iad  dèirc :  agus  sireadh  iad  as  an 
àitibh  làs. 

10  Glacadh  fear  nam  fiach  gach  ni  a  tha 
aige  :  agus  creachadh  coigrich  a  shaothair. 

1 1  Na  bitheadh  neach  ann  a  ni  tròcair  air : 
agus  na  bitheadh  aon  ann  a  ghabhas  truas  d'a 
chloinn  gun  athair. 

1 2  Sgrios  gu  robh  air  a  shliochd :  s  an  àl 
a  thig  'n  a  dhèigh  gu'n  cuirear  as  d'a  ainm. 

13  Air  chuimhne  bitheadh  aingidheachd 
'aithrichean  aig  an  Tighearn :  agus  na  cuirear 
as  peacadh  a  mhàthar. 

14  Bitheadh  iad  'am  fianuis  an  Tighearn'  a 
ghnàth  :  agus  gearradh  e  as  an  cuimhne  o'n 
talamh  ; 

15  A  chionn  nach  do  chuimhnich  e  tròcair  a 
nochdadh  :  ach  gu'n  do  gheur-lean  e  an  duine 
bochd  agus  uireasbhuidheach,  agus  aig  an  robh 
cridhe  goirt,  chum  a  mharbhadh. 

16  Mar  a  ghràdhaich  e  mallachadh,  thigeadh 
e  air  :  mar  nach  robh  tlachd  aige  ann  am 
beannachadh,  bitheadh  e  fada  uaith. 

17  Mar  a  chuir  e  mallachadh  uìme,  mar 
'eudach :  thigeadh  e  steach  mar  uisge  'n  a  chòm, 
agus  mar  oladh  'n  a  chnàmhan. 

18  Bitheadh  e  dha  mar  an  trusgan  leis  an 
còmhdaichcar  e :  agus  mar  an  crios  leis  an 
crioslaichear  e  a  ghnàth. 

19  Is  e  so  obair  m'eascairdean  'an  làthair  an 
Tighearna :  agus  nan  daoine  a  labhras  olc  an 
aghaidh  m'anama. 

20  Ach  dean  thusa  air  mo  shon,  a  Thighearna 
Dhè,  air  sgàth  d'Ainme  :  a  chionn  gu  bheil  do 
thròcair  maith. 

21  Saor  thusa  mi,  oir  tha  mi  bochd  agus 
uireasbhuidheach  :  agus  tha  mo  chridhe  air  a 
lotadh  'an  taobh  a  stigh  dhìom. 

22  Mar  sgàile  a'  claonadh  sìos  tha  mi  a' 
siubhal:  tha  mi  air  m'fhuadachadh  mar  an  locust. 

23  Tha  mo  ghlùinean  lag  le  trasgadh :  agus 
tha  m'fheòil  a'  teireachduinn  le  dìth  sulta. 

24  Agus  tha  mi  a'm'  aobhar  maslaidh  dhoibh : 
'n  uair  a  sheall  iad  orm,  chrath  iad  an  cinn. 

25  Cuidich  leam,  a  Thighearna  mo  Dhia : 
saor  mi  a  rèir  do  thròcair  : 

26  Chum  gu'm  bi  fios  aca,  gur  i  so  do  làmh  : 
gur  tusa,  a  Thighearn,  a  rinn  e. 

27  Mallaicheadh  iadsan,  ach  beannaich  thusa : 
'n  uair  a  dh'èireas  iad  bitheadh  nàire  orra ;  ach 
bitheadh  d'òglach-sa  ait. 

28  Bitheadh  m'eascairdean  air  an  còmhdach- 
adh  le  nàire  :  agus  bitheadh  iad  air  am  f  olach 
len  amhluadh  fèin,  mar  le  falluinn. 

29  Ard-mholaidh  mi  an  Tighearn  le  m'  bheul : 
agus  'am  measg  na  mòr-chuideachd  bheir  mi 
cliu  dha. 

30  Oir  seasaidh  e  aig  deas  làimh  an  duine 
bhochd :  chum  a  shaoradh  o  luchd-dìtidh 
'anama. 


URNUIGH  MHAIDNE. 

An  cx.  Salm. 

Dixit  Dominus. 

THubhairt  an  Tighearu  ri  m'  Thighearn  : 
Suidh  aig  mo  dheas  làimh,  gus  an  cuir 
mi  do  naimhdean  'n  an  stòl  fo  d'  chosaibh. 

2  Slat-shuaicheantais  do  chumhachd  cuiridh 
an  Tighearn  a  mach  à  Sion  :  bi  thusa  a'd' 
uachdaran,  ann  am  meadhon  do  naimhdean. 

3  Bithidh  do  shluagh  ro  thoileach  ann  an  là 
do  chumhachd  ann  am  maise  na  naomhachd  : 
mar  an  drùchd  o  bholg  na  maidne  bithidh 
d'òigridh  agad. 

4  Mhionnaich  an  Tighearn,  agus  cha  ghabh 
e  aithreachas  :  Is  Sagart  thu  gu  bràth  a  rèir 
orduigh  Mhelchisedeic. 

5  Buailidh  an  Tighearn  a  tha  aig  do  dheas 
làimh  :  rìghrean  ann  an  là  'fheirge. 

6  Bheir  e  breth  'am  measg  nan  cinneach ; 
lìonadh  e  gach  àite  le  corpaibh  marbha  :  lotaidh 
e  an  t-uachdaran  os  ceann  iomadh  tìr. 

7  De'n  t-sruth  air  an  t-slighe  òlaidh  e :  uime 
sin  togaidh  e  suas  a  cheann. 

An  cxi.  Salm. 

Confitebor  tibi. 

MOlaibh-se  an  Tighearn.    Bheir  mise  cliu 
do  an  Tighearn  le  m'  uile  chridhe  :  ann 

an  coinneamh  nam  firean,  agus  anns  a'  choimh- 
thional. 

2  Tha  gnìomharan  an  Tighearna  mòr  :  rann- 
saichear  iad  leo-san  uile  aig  am  bheil  tlachd 
annta. 

3  Urramach  agus  glòrmhor  tha  'obair-san : 
mairidh  'fhìreantachd  gu  bràth. 

4  Chuir  e  a  ghnìomharan  iongantach  air 
chuimhne :  gràsmhor  agus  truacanta  tha  an 
Tighearn. 

5  Thug  e  lòn  dhoibh-san  d'an  eagal  e :  cuimh- 
nichidh  e  gu  bràth  a  choimhcheangal. 

6  Chuir  e  neart  'oibre  'an  cèill  d'a  shluagh  : 
le  oighreachd  nan  cinneach  a  thabhairt  doibh. 

7  Is  iad  firinn  agus  ceartas  gnìomharan  a 
làmh  :  is  fìor  aitheanta-san  uile. 

8  Seasmhach  tha  iad  gu  saoghal  nan  saoghal : 
deanta  ann  am  fìrinn  agus  ann  an  ceartas. 

9  Chuir  e  saorsa  dh'ionnsuidh  a  shluaigh : 
dh  aithn  e  a  choimhcheangal  gu  bràth ;  is 
naomh  agus  urramach  'Ainm-san. 

1 0  Is  e  eagal  an  Tighearna  toiseach  a'  ghlio- 
cais :  tha  deadh  thuigse  aca-san  uile  a  ghleidheas 
'àitheanta-san  ;  mairidh  a  chliu  gu  bràth. 

An  cxii.  Salm. 

Beatus  vir. 

M01aibh-se  an  Tighearn.    Is  beannaichte 
an  duine  air  am  bi  eagal  an  Tighearn': 
a  ohabhas  tlachd  mòr  d'a  àitheantaibh. 

o 

2  Làidir  anns  an  tìr  bithidh  a  shliochd : 
beannaichear  ginealach  nam  fìrean. 

3  Bithidh  nlaoin  agus  saoibhreas  n  a  thigh  : 
agus  mairidh  'fhìreantachd  gu  bràth. 


ìfra  Saìlm. 

4  Aim  an  dorchadas  èiridh  solus  do  na  firean- 
aibh :  gràsmhor,  agus  làn  truacantais,  agus 
cothromach  tha  an  Tighearn. 

5  Is  maith  do'n  duine  a  bhitheas  truacanta 
ag-us  coino'healìach  :  a  riaghlas  a  ghnothuichean 

O  O  OO 

gu  ceart. 

6  Oir  gu  bràth  cha  ghluaisear  e :  air  chuimhne 
gu  bràth  bithidh  am  fìrean. 

7  Eoimh  dhroch  sgeul  cha  bhi  eagal  air : 

p  o 

tha  a  chridhe  suidbichte,  ag  earbsadh  as  an 
Tighearn. 

8  Tha  a  chridhe  air  a  shocrachadh,  cha  bhi 
eagal  air :  gus  am  faic  e  crìocli  a  naimhdean. 

9  Sgaoil  e,  thug  e  do  na  bochdaibh,  mairidh 
'fhìreantachd  oru  bràth :  mairidh  'adharc  le 
urram. 

10  Chi  an  droch  dhuine,  agus  bithidh  fearg 
air :  casaidh  e  'fhiaclan,  agus  seargaidh  e  as : 
sgriosar  miann  nan  aineridh. 

O  O 

Aìi  cxiii.  Salm. 

Laudate,  pueri. 

M01aibh~se  an  Tighearn.  Molaibh,  0  sibhse 
òglacha  an  Tighearna  :  molaibh  Ainm 
an  Tighearna. 

2  Gu  ma  beannaichte  Ainm  an  Tighearn' : 
o'n  àm  so  agus  gu  bràth. 

3  0  èirigh  na  grèine,  gu  ruig  a  luidhe :  is 
ionmholta  Ainm  an  Tighearna. 

4  Ard  os  ceann  nan  cinneach  uile  tha  an 
Tighearn  :  os  ceann  nan  nèamh  a  ghlòir. 

5  Cò  is  cosmhuil  ris  an  Tighearn  ar  Dia  a 

tha  'n  a  chòmhnuidh  shuas  :  a  dh'ìslicheas  e 
fèin  gu  amharc  air  na  nithibh  a  tha  's  na 
nèamhan  agus  air  an  talamh  ? 

6  Togaidh  e  am  bochd  o'n  duslach  :  o'n  òtrach 
àrdaichidh  e  an  t-ainnis. 

7  Chum  a  chur  'n  a  shuidhe  le  àrd-uaislibh : 
le  àrd-uaislibh  a  shluaigh. 

8  Bheir  e  air  a'  mhnaoi  a  tha  gun  sliochd 
còmhnuidh  a  ghabhail  ann  an  tigh :  'n  a 
màthair  ait  cloinne. 


URNUIGH   FHEASQA  IR. 

An  cxiv.  Salm. 

In  exitu  Israel. 

MOlaibh-se  an  Tighearn.     'N  uair  a  thàinig 
Israel  a  mach  as  an   Eiphit :  tigh 
lacoib  o  shluagh  coimheach, 

2  Bha  Iudah  dha  mar  a  chòmhnuidh  naomh  : 
Israel  mar  a  thighearnas. 

3  Chunnaic  an  cuan  agus  theich  e  :  thionn- 
daidh  Iordan  air  a  h-ais. 

4  Leum  na  beannta  mar  reitheachan :  na 
cnuic  mar  uain. 

5  Ciod,  a  chuain,  a  thug  ort  teicheadh :  a 
Iordan,  a  thug  ort  tionndadh  air  dais  ? 

6  A  bheannta,  a  thug  oirbh  leum  mar 
reitheachan  :  a  chnoca,  mar  uain  ? 

7  Criothnaich,  a  thalaimh,  an  làthair  an  Tigh- 
earn' :  'an  làthair  Dhè  Iacoib. 

8  A  thionndaidheas  a'  charraig  gu  linne  uisge : 
an  ailbhinn  gu  tobar  uisge. 

Àn  xxiìì,  LÀ. 


An  cxv.  Salm. 

Non   ìiobù,    D  omine. 

TAbhaìr  glòir,  a   Thighearna,  cha-n  ann 
duinne,  cha-n  ann  duinne,  ach  do  d  ainm 
fèin  :  air  son  do  thròcair  agus  air  son  d'fhìrinn. 

2  C'ar  son  a  theireadh  na  cinnich  :  c  ait  a  nis 
am  bheil  an  Dia  ? 

3  Ach  tha  ar  Dia-ne  anns  na  nèamhan  :  agus 
rinn  e  gach  ni  a  b'àill  leis. 

4  Is  airgiod  agus  òr  an  ìodhoil-san  :  obair 
làmh  dhaoine. 

5  Tha  beoil  aca  ach  cha  labhair  iad  :  sùilean 
aca  ach  cha-n  fhaic  iad. 

6  Tha  cluasan  aca  ach  cha  chluinn  iad : 
srònan  aca  ach  cha  ghabh  iad  fàile. 

7  Tha  làmhan  aca  ach  cha  laimhsich  iad, 
cosan  aca  ach  cha-n  imich  iad :  agus  cha 
labhair  iad  troimh  an  sgornan. 

8  Cosmhuil  riu  fèin  tha  iadsan  a  ni  iad  :  ao-us 
gach  neach  a  dh'earbas  asda. 

9  Earbadh  tigh  Israeil  as  an  Tighearn  :  is 
esan  an  còmhnadh  agus  an  sgiath. 

10  Earbadh  tigh  Aaroin  as  an  Tjghearn :  is 
esan  an  còmhnadh  agus  an  sgiath. 

11  Iadsan  air  am  bi  eagal  an  Tighearn', 
earbadh  iad  as  an  Tighearn  :  is  esan  an  còmh- 
nadh  agus  an  sgiath. 

12  Bha  an  Tighearn  cuimhneachail  oirnn, 
beannaichidh  e  sinn :  beannaichidh  e  tigh 
Israeil,  beannaichidh  e  tigh  Aaroin. 

13  Beannaichidh  e  iaclsan  air  am  bi  eagal  an 
Tighearna  :  na  bie^  agus  na  mòir. 

14  Cuiridh  an  Tighearn  sibh  'an  lìonmhoir- 
eachd  :  sibh  fèin  agus  ur  clann. 

15  Is  beannaichte  sibhse  o  an  Tighearn  :  a 
rinn  na  nèamhan  agus  an  talamh. 

16  Is  leis  an  Tighearn  na  nèamhan,  eadhon  na 
nèamhan :  ach  an  talamh  thug  e  do  chloinn 
nan  daoine. 

1 7  Cha  mhol  na  mairbh  an  Tighearn  :  no 
iadsan  uile  a  thèid  sìos  tosdach  do'n  uaigh. 

18  Ach  beannaichidh  sinne  an  Tighearn  :  o'n 
àm  so  agus  gu  bràth.    Molaibh-se  an  Tighearn. 


S  toigh  leam  an  Tighearn :   oir  dh'èisd  e 


1  ri  guth  m/athchuingean. 

2  A  chionn  gu'n  d'aom  e  a  chluas  rium : 
uime  sin  ri  m'  bheò  èighidh  mi  ris. 

3  Chuairtich  doilgheasan  a'  bhàis  mi :  agus 
ghlac  piantan  ifrinn  mi. 

4  Fhuair  mi  teinn  agus  bròn,  an  sin  ghairm 
mi  air  Ainm  an  Tighearn' :  A  Thighearna, 
guidheam  ort,  saor  m'anam. 

5  Is  gràsmhor  an  Tighearn  agus  cothromach  : 
agus  is  tròcaireach  ar  Dia-ne. 

6  Gleidhidh  an  Tighearn  na  daoine  aon- 
fhillte  :  dhlslicheadh  mi,  agus  theasairg 
e  mi. 


URNVlGH  MHAIDNE. 


An  cxvi.  Salm. 


Dilexi,  quoniam. 

7  PilJ,  0  m'anam,  gu  cT  shuaimhneas :  oir 
bhuin  an  Tighearn  riut  gu  fial. 

8  Oir  shaor  thu  m'anam  o'n  bhàs  :  mo  shùil 
o  dheuraibh,  agus  mo  chos  o  shleamhnaehadh. 

9  Grluaisidh  mi  ann  am  fianuis  an  Tighearn' : 
ann  an  tìr  nam  beò. 

10  Chreid  mi,  uime  sin  labhair  mi,  chlaoidh- 
eadh  mi  gu  mòr  :  thubhairt  mi  a'm'  dheifir, 
Tha  gach  duine  breugach. 

1 1  Ciod  a  dhlocas  mi  do  an  Tighearn  :  air 
son  'uile  thiodhlacan  dhomh  ? 

1 2  Glacaidh  mi  cupan  na  slàinte :  agus  gairm- 
idh  mi  air  Ainm  an  Tighearna. 

13  Iocaidh  mi  mo  bhòidean  do  an  Tighearn  a 
nis  'an  làthair  a  shluaigh  uile :  is  luachmhor 
ann  an  sealladh  an  Tighearna  bàs  a  naomh. 

14  0  a  Thighearna,  gu  deimhin  is  mi  d'òglach: 
is  mi  d'òglach,  mac  do  bhanoglaich,  sgaoil  thu 
mo  chuibhreach. 

15  Dhuit-sa  ìobraidh  mi  ìobairt  mholaidh  : 
agus  air  ainm  an  Tighearna  gairmidh  mi. 

16  Iocaidh  mi  mo  bhòidean  do  an  Tighearn  a 
nis,  'an  làthair  a  shluaigh  uile  :  ann  an  cùirtibh 
tighe  an  Tighearn',  ann  ad  mheadhon-sa,  0 
Ierusalem.    Molaibh-se  an  Tighearn. 

An  cxvii.  Salm. 

Laudate  Dominum. 

MOlaibh  an  Tighearn,  sibhse  a  chinneacha 
uile  :  molaibh  e,  a  shlòigh  uile. 
2  Oir  is  mòr  a  thròcair  chaomh  d'ar  taobh-ne  : 
agus  mairidh  fìrinn  an  Tighearna  gu  bràth, 
Molaibh-se  an  Tighearn, 

m 

J\Ta  Sailm. 


An    cxviii.  Sahn, 
Confitemini  Domìno. 

OThugaibh  buidheachas  do  an  Tighearn,  oir 
tha  e  maith  :  oir  gu  bràth  mairidh  a 
thròcair. 

2  Abradh  Israel  a  nis  :  gu  mair  a  thròcair  gu 
bràth. 

3  Abradh  tigh  Aaroin  a  nis :  gu  mair  a 
thròcair  gu  bràth. 

4  Abradh  iadsan  a  nis,  d'an  eagal  an  Tigh- 
earn  :  gu  mair  a  thròcair  gu  bràth. 

5  Ann  an  teinn  ghairm  mi  air  an  Tighearn  : 
fhreagair  an  Tighearn  mi,  gu  m'  chur  ann  an 
ionad  farsuinn. 

6  Tha  an  Tighearn  leam :  cha-n  eagal  leam 
ciod  a  dh'fheudas  duine  a  dheanamh  orm. 

7  Tha  an  Tighearn  'am  measg  mo  luchd-cuid- 
eachaidh  :  agus  chi  mi  crìoch  mo  luchd-fuatha. 

8  Is  fearr  earbsadh  as  an  Tighearn:  na  earbs- 
adh  à  duine. 

9  Is  fearr  earbsadh  as  an  Tighearn:  na  earbs- 
adh  à  uachdarain. 

10  Chuairtich  na  cinnich  gu  lèir  mi:  ach  ann 
an  Ainm  an  Tighearna  gearraidh  mi  as  iad. 

11  Chuairtich  iad  mi,  seadh,  chuairtich  iad 
mi :  ach  ann  an  Ainm  an  Tighearna  gearraidh 
mi  as  iad. 

12  Chuairtich  iad  mi  mar  bheachaibh,  cuirear 
as  iad  mar  theine  droighnich  :  oir  ann  an  Ainm 
an  Tighearna  gearraidh  mi  as  iad. 

13  Thug  thu  ionnsuidh  dhian  orm,  chum  mo 
leagadh  :  ach  chuidich  an  Tighearn  leam, 

14  Is  e  an  Tighearn  mo  neart,  ao'us  1110  clieòl: 

O  '  o 

ao'us  is  e  mo  shlàinte. 

o 

15  Tha  guth  gairdeachais  agus  slàinte  ann  am 

O  O  © 

pàilliunaibh  nam  fìrean :  rinn  deas  làmh  an 
Tighearna  treubhantas. 

1 6  Dh'àrdaicheadh  deas  làmh  an  Tighearna : 
I  rinn  deas  làmh  an  Tighearna  treubhantas. 

17  Cha-n  fhaigh  mi  bàs,  ach  mairidh  mi 
beò  :  agus  cuiridh  mi'n  cèill  oibre  an  Tigh- 

o  o 

earna. 

1 8  Throm-smachdaich  an  Tighearn  mi :  ach 

o 

gu  bàs  cha  d'thug  e  thairis  mi. 

19  Fosglaibh  dhomh  ^eatachan  an  ionracais  : 

o  o 

thèid  mi  steach  orra,  agus  molaidh  mi  an 
Tighearn. 

20  Is  e  so  o-eata  an  Tiohearn' :  air  an  tèid  na 

o  o 

iireana  steach. 

21  Molaidh  mi  thu,  oir  dh'èisd  thu  rium  : 
agus  is  tu  mo  shlàinte. 

22  À;  chlach  a  dhiùlt  na  clachairean  :  rinn- 
eadh  i  n  a  cloich-chinn  na  h-oisinn. 

23  0  an  Tighearn  tha  so  :  is  iongantach  e  'n 
ar  sùilibh-ne. 

24  Is  e  so  an  là  a  rinn  an  Tisfhearn :  dean- 
amaid  gairdeachas  agus  bitheamaid  ait  air. 

o  o 

25  Guidheamaid  ort,  a  Thighearna,  saor  a 
nis  :  guidheamaid  ort,  a  Thighearna,  soirbhich 
leinn  a  nis. 

26  Beannaichte  gu  robh  an  Ti  a  thig  'an 

o  t  o 

Ainm  an  Tighearna :  thug  sinne  beannachd 
oirbhse  o  thigh  an  Tighearna. 

27  Is  e  Dia  a's  Tighearn  ann,  agus  dheal- 
raich  e  oirnn  :  ceanglaibh  an  ìobairt  le  cord- 
aibh,  eadhon  ri  adharcaibh  na  h-altarach. 

28  Is  tusa  mo  Dhia,  agus  molaidh  mi  thu  : 
mo  Dhia,  àrdaichidh  mi  thu. 

29  0  thugaibh  buidheachas  do  an  Tighearn, 
oir  tha  e  maith :  oir  gu  bràth  mairidh  a 
thròcair. 


URNUIGH  FHEASGAIR. 

An  cxix.  Salm. 

Beati  immaculati. 

IS  beannaichte  iadsan  a  tha  neo-lochdach 
's  an  t-slighe :   a  dh'imieheas  ann  an 
lagh  an  Tighearna. 

2  Is  beannaichte  iadsan  a  ghleidheas  a  theist- 
eis  :  a  dh'iarras  e  le  n  uile  chridhe. 

3  Mar  an  ceudna  cha  dean  iad  aingidheachd  : 
n  a  shlighibh  imichidh  iad. 

4  Dh'àithn  thu  :  d'orduighean  a  bhi  air  an 
coimhead  gu  dìchiollach. 

5  0  nach  robh  mo  cheuman  air  an  stiùradh  : 
chum  do  reachdan  a  choimhead. 

6  An  sin  cha  ghabh  mi  nàire  :  an  uair  a  bheir 
mi  spèis  do  d  aitheantaibh  gu  lèir. 

7  Molaidh  mi  thu  le  trèibhdhireas  cridhe : 
n  uair  o  dh'fhò^hlumas  mi  breitheanais  do 
cheartais. 

8  Coimhididh  mi  do  reachdan  :  0  na  trèig 
mi  gu  tur. 

In  </no  corriget. 

Clod  leis  an  glan  an  t-òganach  a  shlighe  : 
trìd  faicill  a  rèir  d'fhocail. 
2  Le  m  uile  chridhe  dh'iarr  mi  thu  :  na  leig 
dhomh  dol  air  seacharan  o  d/àitheantaibh. 

\m 

3  A'm'  chridhe  dh'fholaich  mi  d'f hocal :  chum 
nach  peacaichinn  a'd'  aghaidh. 

4  Is  beannaichte  thusa,  a  Thighearna  :  teag- 
aisg  dhomh  do  reachdan. 

5  Le  m'  bhilibh  chuir  mi  'n  cèill :  uile 
bhreitheanais  do  bheoil. 

6  Ann  an  slighe  do  theisteas  rinn  mi  gaird- 
eachas  :  mar  os  ceann  gach  uile  shaoibhreis. 

7  Air  d'àitheantaibh  beachd-smuainichidh  mi: 
agus  dearcaidh  mi  air  do  cheuman. 

8  Ann  ad  reachdaibh  gabhaidh  mi  tlachd  : 
cha  dì-chuimhnich  mi  do  bhriathra. 

Retribue  servo  tuo. 

BUin  gu  fial  ri  d'òglach  :   chum  gu'm  bi 
mi  beò  agus  gu'n  coimhid  mi  do  bhriath- 

ra. 

2  Foso-ail  mo  shùilean :    chum  gu  faic  mi 

o^  o 

nithean  iongantach  o  d'  lagh. 

3  Is  coigreach  air  thalamh  mi :  na  ceil  orm 
d  aitheantan. 

4  Tha  m  anam  brùite :  le  dèigh  air  do 
bhreitheanais  gach  tràth. 

5  Smachdaich  thu  na  h-uaibhrich  :  is  mall- 
uichte  iadsan  a  thèid  air  seacharan  o  d'àithean- 
taibh. 

6  Tionndaidh  uam  masladh  agus  tàir :  oir 

o 

ghlèidh  mi  do  theisteis. 

7  Shuidh  eadhon  uachdarain  agus  labhair  iad 
a'm'  aghaidh  :  ach  bheachd-smuainich  d  oglach 
air  do  reachdaibh. 

8  Mar  an  ceudna  is  iad  do  theisteis  mo  thlachd : 
mo  chomhairlichean. 

Adhcesit  pavimento. 


Ha  m'anam  a'  leantuinn  ris  an  ùir  :  beoth- 
aich  mi  a  rèir  d'fhocail. 


2  Chuir  mi  'an  cèill  mo  shlighean,  agus 
dh'èisd  thu  rium  :  teagaisg  dhomh  do  reachdan. 

3  Thoir  orm  slighe  d  aitheantan  a  thuigsinn  : 
agus  labhraidh  mi  air  d'oibribh  iongantach. 

4  Tha  manam  a'  leaghadh  as  le  tuirse : 
neartaich  mi  a  rèir  d'f  hocail. 

5  Cuir  uam  slighe  nam  breug :  agus  gu 
gràsmhor  deònaich  dhomh  do  lagh. 

6  Kòghnaich  mi  slighe  na  fìrinn  :  chuir  mi 
do  bhreitheanais  fa  m'  chomhair. 

7  Dhlùth-lean  mi  ri  d'  theisteis :  a  Thigh- 
earna,  na  cuir  gu  nàire  mi. 

8  Ann  an  slighe  d'àitheantan  ruithidh  mi : 
'n  uair  a  chuireas  tu  mo  chridhe  ann  am 
farsuinneachd. 


URNUIGH  MHAIDHNE. 
Legem  pone. 

TEagaisg  dhomh,  a  Thighearna,  slighe  do 
reachdan  :  agus  gleidhidh  mi  i  gu  ruig 
dJ  chrìoch. 

2  Thoir  tuigse  dhomh,  agus  gleidhidh  mi  do 
lagh:  seadh,  coimhididh  mi  e  le  m'uile  chridhe. 

3  Thoir  orm  triall  ann  an  ceum  d  aitheantan  : 
oir  ann-san  tha  mo  thlachd. 

4  Lùb  mo  chridhe  gu  d'  theisteis  :  agus  ni 
h-ann  gu  sannt. 

5  Tionndaidh  mo  shuilean,  o  amharc  air 
dìomhanas :  ann  ad  shlighibh  beothaich  mi. 

6  Daingnich  d'fhocal  do  d'òglach :  air  ain 
bheil  d'eagal-sa. 

7  Cuir  uam  mo  mhasladh  a's  eagal  leam  :  oir 
tha  do  bhreitheanais  maith. 

8  Feuch,  is  miannach  leam-sa  do  reachdan  : 
ann  ad  cheartas  beothaich  mi. 


AGus  thigeadh  do  thròcair  a  m'ionnsuidh, 
a  Thighearna :  do  shlàinte  a  reir  d'f  hocail. 

2  An  sin  bithidh  freagradh  agam  dhà-san  a 
bheir  masladh  dhomh :  gu  bheil  m'earbsadh  à 
d'fhocal-sa. 

3  Agus  na  buin  focal  na  fìrinn  gu  h-iomlan 
as  mo  bheul :  oir  ann  ad  bhreitheanais  chuir  mi 
mo  dhòchas. 

,  4  Agus  coimhididh  mi  do  lagh  a  ghnàth  : 
gu  suthainn  'us  gu  sìor. 

5  Agus  gluaisidh  mi  ann  am  farsuinneachd  : 
a  chionn  gu.  n  iarr  mi  do  reachdan. 

6  Agus  labhraidh  mi  air  do  theisteis,  'an 
làthair  rìghrean  :  agus  cha  bhi  nàire  orm. 

7  Agus  gabhaidh  mi  tlachd  do  d'àitheantaibh  : 
d'an  d'thug  mi  gràdh. 

8  Agus  togaidh  mi  mo  làmhan  ri  d'àitheant- 
aibh,  d  an  d'thug  mi  gràdh :  agus  beachd- 
smuainichidh  mi  air  do  reachdaibh. 


Uimhnich  am  focal  do  d'òglach :  as  an 


2  Is  e  so  mo  chomf hurtachd  ann  am  àmhghar : 
oir  bheothaich  d'fhocal  mi. 

3  Rinn  na  h-uaibhrich  fanoid  orm  gu  mòr : 
gidheadh  o  d'  lagh  cha  do  chlaon  mi. 


Et  veniat  super  me. 


Memor  esto  servi  tui. 


d'thug  thu  orm  earbsadh. 

4  Chuimhnich  mi  do  bhreitheanais  o  chian,  a 
Thighearn':  agus  fhuair  mi  comhfhurtachd. 

5  Ghlac  uamhunn  mi :  a  thaobh  nan  daoine 
aingidh  a  thrèigeas  do  lagh. 

6  B'iad  do  reachdan  mo  cheòl :  ann  an  tigh 
mo  chuairt. 

7  Chuimhnich  mi  d'Ainm,  a  Thighearn',  anns 
an  oidhche :  agus  ghlèidh  mi  do  lagh. 

8  Mar  so  tharladh  e  dhomh-sa :  a  chionn  gu'n 
do  ghlèidh  mi  do  reachdan. 


S  tusa  mo   chuibhrionn,  a   Thighearna : 


thubhairt  mi  gu'n  coimhidinn  d'fhocail. 

2  Dh'asluich  mi  do  dheadh-ghean  le  m'uile 
chridhe  :  dean  tròcair  orm  a  rèir  d'fhocail. 

3  Chnuasaich  mi  mo  shlighean  :  agus  phill 
mi  mo  chosan  ri  d'  theisteis. 

4  Einn  mi  deifir,  agus  cha  robh  mi  mairn- 
ealach  :  chum  d'àitheantan  a  choimhead. 

5  Chreach  buidhnean  dhroch  dhaoine  mi : 
ach  cha  do  dhì-chuimhnich  mi  do  lagh. 

6  Mu  mheadhon-oidhche  èiridh  mi  chum 
buidheachas  a  thoirt  duit :  air  son  bhreith- 
eanas  do  cheartais. 

7  Is  fear-comuinn  rni  dhoibh-san  uile  air  am 
bi  d'eagal :  agus  dhoibh-san  a  ghleidheas  do 
reachdan. 

8  De  d'  thròcair,  a  Thighearna,  tha'n  talamh 
làn  :  teagaisg  dhomh  do  reachdan. 


Portio  mea,  Domine. 


E 


frm  thu  gu  maith  do  d'òglach,  a  Thigh- 
earu' :  a  rèir  d'fhocail. 

2  Teagaisg  dhomh  deadh  thuigse  agus  eòlas  : 
oir  chreid  mi  d  aitheantan. 

3  Mun  robh  mi  ann  an  àmhghar,  chaidh  mi 
air  seacharan  :  ach  a  nis  tha  mi  a'  gleidheadh 
d'fhocail. 

4  Is  maith  thusa  agus  ni  thu  maith :  teagaisg 
dhomh  do  reachdan. 

5  Dhealbh  na  h-uaibhrich  breug  a'm'  aghaidh : 
ach  gleidhidh  mise  d'àitheantan  le  m'uile 
chridhe. 

6  Co  reamhar  ri  saill  tha  an  cridhe-san  :  ach 
ann  ad  lagh  tha  mo  thlachd-sa. 

7  Is  maith  dhomh-sa  gu  robh  mi  ann  an 
àmhghar:  chum  gu  fòghlurnainn  do  reachdan. 

o  o  o 

8  Is  fearr  dhomh-sa  lagh  do  bheoil :  na  mìltean 
a  dh'òr  agus  a  dh'  airgiod. 


URNUIGH   FHEASGA  1R. 

Manus  tuce  fecerunt  me. 

Rlnn  agus  dhealbh  do  làmhan  mi :  thoir 
tuigse  dhomh,  chum  gu  fòghlum  mi 
daitheantan. 

2  Chi  iadsan  air  am  bi  d'eagal  mi  agus  bithidh 
iad  ait :  a  chionn  gu'n  d'earb  mi  à  d'fhocal. 

3  Tha  fhios  agam,  a  Thighearna,  gu  bheil  do 
bhreitheanais  ceart :  agus  gur  ann  am  fìrinn  a 
chlaoidh  thu  mi. 

4  Bitheadh  a  nis  do  thròcair  chaomh  chum 
comhfhurtachd  dhomh:  a  rèir  d'fhocail  ri 
d  oglach. 

5  Thigeadh  do  chaomh-thròcairean  a  m'ioim- 
suidh ,  chum  gu'm  bi  mi  beò  :  oir  is  e  do  lagh 
mo  thlachd. 

6  Bitheadh  nàire  air  luchd  an  àrdain,  oir  gun 
aobhar  bhuin  iad  gu  fiar  rium  :  ach  beachd- 
smuainichidh  mise  air  d'àitheantaibh. 

7  Pilleadh  iadsan  air  am  bheil  d'eagal  rium  : 
agus  iadsan  a  tha  eòlach  air  do  theisteis. 

8  Bitheadh  mo  chridhe  trèibhdhireach  ann  ad 
reachdaibh  :  chum  nach  nàraichear  mi. 

Defecit  anima  mea. 

THa  m'anam  air  a  chlaoidh  le  dèigh  air  do 
shlàinte  :  ann  ad  f hocal  chuir  mi  mo 
dhòchas. 

2  Tha  mo  shùilean  air  an  caitheamh  le 
feitheamh  ri  d'fhocal :  'n  uair  a  tha  mi  ag 
ràdh,  C'uin  a  ni  thu  furtachd  orm  ? 

3  Oir  tha  mi  mar  shearraig  ann  an  deataich  : 
gidheadh  cha  do  dhì-chuimhnich  mi  do 
reachdan. 

4  Cia  lìon  iad  làithean  d'òglaich :  c'uin  a 
chuireas  tu  breitheanas  'an  gnìomh  orra-san  a 
tha'n  tòir  orm  ? 

5  Chladhaich  na  h-uaibhrich  sluichd  dhomh  : 
nach  'eil  a  rèir  do  lagha. 

6  Is  fìrinn  d  aitheantan-sa  gu  lèir :  gu 
fealltach  tha  iad  'an  tòir  orm,  cuidich  thusa 
leam. 

7  Is  beag  nach  do  chuir  iad  as  domh  air 
thalamh  :  ach  cha  do  thrèig  mise  do  reachdan. 

8  A  rèir  do  chaomh  thròcair  beothaich  thusa 
mi :  a^us  deidhidh  mi  teisteas  do  bheoil. 

In  cetertium,  Domine. 

U  bràth,  ìx   Thighearna,  tha   d'fhocal : 
T    seasmbach  anns  na  ìicamhan. 

2  0  linn  gu  linn  tha  (Tfhìrinn  :  dhaingnich 
thu  an  talamh,  agus  seasaidh  e. 

3  A  rèir  d'orduighean  tha  iad  buan  gus  an 
diugh  :  oir  is  iad  na  h-uile  do  sheirbhisich. 

4  Mur  bhitheadh  gu'm  b'e  do  lagh  mo 
thlachd  :  an  sin  gheibhinn  bàs  ann  am  àmhghar. 

5  Gu  bràth  cha  dì-chuimhnich  mi  do  reachd- 
an  :  oir  leo-san  bheothaich  thu  mi. 

6  Is  leat  mise,  saor  mi :  oir  dh'iarr  mi  do 
reachdan. 

7  Dh'fheith  na  h-aingidh  orm,  chum  mo 
sgrios :  ach  beachd-smuainichidh  mise  air  do 
theisteis. 

8  Chunnaic  mi  crìoch  gach  iomlaineachd : 
ach  tha  d  aithne-sa  ro  fharsuinn. 

Quomodo  dilexi  ! 

OCia  ionmhuinn  leam  do  lagh-sa :  gach 
là  is  e  mo  smuaineachadh. 

2  Le  daithne  rinn  thu  mi  na's  glice  na 
m'eascairdean  :  oir  tha  i  a  ghnàth  leam. 

3  Os  ceann  mo  luchd-teagaisg  uile  tha  mi  a' 
tuigsinn  :  oir  is  iad  do  theisteis  mo  smuain- 
eachadh. 

4  Os  ceann  nan  seanair  tha  mi  crìonna  :  a 
chionn  gu  bheil  mi  a'  gleidheadh  do  reachdan. 

5  0  gach  droch  shlighe  chum  mi  mo  chosan  : 
chum  gu'n  coimhidinn  d'fhocal. 

6  0  d'  bhreitheanais  cha  do  chlaon  mi :  oir 
theagaisg  thusa  mi. 

7  Cia  milis  le  m'  bhlas  do  bhriathra  :  na's 
milse  tha  iad  na  mil  do  m'  bheul. 

8  Trìd  do  reachdan  fhuair  mi  tuigse  :  uime 
sin  is  fuathach  leam  g;ach  sliorhe  bhreugach. 

U  R  NUIGH    MHAID  N  E. 


Lucerna  pedibus  meis. 


IS  lòchran  d'fhocal  do  m'  chois  :  agus  solus 
do  m,  cheum. 

2  Mhionnaich  mi,  agus  coimhlionaidh  mi  e  : 
gu'n  coimhid  mi  breitheanais  do  cheartais. 

3  Tha  mi  ann  an  àmhghar  ro  mhòr :  ath- 
bheothaich  mi,  a  Thighearn',  a  rèir  d'fhocail. 

4  Gabh  uam  gu  taitneach,  guidheam  ort,  a 
Thighearna,  saor-thabhartais  mo  bheoil  :  agus 
teagaisg  dhomh  do  bhreitheanais. 

5  Tha  m'anam  a  ghnàth  a'm'  làimh :  gidheadh 
cha  do  dhì-chuimhnich  mi  do  lagh. 

6  Chuir  droch  dhaoine  ribe  romham :  ach  o 
d'  reachdaibh  cha  deachaidh  mise  air  seacharan. 

7  Ghabh  mi  do  theisteis  mar  oighreachd  gu 
bràth  :  oir  is  iad  aoibhneas  mo  chridhe. 

8  Dh'aom  mi  mo  chridhe  chum  do  reachdan 
a  chur  'an  gnìomh  a  ohnàth  :  gu  ruiff  a'  chrìoch. 

o  o  o  O 


S  fuath  leam  smuaintean  faoin' :    ach  is 


toigh  leam  do  lagh. 

2  Is  tusa  m'ionad-folaich  agus  mo  sgiath  :  a 
d'fhocal-sa  tha  m'earbsa. 

3  Imichibh  uam,  a  luchd-deanamh  an  uilc  : 
oir  gleidhidh  mise  àitheautan  mo  Dhè. 

4  Cum  suas  mi  a  rèir  d'  fhocail  agus  mairidh 
mi  beò  :  aous  na  leis:  fo  rlàire  mi  a  thaobh  mo 

o  ~ 

dhòchais. 

5  Daingnich  mi,  agus  bithidh  mi  tèaruinte  : 
a^us  bithidh  tlachd  agam  ann  ad  reachdaibh  a 

o  o 

ghnàth. 

6  Shaltair  thu  orra-san  uile  a  chaidh  air 
seacharan  o  d'  reachdaibh :  oir  is  breug  an  cealg. 

7  Mar  shal  tilgidh  tu  uait  uile  dhroch  dhaoine 
na  talmhainn  :  uime  sin  is  toigh  leam  do 
theisteis. 

8  Chriothnaich  m'  fheòil  le  uamhunn  romh- 
ad :  agus  bha  eagal  orm  roimh  do  bhreitheanais. 

Feci  judicium. 

Rlnn  mi  breitheanas  agus  ceartas  :  na  fàg 
mi  do  m'  luchd-f òirneirt. 

2  Bi-sa  'an  urras  air  d'  òglach  chum  maith  : 
na  deanadh  na  h-uaibhrich  fòirneart  orm. 

3  Tha  mo  shùilean  air  an  caitheamh  le  bhi 
'sealltuinn  air  son  do  shlàinte  :  agus  air  son 
focail  d'  fhìreantachd. 

4  Buin  ri  d'  òolach  a  reir  do  throcair  :  aous 

o  o 

teagaisg  dhomh  do  reachdan. 

5  Is  mi  d'  òglach,  thoir  tuigse  dhomh  :  chum 
gu'm  bi  eòlas  agam  air  do  theisteis. 

6  Is  mithich  dhuit,  a  Thighearna,  a  bhi  'dean- 
amh  :  bhris  iad  do  lagh. 

7  Uime  sin  is  annsa  leam-sa  d'  àitheantan  : 
na'n  t-òr,  seadh,  ua'n  t-òr  fìor-ghlan. 

8  Uime  sin  measam  do  reachdan  uile  a  thaobh 
gach  ni  a  bhi  ceart  :  is  fuathach  leam  gach 
slighe  bhreugach. 

Miràbilia,- 

IS  iongantach  do  theisteis  :  air  an  aobhar  sin 
gleidhidh  m'  anam  iad. 

2  Bheir  fosgladh  do  bhriathar  solus  :  a'  teag- 
asg  nan  daoine  aon-fhillte. 

3  Dh'  fhosgail  mi  mo  bheul  a'  ploscartaich  : 
oir  bha  mi  'an  geall  air  d'  àitheantaibh. 

4  Amhairc  orm,  agus  dean  tròcair  orm  :  mar 
is  gnàth  leat  a  dheanamh  dhoibh-san  le  'n  ion- 
mhuinnld,  Ainm. 

5  Stiuir  mo  cheuman  a  rèir  d'  fhocail  :  agus 
na  bitheadh  aig  euceart  sam  bith  uachdaranachd 
orm. 

6  Teasairg  mi  o  f  hòirneart  dhaoine  :  agus 
coimhididh  mi  d'  òrduighean. 

7  Thoir  air  do  ghnùis  dealrachadh  air  d' 
òglach  :  agus  teagaisg  dhomh  do  reachdan. 

8  Kuith  srutha  dheur  a  sìos  o  m'  shùilibh  : 
a  chionn  nach  do  choimhid  iad  do  lagh. 

Justus  es,  Domine. 

IS  cothromach  thusa,  a  Thighearn'  :  agus  is 
ceart  do  bhreitheanas. 

2  Dh'  àithn  thu  do  theisteis  :  mar  cheartas 
agus  mar  fhìrinn  mhòir. 

3  Chlaoidh  m'  eud  mi  :  a  chionn  gu'n  do  dhì- 
chuimhnich  mo  naimhdean  do  bhriathran. 

4  Ko  ghlan  tha  d'f  hocal-sa :  agus  is  ionmhuinn 
le  d'òglach  e. 

5  Beag  agas  suarach  tha  mise  :  gidheadh  cha 
dì-chuimhnich  mi  do  reachdan. 

6  Is  ceartas  sìorruidh  do  cheartas-sa  :  agus  is 
fìrinn  do  lagh. 

7  Grhlac  teinn  agus  àmhghar  mi  :  ach  is  iad 
d'  àitheantan  mo  thlachd. 

8  Mairidh  ceartas  do  theisteas  gu  bràth  : 
thoir-sa  tuigse  dhomh,  agus  bithidh  mi  beò. 

URNUIGH  FHEASGAIR. 
Clamavi  in  toto  corde  meo. 

GHlaodh  mi  le  m'  uile  chridhe  :  èisd  rium,  a 
Thighearna,  gleidhidh  mi  do  reachdam 

2  Ghlaodh  mi  riut  :  saor  mi,  agus  coimhididh 
mi  do  theisteis. 

3  Thàinig  mi  roimh  'n  scarfchanaich,  agus  dh' 
èigh  mi  :  à  d'  f  hocal  dh'  earb  mi. 

4  Ghabh  mo  shùilean  roimh  fhairibh  na 
h-oidhche  :  chum  gu'm  beachd-smuainichinn 
air  d'  fhocal. 

5  Eisd  ri  m'  ghuth  a  rèir  do  chaoimhneis- 
gràidh,  a  Thighearn' :  a  rèir  do  bhreitheanais 
beothaich  mi. 

6  Thàinig  luchd-leanmhuinn  droch-bheirt  am 
fagus  :  ach  fada  bha  iad  o  d'  lagh. 

7  Am  fagus  tha  thusa,  a  Thighearn'  :  agus  is 
fìrinn  d'  àitheantan  uile. 

8  0  thoiseach  b'  f hiosrach  mi  a  thaobh  do 
theisteas  :  gu'n  do  shuidhich  thu  iad  gu  bràth. 

Vide  humilitatem. 

AMhairc  air  m'  àmhghar,  agus  teasairg  mi  : 
oir  cha  do  dhì-chuimhnich  mi  do  lagh. 

2  Tagair  mo  chùis,  agus  saor  mi  :  a  rèir  d' 
fhocail  beothaich  mi. 

3  Is  fada  slàinte  o  dhroch  dhaoinibh  :  oir  cha-n 
iarr  iad  do  reachdan. 

4  Is  lìonmhor  do  chaomh-thròcairean,  a 
Thighearxl, :  a  rèir  do  bhreitheanas  beothaich 
mi. 

5  Is  lìonmhor  mo  luchd-tòrachd   aous  m' 

o 

eascairdean  :  gidheadh  o  d'  theisteis  cha  do 
chlaon  mise. 

6  Chunnaic  mi  luchd-eusaontais  agus  bha 
doilgheas  orm  :  a  chionn  nach  do  choimhid  iad 
d'  f  hocal. 

7  Feuch,  is  ionmhuinn  leam  do  reachdan, 

Thighearn'  :  a  rèir  do  chaoimhneis-gràidh 
beothaich  thusa  mi. 

8  0  thoiseach  is  fìrinn  d'  fhocal-sa  :  agus  gu 
bràth  mairidh  uile  bhreitheanais  do  cheartais. 

Principes  persecuti  sunt. 

BHa  uachdarain  'an  tòir  orm  gun  aobhar  : 
ach  roimh  d'  f  hocal-sa  tha  eagal  air  mo 
chridhe. 

2  Tha  aiteas  orm  ri  d'  fhocal-sa  :  mar  neach 
a  fhuair  creach  mhòr. 

3  Is  fuath  leam,  agus  is  oillteil  leam  breug  : 

.  *      'O  o 

ach  is  toigh  leam  do  lagh-sa. 

4  Seachd  uairean  's  an  là  bheiream  moladh 
dhuit  :  air  son  bhreitheanas  do  cheartais. 

5  Is  mòr  sìth  na  muinntir  a  tha  'toirt  gràidh 
do  d'  lagh  :  agus  cha-n  èirich  aobhar  tuislidh 
dhoibh. 

6  Dh'  fheith  mi  ri  d'  shlàinte,  a  Thighearn'  : 
agus  choimhid  mi  d'  àitheantan. 

7  Choimhid  m'  anam  do  theisteis :  agus  is  ro 
ionmhuinn  leam  iad. 

8  Choimhid  mi  do  reachdan  agus  do  theisteis  : 
oir  tha  mo  shlighean  uile  fa  d'  chomhair. 

Appropinquet  deprecatio. 

THigeadh  mo  ghlaodh  am  fagus  a'  d'  làthair, 
a  Thighearn' :  a  rèir  do  bhriathar  thoir 
tuigse  dhomh. 

2  Thigeadh  m'  asluchadh  a'  d'  làthair  :  a  rèir 
d'  f hocail  teasairg  mi. 

3  Cuiridh  mo  bhilean  'an  cèill  do  chliu  : 
'n  uair  a  theagaisgeas  tu  dhomh  do  reachdan. 

4  Aithrisidh  mo  theangadh  d'  fhocal  :  oir  is 
ceartas  d'  àitheantan  uile. 

5  Cuidicheadh  do  làmh  leam  :  oir  ròghnaich 
mi  do  reachdan. 

6  Bha  mi'n  geall  air  do  shlàinte,  a  Thighearn' : 
agus  is  e  do  lagh  mo  thlachd. 

7  Bitheadh  m/  anam  beò,  agus  molaidh  e  thu  : 
agus  cuidicheadh  do  bhreitheanais  leam. 

8  Chaidh  mi  air  seacharan  mar  chaora  chaillte: 
iarr  d'  òglach.  oir  cha  do  dhì-chuimhnich  mi 
d'  àitheantan. 


URNUIGH  MHAIDNE. 

An  cxx.  Salm. 

Ad  Dominum. 

A'  W  èigin  ghlaodh  mi  ris  an  Tighearn: 
agus  dh'  èisd  e  rium. 

2  A  Thighearna,  saor  m'  anam  o  bhilibh  nam 
breug  :  o'n  teangaidh  chealgaich. 

3  Ciod  a  bheirear  dhuit  agus  ciod  a  nithear 
ort,  a  theangadh  chealgach  :  geur  shaighde 
laoich,  le  èibhlibh  de  'n  aiteal. 

4  Mo  thruaighe  mi,  gu  bheil  mi  air  chuairt 
ann  am  Mesech  :  gu  bheil  mi  a'  m'  chòmhnuidh 
ann  am  bùthaibh  Chedair. 

5  Is  fada  ghabh  m'  anam  còmhnuidh  leo-san  : 
a  thug  fuath  do  shìth. 

6  Tha  mise  air  son  sìth',  ach  'n  uair  a  labhras 
mi :  tha  iadsan  air  son  cogaidh. 

An  cxxi.  Salm. 

Levavi  oculos. 

TOgaidh  mi  mo  shùilean  chum  nam  beann  : 
o'n  tig  mo  chabhair. 

2  Thig  mo  chabhair  o'n  Tighearn  :  a  rìnn 
nèamh  agus  talamh. 

3  Cha  leig  e  le  d'  chois  sleamhnachadh  :  cha 
tuit  clò  codail  air  d'  fhear-coimhead. 

4  Feuch,  cha  tuit  clò  codail  no  suain  :  air 
fear-coimhead  Israeil. 

5  Is  e  an  Tighearn  d'fhear-coimhead  :  is  e  an 
Tighearn  do  sgàile  air  do  làimh  dheis. 

6  'S  an  la  cha  bhuail  a'  ghrian  thu  :  no  a' 
ghealach  's  an  oidhche. 

7  Coimhididh  an  Tighearn  thu  o  gach  olc : 
coimhididh  e  d'anam. 

8  Coimhidiclh  an  Tighearn  do  dhol  a  mach, 
agus  do  theachd  a  steach  :  o'n  àm  so  eadhon 
gu  bràth. 

An  cxxii.  Sahn. 

Lwtatus  sum. 

BHa  aoibhneas  orm  an  uair  a  thubhairt  iad 
rium  :  Do  thigh  an  Tighearna  thèid 

sinn. 

2  Seasaidh  ar  cosan  an  taobh  a  stigh  de  d' 
gheatachaibh  :  0  Ierusalem. 

3  Tha  lerusalem  air  a  togail  mar  chaithir  : 
a  tha  air  a  coimhcheangal  ri  'chèile. 

4  D'an  tèid  na  treubhan  a  suas,  treubhan  an 
Tighearna  :  gu  teisteas  Israeil,  a  thoirt  buidh- 
eachais  do  Ainm  an  Tighearn^ 

5  Oir  an  sin  tha  caithriche  breitheanais  air 
an  suidheachadh :  caithriche  tighe  Dhaibhidh. 

6  Guidhibh-se  air  son  sìth'  Ierusaleim  :  soir- 
bhichidh  iadsan  leis  an  ionmhuinn  thu. 

7  Sìth  gu  robh  an  taobh  a  stigh  de  d'  bhalJ- 
achaibh  :  suaimhneas  a'd'  lùchairtibh. 

8  Àir  sgàth  mo  bhràithrean  agus  mo  chàird- 
ean  :  their  mi  nis,  Sìth  gu  robh  an  taobh  a 
stigh  dhìot. 

9  Air  sgàth  tighe  an  Tighearn  ar  De  :  iarr- 
aidh  mi  maith  dhuit. 

An  cxxiii.  Salm. 

Ad  te  levavi  oculos  meos. 

AD'ionnsuidh  thog  mi  mo  shùilean :  0 
thusa  a  tha  a'  d'  chòmhnuidh  anns  na 
nèamhan. 

2  Feuch,  mar  tha  sùilean  òglach  air  làimh  am 
maighstirean,  agus  mar  tha  sùilean  banoglaich 
air  làimh  a  bana-mhaighstir  :  mar  sin  tha  ar 
sùile-ne  air  an  Tighearn  ar  Dia,  gus  an  dean 
e  tròcair  oirnn. 

3  Dean  tròcair  oirnn,  a  Thighearna,  dean 
tròcair  oirnn  :  oir  tha  sinn  air  ar  lìonadh  làn 
de  tharcuis. 

4  Lìonadh  ar  n-anam  làn  le  fanoid  luchd  na 
seasgaireachd  :  le  tarcuis  nan  uaibhreach. 

An   cxxiv.  Salm. 

Nisi  quia  Dominus. 

MUr  bitheadh  an  Tighearn  leinn,  abradh 
Israel  a  nis :  mur  bitheadh  an  Tighearn 
leinn,  an  uair  a  dh'  èirich  daoine  'n  ar  n-aghaidh ; 

2  An  sin  shluigeadh  iad  beò  sinn  :  an  uair  a 
las  am  fearg  n  ar  n-aghaidh. 

3  An  sin  thigeadh  tuiltean  uisgeacha  thar- 
ttinn  :  rachadh  an  sruth  thar  ar  n-anam. 

4  An  sin  rachadh  na  h-uisgeachan  uaibh- 
reach  :  thar  ar  n-anam. 

JVa  Saìlnt. 


5  Beannaichte  gu  robh  an  Tighearn  :  nach 
d'thug  sinn  mar  chreich  d'am  fiaclaibh. 

6  Chaidh  ar  n-anam  as  mar  eun  a  ribe  nan 
eunadair :  bhriseadh  an  ribe,  agus  chaidh 
sinn  as. 

7  Tha  ar  cabhair  ann  an  ainm  an  Tighearna  : 
a  rinn  nèamh  agus  talamh. 

An  cxxv.  Salm. 

Qui  confidunt. 

Blthidh  iadsan  a  dh'earbas  as  an  Tighearn, 
mar  shliabh  Shioin  :   nach  caruichear, 
ach  a  mhaireas  gu  sìorruidh. 

2  Mar  tha  na  beannta  mu  thimchioll  Ierus- 
aleim  :  mar  sin  tha  an  Tighearn  mu  thimchioll 
a  shluaigh,  on  àm  so  agus  gu  bràth. 

3  Oir  cha  ghabh  slat  nan  daoi  tàmh  air 
crannchur  nam  fìrean  :  air  eagal  gu  n  sìneadh 
na  fìreanan  an  làmhan  chum  euceirt. 

4  Dean  maith,  a  Thighearna :  dboibh-san  a 
tha  maith  agus  dhoibh-san  a  tha  ionraic  'n  an 
cridhe. 

5  Ach  iadsan  a  thèid  a  thaobh  d;an  slighibh 
claona :  iomainidh  an  Tighearn  a  mach  le 
luchd-deanamh  an  uilc ;  sith  gu  robh  air 
Israel. 


VRNUIGH  FHEASGAIR 

An  cxxvi.  Salm. 


lu  converfenclo. 

1  "VT  Uair  a  thug  an  Tighearn  air  ais  braighd- 
XN     eanas  Shioin  :  bha  sinn  mar  dhaoine 
a  chunnaic  aisling. 

2  An  sin  lìonadh  ar  beul  le  gàire  :  agus  ar 
teangadh  le  luathghaire. 

3  An  sin  thubhairt  iad  'am  measg  nan  cinn- 
each :  rinn  an  Tighearn  nithe  mòra  air  an 
son. 

4  Rinn  an  Tighearn  nithe  mòra  air  ar 
son-ne  :  bha  sinn  aoibhneach. 

5  Pill  a  rìs,  a  Thighearn',  ar  braighdeanas  : 
mar  shruthaibh  's  an  àirde  deas. 

6  Iadsan  a  chuireas  sìol  le  deuraibh  :  buain- 
idh  iad  le  gairdeachas. 

7  Esan  a  thèid  a  mach,  agus  a  ghuileas,  ag 
iomchar  roghadh  sìl :  gu  cinnteach  thig  e  a  rìs 
le  gairdeachas,  ag  iomchar  a  sguab. 

An  cxxvii.  Salm. 

Xisi  Dominus. 

MUr  tog  an  Tighearn  an  tigh  :   gu  dìomh- 
ain  saothraichidh  a  luchd-togail. 

2  Mur  gleidh  an  Tighearn  am  baile :  gu 
dìomhain  ni  am  fear-coimhid  faire. 

3  Is  diomhain  dhuibh-se  'bhi  Jg  èirigh  gu  moch, 
a  bhi  'suidhe  gu  h-anmoch,  ag  itheadh  arain  a' 
bhròin  :  'n  uair  a  bheir  esan  codal  d'  a  sheir- 
cinn. 

4  Feuch,  is  iad  clann  oighreachd  an  Tigh- 
earna  :  toradh  na  bronn  a  dhuais. 

5  Mar  shaighdibh  ann  an  làimh  gaisgich : 
mar  sin  tha  mic  na  h-òige. 

6  Is  sona  am  fear  aig  am  bheil  a  bholg-saigh- 
ead  làn  diubh :  cha  bhi  nàire  orra  'n  uair  a 
labhras  iad  r'an  naimhdibh  anns  a!  gheata. 

505  s 


Àn  xxvii.  LÀ. 


Na  Sailm. 


An  cxxviii.  Salm. 

Beati  omnes. 

IS  beaimaichte  gach  neach  air  am  bi  eagal 
an  Tighearn' :  a  ghluaiseas  'n  a  shlighibh. 

2  Oir  ithidh  tu  toradh  do  làmh:  sona  bithidh 
tu,  agus  èiridh  gu  maith  dhuit. 

3  Bithidh  do  bhean  mar  f  hìonain  tharbhaich : 
ri  taobhan  do  thighe. 

4  Do  chlann  mar  òg  chroinn-olaidh :  mu 
thimchioll  do  bhùird. 

5  Feuch,  mar  so  beannaichear  an  duine :  air 
am  bi  eagal  an  Tighearna. 

6  Beannaichidh  an  Tighearn  thu  à  Sion : 
agus  chi  thu  maith  Ierusaleim  rè  uile  làithean 
do  bheatha. 

7  Seadh,  chi  thu  clann  do  chloinne :  agus 
sìth  air  Israel. 

An  cxxix.  Salm. 

Satpe  expugnaverunt. 

IS  minic  a  chràidh  iad  mi  o  m'òige :  abradh 
Israel  a  nis. 

2  Is  minic  a  chràidh  iad  mi  o  m'òige  :  gidh- 
eadh  cha  d'thug  iad  buaidh  orm. 

3  Air  mo  dhruim  threabh  an  luchd-treabh- 
aidh  :  tharruing  iad  an  sgrìoban  fada. 

4  Tha  an  Tighearn  cothromach :  ghearr  e  o 
'chèile  cuird  nan  aingidh. 

5  Cuirear  gu  amhluadh  agus  pillear  air  an 
ais :  iadsan  uile  le'm  fuathach  Sion. 

6  Bithidh  iad  mar  fheur  air  mullach  thigh- 
ean  :  a  sheargas  mu'm  fàs  e  suas. 

7  Leis  nach  lìon  am  buanaiche  a  ghlac  :  no 
fear-ceangail  nan  sguab  a  bhroilleach. 


Ka  SaìÌm. 


An  xxvn.  LA. 


8  Ni  mò  their  iadsan  a  bbitheas  a'  dol  seachad 
riu,  Beannachd  an  Tighearna  gu  robh  oirbh  : 
tha  sinne  'g  'ur  beannachadh  ann  an  Ainm  an 
Tighearna. 

A n  cxxx.  Salm. 

De  profundis. 

ONa  doimhneachdaibh  ghlaodh  mi  riut,  a 
Thighearna :   a  Thighearn',  èisd  ri  m' 

ghuth. 

2  Thugadh  do  chluasan  an  aire :  do  ghuth 
m'athchuingean. 

3  Ma  chomharaicheas  tusa  aingidheachd,  a 
Thighearn' :  a  Thighearn',  cò  sheasas  ? 

4  Ach  agad-sa  tha  maitheanas  :  agus  uime 
sin  bithidh  eagal  air  daoinibh  romhad. 

5  Tha  mi  a  feitheamh  air  an  Tighearn,  tha 
m'anam  a'  feitheamh  :  agus  'n  a  f hocal  tha  mo 
dhòigh. 

6  Tha  m'anam  a?  feitheamh  air  an  Tighearn  : 
na's  mò  na  luchd-faire  na  maidne,  seadh,  na 
luchd-faire  na  maidne. 

7  Earbadh  Israel  as  an  Tighearn,  oir  aig  an 
Tighearn  tha  tròcair :  agus  aige-san  tha  mòr- 
shaorsa. 

8  Agus  saoraidh  e  Israel :  o  'euceartaibh 
gu  lèir. 

An  cxxxi.  Salm. 

Domine,  non  est. 

AThighearna,  cha-n'eil  mo  chridhe  uaibh- 
reach  :  no  mo  shùilean  àrd. 
2  Agus  cha  do  ghabh  mi  gnothuch  ri  nithibh 
mòra :  no  ri  nithibh  àrda  air  mo  shon. 

3  Gu  deimhin  shocraich  agus  chiùinich  mì 
m'anam,  mar  leanabh  a  chuireadh  o  chìch  a 
mhàthar :  mar  leanabh  a  chuireadh  o'n  chìch 
tha  m'anam-sa. 

4  Earbadh  Israel  as  an  Tighearn  :  o'n  àm  so 
agus  gu  bràth. 


URNUIGH  MllAIDNE. 

An  cxxxii.  Salm. 

Memento,  Domine. 

OUimhnich,  a  Thighearn',  air  Daibhidh  : 
agus  air  uile  àmhghar. 

2  Mar  a  mhionnaich  e  do  an  Tighearn  :  a 
bhòidich  e  do  Dhia  treun  Iacoib,  ag  ràdh, 

3  Gu  deimhin  cha  tèid  mi  do  phàilliun  mo 
thighe  :  cha  tèid  mi  suas  air  mo  leabaidh  ; 

4  Cha  toir  mi  codal  do  m'  shùilibh  :  no  suain 
do  m'  rosgaibh, 

5  Gus  am  faigh  mi  àite  do  an  Tighearn  :  ìonad- 
còmhnuidh  do  Dhia  treun  Iacoib. 

6  Feuch,  chuala  sinn  uime  aig  Ephratah : 
fhuair  sinn  e  ann  am  machraichibh  na  coille. 

7  Thèid  sinn  a  steach  d  a  phàilliunaibh : 
sleuchdaidh  sinn  aig  stòl  a  choise. 

8  Eirich,  a  Thighearna,  gu  d'  thàmh  :  thu 
fèin  agus  àirc  do  neirt. 

9  Sgeadaichear  do  shagairt  le  ionracas  :  agus 
deanadh  do  naoimh  luathghaire. 

10  Air  sgàth  Dhaibhidh  d'òglaich :  na  cuir 
air  a  h-ais  aghaidh  d'Aoin  ungta. 

11  Mhionnaich  an  Tighearn  do  Dhaibhidh 
ann  am  f  ìrinn  :  cha  phili  e  uaith  ; 

12  De  thoradh  do  chuirp :  suidhichidh  mi 
air  do  rìgh-chaithir. 

13  Ma  choimhideas  do  chlann  mo  choimh- 
cheangal,  agus  mo  theisteas  a  theagaisgeas  mi 
dhoibh  :  suidhidh  mar  an  ceudna  an  clann-san 
air  do  rìgh-chaithir  gu  bràth. 

14  Oir  ròghnaich  an  Tighearn  Sion  :  mhian- 
naich  e  i  mar  ionad-còmhnuidh  dha  fèin,  ag 
ràdh, 

15  Is  i  so  mo  shuaimhneas  gu  sìorruidh : 
an  so  gabhaidh  mi  còmhnuidh,  oir  mhiannaich 
mi  i. 

16  Beannaichidh  mi  gu  mòr  a  lòn:  sàsuichidh 
mi  a  bochdan  le  aran. 

17  Eididh  mi  a  sagairt  le  slàinte:  agus 
ni  a  naoimh  àrd  luathghaire. 

18  An  sin  bheir  mi  air  adhairc  Dhaibhidh 
fàs  :  dh'orduich  mi  lòchran  do  m'  Aon  ungta. 

1 9  Eididh  mi  a  naimhdean  le  nàire :  ach 
air  fèin  thig  a  choron  fo  bhlàth. 

An  cxxxiii.  SaJm. 

Ecce>  quam  bonum. 

FEuch  cia  maith  agus  cia  taitneach  an  ni : 
do  bhràithribh  còmhnuidh  a  ghabhail 
cuideachd  ann  an  aonachd. 

2  Mar  dheadh  oladh-ungaidh  air  a'  cheann, 
a'  ruith  sìos  air  an  fheusaig  :  feusaig  Aaroin,  a' 
ruith  sìos  air  iomall  a  thrusgain. 

3  Mar  dhealt  air  Hermon :  a  thuiteas  air 
slèibhtibh  Shioin. 

4  Oir  an  sin  dh  aithn  an  Tighearn  am  beann- 
achadh  :  beatha  gu  sìorruidh. 

Na  Sailm. 


An  cxxxiv,  Salm. 

Ecce  nunc. 

FEuch,  beannaichibh  an  Tighearn  :  sibhse 
òglacha  an  Tighearna  gu  lèir ; 

2  A  sheasas  ann  an  tigh  an  Tighearna :  gach 
oidhche. 

3  Togaibh  ?ur  làmhan  anns  an  ionad  naomh  : 
agus  beannaichibh  an  Tighearn. 

4  Beannaicheadh  an  Tighearn  thu  à  Sion  :  a 
rinn  nèamh  agus  talamh. 

A  n  cxxxv.  Salm. 

Laudate  Nomen. 

MOlaibh  an  Tighearn,  molaibh  Ainm  an 
Tighearna  :    molaibh-se,   òglacha  ari 
Tighearna. 

2  Sibhse  a  sheasas  ann  an  tigh  an  Tighearn' : 
ann  an  cùirtibh  tighe  ar  Dè, 

3  Molaibh  an  Tighearn,  oir  tha  an  Tighearn 
maith :  seinnibh  cliu  d'a  Ainm,  oir  tha  e 
taitneach. 

4  Oir  ròghnaich  an  Tighearn  Iacob  dha  fèin  : 
Israel  mar  'ionmhas  sònruichte. 

5  Oir  tha  fios  agam  gur  mòr  an  Tighearn  : 
agus  gu  bheil  ar  Tighearn  os  ceann  nan  uile 
dhia. 

6  Ge  b'e  ni  'bu  toil  leis  an  Tighearn,  rinn  e 
air  nèamh,  agus  air  talamh  :  anns  na  cuaint- 
ibh,  agus  anns  na  doimhneachdaibh  uile. 

7  Is  esan  a  bheir  air  a'  cheò  dol  suas  o  chrìch 
na  talmhainn :  a  ni  dealanach  le  uisge,  a 
bheir  a  mach  a'  ghaoth  d  'ionadaibh-tasgaidh. 

8  A  bhuail  ceud-ghin  na  h-Eiphit :  araon 
duine  agus  ainmhidh. 

9  A  chuir  comharaidhean  agus  iongantais  ann 
ad  mheadhon,  0  Eiphit :  air  Pharaoh,  agus  air 
'òglachaibh  gu  lèir ; 

10  A  bhuail  cinnich  mhòra  :  agus  a  mharbh 
rìghrean  mòra  ; 

11  Sihon  rìgh  nan  Amorach,  agus  Og  rìgh 
Bhàsain  :  agus  uile  rìoghachda  Chanaain ; 

12  Agus  a  thug  am  fearann  mar  oighreachd  : 
mar  oighreachd  do  Israel  a  shluagh. 

1 3  Mairidh  d'  Ainm-sa,  a  Thighearna,  gu 
bràth  :  do  chuimhne,  a  Thighearn',  o  linn  gu 
linn. 

14  Oir  bheir  an  Tighearn  breth  air  a  shluagh  : 
agus  gabhaidh  e  aithreachas  a  thaobh  a  sheir- 
bhiseach. 

15  Is  airgiod  agus  òr  ìodhoil  nan  cinneach  : 
obair  làmhan  dhaoine. 

16  Tha  beoil  aca,  ach  cha  labhair  iad  :  sùilean 
aca,  ach  cha-n  fhaic  iad. 

1 7  Tha  cluasan  aca,  ach  cha  chluinn  iad  :  ni 
mò  a  tha  anail  'n  am  beul. 

18  Cosmhuil  riu  fèin  tha  iadsan  a  ni  iad  : 
gach  neach  a  dh'  earbas  asda. 

1 9  A  thigh  Israeil,  beannaichibh  an  Tighearn  : 
a  thigh  Aaroin,  beannaichibh  an  Tighearn. 

20  A  thigh  Lebhi,  beannaichibh  an  Tighearn  : 
sibhse  air  am  bheil  eagal  an  Tighearna,  beann- 
aichibh  an  Tighearn. 

21  Beannaichte  gu  robh  an  Tighearn  à  Sion: 
aig  am  bheil  a  chòmhnuidh  ann  an  Ierusalem, 
Molaibh-se  an  Tighearn. 


An  xxviii.  LA. 


Na  Sailm. 


URNUIGH  FHEASOAIR. 

An  cxxxvi.  Salm. 

Confitemini, 

OThugaibh  buidheachas  do  an  Tighearn,  oir 
tha  e  maith  :  oir  gu  bràth  mairidh  a 
thròcair. 

2  Thugaibh  buidheachas  do  Dhia  nan  dia  : 
oir  gu  bràth  mairidh  a  thròcair. 

3  Thugaibh  buidheachas  do  Thighearn  nan 
tighearnan  :  oir  gu  bràth  mairidh  a  thròcair. 

4  Dhà-san  'n  a  aonar  a  ni  iongantais  mhòra  : 
oir  gu  bràth  mairidh  a  thròcair. 

5  Dhà-san  a  rinn  na  nèamhan  le  gliocas  :  oir 
gu  bràth  mairidh  a  thròcair. 

6  Dhà-san  a  shìn  an  talamh  os  ceann  nan 
uisgeachan  :  oir  gu  bràth  mairidh  a  thròcair. 

7  Dhà-san  a  rinn  soluis  mhòra  :  oir  gu  bràth 
mairidh  a  thròcair ; 

8  A'  ghrian  a  riaghladh  an  là  :  oir  gu  bràth 
mairidh  a  thròcair ; 

9  A'  ghealach  agus  na  reultan  a  riaghladh  na 
h-oidhche  :  oir  gu  bràth  mairidh  a  thròcair. 

10  Dhà-san  a  bhuail  na  h-Eiphitich  'n  an 
ceud-ghinibh :  oir  gu  bràth  mairidh  a  thròcair  ; 

1 1  Agus  a  thug  a  mach  Israel  as  am  meadhon  : 
oir  gu  bràth  mairidh  a  thròcair  ; 

12  Le  làimh  thrèin  agus  le  gairdean  sìnte 
mach  :  oir  gu  bràth  mairidh  a  thròcair. 

13  Dhà-san  a  roinn  a'  mhuir  ruadh  'n  a 
roinnibh  :  oir  gu  bràth  mairidh  a  thròcair  ; 

14  Agus  a  thug  air  Israel  dol  troimh  a 
meadhon  :  oir  gu  bràth  mairidh  a  thròcair, 

15  Ach  a  thilg  Pharaoh  agus  armailt  bun  os 
ceann  anns  a'  mhuir  ruaidh  :  oir  gu  bràth 
mairidh  a  thròcair. 

1 6  Dhà-san  a  threòraich  a  shluagh  troimh  an 
fhàsach  :  oir  gu  bràth  mairidh  a  thròcair. 

1 7  Dhà-san  a  bhuail  rìghrean  mòra  :  oir  gu 
bràth  mairidh  a  thròcair ; 

18  Agus  a  mharbh  rìghrean  treuna  :  oir  gu 
bràth  mairidh  a  thròcair  ; 

19  Sihon  rìgh  nan  Amorach :  oir  gu  bràth 
mairidh  a  thròcair ; 

20  Agus  Og  rìgh  Bhàsain :  oir  gu  bràth 
mairidh  a  thròcair ; 

21  Agus  a  thug  am  fearann  mar  oighreachd  : 
oir  gu  bràth  mairidh  a  thròcair ; 

22  Mar  oighreachd  do  Israel  'òglach  fèin  : 
oir  gu  bràth  mairidh  a  thròcair. 

23  A  chuimhnich  oirnn  n  ar  staid  ìosail : 
oir  gu  bràth  mairidh  a  thròcair ; 

24  Agus  a  shaor  sinn  o  ar  naimhdibh:  oir  gu 
bràth  mairidh  a  throcair. 

25  A  tha  'tabhairt  bìdh  do  gach  feòil  :  oir  gu 
bràth  mairidh  a  thròcair. 

26  0  thugaibh  buidheachas  do  Dhia  nan 
nèamh  ;  oir  gu  bràth  mairidh  a  thròcair. 

An  cxxxvii.  Salm. 

Super  jiumina. 

LAimh  ri  aimhnichibh  Bhabiloin,  an  sin 
shuidli  agus  ghuil  sinn :    an   uair  a 
chuimhnich  sinn  air  Sion. 

2  Air  na  crannaibh  seilich  'n  a  meadhon  * 
chroch  sinn  ar  clàrsaichean. 

3  Oir  an  sin  dh'iarr  iadsan  a  thug  ann  am 
braighdeanas  sinn,  òran  oirnn,  agus  dh'iarr  iadsan 
a  rinn  f  ògaraich  dhinn  aoibhneas  oirnn,  ag  ràdh  : 
Seinnibh  dhuinn  aon  de  laoidhean  Shioin. 

4  Cionnus  a  sheinneas  sinne  laoidh  an  Tigh- 
earn' :  ann  an  tìr  choimhich  ? 

5  Ma  dhì-chuimhnicheas  mise  thusa,  a  Ierus- 
alem :  dì-chuimhnicheadh  mo  làmh  dheas  a 
seòltaehd. 

6  Leanadh  mo  theangadh  ri  m'  ghiall,  mur 
cuimhnich  mi  ort :  mur  fearr  leam  Ierusalem 
na  m  aoibhneas  a's  àirde. 

7  Cuimhnich,  a  Thighearna,  air  clann  Edoim, 
ann  an  là  Ierusaleim :  a  thubhairt,  Leagaibh, 
leagaibh  sìos  i,  gu  ruig  a  bunait. 

8  A  nighean  Bhabiloin,  a  lom-sgriosar :  is 
sona  esan  a  dhìolas  dhuit-sa  a  rèir  mar  a  rinn 
thu  oirnne. 

9  Is  sona  esan  a  ghlacas  :  agus  a  phronnas 
do  chlann  bheag  ris  na  clachaibh. 

An  cxxxviii.  Salm. 

Confitebor  tibi. 

MOlaidh  mi  thu,  a  Thighearna,  le  m'uile 
chridhe  :  'an  làthair  nan  dia  seinnidh 
mi  cliu  dhuit. 

2  Sleuchdaidh  mi  aig  do  theampull  naomh, 
agus  molaidh  mi  d'Ainm,  air  son  do  chaoimh- 
neis-gràidh  agus  air  son  d'fhìrinn  :  oir  dh'àrd- 
aich  thu  d'fhocal  os  ceann  dAinme  uile. 

3  ;S  an  là  air  aD  do  ghlaodh  mi  riut  fhreag- 
air  thu  mi :  neartaich  thu  mi  a 'm'  anam 
le  treòir. 

4  Molaidh  uile  rìghrean  na  talmhainn  thu,  a 
Thighearna  :  'n  uair  a  chluinneas  iad  briathran 
do  bheoil. 

5  Agus  seinnidh  iad  ann  an  slighibh  an  Tigh- 
earn' :  oir  is  mòr  glòir  an  Tighearna. 

6  Ge  h-àrd  an  Tighearn,  gidheadh  seallaidh 
e  air  an  iriosal  :  ach  aithnichidh  e  an  t-uaibh- 
reach  fad  as. 

7  Ged  ghluais  mi  ann  am  meadhon  àmhghair, 
ath-bheothaichidh  tu  mi  :  an  aghaidh  corruich 
mo  naimhde  sìnidh  tu  do  làmh,  agus  saor- 
aidh  do  dheas  làmh  mi. 

8  Coimhlionaidh  an  Tighearn  air  mo  shon  : 
mairidh  do  thròcair,  a  Thighearna,  gu  bràth ; 
na  trèig  oibre  do  làmh. 

URNUIGH  MHAIDNE. 

An  cxxxix.  Salm. 

Domine  probasti. 

AThighearna,  rannsaich  thu  mi,  agus  is 
aithne  dhuit  mi :  is  aithne  dhuit  mo 
shuidhe,  agus  m'èirigh,  tuigidh  tu  mo  smuaint- 
ean  fad  as. 

2  Chuairtich  thu  mo  cheum,  agus  mo  luidhe 
sìos  :  agus  air  mo  shlighibh  gu  lèir  is  flosrach 
thu. 

3  Oir  feuch,  cha-n'eil  focal  air  mo  theang- 
aidh  :  a  Thighearna,  nach  aithne  dhuit  gu  lèir. 

4  'Am  dhèigh  agus  romham  chuairtich  thu 
mi  :  agus  chuir  thu  do  làmh  orm. 

5  Is  ro  iongantach  an  t-eòlas  so  air  mo  shon, 
tha  e  àrd  :  cha  ruig  mi  air. 

6  C  ait  an  tèid  mi  o  d'  Spiorad  :  agus  c  ait 
an  teich  mi  o  d'  ghnùis  ? 

7  Ma  thèid  mi  suas  do  nèamh,  tha  thu  'n 
sin :  ma  ni  mi  mo  leabadh  ann  an  ifrinn, 
feuch,  tha  thu'n  sin. 

8  Ma  ghabhas  mi  sgiathan  na  maidne  :  agus 
gu'n  còmhnuich  mi  ann  an  ionadaibh  iomallach 
na  fairge  ; 

9  Eadhon  an  sin  stiùraidh  do  làmh  mi :  agus 
cumaidh  do  dheas  làmh  mi. 

10  Ma  their  mi,  Gu  deimbin  folaichidh  an 
dorchadas  mi :  bithidh  an  oidhche  fèin  mar 
sholus  mu'n  cuairt  orm. 

11  Cha-n  fholaich  eadhon  an  dorchadas 
uait-sa,  ach  dealraichidh  an  oidhche  mar  an  là  : 
is  ionann  an  dorchadas  agus  an  solus  duit-sa. 

12  Oir  ghabh  thu  sealbh  air  m  airnibh : 
dh'f  holaich  thu  mi  ann  am  broinn  mo  mhàthar. 

13  Molaidh  mi  thu,  oir  is  uamhasach,  iong- 
antach  a  dhealbhadh  mi :  is  iongantach  d'oibre- 
sa,  agus  is  ro  fhiosrach  m'anam  air  sin. 

14  Cha  d'fholaicheadh  mo  chorp  uait :  an 
uair  a  rinneadh  mi  'an  dìomhaireachd,  a 
dhealbhadh  mi  gu  h-iongantach  ann  an  ionad- 
aibh  ìochdarach  na  talmhainn. 

1 5  Chunnaic  do  shùilean  mo  cheud-f  hàs  anab- 
uich  :  agus  ann  ad  leabhar  sgrìobhadh  sìos  mo 
bhuill  uile  ; 

16  A  dhealbhadh  ri  ùine  :  gun  aon  diubh 
fathast  ann. 

17  0  cia  luachmhor  leam-sa  do  smuainte- 
sa,  a  Dhè  :  cia  mòr  an  àireamh  ! 

18  Nan  àirmhinn  iad,  is  lìonmhoire  iad  na  a' 
ghaineamh  :  'n  uair  a  dhùisgeas  mi,  tha  mi  a 
ghnàth  maille  riut-sa. 

19  Gu  cinnteach,  a  Dhè.  marbhaidh  tusa  an 

t-aingidh :  uime  sin  a  dhaoine  fuileachdach 
imichibh  uam. 

20  Oir  labhair  iad  a'd'  aghaidh  gu  h-aingidh  : 
thug  do  naimhde  d'Ainm  ann  an  dìomhanas. 

21  Nach  'eil  mi  'toirt  fuath,  a  Thighearna, 
dhoibh-san  a  tha  'toirt  fuath  dhuit-sa:  agus 
nach  'eil  mi  'gabhail  gràin  dhiubh-san  a  tha  'g 
eirigh  suas  a'd'  aghaidh  ? 

22  Le  fuath  iomlan  tha  mi  'toirt  fuath 
dhoibh  :  mar  naimhde  measam  iad. 

23  Rannsaich  mi,  a  Dhè,  agus  aithnich  mo 
chridhe :  dearbh  mi,  agus  tuig  mo  smuaintean. 

24  Agus  amhairc  am  bheil  slighe  olc  air  bith 
annam  :  agus  treòraich  mi  anns  an  t-slighe 
shìorruidh. 

An  cxl.  Salm. 

Eripe  me,  Domine. 

TEasairg    mi,    a    Thighearn',    on  droch 
dhuine  :  o  fhear  an  f hòirneirt  gleidh  mi. 

2  A  tha  'smuaineachadh  aimhleis  'n  an  cridhe : 
cruinnichidh  iad  gach  là  chum  cogaidh. 

3  Gheuraich  iad  an  teangadh,  mar  theang- 
aidh  nathrach  :  tha  nimh  na  nathrach  fom 
bilibh. 

4  Gleidh  mi,  a  Thighearn',  o  làmhan  nan 
aingidh  :  o  fhear  an  fhòirneirt  dìon  mi,  le'm 
b'àill  mo  cheuman  a  thilgeadh  bun  os  ceann. 

5  Dh'fholaich  na  h-uaibhrich  ribe  dhomh, 
agus  cuird,  sgaoil  iad  lìon  ri  taobh  na  slighe  : 
leag  iad  ceapa-tuislidh  dhomh. 

6  Thubhairt  mi  ris  an  Tighearn,  Is  tu  mo 
Dhia :   èisd,  a   Thighearna,  ri  guth   m  ath- 

7  A  Iehobhah,  a  Thighearna,  neart  mo 
shlàinte  :  dh'fholaich  thu  mo  cheann  ann  an 
là  a'  chatha. 

8  Na  deònaich,  a  Thighearna,  miannan  an 
aingidh  :  na  soirbhich  le  'ais-innleachd,  air 
eagal  gu  n  àrdaich  iad  iad  fèin. 

9  A  thaobh  nan  daoine  a  chuairtich  mi : 
còmhdaicheadh  aimhleas  am  bilean  fèin  iad. 

10  Tuiteadh  èibhlean  teine  orra  :  's  an  teine 
tilgear  iad,  ann  an  slochdaibh  domhain,  chum 
nach  èiricb  iad  a  rìs. 

1 1  Na  daingnichear  fear-labhairt  uilc  air  an 
talamh  :  sealgaidh  olc  air  fear  an  fhòirneirt 
chum  a  sgrios. 

12  Tha  fhios  agam  gun  cum  an  Tighearn 
ceartas  ris  an  duine  thruagh  :  còir  ris  na 
bochdaibh. 

13  Gu  dearbh  bheir  na  fireana  moladh  do 
dAinm  :  gabhaidh  na  h-ionracain  còmhnuidh 
a'd'  fhianuis. 

An  cxii.  Salm. 

Domine,  clamavi. 

AThighearna,  tha  mi  ag  èigheach  riut, 
greas  a  m'  ionnsuidh  :  èisd  ri  m'  ghuth, 
'n  uair  a  dh/èigheas  mi  riut. 

2  Cuirear  m'urnuigh  a'd'  làthair  mar  thùis  : 
togail  suas  mo  làmh  mar  an  ìobairt-fheasgair. 

3  Cuir,  a  Thighearna,  faire  air  mo  bheul : 
gleidh  dorus  mo  bhilean. 

4  Na  h-aom  mo  chridhe  gu  ni  olc  air  bith  :  gu 
beartan  aingidh  a  cbur  'an  gnìomh  le  luchd- 
deanamh  na  b-euceirt,  agus  na  h-itheam  fèin 
d  an  nithibh  milis. 

5  Buaileadh  am  fìrean  mi,  is  caoimhneas  e  : 
agus  cronaicheadh  e  mi. 

6  Is  oladh  luachmhor  e,  nach  bris  mo  cheann : 
oir  fathast  bithidh  m'urnuigh  mar  an  ceudna 
air  an  son  'n  an  àmhghairibh. 

7  'N  uair  a  thilgear  sìos  am  breitheamhnan 
ann  an  ionadaibh  clachach  :  èisdidh  iad  ri  m' 
bhriathraibh,  oir  tha  iad  milis. 

8  Mar  a  ghearras  agus  a  sgoilteas  neach 
fìodh  air  an  làr  :  sgaoileadh  ar  cnàmhan  aig 
beul  na  h-uaighe. 

9  Ach  riut  -sa,  a  Iehobhah,  a  Thighearna,  tha 
mo  shùilean  :  annad-sa  chuir  mi  mo  dhòigh,  na 
trèig  m  anam. 

10  Coimhid  mi  o'n  ribe  a  leag  iad  dhomh  : 
agus  o  cheapaibh-tuislidh  luchd-deanamh  na  h- 
euceirt. 

11  Tuiteadh  na  h-aingidh  n  an  lìontaibh 
fèin  :  am  feadh  a  bhitheas  mise  a'  gabhail 
thairis. 


URNUIGH  FHEASGAIR. 

Aìì  cxlii.  Salm. 

Voce  mea  ad  Dominum. 

LE  m'  ghuth  ghlaodh  mi  ris  an  Tighearn  : 
le  m'  ghuth  dh  asluich  mi  air  an  Tigh- 

earn. 

2  Thaom  mi  mo  ghearan  'n  a  làthair  :  chuir 
mi  n  cèill  mo  theinn  'n  a  fhianuis. 

3  'N  uair  a  chlaoidheadh  mo  spiorad  annam, 
b'aithne  dhuit-sa  mo  cheum  :  's  an  t-slighe  air 
an  d'imich  mi  dh'fholaich  iad  ribe  dhomh. 

4  Dh'amhuirc  ini  air  nio  iàimh  dheis  :  agus 
feuch,  cha  robh  fear  ann  d'am  b'aithne  mi. 

5  Thrèig  cabhair  mi :  cha  robh  neach  ann  a 
dh'fheòraicheadh  air  son  m'anama. 

6  Grhlaodh  mi  riut,  a  Thighearna,  thubhairt 
mi :  Is  tu  mo  thearmunn,  mo  chuibhrionn  ann 
an  tìr  nam  beò. 

7  Thoir  an  aire  do  m'  ghlaodh  :  oir  dh'ìslich- 
eadh  mi  gu  mòr. 

8  Saor  mi  uatha-san  a  tha'n  tòir  orm  :  oir  is 
treise  iad  na  mi. 

9  Thoir  m'anam  à  prìosan,  chum  gu  mol 
mi  d'Ainm  :  cuairtichidh  na  fìreana  mi,  oir 
buinidh  tu  gu  fial  rium. 

An  cxliii.  Salm. 

Domine,  exaudi. 

CLuinn  m'urnuigh,  a  Thighearn',  èisd  ri 
m'athchuingibh  ann  ad  fhìrinn  :  freag- 
air  mi  ann  ad  cheartas. 

2  Agus  na  tig  ann  am  breitheanas  le  d'òg- 
lach  :  oir  ann  ad  fhianuis  cha-n  fhìreanaichear 
duine  beò  air  bith. 

3  Oir  gheur-lean  an  nàmhaid  m'  anam,  bhuail 
e  mo  bheatha  sìos  gu  làr  :  thug  e  orm  còmh- 
nuidh  a  ghabhail  ann  an  dorchadas,  mar  iadsan 
a  bha  fada  marbh. 

4  Uime  sin  chlaoidheadh  mo  spiorad  annam  : 
tha  mo  chridhe  briste  an  taobh  a  stigh  dhìom. 

5  Is  cuimhne  leam  na  làithean  o  chian,  tha 
do  ghnìomhara  gu  lèir  a'  teachd  a'm'  aire  : 
tha  mi  a'  beachd-smuaineachadh  air  obair  do 
làmh. 

6  Shìn  mi  mo  làmhan  riut-sa  :  tha  m'anam 
mar  thalamh  tartmhor  an  geall  ort. 

7  Eisd  rium  gu  grad,  a  Thighearna,  chaidh 
as  do  m'  spiorad  :  na  folaich  do  ghnùis  orm, 
air  eagal  gu'm  bi  mi  cosmhuil  riu-san  a  thèid 
sìos  do'n  t-slochd. 

8  Thoir  orm  do  chaoimhneas-gràidh  a  chluinn- 
tinn  anns  a'  mhaduinn,  oir  annad-sa  chuir  mi 
mo  dhòigh  :  thoir  orm  gu'n  aithnich  mi  an 
t-slighe  anns  an  còir  dhomh  imeachd,  oir  riut- 
sa  tha  mi  'togail  suas  m'anama. 

9  Teasairg  mi  o  m'  naimhdibh,  a  Thighearn' : 
a  d'ionnsuidh-sa  teichidh  mi. 

10  Teagaisg  dhomh  do  thoil  a  dheanamh,  oir 
is  tu  mo  Dhia :  treòraicheadh  do  Spiorad  maith 
mi  gu  tìr  an  ionracais. 

11  Air  sgàth  d'Ainme,  a  Thighearna,  beoth- 
aich  thusa  mi :  trìd  d'  f hìreantachd  saor  m'anam 
o  theinn. 

1 2  Agus  trìd  do  thròcair  gearr  as  mo  naimhd- 
ean  :  agus  sgrios  iadsan  uile  a  tha  'claoidh 
m'aiìama,  oir  is  mi  d'òglach. 


URNUIGH  MHAIDNE. 

An  cxliv.  Salm. 

Benedictus  Dominus. 

BEannaichte  gu   robh  an   Tighearn  mo 
charraig  :  a  theagaisgeas  mo  làmhan  gu 
cath,  mo  mheoir  gu  comhrag  ; 

2  Mo  mhaith  agus  mo  dhaingneach,  mo  thùr 
àrd  agus  m'fhear-saoraidh-sa,  mo  sgiath,  agus 
an  ti  as  an  earb  mi :  a  cheannsaicheas  mo 
shluagh  fodham. 

3  A  Thighearna,  ciod  e  an  duine,  gu  bheil 
thu  a'  gabhail  eòlais  air  :  mac  an  duine,  gu 
bheil  meas  agad  air  ? 

4  Is  cosmhuil  an  duine  ri  dìomhanas  :  tha  a 
làithean  mar  sgàile  a  ghabhas  seachad. 

5  A  Thighearna,  lùb  do  fhlaitheasan,  agus 
thig  a  nuas  :  bean  ris  na  bearmtaibh,  agus 
bithidh  deatach  dhiubh. 

6  Cuir  a  mach  dealanach  agus  sgaoil  iad : 
tilg  do  shaighdean  agus  claoidh  iad. 

7  Sìn  uait  do  làmh  o'n  àirde  :  saor  mi,  agus 
teasairg  mi  o  uisgeachaibh  mòra,  a  làimh  cloinne 
choigreach  ; 

8  Aig  am  bheil  am  beul  a'  labhairt  dìomhan- 
ais :  agus  is  i  'n  deas  làmh  deas  làmh  na 
brèige. 

9  A  Dhè,  seinnidh  mi  dhuit  òran  nuadh  air 
an  t-saltair  :  air  inneal-ciuil  nan  deich  teud, 
seinnidh  mi  moladh  dhuit. 

10  Is  esan  a  bheir  buaidh  do  rìghribh  :  a 
shaoras  Daibhidh  'òglach  fèin  o'n  chlaidheamh 
mhillteach. 

1 1  Saor  mi,  agus  teasairg  mi  o  làimh  cloinne 
choigreach  :  aig  am  bheil  am  beul  a'  labhairt 
dìomhanais,  agus  is  i  'n  deas  làmh  deas  làmh  na 
brèige. 

12  Chum  gu'm  bi  ar  mic  mar  ùr-chroinn  a' 
fàs  suas  'n  an  òige  :  ar  nigheana  mar  chlach- 
aibh  oisinn,  snàidhte  a  rèir  coslais  lùchairt. 

13  Chum  gu'm  bi  ar  saibhlean  làn,  a'  toirt 
uatha  de  gach  gnè  thoraidh  :  ar  caoraich  a' 
breth  'n  am  mìltean,  seadh  deich  mìltean  'n  ar 
macharaibh. 

14  Gu'm  bi  ar  daimh  làidir  gu  obair,  nach 

bi  briseadh  a  steach  ann  :  no  dol  a  mach,  agus 
nach  bi  gearan  'n  ar  sràidibh. 

15  Is  sona  an  sluagh,  a  tha  's  an  staid  so  :  is 
sona  an  sluagh  d'an  Dia  an  Tighearn. 

An  cxlv.  Salm. 

Exaltabo  te. 

AKdaichidh  mi  thu,  mo  Dhia,  mo  Kìgh  : 
agus  beannaichidh  mi  cVÀinm  gu  saoghal 
nan  saoghal. 

2  Gach  là  beannaichidh  mi  thu :  agus  molaidh 
mi  d'Ainm  gu  saoghal  nan  saoghal. 

3  Is  mòr  an  Tighearn,  agus  is  ro  airidh  e  air 
moladh  :  agus  cha-n  fheudar  a  mhòrachd  a 
rannsachadh. 

4  Molaidh  àl  do  àl  do  ghnìomharan  :  agus 
cuiridh  iad  'an  cèill  d'  oibre  cumhachdach. 

5  Air  urram  glòire  do  mhòrachd  :  agus  air 
d'  oibribh  iongantach  labhraidh  mi. 

6  Agus  labhraidh  daoine  air  neart  do  bheartan 
uamhasach  :  agus  aithrisidh  mise  do  mhòrachd. 

7  Cuiridh  iad  'an  cèill  gu  pailt  cuimhne  do 
mhaitheis  mhòir  :  agus  àrd-mholaidh  iad  d' 
fhìreantachd. 

8  Is  gràsmhor  agus  truacanta  an  Tighearn  : 
mall  chum  feirge,  agus  pailt  ann  an  tròcair. 

9  Is  maith  an  Tighearn  do  na  h-uile :  agus 
tha  a  chaomh-thròcairean  os  ceann  'oibre  uile. 

10  Molaidh  d'  oibre  gu  lèir  thu,  a  Thighearn' : 
agus  beannaichidh  do  naoimh  thu. 

1 1  Air  glòir  do  rìoghachd  labhraidh  iad  :  agus 
cuiridh  iad  'an  cèill  do  chumhachd  ; 

12  Chum  a  bheartan  iongantach  a  dheanamh 

aithnichte  do  chloinn  nan  daoine  :  agus  glòir 
mòralachd  a  rìoghachd. 

1 3  Is  rìoghachd  shìorruidh  do  rìoghachd-sa  ; 
agus  mairidh  d'  uachdaranachd  air  feadh  nan 
uile  ghinealach. 

14  Tha  an  Tighearn  fìrinneach  'n  a  uile 
bhriathraibh  ;  agus  naomh  'n  a  uile  ghnìomh- 
araibh. 

15  Cumaidh  an  Tighearn  suas  iadsan  uile  a 
tha  'tuiteam  ;  agus  togaidh  e  'n  àird  iadsan  uile 
a  tha  air  cromadh  sìos. 

1 6  Tha  sùilean  nan  uile  a'  feitheamh  ort ;  agus 
bheir  thu  dhoibh  am  biadh  'n  a  thràth. 

1 7  Tha  thu  a'  fosgladh  do  làimhe :  agus  a' 
sàsuchadh  miann  gach  ni  beò. 

1 8  Tha  an  Tighearn  ceart  'n  a  uile  shlighibh  : 
agus  naomh  'n  a  uile  ghnìomharaibh. 

19  Is  dlùth  an  Tighearn  dhoibh-san  uile  a 
ghairmeas  air  :  dhoibh-san  uile  a  ghairmeas  air 
ann  am  fìrinn. 

20  Coimhlionaidh  e  miann  na  dream  d'an 
eagal  e :  agus  èisdidh  e  r'an  glaodh,  agus  saor- 
aidh  e  iad. 

21  Gleidhidh  an  Tighearn  iadsan  uile  a 
ghràdhaicheas  e  :  ach  sgriosaidh  e  na  h-aingidh 
gu  lèir. 

22  Air  cliu  an  Tighearna  labhraidh  mo  bheu] : 
agus  beannaichidh  gach  feòil  'Ainm  naomh-san 
gu  saoghal  nan  saoghal. 

An   cxlvi.  Salm. 

Landa,  qnima  mea. 

MO]aibh-se  an  Tighearn.  Mol  an  Tighearn, 
0  m'anam,  molaidh  mi  an  Tighearn 

àn  cìan  is  beò  mi:  seinnidh  mi  cliu  do  m'  JJhia, 
am  feadh  a  bhitheas  bith  agam. 

2  Na  h-earbaibh  a  uachdarain,  à  mac  duine 
sam  bith  :  anns  nach  'eil  furtachd. 

3  Thèid  'anail  as,  pillidh  e  g  a  ùir  :  's  an  là 
sin  fèin  thèid  as  d'a  smuaintibh. 

4  Is  sona  an  ti  aig  am  bheil  Dia  Iacoib  mar 
a  chabhair  ;  aig  am  bheil  a  dhòchas  anns  an 
Tighearn  a  Dhia. 

5  A  rinn  nèamh  agus  talamh,  a;  mhuir  agus 
gach  ni  a  tha  annta:  a  ghleidheas  fìrinn  gu 
bràth. 

6  A  chumas  còir  riu-san  a  tha  fo  fhòirneart : 
a  bheir  biadh  do  na  h-ocraich. 

7  Cuiridh  an  Tighearn  na  prìosanaich  fa 
sgaoil :  fosgailidh  an  Tighearn  sùilean  nan  dall. 

8  Togaidh  an  Tighearn  suas  iadsan  a  tha  air 
an  cromadh  sìos :  is  ionmhuinn  leis  an  Tigh- 
earn  na  fìreana. 

y  Gleidhidh  an  Tighearn  na  coigrich,  togaidh. 
e  suas  an  dìlleachdan  agus  a'  bhantrach  :  achi 
tilgidh  e  slighe  nan  aingidh  bun  os  ceann. 

10  Eìoghaichidh  an  Tighearn  gu  bràth,  do 
Dhia  ~sa,  a  Shion  :  o  linn  gu  linn.  Molaibh-se 
an  Tighearn. 


URNUIGH  FHEASGAIR. 

An  cxlvii.  Salm. 

Laudate  Dominum. 

MOlaibh-se  an  Tighearn,  oir  is  maith  an  ni 
a  bhi  'tabhairt  cliu  d?ar  Dia  :  oir  tha  e 
taitneach,  agus  tha  moladh  ciatach. 

2  Togaidh  an  Tighearn  suas  Ierusalem  : 
eruinnichidh  e  ri  'cheile  dìobaraich  Israeil. 

3  Leighisidh  e  iadsan  aig  am  bheil  cridhe 
briste  :  agus  ceanglaidh  e  suas  an  leòntan. 

4  Innsidh  e  àireamh  nan  reul  :  bheir  e 
ainmean  orra  uile. 

5  Is  mòr  ar  Tighearn,  agus  is  mòr  a  chumh- 
achd  :  tha  a  thuigse  gun  tomhas. 

6  Togaidh  an  Tighearn  suas  na  daoine  ciuine  : 
tilgidh  e  sìos  na  h-aingidh  gu  làr. 

7  Seinnibh  do'n  Tighearn  le  buidheachas : 
seinnibh  moladh  d'ar  Dia-ne  air  a'  chlàrsaich. 

8  A  dh'  fholaicheas  nèamh  le  neulaibh,  a  dh' 
ulluicheas  uisge  do'n  talamh  :  a  bheir  air  feur 
fàs  air  na  slèibhtibh. 

9  Bheir  esan  a  bhiadh  do'n  airimhidh  :  do  na 
fìthich  òga  a  ghoireas. 

10  Ann  an  neart  an  eich  cha  bhi  a  dhùil :  ann 
an  cosaibh  fìr  cha  ghabh  e  tlachd. 

11  Gabhaidh  an  Tighearn  tlachd  annta-san 
d'an  eagal  e  :  a  chuireas  an  dòigh  'n  a  thròcair. 

12  Mol  an  Tighearn,  a  Ierusalem  :  mol  do 
Dhia,  a  Shion. 

13  Oir  neartaich  e  croinn  do  gheatacha  : 
bheannaich  e  do  chlann  an  taobh  a  stigh  dhìot. 

14  Ni  e  sìth  a  d'  chrìochaibh  :  sàsuichidh  e  thu 
le  smior  a;  chruithneachd. 

1 5  Cuiridh  e  mach  'àithne  air  thalamh ;  gu 
luath  ruithidh  'fhocal. 

1 6  Bheir  e  sneachd  mar  olainn  :  sgaoilidh  e  an 
liath-reodhadh  mar  luaithre. 

17  Tilgidh  e  mach  'eigh  mar  ghreamanna  : 
cò  dh'fheudas  seasamh  fa  chomhair  'fhuachda? 

18  Cuiridh  e  mach  'fhocal,  agus  leaghaidh 

e  ìad  :  sèididh  a  ghaoth,  sruthaidh  na  h-uisg- 
eacha. 

19  Foillsichidh  e  'fhocal  do  Iacob  :  a  reachd- 
an  agus  a  bhreitheanais  do  Israel. 

20  Cha  do  bhuin  e  mar  so  ri  cinneach  sam 
bith  :  cha  mhò  a  b  aithne  dhoibh  a  bhreith- 
eanais.    Molaibh-se  an  Tighearn. 

An  cxlviii.  Salm. 

Laudate  Dominum. 

MOlaibh-se  an  Tighearn.  Molaibh  an  Tigh- 
earn  o  na  nèamhan  :  molaibh  e  anns 
na  h-àrdaibh. 

2  Molaibh  e,  'aingle  uile  :  molaibh  e,  a 
shlòigh  uile. 

3  Molaibh  e,  a  ghrian  agus  a  ghealach  :  mol- 
aibh  e,  uile  reulta  soluis. 

4  Molaibh  e,  a  nèamha  nan  nèamh  :  agus 
uisgeachan  a  tha  os  ceann  uan  nèamh. 

5  Moladh  iad  Ainm  an  Tighearn'  :  oir  dh' 
àithn  e,  agus  chruthaicheadh  iad. 

6  Agus  dhaingnich  e  iad  gu  saoghal  nan 
saoghal  :  rinn  e  àithne,  nach  tèid  thairis. 

7  Molaibh  an  Tighearn  o  n  talamh  :  a  dhrà- 
gona  agus  a  dhoimhneachdan  uile ; 

8  Teine  agus  clach-shneachd,  sneachd  agus 
ceò  :  gaoth  dhoinionnach,  a'  coimhlionadh 
'fhocail. 

9  Na  beanntan  agfus  na  cnuic  uile:  craobhan- 
meas  agus  na  h-uile  sheudair  ; 

10  Fiadh-bheathaichean  agus  gach  uile  ain- 
mhidh  :  nithe  snàigeach  agus  eunlaith  iteagach ; 

11  Rìghrean  na  talmhainn  agus  na  h-uile 


Àn  xxx.  LA.  Ma  Sailrri. 

shlòigh ;  uachdaruin  agus  uile  bhreitheamh- 
na  na  talmhainn  ; 

12  Araon  òig-fhir  agus  òighean^  seann  daoine 
agus  clann,  moladh  iad  sin  Ainm  an  Tighearn' : 
oir  tha  'Ainm-san  a  mhàin  lirramach,  tha  a 
ghlòir  os  ceann  na  talmhaintt  agus  nan  nèamh. 

13  Agus  dh'àrdaich  e  adharc  a  shluaigh, 
moladh  a  naomh  uile  :  eadhon  cloinn  Israeil, 
sluaigh  a  tha  am  fagus  da.  Molaibh-se  an  Tigh- 
earn. 

An  cxlix.  Salm. 

Cantate  Domino. 

MOlaibh-se  an  Tighearn.    Seinnibh  do'n 
Tighearn   òran   nuadh  :    seinnibh  a 
mholadh  ann  an  coimhthional  nan  naomh. 

2  Bitheadh  Israel  aoibhneach  n  a  Chruith- 
f  hear  :  deanadh  clann  Shioin  gairdeachas  'n  an 
Kìgh. 

3  Moladh  iad  'Ainm  anns  an  dannsadh  :  le 
tiompan  agus  le  clàrsaich  seinneadh  iad  dha. 

4  Oir  gabhaidh  an  Tighearn  tlachd  'n  a 
shluagh  :  ni  e  na  daoine  sèimhe  sgiamhach  le 
slàinte. 

5  Deanadh  na  naoimh  gairdeachas  ann  an 
glòir  :  deanadh  iad  iolach  air  an  leapaichibh. 

6  Bitheadh  àrd-chliu  Dhè  'n  am  beul  :  agus 
claidheamh  dà  f  haobhair  Jn  an  làimh  ; 

7  A  chum  dìoghaltas  a  dheanamh  air  na 
cinnich  :  smachdachadh  goirt  air  na  slòigh  ; 

8  A  chum  an  rìghrean  a  cheano;al  le  slabh- 
raidhibh  :  agus  an  àrd  uaislean  le  geimhlibh 
iaruinn. 

9  À  chunl  am  breitheanas  a  tha  'sgrìobhta  a 
'chur  'an  gnìomh  orra  :  Tha  'n  t-urram  so  aig  a 
naoimh  uile.    Molaibh-se  an  Tighearn. 

An  cl.  Salm. 

*  Laudate  Dominum. 

M01aibh-se  an  Tighearn.  Molaibh  Dia  'n  a 
ionad  naomh  :  molaibh  e  ann  an  speur- 
aibh  a  chumhachd. 

2  Molaibh  e  air  son  a  ghnìomhara  treuna  : 
molaibh  e  a  rèir  àirde  a  mhòrachd. 

3  Molaibh  e  le  fuaim  trompaid  :  molaibh  e  le 
saltair  agus  le  clàrsaich. 

4  Molaibh  e  le  tiompan  agus  dannsadh  : 
molaibh  e  le  innealaibh-ciuil  nan  teud  agus  le 
organ. 

5  Molaibh  e  le  ciombalaibh  fonnmhor  :  mol- 
aibh  e  le  ciombalaibh  àrd-fhuaimneach. 

6  Moladh  gach  ni  anns  am  bheil  anail  an 
Tighearn  :  Molaibh-se  an  Tighearn. 

RI  'bhi  air  an  gnathachadh  air 
MUIE. 

^Gnàthaichidh  iad  Seirbhis  Mhaidne  agus  Seirbhis 
|  \Fheasgair  gach  là  air  Muir,  mar  a  tha  e  orduichte 

ann  an  leabhar  na  h-Urnuigh  Choitchionn. 
H  Tha  an  dà  Urnuigh  so  a  leanas  ri  'bhi  mar  an  ceudna 

air  an  gnàthachadh  gach  là  air  Luingeas-chogaidh  na 

Ban-righinn. 

O'Thighearna  Dhè  shìorruidh,  a  tha  a  mhàin  a'  sgaoil- 
eadh  a  mach  na  nèamhan,  agus  a'  riaghladh 
onfhaidh  na  fairge;  a  chuairtich  na  h-uisgeacha  le 
crìochaibh  gus  an  tig  ceann  air  là  agus  oidhche  ; 
Deònaich  sinne  do  sheirbhisich,  agus  an  Cabhlach  's  a 
bheil  sinn  a'  frithealadh,  a  ghabhail  fo  d'  dhìon 
Uile-chumhachdach  agus  ro  ghràsmhor.  Sàbhail  sinn 
bho  chunnartaibh  na  fairge,  agus  bho  fhòirneart  an 
nàmhaid,  a  chum  's  gu'm  bi  sinn  'n  ar  dìon  do  'r  n-àrd 
uachdaran  ro  sheirceil  Ban-righinn  Bhictoria  agus  d'a 
rìoghachdaibh,  agus  'n  ar  tèarmunn  do  leithid  de  shluagh 
's  a  sheolas  air  na  cuaintibh  mu  'n  gnothaichibh  laghail ; 
chum  's  gu'n  dean  luchd-àiteachadh  ar  n-Eilein  seirbhis 
dhuit-sa  ar  Dia  ann  an  sìth  agus  an  sàmhchair,  agus  gu'm 
pill  sinn  ann  an  tèaruinnteachd  gu  mealtuinn  beannach- 
adh  na  tìre,  maille  ri  toradh  ar  saothrach;  agus  le 
cuimhneachan  taingeil  air  do  thròcairibh,  gu'm  mol 
agus  gu'n  glòraich  sinri  d'  Ainm  naomh,  trìd  Iosa  Criosd 
ar  Tighearna.  Amen. 

An  Guidhe. 

TReòraich  sinn,  0  'Thighearna,  'n  ar  n-uile  dheanad- 
ais,  le  d'  fhàbhar  ro  ghràsail,  agus  thoir  air  ar 
n-aghaidh  sinn  le  d'  shìor  chòmhnadh ;  a  chum  'n  ar 
n-uile  oibribh  a  thòisich,  a  bhuanaich,  agus  a  chrìoch- 

naich  sinn  annad-sa,  gu'n  glòraich  sinn  d'  Ainm  naomh, 
agus  fa-dheoidh  le  d'  thròcair  gu'm  faigh  sinn  a'  bheatha 
mhaireannach,  trìd  Iosa  Criosd  ar  Tighearna.  Amen. 

Urnuighean  a  ghnàthaichear  air  Muir  ri  àm  doininn. 

O'Thighearna  Dhè  ro  chumhachdaich  agus  ghlòrmhoir, 
aig  d'  àithne-sa  sèididh  na  gaothan,  a  thogas 
tuinn  na  fairge,  agus  is  tusa  'chuireas  a  h-onfhadh 
'n  a  thosd  ;  Tha  sinne  do  chreutairean,  a  tha  'n  ar 
peacaich  thruagha,  a'  glaodhaich  riut  air  son  cabhair  anns 
a'  chruaidh-chàs  mhòr  so :  sàbhail  sinn,  a  Thighearna, 
no  bithidh  sinn  caillte.  Tha  sinn  ag  aideachadh,  'n 
uair  a  bha  sinn  tèaruinte,  agus  a  chunnaic  sinn  gach  ni 
mu'r  timchioll  ann  am  fois,  gu'n  do  dhi-chuimhnich  sinn 
thusa  ar  Dia,  agus  gu'n  do  dhiùlt  sinn  èisdeachd  ri  guth 
ciuin  d'  Fhocail,  agus  ùmhlachd  a  thoirt  do  d'  àitheant- 
aibh.  Ach  a  nis  tha  sinn  a'  faicinn  cia  uamhasach  's 
tha  thu  ann  ad  uile  oibribh  iongantach,  agus  gur  tusa 
an  Dia  mòr  romh  'n  còir  eagal  a  bhi  os  ceann  nan  uile  : 
Agus  uime  sin  tha  sinn  a'  toirt  aoraidh  do  d'  Mhòrachd 
dhiadhaidh,  ag  aideachadh  do  chumhachd,  agus  a'  guidhe 
air  son  do  mhaitheis.  A  Thighearna,  cuidich,  agus 
sàbhail  sinn  air  sgàth  do  thròcairean  ann  an  losa  Criosd 
do  Mhac,  ar  Tighearn.  Amen. 

No  so. 

O'Thighearna  Dhè  ro  ghlòrmhoir  agus  ro  ghràsmhoir, 
a  tha  'gabhail  còmhnuidh  air  nèamh,  ach  a  tha 
'faicinn  gach  ni  'tha  fo  nèamh ;  Amhairc  a  nuas,  tha 
sinn  a'  guidhe  ort,  agus  èisd  ruinne,  a  tha  fg  èigheach  a 
mach  à  doimhne  na  truaighe,  agus  à  giallaibh  a'  bhàis,  a 
tha  nis  ullamh  chum  ar  slugadh  suas:  A  Thighearna, 
sàbhail  sinn,  no  bithidh  sinn  caillte.  Am  beo,  am  beo 
molaidh  esan  thu.  0  cuir  a  mach  focal  do  riaghlaidh  a 
chronachadh  na  gaoithe  bhuaireasaich,  agus  na  fairge  àn- 
raich,  chum  air  dhuinn  a  bhi  air  ar  saoradh  bho  'n  èigin 
so  gu'm  bi  sinn  beò  gu  seirbhis  a  dheanamh  dhuit,  agus 
gu  glòir  a  thoirt  do  d'  Ainm  uile  làithean  ar  beatha. 
Eisd,  a  Thighearna,  agus  teasairg  sinn,  air  sgàth  dheadh- 
thoillteanas  neo-chrìochnach  ar  Slànuidhir  bheannaichte 
do  Mhic  ar  Tighearna  Iosa  Criosd.  Amen, 

An  Urnuigh  a  tha  ri  'bhi  air  a  ràdh  roimh  Chath  air 
Muir  an  aghaidh  Nàmhaid  air  bith. 

O'Thighearna  Dhè  ro  chumhachdaich  agus  ro  ghlòr- 
mhoir,  a  Thighearna  nan  sluagh,  a  tha  'riaghladh 
agus  ag  àithneadh  nan  uile  nithe ;  Tha  thu  a'd'  shuidhe  air 
an  righ-chaithir  a'  toirt  breith  cheirt',  agus  air  an  aobhar 
sin  tha  sinn  a'  gairm  air  do  Mhòrachd  dhiadhaidh 
'n  ar  n-èigin  so,  gu'n  gabh  thu  a'  chùis  ann  ad 
làimh  fèin,  agus  gu'n  toir  thu  breith  eadar  ruinne  agus 
ar  naimhdean.  Dùisg  do  chumhachd,  O  'Thighearna, 
agus  thig  g'ar  saoradh,  oir  cha-n'eil  thu  a  ghnàth  a'  toirt 
a'  chatha  do  na  daoine  treuna,  ach  is  comasach  dhuit 
saoradh  le  mòran  no  le  beagan.  O  na  glaodhadh  ar 
peacaidhean  a  nis  'n  ar  n-aghaidh  air  son  dìoghaltais,  ach 
èisd  ruinne  do  sheirbhisich  thruagh'  a  tha  'guidhe  air 
son  tròcair,  agus  ag  iarraidh  do  chabhair,  a  chum  gu'm 
bi  thu  dhuimi  a'  d'  dhìdean  an  aghaidh  gnùis  an 
nàmhaid.  Dean  aithnichte  gu'r  tusa  ar  Slànuidhear 
agus  ar  fear-saoraidh  cumhachdach,  trìd  Iosa  Criosd  ar 
Tighearna.  Amen. 

Urnuighean  goirid  air  son  phearsannan  'n  an  aonar, 
nach  urrainn  le  uobhar  a'  Chatha,  no  na  Doininn 
cruinneachadh  le  càch  gu  aontachadh  ann  an  Urnuigh. 

Urnuighean  coitchionn. 

AThighearna,  bi  tròcaireach  ruinne  peacaich,  agus 
sàbhail  sinn  air  sgàth  do  thròcairean. 
Is  thusa  an  Dia  mòr,  a  rinn  na  h-uile  nithe  agus  a  tha 
'g  an  riaghladh  :  O  saor  sinn  air  sgàth  d'  Ainme. 

Is  thusa  an  Dia  mòr  roimh  'n  còir  eagal  a  bhi  os  ceann 
nan  uile.    O  sàbhail  sinn,  chum  gu'n  toir  sinn  cliu  dhuit. 

Urmiighean  sònraichte  a  thaobh  an  Nàmhaid. 


Ha  thusa,  O  'Thighearna,  ceart  agus  cumhachdach  ; 
O  dìon  ar  cùis  an  aghaidh  gnùis  an  nàmhaid. 


O  'Dhè,  tha  thusa  a'  d'  dhaingneach  làidir  dìonaidh  do 
na  h-uile  'theicheas  a  d'  ionnsuidh  :  O  sàbhail  sinn  bho 
fhòirneart  an  nàmhaid. 

O  'Thighearna  nan  sluagh,  cog  air  ar  son,  a  chum  gu'n 
glòraich  sinn  thu. 

O  na  leig  leinn  tuiteam  fo  eallaich  ar  peacaidhean, 
no  fo  fhòirneart  an  nàmhaid. 

0  'Thighearna,  èirich,  cuidich  sinn,  agus  saor  sinn  air 
sgàth  d'  Ainme. 

Urnuighean  goirid  a  thaobh  Doininn. 

THusa,  O  'Thighearn',  a  choisgeas  onfhadh  na  fairge, 
èisd,  èisd  ruinn,  agus  sàbhail  sinn,  a  chum  's  nach 
caillear  sinn. 

O  'Shlànuidhir  bheannaichte,  a  shàbhail  do  dheisciobuil 
a  bha  ri  uchd  a  bhi  caillte  ann  an  doinionn,  èisd  ruinn 
agus  sàbhail  sinn,  tha  sinn  a'  guidhe  ort. 

A  Thighearna,  dean  tròcair  oirnn. 

A  Chriosd,  dean  tròcair  oirnn. 

A  Thighearna,  dean  tròcair  oirnn. 

O  'Thighearna,  èisd  ruinn. 

O  'Chriosd,  èisd  ruinn. 

Gu'n  deanadh  Dia  an  t-Athair,  Dia  am  Mac,  Dia  an 
Spiorad  Naomh,  tròcair  oirnn,  agus  gu'n  sàbhaladh  e 
sinn  a  nis  agus  gu  bràth.  Amen. 

AR  n-Athair  a  tha  air  nèamh,  Naomhaichear  d'  Ainm. 
Thigeadh  do  rìoghachd.  Deanar  do  thoil  air  an 
talamh,  mar  thatar  a  deanamh  air  nèamh.  Thoir  dhuinn 
an  diugh  ar  n-aran  laitheil.  Agus  maith  dhuinn  ar 
cionta,  mar  a  mhaitheas  sinne  dhoibh-san  a  tha  'ciontach- 
adh  'n  ar  n-aghaidh.  Agus  na  leig  'am  buaireadh  sinn. 
Ach  saor  sinn  o  olc.  Oir  is  leat-sa  an  rìoghachd,  an 
cumhachd,  agus  a'  ghlòir,  gu  sìorruidh  agus  gu  sìorruidh. 
Amen. 

H  Ann  an  gàbhadh  cunnartach  gairmear  ri  'che'ilc  a' 
mheud  's  a  ghabhas  faotainn  bho  sheirbhis  nach 
gabh  seachnadh  's  an  Luing,  agus  ni  iad  Aidmheil 
iriosal  ri  Dia  air  am  peacaidhibh  :  Agus  anns  an 
Aidmheil  sin  bu  chòir  do  gach  aon  smuainteachadh 
gu  dùrachadh  air  na  peacaidhibh  sònraichte  sin  leis  a' 
bheil  a  Choguis  }g  a  agairt :  Ag  ràdh  mar  a  leanas. 

An  Aidmheil. 

ADhè  Uile-chumhachdaich,  Athair  ar  Tighearna  Iosa 
Criosd,  a  chruithfhir  nan  uile  nithe,  a  bhreitheimh 
nan  uile  dhaoine :  Tha  sinn  ag  aideachadh  agus  a'  caoidh  ar 
peacaidhean  agus  ar  n-aingidheachd  Uonmhoir,  a  chuir 

533 


Riaghailtean  Umuigh  air  Muir. 


sinn  bho  àm  gu  àm  gu  mòr-chiontach  'an  gnìomh,  le 
smuain,  le  focal  agus  le  deanadas  an  aghaidh  do  Mhòrachd 
dhiadhaidh,  gu  ro  cheart  a'  brosnachadh  d'  fheirg  agus  do 
chorruich  'n  ar  n-aghaidh.  Tha  sinn  gu  dùrachdach  a' 
gabhail  aithreachais,  agus  tha  bròn  o'r  cridhe  oirnn  air 
son  ar  droch  ghnìomharan  so  ;  tha  'bhi  'cuimhneachadh 
orra  cràiteach  dhuinn  :  tha  'n  eallach  dhiubh  do-iomchair. 
Dean  tròcair  oirnn,  dean  tròcair  oirnn,  Athair  ro  thròc- 
airich ;  air  sgàth  do  Mhic  ar  Tighearna  Iosa  Criosd, 
maith  dhuinn  na  h-uile  a  chaidh  seachad,  agus  deònaich, 
gu  bràth  an  dèigh  so  gu'n  toir  sinn  seirbhis  dhuit  agus 
gu'n  toilich  sinn  thu  ann  an  nuadhachd  beatha,  chum 
onoir  agus  glòire  d'  Ainme,  trìd  Iosa  Criosd  ar  Tighearna. 
Amen. 

H  An  sin  ma  bhitheas  Sagart  anns  an  Luing,  cuiridh  e 
'a7i  cèill  am  Fuasgladh  so. 
I  \Ia  Uile-chumhachdach,  ar  n-Athair  nèamhaidh,  o 


I  f  'mhòr  thròcair  a  gheall  maitheanas  pheacaidhean 
dhoibh-san  uile  a  philleas  d'a  ionnsuidh  le  aithreachas 
dùrachdach  agus  le  fìor  chreidimh ;  Gu'n  deanadh  e 
tròcair  oirbh,  gu'm  maitheadh  agus  gu'n  saoradh  e  sibh 
bho  'ur  n-uile  pheacaidhibh ;  gu'n  daingnicheadh  agus 
gu'n  neartaicheadh  e  sibh  anns  gach  uile  mhaitheas, 
agus  gu'n  tugadh  e  sibh  chum  na  beatha  shìorruidh, 
trìd  losa  Criosd  ar  Tighearna.  Amen. 

Breith-buidheachais  an  dèigh  Doininn. 
Jubilate  Deo.    Salm  lxvi. 

TOgaibh  iolach  ait  do  Dhia,  a  thìrean  uile  :  seinnibh 
glòir  'ainme,  deanaibh  a  chliu  glòrmhor. 
Abraibh  ri  Dia,  Cia  uamhasach  d'oibre  :  trìd  meud 
do  neirt  strìochdaidh  do  naimhdean  dhuit. 

Sleuchdaidh  gach  tìr  dhuit  :  agus  seinnidh  iad  dhuit, 
seinnidh  iad  do  d'ainm. 

Thigibh,  agus  faicibh  oibre  Dhè  :  uamhasach  tha  e  'n 
a  ghnìomharaibh  air  chloinn  nan  daoine. 

Thionndaidh  e  a'  mhuir  gu  talamh  tioram  :  troimh  an 
t-sruth  ghabh  iad  thairis  d'an  cois  ;  an  sin  rinn  sinn 
gairdeachas  ann. 

Le  'thrèun  neart  riaghlaidh  e  gu  bràth,  amhaircidh  a 
shùilean  air  na  cinnich  :  na  h-àrdaicheadh  luchd-ceann,- 
airc  iad  fèin. 

Beannaichibh,  O  a  shlòigh,  ar  Dia-ne  :  agus  thugaibh 
air  fuaim  a  inholaidh  'bhi  air  a  cluinntinn ; 

Neach  a  chumas  ar  n-anam  beò  :  agus  nach  leig  le'r 
cois  caruchadh. 

Oir  dhearbh  thu  sinn,  a  Dhè  :  ghlan  thu  sinn  anns  an 
teine,  mar  a  ghlanar  airgiod. 

Thug  thu  steach  's  an  lìon  sinn  :  chuir  thu  teinn  air 
ar  leasraidh. 

Thug  thu  air  daoinibh  marcachd  thar  ar  cinn  :  chaidh 
sinn  troimh  theine  agus  troimh  uisge,  ach  thug  thu  mach 
sinn  gu  ionad  saoibhir. 

Thèid  mi  do  d'  thigh  le  ìobairtibh-loisgte  :  coimh- 
lionaidh  mi  dhuit  mo  bhòidean  leis  an  d'fhosgladh  mo 
bhilean,  agus  a  labhair  mo  bheul  an  uair  a  bha  mi  ann 
an  èigin. 

Iobairtean-loisgte  dh'  fheudail  reamhar  ìobraidh  mi 
dhuit,  maille  ri  tùis  reitheacha  :  bheir  mi  suas  buar 
maille  ri  gabhraibh. 

Thigibh  ,  èisdibh,  sibhse  uile,  air  am  bheil  eagal  Dhè  : 
agus  cuiridh  mi  'n  cèill  na  rinn  e  air  son  m'anama. 

Ghlaodh  mi  ris  le  m'  bheul  :  agus  dh'àrdaicheadh  e  le 
m'  theangaidh. 

Ma  bheir  mi  spèis  do  euceart  a'm'  chridhe  :  cha-n 
èisd  an  Tighearn  rium. 

Gu  dearbh  dh'èisd  Dia  :  thug  e  an  aire  do  ghuth 
m'urnuigh. 

Beannaichte  gu  robh  Dia,  nach  do  thionndaidh 
m'urnuigh  uaithe-san  :  agus  a  thròcair  uam-sa. 

Glòir  do'n  Athair,  agus  do'n  Mhac,  agus  do'n  Spiorad 
Naomh ; 

Mar  a  bha  air  tùs,  a  tha  nis,  agus  a  bhitheas  gu 
bràth,  saoghal  gun  chrìoch.  Amen. 

C onfitemini  Domino.    Salm  cvii. 

OThugaibh  buidheachas  do  an  Tighearn,  oir  tha  e 
maith  :  oir  gu  bràth  mairidh  a  thròcair. 
Mar  so  abradh  iadsan  a  shaoradh  leis  an  Tighearn  :  a 
shaor  e  o  làimh  an  nàmhaid  ; 

Agus  a  chruinnich  e  as  na  tìribh,  o'n  àird  an  ear,  agus 
o'n  àird  an  iar  :  o'n  àirde  tuath  agus  o'n  àirde  deas. 

Chaidh  iad  air  seacharan  anns  an  fhàsach  ann  an  ionad 
uaigneach  :  slighe  gu  baile  tàimh  cha  d'  fhuair  iad. 
Ocrach  agus  tartmhor  :  dh'  fhàilnich  an  anam  annta. 

An  sin  ghlaodh  iad  ris  an  Tighearn  'n  an  airc  :  agus 
as  an  teanntachdaibh  shaor  e  iad. 

Agus  threòraich  e  iad  air  slighe  cheirt :  chum  gu'n 
rachadh  iad  gu  baile  tàimh. 

0  gu  moladh  daoine  Dia  air  son  a  mhaitheis  :  agus  air 
son  a  bheartan  iongantach  do  chloinn  nan  daoine. 

Oir  shàsuich  e  an  t-anam  cìocrach  :  agus  lìon  e  an 
t-anam  ocrach  le  maith. 

Iadsan  a  shuidh  ann  an  dorchadas,  agus  ann  an  sgàile 
a'  bhàis :  ceangailte  ann  an  truaighe  agus  'an  iarunn  ; 

A  chionn  gu'n  d'  rinn  iad  ceannairc  an  aghaidh 
bhriathar  Dhè  :  agus  gu'n  d'  rinn  iad  tàir  air  comhairle 
an  Ti  a's  àirde  ; 

Aig  an  do  leagadh  sìos  an  cridhe  le  docair  :  thuit 
iad,  agus  cha  robh  fear-cuideachaidh  ann. 

An  sin  ghlaodh  iad  ris  an  Tighearn  'n  an  airc  :  agus 
as  an  teanntachdaibh  shaor  e  iad. 

Thug  e  iad  à  dorchadas,  agus  à  sgàile  a'  bhàis  :  agus 
bhris  e  o  'chèile  an  cuibhreach. 

O  gu  moladh  daoine  an  Tighearn  air  son  a  mhaitheis  : 
agus  air  son  a  bheartan  iongantach  do  chloinn  nan 
daoine. 

Oir  bhris  e  na  geatachan  umha  :  agus  ghearr  e  sìos  na 
croinn  iaruinn. 

Bha  amadain  air  son  an  eusaontais  :  agus  air  son  an 
eucearta  fo  àmhghar. 

De  gach  biadh  ghabh  an  anam  gràin  :  agus  thàinig  iad 
dlùth  do  gheatachaibh  bàis. 

An  sin  ghlaodh  iad  ris  an  Tighearn  'n  an  airc  :  agus 
as  an  teanntachdaibh  shaor  e  iad. 

Chuir  e  'fhocal  uaith  agus  shlànuich  e  iad  :  agus  shaor 
e  iad  o  sgrios. 

O  gu  moladh  daoine  an  Tighearn  air  son  a  mhaitheis  : 
agus  air  son  a  bheartan  iongantach  do  chloinn  nan  daoine ; 

Agus  gu'n  ìobradh  iad  ìobairtean  buidheachais  :  agus 
gu'n  cuireadh  iad  'an  cèill  a  ghnìomhara  le  luathghaire. 

Iadsan  a  thèid  sìos  do'n  fhairge  air  longaibh  :  a  ni 
obair  air  uisgeachaibh  mòra  ; 

Chi  iadsan  gnìomharan  an  Tighearn' :  agus  a  bheartan 
iongantach  's  an  doimhne. 

Oir  labhraidh  e  agus  dùisgidh  e  a'ghaoth  dhoinionnach: 
agus  togaidh  i  a  tonnan. 

Thèid  iad  suas  do  na  nèamhan,  thèid  iad  sìos  do  na 
doimhneachdaibh  :  le  àmhghar  leaghaidh  an  anam. 

Thèid  iad  thuige  agus  uaith,  agus  tuislichidh  iad  mar 
dhuine  air  mhisg :  agus  thèid  as  d'an  cèill  uile. 

An  sin  glaodhaidh  iad  ris  an  Tighearn  'n  an  airc  : 
agus  as  an  teanntachdaibh  bheir  e  iad. 

Cuiridh  e  an  doinionn  gu  fèith  :  agus  bithidh  a  tonnan 
'n  an  tàmh. 

An  sin  bithidh  iad  ait,  a  chionn  gu'm  bi  iad  sàmhach  : 
agus  bheir  e  iad  do'n  chaladh  a's  miannach  leo. 

0  gu  moladh  daoine  an  Tighearn  air  son  a  mhaitheis : 
agus  air  son  a  bheartan  iongantach  do  chloinn  nan 
daoine ; 

Agus  gu'n  àrdaicheadh  iad  e  ann  an  coimhthional  an 
t-sluaigh  :  agus  ann  an  àite-suidhe  nan  seanair  gu  moladh 
iad  e ; 

Ni  e  aimhniche  'n  am  fàsach  :  agus  tobair  uisge 
'n  an  talamh  tartmhor. 

Fearann  beartach  ni  e  fàs :  air  son  aingidheachd  a 
luchd-àiteachaidh. 

Ni  e  fàsach  'n  a  linne  uisge  :  agus  fearann  tioram  'n  a 
thobraichibh  uisge. 

Agus  an  sin  bheir  e  air  na  h-ocraich  còmhnuidh  a 
ghabhail :  agus  deasaichidh  iad  baile-tàimh. 

Agus  sìol-chuiridh  iad  achanna,  agus  suidhichidh 
iad  fìon-liosan  :  agus  bheir  iad  toradh  pailt  uatha. 

Agus  beannaichidh  e  iad,  agus  fàsaidh  iad  ro  lìomnhor  : 
agus  cha  lughdaich  e  an  sprèidh. 

Ach  ma  pheacaicheas  iad,  lughdaichear  agus  leigear 
sìos  iad  :  le  fòirneart,  olc  agus  doilgheas ; 

Dòirtidh  e  tarcuis  air  àrd-uaislibh  :  agus  cuiridh  e  air 
seacharan  iad  ann  am  fàsach  as  eugmhais  slighe ; 

Agus  togaidh  e  suas  am  bochd  o  thruaighe  :  agus  ni  e 
teaghlaichean  dha  mar  threud. 

Chi  na  fireana  so,  agus  bithidh  iad  ait :  agus  druididh 
gach  euceart  a  beul. 

Cò  tha  glic,  agus  a  bheir  fainear  na  nithe  sin : 
tuigidh  esan  caoimhneas  gràdhach  an  Tighearna. 

Glòir  do'n  Athair,  agus  do'n  Mhac,  agus  do'n  Spiorad 

Naomh ; 

Mar  a  bha  air  tùs,  a  tha  nis,  agus  a  bhitheas  gu 
bràth,  saoghal  gun  chrìoch.  Amen. 

Guidhean  Breith-buidheachais. 

O'Thighearna  Dhè  ro  bheannaichte  agus  ro  ghlòrmhoir, 
tha  do  mhaitheas  agus  do  thròcair  neo-chrìoch- 
nach ;  tha  sinne  do  chreutairean  bochd',  a  rinn  agus  a 
theasairg  thu,  (a'  cumail  ar  n-anaman  ann  am  beatha, 
agus  a  nis  'g  ar  tèarnadh  bho  ghiallaibh  a'  bhàis,)  gu 
h-iriosal  a'  teachd  ann  an  làthair  do  Mhòrachd  dhiadh- 
aidh,  a  thairgse  ìobairt  mholaidh  agus  bhreith-buidheach- 
ais,  a  chionn  gu'n  d'  èisd  thu  ruinn,  'n  uair  a  ghairm 
sinn  ort  'n  ar  n-airc  agus  nach  do  dhiùlt  thu  ar  n-urnuigh, 
a  rinn  sinn  a'  d'  làthair  'n  ar  mòr-èigin ;  eadhon,  'n 
uair  a  thug  sinn  a  suas  gach  ni,  ar  long,  ar  bathar,  agus 
ar  beatha,  gu  'bhi  caillte,  an  sin  dh'amhairc  thu  oirnn 
gu  tròcaireach,  agus  dh'  àithn  thu  gu  h-iongantach 
saorsa ;  agus  air  son  sin,  air  dhuinn  a  bhi  tèaruinnte, 
tha  sinn  a'  toirt  gach  uile  chliu  agus  ghlòire  do  d'  Ainm 
naomh,  trìd  Iosa  Criosd  ar  Tighearna.  Amen. 

No  so. 

O'Dhè  mhaith,  ro  chumhachdaich  agus  ro  ghràsmhoir, 
tha  do  thròcair  os  ceann  d'  oibre  gu  lèir,  ach  air 
dhòigh  shònraichte  bha  i  air  a  sìneadh  a  mach  dhuinne, 
a  rinn  thu  gu  cumhachdach  agus  gu  h-iongantach  a 
dhion.  Nochd  thu  dhuinn  nithean  uamhasach,  agus 
iongantais  anns  an  doimhne,  chum  's  gu  faiceamaid  cia 
cumhachdach  agus  gràsmhor  an  Dia  thusa;  cia  comasach 
agus  ullamh  gu  còmhnadh  na  muinntir  a  tha  'cur  an 
earbsa  annad.  Nochd  thu  dhuinn,  cia  mar  a  tha  araon 
na  gaothan  agus  na  fairgeachan  ùmhal  do  d'àithne, 
chum  gu  fòghluim  sinn  eadhon  uapa-san,  an  dèigh  so 
'bhi  ùmhal  do  d'  ghuth,  agus  do  thoil  a  dheanamh. 
Uime  sin  tha  sinn  a'  beannachadh  agus  a'  glòrachadh 
d'  Ainme  air  son  do  thròcair  so  'n  ar  sàbhaladh,  'n  uair 
a  bha  sinn  ri  uchd  a  bhi  caillte.  Agus  tha  sinn  a' 
guidhe  ort,  ar  deanamh  a  nis  cho  fìor  mhothachail  air 
do  thròcair,  agus  a  bha  sinn  an  sin  mu'n  chunnart : 
Agus  thoir  dhuinn  cridheachan  a  ghnàth  ullamh  gu 
nochdadh  ar  taingealachd,  cha-n  ann  a  mhàin  le  briath- 
raibh,  ach  mar  an  ceudna  le  'r  caithe-beatha,  le  bhi  na  's 
ùmhaile  do  d'  àitheantaibh  naomha.  Tha  sinn  a'  guidhe 
ort,  do  mhaitheas  so  a  bhuanachadh  dhuinn,  chum  gu'n 

dean  sinne,  a  thèaruinn  thusa,  seirbhis  dhuit  ann  an 
naomhachd  agus  'am  fìreantachd,  uile  làithean  ar  beatha, 
trìd  Iosa  Criosd  ar  Tighearna  agus  ar  Slanuidhir.  Amen. 

Laoidh  Molaidh  agus  Breith-buidheachais  an  dèigh 
Doininn  chunnartaich. 

OThugaibh  buidheachas  do  an  Tighearn,  oir  tha  e 
maith  :  oir  gu  bràth  mairidh  a  thròcair. 
Is  mòr  an  Tighearn,  agus  is  ro  airidh  air  cliu  e  ;  mar 
so  abradh  iadsan  a  shaoradh  leis  an  Tighearn  :   a  shaor 
e  o  ànradh  neo-thruacanta  na  fairge. 

Is  gràsmhor  agus  truacanta  an  Tighearn  :  mall  chum 
feirge,  agus  pailt  ann  an  tròcair. 

A  rèir  ar  peacaidhean  cha  d'  rinn  e  oirnn  :  agus  a  rèir 
ar  n-eucearta  cha  d'  thug  e  luigheachd  dhuinn. 

Ach  mar  a  tha  na  nèamhan  àrd  os  ceann  na  talmhainn  : 
mar  sin  tha  a  thròcair  mòr  d'  ar  taobh-ne. 

Fhuair  sinn  teinn  agus  bròn  :  thàinig  sinn  dlùth  do 
gheatachaibh  bàis ; 

Cha  mhòr  nach  d'  thàinig  tuiltean  uisgeachan  tharuinn : 
cha  mhòr  nach  deachaidh  na  h-uisgeachan  uaibhreach 
thar  ar  n-anam ; 

Bheuc  an  cuan :  agus  thog  a'  ghaoth  cfhoinionnach  a 
tonnan ; 

Ghiùlaineadh  sinn  suas  mar  gu'm  bitheadh  do  na 
nèamhan,  agus  an  sin  sìos  do  na  doimhneachdaibh  :  le 
àmhghar  leagh  ar  n-anam  'an  taobh  a  stigh  dhinn  ; 

An  sin  ghlaodh  sinn  riut-sa,  0  'Thighearna  :  agus  as 
ar  teanntachdaibh  thug  thu  sinn. 

Beannaichte  gu  robh  d'  ainm-sa,  nach  d'  rinn  tàir  air 
urnuigh  do  sheirbhiseach  :  ach  dh'  èisd  thu  r'  ar  glaodh, 
agus  shaor  thu  sinn. 

Chuir  thu  mach  d'  àithne  :  agus  sguir  an  doinionn 
ghaothar,  agus  thionndadh  i  gu  ciùine. 

O  molamaid  uime  sin  an  Tighearn  air  son  a  mhaitheis  : 
agus  nochdamaid  na  beartan  iongantach  a  rinn  e,  agus  a 
tha  e  fhathast  a'  deanamh  do  chloinn  nan  daoine. 

Beannaichte  gu  robh  an  Tighearn  gach  là  :  eadhon 
an  Tighearn  a  tha  'g  ar  cuideachadh  agus  a'  doirteadh 
a  thiodhlacan  oirnn. 

Is  e  ar  Dia-ne,  Dia  na  slàinte :  's  e  Dia  an  Tighearn, 
leis  an  do  sheachuinn  sinn  am  bàs. 

Rinn  thu  sinn  aoibhinn,  a  Thighearna,  tre  oibribh  do 
làmhan  :  agus  ann  ad  chliu  ni  sinn  gairdeachas. 

Beannaichte  gu  robh  an  Tighearn  Dia  :  eadhon  an 
Tighearn  Dia,  an  ti  a  mhàin  a  ni  nithean  iongantach  ; 

Agus  beannaichte   gu    robh   Ainm  a  mhòrachd  gu 
siorruidh  :  agus  abradh  gach  aon  againn,  Amen,  Amen. 
Gloir  do'n  Athair,  agus  do'n  Mhac,  agus  do'n  Spiorad 

Naomh  ; 

Mar  a  bha  air  tùs,  a  tha  nis,  agus  a  bhitheas  gu  bràth, 
saoghal  gun  chrìoch.  Amen. 

2  Cor.  13. 

GRàs  ar  Tighearna  Iosa  Criosd,  agus  gràdh  Dhe, 
agus  comh-chomunn  an  Spioraid  naoimh,  gu'n 
robh  maille  ruinn  uile  gu  sìorruidh.  Amen. 

An  dèigh  Buaidhe  no  Saorsa  bho  Nàmhaid. 
Salm  no  Laoidh  molaidh  agus  bi-eith-buidheachais  an  dèigh  Buaidhe. 

MUr  bitheadh  an  Tighearn  leinn,  abramaid  a  nis  : 
mur  bitheadh  an  Tighearn  leinn,  an  uair  a  dh' 
èirich  daoine  'n  ar  n-aghaidh  ; 

An  sin  shluigeadh  iad  beò  sinn  :  an  uair  a  las  am  fearg 
'n  ar  n-aghaidh. 

An  sin  thigeadh  tuiltean  uisgeacha  tharuinn,  rachadh 
an  sruth  thar  ar  n-anam  :  an  sin  rachadh  na  h-uisgeachan 
uaibhreach  thar  ar  n-anam. 

Beannaichte  gu  robh  an  Tighearn,  nach  d'  thug  sinn 
mar  chreich  dhoibh. 

Dh'  oibrich  an  Tighearn  :  saorsa  mhòr  air  ar  son. 
Cha-n  ann  le  'r  claidheamh  fèin  a  fhuair  sinn  so,  agus 
cha-n  e  ar  gairdean  fèin  a  shaor  sinn  :  ach  do  dheas  làmh, 
agus  do  ghairdean-sa,  agus  solus  do  ghnùise,  a  chionn 
gu  robh  deadh-ghean  agad  duinn. 

Nochd  an  Tighearn  e  fèin  air  ar  son  :  dh'  fholaich  an 
Tighearn  ar  cinn,  agus  thug  e  oirnn  seasamh  ann  an  là 
a'  chatha. 

Nochd  an  Tighearn  e  f  èin  air  ar  son  :  chuir  an  Tighearn 
an  ruaig  air  ar  nàimhdibh,  agus  bhris  e  'n  am  bloighdibh 
iadsan  a  dh'  èirich  'n  ar  n-aghaidh  ; 

Uime  sin  cha-n  ann  duinne,  O  'Thighearna,  cha-n  ann 
duinne  :  ach  do  d'  Ainm  fèin  gu'n  robh  a'  ghlòir  air  a 
toirt. 

Rinn  an  Tighearn  nithe  mòra  air  ar  son-ne :  rinn 
an  Tighearn  nithe  mòra  air  ar  son-ne,  agus  air  son  so 
tha  sinn  aoibhneach. 

Tha  ar  cabhair  ann  an  Ainm  an  Tighearn'  :  a  rinn 
nèamh  agus  talamh. 

Gu  ma  beannaichte  Ainm  an  Tighearn'  :  o'n  àm  so 
agus  gu  bràth. 

Glòir  do'n  Athair,  agus  do'n  Mhac,  agus  do'n  Spiorad 

Naomh. 

Mar  a  bha  air  tùs,  a  tha  nis,  agus  a  bhitheas  gu 
bràth,  saoghal  gun  chrìoch.  Amen. 

1Ì  An  dèigh  na  Laoidhe  so  feudar  an  Te  Deum  a  sheinn. 
U  An  sin  an  Guidhe  so. 

O'Dhè  Uile-chumhachdaich,  àrd-uachdarain  an  t-saogh- 
ail  gu  lèir,  ann  ad  làimh  tha  cumhachd  agus 
neart  nach  comasach  do  neach  sam  bith  seasamh  'n  an 
aghaidh ;  Tha  sinn  a'  beannachadh  agus  a'  moladh 
d'Ainme  mhòir  agus  ghlòrmhoir  air  son  na  buaidhe 
shona  so,  tha  sinn  a'  toirt  na  glòire  gu  h-iomlan  dhuit-sa, 
a  tha  a  mhàin  a'  d'  thabhartair  buaidhe.  Agus  tha 
sinn  a'  guidhe  ort  gràs  a  thoirt  dhuinn  buil  mhaith  a 
dheanamh  de'n  tròcair  mhòir  so  chum  do  ghlòire,  gu  cur 
air  adhart  do  Shoisgeil,  gu  onoir  ar  n-Ard-uachdarain, 
agus  gu  maith  a'  chinne  daoine  gu  lèir,  cho  fad  's  a  tha 
'n  ar  comas.  Agus,  tha  sinn  a'  guidhe  ort,  thoir  dhuinn 
a  leithid  de  mhothachadh  air  an  tròcair  mhòir  so,  's  a 
dh'  aomas  sinn  gu  fìor  thaingealachd,  a  dh'  f heudar  a 
thoirt  fainear  'n  ar  caithe  beatha  le  imeachd  gu  h-iriosal, 
gu  naomh,  agus  gu  h-ùmhal  ann  ad  làthair  rè  ar  n-uile 
làithean,  trìd  Iosa  Criosd  ar  Tighearna  :  Dhà-san  maille 
riut-sa,  agus  ris  an  Spiorad  naomh,  air  son  d'  uile 
thròcairean,  agus  gu  h-àraidh  air  son  na  buaidhe  agus 
na  saorsa  so,  gu'n  robh  gach  uile  onoir  agus  ghlòir 
saoghal  gun  chrìoch.  Amen. 

2  Cor.  xiii. 

GRàs  ar  Tighearna  Iosa  Criosd,  agus  gràdh  Dhè, 
agus  comh-chomunn  an  Spioraid  naoimh,  gu'n 
robh  maille  ruinn  uile  gu  sìorruidh.  Amen. 

Aig  Adhlacadh  am  Marbh  air  Muir. 

U  pEudar  an  t-Seirbhis  a  tha  ann  an  leabhar  na 
h-TJrnnigh  Choitchionn  a  ghnàthachadh  ;  Ach  a 
mhàin  ann  an  àite  nam  focal  so  [Tha  sinn  air  an  aobhar 
sin  a'  cur  a  chuirp  anns  an  talamh,  Talamh  ri  Talamh 
àc]  abair, 

Tha  sinn  air  an  aobhar  sin  a'  cur  a  chuirp  anns  an 
Doimhne,  gu  bhi  air  a  thionndadh  gu  truaillidheachd,  ag 
amharc  air  son  aiseirigh  a'  chuirp,  ('n  uair  a  bheir  an 
fhairge  suas  a  mairbh,)  agus  beatha  an  t-saoghail  a  tha 
ri  teachd,  trìd  ar  Tighearna  Iosa  Criosd ;  a  chruth- 
atharraicheas  aig  a  theachd  ar  corp  dìblidh,  chum  gu'n 
deanar  e  comh-chosmhuil  r'a  chorp  glòrmhor  fèin,  a  rèir 
an  oibreachaidh  chumhachdaich,  leis  am  bheil  e  comasach 
air  na  h-uile  nithean  a  chur  fo  'cheannsal  fèin. 

DEANAMH,  OEDUCHADH 

AGUS 

COISKIGEADH 

EASBUIGEAN,  SHAGARTAN 

AQUg 

DHEACONAN 

A  REIR  CLEACHDAIDH  EAGLAIS 
SHASUNN. 


AN 

ROIMH-R  ADH. 

HTHa  e  soilleir  do  na  h-uile  dhaoinibh  a  leughas  an 
Sgriobtuir  naomh  agus  na  prìomh  Ughdairean  gu 
dùrachdach,  gu'n  robh  ann  an  Eaglais  Chriosd  bho 
linn  nan  Abstol  na  h-orduighean  so  de  Mhinisteiribh  ; 
Easbuigean,  Sagartan,  agus  Deaconan.  Agus  bha  na 
h-Oifigean  sin  a  ghnàth  air  an  gleidheadh  'n  a  leithid  de 
mheas  urramach,  nach  gàbhadh  duine  air  bith  de  dhanadas 
air  fèin  a  h-aon  diubh  chur  'an  gnìomh,  mur  a  bitheadh 
e  an  toiseach  air  a  ghairm,  air  'fheuchainn,  agus  air 
a  cheasnachadh,  agus  air  'aideachadh  a  bhi  sgeadaichte  le 
buaidhibh  a  tha  iomchuidh  air  son  na  h-oifig  sin  ;  agus 
mar  an  ceudna  le  urnuigh  fhollaisich,  agus  le  leagadh 
làmhan,  air  a  dhearbhadh  agus  air  a  ghabhail  a  steach 
do  'n  dreuchd  sin  le  Ughdarras  laghail.  Agus  uime  sin, 
a  chum  's  gu'm  bi  na  h-orduighean  sin  air  an  cumail  agus 
air  an  gnàthachadh  le  urram,  agus  meas  ann  an  Eaglais 
Shasunn ;  Cha  bhi  duine  air  bith  air  a  chunntas  no  air  a 
ghabhail  gu  bhi  gu  laghail  'n  a  Easbuig,  'n  a  Shagart,  no 
'n  a  Dheacon  ann  an  Eaglais  Shasunn,  agus  cha  chead- 
aichear  dha  a  h-aon  air  bith  de  na  Dreuchdaibh  sin  a 
chur  'an  gnìomh,  mur  bi  e  air  a  ghairm,  air  'fheuchainn, 
air  a  cheasnachadh,  agus  air  a  ghabhail  a  steach  do  'n 
dreuchd  sin,  a  rèir  na  Riaghailt  a  leanas  an  dèigh  so,  no 
mur  robh  e  cheana  air  a  Choisrigeadh  no  air  'Orduchadh 
le  Easbuig. 

Agus  cha  ghabhar  neach  sam  bith  a  steach  do  dh'  Oifig 
nan  Deaconan  gus  am  bi  e  Tri  bliadhna  fichead  a  dh'  aois, 
mur  bi  cead  sbnraichte  air  a  bhuileachadh  air.  Agus 
gach  duine  a  tha  ri  'bhi  air  a  ghabhail  a  steach  do  dh'  Oifig 
nan  Sagartan,  bithidh  e  air  a'  chuid  a's  lugha  Ceithir 
bliadhna  fichead  a  dh'  aois.  Agus  gach  neach  a  tha  ri 
'bhi  air  Orduchadh  no  air  a  Choisrigeadh  'n  a  Easbuig, 
feumaidh  e  a  bhi  air  a'  chuid  a's  lugha  Deich  bliadhna 
fichead  a  dh'  aois. 

Agus  air  do  'n  Easbuig  eòlas  a  bhi  aige  aon  chuid 
uaithe  fèin,  no  le  teisteanas  diongmhalta  eile,  air  duine 
sam  bith  gu  bheil  e  diadhaidh  'n  a  chaithe-beatha,  agus 
gun  choire,  an  dèigh  a  cheasnachadh  agus  fheuchainn, 

air  dha  fhaotainn  fòghluimte  ann  an  Laduinn,  agus 
air  a  làn-theagasg  's  an  Sgriobtuir  naomh,  feudaidh  e  air 
na  h-àmaibh  a  tha  orduichte  ann  an  Lagh  na  h-Eaglais, 
no  ma  bhitheas  aobhar  èigin  ann,  air  Dòmhnach  no  air 
Là-naomh  eile,  an  neach  sin  a  dheanamh  'n  a  Dheacon, 
ann  an  làthair  na  h-Eaglais,  air  an  dòigh  agns  anns  an 
riaghailt  a  leanas  an  dèigh  so. 


i 

^\  Air  teachd  do  }n  là  a  shònraicheadh  leis  an  Easbuig, 
an  dèigh  do  'n  Urnuigh-Mhaidne  crìochnachadh,  bith- 
idh  Searmoin  no  Earail  ann,  a'  nochdadh  Dleasannais 
agus  Oifig  nan  daoine  sin  a  thig  gu  'bhi  air  an  gabhail 
a  steach  do  dh'  Ordugh  nan  Deaconan;  cia  feumail  's  a 
tha  an  t-Ordugh  sin  ann  an  Eaglais  Chriosd ;  agus 
mar  an  ceudna,  cia  mar  bu  chbir  do'n  t-sluagh  meas  a 
bhi  aca  orra  'n  an  Oifig. 

U  Air  tùs  cuiridh  an  t-Ard-Dheacon  no  '  Fhear-ionaid 
ann  an  làthair  Easbuig  ( air  dha  suidhe  'n  a  Chaithir, 
}am  fagus  do'n  Bhòrd  naomh )  iadsan  a  tha  'g  iarraidh  a 
a  bhi  air  an  orduchadh  'n  an  Deaconaibh  ;  ( gach  aon 
diubh  sgeadaichte  gu  h-iomchuidh)  ag  ràdh  nam 
briathran  so, 

AThair  urramaich  ann  an  Dia,  tha  mi  'cur  nan  daoine 
so  'n  'ur  làthair-se  gu  'bhi  air  an  gabhail  a  steach 
do  dh'  ordugh  nan  Deaconan. 

An  t-Easbuig. 

THoir  an  aire  gu  bheil  na  daoine  a  chuir  thu  'n  ar 
làthair,  iomchuidh  agus  freagarrach,  a  thaobh  am 
fòghluim  agus  an  caithe-beatha  dhiadhaidh,  am  Minis- 
treileachd  a  chur  gu  h-iomchuidh  'an  gnìomh,  chum  onoir 
Dhè,  agus  togail  a  suas  'Eaglais  's  a'  chreidimh. 

Freagraidh  an  t-Ard-Dheacon, 

DH'  f hiosraich  mi  dhiubh,  agus  mar  an  ceudna  cheas- 
naich  mi  iad,  agus  tha  mi  'smuainteachadh  gu 
bheil  iad  freagarrach. 

%  An  sin  their  an  t-Easbuig  ris  an  t-sluagh, 

ABhràithrean,  ma  tha  neach  air  bith  agaibh  d'an 
aithne  aobhar-bacaidh  air  bith  no  coire  chomhar- 
aichte  ann  an  aon  sam  bith  de  na  daoinibh  so  a  tha  air 
an  cur  an  làthair  gu  'bhi  air  an  orduchadh  'n  an  Deacon- 
aibh,  a  thaobh  nach  bu  chòir  a  ghabhail  a  steach  do'n 
Oifig  sin,  thigeadh  e  'làthair  ann  an  Ainm  Dhè,  agus 
nochdadh  e  ciod  i  a'  choire  no  an  t-aobhar-bacaidh  a 
th'ann. 

II  Agus  ma  bhitheas  coire  mhor  no  aobhar-bacaidh  air  a 
thoirt  air  aghaidh,  cuiridh  an  t-Easbuig  dàil  ann  an 
Orduchadh  an  fhir  sin,  gus  am  bi  e  air  fhaotainn 
neò-chiontach  de  'n  choire  a  chuireadh  as  a  leth. 

11  An  sin  ( air  do'n  Easbuig  urnuighean  a!  Choimhthionail 
iarraidh  air  an  son-san  a  gheibhear  iomchuidh  gu  'bhi 
air  an  Orduchadh )  seinnidh  no  their  e,  maille  ris  «' 
Chlèir  agus  ris  an  t-sluagh  a  Hha  'làthair,  an  Laoidh- 
dhiann,  leis  na  h-Urnuighibh,  mar  a  leanas. 

*H  An  Laoidh-dhiann  agus  na  h-Iarrtuis. 

O'Dhè,  an  t-Athair  nèamhaidh :   dean  tròcair  oirnn 
peacaich  thruagha. 
0  'Dhe  an  t-Athair  nèamhaidh :  dean  tròcair  oirnn 
peacaich  thruagha. 

0  'Dhè  am  Mac,  Fear-saoradh  an  t-saoghail :  dean 
tròcair  oirnn  peacaich  thruagha. 

0  'Dhè  am  Mac,  Fear-saoradh  an  t-saoghail :  dean 
tròcair  oirnn  peacaich  thruagha. 

0  'Dhè  an  Spiorad  Naomh,  a'  teachd  o  'n  Athair,  agus 
o  'n  Mhac  :  dean  tròcair  oirnn  peacaich  thruagha. 

0  'Dhè  an  Spiorad  naomh,  d  teachd  o'n  Athair,  agus 
o  'n  Mhac  :  dean  tròcair  oirnn  peacaich  thruagha. 

0  'Thrionaid  naomh,  bheannaichte  agus  ghlòrmhor, 
tri  pearsannan  agus  aon  Dia  :  dean  tròcair  oirnn  peac- 
aich  thruagha. 

0  'Thrionaid   naomh,  bheannaichte  agus  ghlòrmhor, 
tri  pearsannan   agus   aon   Dia ;    dean   tròcair  oirnn 
peacaich  thruagha. 

Na  cuimhnich  a  Thighearna  ar  cionta,  no  cionta  ar 
sinnsearachd,  agus  na  dean  dìoghaltas  oirnn  air  son  ar 
peacaidhean :  caomhain  sinn,  a  dheadh  Thighearna, 
caomhain  do  shluagh  a  shaor  thu  le  d'  fhuil  ro  phrìseil, 
agus  na  bi  'an  corruich  ruinn  gu  bràth. 

Caomhain  sinn,  a  dheadh  Thighearna. 

O  gach  uile  olc  agus  thubaist,  o  pheacadh,  o  innleachd- 
aibh  agus  o  ionnsuidhibh  an  diabhuil,  o  d'  fheirg  fèin, 
agus  o  dhìteadh  sìorruidh, 

Saor  sinn,  a  dheadh  Thighearna. 

O  gach  uile  dhoille  cridhe  ;  o  àrdan,  ghlòir  dhìomhain, 
agua  fhuar-chràbhadh ;  o  fharmad,  fhuath,  agus  mhi- 
run,  agus  o  gach  uile  mhi-iochd, 

Saor  sinn,  a  dheadh  Thighearna. 

O  strìopachas,  agus  o  gach  uile  pheacadh  mairbhteach 
eile ;  agus  o  uile  chealgaireachd  an  t-saoghail,  na  f eola, 
agus  an  diabhuil, 

Saor  sinn,  a  dheadh  Thighearna. 

O  dhealanach  agus  o  stoirm  ;  o  phlaigh,  o  ghalar,  agus 
O  ghoirt ;  o  chath,  agus  o  mhort,  agus  o  bhàs  obann, 

Saor  sinn,  a  dheadh  Thighearna. 

O  gach  uile  aimhreit,  choimh-cheilg  uaignich,  agus 
cheannairc ;  o  gach  uile  theagasg  meallta,  shaobh- 
chreidimh,  agus  easaonachd ;  o  chruas  cridhe,  agus  o 
thàir  a  thoirt  do  d'  Fhocal  agus  do  d'  aithne, 

Saor  sinn,  a  dheadh  Thighearna. 

Le  dìomhaireachd  do  Theachd  naoimh  's  an  fheòil ; 
le  d'Bhreith  naoimh  agus  le  d'Thimchioll-ghearradh  ;  le 
d'  Bhaisteadh,  le  d'  Thrasgadh,  agus  le  d'  Bhuaireadh, 

Saor  sinn,  a  dheadh  Thighearna. 

Le  d'  Chràdh  agus  le  d'  Fhallus  fola ;  le  d'  Chrann- 
ceusaidh  agus  le  d'  Fhulangas  ;  le  d'  Bhàs  luachmhor 
agus  le  d'  Adhlacadh  ;  le  d'  Aiseirigh  agus  le  d'  Dhol 
suas  glòrmhor  ;  agus  le  teachd  an  Spioraid  naoimh, 

Saor  sinn,  a  dheadh  Thighearna. 
Ann  an  uile  àra  ar  n-an-shocair ;  ann  an  uile  àm  ar 
soirbheachaidh  ;  ann  an  uair  a'  bhàis,  agus  ann  an  là  a' 
bhreitheanais, 

Saor  sinn,  a  dheadh  Thighearna. 
Tha  sinne  peacaich  a'  guidhe  ort  èisdeachd  ruinn,  0 
'Thighearna  Dhè,  agus  gu  ma  deònach  leat  d'  Eaglais 
naomh  choitchionn  a  riaghladh  agus  a  stiuradh  's  an 
t-slighe  cheirt  ; 

Tha  sinn  a'  guidhe   ort   èisdeachd   ruinn,  a  dheadh 
Thighearna. 

Gu  ma  deònach  leat  do  sheirbhiseach  BHICTORIA 
ar  Ban-righinn  agus  ar  Riaghladair  ro  sheirceil,  a 
ghleidheadh  agus  a  neartachadh  ann  an  aoradh  fìor 
dhuit  fèin,  ann  am  fìreantachd  agus  'an  naomhachd 
beatha  ; 

Tha  sinn   a'  guidhe  ort  èisdeachd   ruinn,  a  dheadh 
Thighearna. 

Gu  ma  deònach  leat  a  cridhe  riaghladh  ann  ad  chreid- 
imh,  ann  ad  eagal,  agus  ann  ad  ghràdh,  agus  gu  sìorruidh 
tuilleadh  gu'm  bi  earbsa  aice  annad,  agus  gu'n  iarr  i  do 
ghnàth  d'  onoir  agus  do  ghlòir ; 

Tha  sinn  a?  guidhe   ort   èisdeachd  ruinn,  a  dheadh 
Thighearna. 

Gu  ma  deònach  leat  a  bhi  a'  d'  fhear-dìon  agus  a'  d' 
fhear-gleidhidh  aice,  a'  toirt  na  buaidh'  dhi  air  a  naimhd- 
ibh  uile ; 

Tha  sinn  a?  guidhe   ort   èisdeachd   ruinn,  a  dheadh 
Thighearna. 

Gu  ma  deònach  leat  Albert  Imhear  Prionnsa  Uilse, 
agus  Ban-phrionnsa  Uilse,  agus  an  Teaghlach  Rìoghail 
uile,  a  bheannachadh  agus  a  ghleidheadh ; 

Tha  sinn  d!  guidhe  ort   eisdeachd  ruinn,    a  dheadh 
Thighearna. 

Gu  ma  deònach  leat  na  h-uile  Easbuigean,  Shagartan, 
agus  Dheaconan  a  shoillseachadh  le  fìor  eòlas  agus  tuigse 

aìr  d*  Fhocal  agus  araon  le  'n  teagasg  agus  le  'n  caithe- 
beatha  gu'n  nochd  iad  e,  agus  gu'n  taisbein  iad  e  d'a  rèir ; 

Tha  sinn  a'  guidhe  ort   èisdeachd  ruinn,   a  dheadh 
Thighearna. 

Gu  ma  deònach  leat  iad  so  do  sheirbhisich  a  bheann- 
achadh  a  tha  nis  ri  'bhi  air  an  gabhail  a  steach  do 
dh'  Ordugh  nan  Deaconan  [no  Sagartan\  agus  do  ghràs  a 
dhòirteadh  orra ;  a  chum  gu'n  cuir  iad  gu  h-iomchuidh 
'an  gnìomh  an  Dreuchd,  a  chum  togail  a  suas  d'  Eaglais 
's  a  chreidimh  agus  a  chum  glòire  d'  ainme  naoimh ; 

Tha  sinn  a'  guidhe   ort   èisdeachd   ruinn,  a  dheadh 
Thighearna.. 

Gu  ma  deònach  leat  Mòr-fhearan  na  Comhairle,  agus 
na  Maithean  uile  a  sgeadachadh,  le  gràs,  gliocas  agus 
tuigse ; 

Tha  sinn  a'  guidhe   ort   èisdeachd  ruinn,  a  dheadh 
Thighearna. 

Gu  ma  deònach  leat  Luchd-frithealadh  a'  cheartais  a 
bheannachadh  agus  a  ghleidheadh,  a'  toirt  gràis  dhoibh 
a  chur  'an  gnìomh  ceartais,  agus  a  sheasamh  na  fìrinn  ; 

Tha  sinn  a'  guidhe  ort   èisdeachd  ruinn,    a  dheadh 
Thighearna. 

Gu  ma  deònach  leat  do  shluagh  uile  a  bheannachadh 
agus  a  ghleidheadh  ; 

Tìia  sinn   a    guidhe   ort  èisdeachd  ruinn,  a  dheadh 
Thighearna. 

Gu  ma  deònach  leat  aonachd,  sìth,  agus  rèite  a  thoirt 
do  na  h-uile  chinnich  ; 

Tha  sinn  aJ  guidhe  ort   èisdeachd  ruinn,    a  dheadh 
Thighearna. 

Gu  ma  deònach  leat  cridhe  'thoirt  dhuinn  anns  am  bi 
do  ghràdh  agus  d'  eagal,  a  chaitheamh  ar  beatha  gu 
dùrachdach  a  rèir  d'  àitheantan; 

Tha  sinn  a'  guidhe  ort  èisdeachd   ruinn,    a  dheadh 
Thighearna. 

Gu  ma  deònach  leat  meudachadh  gràis  a  thoirt  do  d' 
shluagh  uile,  a  dh'  èisdeachd  gu  sèimh  d'  Fhocail,  agus 
g'  a  ghabhail  le  aigne  fhìorghlan,  agus  a  thoirt  a  mach 
toraidh  an  Spioraid ; 

Tha  sinn  a'  guidhe   ort   èisdeachd  ruinn,  a  dheadh 
Thighearna. 

Gu  ma  deònach  leat  iadsan  uile  a  chaidh  air  seacharan 
agus  a  tha  air  am  mealladh  a  threòrachadh  gu  slighe  na 
fìrinn ; 

Tha   sinn   a'  guidhe  ort  èisdeachd  ruinn,  a  dheadh 
Thighearna. 

Gn  ma  deònach  leat  iadsan  a  tha  'n  an  seasamh  a 
a  neartachadh,  comhfhurtachd,  agus  còmhnadh  a  thoirt 
dhoibh-san  a  tha  lag-chridheach,  agus  iadsan  a  tha  air 
tuiteam  a  thogail  a  suas,  agus  fa-dheoidh  Sàtan  a  bhual- 
adh  sìos  fo  'r  cosaibh  ; 

Tha  sinn   a1  guidhe   ort  èisdeachd  ruinn,    a  dheadh 
Thighearna. 

Gu  ma  deònach  leat  cabhair,  còmhnadh,  agus  comh- 
fhurtachd  a  thoirt  dhoibh-san  uile  a  tha  'n  cunnart,  'an 
èigin,  agus  'an  an-shocair ; 

Tha   sinn  a'  guidhe  ort   èisdeachd  ruinn,  a  dheadh 
Thighearna. 

Gu  ma  deònach  leat  gach  neach  a  theasairginn  a  tha 
air  astar  air  muir  no  air  tìr,  na  h-uile  mhnathan  a  tha  'n 
saothair  chloinne,  gach  uile  neach  easlainteach  agus 
clann  òg,  agus  d'  iochd  a  nochdadh  do  na  h-uile  phrìos- 
onaich  agus  bhraighdibh ; 

Tha   sinn  a'  guidhe  ort  èisdeachd  ruinn,  a  dheadh 
Thighearna. 

Gu  ma  deònach  leat  na  dìlleachdain  agus  na  bantraich- 
ean  a  dhìon,  agus  na  h-uile  a  tha  aonarach  agus  fo 
ainneart,  agus  deanamh  air  an  son ; 

Tha   sinn  a'  guidhe  ort  èisdeachd  ruinn,  a  dheadh 
Thighearna. 

Gu  ma  deònach  leat  tròcair  a  dheanamh  air  na  h-uile 
dhaoinibh ; 

Tha  smn  'à'  guidhe   ort  èisdeachd  ruinn,    à  dheadh 
Thighearna. 

Gu  ma  deònach  leat  maitheanas  a  thoirtd'arnaimhdibh, 
d'ar  luchd-geur-leanmhuinn,  agus  cul-chainidh,  agus  an 
cridheachan  a  thionndadh  • 

Tha   sinn  a'  guidhe   ort  èisdeachd  ruinn,    a  dheadh 
Thighearna. 

Gu  ma  deònach  leat  gach  gnè  thoraidh  na  talmhainn 
a  thoirt  agus  a  theasairginn  gu  'r  feum,  air  chor  's  gu 
meal  sinn  iad  ann  an  àm  iomchuidh ; 

Tha   sinn  a'  guidhe  ort   èisdeachd  ruinn,  a  dheadh 
Thighearna. 

Gu  ma  deònach  leat  aithreachas  fìreannach  a  thoirt 
dhuinn,  ar  peacaidhean,  ar  dearmaid,  agus  ar  n-aineolais 
uile  a  mhaitheadh  dhuinn,  agus  ar  sgeadachadh  le  gràs 
do  Spioraid  naoimh,  a  leasachadh  ar  caithe-beatha  a  rèir 
d'  fhocail  naoimh ; 

Tha   sinn  a1  guidhe   ort   eisdeachd  ruinn,  a  dheadh 
Thighearna. 

A  Mhic  Dhè :  tha  sinn  a'  guidhe  ort  èisdeachd  ruinn. 
A  Mhic  Dhè :  tha  sinn  aJ  guidhe  ort  èisdeachd  ruinn. 
O  Uain  Dhè  :  a  tha  'toirt  air  falbh  pheacaidhean  an 
t-saoghail ; 

Deònaich  dhuinn  do  sh/ith. 

0  Uain  Dhè :  a  tha  'toirt  air  falbh  pheacaidhean  an 
t-saoghail : 

Dean  tròcair  oirnn. 

0  'Chriosd,  èisd  ruinn. 

0  'Chriosd,  èisd  ruinn. 

A  Thighearna,  dean  tròcair  oirnn. 

A  Thighearna,  dean  tròcair  oirnn. 

A  Chriosd,  dean  tròcair  oirnn. 

A  Chriosd,  dean  tròcair  oirnn. 

A  Thighearna,  dean  tròcair  oirnn» 

A  Thighearna,  dean  tròcair  oirnn. 

U  An  sin  their  an  Sagart,  agas  an  sluagh  maille  ris, 
Urnuigh  an  Tighearna. 

AR  n-Athair  a  tha  air  nèamh,  Naomhaichear  d'Ainm. 
Thigeadh  do  rìoghachd.  Deanar  do  thoil  air  an 
talamh,  Mar  thatar  a  deanamh  air  nèamh.  Thoir  dhuinn 
an  diugh  ar  n-aran  laitheil.  Agus  maith  dhuinn  ar 
cionta,  Mar  a  mhaitheas  sinne  dhoibh-san  a  tha  'ciont- 
achadh  'n  ar  n-aghaidh.  Agus  na  leig  'am  buaireadh 
sinn  ;  Ach  saor  sinn  o  olc.  Amen. 

Sagart. 

0  'Thighearna,  na  buin  ruinn  a  rèir  ar  peacaidhean. 

Freagairt. 

Agus  na  toir  duais  dhuinn  a  rèir  ar  n-euceartan. 

1T  Deanamaid  urnuigh. 

O'Dhè  Athair  thròcairich,  nach  'eil  ri  tàir  air  osnaich 
a'  chridhe  bhrùite,  no  air  miann  na  muinntir  a 
bhitheas  dubhach ;  Gu  tròcaireach  cuidich  ar  n-urnuigh- 
ean  a  tha  sinn  a'  deanamh  ann  ad  làthair  'n  ar  n-uile 
an-shocairibh  agus  àmhghairibh,  ge  b'e  uair  air  bith  a 
luidheas  iad  gu  trom  oirnn ;  agus  gu  gràsmhor  èisd 
ruinn,  a  chum  's  gu'm  bi  na'  h-uilc  sin  uile  a  tha  inn- 
leachdan  agus  cuilbheirtean  an  diabhuil  no  an  duine  ag 
oibreachadh  'n  ar  n-aghaidh,  air  an  cur  gu  neo-bhrigh, 
agus  le  freasdal  do  mhaitheis  gu'm  bi  iad  air  an  sgaoil- 
eadh,  a  chum  air  dhuinne  do  sheirbhisich  a  bhi  gun 
dochan  le  geur-leanmhuinnibh,  gu'n  toir  sinn  gu  sìorruidh 
tuilleadh  buidheachas  dhuit  ann  ad  Eaglais  naoimh,  trìd 
Iosa  Criosd  ar  Tighearna. 

0  'Thighearna,  èirich,  cuidich  sinn,  agus  saor  sinn  air 
sgàth  oV  Ainme. 

O'Dhè,  chuala  sinn  le  'r  cluasaibh,  agus  dh'  innis  ar 
n-aithrichean  dhuinn  na  h-oibrean  òirdheirc  a  rinn 
thu  ri  'n  linn-san,  agus  anns  an  t-seann  aimsir  rompa. 

0  * Thighearna,  èirich,  cuidich  sinn,  agus  saor  sinn  air 
sgàth  oV  onoir. 

Glòir  do'n  Athair,  agus  do'n  Mhac  :  agus  do'n  Spiorad 
Naomh  : 

Freagairt. 

Mar  a  bha  air  tùs,  a  tha  nis,  agus  a  bhitheas  gu  bràth  : 
saoghal  gun  chrìoch.  Amen. 

O  ar  naimhdibh  dìon  sinn,  O  'Chriosd. 

Gu  gràsail  amhairc  air  ar  n-àmhghairihh. 

Gu  truacanta  seall  air  bròin  ar  cridheachan. 

Gu  tròcaireach  maith  peacaidhean  do  shluaigh. 

Gu  caomh  le  tròcair  èisd  ar  n-urnuighean. 

0  'Mhic  Dhaibhidh,  dean  tròcair  oirnn. 

Araon  a  nis  agus  gu  bràth  deònaich  èisdeachd  ruinn, 
O  'Chriosd. 

Gu  gràsail  eisd  ruinn,  0  'Chriosd ;  gu  gràsail  èisd 
ruinn,  0  'Thighearna  Chriosd. 

Sagart. 

O  'Thighearna,  bitheadh  do  thròcair  air  a  nochdadh 
dhuinn. 

Freagairt. 

Mar  a  tha  sinn  a'  cur  ar  n-earbsa  annad. 

Deanamaid  urnuigh. 

GU  h-ùmhal  tha  sinn  a'  guidhe  ort,  O  Athair,  gu 
tròcaireach  amhairc  air  ar  n-anmhunnachdaibh  ; 
agus  air  son  glòire  d'  Ainme,  tionndaidh  uainn  na  h-uilc 
sin  uile  gu  ro  cheart  a  thoill  sinn  ;  agus  deònaich,  'n  ar 
n-uile  àmhghairibh  gu'n  cuir  sinn  ar  n-earbsa  agus  ar 
muinghin  iomlan  ann  ad  thròcair-sa,  agus  gu'n  dean 
sinn  gu  sìorruidh  tuilleadh  seirbhis  dhuit  ann  an  naomh- 
achd  agus  'am  fìor-ghloine  caithe-beatha,  chum  d'  onoir 
agus  do  ghlòire,  trìd  ar  n-aon  Eadar-mheadhonair  agus 
ar  Fir-tagraidh,  Iosa  Criosd  ar  Tighearna.  Amen. 


H  An  sin  seinnear  no  theirear  an  t-Seirbhis  air  son  a' 
Chomanachaidh,  maille  ris  a'  Ghuidhe,  ris  an  Litir, 
agus  ris  an  t-Soisgeul,  mar  a  leanas. 

An  Guidhe. 

ADhè  Uile-chumhachdaich,  a  shocraich  le  d'  fhreasdal 
diadhaidh  caochladh  Orduighean  de  Mhinisteiribh 

ann  ad  Eaglais,  agus  a  rinn  d'  Abstoil  a  dheachdadh 
chura  gu'n  taghadh  iad  gu  Ordugh  nan  Deaconan 
N.  Stephen  an  ceud  Fhear-fianuis,  maille  ri  daoinibh 
eile ;  Gu  tròcaireach  amhairc  orra  so  do  Sheirbhisich,  a 
tha  nis  air  an  gairm  chum  na  h-Oifig  agus  an  Fhrithealaidh 
cheudna  sin.  Lìon  iad  le  fìrinn  do  theagaisg,  agus 
sgeadaich  iad  le  neò-chiontachd  caithe-beatha,  chum 
araon  le  focal  agus  le  deadh  eisempleir,  gu'n  dean  iad 
seirbhis  dhìleas  dhuit  's  an  Oifig  so,  chum  glòire  d'  Ainme, 
agus  togail  suas  d'  Eaglais  's  a'  chreidimh,  tre  dheadh- 
thoillteanais  ar  Slànuidhir  Iosa  Criosd,  a  tha  beò  agus 
a'  riaghladh  maille  riut-sa  agus  ris  an  Spiorad  naomh  a 
nis  agus  gu  sìorruidh.  Amen. 

An  Litir.    1  Tim.  iii.  8. 

MAr  an  ceudna  is  còir  do  na  Deaconaibh  a  bhi  suidh- 
ichte,  gun  an  teangadh  'bhi  leam  leat,  gun 
bhi  cionail  air  mòran  fìona,  gun  bhi  dèidheil  air 
buannachd  shalaich,  a'  cumail  rùn-dìomhair  a'  chreidimh 
ann  an  coguis  ghloin.  Agus  bitheadh  iadsan  mar  an 
ceudna  air  an  dearbhadh  an  toiseach,  agus  an  sin  gnàth- 
aicheadh  iad  Dreuchd  Deacoin,  air  dhoibh  a  bhi  air  am 
faghail  neo-choireach.  Is  amhuil  sin  is  còir  do  na 
mnathan  a  bhi  suidhichte,  gun  a  bhi  'n  an  luchd-tuaileis, 
ach  a  bhi  measarra,  ionraic  anns  na  h-uile  nithibh.  Bith- 
eadh  na  Deacoin  'n  am  fir  aon  mhnatha,  a'  riaghladh  an 
cloinne  agus  an  tighe  fèin  gu  maith.  Oir  an  dream  a 
ghnàthaich  Dreuchd  Deacoin  gu  maith,  tha  iad  a'  cosnadh 
deadh  cheum  dhoibh  fèin,  agus  dànachd  mhòr  's  a' 
chreidimh  a  tha  ann  an  Iosa  Criosd. 

11  No  so  as  an  t-Seathamh  Caibideil  de  Ghnìomharaihh 
nan  Abstol. 
Gnìomh.  vi.  2. 

AN  sin  ghairm  an  dà  fhear  dheug  mòr-chuideachd  nan 
deisciobul  d'an  ionnsuidh,  agus  thubhairt  iad, 
Cha-n'eil  e  iomchuidh  sinne  dh'  fhàgail  focail  Dhè,  agus 
a  fhrithealadh  do  bhòrdaibh.  Uime  sin,  a  bhràithrean, 
iarraibh  a  mach  'n  'ur  measg  seachdnar  dhaoine  fo  dheadh 
iomradh,  làn  de  'n  Spiorad  naomh  agus  de  ghliocas,  a 
chuireas  sinne  os  ceann  an  dreuchd  so.  Ach  buanaichidh 
sinne  a  ghnàth  ann  an  urnuigh,  agus  ann  am  ministreil- 
eachd  an  fhocail.  Agus  bha  a'  chainnt  so  taitneach  'an 

làthair  na  mòr-chuideachd  uile.  Agus  thagh  iad  Stephen, 
duine  làn  de  chreidimh,  agus  de  'n  Spiorad  naomh,  agus 
Philip,  agus  Prochorus,  agus  Nicanor,  agus  Timon,  agus 
Parmenas,  agus  Nicolas,  proseliteach  à  mhuinntir 
Antioch  :  Chuir  iad  iadsan  'an  làthair  nan  Abstol ;  agus 
air  deanamh  urnuigh  dhoibh,  chuir  iad  an  làmhan  orra. 
Agus  dh'  fhàs  focal  Dhè,  agus  mheudaicheadh  àireamh 
nan  Deisciobul  gu  ro  mhòr  ann  an  Ierusalem,  agus  bha 
cuideachd  mhòr  de  na  Sagartaibh  ùmhal  do'n  chreidimh. 

U  [Agus  roimh  an  t-Soisgeul,  air  ddn  Easbuig  suidhe  'n  a 
Chathair  iarraidh  e  Mionnan  mu  Ard-uachdaranachd 
an  Hìgh,  agus  an  aghaidh  cumhachd  agus  ùghdarrais 
gach  Ard-uachdarain  cein-thirich  a  bhi  air  an  gabhail 
leis  gach  aon  diubh-san  a  tha  ri  'bhi  air  'Orduchadh. 

Mionnan  mu  Ard-uachdaranachd  an  Righ. 

THa  mise  A.B  a'  deanamh  fianuis  agus  a'  cur 
'an  cèill  gu  h-iomlan  o  m'  choguis,  Gur  e  an  Rìgh 
is  aon  Ard-Riaghladair  's  an  Rìoghachd  so,  agus 
anns  gach  Tir  agus  gach  Dùthaich  a  bhuineas  da, 
araon  ann  an  nithibh  agus  cùisibh  Spioradail  na 
h-Eaglais,  cho  maith  ri  nithibh  Aimsireil  :  Agus  nach 
'eil,  's  nach  bu  chòir  a  bhi  aig  Prionnsa,  Pearsa,  Eas- 
buig,  Rìoghachd,  no  Ard-uachdarnn  cèin-thireach,  riagh- 
ladh  laghail  sam  bith,  cumhachd,  uachdaranachd,  barr- 
achd-inbhe  no  ùghdarras  a  bhuineas  do'n  Eaglais  no  do 
nithibh  Spioradail  'an  taobh  a  stigh  de'n  Rìoghachd  so. 
Agus  air  an  aobhar  sin  tha  mi  gu  h-iomlan  ag  àicheadh 
agus  a'  cur  cùil  ris  gach  riaghladh,  cumhachd,  uachd- 
aranachd  agus  ùghdarras  cèin-thireach ;  agus  tha  mi 
'gealltuinn,  O  so  suas  gu'm  bi  mi  dìleas  agus  làn- 
ùmhal  do  an  Rìgh,  d' A  Oighreachaibh  agus  Dhoibh- 
san  a  thig  gu  laghail  'n  a  àite,  agus  gu  m'  chomas 
gu'n  cuidich  agus  gu'n  seas  mi  gach  riaghladh  laghail, 
gach  ceart-chòir,  gach  barrachd-inbhe  agus  gach  ùghd- 
arras  a  bhitheas  air  a  thoirt  no  'bhuineas  do  an 
Rìgh,  d'A  Oighreachaibh  agus  Dhoibh-san  a  thig  'n  a 
àite,  no  a  bhitheas  air  'aonachadh  no  air  a  cheangal  ri 
Crùn  lompaireach  na  Rìoghachd  so  :  Mar  so  gu'n  cuid- 
icheadh  Dia  mi,  agus  na  Nithean  a  tha  sgrìobhta  's  an 
Leabliar  so.] 

An  sin  ceasnaichidh  an  t-Easbuiy  gach  aon  dinbh-san 
a  tha  ri  bhi  air  an  Orduchadh,  ann  an  làthair  an 
t-sluaigh,  air  an  dòigh  so  a  leanas. 

AM  bheil  sibh  'g  earbsadh  gu  bheil  sibh  air  'ur  bros- 
nuchadh  bho  'n  taobh  a  stigh  leis  an  Spiorad 
naomh  a  ghabhail  oirbh  fèin  na  h-Oifig  agus  an  Fhrith- 
ealaidh  so,  gu  seirbhis  a  dheanamh  do  Dhia  air  son  cur 
air  adhart  a  ghlòire,  agus  togail  a  suas  a  shluaigh  's  a' 
chreidimh  1 

Freagairt. 
Tha  mi  'g  earbsadh  gu  bheil. 

An  t-Easbuig. 

AM  bheil  sibh  a'  smuainteachadh  gu  bheil  sibh  gu 
fìrinneach  air  'ur  gairm  a  rèir  toil'  ar  Tighearn' 
Iosa  Criosd,  agus  a  rèir  fìor  Orduigh  na  Stàide  so,  chum 
Ministreileachd  na  h-Eaglais  ? 

Freagairt. 
Tha  mi  'smuainteachadh  gu  bheil. 

An  t-Easbuig. 

AM  bheil  sibh  gun  cheilg  a'  creidsinn  uile  Sgriobtuirean 
Laghail  an  t-Seann  Tiomnaidh  agus  an  Tiomnaidh 
Nuaidh  1 

Freagairt. 
Tha  mi  'g  an  creidsinn. 

An  t-Easbuig. 

AN  àill  leibh  an  leughadh  gu  dùrachdach  do'n  t-sluagh 
a  chruinnicheas  do'n  Eaglais  's  an  suidhichear 
sibh  gu  frithealadh  1 

Freagairt. 

Is  àill. 

An  t-Easbuig. 

BUinidh  e  do  dh'  Oifig  Deacoin  anns  an  Eaglais  's  an 
suidhichear  e  gu  frithealadh,  gu'n  cuidich  e  an 
Sagart  anns  an  t-seirbhis  Dhiadhaidh,  agus  gu  h-àraidh 
557 


Orduchadh  Dheaconan. 


an  uair  a  tha  e  'frithealadh  a'  Chomanachaidh  naoimh> 
agus  gu'n  gabh  e  pàirt  maille  ris  'n  a  riarachadh,  agus 
gu'n  leugh  e  na  Sgriobtuirean  naomha  agus  na  Searmoin- 
ean  orduichte  anns  an  Eaglais  :  agus  gu'n  teagaisg  e  an 
oigridh  ann  an  Leabhar  nan  ceisdean  :  gu'm  Baist  e 
naoidheanan  far  nach  'eil  an  Sagart  a'  làthair,  agus  gu 
Searmonaich  e,  ma  thugadh  cead  dha  sin  a  dheanamh 
leis  an  Easbuig.  Agus  mar  an  ceudna,  is  e  a  Dhleas- 
annas,  far  am  bheil  so  mar  riaghailt,  na  daoine  tinne,  na 
bochdan  agus  sluagh  easlainteach  na  Sgìreachd  a  ranns- 
achadh  a  mach,  agus  an  inbhean,  an  ainmean,  agus  an 
ionadan  còmhnuidh  a  nochdadh  do'n  Bhuachaille  spiorad- 
ail,  chum  le  'earail-san  gu  fuasglar  orra  le  dèirce  muinntir 
na  Sgìreachd  no  muinntir  eile.  An  àill  leibh  so  a 
dheanamh  gu  deònach  agus  gu  toileach  1 

Freagairt. 

Is  àill  leam  sin  a  dheanamh,  le  còmhnadh  Dhè. 

An  t-Easbuig. 

AN  àill  leibh  'ur  n-uile  dhìchioll  a  dheanamh  a  chum 
'ur  caithe-beatha  f èin  agus  caithe-beatha  'ur  teagh- 
laichean  a  riaghladh  agus  a  chomh-chumadh  a  rèir  teagaisg 
Chriosd,  agus  sibh  fèin  agus  iadsan  a  dheanamh,  a* 
mheud  agus  is  urrainn  sibh,  'n  'ur  deadh  eisempleiribh 
do  threud  Chriosd  1 

Freagairt. 

Is  àill  leam  sin  a  dheanamh,  air  do'n  Tighearn  a  bhi  na 
fhear-còmhnaidh  dhomh. 

An  t-Easbuig. 

AN  àill  leibh  gèill  a  thoirt  le  urram  do'n  Ard-fhear- 
ughdarrais  a  bhitheas  thairis  oirbh  agus  do  dh' 
àrd  Mhinisteiribh  eile  na  h-Eaglais,  agus  dhoibh-san  d'an 
toirear  curam  agus  riaghladh  thairis  oirbh,  a'  leantuinn 
an  earailean  diadhaidh  le  inntinn  aoibhnich  agus  deadh- 
rùn1? 

Freagairt. 

Bheir  mi  oirdheirp  so  a  dheanamh,  air  do'n  Tighearn 
a  bhi  'na  fhear-còmhnaidh  dhomh. 

1Ì  An  sin  cuiridh  an  t-Easbuig  a  làmhan  air  ceann  gach 
aon  diubh  fa  leth,  air  dhoibh  a  bhi  gu  h-ùmhal  air  an 
glùinibh  'n  a  làthair,  agus  their  e, 

GAbh  thusa  ùghdarras  gu  Oifig  Deacoin  a  dh'  earbadh 
riut  a  chur  'an  gnìomh  ann  an  Eaglais  Dhè  ;  ann 
an  Ainm  an  Athar,  agus  a'  Mhic,  agus  an  Spiorad  naoimh. 
Amen. 

1f  An  sin  liubhraidh  an  t-Easbuig  an  Tiomnadh  Nuadh 
do  gach  aon  diubh,  ag  ràdh, 

GAbh  thusa  ùghdarras  gu  leughadh  an  t-Soisgeil  ann 
an  Eaglais  Dhè,  agus  g'a  shearmonachadh,  ma 
gheibh  thu  cead  sin  a  dheanamh  bho  'n  Easbuig  fèin. 

H  An  sin  leughaidh  aon  diubh-san  a  shònraicheas  an 
t-Easbuig 

An  Soisgeul.    N.  Lucas  12.  35. 

Bltheadh  'ur  leasraidh  crioslaichte  mu'n  cuairt, 
agus  'ur  lòchrain  air  an  lasadh ;  agus  sibh  fèin 
cosmhuil  ri  daoinibh  a  tha  'feitheamh  ris  an  Tighearn, 
an  uair  a  philleas  e  o'n  phòsadh ;  chum  air  dha  teachd. 
agus  bualadh,  gu'n  grad-fhosgail  iad  dha.  Is  beannaichte 
na  seirbhisich  sin,  a  gheibh  an  Tighearn  'an  uair  a  thig 
e,  ri  faire.  Gu  deimhin  tha  mi  ag  ràdh  ruibh,  gu'n  crios- 
laich  se  e  fèin  mu'n  cuairt,  agus  gu'n  cuir  e  'n  an  suidhe 
iad  a  chum  bìdh,  agus  gu'n  tig  e  mach  agus  gu'n  dean  e 
frithealadh  dhoibh.  Agus  ma  thig  e  's  an  dara  faire,  no 
ma  thig  e  's  an  treas  faire,  agus  gu'm  faigh  e  iad  mar 
sin,  is  beanaichte  na  seirbhisich  sin. 

U  An  sin  theid  an  t-Easbuig  air  aghaidh  leis  a'  Choman- 
achadh,  agus  fanaidh  iadsan  uile  a  chaidh  Orduchadh, 
agus  gabhaidh  iad  an  Comanachadh  air  an  là  sin 
maille  ris  an  Easbuig. 

1Ì  Air  do'n  Chomanachadh  a  bhi  air  a  chr\ochnachadhr 
bithidh  na  Guidhean  so  a  leanas  air  an  ràdh  an  deigh 
a?  Ghuidhe  mu  dheireadh,  agus  dìreach  roimh  'n  Bheann- 
achadh. 

ADhè    Uile-chumhachdaich,    a    thabhartair  nan 
uile   dheadh    nithe,    o   d'  mhòr   mhaitheas  a 
dheònaich  gabhail  riutha  so  do  sheirbhisich  chum  Oifig 

Dheaconan  ann  ad  Eaglais ;  Tha  sinn  a'  guidhe  ort,  O 
'Thighearna,  an  deanamh  modhail,  iriosal,  agus  dìleas  'n 
am  Frithealadh,  a  chum  gu'm  bi  aca  toil  ullamh  gu  toirt 
fainear  gach  riaghailt  spioradail ;  agus  air  dhoibh  teist- 
eanas  deadh  choguis  a  gjmàth  'bhi  aca  agus  buanachadh 
daonnan  seasmhach  agus  làidir  ann  ad  Mhac  Criosd, 
gu'n  giùlain  siad  iad  fèin  cho  maith  's  an  Oifig  so  a's  isle, 
a's  gu  faighear  iomchuidh  iad  gu  'bhi  air  an  gairm  a  dh' 
ionnsuidh  nan  inbhean  a's  àirde  ann  am  Ministreileachd  d' 
Eaglais,  tre  an  ti  cheudna  do  Mhac  ar  Slànuidhear  Iosa 
Criosd  ;  dhà-san  gu  robh  glòir  agus  onoir  saoghal  gun 
chrìoch.  Amen. 

TReòraich  sinn,  O  'Thighearna,  'n  ar  n-uile  dheanad- 
ais  le  d'  fhàbhar  ro  ghràsail,  agus  thoir  air  ar 
n-aghaidh  sinn  le  d'  shìor  chòmhnadh ;  a  chum  'n  ar 
n-uile  oibribh  a  thòisich,  a  bhuanaich  agus  a  chrìoch- 
naich  sinn  annad-sa,  gu'n  glòraich  sinn  d'  Ainm  naomh, 
agus  f a-dheoidh  le  d'  thròcair  gu'm  faigh  sinn  a'  bheatha 
mhaireannach,  trìd  Iosa  Criosd  ar  Tighearna.  Amen. 

GU'n  gleidheadh  sìth  Dhè  a  tha  os  ceann  gach  uile 
thuigse,  'ur  cridheachan  agus  'ur  n-inntinnean 
ann  an  eòlas  agus  ann  an  gràdh  Dhè,  agus  a  Mhic  Iosa 
Criosd  ar  Tighearna.  Agus  gu'n  robh  beannachadh 
Dhè  Uile-chumhachdaich,  an  Athar,  a'  Mhic,  agus  an 
Spioraid  naoimh,  'n  'ur  measg,  agus  gu'n  gabhadh  e 
còmhnuidh  maille  ruibh  do  ghnàth.  Amen. 


JI  A  Gus  feumaidh  e  'bhi  air  a  nochdadh  an  so  do'n 
Deacon,  gu  feum  e  fuireach  bliadhna  iomlan  's 
an  Oifig  sin  mar  Dheacon  ( mur  a  faicear  iomchuidh 
leis  an  Easbuig  air  son  aobhairean  reusanta )  a  chum 
gu7m  bi  e  foirfe,  agus  làn-eòlach  air  na  nithibh  a 
hhuineas  do  fhrithealadh  na  h-Eaglais.  Agus  ma 
gheibhear  fìrinneach  agus  dùrachdach  e,  ann  an  cur 
'an  gnìomh  na  h-Oifig  sin,  feudaidh  e  'bhi  air  a  ghabh- 
ail  a  steach  do  dK  Ordugh  na  Sagartachd  le  Easbuig  a, 
sgìreachd,  air  na  h-àmaibh  a  tha  socraichte  ann  an 
Lagh  na  h-Eaglais ;  no  ma  bhitheas  aobhar  èigin 
ann,  air  Dòmlmach,  no  air  Là-naomh  eile,  ann  an 
làthair  na  h-Eaglais,  air  an  dòigh,  agus  a  rèir  na 
riaqhailt  a  leanas  an  dèigh  so. 
560 


f  AN  RIAGHAILT  AGUS  AN  DOIGH 
AIR  SON  ORDUCHADH  SHAGARTAN, 


11  Air  teachd  do'n  là  a  shònraicheadh  leis  an  Easbuig, 
an  dèigh  do'n  Urnuigh-Mhaidne  crìochnachadh,  bithidh 
Searmoin  no  Earail  ann,  a'  nochdadh  Dleasannais  agus 
Oifig  nan  daoine  sin  a  thig  gu  'bhi  air  an  gabhail  a 
steach  do  dh'  Oifig  nan  Sagartan  ;  cia  feumail  's  a  tha 
an  t-Ordugh  sin  ann  an  Eaglais  Chriosd ;  agus  mar 
an  ceudna  cia  mar  bu  chòir  do'n  t-sluagh  meas  a  bhi 
aca  orra  'n  an  Oifig. 

11  Air  tùs  cuiridh  an  t-Ard-Dheacon,  no  mur  a  bi  esan 
a?  làthair,  an  t-aon  a  tha  air  a  shnidheachadh  'n  a  àite, 
ann  an  làthair  an  Easbuig  air  dha  suidhe  'n  a  Chaithir 
am  fagus  do'n  Bhòrd  naomh,  iadsan  uile  a  tha  gu 
}bhi  air  an  orduchadh  'n  an  Sagartaibh  air  an  là  sin 
(gach  aon  diubh  sgeadaichte  gu  h-iomchuidh)  agus 
their  e, 

AThair  urramaich  ann  an  Dia,  tha  mi  'our  nan  daoine 
so  'n  'ur  làthair-se,  gu  'bhi  air  an  gabhail  a 
steach  do  dh'  Ordugh  nan  Sagartan. 

11  An  t-Easbuig. 

THoir  an  aire  gu  bheil  na  daoine  a  chuir  thu  'n  ar 
làthair  iomchuidh  agus  freagarrach,  a  thaobh  am 
fòghluim  agus  an  caithe-beatha  dhiadhaidh,  am  Minis- 
treileachd  a  chur  gu  h-iomchuidh  'an  gnìomh,  chum  onoir 
Dhè  agus  togail  a  suas  'Eaglais  's  a'  chreidimh. 

11  Freagraidh  an  t-Ard-Dheacon. 

Dh'  fhiosraich  mi  dhiubh,  agus  mar  an  ceudna  cheas- 
naich  mi  iad,  agus  tha  mi  'smuainteachadh  gu  bheil  iad 
freagarrach. 

11  A n  sin  their  an  t-Easbuig  ris  an  t-sluagh. 

ADheadh  shluaigh,  is  iad  so  a'  mhuinntir  a  tha  rùn 
oirnn,  le  còmhnadh  Dhè,  a  ghabhail  a  steach  air 
an  là  'n  diugh  do  dh'  Oifig  naomh  na  Sagartachd.  Oir 
lir  dhuinn  a  mean-cheasnachadh  cha  d'  fhuair  sinn  aobhar 
teagaimh  sam  bith,  nach  'eil  iad  gu  laghail  air  an  gairm 
chum  an  Dreuchd  agus  am  Ministreileachd,  agus  nach 
'eil  iad  'n  an  daoinibh  freagarrach  air  an  son.  Ach 
gidheadh  ma  tha  neach  air  bith  agaibh  d'an  aithne 
aobhar-bacaidh  air  bith  no  coire  chomharaichte  ann  an 
aon  sam  bith  dhiubh,  a  thaobh  nach  bu  chòir  a  ghabhail  a 
steach  do'n  Mhinistreileachd  naomh  so,  thigeadh  e  'làthair 
ann  an  Ainm  Dhè,  agus  nochdadh  e  ciod  i  a'  choire  no 
an  t-aobhar-bacaidh  a  th'  ann. 

H  Agus  ma  bhitheas  coire  mhor  no  aobhar-bacaidh  air  a 
thoirt  air  aghaidh,  cuiridh  an  t-Easbuig  dàil  ann  an 
Orduchadh  an  Jhir  sin,  gus  am  bi  e  air  fhaotainn 
neò-chionfach  de'n  choire  a  chuireadh  as  a  leth. 

II  An  sin  ( air  do'n  Easbuig  urnuighean  a'  choimhthionail 
iarraidh  air  an  son-san  a  gheibhear  iomchuidh  gu  'bhi 
air  an  Orduchadh)  seinnidh,  no  their  e,  maille  ris  a' 
Chlèir  agus  ris  an  t-Sluagh  a  tha  'làthair,  an  Laoidh- 
dhiann,  leis  na  h-urnuighibh,  mar  a  tha  iad  air  an  cur 
a  mach  roimh  so  ann  an  Riaghailt  Orduchaidh  nan 
Deaconan  ;  ach  a  mhàin  anns  an  iarrtus  shònraichte  a  tha 
air  a  chur  riu  an  sin,  fàgar  a  mach  am  focal  [Deaconan], 
agus  cuirear  am  facal  [Sagartan]  'n  a  àite. 

H  Aii  sin  seinnear  no  theirear  an  t-Seirbhis  air  son  a' 
Chomanachaidh  ;  maille  ris  d  Ghuidhe,  ris  an  Litir,  agus 
ris  an  t-Soisgeul,  mar  a,  leànas. 

11  An  Guidhe. 

ADhè  Uile-chumhachdaich,  a  thabhartair  nan  uile 
nithe  maith',  a  shocraich  le  d'  'Spiorad  naomh 
caochladh  Orduighean  de  Mhinisteiribh  anns  an  Eaglais, 
gu  tròcaireach  amhairc  orra  so  do  sheirbhisich  a  tha  nis 
air  an  gairm  chum  Oifig  na  Sagartachd,  agus  mar  so  lìon 
iad  le  fìrinn  do  theagaisg,  agus  sgeadaich  iad  le  neò- 
chiontachd  caithe-beatha,  chum  araon  le  focalagus  ledeadh 

eisempleir  gu'n  dean  iad  seirbhis  dhìleas  dhuit  's  an 
Oifìg  so,  chum  glòire  d'  Ainme,  agus  togail  a  suas  d' 
Eaglais  's  a'  chreidimh,  tre  dheadh-thoillteanais  ar  Slàn- 
uidhir  Iosa  Criosd,  a  tha  beò  agus  a'  riaghladh  maille 
riut-sa  agus  ris  an  Spiorad  naomh,  saoghal  gun  chrìoch. 
Amen. 

H  An  Litir.    Eph.  iv.  7< 

THugadh  gràs  do  gach  aon  againn,  a  rèir  tomhais 
tiodhlaic  Chriosd.  Uime  sin  tha  e  ag  ràdh, 
Air  dol  suas  da  an  àird,  thug  e  bruid  'am  braighdeanas, 
agus  thug  e  tiodhlacan  do  dhaoinibh.  (A  nis  gu'n  deach- 
aidh  e  suas,  ciod  e,  ach  gu'n  deachaidh  e  air  tùs  sìos  gu 
ionadaibh  ìochdarach  na  talmhainn'?  An  ti  a  chaidh 
sìos,  is  e  sin  fèin  a  chaidh  suas  mar  an  ceudna  gu  ro  àrd 
os  ceann  nan  uile  nèamh,  chum  gu'n  lìonadh  e  na  h-uile 
nithe.)  Agus  thug  e  dream  àraidh  gu  'bhi  'n  an  Abstol- 
aibh,  dream  eile  gu  'bhi  'n  am  Fàidhibh,  agus  dream  eile 
gu  'bhi  'n  an  Soisgeulaichibh,  agus  dream  eile  gu  'bhi  'n  an 
Aodhairibh,  agus  'n  an  Luchd-teagaisg,  chum  na  naoiinh 
a  dheasachadh,  chum  oibre  na  ministreileachd,  chum 
togail  suas  cuirp  Chriosd  ;  gus  an  tig  sinn  uile  ann  an 
aonachd  a'  chreidimh,  agus  eòlais  Mhic  Dhè,  chum  duine 
iomlain,  chum  tomhais  àirde  lànachd  Chriosd. 

*H  An  dèigh  so  leughar  air  son  an  t-Soisgeil  earrann  de  'n 
Naothamh  Caibideil  de  Naomh  Mata,  mar  a  leanas. 
N.  Mata  ix.  36. 

AN  uair  a  chunnaic  Iosa  an  sluagh,  ghabh  e  truas 
diubh,  air  son  gu'n  robh  iad  air  fannachadh,  agus 
air  an  sgapadh  o  'chèile,  mar  chaoraich  aig  nach  'eil 
buachaille.  An  sin  thubhairt  e  r'a  dheisciobluibh,  Gu 
deimhin  is  mòr  am  fogharadh,  ach  is  tearc  an  luchd-oibre. 
TJime  sin  guidhibh-se  air  Tighearn  an  fhogharaidh,  luchd- 
oibre  'chur  a  mach  'chum  'fhogharaidh  fèin. 

11  No  an  t-aon  so  a  leanas  as  an  Deicheamh  Caibideil  de 
Naomh  Eoin. 

N.  Eoin  x.  1. 

GU  deimhin  deimhin  tha  mi  ag  ràdh  ruibh,  An  ti  nach 
tèid  a  stigh  troimh  an  dorus  do  chrò  nan  caorach, 
ach  a  thèid  suas  air  sheòl  eile,  is  gaduiche  agus  fear- 
reubainn*  e.    Ach  an  ti  a  thèid  a  steach  air  an  dorus, 

is  esan  buachaille  nan  caorach.  Dhà-san  fosglaidh  an 
clorsair,  agus  èisdidh  na  caoraich  r'a  ghuth ;  agus  gair- 
midh  e  a  chaoraich  fèin  air  an  ainm,  agus  treòraichidh  e 
mach  iad.  Agus  an  uair  a  chuireas  e  mach  a  chaoraich 
fèin,  imichidh  e  rompa,  agus  leanaidh  na  caoraich  e  ;  oir 
is  aithne  dhoibh  a  ghuth.  Agus  cha  lean  iad  coig- 
reach,  ach  teichidh  iad  uaith  ;  do  bhrìgh  nach  aithne 
dhoibh  guth  choigreach.  An  cosamhlachd  so  labhair 
Iosa  riu,  ach  cha  do  thuig  iadsan  ciod  iad  na 
nithean  a  labhair  e  riu.  An  sin  thubhairt  Iosa  riu  a  rìs, 
Gu  deimhin  deimhin  tha  mi  ag  ràdh  ruibh,  gur  mise  dorus 
nan  caorach.  Iadsan  uile  a  thàinig  romham-sa,  is  gad- 
uichean  agus  luchd-reubainn  iad  ;  ach  cha  d'  èisd  na 
caoraich  riu.  Is  mise  an  dorus,  ma  thèid  neach  air  bith 
steach  tromham-sa,  tèarnar  e,  agus  thèid  e  steach  agus  a 
mach,  agus  gheibh  e  ionaltradh.  Cha  tig  an  gaduiche 
ach  a  ghoid,  agus  a  mharbhadh,  agus  a  mhilleadh : 
thàinig  mise  chum  gu'm  bitheadh  beatha  aca,  agus  gu'm 
bitheadh  i  aca  na's  pailte.  Is  mise  am  Buachaille  maith  : 
leigidh  am  Buachaille  maith  'anam  sìos  air  son  nan  caor- 
ach.  Ach  am  fear-tuarasdail,  agus  an  ti  nach  e  am 
buachaille,  agus  nach  leis  fèin  na  caoraich,  chi  e  am 
madadh-alluidh  a'  teachd,  agus  fàgaidh  e  na  caoraich, 
agus  teichidh  e  ;  agus  glacaidh  am  madadh-alluidh  iad, 
agus  sgapaidh  e  na  caoraich.  Ach  teichidh  am  fear- 
tuarasdail,  a  chionn  gur  fear-tuarasdail  e,  agus  naeh  'eil 
suim  aige  de  na  caoraich.  Is  mise  am  Buachaille  maith, 
agus  is  aithne  dhomh  mo  chaoraich  fèin,  agus  aithnichear 
le  m'  chaoraich  fèin  mi.  Mar  is  aithne  do'n  Athair  mise, 
mar  sin  is  aithne  dhomh-sa  an  t-Athair ;  agus  tha  mi 
'leigeadh  m'  anama  sìos  air  son  nan  caorach.  Agus  tha 
caoraich  eile  agam  nach  'eil  de'n  chrò  so :  is  èigin  domh 
iad  sin  mar  an  ceudna  'thoirt  a  stigh,  agus  èisdidh 
iad  ri  m'  ghuth  ;  agus  bithidh  aon  treud  ann,  agus  aon 
bhuachaille. 

1  An  sin  air  do'n  Easbuig  suidhe  'n  a  Chaithir  [bheir  e  air 
gach  aon  diubh  Mionnan  mu  Ard-uachdaranachd  an  Rìgh 
a  ghabhail,  mar  a  tha  e  roimh  so  air  a  chur  a  mach  anns 
an  Riaghailt  air  son  Orduchadh  Dheaconan. 

U  Agus  an  deigh  siu^  labhraidh  e  riu  mar  a  leanas. 

CHuala  sibh,  a  bhràithrean,  '11  'ur  ceasnachadh  uaig- 
neach,  cho  maith  a's  anns  an  earail  a  thugadh 
564 


Qrduchadh  Shagartan. 


dhuibh  a  nis,  agus  mar  an  ceudna  anns  na  Leasain 
naomh'  a  thugadh  as  an  t-Soisgeul  agus  bho  sgrìobhaidh- 
ibh  nan  Abstol,  ciod  i  àrd-inbhe,  agus  mòr-chudthrom 
na  h-Oifig  so,  a  dh'  ionnsuidh  an  do  ghairmeadh  sibh. 
Agus  tha  sinn  a  nis  'g  'ur  n-earalachadh  a  rìs  ann  an 
Ainm  ar  Tighearna  Iosa  Criosd,  gu'n  gleidh  sibh  air 
chuimhne  cia  àrd  an  inbhe,  agus  cia  cudthromach 
an  oifig  agus  an  dreuchd  a  dh'  ionnsuidh  an  do  ghair- 
meadh  sibh  :  'S  e  sin  ri  ràdh,  gu  'bhi  'n  'ur  teachdairibh, 
'n  'ur  luchd-faire,  agus  'n  'ur  stiùbhardaibh  aig  an  Tigh- 
earn ;  gu  teagasg  agus  gu  comhairleachadh,  gu  beath- 
achadh  agus  gu  solar  a  dheanamh  air  son  teaghlaich  an 
Tighearna  ;  gu  rannsachadh  air  son  chaorach  Chriosd  a 
tha  air  an  sgapadh,  agus  air  son  a  chloinne  a  tha  air 
feadh  an  t-saoghail  aingidh  so,  chum  gu'm  bi  iad  air  an 
sàbhaladh  gu  sìorruidh  tre  Chriosd. 

Uime  sin  gleidhibh  a  ghnàth  gu  diongmhalta  'n  'ur 
cuimhne,  cia  mòr  an  t-ionmhas  a  chuireadh  air  'ur  curam. 
Oir  is  iad  caorich  Chriosd,  a  cheannaich  e  le  'bhàs,  agus 
air  son  an  do  dhòirt  e  'fhuil.  'S  i  an  Eaglais  agus  's  e 
an  coimhthional  a  tha  agaibh  ri  sheirbhiseachadh,  a  chèile 
agus  a'  chorp-san.  Agus  ma  thachras  dochann  no  aobhar- 
bacaidh  aon  chuid  do'n  Eaglais  sin,  no  do  dh'  aon  air 
bith  d'a  buill  le  'ur  mi-churam-sa,  's  aithne  dhuibh  meud 
na  coire,  agus  cuideachd  am  peanas  uamhasach  a  thig  'n 
a  lorg.  Air  an  aobhar  sin  smuaintichibh  annaibh  fèin 
air  crìch  'ur  ministreileachd  a  thaobh  cloinne  Dhè,  a 
thaobh  cèile  agus  cuirp  Chriosd  ;  agus  thugaibh  an  aire 
nach  sguir  sibh  a  chaoidh  do  'ur  saothair,  do  'ur  curam 
agus  do  'ur  dìchioll,  gus  an  dean  sibh  gach  ni  a  tha  'n  'ur 
comas,  a  rèir  'ur  dleasannais  cheangailte,  gu  toirt  gach 
neach  a  tha  no  'bhitheas  air  an  cur  fo  'ur  curam,  chum 
còrdaidh  ann  an  creidimh  agus  eòlas  Dè,  chum  foirfeachd 
agus  iomlanachd  aoise  ann  an  Criosd,  chum  's  nach  bi 
àite  air  bith  air  'fhàgail  'n  'ur  measg,  aon  chuid  air  son 
mearachd  's  a'  Chreidimh,  no  air  son  droch  Chaithe-beatha. 

XJime  sin  bho  'n  a  tha  'ur  n-Oifig  araon  cho  òirdheirc, 
agus  cho  duilich,  tha  sibh  'faicinn  ciod  e  am  mòr-churam 
agus  an  dìchioll  leis  an  còir  dhuibh  saothrachadh,  araon  a 
chum  gu  nochd  sibh  sibh  fèin  dìleas  agus  taingeil  do'n 
Tighearn  sin  a  shuidhich  sibh  'n  a  leithid  do  dh'  àrd 
inbhe  ;  agus  cuideachd  a  chum  gu'm  bi  sibh  faicilleach 

nach  toir  sibh  fèin  oilbheum  agus  nach  bi  sibh  'n 
Jur  n-aobhar  oilbheim  do  dhaoinibh  eile.  Gidheadh 
cha-n  urrainn  duibh  inntinn  agus  toil  a  bhi  agaibh 
uaibh  fèin  chum  so ;  oir  tha  an  toil  agus  an  comas  so  air 
an  toirt  le  Dia  a  mhàin  :  Uime  sin  tha  e  iomchuidh, 
agus  feumail  dhuibh  guidhe  gu  dùrachdach  air  son  a 
Spioraid  naoimh.  Agus  a  chionn  nach  urrainn  sibh  le 
meadhon  air  bith  eile,  a  leithid  so  de  dh'  obair  chudthrom- 
ach  a  bhuineas  do  shàbhaladh  dhaoine  choimhlionadh, 
ach  le  teagasg  agus  earail  air  an  toirt  o  na  Sgriobtuiribh 
naomha,  agus  le  caithe-beatha  a  tha  'comh-chòrdadh  riu  ; 
smuaintichibh  cia  dìchiollach  a  bu  chòir  dhuibh  a  bhi 
ann  an  leughadh  agus  ann  am  fòghlum  nan  Sgriobtuirean, 
agus  ann  an  dealbhadh  araon  'ur  giùlain  fèin,  agus  na 
muinntir  sin  a  bhuineas  gu  sònraichte  dhuibh,  a  rèir 
riaghailt  nan  Sgriobtuirean  ceudna  :  Agus  air  son  an 
aobhair  cheudna,  cionnus  bu  chòir  dhuibh  (cho  fad  agus 
is  urrainn  sibh)  gach  curam  agus  gnothach  saoghalta 
threigsinn  agus  a  chur  gu  taobh. 

Tha  deadh  dhòchas  againn  gu'n  do  bheachd-smuainich 
agus  gu'n  do  bhreithnich  sibh  annaibh  fèin  air  na  nithibh 
so  bho  chionn  f  ada  ;  agus  gu'n  do  chuir  sibh  da  rìreadh 
romhaibh  tre  ghràs  Dhè,  gu'n  d'  thugadh  sibh  sibh  fèin 
gu  h-iomlan  a  suas  do'n  Oifig  so,  anns  bu  deònach  le  Dia 
'ur  gairm  ;  Air  chor  a'  mheud  's  a  tha  'n  'ur  comas,  gu'n 
leag  sibh  'ur  n-inntinn  gu  leir  air  an  aon  ni  so  agus  gu'n 
tarruing  sibh  'ur  n-uile  churam  agus  rùintean  chum  na 
slighe  so ;  agus  gu'n  guidh  sibh  a  ghnàth  air  Dia  an 
t-Athair,  air  son  còmhnaidh  nèamhaidh  a  Spioraid 
naoimh  trìd  ar  n-Eadar-mheadonair  agus  ar  n-aon  Slàn- 
uidhir  Iosa  Criosd ;  chum  le  leughadh  laitheil  agus 
beachd-smuaineachadh  air  na  Sgriobtuiribh  gu  fàs  sibh 
na's  iomlaine  agus  na's  làidire  'n  'ur  ministreileachd, 
agus  gu'n  dean  sibh  dìchioll  bho  àm  gu  àm,  air  'ur 
caithe-beatha  fèin  agus  'ur  cuideachd  a  naomhachadh, 
agus  a  chomh-chumadh  a  rèir  riaghailt  agus  teagaisg 
Chriosd,  chum  gu'm  bi  sibh  'n  'ur  eisempleiribh  agus 
'n  'ur  samhlaidhibh  fallain  agus  diadhaidh  do'n  t-sluagh 
gu  leantuinn. 

Agus  a  nis  a  chum  's  gu'n  tuig  coimhthional  Chriosd 
a  tha  'làthair  an  so,  'ur  n-inntinnean  agus  'ur  rùintean 
anns  na  nithibh  sin,  agus  a  chum  's  gu'n  gluais  'ur 

566 


Orduchadh  Shagartan, 


gealladh  so  na's  mò  sibh  fèin  gu  coimhlionadh  'ur  dleas- 
annas,  freagraidh  sibh  gu  soilleir  na  nithe  so,  a  dh' 
fheòraicheas  sinn  dhibh  'g  an  taobh  ann  an  Ainm  Dhè, 
agus  'Eaglais. 

AM  bheil  sibh  a'  smuainteachadh  'n  'ur  cridhe  gu 
bheil  sibh  gu  fìrinneach  air  'ur  gairm,  a  rèir 
toil'  ar  Tighearn'  Iosa  Criosd,  agus  Riaghailt  Eaglais  Shas- 
unn  so,  gu  Ordugh  agus  Ministreileachd  na  Sagartachd  ? 

Freagairt. 
Tha  mi  'smuainteachadh  gu  bheil. 

An  t-Easbuig. 

AM  bheil  cinnt  agaibh  gu  bheil  gach  Teagasg  nach 
gabh  seachnadh  air  son  sàbhalaidh  shìorruidh  tre 
chreidimh  ann  an  Iosa  Criosd  air  a  chur  sìos  gu  h-iomlan 
anns  na  Sgriobtuiribh  naomha  1  Agus  am  bheil  sibh  a' 
cur  romhaibh  gu'n  teagaisg  sibh  an  sluagh  a  chuireadh 
fo  'ur  curam  as  na  Sgriobtuiribh  ceudna,  agus  nach 
teagaisg  sibh  ni  air  bith  (mar  ni  nach  gabh  seachnadh 
air  son  slàinte  shìorruidh)  ach  a'  leithid  's  a  bhitheas 
cinnt  agaibh  a  ghabhas  toirt  as  an  Sgriobtuir  agus  a  bhi 
air  a  dhearbhadh  leis  ? 

Freagairt. 

Tha  a'  chinnt  sin  agam,  agus  chuir  mi  romham  sin  tre 
ghràs  Dhè. 

An  t-Easbuig. 

AN  àill  leibh  fìor  dhìchioll  a  dheanamh  a  ghnàth  ann 
am  f  rithealadh  Teagaisg  agus  Shacramaidean,  agus 
Riaghailt  Chriosd,  mar  a  dh'  àithn  an  Tighearn,  agus  mar 
a  ghabh  an  Eaglais  agus  an  Rìoghachd  so  riu,  a  rèir 
Aitheantan  Dhè ;  air  chor  's  gu'n  teagaisg  sibh  an  sluagh 
a  chuireadh  air  'ur  curam  agus  fo  'ur  stiuradh,  gu  gleidh- 
eadh  agus  gu  coimhead  nan  nithe  ceudna  leis  gach  uile 
dhìchioll  1 

Freagairt. 

Is  àill  leam  sin  a  dheanamh  le  còmhnadh  an  Tighearna. 

A n  t-Easbuig. 

AM  bi  sibh  deas  leis  gach  uile  fhìor  dhìchioll  a  chum 
gach  teagasg  mearachdach  agus  coimheach,  a  tha 

'n  aghaidh  focail  Dhè  fhuadach  agus  fhògradh  ;  agus 
araon  gu  follaiseach  agus  ann  an  uaigneas,  a'  mhuinntir 
a  tha  tinn  cho  maith  ris  a'  mhuinntir  a  tha  slàn  fo  'ur 
curam  a  chomhairleachadh  agus  earalachadh,  mar  a 
bhitheas  feum  air,  agus  mar  a  bhitheas  cothrom  air  a 
thoirt  dhuibh  ? 

Freagairt. 

Bithidh  mi  deas,  air  do'n  Tighearn  a  bhi  'n  a  Fhear- 
còmhnaidh  dhomh. 

An  t-Easbuig. 

AN  àill  leibh  a  bhi  dùrachdach  ann  an  urnuighibh, 
agus  ann  an  leughadh  nan  Sgriobtuirean  naomha, 
agus  'n  a'  leithid  de  dh'  ionnsachadh  's  a  tha  'cuideachadh 
chum  an  tuigsinn,  agus  an  cuir  sibh  gu  taobh  ionnsach- 
adh  saoghalta  agus  feòlmhor  1 

Freagairt. 

Ni  mi  dìchioll  air  so  a  dheanamh,  air  do'n  Tighearn  a 
bhi  'n  a  Fhear-còmhnaidh  dhomh. 

An  t-Easbuig. 

AN  àill  leibh  'ur  dichioll  a  dheanamh  a  chum  'ur 
pearsannan  f èin  agus  'ur  teaghlaichean  a  riaghladh 
agus  a  chomh-chumadh,  a  rèir  Teagaisg  Chriosd,  agus 
sibh  fèin  agus  iadsan  a  dheanamh,  a'  mheud  agus  is 
urrainn  sibh,  'n  'ur  deadh  eiseimpleiribh  agus  shamh- 
laidhibh  do  threud  Chriosd  1 

Freagairt. 

.  Leagaidh  mi  m'  inntinn  air  a'  sin,  air  do'n  Tighearn  a 
bhi  'n  a  Fhear-còmhnaidh  dhomh. 

An  t-Easbuig. 

AN  àill  leibh  cho  fad  agus  is  comasach  dhuibh,  fois, 
sìth  agus  gràdh  a  ghleidheadh  a  suas  agus  a  chur 
air  aghaidh  am  measg  uile  shluaigh  Chriosdail,  agus  gu 
sònraichte  'n  am  measg-san  a  tha  no  a  bhitheas  air  an 
cur  fo  'ur  curam  1 

Freagairt. 

Is  àill  leam  sin  a  dheanamh,  air  do'n  Tighearn  a  bhi 
'n  a  Fhear-còmhnaidh  dhomh. 

An  t-Easbuig. 

AN  àill  leibh  gèill  a  thoirt  do'n  Ard-fhear-ùghdarrais 
a  bhitheas  thairis  oirbh  agus  do  na  h-àrd  Mhinis- 
teiribh  eile,  d'an  tugadh  curam  agus  riaghladh  thairis 
oirbh  ;  a'  leantuinn  an  earailean  diadhaidh  le  inntinn 
aoibhnich  agus  deadh  rùn,  agus  'g  'ur  strìochdadh  fèin 
d'am  breithibh  diadhaidh  1 

Freagairt. 

Is  àill  leam  sin  a  dheanamh,  air  do'n  Tighearn  a  bhi 
'n  a  Fhear-còmhnaidh  dhomh. 

H  An  sin  air  do'n  Easbuiy  èiridh  suas,  their  e, 

Dla  Uile-chumhachdach,  a  thug  dhuibh  an  toil  so 
a  chum  na  nithe  so  uile  a  dheanamh,  Gu'n 
deònaicheadh  e  dhuibh  mar  an  ceudna  neart  agus  comas 
gu  'n  coimhlionadh  ;  chum  's  gu'n  crìochnaich  e  'obair  a 
thòisich  e  annaibh  trìd  Iosa  Criosd  ar  Tighearna.  Amen. 

1ì  An  dèigh  so  iarrar  air  a'  Choimhthional  an  urnuighean 
agus  an  athchuingean  ùmhal  a  dheanamh  gu  h-uaig- 
neach  ri  Dia  air  son  nan  nithe  so  uile  :  Agus  air  son 
nan  urnuighean  sin,  gleidhear  tosd  car  seaV . 

51  An  dèigh  so  (air  dhoibh-san  a  tha  ri  'bhi  air  an 
Orduchadh  'n  an  Sagartaibh  a  bhi  uile  air  an 
glùinibh )  seinnear  no  theirear  leis  an  Easbuig  Veni, 
Creator  Spiritus ;  tòisichidh  an  t-Easbuig,  agus  freag- 
raidh  na  Sagartan  agus  muinntir  eile  a  bhitheas  «' 
làthair  e,  rann  ma  seach,  mar  a  leanas. 

ASpioraid  naoimh,  ar  n-anma  gluais, 
'Us  soillsich  iad  le  tein'  o  shuas. 
'S  tu  Spiorad-ungaidh  do  chuid  sluaigh, 
'Tha  'toirt  dhoibh  tiodhlac  nan  seachd  buaidh\ 
Bho  d'  Ungadh  beannaicht',  nèamhaidh,  àigh, 
Thig  beatha,  comhfhurtachd,  's  teas-ghràdh. 
Le  d'  sholus  fìorghlan,  dealrach,  buan, 
Gach  duibhr'  yus  aineolas  cuir  uainn. 

Ar  n-ungadh  dean,  's  gach  gruaim  tog  dhinn 

Le  lànachd  mhòir  do  ghràis  ro  ghrinn' ; 
Cuir  sìth  'n  ar  tìr,  cuir  nàimh  fa-sgaoil : 
Cha-n  eagal  duinn  fo  oV  stiuradh  gaoil. 
An  t-Athair  taisbein  duinn  's  am  Mac, 
Aon  Dia,  leat  fhèin,  'tha  uatha  'teachd, 
A  chum,  0  Athair,  's  a  Mhic  chaoimh, 
'S  a  Spioraid  mhbir,  aon  Trionaid  naomh, 

Luaidh  gu'n  dean  sinn  air  do  mhaitheas, 
Feadh  gach  linn  gu  h-àrd  'am  flaitheas. 

U  ffo  so. 

TUirlinn,  a  Spioraid  Dhè  bhith-bhuain, 
'tha  'teachd  o'n  ionad  naomh, 
Araon  o'n  Athair  'us  o'n  Mhac, 

Dia  'ghràidh  's  na  sìochaint  chaoimh' 
Ar  n-inntinnean  's  ar  cridheachan 
le  d'  ghràsaibh  nèamhaidh  lìon, 
Chum  fìrinn  agus  diadhaidheachd 

gu'n  lean  sinn  thar  gach  ni. 
'S  tu  fhèin  gun  cheist  an  Comhfhurtair, 

's  gach  aimsir  bròin  'us  truaigh'  : 
Fìor-thìodhlac  nèamhaidh  Dhè  ro  mhòir, 

nach  urrainn  teang'  a  luaidh. 
'S  tu  tobar  agus  f  uaran  beò 

gach  sonais  'thig  à  nèamh  ; 
An  teine  glan,  an  gràdh  cho  caomh, 

's  an  t-Ungadh  fìor  Hha  sèimh. 
Air  do  shàr  bhuaidhibh  ioma-fillt', 

leag  Eaglais  Chrìosd  a  stèidh  : 
Air  cridhJ  namfìrean  tha  do  lagh, 

sgrìobhta  le  làmhan  Dhè. 
A  rèir  do  gheallaidh  f  hèin,  ar  Triath, 

's  tu  'ghluaiseas  sinn  le  d'  ghràs, 
Chum  cliu  ar  Dè,  le  d'  chòmhnadh  deas, 

a  chur  'an  cèill  le  bàigh. 
Do  shoillse  nèamhaidh,  'Spioraid  naoimh, 

gu  pailt  'n  ar  n-inntinn  dòirt, 
G'  ar  brosnachadh  'an  seirbhis  Dhè, 

le  eud  gun  sgìos,  gun  ghò. 
'N  ar  n-èucail  deònaich  neart  'us  slàint', 
(ar  laigse  dhuits'  is  eòl) 
570 


Orduchadh  Shagartan. 


A  chum  nach  buadhaich  thairis  oirnn 

An  Diabh'l,  an  saogh'l,  no  'n  fheòil. 
Ar  nàmhaid  fuadaich  fada  uainn, 

'us  suidhich  gu  neo-ghann 
'N  ar  cridhe  sìth  ri  Dia  's  ri  daoin' 

(an  tairbh'  is  feàrr  a  th'  ann). 
'S  do  bhrìgh  gur  tusa  fhèin,  a  Dhè, 

ar  n-iùl  's  ar  ceannard  trèun, 
Gach  eangach  peacaidh  seachnar  leinn, 

's  ar  ceum  cha  chlaon  uait  fhèin. 
Mòr  phailteas  agus  neart  do  ghràis, 

'DÌna,  deònaich  dhuinn  a  ghnàth, 
'S  gu'm  bi  thu  dhuinn  a'  d'  chomfhurtair 

's  a'd'  thaic'  air  là  a'  bhràth. 
De  chòmh-stri  'us  de  dh'  aimhreit  uilc, 

'Dhia,  bristear  leat  gach  bann, 
'Us  teannaich  snaim'  na  sìth'  's  a'  ghràidh, 

's  a'  Chrìosdachd  mhòir  g-  a  ceann. 
Thoir  gràs  a  chum  's  gu'n  aithnich  sinn 

an  t-Athair  neartmhor,  naomh  ; 
'S  gu'm  faic  ar  suiiean  sealladh  àigh 

air  Iosa  ' Aon  Mha,c  caomh. 
A  chum  's  gu'n  aidich  sinn  gach  àm, 

le  creidimh  iomlan,  fìor, 
Spiorad  an  Athar  'us  a'  Mhic, 

tri  pearsa,  ach  aon  Dia. 


Do  Dhia  an  t-Athair,  cliu  'us  glòir, 
'us  fòs  d'a  Mhac  ro  chaomh, 

'S  do  Spiorad  naomh  nan  uile  ghràs, 

co-ionnan,  tri  'an  aon. 
'Us  guidheamaid  gu'n  deònaichear 

Spiorad  ro  naomh  ar  Dè, 
Dhoibh-san  gu  le'ir  le  'n  luaidhear  ' Ainm, 

bho  so  a  mach  gach  rè. 

Amen. 

H  An  dèigh  so,  ni  an  t-Easbuig  urnuigh  air  an  dòigh  so, 
ag  ràdJi, 

Deanamaid  urnuigh. 

ADhè  Uile-chumhachdaich  agus  Athair  nèamhaidh, 
a  thug  o  d'  ghràdh  agus  o  d'  mhaitheas  neo- 

chviochnach  dhuinne,  d'aon  Mhac  ro  ionmhuinn  Iosa 
Criosd,  gu  'bhi  'n  a  Fhear-saoraidh  dhuinn,  agus  'n  a 
XJghdair  beatha  shìorruidh ;  an  ti  air  dha  ar  saorsa  a 
dheanamh  iomlan  le  'bhàs,  agus  dol  a  suas  gu  nèamh,  a 
chuir  a  mach  do'n  t-saoghal  'Abstolan,  'Fhàidhean,  a 
Shoisgeulaichean,a  Luchd-teagaisg  agus  'Aodhairean,  agus 
le  'n  saothair  agus  le'm  ministreileachd-san  chruinnich  e  ri 
'chèile  mòr-threud  ann  an  uile  cheàrnaibh  an  domhain, 
chum  gu'n  taisbeineadh  iad  a  mach  cliu  sìorruidh  d' 
Ainme  naoimh  fèin  :  Air  son  nan  sochairean  mòra  so  a 
tha  'teachd  o  d'  mhaitheas  sìorruidh,  agus  air  son  's  gu'm 
bu  deònach  leat  do  sheirbhisich  a  tha  so  'làthair,  a 
ghairm  chum  na  h-Oifig  agus  na  ministreileachd  cheudna 
a  shuidhicheadh  air  son  sàbhalaidh  a'  chinne-daoine,  tha 
sinn  a'  toirt  buidheachais  o'r  n-uile  chridhe  dhuit,  tha 
sinn  a'  toirt  molaidh  agus  aoraidh  dhuit :  agus  gu 
h-ùmhal  tha  sinn  a'  guidhe  ort  tre  an  ti  cheudna  do 
Mhac  beannaichte,  gu'n  deònaich  thu  do  na  h-uile  a  tha 
'gairm  air  d'  Ainm  naomh  an  so  no  'n  àite  air  bith  eile, 
gu'm  buanaich  sinn  'g  ar  nochdadh  fèin  taingeil  dhuit-sa 
air  son  nan  sochairean  so  agus  air  son  d'  uile  shochairean 
eile,  agus  gu'm  meudaich  sinn  agus  gu'n  tèid  sinn  air  ar 
n-aghaidh  gach  là  ann  an  eòlas  ort-sa  agus  'an  creidimh 
annad-sa  agus  ann  ad  Mhac,  trìd  an  Spioraid  naoimh. 
Chum  gu'm  bitheadh  d'  Ainm  naomh  gu  sìorruidh  air  a 
ghlòrachadh,  agus  do  rìoghachd  bheannaichte  air  a 
meudachadh,  le  d'  Mhinisteiribh  so,  cho  maith  agus 
leo-san  thairis  air  am  bi  iad  air  an  suidheachadh  mar  do 
Mhinisteirean,  tre  an  ti  cheudna  do  Mhac  Iosa  Criosd 
ar  Tighearn,  a  tha  beò  agus  a'  riaghladh  maille  riut-sa 
ann  an  aonachd  an  Spioraid  naoimh  cheudna,  saoghal 
gun  chrìoch.  Amen. 

U  Air  crìochnachadh  do7n  urnuigh  so,  leagaidh  an  t-Easbuig, 
maille  ris  na  Sagartaibh  a  tha  'làthair,  an  làmhanfa 
leth  air  ceann  gach  aoin  diubh-san  a  tha  'gabhail  Orduigh 
na  Sagartachd,  air  do  luchd-gabhail  an  Orduigh  a  bhi 
qu  h-ùmhal  air  an  glùinibh,  agus  their  an  t-Easbuig, 

GAbh  an  Spiorad  naomh  air  son  Oifig  agus  oibre 
Sagairt  ann  an  Eaglais  Dhè,  a  tha  'nis  air  'earbs- 
adh  riut  le  leagadh  ar  làmhan  ort.  Cò  air  bith  iad  d'am 
maith  thu  am  peacaidhean,  tha  iad  maithte  dhoibh  ; 

agus  cò  air  bith  iad  d'  an  cum  thu  am  peacaidhean  gun 
am  maitheadh,  tha  iad  air  an  cumail.  Agus  bi  thusa 
a'  d'  Fhear-frithealaidh  fìrinneach  air  Focal  Dè,  agus  air 
a  Shàcramaidibh  naomha  ;  ann  an  Ainm  an  Athar,  agus 
a'  Mhic,  agus  an  Spioraid  naoimh.  Amen. 

fl  An  sin  liùbhraidh  an  t-Easbuig  am  Bìobul.l  ann  an 
làimh  gach  aoin  diubh,  air  dhoibh  a  bhi  air  an  glùinibh, 
agus  their  e, 

GAbh  thusa  ùghdarras  gu  searmonachadh  Focail  Dè, 
agus  gu  frithealadh  nan  Sàcramaidean  naomha 
anns  a'  Choimhthionail,  far  an  suidheachar  thu  gu 
laghail  chum  sin  a  dheanamh. 

H  An  dèidh  so,  seinnear  na  theirear  Creud  Nicea,  agus  an 
dèigh  sin  thèid  an  t-Easbuig  air  aghaidh  ann  an  Seirbhis 
a'  Chomanachaidh,  agus  gabhaidh  iadsan  uile  a  fhuair 
Orduighean  e  còmhla,  agus  fanaidh  iad  's  a'  cheart  ionad 
's  an  robh  làmhan  air  an  leagadh  orra,  gus  an  gabh  iad 
an  Comanachadh. 

U  Air  do'n  Chomanachadh  criochnachadh,  an  dèigh  a! 
Ghuidhe  mu  dheireadh,  agus  dìreach  roimh  'n  Bheannach- 
adh,  theirear  na  Guidhean  so. 

AThair  ro  thròcairich,  tha  sinn  a'  guidhe  ort  gu'n 
cuir  thu  do  bheannachadh  nèamhaidh,  orra  so  do 
Sheirbhisich,  chum  's  gu'm  bi  iad  air  an  sgeadachadh  le 
fìreantachd,  agus  gu'm  bi  aig  d'  fhocal  air  a  labhairt  le'm 
beoil,  a  leithid  de  bhuaidh,  's  nach  labhrar  uair  air  bith 
'an  dìomhanas  e.  Deònaich  dhuinne  mar  an  ceudna  do 
ghràs  a  chum  èisdeachd  agus  gabhail  ris  an  ni  sin  a 
liùbhras  iadsan  à  d'  Fhocal  ro  naomh,  no  a  tha  'comh- 
chòrdadh  ris,  mar  mheadhonan  ar  sàbhalaidh ;  chum  'n 
ar  n-uile  bhriathraibh  agus  ghmomharaibh  gu'n  iarr 
sinn  do  ghlòir,  agus  meudachadh  do  BAoghachd,  trìd 
Iosa  Criosd  ar  Tighearna.  Amen. 

TReòraich  sinn,  O  'Thighearna,  'n  ar  n-uile  dheanadais 
le  d'  fhàbhar  ro  ghràsail,  agus  thoir  air  ar  n-agh- 
aidh  sinn  le  d'  shior  chòmhnadh,  a  chum  'n  ar  n-uile 
oibribh  a  thòisich,  a  bhuanaich,  agus  a  chrìochnaich  sinn 
annad-sa,  gu'n  glòraich  sinn  d'  Ainm  naomh,  agus  fa« 

dheoidh  le  d'  thròcair  gu'm  faigh  sinn  a'  bheatha  mhair» 
eannach,  trìd  Iosa  Criosd  ar  Tighearna.  Amen. 

GU'n  gleidheadh  sìth  Dhè  a  tha  os  ceann  gach  uile 
thuigse,  'ur  cridheachan  agus  'ur  n-inntinnean 
ann  an  eòlas  agus  ann  an  gràdh  Dhè,  agus  a  Mhic  Iosa 
Criosd  ar  Tighearna.  Agus  gu'n  robh  beannachadh 
Dhè  Uile  chumhachdaich,  an  Athar,  a'  Mhic,  agus  an 
Spioraid  naoimh  'n  'ur  measg;  agus  gu'n  gabhadh  e 
còmhnuidh  maille  ruibh  do  ghnàth.  Amen. 


1T  Gus  ma  bhitheas  Ordugh  Dheaconan  air  a  thoirt  do 
chuid,  agus  Ordugh  Sagartachd  do  chuid  eile  's 
an  aon  là  ;  Guirear  na  Deaconan  a'  làthair  an  toiseach, 
agus  an  sin  na  Sagartan.  Agus  is  leòir  an  Laoidh-dhiann 
a  ràdh  aon  uair  air  son  an  dà  orduigh.  Gnàthaichear  an 
dà  Ghuidhe  ;  an  toiseach  an  Guidhe  air  son  Dheaconan, 
agus  an  sin  an  Guidhe  air  son  Shagartan.  Bithidh  an 
Litir  air  a  toirt  bho  Eph.  iv.  7-13,  mar  a  bha  i  roimhe 
anns  an  t-Seirbhis  so.  Agus  dìreach  an  dèigh  so,  [gabhaidh 
iadsan  a  tha  gu  bhi  air  an  deanamh  'n  an  Deaconaibh 
Mionnan  mu  Ard-uachdaranachd  an  Rìgh,  agus]  bithidh  iad 
air  an  Ceasnachadh  agus  air  an  Orduchadh,  mar  a  sgrìobh- 
adh  roimh  so.  An  sin  air  do  aon  diubh  an  Soisgeul  a 
leughadh  ( a  bheirear  bho  N".  Mata  ix.  36-38,  mar  a  bha  e 
roimheanns  an  t-Seirbhis  so;  no  N.  Lucas  xii.  35-38  mara 
bha  e  roimhe  anns  an  Riaghailt  air  son  Orduchadh  Dheacon- 
an)  [gabhaidh  iadsan  a  tha  gu  'bhi  air  an  deanamh  'n  an 
Sagartaibh  Mionnan  mu  Ard-uachdaranachd  an  Rìgh  mar 
an  ceudna,  agus~\  bithidh  iad  air  an  Ceasnachadh  agus 
air  an  Orduchadh,  mar  a  dh?  àithneadh  roimh  so  's  an 
t-Seirbhis  so. 

An  Riaghailt  air  son  Orduchadh  no 
coisrigeadh 
ARD-EASBUIG,  no  EASBUIG  ; 
A  tha  'ghnath  ri  'bhi  DEANTA  AIR 

DOMHNACH    NO    La  NAOMH. 


11  An  uair  a  tha  gach  ni  gu  h-iomchuidh  air  'ullachadh 
's  an  Eaglais,  agus  air  a!  chur  'an  ordugh  ;  an  dèigh 
do  'n  Urnuigh-Mhaidne  crìochnachadh,  tòisichidh  an 
t-Ard-Easbuig  ( no  Easbuig  eile  a  tha  air  a  shònrachadh ) 
air  Seirbhis  a'  Chomanachaidh  ;  agus  is  e  so 

An  Guidhe. 

ADhè  Uile-chumhachdaich,  a  thug  tre  do  Mhac  losa 
Criosd  iomadh  tiodhlac  òirdheirc  do  d'  Abstolaibh 
naomha,  agus  a  dh'  àithn  dhoibh  do  threud  a  bheathach- 
adh ;  Thoir  gràs,  tha  sinn  a'  guidhe  ort,  do  na  h-uile 
Easbuigibh,  Buachaillibh  d'  Eaglais,  a  chum  's  gu'n 
searmonaich  iad  gu  dùrachdach  d'  Fhocal,  agus  gu'm 
fritheil  iad  gu  h-iomchuidh  a  Riaghailt  dhiadhaidh  ;  agus 
deònaich  do  'n  t-sluagh  an  ni  ceudna  'leantuinn  gu 
h-ùmhal,  a  chum  gu  faigh  iad  uile  crùn  na  glòire 
shìorruidh,  trìd  Iosa  Criosd  ar  Tighearna.  Amen. 

11  Agus  Leughaidh  Easbuig  eile 
An  Litir.    1  Tim.  iii.  1. 

IS  ràdh  fìor  so,  Ma  tha  togradh  aig  duine  air  bith  chum 
Dreuchd  Easbuig,  tha  e  'miannachadh  deadh  oibre. 
Uime  sin  is  còir  do  Easbuig  a  bhi  neo-lochdach,  'n  a  fhear 
aon  mhnatha,  faireil,  ciallach,  deadh-bheusach,  fialuidh, 
ealamh  gu  teagasg,  gun  bhi  'n  a  phòitear,  gun  bhi 

tuasaideach,  gun  bhi  dèidheil  air  buannachd  shalaich  % 
ach  macanta,  neo-thuasaideach,  neo-shanntach  ;  'n  a 
dhuine  a  riaghlas  a  thigh  fèin  gu  maith,  aig  am  bheil  a 
chlann  fo  smachd  maille  ris  an  uile  shuidheachadh- 
inntinn  ;  (Oir  mur  aithne  do  dhuine  a  thigh  fèin  a 
riaghladh,  cionnus  a  ghabhas  e  cùram  a  dh'  Eaglais  Dhè  ì) 
Gun  bhi  'n  a  nuadh-chreideach,  air  eagal  air  dha  'bhi 
air  atadh  le  uabhar,  gu'n  tuit  e  ann  an  dìteadh  an  diabhuil. 
Is  còir  dha  mar  an  ceudna,  deadh  theisteas  a  bhi  aige 
uatha-san  a  tha  'n  leth  muigh,  air  eagal  gu'n  tuit  e  ann 
an  scainnil,  agus  ann  an  ribe  an  diabhuil. 

11  No  so,  air  son  na  Litreach. 
Gnìomh.  xx.  17. 

CHuir  Pòl  fìos  o  Mhiletus  gu  Ephesus,  agus  ghairm 
e  d'a  ionnsuidh  seanairean  na  h-Eaglais.  Agus  an 
uair  a  thàinig  iad  d'a  ionnsuidh,  thubhairt  e  riu,  Tha 
fhios  agaibh  cionnus  a  bha  mi  'n  'ur  measg  anns  an  uile 
aimsir,  o'n  cheud  là  a  thàinig  mi  do'n  Asia,  a'  deanamh 
seirbhis  do  an  Tighearn  leis  gach  uile  irioslachd  inntinn, 
agus  maille  ri  mòran  dheur  agas  dheuchainnean  a  thachair 
dhomh  le  ceilg  nan  Iudhach :  agus  cionnus  nach  do  ghleidh 
mi  ni  sam  bith  'am  folach  a  bha  feumail  dhuibh-se,  gun  a 
nochdadh  dhuibh,  agus  gun  sibhse  a  theagasg  'am 
follais  agus  o  thigh  gu  tigh,  a'  deanamh  fìanuis 
araon  do  na  h-Iudhaich,  agus  do  na  Greugaich  mu 
aithreachas  a  thaobh  Dhè,  agus  mu  chreidimh  a 
thaobh  ar  Tighearn'  Iosa  Criosd.  Agus  a  nis  feuch,  tha 
mi  'dol  gu  Ierusalem  ceangailte  's  an  Spiorad,  gun  fhios 
agam  ciod  iad  na  nithean  a  tharlas  dhomh  an  sin ;  ach 
a  mhàin  gu  bheil  an  Spiorad  naomh  a'  deanamh  fìanuis 
anns  gach  baile,  ag  ràdh,  Gu  bheil  geimhlean  agus 
trioblaidean  a'  feitheamh  orm.  Ach  cha-n  'eil  suim  agam 
de  ni  air  bith,  ni  mò  tha  mi  a'  meas  m'  anama  fèin 
luachmhor  dhomh,  chum  gu'n  crìochnaich  mi  mo  thurus 
le  aoibhneas,  agus  gu'n  coimhlion  mi  a'  mhinistreileachd 
a  fhuair  mi  o'n  Tighearn  Iosa,  a  dheanamh  fianuis  do 
Shoisgeul  gràis  Dhè.  Agus  a  nis  feuch,  tha  fhios  agam 
nach  faic  sibhse  uile,  'am  measg  an  d'  imich  mi  a'  searmon- 
achadh  Rìoghachd  Dhè,  mo  ghnùis  na's  mo.  Uime  sin 
tha  mi  a'  deanamh  fìanuis  duibh  air  an  là  'n  diugh,  gu 
576 


Coisrigeadh  Easbuigean. 


bheil  mise  glan  o  fhuil  nan  uile.  Oir  cha  do  sheachainn 
mi  uile  chomhairle  Dhè  fhoillseachadh  dhuibh.  Air  an 
aobhar  sin  thugaibh  aire  dhuibh  fèin,  agus  do'n  treud 
uile  air  an  d'  rinn  an  Spiorad  naomh  Luchd-coimhead 
dhibh,  a  bheathachadh  Eaglais  Dhè,  a  cheannaich  e  le 
'fhuil  fèin.  Oir  tha  fhios  agam  air  a  so,  an  dèigh  m' 
imeachd-sa,  gu'n  tig  madaidh-allaidh  gharga  'n  'ur  measg, 
nach  caomhain  an  treud.  Agus  èiridh  daoine  dhibh  fèin, 
a  labhras  nithe  fiara,  chum  deisciobuil  a  tharruing  'n 
an  dèigh  fèin.  Uime  sin  deanaibh  faire,  a'  cuimhneachadh, 
nach  do  sguir  mise  rè  thri  bliadhna  a  chomhairleachadh 
gach  aoin  agaibh  a  là  agus  a  dh'  oidhche  le  deuraibh. 
Agus  a  nis,  a  bhràithrean,  earbam  sibh  ri  Dia,  agus  ri  focal 
a  ghràis,  a  tha  comasach  air  'ur  togail  suas,  agus 
oighreachd  a  thoirt  duibh  'am  measg  na  muinntir  sin 
uile  a  tha  air  an  naomhachadh.  Cha  do  shanntaich  mi 
airgiod  no  òr,  no  eudach  duine  sam  bith,  seadh,  is  aithne 
dhuibh  fèin,  gu'n  do  fhritheil  na  làmhan  so  do  m'  uireas- 
bhuidh  fèin,  agus  do'n  mhuinntir  sin  a  bha  maille  rium. 
Nochd  mi  na  h-uile  nithe  dhuibh,  gur  ann  le  saoth- 
rachadh  mar  so  is  còir  dhuibh  còmhnadh  a  dheanamh 
riu-san  a  tha  anmhunn,  agus  briathran  an  Tighearn'  Iosa  a 
chuimhneachadh,  mar  a  thubhairt  e,  Tha  e  na's  beann- 
aichte  ni  a  thoirt  na  'ghabhail. 


An  Soisgeul.    N.  Eoin  xxi.  15. 
Hubhairt  Iosa  ri  Simon  Peadar,  A  Shimoin,  mhic 


|  Ionais,  am  bheil  barrachd  gràidh  agad  dhomh-sa 
orra  sin  1  Thubhairt  e  ris,  Tha,  a  Thighearna,  tha  fios 
agad  gur  toigh  leam  thu.  Thubhairt  e  ris,  Beathaich 
m'uain.  Thubhairt  e  ris  a  rìs  an  dara  uair,  A  Shimoin, 
mhic  Ionais,  an  toigh  leat  mise  1  Thubhairt  e  ris, 
Seadh,  a  Thighearna,  tha  fios  agad  gur  toigh  leam  thu. 
Thubhairt  e  ris,  beathaich  mo  chaoraich.  Thubhairt  e 
ris  an  treas  uair,  A  Shimoin,  mhic  Ionais,  an  toigh  leat 
mise  ì  Bha  Peadar  doilich  a  chionn  gu'n  dubhairt  e  ris 
an  treas  uair,  An  toigh  leat  mise  1  Agus  thubhairt  e 
ris,  A  Thighearna,  is  aithne  dhuit  na  h-uile  nithe ; 
tha  fhios  agad  gur  toigh  leam  thu.  Thubhairt  Iosa  ris, 
Beathaich  mo  chaoraich. 


H  An  sin  leughaidh  Easbuig  eile 

No  so.    N.  Eoin  xx.  19. 

Alr  teachd  do'n  fheasgar  an  là  sin  fèin,  air  a'  cheud 
là  de'n  t-seachduin,  agus  na  dorsa  dùinte,  far  an 
robh  na  deisciobuil  cruinn  air  eagal  nan  Iudhach^ 
thàinig  Iosa  agus  sheas  e  's  a'  niheadhon,  agus  thubhairt 
e  riu,  Sìth  dhuibh.  Agus  air  dha  so  a  ràdh,  nochd  e 
dhoibh  a  làmhan  agus  a  thaobh.  An  sin  bha  aoibhneas 
air  na  deisciobluibh,  an  uair  a  chunnaic  iad  an  Tighearn. 
An  sin  thubhairt  Iosa  riu  a  rìs,  Sìth  dhuibh  :  Mar  a 
chuir  an  t-Athair  uaith  mise,  mar  sin  tha  mise  'g  'ur 
cur-se  uam.  Agus  air  dha  so  a  ràdh,  shèid  e  orra,  agus 
thubhairt  e  riu,  Gabhaibh-se  an  Spiorad  naomh.  Cò 
air  bith  iad  d'am  maith  sibh  am  peacaidhean,  tha  iad 
maithte  dhoibh  :  agus  cò  air  bith  iad  d'an  cum  sibh  am 
peacaidhean  gun  am  maitheadh,  tha  iad  air  an  cumail. 

U  No  so.    N.  Mata  xxviii.  18. 

THàinig  Iosa,  agus  labhair  e  riu,  ag  ràdh,  Thugadh 
dhomh-sa  gach  uile  chumhachd  air  nèamh  agus 
air  talamh.  Uime  sin  imichibh-se,  agus  deanaibh  deis- 
ciobuil  de  gach  uile  chinneach,  'g  am  baisteadh  ann  an 
Ainm  an  Athar,  agus  a'  Mhic,  agus  an  Spioraid  naoimh : 
A'  teagasg  dhoibh  nan  uile  nithean  a  dh'àithn  mise  dhuibh 
a  choimhead :  Agus  feuch  tha  mise  maille  ruibh  a  ghnàth, 
gu  deireadh  an  t-saoghail. 

11  An  dèigh  do'n  t-Soisgeul,  agus  do  Chreud  Nicea,  agus 
don  t-Searmoin  crìochnachadh,  bheirear  an  t-Easbuig  a 
tha  air  a  thaghadh  (sgeadaichte  'n  a  Eideadh  anairt 
ghrinn )  le  dà  Easbuig  'an  làthair  Ard-Easbuig  na  mòr- 
roinne  sin  (no  'an  làihair  Easbuig  eile  a  tha  air  a 
shònrachadh  le  Barantas  laghail )  air  ddn  Ard-Easbuig 
a  bhi  'n  a  shuidhe  'n  a  Chaithir  am  fagus  do'n  Bhòrd 
naomh,  agus  their  na  h-Easbuigean  a  tha  'g  a  thoirt  ar 
làthair, 

AThair  ro  urramaich  ann  an  Dia,  tha  sinn  a'  cur  an 
duine  dhiadhaidh  agus  fhòghluimte  so  'n  'ur 
làthair  chum  a  bhi  air  Orduchadh  agus  air  a  Choisrigeadh 
'n  a  Easbuig. 

51  An  sin  iarraidh  an  t-Ard-Easbuig  Aithne  na  Ban-righinn 
air  son  a  Choisrigidh,  agus  orduichidh  e  i  a  bhi  air  a 
leughadh.  \_Agus  bithidh  na  Mionnan  a  thaobh  aideach- 
adh  Ard-uachdaranachd  an  Rìgh  air  an  gabhail  leis  na 
pearsannaibh  a  tha  air  an  taghadh,  mar  a  chuireadh  a 
sìos  roimhe  anns  an  Riaghailt  air  son  Orduchaidh  Dheac- 
onan.~\  Agus  an  sin  cuirear  mar  an  ceudna  orra  na 
Mionnan  air  son  ùmhlachd  iomchuidh  dd'n  Ard-Easbuig 
mar  a  leanas. 

Mionnan  air  son  Umhlachd  iomchuidh  do'n  Ard-Easbuig. 

ANn  an  Ainm  Dhè.  Amen.  Tha  niise  N.  a  tha  air 
mo  thaghadh  gu  'bhi  a'  m'  Easbuig,  air  son  Eaglais 
agus  Sgìreachd  N.  ag  aideachadh  agus  a'  gealltuinn  gach 
uile  urram  agus  ùmhlachd  iomchuidh  a  thoirt  do  dh' 
Ard-Easbuig  agus  do  dh'  Eaglais  a  Phrìomh-bhaile  N. 
a,gus  dhoibh-san  a  riaghlas  'n  an  dèigh ;  Mar  so  gu'n 
cuidicheadh  Dia  mi  trìd  Iosa  Criosd. 

51  Cha  ghnàthaichear  na  Mionnan  so  aig  Coisrigeadh  Ard- 
Easbuig. 

U  An  sin  earalaichidh  an  t-Ard-Easbuig  an  Coimhthional 
a  tha  "'làiìmir  gu  urnuigh  a  dheanamh,  ag  ràdh  riu  mar 
so, 

ABhràithrean,  tha  e  sgrìobhta  ann  an  Soisgeul 
N.  Lucas,  Gu'n  do  bhuanaich  ar  Slànuidhear 
Oriosd  rè  na  h-oidhche  ann  an  urnuigh,  mu'n  do  thagh 
agus  mu'n  do  chuir  e  mach  a  dhà  Abstol  deug.  Tha  e 
sgrìobhta  mar  an  ceudna  ann  an  Gnìomharaibh  nan 
Abstol,  Gu'n  do  thraisg  na  Deisciobuil  a  bha  'n  Antioch, 
agus  gu'n  d'  rinn  iad  urnuigh  mu'n  do  leag  iad  an 
làmhan  air  Pòl  agus  air  Barnabas,  agus  mu'n  do  chuir- 
eadh  a  mach  iad.  Leanamaide  air  an  aobhar  sin 
eisempleir  ar  Slànuidhir  Criosd  agus  'Abstol,  agus  an 
toiseach  deanamaid  urnuigh  mu'n  gabh  agus  mu'n  cuir 
sinn  a  mach  an  neach  so  a  tha  air  a  thoirt  'n  ar  làthair, 
chum  na  h-oibre  gus  an  do  ghairmeadh  e  mar  a  tha 
dòchas  againn  leis  an  Spiorad  naomh. 

II  Agus  an  sin  theirear  an  Laoidh-dhiann,  mar  a  bha  i 
roimhe,anns  an  Riaqhailtair  son  Orduchaidh  Dheaconan: 

Ach  a  mhàin  an  deigh  nam  briathran  so,  Gu  ma 
deònach  leat  na  h-uile  Easbuigean,  &c.  fàgar  a  mach 
an  t-iarrtus  sònraichte  a  leanas  an  sin,  agus  bithidh  so 
air  a  chur  a  stigh  'n  a  àite, 

GU  ma  deònach  leat  ar  bràthair  so  a  tha  air  a 
thaghadh  a  bheannachadh,  agus  do  ghràs  a  chur 
d'a  ionnsuidh  a  chum  gu'n  coimhlion  e  gu  iomchuidh 
an  Oifig  gus  a'  bheil  e  air  a  ghairm,  gu  togail  a  suas 
d'  Eaglais  's  a'  chreidimh,  agus  chum  onoir,  cliu  agus 
glòire  d'  Ainme  fèin 

Freagairt. 

Tha  sinn  a'  guidhe  ort  eisdeachd  ruinn,  a  dheadh 
Thighearna. 
H  An  sin  theirear  an  urnuigh  so  a  leanas. 

ADhè  Uile-chumhachdaich,  a  thabhartair  nan  uile  nithe 
maith',  a  shocraich  le  d'  Spiorad  naomh  caochladh 
orduighean  Mhinisteirean  ann  ad  Eaglais,  gu  tròcaireach 
amhairc  air  an  neach  so  do  sheirbhiseach  a  tha  nis  air 
a  ghairm  gu  obair  agus  Ministreileachd  Easbuig,  agus  mar 
so  lìon  e  le  fìrinn  do  theagaisg  agus  sgeadaich  e 
le  neò-chiontachd  caithe-beatha,  chum  araon  le  focal 
agus  le  gnìomh,  gu'n  dean  e  seirbhis  dhìleas  dhuit 
's  an  Oifig  so,  chum  glòire  d'  Ainme  fèin,  agus  togail  a 
suas  agus  deadh  riaghlaidh  d'  Eaglais,  tre  dheadh-thoillt- 
eanais  ar  Slànuidhir  Iosa  Criosd,  a  tha  beò  agus  a' 
riaghladh  maille  riut-sa  agus  ris  an  Spiorad  naomh, 
saoghal  gun  chrìoch.  Amen. 

51  An  sin  their  an  t-Ard-Easbuig,  a'  suidhe  'n  a  Chaithir, 
ris-san  a  tha  gu  'bhi  air  a  Choisrigeadh, 

ABhràthair,  do  bhrìgh  gu  bheil  an  Sgriobtuir  naomh 
agus  prìomh  Laghan  na  h-Eaglais  ag  àithneadh, 
nach  bu  chòir  dhuinn  gu  obann  làmhan  a  leagadh,  no  neach 
air  bith  a  ghabhail  a  stigh  gu  riaghladh  ann  an  Eaglais 
Chriosd,  a  cheannaich  e  le  luach  nach  bu  lugha  na 
dòrtadh  'fhola  fèin  :  mu'n  gabh  mi  a  stigh  thu  chum  an 
Fhrithealaidh  so,  ceasnaichidh  mi  thu  ann  am  Pòncaibh 
àraidh,  a  chum  gu'm  bi  dearbhadh  aig  a'  Choimhthional 
a  tha  'làthair,  agus  gu'n  dean  iad  fianuis,  cia  mar  tha  thu 
'cur  romhad  thu  fèin  a  ghiùlan  ann  an  Eaglais  Dhè. 

AM  bheil  cinnt  agad  gu'n  do  ghairmeadh  thu  gu 
fìrinneach  chum  an  Fhrithealaidh  so,  a  rèir  toil' 
ar  Tighearn'  Iosa  Criosd,  agus  Riaghailt  na  Rìoghachd 

so? 

Freagairt. 
Tha  a'  chinnt  sin  agam. 

A n  t-Ard-Easbuig. 

AM  bheil  cinnt  agad  gu  bheil  gach  teagasg  nach  gabh 
seachnadh  air  son  sàbhalaidh  shìorruidh  tre 
chreidimh  ann  an  Iosa  Criosd  air  a  chur  sìos  gu  h-iomlan 
anns  na  Sgriobtuiribh  naomha  1  Agus  am  bheil  thu  a' 
cur  rombad  gu'n  teagaisg  thu  an  sluagh  a  chuireadh  fo 
d'  churam  as  na  Sgriobtuiribh  naomha  ceudna ;  agus 
nach  teagaisg  agus  nach  seas  thu  ni  air  bith  mar  ni  nacb 
gabh  seachnadh  air  son  slàinte  shìorruidh,  ach  a'  leithid 
's  a  bhitheas  cinnt  agad  a  ghabhas  toirt  asda  agus  a  bhi 
air  a  dhearbhadh  leo  1 

Freagairt. 

Tha  a'  chinnt  sin  agam  agus  chuir  mi  romham  sin  tre 
ghràs  Dhè. 

An  t-Ard-Easbuig. 

AN  àill  leat  thu  fèin  a  chleachdadh  gu  dìleas  anns 
na  Sgriobtuiribh  naomha  so,  agus  gairm  air 
Dia  le  urnuigh,  air  son  fìor  thuigse  'thoirt  dhuit  annta  ; 
chum  gu'm  bi  thu  comasach  leo  air  teagasg  agus  air 
earail  a  thoirt  le  fòghlum  fallain,  agus  bacadh  a  chur  air 
an  dream  a  sheasas  'n  an  aghaidh  agus  an  cur  as  am 
barail  ? 

Freagairt. 

Is  àill  leam  sin  a  dheanamh  le  còmhnadh  Dhè. 
An  t-Ard-Easbuig. 

AM  bheil  thu  deas  leis  gach  uile  fhìor  dhìchioll  a 
chum  gach  Teagasg  mearachdach  agus  coimheach, 
a  tha  'n  aghaidh  focail  Dhè  fhuadach  agus  fhògradh  ; 
agus  araon  gu  follaiseach  agus  ann  an  uaigneas  daoine 
eile  a  chomhairleachadh  agus  a  bhrosnuchadh  chum 
gu'n  dean  iad  an  ni  ceudna  ì 

Freagairt. 

Tha  mi  deas,  air  do'n  Tighearn  a  bhi  'n  a  Fhear-còmh- 
naidh  dhomh. 

An  t-Ard-Easbuig. 

AN  àill  leat  cùl  a  chur  ris  gach  uile  aindiadhachd 
agus  anamiannan  saoghàlta,  agus  do  bheatha  a 
chaitheamh  gu  measarra,  gu  fìrinneach,  agus  gu  diadh- 
aidh  's  an  t-saoghal  so,  chum  's  gu'n  nochd  thu  thu  fèin 
anns  gach  ni  a'  d'  eisempleir  maith  air  deadh  oibribh  do 
dhaoinibh  eile,  air  chor  gu'm  bi  an  nàmhaid  air  a  chur 
gu  nàire,  air  dha  bhi  gun  ni  air  bith  aige  ri  ràdh  a'  dy 
aghaidh  ? 

Freagairt. 

Is  àill  leam  sin  a  dheanamh  air  do'n  Tighearn  a  bhi 
'n  a  Fhear-còmhnaidh  dhomh. 

An  t-Ard-Easbuig. 

AN  àill  leat,  cho  fad  agus  is  comasach  dhuit,  foisy 
gràdh,  agus  sìth  a  ghleidheadh  a  suas  agus  a  chur 
air  adhart  'am  measg  nan  uile  dhaoine  ;  agus  an  cronuich 
agus  an  smachdaich  thu  iadsan  a  tha  mi-riaghailteach,  eas- 
umhal,  agus  'n  an  luchd-droch-bheart  ann  ad  Sgìreachd,  a 
rèir  an  ùghdarrais  a  tha  agad  le  focal  Dhè,  agus  mar  a 
bhitheas  air  'earbsadh  riut  le  Riaghailt  na  Rìoghachd  so  % 

Freagairt. 

Is  àill  leam  sin  a  dheanamh  le  còmhnadh  Dhè. 
An  t-Ard-Easbuig. 


N  àill  leat  a  bhi  dìleas  ann  an  orduchadh,  'an  cur  & 
mach,  no  'an  leagadh  làmhan  air  daoinibh  eile  1 


Freagairt. 
Is  àill,  le  còmhnadh  Dhè. 

A  n  t-A  rd-Easbuig. 

AN  àill  leat  thu  fèin  a  nochdadh  caomh,  agus  iochd- 
mhor  air  sgàth  Chriosd  do  shluagh  bochd  agus 
uireasbhuidheach.  agus  do   gach    coigreach  a  tha  as 
eugmhais  cabhair  1 

Freagairt. 

Is  àill  leam  mi  fèin  a  nochdadh  mar  sin,  le  còmhnadh 
Dhè. 

1Ì  An  sin  air  do  'n  Ard-Easbuig  seasamh  a  suas,  their  e, 

Dla  Uile-chumhachdach,  ar  n-Athair  nèamhaidh, 
a  thug  dhuit  deadh  thoil  chum  na  nithe  so  uile 
a  dheanamh,  gu'n  deònaicheadh  e  dhuit  mar  an  ceudna 
neart  agus  comas  gu  'n  coimhlionadh  ;  a  chum  air  dha 
an  deadh  obair  a  thòisich  e  a  chrìochnachadh  annad, 
gu'm  faighear  thu  foirfe  agus  neo-choireach  's  an  là 
dheireannach,  trìd  Iosa  Criosd  ar  Tighearna.  Amen. 

H  An  sin  cuiridh  an  t-Easbuig  a  tha  air  a  thaghadh  uime 
a1  chuid  eile  de  'n  eideadh  Easbuigeach,  agus  air  dha  'dol 
air  a  ghhìinibh  theirear  no  seinnear  thairis  air  [Veni, 
Creator  Spiritus],  an  t-Ard-Easbuig  a'  tòiseachadh,  agus 
na  h-Easbuigean,  agus  muinntir  eile  a  bhitheas  a'  làthairt 
a'  freagairt  Rann  ma  seach,  mar  a  leanas. 

ASpioraid  naoimh,  ar  n-anma  gluais, 
'Us  soillsich  iad  le  teirì  o  shuas. 
'S  tu  Spiorad-ungaidh  do  chuid  sluaigh, 
'Tha  toirt  dhoibh  tiodhlac  nan  seachd-buaidh\ 
Bho  d'  Ungadh  beannaicht',  nèamhaidh,  àigh, 
Thig  beatha,  comhfhurtachd  's  teas-ghràdh. 
Le  d'  sholus  fìorghlan,  dealrach,  buan, 
Gach  duibhr1  'us  aineolas  cuir  uainn. 
Ar  n-ungadh  dean,  's  gach  gruaim  tog  dhinn 
Le  lànachd  mhòir  do  ghràis  ro  ghrinn. 
Cuir  sìth  'n  ar  tìr,  cuir  nàimh  fa-sgaoil  : 
Cha-n  eagal  dhuinnfo  d'  stiuradh  gaoil. 
An  t-Athair  taisbein  duinn  's  am  Mac, 
Aon  Dia,  leat  fhèin,  'tha  uatha  Heachd,  ' 
A  chum,  0  Athair,  's  a  Mhic  chaoimh, 
'S  a  Spioraid  mhòir,  aon  Trionaid  naoimh, 

Luaidh  gu  'n  dean  sinn  air  do  mhaitheasr 
Feadh  gach  linn  gu  h-àrd  'am  flaitheas. 

U  No  so. 

f  j  lUirlinn,  a  Spioraid  Dhè  bhith-bhuain,  &c, 

mar  roìmh  so  ann  an  Riaghailt  orduchaidh  Shagartan. 
U  Air  dha  so  crìochnachadh,  their  an  t-Ard-Easbuig, 
A  Thighearna,  èisd  ri  'r  n-urnuigh. 

Freagairt. 

Agus  thigeadh  ar  glaodh  a  d'  ionnsuidh. 

Deanamaid  urnuigh. 

ADhè  Uile-chumhachdaich,  agus  Athair  ro  thròcairich, 
a  thug  o  d'  ghràdh  agus  o  d'  mhaitheas  neo-chrìoch- 
nach  d'  aon  Mhac  ro-ionmhuinn  Iosa  Criosd,  gu  'bhi  'n  a 
Ehear-saoraidh  dhuinn,  agus  'n  a  ùghdair  beatha  shìor- 
ruidh  ;  an  ti  air  dha  ar  saorsa  a  dheanamh  iomlan  le 
'bhàs,  agus  dol  a  suas  gu  nèamh,  a  dhòirt  a  nuas  a 
thiodhlacan  gu  lìonmhor  air  daoinibh,  a'  deanamh  dream 
àraidh  'n  an  Abstolaibh,  dream  eile  'n  am  Fàidhibh,  dream 
eile  'n  an  Soisgeulaichibh,  dream  eile  'n  an  Aodhairibh 
agus  'n  an  Luchd-teagaisg,  chuin  togail  a  suas  agus  dean- 
amh  foirfe  'Eaglais ;  Deònaich,  tha  sinn  a'  guidhe  ort,  do 
d'  sheirbhiseach  so  a  leithid  de  ghràs,  a  chum  gu'm  bi  e  a 
ghnàth  deas  gu  sgaoileadh  a  mach  do  Shoisgeil,  sgeul 
aoibhneach  àth-rèiteachaidh  riut-sa,  agus  gu'n  gnàthaich 
e  an  t-ùghdarras  a  bheirear  dha,  cha-n  ann  gu  sgrios,  ach 
gu  sàbhaladh ;  cha-n  ann  gu  dochann,  ach  gu  còmhnadh  ; 
chum  mar  sheirbhiseach  glic  agus  dìleas,  a'  toirt  do  d' 
theaghlach  an  cuibhrionn  ann  an  àm  iomchuidh,  gu'm  bi  e 
fa-dheoidh  air  a  ghabhail  a  stigh  gu  aoibhneas  sìorruidh 
trìd  Iosa  Criosd  ar  Tighearna,  a  tha  maille  riut-sa  agus 
ris  an  Spiorad  naomh  beò  agus  a'  riaghladh  aon  Dia, 
saoghal  gun  chrìoch.  Amen. 

H  An  sin  leagaidh  an  t-Ard-Easbuig  agus  na  h-Easbuigean 
eile  a  bhitheas  'an  làthair  an  làmhan  air  ceann  an 
Easbuig  a  tha  air  a  thaghadh,  air  dha  'bhi  air  a 
ghlùinibhfa  'n  comhair,  agus  their  an  t-Ard-Easbuig, 

GAbh  an  Spiorad  naomh,  air  son  Oifig  agus  obair 
Easbuig  ann  an  Eaglais  Dhè,  a  tha  'nis  air  earbs- 
adh  riut  le  Leagadh  ar  làmhan  ort ;  Ann  an  Ainm  an 

Athar,  agus  a'  Mhic,  agus  an  Spioraid  naoimh.  Amen. 
Agus  cuimhnich  gu'n  ath-bheothaich  thu  gràs  Dhè  a 
tha  'nis  air  a  thoirt  dhuit  le  Leagadh  ar  làmhan  ort  : 
Oir  cha  d'  thug  Dia  dhuinne  spiorad  na  geilt,  ach  spiorad 
a'  chumhachd,  agus  a'  ghràidh,  agus  na  measarrachd. 

Ìì  An  sin  bheir  an  t-Ard-Easbuig  dha  am  Biobull,  ag  ràdh, 
T  I  iHoir  an  aire  do  leughadh,  do  earail  agus  do  theag- 


asg.  Smuainich  air  na  nithibh  a  tha  sgrìobhta 
anns  an  Leabhar  so.  Bi  dùrachdach  annta,  chum  gu'm 
bi  am  fàs  a  tha  'teachd  uapa  follaiseach  do  na  h-uile 
dhaoinibh.  Thoir  an  aire  dhuit  fèin,  agus  do  theagasg, 
agus  bi  dìchiollach  'n  an  cur  'an  gnìomh  :  oir  le  so  a 
dheanamh,  saoraidh  tu  araon  thu  fèin,  agus  iadsan  a 
tha  'g  èisdeachd  riut.  Bi  a'  d'  bhuachaille  do  threud 
Chriosd,  cha-n  ann  a'  d'  mhadadh-alluidh  ;  beothaich  iad 
agus  na  ith  suas  iad.  Cum  a  suas  iadsan  a  tha  anmhunn, 
leighis  a'  mhuinntir  easlan,  ceangail  a  suas  luchd  a' 
chridhe  bhriste,  thoir  air  an  ais  na  dìobaraich,  iarr  a' 
mhuinntir  chaillte.  Bi  tròcaireach  'n  a'  leithid  de 
dhòigh  's  nach  bi  thu  tuilleadh  a's  dearmadach  ;  fritheil 
smachdachadh,  'n  a'  leithid  de  dhòigh  's  nach  di-chuimh- 
nich  thu  tròcair;  chum  'n  uair  a  dh' fhoillsichear  an 
t-àrd-Bhuachaille,  gu  faigh  thu  crùn  na  giòire  nach  searg 
as,  trìd  Iosa  Criosd  ar  Tighearna.  Amen. 

U  An  sin  theid  an  t-Ard-Easbuig  air  aghaidh  le  Seirbhis 
a'  Chomanachaidh  ;  agus  gabhaidh  an  t-Easbuig  a  tha 
air  'ùr-Choisrigeadh  ( maille  ri  muinntir  eile )  an  Com- 
anachadh. 

11  Agus  air  son  a'  Ghuidhe  mu  dheireadh,  dìreach  roimh 
'n  Bheannachadh,  theirear  na  h-Urnuighean  so. 

AThair  ro  thròcairich,  tha  sinn  a'  guidhe  ort  do 
bheannachadh  nèamhaidh  a  chur  a  nuas  air  an 
neach  so  do  sheirbhiseach,  agus  sgeadaich  e  le  d'  Spiorad 
naomh,  chum  air  dha  d'  Fhocal  a  shearmonachadh,  cha-n 
e  a  mhàin  gu'n  cronaich,  gu'n  guidh,  agus  gu'n  toir  e 
achmhasan  gu  dùrachdach  leis  gach  uile  fhoighidin 
agus  theagasg  ;  ach  gu'm  bi  e  mar  an  ceudna  'n  a  eis- 
empleir  fallain  do'n  mhuinntir  a  tha  'creidsinn,  ann  am 

:focal,  ann  an  caithe-beatha,  ann  an  gràdh,  ann  an 
creidimh,  ann  an  geamnuidheachd,  agus  ann  am  fìor- 
ghloine  ;  chum  air  dha  a  thurus  a  chrìochnachadh  gu 
dìleas,  gu  faigh  e  air  an  là  dheireannach  crùn  fìreantachd 
a  tha  air  a  thasgadh  a  suas  leis  an  Tighearn,  am  breith- 
eamh  cothromach,  a  tha  beò  agus  a'  riaghladh  aon  Dia 
maille  ris  an  Athair,  agus  ris  an  Spiorad  naomh,  saoghal 
gun  chrìoch.  Amen. 

VJT\  Reòraich  sinn,  0  'Thighearna,  'n  ar  n-uile  dheanadais 
I  le  d'  f  hàbhar  ro  ghràsail,  agus  thoir  air  ar  n-aghaidh 
sinn  le  d'  shìor  chòmhnadh  ;  a  chum  'n  ar  n-uile  oibribh 
a  thòisich,  a  bhuanaich  agus  a  chrìochnaich  sinn  annad-sa, 
gu'n  glòraich  sinn  d'  Ainm  naomh,  agus  fa-dheoidh  le  d' 
thròcair  gu'm  faigh  sinn  a'  bheatha  mhaireannach,  trìd 
Iosa  Criosd  ar  Tighearna.  Amen. 

GTJ'n  gleidheadh  sìth  Dhè,  a  tha  os  ceann  gach  uile 
thuigse,  'ur  crìdheachan  agus  'ur  n-inntinnean  ann 
an  eòlas  agus  ann  an  gràdh  Dhè,  agus  a  Mhic  Iosa  Criosd 
^ar  Tighearna.  Agus  gu'n  robh  beannachadh  Dhè  Uile- 
chumhachdaich,  an  Athar,  a'  Mhic,  agus  an  Spioraid 
naoimh  'n  'ur  measg,  agus  gu'n  gabhadh  e  còmhnuidh 
maille  ruibh  do  ghnàth.  Amen. 


A'  CHRIOCH. 

EDITORS'  NOTE. 


The  text  taken,  by  the  authority  of  the  Scottish  Bishops,  for  this 
revised  translation  of  the  Book  of  Common  Prayer  is  that  of  the 
Sealed  Books,  which  have  been  exactly  followed,  both  in  the 
matter  translated,  with  the  exceptions  noted  below,  and  in 
capital  letters  and  punctuation  as  far  as  the  Gaelic  idiom  allows. 
The  exceptions,  which  have  been  made  with  the  Bishops' 
approval,  mainly  consist  (1)  in  the  omission  of  the  Acts  of 
Uniformity,  and  the  consequent  re-numbering  of  the  Table  of 
Contents  ;  (2)  in  the  adoption  of  the  Table  of  lessons  and  Order 
for  reading  Holy  Scripture  of  187 1 ,  according  to  Canon  xxxv. 
of  1890  ;  (3)  in  the  adoption  for  the  Epistles,  Gospels,  Psalms, 
and  other  extracts  from  Holy  Scripture,  of  the  Brevier  octavo 
Gaelic  Bible  now  commonly  in  use,  together  with  many  of  the 
alterations  found  in  the  revised  Minion  octavo  Bible  of  1880 ; 
(4)  in  the  omission  of  the  obsolete  columns  and  table  in  the 
Sealed  Books  for  finding  Easter  ;  (5)  in  the  introduction  in 
square  brackets  or  in  foot-notes,  of  certain  phrases  which  were 
necessary  for  the  proper  translation  of  the  book  ;  (6)  in  the 
alteration  of  king  to  queen,  with  pronouns  corresponding,  and 
the  insertion  of  the  names  of  the  present  Sovereign  and  royal 
family;  and  (7)  in  the  use  of  square  brackets  for  the  obsolete 
parts  of  the  Ordinal. 

The  work  has  been  undertaken  by  a  committee  appointed  by 
the  Scottish  Bishops  in  November,  1890  ;  since  which  date  the 
revision  has  been  continuously  carried  on. 

SEIRBHIS  A'  CHOMANACHAIDH 

A  REIR  CLEACHDAIDH 

EAGLAIS  NA  H-ALBA. 


[1896.] 


b1 


AE  n-Athair  a  tha  air  nèamh,  naomhaichear 
d' Ainm.  Thigeadh  do  rìoghachd.  Dean- 
ar  do  thoil  air  an  talamh  mar  thatar  a  deanamh 
air  nèamh.  Thoir  dhuinn  an  diugh  ar  n-aran 
laitheil.  Agus  maith  dhuinn  ar  cionta,  mar  a 
mhaitheas  sinne  dhoibh-san  a  tha  'ciontachadh 
?n  ar  n-aghaidh.  Agus  na  leig  am  buaireadh 
sinn,  ach  saor  sinn  o  olc.  Amen. 

An  Guidhe. 

ADhè  Uile-chumhachdaich,  d'am  bheil 
gach  cridhe  fosgailte,  gach  miann  aith- 
nichte,  agus  o  nach  'eil  ni  uaigneach  air  bith 
folaichte  :  glan  smuaintean  ar  cridheachan  le 
deachdadh  do  Spioraid  naoimh,  a  chum  gu'n 
toir  ainn  gràdh  iomlan  dhuit,  agus  gu'n  àrd- 
mhol  sinn  gu  h-iomchuidh  d'Ainm  naomh,  tre 
Chriosd  ar  Tighearn.  Amen. 

U  An  sin  their  an  Sagart,  a'  tionndadh  ris  an  t-sluagh, 
le  guth  soilleir  na  Deich  Aitheantan  uile;  An  sluagh 
rè  na  h-ùine  air  an  glùinibh,  agus  ag  iarraidh  tròcair 
Dhè  air  son  cionta  gach  dleasnais  annta  ;  aon  chuid  a 
rèir  na  litreach,  no  'rèir  seadh  dìomhair  na  h-Aithne 
cheudna. 

LAbhair  Dia  na  briathra  so  agus  thubhairt 
e,  Is  mise  an  Tighearn  do  Dhia  :  Na 
bitheadh  dèe  sam  bith  eile  agad  a'  m'  làthair-sa. 

Sluagh, 

A  Thighearna  dean  tròcair  oirnn,  agus  aom 
ar  cridheachan  a  ghleidheadh  an  Lagha  so. 


Seirbhis  a1  C  ho?nanachaidh. 


Sagart. 

Na  dean  dhuit  fèin  dealbh  snaidhte,  no  coslas 
sam  bith  a  dh'  aon  ni,  a  tha  s  na  nèamhan 
shuas,  no  air  an  talamh  shìos,  no  's  na  h-uis- 
geachaibh  fo  n  talamh.  Na  crom  thu  fèin  sìos 
doibh,  agus  na  dean  seirbhis  doibh  :  oir  mise 
an  Tighearn  do  Dhia  is  Dia  eudmhor  mi,  a' 
leantuinn  aingidheachd  nan  aithrichean  air  a' 
chloinn  air  an  treas  agus  air  a'  cheathramh 
ginealach  dhiubh-san  a  dh?  f  huathaicheas  mi  : 
agus  a;  nochdadh  tròcair  do  mhìltibh  dhiubh-san 
a  ghràdhaicheas  mi,  agus  a  choimhideas  mT 
Aitheantan. 

Sluagh. 

A  Thighearna  dean  tròcair  oirnn,  agus  aom 
ar  cridheachan,  &c, 

Sagart. 

Na  tabhair  Ainm  an  Tighearna  do  Dhè  'an 
dìomhanas  :  oir  cha  mheas  an  Tighearn  neò- 
chiontach  esan  a  bheir  ;Ainm  ?an  dìombanas. 

Sluagh. 

A  Thighearna  dean  tròcair  oirnn,  agus  aom 
ar  cridheachan,  &c. 

Sagart. 

Cuimhnich  là  na  Sàbaid  a  naomhachadh. 
Sè  làithean  saothraichidh  tu,  agus  ni  thu  d; 
obair  uile.  Ach  air  an  t-seachdamh  là  tha 
sàbaid  an  Tighearna  do  Dhè  :  air  an  là  sin  na 
dean  obair  sam  bith,  thu  fèin,  no  do  mhac, 
no  do  nighean,  d'  òglach,  no  do  bhanoglach,  no 
d;  ainmhidh,  no  do  choigreach  a  tha  'n  taobh  a 
stigh  de  d'  efheataibh.  Oir  ann  an  sè  làithibh 
4 


Seirbhis  a  Choìnanachaidh. 


rinn  an  Tighearn  na  nèamhan  agus  an  talamh, 
an  fhairge,  agus  gach  ni  a  tha  annta,  agus 
ghabh  e  fois  air  an  t-seachdamh  là  :  air  an 
aobhar  sin  bheannaich  an  Tighearn  là  na 
Sàbaid,  agus  naomhaich  se  e. 

Sluagh. 

A  Thip'hearna  dean  tròcair  oirnn,  ag;us  aom 

o  J  o 

ar  cridheachan,  &c. 

Sagart. 

Tabhair  onoir  do  d'  athair  agus  do  d'  nihàth- 
air  :  a  chum  gum  bi  do  làithean  buan  air  an 
fhearann  a  tha  'n  Tighearn  do  Dhia  a'  toirt 
dhuit. 

Sluagh. 

A  Thighearna  dean  tròcair  oirnn,  agus  aom 
ar  cridheachan,  &c. 

Sagart. 
Na  dean  mortadh. 

Sluagh. 

A  Thighearna  dean  tròcair  oirnn,  agus  aom 
ar  cridheachan,  &c. 

Sagart. 
Na  dean  adhaltranas. 

Sluagh. 

A  Thighearna  dean  tròcair  oirnn,  agus  aom 
ar  cridheachan,  &c. 

Sagart. 
Na  dean  gadachd. 

Sluagh. 

A  Thighearna  dean  tròcair  oirnn,  agus  aom 
ar  cridheachan,  &c. 

Sagart. 

Na  sanntaich  tigh  do  choimhearsnaich,  Jna 
sanntaich  bean  do  choimhearsnaich,  no  ;òglach, 
no  ;bhanoglach,  no  ;dhamh,  no  ;asal,!J no  aon  ni 
a;s  le  do  choimhearsnach. 

Sluagh. 

A  Thighearna  dean  tròcair  oirnn,  agus  sgrìobh 
do  laghan  so  uile  ;n  ar  crìdheachaibh,  tha  sinn 
a;  guidhe  ort. 

Air  neo  'an  àite  nan  Deich  Aitheantan  Suim  an  Lagha. 

THubhairt  Iosa,  Gràdhaichidh  tu  an  Tighearn 
do  Dhia  le  d;  uile  chridhe,  agus  le  d;  uile 
anam,  agus  le  d;  uile  inntinn.  Is  i  so  a;  cheud 
àithne  agus  an  àithne  mhòr.  Agus  is  cosmhuil 
an  dara  rithe  so,  G-ràdhaichidh  tu  do  choimh- 
earsnach  mar  thu  fèin.  Air  an  dà  aithne  so 
tha  ;n  lagh  uiìe  agus  na  fàidhean  ;an  crochadh. 

Sluagh.  A  Thighearna  dean  tròcair  oirnn, 
agus  sgrìobh  do  laghan  so  ;n  ar  cridheachaibh, 
tha  sinn  a;  guidhe  ort. 

11  An  sin  leanaidh  aon  de  na  Guidhibh  so,  agus  an  Guidhe 
air  son  an  là,  an  Sagart  a'  seasamh  a  suas  agus  ag 
ràdh, 

Deanamaid  urnuigh. 

O'Thighearna  Uile-chumhachdaich,  agus  a 
Dhè  mhaireannaich,  deònaich,  tha  sinn 
a;  guidhe  ort,  araon  ar  cridheachan  agus  ar 
cuirp  a  stiuradh,  a  naomhachadh  agus  a  riagh- 
ladh,  ann  an  slighibh  do  laghannan,  agus  aun 
an  oibribh  d;  àitheantan,  a  chum  tre  do  dhìdean 

ro  chumhachdaich,  araon  an  so  agus  gu  sìorruidh, 
gu'm  bi  sinn  air  ar  gleidheadh  gu  tèaruinte  ann 
an  corp  agus  ann  an  anam  ;  trìd  ar  Tighearna 
agus  ar  Slànuidhir  Iosa  Criosd.  Amen. 

Air  neo, 

ADhè  Uile-chumhachdaich,  tha  do  rìoghachd 
sìor-mhaireannach,  agus  do  chumhachd 
neo-chrìochnach ;  Dean  tròcair  air  d'  Eaglais 
naoimh  choitchionn ;  agus  anns  an  Eaglais 
àraidh  so  ;s  am  bheil  sinn  a'  caitheamh  ar  beatha 
stiuir  mar  sin  cridhe  do  sheirbhisich  thaghta 
BHICTORIA,  ar  Ban-righinn  agus  ar  Kiagh- 
ladair,  a  chum  (air  do  eòlas  a  bhi  aice  cò  d;  am 
bheil  i  'frithealadh)  os  ceann  nan  uile  nithe  gu  n 
iarr  i  d'  onoir  agus  do  ghlòir :  agus  gu'n  toir  sinne 
agus  a  h-ìochdarain  uile  (gu  ceart  a;  toirt 
fainear  cò  uaith  tha  ùghdarras  aice)  seirbhis 
dhìleas,  onoir,  agus  gèill  gu  h-ùmhal  dhi, 
annad-sa,  agus  air  do  shon-sa,  a  rèir  d;  Fhocail 
agus  d;  orduigh  bheannaichte  ;  trìd  losa  Criosd 
ar  Tighearna,  a  tha  maille  riut-sa  agus  ris  an 
Spiorad  Naonih,  beò  agus  a?  riaghladh,  sìor  aon 
Dia,  saoghal  gun  chrìoch.  Amen. 

Air  neo, 

ADhè  Uile-chumhachdaich  agus  shìor- 
mhaireannaich,  tha  sinn  air  ar  teagasg 
le  d'  Fhocal  naomh,  gu  bheil  cridheachan  Eìgh- 
rean  fo  d'  riaghladh  agus  fo  d;  stiuradh,  agus 
gu  bheil  thu  g  an  aomadh  agus  ;g  an  tionndadh 
mar  a  tha  thu  'faicinn  iomchuidh  ann  ad 
ghliocas  diadhaidh  ;  Gu  h-ùmhal  tha  sinn  a; 
guidhe  ort  cridhe  do  Sheirbhisich^JCrOi^Z4, 

ar  Ban-righinn  agus  ar  Kiaghladair  aomadh 
agus  a  stiuradh,  a  chum,  'n  a  h-uile  smuaintibh, 
bhriathraibh,  agus  oibribh,  gun  sìor-iarr  i 
d'  onoir  agus  do  ghlòir,  agus  gu'm  bi  i  dùrach- 
dach  a  ghleidheadh  do  shluaigh  a  chuir  thu  fo 
a  curam,  ann  an  soirbheachadh,  sìth,  agus 
diadhachd  :  Deònaich  so,  0  Athair  thròcairich, 
air  sgàth  do  Mhic  ionmhuinn,  Tosa  Criosd  ar 
•Tighearna.  Amen. 

11  Dìreach  an  dèigh   nan    Guidhean,    Leughaidh  an 
Sagart   an    Litir,  ag  ràdh  mar  so  ;    Tha  'n  Litir 

sgrìobhta  anns  an    Caibideil  de    aig  an 

  rann.     Agus    an   uair   a   chrìochnaicheas  e, 

their  e :  'An  so  tha  'n  Litir  a'  crìochnachadh.  Agus 
*  air  do  'n  Litir  crìochnachadh,  leughar  an  Soisgeul, 
an  Sagart  ag  ràdh:  Tha  'n  Soisgeul  naomh  sgrìobhta 

anns  an    Caibideil  de    aig  an   rann. 

Agus  an  sin  their  no  seinnidh  an  Sluagh  uile  gu 
cràbhach,  'n  an  seasamh,  Glòir  gu'n  robh  dhuit-sa,  O 
'Thighearna.  Aig  deireadh  an  t-Soisgeil,  their  an  Sagart: 
Mar  so  tha  'n  Soisgeul  naomh  a'  crìochnachadh,  agus 
their  no  seinnidh  an  Sluagh  anns  an  dbigh  cheudna, 
Buidheachas  gu'n  robh  dhuit-sa,  0  'Thighearna,  air  son 
do  Shoisgeil  Ghlòrmhoir  so.  Agus  air  do'n  t-Sqisgeul 
crìochnachadh,  theirear  no  seinnear  a'  Chreud  so,  na 
h-uile  fathast  a'  seasamh  le  urram. 

THa  mi  'creidsinn  ann  an  aon  Dia  an  t-Ath- 
air  Uile-chumhachdach,  Cruithfhear 
nèimh  agus  talmhainn,  Agus  nan  uile  nithe 
faicsinneach  agus  neo-fhaicsinneach. 

Ac-us  ann  an  aon  Tighearn  losa  Criosd,  aon- 
£hin  Mhic  Dhè,  A  e-hineadh  o  Athair  roimh 
na  saoghail  uile,  Dia  de  Dhia,  Solus  de  Sholus, 
Fìor  Dhia  de  dh'  fhìor  Dhia,  Ginte,  cha-n  ann 
deanta,  Air  dha  'bhi  de  'n  aon  nadur  ris  an 

Athair  ;  Leis  an  d'rinneadh  na  h-uile  nithe,  A 
thàinig  as  ar  leth-ne  daoine,  agus  air  son  ar 
sàbhalaidh  a  nuas  o  nèamh,  agus  a  ghabh  feòil 
air  fèin  leis  an  Spiorad  Naomh  de'n  Oigh  Muire, 
Agus  a  rinneadh  'n  a  dhuine,  Agus  a  cheusadh 
mar  an  ceudna  air  ar  son-ne  fo  Phontius  Pilat. 
Dh'  fhuiling  e  agus  dh'  adhlaiceadh  e,  Agus 
air  an  treas  là  dh'  èirich  e  rìs  a  rèir  nan  Sgriob- 
tuirean,  Agus  chaidh  e  suas  gu  nèamh,  Agus 
a  tha  e  'n  a  shuidhe  air  deas  làimh  an  Athar. 
Agus  thig  e  rìs  le  glòir  a  thoirt  breth  araon  air 
na  beòthaibh  agus  air  na  mairbh  :  Air  a  rìogh- 
achd  cha  bhi  crìoch. 

Agus  tha  mi  'creidsinn  anns  an  Spiorad 
Naomh,  An  Tighearn  agus  Tabhartair  beatha, 
A  tha  'teachd  o  n  Athair  agus  o  n  Mhac,  A  tha 
maille  ris  an  Athair  agus  ris  a'  Mhac  maraon 
air  'aoradh  agus  air  a  ghlòrachadh,  A  labhair 
leis  na  Fàidhibh.  Agus  tha  mi  'creidsinn  aon 
Eaglais  Choitchionn  agus  Abstolaich.  Tha  mi 
'g  aideachadh  aon  Bhaistidh  a  chum  maitheanais 
pheacaidhean,  Agus  tha  dùil  agam  ri  Aiseirigh 
nam  marbh,  Agus  ri  beatha  an  t-saoghail  a  tha 
ri  teachd.  Amen. 

An  t-Searmoin. 
•fl  An  Earail. 

AMhuinntir  ro  ionmhuinn  anns  an  Tighearn, 
sibhse  leis  an  àill  teachd  a  dh'  ionnsuidh 
Comanachaidh  naoimh  cuirp  agus  fola  ar 
Slànuidhir  Criosd,  feumaidh  sibh  a  thoirt  fain- 
ear  ciod  a  tha  N.  Pòl  a'  sgrìobhadh  chum  nan 
Corintianach  ;  cionnus  a  tha  e  ag  earalachadh 

air  na  h-uile  neach  iad  fèin  a  rannsachadh 
agus  a  cheasnachadh  gu  dùrachdach,  mu'n  gabh 
iad  de  dhànadas  itheadh  de  n  aran  sin,  agus  òl 
de'n  chupan  sin.  Oir  mar  a  tha  an  t-sochair 
mòr,  ma  ghabhas  sinn  an  t-sàcramaid  naomh 
sin  le  cridhe  fìor  aithreach  agus  le  creidimh 
beòthail,  (oir  an  sin  tha  sinn  ag  itheadh  feòla 
Chriosd,  agus  ag  òl  'fhola  air  mhodh  spioradail ; 
an  sin  tha  sinn  a'  gabhail  còmhnuidh  ann  an 
Criosd,  agus  Criosd  annainne ;  is  aon  sinn 
maille  ri  Criosd  agus  Criosd  maille  ruinne)  ; 
mar  sin  tha  'n  cunnart  mòr,  ma  ghabhas  sinn  i 
gu  neo-iomchuidh ;  oir  an  sin  tha  sinn  ciontach 
de  chorp  agus  de  dh'  fhuil  Chriosd  ar  Slànuidhir; 
tha  sinn  ag  itheadh  agus  ag  òl  breitheanais 
dhuinn  fèin,  gun  a  deanamh  aithne  air  corp  an 
Tighearna  ;  tha  sinn  a'  lasadh  corruich  Dhè  'n 
ar  n-aghaidh ;  tha  sinn  g  a  bhrosnachadh  chum 
ar  pianadh  le  caochladh  easlaintibh  agus  le 
iomadh  gnè  bàis.  Air  an  aobhar  sia,  a  bhràith- 
rean,  thugaibh  breth  oirbh  fèin  a  chum  nach 
toir  an  Tighearn  breth  oirbh  :  deanaibh  fìor 
aithreachas  air  son  ;ur  peacaidhean  a  rinn  sibh ; 
bitheadh  creidimh  beòthail  agus  daingean  agaibh 
ann  an  Crioscl  ar  Slànuidhear ;  ath-leasaichibh 
'ur  beatha,  agus  bithibh  ann  an  gràdh  foirfe  ris 
na  h-uile  dhaoinibh :  mar  sin  bithidh  sibh  'n  'ur 
luchd-comhpairt  iomchuidh  de  na  dìomhair- 
eachdaibh  naomha  sin.  Agus,  os  ceann  nan 
uile  nithe,  feumaidh  sibh  buidheachas  ro  ùmhal 
agus  bho  r  n-uile  chridhe  a  thoirt  do  Dhia  an 
t-Athair,  am  Mac,  agus  an  Spiorad  Naomh,  air 
son  saoradh  an  t-saoghail,  le  bàs  agus  le  fulang- 
as  ar  Slànuidhir  Criosd,  araon  Dia  agus  duine, 

a  dh'  irioslaich  e  fèin  eadhon  don  bhàs  air  a' 
chrann-cheusaidh  air  ar  son-ne  peacaick 
thruagh',  a  bha  'n  ar  luidhe  ann  an  dorchadas 
agus  ann  an  sgàil  a'  bhàis,  a  chum  gu  n  deanadh 
e  sinn  ;n  ar  cloinn  do  Dhia,  agus  gu'n  àrdaich- 
eadh  e  sinn  gu  beatha  shìor-mhaireannaich. 
Agus  a  chum  gun  gnàth-chuimhnicheamaid 
gràdh  anabarrach  ar  Maighistir  agus  ar  n-aon 
Slànuidhir  Iosa  Criosd  mar  so  a'  bàsachadh  air 
ar  son,  agus  na  sochairean  gun  àireamh  a  chois- 
inn  e  dhuinn  le  dòrtadh  'fhola  luachmhoir, 
shuidhich  agus  dh'  orduich  e  dìomhaireachdan 
naomha,  mar  dhearbhaidhean  air  a  ghràdh, 
agus  rnar  ghnàth-chuimhneachan  air  a  bhàs,  a 
chum  ar  comhfhurtachd  mhòir'agus  neo-chrìoch- 
naich.  Uime  sin  dhà-san,  maille  ris  an  Athair, 
agus  ris  an  Spiorad  Naomh,  thugamaid  (mar  a 
tha  gu  ro  shònraichte  mar  fhiachaibh  oirnn) 
a  ghnàth  buidheachas,  ?g  ar  strìochdadh  fèin  gu 
h-iomlan  d'a  thoil  agus  d;a  riar  naomh,  agus  a' 
deanamh  dìchill  air  seirbhis  a  thoirt  dha  ann 
am  fìor  naomhachd  agus  'an  ionracas  uile 
làithean  ar  beatha.  Amen. 

51  A  n  sin  their  an  Sagart,  no  'n  Deacon, 

Tairgeamaid  ar  tabhartais  do'n  Tighearn  le 
urram  agus  eagal  diadhaidh. 

il  An  sin  tòisichidh  an  Sagart  air  leughadh  bhriathran  an 
tabhàrtais,  ag  ràdh  a  h-aon  no  tuilleadh  de  na  h-earran- 
aibh  so  a  leanas,  mar  a  chi  e  iomchuidh,  a  rèir  fad  no 
giorraid  na  h-idne  a  tha  'n  sluagh  c&'  toirt  a  suas  nan 
tabhartas. 

THarladh  'an  ceann  làithean  àraidh  gu  n 
d'  thug  Cain  de  thoradh  an  fhearainn 
11 

tabhartas  do'n  Tighearn.  Agus  thug  Abel  mar 
an  ceudna  de  cheud-ghinibh  a  threuda,  agus  d'an 
saill.  Agus  bha  meas  aig  an  Tighearn  air-Abel, 
agus  air  a  thabhartas  :  ach  air  Cain  agus 
air  a  thabhartas  cha  robh  meas  aige.  Gen. 
iv.  3.  4.  5. 

Labhair  ri  cloinn  Israeil,  gu  n  toir  iad  do  mr 
ionnsuidh  tabhartas  :  o  gach  duine  a  bheir 
seachad  gu  toileach  e  le  'chridhe,  gabhaidh  sibh 
mo  thabhartas.    Ecsod.  xxv.  2. 

Cha  taisbeinear  sibh  'an  làthair  an  Tighearna 
falamh.  Bheir  gach  duine  seachad  mar  is 
urrainn  e;  a  rèir  beannachaidh  an  Tighearna  do 
Dhè,  a  thug  e  dhuit.    Dent.  xvi.  16.  17. 

Thugaibh  do  an  Tighearn  a'  ghlòir  a's  cubhaidh 
d;a  ainm  :  thugaibh  tabhartas  leibh,  agus 
thigibh  a  steach  d'a  chùirtibh.    Sal.  xcvi.  8. 

Na  taisgibh  dhuibh  fèin  ionmhais  air  an  tal- 
amh,  far  am  mill  an  leòmann  agus  a;  mheirg 
e,  agus  far  an  cladhaich  na  mèirlich  a  stigh  agus 
an  goid  iad  :  ach  taisgibh  ionmhais  dhuibh  fèin 
air  nèamh,  far  nach  mill  an  leòmann  no  a' 
mheirg,  agus  nach  cladhaich  agus  nach  goid  na 
mèirlich.    Mata  vi.  19.  20. 

Cha-n  e  gach  uile  neach  a  their  rium-sa,  A 
Thighearn',  a  Thighearn',  a  thèid  a  steach  do 
rìoghachd  nèimh :  ach  an  ti  a  ni  toil  m'  Athar-sa 
a  tha  ^iir  nèamh.    Mata  vii.  21. 

Air  do  Iosa  suidhe  fa  chomhair  àite  coimhead 
an  ionmhais,  thug  e  fainear  cionnus  a  bha  'm 
pobull  a'  cur  an  airgid  anns  an  ionmhas  :  agus 
chuir  mòran  de  dhaoinibh  saoibhir  mòran  ann. 
Agus  air  teachd  do  bhantraich  bhochd,  thilg 
ì  dà  bhonn  bheag  ann,  a  ni  feoirling.  Agus 

air  dha  a  dheisciobuil  a  ghairm  d'a  ionnsuidh, 
thubhairt  e  riu,  Gu  deimhin  tha  mi  ag  ràdh 
ruibh,  gu  n  do  chuir  a'  bhantrach  bhochd  so 
tuilleadh  's  an  ionmhas,  na  iadsan  uile  a  thilg 
ann.  Oir  thilg  iadsan  uile  ann  d'am  mòr- 
phailteas :  ach  thilg  ise  as  a  gainne  na  bha  aice 
uile,  eadhon  a  beathachadh  gu  h-iomlan.  Marc. 
rfii.  41.  42.  43.  44. 

Cò  thèid  chum  co^aidh  uair  air  bith  air  a 

o 

chosdus  fèin  ?  cò  shuidhicheas  fìon-lios,  agus 
nach  ith  d  a  thoradh  ?  no  cò  bheathaicheas 
treud,  agus  nach  blais  de  bhainne  an  treud'  ? 
1  Cor.  ix.  7. 

Ma  chuir  sinne  nithe  spioradail  dhuibh-se, 
an  ni  mòr  e  ma  bhuaineas  sinn  'ur  nithe 
feòlmhor-se  ?    1  Cor.  ix.  11. 

Nach  ;eil  fhios  agaibh,  gu  bheil  iadsan 
a  tha  'saothrachadh  mu  thimchioll  nithe 
naomha,  air  am  beathachadh  o'n  teampull  ? 
agus  iadsan  a  tha  Trithealadh  do  n  altair,  gu 
bheil  comh-roinn  aca  ris  an  altair  ?  Agus  mar 
sin  dh'  orduich  an  Tighearn  mar  an  ceudna, 
dhoibh-san  a  tha  'searmonachadh  an  t-soisgeil, 
an  teachd-an-tìr  fhaotainn  o  an  t-soisgeuL 
1  Cor.  ix.  13.  14. 

An  ti  a  chuireas  gu  gann,  buainidh  e  gu 
gann  mar  an  ceudna  :  agus  an  ti  a  chuireas  gu 
pailt,  buainidh  e  gu  pailt  mar  an  ceudna, 
Thugadh  gach  duine  seachad  a  rèir  rùin  a 
chridhe  ;  na  b'ann  'an  doilgheas,  no  le  èigin : 
oir  is  toigh  le  Dia  an  neach  a  bheir  seachad 
gu  suilbhir.    2  Cor.  ix.  6.  7. 

Comh-roinneadh  an  neach  a  tha  air  a  theag- 
asg  s  an  fhocal,  ris  an  neach  a  tha  g  a  theagasg,. 

anns  na  h-uile  nithibh  maithe.  Na  meallar 
sibh  ;  cha  deanar  fanoid  air  Dia  :  oir  ge  b'e  ni 
a  shìol-chuireas  duine,  an  ni  ceudna  buainidh  e. 
Gal.  vi.  6.  7. 

Thoir  àithne  do  na  daoinibh  a  tha  saoibhir 
an  t-saoghal  so,  gun  iad  a  bhi  àrd-inntinn- 
each,  agus  gun  dòchas  a  chur  ann  an  saoibhreas 
neo-chinnteach,  ach  anns  an  Dia  bheò,  a  tha 
'toirt  duinn  nan  uile  nithe  cm  saoibhir  r'am 

o 

mealtuinn  :  Iad  a  dheanamh  maith,  iad  a  bhi 
saoibhir  ann  an  deadh  oibribh,  ullamh  gu 
roinn,  comhpairteach  ;  a/  tasgadh  suas  doibh 
fèin  deadh  bhunait  fa  chomhair  an  àm  ri  teachd, 
chum  cm'n  dean  iad  oreim  air  a'  bheatha  mhair- 

o  m  o 

eannaich.     1  Tim.  vi.  17.  18.  19. 

Cha-n'eil  Dia  mi-chothromach,  gun  dì- 
chuimhnicheadh  e  obair  agus  saothair  ur 
gràidh,  a  nochd  sibh  a  thaobh  'ainme-san,  am 
feadh  s  gu  n  d'  rinn  sibh  frithealadh  do  na 
naoimh,  agus  gu  bheii  sibh  a'  frithealadh. 
Eabh.  vi.  10. 

Na  dì-chuimhnichibh  maith  a  dheanamh, 
agus  comhroinn  a  thoirt  uaibh  ;  oir  tha  an 
leithidean  sin  a  dh'  ìobairtibh  taitneach  do 
Dhia.    Eabh.  xiii.  16. 

51  Am  feadh  a  hhitheas  an  Sayart  a'  lahhairt  gu  soilleir 
cuid  no  an  t-iomlan  de  na  h-earrannaihh  so  air  son 
an  tahhartais,  gabhaidh  an  Deacon,  no  (mur  hi  a  h-aon 
diubh  a'  làthair )  neach  iomchuidh  eile,  tiodhlacan  an 
t-sluaigh  a  tha  'làthair,  ann  am  meis  a  gheihhear  chum 
an  fheim  sin.  Agus  air  dhoibh  uile  an  tabhartais  a 
thoirt  seachad,  bheir  e  le  urram  a'  mhias  cheudna, 
agus  na  tabhartais  innte,  agus  liubhraidh  e  i  do'n 
t-Sagart  ;  a  nochdas  i  gu  h-ùmhal  'an  làthair  an  Tigh- 
earna,  agus  cuiridh  e  i  air  a'  bhòrd  naomh,  ag  ràdh, 

GU  ma  beannaicht'  thu,  0  'Thighearna  Dhè, 
gu  saoghal  nan  saoghal.  Is  leat-sa,  0 
Thighearn',  a'  mhòrachd,  agus  a'  ghlòir,  agus  a' 
bhuaidh,  agus  a'  mhòralachd :  oir  is  leat  na 
h-uile  a  tha  air  nèamh  agus  air  talamh  :  is  leat 
an  rìoghachd,  0  'Thighearn',  agus  tha  thu  air 
d'àrdachadh  mar  cheann  thar  nan  uile :  uait-sa 
tha  'teachd  araon  saoibhreas  agus  urram,  agus 
is  ann  de  d'  chuid  fèin  a  tha  sinne  a'  toirt  duit. 
Amen. 

51  Agus  an  sin  tairgidh  an  Sagart  a  suas,  agus  cuiridh  e 
an  t-aran  agus  am  fìon  a  chaidh  ultachadh  air  son  na 
sàcramaid  air  bòrd  an  Tighearna  ;  agus  their  e, 

Gu'n  robh  an  Tighearn  maille  ruibh. 

Freagairt.    Agus  maille  ri  d'  spiorad-sa. 

Sagart.    Togaibh  a  suas  'ur  cridheachan. 

Freagairt.  Tha  sinn  ;g  an  togail  a  suas  a 
dh'  ionnsuidh  an  Tighearna. 

Sagart.  Thugamaid  buidheachas  do'n  Tigh- 
earn  ar  Dia. 

Freagairt.  Tha  e  iomchuidh  agus  ceart  sin 
a  dheanamh. 

Sagart.  Tha  e  ro  iomchuidh,  ceart,  agus  n  a 
dhleasannas  a  tha  mar  fhiachaibh  oirnnt  gu'n 
tugamaid  aig  gach  àm,  agus  anns  *chajnaj>rar 

°,       .,      \  •        -I     •  n         i  ii  na  f°cai1  80 

gacn  uile  aite,  buidheachas  dnuit-sa,  (Athaimaoimh) 

/\    )mi  •    i  "T  a    ì  i  ~i         air  Dòmhnach 

O  lnignearna,  ',c[Athair  naoimnj,  a  naTrionaid. 
Dhè  Uile-chumhachdaich,  agus  shìorruidh. 

U  An  so  leanaidh  an  roimh-ràdh  sònraichte,  a  rèir  an 
àma,  ma  bhitheas  aon  àraidh  air  bith  orduichte;  no  mur 
a  h-eil  leanaidh  gun  dàil, 

Uime  sin  maille  ri  ainglibh  agus  àrd-ainglibh, 
&c. 

U  Roimh-ràdhàn  sònraichte. 
51  Air  là  Nodhlaic,  agus  seachd  làithibh  'n  a  dhèigh. 

DO  bhrìgh  gu'n  d'  thug  thu  Iosa  Criosd, 
d  aon  Mhac,  gu  'bhi  air  a  bhreith  *[mar 
iàftheÌnCÌÌ  air  an  ^a  so^  au?  ar  son_ne>  a  rinneadh 
cufìbJr°m1'  'n  a  5hnme>  le  oibreachadh  an 

aig'an  àm'9o.  Spioraid  Naoimh,  de  nadur  na  h-Oighe 
bheannaichte  Muire  a  mhàthar,  agus  sin  gun 
smal  peacaidh,  chum  sinne  a  ghlanadh  o  gach 
uile  pheacadh.  TJime  sin  maille  ri  ainglibh, 
&c. 

51  Air  là  na  Càisge,  agus  seachd  làithibh  'n  a  dhèigh. 

ACh  gu  h-àraidh  tha  mar  fhiachaibh  oirnn 
thusa  'mholadh  air  son  aiseirigh  ghlòr- 
mhoir  do  Mhic  Iosa  Criosd  ar  Tighearna  :  Oir 
is  esan  am  fìor  Uan  Càisge  a  dh'  ìobradh  air 
ar  son-ne,  agus  a  thug  air  falbh  peacadh  an 
t-saoghail  ;  a  sgrios  am  bàs  le  'bhàs*  fèin, 
agus  le  eirigh  a  rìs  gu  beatha  a  dh'  aisig 
dhuinne  beatha  shìorruidh.  Uime  sin  maille 
ri  ainglibh,  &c. 

51  Air  là  an  Dol  suas,  agus  seachd  làithibh  'n  a  dhèigh. 

TRìd  do  Mhic  ro  ionmhuinn,  Iosa  Criosd  ar 
Tighearna ;  a  dh'  fhoillsich  e  fèin  gu 
follaiseach  d'a  abstolaibh  uile  an  dèigh  'ais- 
eirigh  ro  ghlòrmhoir,  agus  a  chaidh  'n  an  seall- 
adh  a  suas  £u  nèamh,  a  dh'  ullachadh  àite 
dhuinne ;  a  chum  far  am  bheil  esan,  gu'n 
rachamaide  a  suas  an  sin  mar  an  ceudna,  agus 
gu  n  riaghlamaid  maille  ris  ann  an  glòir.  Uime 
sin  maille  ri  ainglibh  agus  àrd-ainglibh,  &c. 

'ÌI  Air  Dòmhnach  na  Cuingeis,  agus  sia  làithihh  'n  a  dhèigh. 


T 


Rìd  Iosa  Criosd  ar  Tighearna  ;  a  rèir  a 
1  gheallaidh  ro  fhìrinnich-sau,  thàinig  an 
Spiorad  Naomh  gu  h-obann  a  nuas  o  nèamh 
''Tmar  air  an  là  sol  le  mòr  fhuaim,  *&e  shiaiaith- 

L         ,         ,  ,     ~i  ,        ean  an  dèiah 

mar  gnaotn  ro  threun,  ann  an  cosias  »»  cuingeis, 

,        0  .  ,  11*  abair,  mar  aiic 

tneangannan  teme,  a  teachd  air  na  anàmso. 
h-abstolaibh,  a  chum  an  teagasg,  agus ,  an 
treòrachadh  a  dh'  ionnsuidh  gach  uile  fhìrinn, 
&'  toirt  dhoibh  araon  tiodhlaic  iomadh  cainnt, 
agus  mar  an  ceudna  dànachd  maille  ri  eud 
dùrachdach,  a  shearmonachadh  an  t-soisgeil  gu 
bunailteach  do  na  h-uile  chinnich,  leis  am  bheil 
sinn  air  ar  toirt  a  mach  d  dorchadas  agus  a 
mearachd,  a  chum  an  t-soluis  shoilleir  agus  a 
chum  fìor  eòlais  ort-sa,  agus  air  do  Mhac  Iosa 
Criosd.    Uime  sin  maille  ri  ainglibh,  &c. 

H  Air  ftill  na  Trionaid  a  mhàin. 

IS  aon  Dia  thu,  aon  Tighearn  ;  cha  n-e  aon 
phearsa  a  mhàin,  ach  tri  pearsannan  ann 
an  aon  nàdur.  Oir  an  ni  sin  a  tha  sinn  a' 
creidsinn  mu  ghlòir  an  Athar,  an  ni  ceudna  tha 
sinn  a'  creidsinn  mu 'n  Mhac,  agus  mu  n  Spiorad 
Naomh,  gun  mhuthadh  sam  bith  no  eadar- 
dhealachadh.   Uime  sinn  maille  ri  ainglibh,  &c. 

Ìì  An  deigh  nan  roimh-ràdhan  so,  leanaidh  gun  dàil  a' 
ghlòir-laoidh  so. 

Ulme  sin  maille  ri  ainglibh  agus  ard-ain- 
glibh,  agus  le  cuideachd  nèimh  uile, 

tha  sinn  a'  toirt  àrd-mholaidh  agus  urraim  da 
à'  ainm  glòrmhor,  o  so  suas  'g  ad  chliùthaehadh, 
agus  ag  ràdh,  Naomh,  naomh,  naomh  Tighearn 
Dia  nan  sluagh,  tha  nèamh  agus  talamh  làn 
de  d'  ghlòir.  Glòir  gu'n  robh  dhuit-sa,  0 
'Thighearn',  a  Thi  a's  ro  àirde.  Amen. 

11  An  sin  an  Sagart  d!  seasamh  aig  an  àite  sin  de*n  bhbrd 
naomh  far  am  feud  e  anns  an  dòigh  a's  ro  dheise  agus 
ds  ro  iomchuidh  a  dhà  làimh  a  ghnàthachadh,  their  e 
urnuigh  a'  choisrigidh,  mar  a  leanas. 

GAch  uile  ghlòir  gu'n  robh  dhuit-sa,  a  Dhè 
Uile-chumhachdaich,  ar  n- Athair  nèamh- 
aidh,  do  bhrìgh  o  d'  chaomh-thròcair  gu'n  thug 
thu  d'  aon  Mhac  Iosa  Criosd  gu  bàs  fhulang 
air  a'  chrann-cheusaidh  air  son  ar  saorsa-ne  ; 
a  rinn  (le  tabhartas  dheth  fèin  aon  uair  air  a 
thairgse)  ìobairt,  tabhartas,  agus  èiric  iomlan, 
foirfe,  agus  uile-èifeachdach,  air  son  pheacaidh- 
ean  an  t-saoghail  uile,  agus  a  shuidhich,  agus 
n  a  shoisgeul  naomh  a  dh;  àithii  dhuinn  gnàth- 
chuimhneachan  a  chumail  a  suas  air  a'  sin  a 
bhàs  agus  ìobairt  luachmhor  gus  a  theachd  a 
(a)  An  so  ns.  Oir  anns  an  oidhche  anns  an  do 
s^artì'rJt  bhrathadh  e,'  (a)  ghlac  e  aran  ;  agus 
aTb\A^n  an  uair  a  thug  e  buidheachas,  (b) 
™ah™Ìàhean  bhris  se  e,  agus  thug  e  d'a  dheis- 
ciobluibh  e,  ag  ràdh,  Gabhaibh,  ith- 
J^S eal  ibh,  (c)  IS  E  SO  MO  CHORP-SA,  a 
lS?n$£?an  tha  air  a  thoirt  air  ur  son-se ;  DEAN- 
AIBH  so  mar  chuimhneachan  orm-sa. 
gimUdine  Z  Mar  an  ceudna  an  dèigh  na  Suipeir  (d) 
lùS:  '"'  a  gblac  e  an  cupan  ;  agus  an  uair  a 
thug  e  buidheachas,  thug  e  dhoibh-san 

e,  ag  ràdh,  Olaibh  uile  dheth  so,  oir  (e)  J% 

ìridh  e  a 

IS  I  SO  M'FHUIL-SA,  an  tiomn- 
aidh  nuaidh,  a  dhòirtear  air  ;ur  son-  sìithZT}ìona 
se  agus  air  son  mhòran,  chum  maith-  Itn"  annTam 
eanais  pheacaidhean  :  DEANAIBH  ThfL/aLÌ 
so  cia  minic  a;s  a  dh;  òlas  sibh  e  ri^mdh- 
mar  chuimhneachan  orm-sa. 


InTabhartas. 


Ulmesin,  0  Thighearn',  agus  Ath- 
air  nèamhaidh,  a  rèir  orduigh 
do  Mhic  ro  ionmhuinn  Iosa  Criosd  ar  Slànuidhir, 
tha  sinne  do  sheirbhisich  ùmhal  'an  làthair  do 
mhòrachd  dhiadhaidh  a;  cumail  gu  sòlaimte 
agus  a;  deanamh  an  so  a;  chuimhneachain  a  dh; 
àithn  do  Mhac  dhuinn  a  dheanamh,  leo  so  do 
thiodhlacaibh  naomh',  A  tha  stnn  a  nis  a' 
tairgse  dhuit-sa  ;  sJ  gleidheadh  cuimhne  air 
'fhulangas  beannaichte,  agus  air  a  bhàs  luach- 
mhor,  air  'aiseirigh  chumhachdaich,  agus  air  a 
dhol-suas  glòrmhor  ;  a;  toirt  buidheachais  ro 
dhùrachdaich  dhuit  air  son  nan  sochairean  gun 
àireamh  a  chaidh  a  chosnadh  dhuinne  leo  sin. 
Agus,  0  Athair  thròcairich,  tha  sinn  gu  ro 
iriosal  a;  guidhe  ort  èisdeachd  ruinn,  AnAthchuinge 
agus  o  dmhaitheas  uile-chumhachd-  ^^f^Yd 
ach  deònaich  do  thiodhlacan  agus  do  xaoimh.] 
chreutairean  so  de  dh'  aran  agus  a  dh'  fhìon  a 
bheannachadh  agus  a  naomhachadh  le  d'  fhocal 
agus  le  d'  Spiorad  Naomh,  a  chum.  gu'n  tig  iad 
gu  ;bhi  ;n  an  corp  agus  ;n  am  fuil  do  Mhic  ro 
ionmhuinn.  Agus  tha  sinn  gu  dùrachdach  ag 
iarraidh  o  d;  mhaitheas  athaireil,  thu  a  ghabhail 
gu  tròcaireach  ri  ;r  n-ìobairt  so  de  mholadh 
agus  de  bhreith-bhuidheachais,  gu  ro  ùmhal  a7 

guidhe  ort  thu  a  dheònachadh,  le  deadh-thoill- 
teanais  agus  le  bàs  do  Mhic  Iosa  Criosd,  agus 
tre  chreidimh  n  a  fhuil,  gum  faigh  sinne  (agus 
d'  Eaglais  gu  h-iomlan)  maitheanas  ar  peacaidh- 
ean,  agus  uile  shocairean  eile  Thulangais-san. 
Agus  an  so,  0  'Thighearna,  tha  sinn  gu  h-iriosal 
a'  tairgse  agus  a'  toirt  a  suas  dhuit-sa  sinn  fèin, 
ar  n-anaman  agus  ar  cuirp,  gu  'bhi  'n  am  beò- 
ìobairt  reusanta  agus  naoimh  dhuit-sa,  a'  guidhe 
ort,  cò  air  bith  a  bhitheas  'n  an  luchd-comhpairt 
>de  'n  Chomanachadh  naomh  so.  gu'n  gabh  iad 

o  o 

gu  h-iomchuidh  corp  agus  fuil  ro  luachmhor  do 
Mhic  Iosa  Criosd,  agus  gu'm  bi  iad  air  an  lìon- 
adh  le  d'  ghràs  a^us  le  d'  bheannachadh  nèamh- 

o    m  o 

aidh,  agus  air  an  deanamh  'n  an  aon  chorp  ris- 
san,  chum  gu'n  gabh  e  còmhnuidh  annta-san, 
agus  iadsan  ann-san.  Agus  ged  tha  sinn  neo- 
airidh,  le  lìonmhoireachd  ar  peacaidhean,  air 
ìobairt  sam  bith  a  thairgse  dhuit  ;  gidheadh 
tha  sinn  a'  oruidhe  ort  thu  a  orhabhail  ris  an 
dleasannas  so  agus  ris  an  t-seirbhis  so  a  tha 
mar  fhiachaibh  oirnn  a  dheanamh,  gun  ar 
toillteanais  a  thomhas,  ach  ar  ciontan  a  mhaith- 
eadh,  trìd  Iosa  Criosd  ar  Tìghearna :  trìd-san, 
agus  maille  ris-san,  ann  an  aonachd  an  Spioraid 
Naoimh,  gach  uile  urram  agus  ghlòir  gu  n  robh 
dhuit-sa,  0  Athair  Uile-chumhachdaich,  saoghal 
gun  chrìoch.  Amen. 

Deanamaid  urnuigh  air  son  staid  Eaglais 
Chriosd  uile. 

ADhè    Uile-chumhachdaich    agus  shìor- 
mhaireannaich,  a  theagaisg  dhuinn  le  d' 
Abstol  naomh  urnuighean  agus  athchuingean 

a  dheanamh,  agus  buidheachas  a  thoirt  air  son 
nan  uile  dhaoine  ;  Gru  h-ùmhal  tha  sinn  a' 
guidhe  ort,  gu  ro  thròcaireach  thu  a  ghabhail 
ar  dèircean  agus  ar  tabhartas,  agus  a  dh'  èisd- 
eachd  ar  n-urnuighean  so,  a  tha  sinn  a'  tairgse 
do  d'  Mhòrachd  dhiadhaidh  ;  a'  guidhe  ort  do 
ghnàth  an  eaglais  choitchionn  a  bheothachadh 
le  spiorad  na  fìrinn,  na  h-aonachd,  agus  na 
rèite  :  agus  deònaich  dhoibh-san  uile  a  tha  'g 
aideachadh  d'  ainme  naoimh,  comh-chòrdadh 
ann  am  fìrinn  d'  fhocail  naoimh,  agus  am 
beatha  'chaitheamh  ann  an  aonachd  agus  ann 
an  gràdh  diadhaidh.  Tha  sinn  cuideachd  a' 
guidhe  ort  na  h-uile  Eìghrean,  Phrionnsan, 
agus  Kiaghladairean  Criosdail  a  shàbhaladh 
agus  a  dhìon,  agus  gu  h-àraidh  do  sheirbhiseach 
Bhictoria  ar  Ban-righinn,  a  chum  fuidhpe 
gu'm  bi  sinn  air  ar  riaghladh  gu  diadhaidh 
agus  gu  sàmhach :  agus  deònaich  d'a  comhairle 
uile,  agus  do  na  h-uile  aig  am  bheil  ùghdarras 
fuidhpe,  gu'm  fritheil  iad  ceartas  gu  fìrinn- 
each  agus  gun  leth-phairt,  gu  smachdachadh 
aingidheachd  agus  droch-bheairt,  agus  gu  seas- 
amh  d'  fhìor  chreidimh  fèin  agus  deadh-bheus'. 
Thoir  gràs,  0  Athair  nèamhaidh,  do  na  h-uile 
Easbuigibh,  Shagartaibh,  agus  Dheaconaibh, 
chum  gu'n  nochd  iad  a  mach  araon  len  caithe- 
beatha  agus  le  n  teagasg  d'  fhocal  fìor  agus 
beòthail,  agus  gu  ceart  agus  gu  h-iomchuidh 
gu'm  fritheil  iad  do  shàcramaidean  naomha  : 
agus  do  d'  shluagh  uile  thoir  do  ghràs  nèamh- 
aidh,  a  chum  le  cridhe  sèirah,  agus  urram 
iomchuidh,  gun  èisd  agus  gun  gabh  iad 
d'  fhocal  naomh,  gu  fìrinneach  a  deanamh 

seirbhis  dhuit  ann  an  naomhachd  agus  'an 
ionracas  uile  làithean  am  beatha.  Agus  gu 
sònraichte^tha  sinn  a'  cur  air  curam  do  mhaith- 
eis  thròcairich  an  coimhthional  a  tha  cruinn- 
ichte  an  so  ann  ad  ainm,  a  ghleidheadh  gu 
sòlaimte  comh-chuimhneachain  bàis  ro  luach- 
mhoir  agus  ìobairt  do  Mhic  agus  ar  Slànuidhir 
Iosa  Criosd.  Agus  gu  ro  ùmhal  tha  sinn  a' 
guidhe  ort  o  d'  mhaitheas,  0  'Thighearna, 
comhf  hurtachd  agus  cabhair  a  thoirt  dhoibh-san 
uile  a  tha  's  a'  bheatha  dhiomain  so  ann  an 
trioblaid,  bròn,  uireasbhuidh,  tinneas,  no  an- 
shocair  air  bith  eile.  Agus  tha  sinn  cuideachd 
a'  beannachadh  d'  ainme  naoimh  air  son  do 
sheirbhiseach  uile,  a  chrìochnaich  an  cùrsa  ann 
an  creidimh,  agus  a  tha  nis  a'  gabhail  fois'  o'n 
saothair.  Agus  tha  sinn  a'  toirt  molaidh  ro 
àird  agus  buidheachais  o'r  cridhe  dhuit,  air  son 
a'  ghràis  òirdheirc  agus  an  deadh-bheus'  a 
dh'fhoillsicheadh  ann  ad  naoimh,  a  bha  'n  an 
soithichibh  taghta  de  d'  ghràs-sa,  agus  mar 
lòchrain  sholuis  an  t-saoghail  'n  an  ginealach- 
aibh  fa  leth  :  gu  ro  ùmhal  a;  guidhe  ort  gràs  a 
thoirt  dhuinne  gu  leantuinn  eisimpleir  am 
bunailteachd-san  ann  ad  chreidimh,  agus  ann 
an  ùmhlachd  do  d'  àitheantaibh  naomha,  a 
chum  air  là  na  h-aiseirigh  choitchionn,  gu'n 
cuirear  sinne,  agus  iadsan  uile  a  tha  de  chorp 
dìomhair  do  Mhic,  air  a  dheas-làimh,  agus  gu'n 
cluinnear  leinn  a  ghuth  ro  aoibhneach-san  ag 
ràdh,  Thigibh,  a  dhaoine  beannaichte  m' 
Athar-sa,  sealbhaichibh  mar  oighreachd  an 
rìoghachd  a  tha  air  a  deasachadh  dhuibh  o 
leagadh   bunaitean   an   domhain.  Deònaich 

so,  0  Athair,  air  sgàth  Iosa  Criosd,  ar 
n-aon  Fhear-tagraidh  agus  Eadar-mheadhonair. 
Amen. 

U  <An  sin  their  an  Sagart, 

Mar  a  dh'  àithn  agus  a  theagaisg  ar  Slàn- 
uidhear  Criosd  dhuinn,  tha  misneach  againn  gu 
ràdh, 

AK  n-Athair  a  tha  air  nèamh,  Naomhaich- 
ear  d'  ainm.  Thigeadh  do  rìoghachd. 
Deanar  do  thoil  air  an  talamh  mar  thatar  a 
deanamh  air  nèamh.  Thoir  dhuinn  an  diugh 
ar  n-aran  laitheil.  Agus  maith  dhuinn  ar 
cionta,  mar  a  mhaitheas  sinne  dhoibh-san  a  tha 
'ciontachadh  'n  ar  n-aghaidh.  Agus  na  leig 
'am  buireadh  sinn  ;  ach  saor  sinn  o  olc.  Oir  is 
leat-sa  an  rìoghachd,  an  cumhachd,  agus  a' 
ghlòir,  gu  sìorruidh  agus  gu  sìorruidh.  Amen. 

11  An  sin  bheir  an  Sagart  an  cuireadh  so  dhoibh-san  a  tha 
Heachd  a  ghabhail  a'  chomanachaidh  naoimh. 

Slbhse  a  tha  gu  fìrinneach  agus  gu  dùrachd- 
ach  a'  deanamh  aithreachais  air  son  'ur 
peacaidhean,  agus  a  tha  ann  an  gràdh  agus  ann 
an  deadh-rùn  do  ur  coimhearsnaich,  agus  a' 
cur  romhaibh  beatha  nuadh  a  chaitheamh, 
àitheantan  Dhè  a  leantuinn,  agus  imeachd  o  so 
suas  n  a  shligibh  naomha-san;  Thigibham  fagus, 
agus  gabhaibh  an  t-sàcramaid  naomh  so  chum 
'ur  comhf  hurtachd  ;  agus  deanaibh  'ur  n-aid- 
mheil  iriosal  do  Dhia  Uile-chumhachdach. 

U  An  sin  theirear  an  aidhmheil  choitchionn  so,  leis  an 
t-sluagh,  maille  ris  an  t-Sagart ;  air  dhà-san  an  toiseach 
dol  air  a  ghlùinibh. 

ADhe  Uile-chumhachdaich,  Athair  ar  Tigh- 
earna  Iosa  Criosd,  a  chruithf  hir  nan  uile 

nithe,  a  bhreitheimh  nan  uile  dhaoine  ;  Tha  sinn 
ag  aideachadh  agus  a'  caoidh  ar  peacaidhean 
agus  ar  n-aingidheachd  lìonmhoir,  a  chuir  sinn 
bho  àm  gu  àm  gu  mòr-chiontach  'an  gnìomh, 
le  smuain,  le  focal,  agus  le  deanadas,  an  aghaidh 
do  Mhòrachd  dhiadhaidh  ;  gu  ro  cheart  a' 
brosnachadh  d'  f  heirg  agus  do  chorruich  'n  ar 
n-aghaidh.  Tha  sinn  gu  dùrachdach  a'  gabhail 
aithreachais,  agus  tha  bròn  o'r  cridhe  oirnn  air 
son  ar  droch  ghnìomharan  so  ;  tha  'bhi  'cuimh- 
neachadh  orra  cràiteach  dhuinn ;  tha  'n  eallach 
dhiubh  do-iomchair.  Dean  tròcair  oirnn,  dean 
tròcair  oirnn,  Athair  ro  thròcairich ;  air  sgàth  do 
Mhic  ar  Tighearna  Iosa  Criosd,  maith  dhuinn  na 
h-uile  a  chaidh  seachad ;  agus  deònaich,  gu 
bràth  an  dèigh  so  gu  n  toir  sinn  seirbhis  dhuit 
agus  gu'n  toilich  sinn  thu,  ann  an  nuadhachd 
beatha,  chum  onoir  agus  glòire  d'  ainme,  trìd 
Iosa  Criosd  ar  Tighearna.  Amen. 

11  An  sin  èiridh  an  Sagart  a  suas,  no  an  t-Easbuig  ( ma 
bhitheas  e  'làthair,)  agus  'g  a  thionndadh  fèin  ris  an 
t-sluagh,  cuiridh  e  'an  cèill  am  fuasgladh,  mar  a  leanas. 

DlaUile-chumhachdach,  ar  n-Athair  nèamh- 
aidh,  o  'mhòr  thròcair  a  gheall  maith- 
eanas  pheacaidhean  dhoibh-san  uile  a  philleas 
d;a  ionnsuidh  le  aithreachas  dùrachdach  agus  le 
fìor  chreidimh  ;  Gu?n  deanadh  e  tròcair  oirbh  ; 
gu'm  maitheadh  agus  gu'n  saoradh  e  sibh  bho 
'ur  n-uile  pheacaidhibh  ;  gun  daingnicheadh 
agus  gu  n  neartaicheadh  e  sibh  anns  gach  uile 
mhaitheas ;  agus  gu'n  tugadh  e  sibh  chum  na 
beatha  shiorruidh,  trìd  Iosa  Criosd  ar  Tighearna. 
Arnen. 

1Ì  An  sin  their  an  Sagart  mar  an  ceudna, 

Eisdibh  ciod  na  briathran  sòlasach  a  tha  ar 
Slànuidhear  Criosd  a'  labhairt  riu-san  uile  a  tha 
fìrinneach  a'  pilleadh  d'a  ionnsuidh. 

THigibh  a  ni'  ionnsuidh-sa,  sibhse  uile  a 
tha  ri  saothair,  agus  fo  throm  uallach, 
agus  bheir  mise  suaimhneas  dhuibh.  Mata 
xi.  28. 

Is  ann  mar  sin  a  ghràdhaich  Dia  an  saoghal, 
gu'n  d'thug  e  'aon-ghin  Mhic  fèin,  chum  as  ge 
b'e  neach  a  chreideas  ann,  nach  sgriosar  e,  ach 
gu'm  bi  a'  bheatha  shìorruidh  aige.   Eoin  iii.  16. 

Eisdibh  mar  an  ceudna  ciod  a  tha  N.  Pòl 
ag  ràdh. 

Is  fìor  an  ràdh  so,  agus  is  airidh  e  air  gach 
aon  chor  air  gabhail  ris,  gu'n  d'  thainig  losa 
Criosd  do'n  t-saoghal  a  thèarnadh  pheacach. 
1  Tim.  i.  15. 

Eisdibh  cuideachd  ciod  a  tha  N.  Eoin  ag 
ràdh. 

Ma  pheacaicheas  neach  air  bith,  tha  Fear- 
tagraidh  againn  maille  ris  an  Athair,  Iosa 
Criosd  am  fìrean  :  agus  is  esan  an  ìobairt- 
rèitich  air  son  ar  peacaidhean.     1  Eoin  ii.  1.2. 

^\  An  sin  air  do'n  t-Sagart  tionndadh  ris  an  altair,  agus  a' 
lùhadh  sìos  air  a  ghlùinihh,  their  e,  'n  an  ainm-san  uile 
a.  tha  'dol  a  ghahhail  cfc'  chomanachaidh,  an  guidhe  so  a 
leanas  air  son  teachd  am  fagus  gu  h-iriosal  a  dh'  ionns- 
uidh  a'  chomanachaidh  naoimh. 

OHa-n  ;eil  sinn  a'  gabhail  de  dhànadas  oirnn 
teachd  an  so  a  dh'  ionnsuidh  do  bhùird 
naoimh-sa,  0  'Thighearnathròcairich.  agearbsadh 
Jn  ar  fìreantachd  fèin,  ach  ann  an  lìon  mhoireachd 

agus  ann  am  meud  do  thròcairean-sa.  Cha-n 
airidh  sinn  urrad  's  an  sbruileach  fo  d' 
bhòrd-sa  a  chruinneachadh  a  suas :  Ach  is  tusa 
an  Tighearn  ceudna,  aig  am  bheil  a'  bhuaidh 
a  bhi  do  ghnàth  tròcaireach.  Deònaich  dhuinn 
air  an  aobhar  sin,  a  Thighearna  ghràsail,  mar 
so  gu'n  ith  sinn  feòil  do  Mhic  ionmhuinn  Iosa 
Criosd,  agus  gu'n  òl  sinn  'fhuil,  air  chor  's  gu  m 
bi  ar  cuirp  pheacach  air  an  deanamh  glan  le 
'chorp  ro  naomh-san,  agus  ar  n-anaman  air  an 
ionnlad  tre  'fhuil  ro  luachmhoir,  agus  gu'n 
gabh  sinn  gu  sìorruidh  tuilleadh  còmhnuidh 
ann-san,  agus  esan  annainne.  Amen. 

H  An  sin  gabhaidh  an  t-Easbuig  e  fèin,  ma  bhitheas  e 
'làthair,  an  comanachadh  an  toiseach  's  an  dà  sheòrsa, 
air  neo  an  Sagart  a  tha  'frithealadh,  agus  an  sin  bheir 
se  e  do  na  h-Easbuigibh  eile,  do  na  Sagartaibh,  agus  do 
na  Deaconaibh,  (ma  bhitheas  aon  diubh  a  làthair ),  agus 
an  dèigh  sin  do'n  t-sluagh,  ann  an  ordugh,  iad  uile  gu 
h-iriosal  air  an  gluinibh.  Agus  an  uair  a  ghabhas  e 
fèin  no  'bheir  e  sàcramaid  cuirp  Chriosd  do  neach  sam 
bith  eile,  their  e, 

OOrp  ar  Tighearn'  Iosa  Criosd,  a  chaidh  a 
thoirt  air  do  shon,  gu'n  gleidheadh  e  d' 
anam  agus  do  chorp  gu  beatha  shìorruidh. 

H  An  so  their  an  neach  a  tha  'gabhail  na  sàcramaid,  Amen. 

H  Agus  an  Sagart  no  am  Ministeir  a  tha  'gabhail  a' 
chupain  e  fèin,  no  'g  a  thoirt  do  neach  sam  bith  eile,  their 
e  am  beannachadh  so. 

FUil  ar  Tighearn'  Iosa  Criosd,  a  dhòirteadh 
air  do  shon,  gun  gleidheadh  i  d'  anam 
agus  do  chorp  gu  beatha  shìorruidh. 

%  An  so  their  an  neach  a  tha  "'gabhail  na  sàcramaid 
Amen. 

H  Mo  theirgeas  an  t-aran  no  am  fìon  coisrigte  mu'n  gabh 
iad  uile  an  comanachadh,  coisrigidh  an  Sagart  tuilleadh, 
a  rèir  na  riaghailt  a  tha  roimhe  air  a  h-orduchadh,  a' 
tòiseachadh  aig  na  briathraibh,  Gach  uile  ghlòir  gu'n 
robh  dhuit-sa  &c.  agus  a'  crìochnachadh  leis  na  briath- 
raibh,  a  chum  gu'n  tig  iad  gu  'bhi  'n  an  corp  agus  'n 
am  fuil  do  Mhic  ro  ionmhuinn. 

fl  An  dèigh  do  na  h-uile  an  comanachadh  a  ghabhail, 
thèid  esan  a  tha  frithealadh  gu  bòrd  an  Tighearna, 
agus  còmhdaichidh  e  le  Vion  eudach  maiseach  na  dh1 
fhàgar  de'n  aran  agus  de'n  fhìon  choisrigte,  agus  an 
sin  their  e, 

Air  dhuinn  a  nis  corp  agus  fuil  luachmhor 
Chriosd  a  ghabhail,  thugamaid  buidheachas 
d'  ar  Tighearn  Dia,  a  dheònaich  gu  gràsmhor 
ar  gabhail  a  dh'ionnsuidh  comh-phairteachaidh  a 
dhìomhaireachdan  naomha ;  agus  iarramaid 
uaith-san  gràs  a  chum  ar  bòidean  a  choimhlion- 
adh,  agus  gu  sìor-bhuanachadh  'n  ar  deadh 
rùintibh ;  a  chum  air  dhuinn  a  bhi  air  ar 
naomhachadh,  gu 'm  faigh  sinn  a'  bheatha 
mhaireannach,  tre  dheadh-thoillteanais  ìobairt 
uile-èifeachdaich  ar  Tighearna  agus  ar  Slàn- 
uidhir  Iosa  Criosd. 

U  An  sin  their  an  Sagart  an  guidhe-buidheachais  so  mar 
a  leanas. 

ADhè  Uile-chumhachdaich  agusshìor-mhair- 
eannaich,  tha  sinne  a  ghabh,  mar  a  tha 
iomchuidh,  na  dìomhaireachda  naomha  so,  a' 
toirt  buidheachais  o'r  n-uile  chridhe  dhuit,  a 
chionn  gu  bheil  thu  a'  deònachadh  sinne  a 
bheathachadh  le  lòn  spioradail  de  chorp  agus 
de  fhuil  ro  luachmhor  do  Mhic  ar  Slànuidhir 

Seirbhis  a'  Chomanachaidh. 


Iosa  Criosd  ;  agus  gu  bheil  thu  leis  a'  so  a' 
toirt  cinnte  dhuinn  air  do  dheadh-ghean  agus 
do  mhaitheas  d  ar  taobh,  agus  gu  bheil  sinn  n 
ar  fìor  bhuill  air  ar  n-aonachadh  ann  an  corp 
dìomhair  do  Mhic,  ni  a  s  e  cuideachd  bheann- 
aichte  nan  uile  shluagh  creideach,  agus  gu 
bheil  sinn  mar  an  ceudna  'n  ar  n-oighreachaibh 
tre  dhòchas  air  do  rìoghachd  mhaireannaich,  le 
deadh-thoillteanais  a  bhàis  ro  luachmhoir-san 
agus  'fhulangais.  Tha  sinn  a  nis  gu  ro  ùmhal 
a'  guidhe  ort,  0  Athair  nèamhaidh,  mar  so  ar 
cuideachadh  le  d'  ghràs  agus  le  d'  Spiorad 
Naomh,  chum  gu'm  buanaich  sinn  anns  a' 
chuideachd  agus  anns  a'  chomh-chomunn  naomh 
sin,  agus  gu'n  dean  sinn  na  deadh  oibre  sin 
uile  anns  an  d'  thug  thu  àithne  dhuinn  gluasad, 
trìd  Iosa  Criosd  ar  Tighearna  ;  dbà-san  maille 
ris  an  Athair  agus  ris  an  Spiorad  Naomh,  gu'n 
robh  gach  uile  onoir  agus  ghlòir,  saoghal  gun 
chrìoch.  Amen. 

11  An  sin  theirear  no  seinnear,  Gloria  in  excelsis,  mar  a 
leanas. 

GLòir  gu  n  robh  do  Dhia  anns  na  h-àrdaibh, 
agus  air  talamh  sìth,  deadh-ghean  do 
dhaoinibh.  Tha  sinn  a'  toirt  molaidh  dhuit, 
tha  sinn  g  ad  bheannachadh,  tha  sinn  a'  toirt 
aoraidh  dhuit,  tha  sinn  a'  toirt  glòire  dhuit, 
tha  sinn  a'  toirt  buidheachais  dhuit  air  son 
do  mhòr  ghlòire,  0  'Thighearna  Dhè,  a  Eìgh 
nèamhaidh,  a  Dhè  an  t-Athair  Uile-chumh- 
achdach;  agus  dhuit-sa,  0  'Dhè,  an  t-aon-ghin 
Mhic  Iosa  Criosd  ;  agus  dhuit-sa,  0  'Dhè,  an 
Spiorad  Naomh. 

Seirbhis  aù  Chomanachaidh. 


0  Thighearna,  an  t-aon-ghin  Mhic  Iosa 
Criosd  :  0  'Thighearna  Dhè,  Uain  Dhè,  'Mhic 
an  Athar,  a  tha  'toirt  air  falbh  pheacaidhean  an 
t-saoghail,  dean  tròcair  oirnn.  Thùsa  a  tha 
'toirt  air  falbh  pheacaidhean  an  t-saoghail,  gabh 
ri  r  n-urnuigh.  Thusa  a  tha  a'  d'  shuidhe  air 
deas  làimh  Dhè  an  Athar,  dean  tròcair  oirnn. 

Oir  is  tusa  a  mhàin  a  tha  naomh,  is  tusa  a 
mhàin  an  Tighearn,  is  tusa  a  mhàin,  0  'Chriosd, 
maille  ris  an  Spiorad  Naomh,  a  tha  ro  àrd  ann 
an  glòir  Dhè  an  Athar.  Amen. 

H  An  sin  leigidh  an  Sagart,  no  an  t-Easbuig,  ma  bhith- 
eas  e  'làthair,  air  falbh  iad,  leis  a'  bheannachadh  so. 

GU  n  gleidheadh  sìth  Dhè  a  tha  os  ceann 
gach  uile  thuigse,  'ur  cridheachan  agus 
^ur  n-inntinnean  ann  an  eòlas  agus  ann  an 
gràdh  Dhè,  agus  a  Mhic  Iosa  Criosd  ar  Tigh- 
earna  ;  agus  gu;n  robh  beannachadh  Dhè  Uile- 
chumhachdaich,  an  Athar,  sJ  Mhic,  agus  an 
Spioraid  Naoimh,  'n  'ur  measg,  agus  gu'n 
gabhadh  e  còmhnuidh  maille  ruibh  do  ghnàth. 


A'  CHRIOCH. 

CLAR  CAIRDEIS  AGUS  DAIMH-POSAIDH. 


FAR  AM  BHEIL   E  AIR  A  THOIRME 
LE  'R  LAGH-NE  DHOIBH-SAN 
AIR  AM  POSADH 

Cha  phòs  duine 

1.  A  shean-mhathair. 

2.  Bean  a  shean-athar. 

3.  Sean-mhathair  a  mhnatha 

4.  Piuthar  'athar. 

5.  Piuthar  a  mhathar. 

6.  Bean  brathar  'athar. 

7.  Bean  brathar  a  mhathar. 

8.  Piuthar  athar  a  mhnatha 

9.  Piuthar    mathar  a 

mhnatha. 

10.  A  mhathair. 

11.  A  mhuime. 

12.  Mathair  a  nihnatha. 

13.  A  nighean. 

14.  Nighean  a  mhic. 

15.  Bean  a  mhic. 

16.  A  phiuthar. 

17.  Piuthar  a  mhnatha. 

18.  Bean  a  bhrathar. 

19.  Nighean  a  mhic. 

20.  Nighean  a  nighinn. 

21.  Bean  mic  a  mhic. 

22.  Bean  mic  a  nighinn. 

23.  Nighean  mic  a  mhnatha. 

24.  Nighean   nighinn  a 

mhnatha. 

25.  Nighean  a  bhrathar. 

26.  Nighean  a  pheathar. 

27.  Bean  mic  a  bhrathar. 

28.  Bean  mic  a  pheathar. 

29.  Nighean    brathar  a 

mhnatha. 

30.  Nighean    peathar  a 

mhnatha. 

ASG  ANNS  AN  SGRIOBTUIR  AGUS 
A  THA  CAIRDEACH  A  BHI 
RI  'CHEILE. 

Cha  phòs  bean 

1.  A  sean-athair. 

2.  Fear  a  sean-mhathar. 

3.  Sean-athair  a  fir. 

4.  Brathair  a  h-athar. 

5.  Brathair  a  mathar. 

6.  Fear  peathar  a  h-athar. 

7.  Fear  peathar  a  mathar. 

8.  Brathair  athar  a  fir. 

9.  Brathair  mathar  a  fir. 

A  h-athair. 
A  h-oide. 


12.  Athair  a  fir. 


13.  A  mac. 

14.  Mac  a  fir. 

15.  Fear  a  nighinn. 

16.  A  brathair. 

17.  Brathair  a  fir. 

18.  Fear  a  peathar. 

19.  Mac  a  mic. 
Mac  a  nighinn. 


21.  Fear  nighinn  a  mic. 

22.  Fear  nighinn  a  nighinn. 

23.  Mac  mic  a  fir. 

24.  Mac  nighinn  a  fir. 

25.  Mac  a  brathar. 

26.  Mac  a  peathar. 

27.  Fear  nighinn  a  brathar. 

28.  Fear  nighinn  a  peathar. 

29.  Mac  brathar  a  fir. 

30.  Mac  peathar  a  fir. 

